
HERODOTO „ISTORIJOS“ KILMĖ 
IR BRUOŽAI 


HERODOTĄ, TALENTINGĄ V A. PR. M. E. GRAIKŲ 
RAŠYTOJĄ, NUO GRAIKŲ PROZOS UŽUOMAZGŲ 
SKIRIA ŠIMTMETIS. TRADICINĖ PROZOS ATSIRADI- 
mo data Graikijoje (Heladoje) — VI a. pr. m. e. Tuo 
metu, kai proza žengė pirmuosius žingsnius, eiliuo- 
to pasakojimo menas jau buvo sukaupęs kelių šimt- 
mečių patyrimą: eiliuota literatūra atsirado žymiai anks- 
čiau už prozą. Nesant raštijos ar jai tik pradedant kurtis 
ir įsigalėti, literatūrai orientuojantis į oroakustinę tradi- 
ciją, eilėmis buvo daug lengviau kūrinį perteikti ir išsau- 
goti. Tik raštijai pakankamai išsivysčius ir įsitvirtinus, 
stiprėjant mokslinei kritinei minčiai, atsirado pirmieji pro- 
zos kūriniai, daugiau praktiniai negu grožiniai. 

Herodotas, nors Cicerono ir pavadintas „istorijos tė- 
vu“! (o pirmieji graikų prozos kūriniai buvo istoriografi- 
nio pobūdžio), nebuvo pirmasis prozininkas graikų lite- 
ratūroje. Pirmieji prozos kūriniai atsirado vienoje iš Ma- 
žosios Azijos graikų (helėnų) sričių — Jonijoje, kultūra 
toli pralenkusioje kitas Graikijos sritis. Čia buvo sukur- 
tas epas; pirmieji graikų mokslininkai (tarp jų ir pirmasis 
filosofas materialistas miletietis Talis) buvo kilę iš Joni- 
jos; Anaksimandras iš Mileto sudarė pirmąjį žemėlapį; 
čia gyveno ir kūrė dauguma istoriografijos žanro pradinin- 
kų, kurie paprastai vadinami logografais. Jų kūrinių išli- 
ko tik trumpučiai fragmentai, labai dažnai susidedantys 
vos iš kelių žodžių ar sakinių. Šiais negausiais |ragmen- 
tais ir žiniomis, pasiekusiomis mus iš antikosš, ir remia- 
masi sprendžiant apie logograjų kūrybą. 


! De legibus, I. I, 5. 

2 Graikų islorikas Tukididas, pirmasis pavartojęs šį terminą, taip 
vadino visus rašiusius proza, norėdamas atskirti juos nuo poetų. Da- 
bar šitaip vadinami istorikai, gyvenę ir kūrę iki Herodoto. 

š Daugiausia žinių apie logografjus pateikia Augusto laikų is- 
torikas Dionisijas Halikarnasietis. 

Pirmųjų prozininkų veikalai buvo dvejopi: vienuose 
buvo sistemingai aprašomos Graikijos ir kitų šalių vieto- 
vės (juos galima vadinti geograjiniais bei etnografiniais 
žinynais), kituose — genealogijos, įpinant legendų. 

Pirmuoju logograju laikomas Kadmas Miletietis (VI 
a. pr. m. e.), kuriam priskiriamas veikalas „Apie Mileto 
ir visos Jonijos įkūrimą“, o žymiausias iš Herodoto pirm- 
takų — Hekatėjas (VI a. pr. m. e.), taip pat miletietis, 
garsus keliautojas, išsilavinęs ir sumanus politinis veikė- 
jas. Antikiniai autoriai mini du jo kūrinius: „Genealogi- 
jas“ ir „Žemės aprašymą.“ „Genealogijose“ padėti laiko 
skaičiavimo pagal kartas pagrindai (viena karta lygi 40 
metų). (Panašiai laiką skaičiuoja ir Herodotas: 100 metų 
lygūs 3 kartoms.) „Žemės aprašyme“ pasakojama apie 
Europą, Aziją ir Afriką; Hekatėjas čia pateikė patobulintą 
Anaksimandro žemėlapį. Antikos autoriai labai vertino ir 
Ksantą iš Lydijos, parašiusį „Lydijos istoriją“. Paskutinis 
i produktyviausias iš logografjų — Herodoto amžinin- 
kas Helanikas Mitilėnietis. Mums žinoma apie trisdešimt 
jo kūrinių pavadinimų. 

Buvo ir daugiau šio žanro atstovų. Jų kūrybą sieja 
daug bendrų bruožų. Visų pirma, įvykius, apie kuriuos pa- 
sakojama mituose, legendose, pasakose, logograjai laiko 
istoriniais. Tačiau labai svarbu yra tai, kad jau logograjų 
kūriniuose pastebima istorinės kritikos užuomazgų: sveiku 
protu nepaaiškinamus faktus jie bando racionaliai inter- 
pretuoti. Pvz., Hekatėjas pasakoja, esą mituose minimasis 
Cerberis tikrai egzistavęs, tačiau tai buvęs ne šuo, o baisi 
gyvatė. Ji buvo vadinama pragaro šunimi todėl, kad nuo 
jos įkandimo ištikdavo staigi mirtis (Įrg. 346). Tačiau 
tokių subjektyviosios krilikos momentų pasitaiko retai, 
dažniausiai autoriai visiškai tiki padavimais. 

Kitas pažangus logografų kūrybos bruožas yra tai, 
kad jie stengėsi pateikti savo veikaluose kuo daugiau pa- 
žinlinių elementų — geograjinių, etnograjinių, istorinių 
žinių. Logograjfai mėgo ir etimologizuoti, tačiau mums jų 
etimologijos sukelia šypseną. 

Kūrinius sieja ir stiliaus vienovė. Sakiniai neįmantrūs, 
jungiami dažnai pasikartojančiais jungiamaisiais jungtu- 
kais. Kalba daugiausia sausa ir nevaizdinga, kompozicija 
primityvi. 

Manoma, kad Herodoto kūryba yra jungiamoji gran- 
dis tarp logograjų veikalų ir mokslinės, kruopščiais tyri- 
nėjimais bei istorine kritika paremtos istorijos, kurios pra- 
dininku ir vienu iš stipriausių jos kūrėjų laikomas Hero- 
doto amžininkas Tukididas. 

Mus pasiekė negausios žinios apie Herodoto gyvenimą, 
dar mažiau iš jų — patikimų. Manoma, kad jis gimė tarp 
496 ir 480 m. pr. m. e. Herodoto gimtinė — Halikarnaso 
miestas Mažosios Azijos pietvakarinėje pakrantėje, buvusi 
dorėnų kolonija, įkurta apie XII a. pr. m. e. Nors V a. pr. 
m. e. jame jau buvo kalbama jonėnų tarme ir buvo vartoja- 
ma jonėnų abėcėlė, didelę gyventojų dalį sudarė dorėnai 
ir autochtonai karai. Halikarnasas, kaip ir kiti Mažosios 
Azijos miestai, VI a. pr. m. e. prijungtas prie Persijos im- 
perijos, buvo nuolankus persų karaliaus valdinys. Marga 
etninė miesto sudėtis padėjo [formuotis internacionali- 
nėms Herodoto pažiūroms. 

Herodotas dalyvavo sukilime prieš Halikarnaso tironą 
Ligdamidą, todėl buvo priverstas bėgti į Samo salą; ten 
kurį laiką ir gyveno. Mokslininkai spėja, kad iš Samo jis 
persikėlė į tuo laiku klestėjusius Atėnus. Išmintingai Per- 
iklio valdomi, Atėnai tapo ne tik galingiausiu Graikijos 
miestu, bet ir jos kultūros centru. Per labai trumpą laiką 
Atėnuose buvo suprojektuotas ir pastatytas akropolio ar- 
chitektūrinis ansamblis; to meto Atėnų teatras buvo ge- 
riausias Graikijoje; juose klestėjo ne tik menas, bet ir 
mokslas. Antikine tradicine nuomone, Herodotas Atėnuose 
viešai skaitęs savo „Istorijos“ |ragmentus ir susilaukęs 
neregėto populiarumo, netgi buvęs apdovanotas pinigine 
premija. 

Tikrai žinoma, kad Herodotas 444 m. pr. m. e. dalyva- 
vo Atėnų iniciatyva kuriant Pietų Italijoje Turijų miestą 
ir tapo tos kolonijos piliečiu. 

Iš Herodoto „Istorijos“ atrodo, kad jis daug keliavęs; 
kelionių maršrutai buvę labai įvairūs: jis važinėjęs po 
Balkanų pusiasalį, graikų gyvenamas Egėjo jūros salas, 
Pietų Italiją, Siciliją, lankęsis Mažojoje Azijoje, Egipte, 
Kirėnėje, Makedonijoje, Trakijoje, Juodosios jūros pakran- 
tėse, Mesopotamijoje. 

„Istorija“ liudija, kad Herodotas buvo išsilavinęs, iš- 
manė graikų literatūrą: jis cituoja ne tik Homerą, bet ir 

Heziodą, Archilochą, Alkają, Sapfo, Simonidą, Pindarą, 
mini Ezopą, remiasi Hekatėjo veikalais. 

Tiksli Herodoto mirties data nežinoma; iš jo kūrinio 
mokslininkai sprendžia, kad istorikas mires netrukus po 
430 m. pr. m. e. 

Herodoto kūrinį, kurį pats autorius apibūdina kaip 
„historie“*, Aleksandrijos filologai pavadino „„Mūzomis“, 
suskirstė į devynias knygas ir kiekvienai jų davė vienos 
iš devynių mūzų vardą“. 

Antika Herodoto „Istoriją“ gerai žinojo, tačiau vertino 
ją labai prieštaringai. Taip jis vertinamas iki šių dienų. 

Herodoto „Istorija“ buvo žavimasi, ypač vėlyvojoje 
antikoje, kaip didžiai menišku kūriniu. Tuo požiūriu ji 
smarkiai skiriasi nuo logograjų kūrinių. Pirmiausia pa- 
sakojimą vienija bendra idėja. Ją Herodotas nusako kū- 
rinio pradžioje (I. 1—5). Tai Europos (turima galvoje 
žemyninė Graikija) ir Azijos, iš seno priklausiusios bar- 
barams“, nesantarvės istorija nuo seniausių laikų iki pat 
Herodoto gyvenimo metų. V a. pr. m. e. graikų—persų ka- 
rai, Herodoto nuomone, yra tos nesantarvės tąsa. Dėme- 
sys netolimos praeities įvykiams yra antras svarbus bruo- 
žas, skiriantis Herodoto veikalą nuo logografų kūrinių. 

Tačiau Herodotas daug ką perėmė iš savo pirmtakų. 
Tradicija nulėmė vieną iš Herodoto keliamų tikslų: apra- 
šyti vertus dėmesio įrenginius, architektūros ir gamtos 
paminklus. Pagal logograjų kūriniuose susiklosčiusią sche- 
mą aprašoma svetimų kraštų gamta, žmonės, papročiai. 
Daugeliu atvejų ir logograjų, ir Herodoto veikalų šalti- 
niai buvo tie patys. Jie rėmėsi, pirma, savo gausiose ke- 
lionėse sukauptais duomenimis, antra,— pasakojimais ir 
Jaktais, sužinotais iš įvairiausių asmenų, taip pat folklori- 
nės tradicijos atgarsiais, ir trečia, — raštijos paminklais 
(oficialiais dokumentais, įrašais, archontų eponimu bei 
šventyklų žynių sąrašais, Delfų orakulo ištarmių rinkiniais 
ir pan.). Daug kur Herodotas remiasi Homeru; tikriausiai 
istorikas buvo gerai susipažinęs ir su logograjų kūriniais. 
Spėjama, kad daug kur, ypač Egipto aprašyme, jis remiasi 
Hekatėju. 


4 Historieė — tyrinėjimas klausinėjant ir gautųjų atsakymų užra- 
šymas. 

5 „Mūzomis“ buvo vadinami ir kilų antikinių autorių Rūriniai. 

6 Taip graikai vadino visus kitataučius. 


)8( 


Nuo XIX a. iki pat šių dienų mokslininkai polemizuo- 
ja dėl „Istorijos“ komponavimo būdo: A. Kirchhofo iškel- 
tos hipotezės šalininkai tvirtina, kad Herodotas pirma su- 
sidaręs „Istorijos“ planą ir paskui pagal jį rašęs. Prie- 
šingos hipotezės šalininkai (pirmasis ją XIX a. iškėlė 
A. Baueris) mano, kad tokia „Istorija“, kokią dabar turi- 
me, atsirado Herodotui sujungus į visumą anksčiau para- 
šylus fragmentus. Naujausios monografijos apie Herodo- 
tą autorė M. Lang? yra unitaristinės teorijos šalininkė. 
Nors mokslininkai pateikia įvairiausių argumentų, tačiau 
šis klausimas vargiai gali būti išspręstas. 

Nemaža ginčų yra sukėlusi ir mus pasiekusios „Isto- 
rijos“ pabaiga (IX. 122). Kai kurie mokslininkai tvirtina, 
kad „Istorija“ — nebaigtas kūrinys. Specialiai šis klausi- 
mas beveik netyrinėtas, mokslininkai, nagrinėjantys „Is- 
torijos“ kompoziciją, jį stengiasi apeitiš, todėl vienareikš- 
miškai į šį klausimą atsakyti negalima. Tačiau mūsų 
nuomone, persų ekspansijos pradininko Kyro ir situacijos, 
artimos ekspansijos išeities taškui, pakartojimas duoda pa- 
grindą įžvelgti ciklišką kompozicijos baigtį ir laikyti „Is- 
toriją“ užbaigtu kūriniu, tačiau neturinčiu pabaigos, sime- 
triškos įžangai. 

„Istorijos“ medžiaga išdėstyta epui būdinga maniera, 
t. y. iliustraciniu komponavimo būdu: į pagrindinį pasa- 
kojimą įjungti aiškinantys, iliustruojantys, papildantys epi- 
zodai — novelės, anekdotai, padavimai ir kt. 

Visą Herodoto kūrinį galima suskirstyti į tris dalis: 
pirmojoje dalyje pasakojama apie persų karalius Kyrą 
bei Kambizą ir apie Darijaus atėjimą į sostą: antrojoje 
pateikta Darijaus karaliavimo istorija; trečiojoje aprašy- 
ti Kserkso valdymo meto įvykiai. Tačiau ir kiekviena iš 
devynių knygų turi savo temą bei užbaigtą kompoziciją: 
pirmoji knyga — Kyro gyvenimas ir Mažosios Azijos šalių, 
su kuriomis jis kariavo, istorija; antroji — Egipto aprašy- 
mas; ketvirtoji — pasakojimas apie Skitiją; penktoji — jo- 
nėnų sukilimo istorija; šeštoji — pasakojimas apie Mara- 


7 Lang M. L. Herodotean Narrative and Discourse.— Harvard 
Univ. Press. 1984. 

8 Herodoto veikalo kompozicijos naujausios analizės autorės šio 
klausimo taip pat neliečia (Kys3neųyosa T. H., Munnep T. A.). AnTuv- 
Hūa 3NUUeCKaA UCTOpU4eCKaR uCTOpuo2pabu3x. FepodoT, Tur Vluoui, — 
M.: Hayka, — 1984, 

lono mūšį; septintosios knygos tema — Kserkso rengima- 
sis invazijai ir Termopilų kautynės; aštuntojoje knygoje 
aprašytos kautynės prie Salamino, devintojoje pavaizduo- 
tos graikų pergalės prie Platėjos ir Mikalės“. Knygoje pas- 
tebimas perėjimas nuo ekstensyvaus prie intensyvaus pa- 
sakojimo: antrojoje veikalo pusėje Herodotas sutelkia dė- 
mesį tik į vieną iš lemiamų graiky—persų karų įvykių ir 
stengiasi visapusiškai jį patyrinėti. Šis gyvas perėjimas 
nuo istoriogralijos, kaip įg suprato logograjai, prie pasa- 
kojimo, kaip klasikinio šio žanro pavyzdžio graikų litera- 
tūroje (Tukidido „Peloponeso karo istorija“), sudaro nejį- 
kainojamą Herodoto kūrinio vertę. 

Herodotas už pasakojimo meistriškumą pelnytai susi- 
laukė komplimentų ir iš savo priešų. Net Plutarchas, griež- 
tokai kritikuodamas Herodotą ir jo „Istoriją“, giria kūrinio 
stilių (De malignitate Herodoti, I). Kiti autoriai Herodo- 
tą šiuo atžvilgiu lygina su Homeru, rasdami abiejų auto- 
rių pasakojimo manieroje nemaža panašumo. 

„Istorijos“ dalys, parašytos pasakojimų stiliumi, pri- 
mena padavimus, noveles, pasakas. Pasakojimo tėkmė lė- 
ta; retardaciją padidina žodžių ar sakinių pakartojimas, 
epizodo įrėminimas į glaustą prologą ir epilogą, tiesioginė 
veikėjų kalba. Sakiniai dažniausiai neįmantrūs, jungiami 
jungiamaisiais jungtukais. 

Liaudies pasakojimuose mėgstami nukrypimai nuo tie- 
sioginės minties, įterpimai (parentezės); jų gausu ir He- 
rodoto pasakojime. Daug veikale patarlių, priežodžių, ane- 
kdotų. 

Nuo „Istorijos“ dalių, parašytų pasakojimų stiliumi, 
labai skiriasi tos dalys, kurios parašytos stiliumi, prime- 
nančiu jonėnų mokslinės prozos stilių. Tai sausas, doku- 
mentinis minčių dėstymas su oficialių dokumentų ar įra- 
šų leksikos ir sintaksės ypatybėmis, dažniausiai ten, kur 
Herodotas pateikia įvairius sąrašus ar apskaičiavimus 
(puz., Persijos satrapijų sąrašas ir detalus jų duoklės 
karaliui užrašymas III. 89 fragmente, smulkus į Kser- 
kso kariuomenę įeinančių tautų ir jų vadų išvardijimas 
VII. 61, Cheopso piramidės aprašymus II. 124, Egipto 
gyventojų aprašymas II. 164—166, Krez0 dovanų Del- 
jams išskaičiavimas I. 50 ir t. t.). 


? Tik III knygoje temos įvairesnės 


„Istorija“ — pirmasis graikų prozos kūrinys, kuriame 
pateikti literatūriniai istorinių veikėjų paveikslai. Viena 
iš charakterio kūrimo priemonių yra veikėjo įvedimas į 
pasakojimą. Įdomu tai, kad dažnai veikėjas pirmą kartą 
tik paminimas, o tik paskui plačiau apie jį pasakojama. 
Pasakodamas apie veikėją, Herodotas suteikia apie jį in- 
formacijos (vardas, kilmė, pareigos, socialinė ir turtinė 
padėtis, amžius) ir kartais nurodo, kas skiria šį persona- 
žą nuo kitų, pabrėžia ryškiausią būdo savybę (ar tos sa- 
vybės intensyvumo laipsnį). Puz., Dejokas, medų valdo- 
vas, yra išmintingas (I. 96), atėnietis Aristidas — doriau- 
sias ir teisingiausias iš visų atėniečių (VIII.79). Kartais 
Herodotas pabrėžia fizines veikėjo ypatybes (ūgį, grožį, 
jėgą): Kalikratas — gražiausias ne tik iš spartiečių, bet 
ir iš visų to meto graikų (IX. 72); panašiai apibūdina- 
mas ir persas Masistijas (IX. 25). Įdomu tai, kad žmogus 
su fiziniais trūkumais Herodoto, kaip ir Homero, veikale 
yra blogo būdo. Pvz., aklasis Anisis buvo prastas Egipto 
faraonas, jam valdant, egiptiečius ištiko daug nelaimių 
(I. 137—141). Išoriniai veikėjų portretai „Istorijoje“ ne- 
pateikiami. Manoma, kad ir to meto graikų vaizduojama- 
jame mene individualizuotų portretų nebuvo!!. 

Veikėjų paveikslai kuriami ir tiesioginėmis jų charak- 
teristikomis. Tiesa, jos dar gana primityvios: dažniausiai 
tik pavieniai epitetai (puz., Dejokas — „sąžiningas“, I. 96, 
Artemisija — „energinga, veikli“, VIII. 69, Kleomenas ir 
Kambizas — nesveiko proto, III.25, V.42—1t. t.). Nors 
šitokios charakteristikos toli gražu neprilygsta Tukidido 
kūrinyje esamiems išsamiems veikėjų apibūdinimams!?, 
vis dėlto jos yra mums nepaprastai vertingos: tai tiesio- 
ginės charakteristikos užuomazgos prozoje. 

Herodotas pirmasis įvedė į antikinę istoriografiją vė- 
liau tapusias jos norma vadinamąsias „politines“, arba 


! Fidijo ir Periklio portretai Atėnės skyde jau antikoje buvo ver- 
tinami kaip didelė retenybė. 

12 Thuc. I. 138: Temistoklis „...labai trumpai pamąstęs, sugebėda- 
vo geriausiai įvertinti esamą padėtį ir atspėti tolimos ateities įvykius 
<...> esant neaiškiai padėčiai, jis jau puikiausiai numatydavo, ką 
reikia ir ko nereikia daryti. Trumpai tariant, [Temistoklis] savo ne- 
paprastais gabumais, nors ir stokojo išsilavinimo, geriausiai sugebė- 
davo parinkti momentui tinkamą veikimo planą“. 

„istorines“, kalbas. Kalbų „istoriškumo“ kriterijai smar- 
kiai keitėsi nuo Herodoto iki Polibijaus. „Istorinės“ kalbos 
Herodoto „Istorijoje“ — paties Herodoto išmonė arba [ol- 
klorinės tradicijos atgarsiai ar pakartojimas: jos neturi 
nieko bendra su tikrove. Jau Tukididas pastebėjo ir spe- 
cialiai aptarė iš tikrųjų pasakytos ir istoriograjo atkur- 
tos kalbos neatitikimą (Thuc. I. 22). Tik Polibijus, II a. 
pr. m. e. graikų istorikas, pradėjo stengtis kuo tiksliau 
perduoti tikrovėje pasakytą kalbą. 

Tiek istorinių, tiek novelės pobūdžio kalbų reikšmė 
Herodoto „Istorijoje“ itin didelė. Jos pagyvina pasakoji- 
mą, paaiškina situaciją, motyvuodamos tolesnę veiksmo 
eigą ar suteikdamos papildomų žinių. Per istorinių vei- 
kėjų kalbas Herodotas išreiškia savo nuomonę apie istori- 
nius įvykius. Tačiau įdomiausia kalbų funkcija — veikėjų 
paveikslų kūrimas. Juos kurti padeda ne tik kalbos turi- 
nys, bet ir jos kompozicija, tempas, paties Herodoto po- 
žiūris į sakomą kalbą. Puz., Sicilijos tirono Gelono atsa- 
kymas graikų pasiuntiniams ne tik iliustruoja jo galybę, 
gudrumą, šmaikštumą (VII. 156—158), bet ir parodo ypa- 
tingą Sicilijos tironų padėtį graikų pasaulyje, jų dvivei- 
dę užsienio politiką; joje atsispindi ir paties Herodoto sim- 
patija Gelonui. 

Daugiausia medžiagos personažų charakteristikai tei- 
kia jų veiksmai. Jau nuo neatmenamų laikų visų tautų 
pasakose „geri“ ir „blogi“ veikėjų poelgiai darė juos tei- 
giamus ir neigiamus. Veiksmai, kaip ir kalbos, apibūdina 
ir senovės graikų epo veikėjus. Veiksmo reikšmė šiuo as- 
pektu graikų tragedijoje nekelia abejonių. Taigi charak- 
teristika veiksmu — tradicinė. Tačiau Herodotas ir čia įne- 
šė naujovių. Kuo mažesnė veikėjo istorinė distancija nuo 
autoriaus, tuo mažiau pasakojime apie jo veiksmus pasa- 
kiškų ar legendinių momentų. Labai svarbu yra tai, kad 
Herodoto „Istorijoje“ pastebima charakterių psichologiz- 
mo užuomazgų, pirmas žingsnis žengtas nuo atskirų psi- 
chologinių būsenų vaizdavimo prie vieningo žmogaus 
charakterio atskleidimo (ryškiausiai matoma Darijaus pa- 
veikslo aprašyme). Toks požiūris į žmogų yra naujas, su- 
siformavęs persiorientuojant visuomeninei minčiai Grai- 
kijoje V a. pr. m. e. 

Taigi Herodotas menininkas buvo labai giriamas, ta- 
čiau Herodotas istorikas susilaukė daugybės priekaištų. 
Jo pasaulėžiūra paremta įsitikinimu, kad istorija yra die- 
vybės nustatytos pasaulio tvarkos rezultatas. Nuo dievų 
priklauso ir žmogaus — nesvarbu, kas jis būtų, — ir šalies 
likimas. Jie nuolat kišasi į žmonių gyvenimą: siunčia pra- 
našingus sapnus, įspėja juos stebuklais ar mįslingomis 
orakulų ištarmėmis, baudžia už jų ar jų protėvių nusi- 
kaltimus (palikuonys juos turi išpirkti), už dievams rodo- 
mą įžūlumą (už savo vertės pajautimą). Be to, dievai 
pavydi žmonėms per didelės laimės. Herodotas, panašiai 
kaip ir Homeras, tiki, kad dievai patys dalyvauja lemtin- 
guose istoriniuose įvykiuose (puz., VIII. 94). 

Herodotas tiki mitais, daugelio legendinių įvykių ar 
asmenų istoriškumu; dažnai istorinių asmenybių gyveni- 
mo aprašymas paremtas įvairių pasakų motyvų samplai- 
ka (puz., Kyras, Gigas ir kt.). Tačiau kai kur į mitologi- 
nius pasakojimus ar pasakojamąją tradiciją autorius Žiū- 
ri skeptiškai, bando ją racionaliai interpretuoti. Puz., He- 
rodotas įsitikinęs, kad per Trojos apgultį mieste Helenos 
nebuvo ir negalėjo būti; jeigu ji ten būtų buvusi, trojie- 
čiai ją būtų graikams grąžinę, nesvarbu ar Aleksandras 
būtų to norėjęs, ar nenorėjęs (II. 120); dvi balandės, ku- 
rios išskrido iš Egipto Tėbų ir, atskridusios viena į Libi- 
ją, kita į Graikiją, prabilo žmogaus balsu, iš tiesų buvu- 
sios egiptietės, Amono žynės; kol nemokėjo vietinės 
kalbos, jos kalbėjusios savąja, vietiniams gyventojams ne- 
suprantama kalba, kurią jie lygino su paukščio čiulbesiu 
(II. 55). Herodotas pats ne kartą pabrėžia, kad svarbiau- 
sias jo, kaip istoriko, uždavinys — faktų perteikimo visa- 
pusiškumas ir objektyvumas, todėl jis daug kur susilaiko 
nuo sprendimo: „Aš privalau pasakoti tai, kas yra pasa- 
kojama, bet tikėti tuo, kas pasakojama, nebūtinai privalau. 
Ši/la mano pastaba galioja visiems mano pasakojimams“ 
(VII. 152). | 

Toks Herodoto objektyvumas ir siekimas kuo visapu- 
siškiau aprėpti faktus, nors dėl to jis ne kartą buvo smar- 
kiai kritikuotas, suteikia Herodoto kūriniui didele mokslinę 
vertę: daugeliu atvejų „Istorija“ yra unikali istorinių, 
geografinių, etnografinių ir folklorinių žinių enciklopedija. 

Jau beveik du šimtmečius Herodoto Skitijos aprašymas 
yra vertingiausias TSRS Europinės dalies seniausiosios is- 
torijos šaltinis. Herodoto pasakojimą apie Skitiją anali- 
zuoja labai daug kritinės literatūros autorių. Jo pateiktus 
duomenis daugeliu atvejų patvirtina archeologinių ir epi- 
graljinių tyrinėjimų rezultatai. 


NIJOLĖ JUCHNEVIČIENĖ 


PIRMOJI KNYGA 


KLĖJA 

STAI HALIKARNASIEČIO HERODOTO ISTORINIAI 
PASAKOJIMAI, KAD ILGAINIUI NEBŪTŲ UŽMIRšTI 
DIDELI ĮVYKIAI IR KAD DIDINGI BEI NUOSTABŪS 
ne tik helėnų, bet ir barbarų! žygdarbiai būtų išgarsinti, 
taip pat [išaiškinta] visa kita ir priežastis, dėl kurios 
[jie] kovojo vieni su kitais. 

1. Persų mokytiniai tvirtina, kad dėl nesantaikos kalti 
sios jūros? prie mūsiškės jūros* ir apsigyvenę krašte, ku- 
riame ir dabar gyvena, netrukus pradėję leistis į tolimas 
jūrų keliones ir vežioti į įvairius kraštus egiptiečių bei asi- 
rų prekes; plaukiodami užsukę ir į Argą“. Argas tais lai- 
kais pirmavo šalyje, kuri dabar vadinama Helada. At- 
vykę į tą Argą, finikiečiai ėmę pardavinėti prekes. Penktą 
ar šeštą dieną nuo atvykimo dienos, kai jau beveik viskas 
jų buvo išparduota, į pajūrį su daugybe moterų atėjo 
karaliaus Inacho duktė. Jos vardas buvo, kaip ir helėnai 
vadina, Ija“. Stovėdamos laivugalyje, jos pirkusios pre- 
kes, kurios labiausiai patikusios. Finikiečiai, pasiraginę 
vieni kitus, šokę prie jų. Dauguma moterų pabėgusios, o 
Ija su kitomis buvusi pagrobta. Įsimetę jas į laivą, fini- 
kiečiai išplaukę Egipto link. 

2. Sitaip Ija patekusi į Egiptą. Taip pasakoja persai, 
o helėnai yra kitokios nuomonės. Šitai ir buvusi pirmoji 
nesantaikos priežastis. Paskui, pasakoja jie, kažkokie he- 
lėnai (jų vardų jie sakosi nežiną) atplaukę į Finikijos 
Tyrą? ir pagrobę karaliaus dukterį Europąš. Tai buvę grei- 
čiausiai kretiečiai?. Tuo jie atsilyginę už skriaudą. Paskui 
helėnai nusikaltę, padarydami antrą skriaudą. Kai at- 
plaukę ilguoju laivu!? į Kolchidės Eją prie Fasio upės!! 
ir pasitvarkė reikalus, pasigrobę karaliaus dukterį Medė- 
ją!2. Kolchų karalius pasiuntęs į Heladą šauklį ir parei- 
kalavęs atlyginti už pagrobimą bei grąžinti dukterį. He- 
lėnai atsakę, kad finikiečiai jiems neatlyginę už argietės 
Ijos pagrobimą, todėl ir jie neatlyginsią kolchams. 

3. Pasak persų, kai užaugo kita karta, išgirdęs apie 
tai Priamo sūnus Aleksandras“? ir panoręs pasigrobti iš 

Helados žmoną manydamas, kad [dėl to] nereikėsią at- 
sakyti, nes ir iš helėnų nieko nepešę. Kai jis pagrobęs He- 
leną, helėnai nutarę pirmiausia per pasiuntinius pareika- 
lauti ją grąžinti ir atlyginti už skriaudą. Pasiuntiniams 
įteikus reikalavimus, trojiečiai prikišę Medėjos pagrobimą; 
patys neatlyginę už skriaudą ir negrąžinę pagrobtosios 
tada, kai jie reikalavo, o dabar norį, kad kiti už skriaudas 
atlygintų. 

4. Iki to laiko ir vieni, ir kiti tik kada ne kada grob- 
davę [moteris]. Paskui helėnai didžiai nusikaltę: jie an- 
ksčiau pradėję rengti žygius į Aziją, negu jos gyvento- 
jai —į Europą. Persai maną, kad moteris grobia nedo- 
rėliai ir keršija už tai neprotingi, o visiškai nesirūpina 
pagrobtosiomis išmintingi vyrai; juk esą aišku, kad niekas 
jų negrobtų, jeigu pačios to nenorėtų. Todėl jie, Azijos 
gyventojai,— pasakoja persai — visiškai nesirūpinę iš jų 
pagrobtomis moterimis, o helėnai dėl vienos lakedemo- 
nietės surengę didelį karo žygį ir, nukeliavę į Aziją, su- 
naikinę Priamo galybę. Nuo to laiko persai helėnus laiką 
amžinais priešais. Mat persai Aziją ir joje gyvenančias 
barbarų tautas laiko savomis, o Europą ir helėnus — sve- 
timomis. 

5. Taip pasakoja persai tvirtindami, kad Ilijono paė- 
mimas [buvusi priežastis] pradėti neapkęsti helėnų. Ijos 
kosi jos negrobę ir negabenę prievarta į Egiptą, bet ji 
jau Arge susidėjusi su jų laivo savininku. Pasijutusi nė- 
kad neiškiltų viskas aikštėn. Taip pasakoja persai ir fini- 
kiečiai. Aš neketinu tvirtinti, kad viskas įvyko taip ar ki- 
taip, tik nurodysiu tą, kuris, kiek žinau, pirmasis pradėjo 
helėnams daryti skriaudas, ir toliau pasakosiu, paminė- 
damas tiek didelius, tiek mažus miestus, nes dauguma 
senovėje buvusių didelių miestų tapo maži, o tie, kurie 
mano laikais išaugę, anksčiau buvo maži. Todėl, žinoda- 
mas, kad žmogiškoji laimė nėra pastovi, pasakosiu lygiai 
apie didelius ir apie mažus miestus. 

6. Krezas kilimo buvo lydas, Aliato sūnus!“, ir valdė 
tautas šiapus Halio!“ upės, kuri, tekėdama iš pietų į šiau- 
rę tarp sirų ir pailagonų!“, įsilieja į vadinamąją Svetin- 
g3ją jūrą!'. Kiek žinome, tas Krezas buvo pirmasis bar- 
baras, vienus helėnus pavergęs ir privertęs duoklę mokė- 

ti, o kitus padaręs sąjungininkais. Jis užkariavo Azijos 
jonėnus, eoliečius ir dorėnus!š, o lakedemoniečius!? pa- 
darė savo draugais. Iki Krezo karaliavimo visi helėnai 
buvo laisvi. Mat kimerai??, surengę karo žygį į Joniją 
dar iki valdant Krezui, ne užkariavę helėnų polius, o tik 
staigiai juos apiplėšę. 

7. Senovėje lydus valdė heraklidai?!, o paskui — Krezo 
giminė, vadinamieji mermnadai. O buvo šitaip. Sardus val- 
dė Kandaulas, kurį helėnai vadina Mirsilu??, Heraklio sū- 
naus Alkajo palikuonis. Mat Agronas, Nino sūnus, Belo 
vaikaitis, Alkajo provaikaitis, buvo pirmasis heraklidų 
giminės Sardų valdovas, o Mirso sūnus Kandaulas — pas- 
kutinis. Iki Agrono šitą šalį valdė Ačio sūnaus Lydo pa- 
likuonys, ir lydais pradėta vadinti visus, kurie anksčiau 
buvo vadinami meonais. Iš Lydo palikuonių orakulo? 
sprendimu valdžią perėmė heraklidai, kilę iš Heraklio ir 
Jardano vergės2, ir valdė [Lydiją] 22 žmonių kartas, tai 
yra 505 metus, iki Kandaulo, Mirso sūnaus, kas kartą sū- 
nus perimdamas valdžią iš tėvo. 

8. Tasai Kandaulas pamilo savo žmoną, o pamilęs pra- 
dėjo ją laikyti gražiausia iš visų moterų. Kadangi jis taip 
manė,— o geriausias jo draugas buvo Gigas, Daskilo sū- 
nus?*, [valdovo] ietininkas,— tai šitam Kandaulas, įpratęs 
pavesti ir svarbiausius reikalus, vis girdavo savo žmonos 
grožį. Po kurio laiko (mat valdovui buvo lemta nelaimė) 
jis Gigui tarė: „Gigai, man atrodo, kad tu netiki mano 
žodžiais apie žmonos grožį, mat žmonės mažiau tiki au- 
sims, negu akims. Todėl sugalvok ką nors, kad pamaty- 
tum ją nuogą.“ Tas didžiai nustebęs sušuko: „Valdove, 
kaip neprotingai kalbi, liepdamas savo valdovę pamatyti 
nuogą! Juk, nusimesdama chitoną, moteris nusimeta ir 
drovumą. Seniai žmonės sugalvojo gerų patarlių, iš ku- 
rių turime pasimokyti. Tarp jų ir ši: rūpinkis tik savo 
[reikalais]! Aš tikiu, jog tavo žmona iš visų moterų gra- 
žiausia, ir maldauju: nereikalauk iš manęs nedorų darbų.“ 

9. Taip išsisukinėjo Gigas, bijodamas užsitraukti ne- 
laimę. Kandaulas atsakė: ,„Nenusimink, Gigai, nebijok nei 
manęs, kad taip kalbu lyg bandydamas tave, nei mano 
žmonos [manydamas], kad per ją turėsi bėdos. Aš pir- 
miausia sugalvosiu taip, kad ji nė nepajus, jog žiūri: nu- 
sivesiu tave į mūsų miegamąjį ir pastatysiu už pravirų 
durų. Kai aš jeisiu, ateis gulti žmona. Netoli durų stovi 

kėdė. Ant jos nusivilkdama ji dėlios vieną po kito drabu- 
žius, ir tu galėsi ramiai ją stebėti. Kai ji nuo kėdės eis 
į lovą ir atsuks tau nugarą, saugokis, kad tavęs nepama- 
tytų išeinančio pro duris.“ 

10. Neįstengdamas išsisukti, Gigas sutiko. Kai atėjo 
metas miegoti, Kandaulas nusivedė draugą į miegamąjį. 
Netrukus atėjo ir žmona. Gigas stebėjo, kaip ji jėjo ir 
vilkdamasi dėliojo drabužius. Kai ji atsisuko nugara, gul- 
dama į lovą, jis pro duris išsėlino lauk. Tačiau Žmona 
pastebėjo jį išeinantį. Supratusi, kad čia vyro darbas, iš 
gėdos ji nesuriko, apsimetė nieko nemačiusi, bet širdy- 
je pasiryžo Kandaului atkeršyti. Mat netgi lydui ir vi- 
siems kitiems barbarams vyrams didelė gėda, jei pamato- 
mi nuogi. 

11. Taigi tada ji niekam nieko nepasakė ir nepakėlė 
triukšmo, bet kai tik išaušo, skubiai susivadino ištiki- 
miausius tarnus ir, apsakiusi visa, pasišaukė Gigą. Šis, 
manydamas, kad valdovė nieko nežino, kas atsitiko, kvie- 
čiamas atėjo — jis ir anksčiau ateidavo, kai valdovė kvie- 
sdavo. Kai tik Gigas įėjo, ji šitaip prašneko: „Dabar, Gi- 
gai, pasirink vieną kelią iš dviejų, kuriuo morėsi pasukti: 
arba, nužudęs Kandaulą, imk mane už žmoną ir valdyk 
visus lydus, arba tau pačiam reikės tuojau žūti, kad, vi- 
sur klausydamas Kandaulo, ateity nematytum, ko tau ne- 
reikia. Todėl turi žūti arba jis, visą sugalvojęs, arba tu, 
matęs mane nuogą ir nedorai pasielgęs“. Gigą iš pradžių 
labai nustebino valdovės žodžiai, o paskui jis ėmė mal- 
dauti, kad neverstų jo apsispręsti, nes jam esąs per daug 
baisus šis pasirinkimas. Bet niekaip nejįstengdamas jos 
perkalbėti, suprato, kad iš tikrųjų yra neišvengiama: ar- 
ba valdovą nužudyti, arba pačiam žūti. Jis panoro pats 
gyvas likti, todėl paklausė valdovę: „Kadangi verti nu- 
žudyti valdovą prieš mano norą, tai sakyk, kaip jo nusi- 
kratytume?“ Į tai ji atsakė: „Patykok toje pačioje vietoje, 
iš kurios mane nuogą tau rodė,— užpulsi miegantį.“ 

12. Kai klasta abiejų buvo sumanyta ir atėjo naktis, 
Gigas, neturėdamas kitos išeities (arba Kandaulas, arba 
jis turėjo Žūti), nuėjo paskui moterį į miegamąjį. Įdavusi 
durklą, ji paslėpė Gigą už tų pačių durų. Kai Kandaulas 
užmigo, Gigas, išlindęs iš už durų, jį nužudė, o valdovę 
ir visą valdžią pasiėmė sau; šitai ir parietis Archilochas, 
gyvenęs tuo laiku, jambiniu trimetru papasakojo. 

13. Taip Gigas tapo valdovu ir įsigalėjo Delių oraku- 
1026 padedamas. Mat kai lydai, pasipiktinę Kandaulo nu- 
žudymu, griebėsi ginklų, Gigo šalininkai susitarė su jais 
šiomis sąlygomis: jeigu orakulas nuspręs, kad Gigas yra 
karalius, tegul karaliauja, jei ne, tegul grąžina valdžią 
heraklidams. Orakulas davė teigiamą atsakymą, ir Gigas 
liko karaliumi. Tačiau pitija pasakė ir tai, kad penktąjį 
Gigo palikuonį pasieks kerštas už heraklidus. Nei lydai, 
nei jų karaliai šio pitijos pranašavimo nepaisė, kol jis 
išsipildė. 

14. Šitokiu būdu mermnadai atėmė valdžią iš herakli- 
dų ir tapo valdovais. Pradėjęs valdyti, Gigas nusiuntė į 
Delius daug dovanų: ten ir yra daugumas jo dovanoto si- 
dabro. Jis paaukojo ne tik sidabro, bet ir auksinių [indų]. 
Ypač minėtini 6 auksiniai kraterai??. Jie padėti korintiečių 
lobyne2š ir sveria 30 talentų??: tiesą sakant, tas lobynas 
yra ne Ikorintiečių, o Kipselo??, Eetiono sūnaus. Kiek ži- 
nome, šitas Gigas pirmasis iš barbarų po Mido, Gordijo 
sūnaus, frygų karaliaus?!, pasiuntė į Delius dovanų. Mat 
Midas buvo padovanojęs Delfams nemažą dovaną — nuo- 
stabų valdovo sostą, kuriame sėdėdamas spręsdavo bylas. 
Šis sostas stovi toje pačioje vietoje, kur ir Gigo krate- 
rai. Gigo paaukotąjį auksą ir sidabrą deliiečiai vadina 
aukotojo vardu, tai yra giginiu. 

15. Valdydamas Gigas įsiverždavo į Miletą, į Smirną, 
o Koloiono3ž miestą buvo net užėmęs. Kadangi per 38 
valdymo metus didelių darbų nepadarė, daugiau apie jį 
nekalbėsime, o paminėsime Ardį, Gigo sūnų, valdžiusi po 
tėvo mirties. Jis užėmė Prienęš? ir buvo įsiveržęs į Mile- 
tą. Jam valdant, kimerai, skitų klajoklių išvyti iš gyvena- 
myjų vietų, įsibrovė į Aziją ir užėmė Sardus, išskyrus 
akropolį?*. 

16. Iš Ardžio, karaliavusio 49 metus, valdžią perėmė 
sūnus Sadiatas ir valdė 12 metų, o iš Sadiato — Aliatas. 
Pastarasis kariavo su Dejoko vaikaičiu Kiaksaru“? ir su 
medais“?, išvijo iš Azijos kimerus, paėmė ikkolofoniečių įkur- 
tąją Smirną ir įsibrovė į klazomeniečių valdas3'. Bet tas 
žygis pasibaigė nekaip: Aliatas grįžo smarkiai sumuš- 
tas. 

17. Valdydamas jis štai ką dar nuveikė: ilgai kariavo 
su miletiečiais, tęsdamas tėvo pradėtąjį karą. Miletą jis 
puldavo tokiu būdu. Kai laukuose subręsdavo javai, įsi- 

verždavo su kariuomene. O žygiuodavo skambant birby- 
nėms, pektidėms ir moteriškoms bei vyriškoms ileitoms. 
Pasiekęs miletiečių valdas, negriaudavo ir nedegindavo 
namų, net durų nelauždavo, palikdavo viską kaip buvę, tik 
sunaikindavo vaismedžius ir pasėlius, o paskui pasitrau- 
kdavo. Mat miletiečiai buvo stiprūs jūroje, todėl jų įtvir- 
tinimų negalėjo apgulti kariuomenė. Lydų valdovas namų 
negriaudavo todėl, kad miletiečiai, juose gyvendami, ga- 
lėtų dirbti ir sėti žemę, o jis, jiems žemę apsėjus, įsiver- 
žęs turėtų ką naikinti. 

18. Tokį karą jis kariavo vienuolika metų. Tame kare 
miletiečiai buvo du kartus skaudžiai pralaimėję: ties Li- 
menėju?ė, savajame krašte kovodami, ir Meandro?? lygu- 
moje. Per tuos vienuolika karo metų šešerius metus lydus 
valdė Sadiatas, Ardžio sūnus, dažnai įsiverždamas su ka- 
riuomene į Mileto žemę (jis tą karą ir buvo pradėjęs). 
Kitus penkerius metus po tų šešerių kariavo Aliatas, Sa- 
diato sūnus, kaip sakiau, tėvo pradėtą karą tęsęs labai 
energingai. Tame kare niekas iš jonėnų nepadėjo mile- 
tiečiams, tik vieninteliai chijiečiai“?, kurie atėjo į pagalbą 
atsilygindami už skolą: mat anksčiau miletiečiai buvo 
padėję chijiečiams kariauti su eretriečiais*!. 

19. Dvyliktaisiais karo metais, kai kariuomenė uždegė 
pasėlius, štai koks įvykis atsitiko: vėjas, pagriebęs lieps- 
ną iš degančių javų laukų, uždegė asesietės Atėnės*2 šven- 
tyklą, ir ji, apimta ugnies, sudegė. Iš pradžių į tai lydai 
nekreipė jokio dėmesio, bet kai tik kariuomenė grįžo į 
Sardus, Aliatas susirgo. Užsitęsus ligai, valdovas — ar 
kam iš šalies patarus, ar pats susigalvojęs — nusiuntė į 
Delius pasiuntinius pasiteirauti orakulą apie ligą. Atvy- 
kusiems į Delfus pasiuntiniams pitija pareiškė tol nepa- 
sakysianti orakulo ištarmės, kol lydai neatstatysią Ase- 
se, Mileto žemėje, sudegintosios Atėnės šventyklos. 

20. Tą pasakojimą sužinojau iš delfiečių; miletiečiai 
pasakoja, kad Periandras, Kipselo sūnus*3, labai geras 
tuo metu Milete tironaujančio Trasibulo draugas, sužino- 
jęs, kokią ištarmę davė Aliatui orakulas, per pasiuntinį 
apie tai pranešė Trasibului, kad šis, iš anksto viską žino- 
damas, atitinkamai pasielgtų. Taip pasakoja miletiečiai. 

21. Aliatas, išgirdęs orakulo ištarmę, tuojau pasiuntė 
į Miletą šauklį, siūlydamas Trasibului ir miletiečiams pa- 
liaubas, kol bus atstatyta šventykla. Pasiuntinys atkeliavo 

į Miletą. Trasibulas, kuriam buvo visa pranešta ir kuris 
žinojo Aliato ketinimus, štai ką sugalvojo: visą maistą, 
kiek tik buvo jo paties rūmuose ir piliečių namuose, liepė 
sugabenti į aikštę ir įsakė miletiečiams, kai tik bus duotas 
ženklas, gerti ir linksmintis. 

22. Trasibulas šitaip padarė ir paskelbė todėl, kad Sar- 
dų šauklys, pamatęs maisto kalnus ir puotaujančius žmo- 
nes, praneštų apie tai Aliatui. Taip ir įvyko. Kai šauklys, 
viską pamatęs ir pasakęs Trasibului, ką buvo liepęs lydų 
valdovas, grįžo į Sardus, kiek sužinojau, dėl tos gudrybės 
(o ne dėl ko kito) ir susitaikė. Mat Aliatas, manydamas, 
kad Miletui labai trūksta maisto ir žmonės išsekę jau badu 
miršta, iš grįžusio šauklio išgirdo visai ką kita, negu bu- 
vo tikėjęsis. Todėl ir susitaikė su miletiečiais, padaryda- 
mas juos savo draugais ir sąjungininkais, o Atėnei Asese 
Aliatas vietoj vienos šventyklos pastatydino dvi — tada 
ir pats išgijo. Tai šitaip nutiko Aliatui per karą su mile- 
tiečiais ir Trasibulu. 

23. Periandras, kuris Trasibului pranešė orakulo ištar- 
mę, buvo Kipselo sūnus, Korinto tironas. Korintiečiai pa- 
sakoja (jiems pritaria ir lesbiečiai**), kad jų gyvenime įvy- 
ko didžiulis stebuklas — ant delfino nugaros buvęs išneš- 
tas ties Tenaru“* į krantą metimnietis Arionas, geriausias 
to meto kitaristas““. Kiek žinome, jis pirmasis sukūrė di- 
tirambą*", davė jam vardą ir atliko jį Korinte. 

24. Sako, Arionas, ilgą laiką gyvenęs pas Periandrą, 
užsigeidė išvykti į Italiją ir Siciliją; ten užsidirbęs nema- 
žai pinigų, panoro grįžti į Korintą. Labiausiai pasitikėda- 
mas korintiečių jūrininkais, iš Tarento*s jis išplaukė par- 
sisamdęs laivą. Atviroje jūroje jūrininkai sumanė Arioną 
išmesti į jūrą ir pasisavinti jo turtus. Pajutęs šitai, jis 
ėmė maldauti, kad paliktų gyvą, siūlydamas visus turtus. 
Bet jūrininkai buvo neperkalbami ir pareikalavo arba pa- 
čiam nusižudyti — tada jį žemėje palaidosią, arba kuo 
greičiausiai šokti į jūrą. Atsidūręs tokioje bėdoje, Arionas, 
jeigu jie taip norį, prašė leisti jam apsirengti iškilmių 
drabužiais, atsistoti laivo denyje ir pagiedoti: baigęs gies- 
mę, jis pats nusižudysiąs. Jūrininkai, nudžiugę, kad išgirs 
geriausią tų laikų dainininką, pasitraukė iš laivo paskui- 
galio į vidurį. Arionas apsivilko iškilmių drabužiais, pasi- 
ėmė kitarą ir, atsistojęs denyje, pagiedojo himną Apolono 
garbei, o paskui su visa iškilmių apranga nyušoko į jūrą. 

Jūrininkai nuplaukė į Korintą, o delfinas, sako, paėmęs 
ir išnešęs dainių į krantą ties Tenaru. Iš čia Arionas su 
visa iškilmių apranga atkeliavo į Korintą ir papasakojo, 
kas jam atsitiko. Netikėdamas Arionu, Periandras įsakė 
jį saugoti sargybai, niekur neišleisti ir budriai sekti jūri- 
ninkus. Kai tik jie parplaukė, valdovas pasikvietė juos ir 
ėmė teirautis apie Arioną. Jiems atsakius, kad Arionas 
gyvenąs sau sveikas Italijoje,— jie palikę dainių Tarente 
gerai nusiteikusį, — staiga pasirodė jūrininkams Arionas, 
apsirengęs taip pat, kaip šokdamas į jūrą. Apstulbę ir pri- 
spirti jūrininkai nebegalėjo išsisukti. Taip pasakoja korin- 
tiečiai ir lesbiečiai. Ties Tenaru stovi nedidelė Ariono pas- 
tatyta vario statula — žmogus ant deliino. 

25. Lydas Aliatas pasimirė baigęs karą su miletiečiais. 
Jis valdė 57 metus. Pasveikęs Aliatas — antrasis iš tos 
karalių giminės — paaukojo Delių šventyklai didelį si- 
dabro kraterą ir iš geležies sulituotą padėklą, vieną iš 
Deliuose vertingiausių aukų. Jį padarė chijietis Glaukas, 
pirmasis sugalvojęs geležies litavimo [būdą]. 

26. Mirus Aliatui, sostą užėmė 35 metų sūnus Krezas. 
Pirmuosius iš helėnų jis užpuolė efesiečius*?. Šie, Krezo 
apgulti, perdavė Efesą Artemidės globai“?, ištempdami vir- 
vę nuo deivės šventyklos iki polio. Nuo senosios Eieso da- 
lies, kuri tada buvo apgulta, iki šventyklos buvo 7 stadi- 
jai?!. Vadinasi, pirmiausia Krezas užpuolė efesiečius, o 
paskui iš eilės — visus jonėnus ir eoliečius, sugalvodamas 
vis naują dingstį užpulti. Kuriems sugalvodavo rimtesnę 
priežastį, tuos stipriau apkaltindavo, o kitiems pasitenkin- 
davo net menkniekiu. 

27. Privertęs Azijos helėnus mokėti jam duoklę, Kre- 
zas sumanė pasistatydinti laivyną ir užpulti salų gyven- 
tojus. Kai jau buvo pasiruošta laivus statyti, į Sardus at- 
vyko, vienų pasakojimu, prienietis Biantas, o kitų — mi- 
tilėnietis Pitakas“2. .Krezas pasiteiravo svečią, kas girdėti 
Heladoje, o šis atsakė šitaip, sustabdydamas [tais Žo- 
džiais]laivų statybą: „O karaliau, salų gyventojai supir- 
kinėja tūkstančius arklių ir ketina žygiuoti į Sardus ir 
prieš tave.“ Manydamas, kad svečias sako teisybę, Kre- 
zas prabilo: „O kad dievai salų gyventojams įkvėptų min- 
tį Žygiuoti raitiems prieš sūnus lydus!“ Svečias tada pa- 
sakė: „O karaliau, matau, kad labai norėtum sučiupti 
salų gyventojus raitus sausumoje, ir tu teisus. O kaip mą- 

nai, ko trokšta salų gyventojai sužinoję, kad ketini prieš 
juos statydintis laivyną? Tik sučiupti lydus jūroje ir at- 
keršyti tau už sausumos helėnus, kuriuos esi pavergęs.“ 
Krezas labai nudžiugo išgirdęs tokį, jo nuomone, teisingą 
svečio atsakymą ir tuoj sustabdė laivų statybą. Po to jis 
su salų jonėnais sudarė draugystės sąjungą. 

28. Ilgainiui Krezas pavergė beveik visas gentis šia- 
pus Halio upės, išskyrus kilikus ir likus. Jis užkariavo 
visus kitus lydus, frygus, misus, mariandinus, chalibus, 
pailagonus, trakus, tinus, bitinus, karus, jonėnus, dorė- 
nus, eoliečius, pamtilus. 

29. Pavergus Krezui šias gentis ir prijungus jas prie 
lydų, į pertekusius turtų Sardus pradėjo vienas po kito 
plaukti tų laikų helėnų išminčiai — tarp jų atkeliavo ir 
atėnietis Solonas“s, kuris, davęs atėniečiams (jų pačių pa- 
vedimu) naujus įstatymus, pasitraukė dešimčiai metų iš 
Atėnų, dėdamasis išplaukiąs pakeliauti, o iš tikrųjų todėl, 
kad nebūtų priverstas panaikinti kurį iš savo duotųjų 
įstatymų. Mat patys atėniečiai negalėjo jų pakeisti, nes 
buvo prisiekę didele priesaika 10 metų laikytis Solono 
duotųjų įstatymų. i 

30. Išvykęs dėl viso to ir noro pakeliauti, Solonas at- 
plaukė į Egiptą pas karalių Amasį ir į Sardus pas Krezą. 
Krezas Soloną svetingai priėmė savo rūmuose. Po trijų ar 
keturių dienų Krezo paliepti tarnai vedžiojo Soloną po loby- 
nus ir rodė visus karališkus turtus bei prabangą. Kai 
jis viską išvydo ir apžiūrėjo, karalius, nutaikęs progą, 
paklausė Soloną: „Svety atėnieti, mus dažnai pasiekia 
garsas apie tavo išmintį ir keliones; ketindamas kuo dau- 
giau sužinoti, tu apkeliavai daug kraštų, todėl norėčiau 
paklausti, ar jau matei visų laimingiausią žmogų?“ Kre- 
zas paklausė tikėdamasis būsiąs pavadintas iš visų žmo- 
nių laimingiausiu. Solonas, nė kiek nepataikaudamas, at- 
sakė taip, kaip jam iš tikrųjų atrodė: „O karaliau, tai 
atėnietis Telas.“ Nustebęs Krezas greitai paklausė: „Ko- 
dėl manai, kad Telas laimingiausias?“ Šis atsakė: „Pirma, 
Telas gyveno klestinčiame polyje, jo sūnūs buvo gražūs 
ir geri, ir jis matė, kaip šiems gimė ir užaugo vaikai; an- 
tra, jam, mūsų nuomone, sekėsi gyvenime, ir jis baigė die- 
nas labai garbinga mirtimi: kilus karui tarp atėniečių ir 
kaimynų eleusiniečių“*, jisai, atskubėjęs į pagalbą, išvaikė 
priešus ir pats garbingai žuvo; atėniečiai jį palaidojo vals- 

tybės lėšomis?“ toje pačioje vietoje, kurioje krito, ir didžiai 
pagerbė.“ 

31. Gražūs Solono pasakojimai apie Telą sukėlė dar 
didesnį Krezo smalsumą, ir šis paklausė, kokį antrą lai- 
mingiausią žmogų matęs po Telo, tikėdamasis gauti bent 
antrąją vietą. Bet tas atsakė: „„Kleobis ir Bitonas. Kilimo 
argiečiai, jie pasiturimai gyveno ir buvo nepaprastai stip- 
rūs: abudu rungtynėse nugalėjo varžovus; be to, apie juo- 
du štai kas pasakojama: Arge per Heros šventę“ė pagal 
paprotį judviejų motina turėjo būti nuvežta vežimu į šven- 
tyklą, bet jaučiai iš ganyklos nebuvo laiku parvesti. Ne- 
galėdami ilgiau laukti, tiedu jaunuoliai patys užsidėjo 
sau jungą ir traukė vežimą, kuriame sėdėjo jų motina. 
Sukorę tokiu būdu 45 stadijus, jiedu pasiekė šventyklą. 
Tai padarę matant visai iškilmių miniai, jaunuoliai mirė 
labai gražia mirtimi — čia dievas kaip tik parodė, kad 
žmogui kartais geriau mirti negu gyventi. Argiečiai ap- 
stoję gėrėjosi jaunuolių stiprumu, o argietės šlovino jų 
motiną, turinčią tokius sūnus. Ši džiaugėsi sūnų žygdar- 
biu ir šlove ir, stovėdama prieš Heros statulą, maldavo 
deivę skirti laimingiausią likimą jos vaikams Kleobiui ir 
Bitonui, kurie didžiai pagerbė motiną. Po šitos maldos, 
sudėję aukas ir pasivaišinę šventės puotoje, tiedu jaunuo- 
liai užmigo šventykloje ir nebeatsibudo; toks buvo jų gy- 
venimo galas. Jiems, kaip šauniausiems vyrams, argiečiai 
nuliedino statulas ir pastatė jas Delfuose.“ 

32. Taigi Solonas antrąją laimingųjų vietą paskyrė 
jaunuoliams. Supykęs Krezas pasakė: „O svety atėnieti, 
manąją laimę tu laikai per nieką, o mane — žemesnį už 
prastus žmones!“ Šis atsakė: „O Krezai, žinau, kad kiek- 
viena dievybė yra pavydi, ir mums nežinomi jos kėslai, 
o tu mane klausi apie žmogaus laimę. Per ilgą gyvenimą 
žmogus pamato tai, ko nenorėtų matyti, ir tai, kiek jis 
turi iškentėti. Mano manymu, žmogaus amžiaus riba 70 
metų. Tie 70 metų turi 25 200 dienų be įterptinių mėne- 
sių?7. O jeigu kiekvieniems antriems metams pridėsi po 
mėnesį, kad metų laikai būtų visada vietoje, tai per 70 
metų susidarys 35 įternptiniai mėnesiai, arba 1050 dienų. 
Per 70 metų bus 26 250 dienų, iš kurių kiekviena atneša 
žmogui ko nors naujesnio už kitą. Taigi, o Krezai, kiek- 
vienas žmogus yra tik likimo žaislas. Matau, kad turi di- 
džiulius turtus ir esi daugybės žmonių karalius. Bet ko 

manęs klausei, kol kas dar neatsakysiu, kol sužinosiu, kad 
gražiai baigei amžių. Mat ir labai turtingas žmogus nėra 
laimingesnis už tą, kuris apyskurdžiai gyvena, jeigu tas, 
laimingai gyvenęs, nemirs gražia mirtimi. Daugelis tur- 
tuolių yra nelaimingi, ir daugeliui vidutiniokų gyvenime 
sekasi. Didžiai turtingas, bet nelaimingas, tik dviem at- 
žvilgiais pranoksta vidutinioką, o pastarasis turtingą, bet 
nelaimingą žmogų daug kuo pralenkia. Turtingasis len- 
gviau patenkina savo troškimus ir geriau iškenčia užgriu- 
vusią didelę nelaimę, o kitas nors ir ne taip lengvai pa- 
tenkina troškimus ir kenčia nelaimę, bet sėkmė jį nuo daug 
ko apsaugo: antai jis esti nesuluošintas, neserga, nežino 
vargų, jam gerai klojasi su vaikais, yra gražus. Be to, 
jei jis gerai baigs amžių, tai ir bus tasai, kurio ieškai ir 
kuris vertas laimingojo vardo. Kol jis nemirė, susilaikyk 
ir tokio dar nevadink laimingu, o tik dalingu. Įsigyti visų 
gėrybių žmogui neįmanoma, bet, kaip kiekviena šalis pati 
visko nepasigamina, o vienokių dalykų turi, kitokių — ne, 
ir toji bus geriausia, kuri viso ko turės daugiausia, taip 
ir vienas Žmogus neturi visa pats: vienokių dalykų turi, 
kitokių — ne, ir tą, kuris gyvenime daugiausia naudojasi 
gėrybėmis, be to, dar gražiai baigia amžių, mano nuomo- 
ne, o karaliau, teisingai būtų vadinti laimingu. Visur ir 
visame kame reikia žiūrėti pabaigos. Mat dievas daug 
kam suteikia laimę, o paskui visai juos pražudo.“ 

33. Tokios Solono kalbos Krezui nepatiko, ir jis išsiun- 
tė jį paniekinęs ir palaikęs visišku kvailiu, nes tas never- 
tino dabartinių gėrybių, liepė visur kur laukti pabaigos. 

34. Solonui iškeliavus, Krezą ištiko didelis dievo kerš- 
tas, matyt, už tai, kad save laikė laimingiausiu žmogumi. 
Netrukus jis susapnavo būsimą sūnaus nelaimę. Krezas 
turėjo du sūnus, kurių vienas buvo nesveikas — kurčias ir 
nebylys, o antras — vardu Atis — visais atžvilgiais pralen- 
kiąs vienmečius. Krezas susapnavo, kad Atis žus geležinės 
ieties pervertas. Pabudęs jis viską apgalvojo ir, išsigandęs 
sapno, tuojau apvesdino sūnų. Niekuomet jo neleido į žy- 
gius, nors kare jis paprastai vadovavo lydams. Be to, 
Krezas įsakė išnešti iš sūnaus kambarių visas ietis, ra- 
gotines ir kitus ginklus, kuriais žmonės kaunasi, į tolimą 
rūmų sandėlį, kad koks nors kabantis ginklas neužkristų 
ant sūnaus. 

35. Besiruošiant sūnaus vestuvėms, į Sardus atvyko 
didžios nelaimės slegiamas karališkos kilmės frygas, su- 
sitepęs rankas krauju. Įėjęs į rūmus, jis ėmė maldauti 
Krezą jį apvalyti pagal vietinius papročius. Krezas jį ap- 
valė. Helėnų ir lydų apvalymo apeigos yra panašios?š. 
Pagal paprotį apvalęs, Krezas pasiteiravo, iš kur ir kas 
būsiąs, šitaip klausdamas: ,„Žmogau, kas per vienas esi? 
Iš kurio Frygijos krašto atvykai į mano židinį? Kokį vy- 
rą ar moterį nužudei?“ „O karaliau, esu Gordijo, Mido 
sūnaus, vaikas, vadinuosi Adrastas; nenorėdamas užmu- 
šiau savo brolį ir už tai tėvo išvarytas, netekęs visko čion 
atvykau.“ Krezas šitaip jam atsakė: „Tu — mano draugų 
sūnus ir atėjai pas draugus; gyvenk mano rūmuose, ir nie- 
ko nestokosi; o dėl savo nelaimės graužkis kuo mažiau — 
E geriau bus.“ Taip Adrastas rado prieglobstį pas 

rez3. 

36. Tuo pačiu laiku Misijos Olimpe“? atsirado didžiulis 
šernas. Nusileidęs nuo kalno, jis niokojo misų pasėlius. 
Žmonės jį tykojo daug kartų, bet nieko nepadarė, tik patys 
nuo jo kentėjo. Galų gale pas Krezą atėjo misų pasiun- 
tiniai ir šitaip prabilo: „O karaliau, mūsų šalyje atsirado 
didžiulis šernas ir niokoja pasėlius. Nors ir labai stengė- 
mės, negalėjom jo nutverti. Dabar maldaujame tave, pa- 
siųsk mums sūnų, rinktinių jaunuolių būrį ir šunų, kad jį 
išvytume iš savo šalies.“ Taip jie maldavo, o Krezas, pri- 
siminęs pranašingąjį sapną, šitaip atsakė: „Apie mano 
sūnų nė neužsiminkite — su jumis neleisiu: jis jaunave- 
dys, ir dabar jam tik tai terūpi. Bet rinktinių lydų būrį 
su visais medžiokliniais šunimis pasiųsiu ir paliepsiu, kad 
kiek išgali padėtų iš šalies išvyti tą žvėrį.“ 

37. Taip Krezas atsakė, ir misai buvo patenkinti. Tuo 
metu, išgirdęs jų prašymą, atėjo Krezo sūnus. Karaliui 
atsisakius leisti sūnų, šis taip pasakė: ,,O tėve, seniau man 
didžiausias ir garbingiausias malonumas buvo pagarsėti 
karuose ir medžioklėse, o dabar man draudi ir viena, ir 
kita, nors nepastebėjai, kad būčiau bailys ar ištižėlis. Kur 
dėsiu akis, eidamas į susirinkimų aikštę ar grįždamas iš 
jos? Koks atrodysiu piliečiams ir jaunajai savo žmonai? 
Su kokiu vyru ji tarsis gyvenanti? Taigi arba leisk į me- 
džioklę, arba įtikink, kad taip pasielgti man yra geriau.“ 

38. Krezas šitaip atsakė: „O vaikeli, aš taip darau ne 
dėl to, kad būčiau pastebėjęs, jog esi bailys ar koks išti- 

žėlis, bet todėl, kad per sapną man apreikšta, jog trumpas 
tavo gyvenimas — žūsi nuo geležinės ieties. Dėl to sapno 
aš vedybas paskubinau ir nebesiunčiu į pratybas, sten- 
giuosi, kol dar gyvas, tave nuo to pavojaus apsaugoti. 
Juk esi vienturtis mano sūnus — antrąjį sūnų, kurčiąjį, 
per nieką laikau.“ 

39. Jaunikaitis į tai atsakė: „Nepriekaištauju, tėvel, 
kad, regėjęs tokį sapną, mane taip saugoji. Bet turiu tau 
pasakyti, jog kažko tu nesupratai ir klaidingai aiškini tą 
sapną. Sakai, sapnas pranašavęs man mirtį nuo geležinės 
ieties. Bet negi šernas turi rankas ar geležinę ietį, kurios 
tu bijai? Jeigu būtum susapnavęs, kad žūsiu nuo ilties ar- 
ba kitko, tada turėtum taip elgtis, kaip dabar elgiesi, bet 
išpranašauta, kad nuo ieties. Kadangi kovosim ne su 
žmonėmis, leisk mane.“ 

40. Krezas atsakė: „O sūnau, įtikinai mane aiškinda- 
mas sapną, todėl atsisakau savo nuomonės ir leidžiu tave 
į medžioklę.“ 

41. Tai pasakęs, Krezas pasišaukė irygą Adrastą ir pra- 
bilo: „„Adrastai, aš tave baisios nelaimės prislėgtą (dėl 
jos tau nepriekaištauju) apvaliau ir, priėmęs į savo na- 
mus, duodu visa, ko tau reikia. Todėl dabar man, kuris 
tiek gera tau padarė, taip pat geru atsilygink: saugok 
mano sūnų, einantį į medžioklę, kad kartais kelyje neužpul- 
tų kokie plėšikai ir nenužudytų. Be to, tau irgi reikia eiti 
ten, kur galėtum pagarsėti — juk taip darė tavo protė- 
viai, beje, esi ir stiprus.“ 

42. Adrastas atsakė: „(O karaliau, kitomis aplinkybė- 
mis neičiau į tokias gaudynės, juk man, tokios nelaimės 
ištiktam, netinka bendrauti su laimingais bendraamžiais; 
ir noro neturiu — dėl daugelio priežasčių nuo to susilaiky- 
čiau. Bet kadangi ragini, o man reikia tau įsiteikti (juk 
turiu geru atsilyginti už gera), esu pasirengęs tai pada- 
ryti. O tavo sūnus, kurį prašai sergėti, būk ramus, grįš 
namo sveikas.“ 

43. Kai buvo Krezui šitaip atsakyta, juodu išvyko su 
rinktiniais jaunuoliais ir šunimis. Priėję Olimpo kalną ir 
susiradę žvėrį, apstojo jį ratu ir ėmė laidyti ietis. Ir štai 
tas nuo žmogžudystės apvalytasis svetimšalis vardu Ad- 
rastas paleido ietį, bet šerno nekliudė — pataikė į Krezo 
sūnų. Krito jaunikaitis ieties pervertas,— išsipildė sapno 
pranašystė. Tuo tarpu kažkuris palydovas nubėgo praneš- 

ti Krezui apie nelaimę. Atbėgęs į Sardus, jis papasakojo 
ir apie medžioklę, ir apie sūnaus mirtį. 

44. Pritrenktas sūnaus mirties, Krezas juo labiau 
krimtosi, kad jo vaiką nužudė tas, kurį jis pats apvalė 
nuo žmogžudystės. Nelaimės slegiamas, jis šaukėsi Dzeu- 
są Apvalytoją paliudyti, ką padarė tas svetimšalis, šau- 
kėsi ir Dzeusą Globėją, ir Dzeusą Draugystės Sergėtoją*?, 
vadindamas vienu vardu tą patį dievą — Globėju jį va- 
dino todėl, kad, priėmęs į rūmus svetimšalį, nežinojo, jog 
maitina būsimąjį sūnaus žudiką, o Draugystės Sergėto- 
ju,— kad, pasiuntęs ateivį sūnaus sargu, pamatė, jog 
šis — pikčiausias priešas. 

45. Netrukus parkeliavo lydai, nešdami lavoną, o už- 
pakaly jo ėjo žudikas. Atsistojęs priešais mirusįjį, Adras- 
tas pasidavė Krezui ir, ištiesęs rankas, prašėsi nužudomas 
prie lavono: po savosios ankstesnės nelaimės ir dar pra- 
žudęs jį apvaliusiojo sūnų, jis negalįs daugiau gyventi. 
Išklausęs visa, Krezas, nors ir tokios nelaimės ištiktas, 
pasigailėjo Adrasto ir pasakė: „(O svety, jau visai atsi- 
teisei pats save pasmerkęs mirti. Ne tu kaltas dėl mano ne- 
laimės, atsitikusios prieš tavo valią, bet kažkuris dievas, 
kuris man jau seniai išpranašavo, kas įvyks.“ Krezas sūnų 
palaidojo pagal papročius. O Adrastas, Mido provaikai- 
tis, Gordijo sūnus, brolio žudikas ir apvaliusiojo sūnaus 
žudikas, žmonėms išsiskirsčius, jausdamasis visų nelai- 
mingiausias iš visų pažįstamų, nusižudė ant kapo. 

46. Netekęs sūnaus, Krezas dvejus metus labai gedėjo. 
Paskui, kai Kyras, Kambizo sūnus, sunaikino Kiaksaro 
sūnaus Astiago galybę“! ir persų valstybė ėmė augti, Kre- 
zas nustojo gedėti ir ėmė svarstyti, kaip galima būtų su- 
triuškinti kylančią persų galią, kol jie nepasidarė per daug 
stiprūs. Sitai sumanęs, Krezas ryžosi kreiptis į Helados 
ir Libijos?? orakulus tučtuojau siųsdamas pasiuntinius — 
vienus į Delfus, kitus — į fokėjiečių Abus93, trečius — į Do- 
donę“*; taip pat jis kreipėsi į Amfiarėją““, Trotoniją““ ir į 
Mileto Branchidus*“'. Tai vis helėnų orakulai, kurių pa- 
tarimo klausė Krezas. Pas Libijos Amoną“š jis siuntė kitus 
žmones. Mat Krezas norėjo sužinoti, ko verti tie visi ora- 
kulai: jei paaiškėtų, kad jie sako teisybę, ketino antrą 
kartą siųsti žmones ir pasiteirauti, ar žygiuoti prieš per- 
sus. 

47. Išsiųstiems orakulų tirti lydams Krezas įsakė: iš 
Sardų iškeliavus, skaičiuoti dienas ir šimtąją dieną už- 
klausti orakulą, ką veikia tuo metu Krezas, lydų kara- 
lius, Aliato sūnus; visa, ką tik kuris orakulas atsakys, už- 
sirašyti ir pranešti jam. Niekas nežino, kokį atsakymą 
davė kiti orakulai, bet Deliuose, kai tik lydai suėjo į šven- 
tyklą ir užklausė orakulą, ko buvo liepti, pitija tuojau 
hegzametru šitaip atsakė: 

Skaičių smiltelių žinau ir jūros platybę pažįstu, 

Aš suprantu ir girdžiu net kurčio ir nebylio kalbą, 

Nosis manoji kvapus kietaodžio vėžlio pajuto, 

Verdančio vario inde su aviena. Po vėžliu padėtas 

Varis, o ant viršaus jo varinis dangtis užvožtas. 


48. Užsirašę pitijos žodžius, lydai grįžo į Sardus. Kai 
ir visi kiti pasiuntiniai parkeliavo su orakulų atsakymais, 
Krezas išvyniojęs įsižiūrėjo į kiekvieną užrašą. Nė vie- 
nas atsakymas jo nepatenkino, bet, perskaitęs Delfų ora- 
kulo ištarmę, tuoj jį pagarbino ir priėmė nutaręs, kad šis 
orakulas — vienintelis teisingas, nes tik jis atspėjo, ką 
darė Krezas. Mat, išsiuntęs žmones pas orakulus ir pa- 
laukęs nustatytos dienos, jis štai ką padarė: užmušė vė- 
žlį ir ėriuką ir pats juos virė variniame puode, užvožtame 
variniu dangčiu, manydamas, kad niekas to nesugalvos ir 
neatspės. 

49. Tokią ištarmę Krezui pasakė Deltų orakulas, o ką 
atsakė Amiiarėjo orakulas lydams, atlikusiems nustaty- 
tąsias apeigas, nežinau (niekas apie tai nepasakojo), tik 
tiek aišku, kad Krezas ir šitą orakulą laikė neklystančiu. 

50. Po to Krezas pradėjo dideles aukas aukoti Delių 
dievui. Jis paaukojo 3000 įvairių veislių puikių galvijų, 
sukrovė į milžinišką laužą paauksuotas ir pasidabruotas 
lovas, auksines taurės, purpurinius drabužius, chitonus 
ir uždegė, tikėdamasis šitaip įsigyti dievo malonę. Taip 
pat visiems lydams karalius įsakė aukoti kas ką turi. 
Baigęs aukoti, Krezas liepė išlydyti daugybę aukso ir iš 
jo nulieti plokštes — kiekvieną 6 plaštakų ilgio, 3 pločio 
ir plaštakos aukščio. Tokių plokščių išliejo 117, iš jų 4 
gryno aukso, sveriančias po pustrečio talento, kitas — 
iš baltojo aukso po 2 talentus svorio. Tada jis liepė išlie- 
dinti iš gryno aukso liūto statulą, sveriančią 10 talentų. 
Vėliau tas liūtas, degant Delių šventyklai“?, nukrito nuo 
plokščių, ant kurių buvo pastatytas, ir dabar stovi korin- 

tiečių lobyne, bet sveria tik pusseptinto talento — pus- 
ketvirto talento per gaisrą nutirpo. 

51. Be ką tik minėtų dovanų, Krezas nusiuntė į Delius 
du didžiulius kraterius — auksinį ir sidabrinį; auksinis 
stovėjo šventykloje prie jėjimo dešinėje pusėje, sidabri- 
nis — kairėje. Sudegus šventyklai, ir juos perkėlė į kitą 
vietą: dabar auksinis stovi klazomeniečių lobyne (sveria 
pusdevinto talento ir 12 minų), o sidabrinis — šventyklos 
prieangio kampe (į jį telpa 600 amiorų“?). Per Te- 
ofanijų šventę'! delfiečiai jame maišo vyną su vande- 
niu. Jie tvirtina, kad tai samiečio Teodoro?? kūrinys. Ir aš 
taip manau, nes jis, mano nuomone, tikrai nuostabiai pa- 
darytas. Krezas padovanojo Delfams 4 sidabrines stati- 
nes, stovinčias korintiečių lobyne, ir du šlakstytuvus — 
auksinį ir sidabrinį. Ant auksinio užrašyta, kad jis — la- 
kedemoniečių dovana. Tai netiesa, nes tie šlakstytuvai 
yra Krezo paaukoti, o užrašė kažkoks deliietis, norėda- 
mas įsiteikti lakedemoniečiams. Aš žinau to žmogaus 
vardą, bet nesakysiu. Tiktai vaikas, per kurio ranką teka 
vanduo, yra lakedemoniečių dovana, o abu šlakstytuvai — 
ne jų. Kartu su jais Krezas nusiuntė į Delius ir daugiau 
dovanų be užrašų. Tarp jų — apskritą sidabrinį aukojimo 
indą ir auksinę trijų uolekčių moters statulą; delfiečiai sa- 
ko, kad ji — Krezo duonos kepėjos atvaizdas“. Be to, 
Krezas ten paaukojo žmonos karolius bei juostas. 

52. Visa tai jis pasiuntė į Delius, o Amtiarėjui, suži- 
nojęs apie jo darbus ir likimą, padovanojo auksinį skydą 
ir ietį — taip pat visą iš aukso: jos net kotas auksinis. 
Šios abi dovanos ir mano laikais tebebuvo Tėbuose — is- 
meniečio Apolono?“ šventykloje. 

53. Lydams, kurie tas dovanas turėjo nunešti į šventy- 
klas, Krezas įsakė paklausti orakulų, ar žygiuoti prieš 
persus ir ar ieškoti sau sąjungininko. Lydai, atvykę, kur 
buvo siųsti, sudėjo dovanas ir šitaip užklausė orakulus: 
„Lydų ir kitų tautų karalius Krezas tik šituos orakulus 
laiko teisingiausiais visame pasaulyje, tad siunčia šias 
vertingas dovanas ir klausia, ar žygiuoti prieš persus ir ar 
ieškoti sąjungininko.“ Taip jie paklausė. Abu orakulai Kre- 
zui atsakė: žygiuodamas prieš persus, Krezas sunaikins 
didelę valstybę; taip pat abu patarė pasirinkti sąjunginin- 
kais tuos helėnus, kuriuos mano esant galingiausiais. 

04. Krezas, sužinojęs tokias orakulų ištarmes, labai 
apsidžiaugė. Dabar jis buvo tikras, jog sunaikins Kyro 
karalystę. Krezas vėl pasiuntė į Pitoną pasiuntinius ir, 
sužinojęs, kiek yra delfiečių kiekvienam vyrui padovano- 
jo po du auksinius staterus'?. Už tai deliiečiai Krezui ir 
lydams suteikė teisę pirmiesiems klausti orakulą, užimti 
garbingiausias vietas švenčių iškilmėse, atleido juos nuo 
šventyklos rinkliavų ir leido kiekvienam lydui, jei panorės, 
visam laikui pasidaryti Deltų piliečiu. 

55. Apdovanojęs deltiečius, Krezas trečią kartą krei- 
pėsi į orakulą. Įsitikinęs jo atsakymų teisingumu, ėmė jį 
dažnai klausinėti. Dabar klausė, ar ilgai jis karaliaus. 
Pitija šitaip atsakė: 

Tuokart, kai medų karalium bus kada nors asilėnas, 


Lyde grakštusis, tu bėk žvirgždėtojo Hermo"6 pakrante! 
Bėgdamas be atvangos, nesigėdyk bailiu pasirodyt. 


56. Išgirdęs tokią orakulo ištarmę, Krezas dar labiau 
nudžiugo manydamas, kad asilėnas vietoj žmogaus nie- 
kuomet negali valdyti medų, todėl jis ir jo vaikai visą 
laiką karaliausią. Paskui Krezas pradėjo teirautis, kurie 
helėnai galingiausi, norėdamas tuos pasidaryti sąjungi- 
ninkais. Teiraudamasis sužinojo, kad lakedemoniečiai ir 
atėniečiai visus kitus pralenkia — pirmieji dorėnų gentyje, 
antrieji — jonėnų. Šitos dvi gentys buvo pranašiausios — 
jonėnai kilę iš senovės pelazgų'', dorėnai — iš helėnų; 
jonėnai visą laiką gyveno savajame krašte, o dorėnai labai 
ilgai klajojo: Deukalionui'š karaliaujant, jie gyveno Ftio- 
tidėje, o Dorui, Helėno sūnui??, valdant, — Osos ir Olimpo 
papėdėje, vadinamojoje Histieotidėje. Kadmiečiųs? išvaryti 
iš Histieotidės, dorėnai apsistojo Pindo kalnyne?! ir da- 
bar jau vadinosi makedonais. Paskui toji gentis iš ten 
persikėlė į Driopidęs?, o iš Driopidės — į Peloponesą88 ir 
čia gavo dorėnų vardą. 

07. Kokia kalba kalbėjo pelazgai, tiksliai nepasakysiu. 
Jei spręsime pagal dabartinius pelazgus, gyvenančius 
Krestonos polyje anapus Tirsenijosš*4 (jie kadaise buvo 
kaimynai tos genties, kuri dabar vadinasi dorėnai, ir tada 
gyveno šalyje, dabar vadinamoje Tesaliotideš?), ir pagal 
tuos pelazgus, kurie įsikūrė Plakijoje ir Skilakėješė prie 
Helesponto, taip pat pagal tuos senovės pelazgų polius, 
kurie paskui pakeitė vardus, — taigi jeigu į visa šitai at- 

sižvelgsime, tai pelazgai kalbėjo barbarų kalba. Jei tarsi- 
me, kad visi pelazgai kalbėjo ta kalba, tai atikiečiai, kilę 
iš senovės pelazgų, suhelenėjo, kai tapo helėnų dalimi. 
Juk ir dabar krestoniečių ir plakiečių kalba yra ta pati — 
visiškai nepanaši į jų kaimynų kalbą. Tai rodo, kad jie iš- 
laikė tą pačią kalbą, kuria kalbėjo, kai atsikėlė į dabar- 
tinį kraštą. 

58. Helėnų tauta, man atrodo, nuo pat susikūrimo te- 
bekalba ta pačia kalba. Prieš susijungdama su pelaz- 
gais, ji buvo silpna ir negausi, paskui išaugo ir suvienijo 
daugybę genčių, nes prie jų prisijungė pelazgai ir daug 
kitų barbarų genčių. Taigi manau, kad pelazgų, kaip bar- 
barų, gentis niekada nebūtų išaugusi. 

59. Krezas sužinojo, kad iš tų dviejų genčių atikiečiai 
buvo susiskaidę ir tarpusavio vaidų nualinti. Atėnų tiro- 
nas tuo metu buvo Peisistratas*", Hipokrato sūnus. Eili- 
nis pilietis Hipokratas kartą dalyvavo Olimpijos iškilmė- 
se, kai per jas įvyko didis stebuklas: aukojimo metu be 
ugnies užvirė dubenys su mėsa ir vandeniu, ir vanduo ėmė 
lietis per kraštus. Tuo laiku ten buvęs lakedemonietis Chi- 
lonasšš, pamatęs stebuklą, Hipokratui patarė: pirma, ne- 
vesti žmonos, kuri jam gimdytų vaikus, o jeigu jau turįs 
žmoną tai, antra, išvaryti ją iš namų; jei jau yra sūnaus 
susilaukęs, jo atsisakyti. Tačiau Hipokratas nepanoro 
tų Chilono patarimų klausyti. Netrukus jam gimė sūnus — 
minėtasis Peisistratas. Kai pajūrio atėniečiai?, vadovau- 
jami Alkmeono sūnaus Megaklio, kovojo su lygumų atė- 
niečiais, kuriems vadovavo Aristolaido sūnus Likurgas, 
tasai Peisistratas, užsimojęs tironauti, subūrė trečią parti- 
ją. Susirinkęs šalininkus, jis dėjosi vadovaująs kalnie- 
čiams, bet štai ką sumanė: susižeidęs ir sužalojęs mulus, 
įvažiavo su jais į turgaus aikštę tarsi gelbėdamasis nuo 
priešų, kurie jį, važiuojantį per lauką, kėsinęsi nužudyti. 
Peisistratas ėmė žmonių maldauti apsaugos. Jau anks- 
čiau jis buvo pasižymėjęs kare su megariečiais: paėmė 
Nisėją?? ir dar atliko didelių žygių. Patikėję atėniečiai 
paskyrė Peisistratui būrį rinktinių vyrų, kurie nebuvo 
Peisistrato ietininkai, o tik kuokininkai, nes jį lydėdavo 
su kuokomis. Peisistrato vadovaujami, jie sukilo ir užėmė 
akropolį. Tada jis ėmė valdyti atėniečius nei esamų val- 
džios tarnybų nenaikindamas, nei potvarkių nekeisdamas: 
polį gražiai ir gerai tvarkė pagal esamus įstatymus. 

60. Netrukus susitarę Megaklio ir Likurgo šalininkai 
Peisistratą išvijo. Sitaip Peisistratas pirmą kartą užvaldė 
Atėnus ir tokiu būdu prarado dar neįtvirtintą valdžią. Tie, 
kurie Peisistratą išvijo, vėl pradėjo tarp savęs kovoti. 
Patekęs į sunkią padėtį, Megaklis susisiekė su Peisistratu 
ir pasiūlė jam valdžią, jei tas panorėtų vesti jo dukterį. 
Peisistratas pasiūlymą priėmė ir su sąlygomis sutiko. No- 
rėdami, kad grįžtų Peisistratui valdžia, jiedu sugalvojo, 
mano nuomone, kvailiausią dalyką. Nuo tų laikų, kai atsis- 
kyrė helėnai nuo barbarų, kurie laikomi protingesni už ki- 
tus ir išaugę iš vaikiško nesubrendimo, apgauti atėnie- 
čiams, kurie žinomi kaip išmintingiausi iš visų helėnų, jie 
tada štai ką sumanė. Peanijos deme?! gyveno moteris var- 
du Fija, labai aukšto ūgio — keturių uolekčių be trijų pirš- 
tų —ir šiaip gražios išvaizdos. Aprėdę tą moterį karine 
apranga??, jie pastatė ją vežime ir, kaip įmanydami išpuošę, 
įvažiavo į miestą pirma pasiuntę šauklius. Atėję į miestą, 
šie skelbė, ką buvo liepti, šaukdami: „O atėniečiai, nuolan- 
kiai priimkite Peisistratą; jį pati Atėnė gerbia labiau ne- 
gu kitus žmones ir grąžina į savo akropolį.“ Taip skelbė 
šaukliai, vaikščiodami po miestą. Greitai visur pasklido 
gandas, kad Atėnė Peisistratui grąžina valdžią. Miestie- 
čiai patikėjo, jog toji moteris iš tikrųjų yra deivė, pagar- 
bino ją ir priėmė Peisistratą. 

61. Sitokiu būdu susigrąžinęs valdžią, Peisistratas ve- 
dė Megaklio dukterį, kaip ir buvo su juo susitaręs. Ka- 
dangi jo sūnūs jau buvo užaugę, o alkmeonidų giminė“s 
buvo laikoma prakeikta, todėl Peisistratas nenorėjo turėti 
iš jaunosios žmonos vaiko ir su ja santykiavo ne taip, kaip 
dera. Iš pradžių žmona tai slėpė, bet paskui — nežinia, ar 
iškvosta, ar savo noru — papasakojo motinai, 0 ši — savo 
vyrui. Megaklis baisiai pasipiktino, kad Peisistratas jį taip 
niekina. Apimtas siuto, jis tučtuojau susitaikė su priešais. 
Peisistratas, sužinojęs, kas prieš jį rengiama, pasitraukė 
iš Atėnų ir išvis iš Atikos. Atvykęs į Eretriją?*, ėmė tartis 
su sūnumis. Nusvėrė Hipijo nuomonė, kad reikia vėl su- 
sigrąžinti valdžią. Tada jie pradėjo rinkti dovanas iš tų 
polių, kurie jiems buvo kuo nors kalti. Poliai paaukojo 
daug pinigų, bet tėbiečiai juos visus pralenkė dovanomis. 
Žodžiu, praėjus kuriam laikui, viskas jau buvo paruošta 
žygiuoti atgal [į Atėnus]. Mat iš Peloponeso atvyko sam- 

dyti argiečiai, o ypač stengėsi vyras vardu Ligdamidas, 
atvykęs iš Nakso salos“ su savo žmonėmis ir pinigais. 

62. Išžygiavę iš Eretrijos, jie vienuoliktaisiais metais 
vėl grįžo į Atiką ir pirmiausia užėmė Maratoną“ė“. Ten 
stovyklaujant, prie jų prisidėjo ne tik šalininkai iš Atėnų, 
bet ir iš demų suplaukė nemaža vyrų, kuriems tironija bu- 
vo malonesnė už laisvę. Ten jie ruošėsi. O priešai Atėnuo- 
se nė negalvojo apie Peisistratą, kol šis rinko lėšas ir jė- 
gas, ir net tada, kai užėmė Maratoną. Tik išgirdę, kad 
Peisistratas išžygiavo iš Maratono į Atėnus, jie skubiai 
patraukė prieš jį. Visa atėniečių kariuomenė žygiavo prieš 
grįžtančiuosius, o Peisistratas ir jo šalininkai, išėję iš Ma- 
ratono, artinosi prie Atėnų. Abi pusės susitiko ties palė- 
nietės Atėnės?? šventykla ir, pasidėję ginklus, sustojo vie- 
ni priešais kitus. Čionai, dievų įkvėptas, prie Peisistrato 
priėjo žynys akarnanietis Amfilitas ir šitaip hegzametru 
prabilo: 


Užmestas tinklas žuvims, įleistas į vandenį bučius. 

Tinai didžiuliai sulįs į tinklą šviesioj mėnesienoj. 

63. Taip šis pranašavo dievo įkvėptas. Peisistratas pa- 
tikėjo šia ištarme, pakėlė į kovą ir savo šalininkus. Atėnie- 
čių kariai tuo laiku pusryčiavo, o paskui vieni ėmė žaisti 
kauliukais, kiti sumigo. Peisistratas su savo šalininkais 
ižpuolė atėniečius ir privertė juos bėgti. Tuo metu Peisis- 
tratas sugalvojo gudrybę, kad pabėgę atėniečiai nebesusi- 
burtų ir liktų išsisklaidę. Užsodinęs ant žirgų sūnus, pa- 
siuntė į priekį. Šie, pasiviję bėglius, perdavė Peisistrato 
raginimą nenusiminti ir eiti namo. 

64. Atėniečiai tuo patikėjo, ir šitokiu būdu Peisistratas 
trečią kartą paėmė Atėnus bei įsitvirtino valdžioje, rem- 
damasis gausiais sąjungininkais ir turėdamas pinigų — 
padėjėjų jis susirado vietoje, o pinigų gaudavo iš gyven- 
ančių palei Strimono upę“š. Iš atėniečių, kurie nepabėgo iš 
kovos lauko, jis paėmė kaip įkaitus sūnus ir nugabeno į 
Naksą. Mat Peisistratas ir Naksą buvo užkariavęs bei pa- 
vedęs valdyti Ligdamidui. Be to, jis, klausydamas orakulo, 
apvalė Delo salą šitokiu būdu“?: visame plote, kurį buvo 
galima iš šventyklos apžvelgti, jis liepė iškasti lavonus 
ir pergabenti į kitą Delo pusę. Taip Peisistratas ėmė val- 
dyti Atėnus, o atėniečiai vieni žuvo kovoje, kiti pabėgo iš 
tėvynės su alkmeonidais. 

65. Tokia padėtis buvo Atėnuose, kai jais ėmė domėtis 
Krezas. O lakedemoniečiai tada išvengė didelių nelaimių 
ir jau buvo nugalėję tegėjiečius!9?, Mat, viešpataujant Spar- 
toje Leontui ir Hegesikliui!?!. lakedemoniečiai buvo laimė- 
ję visus kitus karus, tik su tegėjiečiais nesisekė kariauti. 
Ankstesniaisiais laikais Spartos valstybės santvarka buvo 
blogiausia visoje Heladoje, ji nepalaikė santykių su ki- 
tomis šalimis. Gera santvarka buvo įvesta štai kokiu būdu: 
kai Likurgas!9?, žymus spartietis, nuvykęs pas Delių ora- 
kulą klausti patarimo, įėjo į šventyklą, tuojau pitija šitaip 
prabilo: 


Tu atvykai, Likurgai, į mano turtingą šventovę, 
Dzeusui mielas esi ir kitiems Olimpo valdovams. 
Aš nežinau, ar tave žmogum, ar dievu pavadinti, 
Betgi manyčiau, kad tu labiau panašus į dievaitį. 


Kai kas tvirtina, kad pitija Likurgui nurodžiusi ir dabarti- 
nę Spartos santvarką, bet patys lakedemoniečiai pasakoja, 
kad Likurgas globojęs brolvaikį Leobotą, dar nepilnametį 
Spartos karalių, ir perėmęs tą santvarką iš Kretos. Kai tik 
jis pasidarė [brolvaikio] globėju, tuojau pakeitė visus įs- 
tatymus ir žiūrėjo, kad žmonės jų griežtai laikytųsi. Pas- 
kui Likurgas sutvarkė karybos reikalus: išleido įsakus pa- 
dalyti kariuomenę į enomotijas, sudarė triakadas ir sisiti- 
jus'S, Be to, jis įsteigė eforų ir gerontų [pareigas]!?*, 

66. Sitaip [lakedemoniečiai] gavo gerą valstybės san- 
tvarką, o Likurgui po mirties pastatė šventyklą ir dabar 
jį tebegarbina. Kadangi Sparta — kraštas derlingas ir gau- 
siai gyvenamas, netrukus ji suklestėjo ir pasidarė turtinga. 
Galų gale [lakedemoniečiai] ėmė nebesitenkinti ramiu gy- 
venimu. Pasijutę stipresni už arkadus, pasiteiravo Deltų 
orakulą, ar galima jiems užkariauti visą Arkadiją. Pitija 
šitaip jiems atsakė: 

Nori Arkadiją gaut? Per didelis noras! Neduosiu! 

Daug Arkadijoj rasi giles tebevalgančių vyrų. 

Jie apsigins nuo tavęs, nors aš negailėčiau jos duoti. 

Duosiu Tegėją aš tau, kad eitum ratelį ir šoktum!05; 

Lygumą gražią taip pat, kad ją su virve išmatuotum. 


Išgirdę šią [orakulo] ištarmę, lakedemoniečiai kitus 
arkadus paliko ramybėje, bet, patikėję orakulo pasakyta 
dviprasmybe, tuojau išžygiavo prieš tegėjiečius, pasiėmę 
grandines pavergtiesicms sukaustyti. Tačiau kova jie pra- 

laimėjo, ir paimtieji į nelaisvę matavo virve tegėjiečių ly- 
gumą ir dirbo sukaustyti tomis pačiomis grandinėmis, ku- 
rias buvo atsinešę. Šitos grandinės dar ir dabar tebėra 
Tegėjoje ir kabo ant elėjietės Atėnės!'ė šventyklos sienų. 

67. Ankstesniuosiuose karuose prieš Tegėją lakedemo- 
niečiai visada pralaimėdavo, bet Krezo laikais, Spartą val- 
dant Anaksandridui ir Aristonui, jie pradėjo imti viršų 
štai kokiu būdu: visą laiką tegėjiečių mušami, [lakedemo- 
niečiai| nusiuntė į Delfus pasiuntinius paklausti, kurį die- 
vą maldauti, kad nugalėtų tegėjiečius. Pitija nurodė jiems 
parsigabenti Agamemnono sūnaus Oresto kaulus!?, Bet 
kadangi jie niekaip negalėjo rasti Oresto kapo, vėl nusiun- 
tė pasiuntinius pas Delių dievą pasiteirauti, kurioje vie- 
toje tas palaidotas. Klausiantiesiems pitija šitaip atsakė: 

Lygioj Arkadijos vietoj yra toks miestas Tegėja: 

Dvejetas vėjų tenai per didelę prievartą pučia; 

Smūgį atosmūgis keičia, o kančios kančią palydi, 

Zemė maitintoja laiko tenai Agamemnono sūnų. 

Jį pargabenęs namo, tu padėsi paimti Tegėją. 


Išgirdę tokią išlarmę, lakedemoniečiai dar stropiau ėmė 
visur ieškoti, kol galų gale kapą rado Lichas, vienas iš 
vadinamųjų Spartos agatoergų!0. Agatocrgai — piliečiai, 
visada seniausi iš tų, kurie išeina iš raitelių, kasmet po 
penkis; tais metais, kuriais palieka raitelių tarnybą, jie 
turi keliauti po įvairius kraštus kaip Spartos bendruome- 
nės pasiuntiniai; jiems neleidžiama ramiai gyventi. 

68. Vienas tų agatoergų — Lichas, turėdamas laimę 
ir būdamas apsukrus, Tegėjoje rado Oresto kapą. Per pa- 
liaubas [lakedemoniečiai| bendravo su tegėjiečiais, ir jis, 
užsukęs į kalvę, žiūrėjo, kaip kalama geležis, ir tuo darbu 
didžiai stebėjosi. Pamatęs, kad jis taip stebisi, kalvis nus- 
tojo kalęs ir tarė: „Oi, kaip tu, o lakone, stebėtumeis regė- 
damas tai, ką aš mačiau, jeigu net geležies apdirbimas 
taip baisiai stebina! Mat norėjau šitame kieme išsikasti 
šulinį ir, kasdamas žemę, užtikau 7 uolekčių karstą. Ne- 
tikėdamas, kad žmonės kadaise buvo aukštesni už dabar- 
tinius, atvožiau dangtį ir pamačiau lavoną tokio paties 
ilgio, kaip ir karstas. Išmatavęs karstą, aš jį vėl užka- 
siau.“ Kalvis papasakojo, ką buvo matęs, o Lichas, viską 
apgalvojęs, sumetė, kad čia ir bus Oresto palaikai, kuriuos 
minėjo orakulas. Jis samprotavo šitaip: dvejos kalvio dum- 
plės — du vėjai, priekalas ir kūjis — tai smūgis ir atosmū- 

šią o kalama geležis — kančia po kančios — mat, jo nuo- 
mone, geležis išrasta žmonių nelaimei. Padaręs tokias iš- 
vadas, jis grįžo į Spartą ir ten viską papasakojo. Lakede- 
S Lichą tyčia neteisingai apkaltino ir nuteisė iš- 
tremti. Tremtinys nuėjo į Tegėją pas tą patį kalvį ir papa- 
sakojo apie jį ištikusią nelaimę. Paskui paprašė kalvį iš- 
nuomoti jam kiemą, bet tas nesutiko. Pagaliau Lichui 
pavyko prikalbinti kalvį, ir po kurio laiko [tame kieme] 
apsigyveno. Tada jis atsikasė kapą, susirinko kaulus ir iš- 
sigabeno juos į Spartą. Nuo to laiko kiekvieną susirėmi- 
mą laimėdavo lakedemoniečiai ir jau buvo užvaldę didžią- 
ją dalį Peloponeso. 

69. Tai sužinojęs, Krezas nusiuntė į Spartą žmones 
įteikti dovanų ir perduoti prašymą sudaryti sąjungą. Ka- 
ralius pamokė, ką jie turi kalbėti. Nuvykę pasiuntiniai pa- 
sakė: „Mus atsiuntė lydų ir kitų tautų karalius Krezas ir 
liepė šitaip kalbėti: „O lakedemoniečiai, dievas įsakė man 
pasiieškoti sąjungininkų tarp helėnų. Sužinojęs, kad pir- 
maujate visoje Heladoje, pagal orakulo ištarmę kreipiuosi 
be jokios klastos ir apgaulės, norėdamas pasidaryti jūsų 
draugu ir sąjungininku.“ Šitokius Krezo žodžius perdavė 
pasiuntiniai lakedemoniečiams. Šie jau žinojo orakulo iš- 
tarmę Krezui, todėl labai apsidžiaugė atvykus lydams ir 
prisiekė draugystę bei sąjungą; jie jautėsi prieš Krezą 
kalti, nes ir anksčiau buvo susilaukę iš jo malonės. Mat 
lakedemoniečiai kadaise buvo nusiuntę į Sardus žmones 
nupirkti aukso Apolono statulai, kuri dabar stovi Torna- 
ke!09, o Krezas šį auksą jiems padovanojo. 

70. Lakedemoniečiai sutiko sudaryti su lydais sąjungą 
ne tik dėl šios priežasties, bet ir todėl, kad Krezas iš visų 
helėnų tik juos pasirinko draugais. Sutikę būti sąjunginin- 
kais, jie pasidirbdino didžiulį 300 amtorų varinį kraterą, 
ir, papuošę jo išorę gyvulių atvaizdais, ketino padovanoti 
Krezui. Šis krateras į Sardus nepateko dėl priežasčių, 
apie kurias pasakojama dvejopai. Lakedemoniečiai tvirti- 
na, kad, kai krateras buvo gabenamas į Sardus pro Sa- 
mą!!?. sužinojo [apie tai] samiečiai ir jį pagrobė priplaukę 
ilgaisiais laivais. O samiečiai teigia, kad lakedemoniečiai 
pavėlavę nugabenti kraterą ir, kelyje išgirdę, jog Sardai 
jau paimti ir Krezas pateko į nelaisvę, Same pardavę kra- 
terą, kurį nupirkę salos gyventojai ir paaukoję Heros šven- 
tyklai. Galbūt kraterą pardavę lakedemoniečiai, grįžę na- 





mo, aiškinosi, esą juos apiplėšę samiečiai. Tai šilaip gtsi- 
tiko su tuo krateru. / 

71. Krezas nesuprato orakulo ir ruošėsi žygiuoti į Ka- 
padokiją!!!, tikėdamasis sunaikinti Kyrą ir persų galybę. 
Kai jis dar rengėsi žygiuoti prieš persus, vienas lydąs (jo 
vardas buvo Sandanis), visada laikomas labai išmintingu, 
o pastaruoju patarimu dar labiau pagarsėjęs, šitaip Kre- 
zui pasakė: „O karaliau, tu rengiesi žygiuoti prieš vyrus, 
kurie dėvi kailines kelnes ir kitus drabužius iš kailio, val- 
go ne kiek nori, bet kiek turi, nes jų žemė nederlinga; jie 
nevartoja vyno, geria tik vandenį, neturi nei figų, nei ki- 
tokių skanėstų. Jeigu juos nugalėsi, ką iš jų atimsi, kad 
[jie] nieko neturi? O jeigu pralaimėsi karą, pagalvok, 
kiek gėrybių neteksi. Mat, paragavę mūsų gėrybių, grū- 
sis čia, ir negalėsime jų atremti. Dėkoju dievams, kad jie 
nekelia persams minties žygiuoti prieš lydus.“ Šitaip kal- 
bėdamas, Sandanis Krezo neįtikino. Persai, prieš užka- 
riaudami lydus, dar nežinojo prabangos anei gero gyve- 
nimo. 

72. Kapadokus helėnai vadina sirais. Iki valdant per- 
sams, tie sirai buvo pavaldūs medams, o paskui — Ky- 
rui. Riba tarp medų valstybės ir Lydijos buvo Halio upė. 
Ji išteka iš Armėnijos kalnų, vingiuoja per Kilikiją, palik- 
dama dešinėje matienus!!ž, kairėje — frygus; pratekėjusi 
šiuos kraštus, suka į šiaurę ir toliau skiria sirus-kapado- 
kus, gyvenančius dešinėje, nuo paflagonų, esančių kairė- 
je. Tokiu būdu Halis kerta beveik visą Aziją nuo jūros 
priešais Kipro salą iki Svetingosios jūros. Tai siauriau- 
sia visos šalies vieta — ją žvalus vyras pereina per pen- 
kias dienas. 

73. Krezas žygiavo į Kapadokiją, ketindamas prie turi- 
mų valdų prisijungti naujų žemių, be to, per daug pasiti- 
kėjo orakulu ir norėjo atkeršyti Kyrui už Astiagą. Mat 
Kyras, Kambizo sūnus, laikė nelaisvėje Kiaksaro sūnų 
Astiagą, Krezo svainį, medų karalių. Astiagas pasidarė 
Krezo svainiu štai kokiu būdu: vienas skitų klajoklių bū- 
rys sukilęs pasitraukė į medų kraštą. Tuo laiku medus 
valdė Kiaksaras, Fraorto sūnus, Dejoko vaikaitis. Iš pra- 
džių tuos skitus, kaip ieškančius prieglobsčio, jis gražiai 
priėmė ir, didžiai gerbdamas, net paskyrė įiems medų vai- 
kus mokyti skitų kalbos ir gerai šaudyti iš lanko. Taip slin- 
ko laikas. Tie skitai nuolat eidavo medžioti ir vis šį bei tą 

parsinešdavo, bet kartą jie neparsinešė nieko. Pamatęs 
grįžusius tuščiomis rankomis ir, kaip atrodo, būdamas 
staigaus būdo!!3, Kiaksaras juos labai smarkiai išbarė ir 
suniekino. Skitai, jausdamiesi neteisingai suniekinti, su- 
manė nužudyti vieną iš tų besimokančių vaikų, apdoroti 
jį taip, kaip apdorodavo sumedžiotus žvėris, ir įteikti Kia- 
ksarui lyg medžioklės grobį, o paskui kuo greičiausiai pa- 
sitraukti į Sardus pas Sadiato sūnu Aliatą. Taip ir padarė: 
Kiaksaras ir kiti puotos dalyviai pasisotino ta mėsa, o ski- 
tai po viso to atkeliavo pas Aliatą ieškoti prieglobsčio. 

74. Kai Aliatas atsisakė išduoti skitus Kiaksarui, tarp 
medų ir lydų kilo karas, kuris truko penkerius metus. Ta- 
me kare medai dažnai nugalėdavo lydus, bet neretai ir ly- 
dai sumušdavo medus; kartą jie net naktį kovojo. Abi pu- 
sės kariavo vienodai sėkmingai, o šeštaisiais metais pačia- 
me užsitęsusios kovos įkarštyje iš dienos staiga pasidarė 
naktis!“ Miletietis Talis!!5 šitokį dienos pasikeitimą jo- 
nėnams buvo iš anksto nusakęs ir net nurodęs metus, ku- 
riais jis ir įvyko. Bet lydai ir medai, pamatę, kad diena 
staiga virto naktimi, liovėsi kovoję ir paskubėjo taikytis. 
Į taikos derybas juos suvedė kilikas Sienesis ir babilonie- 
tis Labinetas. Jiedu pasirūpino, kad taika būtų sudaryta 
greitai, ir prikalbėjo Aliatą išleisti dukterį Arienę už Kiak- 
saro sūnaus Astiago. Mat be stiprių giminystės ryšių drau- 
gystė nebūna patvari. Priesaiką šios tautos duoda taip, 
kaip ir helėnai, tik, šalia įprastinių apeigų, dar įsipjauna 
rankas ir palaižo vieni kitų kraujo. 

75. Taigi tą Astiagą, motinos tėvą, Kyras laikė nelais- 
vėje — dėl ko jis taip elgėsi, aprašysiu paskesnėse knygo- 
se. Už tai Krezas pyko ant Kyro ir kreipėsi į orakulus 
klausdamas, ar žygiuoti prieš persus. Gavęs dviprasmišką 
atsakymą, patikėjo, kad orakulas jam palankus, ir patrau- 
kė į persų šalį. Atžygiavęs prie Halio upės, pervedė kariuo- 
menę per tiltus — taip aš manau, bet daugumas helėnų 
sako, kad kariuomenę perkeldinęs miletietis Talis. Ka- 
dangi tų tiltų tada dar nebuvo ir Krezas nesugalvojo, 
kaip perkelti kariuomenę, Talis, kuris, kaip sako, tuo metu 
buvęs stovykloje, ir privertas upę, tekančią kariuomenei iš 
kairės pusės, tekėti iš dešinės. Jis padaręs šitaip: aukš- 
čiau stovyklos pradėjęs kasti gilų kanalą ir išvaręs jį pus- 
račiu, kad upė apjuostų stovyklą iš užpakalio, ir ji, tuo 
kanalu nukreipta iš senosios vagos, vėl tekėtų pro sto- 

vyklą ir įtekėtų į senąją vagą. Šitaip upė buvo perskelta 
į dvi dalis ir pasidarė lengvai pereinama. Kai kas tvirtina, 
kad senoji vaga toje vietoje visiškai išdžiūvo. Aš su ta 
nuomone nesutinku. Kaip jie būtų perėję upę grįždami 
atgal? 

26. Persikėlęs su kariuomene [per upę], Krezas atžy- 
giavo į vadinamąją Kapadokijos Pteriją (Pterija yra la- 
biausiai sutvirtinta vietovė toje šalyje netoli Sinopės po- 
lio!!6 Svetingosios jūros pakrantėje), čia pasistatė stovyk- 
14 ir ėmė niokoti sirų laukus. Jis užėmė Pterijos polį, gy- 
ventojus pardavė į nelaisvę, užkariavo visas gretimas gy- 
venvietes ir iš jų išvarė niekuo nekaltus sirus. O Kyras, 
surinkęs kariuomenę ir pasiėmęs visus pakeliui sutiktus 
vyrus, patraukė prieš Krezą. Prieš pakeldamas kariuo- 
menę į kautynes, jis pasiuntė šauklius pas jonėnus, siū- 
lydamas jiems atsimesti nuo Krezo. Jonėnai jo nepaklau- 
sė. Kai Kyras atžygiavo ir pasistatė stovyklą priešais Kre- 
zą, priešininkai Pterijoje išmėgino savo jėgas. Įvyko smar- 
kios kautynės, ir abiejose pusėse žuvo daug vyrų. Nei 
vieni, nei kiti nelaimėję, naktį atsitraukė. 

77. Krezas, nepatenkintas kariuomenės negausumu (iš 
tikrųjų jo kariuomenė buvo daug mažesnė negu Kyro), 
rytojaus dieną (Kyras daugiau nebepuolė) pasitraukė į 
Sardus, ketindamas pasikviesti sąjungininkus egiptiečius 
(mat su Egipto karaliumi Amasiu buvo sudaręs sąjungą 
anksčiau negu su lakedemoniečiais), pasitelkti babilonie- 
čius (ir su jais buvo sudaręs sąjungą — tuo metu Babiloną 
valdė Labinetas!!'), pranešti ir lakedemoniečiams, kad nus- 
tatytu laiku atvyktų, — šiuos visus surinkęs, be to, sutrau- 
kęs savo kariuomenę, nutarė žygiuoti prieš persus pasibai- 
gus žiemai, pavasario pradžioje. Su tokiais planais jis 
grįžo į Sardus ir išsiuntė šauklius pas sąjungininkus, siū- 
lydamas po penkių mėnesių susirinkti Sarduose. Samdi- 
nių kariuomenę, su kuria kovojo prieš persus, visą palei- 
do namo — mat nesitikėjo, kad Kyras, kuris kautynes su 
juo užbaigė lygiosiomis, drįstų žygiuoti į Sardus. 

78. Sitaip Krezui samprotaujant, visą Sardų priemies- 
tį užplūdo gyvatės. Joms pasirodžius, arkliai iš ganyklų 
ėjo tenai ir jas ėdė. Tai išvydęs, Krezas pamanė, kad čia 
stebuklas (taip iš tikrųjų ir buvo), todėl tuojau išsiuntė 
pasiuntinius pas stebuklų aiškintojus telmesiečius!!8. Pa- 
siuntiniai, nukeliavę pas juos, sužinojo, ką reiškia tas ste- 

buklas, bet Krezui pranešti nebegalėjo; mat kol parplaukė 
į Sardus, Krezas buvo paimtas į nelaisvę. Telmesiečiai 
stebuklą aiškino šitaip: tegul Krezas laukia atžygiuojan- 
čios svetimos kariuomenės, kuri pavergs vietinius gyven- 
tojus; gyvatė — žemės vaikas, o arklys — priešas atėjūnas. 
Tokį atsakymą davė pasiuntiniams telmesiečiai nežinoda- 
mi, kas atsitiko su Sardais ir pačiu Krezu, tuo metu pa- 
kliuvusiu į nelaisvę. 

79. Kyras, sužinojęs, kad po kovos prie Pterijos Kre- 
zas pasitraukė ir ketina savo kariuomenę paleisti namo, 
ryžosi kuo greičiau žygiuoti į Sardus, kol dar antrą kartą 
nesusirinko lydų pajėgos. Savo sprendimą jis ėmė skubiai 
vykdyti: patraukęs su kariuomene į Lydiją, pats atėjo pas 
Krezą kaip karo šauklys. Krezas pateko į labai kkeblią pa- 
dėtį, nes išėjo visai ne taip, kaip tikėjosi; vis dėlto jis iš- 
vedė lydus į kautynes. Tuo laiku Azijoje nebuvo narses- 
nės ir kovingesnės tautos už lydus. Jie kaudavosi raiti, il- 
gomis ietimis ir buvo puikūs raiteliai. 

80. Kariuomenės susitiko didelėje plikoje lygumoje prie- 
šais Sardų miestą (per tą lygumą teka daug upių, tarp jų 
ir Hilas; visos jos įsilieja į didžiausią upę, vadinamą Her- 
mu. Hermas išteka iš šventojo Motinos Dindimenės kal- 
no!!? ir įgarma į jūrą ties Fokėjos poliu!??). Kyras, pama- 
tęs išsirikiavusius kovai lydus, išsigando jų raitelių ir, 
medo Harpago patartas, štai ką padarė: surinko visus, kiek 
tik buvo kariuomenėje, maistą ir krovinius nešančius kup- 
ranugarius, nuėmė nešulius ir užsodino ant jų vyrus, ap- 
ginkluotus kaip raiteliai. Taip juos paruošęs, įsakė žygiuo- 
ti visos kariuomenės priešakyje priešais Krezo raitelius; 
iš paskos liepė eiti pėstininkams, o už jų išrikiavo visus 
raitelius. Kai kariuomenė buvo galutinai surikiuota, įsakė 
lydų nesigailėti ir žudyti kiekvieną sutiktąjį, bet paties 
Krezo nežudyti net jei sučiuptas priešintųsi. Taip Kyras 
įsakė. Kupranugarius jis išrikiavo priešais lydų raitelius 
štai dėl ko: arklys kupranugario bijo ir nepakenčia nei jo 
išvaizdos, nei kvapo. Kaip tik todėl ir buvo tokia gudry- 
bė sumanyta, kad pasidarytų nenaudingi raiteliai, su ku- 
riais lydai pasižymėdavo kovoje. Kai prasidėjo kautynės, 
arkliai, pamatę ir užuodę kupranugarius, iš karto puolė at- 
gal, ir visos Krezo viltys žlugo. Bet lydai net ir tada ne- 
pasirodė bailiai: pamatę, kas atsitiko, nušoko nuo arklių 
ir ėmė kautis su persais pėsti. Kai abiejose pusėse Žuvo 

daug vyrų ir lydai leidosi bėgti, persai juos nustūmė į 
tvirtovę ir apgulė. 

81. Taip lydai buvo apgulti. Krezas, manydamas, kad 
apgultis truks labai ilgai, išsiuntė iš tvirtovės šauklius pas 
sąjungininkus. Ankstesnieji pasiuntiniai kvietė sąjunginin- 
kus rinktis Sarduose po penkių mėnesių, o šie meldė kuo 
greičiausios pagalbos, nes Krezas esąs apgultas. 

82. Tarp kitų sąjungininkų jis siuntė pasiuntinius ir 
pas lakedemoniečius. Tuo metu šie kaip tik buvo susiki- 
virčiję su argiečiais dėl vietovės, vadinamos Tyrėja. Nors 
toji Tyrėja buvo Argolidės dalis, lakedemoniečiai ją pa- 
sisavino. Argiečiams tada priklausė taip pat šalis į vaka- 
rus iki pat Malėjos!?!, visas pajūris, Kitera!22 ir visos ki- 
tos salos. Argiečiai atskubėjo gelbėti užimto krašto. Prie- 
šininkai susitarė, kad abiejose pusėse kkovos tik po 300 
vyrų. Kuri pusė nugalės, tos bus tas kraštas. Visi kiti ka- 
riai turi grįžti namo ir nedalyvauti kautynėse, kad nega- 
lėtų šokti į pagalbą saviškiams, matydami, jog šie pralai- 
mi. Taip sutarusios, abi kariuomenės pasitraukė, ir abie- 
jose pusėse atrinktieji vyrai susirėmė. Jų jėgos buvo to- 
kios lygios, kad [pagaliau] iš 600 vyrų liko tik trys: argie- 
čiai Alkenoras su Chromiju ir lakedemonietis  Otriadas. 
Užėjo naktis. Tiedu argiečiai, manydami esą nugalėtojai, 
nuskubėjo į Argą, o Jakedemonietis Otriadas, apiplėšęs 2r- 
giečių lavonus ir sunešęs ginklus į savo stovyklą, liko ir 
toliau rikiuotėje. Rytojaus dieną abi pusės susirinko pa- 
žiūrėti, [kuo visa baigėsi]. Kurį laiką ir vieni, ir kiti tvir- 
tino esą nugalėtojai: argiečiai sakė, kad jų pusėje liko 
daugiau gyvų žmonių, o lakedemoniečiai anuos apšaukė 
bėgliais ir tvirtino, jog jų karys liko vietoje ir net surinko 
ginklus nuo priešo lavonų. Po ilgų ginčų jie vėl šoko kau- 
tis. Abiejose pusėse krito daug vyrų, bet vis dėlto laimėjo 
lakedemoniečiai. Nuo to laiko argiečiai pradėjo trumpai 
kirptis savo plaukus (anksčiau jie turėjo būtinai nešioti il- 
gus). Jie išleido įstatymą ir prisiekė, kad nė vienas argie- 
tis nenešios ilgų plaukų ir nė viena argietė — auksinių pa- 
puošalų tol, kol bus išvaduota Tyrėja. O lakedemoniečiai 
išleido priešingą įstatymą: užsiauginti ilgus plaukus (iki 
šiol jų plaukai buvo trumpi). Pasakojama, kad Otriadas, 
vienintelis likęs gyvas iš 300 [lakedemoniečių], gėdijosi 
grįžti į Spartą, nes žuvo visi jo bendražygiai, ir ten pat 
Tyrėjoje nusižudė. 

83. Tokia buvo spartiečių padėtis, kai atvyko iš Sardų 
šauklys prašyti pagalbos apgultajam Krezui. Išklausę šau- 
klį, jie ryžosi vykti pagalbon. Kai viskas buvo paruošta ir 
apginkluoti laivai, atėjo kita žinia, kad lydų tvirtovė pa- 
imta ir. Krezas patekęs į nelaisvę. [Lakedemoniečiai] tai 
palaikė blogu ženklu ir nustojo ruoštis. 

84. Sardai buvo paimti štai tokiu būdu: keturioliktąją 
apgulties dieną Kyras išsiuntinėjo raitelius po [savo] ka- 
riuomenę ir paskelbė duosiąs dovanų tam, kas pirmas už- 
lips ant tvirtovės sienos. Kariai mėgino lipti, bet nesėk- 
mingai. Visiems nustojus vilties, vienas mardas!23 Hire- 
adas ryžosi užlipti į akropolį toje vietoje, kur nebuvo 
jokios sargybos. Mat nesibijota, kad kas toje vietoje už- 
koptų: šlaitas buvo labai status ir neįlipamas. Per šią vie- 
tą nė Melis, kadaise valdęs Sardus, nenešė liūto!2*, kurį 
jam buvo pagimdžiusi sugulovė, nors telmesiečiai buvo 
pranašavę, kad, apnešus tą liūtą aplink sieną, Sardų tvir- 
lovė pasidarys neįveikiama. Tad Melis liepė apnešti liūtą 
apie tas tvirtovės sienos vietas, kurios buvo paimamos, ir 
praleido šį šlaitą kaip skardingą ir neprieinamą. Tas šlai- 
tas yra Tmolo kalno! pusėje. Mardas Hireadas dieną 
prieš tai buvo matęs, kaip vienas lydas nulipo nuo akro- 
polio [pakelti] nusiritusio šalmo ir, jį pasiėmęs, vėl užsi- 
ropštė. Hireadas įsidėmėjo tą vietą ir užkopė ant sienos, 
o paskui — ir kiti persai. Kai jų sulipo labai daug, Sardai 
buvo paimti ir apiplėšti. 

85. O pačiam Krezui štai kas atsitiko. Jis turėjo sūnų, 
kaip minėjau, sveiką, tik nebylį. Dar praėjusio laimingo 
gyvenimo laikais Krezas dėl šito sūnaus darė viską ir net 
į Delius buvo nusiuntęs šauklį pasiteirauti orakulą. Pitija 
tada šitaip atsakė: 

Lyde daugybės tautų valdove, Krezai beproti! 

Savo namuose nenorėk išgirsti seniai išsiilgto 

Balso tavo sūnaus. Tada jau geriau, kad tu būtum 

Ne namuose, nes jisai prakalbės nelaimingą tau dieną. 


Kai tvirtovė jau buvo paimta, vienas persas, nepažin- 
damas Krezo, taikėsi jį užmušti. Krezas, pamatęs, kad tas 
artinasi, prislėgtas didžios nelaimės, nė nesiruošė gin- 
tis — abejingai laukė mirties. Bet nebylys sūnus, pamatęs 
artėjantį persą, baimės ir nelaimės sukrėstas, staiga suri- 

ko: „Zmogau, nežudyk Krezo!“ Taip jis tada prabilo ir 
kalbėjo visą gyvenimą. 

86. Persai paėmė Sardus ir patį Krezą, karaliavusį 14 
metų, buvusį apgultyje 14 dienų ir pagal orakulo ištarmę 
sunaikinusį didžiulę savo valstybę!?9. Krezą persai nuvedė 
pas Kyrą. Šisai sukrovė didelį laužą ir užlaipino ant jo 
grandinėmis sukaustytą Krezą, o su juo dukart po septy- 
nis lydų sūnus, matyt, ketindamas visus sudeginti kaip au- 
ką kuriam dievui, o gal kokį įžadą ištesėti, o galbūt ir dėl 
to, kad žinojo Krezą labai pamaldų esant ir todėl norėjo 
ištirti, ar kokia dievybė jo neišgelbės, neleis gyvam su- 
degti. Taip pasielgė Kyras, o Krezas, stovėdamas ant lau- 
žo, nors ir tokios nelaimės ištiktas, prisiminė dievo įkvėp- 
tuosius Solono žodžius, kad nė vienas žmogus kol gyvas 
negali laikyti savęs laimingu. Tai atsiminęs, Krezas giliai 
atsiduso, suvaitojo, ir po ilgos tylos tris kartus ištarė: 
„Solonai.“ Kyras tai išgirdo ir liepė per vertėjus paklausti 
Krezą, ką jis šaukiąs. Šie priėję paklausė. Krezas klausia- 
mas kurį laiką tylėjo, bet paskui verste verčiamas atsakė: 
„Tą, kurį didžiausiais turtais apdovanočiau už tai, kad jis 
pasikalbėtų su visais valdovais.“ Kadangi jis neaiškiai 
atsakė, ėmė vėl jį kamantinėti. Galų gale, kai jie be per- 
stojo prisispyrę kamantinėjo, Krezas papasakojo, kaip ka- 
daise pas jį buvo atkeliavęs atėnietis Solonas, kuris, ap- 
žiūrėjęs visus jo turtus, niekais juos palaikė, paskui [dar 
pridūrė, kad] viskas jam ir buvę, kaip Solonas buvo sakęs. 
Solono žodžiai tinka ne tik jam, Krezui, bet, sakytume, 
visai žmonijai, o ypač tiems, kurie mano esą laimingi. 
Kai Krezas šitai pasakojo, laužas jau buvo uždegtas ir iš 
kraštų liepsnojo. Kyras, sužinojęs iš vertėjų, ką atsakė 
Krezas, sutriko ir, pagalvojęs, kad jis, žmogus, liepė su- 
deginti gyvą kitą žmogų, kuris neseniai buvo ne mažiau 
laimingas už jį patį, be to, pabijojęs keršto ir atsiminęs, 
kad žmogaus gyvenime nieko nėra pastovaus, įsakė kuo 
greičiausiai užgesinti laužą ir nulaipinti Krezą su kitais 
lydais. Bet ugnis jau buvo neįveikiama. 

87. Lydai pasakoja, jog tada Krezas, sužinojęs, kad Ky- 
ras gailisi, ir pamatęs, kad visi gesina ugnį, bet nebeįsten- 
gia jos suvaldyti, pradėjęs šauktis Apolono: jeigu jo kuri 
dovana buvusi maloni, teateinie ir teišgelbsti jį iš tokios 
nelaimės. Taip Krezas su ašaromis šaukęsis dievo. Staiga 
ramiame giedrame danguje pasirodę debesys, kilusi audra 

su labai smarkia liūtimi ir užgesinusi laužą. Įsitikinęs, kad 
Krezas yra dievų mylimas ir geras žmogus, Kyras nulaipi- 
nęs jį nuo laužo ir šitaip paklausęs: ,„Krezai, koks žmogus 
prikalbėjo tave žygiuoti į mano šalį ir pasidaryti priešu, 
ne draugu?“ Šis atsakęs: „(O karaliau, tai padariau tavo 
laimei, o savo nelaimei, o dėl visko kaltas helėnų dievas, 
kuris mane sukurstė žygiuoti prieš tave. Juk nė vienas nė- 
ra toks kvailas, kad vietoj taikos pasirinktų karą. Kai tai- 
ka, vaikai laidoja tėvus, o kai karas, tėvai — vaikus. Ma- 
tyt, šitaip dievai lėmė.“ 

88. Taip kalbėjo Krezas, o Kyras nuėmė nuo jo grandi- 
nes, pasisodino šalia ir labai pagarbiai elgėsi; žiūrėjo į 
Krezą su nuostaba ir pats Kyras, ir visi jo artimieji. Kre- 
zas susimąstęs tylėjo. Paskui apsidairė ir, pamatęs, kaip 
persai plėšia lydų miestą, prašneko: „O karaliau, ar pa- 
sakyti tau, apie ką galvoju, ar tylėti?“ Kyras jį drąsinda- 
mas liepė sakyti, ką nori. Krezas jį paklausė: „Ką ši did- 
žiulė minia su tokiu įniršiu daro?“ Kyras atsakė: „Plėšia 
tavo polį ir grobia tavo turtus.“ Krezas atsiliepė: „Jie plė- 
šia ne mano polį ir ne mano turtus, nes jų nebeturiu, — 
jie grobia tavo turtus.“ 

89. Išgirdęs tokius žodžius, Kyras susirūpino ir, palic- 
pęs visiems kitiems išeiti, paklausė, ką Krezas manąs apie 
tai, kas čia dedasi. Šis atsakė: „Kadangi dievas mane pa- 
darė tavo vergu, tai mano pareiga tau pasakyti, jei ką gi- 
liau už kitus įžvelgiu. Persai iš prigimties yra įžūlūs, bet 
neturtingi. Jei pro pirštus žiūrėsi, kaip jie grobia ir glem- 
žia didelius turtus, tai gali atsitikti štai kas: tas, kuris iš 
jų daugiausia prisiplėš, tikriausiai prieš tave sukils. Todėl, 
jei patinka, ką sakau, daryk šitaip: prie visų polio vartų 
pastatyk sargybon ietininkus, kad jie, atimdami brangeny- 
bes iš tų, kurie nešis, sakytų, jog dešimtoji jų dalis bus 
aukos Dzeusui. Šitaip nesukelsi jų prieš save, kad brange- 
nybes atimi jėga, ir jie mielu noru atiduos grobį pripaži- 
nę, jog elgiesi teisingai.“ 

90. Tai girdėdamas, Kyras džiaugėsi, nes patarimas 
atrodė geras. Išgyręs Krezą ir ietininkams įsakęs daryti 
taip, kaip buvo patartas, šit ką pasakė: „Krezai, kadangi 
darai savo karaliui gera ir duodi naudingą patarimą, pra- 
šyk iš manęs kokios nori dovanos ir tuoj gausi.“ Krezas 
atsakė: „O valdove, man suteiksi didžiausią malonę, jei 
leisi šias grandines nusiųsti helėnų dievui, kurį labiau- 

siai gerbiau, ir paklausti, ar jis taip įpratęs apgaudinėti 
savo geradarius.“ Kyras paklausė, ko jis iš tikrųjų pra- 
šąs. Krezas jam papasakojo visus savo buvusius sumany- 
mus, orakulų ištarmes, išskaičiavo dievui duotąsias do- 
vanas, kaip jis, orakulo paskatintas, išžygiavo prieš per- 
sus. Paskui vėl paprašė leisti už visa dievui papriekaiš- 
tauti. Kyras nusijuokęs pasakė: „Ir šita, ir visa kita, ką 
prašysi, iš manęs gausi.“ Tai išgirdęs, Krezas pasiuntė į 
Delfus lydus ir įsakė jiems, padėjus grandines ant šven- 
tyklos slenksčio, užklausti dievą, ar jis nesigėdija sukurs- 
tęs per savo orakulus Krezą žygiuoti prieš persus, kad su- 
naikintų Kyro galybę, kartu parodyti grandines ir pasa- 
kyti, jog jos yra to žygio dešimtinė. Be to, jie turėjo pa- 
klausti, ar helėnų dievai visada tokie nedėkingi. 

91. Kai lydai nukeliavo [į Delius]ir pasakė, ką buvo 
liepti, pitija, kaip pasakojama, davusi tokį atsakymą: „Nuo 
likimo nepabėga ir dievai. Krezas atkentėjo už nusikalti- 
mą penktojo protėvio, kuris, būdamas heraklidų ietininku, 
pasidavė moters klastai, nužudė valdovą ir užėmė jam ne- 
priklausantį sostą. Loksijas!?7 labai stengėsi, kad toji Sar- 
dų nelaimė kristų ne ant paties Krezo, o ant jo vaikų, bet 
likimo deivių numaldyti negalėjo. Kiek jos leido, tiek jis 
ir padėjo Krezui. Trejus metus Loksijas užvilkino Sardų 
paėmimą, ir tegul žino Krezas, kad pateko nelaisvėn irgi 
tiek pat metų vėliau, negu buvo lemta likimo. Antrąkart 
jis pagelbėjęs Krezui ant laužo. Dėl orakulo ištarmės 
Krezas neteisingai priekaištauja. Loksijas jam buvo išpra- 
našavęs, kad, žygiuodamas prieš persus, sunaikinsiąs di- 
delę valstybę. Jeigu jis norėjo išmintingai pasielgti, tai 
reikėjo vėl pasiųsti pasiuntinius ir paklausti, ar orakulas 
turi galvoje jo valstybę, ar Kyro. Jei jis nesuprato ištarmės 
ir neužklausė antrą kartą, tai dabar tegu save kaltina. 
Net ir paskutinį kartą atsiklausdamas orakulo, Krezas ne- 
suprato, ką Loksijas sakė apie asilėną: tas asilėnas ir buvo 
Kyras, kilęs iš nelygių tėvų: motina buvo aukštesnės kil- 
mės, o tėvas — žemesnės. Jo motina buvo medė, medų I:::- 
raliaus Astiago duktė, o tėvas — persas ir medų valdinys, 
kuris, būdamas žemesnės kilmės už visus, gyveno su val- 
dove.“ Šitaip lydams atsakė pitija, o šie parnešė atsakymą 
į Sardus ir pranešė Krezui. Išklausęs Krezas pripažino, 
kad tai buvo jo paties, o ne dievo, kaltė. 

92. Taip pasakojama apie Krezo karaliavimą ir pirmąjį 
Jonijos pavergimą. Heladoje yra ir daugiau Krezo dovanų 
helėnų dievams, ne tik minėtosios. Antai Beotijos Tėbuose 
stovi auksinis trikojis, kurį jis paaukojo ismeniečiui Apo- 
lonui, Efese — garsiosios auksinės karvės ir dauguma 
šventyklos kolonų, Pronėjos Atėnės!?š šventykloje Delfuo- 
se — didelis auksinis skydas. Šios dovanos tebėra ir šian- 
dien, o kitos jau dingusios. Krezo dovanos, esančios Mileto 
Branchiduose, girdėjau, panašios į Delių dovanas ir to- 
kio pat svorio. Dovanos, kurias Krezas nusiuntė į Delius 
ir į Amiiarėjo šventyklą, buvo jo nuosavybė, geriausi tėvo 
palikimo daiktai, o visos kitos — turtas jo priešo, su ku- 
riuo Krezas kovojo iki tapdamas karaliumi, nes tas labai 
padėjo Pantaleontui užvaldyti lydus. Pantaleontas buvo 
Aliato sūnus, Krezo brolis, tik ne tos pačios motinos. Kre- 
zas buvo Aliato ir jo žmonos karės sūnus. Pantaleonias — 
jonėnės. Kai tėvas jam perdavė valdžią, Krezas įsakė nu- 
žudyti savo varžovą velkant jį per karštuvų šukas, o jo 
turtą, kurį jau iš anksto buvo numatęs paaukoti dievams, 
paaukojo, kaip sakiau, minėtosioms šventykloms. Tai tiek 
apie dovanas dievams. 

93. Lydijoje nėra įdomybių kaip kitose šalyse, nebent 
aukso smiltys, kurias atplukdo Tmolo upė. Tiesa, yra joje 
vienas statinys, didesnis už kitus, bet mažesnis už egip- 
tiečių ir babiloniečių statinius. Tai Krezo tėvo Aliato pil- 
kapis. Jo pamatai suręsti iš didelių akmenų, o visas supil- 
tas iš žemių. Jį supylė turgaus prekiautojai, amatininkai ir 
savimi prekiaujančios merginos. Ant jo buvo pastatyti 
penki stulpai, išlikę iki šių dienų, kuriuose įrašyta, kiek dar- 
bo kurie nudirbo. Išmatavus paaiškėjo, kad merginos at- 
liko didžiausią darbą. Mat visos lydės merginos savimi 
prekiauja, norėdamos susidėti kraitį. Tai daro tol, kol iš- 
teka, be to, vyrus pasirenka pačios. Pilkapio perimetras 
yra 6 stadijai ir 2 pletrai!'2?, jo skersmuo — 13 pletrų. Prie 
pilkapio yra didelis tvenkinys, kuris, anot lydų, niekada 
kapis. 

94. Lydų papročiai yra tokie patys kaip helėnų, išsky- 
rus tik tai, kad lydai verčia dukras viešai pardavinėti sa- 
vo kūną!9. Kiek žinome, lydai pirmieji pradėjo kaldinti 
auksinius ir sidabrinius pinigus, verstis smulkiąja preky- 
ba. O lydai tvirtina, kad ir žaidimai, kuriuos žaidžia jie 

ir helėnai, esą jų sugalvoti. Lydai sakosi sugalvoję tuos 
žaidimus tada, kai apsigyveno Tirsenijoje!*!. Apie tai jie 
šitaip pasakoja. Ačiui, Mano sūnui, karaliaujant, Lydijoje 
prasidėjo didelis badas. Kurį laiką lydai jį kentė, bet pas- 
kui, kai badas vis didėjo, jie pradėjo ieškoti įvairiausių bū- 
dų, kaip nuo jo išsigelbėti. Tada ir buvo sugalvoti žaidimai 
kubais, kauleliais, sviediniu ir kiti, išskyrus šaškes, kurių 
išradimo lydai nesisavina. Tais žaidimais jie šitaip gynėsi 
nuo bado: ištisą dieną žaisdavo, negalvodami apie valgį, 
o kitą dieną ilsėjosi ir valgė. Šitaip jie gyveno 18 meių. 
Kadangi badas ne tik nesiliovė, bet dar labiau ėmė spaus- 
ti, karalius perskyrė lydus į dvi dalis ir liepė traukti bur- 
tus, kuriai daliai likti vietoje, o kuriai iškeliauti iš šalies; 
namie liekančios dalies karaliumi pats save pasiskyrė, o 
išvykstančiajai paskyrė sūnų vardu Tirsenas. Tie, kuriems 
buvo lemta palikti savo šalį, nukeliavo į Smirną!32, pasis- 
tatė laivus, susikrovė į juos visus rakandus, kurie atrodė 
būsią reikalingi, ir išplaukė naujos gyvenamosios vietos 
ieškoti. Praplaukė daug šalių, kol pagaliau atsidūrė Um- 
brijoje!š3. Čia pasistatė polius ir gyvena iki šiol. Vietoj 
lydų jie pasivadino vardu to karaliaus sūnaus, kuris vado- 
vavo jų persikėlimui. Taip jie pradėjo vadintis tirsenais. 
[O tėvynėje likusius] lydus pavergė persai. 

95. Dabar papasakosiu apie Kyrą — kas buvo tas, kuris 
sunaikino Krezo valstybę,— ir apie tai, kaip persai užvaldė 
Aziją. Aš pasakosiu apie Kyro veiklą taip, kaip man pasa- 
kojo tie persai, kurie nenori per daug išaukštinti Kyro ir 
sako gryną teisybę. Beje, aš žinau apie Kyrą ir kitokius 
tris pasakojimus. 

96. Aukštutinėje Azijoje asirai viešpatavo 520 metų. 
Pirmieji iš jų išsilaisvino medai. Mano manymu, jie nar- 
siai kovojo su asirais dėl laisvės ir pagaliau nusikratė 
vergijos. Paskui medų pavyzdžiu pasekė ir kitos tautos. 
Bet vos tik visos to žemync tautos įgijo laisvę, kai vėl pate- 
ko į tironų rankas. Medijoje gyveno išmintingas vyras var- 
du Dejokas, Fraorto sūnus. Užsigeidęs valdžios, tas Dejo- 
kas pasielgė taip. Medai gyveno kaimais. Dejokas, savame 
kaime ir anksčiau turėjęs gerą vardą, dabar ėmė rodytis 
dar doresnis ir teisingesnis. Ir taip jis elgėsi tais laikais, 
kai medai nesilaikė įstatymų, nors ir žinojo, kad teisingu- 
mas yra neteisingumo priešas. Kaimo gyventojai, matyda- 
mi dorą Dejoko būdą, išsirinko jį teisėju. Šisai, siekdamas 

valdžios, teisėjavo garbingai ir dorai. Sitaip elgdamasis, 
jis įsigijo didelę pagarbą, todėl kitų vietų gyventojai, suži- 
noję, kad tiktai Dejokas dorai teisėjaująs, seniau kentėję 
nuo nesąžiningų teisėjų, dabar mielu noru pradėjo eiti 
pas jį ieškoti teisybės; galų gale į nieką daugiau nebesi- 
kreipė, tik į jį. 

97. Lankytojų tolydžio daugėjo, mat vis toliau plito 
gandas, kad jis teisingai sprendžiąs bylas. Dejokas, pa- 
matęs, kad nuo jo priklauso viskas, nepanoro sėdėti toje 
pačioje vietoje, kurioje anksčiau sėdėdamas teisėjavo, ir 
pareiškė nebebūsiąs daugiau teisėju, nes jam neapsimoka, 
kaip sakė, metus savus reikalus, per dienų dienas spręsti 
kaimynų bylas. Kaimuose gausėjant plėšimų ir nusikalti- 
mų, visi medai susirinko į vieną vietą tartis, ką daryti. Aš 
manau, kad Dejoko draugai kalbėjo maždaug šitaip: „Kaip 
gyvenom iki šiol, daugiau nebegalime šioje šalyje gyventi. 
Išsirinksime karalių. Tada ir kraštas bus gerai tvarkomas, 
ir patys eisim dirbti savo darbų, ir netvarkos nebeliks.“ 
Šitaip kalbėdami, jie patys save įtikino, kad geriau būti 
karalių valdomiems. 

98. Kai tik pradėjo svarstyti, kas bus karaliumi, tuojau 
visi vyrai ėmė siūlyti ir girti Dejoką ir galų gale jį išrin- 
ko. Dejokas įsakė pastatyti rūmus, tinkamus karaliui, ir 
duoti jam ietininkų apsaugą. Medai taip ir padarė: pasta- 
tė jam didelius sutvirtintus rūmus toje vietoje, kur pats 
nurodė, ir leido iš visų medų išsirinkti ietininkus. Įgijęs 
valdžią, jis privertė medus pastatyti vieną didelį polį ir 
tik juo rūpintis, o kitus palikti likimo valiai. Kai medai ir 
su tuo sutiko, jis pasistatydino didelę tvirtovę, dabartinę 
Agbataną!“, kurios sienos eina keliais ratais viena kitos 
viduryje, o kiekviena siena aukštesnė už kitą tik bastio- 
nais. Tokiai statybai tiko ir pati vietovė — kalva, šiek 
tiek dirbtinai tam pritaikyta. Tokių sienų yra septynetas; 
paskutinio sienos rato vidury — karaliaus rūmai ir lobynai. 
Išorinių tvirtovės sienų ilgis maždaug toks kaip Atėnų 
sienos!3?. Pirmojo rato bastionai yra baltos spalvos, ant- 
rojo — juodos, trečiojo — purpurinės, ketvirtojo — tamsiai 
mėlynos, penktojo — šviesiai raudonos. Taigi penkių sie- 
nų bastionai nudažyti įvairiomis spalvomis. Dviejų pasku- 
tinių ratų vienas bastionas pasidabruotas, o kitas — pa- 
auksuotas. 

99. Tokią tvirtovę pasistatydino Dejokas ir tokiomis 
sienomis apjuosė rūmus. Kitiems medams jis įsakė apsi- 
gyventi už tvirtovės. Baigęs visas statybas, Dejokas pir- 
masis įvedė tokią tvarką: niekas negali pas karalių įeiti; 
visi reikalai tvarkytini per pasiuntinius; niekas neturi ka- 
raliaus matyti; jo akivaizdoje juoktis arba nusispjauti lai- 
koma gėda. Dejokas tokios didybės siekė, kad jo amžinin- 
kai, kartu augę, būdami ne prastesnės kilmės ir ne men- 
kesnių gabumų, jį išvydę, neimtų pavydėti ar kėsintis į jį, 
o pasidaręs neprieinamas, atrodysiąs kitoks negu jie. 

100. Įvedęs tokią tvarką ir įsitvirtinęs valdžioje, Dejo- 
kas buvo labai griežtas teisėjas. Bylos jam buvo siunčia- 
mos raštu, o jas išsprendęs grąžindavo atgal. Taip tvarkė 
bylas. Visa kita jis šitaip darė. Sužinojęs, kad kas nusikalto, 
jis tą kvietėsi pas save ir baudė, kaip kiekvienas buvo nu- 
sipelnęs. Taip pat visoje šalyje jis turėjo seklių, kurie vis- 
ką matė ir girdėjo. 

101. Šitaip Dejokas sujungė ir valdė medų tautą. Me- 
dų gentys yra šios: busai, partakėnai, struchatai, arizan- 
tai, budijai, magai. Tai tiek yra medų genčių. 

102. Dejokas turėjo sūnų Fraortą. Kai tėvas, karaliavęs 
53 metus!š7, mirė, šis paveldėjo valdžią. Tapęs valdovu, 
Fraortas nesitenkino vien medų valdymu ir pradėjo karą 
su persais. Šie buvo pirmieji užpulti ir pirmieji tapo me- 
dų pavergti. Valdydamas šias dvi galingas tautas, Fraor- 
tas pradėjo užkariauti vieną po kitos Azijos tautas. Pa- 
galiau išžygiavo prieš asirus, prieš tuos pačius asirus, ku- 
rie gyveno Nine ir kadaise valdė visą Aziją, o kai sąjungi- 
ninkai nuo jų atsimetė, liko vieni. Vis dėlto asirai tebe- 
buvo gana pajėgūs. Tame žygyje žuvo ir pats Fraortas, 
karaliavęs 22 metus, ir didžioji jo kariuomenės dalis. 

103. Fraortui žuvus, valdžią perėmė Dejoko vaikaitis, 
Fraorto sūnus Kiaksaras!3. Pasakojama, kad šis Kiaksa- 
ras buvo dar karingesnis už tėvą ir senelį ir pirmasis Azi- 
jos kariuomenę suskirstė pagal ginklų rūšis ir įsakė ieti- 
ninkams, raiteliams ir lankininkams veikti savarankiškai. 
Iki šiol jie buvo netvarkingai susimaišę. Tai buvo tas pats 
Kiaksaras, kuris kovėsi su lydais, kai kautynių įkarštyje 
iš dienos pasidarė naktis, ir pavergė visą aukštutinę Azi- 
ją anapus Halio upės. Surinkęs visus valdomuosius, jis 
patraukė į Niną, norėdamas atkeršyti už tėvą ir užkariauti 

polį. Tuo metu, kai jis nugalėjo asirus ir apgulė Niną, į 
jo karalystę įsiveržė didžiulė skitų kariuomenė, vadovau- 
jama karaliaus Madijo, Prototijo sūnaus. Išvarę iš Euro- 
pos kimerus ir juos persekiodami Azijoje, jie įsiveržė į 
medų kraštą. 

104. Mat nuo Meotų ežero!?? iki Fasio upės ir Kolchi- 
dės tvirtam vyrui yra 30 dienų kelio. Iš Kolchidės į Medi- 
ją — ne toliau, nes tarp jų gyvena tik viena gentis — sas- 
pyrai'*0, kurių šalį praėjęs atsiduri Medijoje. Bet skitai 
įsiveržė ne pro šias vietas, o pasuko daug ilgesniu aukš- 
tutiniu keliu, palikdami dešinėje pusėje Kaukazo kalnus!*!. 
Štai čia medai, susirėmę su skitais, kovą pralaimėjo ir ne- 
teko valdžios: skitai užėmė visą Aziją. 

105. Iš čia jie patraukė į Egiptą. Kai skitai priėjo Pa- 
lestinos Siriją!42, juos pasitiko Egipto karalius Psameti- 
chas ir dovanomis bei maldavimais atkalbėjo nuo toles- 
nio žygio. Kai grįždami skitai traukė per Sirijos polį As- 
kaloną, didžioji jų kariuomenės dalis praėjo pro jį ra- 
miai, neplėšikaudami, bet keletas skitų atsiliko ir apiplėšė 
Uranijos šventyklą. Kaip sužinojau, ji yra seniausia iš 
visų tos deivės šventyklų. Mat Kipro salos šventykla buvo 
pastatyta išeivių iš čia — tai pripažįsta ir patys kiprie- 
čiai, — o Kiteros salos šventyklą pastatė finikiečiai, atvy- 
kėliai iš Palestinos Sirijos. Apiplėšusiems Askalono šven- 
tyklą skitams ir jų palikuonims Afroditė užleido moterišką 
ligą. Ir ne tik patys skitai prisipažįsta dėl tos priežasties 
sergą, bet ir tie, kurie atvyksta į jų šalį, mato, kaip ken- 
čia ligoniai, skitų vadinami enaraisM3, 

106. Skitai valdė Aziją 28 metus ir per savo savavalia- 
vimą bei apsileidimą viską apvertė aukštyn kojomis. Jie 
ne tik išrinkdavo kiekvienai genčiai uždėtą duoklę, bet ir 
keliaudavo po kraštą ir plėšdavo, kas ką tik turėjo. Pa- 
galiau Kiaksaras ir medai daugelį skitų pasikvietė į sve- 
čius, nugirdė ir išžudė. Šitaip medai susigrąžino valdžią, 
vėl užkariavo gentis, kurias buvo valdę. Ir dar pagrobė 
Niną (kaip tai padarė, papasakosiu kitur)!“ ir pavergė 
asirus, išskyrus Babilono sritį. 

107. Paskui Kiaksaras, valdęs 40 metų (įskaitant ir 
skitų valdymą), pasimirė. Valdžią paveldėjo sinus Astia- 
gas. Jam gimė duktė, kuriai davė Mandanės vardą. Kartą 
Astiagas susapnavo, kad ji tiek daug prisišlapino, jog 
privarė šlapimo visą polį ir net užtvindė visą Aziją. Sapną 

išaiškinti jis paprašė magus!* ir išsigando sužinojęs, ką 
jis reiškia. Kai atėjo laikas Mandanei tekėti, Astiagas, bi- 
jodamas sapno pranašystės, neleido jos nė už vieno aukš- 
takilmio medo ir atidavė už žmoną persui vardu Kambi- 
zas, kuris buvo iš gerų namų ir ramaus būdo — Astiagas 
jį laikė žemesniu už bet kurį vidutinio luomo medą. 

108. Pirmaisiais Mandanės ir Kambizo povedybiniais 
metais Astiagas regėjo kitą sapną: iš dukros įsčių išaugo 
vynuogė, užgožusi visą Aziją. Paprašęs magų išaiškinti 
sapną, jis parsikvietė iš Persijos nėščią dukterį. Atvykusią 
saugojo uždaręs, ketindamas nužudyti jos kūdikį. Mat sap- 
nų aiškintojai jam būvo išpranašavę, kad dukters sūnus 
karaliaus vietoj jo. Kai tik gimė Kyras, Astiagas, bijoda- 
mas pranašystės, pasišaukė Harpagą, savo giminaitį, iš- 
tikimiausią iš medų, visų jo reikalų patikėtinį, ir taip jam 
pasakė: „Harpagai, duodu tau darbą, atlik jį rūpestingai. 
Neapgauk manęs, kad, kitiems gera darydamas, pats sau 
nelaimės neužsitrauktum. Paimk Mandanės pagimdytąjį 
kūdikį ir, nusinešęs namo, nužudyk. Paskui palaidok kaip 
norėsi.“ Šis atsakė: „O karaliau, niekada neturėjai progos 
būti manimi nepatenkintas, ir ateity stengsiuosi tau nie- 
kuo nenusikalsti. Bet jei tokia tavo valia, tai mano pa- 
reiga — stropiai ją vykdyti.“ 

109. Sitaip atsakė Harpagas. Kai jam padavė kūdikį, 
aprengtą mirties drabužėliais, jis verkdamas parėjo namo. 
Čia žmonai apsakė visus Astiago žodžius. Ji paklausė: 
„Ką dabar darysi?“ Šis atsakė: „Ne tai, ką paliepė Astia- 
gas. Net jeigu jis eitų iš proto ir šėltų labiau negu dabar 
šėlsta, aš jokiu būdu su juo nesutiksiu ir neprisidėsiu prie 
tokios žmogžudystės. Nežudysiu jo dėl kelių priežasčių: 
todėl, kad kūdikis yra mano giminaitis, o Astiagas jau 
senas ir neturi sūnaus. Jeigu, karaliui mirus, valdžia ati- 
teks jo dukteriai, kurios sūnų jis man liepia nužudyti, tai 
aš atsidursiu didžiuliame pavojuje. Kad būčiau saugus, 
reikia nužudyti šį kūdikį, bet tegu kas nors iš Astiago 
žmonių bus jo žudikas, o ne iš mano.“ 

110. Taip pasakęs, jis tuojau nusiuntė pasiutinį pas vie- 
ną Astiago piemenį, kurio ganyklos buvo kalnuose su dau- 
gybe visokių žvėrių ir dėl to labai tiko tam kėslui. Piemens 
vardas buvo Mitradatas. Jis gyveno su to paties Astiago 
verge, kurios vardas helėnų kalba buvo Kina, o medų — 
Spaka (taip medai vadina kalę). Kalnų papėdės, kuriose 


)55( 


tas piemuo ganė karves, yra į šiaurę nuo Agbatanos, į 
Svetingosios jūros pusę. Mat iš saspyrų pusės medų kraš- 
tas yra labai aukštas, kalnuotas ir miškingas, o visa kita 
Medija — ištisa lyguma. Kai tasai piemuo šaukiamas kuo 
greičiausiai pasirodė, Harpagas jam pasakė: „Astiagas 
tau liepia paimti šitą kūdikį ir padėti nuošaliausioje kal- 
nų vietoje, kad kuo greičiausiai ten žūtų. Be to, jis liepė 
pasakyti, kad jeigu jo nenužudysi, o kaip nors išgelbėsi, 
pats būsi labai žiauriai nukankintas. Man įsakyta žiūrėti, 
kad vaikas tikrai būtų išmestas.“ 

111. Išklausęs tai ir pasiėmęs kūdikį, piemuo tuo pačiu 
keliu grįžo į savo lūšną. Jo žmona tomis dienomis turėjo 
gimdyti; ir tarsi dievo valia ji pagimdė tada, kai vyras 
buvo išėjęs į polį. Abu vienas kitu buvo labai susirūpinę — 
jisai baiminosi dėl žmonos gimdymo, o jinai nerimavo, 
kad jos vyrą pasikvietė Harpagas, kuris šiaip niekuomet 
jo nesikviesdavo. Kai vyras parėjo namo, žmona, netikė- 
tai jį pamačiusi, pirmoji paklausė, ko jį taip nelauktai 
kvietęs Harpagas. Jis atsakė: ,,(O žmona, nukeliavęs į polį, 
išgirdau ir pamačiau, ko geriau būčiau nematęs ir ko ne- 
linkėčiau savo valdovams. Visas Harpago namas raudojo. 
Apstulbęs įėjau vidun. Tik įėjęs pamačiau gulintį kūdikį; 
jis spurdėjo ir rėkė, o aprengtas buvo paauksuotais bran- 
giais drabužėliais. Vos tik mane pamatęs, Harpagas įsakė 
tuoj pat pasiimti kūdikį, nunešti į kalnus ir palikti ten, 
kur daugiausia žvėrių, tvirtindamas, kad taip man liepęs 
Astiagas, ir smarkiai pagrasinęs, jei įsakymo nejvykdy- 
čiau. Aš pasiėmiau jį ir išėjau manydamas, kad jis bus 
kurio nors dvariškio. Man niekaip nebūtų atėję į galvą, 
kad kūdikis iš ten, kur jis buvo, stebėjausi pamatęs ap- 
rengtą paauksuotais brangiais drabužėliais ir išgirdęs 
raudas Harpago namuose. Netrukus kelyje sužinojau visą 
teisybę iš tarno, kuris, mane palydėjęs už polio, padavė 
tą naujagimį: kūdikis esąs Astiago dukters Mandanės ir 
Kambizo, Kyro sūnaus, o Astiagas įsakęs jį nužudyti. Va 

112. Taip sakydamas, piemuo išvystęs parodė kūdikį. 
Kai žmona pamatė didelį ir gražų vaiką, ėmė verkti ir, 
apkabinusi vyro kelius, maldauti, kad jokiu būdu kūdikio 
neišmestų. Jis atsakė negalįs kitaip pasielgti: ateis Har- 
pago šnipai patikrinti, ir jis mirtų labai žiauria mirtimi, 
jeigu to neįvykdytų. Negalėdama vyro perkalbėti, žmona 


)56( 





tada šitaip prabilo: „Kadangi tavęs neperkalbu, kad palik- 
tum kūdikį, padaryk taip, jeigu būtinai reikia parodyti, 
jog jis išmestas: ir aš pagimdžiau kūdikį, bet negyvą; tą 
negyvąjį išnešk ir padėk, o Astiago dukters kūdikį au- 
ginkime kaip savo vaiką. Taigi ir savo valdovams nenusi- 
kalsi, ir mes nebūsime padarę blogo darbo; miręs vaikas 
bus palaidotas karališkame kape, o gyvajam išsaugosime 
gyvybę.“ | | 

113. Piemeniui atrodė, kad žmona šiuo atveju gerai 
pataria, todėl nedelsdamas taip ir padarė. Kūdikį, kurį 
buvo parsinešęs nužudyti, atidavė jai, o savo negyvą vaiką 
įdėjo į pintinę, kurioje buvo aną atsinešęs, aprengė visais 
ano kūdikio drabužėliais ir, nunešęs į nuošaliausią kalnų 
vietą, paliko. Trečią dieną prie išnešto kūdikio palikęs 
sargą, vieną savo padėjėją, piemuo iškeliavo į polį ir, 
nuėjęs pas Harpagą, pasakė galįs parodyti kūdikio lavo- 
ną. Harpagas pasiuntė ištikimiausius ietininkus pažiūrėti, 
ar tai tiesa, ir įsakė palaidoti piemens vaiką. Taip šis bu- 
vo palaidotas, o aną, vėliau vadinamą Kyru, augino pie- 
mens žmona, davusi jam kitą vardą. 

114. Kai vaikui sukako dešimt metų, štai koks įvykis 
parodė, kas jis yra. Kyras žaidė su kitais vaikais tame pa- 
čiame kaime ant kelio, prie kurio ganėsi kaimenės. Žais- 
dami vaikai ėmė rinkti karalių ir išsirinko tariamąjį pie- 
mens vaiką. Jis įsakė vieniems namus statyti, kitiems — 
būti ietininkais, kažkuriam — karaliaus akimi, dar kitam 
paliepė karaliui teikti žinias — kiekvienam davė vis ko- 
kias pareigas. Vienas iš žaidžiančių vaikų, kilmingo medo 
Artembaro sūnus, nepadarė tai, kas buvo įsakyta, ir Ky- 
ras liepė kitiems vaikams jį suimti. Šie paklausė, ir Ky- 
ras vaiką smarkiai išplakė botagu. Tas paleistas dar la- 
biau ėmė širsti dėl nepelnytos, jo nuomone, nuoskaudos ir, 
nubėgęs į polį, pasiskundė tėvui, ką patyrė iš Kyro, va- 
dindamas jį ne Kyru (nes tuo vardu tada dar nebuvo va- 
dinamas), o Astiago piemens sūnumi. Supykęs Artemba- 
ras su sūnumi nuėjo pas Astiagą ir apsakė, kokia baisi 
nuoskauda padaryta jo vaikui: „O karaliau, štai kaip mus 
pažemino tavo vergo piemens vaikas“, ir parodė siinaus 
pečius. 

115. Tai išklausęs ir pamatęs, Astiagas panoro tam 
vaikui atkeršyti už Artembaro garbės įžeidimą ir pasi- 
kvietė piemenį su vaiku. Kai jiedu atėjo, Astiagas, žiū- 

rėdamas į Kyrą, pasakė: „Kaip tu drįsai, būdamas tokio 
tėvo vaikas, pažeminti sūnų to vyro, kuris po manęs yra 
pirmasis?“ Tas atsakė: „O valdove, aš su juo pasielgiau 
teisingai — juk to kaimo vaikai, o su jais buvo ir šis, 
žaisdami mane išsirinko karaliumi, nes tam atrodžiau 
tinkamiausias. Kiti vaikai darė, kas buvo jiems liepta, o 
šis manęs neklausė ir visai nepaisė, todėl buvo nubaustas. 
Jeigu dėl to esu vertas bausmės, štai aš.“ 

116. Po šitų žodžių Astiagas iš karto jį atpažino, mat 
ir veido bruožai buvo kaip jo paties, ir atsakymas labai 
drąsus, ir laikas, kai kūdikis buvo išmestas, sutapo su šio 
vaiko amžiumi. Sutrikęs jis valandėlę tylėjo. Pagaliau 
atsikvošėjo ir, norėdamas išsiųsti Artembarą, kad galėtų 
piemenį vieną ištardyti, pasakė: ,„Artembarai, aš padary- 
siu taip, kad nei tu, nei tavo vaikas man nieko negalėsite 
prikišti.“ Artembaras išėjo, o Kyrą tarnai, Astiagui palie- 
pus, įvedė jį vidų. Kai piemuo liko vienui vienas, Astiagas 
paklausė, iš kur jis gavo vaiką ir kas jam jį perdavė. Šis 
tvirtino, jog tai jo vaikas ir kad gimdytoja su juo tebegy- 
venanti. Tada Astiagas jam pasakė, kad jis neprotingai 
daro, matyt, nori būti kankinamas, ir paliepė ietininkams 
piemenį suimti. Vedamas kankinti, piemuo viską iš eilės 
papasakojo ir ėmė maldauti, kad dovanotų ir pasigai- 
lėtų. 

117. Kai piemuo pasakė visą teisybę, Astiagas jam at- 
leido, bet smarkiai įširdo ant Harpago ir įsakė ietininkams 
jį pakviesti. Kai Harpagas atėjo, Astiagas paklausė: „Har- 
pagai, kokiu būdu nužudei mano dukters kūdikį, kurį tau 
atidaviau?“ Harpagas, pamatęs, jog ir piemuo čia esąs, 
pabijojo, kad nebūtų sugautas meluojant, ir tiesos neslėpė. 
Jis atsakė: „O karaliau, kai paėmiau kūdikį, svarsčiau, 
kokiu būdu tavo valią įvykdyti: tau nenusikalsti ir neat- 
rodyti žudiku tavo dukteriai ir tau. Todėl padariau taip. 
Pasišaukęs šį piemenį, atidaviau jam kūdikį sakydamas, 
kad tu jį liepei nužudyti. Aš nemelavau, nes juk taip įsa- 
kei. Atiduodamas kūdikį, įsakiau nunešti ant pliko kalno 
ir laukti ten, kol mirs; visokiomis bausmėmis pagrasinau, 
jeigu taip nepadarytų. Kai piemuo įsakymą įvykdė ir kū- 
dikis mirė, nusiunčiau ten ištikimiausius eunuchus: iš 
jų sužinojęs, kad vaikas nebegyvas, liepiau jį palaidoti. 
Taip, o karaliau, aš padariau ir taip mirė kūdikis.“ 

118. Harpagas sakė teisybę. Astiagas, slėpdamas pyktį 
dėl to, kas įvyko, iš pradžių papasakojo Harpagui viską 
taip, kaip pats buvo girdėjęs iš piemens, o paskui, baigęs 
pasakoti, pridūrė, kad vaikas gyvas ir kad viskas pasibai- 
gė gerai. „Aš labai graužiausi dėl to, ką padariau tam 
vaikui, ir ypač buvo sunku, kai ant manęs pyko duktė. 
Bet kadangi likimas vaikui gera nulėmė, tai tu savo vai- 
ką atsiųsk pas mano ką tik parsiradusį vaikaitį ir pats 
ateik į puotą, mat ketinu aukas aukoti už to vaiko išgel- 
bėjimą, tokia garbė dievams priklauso.“ 

119. Išgirdęs tai, Harpagas puolė karaliui į kojas ir 
labai apsidžiaugė, kad nusikaltimas jam išėjo tik į gera 
ir kad tokia džiugia proga kviečiamas į puotą, ir išėjo na- 
mo. Parskubėjęs kuo greičiausiai išsiuntė vienturtį sūnų, 
maždaug trylikos metų berniuką, į Astiago rūmus ir pa- 
liepė daryti visa, ką tas įsakys, o pats iš džiaugsmo pa- 
pasakojo viską žmonai. Kai tik atėjo Harpago vaikas, As- 
tiagas įsakė jį papjauti, išdarinėti, dalį mėsos išvirti, kitą 
iškepti, ir laikyti paruošus. Atėjus puotos metui, susirinko 
svečiai, pasirodė ir Harpagas. Kitiems svečiams ir pačiam 
Astiagui buvo pastatyti stalai, apkrauti aviena, o Harpa- 
gui — patiekta jo sūnaus mėsa, išskyrus galvą, rankų ir 
kojų pirštus. Sios dalys buvo sudėtos uždengtoje pinti- 
nėje. Kai atrodė, kad Harpagas pasisotino, Astiagas 
jį paklausė, ar jam patikęs tas valgis. Harpagui atsakius, 
kad labai patiko, tarnai paliepti atnešė jam uždengtą 
vaiko galvą, rankas ir kojas. Astiagas liepė Harpagui ati- 
dengti pintinę ir pasiimti, ką nori. Šis klusniai atidengė 
pintinę, pamatė savo vaiko likučius, bet susitvardė ir ne- 
išsigando juos matydamas. Tada Astiagas paklausė, ar jis 
žinąs, kokio žvėries mėsą valgė. Šis atsakė žinąs: viskas 
esą malonu, ką tik darąs karalius. Taip atsakė ir, susirin- 
kęs mėsos likučius, išėjo namo, kaip man atrodo, ketinda- 
mas paskui sudėti į vieną vietą ir palaidoti. 

120. Sitaip Astiagas nubaudė Harpagą. Svarstydamas, 
ką daryti su Kyru, jis pasikvietė tuos pačius magus, kurie 
jam buvo išaiškinę sapną. Jiems atkeliavus, vėl paklausė, 
kaip jie aiškiną tą sapną. Tie pasakė tą patį, kaip ir pir- 
miau, tvirtindami, kad vaikui lemta būti karaliumi, jei iš- 
liko gyvas ir nemirė anksčiau. Astiagas jiems taip pasakė: 
„Vaikas nemirė, jis gyvas. Kai augo kaime, kaimo vaikai 
jį išsirinko karaliumi. Jis viską darė taip, lyg būtų tikras 

karalius: pasiskyrė ietininkus, durininkus, žinianešius ir 
visą kita. Kaip jums atrodo, ką tai reikštų?“ Magai atsakė: 
„Jei vaikas liko gyvas ir karaliavo, nors jam nebuvo skir- 
ta, tai nenusimink ir būk ramus, antrą kartą jis nebus ka- 
raliumi. Mat ir mūsų kai kurios pranašystės išsipildo tik 
menkniekiuose, ir kai kurie sapnai, pasirodo, esti nepras- 
mingi.“ Astiagas atsakė: „Ir aš pats, magai, esu tos nuo- 
monės, kad jei vaikas buvo pavadintas karaliumi, tai sap- 
no pranašystė išsipildė, jis man jau nepavojingas. Vis 
dėlto gerai apgalvoję patarkite, kas būtų saugiausia mano 
namams ir jums patiems.“ Magai atsakė: „O karaliau, ir 
mums patiems yra nepaprastai svarbu, kad tavo valdžia 
būtų stipri. Mat jeigu sostas atitektų tam vaikui, persui, 
mes, medai, būtume vergai, persai mus niekintų, nes mes 
jiems svetimi. Jeigu tu, mūsų tautietis, būsi karaliumi, 
tai mes ir dalyvausime valdyme, ir būsime garbingi. To- 
dėl turime visaip rūpintis tavimi ir tavo valdžia. Ir jeigu 
dabar įžvelgtume kokį pavojų, viską tau pasakytume. Bet 
sapnas ne visai išsipildė, todėl esame ramūs ir tau pata- 
riame nesirūpinti. Tą vaiką išsiųsk į Persiją pas jo tėvus, 
kad jis nebūtų tau prieš akis.“ 

121. Tai išgirdęs, Astiagas apsidžiaugė ir, pasišaukęs 
Kyrą, pasakė: „O vaike, aš tave nuskriaudžiau dėl neišsi- 
pildžiusio sapno, bet tave išgelbėjo likimas. Dabar ke- 
liauk sau laimingas į Persiją, o aš duosiu tau palydovus. 
Ten nukeliavęs, rasi tėvą ir motiną, bet ne tokius kaip 
piemuo Mitradatas ir jo žmona.“ 

122. Taip pasakęs, išsiuntė Kyrą. Kai Kyras grįžo į Kam- 
bizo namus, tėvai jį priėmė, o kai sužinojo, kas jisir iš kur, 
labai mylavo, mat jie manė, kad sūnus tada žuvo, ir ėmė 
klausinėti, kaip jis liko gyvas. Kyras jiems pasakojo, kad 
anksčiau nieko nežinojęs, nes buvęs suklaidintas, ir tik 
kelionėje išgirdęs apie savo nedalią. Jis manė esąs Astiago 
piemens sūnus ir tik keliaudamas iš palydovų išgirdęs 
visą teisybę. Kyras pasakojo, kaip jį užaugino piemens 
žmona, ją vis gyrė ir nuolat kartojo jos vardą Kina. O 
tėvai pasigavo tą vardą ir, kad sūnaus išgelbėjimas per- 
sams atrodytų dar stebuklingesnis, paleido gandą, esą 
pamestąjį Kyrą išauginusi kalė. Iš čia ir paplito tas pa- 
davimas. 

123. Kai Kyras užaugo ir pasidarė narsiausias bei 
mėgstamiausias tarp bendraamžių, prie jo pradėjo gerintis 

dovanomis Harpagas, nes troško atkeršyti Astiagui. Bū- 
damas eilinis žmogus, jis jautėsi nepajėgsiąs nubausti 
Astiago. Todėl, matydamas augantį Kyrą, rinkosi jį sau 
sąjungininku, nes savo nelaimę lygino su Kyro nelaimė- 
mis. Pirmiausia Harpagas štai ką padarė: kadangi Astia- 
gas medams buvo nuožmus, jis užmezgė ryšius su kiekvie- 
nu kilmingų medu ir skatino juos atimti valdžią iš Astiago 
ir pastatyti Kyrą karaliumi. Tokiu būdu daug ką įti- 
kinęs ir pasiruošęs, Harpagas ryžosi pranešti savo suma- 
nymą Kyrui, gyvenusiam Persijoje, bet niekaip negalėjo 
to padaryti, nes visi keliai buvo saugomi. Tad sugalvojo 
tokią gudrybę: perpjovė kiškiui pilvą, nesugadindamas kai- 
liuko, ir įkišo į jį laišką, kuriame surašė visus savo keti- 
nimus. Paskui užsiuvo kiškiui pilvą ir, padavęs jį kartu 
su medžiotojo tinkleliu ištikimiausiam tarnui, pasiuntė 
šį į Persiją, įsakęs įteikti jį Kyrui ir pasakyti, kad pats 
Kyras niekam nematant jį išmėsinėtų. 

124. Taip ir buvo padaryta. Kyras, paėmęs kiškį, per- 
pjovė jam pilvą ir, radęs laišką, perskaitė. Jame buvo 
taip parašyta: „O Kambizo sūnau, tave dievai saugo, nes 
kitaip nebūtum sulaukęs tokios laimės. Tad atkeršyk dabar 
Astiagui, savo žudikui. Jis geidė tavo mirties, bet dievai ir 
aš palikome tave gyvą. Manau, jog jau seniai viską žinai 
ir apie save, ir kiek aš nukentėjau nuo Astiago, kad tave ne 
nužudžiau, o atidaviau piemeniui. Jei manęs paklausysi, 
pats valdysi visą tą šalį, kurią dabar valdo Astiagas. Pri- 
kalbėk persus sukilti ir žygiuok su kariuomene prieš me- 
dus. Jei Astiagas mane ar kitą kilnųjį medą paskirs stra- 
tegu prieš tave, gausi visa, ko norėsi. Medai pirmieji su- 
kils prieš Astiagą ir, perėjęs į tavo pusę, mėgins nuversti jį 
nuo sosto. Taigi viskas tau yra paruošta, tad veik, veik 
kuo greičiausiai.“ 

125. Perskaitęs laišką, Kyras ėmė mąstyti, kaip būtų 
geriausiai prikalbėti persus sukilti. Apgalvojęs nusprendė, 
kad visų geriausiai būsią padaryti taip: surašęs laiške, ką 
sumanęs, susikvietė persus, atplėšė laišką ir perskaitė, esą 
Astiagas jį paskyręs persų strategu. „Dabar, o persai, — 
tarė jis, — aš įsakau kiekvienam čia ateiti su pjautuvu.“ 
Taip jis įsakė. Persus sudaro daug genčių. Kai kurias 
gentis Kyras subūrė ir prikalbėjo sukilti prieš medus. Tai 
buvo žymiausios persų gentys (jų įtakoje yra visos kitos): 
pasargadai, marafijai, maspijai. Kilmingiausi yra pasar- 

gadai; jiems priklauso achemenidų giminė, iš kurios kilo 
persų karaliai. Kitos persų gentys yra šios: pantialėjai, de- 
rusijai, germanijai. Visos šios gentys verčiasi žemdirbyste, 
: kitos — dajai, mardai, dropikai, sagartijai — yra klajok- 
ės. 

126. Kai visi susirinko su pjautuvais, Kyras įsakė jiems 
per dieną nupjauti dygius krūmokšnius dideliame žemės 
plote. Dygių krūmokšnių buvo priaugęs 18—20 stadijų Per- 
sijos plotas. Kai persai darbą atliko, Kyras vėl įsakė su- 
sirinkti visiems išsimaudžius. Tuo tarpu jis paliepė su- 
varyti visas tėvo ožkas ir jaučius, juos papjauti ir suruoš- 
ti puotą persų kariuomenei, be to, parūpino daug vyno ir 
duonos. Rytojaus dieną persams susirinkus, Kyras susodi- 
no juos pievoje ir ėmė vaišinti. Pasibaigus puotai, jis pa- 
klausė, ar jiems labiau patikusi vakarykštė, ar ši diena. Jic 
atsakė, kad tarp šių dienų yra didelis skirtumas. Mat va- 
kar jiems buvo vieni vargai, o šiandien — tik malonumai. 
Pasigavęs tuos žodžius, Kyras jiems viską atvirai išdėstė 
sakydamas: „Persai, štai kaip yra: jeigu manęs paklausy- 
site, turėsite ir šitas gėrybes, ir tūkstančius kitų, ir nerei- 
kės jums dirbti jokio vergiško darbo, o jei nepaklausysite, 
kęsite begalinius vargus kaip iki šiol. Todėl manęs pa- 
klausykite ir panorėkite išsilaisvinti. Aš tikiu, kad dievai 
man yra lėmę imtis šio darbo. Manau, jog jūs visur kur 
prilygstate medams ir esate ne blogesni kariai už juos. 
Todėl kuo greičiausiai sukilkite prieš Astiagą.“ 

127. Persai, jau seniai nekentę medų valdžios, dabar, 
įsigiję vadą, panūdo siekti laisvės. Astiagas, sužinojęs 
apie tokį Kyro sukilimą, pasikvietė jį per pasiuntinį pas 
save. Kyras įsakė pasiuntiniui pranešti, jog jis atvyks 
greičiau, negu nori pats Astiagas. Išgirdęs tokį atsakymą, 
Astiagas apginklavo visus medus ir, lyg dievai būtų jam 
protą sumaišę, strategu paskyrė Harpagą, užsimiršęs, ką 
šis jam buvo padaręs. Medai, išžygiavę ir susirėmę su 
persais, kovėsi nieko nežinodami apie sąmokslą; kiti per- 
ėjo pas persus, o dauguma, paniekinę savo pareigą, pa- 
bėgo. 

128. Šitaip negarbingai iškrikus medų kariuomenei, As- 
tiagas, gavęs žinią apie tai, grasindamas Kyrui suriko: 
„Vis dėlto Kyras nesidžiaugs!“ Tiek pasakęs, pirmiausia 
liepė prikalti prie stulpų sapnų aiškintojus magus, kurie 
jam patarė paleistį Kyrą. Paskui apginklavo polyje liku- 

sius medus, jaunus ir senus vyrus. Išvedęs juos ir susiko- 
vęs su persais, valdovas pralaimėjo. Pats Astiagas buvo 
paimtas į nelaisvę, o su juo buvę medai krito kovoje!““. 

129. Tada prie belaisvio Astiago priėjo Harpagas ir 
ėmė iš jo šaipytis bei tyčiotis. Visokiais žodžiais užgau- 
liodamas, paklausė, ką Astiagui reiškia netekti karaliaus 
valdžios palyginti su ta puota, kurioje jis buvo pavaišin- 
tas savo vaiko mėsa. Astiagas pažiūrėjo į jį ir savo ruožtu 
paklausė, ar Harpagas Kyro žygį sau prisiskiriąs. Harpa- 
gas atsakė, kad apie tai rašęs Kyrui ir todėl tas žygis — 
tikrai jo darbas. Tada Astiagas ėmė įrodinėti, jog Harpa- 
gas esąs kvailiausias ir nedoriausias žmogus. Kvailiau- 
sias, nes, galėdamas pats tapti karaliumi,— jeigu jis iš 
tikrųjų viską sumanęs,— atidavė valdžią kitam, o nedo- 
riausias, nes, keršydamas už tą puotą, medus pavertė ver- 
gais. Jeigu išvis norėjęs kam valdžią atiduoti, o ne pats 
turėti, tai teisingiau būtų buvę ją perleisti kuriam nors 
medui, bet ne persui. Dabar visiškai nekalti medai iš val- 
dovų tapo vergais, o persai, buvę medų vergai, pasidarė 
jų valdovais. 

130. Šitaip neteko valdžios Astiagas, karaliavęs 35 me- 
tus. O medai, kurie viešpatavo Azijoje anapus Halio upės 
128 metus, išskyrus tą laiką, kai valdė skitai, dėl Astiago 
žiaurumo buvo priversti nusilenkti persams. Vėliau medai 
gailėjosi taip pasielgę ir sukilo prieš Darijų, bet buvo nu- 
galėti ir vėl pavergti!“". Astiago laikais persai ir Kyras su- 
kilo prieš medus ir nuo tada ėmė valdyti Aziją. Astiagui 
Kyras nieko blogo nedarė, laikė jį pas save iki mirties. 
Taip Kyras gimė, augo, paėmė valdžią ir, kaip jau pasako- 
jau, pavergė jį užpuolusį Krezą. Nugalėjęs Krezą, jis už- 
valdė Aziją. 

131. Persų papročiai, kiek žinau, yra tokie: nei šventyk- 
ly, nei statulų, nei aukurų jie nestato, o tuos, kurie tai 
daro, laiko kvailiais, mano nuomone, todėl, kad die- 
vus, priešingai helėnams, įsivaizduoja ne žmogaus pa- 
vidalo. Antai Dzeusui!** jie aukas aukoja ant aukštų kal- 
nų ir Dzeusu vadina visą dangaus skliautą. Be to, jie au- 
koja saulei, mėnuliui, žemei, ugniai, vandeniui ir vėjams. 
Situos vienintelius dievus persai garbina nuo seno; vė- 
liau, nusižiūrėję į arabus ir asirus, pradėjo aukoti ir Ura- 
nijai. Asirai Afroditę vadina Milita, arabai — Alilate, per- 
sai — Mitra!0, 

132. Persai minėtiesiems dievams aukoja šitaip: nesta- 
to aukurų ir nekuria ugnies, nenulieja vyno, negroja ilei- 
tomis, nepina vainikų ir neapiberia aukos miežiais!?!. No- 
rėdamas aukoti, persas nusiveda aukojamąjį gyvulį į „ne- 
suteptą“ vietą ir šaukiasi dievo, be to, dažnai savo tiarą 
papuošia mirtų šakelėmis. Aukojantysis neprašo dievo gė- 
rybių vien tik sau; jis meldžiasi už visus persus ir už ka- 
ralių, mat ir pats aukotojas yra persas. Paskui jis pjausto 
aukojamąjį gyvulį gabalais ir verda mėsą, o išviręs pa- 
kloja ką tik nupjautos žolės, dažniausiai dobilų, ir ant jos 
sudeda. Kai viskas šitaip paruošta, prieina magas, giedo- 
damas teogoniją — taip jie tą giesmę vadina. Mat jiems 
negalima be mago atlikti aukojimo apeigų. Truputį pa- 
laukęs, aukotojas parsineša aukotąją mėsą [namo] ir su- 
naudoja pagal savo norą. 

133. Didžiausia persų šventė yra jų gimimo diena. Tą 
dieną jie prigamina daugiau valgių. Turtingieji išsikepa 
krosnyje visą jautį, arklį, kupranugarį ir asilą, o vargin- 
gieji — tik smulkų gyvulį. Pietums valgių nedaug būna, 
užtat gausiai patiekia skanumynų — juos neša vieną po ki- 
to. Todėl persai tvirtina, kad helėnai eina nuo stalo alkani, 
nes pavalgius neatneša nieko vertingo. Jeigu jiems atneš- 
tų dar ko nors, tai jie valgytų ir valgytų. [Persai] vyną 
labai mėgsta. Jų papročiai neleidžia kitų akivaizdoje nei 
vemti, nei šlapintis — to jie labai saugojasi. Rimčiausius 
klausimus jie svarsto girti. Ką girti nutaria, tą rytojaus 
dieną šeimininkas, kurio namuose vyko svarstymas, pa- 
teikia iš naujo svarstyti blaiviems. Jeigu ir blaivūs tą patį 
nutaria, tai ir vykdo [šį nutarimą], o jeigu ne,— atmeta. 
O ką nutaria blaivūs, tą patvirtina pasigėrę!??. 

134. Iš susitikusių persų elgesio galima nustatyti, ar 
susitikusieji yra lygios, ar nelygios kilmės: užuot pasi- 
labinę, pasibučiuoja į lūpas; jeigu vienas yra truputį 
žemesnės kilmės už kitą, bučiuojasi į žandus, o jeigu ku- 
ris yra daug žemesnės kilmės, tas puola kniūpsčias ant 
žemės. Labiausiai jie gerbia kaimynus; mažiau tuos, kurie 
tolėliau gyvena. Kas yra nuo jų toliau, tą mažiau gerbia. 
Todėl mažiausiai gerbia tuos, kurie kuo toliausiai [nuo 
jų] gyvena; save laikydami visų geriausiais, kitus pagal 
nuotolį vertina, o tolimiausius laiko blogiausiais Žmonė- 
mis. Valdant medams, viena tauta valdė kitą. Medai valdė 
visus — ir tuos, kurie arčiausiai jų gyveno, o šie — kaimy- 

nus, tie kaimynai — vėl kaimynus. Tokios pačios tvarkos 
ir persai laikosi: patys būdami valdanti ir globojanti tau- 
ta, jie vertina kitus laipsniškai pagal nuotolį. 

135. Svetimus papročius persai perima labai greitai. 
Jie vilki medų drabužiais, nes mano juos esant gražes- 
nius negu jų, o kariaudami užsideda egiptietiškus šarvus. 
Iš kitų tautų jie išmoko ūžauti, o iš helėnų — santykiauti 
su berniukais. Kiekvienas persas veda daug žmonų, bet 
dar daugiau laiko sugulovių. 

136. Didžiausia vyro dorybė — narsumas, o paskui — 
turėti daug vaikų. Tam, kas jų turi daug, karalius kasmet 
siunčia dovaną. Mat jie daugybę laiko stiprybe. Nuo 5 iki 
20 metų amžiaus savo vaikus jie moko tik trijų dalykų — 
jodinėti, šaudyti iš lanko ir sakyti teisybę. Kol vaikas ne- 
turi penkerių metų, tol tėvas jo nemato; jis auga tarp mo- 
terų. Šitaip daroma todėl, kad tėvas nepatirtų skausmo, 
jeigu vaikas per tą laiką mirtų. 

137. Man šitas paprotys patinka. Girtinas ir kitas pa- 
protys: nė karalius neturi teisės paskirti žmogui mirties 
bausmės už vieną nusikaltimą, o ir nė vienas persas ne- 
baudžia mirtimi tarnų, kurie nusižengė vieną kartą. Tik- 
tai tada, kai gerai ištiria ir nustato, jog tarnas padarė 
daugiau ir didesnių nusikaltimų negu patarnavimų, per- 
sas gali išlieti ant jo savo pyktį. Persai teigia, jog nėra 
buvę tokio atsitikimo, kad kas būtų nužudęs tėvą ar mo- 
tiną, o jeigu taip atsitiko, tai ištyrus paaiškėjo, kad žudi- 
kai buvo arba pamestinukai, arba pavainikiai. Juk visiš- 
kai nenormalu, sako jie, kad sūnus tėvą žudytų. 

138. Kas persams uždrausta daryti, apie tai jie nė 
nekalba. Bjauriausia yda, jų nuomone, yra melavimas, 
antroje vietoje — skolos negrąžinimas. Jie taip mano dėl 
įvairių priežasčių, o ypač todėl, kad tas, kuris negrąžina 
skolos, jų manymu, būtinai turįs ir šiek tiek pameluoti. 
Sergantys raupsais arba piktšašiais neleidžiami į polį; 
jie nebendrauja su kitais persais. Persai sako, kad tokią 
ligą gauna tas, kuris kuo nors nusikalsta saulei. Kiekvieną 
tokį ligonį svetimšalį jie išveja iš savo šalies. Daugelis 
naikina baltuosius karvelius kaip raupsų nešiotojus. Upė- 
je persai nesišlapina ir į ją nespjaudo, joje nesimazgoja 
rankų ir kitiems neleidžia to daryti. Mat jie labai gerbia 
upes. 

139. Persai turi dar vieną ypatybę, kurios patys nepas- 
tebi, bet mums ji krinta į akis. Jų visi vardai atitinka 
kiekvieno išvaizdą ir orumą ir visi baigiasi ta pačia raide, 
kurią dorėnai vadina san, o jonėnai — sigma. Pasidomė- 
jęs pastebėsi, kad visi, o ne tik kai kurie, persų vardai 
baigiasi ta raide!93, 

140. Kai dėl papročių, tai jie tikrai tokie yra. Apie 
mirusius persai kalba neaiškiai — lyg kokią paslaptį pa- 
mini, kad lavonas nelaidojamas tol, kol jį paukščiai arba 
šuncs sudrasko. Kad magai šitaip elgiasi, aš tikrai žinau, 
nes jie tai daro viešai. Mirusiuosius jie aplieja vašku ir 
laidoja žemėje. Magai labai skiriasi nuo kitų žmonių ir 
nuo Egipto šventikų, mat šie mano, kad didžiausia šven- 
tybė — nieko nežudyti gyvo, išskyrus auką; o magai patys 
savo rankomis žudo visa, kas gyva, išskyrus šunį ir žmo- 
gų. Jie laiko didžiausiu nuopelnu žudyti skruzdėles, gyva- 
tes, kitokius ropojančius bei skraidančius gyvulius!?*. Na, 
tebūnie tie papročiai, kokie gyvuoja nuo seno, o aš grįž- 
tu prie ankstesnio pasakojimo. 

141. Kai tik persai pavergė lydus, jonėnai ir eoliečiai 
nusiuntė pasiuntinius į Sardus pas Kyrą ir pareiškė norį 
būti jam pavaldūs tomis pačiomis sąlygomis, kuriomis bu- 
vo Krezo valdomi. Kyras išklausė jų norus ir pasekė pa- 
saką apie Ileitininką, kuris, pamatęs jūroje Žuvis, ėmė 
groti Ileita tikėdamasis, kad jos iššoks į krantą. Veltui 
laukęs, pasiėmė tinklą, užmetė jį ir sugavo daugybę žuvų. 
Matydamas, kaip jos spurda, jis pasakė: „Liaukitės šok- 
ti, — kai grojau, nenorėjote išplaukusios šokti.“ Kyras tą 
pasaką pasekė jonėnams ir eoliečiams todėl, kad jonėnai, 
per pasiuntinius prašomi atsimesti nuo Krezo, nepaklau- 
sė, o dabar, kai viskas baigta, jie buvo pasirengę jam pa- 
siduoti. Taip jiems kalbėjo supykęs Kyras. Tai sužinoję, 
jonėnai apjuosė savo polius sienomis ir susirinko, išsky- 
rus miletiečius, į Panjoniją!“. Mat su Miletu Kyras buvo 
padaręs tokią pačią sutartį, kokią su jais buvo sudaręs 
Krezas. Visi kiti jonėnai nutarė siųsti į Spartą pasiunti- 
nius prašyti pagalbos. 

142. Tie jonėnai, kuriems priklauso ir Panjonijas, pasi- 
statė polius ten, kur toks dangus ir toks klimatas, kokio 
nėra jokioje kitoje šalyje. Mat su Jonija negali lygintis 
kraštai, esantys žemyno viduryje ar jo pakrantėje (rytuose 
ar vakaruose). Pirmieji kenčia nuo šalčių ir drėgmės, an- 

trieji — nuo karščių ir sausros. Jonėnai kalba ne viena 
kalba, bet keturiomis tarmėmis. Didžiausias jų polis ir 
toliausiai į pietus yra Miletas, paskui eina Miuntas ir 
Prienė. Jie yra Karijoje, ir jų gyventojai kalba viena tar- 
me. O Lydijoje yra tokie: Efesas, Kolofonas, Lebedas, Tė- 
jas, Klazomenai, Fokėja. Sie poliai kalba viena tarme, bet 
skirtinga nuo minėtųjų polių. Yra dar trys Jonijos poliai: 
du Chijo ir Samo salose, trečiasis — Eritrai — žemyne. Chi- 
jiečiai ir eritriečiai kalba ta pačia tarme, o samiečiai — 
kitokia. Tokios yra keturios jų tarmės. 

143. Taigi iš jonėnų tada buvo saugūs miletiečiai, nes 
buvo sudarę sutartį su persais. Salų gyventojams irgi ne- 
grėsė pavojus. Mat nei finikiečiai dar nebuvo persų pa- 
vergti, nei persai dar neplaukiojo jūromis!?9, Miletiečiai at- 
siskyrė nuo kitų jonėnų todėl, kad tais laikais jonėnų gen- 
tis buvo silpniausia ir mažiausia iš visos tuo metu dar 
silpnos helėnų tautos. Be Atėnų, jie neturėjo nė vieno di- 
desnio polio. Todėl tiek jonėnai, tiek atėniečiai vengė va- 
dintis jonėnais. Man atrodo, kad ir šiandien daugelis jų 
gėdijasi jonėnų vardo. O tie 12 polių, atvirkščiai, didžia- 
vosi tuo vardu ir, pasistatę šventyklą, kurią pavadino Pan- 
joniju, nutarė kitų jonėnų į ją neįsileisti; tiesą sakant, nie- 
kas ir nesiprašė, išskyrus smirniečius. 

144. O ir dabartinio penkiapolio šalies (anksčiau toji 
šalis vadinosi šešiapoliu)!97? dorėnai neįleidžia į Triopi- 
jo! šventyklą kaimynų dorėnų — jie net kai kuriems sa- 
viškiams, nusikaltusiems tai šventovei, atėmė teisę jeiti 
į ją. Mat varžybose triopiečio Apolono garbei jau nuo se- 
novės nugalėtojams buvo skiriama dovana — variniai tri- 
kojai. Nugalėtojas, laimėjęs trikojį, neturėjo teisės jo išsi- 
nešti iš šventyklos — privalėjo jį paaukoti dievui. Vienas 
halikarnasietis vardu Agasiklis nusikalto tam papročiui: 
laimėtąjį trikojį parsinešė namo ir pakabino ant vinies. 
Dėl to penki poliai — Lindas, Jalisas, Kamyras, Kosas ir 
Knikas — šeštajam poliui Halikarnasui atėmė teisę da- 
lyvauti tose apeigose. Taip jie nubaudė šį polį. 

145. Jonėnai sudarė 12 sričių sąjungą ir nesutiko į ją 
nieko daugiau priimti, mano nuomone, todėl, kad ir gy- 
vendami Peloponese jie turėjo 12 sričių, kaip ir achajai, 
kurie juos iš ten išvijo. Palėnė yra arčiausiai Sikiono, 
toliau — Egiroesa ir Egai, per kuriuos teka neišdžiūvanti 
upė Kratis (tokiu pačiu vardu pavadinta ir viena Itali- 

jos!5? upė), toliau — Bura ir Helikė (ten pabėgo jonėnai, 
pralaimėję prieš achajus), Egijas, Ripai, Patrai, Farai ir 
Olenas (jame teka didelė Pyro upė), pagaliau — Dimė ir 
Tritėja — tik šiedu yra atokiau nuo jūros. 

146. Tai į tokias 12 sričių dabar susiskirstę achajai, 
o anksčiau buvo — jonėnai. Stai dėl ko pastarieji ir įkūrė 
12 polių, nes kitaip būtų kvailystė tvirtinti, kad šitie jo- 
nėnai joniškesni už kitus jonėnus arba kad jie aukštesnės 
kilmės; juk nemažą jų dalį sudaro abantai!“? iš Eubojos 
salos, kurie niekada nebuvo vadinami jonėnais. Be to, su 
jonėnais susimaišė Orchomeno minijai!ė“!, kadmiečiai, 
driopai, atskilę fokėjiečiai, molosai!92, Arkadijos pelazgai, 
Epidauro dorėnai ir daug kitų genčių!9. O tie jonėnai, 
kurie atvyko iš Atėnų pritanėjo ir laiko save kilmingiau- 
siais iš visų jonėnų, neatsivežė į kolonijas žmonų, vedė 
kares, nužudę jų tėvus. Dėl tų žudynių jų žmonos įsive- 
dė paprotį, sutvirtinusios jį priesaika, ir perdavė jį dukte- 
rims: niekada nevalgyti su savo vyrais už vieno stalo ir 
nešaukti vyrų vardu — už tai, kad jie išžudė jų tėvus, vy- 
rus, vaikus ir padarė jas savo sugyventinėmis. Taip atsi- 
tiko Milete. 

147. Vieni jonėnai karalius išsirinko iš likų, kilusių iš 
Hipolocho sūnaus Glauko!“*, kiti — kaukonus iš Pilo, ki- 
lusius iš Melanto sūnaus Kodro!95, o kai kurie — iš vienų 
ir kitų. Bet šitie jonėnai labiau laikosi jonėnų vardo — 
tegul jie bus iš visų jonėnų  gryniausi. Jonėnai yra visi 
tie, kurie kilę iš Atėnų ir švenčia Apatūrijų šventę!9*. Apa- 
tūrijas švenčia visi, išskyrus efesiečius ir kolofoniečius,— 
tik šitie iš visų jonėnų nepripažįsta šios šventės esą. dėl 
kažkokios žmogžudystės. 

148. Panjonijas yra šventa vieta Mikalėje!“?, kyšulio 
šiaurėje, visų jonėnų išrinkta helikiečiui Poseidonui!?š, 
Mikalė yra sausuma, išsikišusi į vakarus priešais Samo 
salą. Čionai susirenka iš polių jonėnai švęsti šventės, va- 
dinamos Panjonijomis. 

149. Tokie yra jonėnų poliai, o Eolidėje yra Kimė, va- 
dinama Frikonide, Larisa, Neontichas, Temnas, Kila, No- 
tijas, Egirusa, Pitanė, Egijas, Mirina, Grinija. Tai 11 se- 
nų eoliečių polių. Viena Smirna perėjo iš jonėnų. Tad ir 
eoliečiai turėjo 12 [polių] žemyne. Šitie coliečiai įsikūrė 
geresnėje žemėje negu jonėnai, bet klimatas čia ne toks 
puikus. 

150. Eoliečiai Smirnos neteko šitokiu būdu: jie priėmė 
pas save sukilėlius kolofoniečius, kai šie pralaimėjo kovą 
ir pabėgo iš tėvynės. Po kurio laiko tie pabėgėliai kolofo- 
niečiai, patykoję, kai smirniečiai už tvirtovės šventė Dioni- 
so šventę, uždarė vartus ir užvaldė polį. Į pagalbą atsku- 
bėjo visi kiti eoliečiai, tačiau viskas pasibaigė tuo, kad 
buvo susitarta, jog eoliečiai išsikels iš Smirnos, o jonė- 
nai atiduos jiems visą namų turtą. Taip ir buvo pasielgta, 
visi vienuolika eoliečių polių pasidalijo smirniečius ir pa- 
darė savo piliečiais. 

151. Tai tokie yra Eolidės poliai žemyne, išskyrus tuos 
prie Idos kalno!“?, nes šie įsikūrę toliau nuo kitų. Salose 
yra tiek polių: penki Lesbe (šeštąjį Lesbo polį — Aris- 
bą — pavergė eoliečių giminaičiai metimniečiai), vienas — 
Tenede ir dar vienas — vadinamajame Šimtasalyje!??. Leš- 
biečiams ir tenediečiams, kaip ir salų jonėnams, negrėsė 
joks pavojus. Kiti eoliečių poliai nutarė laikytis išvien su 
jonėnais — eiti paskui juos ten, kur šie ves. 

152. Atvykę į Spartą, jonėnų ir eoliečių pasiuntiniai 
(jie labai skubėjo) išsirinko savo atstovu fokėjietį Piter- 
mą. Norėdamas sutraukti kuo daugiau lakedemoniečių, 
jis apsivilko purpurinius drabužius!!! ir, išėjęs į priekį, il- 
gai kalbėjo prašydamas pagalbos. Bet lakedemoniečiai vi- 
sai jo nesiklausė ir nutarė jonėnams nepadėti. Pasiuntiniai 
iškeliavo namo, o lakedemoniečiai, nors ir atsisakė padėti 
jonėnams, vis dėlto nusiuntė penkiasdešimtirklį laivą!?2, 
man atrodo, Kyro ir jonėnų kovos stebėti. Atplaukę į Fo- 
kėją, šie pasiuntė į Sardus garbingiausią savo vyrą Lak- 
riną pranešti Kyrui lakedemoniečių reikalavimą nekenkti 
Helados žemės poliams, nes jie to neleisią. 

153. Kai šauklys šitaip pranešė, Kyras, sako, paklausęs 
kartu buvusių helėnų, kas tie tokie lakedemoniečiai ir kiek 
jų yra, kad drįsta tokių dalykų reikalauti. Sužinojęs jis ši- 
taip spartiečių šaukliui atsakė: „Aš nebijau tokių žmonių, 
kurie savo polio viduryje turi tam tikrą vietą, į kurią su- 
sirinkę prisiekinėdam' vienas kitą apgaudinėja. Jeigu lik- 
siu gyvas, jie bus priversti šnekėti ne apie jonėnų, bet apie 
savo reikalus.“ Kyras taip niekinamai kalbėjo helėnams 
todėl, kad šie turi turgus ir juose prekiauja. Mat persai 
nesiverčia turgaus prekyba, nes jie išvis neturi turgavie- 
čių. Paskui, pavedęs Sardus valdyti persui Tabalui, o 
Krezo ir kitų lydų auksą — saugoti lydui Paktijui, Kyras 

grįžo į Agbataną, pasiėmęs su savimi Krezą ir kol kas vi- 
sai nesirūpindamas jonėnais. Mat jam kėlė rūpestį Babi- 
lonas, baktrų tauta!"š, sakai!?* ir egiptiečiai: prieš juos 
pats ketino vesti kariuomenę, o prieš jonėnus — pasiųsti 
kitą strategą. 

154. Kai Kyras pasitraukė iš Sardų, Paktijas sukurstė 
lydus sukilti prieš Tabalą ir Kyrą. Turėdamas visą Sardų 
auksą, jis patraukė prie jūros, prisisamdė kareivių ir pri- 
kalbėjo pajūrio gyventojus su juo žygiuoti. Nuėjęs į Sar- 
dus, apgulė Tabalą, pasislėpusį akropolyje. 

155. Keliaudamas Kyras tai sužinojo ir šitaip Krezui 
pasakė: „Krezai, kuo visa tai baigsis? Atrodo, lydai nenori 
liautis kėlę rūpesčių ir man, ir sau patiems. Gal būtų ge- 
riau juos paversti vergais? Manau, kad pasielgiau taip pat 
kvailai, kaip žmogus, kuris užmuštų tėvą, bet pasigailėtų 
jo vaikų. Štai ir aš vežuosi tave, kuris buvai lydams dau- 
giau negu tėvas, ir jiems patiems palikau jų polį, o paskui 
stebiuosi, kad jie [prieš mane] sukilo.“ Šitais žodžiais Ky- 
ras išsakė visa, ką galvojo. O Krezas, išsigandęs, kad per- 
sų karalius neišvarytų gyventojų iš Sardų, pasakė: „O 
karaliau, teisybę sakai, bet vis dėlto nepasiduok pykčiui ir 
nesunaikink senovinio polio, kuris visiškai niekuo dėtas 
nei dėl dabartinių, nei dėl buvusių įvykių. Dėl praeitų įvy- 
kių kaltas aš ir už tai atsakysiu savo galva. O dabartinio 
sukilimo kaltininkas — Paktijas, kuriam tu palikai Sar- 
dus. Jį reikia nubausti, o lydams būk maloningas. Bet kad 
jie vėl nesukiltų ir nekeltų tau pavojaus, pasiųsk pas juos 
pasiuntinį ir per jį uždrausk jiems turėti ginklus; paliepk 
po drabužiais pasivilkti chitonus, apsiauti kojas koturno- 
mis, įsakyk jiems mokyti savo vaikus skambinti kitara ir 
ir lyra, verstis smulkia prekyba. Ir tu, o karaliau, pama- 
tysi, kaip greitai jie iš vyrų vins moterimis, ir tu galėsi 
nebebijoti, kad jie sukils.“ 

156. Taip Kyrui patarė Krezas manydamas, kad šitokia 
dalia lydams bus geresnė negu būti parduotiems į vergiją. 
Jis žinojo, kad tik rimta priežastis gali priversti Kyrą pa- 
keisti sprendimą. Be to, jis bijojo, kad lydai, dabar išven- 
ge nelaimės, vėl sukils ir bus išžudyti. Tačiau Kyras apsi- 
džiaugė tokiu Krezo patarimu ir atlyžęs pasakė jo paklau- 
sysiąs. Paskui pasišaukė medą Mazarą ir liepė pasakyti 
lydams, ką buvo pataręs Krezas. Be to, Kyras įsakė pa- 

daryti vergais visus tuos, kurie su lydais žygiavo į Sar- 
dus, o Paktiją — suimti ir atvesti gyvą. 

157. Davęs kelyje šiuos nurodymus, Kyras nužygiavo 
į Persiją. Paktijas, sužinojęs, jog artinasi persų kariuo- 
menė, išsigando ir pabėgo į Kimę!“5. Medas Mazaras, pa- 
traukęs į Sardus su persų kariuomenės dalimi ir nebera- 
des ten Paktijo šalininkų, pirmiausia privertė lydus vyk- 
dyti Kyro įsakymą. Dėl to įsakymo lydai visiškai pakeitė 
savo gyvenimo būdą. Paskui Mazaras pasiuntė į Kimę 
pasiuntinius, reikalaudamas atiduoti jam Paktiją. Tačiau 
kimiečiai nutarė atsiklausti Branchidų dievo. Mat ten 
senovėje buvo orakulas, kurio patarimo klausdavo visi jo- 
nėnai ir eoliečiai. Jis yra Mileto valdose ties Panormo uos- 
tu. 

158. Taigi pasiuntė kimiečiai į Branchidus pasiunti- 
nius paklausti orakulą, ką daryti su Paktiju, kad įsiteiktų 
dievams. Į jų klausimą orakulas atsakė, kad Paktiją rei- 
kia atiduoti persams. Išgirdę [tokią|orakulo ištarmę, ki- 
miečiai nutarė Paktiją atiduoti. Tačiau kol ruošėsi [tai 
padaryti], kilmingasis pilietis Aristodikas, Heraklido sū- 
nus, kimiečius sulaikė nepasitikėdamas ištarme ir many- 
damas, kad pasiuntiniai tiesos nesako. Pasiteirauti dėl 
Paktijo antrą kartą iškeliavo pasiuntiniai, tarp kurių bu- 
vo ir Aristodikas. 

159. Kai jie atkeliavo į Branchidus, visų vardu Aristo- 
dikas orakulą šitaip paklausė: „O viešpatie, pas mus atė- 
jo prieglobsčio ieškoti lydas Paktijas, kuris pabėgo nuo 
persų. Persai reikalauja, kad kimiečiai jį atiduotų. Nors 
mes ir bijome persų galybės, bet nedrįstame atiduoti prie- 
globsčio ieškančio, kol tu aiškiai nurodysi, ką turime dary- 
ti.“ Taip jis paklausė, o orakulas vėl taip pat atsakė: ati- 
duoti Paktiją persams. Tada Aristodikas, gerai viską ap- 
svarstęs, pasielgė šitaip: jis pradėjo eiti aplink šventyklą 
ir draskyti ten sukrautus žvirblių ir kitokių paukščių liz- 
dus. Tuo metu, sako, iš šventyklos pasigirdęs balsas, ku- 
ris kreipėsi į Aristodiką: „Nedorėli, kaip drįsti taip elgtis? 
Kodėl veji iš mano šventyklos tuos, kurie čia ieško prie- 
globsčio?“ Aristodikas nesutriko ir atsakė: „(O viešpatie, 
tu pats saugai tuos, kurie ieško tavo globos, o kimiečiams 
liepi atiduoti prieglobsčio prašantį?“ Jam vėl buvo atsaky- 
ta tokiais žodžiais: „Taip, aš šitaip liepiu, kad jūs, nedo- 
rėliai, greičiau pražūtumėte ir daugiau neateitumėte ma- 

nęs klausti patarimo, ar atiduoti maldaujančius prieglobs- 
čio.“ 

160. Išgirdę tai, kimiečiai, bijodami žūti, nenorėjo nei 
atiduoti Paktijo, nei pas save jį laikyti, kad nebūtų persų 
apsiausti, todėl išsiuntė jį į Mitilėnę. O mitilėniečiai į Ma- 
zaro perduotą per pasiuntinius reikalavimą atiduoti Pakti- 
ją atsakė, jog sutinka, bet už tam tikrą atlyginimą, o už 
kokį, negaliu pasakyti, nes jis nebuvo sumokėtas. Mat ki- 
miečiai, sužinoję šitokį mitilėniečių ketinimą, pasiuntė į 
Lesbą laivą ir Paktiją nugabeno į Chiją. Čia jį chijiečiai 
jėga išvedė iš Polių Globėjos Atėnės šventyklos ir atidavė 
persams. Chijiečiai jį iškeitė į Atarnėją. Pastarasis yra 
Misijoje priešais Lesbą. Gavę Paktiją, persai jį saugojo, 
norėdami nugabenti Kyrui. Dėl tos priežasties ilgą laiką 
nė vienas chijietis neaukojo dievams miežių grūdų ir ne- 
kepė aukojamyjų pyragų iš Atarnėjo derliaus. 

161. Šitaip chijiečiai atidavė Paktiją. Netrukus Maza- 
ras patraukė į žygį prieš tuos polius, kurie lydams buvo pa- 
dėję apgulti Tabalą. Pirmiausia jis pavergė prieniečius, 
paskui perėjo Meandro lygumą, leisdamas kariuomenei 
nusiaubti ją ir Magneziją'“8. Po to jis susirgo ir mirė. 

162. Mirus Mazarui, vadovauti kariuomenei ėmė Har- 
pagas, taip pat medas, tas pats, kurį medų karalius Asti- 
agas buvo pavaišinęs nedorais pietumis ir kuris padėjo 
Kyrui paimti valdžią. Kai jis, Kyro paskirtas strategu, at- 
vyko į Joniją, polius pradėjo imti, darydamas aplink juos 
pylimus. Jis uždarydavo gyventojus tvirtovėje, aplink ją 
supildavo pylimus ir taip paimdavo. Pirmiausia jis užpuo- 
lė jonėnų Fokėją. 

163. Fokėjiečiai pirmieji iš helėnų pradėjo leistis į 
tolimas jūrų keliones ir atrado Adriją, Tirseniją, Iberiją ir 
Tartesą!'?. Jie plaukiodavo ne apskritaisiais!'ė, o penkias- 
dešimtirkliais laivais. Atvykę į Tartesą, jie įsiteikė tartes- 
iečių karaliui Argantonijui, valdžiusiam 80 metų ir gyve- 
nusiam iš viso 120 metų. Jam fokėjiečiai pasidarė tokie 
mieli, kad jis pasiūlė palikti Fokėją ir apsigyventi jo šaly- 
je, kur tik panorės. Negalėdamas fokėjiečių prikalbėti ir 
sužinojęs, kokia didelė medų galybė, davė jiems pinigų po- 
liui sutvirtinti sienomis, ir davė nešykštėdamas, nes sienos 
perimetras yra nemaža stadijų ilgio ir visa ji pastatyta iš 
didelių ir gerai sudėtų akmenų. 

164. Tai šilaip fokėjiečiai pastatė savo [poliui] sienas. 
Harpagas, atėjęs su kariuomene ir apgulęs polį, pareiškė, 
kad jam pakaks, jei iokėjiečiai sutiks nugriauti bent vieną 
sienos bokštą ir paaukoti vieną namą!"?. Fokėjiečiai, ne- 
kentę vergijos, paprašė leisti jiems vieną dieną pasitarti, 
o tada jie duos atsakymą. Kol jie tarsis, Harpagas turi 
kariuomenę atitraukti nuo polio sienos. Harpagas atsakė 
žinąs jų ketinimus, bet vis dėlto jiems leidžiąs pasitarti. 
Kol jis vedė kariuomenę tolyn nuo sienos, fokėjiečiai nu- 
leido į vandenį penkiasdešimtirklius laivus, sulaipino į 
juos žmonas ir vaikus, susikrovė mantą, be to, iš šventyk- 
lų — statulas ir kitokias dievams [paaukotas] dovanas, 
išskyrus varines, akmenines ir pieštas, po to, susinešę visa 
kita ir patys sulipę, išplaukė į Chiją. Žmonių paliktą Fokė- 
ją užėmė persai. 

165. Chijiečiams atsisakius parduoti vadinamąsias Enu- 
sų salas!80— jie bijojo, kad tos salos nepasidarytų svarbia 
prekybos vieta, o jų pačių sala neprarastų prekybinės 
reikšmės, — fokėjiečiai nuplaukė į Kirno salą!*!. Mat prieš 
20 metų pagal orakulo ištarmę jie ten buvo įkūrę Alalijos 
polį!82. Argantonijas tuo laiku jau buvo miręs. Prieš iš- 
plaukdami į Kirną, jie grįžo į Fokėją ir išžudė persų įgulą, 
kurią Harpagas buvo palikęs saugoti polio. Paskui jie 
baisiais žodžiais prakeikė tuos, kurie norėjo pasilikti ir 
atsisakė išplaukti. Tada jie įmetė į jūrą didelį geležies 
gabalą ir prisiekė grįžti į Fokėją, kai tas geležies gabalas 
iškils į jūros paviršių. Ruošiantis plaukti į Kirną, daugu- 
mą fokėjiečių apėmė toks palikto polio ir. įprastų vietų 
ilgesys, kad, sulaužę priesaiką, jie grižo į Fokėją. Tie, 
kurie liko ištikimi priesaikai, išplaukė iš Enusų salų. 

166. Atplaukę į Kirną, fokėjiečiai penkerius metus gy- 
veno kartu su tais, kurie anksčiau ten buvo įsikūrę, ir pa- 
sistatė šventyklas. Kadangi jie puldinėjo ir plėšė kaimy- 
nus, tirsenai ir kartaginiečiai!83 susitarę juos užpuolė 
(kiekvieni turėjo po 60 laivų). Fokėjiečiai ir patys su 60 
laivų išplaukė jų pasitikti į vadinamąją Sardinijos jūrą!?*. 
Susirėmę jūrų kautynėse, jie laimėjo Kadmo pergalę!“s, 
bet neteko 40 laivų, o kiti 20 buvo nebetinkami, nes buvo 
nulaužti jų šarvuoti pirmagaliai. Todėl, parplaukę į Alali- 
ją, pasiėmė vaikus, žmonas ir visą kitą turtą, kiek tik lai- 
vai galėjo pakelti, ir išplaukė iš Kirno į Regiją!89, 

167. Kartaginiečiai ir tirsenai surinko daugumą fokė- 
jiečių iš nuskandintųjų laivų [-..]!87, išlipo į sausumą ir 
juos užmušė akmenimis. Nuo to laiko kas tik eidavo Agi- 
loje!šš pro tą vietą, kurioje buvo akmenimis užmušti to- 
kėjiečiai (nesvarbu, kas tai būdavo — avys, darbiniai 
gyvuliai ar žmonės), pasidarydavo raiši, luoši ar paraly- 
žiuoti. Tada agiliečiai panoro išpirkti savo kaltę ir pasiun- 
tė į Delius pasiuntinius. Pitija jiems įsakė daryti tai, ką jie 
ir šiandien tebedaro: gausiomis aukomis gerbti nužudytuo- 
sius fokėjiečius ir kasmet jų garbei rengti gimnastikos 
varžybas bei žirgų lenktynes. Stai koks fokėjiečių likimas. 
O tie, kurie pasitraukė į Regiją, surengė žygj į Enotri- 
ją!?? ir užgrobė polį, kuris šiandien vadinamas Hiele. O 
jame jie apsigyveno todėl, kad iš vieno posidoniečio!?? sų- 
žinojo, jog pitija, jiems patardama, turėjusi galvoje Kirno 
herojų, o ne salą!?!. 

168. Taip atsitiko su jonėnų Fokėja. Panašiai pasielgė 
ir tėjiečiai: kai jų tvirtovę pylimais užėmė Harpagas, visi 
susėdo į laivus, išplaukė į Trakiją!?? ir ten įkūrė Abderą. 
Tą polį seniau šitoje vietoje buvo įkūręs klazomenietis Ti- 
mesijas, bet negalėjo juo naudotis, nes išvijo trakai. Da- 
bar Abderos tėjiečiai jį garbina kaip herojų. 

169. Tik šitų dviejų polių jonėnai, nepakęsdami vergi- 
jos, paliko savo tėviškę. Visi kiti, išskyrus miletiečius, ko- 
vojo su .Harpagu, kaip ir tie, kurie paliko savo tėviškę. 
Kovėsi jie narsiai, tačiau buvo nugalėti, pavergti ir, likę 
savo krašte, vykdė persų įsakymus. Miletiečiai, kaip jau 
sakiau, sudarė sutartį su pačiu Kyru ir ramiai sau gyve- 
no. Taip antrą kartą buvo pavergta Jonija. Kai Harpagas 
užkariavo žemyno jonėnus, salų jonėnai išsigandę patys 
pasidavė Kyrui. 

170. Kai jonėnai, nepaisydami nepasisekimų, vis dėlto 
susirinko į Panjoniją, prienietis Biantas jiems davė, kiek 
girdėjau, labai naudingą patarimą; jeigu jonėnai būtų jo 
paklausę, tai būtų buvę laimingiausi iš visų helėnų. Jis 
siūlė visiems jonėnams susirinkti, plaukti į Sardiniją ir 
ten įkurti vieną didžiulį visų jonėnų polį. Šitaip išvengę 
vergijos, gyvendami labai didelėje saloje ir kitas salas val- 
dydami, jie būsią laimingi; o jei liksią Jonijoje, tvirtino 
jis, daugiau nematysią jie laisvės. Taip patarė prienietis 
Biantas jonėnams, kai šie jau buvo pasidavę persams. Bet 
dar anksčiau, kol tebebuvo laisvi, jiems davė naudingą pa- 

tarimą miletietis Talis, kilęs iš finikiečių. Jis ragino jonė- 
nus sudaryti Tėjo polyje buleuterioną (mat Tėjas esąs Jo- 
nijos viduryje), o kiti poliai turėtų tik tokią reikšmę, ko- 
kią dabar turi demai. Tokius patarimus davė šie vyrai. 

171. Užkariavęs jonėnus, Harpagas pasiėmė juos su 
eoliečiais ir patraukė užkariauti karų, kaunijų ir likų. Ka- 
rai buvo atsikraustę į žemyną iš salų. Senovėje juos val- 
dė Minas!“, jie gyveno salose ir vadinosi lelegais. Kiek 
klausinėdamas sužinojau, kad jie [Minuil] jokios duoklės 
nemokėjo, tik, jam pareikalavus, parūpindavo laivams ir- 
kluotojų. Tuo metu, kai Minas buvo užkariavęs daug že- 
mių ir toliau pergalingai kariavo, karų gentis buvo labai 
galinga. Karai sugalvojo tris dalykus, kuriais pasinaudo- 
jo helėnai: išmokė šalmus puošti kuodais, ant skydų piešti 
ženklus ir pirmieji pradėjo daryti skydus su rankenomis. 
Iki tol tie skydus pasirišdavo odiniais diržais ant kaklo 
per kairįjį petį. Po kurio laiko jonėnai ir dorėnai išstūmė 
karus iš salų, todėl šie atsikraustė į žemyną. Taip apie 
karus pasakoja kretiečiai, bet su tuo nesutinka patys ka- 
rai: jie tvirtina visą laiką gyveną žemyne ir visuomet va- 
dinęgsi tuo pačiu vardu. Kaip įrodymą jie nurodo Mila- 
soje!?* senovinę Dzeuso Karo šventyklą, kurioje atlieka 
apeigas karams giminingi misai ir lydai. Mat Misas ir 
Lydas, sako, buvę Karo broliai!9“5. Todėl ši šventykla pri- 
klauso tik misams ir lydams, o ne kitakilmiams, net jeigu 
jie vėliau ir ėmė kalbėti karų kalba. 

172. O kaunijai, man atrodo, yra autochtonai, bet jie 
patys tvirtina, jog [atsikėlęl iš Kretos. Negaliu tiksliai 
pasakyti, ar jie perėmė karų kalbą, ar karai — kaunijų. 
Pastarųjų papročiai labai skiriasi ir nuo karų, ir nuo visų 
kitų genčių papročių. Gražiausias, jų nuomone, paprotys 
yra bendraamžių ir draugų — vyrų, moterų, vaikų — iš- 
gertuvės. Jie buvo pasistatę šventyklą svetimiems die- 
vams garbinti, bet paskui pasigailėjo suklydę ir nutarė 
garbinti tik savus dievus. Visi suaugę vyrai apsiginklavo 
ir, Ikapodami orą ietimis, nužygiavo iki Kalindų šauk- 
dami, jog išvaro svetimus dievus. 

173. Tokie yra kaunijų papročiai. Likai senovėje yra 
atkeliavę iš Kretos, kurioje iš pradžių gyveno tik barba- 
rai. Susivaidijus dėl valdžios Kretoje Europos sūnums Sar- 
pedonui!9*6 ir Minui, nugalėjo Minas ir išvarė Sarpedoną 
su visais jo šalininkais. Šie išvaryti atkeliavo į Azijos 

Miliadą!“?. Mat šalis, kurioje dabar gyvena likai, senovėje 
buvo vadinama Miliada, o milijai — solimais!?š. Kol trem- 
tinius valdė Sarpedonas, tol jie vadinosi senuoju vardu, 
atsineštu iš Kretos,— termilais. Ir dar dabar likus jų kai- 
mynai šitaip tebevadina. Bet kai į termilų šalį pas Sarpe- 
doną atvyko iš Atėnų brolio Egėjo išvytas Pandiono sū- 
nus Likas!“?, tai ilgainiui pagal jo vardą ir pradėjo vadin- 
tis likais. Jų papročiai iš dalies kretiški, iš dalies kariški. 
Beje, likai turi vieną grynai savą paprotį: vadina save ne 
pagal tėvą, o pagal motiną. Jei kas nors paklaus kaimyną 
liką, kas jis toks, šis atsakydamas pridės prie savo vardo 
ir motinos vardą, taip pat paminės jos motinos ir kitų 
pramočių vardus. Jei laisva pilietė susideda su vergu, tai 
jos vaikai yra laisvi piliečiai, o jei laisvas, kad ir kilmin- 
giausias, pilietis veda svetimšalę arba laiko sugulovę, tai 
jo vaikai yra beteisiai. 

174. Taigi karai pasidavė Harpagui neparodę jokio di- 
desnio pasipriešinimo; žygdarbių nerodė nei patys karai, 
nei jų šalyje gyveną helėnai. Mat šioje šalyje gyvena 
daug helėnų, tarp jų ir iš Lakedemono kilusių knidų. Pas- 
tarųjų šalis driekiasi iki jūros ir vadinama Triopiju. Ji 
prasideda nuo Bibaso Chersoneso?“ ir visą laiką eina 
palei jūrą, išskyrus nedidelį plotelį. Siaurinė jos dalis re- 
miasi į Keramiko įlanką, o pietinė — į jūrą prie Simės ir 
Rodo salų??!. Tą siaurą, maždaug 5 stadijų, sausumos plo- 
telį knidai, Harpagui kariaujant Jonijoje, mėgino per- 
kasti, norėdami savo šalį paversti sala. Mat visa jų žemė 
yra už sąsiaurio. Taigi ten, kur baigiasi knidų žemė ir 
prasideda sąsmauka, jie ir pradėjo kasti. Bet kai susirinko 
daugybė knidų ir pradėjo dirbti, pasirodė, kad jie, skaldy- 
dami uolas, ištisai susižeidžia, ypač akis. Todėl knidai 
nusiuntė į Delius pasiuntinius pasiteirauti dėl tos bėdos. 
Jie teigia, kad pitija jiems šitaip jambiniu trimetru alsa- 
kiusi: 

To perkaso nekaskit ir netvirtinkit, 

Jei Dzeusas norėtų, pats iškastų jį. 


Išgirdę šią ištarmę, knidai liovėsi kasę ir, Harpagui 
atžygiavus su kariuomene, nesipriešinudami pasidavė. 

175. Anapus Halikarnaso, žemyne, gyveno pedasiečiai. 
Kai jiems arba jų kaimynams grėsdavo kokia nelaimė, 
Atėnės šventikei išaugdavo ilga barzda. Tai įvyko tris 

kartus. Tie pedasiečiai vieninteliai iš visų Karijos gyven- 
tojų kurį laiką priešinosi Harpagui ir, įsitvirtinę Lidės 
kalne, sudarė jam daug sunkumų. Bet ir jie po kurio lai- 
ko buvo įveikti. 

176. Kai Harpagas atėjo į Ksanto lygumą?0? likai išė- 
jo jo pasitikti ir nedideliais būriais narsiai kovėsi su di- 
džiule kariuomene, tačiau sumušti atsitraukė į akropolį. 
Tada jie sugabeno vaikus, žmonas, vergus, turtą į akropo- 
Iį ir jį padegė. Tai padarę ir baisia priesaika prisiekę 
mirti, jie puolė priešą ir visi kaudamiesi žuvo. Juk dau- 
gumas dabartinių Ksanto gyventojų, nors ir sakosi esą li- 
kai, iš tikrųjų yra atsikėlę iš kitur, išskyrus 80 šeimų. Tos 
80 šeimų išliko todėl, kad tuo metu buvo išsikėlusios gy- 
venti kitur. Šitaip Harpagas paėmė Ksantą. Panašiai jis 
užkariavo ir Kauną, nes daugumas kaunijų pasekė likais. 

177. Tuo metu, kai Harpagas siaubė žemutinės Azijos 
sritis, Kyras žygiavo šalies viduje, užkariaudamas tautą 
po tautos ir nė vienos nepraleisdamas. Daugelio žygių aš 
neminėsiu, tik papasakosiu apie tuos, kurie Kyrui sudarė 
daugiausia sunkumų ir yra verti dėmesio. 

178. Pavergęs visas žemyno tautas, Kyras užpuolė asi- 
rus20. Asirijoje yra daug didelių polių, bet garsiausias ir 
labiausiai įtvirtintas — Babilonas, į kurį, išgriovus Niną, 
buvo perkelta šalies sostinė. Tas polis pastatytas didelėje 
lygumoje, keturkampiškas, kiekviena jo kraštinė lygi 120 
stadijų, taigi polio perimetras sudaro 480 stadijų. Toks yra 
Babilono dydis29*. Kiek mums žinoma, nė vienas kitas po- 
lis nėra taip sutvirtintas kaip jis. Pirmiausia visą polį 
juosia platus ir gilus griovys, pilnas vandens, toliau — 50 
karališkųjų uolekčių20> pločio ir 200 uolekčių aukščio sie- 
na. Karališkoji uolektis yra trimis pirštais didesnė už pa- 
prastąją. 

179. Čia turiu papasakoti, kur buvo panaudotos iš grio- 
vio iškastos Žemės ir kaip buvo pastatyta toji siena. Kas- 
dami griovį, čia pat vietoje iš iškastų žemių darė plytas, 
kurias tuojau degdavo krosnyse. Rišamąja medžiaga nau- 
dojo karštą asfaltą, ir kas 30 eilių plytų klojo iš nendrių 
nupintus patiesalus. Pirmiausia jie sustiprino to griovio 
kraštus, o paskui — ir pačią sieną. Ant sienos pakraščiais 
jie pastatė vienaaukščius bokštus vieną priešais kitą ir 
tarp jų paliko plotą ketvertui arklių pravažiuoti. Visoje 
sienoje buvo 100 vartų — ištisai varinių (staktos irgi vari- 

nės). Yra ir kitas polis už 8 dienų kelio nuo Babilono. Jis 
vadinasi Isas. Ten teka nedidelė upė irgi Isas. Ji įteka į 
Eufratą. To Iso vanduo neša daug asfalto. Iš čia jį ir nau- 
dojo Babilono sienoms statyti. 

180. Šitaip buvo pastatytos Babilono sienos. Polis per- 
skirtas į dvi dalis, nes per jo vidurį teka Eufratas, plati, 
gili ir srauni upė, ištekanti iš Armėnijos. Ji įteka į Raudo- 
nąją jūrą. Sienos prieina prie upės iš abiejų pusių; abiem 
upės krantais vingiuoja taip pat degtų plytų siena. Pats 
polis pastatytas iš triaukščių ir keturaukščių namų. Jį rai- 
žo tiesios gatvės, kurių vienos eina išilgai upės, o kitos — 
skersai. Kiekvienoje skersinėje gatvėje prie upės buvo 
vartai sienoje — tiek, kiek gatvių. Jie taip pat buvo vari- 
niai ir vedė į upę. 

181. Ši siena yra nelyginant polio šarvai. Antroji sie- 
na eina šios viduje, ne iką menkesnė už išorinę, tik tru- 
putį siauresnė. Vienoje iš dviejų polio dalių — pačiame 
viduryje — stovi karaliaus rūmai, labai dideli ir sutvir- 
tinti, o kitoje dalyje — keturkampė Dzeuso Belo?0ė šventovė 
su variniais vartais, išlikusiais iki šių dienų. Kiekviena tos 
šventovės kraštinė — dviejų stadijų ilgio. Sventovės vi- 
duryje stovi didžiulis bokštas, vieno stadijo ilgio ir tiek 
pat pločio. Ant to bokšto stovi kitas bokštas, ant šito — 
vėl kitas; iš viso aštuoni bokštai. Laiptai į tuos bokštus 
padaryti iš lauko pusės ir sukasi aplink juos. Užkopęs 
maždaug pusę kelio, randi poilsio vietas ir suolus, kur 
lipantieji gali atsikvėpti. Viršutiniame bokšte yra didelė 
šventykla. Joje stovi plati lova, gražiai paklota, ir šalia — 
auksinis stalas. Viduje nėra jokios statulos, ten niekam 
neleidžiama likti nakčiai, išskyrus vieną vietinę moterį, 
kurią išsirenkąs dievas. Taip tvirtina šventikai chaldėjai???, 

182. Jie taip pat tvirtina (bet aš tuo netikiu), kad pats 
dievas apsilanko toje šventykloje ir ilsisi lovoje lygiai taip 
pat, kaip Egipto Tėbuose29s, anot egiptiečių. Ir ten tėbie- 
čio Dzeuso??? šventykloje naktimis miega moteris; sako, 
abi tos moterys lytiškai nesantykiaujančios su jokiais vy- 
rais. Beje, visai taip pat ir Likijos Pataruose?!? dievo žynė 
miega šventykloje tada, kai pasirodo dievas ir sako ištar- 
mę (tai būna ne visada, o tik kartais). Kai dievas pasiro- 
do, žynė užrakinama su juo nakčiai šventykloje. 

183. Babilono šventovėje yra ir kita šventykla, kurioje 
stovi milžiniška auksinė sėdinčio Dzeuso statula, o šalia — 

didelis auksinis stalas, suolelis ir auksinis sostas. Chaldė- 
jai pasakoja, kad tai šventyklai pastatyti suėjo 800 talentų 
aukso. Priešais šią šventyklą stovi auksinis aukuras. Yra 
dar ir kitas didžiulis aukuras, ant kurio aukojamos suau- 
gusios avys, nes ant auksinio aukuro leidžiama aukoti tik 
žinduklius. Ant didžiojo aukuro chaldėjai kasmet per die- 
vo šventę sudegina 1000 talentų smilkalų. Šventovėje tais 
laikais tebestovėjo dvylikos uolekčių aukščio auksinė die- 
vo statula. Aš tos statulos nemačiau, tik sakau tai, ką 
man pasakojo chaldėjai. Šitą statulą tykojęs pasigrobti 
Histaspo sūnus Darijus?!!, bet neišdrįsęs. Jo sūnus Kserk- 
sas2!? statulą pasiėmė, o šventiką, mėginusį neleisti, už- 
mušė. Taip yra išpuošta toji šventovė. Joje yra daug dova- 
nų, kurias paaukojo pavieniai žmonės. 

184. Babilone buvo daug karalių. Apie juos papasa- 
kosiu dėstydamas Asirijos istoriją. Jie dar labiau sustipri- 
no sienas ir išpuošė šventovę. Tarp šių karalių buvo dvi 
moterys. Viena, vardu Semiramidė, karaliavo penkiomis 
žmonių kartomis anksčiau už kitą. Ji supylė lygumoje dė- 
mesio vertus pylimus. Mat anksčiau upė užliedavo visą 
lygumą. 

185. Antroji karalienė, gyvenusi vėliau, vadinosi Nito- 
kridė2!š. Ji buvo protingesnė už aną seniau karaliavusią 
ir paliko atminimui daug dalykų — apie juos vėliau papa- 
sakosiu. Matydama, kad medai pasidarė labai galingi ir 
vis nerimsta, užkariauja miestą po miesto (tarp jų ir Ni- 
ną), ji ėmėsi visokiausių saugumo priemonių. Pirmiausia 
Eufratą, kuris tekėjo tiesiai per polio vidurį, padarė aukš- 
čiau iškastais kanalais tokį vingiuotą, kad į vieną asirų 
kaimą jis atvingiuoja tris kartus. Tas kaimas, į kurį atvin- 
giuoja Eufratas, vadinasi Arderika. Ir dabar keleiviai, ku- 
rie iš mūsų jūros keliauja į Babiloną Eufrato upe, per tris 
dienas į tą patį kaimą atplaukia tris kartus. Be to, kara- 
lienė abiejuose upės krantuose supylė nuostabaus dydžio 
ir aukščio pylimus. Kiek aukščiau Babilono ji liepė iš- 
kasti netoli upės ežerą tokio gylio, kad sunktysi gruntinis 
vanduo. Jo perimetras yra 420 stadijų. Iš iškastų žemių 
karalienės paliepimu supylė pylimus palei upę. Kai eže- 
ras buvo iškastas, atgabeno akmenų ir išmūrijo krantus. 
Abu šiuos darbus — išvingiavo upę ir iškasė ežerą — atli- 
ko todėl, kad upė, darydama daug posūkių, nebūtų labai 
srauni, kad kelias į Babiloną būtų vingiuotas ir atplaukę 

keleiviai būtų priversti dar sukti didelį ratą aplink tą eže- 
rą. Šituos darbus ji padarė toje šalies vietoje, kur yra 
perėjos ir trumpiausias kelias iš Medijos, kad medams 
būtų sunku patekti į šalį ir sužinoti, kas joje dedasi. 

186. Stai tokius statinius padarė karalienė iš žemių, 
gautų kasant ežerą. Be to, ji atliko ir kitus, papildomus 
darbus. Kadangi polis buvo perskirtas į dvi dalis ir tarp 
jų tekėjo upė, tai ankstesniųjų karalių laikais, norint iš 
vienos jo dalies patekti į kitą, reikėdavo plaukti laivu. Tai 
buvo, mano nuomone, labai nepatogu. Karalienė ir čia pa- 
sirūpino: kasant ežerą, buvo padarytas ir kitas darbas. Iš- 
kirto didelius akmens luitus, o kai tie akmenys buvo pa- 
ruošti ir ežeras iškastas, į jį nukreipė upės vagą ir prilei- 
lyje ir takus nuo vartų į upę išmūrijo degtomis plytomis 
taip, kaip sieną, ir maždaug polio viduryje iš tų akmenų 
luitų pastatė tiltą; akmenys buvo surišami geležimi ir švi- 
nu. Rytą pagal jos įsakymą skersai to tilto buvo padedami 
keturkampiai rąstai babiloniečiams per juos vaikščioti. 
Nakčiai tuos rąstus nuimdavo, kad žmonės nevaikščiotų 
ir nevogtų vieni iš kitų. Kai iškastasis ežeras prisipildė 
upės vandens ir buvo pastatytas tiltas, Eufrato upę ji vėl 
grąžino į senąją vagą. Šitaip ežeras virto pelke (kaip ir 
buvo numatyta), saugančia polį, o jo gyventojams buvo 
pastatytas tiltas. 

187. Toji pati karalienė sugalvojo ir tokią gudrybę: ji 
liepė pastatyti jai kapą virš tų polių vartų, pro kuriuos 
daugiausia žmonių vaikščioja, ir ant jo užrašyti tokius 
žodžius: „Jei kuriam nors iš būsimųjų Babilono karalių 
pritrūks pinigų, teatsidaro šį kapą ir pasiima tiek, kiek tik 
jų nori. Bet jeigu jam netrūks pinigų, tegu be reikalo neati- 
daro, nes iš to naudos jis neturės.“ Sio kapo niekas nelie- 
tė tol, kol paėmė valdžią Darijus. Jam pasirodė neprotin- 
ga nepasinaudoti tais vartais ir nepasiimti ten padėtų pi- 
nigų, ypač kad jie patys siūlėsi paimami. Pro vartus jis 
nevaikščiojo, kad viršum galvos nebūtų jam lavono?'. Ati- 
daręs kapą, Darijus pinigų nerado: buvo tik lavonas ir 
toks užrašas: „Jei nebūtum labai godus, neatidarinėtum 
mirusiųjų kapų.“ Stai kas pasakojama apie tą karalienę. 

188. Prieš tos moters sūnų, paveldėjusį iš tėvo Labi- 
neto?!5 vardą ir asirų valdžią, išžygiavo Kyras. Didysis 
persų karalius?!“ į žygį visada pasiima iš namų daug duo- 

nos ir avienos, be to, gabenasi vandens iš Choaspo upės, 
kuri teka pro Sūzus?!?, nes jis geria tik šitos upės vande- 
nį. Virintas Choaspo vanduo, supiltas į sidabrinius indus, 
mulų traukiamais keturračiais vežimais vežamas visur, kur 
tik karalius vyksta. 

189. Traukdamas į Babiloną, Kyras priėjo Gindo?!š 
upę. Ji išteka iš Matienų kalnų, teka per dardanų krašią 
ir įsilieja į kitą upę — Tigrą. O Tigras teka pro Opidės 
polį ir įteka į Raudonąją jūrą. Kai Kyras pamėgino per 
šią laivuojamą upę persikelti, vienas jo šventasis baltas 
žirgas?!? drąsiai šoko į upę ir ėmė plaukti. Tačiau srovė 
pagriebė žirgą ir nunešė. Kyras baisiai supyko ant upės 
už tokį įžūlumą ir pagrasino ją padarysiąs tokią seklią, 
kad net moterys galėsiančios lengvai perbristi, nesušlap- 
damos kelių. Šitaip pagrasinęs, Kyras atidėjo žygį į Ba- 
biloną. Perskyręs kariuomenę į dvi dalis, karalius išdėstė 
ją išilgai upės krantų ir liepė abiejuose krantuose sužy- 
mėti po 180 tiesių kaip strėlė kanalų. Taip patvarkęs, jis 
paliepė kariuomenei kasti. Kadangi triūsė daugybė žmo- 
nių, darbas buvo atliktas, tačiau dirbdami jie sugaišo visą 
vasarą. 

190. Kai Kyras atkeršijo Gindo upei — išskirstė ją į 
360 kanalų —ir kai vėl atėjo pavasaris, jis išžygiavo į 
Babiloną. Babiloniečiai su kariuomene jo laukė išėję už 
polio. Karaliui priartėjus prie jo, jie šoko kautis, bet pra- 
laimėjo ir buvo priversti pasitraukti į polį. Babiloniečiai 
žinojo, kad Kyras nesėdės susidėjęs rankas: juk jie matė, 
kaip persų karalius puolė vieną tautą po kitos, todėl, prisi- 
gabenę maisto daugeliui metų, visai nekreipė dėmesio į 
tai, kad yra apgulti. O Kyras tiesiog nežinojo, ką daryti, 
nes jau daug laiko praėjo, o reikalai nė kiek nepajudėjo 
] priekį. 

* 191. Nežinia, ar jam kas pakišo mintį, ar jis pats su- 
galvojo, ką reikia daryti, bet jis štai ką padarė???: pastatęs 
dalį kariuomenės toje vietoje, kur upė įteka į polį, o kitą 
dalį — kitoje polio pusėje, kur upė iš jo išteka, įsakė ka- 
reiviams, kai tik pamatys, kad upė jau perbrendama, tuo- 
jau veržtis jos vaga į polį. Davęs tokį nurodymą karei- 
viams, su nekovine dalimi atsitraukė. Atėjęs prie ežero, 
kurį buvo iškasusi babiloniečių karalienė, jis su upe pa- 
darė tą patį, ką ir ji: kanalu sujungė ją su ežeru, kuris 
iki tol buvo pelkė; upė nuslūgo, ir jos senoji vaga pasida- 

rė perbrendama. Tada persai, kurie buvo išrikiuoti palei 
upę, vandeniui nuslūgus tiek, kad buvo tik iki kelių, jos 
vaga įsiveržė į Babiloną. Jeigu babiloniečiai iš anksto bū- 
tų sužinoję Kyro sumanymą arba pastebėję, ką jis daro, 
ne tik nebūtų leidę persams įsiveržti į polį, bet netgi bū- 
tų visiškai sunaikinę priešą. Juk jie galėjo užversti visus 
vartus, vedančius į upę, ir, užsilipę ant sienos išilgai upės, 
uždaryti persus į spąstus. Bet dabar persai juos netikėtai 
užgriuvo. Kadangi polis buvo labai didelis, tai, pasak 
babiloniečių, pakraščių gyventojai jau buvo paimti į ne- 
laisvę, o gyvenantieji viduryje dar [apie tai] nieko ne- 
žinojo ir šoko bei linksminosi (tuo laiku jie šventė šven- 
te) tol, kol patys pamatė, kas atsitiko. Šitaip tada pirmą 
kartą buvo paimtas Babilonas. 

192. Kokie babiloniečiai turtingi, galiu papasakoti įvai- 
rių pavyzdžių, bet pasitenkinsiu vienu. Visa šalis, kurią 
valdo didysis karalius, turi ne tik mokėti duoklę, bet ir iš- 
laikyti karalių su jo kariuomene. Taigi iš 12 mėnesių ketu- 
ris mėnesius tiekia karaliui maistą babiloniečių žemė, o 
aštuonis — kita Azijos dalis. Vadinasi, Asirija savo tur- 
tais užima trečią vietą Azijoje, ir valdyti šitą šalies da- 
lį, persų vadinamą satrapija, aišku, labiau apsimoka nei 
kitas. Antai ji duodavo Tritantechmui, Artabazo sūnui, ga- 
vusiam iš karaliaus tą nomą, kas dieną po pilną artabę 
sidabrinių pinigų. (Artabė yra persų saikas, trimis cheni- 
kais didesnis nei atikiečių medimnas??!.) Be to, Tritantech- 
mas turėjo 800 veislinių eržilų ir 16 000 veislinių kumelių, 
neskaitant kovos žirgų (vienam eržilui 20 kumelių). In- 
dijos šunų čia jis laikė tiek daug, kad jiems ėdalą tiekė 
keturi dideli lygumos kaimai, už tai atleisti nuo visų kitų 
duoklių. Toks turtingas buvo babilonų archontas. 

193. Asirijoje mažai lyja, bet to lietaus užtenka javų 
šaknims maitinti. Pasėliai išauga ir subręsta drėkinami 
upės. Asirai drėkina ne taip, kaip Egipte, kur upė pati 
užlieja dirvas, o rankomis ir siurbliais. Visa Babilonija, 
kaip ir Egiptas, išraižyta kanalų. Didžiausias kanalas tin- 
ka laivams plaukioti. Jis jungia Eufratą šiaurės rytų kryp- 
timi su kita upe — Tigru, prie kurio įsikūręs Nino polis. 
Šita šalis, kiek žinau, tinkamiausia Demetros vaisiams?22 
auginti. O vaismedžių joje nė nemėginama auginti — nei 
figmedžių, nei vynuogynų, nei alyvmedžių. Bet Demetros 
vaisius ji tokius puikius augina, kad apskritai duoda du- 

šimtąjį grūdą, o kai labai gerai uždera, net trišimtąjį. 
Kviečių ir miežių laiškai ten gerų keturių pirštų pločio. 
Kokie išauga sora ir sesamas, aš net nepasakysiu, nes ge- 
rai žinau, kad tie, kurie patys nėra buvę Babilonijoje, ne- 
norės tikėti net tuo, ką aš sakiau apie javų derlingumą. 
Aliejų jie vartoja ne alyvų, bet spaudžia iš sesamo. Viso- 
je lygumoje auga palmės; dauguma jų veda vaisius, iš 
kurių žmonės gaminasi duoną, vyną ir medų. Palmės jie 
prižiūri taip, kaip iigmedžius. Vaisius tų palmių, kurias 
helėnai vadina vyriškomis, pririša prie tų palmių, kurios 
veda didelius riešutus, kad širšė, įlindusi į riešutą, jį nu- 
nokintų ir kad palmės vaisius pirma laiko nenukristų. Mat 
vyriškųjų palmių vaisiuose laikosi širšės, kaip ir per anks- 
ti užsimezgusiose figose. 

194. Dabar aš papasakosiu apie tai, kas toje šalyje yra 
nuostabiausia, neskaitant paties [Babilono] polio. Laivai, 
plaukiantys žemyn upe į Babiloną, yra apskriti ir padaryti 
iš odos. Armėnijoje, kuri yra aukščiau Asirijos, babilonie- 
čiai prisipjauna karklų, iš jų pasidaro laivo griaučius ir 
juos aptraukia oda. Atrodo lyg laivo dugnas, nes nei 
laivugalio nepraplečia, nei jo priekio nepadaro smailėjan- 
čio, todėl laivas yra apskritas kaip skydas. Iškloję šiau- 
dais ir prikrovę prekių, jie paleidžia juos plaukti pavande- 
niui. Dažniausiai jais gabena ąsočius su palmių vynu. 
Juos vairuoja du stati vyrai su kartimis: vienas kartį 
traukia į save, o kitas ja nuo savęs stumia. Tų laivų būna 
ir labai didelių, ir mažesnių — didžiausi kelia iki 5000 ta- 
lentų. Kiekviename tokiame laive plaukia po asilą, o di- 
desniuose — net po kelis. Atplaukę į Babiloną ir išpardavę 
prekes, pirkliai laivo griaučius ir šiaudus paleidžia iš var- 
žytynių, o odas susikrauna ant asilų ir varosi atgal į Ar- 
mėniją. Aukštyn tie laivai jokiu būdu negali plaukti, nes 
upė srauni. Štai kodėl laivai daromi ne iš medžio, bet iš 
odos. Atkeliavę su asilais į Armėniją, tokiu pačiu būdu 
pasidaro naujus laivus. Tokie jų laivai. 

195. Jų drabužiai šitokie: apsivelka lininį chitoną, sie- 
kiantį kulkšnis, ant jo — kitą chitoną, vilnonį, ir apsisiau- 
čia balta chlanida. Kojas aunasi apavu, panašiu į beotų 
batus?2š. Visą kūną įsitrina kvepiančiais aliejais, ant gal- 

vos užsiriša raiščius. Plaukus nešioja ilgus. Kiekvienas 
mūvi žiedą su antspaudu ir turi rankų darbo lazdą, ant 
kurios išpjaustytas arba obuolys, arba rožė, arba lelija, 
arba erelis, arba dar kas nors. Jie nenešioja lazdų be to- 
kio ženklo. Toks yra jų apdaras, o apie jų papročius štai 
ką papasakosiu. 

196. Protingiausias paprotys, kurį, girdėjau, turi ir 
Ilyrijos venetai?2, mano nuomone, yra šis. Kiekviename 
nome kartą per metus štai kas daroma: sukviečiamos visos 
tekėjimo amžiaus sulaukusios merginos ir suvedamos į 


„ieną vietą; jas apspinta jaunuolių minia. Šalia stovintis 
šauklys šaukia vieną po kitos merginas ir ima pardavi- 
nėti — visų pirma gražiausiąją. Kai už didelius pinigus 
parduodama, šauklys šaukia kitą gražiausią po pirmosios 
su sąlyga, kad pirkėjas ją tikrai ims. Turtingi Babilonijos 
jaunikiai, vienas per kitą keldami kainas, nusipirkdavo 
gražiausias merginas. Paprasti jaunikiai visai nevertino 
grožio ir imdavo negražias mergaites su pinigais. Mat 
šauklys, pardavęs gražiausias, liepdavo atsistoti bjauriau- 
siai arba luošai merginai ir klausdavo, kas norėtų su ja 
gyventi už mažiausią sumą pinigų, ir mergaitė būdavo 
atiduodama tam, kas sutikdavo ją vesti už mažiausią kai- 
ną. Pinigų būdavo gaunama už parduotas gražiąsias mer- 
ginas. Taigi gražiosios išleisdavo už vyrų bjauriąsias ir 
luošąsias. Niekas neturėjo teisės išleisti dukters už no- 
rimo, lygiai kaip be laiduotojų pirkėjai negalėjo nusivesti 
merginų — tik laiduotojui patvirtinus, kad pirkėjas tikrai 
su ja gyvens, galėjo ją vestis namo. Jeigu sutuoktiniai 
nesugyvendavo, tai pagal paprotį jis turėdavo grąžinti pi- 
nigus. Galėjo ir iš kito nomo atėjęs jaunikis nusipirkti 
žmoną. Toks buvo gražiausias jų paprotys, bet dabar jo 
nėra. Vietoj jo babiloniečiai sumanė ką kita. Mat kai juos 
pavergė, nuniokojo ir nuskurdino persai, prasti žmonės, 
verčiami skurdo, ėmė prekiauti savo dukterų kūnu. 

197. Antras išmintingas jų paprotys yra šitoks: jie li- 
gonius išneša į turgaus aikštę, nes neturi gydytojų. Pra- 
eiviai, priėję prie ligonio, teiraujasi, kuo tas serga, ir jei- 
gu kuris pats sirgo ta liga ar matė kitą sergant, pataria 
ir paragina daryti tai, ką jis pats darė, kol išgijo, arba 

matė, kad [kitas] nuo to išgijo. Draudžiama praeiti pro 
ligonį tylomis, nepasiteiravus, kuo šis serga. 

198. Mirusius laidoja aplieję medumi; jų laidojimo 
apeigos tokios pat, kaip ir egiptiečių. Kiek kartų babilonie- 
tis turi lytinių santykių su žmona, tiek kartų jis privalo 
atsisėsti prie degančių šventų smilkalų; kitoje vietoje tą 
patį daro žmona. Prašvitus abu maudosi, o kol neišsimau- 
dę, nepaliečia jokio indo. Šitaip elgiasi ir arabai. 

199. Slykščiausias babiloniečių paprotys yra šis: kiek- 
viena vietinė moteris privalo kartą per [savo] gyvenimą 
Afroditės šventovėje turėti lytinius santykius su svetimša- 
liu vyru. Daug moterų, besididžiuojančių savo turtais ir 
laikančių negarbingųu dalyku bendrauti su paprastomis 
moterimis, į šventovę važiuoja dengtais vežimais, lydimos 
didelio tarnų būrio. Dauguma jų daro šitaip: Afroditės 
šventovėje sėdi daugybė apsivainikavusių galvas vainikais 
iš virvių. Vienos išeina, kitos įeina. Tarp jų į visas puses 
palikti tiesūs kaip virvė takai, kuriais eidami svetimšaliai 
išsirenka moterį. Atsisėdusi ten moteris neina namo tol, 
kol koks svetimšalis įmeta jai į sterblę sidabrinį pinigą ir 
už šventovės ribų su ja suartėja. Metęs moteriai pinigą, 
jis tik tiek pasako: „Aš kviečiu tave deivės Militos var- 
du.“ Milita asirai vadino Afroditę. Užmokestis gali būti 
visai menkas, bet moteris neturi teisės jo nepriimti, nes 
tie pinigai esą šventi. Moteris turi neatsisakinėdama eiti 
su pirmuoju metusiu jai pinigų. Lytiškai pasantykiavusi 
ir šitaip atlikusi pareigą deivei, ji eina namo, ir nuo to lai- 
ko jos nė už jokius pinigus antrą kartą negausi. Gražios 
ir kūningos moterys greitai eina namo, o negražioms ten- 
ka ilgai laukti, kol atlieka savo pareigą; kai kurios ten 
sėdi trejus, ketverius metus. Toks paprotys yra ir kai ku- 
riose Kipro salos vietose.. 

200. Sitokie babiloniečių papročiai. Yra trys jų gen- 
tys, kurios niekuo daugiau nesimaitina, tik žuvimis. Su- 
gautas žuvis jos vytina prieš saulę, paskui sudeda į pies- 
tą, sutrina grūstuvu ir išspaudžia per drobę. Kas nori, 
valgo tą tešlą, o kas nori, iš jos išsikepa duoną. 

201. Nukariavęs šią tautą, Kyras užsigeidė užkariauti 
masagetus2?. Toji gentis, sako, yra didelė ir karinga; ji 

gyvena rytuose anapus Arakso upės? priešais isedo- 
nus227. Kai kas tvirtina, kad masagetai yra skitų gentis. 

202. Vieni sako, kad Araksas didesnis, kiti, — kad ma- 
žesnis už Istrą?2ė. Pasakoja, jog jame esą daug salų, be- 
veik tokio dydžio kaip Lesbas. Tų salų gyventojai vasarą 
maitinasi visokiomis šaknimis, o medžių vaisius, tinkamus 
maistui, nunokusius pasideda ir valgo žiemą. Be to, ten, 
sako, yra ir tokių medžių, ant kurių auga ypatingi vaisiai. 
Susirinkę į vieną vietą, masagetai užkuria laužą, susėda 
aplink jį ir į ugnį mėto tuos vaisius; nuo deginamų vaisių 
kvapo jie apsvaigsta nelyginant helėnai nuo vyno. Kuo 
daugiau tų vaisių jie įmeta į ugnį, tuo labiau pasigeria; 
pagaliau apkvaitę ima šokti ir dainuoti. Šitoks, sako, yra 
jų gyvenimo būdas. Arakso upė teka iš Matienų [kalnų| 
kaip ir Gindas, kurį Kyras padalijo į 360 kanalų. Ji šako- 
jasi į keturiasdešimt šakų, kurios visos, išskyrus vieną, 
dingsta pelkėse ir liūnuose. Šitose pelkėse, sako, gyvena 
žmonės, kurie maitinasi žaliomis žuvimis ir rengiasi ruo- 
nių kailių drabužiais. Tik viena Arakso šaka teka atvira 
vietove ir įsilieja į Kaspijos jūrą. 

203. Kaspijos jūra yra atskira ir nesusisiekia su kito- 
mis jūromis. Mat visa ta jūra, kuria plaukioja helėnai, ir 
jūra anapus Heraklio stulpų, vadinamoji Atlanto, taip pat 
Raudonoji jūra — tai viena ir ta pati jūra2???. Kaspijos 
jūra visiškai atskira; jos ilgis, irkliniu laivu plaukiant, 
15 dienų, o plotis plačiausioje vietoje — 8 dienos kelio. 
Vakarinėje tos jūros pakrantėje driekiasi Kaukazas — ir 
apimtimi, ir aukščiu didžiausias kalnynas. Jame gyvena 
daug įvairių genčių. Dauguma jų maitinasi laukiniais vai- 
siais. Pasakojama, kad tuose miškuose auga medžiai 6u 
keistais lapais. Tuos lapus Žmonės trina, maišo su van- 
deniu ir tuo mišiniu piešia ant drabužių piešinius; tie ne- 
išsiplauna ir lieka tol, kol pati vilna laiko, tartum būtų 
jausti. Lytiškai tie Žmonės santykiauja viešai kaip gyvu- 
liai. 

204. Vakarinis Kaspijos jūros krantas ribojasi su Kau- 
kazu, 0 į rytus nuo jos plyti neaprėpiama lyguma. Gana 
didelę tos lygumos dalį turi masagetai, prieš kuriuos Ky- 
ras ir norėjo žygiuoti. Tam žygiui jis turėjo daug rimtų 

priežasčių ir paskatų. Pirmiausia — kilmė: tarėsi esąs kaž- 
kuo už žmogų didesnis; paskui — sėkmė karuose, nes kur 
tik jis pasinešdavo žygiuoti, ten jokia tauta neatsilaiky- 
davo. 

205. Tuo laiku masagetus valdė mirusio karaliaus 
žmona vardu Tomiridė. Kyras per pasiuntinius mėgino 
jai pirštis neva norėdamas ją imti sau už žmoną. Bet To- 
miridė suprato, kad jis peršasi ne jai, o masagetų karalys- 
tei, ir atmetė jo pasiūlymą. Kai klasta nepavyko, Kyras 
nužygiavo prie Arakso upės ir ėmė atvirai ruoštis karui 
prieš masagetus: statė per upę tiltus kariuomenei pereiti 
ir bokštus23? tuose laivuose, kurie turėjo sudaryti tiltą. 

206. Kai jis taip ruošėsi, Tomiridė pasiuntė šauklį ir 
liepė taip pasakyti Kyrui: „O medų karaliau, neskubėk 
ten, kur taip skubi. Juk nežinai, ar tie darbai tau išeis 
į gera. Sustabdyk juos, valdyk savuosius ir netrukdyk 
mums valdyti tų, kuriuos valdome. Aišku, tu nepasinaudosi 
šitais patarimais — verčiau visa kita darysi, tik jau ra- 
mus nesėdėsi. Tad jei labai trokšti išmėginti jėgas su ma- 
sagetais, liaukis tiltus per upę statęs: mes atsitrauksime 
nuo upės trijų dienų kelio atstumu, o tu pereik į mūsų 
šalį. O jeigu nori mus pasitikti savo krašte, tai padaryk 
tą patį.“ Tai išgirdęs, Kyras sušaukė persų didžiūnus ir, 
surinkęs į vieną vietą, išdėstė jiems tą reikalą klausdamas, 
ką daryti. Jų visų nuomonė buvo viena: įsileisti Tomiridę 
ir jos kariuomenę į savo šalį. 

207. Buvęs tame pasitarime lydų karalius Krezas su- 
peikė tokį sprendimą ir išdėstė visai priešingą nuomonę 
tokiais žodžiais: „O karaliau, jau esu sakęs ir anksčiau, 
Dzeusui mane atidavus tavo valdžion, kad, matydamas 
kokį tavo namams gresiantį pavojų, stengsiuosi kiek pa- 
jėgdamas jį atitolinti. Skaudžiai iškentėtos nelaimės man 
buvo pamoka. Jeigu laikai save nemirtingu ir vadovauji 
tokiai pat kariuomenei, tai nematau reikalo tau sakyti 
savo nuomonę. Bet jei tu jautiesi žmogus ir valdai tokius 
pat žmones, tai pirmiausia suprask, kad žmonių likimas 
eina ratu, ir tas ratas sukdamasis neleidžia visą laiką 
tiems patiems žmonėms turėti laimės. Šiuo klausimu esu 
visai priešingos nuomonės negu jie. Jeigu nutarsime prie- 

šus įsileisti į savo kraštą, štai koks tau gresia pavojus: 
pralaimėjęs tu neteksi visos savo valdžios. Juk aišku, jei 
masagetai laimės, nebėgs atgal, žygiuos į tavo valdas. O 
jei tu nugalėsi, tai nelaimėsi tiek, kiek laimėtum, jei, 
įžengęs į jų žemę kaip nugalėtojas, vytumeisi bėgančius. 
Tuo atveju, manau, įvyks tas pats, kas ir pirmuoju atve- 
ju: nugalėjęs priešus, tu trauksi tiesiog į Tomiridės val- 
das. Be to, būtų didžiulė gėda Kambizo sūnui Kyrui trauk- 
tis nuo moters ir įsileisti ją į savo šalį. Mano nuomone, 
reikia keltis per upę ir žygiuoti tol, kol priešai trauksis, 
o paskui mėginti juos šitaip įveikti. Kiek žinau, masage- 
tai nepatyrę persų prabangos ir didelių malonumų, todėl 
tiems žmonėms savo stovykloje surenk didžiulį pokylį: 
pripjauk daug avių, pripilk kraterus neatmiešto vyno ir 
gausiai prigamink visokiausių valgių. Viską paruošus, pa- 
tariu silpniausius kareivius palikti, o su kitais vėl patrauk- 
ti prie upės. Jei neklystu, jie, pamatę daug visokių gė- 
rybių, puls prie jų, ir tada mums bus proga atlikti didelį 
žygdarbį.“ 

208. Tokių būta nuomonių. Kyras, atsisakęs pirmo pa- 
siūlymo, priėmė Krezo patarimą ir paliepė Tomiridei atsi- 
traukti, nes jis pereinąs į jos šalį. Tomiridė atsitraukė 
kaip buvo žadėjusi. Kyras atidavė Krezą sūnui Kambizui, 
kurį paskyrė sosto įpėdiniu, primygtinai liepdamas ka- 
ralių gerbti ir juo rūpintis, jeigu žygis prieš masagetus 
nepavyktų. Šitaip įsakęs ir išsiuntęs juos abu į Persiją, 
pats su kariuomene ėmė keltis per upę. 

209. Persikėlęs per Araksą, naktį masagetų žemėje Ky- 
ras sapnavo šitokį sapną: jam pasirodė vyriausiasis His- 
taspo sūnus su sparnais ant pečių; vienu sparnu jis laikė 
uždengęs Aziją, kitu — Europą. Histaspo, Arsamo sūnaus 
iš achemenidų giminės, vyriausiasis sūnus buvo Darijus, 
maždaug 20 metų jaunuolis. Jis liko Persijoje, nes buvo 
per jaunas eiti į karą. Pabudęs Kyras apsvarstė sapną ir 
nusprendė, kad jis labai reikšmingas. Tad pasikvietė His- 
taspą vienui vieną ir jam tarė: „Histaspai, paaiškėjo, kad 
tavo sūnus kėsinasi į mane ir į mano valdžią. Aš įrodysiu, 
kad tai tiesa. Manimi rūpinasi dievai ir iš anksto įspėja 
apie pavojų. Antai šiąnakt sapnavau tavo vyriausiąjį sū- 

nų su sparnais ant pečių: vienu sparnu jis laikė užden- 
ges Aziją, kitu — Europą. Iš mano sapno aiškių aiškiau- 
siai matyti, kad tavo sūnus kėsinasi į mane. Kuo greičiau- 
siai grįžk į Persiją ir, kai aš, užkariavęs šį kraštą, paržy- 
giuosiu namo, atgabenk man savo sūnų teisti.“ 

210. Taip kalbėjo Kyras manydamas, kad Darijus turįs 
prieš jį piktų kėslų. Iš tikrųjų dievas jam tik nurodė, kad 
jis netrukus čia mirs, o karalystė atiteks Darijui. Histas- 
pas šitaip atsakė: „O karaliau, geriau būtų negimęs tas 
persas, kuris nori tau pakenkti! O jeigu toks atsirado, kuo 
greičiausiai težūnie. Juk tu padarei mus, persus, iš vergų 
laisvais ir dabar mus nebe kiti valdo, bet mes valdome 
kitus. Ir jeigu koks sapnas tau apreiškė, kad mano sūnus 
į tave kėsinasi, tai atiduodu jį į tavo rankas, daryk su 
juo, ką nori.“ 

211. Šitaip atsakęs, Histaspas persikėlė per Araksą ir 
grįžo į Persiją atiduoti dėl Kyro į kalėjimą sūnų Darijų. 
Kyras nuo Arakso nužygiavo vienos dienos kelią ir 
padarė taip, kaip buvo pataręs Krezas. Paskui su stipriau- 
siais kariais atsitraukė prie Arakso, palikęs vietoje kovo- 
ti netinkamus vyrus. Trečdalis masagetų kariuomenės 
karių užpuolę išžudė tuos persus, kuriuos Kyras buvo pali- 
kęs. Po pergalės pamatę paruoštas vaišes, nelyginant 
nugalėtojai, masagetai pusiaugulomis ėmė puotauti; pa- 
galiau prisisotinę valgių ir prisigėrę vyno sumigo. Tuo 
metu grįžę persai daug jų išžudė, bet dar daugiau paėmė 
į nelaisvę, tarp jų ir karalienės Tomiridės sūnų Sparga- 
pisą, masagetų strategą. 

212. Karalienė, sužinojusi, kas atsitiko kariuomenei ir 
jos sūnui, nusiuntė šauklį pas Kyrą su tokiais žodžiais: 
„Nepasotinamas kraugery Kyrai! Nesididžiuok tuo, kas 
įvyko. Juk vynuogių sulčių prisigėrę pametate protą ir, 
vynui mušus į galvą, žeriate nešvankius žodžius, — tokiais 
nuodais apgavęs, tu paėmei mano sūnų, o ne kovoje jį 
nugalėjai. Taigi paklausyk dabar mano gero patarimo: 
atiduok man sūnų ir pasitrauk iš mano šalies nenubaus- 
tas, nors ir nedorai pasielgęs su trečdaliu masagetų ka- 
riuomenės. Jei to nepadarysi, prisiekiu saule, masagetų 


dievybe, kad tave pasotinsiu krauju, nors esi nepasotina- 
mas,“ 

213. Kyras visai nepaisė tų jos žodžių. Karalienės To- 
miridės sūnus Spargapisas, išsipagiriojęs ir suvokęs sa- 
vo nelemtį, ėmė prašyti Kyrą išlaisvinti iš pančių. Kai tik 
buvo nuimti pančiai ir išlaisvintos rankos, Spargapisas nu- 
sižudė. Tokia buvo jo mirtis. 

214. Tomiridė, Kyrui nepaklausius, surinko visą savo 
kariuomenę ir stojo į kovą. Manau, kad tai buvo žiau- 
riausios kautynės tarp barbarų; girdėjau, jos tokios ir 
buvusios. Iš pradžių, sako, vieni į kitus iš tolo šaudę iš 
lankų, vėliau, pritrūkę strėlių, susirėmę iš arti ietimis 
ir durklais. Kovoję ilgai: nei vieni, nei antri nebėgę. Pa- 
galiau masagetai paėmę viršų. Didesnė persų kariuome- 
nės dalis ten kritusi, pats Kyras, karaliavęs 29 metus, bu- 
vęs užmuštas??!. Tomiridė pripylusi odinį maišą Žmogaus 
kraujo ir ėmusi ieškoti tarp kritusių persų Kyro lavono. 
Radusi karalienė įgrūdusi jo galvą į tą maišą ir, tyčioda- 
masi iš jo, šitaip pasakiusi: „Tu mane pražudei, nors aš 
gyva ir kovoje nugalėjau, bet klastingai atėmei sūnų, dėl 
to tave, kaip grasinau, pasotinsiu krauju.“ Apie Kyro 
mirtį yra įvairių pasakojimų22, bet šis, man atrodo, įti- 
kimiausias. 

215. Masagetų drabužiai ir gyvenimo būdas beveik 
tokie palys, kaip ir skitų23?. Vieni jų yra raiteliai, o kiti — 
ne (yra ir tokių, ir tokių); jie kaunasi lankais, ietimis ir 
dviašmeniais kirviais. Visi jų daiktai iš aukso ir vario: 
iečių ir strėlių smaigalius, dviašmenius kirvius [masage- 
tai] kala iš vario, o galvą, juostas ir krūtinės diržus puošia 
auksu. Arklių krūtinės irgi apjuosia variniais šarvais, o 
žąslus, brizgilus ir galvos papuošalus daro iš aukso. Si- 
dabro ir geležies visai nenaudoja, nes jų šalyje nerandama, 
tuo tarpu aukso ir vario — apstu. 

216. Jų papročiai tokie: kiekvienas veda žmoną, bet 
visi ja naudojasi?“*. Tai, ką helėnai priskiria skitams, daro 
ne skitai, o masagetai. Mat jei masagetas panori kurios 
moters, tuoj pasikabina strėlinę prie jos vežimo ir be bai- 
mės atlieka su ja reikalą. Jokios amžiaus ribos jiems nėra. 
Kai kuris nors visai nukaršta, visi giminaičiai susirinkę 
papjauna jį kartu su aukos gyvuliais, išsiverda jo mėsą 

ir suvalgo. Tokia gyvenimo pabaiga, jų įsitikinimu, yra 
laimingiausia. Mirusių nuo ligos jie nevalgo, juos laido- 
ja žemėje labai sielvartaudami, kad tas žmogus nebuvo 
paaukotas. Jie nieko nesėja: maitinasi gyvulių mėsa ir 
žuvimis, kurių jiems gausiai tiekia Arakso upė. Geria 
pieną. Iš dievų garbina tik saulę; jai aukoja arklius. Tos 
aukos prasmė šitokia: greičiausiam iš visų dievų — grei- 
čiausias gyvulys. 


ANTROJI KNYGA 


EUTERPĖ 

1. ZUVUS KYRUI, KARALYSTĘ PAVELDĖJO KAM- 
BIZAS, KYRO IR FARNASPO DUKTERS KASANDANĖS 
SUŪNUS. KASANDANEI KIEK ANKSČIAU MIRUS, KY- 
RAS LABAI LIŪDĖJO IR ĮSAKĖ VISIEMS VALDI- 
NIAMS GEDĖTI. Tos moters ir Kyro sūnus Kambizas jo- 
nėnus ir eoliečius laikė vergais, paveldėtais iš tėvo. Jis 
surengė žygį į Egiptą pasiėmęs visus valdinius, tarp jų 
ir helėnus. 
niausia pasaulio tauta. Nuo tada, kai Psametichas, paė- 
męs valdžią, panoro sužinoti, kurie žmonės yra seniausios 
kilmės, jie tvirtina, kad frygai atsiradę pirmiau už juos, 
o jie patys — anksčiau už visus kitus. Psametichas, nie- 
kaip negalėdamas nustatyti, kurie žmonės seniausios kil- 
mės, štai ką sugalvojo. Du žemakilmius naujagimius ati- 
davė piemeniui ir įsakė, nusinešus prie bandos, auginti 
taip, kad niekas jiems girdint nepratartų nė žodžio: kū- 
dikius palikti nuošalioje pastogėje, laikas nuo laiko pas 
juos atvaryti ožkas, pripilti jiems indą pieno ir sutvarkyti 
visa, kas reikalinga. Šitaip patvarkė ir įsakė Psametichas, 
norėdamas išgirsti, kokį pirmą žodį ištars tiedu vaikai, 
nustoję kūdikiškai vapėti. Taip ir buvo padaryta. Praėjus 
dvejiems metams, kai piemuo atvėrė duris ir įėjo į vidų, 
abu vaikai pribėgo artyn ir, ištiesę rankutes, ėmė šaukti 
„bekos“. Iš pradžių piemuo į šį žodį nekreipė dėmesio. 
Bet kadangi jis, atėjęs rūpintis vaikais, dažnai girdėdavo 
tą Žodį, tai pagaliau pranešė karaliui ir šio paliepimu 
vaikus atvedė pas ji. Kai Psametichas irgi išgirdo šį Žo- 
dį, ėmė klausinėti, kas iš žmonių ir ką vadina žodžiu „be- 
kos“, ir sužinojo, kad frygai tuo žodžiu vadina duoną. Tik 
šitokiu būdu įrodžius, egiptiečiai sutiko, kad frygai yra 
senesni už juos. Apie tai sužinojau Memiyje iš Hefaistož 
šventikų. O helėnai tauškia apie tai niekus sakydami, kad 
Psametichas liepęs išpjauti kelioms moterims liežuvius 
ir atidavęs tuos kūdikius joms auginti. 

3. Taip pasakojama apie tų vaikų auginimą. Susipa- 
žinęs su šventikais, Memiyje sužinojau ir daugiau daly- 
ky. Tuo reikalu buvau nukeliavęs į Tėbus ir Heliopolį*: 

norėjau sužinoti, ar ten man papasakos tą patį, ką ir Mem- 
fyje; mat tvirtinama, kad heliopoliečiai esą iš visų egip- 
tiečių išmintingiausi. Iš jų išgirstų pasakojimų apie die- 
vus nesu linkęs atpasakoti, nes, mano nuomone, visi juos 
lygiai gerai žino. Tad suminėsiu tik jų dievų vardus. O 
jei kartais ir šį tą daugiau apie juos pasakysiu, tai tik pa- 
ties pasakojimo verčiamas. 

4. Apie žmonių darbus visi tą patį pasakojo: egiptie- 
čiai pirmieji nustatė metus ir pagal metų laikus juos pa- 
dalijo į 12 mėnesių. Šį atradimą jie padarė stebėdami 
žvaigždes. Manau, kad čia jie išmintingesni už helėnus, 
nes helėnai kas treji metai įterpia mėnesį, o egiptiečiai, 
sudarę kiekvieną mėnesį iš 30 dienų, prie šitų dienų kas- 
met prideda po penkias dienas, todėl jų metų laikai su- 
eina. Taip pat šventikai tvirtino, kad egiptiečiai pirmieji 
dvylikai dievų davė vardus, o helėnai juos perėmė, jie ir 
pirmieji pastatė dievams aukurus, statulas, šventyklas, iš- 
kalė akmenyse atvaizdus. Kad tai teisybė, daug kur pats 
įsitikinau. Anot jų, pirmasis Egipto karalius žmogus bu- 
vęs Menas“. Jam valdant, visas Egiptas, išskyrus Tėbų 
nomą, buvęs ištisa pelkė, ir žemiau Merido ežero“ nebuvę 
nė vienos vietos neapsemtos vandens. Nuo jūros iki Me- 
rido ežero reikia plaukti septynias dienas. 

5. Man atrodo, kad šie pasakojimai apie šalį yra tei- 
singi. Juk kiekvienam sveiko proto žmogui, nieko anks- 
čiau negirdėjusiam, o tik pamačiusiam, pasidaro aišku, 
kad Egiptas, į kurį helėnai plaukioja, yra egiptiečių atko- 
vota iš vandens žemė ir Nilo upės dovana'. Net aukščiau 
Merido ežero trijų dienų plaukimo plotas, apie kurį šven- 
tikai nieko nepasakojo, yra tokia pati žemė. Mat Egipto 
žemė štai kokią savybę turi: kai, plaukiant į Egiptą, iki 
kranto lieka diena kelio ir įleidi svambalą, iš vienuolikos 
sieksniųš gylio ištrauki dumblą. Tai rodo, kaip giliai yra 
žemės nuosėdų. 

6. Egiptas ties jūra yra 60 schenų? ilgio, jei imsime 
Egiptą nuo Plintinės įlankos iki Serbonidės ežero, palei 
kurį dunkso Kasijo kalnas! iš čia ir yra 60 sche- 
nų. Mat mažažemės tautos matuoja žemes sieksniais, 
daugiau žemės turinčios — stadijais, turtingesnės — pa- 
rasangais!!, o turtingiausios — schenais. Parasangą su- 
daro 30 stadijų, o kiekvieną scheną, egiptiečių matą,— 
60 stadijų. Taigi Egipto pajūris yra 3600 stadijų ilgio. 

7. Iš čia einant žemyn iki Heliopolio, Egiptas yra pla- 
ti, drėgna ir dumblina lyguma. Kelio ilgis nuo jūros iki 
Heliopolio yra maždaug toks pat, kaip ir nuo Atėnų dvy- 
likos dievų aukuro iki Pisos — iki Olimpijos Dzeuso šven- 
tyklos!2. Tiksliai išmatavęs tuos kelius, rastum, kad jie 
nevisiškai vienodo ilgio, bet skirtumas bus ne didesnis 
kaip 15 stadijų. Mat keliui iš Atėnų į Pisą trūksta 15 sta- 
dijų iki 1500 stadijų, o nuo jūros į Heliopolį yra lygiai 
1500 stadijų. 

8. Nuo Heliopolio einant aukštyn, Egiptas siaurėja: 
vienoje pusėje iš šiaurės į pietus kyla Arabijos kalnai ir 
tęsiasi iki vadinamosios Raudonosios jūros. Juose yra 
akmenų skaldyklos, kuriose buvo kertami akmens luitai 
Memiio piramidėms. Ties tomis skaldyklomis kalnai bai- 
giasi ir pasisuka ten, kur sakiau. Sužinojau, kad plačiau- 
sioje tų kalnų vietoje iš rytų į vakarus yra du mėnesiai 
kelio. Rytiniuose jų pakraščiuose auga kvapniosios žolės. 
Stai tokie yra tie kalnai. Libijos pusėje stūkso kiti uolin- 
gi, smėliu apnešti kalnai, kuriuose yra piramidės. Jie, 
kaip ir Arabijos kalnai, driekiasi iš šiaurės į pietus. Taigi 
nuo Heliopolio Egiptas nebėra platus, o nuplaukus 14 die- 
nų upe aukštyn, jis jau visai siauras. Tarp tų minėtų kal- 
nų driekiasi lyguma, ir siauriausioje vietoje, tarp Arabi- 
jos ir Libijos kalnų, mano nuomone, yra ne daugiau kaip 
200 stadijų. Nuo čia Egiptas vėl platėja. Toks yra šis 
kraštas. 

9. Nuo Heliopolio į Tėbus plaukiama devynias dienas, 
kitaip tariant, yra 4860 stadijų, arba 81 schenas. Sudė- 
jus visus tuos stadijus, Egipto pajūris, kaip jau sakiau, 
yra 3600 stadijų ilgio. Dabar pasakysiu, koks atstumas 
nuo jūros į krašto gilumą iki Tėbų: 6120 stadijų, o nuo 
Tėbų iki polio, vadinamo Elefantina!š, — 1800 stadijų. 

10. Kaip tvirtino šventikai ir kaip man pačiam atrodo, 
didelę šio krašto dalį egiptiečiai tik vėliau įsigijo. Mat 
žemė tarp minėtų kalnų ties Memiiu, mano manymu, ka- 
daise buvo jūros įlanka, nelyginant Ilijono, Teutranijos!* 
ir Eteso apylinkės arba Meandro lyguma — jeigu galima 
mažus dalykus lyginti su dideliais. Juk nė viena iš šių 
upių, užnešusių sąnašomis minėtąsias vietas, neprilygsta 
jokioms penkiašakio Nilo žiotims. Yra ir daugiau upių, 
neprilygstančių Nilui, bet vis dėlto nuveikusių didelius 
darbus; iš jų paminėsiu Acheloją!“, kuris, tekėdamas per 

Akarnaniją ir įsiliedamas į jūrą, jau pusę visų Echinadų 
salų yra pavertęs sausuma. 

11. Netoli Egipto, Arabijoje, yra įlanka, išsikišusi iš 
vadinamosios Raudonosios jūros, labai ilga ir plati — tuo- 
jau šitai paaiškinsiu. Norint perplaukti išilgai tos įlankos 
nuo tolimiausio jos krašto iki atviros jūros irkline val- 
timi, reikia sugaišti 40 dienų, o skersai per pačią pla- 
čiausią vietą — pusę dienos. Kiekvieną dieną ten būna 
potvyniai ir atoslūgiai. Aš manau, kad Egiptas kadaise 
buvo antra tokia įlanka: ji įsikišo į žemyną iš šiaurinės 
jūros!“ Etiopijos kryptimi, o kita įlanka — Arabijos — drie- 
kėsi iš pietinės jūros!7 Sirijos kryptimi taip, kad tos įlan- 
kos savo smaigaliais beveik susidurdavo, nes tarp jų 
buvo tik siauras žemės ruožas. Jeigu Nilas nukreiptų va- 
gą į Arabijos įlanką, tai kas jam sukliudytų per kokius 
20000 metų užnešti dumblu visą įlanką? Mano nuomone, 
jis užneštų ją ir per 10000 metų. Argi per tokį ilgą lai- 
ką, kol dar nebuvau gimęs, tokia didelė ir veikli upė ne- 
biitų užnešusi dar didesnės už šią įlankos! 

12. Todėl aš tikiu tais, kurie pasakoja apie Egiptą, ir 
jiems pritariu: juk matau, kad šis kraštas toliau įsiterpia 
į jūrą negu gretimos žemės; ant kalnų teberandama kriau- 
klių ir druskos, kuri net piramides ėda; pajūrio smėlio 
užtinkama tik ant kalno, esančio ties Memtiu; be to, Egi- 
pto žemė prie Arabijos nepanaši nei į Arabijos, nei į Li- 
bijos, nei į Sirijos žemę (Arabijos pajūryje gyvena sirai): 
ji yra juoda ir sueižėjusi — ją su dumblu atplukdė upė!š 
iš Etiopijos. Kaip žinome, Libijos žemė yra raudonesnė 
ir smėlingesnė, Sirijos ir Arabijos žemė — molingesnė ir 
truputį akmenuota. 

13. Apie Egipto Žemės atsiradimą šventikai man pa- 
teikė dar vieną svarbų įrodymą: karaliaus Merido laikais, 
kai upė pakildavo bent 8 uolektis, užtvindavo visas Egip- 
tas žemiau Memtio. Kai aš tai iš šventikų sužinojau, nuo 
Merido mirties dar nebuvo praėję 900 metų. Dabar upė 
nebeužlieja šalies, jei nepakyla 16 ar bent 15 uolekčių. To- 
dėl manau, kad jeigu jų žemė kils kaip iki šiol ir lygiai 
taip pat didės, tai Nilas nebegalės šalies užtvindyti. Tie 
egiptiečiai, ikurie gyvena žemiau Merido ežero ir vadina- 
mojoje Deltoje, visą laiką kentės tai, dėl ko jie kadaise 
buvo įspėję helėnus. Mat sužinoję, kad visą helėnų žemę 
drėkina lietus, o ne upės, kaip jų žemę, jie tvirtino, jog 

helėnai kada nors skaudžiai nusivils ir patirs didelį badą. 
Tuo jie norėjo pasakyti, kad jei dievas nepanorės helė- 
nams lyti ir atsiųs sausrą, šie žus iš bado, nes neturi iš 
kur kitur vandens gauti, kaip tik iš Dzeuso. 

14. Egiptiečiai kalba apie helėnus visai teisingai. Da- 
bar papasakosiu, kaip yra su egiptiečiais. Jeigu, kaip sa- 
kiau, Egipto dalis, esanti žemiau Memfio (mat ji priau- 
ga), pakils tiek pat, kiek ir praeityje, tai ten gyvenantys 
egiptiečiai bus priversti badauti, nes ir nelis ant jų ša- 
lies, ir upė negalės išeiti iš krantų į dirvas. O dabar jie 
lengviau už visas tautas ir kitus egiptiečius augina der- 
lių: jie nevargsta nei arklu žemę vagodami, nei kastuvu 
kasdami, nei kitus darbus dirbdami, kaip kad kiti žmonės 
pluša su pasėliais. Kai upė pati išsiliejusi sudrėkina dir- 
vas ir vėl pasitraukia, kiekvienas egiptietis apsėja savo 
sklypą ir užvaro ant jo kiaules. Kai tos kiaulės įmina į 
žemę grūdus, jie laukia pjūties. Paskui su tomis kiaulėmis 
iškulia grūdus ir susineša namo. 

15. Jeigu sutiktume su jonėnų nuomone, kad Egiptą 
sudaro tiktai Delta (Egipto pajūriu jie vadina 40 sche- 
nų atstumą nuo vadinamojo Persėjo kalnelio!? iki Pelu- 
sijo2? tarichėjų!), o nuo jūros žemyno link, jų žodžiais, 
Egiptas siekia tik Kerkasoro22 polį, ties kuriuo Nilas at- 
sišakoja (viena jo šaka teką į Pelusiją, kita — į Kanobą?3), 
ir visi kiti plotai yra ne Egipto, bet dalis priklauso Libi- 
jai, dalis — Arabijai, tai vadovaudamiesi šitokia nuomo- 
ne, turėtume sutikti, kad senovėje egiptiečiai visai netu- 
rėjo savo žemės. Juk Delta, egiptiečių žodžiais, o ir man 
taip atrodo, yra upės sunešta ir, sakytume, neseniai iš po 
vandens iškilusi. O jeigu jie anksčiau iš tikrųjų neturė- 
jo žemės, tai be reikalo tauškia niekus, kad jie esą se- 
niausi pasaulyje žmonės. Jiems nė nereikėjo tų kūdikių 
tirti, kokia kalba pirmiausia prakalbės. Vis dėlto, manau, 
egiptiečiai ne atsirado kartu su jonėnų vadinamąja Del- 
ta, o gyveno nuo to laiko, kai atsirado žmonės. Didėjant 
jų šaliai, vieni gyventojai likdavo senosiose vietose, o 
kiti leisdavosi tolyn į ką tik iškilusią žemę. Juk senovėje 
tik žemė apie Tėbus vadinosi Egiptu?* ir aplink ją buvo 
6120 stadijų. 

16. Taigi jeigu mūsų nuomonė teisinga, tai jonėnų — 
klaidinga. O jeigu jonėnai teisingai mano, tai aš įrody- 
siu, kad ir helėnai, ir patys jonėnai nemoka skaičiuoti 

tvirtindami, jog visa žemė susidedanti iš trijų dalių — 
Europos, Azijos ir Libijos??. Prie šių dalių vis dėlto reikia 
pridėti dar ketvirtąją — Egipto Deltą, nes ji nepriklauso 
nei Azijai, nei Libijai. Juk, jų požiūriu, Nilas ne sudaro 
ribą tarp Azijos ir Libijos, bet ties Deltos smaigaliu išsi- 
šakoja ir atsiduria tarp Azijos ir Libijos. 

17. Beje, leiskim jonėnams manyti, kaip jie nori, o aš 
štai ką manau. Egiptas yra visa ta šalis, kurioje gyvena 
egiptiečiai, kaip kad Kilikijoje gyvena kilikai, o Asirijo- 
je — asirai. Jokios kitos Azijos ir Libijos ribos nepripa- 
žįstu kaip tik Egiptą. Jeigu sutiktume su helėnų nuomo- 
ne, tai turėtume sutikti ir su tuo, kad visas Egiptas nuo 
Katadupos?* iki Elefantinos polio yra padalytas į dvi da- 
lis ir vadinasi dviem vardais, nes viena Egipto dalis pri- 
klauso Libijai, kita — Azijai. Juk Nilas nuo Katadupos iki 
jūros dalija Egiptą per pusę. Iki Kerkasoro polio jis teka 
viena vaga, o nuo to polio išsišakoja į tris šakas. Viena 
šaka pasisuka į rytus ir vadinasi Pelusijo žiotimis, kita 
teka į vakarus — tai vadinamosios Kanobo žiotys; o tie- 
siai į jūrą Nilas teka šitaip: jis prasideda Deltos smaiga- 
lyje, paskui skelia Deltą pusiau ir įteka į jūrą. Sios Žžio- 
tys plukdo į jūrą daugybę vandens. Jos yra žymiausios 
ir vadinasi Sebenito žiotimis. Nuo Sebenito žiočių į jūrą 
atsišakoja dar dvejos žiotys. Vienos vadinamos Saiso, 
antros — Mendo žiotimis. Bolbitinės ir Bukolų žiotys yra 
ne gamtinės, o iškastos. 

18. Kad Egiptas tikrai yra toks didelis, kokį aš ap- 
rašiau, patvirtina ir Amono orakulo ištarmė, kurią suži- 
nojau, kai apie šią šalį susidariau nuomonę. Marėjos ir 
Apio polių žmonės, gyvenantys prie pat Libijos sienų, va- 
dino save libiais, o ne egiptiečiais, ir negalėjo pakęsti 
egiptiečių religinių papročių. Antai jie nenorėjo laikytis 
papročio, draudžiančio valgyti karvių mėsą, todėl nusiun- 
tė pas Amoną pasiuntinius, kad šie pareikštų, jog jie ne- 
turi nieko bendra su egiptiečiais, nes ne tik gyvena už 
Deltos, bet ir kalba kita kalba, todėl prašo leisti jiems 
valgyti visokių gyvulių mėsą. Bet dievas nesutiko ir pa- 
sakė, kad Egiptui priklauso visa ta šalis, kurią drėkina 
Nilas, ir egiptiečiai yra visi tie, kurie gyvena žemiau Ele- 
fantinos polio ir geria Nilo vandenį. Tokia jiems buvo 
duota ištarmė. Patvinęs Nilas užlieja ne tik Deltą, bet ir 
dalį Libijos su Arabija — kai kur abiejose upės pusėse 

net iki dviejų dienų kelio — kartais daugiau, kartais ma- 
žiau. 

19. Apie tos upės prigimtį aš nieko nesužinojau nei 
iš šventikų, nei iš kitų. Ypač norėjau sužinoti, kodėl Nilas 
patvinsta; nuo vasaros saulėgrąžos 100 dienų jis kyla, o 
kai tos dienos pasibaigia, vėl ima slūgti, trauktis į seną- 
ją vagą ir per visą žiemą būna nusekęs iki kitos vasaros 
saulėgrąžos. Apie šituos dalykus nė vienas egiptietis ne- 
galėjo man nieko pasakyti, nors ir teiravausi, kodėl Nilas 
visai kitoks negu kitos upės. Klausinėdamas norėjau su- 
žinoti šio reiškinio priežastį, taip pat kodėl Nilas yra vie- 
nintelė upė, nuo kurios nepučia vėjai. 

20. Kai kurie helėnai, norėdami pasirodyti išmintingi, 
pareiškė apie Nilo potvynius tris nuomones; dviejų ne- 
apsimoka nė minėti, nebent tik trumpai, todėl dėl visa ko 
jas pasakysiu. Vienų nuomone, upė patvinsta dėl etesijų?, 
nes jie trukdo vandeniui tekėti į jūrą. Tačiau dažnai ete- 
sijai visai nepučia, o Nilas vis tiek pakyla. Be to, jei bū- 
tų kalti etesijai, tai ir kitoms upėms, tekančioms priešais 
etesijus, grėstų tas pat, kas Nilui, ir dar labiau, nes jos 
yra mažesnės ir ne tokios sraunios. Tokių upių nemaža 
ir Libijoje, ir Sirijoje, bet joms taip nebūna kaip Nilui. 

21. Kita nuomonė dar nemokšiškesnė nei pirmoji ir, 
sakytume, dar didesnę nuostabą kelianti. Ji skelbia, jog 
Nilas patvinsta todėl, kad teka iš Okeano, o Okeanas te- 
ka apie visą žemę. 

22. Trečioji nuomonė atrodo teisingiausia, bet yra la- 
biausiai klaidinanti. Ji nieko nepasako teigdama, kad Nilas 
prasidedąs iš tirpstančio sniego2š. Tuo tarpu Nilas išteka 
iš Libijos, teka per Etiopiją ir įsilieja į jūrą Egipte. Tad 
kaipgi jis galėtų atsirasti iš sniego, jei išteka iš karštes- 
nių vietų ir teka į šaltesnes? Joks protingas žmogus ne- 
patikės, kad Nilas atsiranda iš sniego. Pirmasis ir didžiau- 
sias įrodymas yra karšti vėjai, pučiantys iš tų kraštų; 
antrasis: toje šalyje niekada nebūna nei lietaus, nei ledo. 
O juk pasnigus penktą dieną būtinai palyja. Vadinasi, 
jeigu tose vietose snigtų, tai ir lytų. Trečiasis: tų kraštų 
žmonių oda yra juoda; pesliai ir kregždės ten pasilieka 
ištisus metus, o gervės, traukdamos nuo skitų šalyje už- 
einančios žiemos, skrenda žiemoti į tuos kraštus. Taigi 
jei nors trupučiuką snigtų tose šalyse, iš kurių išteka ir 

per kurias teka Nilas, tai nieko tokio nebūtų. Taip sako 
sveikas protas. 

23. Tie, kurie kalba apie Okeaną, nieko neįtikins, nes 
jie teigia nežinomą dalyką. Aš nežinau, kad kur nors bū- 
tų kažkokia Okeano upė. Greičiausiai tą vardą sugalvojo 
ir paminėjo poezijoje Homeras ar kitas kuris poetas. 

24. Jeigu, atmetus šias pažiūras, reikės man pačiam 
pasakyti savo nuomonę apie tuos neaiškius dalykus, tai aš 
nurodysiu, kodėl, mano įsitikinimu, Nilas patvinsta va- 
sarą. Žiemą saulė, audrų išstumta iš savo senojo kelio, 
pereina į Libijos aukštumas. Trumpai tariant, tuo viskas 
ir paaiškinama: prie kurios šalies šis dievas stovi arčiau- 
siai ir viršum kurios jis būna, toje šalyje, savaime su- 
prantama, labiausiai išdžiūva vandenys ir nusenka upės. 

25. Plačiau aiškinant, štai kaip yra. Eidama per Libi- 
jos aukštumas, saulė štai ką daro: kadangi tose vietose 
dangus visada būna giedras, žemė šilta ir nėra šaltų vė- 
jų, tai ji daro tą patį, ką ir mūsų kraštuose vasarą, eida- 
ma per vidurį dangaus: garina vandenį aukštyn į dangų; 
iš ten jį pagriebę vėjai išsklaido. Todėl iš tų kraštų pu- 
čiantys vėjai — pietys ir pietvakaris — yra labai lietingi. 
Be to, man atrodo, kad saulė pasiunčia toliau ne visą kas- 
met išgarintą Nilo vandenį — dalį jo pasilieka. Kai Žie- 
ma sušvelnėja, saulė vėl grįžta į dangaus vidurį ir gari- 
na vandenį lygiai iš visų upių. Iki to laiko upės būna pa- 
tvinusios, nes į jas priteka daug lietaus vandens (krašte 
būna gausūs lietūs, vandens srautai jį visą išraižę grio- 
vomis). O vasarą, sumažėjus lietums ir saulei garinant 
vandenį, upės nusenka. Tuo tarpu Nilas, negaudamas 
lietaus vandens ir saulės garinamas, vienintelis iš visų 
upių žiemą yra daug menkesnis negu vasarą. Ir supran- 
tama kodėl: vasarą jis yra lygiai su visomis upėmis gari- 
namas, o žiemą tik jį vieną saulė kankina. Taigi esu įsi- 
tikinęs, kad čia kalta saulė. 

26. Mano manymu, saulė yra kalta [ir dėl to], kad 
čia oras toks sausas, nes ji keliaudama viską degina. To- 
dėl Libijos aukštumose visuomet yra karščiai. O jeigu pa- 
sikeistų. metų laikų ir dangaus padėtis, jeigu ten, kur 
dabar būna žiema ir pučia borėjas, atsidurtų pietūs ir pie- 
tų vėjas, o ten, kur dabar būna pietų vėjas, atsidurtų bo- 
rėjas, jeigu taip įvyktų, tai saulė, žiemos ir šiaurės vėjo 
išstumta iš vidurio dangaus, eitų per tolimiausias Eu- 

ropos vietas, kaip dabar ji keliauja per Libijos tolius, ir, 
eidama per visą Europą, ji, manau, padarytų su Istru tą 
patį, ką dabar daro su Nilu??, 

27. O dėl vėjo, kodėl jis nedvelkia nuo Nilo, aš ma- 
nau, kad čia yra savaime suprantamas dalykas: joks vė- 
jas nedvelkia nuo labai šiltų vietų, priešingai — tik nuo 
šaltų. 

28. Beje, tegul viskas būna kaip yra ir kaip buvo nuo 
amžių. O apie Nilo ištakas niekas nei iš egiptiečių, nei 
iš libių, nei iš helėnų, su kuriais kalbėjausi, nieko nesu- 
gebėjo man pasakyti, išskyrus Saiso miesto Atėnės?? šven- 
tyklos raštininką ir šventųjų turtų saugotoją. Bet man ro- 
dos, jis juokavo sakydamas, kad žino. Štai ką jis papasa- 
kojo: tarp Tėbų nome esančio Sienos polio ir Elefantinos 
yra du kalnai su labai smailiomis viršūnėmis; vienas iš 
jų vadinasi Krofis, antras — Mofis. Tarp tų kalnų trykš- 
ta bedugniai Nilo šaltiniai; pusė jų vandens teka į šiaurę, 
; Egiptą, kita pusė —į pietus, į Etiopiją. Kad šaltiniai 
tikrai bedugniai, įrodęs Egipto karalius Psametichas: 
jis nuvijęs kelių tūkstančių sieksnių ilgio virvę, nuleidęs 
ją ten ir vis tiek negalėjęs pasiekti dugno. Šitaip pasa- 
kojo tas šventyklos raštininkas, jeigu jis, aišku, teisybę 
sakė. Jei iš tikrųjų taip yra, tai, mano nuomone, ten tu- 
ri būti labai smarkūs sūkuriai ir srovės, tekančios įvai- 
riomis kryptimis; nuleista virvė negali dugno pasiekti to- 
dėl, kad vanduo ją pagriebia ir įneša į tuos kalnus. 

29. Nieko daugiau negalėjau apie tai sužinoti. Sten- 
giausi ištirti kuo labiausiai, nes ir pats iki Elefantinos 
polio buvau nukakęs, o apie tai, kas yra toliau, tik iš 
kitų girdėjau: iš Elefantinos polio einant aukštyn, vieto- 
vė staigiai statėja. Todėl ten reikia prie laivo iš abiejų 
pusių pririšti virves ir kaip kokį jautį traukti; jeigu virvė 
nutrūksta, tai stipri srovė laivą nusineša. Pro šitokias vie- 
tas reikia plaukti keturių dienų kelią. Čia Nilas toks pat 
vingiuotas, kaip ir Meandras. Sitokiu būdu reikia nu- 
plaukti dvylikos schenų atstumą, ir tada pateksi į ly- 
gų Nilo plotą, kuriame yra sala. Ji vadinasi Tachompsas. 
Už Elefantinos jau gyvena etiopai; vienoje tos salos pu- 
sėje įsikūrę jie, kitoje — egiptiečiai. Šalia salos yra di- 
delis ežeras*!; aplink jį gyvena klajokliai etiopai. Perp- 
laukęs tą ežerą, vėl atsidursi Nilo srovėje, nes jis įteka 
į tą ežerą. Tada išlipęs iš laivo turėsi pėsčias keliauti 40 

dienų palei upę, nes joje yra daug smailių iš vandens ky- 
šančių ir povandeninių uolų, pro kurias neįmanoma plau- 
kti. 40 dienų ėjęs pro tas vietas, vėl lipsi į laivą ir plauksi 
12 dienų; tada atvyksi į didelį polį vardu Merojė3ž. Sako, 
šis polis esąs etiopų sostinė. Polio gyventojai pripažįsta 
tik Dzeusą ir Dionisą33 ir juos labai garbina. Ten yra ir 
Dzeuso orakulas. Į karą jie žygiuoja tik tada, kai dievas 
per savo orakulą jiems paliepia ir nurodo, kur jie turi Žy- 
giuoti. 

30. Plaukdamas toliau nuo to polio tiek laiko, kiek 
nuo Elcfantinos iki etiopų sostinės, pateksi pas pabėgė- 
lius. Tie pabėgėliai egiptiškai vadinasi ascham34; he- 
lėniškai tas žodis reiškia „stovintys prie kairiosios kara- 
liaus rankos“. Tai buvo tie 240 000 egiptiečių karių luomo 
vyrų, kurie sukilo ir pasitraukė pas etiopus dėl šios prie- 
žasties. Psametichui karaliaujant, egiptiečiai išdėstė pa- 
sienio įgulas Elefantinoje priešais etiopus, Pelusijo Da- 
inėse priešais arabus bei sirus ir Marėjoje priešais libius. 
Mano, kaip ir Psameticho, laikais ir Elefantinoje, ir Daf- 
nėse yra pasienio apsauga. Trejus metus egiptiečiai ten 
ėjo sargybą, ir niekas jų nepakeitė. Tada jie susitarė at- 
simesti nuo Psameticho ir pasitraukė į Etiopiją. Tai su- 
žinojęs, Psametichas ėmė juos vytis ir pasivijęs visaip 
maldavo nepalikti protėvių dievų, žmonų ir vaikų. Sa- 
ko, vienas sukilėlis tada parodęs savo lytinį organą ir 
pasakęs: „Kur yra šitas, ten atsiras ir žmonų, ir vaikų.“ 
Atvykę pas etiopus, jie pasidavė etiopų karaliui. Šis juos 
štai kaip apdovanojo: kelios etiopų gentys buvo nepaklu- 
snios savo karaliui. Jis liepė egiptiečiams juos išvyti ir 
patiems apsigyventi jų žemėje. Šiems apsigyvenus, etio- 
pai pasidarė žmoniškesni, nes perėmė egiptiečių papro- 
čius. 

31. Taigi už Egipto ribų Nilą jau pažįstame keturių 
mėnesių plaukimo kelyje. Mat tiek mėnesių keliaujama iš 
Elefantinos į tų pabėgėlių kraštą. Ten Nilas teka iš va- 
karų į rytus. Kaip toliau jis teka nuo tos vietos, jau nie- 
kas nebegali pasakyti nieko tikro, nes ten dėl karščių 
žmonės negyvena. 

32. Beje, man štai ką pavyko išgirsti iš kirėniečių. 
Jie, sako, buvę nuvykę prie Amono orakulo“? ir kalbėjęsi 
su amoniečių karaliumi Etearchu. Šnekėdami kažkaip už- 

siminę apie Nilą, apie tai, kad niekas nežinoma apie jo 
šaltinius: Tada Etearchas štai ką papasakojęs. Kartą pas 
jį buvo atėję nasamonai. Tai libių gentis, gyvenanti prie 
Sirtosšė ir truputį toliau į rytus už Sirtos. Jis nasamonų 
pasiteiravęs, ar nežiną ko nors daugiau apie Libijos dy- 
kumas. Sie atsakę, kad buvo pas juos drąsių jaunikaičių, 
aukštuomenės sūnų. Užaugę jie krėtė visokias išdaigas 
ir net traukdami burtus iš savo tarpo išrinko penkis jau- 
nuolius, kurie turėjo iškeliauti Libijos dykumos apžiūrėti, 
ar kartais nepamatys ko nors daugiau už tuos, kurie bu- 
vo toliausiai ten nukeliavę. Libijos šiaurinės jūros? pa- 
krantėje nuo Egipto iki Soloento kyšulio?š, kur baigiasi 
Libija, gyvena libiai ir jų gentys, išskyrus tas vietas, kur 
yra įsikūrę helėnai ir finikiečiai. Toliau nuo jūros ir nuo 
pajūryje įsikūrusių žmonių Libijoje gyvena žvėrys, o už 
tos vietos tęsiasi smiltynai, nėra vandens ir niekas negy- 
vena. Tie savo bendraamžių išsiųstieji jaunuoliai, gerai 
apsirūpinę maistu ir vandeniu, iš pradžių keliavo žmo- 
nių gyvenamomis vietomis. Jas praėję, pateko ten, kur 
gyvena žvėrys. Iš čia keliavo per dykumą, laikydamiesi 
vakarų krypties. Eidami daug dienų, sukorė gerą kelio 
gabalą per smėlį ir pagaliau pamatė lygumoje augančius 
medžius. Priėję prie tų medžių, jie pradėjo skinti ant jų 
augančius vaisius. Tuo metu juos užpuolė mažučiai (ma- 
žesni negu vidutinio ūgio) žmonės, sučiupo ir nusivedė. 
Jų kalbos nasamonai nesuprato, taip pat tie, kurie vedė, 
nesuprato nasamonų kalbos. Jie vedė jaunikaičius per di- 
džiules pelkes ir pagaliau atvedė į polį, kuriame visi žmo- 
nės buvo tokie pat maži, kaip ir šie, be to, juodi. Pro šį 
polį teka didelė upė. O teka ji iš vakarų į rytus ir joje 
buvo matyti krokodilų. 

33. Stai viską jums persakiau, ką man papasakojo 
amonietis Etearchas. Tik dar pridursiu, ką sakė kirėnie- 
čiai: tie nasamonai sėkmingai grįžo namo ir tvirtina, kad 
žmonės, pas kuriuos jie buvo patekę, yra burtininkai. Ete- 
archas spėjo, kad toji pro šalį tekanti upė esąs Nilas, ir 
ne be pagrindo: juk Nilas teka iš Libijos per jos vidurį. 
Taigi darau išvadą, spręsdamas iš žinomų dalykų apie 
nežinomus, kad Nilas prasideda tokiose pat tolimose ša- 
lyse, kaip ir Istras. Juk Istro upė prasideda keltų šalyje 
prie Pirėnės miesto“? ir teka per Europos vidurį. Keltai 
gyvena už Heraklio stulpų šalia kinesiečių“?, gyvenančių 

Europoje toliausiai į vakarus. Istras įteka į Svetingąją 
jūrą ties ta vieta, kur yra miletiečių kolonija Istrija. 

34. Istras yra visiems gerai žinomas, nes teka per 
žmonių gyvenamas vietas, o apie Nilo šaltinius niekas 
negali nieko tikro pasakyti, nes Libija, pėr kurią jis 
teka, yra dykuma ir negyvenama šalis. Apie Nilo to- 
lesnę tėkmę viską papasakojau, ką tik galėjau klausinė- 
damas sužinoti. Jis įteka į Egiptą. Egiptas yra maždaug 
priešais kalnuotąją Kilikijos dalį. Iš čia į Sinopę, esan- 
čią prie Svetingosios jūros, tvirtam vyrui tiesiu keliu yra 
penkių dienų kelias. O Sinopė stovi priešais Istro žiotis. 
Todėl aš manau, kad Nilas, kertantis visą Libiją, teka 
panašiai kaip Istras. Taigi tiek apie Nilą. 

35. Apie Egiptą truputį daugiau papasakosiu, nes ja- 
me nuostabių dalykų yra daugiau negu bet kurioje kito- 
je šalyje. Todėl apie jį smulkiau papasakosiu. Kaip Egip- 
to dangus yra kitoks negu kur kitur ir upė yra kitokios 
prigimties negu kitos upės, taip ir egiptiečių papročiai 
bei būdas skiriasi nuo kitų tautų papročių ir būdo. Antai 
egiptiečių moterys turguje prekiauja, o vyrai sėdi na- 
muose ir audžia. Kitos tautos ausdamos kiša ataudus au- 
kštyn, o egiptiečiai — žemyn. Nešulius vyrai nešioja ant 
galvos, o moterys — ant pečių. Šlapinasi moterys stačios, 
o vyrai — atsitūpę. Tuštinasi namuose, o valgo lauke: 
jie sako, kad šlykščius dalykus reikia daryti slaptai, o 
nešlykščius — viešai. Moterys negali būti nei vyriško, nei 
moteriško dievo šventikės; visų dievų šventikai — tik vy- 
rai*!. Sūnūs neprivalo išlaikyti pasenusių tėvų, o duk- 
terys — turi, nors ir nenori. 

36. Dievų tarnai šventikai visur nešioja ilgus plaukus, 
o Egipte galvas skutasi. Kitose tautose gedintys arti- 
miausi giminės pagal paprotį skutasi galvas, o egiptiečiai 
skutasi visada, bet, kam nors mirus, auginasi plaukus ir 
barzdą. Visi žmonės gyvena atskirai nuo gyvulių, o egip- 
tiečiai — po vienu stogu su jais. Kiti valgo miežius ir 
kviečius, o jei kuris egiptietis pradeda šių javų grūdais 
maitintis, susilaukia didžiausių priekaištų. Jie duoną kepa 
iš speltos kviečių, kuriuos kai kas vadina dzeja. Jie tešlą 
minko kojomis, o molį — rankomis. Ir mėšlą jie renka. 
Gėdingosioms kino dalims kiti leidžia augti tokioms, ko- 
kios jos yra, o egiptiečiai jas apipjausto (iš jų išmoko 
apipjaustyti ir kai kurios kitos tautos). Vyrai vilki du 

drabužius, moterys — vieną. Burių virves ir žiedus kiti 
pririša iš lauko pusės, o egiptiečiai — iš vidaus. Helėnai 
raides rašo ir skaičiuoja, vedžiodami ranką iš kairės į de- 
šinę, o egiptiečiai — iš dešinės į kairę. Taip darydami, 
jie tvirtina rašą iš kairės į dešinę, o helėnai — iš dešinės 
į kairę. Jie vartoja dvejopą raštą; vieną vadina šventuo- 
ju, o kitą — demokratiniu*2. 

37. Egiptiečiai iš visų žmonių dievobaimingiausi, ir jų 
papročiai yra šitokie: geria iš bronzinių taurių ir jas plau- 
na kasdien, ne taip, kad vienas taures plautų, kitas — ne, 
bet visas alei vienos. Drabužius dėvi lininius, visados šva- 
riai išskalbtus; tuo jie ypač rūpinasi. Ir gėdingąsias kūno 
dalis apipjausto švaros sumetimais, labiau norėdami būti 
švarūs, o ne gražūs. Kas trys dienos šventikai skutasi vi- 
są kūną, kad, aptarnaujant dievus, neįsiveistų utėlės ar 
kokie kiti nešvarūs padarai. Drabužius jie dėvi tik dro- 
binius, o apavą — iš papiruso plaušų. Kitokį drabužį ir 
apavą jiems draudžiama dėvėti. Jie maudosi šaltame van- 
denyje du kartus per dieną ir du kartus per naktį. Ir šiaip 
jie laikosi daugybės kitokių šventų taisyklių. Bet užtat jie 
gauna daug gėrybių: pragyvenimui jiems nereikia eikvoti 
savo turto, jokių išlaidų nėra, nes jiems — ir tik jiems — 
kepama šventoji duona, jie kasdien gauna daug jautie- 
nos ir žąsienos, be to, jiems duodama vynuogių vyno. 
Žuvis valgyti jiems draudžiama. Pupų egiptiečiai visai 
nesodina, laukinių pupų nei žalių, nei virtų nevalgo. O 
šventikai net negali į pupas žiūrėti, nes jos esančios neš- 
varūs ankštiniai augalai. Vienam dievui skiriamas ne vie- 
nas, o daug šventikų; vienas iš jų yra vyriausias. Sven- 
tikui mirus, jo sūnus užima tėvo vietą. 

38. Jaučiai jiems yra pašvęsti Epafui*s, todėl juos kruo- 
pščiai šitaip ištiria: jeigu randa bent vieną juodą plauką, 
gyvulį laiko nešvariu. Tiria tam tikslui paskirtas šventi- 
kas: ir stačią, ir aukštielninką gyvulį, ir liežuvį ištrau- 
kęs apžiūri, ar neturi kokių nešvarių žymių (apie tas 
žymes kilur papasakosiu), apžiūri net uodegos plaukus, 
ar taisyklingai išaugę. Jeigu jautis visais atžvilgiais šva- 
rus, šventikas jį paženklina apie ragus apvyniodamas pa- 
pirusą, o paskui, prilipdęs antspaudinės žemės, įspaudžia 
savo antspaudą; tada jau gyvulį nusiveda. Jei kas pa- 
aukos neužantspauduotą jautį, tam gresia mirties baus- 
mė. Štai tokiu būdu gyvulys ištiriamas. 

39. Jis aukojamas šitaip: nusivedę paženklintąjį jautį 
prie aukuro, ant kurio ketina jį paaukoti, uždega ugnį; 
paskui ant aukos gyvulio užlieja vyno, ir, pasimeldę die- 
vui, papjauna, papjovę nupjauna jam galvą. Jaučio 
odą nulupa, o ant jo galvos suverčia visus prakeikimus 
ir išneša už miesto; jei yra turgavietė ir helėnų pirklių, tai 
nunešę galvą jiems parduoda, o kur helėnų nėra, išmeta 
tiesiog į upę. Prakeikimus sumeta ant jaučio galvos sa- 
kydami: „Jei kokia nelaimė gresia arba tiems, kurie auko- 
ja, arba visam Egiptui, tegul ji nukrypsta į tą jaučio gal- 
vą.“ Visi egiptiečiai per kiekvieną aukojimą taip elgiasi 
su visų aukojamųjų gyvulių galvomis ir taip pat nulieja 
vyno. Todėl jie niekuomet nevalgo gyvulių galvų. 

40. Įvairūs aukojamieji gyvuliai darinėjami ir degina- 
mi skirtingai. Aš papasakosiu apie didžiausią šventę, ku- 
ri skirta aukščiausiajai deivei**: nulupę jautį, pasimeldžia; 
paskui išima skrandį su visomis žarnomis, o širdį, plau- 
čius, kepenis ir riebalus palieka; tada nupjauna šlaunis, 
viršutinę jų dalį, mentes ir kaklą. Tokį apipjaustytą jau- 
čio kūną prikemša švarių grūdų, medaus, džiovintų vy- 
nuogių, figų, miros, ikvepiančių šakelių, įvairių kvapnių 
smilkalų ir sudegina gausiai apipildami aliejumi. Prieš 
aukojimo apeigas egiptiečiai pasninkauja, o degindami 
auką verkia ir mušasi į krūtinę. Paskui nustoja liūdėti ir 
iš aukos likučių pasidaro puotą. 

41. Švariuosius jaučius ir veršius visi egiptiečiai au- 
koja, o karvių neleidžiama aukoti, nes jos yra pašvęstos 
Izidei. Juk Izidė ir vaizduojama esanti moteris su karvės 
ragais, panašiai kaip helėnai vaizduoja Iją. Karves egip- 
tiečiai garbina labiausiai iš visų gyvulių. Dėl tos prie- 
žasties niekada egiptietis nepabučiuos helėno į lūpas, ne- 
sinaudos nei helėno peiliu, nei iešmu, nei dubeniu, net 
nevalgys kad ir švaraus jaučio mėsos, jeigu ji bus sup- 
jaustyta jo peiliu. Pastipusius galvijus laidoja šitaip: kar- 
ves nuleidžia į upę, o jaučius užkasa užmiestyje į žemę 
taip, kad vienas arba abu ragai kaip ženklas kyšotų iš 
žemės. Kai jautis supūva ir praeina tam tikras nustatytas 
laikas, į kiekvieną polįj iš vadinamosios Prosopitidės salos 
išplaukia barkai. Toji sala yra Deltoje. Aplinkui ją ei- 
nant, susidaro 9 schenai. Prosopitidės saloje yra daug po- 
lių; o tas polis, iš kurio išplaukia barkai paimti jaučio 
kaulų, vadinasi Atarbechis. Jame yra Afroditės garbei 

pastatyta šventykla“. Tam tikri žmonės iš to polio plau- 
kia į įvairius šalies polius, iškasa jaučių kaulus, parga- 
bena į salą ir palaidoja visus vienoje vietoje. Egiptiečiai ir - 
kitus pastipusius gyvulius laidoja taip pat kaip jaučius. 
Mat tokie jų papročiai: jokio gyvulio negalima užmušti. 

42. Egiptiečiai, priklausantys tėbiečio Dzeuso*“ šven- 
tyklai arba gyvenantys Tėbų nome, nevalgo avių, o au- 
koja ožkas. Mat ne visur egiptiečiai garbina tuos pačius 
dievus. Visi garbina tik Izidę ir Ozyrį (anot jų, tai tas 
pats Dionisas)“. O tie egiptiečiai, kurie priklauso Men- 
do** šventyklai arba gyvena Mendo nome, nevalgo ož- 
kienos ir aukoja avis. Tėbiečiai ir kiti, kurie neaukoja 
avių, tvirtina, kad toks jų paprotys atsiradęs šitaip: He- 
raklis*? užsimanęs pamatyti Dzeusą, o šis nenorėjęs, kad 
tas jį pamatytų. Kai Heraklis nesiliovęs įkyriai maldauti, 
Dzeusas štai ką sugalvojęs: nulupęs aviną, nupjovęs jam 
galvą, įlindęs į avikailį ir, laikydamas avino galvą prie- 
šais save, šitaip pasirodęs Herakliui. Nuo to laiko Dzeu- 
są egiptiečiai vaizduoja avino pavidalo“?. Iš egiptiečių tą 
vaizdavimo būdą perėmė amoniečiai, kilę iš egiptiečių ir 
etiopų. Jų kalba yra egiptiečių ir etiopų kalbų mišinys. 
Man atrodo, kad amoniečiai dėl to taip ir vadinami, kad 
egiptiečiai Dzeusą vadina Amonu. Stai kodėl tėbiečiai 
neaukoja avinų — laiko juos šventais. Bet kiekvienais me- 
tais per Dzeuso šventę jie užmuša vieną aviną, nulupa 
kailį, apvelka juo Dzeuso statulą ir prie jos prineša He- 
raklio statulą. Tai padarę, visi aprauda aviną mušdamiesi 
į krūtinę, ir paskui jį šventame kape palaidoja. 

43. Apie Heraklį girdėjau pasakojant, kad jis esąs 
vienas iš dvylikos dievų. Kito Heraklio, žinomo Heladoje, 
negirdėjau niekur Egipte minint. Ne egiptiečiai perėmė 
Heraklio vardą iš helėnų, o greičiau helėnai iš egiptiečių 
(tie helėnai, kurie Amfitriono sūnui davė Heraklio var- 
dą). Turiu daug įrodymų, kad taip yra. Antai abu Hera- 
klio gimdytojai — Amiitrionas ir Alkmenė — buvo kilę iš 
Egipto; be to, egiptiečiai sakosi nežiną nei Poseidono, nei 
Dioskūrų*! vardų — jie net nelaiko jų dievais tarp kitų 
dievų. Jeigu jie būtų paėmę iš helėnų kokio dievo vardą, 
tai pirmiausia turėjo paimti tų dievų, nes egiptiečiai jau 
tada plaukiojo jūrose, helėnai — taip pat; šitaip aš ma- 
nau ir esu tvirtai įsitikinęs. Egiptiečiai greičiau žinotų 
tų dievų vardus negu Heraklio. Bet, matyt, Egipte yra ka- 

žkoks senovinis dievas vardu Heraklis. Egiptiečiai pasa- 
koja, kad prieš 17 000 metų iki valdant Amasiui iš aštuo- 
nių dievų pasidarė dvylika — tarp jų atsidūrė ir Herak- 
lis 


44. Norėdamas apie tai daugiau sužinoti, nuplaukiau 
į Finikijos Tyrą išgirdęs, kad ten yra labai gerbiama He- 
raklio šventykla“ž. Ir pamačiau aš ją brangiomis dovano- 
mis išpuoštą. Šventyklos viduryje stovėjo dvi kolonos: 
viena iš gryno aukso, antra — iš smaragdo, labai švie- 
čiančio naktį. Kalbėdamasis su to dievo šventikais, pa- 
klausiau, prieš kiek laiko jų šventykla pastatyta. Paaiš- 
kėjo, kad ir jų duomenys nesutinka su helėnų: mat jie 
tvirtino, kad šventykla buvo pastatyta tuo laiku, kai bu- 
vo kuriamas Tyras“, o nuo jo įkūrimo jau praėjo 2 300 
metų. Mačiau Tyre ir kitą Heraklio — vadinamojo tasie- 
čio — šventyklą. Tada nukeliavau į Tasą ir ten radau He- 
raklio šventyklą, pastatytą finikiečių, kurie, išplaukę ie- 
škoti Europos, įkūrė Tasą. Tai įvyko penkiomis žmonių 
kartomis anksčiau negu Heladoje gimė Amiitriono Hera- 
klis. Iš tų tyrinėjimų paaiškėjo, kad Heraklis yra senas 
dievas. Man atrodo, kad teisingiausiai elgiasi tie helėnai, 
kurie praktikuoja dviejų Heraklių kultus: vieną nemirtin- 
gojo Heraklio, vadinamo olimpiečiu, kitą — herojumi. 

45. Helėnai ir šiaip daug ką teigia nepagrįstai. Vai- 
kiškas yra jų mitas apie Heraklį, kurį, atvykusį į Egiptą, 
egiptiečiai apvainikavę ir iškilmingoje eisenoje vedę pa- 
aukoti Dzeusui. Heraklis iš pradžių laikęsis ramiai, bet 
kai prie aukuro pradėję ruoštis jį aukoti, parodęs savo 
jėgą ir visus išžudęs. Man atrodo, kad tie helėnai, ku- 
rie šitaip pasakoja, visiškai nepažįsta nei egiptiečių bū- 
do, nei papročių. Juk egiptiečiams draudžiama net nami- 
nius gyvulius aukoti, išskyrus avis, jaučius, veršiukus, ku- 
rie yra laikomi švariais, taip pat žąsis. Tad kaipgi jie 
būtų galėję žmones aukoti?! Tegul man atleidžia dievai 
ir herojai už tai, kad tiek pripasakojau apie šventus da- 
lykus. 

46. Ožkų ir avių neaukoja minėtieji egiptiečiai dėl šių 
priežasčių. Mendo gyventojai tvirtina, kad Panas yra vie- 
nas iš aštuonių dievų, o aštuoni dievai esą atsiradę an- 
ksčiau negu dvylika dievų“*. Dailininkai piešia, o sta- 
tulų dirbėjai vaizduoja Paną panašiai kaip ir helėnai — 
su ožio galva ir ožio kojomis, bet egiptiečiai nemano, kad 

jis toks yra iš tikrųjų; jį laiko panašiu į kitus dievus. Dėl 
ko jį taip vaizduoja, man nemalonu pasakyti. Visi Mendo 
gyventojai garbina ožkas, o dar labiau — ožius; ožiukai 
yra labiau gerbiami negu ožkos. Iš visų ožių ypač gar- 
binamas vienas. Kai jis nudvesia, gedi visas Mendo no- 
mas. Ir ožys, ir Panas egiptiečių kalba yra Mendet. Mano 
laikais Mendo nome atsitiko keistas dalykas: ožys viešai 
suėjo į lytinius santykius su viena moterimi. Apie tą įvy- 
kį visi kalbėjo. 

47. Kiaulę egiptiečiai laiko nešvariu gyvuliu. Jei kas 
nors, eidamas pro šalį, prisiliečia prie kiaulės, tai paskui 
su visais drabužiais pasineria į upę. Kiaulių piemenys, 
nors yra tikri egiptiečiai, į jokią Egipto šventyklą neturi 
teisės jeiti — ir tik jie vieni! Be to, niekas nenori ište- 
kinti už jų savo dukteris arba imti piemenę už žmoną. 
Todėl piemenys tarpusavy veda. Kitiems dievams egiptie- 
čiai kiaulių neaukoja, tik Selėnei ir Dionisui; šiems au- 
koja visada tuo pačiu metu — per pilnatį ir paaukoję val- 
go jų mėsą. Aš žinau mitą, dėl ko egiptiečiai per kitų 
dievų šventes vengia kiaulių ir jas aukoja tik per šitą 
šventę, bet manau, kad nedera jį pasakoti. Selėnei kiau- 
lės aukojamos šitaip. Papjovęs kiaulę, aukotojas sudeda 
į krūvą uodegos galiuką, blužnį ir taukinę, visa tai ap- 
kloja kiaulės papilve ir sudegina; visą kitą mėsą suval- 
go esant tai pilnačiai, per kurią aukoja. Kitą dieną nė 
vienas egiptietis jokiu būdu nevalgys kiaulienos. Netur- 
tingieji, neįstengdami kiaulės nusipirkti, pasidaro iš tešlos 
kiaulės statulėlę ir ją išsikepę aukoja. 

48. Dioniso šventės išvakarėse kiekvienas egiptietis 
priešais savo duris papjauna po kiaulę ir atiduoda ją neš- 
tis atgal tam piemeniui, iš kurio buvo kiaulę nusipirkęs. 
Kitos Dioniso šventės apeigos yra beveik tokios pat kaip 
helėnų, tik nėra chorų. Be to, jie išsigalvojo nešioti 
ne falus, o beveik uolekčio didumo statulas su falais, ju- 
dinamais virvutėmis. Tas statulas kaimuose nešioja mo- 
terys, kilnodamos falą, ne ką mažesnį už visą statulą! 
Priekyje eina fleitininkas, o paskui jį — moterys, giedo- 
damos apie Dionisą. Kodėl tos statulos turi tokį didelį ir 
judantį falą, pasakojamas šventas mitas. 

49. Man atrodo, kad Amiteono sūnus Melampodas““ 
buvo gerai susipažinęs su šitomis šventės apeigomis. Juk 
Melampodas supažindino helėnus su Dionisu, įvedė jo 

šventę ir eiseną su falu. Jis ne viską ir ne visai tiksliai 
helėnams nurodė, bet vėliau protingi vyrai geriau apei- 
gas išaiškino. Tačiau Dioniso šventės eiseną su ialu yra 
įvedęs Melampodas; iš jo helėnai išmoko daryti tai, ką 
dabar daro. Todėl aš tvirtinu, kad Melampodas buvo pro- 
tingas vyras, pats išmoko burti ir, susipažinęs su egip- 
tiečių šventėmis, iš ten daug ką įvedė pas helėnus, taigi ir 
Dioniso kultą. Suprantama, jis šį bei tą pakeitė — juk ne- 
visiškai tie helėnų ir egiptiečių kultai sutampa; kitaip tas 
kultas labiau atitiktų helėnų papročius ir nebūtų taip vė- 
lai įvestas. Aš jokiu būdu negaliu teigti, kad egiptiečiai 
paėmė iš helėnų tas ar kitas apeigas. Man atrodo, kad 
Melampodas apie Dioniso kultą daugiausia sužinojo iš 
tyriečio Kadmo ir iš tų, kurie kartu su juo atvyko iš Fi- 
nikijos į dabar vadinamąją Beotiją. 

50. Beveik visų dievų vardai į Heladą atėjo iš Egipto. 
Kad jie tikrai atėjo iš barbarų, nustačiau tyrinėdamas. 
Mano nuomone, greičiausiai jie bus patekę į Heladą iš 
Egipto. Mat, išskyrus Poseidoną ir Dioskūrus (apie juos 
aš jau anksčiau kalbėjau), Herą, Hestiją, Temidę, Chari- 
tes ir Nereides, kitų dievų vardus egiptiečiai turi savus. 
Sakau tai, ką pasakojo patys egiptiečiai. Kurių dievų var- 
dų jie sako nežiną, tie, mano manymu, bus gavę vardus 
iš pelazgų, išskyrus Poseidoną. Šitą dievą helėnai perėmė 
iš libių. Mat niekas, be libių, nuo senų senovės Poseido- 
no vardo neturėjo. Libiai jį garbino visą laiką. Egiptiečiai 
neturi papročio garbinti ir herojus. 

51. Helėnai iš egiptiečių paėmė ir daug kitų tikybinių 
papročių (apie juos toliau papasakosiu), bet Hermio sta- 
tulą daryti su stovinčia gėdingąja dalimi jie išmoko ne 
iš egiptiečių, o iš pelazgų. Pirmieji iš visų helėnų genčių 
perėmė šį paprotį atėniečiai, o iš jų — visi kiti. Tuo metu, 
kai atėniečiai jau buvo tapę helėnais, į jų kraštą atsikrau- 
stė pelazgai; nuo tada ir šiuos pradėta laikyti helėnais. 
Kiekvienas išmanantis apie kabyrų““ misterijas, kurias 
rengia samotrakiečiai*7, išmokę iš pelazgų, supranta, ką 
turiu galvoje. Mat Samotrakėje kadaise gyveno tie pelaz- 
gai, kurie vėliau apsigyveno pas atėniečius. Taigi atėnie- 
čiai pirmieji iš visos Helados išmoko iš pelazgų daryti 
Hermio statulas su stačia gėdingąja dalimi. Pelazgai apie 


šį dalyką pasakoja šventą mitą, kuris rodomas Samotra- 
kės misterijose. 

02. Pelazgai anksčiau aukodavo dievams tik melsda- 
miesi ir nė vieno dievo nevadindami vardu, nes tų vardų 
jie dar nežinojo. Apie tai aš sužinojau Dodonėje. Die- 
vais [theūs] juos vadino todėl, kad jie įvedė pasaulyje 
tvarką ir visas gėrybes savo nuožiūra paskirstė [thėntes — 
nustatę|. Ir tik vėliau, praėjus daug laiko, pelazgai iš 
Egipto sužinojo visų kitų dievų vardus; Dioniso vardą 
sužinojo dar vėliau. Po kurio laiko jie atsiklausė Dodonės 
orakulo dėl tų vardų. Mat šis orakulas yra Heladoje se- 
niausias — tais laikais jis buvo vienintelis. Kai pelazgai 
paklausė Dodonės orakulą, ar reikia priimti iš barbarų 
atėjusius dievų vardus, orakulas liepė tai padaryti. Nuo 
to laiko jie aukodami taria dievų vardus. Vėliau iš pe- 
lazgų tuos vardus perėmė helėnai. 

53. Iš kur kiekvienas dievas atsirado, ar buvo visi am- 
žinai, kaip jie atrodo, helėnai nežinojo, galima sakyti, iki 
vakar dienos. Juk Homeras ir Heziodas, mano nuomone, 
gyveno ne anksčiau kaip prieš keturis šimtus metų iki 
manęs*s. O šiedu ir sukūrė helėnams teogoniją, davė die- 
vams vardus ir epitetus, paskirstė jiems garbingas vietas, 
užsiėmimus ir nusakė jų išvaizdą, nes poetai, kurie, sako, 
gyvenę anksčiau už šiuos du 59, mano nuomone, gyveno 
vėliau. Apie tuos ankstesniuosius dalykus man pasakojo 
Dodonės šventikės, o apie vėlesniuosius — Homerą ir He- 
ziodą — pasakoju aš. 

b4. Apie Helados ir Libijos orakulus egiptiečiai štai 
ką sako. Tėbų Dzeuso šventikai man pasakojo, kad itini- 
kiečiai pagrobė dvi šventikes iš Tėbų ir, kaip jiems pa- 
vyko sužinoti, viena buvo parduota Libijoje, o antra — 
Heladoje. Šios moterys tose tautose ir įsteigė pirmuosius 
orakulus. Man paklausus jų, iš kur jie taip gerai viską 
žino, atsakė, kad tų moterų buvo labai stropiai ieškoma, 
bet nepavyko rasti, o vėliau jie sužinojo tai, ką man pa- 
pasakojo. 

55. Tokį pasakojimą girdėjau iš Tėbų šventikų, o Do- 
donės šventikės štai ką pasakoja. Išskrido iš Egipto Tė- 
bų du juodi karveliai. Vienas jų atlėkė į Libiją, antras — 
pas jas į Dodonę. Atsitūpęs ant ąžuolo šakos, jis prabi- 
lo žmogaus balsu ir pasakė, kad reikia čia įsteigti Dzeuso 
orakulą. Dodoniečiai nutarė, kad tokia yra dievo valia, ir 
orakulą įsteigė. Antrasis karvelis, nuskridęs į Libiją, sa- 
ko, paliepė įsteigti Amono orakulą, nes ir tas orakulas 

priklauso Dzeusui. Taip man pasakojo Dodonės šventikės; 
vyresnioji buvo vardu Promenėja, jaunesnioji — Timare- 
tė, o jauniausioji — Nikandra. Su jų pasakojimu sutiko ir 
kiti šventykloje tarnaujantys dodoniečiai. O aš apie visa 
tai susidariau šitokią nuomonę. 

56. Jeigu finikiniečiai iš tikrųjų pagrobė tas šventą- 
sias moteris ir vieną pardavė Libijoje, o antrą — Helado- 
je, tai, man rodosi, kad ta moteris, kurią atgabeno į He- 
ladą, anksčiau vadinamą Pelazgija, bus patekusi pas tes- 
protus“: čia vergaudama, ji galėjo įkurti po 3žuolu Dzeu- 
so šventovę, nes juk, aišku, ji, įpratusi tarnauti Dzeusui 
Tėbuose, nenustojo jo garbinti ir svetur. Vėliau, išmokusi 
helėnų kalbą, ji įkūrė Dzeuso orakulą ir papasakojo, kad 
je. 

57. Mano nuomone, dodoniečiai tas moteris pavadino 
karveliais todėl, kad jos buvo svetimšalės ir kalbėjo nesu- 
prantama kalba, čirškėdamos lyg paukščiai. Tai, kad po 
kurio laiko karvelis prašneko žmogaus balsu, reikia su- 
prasti, jog moteris pradėjo kalbėti jiems suprantama kal- 
ba, o kol ji kalbėjo barbariškai, jiems atrodė, jog ji čirš- 
kia kaip paukštis. Juk argi karvelis gali prabilti žmogaus 
balsu? Jie todėl sako, kad tas karvelis buvo juodas, kad 
tai buvo egiptietė moteris. Orakulai Tėbuose ir Dodonėje 
pranašauja labai panašiai. Būrimas iš aukojamųjų gyvu- 
lių taip pat bus atėjęs iš Egipto. 

58. Svenčių iškilmes ir didingas eisenas prie dievų 
šventyklų pirmieji sugalvojo egiptiečiai, iš jų to išmoko 
helėnai. Taip teigdamas, aš remiuosi štai kuo: egiptiečių 
iškilmės švenčiamos jau nuo senovės, o helėnų — paly- 
ginti neseniai. 

59. Iškilmes egiptiečiai rengia ne vieną kartą per me- 
tus, bet daug kartų. Daugiausia ir noriausiai jų susirenka 
Bubastyje per Artemidės šventę, paskui — Busyryje per 
Izidės šventę, nes tame polyje yra didžiausia Izidės šven- 
tykla. Sis polis įsikūręs Deltos viduryje, o Izidė helėniš- 
kai [yra] Demetra. Trečiosios didelės iškilmės vyksta Sai- 
so polyje Atėnės garbei, ketvirtosios Heliopolyje — Helijo, 
penktosios Buto polyje — Letojos*!, šeštosios Papremio 
polyje — Arėjo“? garbei. 

60. Stai kaip egiptiečiai keliauja į Bubasčio polį: ta- 
me pačiame laive plaukia ir vyrai, ir moterys — kiekvie- 

name laive daug ir vienų, ir kitų; kai kurios moterys bar- 
škina barškalais, vyrai visą kelią groja fleita, kiti vyrai 
ir moterys dainuoja ir rankomis ploja. Pakeliui priplaukę 
kurį nors polį, sustoja prie kranto ir štai ką daro: vienos 
moterys, kaip jau sakiau, barškina barškalais, antros šau- 
kia to polio moteris ir iš jų tyčiojasi, trečios šoka, ketvir- 
tos užsiverčia sijonus. Taip jie elgiasi prie kiekvieno po- 
lio. Atplaukę į Bubastį, jie surengia šventę su iškilmėmis 
ir didelių aukų aukojimais: vynuogių vyno išgeria daugiau 
negu per visus metus. Vietinių žodžiais, neskaitant vaikų, 
čia stsirenka apie 700 000 vyrų ir moterų. Tai tokios iš- 
kilmės čia vyksta. 

61. Jau sakiau, kad Busyrio polyje švenčiama Izidės 
šventė. Atlikę aukojimo apeigas, visi vyrai ir moterys — 
tūkstančių tūkstančiai žmonių — gedulo ženklan mušasi 
į krūtinę. Ką jie aprauda, tikyba man neleidžia sakyti“. 
Karai, gyvenantys Egipte, dar labiau aprauda: jie net pei- 
liais pjaustosi kaktas — jau vien tai rodo, kad jie yra ne 
egiptiečiai, o svetimšaliai. 

62. Susirinkę Saise į rengiamą šventę, tą naktį daug 
žibintų sustato aplink namus. Tie žibintai — tai dubenė- 
liai, pripilti druskos ir alyvos, o jos paviršiuje plūdu- 
riuoja dagtis. Jie dega visą naktį, ir toji šventė vadinama 
žibintų deginimu. Ir tie egiptiečiai, kurie į šventę neatei- 
na, aukojimo naktį namuose uždega žibintus. Taigi tą 
naktį žibintai dega ne tik Saise, bet ir visame Egipte. Dėl 
ko tą naktį taip švenčiama ir deginami žibintai, aiškinama 
viename šventame mite. 

63. Heliopolyje ir Bute žmonės renkasi tik aukų au- 
koti, o Papremyje ne tik aukoja aukas, bet ir švenčia taip, 
kaip ir kitur. Kiekvieną kartą saulei leidžiantis tik nedau- 
gelis šventikų triūsia apie dievo statulą, kiti sustoja su 
lazdomis rankose prie šventyklos įėjimo. Dar kiti — per 
1000 vyrų — taip pat su lazdomis kalba maldas, stovėdami 
kitoje pusėje šventyklos. Dievo statula, įdėta į nedidelę 
paauksuotą medinę šventyklėlę, šventės išvakarėse būna 
nugabenta į kitą šventyklą. Dabar tie nedaugelis šventi- 
kų, paliktų prie statulos, traukia keturratį vežimą su 
šventyklėle ir dievo statula. Tie, kurie stovi prie šventyk- 
los įėjimo, neleidžia jiems įvažiuoti, o tie, kurie meldžiasi, 
gina dievo statulą mušdami lazdomis tuos, kurie neleidžia 

važiuoti. Šitaip vyksta smarki lazdų kova. Besimušantys 
praskelia vieni kitiems galvas ir tikriausiai ne vienas iš 
jų miršta nuo žaizdų, nors patys egiptiečiai tvirtina, kad 
niekas nemirštąs. Vietiniai gyventojai štai kaip aiškina 
šių apeigų atsiradimą. Toje šventykloje gyvenanti Arėjo 
motina. Arėjas, užaugęs svetur, grįžęs ir norėjęs lytiškai 
suartėti su savo motina. Motinos tarnai niekada nebuvo 
jo matę ir nepažinojo, todėl nenorėję jo įleisti, varę šalin. 
Arėjas, atsivedęs iš kito polio būrį vyrų, smarkiai sumu- 
šęs motinos tarnus ir jėjęs pas motiną. Nuo to laiko jie 
per šventę rengią tas muštynes. 

64. Egiptiečiai pirmieji uždraudė šventyklose turėti su 
moterimis lytinius santykius ir įeiti į šventyklą vyrams, 
ką tik turėjusiems lytinių reikalų su moterimis ir dar ne- 
nusimaudžiusiems. Mat kitur, išskyrus egiptiečius ir he- 
lėnus, šventyklose vyrai turi lytinių reikalų su moterimis 
ir, nuo moterų atsikėlę, nė nenusiplovę tuojau eina į šven- 
tyklą — jų nuomone, žmonės irgi yra gyvuliai. Jie aiškina 
matą gyvulius ir paukščius besiporuojančius dievų šven- 
tyklose ir šventose giraitėse. Jeigu dievui tai nepatiktų, 
tai ir gyvuliai to, girdi, nedarytų. Taip jie ir kalba, ir el- 
giasi. Man tai nepatinka. O egiptiečiai išvis labai laikosi 
visokių tikybinių nuostatų ir šiuo atžvilgiu ypač stropiai 
saugo šventoves. 

65. Nons Egiptas yra šalia Libijos, bet jame nelabai 
daug tėra žvėrių. Visi gyvuliai ir žvėrys jame laikomi šven- 
tais. Jei imčiau pasakoti, kodėl jie laikomi šventais, turė- 
čiau įsileisti į tikybinius dalykus, o aš vengiu juos liesti. 
Tai darau tik būtinumo verčiamas. Gyvuliai prižiūrimi pa- 
gal tam tikrą paprotį: kiekvienos rūšies gyvuliams pri- 
žiūrėti paskiriami specialūs žmonės — vyrai ir moterys; 
tas garbingas pareigas vaikai paveldi iš tėvų. Kiekvienas 
polio gyventojas šitaip išreiškia pagarbą šventiesiems gy- 
vuliams. Pasimeldę dievui, kuriam skirtas tas gyvulys, jie 
nuskuta savo vaikui galvą — arba visą, arba pusę, arba 
trečdalį jos, ir nukirptus plaukus uždeda ant svarstyklių; 
į kitą svarstyklių lėkštę vietoj svarsčių įdeda sidabrinių 
pinigų. Kiek pinigų plaukai atsveria, tiek jų duoda gyvu- 
lių prižiūrėtojui, kad už tuos pinigus nupirktų žuvų ši- 
tiems gyvuliams šerti. Tai šitaip gyvuliai maitinami. Jei 
kas bent vieną gyvulį tyčia nužudo, tas baudžiamas mir- 
timi, o jei netyčia, turi sumokėti baudą, kurią nustato 

šventikai. O kas užmuša ibį arba sakalą — tyčia ar ne- 
tyčia,— baudžiamas mirtimi“*. | 

66. [Egiptiečiai] turi daug naminių gyvulių, bet jų 
būtų dar daugiau, jeigu katės nesielgtų keistai. Mat jos, 
atsivedusios kačiukų, nebeina pas katinus, ir šie, kad ir 
kaip norėdami, negali su jomis rujoti. Tada katinai ši- 
taip gudrauja: pagriebia iš kačių vaikus ir nužudo, bet 
nužudytų neėda. Katės, netekusios vaikų ir norėdamos vėl 
jų turėti, eina pas katinus, nes jos labai myli vaikus. Ki- 
lus gaisrui, katės elgiasi visiškai nesuprantamai. Egip- 
tiečiai nesirūpina gaisro gesinimu, o apsupa gaisravietę ir 
žiūri, kad katės neprasmuktų, bet jos lenda pro žmones, 
per juos šoka tiesiai į ugnį. Tai kelia egiptiečiams daug 
skausmo. Kuriuose namuose nugaišo katė, tų namų gy- 
ventojai nusiskuta antakius, o kuriuose nudvesia šuo, tuo- 
se jie nusiskuta visą kūną ir galvą. 

67. Pastipusios katės nugabenamos į Bubasčio polį, 
ten jos išbalzamuojamos ir šventuose kapuose palaidoja- 
mos. Šunis laidoja kiekvienas savo polyje šventuose ka- 
puose. Panašiai laidoja ir ichneumonus“. Žebenkštis, sa- 
kalus gabena į Buto polį, o ibius —į Hermopolį. Retai pa- 
sitaikančius lokius ir ne ką didesnius už lapes vilkus už- 
kasa ten pat, kur randa pastipusius. 

68. Krokodilų tokios savybės: keturis žiemos mėnesius 
jie nieko neėda. Jie yra sausumos ir vandens gyviai, nes 
deda kiaušinius ir peri vaikus sausumoje — joje praleidžia 
didesnę dalį dienos; naktį būna upėje, nes vanduo yra šil- 
tesnis už orą ir rasą. Iš visų mums žinomų gyvių kroko- 
dilas yra vienintelis iš mažiausio išaugantis į didžiausią. 
Krokodilai deda kiaušinius ne ką didesnius už žąsies, to- 
dėl ir jaunikliai išsirita atitinkamo dydžio; bet jie užauga 
iki 17 ir dar daugiau uolekčių. Krokodilo akys panašios į 
kiaulės akis; dantys ir išsikišusios iltys dideli, kaip ir vi- 
sas kūnas. Tai vienintelis gyvis, neturintis liežuvio ir ne- 
judinantis apatinio žandikaulio. Vien tik krokodilai viršu- 
tinį žandikaulį pričiaupia prie apatinio. Jų nagai aštrūs, 
nugaros oda kieta, žvynuota. Vandenyje jie akli, o sausu- 
moje labai gerai mato. Kadangi medžioja vandenyje, tai 
jų žiotys pilnos dėlių. Visi žvėrys ir paukščiai jų vengia, 
bet yra vienas paukščiukas, su kuriuo jie sugyvena tai- 
kiai, nes labai jiems naudingas. Kai krokodilas išbrenda 
į krantą ir išsižioja (jis taip daro papūtus zefyrui), tas 

paukščiukas įlenda į jo žiobtus ir lesa dėles. Krokodilui 
tatai malonu, todėl tam paukščiukui nieko nedaro. 

69. Vieni egiptiečiai krokodilus laiko šventais, o kiti 
su jais elgiasi kaip su priešais. Labiausiai juos gerbia tie, 
kurie gyvena apie Tėbus ir Merido ežerą: turi prisijaukinę 
po vieną krokodilą. Į jo ausis įveria auksinius auskarus 
su stikliukais, ant priekinių kojų užmauna apyrankes, mai- 
tina tik jam skirtu šventu maistu ir jam aukoja. Taip jie 
rūpinasi krokodilu, kol šis pastimpa, o tada išbalzamuo- 
ja ir palaidoja šventuose kapuose. Elefantinos apylinkėse 
gyvenantys egiptiečiai nelaiko krokodilų šventais ir net 
juos valgo. Vadina juos ne krokodilais, o champsais. Kro- 
kodilais juos praminė jonėnai, nes jiems pasirodė pana- 
šūs į driežiukus, gyvenančius jų gyvatvorėse. 

70. Medžioja krokodilus įvairiai. Aš papasakosiu tik 
vieną medžioklės būdą, nes jis man atrodo įdomiau- 
sias: ant meškerės kaip jauką užmauna kiaulės stubur- 
kaulį ir užmeta į upės vidurį, o pats medžiotojas stovi ant 
kranto, rankose laiko gyvą paršiuką ir jį muša. Išgirdęs 
paršiuko žviegimą, krokodilas atskuba, užtinka kiaulės 
stuburkaulį ir jį praryja; tada vyrai ištraukia krokodilą į 
krantą. Ištraukęs ant kranto, medžiotojas pirmiausia už- 
lipdo dumblu krokodilui akis ir tada jau lengvai su juo 
susidoroja, o neužlipdęs — sunkiai. 

71. Hipopotamai Papremio nome laikomi šventais, vi- 
same kitame Egipte — ne šventais. Jie yra keturkojai, 
skeltanagiai, buko snukio; sprandas panašus į arklio, su 
iltimis; uodega ir balsas — kaip arklio; didumo — kaip 
labai didelis jautis. Jų oda tokia stora, kad išdžiovinus 
iš jos galima gaminti ieties kotą. 

72. Upėje taip pat yra ūdrų — ir jos laikomos švento- 
mis. Iš žuvų šventomis laikomos vadinamosios žvynuoto- 
sios ir unguriai. Jie yra Nilui skirti, o iš paukščių — vie- 
nos rūšies laukinės žąsys. 

73. Yra ir kitas šventas paukštis, vadinamas feniksu“?. 
Aš jo gyvo nemačiau, tik nupieštą. Mat jis labai retai 
pas juos apsilanko — heliopoliečiai sako, kad tik kartą per 
000 metų. Jis atskrenda tik tada, kai pastimpa jo tėvas. 
Sprendžiant iš to, kaip piešiamas, jis turėtų atrodyti ši- 
taip: dalis plunksnų rožinės spalvos, dalis — raudonos; vi- 
sa savo išvaizda ir dydžiu primena erelį. Apie jį pasako- 
ja — bet tuo netikiu — štai ką: iš Arabijos jis atnešąs į 

Heliopolio šventyklą savo tėvą, suvyniotą į mirą, ir palai- 
dojąs toje saulės šventykloje. Gabenąs tokiu būdu: pir- 
miausia iš miros nulipdąs kiaušinį tokio dydžio, kokį tik 
įstengia panešti; paskui mėginąs tą kiaušinį nešti; kai 
jau gerai įprantąs jį pakelti, išimąs to kiaušinio vidų ir 
ten įdedąs savo tėvą; paskui vėl užlipinąs mira skylę, pro 
kurią buvo kiaušinį išskuobęs ir įdėjęs tėvą. Taigi kiauši- 
nis su tėvu yra tokio pat sunkumo. Tada tą kiaušinį nešąs 
| Egiptą, į dievo šventyklą. Taip jie pasakoja apie tą pau- 
štį. 

74. Tėbų apylinkėse yra šventų gyvačių, žmonėms ne- 
pavojingų. Jos nedidelės, galvos viršuje styro du ragu- 
čiai. Pastipusias laidoja Dzeuso šventyklose, nes jos esan- 
čios šiam dievui skirtos. 

75. Yra Arabijoje viena vieta maždaug ties Buto po- 
liu. Aš ir ten buvau nukeliavęs teirautis apie sparnuotą- 
sias gyvates. Atvykęs pamačiau tų gyvačių griaučius; tie- 
siog neįmanoma aprašyti, kiek daug jų ten buvo: gulėjo 
ištisos krūvos — ir labai didelės, ir mažesnės. Tokių krū- 
vų — begalės. Toji vieta, kur guli griaučiai, yra siauras 
tarpeklis tarp kalnų ir lygumos, pereinančios į Egipto ly- 
gumą. Pasakojama, kad tos gyvatės pavasarį skrenda iš 
Arabijos į Egiptą, o tarpeklyje jas pasitinka paukščiai 
ibiai ir neleidžia toliau skristi, vietoje užkapoja. Arabai 
sako, kad dėl to egiptiečiai taip gerbia ibius. Patys egi- 
ptiečiai prisipažįsta irgi gerbią ibius. 

76. Ibis atrodo šitaip: visas juodas, kojos kaip gervės, 
snapas kumpas, pats griežlės didumo. Tokie yra juodieji ibiai, 
kovojantys su gyvatėmis. O tų ibių, kurie žmonėms pai- 
niojasi po kojomis (ibių yra dviejų rūšių), galva ir kak- 
las pliki, plunksnos baltos, tik galvos, sprando, sparnų ir 
uodegos galo plunksnos juodos; kojos ir snapas tokie pa- 
tys kaip anų ibių. Sparnuotosios gyvatės panašios į van- 
denų gyvates, sparnai — be plunksnų, labai panašūs į ši- 
kšnosparnių sparnus. Manau, pakankamai pripasakojau 
apie šventuosius gyvius. 

77. Tie egiptiečiai, kurie gyvena dirbamojoje Egipto 
žemėje, labausiai iš visų žmonių rūpinasi, kad nežūtų 
praeities įvykių atminimas; jie yra išmintingiausi iš visų, 
su kuriais man teko susidurti. Jie gyvena šitaip: kas mė- 
nesį tris dienas iš eilės klizmomis ir vėmimais valosi vi- 
durius manydami, kad tokiu būdu apsisaugo nuo ligų, 

nes, anot jų, visų ligų šaltinis — maistas. Egiptiečiai ir 
šiaip yra iš visų žmonių — po libių — sveikiausi. Mano 
nuomone, tai priklauso nuo klimato — jų šalyje nesikei- 
čia metų laikai. Mat ligos žmones apninka dažniausiai 
vykstant visokiems pasikeitimams, o ypač keičiantis metų 
laikams. Duoną jie kepa iš speltos miltų, egiptietiškai va- 
dinamų kilestis. Vyną daro iš miežių, nes jų šalyje nėra 
vynuogių“. Žuvis valgo ne virtas, o vytintas arba sūdy- 
tas. Iš paukščių valgo putpeles, antis ir kai kuriuos ma- 
žus paukščiukus — taip pat ne virtus, o tik sūdytus. Vi- 
sas kitas žuvis ir paukščius, išskyrus tuos, kurie laikomi 
šventais, jie valgo virtus arba keptus. 

78. Turtingųjų puotose po pietų vienas vyras nešioja 
aplink stalą iš medžio padarytą ir į karstą įdėtą žmogaus 
statulą, savo išvaizda ir spalva visiškai panašią į tikrą 
lavoną,— maždaug uolekties, o kartais ir dviejų uolekčių 
dydžio, ir, rodydamas kiekvienam puotos dalyviui, sa- 
ko: „Pažiūrėk į šitą ir gerk, linksminkis, nes ir tu būsi 
toks, kai numirsi.“ Tokie yra egiptiečių puotavimo pa- 
pročiai. 

79. Egiptiečiai turi savų iš kartos į kartą perduodamų 
giesmių, todėl jokių svetimų giesmių nepripažįsta. Tarp 
įvairių ir įdomių jų papročių reikia paminėti paprotį gie- 
doti Lino giesmę, kurią gieda taip pat Finikijoje, Kipre 
ir kitur. Nors įvairios tautos ją nevienodai vadina“ė, bet 
ji yra ta pati helėnų giesmė, taip pat vadinama Linu. 
Daug kuo stebėjausi būdamas Egipte, bet labiausiai mane 
stebino, iš kur jie paėmė Lino giesmę. Matyt, jie nuo 
senų laikų įą gieda. Egiptietiškai Linas vadinasi Maneras. 
Egiptiečiai pasakoja, kad jis buvo vienturtis pirmojo Egi- 
pto karaliaus sūnus. Jo ankstyvą mirtį jie apraudojo 
raudomis, ir toji buvo tada pirmutinė ir vienintelė egip- 
tiečių rauda. 

80. Yra dar vienas egiptiečių paprotys, panašus į he- 
lėnų, konkrečiai — į lakedemoniečių: jaunuoliai, susitikę 
senukus, pasitraukia jiems iš kelio ir, įėjus senukams, at- 
sistoja. Tačiau egiptiečiai turi paprotį, visai nepanašų į 
helėnų: susitikę jie ne žodžiais pasisveikina, o nuleidžia 
ranką iki kelių. 

81. Egiptiečiai dėvi lininius, apačioje mezginiais pa- 
puoštus chitonus, vadinamus kalasiriais. Ant chitonų už- 
simeta baltus vilnonius apsiaustus. Tačiau į šventyklas 

neina su vilnoniais drabužiais ir su jais nelaidojami, nes 
tai būtų nepadoru. Sis egiptiečių paprotys atitinka vadi- 
namąsias ortikų ir bakchantų misterijas, kilusias iš Egi- 
pto, taip pat pitagoriečių misterijas“, nes ir šių misteri- 
jų dalyviai nelaidojami su vilnoniais drabužiais. Apie tai 
irgi pasakojamas šventas mitas. 

82. Stai ką dar egiptiečiai yra sugalvoję: jie kiekvieną 
mėnesį ir kiekvieną dieną yra paskyrę vienam kuriam nors 
dievui. Jie moka nuspėti, koks likimas bus žmogaus, gi- 
musio tokią ar tokią dieną, kaip jis mirs ir koks jis bus. 
Siais dalykais pasinaudojo helėnų poetai. Būrimams ir 
stebuklams egiptiečiai skiria daugiau dėmesio, negu kitų 
kraštų žmonės. Įvykus stebuklui, jie laukia padarinių 
ir juos užsirašo. Ateityje įvykus tokiam pačiam stebuk- 
lui, egiptiečių nuomone, jo padariniai irgi bus tokie 
patys. 

83. Su pranašystėmis yra šitaip: nė vienas mirtinga- 
sis, anot jų, pranašavimo galios neturi; ją turi tik kai 
kurie dievai. Antai Egipte yra Heraklio, Apolono, Atė- 
nės, Artemidės, Arėjo, Dzeuso orakulai. Garbingiausias iš 
visų — Letojos orakulas Buto polyje. Bet tų orakulų pra- 
našavimo būdas yra nevienodas, gana skirtingas. 

84. Gydymo meną egiptiečiai yra susiskirstę į sritis: 
kiekvienas gydytojas gydo tik vieną ligą. Todėl ten pilna 
gydytojų: vieni gydo akis, antri — galvą, treti — dantis, 
ketvirti — pilvą, dar kiti — įvairias neaiškias ligas. 

85. Štai kaip jie aprauda mirusius ir juos laidoja: jei 
namuose miršta garbingas vyras, visos tų namų moterys 
išsitepa galvą arba veidą purvu. Paskui, palikusios na- 
mie lavoną, išbėga į polį ir vaikščioja po jį iki pusės ap- 
sinuoginusios ir apnuoginusios krūtis, raudodamos muša- 
si į krūtinę. Prie jų prisideda visos giminaitės. Iš kitos 
pusės vyrai irgi raudodami mušasi į krūtinę iki pusės 
apsinuoginę. Po to lavonas išnešamas balzamuoti. 

86. Yra žmonių, kurie moka šį darbą ir specialiai 
juo užsiima. Kai jiems atneša lavoną, šie parodo atnešė- 
jams medinius lavonų pavyzdžius, nupieštus taip, lyg bū- 
tų tikrai balzamuoti. Pirmiausia pasiūlo, jų žodžiais, ge- 
riausią balzamavimo būdą, pritaikytą balzamuojant tą (jo 
vardo man neleidžia pasakyti tikyba — juk čia toks svar- 
bus dalykas!), paskui — blogesnį už pirmąjį ir pigesnį ir 
pagaliau — trečiąjį, patį pigiausią. Parodę pavyzdžius, jie 

paklausia, kuriuo iš tų trijų būdų jie norėtų savo lavoną 
išbalzamuoti. Sulygę kainą, mirusiojo giminės išeina, o 
balzamuotojai pasilikę štai kaip balzamuoja. Pagal ge- 
riausiąjį balzamavimo būdą: pirmiausia lenkta geležimi 
pro nosies šnerves išima smegenis — dalį ištraukia ši- 
taip, dalį sunaikina įpylę vaistų. Paskui aštriu Etiopijos ak- 
meniu prarėžia lavoną ir išima skrandį ir visus vidurius; ta- 
da pilvo ruimą išvalo ir išplauna palmių vynu, pribarsto 
smulkiai sutrintų kvepiančių žolių ir dar kartą išvalo. Ta- 
da pilvo ertmę pripildo grynos sutrintos miros, kasijos ir 
kitų kvepalų, išskyrus Libano smilkalus, ir vėl pilvą už- 
siuva. Tai padarę, balzamuoja: panardina lavoną 70 die- 
nų į natrio šarmą. Ilgiau kaip 70 dienų laikyti pamerkto 
negalima. Praėjus 70 dienų, lavoną nuplauna ir visą ap- 
vynioja labai plonos drobės juostomis, patepdami jas gu- 
ma"?, kurią egiptiečiai vartoja vietoj klijų. Tada giminės, 
pasidirbdinę žmogaus išvaizdos karstą, atsiima lavoną ir 
įdeda į jį. Paskui nuneša į kapinių namą ir pastato prie 
sienos stačią. 

87. Toks yra brangiausias balzamavimo būdas. Kurie 
nori balzamuoti antruoju būdu, pigesniu, nes pirmasis bū- 
das jiems per brangus, tiems štai kaip balzamuoja: pri- 
pila į klizmą kedro aliejaus ir suleidžia jį į lavono vidu- 
rius; šiuo atveju nei pilvo neprarėžia, nei vidurių neiši- 
ma; pro sėdynę suleidžia aliejų, paskui angą uždaro, kad 
skystis neišbėgtų, ir balzamuoja natrio šarmu nustatytą 
skaičių dienų; paskutinę dieną išleidžia iš vidurių kedro 
aliejų, kurį buvo suleidę. Sis aliejus turi tokią galią, kad 
ištekėdamas kartu išvaro laukan sutirpusius vidurius, šir- 
dį, plaučius, kepenis, o mėsas šarmas sutirpina taip, kad 
iš lavono lieka tik oda ir kaulai. Šitaip padarę, grąžina 
lavoną daugiau jam nieko nepadarę. 

88. Trečiasis balzamavimo būdas yra pigiausias; juo 
naudojasi neturtingieji. Išplovę ridikų sultimis vidurius, 
lavoną balzamuoja šarmu 70 dienų ir atiduoda neštis 
namo. 

89. Kilmingų vyrų žmonas arba šiaip labai gražias ar 
pasižymėjusias moteris mirusias ne tuojau duoda balza- 
muoti — jas perduoda balzamuotojams tik po 3—4 dienų. 
Šitaip elgiamasi todėl, kad balzamuotojai neužsimanytų 
su jomis santykiauti. Mat, sako, vienas balzamuotojas 

prievartavo ką tik mirusios moters lavoną ir buvo nutver- 
tas — apie tai pranešė kitas balzamuotojas. 

90. Jei egiptietį ar svetimšalį pagrobia krokodilas ar- 
ba šiaip jis prigeria upėje, tai žmonės, gyvenantys tame 
polyje, kur vanduo išneša lavoną, privalo jį balzamuoti, 
viskuo gerai pasirūpinti ir palaidoti šventame name. Prie 
jo neturi teisės niekas prisiliesti — net namiškiai ir drau- 
gai. Jį palaidoja patys Nilo šventikai — mat jis esąs kaž- 
kas daugiau negu žmogus. 

91. Helėnų papročių egiptiečiai vengia — apskritai jo- 
kių svetimų tautų papročių jie nejsileidžia. Taip elgiasi 
visi egiptiečiai, išskyrus gyvenančius dideliame Chemio 
polyje Tėbų nome netoli Neapolio. Tame polyje yra ketur- 
kampis Danajos sūnaus Persėjo! šventas sklypas; ap- 
link jį auga palmės. Akmeninis švento sklypo prieangis 
labai didelis. Prie jo stovi dvi didžiulės akmeninės statu- 
los. Tame šventame sklype yra šventykla, o joje — Persė- 
jo statula. Chemio gyventojai teigia, kad Persėjas dažnai 
jiems pasirodo; kartais šventykloje jie randa dviejų uo- 
lekčių dydžio jo sandalą. Kai tas sandalas atsiranda, vi- 
sam Egiptui gerai sekasi. Taip jie pasakoja. Persėjo gar- 
bei jie atlieka šitokias helėniškas apeigas: surengia 
įvairias varžybas; nugalėtojus apdovanoja gyvuliais, vilno- 
niais apsiaustais ir odomis. Paklausti, kodėl tik jiems vie- 
niems Persėjas pasirodo ir kodėl tik jie rengia tas var- 
žybas, o kiti egiptiečiai — ne, jie man atsakė, kad Per- 
sėjas kilęs iš jų polio: Danajas ir Linkėjas'2 buvo chemie- 
čiai ir iš čia išplaukė į Heladą. Iš jųdviejų jie išvedė Per- 
sėjo atvykimo į Egiptą priežastį, kaip ir helėnai — par- 
gabenti iš Libijos Gorgonės galvą. Tada jis užsukęs ir 
pas juos ir atpažinęs visus savo giminaičius. Persėjas 
juos susiradęs todėl, kad buvo įsiminęs iš savo motinos 
girdėtą Chemio vardą. Varžybas jie pradėję paties Persė- 
jo liepti. 

92. Tokie yra papročiai egiptiečių, gyvenančių toliau 
nuo pelkių. Pelkėse gyvenančių egiptiečių papročiai to- 
kie patys, kaip ir visų kitų: be to, kiekvienas iš jų turi tik 
vieną žmoną, taip kaip helėnai. Ieškodami pigaus maisto, 
jie štai ką sugalvojo: kai Nilas patvinsta ir apsemia ly- 
gumas, vandenyje išauga daug lelijų, kurias egiptiečiai 
vadina lotosu. Prisiskynę tų lelijų, jas išdžiovina prieš 
saulę, išima grūdus iš jų galvų, panašių į aguonų galvu- 

tes, ir sutrynę kepasi duoną. Ir to lotoso šaknys valgo- 
mos; jos saldžios, apvalios, obuolio didumo. Upėje auga 
ir kitokios rūšies lelijos, panašios į rožę. Jų vaisius su- 
bręsta ant kito stiebo, išeinančio iš šaknies, — jis panašus 
į širšių lizdą; jos duoda daug vaisių. Vaisiaus branduo- 
lys valgomas kaip ir alyvos branduolys. Jį valgo ir žalią, 
ir džiovintą. O vienmetes papirusų atžalas, išsirovę iš pel- 
kės, šitaip suvartoja: viršutinę jų dalį nupjauna ir varto- 
ja kitiems reikalams, o apatinę, maždaug uolekčio ilgio, 
valgo ir pardavinėja. Kai nori, kad papirusas būtų ska- 
nesnis, troškina karštoje duonkepėje ir paskui valgo. Kai 
kurie maitinasi tik žuvimis: pasigavę išima vidurius, su- 
vytina ir vytintas valgo. 

93. Būriais gyvenančios žuvys Nile nelabai veisiasi. 
Jos daugiausia gyvena ežeruose ir štai ką daro: kai atei- 
na laikas neršti, būriais išplaukia į jūrą. Priekyje plaukia 
patinai ir visą laiką leidžia ikrus; patelės, plaukdamos 
iš paskos, tuos ikrus ryja ir šitaip apsivaisina. Prisiriju- 
sios tų ikrų, jos grįžta į savo įprastas vietas. Tuokart vado- 
vauja nebe patinai, o patelės. Plaukdamos būriais, jos da- 
ro tą patį, ką anksčiau darė patinai: leidžia ikrus, o pa- 
tinai, plaukdami iš paskos, juos ryja. Likę nesuryti ikrai 
auga ir virsta žuvimis. Sugavęs į jūrą plaukiančią žuvį, 
pamatysi nubrūžintą kairiąją galvos pusę, o atgal grįž- 
tančios nubrūžinta dešinioji pusė. Štai dėl ko taip yra: 
žuvys plaukia į jūrą palei kairįjį upės krantą ir grįžda- 
mos glaudžiasi prie to paties kranto, kad galėtų atsilai- 
kyti prieš srovę. Kai Nilas ima tvinti, įdubas ir pelkes pa- 
lei upę pirmiausia užpila per kraštus tvinstantis vanduo. 
Kai tik duobės prisipildo vandens, jose atsiranda dau- 
gybė mažyčių žuvyčių. Kaip jos ten atsiduria? Mano nuo- 
monė tokia: Nilui slūgstant, žuvys padeda į dumblą ikrus 
ir pasitraukia kartu su slūgstančių upės vandeniu. Kai van- 
duo pakilęs vėl duobes užlieja, iš tų ikrų tuojau išsirita 
žuvytės. Tai tiek apie žuvis. 

94. Riebalus pelkių gyventojai gaminasi iš ricinžo- 
lės, kurią jie vadina kiki. Daro šitaip: ricinžoles sėja ant 
kanalų ir ežerų krantų — Heladoje šis augalas yra lauki- 
nis. Jis užaugina gausų derlių, tik labai dvokiantį. Surin- 
kę to augalo vaisius, vieni juos daužo ir spaudžia iš jų 
aliejų, o kiti apkepę verda ir išbėgusį iš jo skystimą ren- 

ka. Jis yra riebus ir žibintams tinka ne blogiau už alyvų 
aliejų, tik degdamas labai dvokia. 

95. Prieš begales uodų jie imasi šitokių priemonių: 
gyvenantys toliau nuo pelkių pasistato bokštus?3, į juos 
įsilipę miega. Mat dėl vėjo uodai negali aukštai skrai- 
dyti. Pelkių gyventojai vietoj bokštų štai ką susigalvojo: 
kiekvienas vyras turi tinklą, su kuriuo dieną žuvis gaudo, 
naktį aptiesia juo tą vietą, kurioje miega, ir po juo pa- 
lindęs ilsisi. Jei kas guli susisupęs į apsiaustą ar drobę, 
uodai ir pro drabužį kanda, o pro tinklą nė nemėgina ką- 
sti. 

96. Laivus prekėms gabenti egiptiečiai dirba iš akan- 
tos. Ji panaši į Kirėnės lotosą, o sakai — tikra guma. Pri- 
sikapoję maždaug dviejų uolekčių ilgio akantos, kloja ją 
kaip plytas ir sukabina ilgomis medinėmis vinimis. Ant 
šito plausto skersai padeda sijas. Sienų tie laivai neturi. 
Akantos sandūras iš vidinės pusės suriša papiruso plau- 
šais. Vairą daro tik vieną ir jį prakiša pro laivo dugną. 
Stiebas būna iš akantos, burės — iš papiruso. Tie laivai 
prieš srovę negali plaukti, jeigu jų nevaro stiprus vėjas; 
juos tempia žmonės, eidami krantu. Pasroviui šie laivai 
plaukia patys. Iš tamarisko padaroma kažkas panašaus į 
duris. Jos suraišiojamos meldais. Be to, paimamas pragrę- 
žtas maždaug dviejų talentų svorio akmuo. Tas duris, vir- 
ve pririštas, paleidžia plaukti laivo priekyje, o akmenį, 
pririštą kita virve — užpakalyje. Srovės nešamos durys 
greitai plaukia ir traukia paskui save barisą (šitaip vadi- 
nami laivai). Užpakalyje tempiamas akmuo, giliai nu- 
grimzdęs, vairuoja laivą. Tokių laivų jie turi baisiai daug. 
Kai kurie iš jų pakelia net daug tūkstančių talentų. 

97. Kai Nilas išsilieja iš krantų, matyti tik poliai, ky- 
šą iš vandens; jie primena Egėjo jūros salas: visa Egip- 
to žemė virsta jūra, iš vandens kyšo tik poliai. Tuo laiku 
plaukiojama ne upės vaga, o per vidurį lygumos, pavyz- 
džiui, iš Naukračio'* į Memfį plaukiama palei piramides; 
tai netikras kelias: tikrasis eina Deltos smaigaliu ir palei 
Kerkasoro polį. Plaukdamas lyguma iš jūros ir Kanobo, 
atvyksi į Antilą ir į vadinamąjį Archandro polį??. 

98. Antila yra garsus polis: ji duodama kaip rinktinė 
dovana Egipto karaliaus žmonai batams nusipirkti. Tai 
daroma nuo to laiko, kai Egiptą užvaldė persai. Antrasis 
polis, mano nuomone, gavo vardą nuo Danajo žento Ar- 

chandro, Tijo sūnaus, Achajo vaikaičio, nes jis ir vadina- 
mas Archandro poliu. Gal buvo ir koks kitas Archandras, 
bet tas vardas — ne egiptietiškas. 

99. Iki šiol pasakojau apie tai, ką pats mačiau ir ką 
sužinojau teiraudamasis. Be to, dėsčiau savo samprota- 
vimus. O dabar papasakosiu tai, ką girdėjau iš egiptie- 
čių, ir tik vietomis pridursiu tai, ką ir pats mačiau. Šven- 
tikai tvirtino, kad pirmasis karalius Menas apsaugojo Me- 
miį pylimais. Mat anksčiau upė tekėjo palei smiltinguo- 
sius kalnus iš Libijos pusės. Taigi Menas maždaug 100 
stadijų atstumu nuo Memiio užtvenkė iš pietų pusės upės 
vingį ir senąją vagą nusausino, o upę kanalais nukreipė 
į naują vagą per vidurį kalnų. Dar ir dabar persai labai 
stropiai saugo to upės vingio užtvanką, kasmet ją taiso 
ir tvirtina. Juk jeigu upė ten prasilaužtų ir pasipiltų, ga- 
lėtų Memiį užtvindyti. Pirmasis karalius Menas, su už- 
tvanka nusausinęs tą vietovę, įkūrė ten polį, dabar vadi- 
namą Memiiu. (Be to, Memiis yra siauroje Egipto vieto- 
je.) Siaurės vakarų pusėje (iš rytų pusės Memiį ribo- 
ja Nilo upė) nuo naujojo polio iškasė ežerą ir iš upės pri- 
leido į jį vandens. Pačiame polyje pastatė Hefaistui di- 
delę ir gražią šventyklą. 

100. Šventikai iš papirusų perskaitė man vardus 330 
karalių, valdžiusių po Meno. Tokioje daugybėje žmonių 
kartų buvo 18 etiopų, viena moteris egiptietė, visi kiti — 
vyrai egiptiečiai. Tos karalienės vardas buvo toks pats 
kaip ir babilonietės — Nitokridė?'. Jos brolis buvo Egipto 
karalius. Jį nužudę, egiptiečiai valdžią perdavė seseriai. 
Keršydama už savo brolį, ji klastingai nužudė daug egip- 
tiečių: išsimūrijo ilgą kambarį po žeme ir paskelbė neva 
rengianti įkurtuves, o iš tikrųjų turėjo galvoje ką kita: 
susikvietusi tuos egiptiečius, kuriuos žinojo esant labiau- 
siai kaltus dėl brolio nužudymo, vaišino, o kol šie vaiši- 
nosi, per slaptą požeminį kanalą užpylė juos upės van- 
deniu. Tai viskas, ką apie ją sužinojau iš šventikų. Beje, 
dar jie sakė, kad, padariusi tokį nusikaltimą ir norėdama 
išvengti bausmės, ji pati įšokusi į žarijų pilną kambarį. 

101. Visi kiti karaliai, anot šventikų, buvo nežymūs, 
jie nepadarė jokių žygdarbių, išskyrus paskutinįjį — Me- 
ridą. Sisai pastatė nuostabius Hefaisto šventyklos propi- 
lėjus, atkreiptus į šiaurę, be to, iškasė ežerą (paskui pa- 
sakysiu, kiek stadijų sudaro jo perimetras)?ė, Vidury eže- 

ro pastatė piramides — jų dydį nupasakosiu vėliau, kai 
kalbėsiu apie šį ežerą. Tokius darbus nuveikė Meridas, 
o iš kitų karalių nė vienas nėra nieko vertingo padaręs. 

102. Todėl aš juos nutylėsiu ir paminėsiu tą, kuris po 
jų valdė. Jis vadinosi Sesostris"?. Sventikai pasakojo, kad 
jis pirmasis išplaukęs su dideliais karo laivais iš Arabi- 
jos įlankos ir užkariavęs tuos žmones, kurie gyvena prie 
Raudonosios jūros. Iš čia plaukęs tolyn, kol pagaliau įp- 
laukęs į jūrą, kurioje nebuvę galima plaukioti — tokia ji 
buvusi sekli. Iš ten Sesostris grįžęs į Egiptą. Tada, anot 
šventikų, jis pasiėmęs didelę kariuomenę ir patraukęs per 
sausumą, užkariaudamas kiekvieną pakeliui pasitaikan- 
čią tautą. Kuri tauta buvo kovinga ir didvyriškai gynėsi, 
tos krašte jis pastatydavęs stelą ir ant jos užrašydavęs 
savo vardą, šalies pavadinimą ir tai, kad jis, Sesostris, 
ginklu ją įveikęs. Kurių polius paimdavęs lengvai, nesu- 
tikdamas pasipriešinimo, tų krašte steloje užrašydavęs 
tą patį tekstą, kaip ir narsiųjų tautų kraštuose, bet šalia 
nupiešdavęs moters gėdingąją dalį, tuo parodydamas, kad 
tie yra bailiai. 

103. Taip darydamas, jis perėjęs visą žemyną ir atsi- 
dūręs Europoje. Persikėlęs iš Azijos į Europą, jis užka- 
riavęs skitus ir trakus. Mano nuomone, šios tautos yra 
tolimiausios, kurias kada nors buvo pasiekusi egiptiečių 
kariuomenė. Šių tautų kraštuose dar randama tokių pačių 
stelų, o toliau jų nebėra. Čia jis apsigręžęs ir patraukęs 
atgal. O kai atėjęs prie Fasio upės, tiksliai nežinau, ar 
pats karalius Sesostris atskyręs tam tikrą kariuomenės 
dalį ir palikęs ją gyventi toje šalyje, ar dalis karių, ne- 
patenkintų savo karaliaus klajonėmis, nutarę pasilikti 
prie Fasio upės. 

104. Mat kolchai, atrodo, yra egiptiečiai. Man kilo to- 
kia mintis, kai tik juos pamačiau ir nieko apie tai dar 
nebuvau išgirdęs iš kitų. Susidomėjęs tuo dalyku, klau- 
sinėjau ir vienus, ir kitus. Pasirodo, kolchai geriau prisi- 
mena egiptiečius, negu egiptiečiai kolchus. Egiptiečiai 
tvirtino, kad kolchai kilę iš Sesostrio kariuomenės. Taip 
manau ir aš, nes jie tamsiaodžiai ir garbanotais plau- 
kais. Bet tai, žinoma, nieko nereiškia, nes tokių yra ir 
daugiau. Bet štai kas svarbu: iš visų tautų tik kolchai, 
egiptiečiai ir etiopai jau nuo senų senovės apipjausto sa- 


- 0170 209 e e 


)126( 


prisipažįsta apipjaustyti išmokę iš egiptiečių, o sirai, gy- 
venantys prie Termodonto ir Partenijo upių““, taip pat 
makronai, jų kaimynai, sakosi tik neseniai apipjaustymą 
įsivedę iš kolchų. Tik šios gentys apipjausto — ir visai 
taip pat, kaip egiptiečiai. Kai dėl egiptiečių ir etiopų, tai 
negaliu pasakyti, kurie iš kurių perėmė šį paprotį. Atro- 
do, kad abeji apipjausto jau nuo labai seniai. Kad kitos 
tautos šito išmoko iš egiptiečių, yra toks svarbus įrody- 
giu nebeseka egiptiečiais ir naujagimių nebeapipjausto. 

105. Jei norit, pasakysiu dar vieną dalyką, kuo kol- 
chai buvo panašūs į egiptiečius: tik jie ir egiptiečiai vie- 
naip audžia drobes. Be to, jų gyvenimo būdas ir kalba yra 
panašūs į egiptiečių. Kolchų drobes helėnai vadina sar- 
doniškomis*!, o iš Egipto atgabentas — egiptietiškomis. 

106. Daugumos stelų, kurias Sesostris pastatė įvairio- 
se šalyse, šiandien nebėra išlikusių, bet Palestinos Siri- 
joje pats mačiau stovinčias su įrašais ir nupieštomis mo- 
ters gėdingomis dalimis. Sesostris paliko ir Jonijoje du 
uolose iškaltus reljefinius savo atvaizdus — vieną prie 
kelio iš Efeso į Fokėją, o kitą — pakeliui iš Sardų į Smir- 
nąėž. Abiejose vietose iškaltas puspenkto sprindžio aukš- 
čio vyras: dešiniojoje rankoje jis laiko ietį, kairiojoje — 
lanką. Šiaip visa jo karinė apranga egiptietiška ir kartu 
etiopiška. Nuo vieno peties iki kito per krūtinę iškaltas 
egiptietiškas šventų rašmenų įrašas. Jo prasmė tokia: „Aš 
pats savo rankomis šitą kraštą užkariavau.“ Kas jis toks 
ir iš kur, nepasakyta, bet pasakyta kitoje vietoje. Kai ku- 
rie, matę tą atvaizdą, visai nuklysdami nuo tiesos spėja, 
kad tai esąs Memnonoss atvaizdas. 

107. Sventikai pasakoja, kad egiptietis Sesostris, grįž- 
damas iš tų žygių ir kartu su savimi vesdamas daugybę 
žmonių iš užkariautų kraštų, atvykęs į Pelusijo Daf- 
nes. Čia jo brolis, kuriam buvo pavedęs laikinai valdyti 
Egiptą, pasikvietęs jį su vaikais į vaišes. Kol tie vaišinę- 
si, brolis apdėjęs tą namą malkomis ir uždeges. Tai pa- 
matęs, Sesostris tuojau pasitaręs su savo žmona — mat 
jis kartu gabendavęsis ir žmoną; ši jam patarusi iš šešių 
sūnų du pertiesti per ugnį ir šitaip pasidaryti tarsi tiltą, 
o paskui visiems kitiems per tą tiltą pereiti ir išsigelbėti. 
Sesostris paklausęs žmonos patarimo, ir du jo sūnūs su- 
degę, o kiti kartu su tėvu išsigelbėję. 

108. Grįžęs į Egiptą ir nubaudęs savo brolį, parsives- 
tąją iš užimtų kraštų žmonių minią štai kam panaudo- 
jęs: jie suvilkę Hefaisto šventyklai statyti paruoštus di- 
džiulius akmenis ir iškasę visus dabar Egipte esančius ka- 
nalus. Šitaip jie padarę Egiptą nebetinkamą arkliais jo- 
dinėti ir vežimais važinėti. Mat nuo to laiko Egiptas, nors 
ir ištisai lyguma būdamas, nebetinka nei arkliais jodinėti, 
nei vežimais važinėti. Dėl to kalti kanalai, išvedžioti kra- 
šte įvairiomis kryptimis. Ir štai kodėl karalius Egiptą 
išraizgė kanalais: tie egiptiečių poliai, kurie buvo ato- 
kiau nuo upės, Nilut nuslūgus, stokodavo vandens ir tu- 
rėdavo gerti iš šulinių sūroką vandenį. Todėl Egiptas ir 
buvo išraižytas kanalais. 

109. Girdėjau, kad tas karalius egiptiečiams padalijęs 
visą Egipto žemę: kiekvienam jis davęs po vienodo dydžio 
keturkampį sklypą. Iš tų sklypų jis ir gaudavęs pajamų, 
nes buvo įsakęs kasmet duoti jam duoklę. Jeigu išsilie- 
jusi upė atplėšdavo dalį kurio nors sklypo, tai jo valdy- 
tojas, muėjęs pas karalių, pranešdavęs, kas atsitiko; ta- 
da karalius nusiųsdavęs savo žmones apžiūrėti ir išma- 
tuoti, kiek sumažėjo sklypas, kad mokestis būtų atitinka- 
mai sumažintas. Aš manau, kad iš to atsirado žemės ma- 
tavimo menas (geometrija), kurį vėliau perėmė helėnai. 
Bet saulės laikrodį su jo rodykle ir 12 dienos valandų he- 
lėnai perėmė iš babiloniečių. 

110. Tik šis vienas Egipto karalius valdė ir etiopus. 
Atminimui jis paliko priešais Hefaisto šventyklą dvi ak- 
menines savo paties ir žmonos statulas — kiekvieną 30 
uolekčių aukščio; šalia stovi keturių jo sūnų statulos po 20 
uolekčių aukščio. Praėjus daug laiko, Hefaisto šventikas 
neleido persų karaliui Darijui priešais šias statulas pa- 
sistatyti savo statulą sakydamas, kad jis nesąs atlikęs to- 
kių didelių darbų kaip egiptietis Sesostris. Mat Sesostris 
ir šiaip daug tautų užkariavęs, ne mažiau už Darijų, ir 
skitus, o Darijus neįstengęs skitų įveikti. Todėl neteisin- 
ga pasistatyti savo statulą priešais jo statulą, nepralen- 
kus jo žygdarbiais. Darijus, sako, su tuo sutikęs ir nu- 
sileidęs8*. 

111. Sesostriui mirus, sako, valdžią perėmęs jo sūnus 
Feronas. Jis neatlikęs jokio karo žygio, bet atsitikę taip, 
kad apakęs, ir štai dėl ko. Kartą Nilui labai patvinus (net 
18 uolekčių pakilus ir užliejus lankas), vėjas sukėlęs upė- 

je dideles bangas. Tasai karalius iš pykčio pačiupęs ietį 
ir paleidęs į patį bangų sūkurį; tuoj po to jam pradėję 
skaudėti akis, ir jis apakęs. Dešimtį metų Feronas buvęs 
aklas, o vienuoliktaisiais atėjusi iš Buto polio orakulo iš- 
tarmė, kad bausmės laikas jam jau tuoj baigsis, ir jis 
praregėsiąs, kai praplausiąs akis šlapimu tos moters, 
kuri turėjo lytinių santykių tik su savo vyru, o su kitais 
vyrais nesantykiavo. Pirmiausia jis pamėginęs savo žmo- 
nos šlapimą, bet nepraregėjęs. Tada ėmęs iš eilės mėginti 
visų kitų moterų šlapimą; kai pagaliau praregėjęs, jisai 
surinkęs visas tas moteris, išskyrus tą, kurios šlapimu 
praplovęs akis ir praregėjęs, į vieną polį, dabar vadinamą 
Eritrebolu, ir sudeginęs su visu poliu. O tą moterį, kurios 
šlapimu praplovęs akis ir praregėjęs, jis pasiėmęs už žmo- 
ną. Išsigydęs akis, Feronas nusiuntęs dovanų visoms gar- 
siausioms šventykloms; žymiausia iš tų dovanų ir labiau- 
siai minėtina stovi Helijo šventykloje: du 100 uolekčių il- 
gio, 8 uolekčių pločio akmeniniai obeliskai, kiekvienas pa- 
darytas iš vientiso akmens. 

112. Sako, valdžią iš Ferono perėmęs vienas memiie- 
tis, kurį helėnai vadinę Protėju. Dar ir dabar Memiyje yra 
jo šventovė, labai graži ir puikiai įrengta; ji stovi į pic- 
tus nuo Hefaisto šventyklos. Aplinkui gyvena Tyro tini- 
kiečiai, ir visa ši vieta vadinama Tyriečių stovykla. Pro- 
tėjo šventovėje yra šventykla, vadinama Svetimšalės At- 
roditės$ vardu. Manau, kad tai bus Tindarėjo dukters 
Helenos šventykla. Mat girdėjau, kad Helena gyveno pas 
Protėją; be to, šventykia vadinama Svetimšalės Afrodi- 
tės vardu — nė viena Afroditės šventykla niekur nevadi- 
nama Svetimšalės. 

113. Mano klausinėjami apie Heleną, šventikai štai 
ką papasakojo. Aleksandras, pasigrobęs iš Spartos Heleną, 
išplaukė namo. Plaukiant Egėjo jūra, baisūs vėjai jį nu- 
bloškė į Egipto jūrą. Vėjams nesiliaujant, priplaukė Egip- 
tą, o Egipte — Nilo žiotis, dabar vadinamas Kanobo žio- 
timis, pas tarichėjus. Ant kranto buvo — ir dabar tebė- 
ra — Heraklio šventykla. Jei vergas (nesvarbu kieno jis 
būtų) pabėga nuo šeimininko ir, įėjęs į tą šventyklą, įbrė- 
žia šventuosius ženklus, tuo atsiduodamas dievo glo- 
bai, tai pasidaro neliečiamas. Šitas senovinis paprotys 
išliko iki šių dienų. Aleksandro tarnai, sužinoję tokį pa- 
proti, pabėgo į šią šventyklą ir, atsidavę dievo globai, ap- 

kaltino Aleksandrą, norėdami jam pakenkti: išpasakojo 
viską, kaip buvo, ir apie Heleną, ir apie Menelajui pada- 
rytą skriaudą. Jie kaltino Aleksandrą šventikams ir tų 
Nilo žiočių sargybiniui, kurio vardas buvo Tonidas. 

114. Išgirdęs tai, jis skubiai pasiuntė į Memiį Protėjui 
šitokią žinią: „Atvyko svetimšalis, kilimo teukrasš“, pa- 
daręs Heladoje nedorą darbą; mat suviliojo savo viešin- 
tojo žmoną ir atsigabeno ją su daugybe turtų, nublokštas 
vėjų į šią šalį. Ar nieko nedarysim ir leisim jam išplaukti, 
ar atimsim iš jo tai, ką gabenasi?“ Protėjas atsiuntė jam 
šitokį atsakymą: „Vyrą, kuris taip nedorai pasielgė su sa- 
vo viešintoju, suėmę atveskite pas mane, kad išgirsčiau 
jo pasiaiškinimą.“ 

115. Gavęs tokią žinią, Tonidas suėmė Aleksandrą ir 
sulaikė jo laivus; vėliau jį patį ir Heleną su visais turtais 
nugabeno į Memiį — net ir tarnus, kurie prašėsi dievo 
globos. Kai visi buvo nugabenti, Protėjas paklausė Alek- 
sandrą, kas jis esąs ir iš kur plaukiąs. Šis jam pasakė 
ir savo kilmę, ir kuo vardu tėvynė, ir nupasakojo, iš kur 
plaukiąs. Tada Protėjas pasiteiravo, iš kur jis gavo He- 
leną. Aleksandrui išsisukinėjant ir nesakant teisybės, 
tarnai papasakojo, kaip buvo, išdėstydami visą jo nusi- 
kaltimą. Pagaliau Protėjas šitaip pasakė: „Jeigu nebū- 
čiau nutaręs nežudyti nė vieno svetimšalio, vėjų nublokš- 
to į mano šalį, aš tau, niekše, atkeršyčiau už helėną, ku- 
ris tave maloniai priėmė, o tu jam baisiausiai nusikal- 
tai. Ne tik prisimeilinai prie jo žmonos, bet ir sukurstei 
ją bėgti kartu, pasigrobei ir iškeliavai. Ir to tau buvo 
maža: apiplėšei savo viešintojo namus ir su prisigrob- 
tomis gėrybėmis čia pasirodei. Kadangi esu nusistatęs 
svetimšalių nežudyti, gali sau keliauti, bet tos moters 
ir turtų neleisiu tau išsigabenti. Aš juos pasaugosiu, kol 
tas helėnas atvyks ir panorės pasiimti. O tau ir tavo jūri- 
ninkams įsakau per tris dienas bet kur iš mano šalies 
išplaukti. Jei to nepadarysi, pasielgsiu kaip su priešais.“ 

116. Stai ką šventikai papasakojo apie Helenos atvy- 
kimą pas Protėją. Man atrodo, kad ir Homeras šitą is- 
toriją buvo girdėjęs, bet kadangi jį nebuvo tokia graži 
ir mažiau tiko epui, negu jo panaudotas mitas, tai ją at- 
metė parodęs, kad jam ir ji žinoma. Tatai aiškiai matyti 
iš „Iliados“ (niekur kitur jis tų savo žodžių neatsisakė), 
kur jis, pasakodamas apie vėjų blaškomo Aleksandro 

klajones, gabenantis Heleną, pamini, kad tas ir šiaip 
daug buvo blaškomas, ir į Finikijos Sidoną atvyko. Apie 
tai minima ir giesmėje apie Diomedo žygdarbius. Stai jo 
žodžiai: 

Kur margaraščiai jos kilimai buvo, austi sidoniečių 

Moterų, jas iš Sidono kaip dievas gražus Aleksandras 

Atsigabeno per jūras plačiąsias, grįždamas Trojon 

Sau po viešnagės, kai vežės Eleną galingatėvę“?. 


Jis tatai pamini ir „Odisėjoje“: 
Dzeuso Kronido duktė tokių žolelių turėjo. 
Buvo jų davus seniau egiptietė jai Polidamnė, 


Tono pati. Visokių ten daug penėtoja Žemė 
Zeldo žolių, nemaža gerų, bet daug ir žalingų?*. 


Panašiai Menelajas sako Telemachui: 


Norinčio grįžti manęs dievai iš Egipto neleido, 
Laikė už tai, kad jiems nebuvau hekatombų sudėjęs...?? 


Iš tų žodžių matyti, kad Homeras žinojo Aleksandro 
nuklydimą į Egiptą. Juk Sirija ribojasi su Egiptu, o fini- 
kiečiai, kuriems priklauso Sidonas, gyvena Sirijoje. 

117. Iš minėtųjų eilučių peršasi išvada, kad „Kipri- 
jų“?? epas ne Homero, o kieno nors kito kūrinys. Mat 
„Kiprijose“ pasakyta, kad Aleksandras, pasinaudodamas 
geru vėju, ramia jūra, trečią dieną su Helena parplaukė 
į Ilijoną, o „Iliadoje“ tvirtinama, kad buvo kelionėje 
blaškomas. Užteks tiek apie Homerą ir „Kiprijas“. 

118. Man paklausus šventikų, ar ne tuščiai helėnai 
tauškia apie Ilijono apgulimą, ar turi kokį nors pagrindą 
apie tai kalbėti, jie atsakė viską gerai žiną iš paties Me- 
nelajo: kai buvo pagrobta Helena, į teukrų žemę atėjo 
didelė helėnų kariuomenė, norėdama pagelbėti Menela- 
jui. Išlipusi į krantą ir įsitvirtinusi, ji nusiuntė į Ilijoną 
pasiuntinius; su jais nuėjo ir Menelajas. Atėję į tvirtovę, 
jie pareikalavo grąžinti Heleną ir tuos turtus, kuriuos 
buvo pagrobęs Aleksandras, be to, nubausti kaltininkus. 
Teukrai ir tada tą patį sakė, ir vėliau — ir prisiekdami, ir 
be priesaikos,— kad jie neturi nei Helenos, nei reikalau- 
jamų turtų, nes visa tai yra Egipte, ir būtų neteisinga iš 
jų reikalauti atlyginimo už tai, ką pasiėmė Egipto kara- 
lius Protėjas. Helėnai pamanė, kad iš jų tyčiojamasi, to- 
dėl apgulė miestą ir laikė apgulę tol, kol paėmė. Įveikę 

tą tvirtovę ir niekur neradę Helenos, vis girdėdami tą pa- 
tį, ką ir anksčiau, pagaliau patikėjo teukrų žodžiais ir 
patį Menelają nusiuntė į Egiptą pas Protėją. 

119. Atplaukęs į Egiptą ir nukeliavęs į Memfį, Mene- 
lajas papasakojo visą teisybę, ir tada buvo kaip svečias 
gausiai apdovanotas, atsiėmė nieko blogo nepatyrusią 
Heleną ir visus savo turtus. Šitiek gero patyręs, jis vis 
dėlto su egiptiečiais neteisingai pasielgė. Mat kai jis no- 
rėjo išplaukti, nebuvo jokio vėjo. O kadangi jo ilgą laiką 
nebuvo, tai Menelajas sugalvojo nedorą dalyką: pagrobė 
du vietinių žmonių berniukus ir paaukojo dievams. Pas- 
kui, pajutęs, kad egiptiečiai apie tai sužinojo, visų neap- 
kenčiamas ir vejamas su laivais pabėgo Libijos link. Kur 
jis po to plaukė, egiptiečiai nebegalėjo pasakyti. Dalį 
to, ką jie papasakojo, sakėsi teiraudamiesi sužinoję iš 
kitu, o kai ką žiną patys, nes tatai pas juos įvyko. 

120. Taip pasakojo egiptiečių šventikai. Aš manau, 
kad tuo jų pasakojimu galima tikėti, nes jeigu Helena iš 
tikrųjų būtų buvusi Ilijone, tai, be abejo, ją būtų helė- 
nams atidavę — nesvarbu, ar Aleksandras būtų norėjęs, 
ar nenorėjęs. Juk negalėjo Priamas ir jo giminaičiai būti 
tokie bukapročiai ir statyti į pavojų save, savo vaikus ir 
polį vien dėl to, kad Aleksandras galėtų gyventi su He- 
lena! O jeigu iš pradžių ir būtų mėginę taip elgtis, tai 
vėliau, kai per kiekvieną susirėmimą su helėnais žūdavo 
daug trojiečių, kai, poeto žodžiais, nebūdavo kovos, kad 
nežūtų du, trys arba ir daugiau paties Priamo sūnų, ma- 
no nuomone, net jei pats Priamas būtų gyvenęs su Hele- 
na, vis tiek būtų atidavęs ją helėnams žinodamas, jog 
šitaip išvengs nelaimių. Be to, nebuvo numatyta kara- 
liaus valdžią perduoti Aleksandrui, todėl, Priamui nuse- 
nus, šis nebūtų galėjęs tapti valdovu: Priamui mirus, 
valdžią turėjo perimti Hektoras — ir vyresnis, ir narses- 
nis už Aleksandrą. O jis tikriausiai nebūtų leidęs savo 
nusikaltėliui broliui taip elgtis, ypač kad dėl jo kaltės 
užgriuvo tokios didelės nelaimės ir jį patį, ir visus trojie- 
čius. Todėl, mano nuomone, jie neturėjo Helenos ir ne- 
galėjo jos atiduoti, bet helėnai jų žodžiais netikėjo. Ma- 
tyt, kokia nors dievybė rūpinosi, kad trojiečiai savo pra- 
žūtimi visiems žmonėms akivaizdžiai parodytų, jog už 
didelius nusikaltimus dievai siunčia ir dideles bausmes. 
Tokia yra mano nuomonė. 

121. Pasakojama, kad iš Protėjo valdžią perėmė Ram- 
psinitas?!. Jis paliko atminimui vakarinius Hefaisto šven- 
tyklos propilėjus; priešais juos pastatė dvi 25 uolekčių 
aukščio statulas; stovinčią šiaurės pusėje egiptiečiai va- 
dina vasara, stovinčią pietų pusėje — žiema. Tą, kuri va- 
dinama vasara, jie gerbia ir šiaip prižiūri, o su vadina- 
mąja žiema elgiasi visai priešingai. Rampsinitas turėjo 
tiek sidabrinių pinigų, kad joks vėlesnis karalius negalė- 
jo jo pralenkti nei jam prilygti. Norėdamas tuos turtus 
saugiai laikyti, jis pasistatydino akmeninį lobyną, kurio 
viena siena iš lauko pusės šliejosi prie jo rūmų?2. Bet sta- 
tytojas sugalvojo klastą ir štai ką padarė: jis mūrijo ak- 
menis taip, kad vieną iš jų vienas arba du vyrai galėjo 
lengvai išimti. Kai lobynas buvo pastatytas, karalius ten 
sukrovė visus turtus. Po kurio laiko statytojas, pajutęs 
artėjančią mirtį, pasišaukė sūnus (mat jų turėjo du) ir 
papasakojo, kokią sugalvojęs gudrybę, kai statė karaliui 
lobyną, kad jie pasiturimai gyventų. Ir aiškiai viską nu- 
pasakojo, kaip tą akmenį išimti — net tikslią jo vietą 
nurodė ir pridūrė, kad jiedu, tai žinodami, būsią kara- 
kus griebėsi darbo: nuėjo naktį prie karaliaus rūmų ir, 
susiradę sienoje tą akmenį, lengvai jį išėmė, įlindo ir iš- 
sinešė daug pinigų. Kai karalius atsitiktinai atidarė l0- 
byną, nustebo pamatęs, kad kai kuriuose induose trūksta 
pinigų, bet nežinojo ką kaltinti, nes antspaudai buvo ne- 
paliesti, o pats lobynas užrakintas. Kai atidarė lobyną 
antrą ir trečią kartą ir pamatė, kad turtai vis mažėja (mat 
vagys nesiliovė grobę turtą), jis šitaip pasielgė: įsakė 
padaryti spąstus ir juos paspęsti prie tų indų, kuriuose 
buvo pinigai. Vagys vėl tuo pačiu laiku atėjo prie loby- 
no. Vienas ten įlindo, bet kai tik priėjo prie indo, tuoj 
įkliuvo į spąstus. Supratęs, koks pavojus jį ištiko, pasi- 
šaukė brolį, paaiškino, kas atsitiko, ir liepė kuo greičiau- 
siai įlindus nupjauti jam galvą, kad sučiuptas ir atpažin- 
tas nepražudytų brolio. Šiam pasirodė, kad anas protin- 
gai sako, todėl, kaip buvo lieptas, taip ir padarė. Paskui 
įdėjo akmenį ir su brolio galva parėjo namo. Dienai iš- 
aušus, karalius įėjo į lobyną ir nusigando pamatęs, kad 
spąstuose guli vagies kūnas be galvos, o pats lobynas ne- 
paliestas ir nėra jokios landos įeiti ar išeiti. Nežinoda- 
mas ką daryti, jis šitaip pasielgė: vagies kūną pakabino 

ant [polio] sienos, šalia pastatė sargybinius ir įsakė 
jiems stebėti. Jei pamatys ką nors kūną apraudant ar ap- 
gailint, tuoj tą suimti ir pas jį atvesti. Kai kūnas buvo 'pa- 
kabintas, vagies motina labai sielvartavo. Ji liepė gyva- 
jam sūnui sugalvoti kokį nors būdą lavonui nuimti ir 
parnešti namo. Ji pagrasino, kad jeigu jis to nepadarys, 
tai pati nueis pas karalių ir praneš, jog jis turįs turtų. 
Kadangi motina jam nedavė ramybės, o jis niekaip neįj- 
veikė jos perkalbėti, tai štai ką sugalvojo: pakinkė asilus, 
ant jų užkrovė vyno pilnus maišus ir ėmė juos varyti. 
Atsivaręs juos į tą vietą, kur sargybiniai saugojo lavo- 
ną, jis atrišo du ar tris maišus. Kai vynas ėmė tekėti, jis 
pradėjo daužyti sau per galvą garsiai šaukdamas, jog 
nežinąs, prie kurio asilo pirma pulti. Sargybiniai, pama- 
tę, kad teka gausybė vyno, subėgo ant kelio su indais, ir, 
džiaugdamiesi tokiu laimikiu, pradėjo semti vyną. Šis 
apsimetė supykęs ir ėmė juos plūsti. Sargybiniai jį rami- 
no, ir jis dėjosi pamažu rimstąs. Pagaliau nuvarė asi- 
lus nuo kelio ir ėmė tvarkytis maišus. Jis užvedė ilgą kal- 
bą su sargybiniais, kurių vienas savo pokštu net jį pra- 
juokino, ir jis padovanojo jiems maišą vyno. Sargybiniai 
čia pat suvirto ir pradėjo gerti, kviesdami jį likti ir kartu 
gerti. Sis paklausė ir pasiliko. Gerdami jie susibičiuliavo, 
ir jis padovanojo jiems dar maišą vyno. Sargybiniai 
smarkiai prisigėrė, apsvaigo ir čia pat, kur gėrė, sumigo. 
Vidurnaktį jis nusikabino brolio kūną ir, tyčiodamasis iš 
sargybinių, nuskuto jiems dešiniuosius skruostus, paskui 
užsikėlė lavoną ant asilo ir grįžo namo atlikęs tai, ką 
buvo liepusi motina. Karalius labai užsirūstino, kai su- 
žinojo, kad vagies lavonas pavogtas. Norėdamas žūt būt 
sužinoti, kas tai padarė, šitaip pasielgė (aš nenoriu tuo 
patikėti): atidavė dukterį į viešuosius namus ir paliepė 
jai visus be išimties priiminėti, bet prieš atsiduodant pri- 
versti kiekvieną pasisakyti, kokią jis yra padaręs savo 
gyvenime didžiausią gudrybę ir nedorybę. Tą, kuris pa- 
pasakos įvykį su vagimi, pačiupti ir neišleisti. Kai duktė 
pradėjo daryti taip, kaip tėvas liepė, vagis, supratęs, ko- 
dėl taip daroma, sumanė karalių pralenkti gudrumu ir 
štai ką sugalvojo: nusipjovė ką tik mirusio žmogaus 
ranką iki peties, pasikišo po apsiaustu ir nuėjo pas ka- 
raliaus dukterį. Jos klausinėjamas, pasipasakojo, kad 
niekšingiausiai pasielgė tada, kai nupjovė galvą broliui, 

pakliuvusiam į spąstus lobyne, o gudriausiai — tada, kai 
nugirdė sargybinius ir nuėmė kabantį brolio kūną. Šitai 
išgirdusi, karaliaus duktė čiupo vagį, bet jis patamsyje 
pakišo jai lavono ranką. Si griebė ją manydama, kad nu- 
tvėrė vagies ranką. O vagis paliko jai ranką ir pabėgo 
pro duris. Kai ir tai buvo pranešta, karalius apstulbo, 
kad tas žmogus toks išradingas ir drąsus, išsiuntinėjo 
į visus polius šauklius paskelbti, jog atleidžiąs nusikalti- 
mą ir žadąs didelius pinigus, jeigu vagis ateisiąs jam pa- 
sirodyti. Tada vagis patikėjo ir atėjo pas jį. Rampsinitas 
juo labai stebėjosi ir atidavė jam, kaip išradingiausiam iš 
visų, dukterį už žmoną. Mat, jo nuomone, egiptiečiai esą 
visų protingiausi, o tas dar protingesnis už egiptiečius. 

122. Paskui man pasakojo, kad šis karalius gyvas nu- 
žengė į tą vietą, kurią helėnai vadina Hadu, ir ten žaidė 
su Demetra kauliukais“?, kartais laimėdamas, kartais pra- 
laimėdamas; paskui grįžo į žemę ir parsinešė jos dova- 
ną — auksu siuvinėtą rankšluostį, Nuo to Rampsinito 
nužengimo į Hadą egiptiečiai pradėjo švęsti Demetros 
šventę. Kiek žinau, jie ir šiandien ją tebešvenčia, tik ne- 
žinau, ar jie dėl to ją švenčia. Tą dieną šventikai išau- 
džia apsiaustą, užriša vienam šventikui raiščiu akis, ap- 
siaučia tuo apsiaustu ir išveda jį į Demetros šventyklos 
kelią, o patys grįžta. Tasai šventikas su užrištomis aki- 
mis dviejų vilkų?* nuvedamas į Demetros šventyklą, esan- 
čią už 20 stadijų nuo polio, ir vėl parvedamas į tą pačią 
vietą. 

123. Kas nori, tegu tiki tais egiptiečių pasakojimais. 
Aš ketinu aprašyti tik tai, ką esu iš jų girdėjęs. Egiptie- 
čiai tvirtina, jog mirusiuosius valdo Demetra ir Dioni- 
sas“. Jie pirmieji ėmė skelbti, kad žmogaus siela yra ne- 
mirtinga; kūnui mirus, pereina į kitą gyvį, kuris tada 
gimsta. Apkeliavusi visus sausumos, jūrų gyvius ir spar- 
nuočius, ji vėl įsikūnija gimstančiame žmogaus kūne. Si 
jos kelionė trunka 3000 metų. Tą mokslą kaip savą skel- 
bė kai kurie helėnai, vieni seniau, kiti vėliau, tarsi tai 
būtų jų pačių mokslas. Nors ir žinau jų vardus, bet ne- 
paminėsiu. 

124. Sako, kad iki karaliaus Rampsinito Egipte buvo 
gera tvarka, ir šalis klestėte klestėjo. Paskui valdė Che- 
opsas?*ė. kuris pradėjo kaip įmanydamas savavaliauti. 
Pirmiausia jis uždarė visas šventyklas ir uždraudė au- 

koti aukas; paskui įsakė visiems egiptiečiams dirbti tik 
jo labui. Vieniems liepė iš Arabijos kalnuose esančių 
skaldyklų vilkti prie Nilo didžiulius akmenis, kitiems — 
kelti juos per upę laivais ir tempti iki vadinamųjų Libi- 
jos kalnų. Visą laiką dirbo 100 000 žmonių, keisdamiesi 
kas trys mėnesiai. Visus tuos labai varginančius darbus 
žmonės dirbo šitiek laiko: 10 metų truko, kol buvo nu- 
tiestas kelias, kuriuo vilko akmenis,— mano nuomone, tai 
ne ką mažesnis darbas kaip pastatyti piramidę, nes to 
kelio ilgis 5 stadijai, plotis 10 sieksnių, o aukštis pačioje 
pakiliausioje vietoje 8 sieksniai. Jis visas grįstas tašytais 
akmenimis, ant kurių iškaltos figūros. Tam keliui nu- 
tiesti prireikė 10 metų. Ne mažiau laiko truko, kol ant 
kalvos, kur stovi piramidės, buvo pastatyti požeminiai ru- 
imai jo kapui. Tą laidojimo rūsį Cheopsas pasistatė sa- 
loje aplinkui kanalu apvedęs Nilo vandenį. Piramidei 
pastatyti prireikė 20 metų. Ji keturkampė; kiekviena jos 
kraštinė yra 8 pletrų ilgio ir tiek pat aukščio. Ji pastaty- 
ta iš nudailintų ir labai gerai suleistų akmenų. Nė vienas 
iš tų akmenų nėra mažesnis kaip 30 pėdų. 

125. Piramidė buvo statoma šitaip: iš pradžių — ky- 
lančiomis pakopomis, kurias vieni vadina išsikišimais, 
kiti — aikštelėmis. Pirmiausia buvo pastatyta pirmoji pi- 
ramidės pakopa. Ją padarius, kiti akmenys buvo keliami 
tam tikrais iš trumpų rąstų padarytais prietaisais; pir- 
miausia užkeldavo akmenį ant pirmosios piramidės pa- 
kopos, tada jį čia uždėdavo ant kito tokio prietaiso ir juo 
akmenį užkeldavo ant antrosios piramidės pakopos; iš 
čia kita mašina jį keldavo aukštyn. Kiek buvo pakopų, 
tiek buvo ir keliamųjų prietaisų, bet galimas daiktas, kad 
tas pats prietaisas buvo kilnojamas nuo vienos pakopos 
ant kitos, kai tik akmenį užkeldavo. Aš paminėjau abu 
būdus, nes ir man apie juos abu buvo pasakota. Pirmiau- 
sia buvo baigta statyti piramidės viršūnė, paskui — vi- 
duriniosios dalys ir galiausiai — antžeminės pakopos. Ant 
piramidės egiptietiškais rašmenimis pažymėta, kiek su- 
naudota darbininkams ridikų sulčių viduriams valyti, 
svogūnų, česnakų. Gerai prisimenu, kaip man sakė ver- 
tėjas, skaitydamas tuos įrašus, jog visam tam buvo su- 
naudota 1600 talentų sidabro. Jeigu tai teisybė, tai kiek 
sunaudota geležiniams darbo įrankiams, darbininkų mais- 
tui ir drabužiams — juk tie įrenginiai buvo statomi 20 

metų, taip pat, mano nuomone, nemaža laiko reikėjo ak- 
menims suskaldyti, atgabenti, požeminiams ruimams iš- 
kasti ir išmūryti. 

126. Pagaliau Cheopsas pasidarė toks niekšas, kad, 
stokodamas pinigų, atidavė dukterį į viešuosius namus ir 
įsakė uždirbti pinigų, tačiau kiek, jie nepasakė. Duktė 
tėvo paliepimą vykdė, bet ir pati sugalvojo pasistatydin- 
ti paminklą, todėl kiekvieną lankytoją prašė jai paaukoti 
po vieną akmenį. Iš tų akmenų, šventikų žodžiais, pas- 
tatyta vidurinė iš trijų piramidžių. Ji stovi priešais di- 
džiąją piramidę; kiekviena jos kraštinė — pusantro plet- 
ro. 

127. Egiptiečiai tvirtina, kad Cheopsas karaliavo 50 
metų. Jam mirus, valdžią perėmė jo brolis Chefrenas“?. 
Jis elgėsi taip, kaip ir Cheopsas, ir piramidę pasistatė, 
tačiau mažesnę negu brolio. Mat ją mes išmatavome. 
Joje nėra nei požeminių ruimų, nei vanduo kanalu neat- 
vestas iš Nilo — ne taip, kaip prie Cheopso piramidės, 
kur išmūrytu kanalu atvestas vanduo padaro salą, kurio- 
je, kaip man pasakojo, palaidotas Cheopsas. Apatinė pi- 
ramidės pakopa pastatyta iš margo Etiopijos akmens. 
[Ta piramidė] 40 pėdų žemesnė už didžiąją piramidę; abi 
jos stovi ant tos pačios kalvos, kurios aukštis apie 100 
pėdų. Chefrenas, sako, valdęs 56 metus. 

128. Per tą 106 metų laikotarpį Egiptas visokių var- 
gų patyrė. Šventyklos tą laiką buvo uždarytos. Neapkęs- 
dami tų karalių, egiptiečiai nenori minėti nė jų vardų, 
todėl jie tas piramides ir vadina tais laikais tose vietose 
ganiusio piemens Filičio vardu. 

129. Paskui Egipto karaliumi buvo Cheopso sūnus Mi- 
kerinas“. Jam nepatiko tėvo darbai, todėl vėl atidarė 
šventyklas ir leido vargų nualintiems žmonėms dirbti sa- 
vo darbus ir aukoti aukas; be to, jis teisingiausiai iš visų 
karalių spręsdavo bylas. Dėl šio dalyko egiptiečiai Mi- 
keriną labiau gerbia nei kitus kada nors buvusius Egip- 
to karalius. Mat jis ne tik buvo teisingas teisėjas, bet, 
jei kas pareikšdavo nepasitenkinimą jo sprendimu, tam 
Mikerinas duodavo savo turto, kad tas būtų patenkintas. 
Šitą piliečiams švelnų ir teisingą karalių užgriuvo pir- 
moji nelaimė — mirė vienturtė duktė. Nepaprastai liūdė- 
damas dėl tos nelaimės ir norėdamas savo dukterį kaip 
nors ypatingiau ir gražiau palaidoti, jis padirbdino me- 

dinę vidury tuščią karvę, ją paauksavo ir į vidų įdėjo 
savo mirusiąją dukterį. 

130. Ta karvė nebuvo užkasta: ji ir mano laikais tebe- 
gulėjo Saiso polyje, gražiai įrengtoje karaliaus rūmų 
patalpoje. Kasdien prie jos deginami įvairūs smilkalai, 
naktimis — žibintas. Netoli tos karvės kitoje patalpoje sto- 
vi Mikerino sugulovių statulos — taip man aiškino Saiso 
šventikas; jos medinės, vaizduoja nuogas moteris. Jų bus 
apie 20. Kas jos tokios, negaliu pasakyti, — pasakiau tik 
tai, ką jie man sakė. 

131. Kiti apie minėtąją karvę ir tas statulas štai ką pa- 
sakoja. Mikerinas pamilęs savo dukterį ir ją išprievarta- 
vęs. Tada duktė iš sielvarto pasikorusi, ir tėvas ją toje kar- 
vėje palaidojęs. O jos motina dukterį išdavusioms tarnai- 
tėms nukirsdinusi rankas, todėl statulos yra be rankų, vaiz- 
duoja tai, ką tarnaitės patyrusios. Man atrodo, kad visi 
tie pasakojimai apie statulų rankas ir kitką — tik tušti ple- 
palai. Aš ir pats mačiau, jog statulų rankos yra per ilgą 
laiką nukritusios ir man būnant tebegulėjo po jų kojo- 


S. 

132. Toji karvė visa apdengta purpuriniais drabužiais, 
o galva ir sprandas — paauksuoti; tarpuragyje padarytas 
auksinis saulės ratas. Karvė ne stovi, o guli sulenkusi ke- 
lius; didumo kaip suaugusi karvė. Kasmet ji išnešama iš 
tos patalpos tuo laiku, kai egiptiečiai aprauda, mušdamie- 
si į krūtinę, tą dievą, kurio vardo neminėsiu“?. Tada ir tą 
karvę išneša į saulės šviesą. Pasakoja, kad duktė mirdama 
sakiusi tėvui norinti mirusi bent kartą per metus pamaty- 
ti saulę. 

133. Po dukters mirties tą karalių antrą nelaimė iš- 
tiko. Iš Buto polio atėjo orakulo ištarmė, kad jam lemta 
tik šešerius metus gyventi — septintaisiais mirsiąs. Bai- 
siai susikrimtęs dėl tos žinios, Mikerinas pasiuntė pasiun- 
tinius su priekaištu orakului: jo tėvas ir dėdė uždarė šven- 
tyklas ir užmiršo dievus, engė žmones ir gyveno ilgai, o 
jis, dievobaimingasis, turi taip greitai mirti. Tada iš ora- 
kulo jam atėjo antra ištarmė, kad dėl to jam ir sutrumpi- 
namas gyvenimas: juk jis nedarė to, ką turėjo daryti. 
Mat Egiptui buvo lemta 150 metų kęsti nelaimes, ir du jo 
pirmtakai karaliai tai suprato, o jis — nesupranta. Mikeri- 
nas, išgirdęs, kad jo likimas jau nulemtas, pasidirbdino 
daugybę žibintų ir, uždegęs juos, ėmė gerti ir linksmin- 

tis dieną naktį be pertraukos. Jis valkiojosi po laukus ir 
miškus — visur, kur tik pamatydavo, kad galima linksmin- 
tis. Šitaip jis darė, norėdamas įrodyti, kad orakulas klys- 
ta: juk jis gyvensiąs ne šešerius, bet dvylika metų, nes 
naktis pavertė dienomis. 

134. Ir [Mikerinas| paliko atminimui piramidę, bet 
daug mažesnę už tėvo. Ji keturkampė, iki pusės pastatyta 
iš Etiopijos akmens. Kiekviena jos kraštinė — trijų pletrų 
be 20 pėdų. Kai kurie helėnai tvirtina, kad čia heteros Ro- 
dopidės piramidė. Tai netiesa. Man atrodo, kad tie, kurie 
taip sako, net nežino, kas buvo toji Rodopidė,— kitaip jie 
nepriskirtų jai tokios piramidės, kuriai pastatyti buvo iš- 
leista daugybė tūkstančių talentų. Be to, Rodopidė buvo 
subrendusi moteris karaliaus Amasio, o ne Mikerino lai- 
kais. Taigi ji gyveno daug vėliau negu piramides atmi- 
nimui palikę karaliai. Ji buvo trakų kilmės, Jadmono, sa- 
miečio Hefaistopolio sūnaus, vergė. Kartu su ja vergavo 
pasakėčių rašytojas Ezopas. Mat ir Ezopas buvo Jadmono 
vergas. Tatai šitaip paaiškėjo: delfiečiai pagal orakulo iš- 
tarmę visą laiką siūlė, gal kas norėtų pasiimti atlygini- 
mą už Ezopo nužudymą!“, bet niekas nesirodė. Pagaliau 
atlyginimą paėmė Jadmono sūnaus sūnus, taip pat Jad- 
monas. Vadinasi, Ezopas buvo Jadmono vergas. 

135. Rodopidę atgabeno į Egiptą samietis Ksantas. Ji 
atkeliavo čionai parsidavinėti, bet ją už labai didelius pi- 
nigus išpirko mitilėnietis Charaksas, Skamandronimo sū- 
nus, poetės Sapfo brolis. Išlaisvinta Rodopidė liko gyven- 
ti Egipte. Būdama labai žavinga, ji susikrovė didelius 
turtus, tik ne tokius, kad galėtų pasistatydinti šitokią pi- 
ramidę. Dešimtąją dalį jos turto gali kiekvienas ir šian- 
dien pamatyti ir įsitikinti, kad Rodopidės turtas buvo ne 
toks jau didelis. Mat ji troško Heladoje palikti atmini- 
mui tokį kūrinį, kokio dar niekas nebuvo sugalvojęs, ir 
pastatydinti jį Delfuose. Tad iš dešimtosios savo turto da- 
lies ji padirbdino labai daug (kiek buvo galima iš tos 
dešimties padaryti) geležinių iešmų, tokių didelių, kad 
galima jautį užmauti, ir nusiuntė į Delfus. Tie iešmai ir 
dabar guli sukrauti už aukuro, kurį pastatė chijiečiai prie- 
šais šventyklą. Naukratyje heteros apskritai garsėjo gro- 
žiu. Pavyzdžiui toji, apie kurią papasakojau, taip išgar- 
sėjo, kad visi helėnai žinojo Rodopidės vardą. Vėliau bu- 
vo kita, vardu Archidikė: ji buvo apdainuojama visoje 

Heladoje, nors ir nebuvo tokia garsi kaip anoji. Kai Cha- 
raksas, išlaisvinęs Rodopidę, grįžo į Mitilėnę, Sapfo vie- 
name eilėraštyje jį labai išbarė. Tai tiek apie Rodopidę. 

136. Po Mikerino, šventikų žodžiais, Egipto kara- 
liumi tapo Asichis!?!. Jis pastatydino Hefaistui rytinius 
propilėjus, nepaprastai didelius ir gražius. Ant visų pro- 
pilėjų yra gražios gyvulių tigūros ir šiaip jie įvairiausiai 
išpuošti, bet šitie — užvis labiausiai. Valdant Asichiui, 
apyvartoje labai trūko pinigų; iš to ir atsirado egiptiečių 
paprotys gauti paskolą tik užstačius savo tėvo lavoną. 
Salia to, įsivyravo ir tokia nuostata: kas duoda paskolą, 
tas užvaldo visą skolininko kapą; o jeigu skolininkas, da- 
vęs tokį užstatą, nenori skolos grąžinti, tai už bausmę 
miręs neturi teisės būti palaidotas nei savo tėvų, nei ku- 
riame nors kitame kape. Be to, nei jo sūnus, nei palikuo- 
nis negali būti palaidotas. Šitas karalius, norėdamas pra- 
lenkti prieš jį buvusius Egipto valdovus, atminimui paliko 
iš plytų pastatytą piramidę. Joje įrašyti šitokie žodžiai: 
„Neniekink manęs, lygindamas mane su akmeninėmis pira- 
midėmis; aš tiek jas pralenkiu, kiek Dzeusas kitus dievus. 
Įleidę smaigą į ežero dugną ir ištraukę jį, nuimdavo ant 
jo prilipusį dumblą ir, iš jo padarę plytas, mane pastatė.“ 
Tokį dalyką jis paliko atminimui. 

137. Po Asichio valdė aklas karalius iš Anisio polio. 
Jis vadinosi Anisis!9. Jam valdant, į Egiptą įsiveržė su 
didžiule kariuomene etiopų karalius Sabakas. Aklasis val- 
dovas tada pabėgo į pelkes, o etiopų karalius valdė Egi- 
ptą 50 metų. Štai ką tas etiopų karalius išsigalvojo: ku- 
riam nors egiptiečiui nusikaltus, jis nenorėdavo nė vieno 
žudyti, bet, kiekvieną nuteisdamas pagal nusikaltimo di- 
dumą, įsakydavo palei savo gimtinės polį pilti pylimą. 
Tokiu būdu poliai pasidarė aukštesni. Pirmą kartą pyli- 
mus pylė tie, kurie, Sesostriui karaliaujant, kasė kanalus, 
o antrą karią,— valdant etiopui. Šitaip poliai pasidarė 
labai aukšti. Nors ir visi kiti Egipto poliai yra aukštai 
pastatyti, bet, man atrodo, aukščiausiai buvo supiltas Bu- 
bastis, kuriame yra labai garsi Bubastės šventovė. Yra 
šventovių ir didesnių, ir turtingesnių, bet gražesnės už 
šitą nėra. Bubastė helėnų kalba reiškia Artemidę. 

138. Jos šventovė atrodo šitaip: išskyrus įėjimą, visa 
kita yra sala. Mat iš Nilo ateina kanalai iki pat įėjimo — 
vienas iš vienos pusės, antras iš kitos; jiedu nesusisiekia; 

kiekvieno plotis 100 pėdų; abu apsodinti pavėsingais me- 
džiais. Propilėjų aukštis 100 sieksnių. Jie išpuošti iškal- 
tomis 6 uolekčių aukščio statulomis. Būdama viduryje 
polio, šventovė, einant aplinkui, matoma iš visų pusių. 
Mat polis yra aukštai supiltas, o šventovės vieta nebuvo 
pajudinta nuo to laiko, kai buvo pastatyta, todėl gerai 
matoma. Aplink šventovę eina siena, papuošta reljefais. 
Viduje yra labai aukštų medžių šventoji giraitė; ji supa 
šventovę, kurioje stovi statula. Sventovės plotis ir ilgis — 
po vieną stadiją. Ties įėjimu į ją yra maždaug 3 stadijų 
ilgio akmenimis grįstas kelias. Jis eina iš turgaus aikštės 
į rytus; jo plotis — apie 4 pletrus. Abipus kelio auga tie- 
siog dangų siekiantys medžiai. Kelias veda į Hermio šven- 
tyklą. Tai tokia toji šventovė. 

139. Pagaliau tas etiopas šitokiu būdu pasitraukė iš 
Egipto: jis išbėgo iš jo po to, kai nusapnavo tokį sapną: 
jam pasirodę, kad šalia jo atsistojęs kažkoks vyras ir 
pataręs jam surinkti į krūvą visus Egipto šventikus ir 
kiekvieną perpjauti pusiau. Iš to jis padaręs išvadą, jog 
tuo sapnu dievai nori jį paakinti jiems nusikalsti, kad 
patirtų ko nors blogo iš dievų ar žmonių. Bet jis sakė 
taip nepasielgsiąs, nes jau praėjęs laikas, kurį orakulas 
jam buvo išpranašavęs išeiti iš Egipto. Mat jam dar esant 
Etiopijoje, vietinis orakulas, kuriuo naudojasi etiopai, jam 
išpranašavo, jog jis turįs valdyti Egiptą 50 metų. Kadan- 
gi tiek laiko jau buvo praėję, be to, jį išgąsdino sapnas, 
tai Sabakas savo noru išsinešdino iš Egipto!83, 

140. Pasitraukus iš Egipto etiopui, vėl ėmė valdyti 
grįžęs iš pelkių aklasis. Tą 50 metų jis gyveno saloje, 
kurią buvo susipylęs iš pelenų ir žemių. Mat kiekvienam 
slapta nuo etiopo pas jį ateinančiam egiptiečiui buvo įsa- 
kyta atnešti maisto, o jis dar kiekvienam paliepdavo do- 
vanai atnešti pelenų. Šitos salos iki Amirtėjo!?* valdymo 
niekas negalėjo surasti -—- per 700 su viršum metų prieš 
Amirtėją valdę karaliai jos neįstengė užtikti. Ji vadinosi 
Elba; dydis — visomis kryptimis 10 stadijų. 

141. Po šito karaliaus valdė Hefaisto šventikas vardu 
Setas!5. Jis niekino karius, su jais visiškai nesiskaitė 
tarsi jie niekuomet jam nebūtų buvę reikalingi, ir šiaip 
juos žemino, atėmė žemes, kuriomis ankstesnieji karaliai 
juos buvo apdovanoję — kiekvieną po 12 rinktinių sklypų. 
Paskui į Egiptą su didele kariuomene įsiveržė didysis 

arabų ir asirų karalius Sanacharibas!“ė, Egiptiečių kariai 
nebenorėjo savo krašto ginti. Sventikas, patekęs į tokią 
bėdą, įėjo į šventyklą ir pasiskundė dievo statulai dėl sa- 
vo nelaimės. Dejuodamas išvydo sapną: atrodė, kad priė- 
jęs pats dievas ir ėmęs raminti, jog jis nieko blogo nepa- 
tirsiąs, pasitikdamas asirų kariuomenę; pats dievas jam 
atsiųsiąs keršytojus. Pasitikėdamas tuo sapnu, jis pasi- 
ėmė tuos egiptiečius, kurie sutiko jo klausyti, ir apsistojo 
Pelusijyje, nes per čia įsiveržiama į Egiptą. Nė vienas 
karys su juo nežygiavo: ėjo kartu tik prekiautojai, ama- 
tininkai ir turgaus žmonės. Ten jiems atkeliavus, naktį 
priešus užpuolė pelės, nugraužė jų strėlines, lankus ir sky- 
dų rankenas, taigi rytojaus dieną jie turėjo bėgti be gin- 
klų, daugelis žuvo. Šis karalius, padarytas iš akmens, ir 
dabar tebestovi Hefaisto šventykloje. Jis laiko rankoje 
pelę!97. 0 įrašas sako: „Žiūrėk į mane ir būk pamaldus.“ 

142. Šitiek papasakojo egiptiečiai ir jų šventikai. Jie 
nurodė, kad nuo pirmojo karaliaus iki Hefaisto šventiko, 
valdžiusio paskiausiai, praėjo 341 žmonių karta, ir per 
tą laiką buvę tiek pat šventikų, kiek ir karalių. 300 žmo- 
nių kartų sudaro 10 000 metų, nes per 100 metų praeina 
3 Žmonių kartos. O 41 karta, ėjusi po tų 300 kartų, su- 
daro 1340 metų. Per tuos 11340 metų, sakė jie, nevaldęs 
nė vienas dievas, pasivertęs žmogumi: tarp egiptiečių ka- 
ralių nei anksčiau, nei vėliau dievo nebuvę. Tame ilga- 
me laiko tarpe saulė keturis kartus patekėjusi nejprasto- 
je vietoje: du kartus patekėjusi ten, kur paprastai lei- 
džiasi, ir du kartus nusileidusi ten, kur pateka. Per tą 
įvykį niekas Egipte nepasikeitė: nei žemės derlingumas, 
nei upės patvinimai, nei ligos, nei mirtys. 

143. Prieš kurį laiką, kai rašytojas Hekatėjas!98 Tė- 
buose išvedė savo kilmę ir šešioliktojoje kartoje jau rado 
savo protėvį dievą, Dzeuso šventikai padarė tą patį ir 
man, nors aš ir neišdėsčiau savo kilmės: nusivedė mane 
į didžiąją šventyklos salę, suskaičiavo metus, rodydami 
tiek medinių statulų, kiek nurodžiau tų metų buvus. Mat 
ten kiekvienas vyriausiasis šventikas per savo gyvenimą 
pastato savo statulą. Šventikai, rodydami į tas statulas ir 
skaičiuodami metus, man pareiškė, kad kiekvienas iš jų 
buvo vis šalia stovinčiojo sūnus — jie perėjo visas sta- 
tulas, pradėję nuo paskiausiai mirusiojo iki paties seniau- 
siojo. Taigi ir Hekatėjui, išvedusiam savo kilmę ir tvirti- 

nusiam, kad jau šešioliktojoje kartoje buvo jo protėvis 
dievas, jie pateikė savo skaičiavimą, sakydami netikį, kad 
žmogus galėtų kilti iš dievo; savo ruožtu jie tvirtino, jog 
kiekviena iš tų statulų buvo piromis, kilęs iš piromio — 
taip jam aprodė visas 345 statulas, ir nė vienos iš jų ne- 
susiejo nei su kokiu nors dievu, nei su herojumi. Piro- 
mis helėnų kalba reiškia gražus ir geras. 

144. Taigi kurių statulos ten buvo, tuos ir aprodė — ir 
visi jie buvo toli nuo dievų. Prieš šiuos žmones Egiptą 
valdę dievai ir gyvenę kartu su žmonėmis; valdovu vi- 
sada būdavęs tik vienas dievas. Paskiausiai Egiptą val- 
dęs Horas, Ozyrio sūnus; jį helėnai vadina Apolonu. Jis 
viešpatavęs po to, kai atėmęs valdžią iš Tifono!9?, Ozyris 
helėniškai reiškia Dionisas. 

145. Helėnai jauniausiais dievais laiko Heraklį, Dio- 
nisą ir Paną. Egipte Panas laikomas labai senu dievu — 
vienu iš aštuonių vadinamųjų pirmųjų dievų, Heraklis — 
antrosios kartos dievu, vienu iš dvylikos dievų, o Dio- 
nisas — jau trečiosios kartos dievu, kilusiu iš tų dvyli- 
kos dievų. Kiek egiptiečiai duoda Herakliui metų iki ka- 
raliaus Amasio, jau esu sakęs!!?. Panas esąs dar senesnis, 
o Dionisas — jauniausias, ir tai, jų skaičiavimu, turįs iki 
Amasio laikų 15000 metų. Egiptiečiai tvirtina jų amžių 
gerai žiną, nes visuomet skaičiuoją ir metus užsirašą. 
Dionisas, Semelės, Kadmo dukros, sūnus, gimęs maždaug 
prieš 1600 metų iki mano laikų, Heraklis, Alkmenės sū- 
nus,— prieš 900 metų, o Panas, Penelopės sūnus (nes he- 
lėnai tvirtina, esą Panas kilęs iš jos ir Hermio), atsira- 
dęs jau po Trojos karo — maždaug 800 metų iki mano 
laikų. 

146. Iš tų dviejų nuomonių kiekvienas pasirenka tą, 
kuri jam atrodo patikimiausia — aš jau pasakiau savo 
nuomonę. Jeigu ir šiedu dievai, t. y. Dionisas, Semelės 
sūnus, ir Panas, Penelopės sūnus, būtų buvę visiems ma- 
tomi ir, gyvendamį Heladoje, būtų sulaukę senatvės kaip 
Heraklis, Amfitriono sūnus, tada galėtų kas nors sakyti, 
kad jie buvo žmonės, pasiėmę tų anksčiau kilusių dievų 
vardus. O dabar helėnai tvirtina, esą Dzeusas ką tik gi- 
mus; Dionisą įsisiuvęs sau į šlaunį ir nusinešęs į ana- 
pus Egipto Etiopijoje esančią Nisą!!!, o apie Paną jie net 
nežino, kur jis gimęs iškeliavo. Todėl man aišku, kad he- 

lėnai šių dviejų dievų vardus sužinojo vėliau negu kitų. 
Kai sužinojo jų vardus, nuo tada ir skaičiuoja jų amžių. 
147. Šitaip pasakoja egiptiečiai. Dabar pasakysiu, ką 
teigia apie šioje šalyje buvusius įvykius kiti Žmonės, su 
kurių nuomone sutinka ir egiptiečiai. Pridursiu ir tai, ką 
pats savo akimis mačiau. Po Hefaisto šventiko valdymo 
išsilaisvinę egiptiečiai pasiskyrė 12 karalių (be karaliaus 
jie nė kiek negalėjo gyventi) ir padalijo visą Egiptą į 
12 dalių!!2. Sie karaliai, susigiminiavę tarpusavio vedy- 
bomis, valdė, laikydamiesi tokios sutarties: nekovoti vie- 
nam prieš kitą dėl sosto, nesiekti didesnės valdžios negu 
kiti turi, būti draugiškiems. Tokios sutarties jie griežtai 
laikėsi todėl, kad, pradėjus visiems karaliauti, orakulas 
pasakė tokią ištarmę: visą Egiptą valdysiąs tas, kuris He- 
faisto šventykloje nuliesiąs auką iš varinės taurės — mat 
jie kartu rinkdavosi į visas šventyklas. 
“ 148. Visi tie karaliai nutarė ką nors palikti atminimui 
ir tada truputį aukščiau už Merido ežerą, maždaug ties 
vadinamuoju Krokodilų poliu pastatydino labirintą!!3. Aš 
pats jį mačiau: tiesiog neįmanoma jo apsakyti. Jei kas 
nors sudėtų į krūvą visų helėnų tvirtoves ir kitus didelius 
pastatus, tai paaiškėtų, kad į juos visus buvo mažiau jdė- 
ta darbo ir lėšų, negu į tą labirintą. O juk yra garsios 
šventovės Efese ir Samo saloje!!*. Jau ir piramidės buvo 
neapsakomos, ir kiekviena iš jų lygi daugeliui didelių 
helėnų pastatų, sudėtų krūvon, bet labirintas pralenkia ir 
piramides. Jame yra dvylika šalia vienas kito dengtų 
kiemų su vartais: šeši kiemai į šiaurę atkreipti, šeši — į 
pietus; jų vartai yra priešpriešiais. Iš lauko pusės juos 
visus juosia viena mūro siena. Kambariai yra dviejų rū- 
šių: vieni po žeme, kiti — viršuje; iš viso jų 3000, po 
1500 vienų ir kitų. Antžeminius kambarius pats esu matęs 
ir perėjęs, o apie požeminius sužinojau tik klausinėdamas. 
Mat jų prižiūrėtojai egiptiečiai jokiu būdu nesutiko jų 
parodyti sakydami, kad ten esą labirinto statytojų kara- 
lių ir šventųjų krokodilų kapai. Todėl apie požeminius 
kambarius sakau tik tai, ką girdėjau, o viršutiniai kamba- 
riai, kuriuos pats mačiau, pranoksta visus žmogaus kū- 
rinius. Mat koridoriai, einant per dengtus kiemus, ir vi- 
saip išsisukinėję perėjimai per atvirus kiemus, būdami 
įvairiausiai išpuošti, stebinte stebino ir tiesiog stulbino, 
einant iš kiemo į kambarius, iš kambarių į kolonadas, iš 

kolonadų į kitus kambarius, iš kambarių vėl į kitus kie- 
mus. Visų jų stogai akmeniniai kaip ir pačios sienos; tos 
sienos yra pilnos iškaltų reljelų; kiekvieną kiemą iš visų 
pusių supa kolonada iš baltų akmenų, puikiai suleistų. Į 
labirinto kampą remiasi 40 sieksnių piramidė, kurioje iš- 
raižyta daugybė didelių figūrų; iš labirinto į ją eina po- 
žeminis kelias. Va koks nuostabus tas labirintas. 

149. Dar nuostabesnis yra vadinamasis Merido eže- 
ras, šalia kurio stovi labirintas. Aplink jį einant, bus 
3600 stadijų, tai yra 60 schenų — lygiai tiek, kiek Egi- 
pto pajūrio! Ežeras pailgas, tęsiasi iš šiaurės į pietus, 
giliausia vieta 50 sieksnių. Aiškiai matyti, kad jis yra 
iškastas, nes maždaug viduryje ežero stovi dvi piramidės; 
abi išlindusios iš vandens 50 sieksnių ir tiek pat jos įleis- 
tos į žemę. Prie abiejų piramidžių stovi po vieną statulą, 
vaizduojančią soste sėdintį žmogų. Taigi tos piramidės 
yra 100 sieksnių aukščio, o 100 sieksnių lygu vienam šc- 
šių pletrų stadijui, turint galvoje, kad sieksnį sudaro 6 
pėdos, arba 4 uolektys, pėdą — 4 plaštakos, o uolektį — 
6 plaštakos. Ežero vanduo — ne vietinis, nes tose vietose 
visiškai nėra vandens: jis atvestas kanalu iš Nilo — 6 
mėnesius jis teka į ežerą, o kitus 6 mėnesius — iš ežero į 
Nilą. Kai vanduo per atoslūgį bėga iš ežero lauk, visus 
tuos 6 mėnesius kasdien karaliaus iždas gauna už sugau- 
tas žuvis talentą sidabro, o kai į ežerą, — tik 20 minų. 

150. Vietiniai žmonės pasakoja, kad tas ežeras teka 
po žeme vakarų kryptimi sausuma palei kalnus, esančius 
aukščiau Memiio, ir įteka į Libijos Sirtą. Niekur nematy- 
damas žemių, supiltių kasant ežerą, ir domėdamasis tuo 
dalyku, paklausiau tų, kurie gyvena arčiausiai ežero, kur 
yra tos supiltosios žemės. Jie man parodė, kur jos buvo 
gabenamos, ir lengvai įtikino, nes jau buvau girdėjęs pa- 
sakojant apie panašų dalyką Asirijos Nine. Mat ten vagys 
panoro išvogti didžiulius Nino sūnaus karaliaus Sarda- 
napalo!!? turtus, saugomus požemiuose. Todėl jie pra- 
dėjo iš savo namų kasti po žeme urvą nuolat matuodami 
ir taikydami į karaliaus rūmus. Naktį iškastąsias žemes 
išpildavo į Tigrą, tekantį palei Niną. Taip jie darė tol, 
kol pasiekė, ką norėjo. Tą patį sužinojau ir apie šio Egipto 
ežero iškastą žemę, tik čia ji buvo išpilama ne naktį, o 
dieną: kasdami ežerą, egiptiečiai žemes gabeno į Nilą, o 
upė jas nusinešdavo. Taip, sako, buvęs iškastas šitas ežeras. 

151. Dvylika karalių valdė Egiptą, laikydamiesi susi- 
tarimo. Bet vieną kartą, kai jie aukojo Hefaisto šventyk- 
loje ir paskutinę šventės dieną rengėsi nulieti auką, vy- 
riausiasis šventikas per apsirikimą vietoj dvylikos auksi- 
nių taurių, iš kurių paprastai nuliejamos aukos, padavė 
vienuolika. Tada paskutinysis iš jų, Psametichas, netu- 
rėdamas taurės, nusiėmė nuo galvos varinį šalmą, pakišo 
jį ir iš jo nuliejo auką. Varinius šalmus tada dėvėjo ir 
visi kiti karaliai ir tuo metu juos buvo užsidėję. Psame- 
tichas pakišo šalmą nieko blogo nemanydamas, bet kiti 
karaliai pamatė jo poelgį ir prisiminė orakulo ištarmę, kad 
tas, kuris auką nulies iš varinės taurės, bus vienintelis 
Egipto valdovas. Tai prisiminę, nutarė Psameticho ne- 
žudyti, nes, išklausinėję jį, suprato, kad jis taip pasielgė 
nieko blogo nemanydamas, bet nusprendė išvyti jį į pel- 
kes, atėmus iš jo beveik visą valdžią, uždrausti jam iš 
ten išeiti ir bendrauti su Egiptu. 

152. Sitas Psametichas jau kartą bėgo į Siriją nuo 
etiopo Sabako, nužudžiusio jo tėvą Neką. Kai etiopas, su- 
sapnavęs pranašingą sapną, iš Egipto išsinešdino, Saiso 
nomo gyventojai parsikvietė Psametichą atgal į Egiptą. 
Karaliaujant jam vėl prireikė dėl to šalmo bėgti nuo vie- 
nuolikos karalių į pelkes. Jausdamasis įžeistas, jis pradė- 
jo svarstyti, kaip atkeršyti savo persekiotojams. Nusiuntęs 
į Buto polį paklausti Letojos orakulo — teisingiausio iš 
visų egiptiečių orakulų,— jis gavo ištarmę, kad kerštas 
atcis iš jūros, kai pasirodys variniai vyrai. Psametichas 
nieku gyvu nepatikėjo, kad jam į pagalbą ateis variniai 
vyrai. Tačiau netrukus jonėnai ir karai, išplaukę į jūrą 
plėšikauti, buvo audros nunešti į Egiptą. Kai jie, variu 
apsišarvavę, išlipo į krantą, kažkoks egiptietis, niekada 
nematęs variu apsišarvavusių žmonių, atėjo į pelkes ir 
Psametichui pasakė, kad variniai vyrai, išlipę iš jūros, 
niokoja laukus. Tasai, supratęs, kad pildosi orakulo iš- 
tarmė, jonėnus ir karus maloniai priėmė ir dideliais pa- 
žadais prikalbino jam tarnauti. Paskui su savo šalinin- 
kais egiptiečiais ir su tais pagalbininkais jis nuvertė ki- 
tus karalius. 

153. Užvaldęs visą Egiptą, Psametichas pastatydino 
Memiyje Hefaisto šventyklai pietinius propilėjus ir prie- 
šais juos — Apiui!!ė kiemą. Tą kiemą supa kolonados su 
reljefinėmis figūromis. Jame vietoj atraminių kolonų sto- 

vi 12 uolekčių aukščio statulos. Čia šeriamas ir laikomas 
Apis, kai pasirodo. Apis helėniškai yra Epalas. 

154. Psametichas jonėnams ir karams, padėjusiems 
jam užimti sostą, leido apsigyventi žemės plotuose abi- 
pus Nilo upės vieniems priešais kitus. Tos vietos vadina- 
si Stovykla. Ne tik juos apdovanojo žeme, bet ir suteikė 
visa kita, ką buvo žadėjęs. Jis net pavedė jiems egiptie- 
čių vaikus mokyti helėnų kalbos. Iš jų, išmokusių helėnų 
kalbą, kilo dabartiniai egiptiečių vertėjai. Jonėnai ir karai 
tose vietose gyveno ilgą laiką — jos yra truputį žemiau 
Bubasčio polio į jūros pusę, prie vadinamųjų Nilo Pelu- 
sijo žiočių. Vėliau karalius Amasis juos iš ten iškėlė į 
Memiį ir, čia apgyvendinęs, iš jų sudarė savo apsaugą 
prieš egiptiečius. Šiems apsigyvenus Egipte, mes, helė- 
nai, su jais bendraudami, puikiai sužinome visa, kas vy- 
ko ir vyksta Egipte nuo karaliaus Psameticho laikų. Mat 
helėnai buvo pirmieji svetimšaliai, apsigyvenę Egipte. 
Tose vietose, iš kur jie buvo iškraustyti, dar ir mano lai- 
kais buvo laivų stovėjimo vieta ir namų griuvėsiai. Taip 
Psametichas užvaldė Egiptą. 

155. Aš jau daug kartų minėjau Egipto orakulą. Da- 
bar apie jį plačiau papasakosiu, nes jis labai garsus. Ta- 
sai orakulas — tai Letojos šventykla, pastatyta dideliame 
polyje palei Nilo vadinamąją Sebenito šaką, plaukiant iš 
jūros upe aukštyn. Jau esu sakęs, kad polis, kuriame yra 
tas orakulas, vadinasi Butas. Tame Bute yra Apolono ir 
Artemidės šventyklos. Letojos šventykla, kurioje yra tas 
orakulas, labai didelė, propilėjai 10 sieksnių aukščio. Da- 
bar papasakosiu apie nuostabiausią ten esantį pastatą. 
Tai Letojos šventykla, padaryta iš vieno akmens gabalo, 
vienodo ilgio, pločio ir aukščio — kiekviena jos siena to 
paties ilgio, būtent 40 uolekčių. Tik: stogas padarytas iš 
kito akmens, jis išsikiša iš sienų 4 uolektis. Ši šventykla 
yra nuostabiausias dalykas toje vietoje. 

156. Antras labai nuostabus dalykas — tai sala, vadi- 
nama Chemiv!!7, Ji yra plačiame ir giliame ežere šalia 
Buto šventyklų. Egiptiečiai pasakoja, kad ta sala plau- 
kioja. Aš jos nemačiau nei plaukiant, nei judant ir stebė- 
jausi girdėdamas, kad ji esą plaukiojanti. Joje pastatyta 
didelė Apolono šventykla ir trys aukurai; ten auga daug 
palmių ir šiaip visokių medžių — vedančių vaisius ir ne- 
vedančių. Egiptiečiai pasakoja, kad sala štai kodėl pra- 

dėjo plaukioti. Letoja, viena iš aštuonių ankstesniųjų die- 
vų, gyvenanti Buto polyje, kur yra jos orakulas, paėmusi 
iš Izidės Apoloną, paslėpusi tada dar neplaukiojusioje sa- 
loje ir išgelbėjusi, kai ten atėjęs Tifonas, visur ieškoda- 
mas Ozyrio vaiko. Apoloną ir Artemidę egiptiečiai laiko 
Dioniso ir Demetros vaikais, o Letoja, sako, buvusi tik jų 
auklė ir išgelbėtoja. Egiptietiškai Apolonas vadinasi Ho- 
ras, Demetra — Izidė, Artemidė — Bubastė. Iš šito mito — 
o ne iš kur kitur — Eschilas, Euforiono sūnus,— ir tik jis 
vienas — bus pasiėmęs tai, ką aš tuoj pasakysiu: jis mat 
pavertė Artemidę Demetros dukterimi! Štai dėl tos prie- 
žasties sala pasidariusi plaukiojanti. Taip jie tvirtina. 

157. Psametichas karaliavo Egipte 54 metus. Iš jų 29 
metus laikė apgulęs Azotą, didelį Sirijos polį, kol galų 
gale paėmė. Azotas, kiek žinau, atsilaikė ilgiausiai iš vi- 
sų buvusių apgultų polių. 

158. Psametichas turėjo sūnų Neką!!?, kuris po jo 
valdė Egiptą. Nekas pirmasis griebėsi kasti kanalą į Rau- 
donąją jūrą — antrą kartą jį kasė persų karalius Darijus. 
Jo ilgis — 4 dienų plaukimo, o plotis toks, kad dvi trije- 
ros galėjo plaukti viena greta kitos. Vanduo į kanalą 
buvo atvestas iš Nilo upės. Jis prasideda kiek aukščiau 
Bubasčio polio, eina palei Arabijos polį Patumą!?? į Rau- 
donąją jūrą. Jis buvo pradėtas kasti Egipto lygumoje iš 
Arabijos pusės. Į pietus nuo tos lygumos stūkso kalnas 
iki pat Memiio, kur yra akmenų skaldyklos. To kalno 
papėdėje kanalas eina ilgai iš vakarų į rytus; toliau jis 
pasiekia kalnų tarpeklius, iš čia pasisuka nuo tų kalnų į 
pietus ir eina į Arabijos įlanką. Trumpiausias ir tiesiau- 
sias kelias iš šiaurinės jūros į pietinę, kitaip vadinamą 
Raudonąją jūra, nuo Kasijo kalno, esančio tarp Egipto 
ir Sirijos, iki Arabijos įlankos yra maždaug 1000 stadijų. 
Tai trumpiausias kelias. Bet kanalas daug ilgesnis, nes 
vingiuotas. Karaliaus Neko laikais jį kasdami žuvo 120 000 
žmonių. Nekas liovėsi kasęs kanalą, kai gavo priešingą 
orakulo ištarmę — esą jis dirbąs barbaro labui. Barbarais 
egiptiečiai vadina visus svetimkalbius. 

159. Liovęs kasti kanalą, Nekas griebėsi karo žygių: 
vienas trijeras jis įsakė pastatyti prie šiaurinės jūros, ki- 
tas — prie Raudonosios jūros Arabijos įlankos. Laivų sta- 
tykla ir šiandien tebestovi. Prireikus Nekas tais laivais 
naudodavosi. Su sirais kariavo jis sausumoje ir nugalėjo 

prie Magdolo!'?! — po tų kautynių paėmė didelį Kadi- 
čio!22 polį Sirijoje. Aprangą, kurią vilkėdamas laimėjo ko- 
vas, padovanojo jis Mileto Branchidų Apolonui. Valdė 16 
metų ir mirė perdavęs valdžią sūnui Psamiui!2š. 

160. Karaliaujant Psamiui, į Egiptą atkeliavo elėjie- 
čių!2* pasiuntiniai ir pasigyrė teisingiausiai ir geriausiai 
iš visų surengę olimpines žaidynes; jų manymu, nė egip- 
tiečiai, visų žmonių išmintingiausi, nieko geriau nebūtų 
sugalvoję. Kai pasiuntiniai, atvykę į Egiptą, pasisakė 
kelionės tikslą, karalius susišaukė tuos, kurie buvo laiko- 
mi iš visų egiptiečių išmintingiausiais. Tie susirinkę klau- 
sinėjo elėjiečių, ką reikia daryti tose varžybose. Elėjie- 
čiai, viską nupasakoję, pasisakė atkeliavę pažiūrėti, gal 
egiptiečiai turi ką nons geriau sugalvoję. Egiptiečiai pa- 
sitarę paklausė elėjiečius, ar ir jų piliečiai dalyvauja to- 
se varžybose. Šie atsakė, kad rungtis gali kiekvienas, kas 
tik nori, ir jie patys, ir kiti helėnai. Tada egiptiečiai pa- 
sakė, kad tokiomis taisyklėmis jie nusikalstą teisingumui, 
nes neįmanoma, kad jie nepalaikytų besirungiančio savo 
piliečio ir nenuskriaustų svetimojo. Jeigu jie nori rengti 
teisingas žaidynes ir dėl to atkeliavo į Egiptą, tai reikia 
leisti rungtis tik svetimiesiems, o elėjiečiams uždrausti 
varžybose dalyvauti. Šitaip egiptiečiai patarė elėjiečiams. 

161. Psamis valdė Egiptą tik šešerius metus, surengė 
žygį į Etiopiją ir netrukus mirė. Valdžią perėmė jo sūnus 
Aprijas!?. Po Psameticho, savo protėvio, jis buvo iš visų 
karalių laimingiausias; valdė 25 metus, žygiavo su ka- 
riuomene į Sidoną ir jūroje kovojo su Tyro karaliumi. Kai 
atėjo likimo skirtųjų nelaimių laikas, atsitiko įvykis, nuo 
kurio viskas prasidėjo — apie jį plačiau papasakosiu kny- 
goje apie Libiją, o dabar tik trumpai užsiminsiu: nusiuntęs 
kariuomenę prieš kirėniečius, Aprijas skaudžiai pralaimėjo. 
Egiptiečiai ėmė jam prikaišioti tą nepasisekimą ir sukilo 
manydami, jog jis tyčia juos siuntė į aiškią nelaimę no- 
rėdamas, kad jie žūtų, o pats galėtų be baimės valdyti 
egiptiečius. Piktindamiesi tuo, iš kovos grįžę kariai ir 
žuvusiųjų draugai tuojau sukilo prieš Apriją. 

162. Sužinojęs apie tai, Aprijas pasiuntė pas juos Ama- 
sį, kad šis geruoju juos nuramintų. Kai tas atvykęs ragi- 
no sukilėlius nurimti, vienas egiptietis, atsistojęs jam 
kalbant užpakalyje, uždėjo ant jo galvos šalmą, sakyda- 
mas uždedąs jam karališką valdžią. Amasiui tatai, be abe- 

jo, patiko (vėliau tai ir paaiškėjo), nes kai tik sukilėliai 
išsirinko jį karaliumi, tuojau pradėjo ruoštis į žygį prieš 
Apriją. Sužinojęs tai, Aprijas nusiuntė žygūną Patarbemį 
iš savo apsaugos, įsakęs jam atvesti Amasį gyvą. Atėjęs 
Patarbemis pasišaukė Amasį. Šisai, tuo metu sėdėdamas 
ant žirgo, pakėlė vieną koją, nusiperdė ir liepė šitą pirdalą 
nunešti Aprijui. Tačiau Patarbemis vis tiek reikalavo, kad 
Amasis, karaliaus kviečiamas, paklausytų ir nuvyktų pas 
jį. Šis atsakė jau seniai rengiąsis tai daryti, ir Aprijui ne- 
būsią ko priekaištauti, nes jis ir pats nuvyksiąs, ir kitus nu- 
sivesiąs. Patarbemis iš tų žodžių gerai suprato, ką Amasis 
ketina daryti, ir, matydamas jį ruošiantis žygiui, nusku- 
bėjo pas karalių jam pranešti, kas ten daroma. Kai šis 
parėjo pas Apriją be Amasio, karalius jam nepasakė nė 
žodžio, tik supykęs liepė jam nupjauti ausis ir nosį. Pa- 
matę garbingą vyrą šitaip žiauriai sužalotą, egiptiečiai, 
tebebuvę Aprijo pusėje, tuojau atsimetė nuo jo ir pasi- 
davė Amasiui. Tai sužinojęs, Aprijas apginklavo savo są- 
jungininkus ir išžygiavo prieš egiptiečius. 

163. Jis mat turėjo 30 000 jonėnų ir karų samdinių, 
kuriuos laikė prie savęs. Jo karališkieji rūmai — labai di- 
deli ir puikūs — buvo Saiso polyje. Aprijo kariuomenė žy- 
giavo prieš egiptiečius, o Amasio egiptiečiai — prieš sve- 
timšalius. Ties Momemifio poliu abi kariuomenės susitiko 
ir pasiruošė kautis. 

164. Egiptiečių yra septyni luomai: vieni — šventikai, 
antri — kariai, treti — jaučių piemenys, ketvirti — kiaulių 
piemenys, penkti — pirkliai, šešti, — vertėjai ir pagaliau — 
vairininkai. Šitiek yra egiptiečių luomų; tų luomų pava- 
dinimai reiškia žmonių užsiėmimą. Kariai skirstomi į 
vadinamuosius kalasirijus ir hermotibijus. 

165. Jie gyvena nomuose (visas Egiptas suskirstytas į 
nomus). Hermotibijai gyvena šiuose nomuose: Busyrio, 
Saiso, Chemio, Papremio, vadinamojoje Prosopitidės sa- 
loje, pusėje Nato. Visi tie nomai yra hermotibijų — kai jų 
gyveno daugiausia, tada hermotibijų buvo 160 000 žmonių. 
Jie nesiverčia jokiu amatu, tik karo dalykais. 

166. Kalasirijai gyvena šiuose nomuose: Tėbų, Bubas- 
čio, Aičio, Tanio, Mendo, Sebenito, Atribio, Farbaito, Tmu- 
jo, Onufio, Anisio, Miekioro (šis nomas yra saloje prie- 
šais Bubasčio polį). Tai kalasirijų nomai. Kai juose gy- 
ventojų buvo daugiausia, tai jų buvo 250000 žmonių. 

Kalasirijams irgi draudžiama verstis kitokiais amatais, 
išskyrus karo amatą, kurį sūnus paveldi iš tėvo. 

167. Ar ir tą dalyką helėnai perėmė iš egiptiečių, sun- 
ku pasakyti, bet matau, kad taip pat trakai, skitai, persai, 
lydai ir beveik visi barbarai iš visų piliečių labiausiai 
niekina tuos, kurie verčiasi amatais,— ir juos pačius, ir 
jų vaikus, o tie, kurie nedirba rankų darbo, laikomi kil- 
mingais. Iš visų kilmingiausi yra tie, kurie verčiasi karo 
amatu. Šitokios pažiūros laikosi visi helėnai, o labiausiai 
lakedemoniečiai; mažiausiai niekina amatininkus korin- 
tiečiai. 

168. Po šventikų kariams —ir tik jiems — suteikta ši- 
tokia išimtinė teisė: kiekvienam duodama po 12 sklypų 
rinktinės žemės, neapdėtos mokesčiais. Tokio sklypo dy- 
dis — 100 kvadratinių egiptietiškųjų uolekčių, o toji uo- 
lektis — lygi samiečių uolekčiai. Si dovana buvo duoda- 
ma visiems kariams, o kai kurie pasikeisdami laikas nuo 
laiko gaudavo papildomų pajamų. Mat kasmet po 1000 
kalasirijų ir hermotibijų tarnaudavo karaliaus apsaugoje. 
Tiems, be žemės sklypų, buvo duodama kasdien po 5 mi- 
nas duonos, po 2 minas jautienos ir po 4 samčius vyno 
kiekvienam. Visa tai gaudavo tie, kurie tarnavo karaliaus 
apsaugos kariuomenėje. 

169. Kai Aprijas su savo samdiniais ir Amasis su 
egiptiečiais atėjo prie Momemtio polio, prasidėjo kova. 
Svetimšaliai gerai kovojo, bet jų buvo mažiau, todėl pra- 
laimėjo. Sako, Aprijas buvo taip įsitikinęs savo valdžios 
tvirtumu, kad, jo nuomone, net .-dievai negalėję jo nuver- 
sti nuo sosto — toks atrodė jam tvirtas sostas! Ir štai, pra- 
laimėjęs kautynes, jis pateko į nelaisvę ir buvo nuvestas 
į Saiso polį — į buvusius jo, o dabar karaliaus Amasio, 
rūmus. Ten kurį laiką Amasis gerai jį maitino ir juo rū- 
pinosi. Tačiau egiptiečiai ėmė jam priekaištauti, kad el- 
giasi neteisingai, nes maitina savo paties ir jų didžiausią 
priešą, todėl atidavė jį egiptiečiams. Šie jį pasmaugė ir 
palaidojo jo tėvų kapuose. Tie kapai yra Atėnės švento- 
vėje netoli didžiosios salės, kairėje pusėje. Saisiečiai šio- 
je šventovėje laidojo visus iš to nomo kilusius valdovus. 
Nes ir Amasis, nors kiek toliau nuo didžiosios salės, ne- 
gu Aprijo ir jo protėvių kapai, vis tiek palaidotas švento- 
vės kieme: ten didelė akmeninė kolonada, papuošta stul- 
pais kaip datulių palmės ir šiaip puikiai išdabinta. 

Kolonados viduryje yra dvejos durys, o už tų durų — 
jo kapas. 

170. Toje pačioje Saiso Atėnės šventovėje yra ir kapas 
to, kurio vardo, mano įsitikinimu, neleidžia minėti tiky- 
ba!2ė. Tas kapas yra už šventovės, atremtas į visą jos sie- 
ną. Šventovėje stovi du dideli akmeniniai obeliskai, o 
šalia jų tyvuliuoja ežeras, gražiai aplinkui akmeniniais 
krantais apdailintas. Jis yra tokio dydžio, kaip Delo sa- 
loje vadinamasis apskritasis ežeras. 

171. Tame ežere naktimis rodomi to dievo kentėjimai; 
tatai egiptiečiai vadina misterijomis. Bet apie tuos daly- 
kus, nors ir gerai žinodamas, kas ten vyksta, nieko nepa- 
sakosiu — tylėsiu kaip užrišta burna. Ir apie Demetros 
misterijas, kurias helėnai vadina Tesmotorijomis, nuty- 
lėsiu — pasakysiu tik tiek, kiek leidžia tikyba. Danajo du- 
kterys šias šventes ir misterijas atsigabeno iš Egipto ir 
išmokė jų pelazges. Vėliau, dorėnams visą Peloponesą 
apvertus aukštyn kojomis, dingo tos misterijos. Jos iš- 
saugojo tik savo vietose likusi senųjų peloponesiečių da- 
lis — arkadai. 

172. Nuvertus Apriją, Egipte karaliavo Amasis, kilęs 
iš Saiso nomo Siufo polio. Iš pradžių egiptiečiai Amasio 
nevertino ir net jį niekino, nes buvo žemos kilmės, papras- 
tas žmogus. Vėliau jis patraukė juos į save išmintingu- 
mu, ir tai padarė labai gudriai. Amasis turėjo daugybę 
visokių brangenybių; tarp jų buvo auksinis dubuo, kuriame 
pats ir visi jo svečiai mazgodavosi kojas. Dubenį išlydęs, 
jis nuliedino iš jo dievo statulą ir pastatė judriausioje po- 
lio vietoje. Egiptiečiai lankė tą statulą ir didžiai garbino. 
Sužinojęs tokį jų elgesį;, Amasis susišaukė egiptiečius ir 
pareiškė jiems, kad statula padaryta iš to dubens, į kurį 
jie anksčiau ir spjaudydavo, ir šlapindavosi, ir kuriame 
kojas mazgodavosi, o dabar jį taip labai gerbia. Ir jam 
pačiam taip atsitiko, kalbėjo jis, kaip tai kojų prausyk- 
lei: anksčiau buvo paprastas žmogus, o dabar yra jų ka- 
ralius, todėl reikia jį gerbti ir mylėti. Šitokiu būdu jis 
palenkė egiptiečius, kad noriai jam tarnautų!“. To kara- 
liaus dienotvarkė buvo tokia: ankstų rytą, kol turgaus 
aikštėje dar nesusirinkę žmonės, jis stropiai tvarkė viso- 
kius reikalus, o paskui gėrė, juokavo su svečiais, paikio- 
jo ir išdykavo. Piktindamiesi tokiu elgesiu, jo draugai 
ėmė jam priekaištauti sakydami: „O karaliau, negerai 

elgiesi, vienom tuštybėm užsiiminėji. Turėtum sėdėti pui- 
kiajame soste ir visą dieną savo pareigas eiti. Tada egip- 
tiečiai žinotų, kad juos valdo didis vyras, ir geriau apie 
tave kalbėtų. O dabar elgiesi visai nekarališkai.“ Sis į 
tai jiems šitaip atsakė: „Šaulys įtempia lanką, kai jam 
yra reikalas, ir atleidžia jį, kai lanko nebereikia, nes jeigu 
visą laiką lankas būtų įtemptas, nutrūktų ir prireikus ne- 
būtų galima juo pasinaudoti. Tokia ir žmogaus prigimtis: 
jei žmogus norėtų visą laiką tik dirbti ir nė dalelės laiko 
neskirtų pasilinksminimams, tai nė nepasijustų, kaip išei- 
tų iš proto ar būtų ištiktas smūgio. Tai žinodamas, aš 
viskam skiriu atitinkamą dalį.“ Taip jis draugams atsakė. 

174. Sako, Amasis, dar būdamas paprastas žmogus, 
mėgęs gerti, pajuokauti ir niekad nedirbęs rimto darbo. 
Kai girtuokliaudamas ir pramogaudamas prašvilpdavo pi- 
nigus, jis ką nutvėręs pasivogdavo. Kai apvogtieji tvir- 
tindavo, kad jis paėmė jų daiktus, o tas neprisipažindavo, 
jį vesdavosi pas artimiausią orakulą. Orakulas dažnai įį 
pripažindavo vagimi, bet dažnai ir išteisindavo. Tapęs 
karaliumi, jis šitaip pasielgė: kurie dievai buvo sakę, kad 
jis ne vagis, tų šventovėmis visai nesirūpino; neduodavo 
pinigų joms išlaikyti, jų nelankė ir aukų neaukojo: tie 
dievai esą neverti aukų ir jų ištarmės melagingos, o tuos 
dievus, kurie jį buvo pripažinę vagimi, jis labai gerbęs 
kaip tikrus dievus, duodančius teisingas ištarmes. 

175. Jis pastatydino Saiso Atėnei nuostabaus grožio 
propilėjus: jie visus pralenkia savo aukščiu, dydžiu, ak- 
menų, iš kurių jie pastatyti, didumu. Be to, jis pristatė 
didžiulių statulų ir stinksų su vyro galva, parūpino nepap- 
rasto dydžio akmenų kitoms statyboms. Vienus iš tų ak- 
menų atgabeno iš akmens skaldyklų, esančių prie Mem- 
fio, kitus — milžiniško dydžio — iš Elefantinos polio, esan- 
čio net už 20 dienų plaukimo nuo Saiso. O štai, mano 
nuomone, nuostabiausias jo kūrinys: namas, pastatytas iš 
vieno akmens gabalo, atgabento iš Elefantinos. Jis buvo 
gabenamas trejus metus; jį plukdė 2000 tam tikslui pas- 
kirtų vyrų vairininkų. To šventyklos pastato ilgis iš lauko 
pusės 21 uolektis, plotis 14, o aukštis 8 uolektys. Tokie 
yra matmenys iš lauko pusės. Iš vidaus ilgis — 18 uolek- 
čių ir vienas sprindis, plotis — 12 uolekčių, aukštis — 5 
uolektys. Pastatas stovi prie įėjimo į šventovę. Į ją ne- 
įvilko jo štai dėl ko: velkant tą pastatą, architektas su- 

dejavęs, kad sugaišta daug laiko ir darbas nepavyko taip, 
kaip jis norėjo. Amasis tatai palaikęs bloga lemiančiu 
ženklu ir neleidęs toliau jo vilkti. Kiti tvirtina, kad vienas 
iš tų, kurie vilko pastatą, patekęs po juo ir buvęs sutrin- 
tas. Dėl to Amasis uždraudęs jį toliau tempti. 

176. Amasis paaukojo ir visoms kitoms garsiosioms 
šventovėms puikių didelių kūrinių, tarp jų aukštielninką 
statulą Memiyje priešais Hefaisto šventovę; jos ilgis 75 
pėdos. Ant to paties pamato stovi dvi statulos, padarytos 
iš Etiopijos akmens, kiekviena 20 pėdų aukščio. Viena sto- 
vi iš vienos pusės gulinčios statulos, antra — iš antros. 
Yra ir Saise, panašiai kaip Memiyje, gulinti statula. Ama- 
j- ir Izidei pastatė Memfyje didelę labai gražią šventy- 

3. 
177. Pasakojama, kad Amasio laikais Egiptas klestėte 
klestėjo; ir upė buvo žmonėms dosni, ir žemė. Tada ša- 
lyje buvo iš viso 20 000 polių. Amasis įvedė nomams tokį 
įstatymą: kiekvienais metais kiekvienas žmogus turi nomo 
archontui parodyti, iš ko jis gyvena. Kas to nepadaro 
arba duoda neteisingus parodymus, baudžiamas mirtimi. 
Atėnietis Solonas, paėmęs šį įstatymą iš Egipto, įvedė 
atėniečiams. Juo naudojasi ir šiandien. Iš tikrųjų tai ge- 
ras įstatymas. 

178. Būdamas helėnams draugiškas, Amasis ir šiaip 
daug gero kai kuriems iš jų padarė, ir atidavė Naukračio 
polį jiems apsigyventi. Tiems, kurie nenorėjo Egipte gy- 
venti, tik plaukioti į jį, jis davė vietos aukurams ir dievų 
šventovėms pasistatyti. Didžiausią, geriausią ir daugiau- 
sia lankomą šventovę — vadinamąjį Heleniją — bendro- 
mis jėgomis pastatė šie poliai: jonėnų — Chijas, Tėjas, Fo- 
kėja, Klazomenai; dorėnų — Rodas, Knidas, Halikarnasas 
ir Faselidė; eoliečių — tik viena Mitilėnė. Šventovė pri- 
klauso visiems jiems. Šie poliai skiria ir tos vietos pre- 
kybos uosto viršininkus. Kiti poliai, kurie ją lanko, yra 
tik šventovės svečiai. Egiptiečiai vieni atskirai pasistatė 
Dzeuso šventyklą, taip pat samiečiai — Heros, o miletie- 
čiai — Apolono šventyklą. 

179. Senovėje Naukratis buvo Egipte vienintelė helė- 
nų prekyvietė, nes jokios kitos nebuvo. Ir jeigu kas at- 
plaukdavo į kitas kurias Nilo žiotis, turėdavo prisiekti 
atkeliavęs prieš savo norą ir prisiekęs plaukti atgal į Ka- 
nobo žiotis; o jei nebūdavo galima plaukti prieš vėją, te- 

kdavo prekes gabenti į Naukratį aplink Deltą egiptiečių 
laivais. Taip buvo gerbiamas Naukratis. 

180. Amfiktionams!?7 už 300 talentų leidus pasistatyti 
dabartinę Delių šventyklą (ankstesnioji atsitiktinai sude- 
gė), deliiečiams reikėjo sumokėti ketvirtadalį tos sumos. 
Todėl delfiečiai keliavo per polius rinkdami aukas — 1a- 
bai didelę auką jie parsivežė iš Egipto. Mat Amasis jiems 
padovanojo 1000 talentų alūno, o Egipte gyvenantys helė- 
nai — 20 minų sidabro. 
ir sąjungą. Jis net užsigeidė vesti tenykštę žmoną — ne- 
žinia, ar panorėjęs helėnės, ar šiaip iš draugiškumo kirė- 
niečiams. Tad vedė, sako vieni, Bato, kiti — Arkesilėjo, 
treti — garsaus vyro Kritobulo dukterį Ladikę. Kai tik 
su ja atsiguldavo, niekaip negalėdavo Amasis suartėti, o 
su kitomis visomis suartėdavo. Kadangi nuolat šitaip at- 
sitikdavo, jis Ladikei pasakė: ,„(O žmona, tu mane pake- 
rėjai, todėl niekaip neišvengsi žiauriausios kada nors mo- 
teriai tekusios pražūties.“ Ladikė užsigynė, bet neįstengė 
nuraminti supykusio Amasio. Tada ji mintyse pažadėjo 
Afroditei nusiųsti į Kirėnę dovanų statulą, jeigu ateinan- 
čią naktį pavyks Amasiui su ja suartėti, nes tai yra vie- 
nintelis būdas jai išvengti baisios nelaimės. Po šito ap- 
žado Amasiui iškart pavyko. Nuo to laiko kai tik pas įą 
ateidavo, visada pavykdavo — jis net labai pamilo Ladi- 
kę. Ji tesėjo deivei duotą pažadą: padirbdinusi statulą, 
nusiuntė į Kirėnę. Ši statula ir mano laikais tebestovi svei- 
ka Kirėnės užmiestyje. Kambizas, užkariavęs Egiptą ir 
sužinojęs, kas per viena toji Ladikė, išsiuntė ją atgal į 
Kirėnę nenuskriaudęs jos. 

182. Amasis ir helėnų dievams siuntė dovanas: į Ki- 
rėnę — paauksuotą Atėnės statulą ir savo paties spalvotą 
atvaizdą; į Lindą!?š Atėnei — dvi akmenines statulas ir 
puikius lininius krūtinės šarvus; į Samą Herai — dvi savo 
paties atvaizdo medines statulas, kurios ir mano laikais 
tebestovėjo didžiojoje šventykloje už durų. Į Samą siuntė 
dovaną iš draugystės su Eako sūnumi Polikratu!2?; į Lin- 
dą — ne iš kokios nors draugystės, bet todėl, kad Danajo 
dukterys, bėgdamos nuo Egipto sūnų, buvusios apsistoju- 
sios Linde ir čia įkūrusios šventovę. Šitiek paaukojo Ama- 
sis. Jis pirmasis užkariavo Kiprą ir privertė jį mokėti jam 
duoklę. 


TREČIOJI KNYGA 

1. PRIES TĄ AMASĮ ZŽYGIAVO KAMBIZAS!, KYRO 
SUŪNUS, VESDAMASIS VISUS TUOS, KURIUOS BU- 
VO UŽVALDĘS, O Iš HELĖNŲ — JONĖNUS IR EOLIE- 
ČIUS. Žygio priežastis buvo tokia: nusiuntęs į Egiptą pa- 
siuntinį, Kambizas prašė Amasį dukters rankos. Taip 
jam patarė vienas egiptietis, piktas ant Amasio, kad šis 
jį, vieną iš visų Egipto gydytojų, atskyręs nuo žmonos ir 
vaikų, atidavė persams, kai Kyras per pasiuntinį paprašė 
Amasį atsiųsti akių gydytoją, geriausią visame Egipte. 
Dėl to nekęsdamas [karaliaus], egiptietis ir patarė 
Kambizui prašyti Amasį dukters, kad šis, arba, davęs 
dukterį, būtų pažemintas, arba, jos nedavęs, pasidarytų 
Kambizo priešas. Amasis nekentė galingųjų persų, bet 
ir jų bijojo, todėl nežinojo, kaip pasielgti: duoti dukterį 
ar neduoti. Mat [karalius] gerai žinojo, kad Kambizas 
ją ima ne už žmoną, o tik už sugulovę. Visa apsvarstęs, jis 
šitaip padarė: buvo jo pirmtako karaliaus Aprijo stotin- 
ga, labai graži duktė vardu Nitetė, tik viena likusi iš tos 
šeimos. Šitą merginą jis aprengė puošniais, auksu pa- 
dabintais drabužiais ir nusiuntė persams kaip savo du- 
kterį. Kai po kurio laiko Kambizas meiliai ją kalbino 
kaip Amasio dukrą, mergina jam pasakė: „O karaliau, 
tu nežinai, kad Amasis tave apgavo. Jis mane išpuošė 
ir atsiuntė tau kaip savo dukterį, o iš tikrųjų esu duktė 
jo buvusio valdovo Aprijo, prieš kurį jis su egiptiečiais 
sukilo ir jį nužudė“. Dėl šitų merginos žodžių ir tos prie- 
į Egiptą. Taip dabar pasakoja persai. 

2. O egiptiečiai savinasi Kambizą tvirtindami, kad 
jis buvęs kaip tik to Aprijo dukters sūnus, nes Kyras, o 
ne Kambizas, prašęs Amasį jo dukters. Bet tai netiesa. Juk 
jiems ne paslaptis (egiptiečiai žino persų papročius geriau 
už visus kitus), kad, pirma, netikras sūnus neturi teisės 
persų valdyti, jeigu yra gyvas tikrasis sūnus, o antra, 
Kambizas buvo Kasandanės, achemenido2 Farnaspo duk- 
ters, o ne egiptietės, sūnus. Bet egiptiečiai iškraipo tiesą, 
dėdamiesi esą Kyro šeimos giminaičiai. 

3. Tokia yra tiesa. Jie pasakoja ir šitokį dalyką, man 
visiškai neįtikėtiną: kažkokia persų moteris, jėjusi pas 
Kyro žmonas ir pamačiusi šalia Kasandanės stovinčius 
aukštus, gražius vaikus, pradėjusi juos gėrėdamasi girti. 
Kasandanė, Kyro žmona, jai šitaip pasakiusi: „O vis 
dėlto mane, tokių vaikų motiną, Kyras niekina, tuo tar- 
pu iš Egipto įsigytąją laiko didelėje pagarboje.“ Taip ji 
pasakiusi, A ati ant Nitetės, o vyriausiasis sūnus Ka- 
mbizas ta pasakęs: „Todėl aš, mama, kai užaugsiu 
didelis, Egipte nužeminsiu tai, kas aukšta, ir išaukštin- 
siu tai, kas žema.“ Taip jis pasakęs, būdamas dar tik 10 
metų vaikas. Moterys tuo labai nusistebėjusios. Kambi- 
zas visą laiką tai turėjęs galvoje, todėl, kai užaugo ir 
tapo karaliumi, išžygiavo į Egiptą. 

4. Prie to žygio prisidėjo dar ir kitas įvykis. Tarp 
Amasio samdytų karių buvo vienas halikarnasietis vardu 
Fanas, protingas vyras ir puikus karys. Šitas Fanas, už 
kažką supykęs ant Amasio, norėdamas susisiekti su Ka- 

mbizu, pabėgo laivu iš Egipto. Kadangi tarp samdinių 
jis buvo žymus „Žmogus ir puikiai žinojo visą padėtį Egi- 
pte, Amasis ryžosi jį pasivyti ir pačiupti. Tad pasiuntė 
ištikimiausią savo eunuchą su trijera vytis. Šis pasi- 
vijo Faną Likijoje, tačiau nepargabeno į Egiptą, nes tas 
išsisuko gudrumu: nugirdęs sargybinius, pabėgo į Per- 
siją. Kai Kambizas ruošėsi žygiuoti į Egiptą ir nežino- 
jo, kaip pereiti be vandens dykumą, Fanas atvykęs iš- 
dėstė Amasio padėtį Egipte ir nurodė kelią per dykumą: 
dėl to žygio patarė kreiptis į arabų karalių ir prašyti, 
kad šis padarytų jam per savo šalį saugų praėjimą. 

5. Mat tik per čia galima įsiveržti į Egiptą. Nuo Fi- 
nikijos iki Kadičio polio ribų šalis priklauso vadinamie- 
siems Palestinos siramsš; nuo Kadičio polio, mano nuo- 
mone, nedaug mažesnio už Sardus, pajūrio prekyvietės 
iki Jeniso polio* teritorija priklauso arabų karaliui; nuo 
Jeniso iki Serbonidės ežero, palei kurį eina Kasijo kal- 
nas, iki jūros — vėl sirų valdos; o nuo Serbonidės ežero, 
kuriame, kaip pasakojama, esąs paslėptas Tifonas, jau 
prasideda Egiptas. Plotas tarp Jeniso polio, Kasijo kalno 
ir Serbonidės ežero — platus maždaug trijų dienų žygio 
ruožas — yra visai be vandens. 

6. Paminėsiu čia vieną dalyką, kurį plaukiantieji į Egi- 
ptą retai kada pastebi. Mat iš visos Helados, taip pat iš 

Finikijos ištisus metus į Egiptą vežami moliniai indai, 
pilni vyno, o tuo tarpu Egipte, galima sakyti, nė vieno 
tuščio puodo nuo vyno niekur nepamatysi. Kas nors ga- 
lėtų paklausti: kurgi jie galų gale sunaudojami? Aš tuoj 
pasakysiu. Kiekvienas demo valdytojas privalo iš savo 
polio surinkti visus molinius puodus ir nugabenti į Mem- 
fį, o iš Memiio visus juos, pripiltus vandens,— nešti į 
tą bevandenę Sirijos dykumą. Tokiu būdu tie puodai, 
atvežti į Egiptą, paskui grįžta į Siriją. 

7. Sitaip aprūpina vandeniu kelią į Egiptą ir persai 
nuo to laiko, kai užėmė Egiptą. Bet tais laikais vanduo 
ten dar nebuvo paruoštas. Todėl Kambizas, paklausęs to 
halikarnasiečio patarimo, pasiuntė pas arabų karalių šau- 
klius prašyti saugaus praėjimo. Arabai sutiko, abiem pu- 
sėms davus ištikimybės laidą ir padarius abišalę sutartį. 

8. Ištikimybę arabai labai gerbia. Ji sudaroma ši- 
taip: vienas vyras atsistoja į tarpą tų, kurie nori sudary- 
ti ištikimybę, ir aštriu akmeniu prarėžia abiejų ištikimy- 
bę darančiųjų delnus šalia nykščio; paskui, paėmęs iš 
abiejų vyrų drabužių po gabalėlį medžiagos, patepa abie- 
jų krauju septynis viduryje stovinčius akmenis. Tepda- 
mas jis šaukiasi Dioniso ir Uranijos. Atlikus šias apei- 
gas, tas, kuris sudaro ištikimybę, pristato savo draugams 
tą svetimšalį arba pilietį, su kuriuo sudarė ištikimybę, 
ir šie draugai taip pat pasižada ištikimybę gerbti. Iš vi- 
sų dievų jie pripažįsta tik Dionisą ir Afroditę; jie ir plau- 
kus kkerpasi taip, kaip, jų nuomone, Dionisas esąs apsi- 
kirpęs, būtent, apvaliai; be to, apsikerpa smilkinius. Dio- 
nisą jie vadina Orotaltu, o Afroditę — Alilate. 

9. Arabų karalius, sudaręs su Kambizo pasiuntiniais 
ištikimybės sutartį, štai ką sugalvojo: kupranugarių kai- 
lius pripylė vandens, užkrovė ant gyvųjų kupranugarių 
ir nuvarė juos į bevandenę dykumą. Ten jis palaukė, kol 
atžygiavo Kambizo kariuomenė. Šis pasakojimas patiki- 
mesnis, bet reikia papasakoti ir kitą, mažiau patikimą ap- 
rūpinimo vandeniu būdą, nes ir jis plačiai pasakojamas: 
Arabijoje teka didelė upė vardu Koris. Ji įteka į vadina- 
mąją Raudonąją jūrą“. Nuo tos upės iki bevandenės dy- 
kumos nuvedęs arabų karalius į dykumą vandenį susiūtu 
iš jaučių ir kitokių odų vamzdžiu. Toje dykumoje iškasęs 
dideles duobes vandeniui laikyti. Nuo tos upės iki be- 
vandenės dykumos yra dvylikos dienų kelias. Tokių va- 

mzdžių buvę trys; jais buvęs vedamas vanduo į tris vie- 
tas. 

10. Vadinamosiose Pelusijo žiotyse stovyklavo su ka- 
riuomene Amasio sūnus Psamenitas?, laukdamas Kambizo. 
Atžygiavęs į Egiptą, Kambizas Amasio gyvo nebera- 
do: karaliavęs 44 metus, jis pasimirė jokios didesnės ne- 
laimės savo valdymo laikais nepatyręs. Amasis buvo iš- 
balzamuotas ir palaidotas šventovėje, kape, kurį buvo pats 
įsirengęs. Valdant Amasio sūnui Psamenitui, egiptiečiai 
išvydo didžiulį stebuklą: Tėbuose palijo! Egiptiečiai tei- 
gia, kad niekada gyvenime iki mūsų laikų ten nebuvo 
liję. Mat Aukštutiniame Egipte visiškai nebūna lietaus. 
Ir tada Tėbuose palijęs tik smulkus lietus. 

11. Perėję bevandenę dykumą, persai sustojo netoli 
egiptiečių, kad galėtų susiremti. Egipto karaliaus sąjun- 
gininkai jonėnai ir karai, pasipiktinę Fanu, kad jis atvedė 
į Egiptą svetimą kariuomenę, sugalvojo jam šitokią bau- 
smę: atsivedė į stovyklą Egipte likusius Fano vaikus, 
pastatė tarp abiejų kariuomenių kraterą ir tėvo akivaiz- 
doje visus jo vaikus papjovė, laikydami virš kratero, kad 
] jį prilašėtų kraujo. Papjovę vaikus, jie pripylė į kraterą 
vyno ir vandens ir, visi užgėrę to kraujo, stojo į kovą. 
Įvyko žiaurios kautynės, abiejose pusėse žuvo labai daug 
vyrų. Pagaliau egiptiečiai pasileido bėgti. 

12. Vietiniai gyventojai atkreipė mano dėmesį į nuo- 
stabų dalyką: toje kovoje žuvusių karių kaulai gulėjo 
atskirai sukrauti: vienoje vietoje persų kaulai, nes jie iš 
pat pradžių buvo atskirti, o kitoje — egiptiečių; persų kiau- 
šai yra tokie silpni, kad ir mažas akmenukas juos pramu- 
ša, o egiptiečių tokie stiprūs, kad ir su dideliu nelabai 
pradauši. Jie nurodė štai kokią to priežastį — ir mane įti- 
kino: egiptiečiai nuo mažens skutasi galvas, ir todėl sau- 
lės veikiamas kiaušas sukietėja. Dėl tos pačios priežas- 
ties egiptiečiai ir neplinka: labai retai kur pamatysi nu- 
plikusį egiptietį. Tokia yra jų kiaušų kietumo priežastis. 
Persų kiaušai nestiprūs todėl, kad jie nešioja storas tia- 
ras, taigi galvos yra neužsigrūdinusios. Tai tiek apie tuos 
dalykus. Lygiai tokį patį vaizdą mačiau ir Papremyje: 
ten gulėjo kiaušai tų, kuriems vadovavo Darijaus sūnus 
Achemenas ir kuriuos išžudė libis Inaras'?. 

13. Pasileidę bėgti iš kautynių lauko, egiptiečiai trau- 
kėsi be jokios tvarkos. Kai jie atsitraukė į Memfį, Kambi- 

zas pasiuntė upe vieną mitilėniečių laivą su persų šauk- 
liu, kuris turėjo perduoti egiptiečiams paliepimą pasi- 
duoti. Egiptiečai, išvydę prie Memiio artėjantį laivą, puo- 
lė iš tvirtovės, laivą nuskandino, o žmones sukapojo ir 
jų kūnus sutempė į tvirtovę. Apgulti egiptiečiai dar kurį 
laiką priešinosi, bet galų gale pasidavė. Tada jų kaimy- 
nai libiai, pabijoję, kad ir jiems neatsitiktų kaip egiptie- 
čiams, pasidavė be kovos, pasižadėjo mokėti duoklę ir pa- 
tys ją nustatė, be to, nusiuntė persams dovanų. Lygiai 
kaip libiai pasielgė ir išsigandę barkiečiaiš su kirėnie- 
čiais. Libių dovanas Kambizas maloniai priėmė, o kirėnie- 
čių dovanomis buvo nepatenkintas, matyt, todėl, kad jos 
minų sidabro). Karalius paėmė pinigus ir pats juos iš- 
dalijo savo kariams. 

14. Dešimtą dieną po Memfio paėmimo Kambizas, ro- 
dydamas panieką, pasodino už tvirtovės egiptiečių kara- 
lių Psamenitą, valdžiusį tik šešis mėnesius, o pasodinęs 
su kitais egiptiečiais, norėjo šitokiu būdu išbandyti jo 
valios tvirtumą: aprengė jo dukterį vergės drabužiais ir 
pasiuntė su ąsočiu parnešti vandens, o su ja —ir kitas 
kilmingųjų egiptiečių dukras, irgi taip pat aprengtas. Kai 
merginos raudodamos ir vaitodamos ėjo pro tėvus, tie, 
matydami dukteris taip paniekintas, patys ėmė raudoti ir 
vaitoti, o Psamenitas, pamatęs iš toli merginas ir paži- 
nęs, nudelbė akis. Praėjus vandens nešėjoms, Kambizas 
pasiuntė jo sūnų ir 2000 kitų bendraamžių su virvėmis ant 
kaklų ir pažabotomis burnomis. Juos vedė nužudyti už 
tai, kad žuvo mitilėniečiai, plaukę laivu į Memfį. Mat 
karaliaus teisėjai buvo nusprendę už kiekvieną žuvusįjį 
nužudyti dešimt kilmingų egiptiečių. Pamatęs juos veda- 
mus ir supratęs, kad jo sūnus eina mirti, Psamenitas, ki- 
tiems egiptiečiams, kurie aplink jį sėdėjo, aimanuojant ir 
raudant, pasielgė taip pat, kaip ir einant jo dukteriai. 
Kai ir šie nuėjo, atsitiktinai priėjo vienas jo sugėrovas, 
gana senas vyras, kuris, netekęs visų turtų ir turėdamas 
tik tiek, kiek turi elgetos, prašė kareivių išmaldos, eida- 
mas pro Psamenitą, Amasio sūnų, ir kitus ten susodintus 
egiptiečius.  Psamenitas, jį pamatęs, pradėjo graudžiai 
verkti ir, pašaukęs draugą vardu, ėmė muštis į galvą. Sa- 
lia jo stovėjo sargybiniai, kurie pranešinėjo Kambizui 
kiekvieną jo poelgį praeinant belaisviams. Nustebas dėl 

tokio elgesio, Kambizas pasiuntė jį šit ko paklausti: „Val- 
dovas Kambizas tave, Psamenitai, klausia, kodėl tu, ma- 
tydamas dukterį paniekintą ir sūnų mirti einantį, nery- 
pavai ir neraudojai, o šitą elgetą, kaip sužinojau, net ne 
giminaitį, pagerbei?“ Taip šis paklausė, o Psamenitas 
atsakė: „O Kyro sūnau, pernelyg didelės mano namų ne- 
laimės, kad jas būtų galima apraudoti, o bičiulio kančios 
vertos ašarų, nes jis neteko visų turtų ir tapo elgeta, pri- 
ėjęs senatvės slenkstį.“ Išgirdęs šį atsakymą, Kambizas 
pagalvojo, kad Psamenito žodžiai teisingi. Egiptiečiai 
sako, jog ir Krezas tada apsiverkęs — mat ir jis lydėjo 
Kambizą į Egiptą. Verkė ir kiti ten buvę persai, pagailo 
ir Kambizui Psamenito, todėl liepė paimti iš budelių šio 
sūnų ir atvesti pas jį Psamenitą iš ten, kur tas sėdėjo. 
15. Nusiųstieji tarnai sūnų rado nebegyvą, nes jis bu- 
vo nužudytas pirmasis, o Psamenitą nuvedė pas Kambi- 
zą. Ten jis gyveno iki mirties, nepatirdamas jokių skriau- 
dų. Ir jeigu nebūtų ėmęsis daryti perversmo, būtų val- 
dęs Egiptą kaip pensų vietininkas, nes persai pratę gerbti 
karalių sūnus net jei tie sukyla, ir tokiu atveju jų sū- 
nums grąžina valdžią. Kad jie iš tikrųjų taip elgiasi, ga- 
lima matyti iš daugelio pavyzdžių. Taip jie pasielgė su 
Tanyru, libio Inaro sūnumi — grąžino jam tėvo valdžią, 
ir su Amirtėjo sūnumi Pausyriu, nors niekas tiek nėra 
persams pakenkęs, kiek Inaras ir Amirtėjas. O dabar 
Psamenitas užsimojo bloga daryti ir už tai gavo atpildą. 
Buvo susekta, kad kursto egiptiečius sukilti. Tai sužino- 
jęs, Kambizas. įsakė Psamenitui išgerti jaučio kraujo, ir 
šis nuo to iškart mirė. Šitaip gavo galą [Psamenitas]. 
16. O. Kambizas iš Memfio nukeliavo į Saiso polį, no- 
rėdamas padaryti tai, ką iš tikro ir padarė. Įėjeąs į Amasio 
rūmus, įsakė išmesti iš kapo Amasio kūną. Kai šitai bu- 
vo padaryta, jis paliepė lavoną plakti botagais, rauti jo 
plaukus, badyti ir visaip žaloti kūną. Kai tarnai pavargo 
vykdydami įsakymą, o išbalzamuotas lavonas liko nepri- 
veiktas, Kambizas paliepė jį sudeginti?. Tai buvo nedoras, 
bedieviškas įsakymas, nes persai ugnį laiko dievybe, o 
deginti lavonus ir vieniems, ir kitiems neleidžia papročiai: 
persams dėl mano minėtos priežasties, kad esąs nusikal- 
timas dievui perduoti žmogaus lavoną, o egiptiečiai ugnį 
laiko gyvu sutvėrimu — žvėrimi, ėdančiu visa, kas pakliū- 
va, prisiėdęs tas žvėris mirštąs kartu su suėstuoju. Todėl 

jiems draudžiama lavoną atiduoti žvėrims suėsti — jį bal- 
zamuoja, kad nesuėstų kirminai. Taigi Kambizas įsakė 
daryti tai, kas draudžiama ir persams, ir egiptiečiams. 
Bet egiptiečiai tvirtina, kad ne Amasis visa tai patyrė, 
o kitas jo bendraamžis egiptietis, kurį žalodami persai 
taręsi žaloją Amasį. Mat Amasis, sužinojęs iš orakulo, 
kas laukia jo lavono, ir norėdamas viso to išvengti, pa- 
laidojes prie savo kapo durų tą nuplaktąjį žmogų ir savo 
sūnui paliepęs jį patį palaidoti tolimiausiame kapo už- 
kampyje. Bet man atrodo, kad tas tariamasis Amasio įsa- 
kymas dėl jo paties ir to žmogaus palaidojimo yra ištisai 
pramanytas ir kad egiptiečiai jį išsigalvojo, norėdami tą 
įvykį pagražinti. 

17. Vėliau Kambizas sumanė surengti tris žygius: 
prieš kartaginiečius, amoniečius ir ilgaamžius etiopus, 
gyvenančius Libijoje prie pietinės jūros!?. Apsvarstęs jis 
nutarė prieš kartaginiečius pasiųsti laivyną, prieš amo- 
niečius — dalį pėstininkų kariuomenės, o prieš etiopus — 
kol kas tik žvalgus, kad jie nugabentų karaliui dovanų ir 
pažiūrėtų, ar iš tikrųjų ten yra vadinamasis saulės sta- 
las, apie kurį tiek pasakojama, na ir šiaip viską išžval- 
gytų. 

18. Tasai saulės stalas esąs toks: už miesto plytinti 
pieva, pilna virtos įvairiausių gyvulių mėsos. Kasnakt 
aukštieji valdininkai pagal paprotį nemačiomis nešą mė- 
są į tą pievą, o dienomis ją valgąs ikas tik norjs. Žmonės, 
aišku, tiki, kad tą mėsą jiems duodanti žemė. Toks esąs 
tas vadinamasis saulės stalas. 

19. Nutaręs pasiųsti žvalgus, Kambizas liepė pašau- 
kti iš Elefantinos polio keletą tų ichtiofagų!!, kurie mo- 
kėjo etiopų kalbą. Jiems dar neatėjus, jis įsakė savo lai- 
vams plaukti į Kartaginą!?, bet finikiečiai atsisakė vy- 
kti pareikšdami, kad yra davę baisias priesaikas, ir žy- 
giuodami prieš savo palikuonis, labai nedorai pasielgtų. 
Atsisakius plaukti finikiečiams, visi kiti nebesudarė ko- 
vingo laivyno. Šitaip kartaginiečiai išvengė persų ver- 
govės. Mat Kambizas nepanoro finikiečių jėga priversti, 
nes jie patys buvo pasidavę persams ir sudarė visą per- 
sų laivyno galią. Kipriečiai taip pat savo noru pasidavė 
persams ir dalyvavo žygyje į Egiptą. 

20. Kai tie ichtiofagai atvyko iš Elefantinos, Kambizas 
tuoj išsiuntė juos į Etiopiją, įsakęs pakalbėti, kas reikia, 

ir nunešti dovanų purpurinį drabužį, auksinius karolius, 
apyrankes, alebastrinį indą su balzamu ir ąsotį palmių 
vyno. Etiopai, pas kuriuos Kambizas siuntė žvalgus, sako, 
esą aukščiausi ir gražiausi iš visų žmonių. Jų papročiai 
visiškai skiriasi nuo kitų žmonių papročių. Ypač įdomi 
esanti nuostata dėl karaliaus valdžios: kuris iš saviškių 
yra, jų nuomone, aukščiausias ir stipriausias, tą ir išsi- 
renka karaliumi. 

21. Ichtiofagai, atvykę pas tuos etiopus, įteikė jų ka- 
raliui dovanas šitaip sakydami: „Persų karalius Kambi- 
zas, norėdamas pasidaryti jūsų draugu ir sąjungininku, 
mus čia atsiuntė paliepęs su tavimi pakalbėti ir įteikti 
šias dovanas, kuriomis jis labiausiai džiaugiasi.“ Etiopų 
karalius, supratęs, kad čia atvyko žvalgai, jiems taip at- 
sakė: „Nei persų karalius jus siuntė dovanų atnešti, kad, 
svarbiausia, taptų mano draugu ir sąjungininku, nei jūs 
sakote teisybę, kad atėjote mano šalies išžvalgyti, nei 
jūsų karalius yra teisingas žmogus. Juk jeigu būtų tei- 
singas, tai negeistų svetimos žemės, tenkintųsi savąja ir 
neimtų vergijon žmonių, kurie jam nieko blogo nėra pa- 
darę. Perduokite jam šitą lanką ir pasakykite: etiopų ka- 
ralius persų karaliui pataria tik tada žygiuoti su didžiu- 
le kariuomene prieš ilgaamžius etiopus, kai persai įstengs 
lengvai įtempti šitokio dydžio lankus. Kol to nebus, tegul 
jis dėkoja dievams už tai, kad jie Etiopijos sūnums ne- 
įdiegė minties prie savosios žemės prisijungti svetimas.“ 

22. Taip pasakęs, atleido lanką ir perdavė pasiunti- 
niams. Paskui paėmė purpurinį drabužį ir paklausė, koks 
čia daiktas ir kaip jis padarytas. Kai ichtiofagai teisingai 
papasakojo apie purpurą ir jo dažymą, jis pasakė, kad 
klastingi tie žmonės, klastingi ir jų drabužiai. Paskui jis 
pasiteiravo apie auksinius karolius ir apyrankes. Ichtio- 
iagams nupasakojus, kaip jais puošiamasi, karalius, ma- 
nydamas, kad tai grandinės, nusijuokė ir pasakė, kad jie 
turį stipresnių grandinių negu šios. Tada jis paklausė 
apie balzamą; šiems papasakojus, kaip balzamas gamina- 
mas ir vartojamas, jis pasakė tą patį, ką ir apie drabu- 
žius. O kai priėjo prie vyno ir sužinojo, kaip jis gamina- 
mas, karalius apsidžiaugė tuo gėrimu. Jis paklausė, ką 
valgo persų karalius ir kokio ilgiausio amžiaus sulaukia 
persai. Sie atsakė, kad karalius valgo duoną, paaiškino, 
kas tie tokie kviečiai, ir pridūrė, jog ilgiausias amžius 

esąs 80 metų. Į tai etiopas atsakė nesistebįs, kad, valgy- 
dami mėšlą, persai neilgai gyvena. Jie ir tiek neišgyventų, 
jeigu nesigaivintų šituo gėrimu, pasakė karalius ichtiofa- 
gams, rodydamas į vyną; tik šiuo vienu dalyku juos pra- 
lenkia persai. 

23. Kai ichtiofagai pasiteiravo karaliaus apie etiopų 
gyvenimo būdą ir papročius, jis atsakęs, kad daugumas 
jų sulaukia 120 metų, o kai kurie ir daugiau. Jie valgo 
virtą mėsą ir geria pieną. Žvalgams stebintis tuo ilgu 
amžiumi, karalius nuvedė juos prie šaltinio, kuriame iš- 
siprausę jie pasidarė žvilgą tarsi būtų alyvoje išsimau- 
dę; iš šaltinio dvelkė našlaičių aromatas. Žvalgų žodžiais, 
jo vanduo esąs toks lengvas, kad joks daiktas jame ne- 
plaukiojąs — nei medis, nei dar lengvesni daiktai: viskas 
einą į dugną. Jeigu tikrai toks yra tas vanduo, tai gal jie 
dėl to ilgaamžiai, kad geria tą vandenį. Nuo šaltinio ka- 
ralius nusivedė žvalgus į kalėjimą, kuriame visi vyrai 
kaliniai buvę apkalti auksinėmis grandinėmis. Mat Etio- 
pijoje rečiausias ir brangiausias metalas yra varis. Ap- 
žiūrėję kalėjimą, žvalgai paskui pamatė ir vadinamąjį 
saulės stalą. 

24. Paskiausiai jiems buvo parodyti kapai, kur karstai 
padaryti iš permatomo akmens šitokiu būdu: pirmiausia 
lavoną sudžiovina — ar taip, kaip egiptiečiai, ar kaip nors 
kitaip, — tada jį visą aplipdo gipsu ir ant to gipso išpiešia 
to žmogaus bruožus. Taigi mumija maždaug teisingai 
juos atspindi. Pagaliau mumiją įstato į tuščiavidurę per- 
matomo akmens stelą. To akmens jie daug iškasa, ir jis 
yra lengvai apdirbamas. Būdamas vidury tos stelos, 1a- 
vonas pro sienas yra matomas, nedvokia ir neteikia šiaip 
kokio nemalonumo. Nupieštasis lavonas visai panašus į 
tikrąjį. Vienerius metus namiškiai tą stelą laiko namuose, 
vaišindamiesi siūlo mirusiajam valgių ir aukoja jam au- 
kas, o paskui ją išveža už polio ir pastato. 

25. Viską apžiūrėję, žvalgai grįžo atgal. Kambizas, 
išklausęs jų pranešimo, baisiai supyko ir tuojau išžygia- 
vo prieš etiopus; išvyko skubotai nei įsakęs maisto at- 
sargų paruošti, nei pats nepagalvojęs, kad ketina keliau- 
ti į žemės pakraštį. Lyg netekęs proto nuo ichtiofagų at- 
neštos žinios, išžygiavo paliepęs helėnams pasilikti vie- 
toje, o pats vedėsi visą pėstininkų kariuomenę. Kai priėjo 
Tėbus, jis atskyrė nuo kariuomenės maždaug 50 000 vyrų 

ir jiems įsakė pavergti amoniečius ir sudeginti ten esantį 
Dzeuso orakulą. Pats su visa kita kariuomene išžygiavo 
prieš etiopus. Nenuėjus kariuomenei nė penktadalio ke- 
lio, pradėjo trūkti visokio maisto. Paskui jau pritrūko 
ir kinkomųjų gyvulių, nes ir juos buvo priversti valgyti. 
Jei Kambizas, patekęs į tokią padėtį, būtų įveikęs savo 
užsispyrimą ir būtų atgal parvedęs kariuomenę, būtų pa- 
sirodęs esąs protingas vyras, nors iš pradžių ir suklydęs. 
Bet jis į nieką neatsižvelgdamas ėjo vis tolyn ir tolyn. 
Kol kareiviai rasdavo žolės ir šaknų, tol jomis maitinosi, 
bet kai priėjo smėlynus, prasidėjo baisus dalykas: kele- 
tas kareivių burtų keliu kas dešimtą žmogų nužudydavo 
ir suvalgydavo. Tatai sužinojęs, Kambizas išsigando, kad 
jie vieni kitų nesuvalgytų, atsisakė žygio prieš etiopus ir 
grįžo į Tėbus, netekęs daug vyrų. Iš Tėbų parkeliavęs į 
Memitį, leido helėnams plaukti namo. 

26. Taip pasibaigė žygis prieš etiopus. Ta kariuomenės 
dalis, kuri buvo išsiųsta prieš amoniečius, turėjo vado- 
vus, todėl, iškeliavusi iš Tėbų, tikrai nužygiavo į Oazio po- 
Iį, kuriame, sako, gyvenantys samiečiai iš vadinamosios 
Eschriono filės. Nuo jo yra septynių dienų kelias per smė- 
lį iki Tėbų. Helėniškai toji vieta vadinama Laimingųjų 
sala. Taigi pasakojama, kad į šitą vietą toji kariuomenė 
buvo tikrai atžygiavusi. Kur jie toliau vyko, niekas neži- 
no, išskyrus pačius amoniečius ir tuos, kuriems jie pasa- 
kojo: persai nei priėjo Amoną, nei grįžo atgal. Amoniečiai 
štai ką pasakoja: traukiant persams iš Oazio per smėlio 
dykumą ir jau nuėjus maždaug pusę kelio iki Amono, stai- 
ga pusryčiaujant kilusi baisi smėlio audra ir, nešdama 
smėlio kalnus, juos užpylusi. Taip žuvę persai. Šitaip 
pasakoja amoniečiai apie jų likimą. 

27. Kambizui grįžus į Memiį, egiptiečiams pasirodė 
Apis — jį helėnai vadina Epaiu. Jam pasirodžius, egip- 
tiečiai tuojau apsivilko gražiausius drabužius ir ėmė lin- 
ksmintis. Pamatęs juos besidžiaugiančius, Kambizas pa- 
manė, jog egiptiečiai linksminasi todėl, kad jam žygis 
nenusisekė, tad sušaukė Memfio valdytojus. Jiems atėjus, 
šis paklausė, kodėl, kai anksčiau jis buvo Memfyje, egi- 
ptiečiai nieko panašaus nedarė, o tik dabar, kai grįžo ne- 
tekęs didelės savo kariuomenės dalies. Šie atsakė, kad 
egiptiečiams pasirodė dievas, kuris paprastai tik labai 
retai pasirodo. Kai šis dievas jiems apsireiškia, tada vi- 

si linksminasi ir švenčia. Tai išgirdęs, Kambizas pasakė, 
kad jie meluoja, ir kaip melagius visus nubaudė mirti- 
mi. 

28. Šiuos nužudęs, jis pasišaukė šventikus. Kai ir tie 
tą patį pasakė, Kambizas pareiškė greitai ištirsiąs, ar ne 
koks nors prijaukintas dievas yra pasirodęs egiptiečiams. 
Tiek pasakęs, liepė šventikams atvesti Apį. Šie tuoj išėjo jo 
atgabenti. Tą Apį-Epafą turi atvesti tokia karvė, kuri 
daugiau nebegali vesti veršiukų. Egiptiečiai tvirtina, kad 
iš dangaus nusileidžianti šviesa ir apvaisinanti tą kar- 
vę — tada ir gimstąs Apis. Veršio Apio žymės yra tokios: 
jis visas juodas, o kaktoje baltas trikampis; ant nugaros 
esąs erelio atvaizdas; uodegoje — dvigubi plaukai, po lie- 
žuviu — skarabėjo atvaizdas. 

29. Kai šventikai Apį atvedė, Kambizas, būdamas įsiu- 
tęs, išsitraukė kardą ir, taikydamas Apiui į pilvą, įdūrė 
į šlaunį. Tada jis nusijuokė ir šventikams pasakė: „Na 
ir kvailos galvos, argi tokie yra dievai? Su krauju, su mė- 
sa, jaučią geležies smūgius? Tokio dievo ir yra verti egip- 
tiečiai! Bet jūs iš manęs daugiau nebesijuoksite.“ Tai pa- 
sakęs, liepė tiems, kurie tai daro, šventikus išplakti bo- 
tagais ir nužudyti kiekvieną egiptietį, kurį tik užtiks 
švenčiantį. Šitaip šventė buvo suardyta, šventikai teisia- 
mi, o sužeistas į šlaunį Apis nyko gulėdamas šventovėje. 
Kai jis nuo žaizdos pastipo, šventikai slapta nuo Kam- 
bizo jį palaidojo. 

30. Egiptiečiai tvirtina, kad Kambizas jau ir anksčiau 
buvęs nepilno proto, bet per tą nusikaltimą ir visai išpro- 
tėjęs. Pirmasis Kambizo nusikaltimas buvo tas, kad jis 
nužudė brolį Smerdį, gimusį iš to paties tėvo ir tos pačios 
motinos. Karalius išsiuntė Smerdį iš Egipto į Persiją pa- 
vydėdamas, kad jis vienintelis iš visų persų įtempdavo 
beveik per du pirštus lanką, kurį ichtiofagai atvežė iš 
etiopų karaliaus, ir niekas iš persų to neįveikė padaryti. 
Smerdžiui iškeliavus, Kambizas susapnavo, jog atvykęs 
iš Persijos pasiuntinys ir pranešęs, kad Smerdis sėdįs ka- 
raliaus soste ir galva siekiąs dangų. Bijodamas, jog bro- 
lis gali jį užmušti ir paimti sostą, Kambizas pasiuntė į 
Persiją Preksaspą, ištikimiausią iš visų persų, Smerdžio 
nužudyti. Tas, nukeliavęs į Sūzus, Smerdį, kaip vieni sa- 
ko, nužudė išsivedęs medžioklėn, o kiti, — kad nusivežęs 
į Raudonąją jūrą ir paskandinęs. 

31. Tai buvo pirmasis, kaip kalbama, Kambizo nusi- 
kaltimas, o paskui jis nužudė seserį, kuri su juo buvo 
atvykusi į Egiptą ir su kuria gyveno kaip su žmona, nors 
ji buvo tikra jo sesuo. Vedė ją štai kaip. Seniau persai ne- 
turėjo papročio vesti seseris. Kambizas pamilo vieną savo 
seserį. Norėdamas ją vesti ir nenusižengti papročiams, su- 
šaukė karaliaus teisėjus ir paklausė, ar yra toks įstaty- 
mas, leidžiąs vesti seserį, jeigu kas to nori. Karaliaus 
teisėjai — persų vyrai, išrinkti šioms pareigoms iki mir- 
ties arba tol, kol kuo nusikals. Jie persams sprendžia by- 
las, aiškina senolių papročius bei įstatymus — nuo jų vis- 
kas priklauso. Kambizui užklausus, jie atsakė ir teisin- 
gai, ir atsargiai: tokio įstatymo, kuris lieptų broliui vesti 
seserį, neradę, bet suradę kitą įstatymą, leidžiantį persų 
karaliui daryti, ką nori. Šitaip jie, prisibijodami Kambizo, 
nenusikalto įstatymui, tačiau kad, gindami įstatymą, patys 
nepražūtų, surado kitą įstatymą, palankų karaliui, norin- 
čiam vesti seserį. Tada Kambizas ir vedė mylimąją, bet 
netrukus pasiėmė už žmoną kitą seserį, o jaunesniąją, su 
juo atkeliavusią į Egiptą, nužudė!*. 

32. Apie jos, kaip ir apie Smerdžio, mirtį pasakojama 
dvejopai: helėnai sako, kad Kambizas supjudęs šuniuką 
su liūtuku; tų pjautynių žiūrėjusi ir jo žmona. Kai šuniu- 
kui pasidarę riesta, jo broliukas — kitas šunelis, nusitrau- 
kęs nuo grandinės, atbėgęs jam pagelbėti, ir abu nugalė- 
ję liūtuką. Kambizas žiūrėdamas džiaugęsis, o jo žmona, 
šalia sėdėdama, verkusi. Pamatęs tai, Kambizas paklau- 
sęs, ko ji verkianti, ši atsakiusi, kad apsiverkė pamačiusi, 
kaip šuniukas padeda broliukui: ji prisiminusi Smerdį 
ir žinanti, jog už jį jau niekas neatkeršys. Helėnai tvir- 
tina, kad dėl šitų žodžių Kambizas ją nužudęs, o egiptie- 
čiai pasakoja, kad kai jie sėdėję už stalo, žmona paėmusi 
salotą, nuskabiusi lapus ir paklaususi vyrą, ar nuskabyta 
salota gražesnė, ar su lapais. Kai jis atsakęs, kad su 
lapais gražesnė, ji tarusi: „Tačiau tu kažkada kaip šitą 
salotą genėjai Kyro giminę.“ Kambizas iš pykčio pašokęs, 
spyręs jai nėščiai į pilvą, ir ji nuo persileidimo mirusi. 

33. Šitaip Kambizas siautėjo prieš saviškius — neži- 
nia, ar dėl Apio, ar dėl kokios kitos priežasties, nes žmo- 
nes dažnai apninka visokios nelaimės. Mat pasakojama, 
jog Kambizas jau nuo mažumės sirgęs sunkia liga, kurią 

kai kas vadina šventąja!5. Tad nenuostabu, kad, kūnui sun- 
kia liga sergant, neatlaikė protas. 

34. Siautėdamas Kambizas kitiems persams šit ko pri- 
darė: sako, jis labai gerbė Preksaspą, žinianešį, o jo sū- 
nus buvo Kambizo vyno pilstytojas, ir tai nemaža garbė. 
Kartą šiam Preksaspui šitaip pasakęs: „Preksaspai, kokiu 
žmogumi mane laiko persai ir ką jie apie mane kalba?“ 
Šis atsakęs: „O valdove, šiaip už visa kita tave labai 
giria, tik kalba, kad tu per daug mėgstąs vyną.“ Prek- 
saspas taip pasakė apie persus, o Kambizas supykęs ir 
šitaip atrėžęs: „„Dabar persai kalba, kad aš girtuoklis ir 
dėl to kvailys. Taigi ką anksčiau jie šnekėjo — melas.“ 
Kartą Kambizas paklausęs persų patarėjus ir Krezą, kuo 
jį laiką, palyginti su jo tėvu Kyru. Šie atsakę, kad jis di- 
dingesnis už tėvą, nes valdąs visa, ką ir tėvas, be to, už- 
kariavęs dar Egiptą ir jūrą. Taip sakę persai, bet kartu 
buvusiam Krezui tas atsakymas nepatikęs, ir jis taręs 
Kambizui: „Man, o Kyro sūnau, neatrodai, kad prilygsti 
tėvui. Juk dar neturi tokio sūnaus, koks esi tu jam.“ Kam- 
bizas, tai išgirdęs, nudžiugęs ir pagyręs Krezo atsakymą. 

35. Visa tai prisiminęs, Kambizas irzliai tarė Preksas- 
pui: „Dabar tu pats žiūrėk, ar persai sako teisybę, ar, tai 
sakydami, patys eina iš proto. Jeigu aš tavo vaikui, sto- 
vinčiam prie durų, pataikysiu į pačią širdį, vadinasi, per- 
sai niekus tauškia, o jei nepataikysiu, galėsi sakyti, kad 
persai sako tiesą, o aš kvailioju.“ Tai pasakęs, jis įtem- 
pė lanką ir šovė į vaiką. Siam parkritus, jis paliepė iš- 
skrosti jo kūną ir apžiūrėti žaizdą. Kai strėlę rado įsmigu- 
sią į širdį, jis tarė vaiko tėvui juokdamasis ir švytėda- 
mas: „Dabar aišku, Preksaspai, kad ne aš kvailioju, o 
persai eina iš proto. Taigi man pasakyk, ar matei kokį 
žmogų taip taikliai šaudantį?“ Preksaspas, matydamas, kad 
Kambizas pakvaišo, ir baimindamasis dėl savęs, atsakė: 
„Valdove, aš manau, kad net dievas taip gerai nepatai- 
kytų.“ Štai ką Kambizas tada padarė. Kitą kartą be jo- 
kios priežasties jis liepė suimti dvylika kilmingiausių per- 
sų ir užkasti juos gyvus į žemę žemyn galva. 

36. Dėl tokių jo darbų lydas Krezas ryžosi jį perspėti 
šiais žodžiais: „O karaliau, nepasiduok taip labai jau- 
nystės įkarščiui ir pykčiui, valdykis ir susilaikyk! Įžval- 
gumas — gera savybė, atsargumas — išminčiaus dalia. Tu 
žudai savo piliečius dėl visai menkos kaltės, žudai net 

vaikus. Jeigu šitaip dažnai darysi, žiūrėk, kad persai 
prieš tave nesukiltų. Man tavo tėvas Kyras įsakė tave vis 
mokyti ir tau patarti, jei sumanysiu ką gera.“ Krezas jam 
taip patarė norėdamas vien gera, o Kambizas šitaip at- 
sakė: „Ar tu ir man drįsti duoti patarimus, tu, kuris „pui- 
kiai“ valdei savo tėvynę, „gerai“ patarei mano tėvui, ra- 
gindamas persikelti per Arakso upę ir žygiuoti prieš ma- 
sagetus tada, kai jie patys norėjo pereiti į mūsų žemę? 
Tu ir save pražudei blogai valdydamas savo kraštą, pra- 
žudei ir Kyrą, kuris tavęs paklausė! Bet tuo nesidžiauk! 
Jau seniai ieškojau progos tave nubausti.“ Tai pasakęs, 
Kambizas griebė lanką, norėdamas jį nušauti. Bet Krezas 
pašokęs išbėgo. Negalėdamas jo nušauti, jis įsakė tarnams 
Krezą suimti ir nužudyti. Tarnai, žinodami Kambizo bū- 
dą, paslėpė Krezą tikėdamiesi, kad Kambizas ims gailė- 
tis savo poelgio ir ieškos Krezo. Tada jie parodys jį ir 
gaus dovaną už jo gyvybės išgelbėjimą. O jei nesigailės 
ir nepasiges jo, tada jį nužudys. Netrukus Kambizas iš 
tikrųjų pasigedo Krezo; tai sužinoję, tarnai pranešė, kad 
jis esąs gyvas. Kambizas pasakė džiaugiąsis, kad jis gy- 
vas, tačiau tiems, kurie neįvykdė jo įsakymo, nedovano- 
siąs, juos nužudysiąs. Taip ir padarė. 

37. Daug tokių dalykų siautėdamas pridarė Kambizas 
persams ir sąjungininkams. Būdamas Memiyje, jis ati- 
darinėjo senus karalių karstus ir apžiūrinėjo mumijas. Ši- 
taip jis elgėsi ir Hetaisto šventykloje, joje labai juokėsi 
iš dievo statulos. Mat Hefaisto statula labai panaši į fi- 
nikiečių Patekus!9, kuriuos jie daro trijerų pirmagaliuo- 
se. Tiems, kurie jų nematė, pasakysiu, kad jie panašūs į 
pigmėjus. Įėjo Kambizas ir į kabyrų šventyklą, į kurią 
leidžiama įeiti tik šventikui. Išsityčiojęs iš tų dievų sta- 
tulų, jis liepė jas sudeginti. Jos panašios į Hefaisto sta- 
tulas, nes kabyrai, sako, esą Hefaisto sūnūs. 

38. Iš viso to man aišku, kad Kambizas buvo nepilno 
proto, nes kitaip nebūtų tyčiojęsis ir iš svetimų šventovių, 
ir iš papročių. Jei kas nors duotų žmonėms išsirinkti iš 
visų papročių geriausius ir gražiausius, tai kiekvienas, su- 
sipažinęs su jais, pasirinktų savuosius: visi laiko savus 
papročius geriausiais ir gražiausiais. Todėl tik kvailas 
žmogus gali juoktis iš tokių dalykų. Kad visi žmonės 
yra tokios nuomonės apie savo papročius, galima įrodyti 
daugybe pavyzdžių. Antai Darijus karaliaudamas pasišau- 

kė pas jį buvusius helėnus ir paklausė, už kokius pinigus 
jie sutiktų savo mirusius tėvus suvalgyti. Šie atsakė, kad 
nė už jokius pinigus. Tada Darijus pasikvietė indus, va- 
dinamuosius kalatėjus!?, kurie valgo savo mirusius tėvus, 
ir helėnų akivaizdoje paklausė per vertėjus, už kokius pi- 
nigus jie sutiktų savo mirusius tėvus sudeginti ant lau- 
žo. Šie pasipiktinę sušuko, kad liautųsi piktžodžiauti. Taip 
yra su papročiais, ir Pindaras!š, mano nuomone, teisin- 
gai pasakė, jog viską valdo papročiai. 

39. Kol Kambizas kariavo su Egiptu, lakedemoniečiai 
susiruošė žygin į Samo salą prieš Eako sūnų Polikratą, 
kuris valdė salą sukilimu pasigrobęs valdžią. Iš pradžių 
jis valdė Samą su broliais Pantagnotu ir Silosontu, pada- 
lijęs salą į tris dalis. Vėliau Polikratas vieną brolį užmu- 
šė, o jaunesnįjį — Silosontą — ištrėmė ir pats užvaldė vi- 
są salą. Jis sudarė draugystės sutartį su Egipto karaliu- 
mi Amasiu ir siuntinėjo jam dovanų; nemaža ir pats jų 
gaudavo. Per trumpą laiką Polikrato galybė išaugo, ir 
garsas apie jį pasklido po Joniją ir visą Heladą. Visuose 
žygiuose jį sėkmė lydėjo. Jis turėjo šimtą penkiasdešimt- 
irklių laivų ir tūkstantį lankininkų. Polikratas niokojo ir 
plėšė visus be jokio skirtumo. Jis tarėsi draugui labiau 
įsiteiksiąs grąžindamas tai, ką iš jo paėmęs, negu visai 
nieko nebūtų paėmęs. Taip jis užkariavo daug salų, nema- 
ža ir sausumos miestų. Jis sumušė jūrų kautynėse ir paė- 
mė į nelaisvę lesbiečius, atplaukusius su kariuomene į 
pagalbą miletiečiams. Sukaustyti belaisviai lesbiečiai iš- 
kasė jam griovį aplink Samo sienas. 

40. Amasis irgi žinojo, kad Polikratui gerai klojasi, ir 
dėl to nerimo. Kadangi Polikratui dar labiau ėmė sektis, 
Amasis parašė laišką ir nusiuntė į Samą. Štai jis: ,Ama- 
sis Polikratui štai ką sako: malonu girdėti, kad tau — ma- 
no draugui ir bičiuliui — gerai sekasi. Bet man tavo di- 
delė sėkmė nepatinka, nes žinau, kad dievai yra pavydūs. 
Ir aš pats sau, ir savo draugams linkėčiau tarpais sėk- 
mės ir nesėkmės, kad per visą gyvenimą būtų ir nelaimių, 
ne vien tik laimė. Dar nežinau tokio žmogaus, kuris, vi- 
sur laimės lydimas, galų gale nebūtų buvęs galutinai su- 
žlugdytas. Todėl paklausyk manęs ir dėl tos laimės šitaip 
pasielk: pagalvok, ar nerasi tokio savo daikto, kurį 1a- 
biausiai vertintum ir kurio netekęs labiausiai nuliūstum. 
Paimk tą daiktą ir pamesk, kad jis daugiau nepatektų 

žmonėms į rankas. Jeigu ir tada tau neateis nelaimė po 
laimės, gelbėkis, kaip esu pataręs.“ 

41. Perskaitęs šį laišką, Polikratas suprato, kad Ama- 
sis gerai pataria, ir ėmė svarstyti, kokios brangenybės 
netekęs jis labiausiai liūdėtų. Svarstydamas štai ką pri- 
siminė: jis dėvėjo smaragdo žiedą, aptaisytą auksu, kurį 
buvo padaręs samietis Teodoras, Teleklio sūnus. Nutaręs 
tą žiedą pamesti, padarė šitaip: į penkiasdešimtirklį lai- 
vą prisodino žmonių, pats į jį įlipo ir paliepė išplaukti į 
jūrą. Nusiyręs toli nuo salos, jis nusimovė žiedą ir, vi- 
siems plaukėjams matant, įmetė į jūrą. Tai padaręs, par- 
plaukė atgal ir, namo parėjęs, ėmė liūdėti. 

42. Penktą ar šeštą dieną po to štai kas atsitiko: žve- 
jys, pagavęs didelę ir gražią žuvį, panoro ją padovanoti 
Polikratui. Nunešęs prie Polikrato rūmų durų, jis pasakė 
norįs pamatyti patį valdovą. Polikratui sutikus, žvejys, 
duodamas žuvį, pasakė: „(O karaliau, nors ir gyvenu iš 
savo rankų [darbo], bet, pagavęs šitokią žuvį, nenorėjau 
jos nešti į turgų, nusprendžiau, kad ji yra tinkama dova- 
na tau ir tavo karalystei. Todėl ją ir atnešiau.“ Apsidžiau- 
gė Polikratas ir atsakė: „Labai gerai pasielgei, ir tau esu 
dvigubai dėkingas — ir už tavo žodžius, ir už dovaną. To- 
dėl kviečiu tave pietų.“ Žvejys pamalonintas nuėjo namo. 
Tarnai, darinėdami žuvį, pilve rado Polikrato žiedą. Pa- 
matę žiedą, jie nudžiugo, tuojau paėmė ir nuriešė Polik- 
ratui. Jį atiduodami, pasakė, kokiu būdu žiedą surado. 
Polikratui dingtelėjo, kad tai lėmė dievybė, todėl laiške 
surašė, ką jis padarė, kas iš to išėjo, ir nusiuntė jį į 
Egiptą. 

43. Perskaitęs Polikrato laišką, Amasis suprato, kad 
žmogus negali kito žmogaus apsaugoti nuo to, kas liki- 
mo skirta, ir kad Polikratui geruoju nesibaigs, nors jam 
viskas sekasi ir randa net tai, ką pats pameta. Pasiuntęs 
į Samą šauklį, pasakė nutraukiąs su Polikratu draugys- 
tę. Tai padarė todėl, kad jam nereikėtų liūdėti dėl Polik- 
rato kaip savo draugo, kai jį ištiks baisi nelaimė. 

44. Prieš tą laimingąjį Polikratą žygiavo lakedemonie- 
čiai, pakviesti tų samiečių, kurie vėliau Kretoje įkūrė 
Kidoniją. Mat Polikratas slapta nuo samiečių buvo pa- 
siuntęs šauklį pas besiruošiantį žygiuoti į Egiptą Kyro 
sūnų Kambizą paprašyti, kad tas, pasiuntęs šauklį į Sa- 
mą, pareikalautų į pagalbą ir jo laivų. Kambizas su mie- 

lu noru pasiuntė į Samą šauklį prašyti Polikratą, kad 
tas savo laivyną taip pat pasiųstų į Egiptą. Polikratas, 
surinkęs tuos žmones, kuriuos įtarė rengiant prieš jį są- 
mokslą, susodino į keturiasdešimt trijerų ir paprašė Kam- 
bizą jų atgal neišleisti. 

45. Vieni pasakoja, kad Polikrato išsiųstieji samiečiai 
nenuplaukę į Egiptą: priplaukę Karpato salą!?, jie apsi- 
galvoję ir nutarę toliau nebekeliauti. Kiti tvirtina, kad jie 
buvo atplaukę į Egiptą ir iš čia, nors ir saugomi, pabėgę. 
Grįžtančius į Samą Polikratas pasitikęs su savo laivynu 
ir stojęs į kovą. Sukilėliai kovą laimėję ir išsikėlę į salą, 
bet buvę sumušti sausumoje ir tada išplaukę į Lakede- 
moną. Kai kas teigia, kad jie, grįždami iš Egipto, įveikę 
Polikratą. Mano nuomone, to negalėjo būti. Jeigu jie būtų 
įstengę patys vieni nugalėti Polikratą, tai juk nebūtų 
šaukęsi lakedemoniečių pagalbos. Be to, būtų nesupran- 
tama, kaip tasai, kuris turėjo daugybę samdytų karių ir 
nemažai savų lankininkų, būtų pralaimėjęs prieš visai 
nedidelį skaičių samiečių. Savo valdinių žmonas ir vaikus 
Polikratas suvarė į laivų dokus ir ten laikė, pasiruošęs 
juos sudeginti kartu su laivų dokais, jeigu, kovojant su 
sukilėliais, tie valdiniai atsimestų. 

46. Polikrato išvytieji samiečiai atplaukė į Spartą ir, 
nuėję pas archontus, pasakė ilgą kalbą maldaudami pa- 
galbos. Per pirmą priėmimą archontai atsakė, kad jie jau 
užmiršo samiečių kalbos pradžią, todėl nesupranta kal- 
tą: jie atsinešė tuščią maišą ir paprašė pripilti jį miltų. 
Archontai atsakė, kad to nereikėjo sakyti: užteko tik pa- 
rodyti tuščią maišą. Vis dėlto jie nutarė samiečiams pa- 
dėti. 

47. Lakedemoniečiai pasiruošė ir išžygiavo į Samą. Sa- 
miečiai tvirtina, kad tie šitaip norėję atsilyginti samie- 
čiams už laivais suteiktą pagalbą kare prieš meseniečius, 
o lakedemoniečiai sakosi žygiavę, norėdami ne padėti pra- 
šantiems samiečiams, bet atkeršyti jiems už pagrobtąjį 
kraterą, kurį jie gabeno Krezui, ir už šarvus, kuriuos jiems 
dovanų buvo pasiuntęs Egipto karalius Amasis. Mat sa- 
miečiai pirma pagrobė tuos šarvus, po metų — ir kraterą. 
Tie šarvai buvo lininiai, labai raštuoti, papuošti auksu ir 
medvilne. Įstabiausia buvo tai, kad šarvų raiščiai buvo 

suvyti iš 360 aiškiai matomų siūlelių. Kitus tokius šarvus 
Amasis paaukojo Lindo Atėnei. 

48. Prie to žygio labai noriai prisidėjo ir korintiečiai. 
Mat ir jie buvo nukentėję nuo samiečių. Tai įvyko viena 
žmonių karta anksčiau už šį žygį — maždaug tuo pačiu 
laiku, kai buvo pagrobtas tas krateras. Periandras, Kip- 
selo sūnus, pasiuntė 300 kilmingųjų kerkyriečių?? sūnų į 
Sardus pas Aliatą, kad tas juos iškastruotų. Kai korintie- 
čiai, gabendami tuos vaikus, užsuko į Samą, samiečiai, su- 
žinoję, kam tie gabenami į Sardus, pirmiausia pamokė 
vaikus pabėgti į Artemidės šventyklą, o paskui neleido 
jų, kaip atsidavusių deivei, jėga iš šventyklos išvesti. O 
kai korintiečiai neleido vaikams į šventyklą nešti maisto, 
samiečiai sugalvojo šventę, kurią ir dabar tebešvenčia: 
kol tie vaikai buvo šventykloje, kas naktį samiečių jauni- 
mas rengė pasilinksminimus ir įsivedė paprotį į šokius 
atsinešti pyragaičių iš sesamo ir medaus kerkyriečių vai- 
kams pamaitinti. Taip buvo tol, kol pagaliau sargybiniai 
korintiečiai paliko vaikus ir išplaukė namo. Tada samie- 
čiai tuos vaikus grąžino į Kerkyrą. 

49. Jeigu po Periandro mirties korintiečiai būtų gerai 
sugyvenę su kerkyriečiais, tai nebūtų dėl to prisidėję prie 
žygio į Samą. Bet nuo to laiko, kai jie apsigyveno Kerky- 
ros saloje, išvien su jais pykosi, nors ir buvo tos pačios 
giminės. Dėl to korintiečiai griežė dantį ant samiečių, ir 
Periandras siuntė į Sardus kastruoti kilmingųjų kerky- 
riečių sūnų irgi tik iš keršto. Mat kerkyriečiai pirmieji jam 
nusikalto. 

50. Kai Periandras nužudė savo žmoną Melisą, ne- 
trukus jis patyrė antrą nelaimę. Nuo Melisos jis turėjo 
du sūnus, vieną 17, kitą 18 metų. Tų vaikų senelis iš mo- 
tinos pusės Proklis, Epidauro?! tironas, pasikvietė juodu 
pas save ir gerai augino kaipo savo dukters sūnus. Vė- 
liau, išlydėdamas juodu namo, paklausė: „Ar žinote, vaikai, 
kas nužudė jūsų motiną?“ Vyresnysis į tuos žodžius visai 
nekreipė dėmesio, o jaunesnysis, Likofronas, juos taip 
giliai į širdį paėmė, kad, atvykęs į Korintą, visai nepasi- 
sveikino su tėvu kaip motinos žudiku, net jo kalbinamas 
nenorėjo atsakinėti ir klausinėjamas nė žodžio neištarė. 
Galų gale Periandras supykęs išvarė jį iš namų. 

ol. Išvaręs ėmė klausinėti vyresnįjį sūnų, ką jiems 
pasakė senelis. Šis papasakojo, kad juos gerai priėmė, o 

apie Proklio pasakytus žodžius jiems išsiskiriant visai ne- 
užsiminė, nes jų nesuprato. Periandras tikino, kad Proklis 
būtinai turėjo jiems ką nors pasakyti, ir atkakliai reikalavo 
prisiminti. Pagaliau sūnus prisiminė tuos žodžius ir juos pa- 
kartojo. Periandras suprato šių žodžių prasmę ir nuspren- 
dė sūnų griežtai nubausti. Jis nusiuntė šauklį ten, kur gyve- 
no išvarytasis sūnus, su įsakymu niekam nepriimti jo į savo 
namus. Kur tik išvytasis užeidavo, iš visur jis buvo va- 
romas, nes Periandras grasino visiems, kas tik jį priims, 
ir reikalavo sūnų vyti šalin. Visų varomas, tas pagaliau 
užėjo pas vienus draugus. Šie, nors ir bijodami, vis dėlto 
jį, kaip Periandro vaiką, priėmė. 

52. Tada Periandras paskelbė: kas priims jo sūnų į sa- 
vo namus ar bent kalbėsis su juo, tas turės sumokėti Apo- 
lono šventyklai tam tikrą šventą baudą. Dabar jau su Li- 
kofronu niekas nebenorėjo nei kalbėtis, nei jo į savo na- 
mus priimti. Be to, ir pats sūnus nenorėjo priversti ką 
nors nusižengti tam draudimui: kantriai keęsdamas savo 
nedalią, glaustėsi po portikus. Ketvirtą dieną Periandras 
pamatė jį murziną ir išbadėjusį. Jam pagailo jo. Įveikęs 
pyktį, jis priėjo prie sūnaus ir pasakė: „(O sūnau, nejau- 
gi tau geriau šitaip gyventi negu nusileisti tėvui ir gauti 
iš manęs valdžią su visomis tomis gėrybėmis, kurias da- 
bar turiu? Būdamas mano sūnus ir laimingojo Korinto 
karalius, pasirinkai elgetos gyvenimą priešiškai nusitei- 
kęs prieš tą, ant kurio tau mažiausiai reikėtų pykti. Jei- 
gu ir įvyko ta nelaimė, dėl kurios mane įtari, tai ji įvyko 
man, ir ji mane juo labiau slegia, jog pats dėl jos kaltas. 
Na, o dabar sužinojai, kad daug geriau, kai tau pavydi, 
o ne gailisi, ir patyrei, ką reiškia šiauštis prieš tėvus, ir 
dar stipresnius už save, todėl eik namo.“ Taip Periandras 
jį mėgino perkalbėti, o šisai į tėvo žodžius atsakė tik tiek, 
kad tėvas dabar privalo sumokėti šventąją baudą, nes su 
juo kalbėjosi! Pamatęs, kad sūnus tvirtai prieš jį musis- 
tatęs, Periandras įsodino jį į laivą, išsiuntė į Kerkyrą, 
kuri jam buvo pavaldi. Išsiuntęs sūnų, Periandras suren- 
gė Žygį prieš savo uošvį Proklį kaip didžiausią nelaimės 
kaltininką, užkariavo Epidaurą ir paėmė į nelaisvę Proklį. 

53. Po daugelio metų Periandras pasenęs įsitikino, jog 
nebejstengia tvarkyti valstybės reikalų. Tada jis pasiuntė 
šauklį į Kerkyrą pargrąžinti Likoftrono, kad tas perimtų 
valdžią. Mat jis pastebėjo, jog vyresnysis sūnus yra per 

lėtos mąstysenos, bukas, todėl valstybei tvarkyti netin- 
kamas. Likofronas net nerado reikalo į tą kvietimą atsa- 
kyti. Bet Periandras neatlyžo ir vėl nusiuntė pas sūnų šį 
kartą jo seserį, o savo dukterį, manydamas, kad jos tik- 
rai paklausys. Atvykusi ji taip pasakė: „O broli, ar tau 
geriau, kad valdžia atitektų kitiems ir tavo tėvo namai 
būtų išgrobstyti, negu grįžti ir perimti valdžią? Grįžk na- 
mo, nebesikankink! Nereikalingas išdidumas yra blogas 
bruožas. Nenorėk ištaisyti blogybės blogiu! Daugelis pir- 
menybę teikia ne griežtam teisingumui, o tam, kas gera 
ir naudinga. Daug kas, ieškodamas motinos palikimo, pra- 
randa tėvo palikimą. Valdžia gali greitai išslysti iš ran- 
kų: daug kas jos siekia, o tėvas jau senas ir bejėgis. Ne- 
atiduok kitiems to, kas tau priklauso.“ Taip ji tėvo pamo- 
kyta puikiai ir įtikinamai kalbėjo. Likofronas atsakydamas 
pareiškė jokiu būdu negrįšiąs į Korintą tol, kol bus gy- 
vas tėvas. Gavęs tokį atsakymą, Periandras pasiuntė tre- 
čią kartą šauklį ir pareiškė pats norįs persikelti į Kerky- 
rą, o sūnų prašė grįžti į Korintą ir perimti valdžią. Sūnui 
su tuo sutikus, Periandras jau ruošėsi keltis į Kerkyrą, o 
sūnus — į Korintą. Tai sužinoję, kerkyriečiai, nenorėdami, 
kad Periandras pas juos atvyktų, jo sūnų nužudė. Už tai 
jis ir norėjo atkeršyti kerkyriečiams. 

54. Lakedemoniečiai, atvykę su didele kariuomene, Sa- 
mą apgulė. Puldami tvirtovę, jie įlipo į bokštą, stovintį 
už polio prie jūros, bet, atskubėjus su didele kariuomene 
Polikratui, iš ten buvo išmušti. Ties aukštuoju bokštu, 
stovinčiu ant kalno viršūnės, buvo susirinkę Polikrato 
samdytiniai ir daug samiečių. Truputį pakovoję su lake- 
demoniečiais, jie ėmė bėgti, o šie juos vijosi ir žudė. 

09. Jei visi lakedemoniečiai tą dieną būtų buvę tokie nar- 
sūs kaip Archijas ir Likopas, Samas būtų buvęs paimtas. 
Mat Archijas ir Likopas, įėję į tvirtovę paskui bėgančius 
samiečius, buvo atkirsti ir žuvo, kovodami pačiame Samo 
polyje. Buvau susitikęs Pitanėje22 gyvenantį Archijo pa- 
likuonį — trečiąjį Archiją, samiečio Archijo sūnaus sūnų. 
Iš visų svetimšalių jis labiausiai gerbė samiečius. Jo tė- 
vas buvo pavadintas Samiečiu, nes Archijo tėvas žuvo 
Same narsiai kovodamas. Jis gerbia samiečius už tai, kad 
jo senelį palaidojo valstybės lėšomis. 

06. Lakedemoniečiai laikė apgulę Samą keturiasdešimt 
dienų, bet nieko iš to nelaimėjo, todėl pasitraukė į Pelo- 

ponesą. Pagal vienų pasakojimą (aišku, nepatikimą), Po- 
likratas nukaldinęs iš švino daug pinigų, juos paauksa- 
vęs ir davęs lakedemoniečiams; šie pinigus paėmę ir pa- 
sitraukę. Tai buvo pirmasis Lakedemono dorėnų žygis į 
Aziją. 

57. Samiečiai, žygiavę prieš Polikratą ir lakedemonie- 
čių palikti likimo valiai, atplaukė į Siino salą23. Mat jiems 
trūko pinigų, o siiniečių sala tada klestėjo: siiniečiai bu- 
vo iš visų salų gyventojų turtingiausi, nes jų saloje buvo 
aukso ir sidabro kasyklos. Iš dešimtosios kasyklų pajamų 
dalies jie pasistatė Deliuose lobyną, ne prastesnį už tur- 
tingiausius lobynus. Kasmet gaunamas pajamas salos gy- 
ventojai pasidalydavo. Statydami lobyną, jie paklausė 
orakulą, ar dabartinė jų laimė truks ilgai. Pitija taip at- 
sakė: 

Bet kai Sifno saloj atsiras balti pritanėjai, 

Antakius baltus įgis aikštė, pasistenki, išminčiau, 

Tuosyk spąstų medinių ir šauklio raudono išvengti. 


Ir tikrai jau tada Sifno turgaus aikštė ir pritanėjas buvo 
išpuošti baltu Paro marmuru. 

58. Sitos orakulo ištarmės siiniečiai nesuprato nei ta- 
da, nei vėliau, kai atvyko samiečiai. Priplaukę prie salos, 
samiečiai tuojau pasiuntė vieną laivą su pasiuntiniais į 
polį. Senovėje visi laivai buvo dažomi raudonai. Pitija 
kaip tik šitai turėjo galvoje, liepdama sifniečiams saugo- 
tis medinių spąstų ir šauklio raudono. Atvykę pasiuntiniai 
pareikalavo iš siiniečių paskolinti jiems 10 talentų. Sif- 
niečiams atsisakius, samiečiai ėmė niokoti jų žemę. Tai pa- 
matę, siiniečiai stojo į kovą ir buvo nugalėti. Daugeliui 
silniečių samiečiai atkirto kelią nuo miesto. Tada sifnie- 
čiai buvo priversti sumokėti 100 talentų išpirkos. 

59. Už tuos pinigus samiečiai nupirko iš hermioniečių?s 
Hidrėjos salą, esančią prie pat Peloponeso, ir atidavė 
valdyti trezeniečiams?', o patys įkūrė Kretoje Kidoniją. 
(Į Kretą jie buvo atplaukę kitokiu tikslu — išvyti zakin- 
tiečių2š.) Čia jie pasiturimai gyveno penkerius metus, pa- 
statė dabar Kidonijoje esančias šventyklas ir Diktinos?9 
šventovę. Šeštaisiais metais eginiečiai kartu su kretiečiais 
juos nugalėjo jūrų kautynėse ir padarė visus vergais. Jų 
laivų pirmagalius, papuoštus šernų atvaizdais, nulaužė ir 
paaukojo Eginoje esančiai Atėnės šventyklai. Taip pasiel- 

gė eginiečiai, būdami pikti ant samiečių. Mat anksčiau, 
valdant Samą Amfikratui, samiečiai žygiavo į Eginą ir 
padarė eginiečiams daug žalos (nors ir patys gerokai nu- 
kentėjo). Tokia buvo to žygio priežastis. 

„„ 60. Apie Samą papasakojau daugiau todėl, kad samie- 
čiai savo saloje yra sukūrę tris didžiausius Helados kūri- 
nius. Pirmasis kūrinys — tai 150 sieksnių aukščio kalne 
iškastas tunelis su dviem angomis (viena — vienoje, ant- 
ra — kitoje kalno pusėje). Tunelio ilgis 7 stadijai, aukš- 
tis ir plotis po 8 pėdas. Visu tuo tuneliu eina 20 pėdų gy- 
lio ir trijų pėdų pločio griovys, kuriuo vanduo iš didžiojo 
šaltinio vamzdžiais teka į polį. Tunelio statybai vadovavo 
megarietis Eupalinas, Naustrofo sūnus. Tai viena iš trijų 
ĮZymybių. Antroji įžymybė — 20 sieksnių gylio ir daugiau 
kaip dviejų stadijų ilgio pylimas jūroje palei uostą. Tre- 
Čiasis didysis jų kūrinys — šventykla, didžiausia iš visų 
mums žinomų šventyklų“?. Ją statė Rekas, Filijo sūnus. 
Dėl to aš taip plačiai pasakojau apie samiečius. 

61. Kol Kambizas, Kyro sūnus, buvo Egipte ir ėjo iš 
proto, prieš jį sukilo du broliai magai, kurių vieną jis bu- 
vo palikęs rūmų saugotoju. Tas ir sukilo sužinojęs, kad 
Smerdžio mirtis yra slepiama ir ją tik mažai kas iš persų 
žino, o daugumas mano, kad Smerdis gyvas. Štai kaip 
tas magas sugalvojo paimti karaliaus valdžią: jis turėjo 
brolį, kuris, kaip jau sakiau, sukilo kartu ir savo išvaizda 
buvo labai panašus į Kambizo brolį Smerdį, Kambizo 
nužudytą. Jis buvo ne tik panašus į Smerdį, bet ir tokį 
pat vardą turėjo?!. Šitą savo brolį magas Patizeitas?2 įti- 
kino, kad pats už jį viską atliksiąs, ir nuvedęs pasodino 
Į karaliaus sostą. Tai padaręs, jis išsiuntinėjo šauklius į 
Visas puses, tarp jų ir į Egiptą, paskelbti kariuomenei, jog 
nuo šiol visi turi klausyti Kyro sūnaus Smerdžio, o ne 
Kambizo. 

„ 62. Šaukliai visur apie tai paskelbė, o į Egiptą nu- 
Slųstasis šauklys (mat rado Kambizą ir kariuomenę Siri- 
Jos Agbatanoje) atsistojo vidury stovyklos ir paskelbė 
mago įsakymą. Išgirdęs šią žinią iš šauklio, Kambizas 
pamanė, kad tai teisybė ir kad Preksaspas jį išdavė (ne- 
Įvykdė įsakymo Smerdį nužudyti), todėl, pažvelgęs į Prek- 
Saspą, prašneko: „Preksaspai, tai šitaip įvykdei mano 
Įsakymą?“ Šis atsakė: „O valdove, netiesa, kad tavo bro- 
lis Smerdis sukilo, niekuomet su tuo vyru neturėsi jokio 

ginčo, nei didelio, nei mažo. Mat aš pats, padaręs tai, ką 
liepei, palaidojau jį savo rankomis. Jeigu dabar mirusieji 
atgyja, tai gali tikėtis, kad sukils prieš tave ir medas As- 
tiagas. Bet jeigu dabar viskas yra taip, kaip buvo iki šio- 
lei, tai iš jo tau negresia pavojus. Dabar, mano nuomo- 
ne, reikia pasivyti tą šauklį ir išklausti, kieno jis siųstas 
skelbia mums, kad reikia klausyti karaliaus Smerdžio.“ 

63. Taip atsakius Preksaspui (o Kambizui tai patiko), 
tuojau buvo sulaikytas ir atvestas šauklys. Jam pasiro- 
džius, Preksaspas jį taip paklausė: „„Žmogau, tu sakaisi 
atvykęs kaip Kyro sūnaus Smerdžio pasiuntinys. Dabar 
pasakyk teisybę ir tada galėsi sveikas keliauti: ar pats 
Smerdis tai įsakė, ar kas nors iš jo tarnų?“ Šis atsakė: 
„Aš Kyro sūnaus Smerdžio nemačiau nuo to laiko, kai 
Kambizas išžygiavo į Egiptą. Man tai įsakė magas, kurį 
sūnus Smerdis liepęs visa paskelbti jums.“ Taip jis pasa- 
kė nieko nemeluodamas. O Kambizas tarė: „Preksaspai, 
tu esi geras vyras, nes įvykdei tai, ką buvau liepęs, todėl 
tu nekaltas. Bet pasakyk man, kas tas persų sukilėlis, pa- 
sisavinęs Smerdžio vardą?“ Šis atsakė: ,„(O karaliau, man 
atrodo, kad jau žinau, kas įvyko. Magai sukilo prieš tave: 
tas, kurį tu palikai prižiūrėti rūmų,— Patizeitas ir jo bro- 
lis Smerdis.“ 

64. Išgirdęs Smerdžio vardą, Kambizas staiga supra- 
to, kad tie žodžiai yra teisybė ir kad jo sapnas išsipildė. 
Jam per sapną kažkas pranešęs, kad Smerdis, sėdėdamas 
karaliaus soste, galva siekiąs dangų. Tada karalius su- 
prato, kad be reikalo nužudė brolį, ir ėmė jo gailauti. Ap- 
raudojęs brolį ir susikrimtęs dėl tos nelaimės, šoko ant 
žirgo, pasiryžęs kuo greičiausiai žygiuoti į Sūzus prieš 
magą. Šokant ant žirgo, nukrito kardo makšties antgalis, 
ir nuogas kardas įsmigo jam į šlaunį. Jis susižeidė kaip 
tik tą vietą, kur pats buvo sužeidęs egiptiečių dievą Apj. 
Manydamas, kad žaizda yra mirtina, Kambizas paklausė, 
kaip vadinamas polis. Jie atsakė, kad Agbatana. O jam 
Buto polio orakulas buvo išpranašavęs, kad jis mirsiąs 
Agbatanoje. Kambizas tikėjosi baigti gyvenimą, sulau- 
kęs senatvės savo sostinėje medų Agbatanoje, o orakulas 
turėjo galvoje Sirijos Agbataną. Ir kai paklausęs sužino- 
jo polio vardą, sukrėstas žinios apie mago sukilimą ir 
žaizdos kamuojamas, jis atgavo protą ir, supratęs oraku- 

lo ištarmę, pasakė: „Čia yra lemta mirti Kyro sūnui Kam- 
bizui.“ 

65. Tada jis tiek tepasakė. Maždaug po dvidešimt die- 
nų susišaukęs kilmingiausius ten buvusius persus, jis ši- 
taip prabilo: „O persai, atėjo laikas pasakyti jums, ką vi- 
są laiką labiausiai slėpiau. Būdamas Egipte, sapnavau 
sapną, kurio verčiau būčiau niekada nesapnavęs. Atėjęs 
iš namų pasiuntinys per sapną man pranešė, kad Smer- 
dis sėdįs karaliaus soste ir galva siekiąs dangų. Pabijo- 
jęs, kad brolis iš manęs neišplėštų valdžios, aš neapgal- 
votai paskubėjau. Ne žmogaus jėgoms pabėgti nuo lem- 
ties skirtos nelaimės. Aš, kvailys, pasiunčiau Preksaspą 
į Sūzus Smerdžio nužudyti. Padaręs tokį nusikaltimą, be 
baimės gyvenau visai nepagalvodamas, kad, Smerdį nu- 
žudžius, kas kitas gali prieš mane sukilti. Nenujausda- 
mas, ką lems ateitis, pasidariau be reikalo brolio žudikas 
ir vis tiek netekau karaliaus valdžios. Mat magas buvo 
tas Smerdis, kurį man dievas per sapną parodė, jog sukils 
prieš mane. Piktadarystę padariau, ir žinokite, kad Kyro 
sūnaus Smerdžio nėra gyvo. Magai yra užėmę karaliaus rū- 
dis. O tas, kuris dabar turėtų atkeršyti už gėdą, man magų 
padarytą, šitas niekšingai nužudytas artimųjųss. Kadangi 
jo jau nėra, antrasis karščiausias mano troškimas, kad 
įvykdytumėt paskutinę mano valią: šaukdamasis liudinin- 
kais karališkuosius dievus, įpareigoju jus visus, kurie čia 
esate, ir labiausiai achemenidus, neatiduoti valdžios me- 
dams; jei jie užgrobė valdžią klasta, tai klasta ją ir ati- 
mkite, jeigu ją gavo jėga, tai jėga ją ir susigrąžinkite. 
Jeigu jūs šitai padarysite, tai žemė bus jums derlinga, mo- 
terys ir kaimenės bus vaisingos ir per amžius liksite lais- 
vi. O jeigu neišsikovosite valdžios arba net nemėginsite 
jos susigrąžinti, tai jums linkiu nedalios, kad kiekvienam 
persui ateitų toks galas, koks atėjo man.“ Tai pasakęs, 
Kambizas pradėjo raudoti dėl savo likimo. 

66. Persai, pamatę karalių raudant, ėmė plėšyti savo 
drabužius ir rypuoti. Vėliau, kai kaulas pradėjo nuo gan- 
grenos gesti ir šlaunis pūti, Kambizas, Kyro sūnus, mirė 
karaliavęs septynerius metus ir penkis mėnesius, nepali- 
kęs nei sūnaus, nei dukters. Ten buvę persai nenorėjo pa- 
tikėti, kad magai būtų galėję paimti valdžią. Jie manė, 

jog Kambizas tik šmeižė Smerdį, norėdamas visus persus 
prieš jį sukelti. 

67. Jie buvo įsitikinę, kad dabar karaliauja Kyro sūnus 
Smerdis, nes ir Preksaspas dabar baisiausiai gynėsi nenu- 
žudęs Smerdžio. Mat, Kambizui mirus, jam buvo pavo- 
jinga prisipažinti, jog savo rankomis nužudė Kyro sūnų. 
Tuo tarpu magas, Kambizui mirus, naudodamasis Kyro 
sūnaus vardu, ramiai karaliavo septynis mėnesius, kurių 
trūko Kambizui iki aštuonerių valdymo metų. Per tą lai- 
ką savo valdiniams jis padarė daug gera, todėl, jam mi- 
rus, jo gailėjosi visi Azijos gyventojai, išskyrus persus. 
Mat magas, pasiuntęs į kiekvieną tautą šauklį, paskelbė 
trejus metus juos atleidžiąs nuo duoklės ir karo tarnybos. 

68. Jis tai paskelbė tuojau, kai tik pasidarė valdovu. 
Aštuntąjį valdymo mėnesį viskas iškilo aikštėn štai ko- 
kiu būdu: Otanas, Farnaspo sūnus, ir kilme, ir turtais bu- 
vo vienas kilmingiausių persų?*. Šitas Otanas pirmasis 
įtarė, kad magas nėra Kyro sūnus Smerdis, o tik tas, kuo 
iš tikrųjų ir buvo. Jis sprendė iš to, jog karalius niekur ne- 
išeidavo iš akropolio ir nesikviesdavo pas save kilmingųjų 
persų. Kilus įtarimui, jis pasielgė šitaip. Kambizas buvo 
vedęs jo dukterį Fedimę. Dabar tą Fedimę turėjo magas ir 
gyveno su ja, kaip ir su kitomis Kambizo žmonomis. Otanas 
per pasiuntinį pasiteiravo dukterį, su kokiu žmogumi ji 
gyvenanti — su Kyro sūnumi Smerdžiu ar su kuo kitu. Ši 
jam atsakė nežinanti: ji niekada nėra mačiusi Kyro sūnaus 
Smerdžio ir nežinanti, su kuo dabar gyvenanti. Otanas vėl 
per pasiuntinį jai pasakė: „Jeigu pati nepažįsti Kyro sūnaus 
Smerdžio, tai pasiklausk Atosos, su kuo gyvena ji ir tu. 
Ji, aišku, savo brolį pažįsta.“ Duktė į tai atsakė: „Nei su 
Atosa galiu pakalbėti, nei kurią kitą rūmuose gyvenančią 
žmoną pamatyti. Kai tik šis žmogus, kad ir kas jis būtų, 
paėmė valdžią, visas mus atskyrė vieną nuo kitos.“ 

69. Tai išgirdusiam Otanui dar labiau viskas ėmė aiš- 
kėti. Jis pasiuntė trečią kartą dukteriai žinią šitaip kalbė- 
damas: „O dukra, tu esi aukštos kilmės, todėl privalai 
imtis pavojingo žygio, nes taip liepia tavo tėvas. Jeigu 
jis nėra Kyro sūnus Smerdis, o tas, kuo ir manau jį esant, 
nepasitrauks iš čia nenubaustas už tai, kad jis su tavi- 
mi gyvena ir valdo persus. Tu šit kaip padaryk: kai jis 
šalia tavęs atsiguls ir pajusi, kad jau užmigo, apčiupi- 
nėk jo ausis: jei turės ausis, tai žinok, kad gyveni su Smer- 

džiu, Kyro sūnumi, o jeigu jis be ausų, tai su magu Smer- 
džiu.“ Fedimė atsiuntė atsakymą, kad ji pateksianti į didelį 
pavojų, bandydama tai padaryti. Jeigu jis iš tikrųjų be ausų 
ir sugaus ją čiupinėjančią, tai, aišku, ją nužudys. Vis dėlto 
ji tai padarys. Ir pažadėjo tėvui imtis šito darbo. Mat tam 
magui Smerdžiui Kyras, Kambizo sūnus, už kažkokį ne- 
mažą nusikaltimą buvo nupjovęs ausis. Šitoji Fedimė, 
Otano duktė, padarė visa, ką buvo žadėjusi tėvui. Kai tik 
atėjo jos eilė eiti pas magą (Persijoje žmonos lanko vy- 
rus iš eilės) ir kai nuėjusi atsigulė, tai ir apčiupinėjo kie- 
tai įmigusiam magui ausis. Lengvai įsitikinusi, kad vyras 
neturi ausų, vos prašvitus nusiuntė apie tai tėvui žinią. 

70. Otanas pasikvietė Aspatiną ir Gobriją — kilmin- 
gus persus, kuriais jis labiausiai pasitikėjo, ir viską jiems 
apsakė. Šiedu ir patys įtarė, kad taip yra, todėl Otano 
žodžiai juos visai įtikino. Jie nutarė kiekvienas susiras- 
ti po sąjungininką persą, kuriuo labai pasitiki. Otanas 
išsirinko Intafreną, Gobrijas — Megabizą, Aspatinas — 
Hidarną. Kai jų buvo jau šeši, į Sūzus iš Persijos atkelia- 
vo Darijus, Histaspo sūnus; jo tėvas buvo persų vietinin- 
kas. Tie šeši nutarė ir jį, ką tik atvykusį, padaryti savo 
bendrininku. 

71. Susirinkę visi šitie septyni davė vienas kitam išti- 
kimybės priesaiką ir ėmė tartis. Kai atėjo eilė Darijui kal- 
bėti, jis štai ką pasakė: „Maniau, kad tik aš vienas Ži- 
nau, jog viešpatauja magas, o Kyro sūnus Smerdis mi- 
ręs. Dėl to aš čion ir atskubėjau, kad jus paskatinčiau 
magą pražudyti. Dabar matau, kad ir jūs tai žinote, ne 
tik aš vienas, todėl, mano nuomone, reikia tučtuojau veik- 
ti, nes kitaip gali būti blogai.“ Į tai Otanas atsakė: „O 
Histaspo sūnau, tavo tėvas narsus vyras, ir, kaip matau, 
tu narsumu jam nenusileidi. Tačiau šito reikalo neskubink 
neapgalvojęs, imkis jo atsargiai. Kai mūsų bus daugiau, 
tada galėsime veikti“. Į tai Darijus atsakė: „Vyrai čia su- 
sirinkę, jeigu klausysite Otano patarimo, tai žinokit, kad 
gėdingai žūsit. Mat kas nors, naudos pasigviešęs, praneš 
viską magui. Geriausiai būtų, kad jūs patys imtutės šio 
reikalo. Kadangi jūs ryžotės surasti daugiau bendrininkų 
ir manimi pasikliauti, tai arba šiandien viską padarykim, 
arba žinokit: jeigu praleisim šitą dieną, tai niekas kitas 
už mane pirmiau nepraneš to sąmokslo: aš pats nuėjęs 
viską pasakysiu magui.“ 

72. Pamatęs, kad Darijus taip karščiuojasi, Otanas pa- 
sakė: „Jeigu tu mus verti skubėti ir neleidi laukti, tai pats 
pasakyk, kaip jeisime į karaliaus rūmus ir kaip užpulsime 
magus? Juk ir pats žinai, kad ten stovi sargyba — jei ir 
nematei, tai bent girdėjai. Kaip pro ją praeisime?“ Darijus 
taip atsakė: „Otanai, yra daug dalykų, kurių žodžiais ne- 
papasakosi, o tik darbu padarysi: taip pat yra dalykų, 
kuriuos žodžiais galima apsakyti, bet iš jų nepasidaro 
joks žygdarbis. Jūs gerai žinote, kad pro sargybas visiš- 
kai nesunku praeiti. Tokius kilmingus vyrus, kokie mes 
esame, visi praleis — vieni iš pagarbos mums, o kiti iš 
baimės. Be to, aš turiu puikiausią dingstį pro jas praeiti: 
pasakysiu, kad ką tik atkeliavau iš Persijos ir noriu ka- 
raliui perduoti žinią nuo tėvo. Kur reikia melo, ten me- 
luok. Ar mes teisybę sakome, ar meluojame, visi to pa- 
ties tikslo siekiame. Vieni meluoja, norėdami melu įtikin- 
ti ir turėti naudos, o kiti teisybę sako irgi iš tos teisybės 
siekdami naudos ir didesnio pasitikėjimo. Vadinasi, 
skirtingais keliais siekiame to paties tikslo. Nenumatyda- 
mas sau jokios naudos, teisingasis taip pat lengvai taptų 
melagiu, kaip ir melagis — teisingu žmogumi. Kuris sar- 
gybinis gerumu mus praleis, tam bus atlyginta, o kuris 
pasipriešins, tas bus priešas. Kai įsiveršim į vidų, grieb- 
simės darbo!“ 

73. Tada prabilo Gobrijas: „Mieli draugai, kada mums 
pasitaikys geresnė proga, jei ne dabar, susigrąžinti val- 
džią arba numirti, jeigu neįstengsime jos atgauti? Juk 
dabar mus, persus, valdo medas magas, ir dar beausis! 
Kurie buvote prie sergančio Kambizo, be abejo, prisime- 
nate, kuo jis mirdamas grasino persams, jeigu jie nemė- 
gins susigrąžinti sosto. Tada mes juo netikėjome many- 
dami, kad Kambizas taip kalba tik iš pykčio. Dabar aš 
siūlau paklausyti Darijaus patarimo ir neišsiskirstyti, iš 
šito pasitarimo eiti tiesiai pas magą.“ Taip pasakė Gob- 
rijas, ir visi su tuo sutiko. 

74. Kol jie tarėsi, štai kas įvyko. Magai nutarė palenk- 
ti į savo pusę Preksaspą, kurį žiauriai nuskriaudė Kambi- 
zas, nes iš lanko nušovė jo sūnų. Be to, tik jis vienas Ži- 
nojo apie Kyro sūnaus Smerdžio mirtį, nes pats jį buvo 
nužudęs, o ir persai Preksaspą labai gerbė. Dėl tų prie- 
žasčių magai jį pasikvietė ir, siekdami draugystės, išgavo 
pažadą ir prisaikdino laikyti paslaptyje ir niekam nepa- 

sakoti, kaip jie apgavo persus, už tai jam pažadėdami 
visokiausių gėrybių. Kai Preksaspas, jų įkalbėtas, su vis- 
kuo sutiko, jie pasiūlė jam antrą užduotį. Magai patys su- 
šauks persus prie karaliaus pilies, o jis, įsilipęs į bokštą, 
paskelbs, kad juos valdąs Smerdis, Kyro sūnus, o ne kas 
kitas. Magai išsirinko Preksaspą dėl to, kad juo persai 
labiausiai pasitikėjo ir jis buvo ne kartą pareiškęs, jog 
Kyro sūnus Smerdis esąs gyvas, užginčydamas jo nužu- 
dymą. 

75. Kai jis ir su tuo pasiūlymu sutiko, magai, susišau- 
kę persus, liepė jam užlipti ant pilies bokšto ir kalbėti 
žmonėms. Bet jis, tarsi užmiršęs, ką jie buvo liepę pasa- 
kyti, išvardijo visą Kyro giminę pradėjęs nuo Acheme- 
no, ir kai priėjo prie Kyro, apsakė, kiek gero Kyras yra 
persams padaręs. Tai išdėstęs, atskleidė visą teisybę, ku- 
rią iki šiol slėpė, nes buvo pavojinga viešai ją paskelbti, 
ir tik dabar privalo viską pasakyti. Čia jis pareiškė, kad, 
Kambizo verčiamas, nužudė Smerdį, Kyro sūnų, o dabar 
karaliauja magai. Prakeiksmais grasindamas persams, 
jeigu jie neatsiims valdžios ir neatkeršys magams, šoko 
galva žemyn nuo bokšto. Taip žuvo Preksaspas, visą gy- 
venimą buvęs garbingas žmogus. 

76. Tuo tarpu septyni persai, nusprendę tuojau pulti 
magus, pasimeldė dievams ir patraukė į rūmus nieko ne- 
žinodami, kas atsitiko Preksaspui. Tik pusiaukelėje su- 
žinojo apie tą įvykį. Išsukę iš kelio, jie vėl ėmė tartis. 
Otano šalininkai reikalavo visa atidėti ir, kol toks sąmy- 
šis, magų nepulti, o Darijaus bendraminčiai patarė tuojau 
eiti ir neatidėliojant vykdyti tai, kas sutarta. Jiems besigin- 
čijant, atskrido septynios poros gritų, kurie vijosi, pešiojo 
ir draskė dvi poras peslių. Tai pamatę, visi septyni tuo- 
jau sutiko su Darijaus nuomone ir, padrąsėję nuo tų pau- 
kščių, leidosi į karaliaus rūmus. 

77. Kai jie priėjo rūmų vartus, atsitiko taip, kaip Dari- 
jus buvo numatęs: pagerbdami kilmingiausius persų vy- 
rus ir nieko blogo neįtardami, sargybiniai praleido juos 
lyg dievų pasiuntinius ir nė vienas nieko nepaklausė. Įėję 
į rūmų kiemą, jie susitiko su žinianešiais eunuchais, ku- 
rie ėmė klausinėti, ko jiems čia reikia. Klausinėdami vai- 
nojo vartų sargybinius, kam juos praleido, ir, pastoję 
septynetui kelią, neleido toliau eiti. Tada šie, davę vienas 
kitam ženklą, išsitraukė durklus ir nudūrė pastojusius 

jiems kelią eunuchus, o patys tekini nubėgo į vyrų kam- 
barius. 

78. Kaip tik tuo metu abu magai buvo viduje ir svars- 
tė Preksaspo poelgį. Pamatę išsigandusius ir šaukiančius 
eunuchus, šoko abu atatupsti ir, suvokę, kas atsitiko, grie- 
bėsi ginklų: vienas spėjo pačiupti lanką, kitas pagriebė 
ietį. Ir tada jie susirėmė. Lankas, kurį vienas jų pasičiu- 
po, buvo nenaudingas, nes priešai buvo per daug arti ir 
stačiai spaudė. Antrasis, su ietimi gindamasis, sužeidė 
Aspatiną į šlaunį, o Intafreną į akį. Dėl to Intafrenas ne- 
teko akies, bet nemirė nuo žaizdos. Taigi vienas magas 
sužeidė du persus, o kitas, negalėdamas su lanku nieko 
padaryti, pabėgo į miegamąjį šalia vyrų kambarių ir mė- 
gino užsidaryti. Bet du iš septynių sąmokslininkų — Da- 
rijus ir Gobrijas — įšoko paskui jį. Gobrijas susikibo su 
magu, o Darijus stovėjo nežinodamas, ką daryti, kad 
tamsoje nepataikytų į Gobriją. Pamatęs jį stovintį ir nie- 
ko neveikiantį, Gobrijas paklausė, kodėl jis nieko nedaro. 
Darijus atsakė: „Bijau į tave pataikyti.“ Gobrijas atkirto: 
„Smok kardu kad ir per abudu!“ Paklausęs Darijus smei- 
gė durklu ir pataikė į magą. 

79. Nužudę magus ir nupjovę jiems galvas, sąmoksli- 
ninkai abu sužeistuosius paliko vietoje, nes šie buvo nu- 
silpę, be to, turėjo saugoti rūmus. Kiti penki, pasičiupę 
magų galvas, išbėgo lauk šaukdami ir keldami triukšmą. 
Paskui jie sušaukė visus persus, papasakojo, kas atsitiko, 
rodė magų galvas ir žudė kiekvieną sutiktą magą. Per- 
sai, sužinoję, ką padarė tie septyni vyrai ir kaip juos ap- 
gaudinėjo magai, nusprendė ir patys taip elgtis: išsitrau- 
kę durklus, žudė visus magus, kuriuos tik rado. Jeigu ne- 
būtų užėjusi naktis, nebūtų likę nė vieno mago. Tą die- 
ną persai laiko svarbiausia iš visų dienų ir švenčia di- 
delę šventę, vadinamą magų išžudymu. Tą dieną nė vie- 
nam magui neleidžiama pasirodyti saulės šviesoje, ir jie 
ištisą dieną tūno namie. 

80. Praėjus penkioms dienoms ir aprimus sumišimui, 
sukilusieji prieš magus svarstė valstybės santvarkos klau- 
simą. Ta proga buvo pasakytos kalbos, kuriomis kai kurie 
helėnai netiki, tačiau jos tikrai buvo pasakytos. Antai Ota- 
nas ragino valdžią pavesti visiems persams. Jis kalbėjo: 
„Man atrodo, kad jau nebereiktų vienam kuriam iš mūsų 
pasidaryti monarchu: tatai nemalonu ir negera. Juk matė- 

te, kaip toli nuėjo Kambizo savavaliavimas, patyrėte ir 
mago įžūlumą. Kaipgi gali būti geras dalykas monarchija, 
jeigu ji gali, neduodama jokios ataskaitos už savo veiks- 
mus, daryti ką tik nori? Ji net ir geriausią vyrą išmuštų 
iš vėžių, pastačiusi į tokią valdžią. Mat nuo visokių gė- 
rybių gausumo atsiranda išdidumas, o pavydas jau ir šiaip 
žmogui yra įgimtas. Turėdamas šias dvi ydas, žmogus 
pasidaro visais atžvilgiais blogas: vienas nedorybes jis 
padaro dėl to, kad yra pernelyg išdidus, kitas, — būdamas 
pernelyg pavydus. O juk tironas turėtų būti visai nepavy- 
dus, nes jis valdo visas gėrybes. Tuo tarpu būna priešin- 
gai: pavydi geriausiai gyvuojantiems piliečiams, džiau- 
giasi blogiausiais, labai lengvai patikėdamas visokiais 
šmeižtais. Jis yra nepastoviausias ir nenuosekliausias iš 
visų: jeigu juo per daug nesigėrėsi, pyks už tai, kad ne- 
pakankamai jį gerbi; jei kas labai jį gerbs, to neapkęs 
kaip pataikūno. O štai pasakysiu patį svarbiausią dalyką: 
jis nesiskaito su senoviniais papročiais, prievartauja mo- 
teris, žudo žmones be teismo sprendimo. Tuo tarpu dau- 
gumos valdžia pirmiausia turi svarbiausią privalumą — 
lygybę prieš įstatymus. Toliau, turi tai, ko monarchas ne- 
gali turėti: valdo burtais išrinkti valdininkai. Kiekvienas 
valdininkas atsiskaito už savo veiksmus; svarbius klau- 
simus visi kartu sprendžia. Todėl siūlau atsisakyti mo- 
narchijos ir įvesti daugumos valdžią, nes daugumai vis- 
kas priklauso.“ 

81. Tokią nuomonę pareiškė Otanas. Megabizas ragi- 
no valdžią perduoti oligarchijai. Jis sakė: „Ir aš taip ma- 
nau apie monarchiją, kaip ir Otanas. Bet, liepdamas per- 
duoti valdžią daugumai, jis labai klysta. Juk nieko nėra 
kvailesnio ir įžūlesnio, kaip niekam tikusi minia. Būtų 
stačiai nepakenčiama, vengiant tirono įžūlumo, patekti į 
įžūlios ir nežabotos minios rankas! Mat monarchas viską 
daro sąmoningai, o minia netgi yra nesąmoninga. Kaip- 
gi ji gali būti sąmoninga, jeigu nieko gražaus ir gero nėra 
išmokusi ir niekada jokios dorybės nėra turėjusi. Todėl 
ji nieko negalvodama iš peties varytų visus reikalus taip, 
kaip patvinusi kalnų upė. Tad tegu liaudimi remiasi tie, 
kurie persams linki bloga, o mes išsirinkime geriausius 
vyrus ir jiems suteikime valdžią. Tarp jų būsime ir mes 
patys. Visai suprantama, kad geriausi vyrai duoda geriau- 
sius patarimus.“ 

82. Tokią nuomonę pareiškė Megabizas. Trečiasis sa- 
vo mintis išdėstė Darijus. Jis kalbėjo: „Mano nuomone, 
Megabizas apie minią pasakė gerai, bet apie oligarchiją 
jis kalbėjo neteisingai. Turėdami tris galimybes ir tarę, 
kad jos visos yra geros — ir liaudies valdžia, ir oligar- 
chija, ir monarchija yra gera, pastaroji, mano nuomone, 
geresnė už anas dvi. Juk nieko nėra geresnio už vieną 
labai gerą valdovą. Būdamas gerai nusistatęs ir turėda- 
mas geriausių norų, jis nepriekaištingai rūpinasi liaudies 
reikalais, o nutarimai dėl priešų tokiu atveju geriausiai 
galėtų būti laikomi paslaptyje. Tuo tarpu esant oligarchi- 
jai, daugeliui net ir gerai tvarkant visuomenės reikalus, 
paprastai žmonės ima vienas kito neapkęsti. Mat kiekvie- 
nas, kuris nori būti viršesnis ir visur prakišti savo nuo- 
monę, pasidaro kitų nekenčiamas. Dėl to kyla maištai, 
taigi ir žudynės; po žudynių vėl atsiranda monarchija. 
Tai rodo, kad monarchija yra geriausia. Liaudžiai val- 
dant, būtinai atsiranda nedorybių. Nedorai tvarkant vi- 
suomenės reikalus, tarp blogųjų neatsiranda neapykan- 
tos — priešingai, jie labai susidraugauja, nes, darydami 
bloga visuomenei, jie tai daro išvien eidami. Taip būna 
tol, kol kas nors tampa tos liaudies vadu ir sustabdo jų 
blogus darbus. Tada liaudis vadu gėrisi; jai gėrintis, jis 
pasidaro monarchu. Vadinasi, ir tai rodo, kad monarchija 
yra geriausia santvarka. Trumpai tariant, iš kurgi mes ga- 
vome laisvę, kas ją mums davė? Ar liaudis, ar oligarchi- 
ja, ar monarchas? Todėl mes, būdami išlaisvinti vieno 
vyro, turime saugoti monarchiją ir, be to, neleisti savo 
protėvių gerų papročių panaikinti, nes tatai neišeitų mums 

83. Tokios buvo pasakytos trys nuomonės. Kiti keturi 
pritarė Darijaus nuomonei. Otanas, pralaimėjęs su pa- 
siūlymu padaryti visus persus lygius prieš įstatymus, ši- 
taip pasakė: „Sukilėliai, dabar aišku, kad vienas iš mūsų 
turi tapti karaliumi — ar bus traukiami burtai, ar visi 
persai nutars, kas juo bus, ar kokiu nors kitokiu būdu, 
bet aš su jumis nesivaržysiu, nes nenoriu nei valdyti, nei 
būti valdomas. Todėl sutinku pasitraukti iš kandidatų į 
valdovus su sąlyga, kad nė vienas iš jūsų nevaldys nei 
manęs paties, nei mano palikuonių.“ Visi kiti šeši su juo 
sutiko. Tada Otanas pasitraukė iš jų tarpo. Ir dabar ši 

šeima — tik ji viena — yra laisva ir valdoma tik tiek, kiek 
ji pati nori, nenusižengdama persų papročiams. 

84. Kiti šeši svarstė, kaip teisingiausiai išsirinkti ka- 
ralių. Pirmiausia jie nutarė, kad jeigu karaliumi taps vie- 
nas iš jų šešių, tai jis Otanui ir jo įpėdiniams kasmet duos 
puikių dovanų: mediškų drabužių ir kitokių daiktų, kurie 
persų laikomi brangiausiais. Dovanas nusprendė duoti to- 
dėl, kad Otanas pirmasis surengė sąmokslą ir juos subū- 
rė. Taip apdovanojo Otaną. O visiems septyniems jie nu- 
tarė, kad kiekvienas iš jų galės jeiti pas karalių neprane- 
šęs kada tik norės, išskyrus tuos atvejus, kai karalius 
gulės su Žmona, ir kad karalius galės imti žmoną tik iš tų 
septynių šeimų. Karalių išrinkti nutarė šitaip: kurio Žir- 
gas pirmasis sužvengs, išjojus saulei tekant į užmiestį, 
tas ir bus karalius. 

85. Darijus turėjo gudrų žirgininką vardu Oibaras. Šiam 
vyrui po susirinkimo Darijus pasakė: „Oibarai, nuspren- 
dėme šitaip karalių išrinkti: sėsti visiems ant žirgų ir ku- 
rio žirgas, kai josime saulei tekant, sužvengs pirmasis, 
tas ir bus karalius. Tad jei žinai kokią gudrybę, padaryk, 
kad aš įsigyčiau tą garbę, o ne kas kitas.“ Oibaras šitaip 
atsakė: „(O valdove, jeigu tik nuo šito priklauso, ar būsi 
karalius, ar ne, tai nenusimink ir būk ramus, niekas ki- 
tas pirma tavęs nebus valdovu. Aš turiu tokių apdavų.“ 
Darijus tarė: „Jei tikrai žinai kokią gudrybę, tai pasku- 
bėk ir neatidėliok, nes rytoj bus mūsų varžybos.“ Tai iš- 
girdęs, Oibaras šitaip padarė: kai atėjo naktis, jis išvedė 
už miesto vartų ir pririšo tą kumelę, kurią Darijaus žir- 
gas labiausiai mėgo. Paskui atvedė Darijaus žirgą prie 
kumelės, ilgai vedžiojo aplinkui, tarpais leido pauostyti 
kumelę ir galų gale juos sukergė. 

86. Svintant visas šešetas, kaip buvo susitarę, sėdo 
ant žirgų. Kai jie išjojo už miesto ir atsidūrė toje vieto- 
je, kur naktį buvo pririšta kumelė, Darijaus žirgas pasi- 
leido bėgti ir sužvengė. Tuo pat metu giedrame danguje 
blykstelėjo žaibas ir trenkė perkūnas. Tai buvo lyg sutar- 
tas ženklas, kad Darijus išrinktas karaliumi. Tada kiti, 
nušokę nuo žirgų, puolė Darijui į kojas ir nusilenkė kaip 
karaliui. 

87. Na štai, vienų pasakojimu, visa tai patvarkė Oiba- 
ras gudrumu, bet kiti pasakoja kitaip (mat persai apie 
šį įvykį pasakoja dvejopai): esą Oibaras palietęs ranka tos 

kumelės lytinius organus ir įsikišęs ranką į kelnes. Kai, 
saulei tekant, reikėjo paleisti žirgus, jis išsitraukęs ranką 
ir prikišęs prie Darijaus žirgo šnervių. Pajutęs kumelės 
kvapą, žirgas sušnarpštęs ir sužvengęs. 

88. Sitaip Darijus, Histaspo sūnus, tapo karaliumi. Vi- 
si Azijos gyventojai, išskyrus arabus, buvo jo valdiniai, 
nes visus juos užkariavo Kyras, o vėliau pakartotinai — 
Kambizas. Arabų niekada nevaldė persai: praleidę Kam- 
bizą į Egiptą, jie pasidarė persų draugai — juk be arabų 
sutikimo persai nebūtų galėję įsiveržti į Egiptą. Darijus 
vedė žmonas iš kilmingiausių persų šeimų: pirmiausia 
dvi Kyro dukteris Atosą ir Artistonę (Atosa prieš tai buvo 
brolio Kambizo, paskui mago žmona, o Artistonė buvo dar 
netekėjusi), paskui — Smerdžio, Kyro sūnaus, dukterį 
vardu Parmė ir pagaliau Otano dukterį, kuri išaiškino 
mago apgaulę. Darijaus galybė buvo beribė. Pirmiausia 
jis liepė iš akmens iškalti reljefą, vaizduojantį raitelį, ir 
šitaip užrašyti: „Darijus, Histaspo sūnus, tapo persų ka- 
raliumi per žirgo (čia buvo įrašytas žirgo vardas) ir žir- 

89. Tai padaręs, jis savo valdas padalijo į 20 sričių 
(persai jas vadina satrapijomis), paskyrė joms valdyto- 
jus ir nustatė, kokia gentis kokią duoklę jam privalo duo- 
ti, pridėdamas prie didesnių genčių gretimas mažesnes: 
prie vienų — vienas, prie kitų — kitas. Sritis ir kasmeti- 
nes duokles paskirstė šitaip: kurie mokėjo sidabru, tiems 
buvo įsakyta duoti pagal Babilono talento, o kurie auk- 
su,— pagal Eubojos talento svorį. Babilono talentas sve- 
ria 78 Eubojos minas. Kyrui, vėliau Kambizui, valdant, 
duoklės dydis nebuvo nustatytas — visi davė dovanas. Dėl 
to duoklės nustatymo ir dėl kitų panašių dalykų persai 
Darijų vadina pirkliu, Kambizą — despotu, o Kyrą — tė- 
vu. Mat Darijus viską tvarkė kaip pirklys, Kambizas bu- 
vo nesugyvenamas ir niekuo nesirūpino, o Kyras švelniai 
su žmonėmis elgėsi ir suteikė jiems visokių gėrybių. 

90. Iš jonėnų, magnetų, gyvenančių Azijoje, eoliečių, 
karų, likų, milijų ir pamlilų — visiems jiems buvo uždėta 
viena duoklė — į karaliaus įždą ėjo 400 talentų sidabro. 
Čia buvo pirmoji sritis?6. Iš misų, lydų, lasonijų, kabalijų 
ir hiteniečių“? — 500 talentų. Tai antroji sritis. Helespon- 
tiečių, gyvenančių dešinėje sąsiaurio pusėje, frygų, Azi- 
jos trakų, pailagonų, mariandinų ir sirų duoklė buvo 360 

talentų. Tai trečioji sritis. Iš kilikų — 360 baltų žirgų 
(kasdien po vieną) ir 500 sidabro talentų. Iš jų 140 talen- 
tų sueidavo Kilikijos žemę saugantiems raiteliams išlai- 
kyti, o 360 tekdavo Darijui. Tai ketvirtoji sritis. 

91. Iš Posidėjo polio, įkurto Amiiarėjo sūnaus Amii- 
locho ant Sirijos ir Kilikijos ribos,— pradedant nuo čia 
iki Egipto, išskyrus arabų kraštą, kuris duoklės nemokė- 
jo,— buvo imama 350 talentų duoklės. Į šią — penktąją — 
sritį įėjo visa Finikija, vadinamoji Palestinos Sirija ir 
Kipras. Iš Egipto, libių, gyvenančių šalia Egipto, Kirė- 
nės ir Barkos (šios buvo įjungtos į Egipto sritį) ėjo 700 
talentų, neskaitant pajamų, gaunamų už žuvis, sugauna- 
mas Merido ežere. Be šių pajamų ir be atseikėjamų mil- 
tų, buvo 700 talentų. (Mat Memiio Baltuosiuose rūmuose 
gyvenantiems persams ir jų samdytiems kariams kasmet 
atseikėja 120 000 saikų miltų.) Tai šeštoji sritis. Satagidai, 
gandarijai, dadikai ir aparitaišė, sujungti į septintą sritį, 
mokėjo 170 talentų. Iš Sūzų ir iš viso kito kisijų3? kraš- 
to — 300 talentų. Tai aštuntoji sritis. 

92. Iš Babilono ir visos kitos Asirijos dalies Darijui 
ėjo 1000 talentų sidabro ir 500 iškastruotų berniukų. Tai 
jau devintoji sritis. Iš Agbatanos ir viso kito medų krašto, 
parikanijų*? ir ortokoribantijų — 450 talentų. Tai dešimtoji 
sritis. Kaspijai, pauzikai, pantimatai ir daritai pristatyda- 
vo 200 talentų. Tai vienuoliktoji sritis*!. Nuo baktrų iki 
egilų — 360 talentų. Tai dvyliktoji sritis*2. 

93. Iš Paktijo šalies, Armėnijos ir gretimų šalių iki 
Juodosios jūros — 400 talentų. Tai tryliktoji sritis“. Iš 
sagartijų, sarangų, tamanėjų, utijų, mikų ir iš Raudo- 
nosios jūros salose gyvenančių vadinamųjų karaliaus per- 
keltųjų žmonių** — iš jų visų 600 talentų. Tai keturiolik- 
toji sritis. Sakai ir kaspijai** mokėjo 250 talentų. Tai pen- 
kioliktoji sritis. Partai, chorazmijai, sogdai ir arijai — 300 
talentų. Tai šešioliktoji sritis*9. 

94. Parikanijai ir Azijos etiopai*7? mokėjo 400 talentų. 
Tai septynioliktoji sritis. Matienams, saspyrams ir alaro- 
dijams buvo įsakyta mokėti 200 talentų. Tai aštuoniolik- 
toji sritis*. Moschams, tibarėnams, makronams, mosine- 
kams ir marsams*? buvo įsakyta duoti 300 talentų. Tai de- 
vynioliktoji sritis*?. O indai, kurių, kiek mums žinoma, yra 
labai daug, duoklę mokėjo didžiausią — 360 talentų aukso 
dulkių. Tai dvidešimtoji sritis*!. 

95. Perskaičiavę Babilono talentus į Eubojos talentus, 
gausime 9880 talentų. O auksą, kuris yra 13 kartų bran- 
gesnis už sidabrą, tai yra aukso dulkes, apskaičiavę Eu- 
bojos talentais, gausime 4680 talentų. Sudėjus viską į 
krūvą, tekdavo Darijui kasmet po 14560 Eubojos talen- 
Lį — mažesnių duoklių čia neminiu. 

96. Štai kokią duoklę gaudavo Darijus iš Azijos ir kai 
kurių Libijos kraštų. Ilgainiui pradėjo plaukti duoklės iš 
helėnų salų ir Europos gyventojų (iki Tesalijos). Tą visą 
duoklę karalius laiko šitaip: visą metalą liepia ištirpinti 
ir supilti į molinius indus, o paskui — juos sudaužyti. Kai 
prireikia pinigų, karalius atkirsdina nuo viso gabalo tiek, 
kiek reikia. 

97. Tokios buvo duoklių sritys. Nepaminėjau tik per- 
sų šalies, nes persai gyvena jokios duoklės nemokėdami. 
Kai kurioms tautoms nebuvo įsakyta duoklę mokėti — jos 
duodavo tik dovanas: egiptiečių kaimynai etiopai, kuriuos 
užkariavo Kambizas, žygiuodamas prieš ilgaamžius etio- 
pus, ir šventosios Nisos apylinkių gyventojai, kurie šven- 
čia Dioniso šventę (tie etiopai ir jų kaimynai tos pačios 
kilmės, kaip ir Indijos kalatėjai, tik gyvena po žemeš?) — 
tos dvi etiopų gentys kas treji metai duodavo karaliui — 
ir mano laikais tebeduoda — du chenikus nevalyto aukso, 
200 lazdų ebeno medžio (juodmedžio), 5 etiopų vaikus ir 20 
didelių dramblio ilčių. Kolchams ir jų kaimynams iki Kau- 
kazo kalnų (persų valdžia siekia iki šių kalnų, o gentys, 
gyvenančios į šiaurę nuo Kaukazo, visai nekreipia dėme- 
sio į persus) buvo įsakyta dovanoti kas penkeri metai 
(jie ir dabar tą duoklę duoda) 100 berniukų ir tiek pat 
mergaičių. Arabai kasmet duodavo 1000 talentų smilka- 
ly. Sias dovanas jie pridėdavo karaliui prie duoklių. 

98. Aukso dulkes, kurias kaip duoklę duoda persų kara- 
liui, indai įsigyja štai kokiu būdu: Indijos rytinė dalis 
yra smėlėta“. Kiek mes žinome ir kaip pasakoja patikimi 
žmonės, toliausiai į rytus Azijoje gyvena indai, mat rytinė 
Indijos dalis dėl smėlio yra negyvenama. Indus sudaro 
daug genčių, kalbančių ne ta pačia kalba. Vieni jų klajo- 
kliai, kiti sėslūs, kai kurie gyvena paupių pelkėse ir minta 
žalia žuvimi, kurią gaudo iš bambukinių laivelių. Iš vie- 
no bambuko — ir tai tik iš vienos dalies — išeina visas 
laivelis. Šitie indai dėvi luobinius drabužius. Prisipjovę 


= )192( 





iš upės nendrių ir sukapoję, pina iš jų lyg kokią pintinę 
drabužius ir į juos įlenda tarsi į šarvus. 

99. Kiti indai, gyvenantys toliau į rytus, yra kla- 
jokliai, minta žalia mėsa. Jie vadinasi padėjai?*. Jų pap- 
ročiai, sako, esą tokie: kai iš jų suserga vyras ar moteris, 
vyrą jo artimiausi draugai nužudo sakydami, kad tas, li- 
gos naikinamas, sugadins jiems mėsą. Ligonis ginasi ne- 
sergąs, bet jie su tuo nesutinka ir užmušę jį suvalgo. Jei 
suserga moteris, artimiausios draugės su ja pasielgia taip 
pat, kaip vyrai su savo draugu. Sulaukusį senatvės žmogų 
jie paaukoja dievams ir suvalgo. Bet senatvės nedaug 
kas sulaukia, nes kiekvieną susirgusį nužudo. 

100. Kitų indų štai koks paprotys: jokio gyvio nežudo, 
javų nesėja, namų nestato. Maitinasi žole — jų krašte au- 
ga kažkoks laukinis augalas, kurio sėklos lęšio dydžio. 
Jie renka jo sėklas su lukštais, išsiverda ir valgo. Kas 
suserga, tas išeina į dykumą ir ten atsigula: niekas juo 
nesirūpina — nei sergančiu, nei mirusiu. 

101. Lytiškai visi tie indai santykiauja viešai kaip 
gyvuliai. Jų oda juoda kaip etiopų. Jų sėklos, kurias lei- 
džia į moteris, yra ne baltos spalvos kaip kitų žmonių, o 
juodos kaip kūnas. Tokios pat spalvos sėklos yra ir etiopų. 
Sitie indai gyvena labiau į pietus nuo persų ir niekuomet 
nebuvo karaliaus Darijaus valdiniai. 

102. Dar kiti indai gyvena toliausiai į šiaurę; jie yra 
Paktijo krašto ir svarbiausio jų polio Kaspatyro kaimy- 
nai“, Jų gyvenimo būdas panašus į baktrų““. Tai karin- 
giausi indai iš visų. Jie moka išgauti aukso dulkes. Tose 
vietose yra smėlio dykuma. Tame dykumos smėlyje vei- 
siasi skruzdėlės — už šunis mažesnės, bet už lapes dides- 
nės. Iš ten atgabentų jų turi ir persų karalius. Tos skruz- 
dėlės, darydamos sau namus po žeme, iškasa į paviršių smė- 
lį panašiai kaip Heladoje gyvenančios skruzdėlės — jų ir 
išvaizda tokia pati kaip helėniškųjų. Tame į paviršių iška- 
samame smėlyje yra aukso. Indai ir keliauja į tą dykumą 
aukso. Kiekvienas pasikinko tris kupranugarius: vidury 
patelę, o iš abiejų pusių patinus, kad neštų nešulius šalia 
eidami. Ant patelės joja pats indas, pasirinkęs tokią, nuo 
kurios būtų ką tik nujunkyti vaikai. Greitumo kupranuga- 
riai ne blogesni už arklius, o naštą daug sunkesnę suge- 
ba nešti. 

103. Kaip atrodo kupranugariai, nepasakosiu, nes he- 
lėnai žino. Nurodysiu tik tai, ko jie nežino: užpakalinės 
kupranugario kojos turi keturis šlaunies raumenis ir ke- 
turis sąnarius; lytiniai organai, esantys tarp užpakalinių 
kojų, palinkę į uodegos pusę. 

104. Taip pasiruošę, indai keliauja aukso. Jie būna nu- 
matę atsidurti prie aukso per didžiausią karštį, nes tada 
skruzdėlės dėl karščio būna sulindusios į žemę. Karš- 
čiausia saulė ten yra iš ryto, ne taip, kaip kitur — vidur- 
dienį, tol, kol turgus ištuštėja (iki vidurdienio). Tą die- 
nos laiką“? saulė ten kepina labiau negu Heladoje vidur- 
dienį; žmonės tą laiką praleidžia vandenyje pasinėrę. Vi- 
durdienį ten saulė kaitina panašiai kaip ir visur kitur. 
Po vidurdienio kaitra būna tokia, kaip kitur rytą; paskui 
oras vis labiau vėsta, ir, saulei leidžiantis, pasidaro visai 
šalta. , 

105. Nukeliavę su maišais, indai prisisemia smėlio su 
tomis aukso dulkėmis ir kuo greičiausiai skuba atgal, nes 
skruzdėlės, anot persų, užuodusios jų kvapą, ima vytis. 
Jos greitesnės už kitus gyvius. Jeigu indai nesuspėtų pir- 
ma jų nubėgti ilgą kelio galą, jokiu būdu neišsigelbėtų. 
Kupranugariai patinai bėga lėčiau už pateles ir pradeda 
atsilikti. Tada juos iškinko (ne abu iš karto), o patelės, 
prisiminusios savo paliktus vaikus, nė kiek nesulėtina 
žingsnių. Persų žodžiais, daugumą aukso indai įsigyja to- 
kiu būdu (iš žemės iškasa daug mažiau). 

106. Tolimiausioms žemės vietoms teko visa tai, kas 
rečiausia ir gražiausia — panašiai, kaip Heladai per visus 
metus vienodas klimatas. Taigi ką tik sakiau, kad toliau- 
siai į rytus gyvenamas kraštas yra Indija. Joje ne tik 
visi keturkojai ir paukščiai yra daug didesni negu kitose 
šalyse (išskyrus arklius: šiuos didumu pralenkia medų, 
vadinamieji Nisėjos“?, žirgai); ten yra begalės aukso — 
ir kasamo, ir upių nešamo, ir, kaip pasakojau, grobiamo. 
Laukiniai medžiai ten augina vilnas*?, kurios ir gražesnės 
ir geresnės už avių vilnas; indai ir drabužius gaminasi 
iš tos medžių vilnos. 

107. Einant į pietus, paskutinė gyvenama šalis yra 
Arabija, kurioje — ir tiktai joje! — auga smilkalų krūmai, 
mira, kasija, cinamonas ir ledanas (kvepianti guma). Vi- 
sa tai, išskyrus mirą, arabai labai sunkiai gauna. Antai 
smilkalus renka degindami stirako sakus, kuriuos finikie- 

čiai gabena į Heladą. Juos degindami, renka smilkalus, 
nes smilkalų krūmus saugo margos sparnuotos gyvatės*0— 
tos pačios, kurios skrenda į Egiptą; jų daug kiekviename 
medyje. Kitaip jų negalima nuo tų krūmų nuvaikyti, kaip 
tik smilkant stiraku. 

108. Arabai teigia, kad tų gyvačių būtų pilna žemė, jei- 
gu joms nesidarytų taip, kaip nuodingosioms gyvatėms. 
Kažkokiu būdu dieviškoji apvaizda, būdama — savaime su- 
prantama — išmintinga, tuos gyvius, kurie yra bailūs ir 
kitų ėdami, padarė vislius, kad jų nepritrūktų, o kurie yra 
baisūs ir žalingi, — mažai vaikų vedančius. Antai kiškis. 
Jį medžioja ir žvėrys, ir paukščiai, ir žmogus, todėl jis 
nepaprastai vislus ir tik jo vieno patelė apsivaisina tebe- 
būdama nėščia: vieni jos vaikai įsčiose jau plaukuoti, ki- 
ti tuo pat metu tebėra pliki, kiti vos tik formuojasi, dar 
kiti tik užsimezga. Štai koks tas žvėrelis! O tuo tarpu 
liūtė, būdama stipriausias ir drąsiausias žvėris, gimdo tik 
vieną kartą per visą savo gyvenimą, nes gimdydama iš- 
meta su vaiku ir savo įsčias. To priežastis tokia: kai liū- 
tukas įsčiose pradeda judėti, turėdamas aštriausius iš visų 
žvėrių nagus, raižo įsčias ir vis didėdamas rėžiasi į jas. 
Prieš gimdant nebelieka įsčiose sveikos vietos. 

109. Panašiai ir nuodingosios gyvatės, ir sparnuoto- 
sios Arabijos gyvatės. Jeigu jos veistųsi pagal savo pri- 
gimtį, tai žmonėms būtų nebeįmanoma gyventi. Dabar, 
joms poruojantis, patinas leidžia sėklas, o patelė įsikim- 
ba jam į kaklą ir tol nepaleidžia, kol perkanda. Dėl to 
patinas pastimpa. Patelė gauna už tai atkentėti, nes jos 
įsčiose esantys vaikai, keršydami už savo tėvą, ėda mo- 
tiną ir, prasigraužę jos pilvą, išlenda lauk. Tuo tarpu ki- 
tos gyvatės, kurios žmonėms nepavojingos, deda kiauši- 
nius ir išperi daugybę vaikų. Nuodingų gyvačių yra visur, 
o sparnuotosios gyvena tik Arabijoje, ir niekur kitur jų 
nėra. Dėl to atrodo, kad jų daug yra. 

110. Šitaip arabai renka smilkalus, o kasiją — šit kaip: 
apsiriša odomis ir kailiais visą kūną, išskyrus akis, ir ei- 
na imti kasijos. Ji auga negilioje ežero vietoje. Aplinkui 
ežerą ir jame gyvena sparnuoti žvėreliai, labai panašūs 
į šikšnosparnius; jie labai karingi ir baisiai rėkia. Kasiją 
skinant, reikia saugoti akis nuo tų žvėrelių. 

111. Dar nuostabiau renkamas cinamonas: kur jis 
auga ir kokia šalis yra jo tėvynė, arabai nežino, tik nuro- 

do —ir tai visai panašu į teisybę,— kad šis augalas ran- 
damas tose pačiose vietose, kur užaugo Dionisas. Pasa- 
kojama, jog dideli paukščiai renka tas žieveles, kurias 
mes, išmokę iš finikiečių, vadiname cinamonu. Jie nusi- 
gabena cinamoną į savo lizdus, nulipdytus iš dumblo sta- 
čiose, neprieinamose kalnų pakriaušėse, kur žmogus jo- 
kiu būdu negali užlipti. Todėl arabai štai ką sugalvojo: 
nugaišusių jaučių, asilų ar kitokių gyvulių mėsą supjaus- 
to labai dideliais gabalais, nuneša į tą vietą, padeda ne- 
toli lizdo, o patys pasitraukia. Paukščiai nusileidę paima 
tuos mėsos gabalus ir nusineša į lizdą. Lizdas negali to- 
kio gabalo atlaikyti, nutrūksta ir nukrinta ant žemės. Ta- 
a žmonės priėję surenka cinamoną ir gabena į kitas ša- 
is. 

112. Ledanas (kvepianti guma), kurią arabai vadina 
ladanu, gaunamas dar nuostabesniu būdu: mat labiausiai 
kvepiantis daiktas atsiranda ten, kur baisiausiai dvokia! 
Jis būna ožių bazdose tarsi medžio sakai. Ledanas labai 
reikalingas įvairiems smilkalams. Jį daugiausia smilko 
arabai. 

113. Tiek apie smilkalus. Visa Arabijos žemė kvepia 
nuostabiai maloniai. Ten auga dviejų rūšių savotiškos iš- 
vaizdos avys, kokių niekur kitur nėra: vienos turi labai il- 
gas uodegas — ne mažiau kaip trijų uolekčių ilgio. Jeigu 
būtų leidžiama joms uodegas vilkti žeme, tos būtų iš- 
vien žaizdotos nuo brūžinimosi į žemę. Bet kiekvienas 
piemuo ten šiek tiek moka dailidės amato: padaro joms 
vežimėlius ir pariša po uodega. Kitos rūšies avys turi la- 
bai plačias uodegas — net uolekties pločio. 

114. Tarp pietų ir nusileidžiančios saulės krašto drie- 
kiasi Etiopija, tolimiausia iš gyvenamųjų šalių. Joje yra 
daug aukso, veisiasi didžiuliai drambliai, auga visokie 
laukiniai vaismedžiai, juodmedis. Žmonės ten labai aukš- 
ti, gražūs ir ilgiausiai gyvena. 

115. Tokios yra tolimiausios Azijos ir Libijos šalys. 
Apie toliausiai Europoje — vakaruose — gyvenančias tau- 
tas nieko tikro negaliu pasakyti: aš juk netikiu, kad yra 
tokia Eridano upė“! (barbarai ją šitaip vadina) ir kad ji 
įteka į šiaurinę jūrą, iš kurios, sako, gabenamas gintaras. 
Nežinau nei Kasiteridų?2 salos, iš kurios mums veža ala- 
vą. Juk pats Eridano vardas, būdamas helėniškas, o ne 
barbariškas, rodo, jog jį bus išgalvojęs koks nors poetas. 

Be to, kad ir kiek klausinėjau, nesužinojau, kad kas nors 
savo akimis būtų regėjęs už Europos (į šiaurę) jūrą. Va- 
dinasi, alavas ir gintaras mums gabenamas iš tolimiausių 
Europos vietų. 

116. Europos šiaurėjeŠ3, atrodo, yra labai daug aukso. 
Negaliu tiksliai pasakyti, iš kur jį gauna, bet pasakoja- 
ma, kad vienaakiai žmonės arimaspai jį atima iš grifų?“ 
Aš netikiu ir tuo, kad yra vienaakiai žmonės, šiaip niekuo 
nesiskiriantys nuo kitų žmonių. Atrodo, kad pakraščių ša- 
lys supa visą kitą žemę ir turi tai, kas mums atrodo gra- 
žiausia ir rečiausiai sutinkama. 

117. Azijoje yra lyguma, kurią iš visų pusių juosia 
kalnas. Per tą kalną eina penki tarpekliai. Lyguma ka- 
daise priklausė chorazmijams ir yra ten, kur ribojasi cho- 
razmijų, hirkanų, partų, sarangų ir tamanėjų žemės“. Nuo 
to laiko, kai šias žemes užėmė persai, jas valdo karalius. 
Iš to lygumą supančio kalno teka didelė upė vardu Akas*s. 
Ji, suskirstyta į penkias šakas, anksčiau drėkino visų mi- 
nėtųjų genčių laukus: kiekviena šaka pro tuos tarpeklius 
į juos tekėjo. Patekusios persų valdžion, tos gentys štai 
ką patyrė: karalius tuos tarpeklius užmūrijo ir kiekvieno- 
je sienoje padarė duris. Uždarius tas duris, vanduo ne- 
gali tekėti, ir vidury kalno esančioje lygumoje pasidaro 
didžiulis ežeras, nes upė įtekėti įteka, o ištekėti neturi 
kur. Zmonės, kurie anksčiau naudodavosi upės vandeniu, 
jo negaudami, pateko į didelę bėdą. Mat žiemą jiems, kaip 
ir kitiems žmonėms, dievas palyja, bet vasarą, prisisėję 
sorų ir sesamo, jie stokoja vandens. Dėl to jie keliauja į 
Persiją su savo žmonomis ir, sustoję prie karaliaus rū- 
mų durų, šaukia, tiesiog staugte staugia. Karalius tiems, 
kurie labiausiai maldauja, įsako atidaryti duris, einan- 
čias į jų pusę. Kai žemė prisigeria vandens, duris vėl 
uždaro, o atidaro tiems, kurie vėl labiausiai prašo. Kiek 
girdėjau, durys atidaromos tik už didelius pinigus, kuriuos 
jie turi mokėti šalia duoklių. Šitaip ten yra. 

118. Vienas iš septynių prieš magą sukilusių vyrų — 
Intafrenas*7— netrukus po sukilimo buvo nužudytas už 
įžūlumą. Jis norėjo įeiti į rūmus su reikalu pas karalių. 
Buvo toks įstatymas, kad sukilusieji prieš magą be pra- 
nešimo gali eiti pas karalių, jei šis neguli su žmona. To- 
dėl Intairenas nematė reikalo pranešti apie atvykimą ir, 
kaip vienas iš septynių, panoro įeiti pas karalių. Durų 

sargybinis ir Žinianešis jo neleido tvirtindami, jog kara- 
lius gulįs su žmona. Intaftrenas pamanė, kad jiedu me- 
luoja, ir štai ką padarė: išsitraukęs kardą, nukapojo jiems 
nosis ir ausis, suvėrė jas ant žirgo brizgilų, užmovė tuos 
brizgilus jiems ant kaklo ir taip juos paleido. 

119. Jie tokie nuėjo pas karalių ir pasakė, dėl ko taip 
subjauroti. Darijus, pabijojęs, kad tas šešetas nebūtų su- 
simokęs prieš jį, kvietėsi kiekvieną atskirai ir tardė, ar 
jie pritaria Intafreno poelgiui. Sužinojęs, kad jis taip pa- 
sielgė be anų žinios, karalius suėmė Intaireną, jo sūnus 
ir visus giminaičius, būdamas įsitikinęs, kad tas su gimi- 
ne rengia prieš jį sukilimą. Suėmęs visus, nuteisė mirti. 
Intaireno žmona, atėjusi prie karaliaus rūmų durų, verkė 
ir vaitojo. Kadangi ji be perstojo ėjo, Darijui jos pagailo, 
ir per pasiuntinį jis jai pasakė: „Moterie, karalius Dari- 
jus tau leidžia išgelbėti vieną iš visų suimtųjų, išsirink 
kurį.“ Pagalvojusi ji atsakė: „Jeigu karalius man ati- 
duoda vieno gyvybę, tai iš visų pasirenku brolį.“ Tai suži- 
nojęs, Darijus nustebo ir vėl ją paklausė: „„Moterie, kara- 
lius tavęs klausia, kodėl tu palieki vyrą ir vaikus, o gel- 
bsti brolį, kuris yra ne toks artimas kaip vaikai ir ne toks 
brangus kaip vyras.“ Ji taip atsakė: „(O karaliau, vyrą 
galėčiau ir kitą gauti, jei panorės dievybė, taip pat kitų 
vaikų galiu susilaukti, jeigu šių netekčiau. Bet kito bro- 
lio nebeturėsiu, nes tėvas ir motina mirę. Tai turėdama 
galvoje ir atsakiau šitaip.“ Darijui atrodė, kad moters 
gerai pasakyta, ir jis paleido tą, kurio prašė, ir iš palan- 
kumo jai — vyriausiąjį sūnų, o visus kitus nužudė. Taip 
netrukus Žuvo vienas iš tų septynių. 

120. Maždaug tuo metu, kai susirgo Kambizas, buvo 
toks įvykis. Sardų vietininku Kyras buvo paskyręs persą 
Oretą. Šis vyras užsigeidė padaryti nedorą darbą: pa- 
noro sučiupti ir nužudyti samietį Polikratą, nors iš jo 
nepatyrė nieko blogo, negirdėjo jokio pikto žodžio ir net 
nebuvo jo matęs. Daug kas tvirtina, kad priežastis buvusi 
tokia. Oretas ir kitas persas, kurio vardas Mitrobatas, 
Daskilijo*ė nomo valdytojas, sėdėdami prie karaliaus durų, 
kalbėjosi ir susivaidijo. Kai jie susiginčijo, katras iš jų 
narsesnis, Mitrobatas Oretui atkirto: „Ir tu laikai save 
vyru, 0 neįstengei karaliui užkariauti Samo salos, esan- 
čios tavo pašonėje! Juk ją paimti labai lengva. Vienas 
samietis sukilęs užėmė ją su 15 hoplitų ir dabar sau val- 

do.“ Sako, Oretas, tai išgirdęs, labai įširdo ir pasiryžo 
ne tiek atkeršyti tam, kuris jį įžeidė, kiek pražudyti Poli- 
kratą, dėl kurio jis buvo išjuoktas. 

121. Kai kas sako, kad Oretas siuntęs į Samą šauklį 
kažko prašyti Polikrato. Tačiau ko prašyti, jie nesako. Po- 
likratas tuo metu sėdėjęs vyrų kambaryje; greta jo bu- 
vęs tejietis Anakreontas“?. Nežinia, ar Polikratas tyčia ta- 
da paniekinęs Oretą, ar tai atsitiktinai įvykę. Mat kai 
Oreto šauklys priėjęs ir ėmęs kalbėti, Polikratas kaip buvo 
nusisukęs į sieną, taip ir neatsisukęs, net neatsakęs į klau- 
simą. 

122. Tokios yra dvi nuomonės apie Polikrato mirties 
priežastį. Kiekvienas gali tikėti ta, kuria nori. Oretas, ku- 
ris gyveno Magnezijoje?? prie Meandro upės, žinodamas 
Polikrato užmačias, pasiuntė lydą Mirsą, Gigo sūnų, su 
žinia į Samą. Polikratas pirmasis iš mums žinomų helėnų, 
išskyrus knosietį Miną?! ir tuos, kurie dar seniau valdė 
jūras, ėmė mąstyti apie viešpatavimą jūroje. Iš Žmonių 
giminės, kaip mes sakome, Polikratas pirmasis užsigeidė 
valdyti Joniją ir salas. Žinodamas šias Polikrato užma- 
čias, Oretas pasiuntė šauklį su tokia žinia: „„(Oretas Poli- 
kratui taip sako: žinau, kad tu mąstai apie didelius žy- 
gius, o jiems lėšų neturi. Jei pasielgsi kaip aš siūlau, ir 
tau bus nauda, ir mane išgelbėsi. Man karalius Kambi- 
zas rengia mirtį — tatai tiksliai sužinojau. Taigi kartu 
gelbėk ir mano turtus, dalį jų pats pasiimk, o kitą dalį 
palik man. Su šiais turtais galėsi užvaldyti visą Heladą. 
Jeigu netiki, kad turiu tiek pinigų, atsiųsk ištikimiausią 
savo žmogų, ir aš juos parodysiu.“ 

123. Tai išgirdęs, Polikratas nudžiugo ir sutiko. Bai- 
siai geisdamas turtų, jis pirmiausia pasiuntė vieną sa- 
mietį, savo raštininko Meandrijo sūnų Meandriją, jų ap- 
žiūrėti. Netrukus po to Meandrijas visas brangenybes iš 
Polikrato vyrų kambarių paaukojo Heros šventyklai. Ore- 
tas, sužinojęs, kad kažkas ateis apžiūrėti jo turtų, padarė 
šitaip: aštuonias dėžes pridėjo akmenų beveik iki kraštų, 
ant tų akmenų uždėjo aukso ir, užrišęs dėžes, laukė pasi- 
ruošęs. Atvykęs Meandrijas jas apžiūrėjo ir pranešė apie 
tai Polikratui. 

124. Polikratas pats išsirengė į kelionę, nors draugai 
ir žyniai labai atkalbinėjo, o duktė sapnavo tokį sapną: 
jo tėvas kabojęs ore, jį mazgojęs Dzeusas, o saulė tepusi 

aliejais. Po to sapno ji visaip maldavo tėvą nekeliauti pas 
Oretą. Net ir tada, kai jis buvo penkiasdešimtirkliame lai- 
ve, ji šaukė bloga lemiančius žodžius. Polikratas jai net 
pagrasino, jei grįš sveikas, ilgą laiką ją laikyti netekėju- 
sią. Ji meldė dievus, kad šie žodžiai išsipildytų, nes ver- 
čiau ilgai mergauti, negu netekti tėvo. 

125. Bet Polikratas neklausė jokių patarimų ir išplau- 
kė pas Oretą su dideliu būriu draugų, tarp kurių buvo 
krotonietis"2 Demokedas, Kalifonto sūnus, vienas geriau- 
sių to meto gydytojų. Atkeliavusį į Magneziją Polikratą 
ištiko negarbinga mirtis — ne tokios jis buvo vertas dėl 
savo veiklos ir užmojų. Išskyrus Sirakūzų tironus, nė vie- 
nas kitas helėnų tironas su juo negali lygintis savo di- 
dingumu. Oretas, nužudęs jį tokiu būdu, apie kurį nenoriu 
ir pasakoti, įsakė kūną prikalti prie kryžiaus. Samiečius, 
jo palydovus, jis paleido, liepdamas dėkoti už laisvę, o 
svetimšalius ir vergus padarė savo vergais. Dukters sap- 
nas išsipildė: kai Polikratas buvo nukryžiuotas, jį plovė 
Dzeusas lietumi, o saulė tepė garindama iš jo kūno drė- 
gmę. Taip pasibaigė visa Polikrato laimė, kaip buvo iš- 
pranašavęs Egipto karalius Amasis. 

126. Netrukus ir Oretui buvo atkeršyta už Polikrato 
nužudymą. Mat po Kambizo mirties valdant magams, 
Oretas, gyvendamas Sarduose, nepadėjo persams atsiimti 
iš medų užgrobtosios valdžios. Tais sumišimų laikais jis 
nužudė Mitrobatą, Daskilijo valdytoją, kuris jam buvo 
prikišęs Polikratą, ir Mitrobato sūnų Kranaspą — abu 
kilmingus persus. Padarė jis ir šiaip visokių nusikaltimų, 
be kita ko, nugalabijo persų pasiuntinį, atnešusį jam ne- 
malonią žinią: pasiuntiniui išvykus atgal, Oretas pasam- 
dė vyrus, o šie, patykoję jį nužudė ir paslėpė kartu su 
arkliu. 

127. Paėmęs valdžią, Darijus ryžosi Oretui atkeršyti 
už visus jo nusikaltimus, ypač už Mitrobato ir jo sūnaus 
nužudymą. Tiesiog pasiųsti prieš jį kariuomenę nenorė- 
jo, nes padėtis tebebuvo įtempta, jis pats ką tik buvo pa- 
ėmęs valdžią. Be to, žinojo, kad Oretas buvo galingas, nes 
valdė Frygijos, Lydijos ir Jonijos nomus, jo paties sargy- 
bą sudarė 1000 persų. Todėl Darijus pasielgė šitaip: su- 
šaukė kilmingiausius persus ir jiems pasakė: „O persai, 
kas iš jūsų sutiktų atlikti darbą ne jėga, ne su dideliu 
skaičiumi žmonių, o gudrumu? Nes ten, kur veikiama 


)200( 


gudrumu, jėgos nereikia. Kas galėtų iš jūsų man atga- 
benti Oretą gyvą ar mirusį? Jis nieko persams nepadėjo, 
tik padarė daug blogo: nužudė du mūsiškius — Mitrobatą 
ir jo sūnų; žudo tuos, kuriuos pasiunčiau jį pakviesti. Tie- 
siog nepakenčiamas įžūlumas! Kol nepridarė persams di- 
desnių nelaimių, jis turi būti suimtas ir nubaustas mir- 
timi.“ 

128. Taip paklausė Darijus. Tuoj atsistojo 30 vyrų, no- 
rinčių tą darbą atlikti. Jiems tarp savęs besiginčijant, 
Darijus liepė traukti burtus. Pasisekė Bagėjui, Artonto 
sūnui. Gavęs šią užduotį, Bagėjas šitaip padarė: parašė 
daug įvairaus turinio raštų, ant visų uždėjo Darijaus ant- 
spaudą ir, juos pasiėmęs, išvyko į Sardus. Oreto priimtas, 
jis atplėšinėjo kiekvieną raštą iš eilės ir davė karališka- 
jam sekretoriui perskaityti. (Visi valdytojai turi karališ- 
kuosius sekretorius.) Tuos raštus jis davė skaityti žiūrė- 
damas; kokios nuotaikos yra Oreto ietininkai: ar, paliepti 
atsimesti nuo Oreto, paklausys. Pamatęs, kad jie tuos 
raštus labai gerbia, o dar labiau — jų turinį, padavė 
perskaityti kitą raštą, kuriame buvo pasakyta: „O  per- 
sai, karalius Darijus draudžia jums būti Oreto ietinin- 
kais.“ Išgirdę tai, ietininkai tuojau nuleido ietis prieš Ba- 
gėją. Matydamas, kad jie raštų klauso, įsidrąsinęs Bagė- 
jas pagaliau davė sekretoriui perskaityti raštą, kuriame 
buvo parašyta: „Karalius Darijus įsako Sarduose esan- 
tiems persams Oretą nužudyti.“ Išgirdę tai, ietininkai iš- 
sitraukė kardus ir jį nužudė. Šitaip Oretą pasiekė sa- 
miečio Polikrato keršto deivės. 

129. Atgabenus į Sūzus Oreto turtus, netrukus atsitiko 
toks įvykis. Karalius Darijus per medžioklę, šokdamas nuo 
arklio, išsisuko koją taip smarkiai, kad net kulkšnis išsi- 
nėrė. Jis nuo seno turėjo egiptiečių gydytojų, kuriuos lai- 
kė geriausiais ir kurie jį dabar gydė. Bet tie, per jėgą 
įtverdami koją, dar blogiau padarė. Septynias dienas ir nak- 
tis Darijus iš skausmo negalėjo užmigti. Kai aštuntą die- 
ną jautėsi visai blogai, kažkas iš artimųjų, girdėjęs Sar- 
duose apie krotoniečio Demokedo sugebėjimus, papasako- 
jo apie jį Darijui. Šis liepė tučtuojau jį pašaukti. Surado 
jį tarp Oreto vergų visų apleistą ir atvedė pas karalių 
apkaltą srandinėmis ir apsikarsčiusį skarmalais. 

130. Stojusį prieš visus Darijus paklausė, ar moka 
gydyti. Sisai bijodamas, kad, pasakęs teisybę, nebegrįš 

į Heladą, neprisipažino. Darijus suprato, kad jis išsisu- 
kinėja, ir įsakė jį atvedusiems atnešti rykščių ir badiklių. 
Tada Demokedas pasakė, jog gerai gydyti nemokąs, bet, 
bendraudamas su vienu gydytoju, šiek tiek pramokęs to 
amato. Kai po to Darijus pavedė gydyti koją, jis vietoj 
stiprių egiptietiškų vaistų pavartojo raminančius helėniš- 
kus vaistus, ir Darijus galėjo jau miegoti, o per trumpą 
laiką ir visiškai pasveiko, nors ir nesitikėjo kada nors 
su ta koja vaikščioti. Tada Darijus Demokedą apdovanojo 
dviem auksinėmis grandinėmis. Šis paklausė, ar tyčia 
jam padvigubino nelaimę už išgydymą. Patenkintas to- 
kiu klausimu, Darijus pasiuntė jį pas savo žmonas. Nuve- 
dę jį, eunuchai pasakė žmonoms, kad čia esąs tas žmo- 
gus, kuris išgelbėjęs karaliui gyvybę. Tada kiekviena iš 
jų, pasėmusi taurę aukso iš dėžės, taip dosniai apdova- 
nojo Demokedą, kad vienas tarnas vardu Skitonas, eida- 
mas paskui ir rinkdamas iš taurių nukritusius staterus, 
susirinko daug aukso. 

131. Demokedas šitaip atvyko iš Krotono į Samą pas 
Polikratą. Krotone jis gyveno su savo irzliu, nesugyve- 
namu tėvu. Neištvėręs tokio gyvenimo, jis viską metė ir 
atkeliavo į Eginą. Jau pirmaisiais metais Demokedas čia 
pralenkė visus gydytojus, nors dar nebuvo įsitaisęs ir ne- 
turėjo gydymo instrumentų. Antraisiais metais eginiečiai 
už vieną talentą nusisamdė jį viešai visus gydyti. Tre- 
čiaisiais metais jį parsisamdė atėniečiai už 100 minų, o 
ketvirtaisiais — Polikratas už du talentus. Taip jis pateko 
į Samą ir nemažai prisidėjo prie to, kad Krotono gydy- 
tojai taip pagarsėjo. Tada Krotono gydytojai buvo laiko- 
mi geriausiais, o po jų — Kirėnės gydytojai. Tuo laiku 
argiečiai buvo geriausi muzikai. 

132. Išgydęs Darijų, Demokedas Sūzuose įsigijo didelį 
namą ir tapo karaliaus stalabendriu — jis turėjo viską, 
išskyrus teisę grįžti į Heladą. Demokedas, maldaudamas 
karalių, išgelbėjo egiptiečius gydytojus, kurie Darijų gy- 
dė anksčiau ir kuriuos buvo įsakyta prikalti prie kryžiaus 
už tai, kad juos įveikė helėnas gydytojas. Išvadavo taip 
pat žynį elėjietį, kuris lydėjo Polikratą ir tada buvo laiko- 
mas tarp vergų. Demokedą karalius labai vertino. 

133. Netrukus buvo toks atsitikimas. Kyro dukteriai, 
Darijaus žmonai Atosai, ant krūties iškilo gumbelis ir 
pratrūkęs ėmė plėstis. Kol gumbelis buvo nedidelis, ji 

slėpė ir gėdydamasi niekam nesakė. Bet kai padidėjo ir 
ėmė darytis jai bloga, pasikvietė Demokedą, ir jam pa- 
rodė. Šis pažadėjo išgydyti, bet prisaikdino, kad ji už tai 
padės jam įvykdyti tai, ko jis norės, o jis neprašys nieko 
tokio, kas būtų gėdinga. 

134. Kai ji išgijo, Demokedo pamokyta, gulėdama su 
Darijumi, ji šitaip prabilo: „O karaliau, turėdamas tokią 
galybę, tu sėdi namie, neužkariauji persams jokios tau- 
tos, nedidini jų galios. Jaunam vyrui, valdančiam dide- 
lius turtus, pritinka ir kokį žygdarbį atlikti, kad persai 
pamatytų, jog juos valdo vyras. Tatai reikėtų tau pada- 
ryti dėl dviejų priežasčių: ir kad persai žinotų, jog juos 
valdo tikras vyras, ir kad karas juos nuvargintų, nes dy- 
kinėdami jie pradės tau spąstus spęsti. Didelius žygius 
reikia atlikti dabar, kol jaunas esi. Mat augant kūnui, 
kartu auga ir protas, o senstant kartu sensta ir bunka 
protas.“ Šitaip Atosa pamokyta kalbėjo, o jis atsakė: ,,O 
žmona, tu pasakei visa, ką ketinu daryti. Mat užsimojau 
nutiesti tiltą iš šio žemyno į kitą ir žygiuoti prieš skitus. 
Neilgai trukus tai ir įvyks.“ Atosa tarė: „Tą žygį prieš 
skitus kol kas atidėk. Jie bus tavo, kai tik panorėsi. Ver- 
čiau žygiuok į Heladą. Girdėjau pasakojant apie lakede- 
monietes, argietes, atėnietes ir korintietes. Norėčiau jas tu- 
rėti už tarnaites. Tu turi žmogų, labai tinkamą viską He- 
ladoje aprodyti ir būti kelio vadovu, tą, kuris tau koją 
išgydė.“ Darijus atsakė: „O žmona, jeigu nori, kad pir- 
miausia pamėginčiau užimti Heladą, tai geriausiai iš pra- 
džių nusiųsti žvalgus persus kartu su tuo, kurį tu siūlai 
panaudoti. Jie viską apžiūrėję ir sužinoję praneš man. 
Tada aš, viską žinodamas, galėsiu juos pulti.“ Kaip pa- 
sakė, taip ir padarė. | 

135. Kitą rytą Darijus pasišaukė penkiolika kilmingų 
persų ir liepė jiems kartu su Demokedu apžiūrėti Helados 
pakrantes, bet saugoti, kad Demokedas nepabėgtų: žūtbū- 
tinai jį pargabenti atgal. Davęs tokį įsakymą, pasišaukė 
Demokedą ir paprašė jį, kad, aprodęs persams visą Heladą, 
sugrįžtų. Dovanų liepė parvežti savo tėvui ir broliams 
visus turimus daiktus ir pažadėjo jam vėl įtaisyti kele- 
riopai geresnius. Be to, pasiūlė prekinį laivą, pilną vi- 
sokių gėrybių, kuris kartu su jais plauktų. Darijus, mano 
nuomone, pasiūlė tas dovanas nieko blogo nemanydamas 
ir visai nenorėdamas apgauti, bet Demokedas, pabijo- 

jęs, kad karalius gal tyčia nori jį išmėginti, nepuolė prie 
siūlomų dovanų: jis pasakė savo daiktus paliksiąs, kad 
grįžęs turėtų, o prekinį laivą, kurį Darijus siūlo kaip do- 
vaną jo broliams, jis priima. Nurodęs jam tą patį, ką ir 
persams, Darijus išsiuntė juos į jūrą. 

136. Nuplaukę į Finikiją ir atvykę į Sidoną, pasiun- 
tiniai tuojau paruošė dvi trijeras ir vieną didelį finikiečių 
prekinį laivą, pilną visokių gėrybių. Viską sutvarkę, iš- 
plaukė. Priplaukę Heladą, stoviniavo pakrantėje įvairiose 
vietose, žiūrinėjo, užsirašinėjo; apžiūrėję daug garsių vie- 
tovių, pagaliau atvyko į Italijos Tarentą. Čia tarentiečių 
karalius Aristofilidas, Demokedo paprašytas, liepė nuimti 
nuo medų laivų vairus ir persus uždaryti į kalėjimą kaip 
šnipus. Tuo laiku, kai persus ištiko toji bėda, Demoke- 
das spėjo pabėgti ir atkeliauti į Krotoną. Jam atsidūrus 
gimtinėje, Aristofilidas paleido persus ir grąžino tai, ką 
buvo iš jų laivų paėmęs. 

137. Išplaukę persai ėmė vytis Demokedą ir atkeliavo 
į Krotoną. Užtikę turguje prekiaujantį, šoko jį suimti. Kai 
kurie krotoniečiai, bijodami galingųjų persų, buvo pasi- 
ruošę jį išduoti, bet kiti stojo Demokedą gelbėti ir laz- 
domis aplupo persus. Šie teisinosi šitaip kalbėdami: ,„Kro- 
toniečiai, ką jūs darote? Jūs norite atimti iš karaliaus 
pabėgus; vergą! Nejaugi karalius pakęs tokį įžeidimą?! 
Nejaugi tai jums išeis į gera, jeigu jį iš mūsų atimsite? 
Mes juk tada pirmiausia žygiuosime į jūsų miestą! Jus 
pirmuosius pavergsime!“ Tačiau tomis kalbomis jie kro- 
toniečių nepaveikė: netekę Demokedo, kurį atėmė kroto- 
niečiai, ir prekinio laivo, persai išplaukė atgal į Aziją — 
be vadovo jie nebesistengė toliau tyrinėti Helados. Grįž- 
tantiesiems Demokedas tik tiek liepė Darijui pasakyti, kad 
jis, Demokedas, jau vedė Milono?3 dukterį. Mat karalius 
šį imtynininką labai vertino. Man atrodo, kad Demokedas, 
išleisdamas daug pinigų, taip paskubino vedybas todėl, 
kad Darijui pasirodytų ir savo žemėje esąs garsus. 

138. Išplaukusius iš Krotono persus vėjai nunešė į 
Japygiją"*. Ten jie tapo vergais, bet tarentietis tremtinys 
Gilas, užtikęs juos vergaujančius, išpirko ir pargabeno 
karaliui Darijui. Karalius už tai buvo pasirengęs jam 
duoti visa, ką tas panorės. Gilas paprašė grąžinti jį į Ta- 
rentą ir nupasakojo jį ištikusią. nelaimę. Nenorėdamas 

užtraukti bėdos visai Heladai, jeigu didelė kariuomenė 
dėl jo plauktų į Italiją, Gilas pasakė, jog užteks, jei grį- 
žimu pasirūpins knidiečiai“*, manydamas, kad šie, būda- 
mi tarentiečių draugai, lengvai jį galės sugrąžinti. Dari- 
jus prašymą įvykdė: nusiuntęs šauklį į Knidą, įsakė kni- 
diečiams grąžinti Gilą į Tarentą. Klausydami Darijaus, 
knidiečiai mėgino, bet neperkalbėjo tarentiečių, o jėga 
priversti buvo per silpni. Šitaip pasibaigė tas reikalas. 
Tie persai buvo pirmieji iš Azijos atvykę į Heladą žval- 
gytis. 

139. Paskui Darijus užėmė Samą, žymiausią iš visų 
helėnų ir barbarų polių. Užėmimo priežastis buvo tokia. 
Kyro sūnui Kambizui žygiuojant į Egiptą, ten suplaukė 
ir daugybė helėnų — vieni, aišku, prekybos tikslais, kiti 
kaip žygio dalyviai, o dar kiti šiaip sau pažiūrėti paties 
krašto. Tarp šių pastarųjų buvo ir Silosontas, Eako sūnus, 
Polikrato brolis, ištremtas iš Samo. Šitam Silosontui pa- 
silaikė netikėta laimė: apsisiautęs raudona chlanida, jis 
vaikščiojo po Memfio turgų. Jį pamatęs, Darijus, tuo 
laiku Kambizo ietininkas ir nelabai įtakingas žmogus, už- 
sigeidė tos chlanidos ir priėjęs ėmė ją derėti. Silosontas, 
pamatęs, kad Darijus baisiai nori chlanidos, lyg dievo 
įkvėptas pasakė: „Aš jos neparduodu už jokius pinigus, 
bet tau atiduodu veltui, jeigu taip nori.“ Nudžiugęs Da- 
rijus pasiėmė drabužį, o Silosontas tarėsi tada per savo 
naivumą netekęs chlanidos. 

140. Po kurio laiko Kambizas mirė, ir prieš magą su- 
kilo septyni persai, o iš tų septynių Darijus tapo karaliu- 
mi. Tada Silosontas sužinojo, kad karalystė atiteko tam 
vyrui, kuriam jis kadaise Egipte prašančiam buvo atida- 
vęs drabužį. Jis nukeliavo į Sūzus, atsisėdo prie karaliaus 
rūmų vartų ir pasisakė esąs karaliaus geradaris. Tai iš- 
girdęs, vartų sargybinis pranešė karaliui. Nustebęs šis pa- 
sakė: „Kas yra tas helėnas, mano geradaris, kuriam turiu 
atsidėkoti ką tik pradėjęs valdyti? Vargu ar koks helėnas 
pas mane buvo atėjęs, ir galiu pasakyti, jog visai nesijaučiu 
skolingas jokiam helėnui. Vis dėlto įveskite jį čionai, kad 
sužinočiau, ko jis nori taip sakydamas!“ Sargybinis atvedė 
Silosontą ir, kai jis atsistojo prieš karalių, vertėjai jį pa- 
klausė, kas jis toks ir ką padaręs, kad sakosi esąs karaliaus 
geradaris. Silosontas papasakojo atsitikimą su chlanida ir 

pasakė, kad jis davęs ją Darijui dovanų. Tada Darijus pa- 
sakė: „(O kilnusis žmogau, tai tu esi tas, kuris man, dar 
neturinčiam valdžios, davei dovaną, nors ir mažą; bet 
už ją atsidėkosiu taip, lyg būčiau dabar gavęs kokią di- 
delę dovaną. Todėl aš tau duosiu galybę aukso ir sidab- 
ro, kad niekada nesigailėtum padaręs gera Darijui, His- 
taspo sūnui.“ Silosontas į tai atsakė: „(O karaliau, man 
neduok nei aukso, nei sidabro, bet išvaduok ir atiduok 
man tėviškę Samą, kurį dabar, Oretui nužudžius brolį 
Polikratą, valdo mūsų vergas. Atiduok man salą nežudy- 
damas ir nepavergdamas žmonių.“ 

141. Tai išgirdęs, Darijus nusiuntė kariuomenę su va- 
du Otanu, vienu iš septynių vyrų, įsakęs įvykdyti, ko bu- 
vo prašęs Silosontas. Nuvykęs į pajūrį, Otanas paruošė 
žygiui kariuomenę. 

142. Samą tuo metu Polikrato pavestas laikinai valdė 
Meandrijo sūnus Meandrijas. Jis norėjo pasirodyti iš visų 
žmonių teisingiausias, bet jam nepavyko. Vos gavęs žinią 
apie Polikrato žuvimą, jis šitaip padarė: pirmiausia pa- 
statė Dzeusui, Laisvės Globėjui, šventyklą ir aplink ją 
pažymėjo vietą šventajai giraitei, kuri ir dabar tebėra už- 
miestyje. Šitai padaręs, sušaukė visų piliečių susirinkimą 
ir pasakė: „Kaip jūs žinote, man Polikratas perdavė skep- 
trą ir visą valdžią. Tad aš turiu jus valdyti. Aš stengiuo- 
si kiek galėdamas nedaryti to, dėl ko kitam prikaišiočiau. 
Man nepatiko nei Polikratas, kuris savavališkai elgėsi su 
sau lygiais piliečiais, nepatiktų nei kuris kitas taip be- 
sielgiantis. Polikratą ištiko jo lemtis, o aš perduodu val- 
džią visiems žmonėms ir skelbiu laisvę ir lygybę. Tik noriu 
už tai gauti štai kokių dovanų: iš Polikrato turtų šešis ta- 
lentus; be to, pasiskiriu Laisvės Globėjo Dzeuso šven- 
tiko vietą sau ir savo palikuonims, nes aš jam pastačiau 
šventyklą ir jums suteikiu laisvę.“ Šitaip jis paskelbė 
samiečiams, bet vienas iš jų atsistojęs pasakė: „Tu nesi 
vertas mus valdyti, nes esi žemos kilmės ir dar niekšas! 
Žiūrėk, kad mums atsiskaitytum už tuos turtus, kuriuos 
pasiglemžei.“ | 

143. Taip pasakė garbingas pilietis vardu Telesarchas. 
Meandrijas pagalvojo, kad jeigu paleis iš rankų valdžią, 
kas nors kitas pasidarys tironu, todėl nutarė nebeatsisa- 
kyti valdžios. Grižęs į akropolį, pasikvietė kiekvieną pi- 
lietį atskirai ir, žadėdamas atsiskaityti už turtus, visus 

juos sumetė į kalėjimą. Šie buvo apkalti grandinėmis, o 
Meandrijas netrukus susirgo. Jo brolis Likaretas, tikėda- 
masis, kad Meandrijas greitai mirs, išžudė kalinius, no- 
rėdamas lengviau paimti valdžią Same. Juk jie patys ne- 
norėjo būti laisvi! 

144. Kai persai atvyko į Samą, norėdami sugrąžinti 
Silosontą, niekas jiems nepasipriešino; Meandrijas ir jo 
šalininkai pasakė sutinką pagal susitarimą pasitraukti iš 
salos. Otanui sutikus ir atlikus visas susitarimo apeigas, 
kilmingiausieji ten buvę persai pasistatė kėdes priešais 
akropolį ir susėdo. 

145. Tironas Meandrijas turėjo apykvailį brolį vardu 
Charilėjas. Už kažką nusikaltęs, jis kalėjo požemyje. Iš- 
girdęs, kas darosi, jis iškišo galvą iš požemio ir, pamatęs 
ramiai sėdinčius persus, pradėjo šaukti, reikalaudamas 
pasimatymo su Meandriju. Išgirdęs Meandrijas liepė jį 
išpančioti ir atvesti pas save. Tas atvestas ėmė visaip 
plūsti Meandriją, ragino pulti persus sakydamas: „O 
blogiausiasis iš visų žmonių! Mane, savo brolį, nenusi- 
kaltusį tiek, kad reikėtų apkalti grandinėmis, sukaustęs 
įmetei į kalėjimą, ir nedrįsti pulti persų, kurie tave veja 
ir daro benamį, nors juos čia pat nesunku būtų suimti! Jei 
pats bijai, duok man savo samdinius, ir aš persams at- 
keršysiu už tai, kad čionai atvyko! O tave esu pasirengęs 
iš salos išvyti.“ Taip pasakė Charilėjas. 

146. Meandrijas nusitvėrė tų žodžių ir raginimą priė- 
mė, mano nuomone, ne dėl to, kad tas būtų toks nepro- 
tingas ir tikėjęsis savo jėgomis įveikti karaliaus kariuo- 
menę, bet greičiau pavydėdamas Silosontui, jeigu tas be 
jokio vargo būtų paėmęs sveiką polį. Jis norėjo tik suer- 
zinti persus, Samą visai susilpninti ir tokį atiduoti. Juk 
buvo aišku, kad persai, patyrę nuostolių, turėjo už tai sa- 
miečiams atkeršyti, o jis pats galėjo saugiai iš salos pasi- 
traukti kada tik panorės. Mat jis buvo pasidaręs slaptą 
urvą iš akropolio į pajūrį. Tada Meandrijas išplaukė iš Sa- 
mo, o Charilėjas apginklavo visus samdinius ir, atidaręs 
vartus, pasiuntė juos prieš persus, kurie to nesitikėjo ma- 
nydami, kad dėl visko jau susitarta. Samiečių samdiniai 
įpuolę žudė tuos kėdėse sėdinčius kilminguosius persus. 
Taip jie elgėsi. Visa kita persų kariuomenė atskubėjo į 
pagalbą, ir samdiniai, jos spaudžiami, buvo suvaryti į 
akropolį. 

147. Vadas Otanas, matydamas, kad persai patyrė di- 
delių nuostolių, užmiršo Darijaus įsakymą nežudyti ir 
nepaversti vergais samiečių, nenuniokotą salą atiduoti Si- 
losontui ir liepė kariuomenei žudyti kiekvieną, ką tik su- 
čiups, nesvarbu, ar vyrą, ar vaiką. Dalis kariuomenės ap- 
gulė akropolį, o kita dalis žudė kiekvieną po kojomis pa- 
sitaikiusį ir šventovėje, ir už jos ribų. 

148. Meandrijas, pabėgęs iš Samo, atplaukė į Lakede- 
moną. Čia atvykęs ir pasidėjęs atsivežtuosius turtus, jis 
darė šitaip: kai tik išsiimdavo auksines ir sidabrines tau- 
res, tarnai imdavo jas plauti, o Meandrijas tuo tarpu kal- 
bėdavosi su Spartos karaliumi Kleomenu, Anaksandrido 
sūnumi's, ir kalbėdamasis atsivesdavo jį į savo namus. 
Pamatęs tas taures, Kleomenas baisiai gėrėdavosi. Tada 
šis liepdavo jam pasiimti jų kiek nori ir neštis. Nors Me- 
andrijas pakartotinai ragindavo, Kleomenas, būdamas la- 
bai teisingas žmogus, nelaikė už gera imti tai, ką jam 
siūlė. Supratęs, kad šitaip kitus piliečius Meandrijas pri- 
kalbėtų už jį atkeršyti, nuėjo pas eiorus ir pasakė, jog 
Spartai būtų geriau, jei tas svetimšalis išsinešdintų iš 
Peloponeso — kitaip jis gali prikalbėti arba jį patį, arba 
kitą kurį pilietį pasidaryti blogu. Šie paklausė patarimo 
ir Meandriją išvarė. 

149. Išžudę samiečius, persai tuščią salą atidavė Si- 
losontui. Bet vėliau vadas Otanas tą salą apgyvendino, 
nes regėjo sapną ir buvo susirgęs venerine liga. 

150. Kai persų laivynas išplaukė į Samą, sukilo babi- 
loniečiai'", labai gerai pasirengę, nes per visą tą laiką, 
kol valdė magas ir sukilo septynetas,— per visas tas su- 
maištis jie rengėsi apgulimui. Ir kažkaip to niekas ne- 
pastebėjo. Prasidėjus atviram sukilimui, jie pasielgė ši- 
taip: be motinos, kiekvienas iš savo namų pasirinko kurią 
panorėjęs moterį, o visas kitas, suvarę į vieną vietą, pa- 
smaugė. Po vieną [moterį] kiekvienas sau pasiliko mais- 
ja gaminti. Pasmaugė kitas, kad nereikėtų maisto joms 

uoti. 

151. Sužinojęs apie sukilimą, Darijus surinko visą ka- 
riuomenę, išžygiavo prieš sukilėlius ir, priėjęs Babiloną, 
jį apgulė. Bet babiloniečių negąsdino apgulimas: užsilipę 
ant sienų, jie kraipėsi ir tyčiojosi iš Darijaus ir jo ka- 
riuomenės, kažkuris iš jų net šitaip pasakė: „O persai, 
ko čia sėdit, ko nesinešdinat namo? Tik tada mus nuga- 

lėsit, kai mulės ims vesti vaikus.“ Taip pasakė kažkuris 
babilonietis netikėdamas, kad mulė galėtų kada atsivesti 
vaiką. 

152. Praėjo metai ir septyni mėnesiai. Ir Darijus, ir 
visa kariuomenė piktinosi, negalėdami įveikti babilonie- 
čių. Darijus prieš juos buvo sugalvojęs visokiausių gud- 
rybių, bet niekaip neįstengė jų paimti. Jis griebėsi gudry- 
bės, kuria Kyras kadaise paėmė Babiloną?8, bet babilo- 
niečiai buvo budrūs, ir jų nepavyko apgauti. 

153. Pagaliau dvidešimtą apgulties mėnesį Zopyrui, 
Megabizo,— šis buvo vienas iš septynių vyrų, nuvertusių 
magą,— sūnui, šitam Megabizo sūnui Zopyrui įvyko ste- 
buklas: viena mulė, jo nešulinis gyvulys, atsivedė vaiką. 
Zopyras, tai sužinojęs, nenorėjo patikėti, bet paskui, pats 
pamatęs tą mulės vaiką, apie įvykį vergams uždraudė 
kalbėti, o pats ėmė svarstyti, ką tai reikštų. Prisiminęs 
ano babiloniečio žodžius dar apsiausties pradžioje, kad 
Babilonas tik tada būsiąs paimtas, kai mulės ves vaikus, 
jis nusprendė, kad dabar Babiloną jau bus galima paimti. 
Juk ir anas pasakė šiuos žodžius dievo valia, kaip ir jo 
mulė atsivedė vaiką. 

154. Nusprendęs, kad likimo jau lemta Babiloną pa- 
imti, nuėjo pas Darijų ir paklausė, ar labai jam rūpi pa- 
imti Babiloną. Sužinojęs, kad Darijui tai labai svarbu, 
jis ėmė galvoti, kaip pats jį paimtų, kad tai būtų jo žyg- 
darbis. Mat žygdarbiai persų labai vertinami ir padeda 
žmogui iškilti. Jis nusprendė, kad paims tik tada, kai su- 
sižalojęs perbėgs pas priešus. Tada, nežiūrėdamas nieko, 
jis pats nepagydomai susižalojo: nusipjovė nosį, ausis, 
bjauriai nusikirpo plaukus, išsiplakė rykštėmis ir nuėjo 
pas Darijų. 

155. Darijus pasibaisėjo pamatęs taip bjauriai sužalotą 
kilmingą vyrą: pašokęs nuo sosto, jis šaukdamas paklau- 
sė, kas jį taip sužalojo ir už ką. Šis atsakė: „Tik tu vie- 
nas turi tokią didelę galią šitaip su manimi pasielgti. Ne 
koks nors svetimšalis mane sužalojo: aš pats, o karaliau, 
taip sau padariau nepakęsdamas, kad asirai iš persų juo- 
kiasi.“ Karalius atrėžė: „Pasigailėtinas žmogau, savo 
bjauriausią darbą nori pagražinti sakydamas, kad šitaip 
nepagydomai susibjaurojai dėl apgultųjų! Bet, kvaily, ne- 
jaugi, tau susižalojus, priešai greičiau pasiduos? Gal tu 
išprotėjai šitaip save sudarkydamas?“ Šisai atsiliepė: 


)209( 


„Jeigu tau būčiau pasakęs, ką ketinu daryti, būtum man 
neleidęs. Todėl aš pats susigalvojęs taip padariau. Jei ne- 
atsisakysi padėti, Babiloną paimsime. Aš toks, kaip sto- 
viu, nubėgsiu į tvirtovę ir pasakysiu, kad tu mane taip 
sužalojai. Manau, jie patikės ir leis man vadovauti ka- 
riuomenei. O tu dešimtąją dieną po mano įėjimo į tvir- 
tovę pastatyk prie vadinamųjų Semiramidės vartų 1000 
vyrų iš tos kariuomenės, kurios žuvimas tau visai nesvar- 
bus. Po to septintą dieną pastatyk kitus 2000 vyrų prie 
vadinamųjų Nino vartų. Paskui palauk dvidešimt dienų 
ir tada vėl atvesk 4000 vyrų ties vadinamaisiais Chaldėjų 
vartais. Nei pirmieji, nei visi kariai teneturi kitokio 
ginklo kaip tik durklą: jį teturi. Paskui po dvidešimties 
dienų paliepk visai kariuomenei iš visų pusių pulti tvir- 
tovę, 0 persus išrikiuok ties vadinamaisiais Belo ir Ki- 
sijos vartais. Aš manau, kad babiloniečiai po tokių mano 
žygdarbių man patikės ne tik visa kita, bet ir vartų rak- 
tus. Tada aš su persais padarysiu, ką reikės.“ 

156. Taip pataręs, pasileido prie vartų nuolat gręžioda- 
masis kaip tikras perbėgėlis. Sargybiniai, pamatę jį nuo 
bokštų, nubėgo žemyn ir, pravėrę vieną vartų pusę, pa- 
klausė, kas jis toks ir ko čia atėjęs. Šis pasisakė esąs Zo- 
pyras ir perbėgęs pas juos. Tai išgirdę, sargybiniai nu- 
vedė jį į babiloniečių pasitarimą. Čia Zopyras atsistojęs 
ėmė skųstis, kad tai, ką pats buvo pasidaręs, Darijus jam 
padarė: esą pataręs nuvesti nuo [tvirtovės] kariuomenę, 
nes nebesą jokios galimybės [jos] paimti. „„Dabar, babi- 
loniečiai, aš atėjau kaip didžiausia jūsų laimė, o Darijui, 
jo kariuomenei ir persams — didžiausia nelaimė“,— kal- 
bėjo jis. „Tas mano sužalojimas jam veltui nepraeis! Aš 
žinau visas jo sumanymų vingrybes.“ Taip jis kalbėjo. 

157. Babiloniečiai, matydami tokį kilnų persą su nu- 
pjauta nosimi ir ausimis, rykštėmis nuplaktą ir kruviną, 
patikėjo, kad jis tikrai sako teisybę ir atėjo jiems padėti. 
Jie buvo pasiruošę duoti visa, ko tik paprašys, o jis pa- 
prašė kariuomenės. Zopyras, gavęs kariuomenės, elgėsi 
taip, kaip buvo susitaręs su Darijumi: dešimtą dieną iš- 
vedęs babiloniečių kariuomenę, apsupo tą tūkstantį, ku- 
riuos pirmus buvo įsakęs pasiųsti, ir visus išžudė. Babi- 
loniečiai, pamatę, kad Zopyro žodžiai nesiskiria nuo 
darbų, baisiai nudžiugo ir buvo pasirengę jam viskuo pa- 
dėti. O jis, išlaukęs sutartąsias dienas, vėl išvedė rinkti- 

nę babiloniečių kariuomenę ir išžudė du tūkstančius Dari- 
jaus karių. Ir šitą žygdarbį pamatę babiloniečiai gyrė 
Zopyrą, ir tik apie jį tekalbėjo. O šis, vėl praleidęs sutar- 
tąsias dienas, išvedė kariuomenę į paskirtą vietą ir ap- 
supęs išžudė keturis tūkstančius persų karių. Po šito žyg- 
darbio Zopyras babiloniečiams buvo visagalis: jis pas- 
kiriamas vyriausiuoju strategu ir tvirtovės gynėju. 

158. Kai Darijus pagal susitarimą ėmė pulti iš visų 
pusių tvirtovę, paaiškėjo visa Zopyro klasta: babilonie- 
čiai, užlipę ant jos sienų, gynėsi nuo puolančios persų 
kariuomenės, o Zopyras, atidaręs vadinamuosius Belo ir 
Kisijos vartus, įleido persus į tvirtovę. Vieni babiloniečiai, 
pamatę, kas atsitiko, bėgo į Belo šventyklą, o kiti, kurie 
to nematė, liko savo vietoje, kol suprato esą išduoti. 

159. Sitaip Babilonas buvo paimtas antrą kartą. Dari- 
jus, paėmęs jį, nugriovė jo sienas ir nuplėšė visus vartus 
(Kyras, paėmęs Babiloną, nieko tokio nedarė) ir, parin- 
kęs maždaug 3000 kilmingų vyrų, prikalė prie kryžiaus, 
o kitiems leido polyje gyventi. O kad šie turėtų žmonas 
ir jiems gimtų vaikai (savo žmonas, kaip minėjau, babi- 
loniečiai buvo pasmaugę, kad nereiktų joms eikvoti mais- 
to), Darijus įsakė greta gyvenančioms tautoms atgaben- 
ti į Babiloną reikalingą skaičių moterų. Taigi iš viso su- 
sirinko 50 000 moterų. Iš tų moterų ir yra kilę dabartiniai 
babiloniečiai. 

160. Darijaus nuomone, nė vienas persas negalėjo ly- 
gintis su Zopyru savo žygdarbiais nei anksčiau, nei vė- 
liau, tik vienas Kyras (su juo nė vienas persas nedrįsta 
lygintis). Pasakojama, kad Darijus dažnai sakydavęs, 
jog geriau norėtų matyti Zopyrą nesužalotą, negu dar 
dvidešimt Babilonų užvaldyti. Ir jį nepaprastai gerbė: 
kasmet duodavo dovanų, kurias persai laiko garbingiau- 
siomis, pavedė iki gyvos galvos Babiloną valdyti ir atleido 
nuo mokesčių, taip pat visokių kitokių malonių suteikė. 
Zopyras turėjo sūnų Megabizą, kuris Egipte vadovavo 
persų kariuomenei prieš atėniečius ir jų sąjungininkus??. 
O šio Megabizo sūnus irgi buvo Zopyras, kuris iš Persi- 
jos pabėgo pas atėniečius. 


Ketvirtoji knyga 


MELPOMENĖ 

1. PAĖMĘS BABILONĄ, DARIJUS ZYGIAVO PRIES 
SKITUS. AZIJAI ŽYDĖTE ŽYDINT IR ZMONĖMIS IR 
TURTAIS, Į IŽDĄ PLAUKIANT GAUSYBEI PAJAMŲ, 
Darijus panoro atkeršyti skitams už tai, kad jie pirmieji nu- 
sikalto įsiverždami į medų šalį ir nugalėdami besipriešinan- 
čius medus. Mat skitai, kaip jau minėjau, 28 metus valdė 
aukštutinę Aziją: vydamiesi kimerus, jie įsibrovė į Aziją 
ir atėmė iš medų valdžią (prieš skitams įsiveržiant, Azi- 
joje viešpatavo medai). Skitus, nebuvusius namie 28 me- 
tus ir po tiek laiko grįžusius į savo šalį, ištiko ne mažes- 
nė nelaimė kaip karas su medais: juos pasitiko priešiškai 
nusiteikusi nemaža kariuomenė. Mat skitų moterys, ilgą 
laiką neturėdamos vyrų, pagaliau pradėjo lankytis pas 
vergus. 

2. Visus savo vergus skitai apakina dėl kumelių pie- 
no, kurį jie geria. Tą pieną gauna šitaip: paima kaulinius 
vamzdelius, labai panašius į fleitas, įstato į kumelės ly- 
tinį organą ir pučia su burna, o kiti, šiems pučiant, mel- 
žia. Skitai sako taip darą dėl to, kad nuo pučiamo oro 
kumelės gyslos išpampstančios ir tešmuo nusileidžiąs, 
Pamelžtą pieną supila į medinius kubilus, aplinkui su- 
stato akluosius vergus ir liepia jiems sukti: viršutinį pie- 
no sluoksnį skitai nusisemia kaip vertingesnį, o apatinis 
nėra toks vertingas. Dėl tos priežasties skitai kiekvieną 
belaisvį apakina, nes skitai — ne žemdirbiai, o klajokliai!. 

3. Iš tų vergų ir skitų žmonų išaugo jaunuoliai, kurie, 
sužinoję savo kilmę, pasipriešino grįžtantiems iš Medijos 
skitams. Pirmiausia jie savo šalį atitvėrė plačiu kanalu, 
kurį iškasė nuo Taurų kalnųž iki Meotų ežero (iki pla- 
čiausios jo vietos). Paskui, skitams mėginant įsiveržti, 
stojo prieš juos į kovą. Daug susirėmimų įvyko, bet ski- 
tai neįstengė jų nugalėti. Tada vienas iš jų šitaip pasakė: 
„Skitai! Ką gi mes darome? Kovodami su savo vergais, 
mes patys žūstame ir šitaip mažiname savųjų skaičių, o 
juos žudydami, turėsime mažiau valdinių. Mat atrodo, 
reikia ietis ir lankus padėti į šalį, paimti kiekvienam po 
botagą ir eiti prie jų. Kol jie mus matė ginkluotus, ir pa- 

tys jautėsi esą lygūs, tarsi kilę iš lygių, o kai mus pama- 
tys su botagais, supras, kad jie yra mūsų vergai, ir nu- 
sigandę išbėgios.“ 

4. Išklausę jo kalbą, skitai taip ir padarė: išsigandę 
vergai užmiršo kautynes ir leidosi bėgti. Taigi skitai ir 
Aziją valdė, ir, medų išvyti, vėl grįžo į savo šalį. Darijus 
ir vedė prieš juos savo kariuomenę, norėdamas jiems at- 
keršyti. 

5. Kaip pasakoja skitai, jų tauta esanti iš visų tautų 
jauniausia ir atsiradusi šitaip: pirmasis vyras jų Žemėje, 
dar negyvenamoje, buvęs vardu Targitajas. Jo gimdytojai 
buvę Dzeusas ir Boristenio? upės duktė; aš tuo netikiu, 
bet jie taip tvirtina. Štai kokia Targitajo kilmė. Jam gimę 
trys sūnūs: Lipoksajis, Arpoksajis ir jauniausias Kolak- 
sajis. Jiems valdant, iš dangaus į skitų žemę nukritę auk- 
siniai dirbiniai: arklas, jaučių jungas, dviašmenis kirvis 
ir taurė. Pirmasis juos pamatęs vyriausiasis brolis ir ėjęs 
artyn, norėdamas pasiimti, bet auksas, jam artėjant, pra- 
dėjęs degti. Siam pasitraukus, priėjęs antrasis — vėl au- 
ksas užsidegęs. Šitaip degantis auksas juos atstūmęs nuo 
savęs, o kai priėjęs trečiasis, jauniausiasis, auksas už- 
gesęs, ir tas jį parsinešęs namo. Vyresnieji broliai sutikę 
dėl to jauniausiajam atiduoti visą valdžią. 

6. Iš Lipoksajo kilę tie skitai, kurie vadinasi auchatai, 
iš viduriniojo — Arpoksajo — tie, kurie vadinasi katiarai 
ir traspijai, o iš jauniausiojo — karaliai, vadinami para- 
latais*. Jų visų bendras pavadinimas — skolotai (nuo jų 
karaliaus vardo), o helėnai praminė skitais“. 

7. Tokia, sako skitai, jų kilmė. Nuo to laiko, kai jie atsi- 
rado — skaičiuojant nuo pirmojo jų karaliaus Targitajo 
iki Darijaus Žygio į jų Žemę,— praėjo ne daugiau, o ly- 
giai tūkstantis metų. O tą šventąjį auksą labai stropiai 
saugo karaliai ir kasmet jam aukoja dideles aukas. Kas 
per šventę su tuo auksu po atviru dangumi užmigsiąs, 
tas, skitų žodžiais, neišgyvensiąs nė metų. Dėl to jam 
duodama tiek žemės, kiek per vieną dieną raitas jis įsten- 
gia apjoti. Kadangi skitų žemė labai didelė, tai Kolaksa- 
jis ją padalijęs į tris dalisė ir atidavęs kiekvienam suvo 
sūnui po dalį. Tą, kurioje saugomas auksas, padarė labai 
didelę. Į šiaurę nuo toliausiai gyvenančių skitų, sako, 
nieko negalima įžiūrėti ir neįmanoma ten keliauti dėl 

gausybės skraidančių pūkų?. Tikrai jų pilna ir žemėje, ir 
ore, todėl per juos nieko negalima matyti. 

8. Taip pasakoja skitai apie savo kraštą ir savo šiau- 
rinius kaimynus, o helėnai, gyvenantys prie Pontoš, ši- 
taip pasakoja: varydamas Geriono jaučius, Heraklis atke- 
liavęs į tada dar negyvenamą šalį, kurią dabar yra už- 
ėmę skitai? Gerionas gyvenęs anapus Ponto, helėnų 
vadinamoje Eritijos saloje netoli Gedyros, kitoje pusėje 
Heraklio stulpų, prie Okeano. Okeanas, helėnų tvirtini- 
mu, prasidedąs rytuose ir tekąs aplink visą žemę, bet jie 
to įrodyti negali. Iš ten Heraklis atkeliavęs į dabar vadi- 
namąjį skitų kraštą, ir čia jį užklupusi žiema ir šaltis; tad 
jis susisupęs į liūto kailį ir užmigęs. Tuo tarpu dievų 
lėmimu dingusios paliktos ganytis jo kumelės su vežimu. 

9. Nubudęs Heraklis visur jų ieškojęs, išvaikščiojęs 
visą šalį ir pagaliau atkeliavęs į vadinamąjį Hilėjos!? 
kraštą. Viename urve jis radęs mišrios prigimties būty- 
bę, pusiau merginą, pusiau gyvatę: nuo strėnų viršutinė 
kūno dalis — moters, o apatinė — gyvatės. Pamatęs ją, 
stebėjęsis ir paklausęs, gal kur mačiusi nuklydusias ku- 
meles. Ši atsakiusi pati jas turinti ir neatiduosianti tol, 
kol jis sueisiąs su ja į lytinius santykius. Už tokį atlygi- 
nimą Heraklis su ja pasantykiavo, bet ji vis delsusi grą- 
žinti kumeles, nes norėjusi kuo ilgiausiai su juo pagu- 
lėti. O jis pats tenorėjęs pasiimti kumeles ir iškeliauti. 
Pagaliau ji grąžinusi kumeles ir pasakiusi: „Aš tau išsau- 
gojau čia atklydusias kumeles, o tu man už tai atsilyginai: 
iš tavęs jau turiu tris sūnus. Pasakyk, ką su jais turėsiu 
daryti, kai užaugs: ar čia pasilikti, nes pati šią šalį val- 
dau, ar nusiųsti tau?“ Taip ji užklaususi, o jis atsakęs: 
„Kai matysi, kad vaikai jau užaugę, štai kaip geriausiai 
padaryk: pažiūrėk, kuris iš jų įstengs įtempti šitą lanką 
ir mokės su šituo diržu taip susijuosti, kaip liepiu, tą pa- 
lik šalyje. O tą, kuris neįstengs šito padaryti, išsiųsk iš 
šalies. Taip padariusi ir pati būsi patenkinta, ir įvykdysi 
mano norą.“ 

10. Tada jis įtempęs vieną lanką (iki tol jis nešiojęsis 
du lankus) ir parodęs, kaip apsijuosti diržu, ant kurio 
sagties kabojusi auksinė taurė, atidavęs lanką su diržu ir 
iškeliavęs. Kai vaikai užaugę, motina davusi jiems var- 
dus: vienam Agatirso, kitam — Gelono, o jauniausiam — 
Skito. Po to prisiminusi Heraklio norą ir įvykdžiusi jo 

valią. Du sūnūs — Agatirsas ir Gelonas — neįstengę at- 
likti duotojo darbo, todėl motina juos išvariusi iš šalies. 
Jauniausiasis, Skitas, tą darbą padaręs ir pasilikęs šaly- 
je. Iš Heraklio sūnaus Skito esą kilę visi skitų karaliai. 
Tos auksinės taurės prisiminimui skitai ir šiandien ne- 
šiojasi prie diržų taures. (Tik šį vieną dalyką tepadariu- 
si motina Skito labui.) Taip pasakoja helėnai, gyvenantys 
Ponto šalyje. 

11. Yra dar vienas pasakojimas, kuriuo labiausiai ti- 
kiu: Azijoje gyvenę skitai klajokliai, masagetų spaudžia- 
mi, perėję Arakso upę ir įsiveržę į kimerų kraštą (mat 
kraštas, kuriame dabar gyvena skitai, senovėje, sako, 
priklausęs kimerams). Skitams artėjant, kimerai ėmę tar- 
tis, ką daryti, kad atžygiuoja didžiulė kariuomenė. Buvu- 
sios pasakytos dvi nuomonės, abi jos smarkiai ginamos, 
bet geresnė buvusi karalių nuomonė: liaudis maniusi, kad 
reikia pasitraukti ir nestoti į kovą su tokia daugybe prie- 
šų, o karaliai norėję kovoti dėl savo šalies su atėjūnais. 
Bet nei liaudis nenorėjusi paklausyti karalių, nei kara- 
liai — liaudies. Ši nutarusi pasitraukti ir be kovos užleis- 
ti priešams savo šalį, o karaliai nusprendę mirti savo Žže- 
mėje, bet nebėgti iš tėvynės, nes žinoję, kiek gero savo 
šalyje yra patyrę ir kokie dideli sunkumai laukia pabėgu- 
sių iš tėvynės. Šitaip nutarę, jie pasidaliję į dvi lygias 
dalis ir kovoję vieni su kitais, kol visi žuvę. Kimerai juos 
palaidoję prie Tyro upės!!( jų kapas dar yra aiškiai ma- 
tomas), o paskui pasitraukę iš savo krašto. Skitai užėmę 
tuščią kraštą. 

12. Ir šiandien Skitijoje yra kimerų tvirtovių. Kimerų 
brasta, net viena sritis vadinama Kimerija, pagaliau — 
vadinamasis Kimerijos Bosporas!'ž. Atrodo, kad kimerai, 
pabėgę į Aziją nuo skitų, bus apsigyvenę tame pusiasa- 
lyje, kur dabar yra helėnų polis Sinopė. Yra žinoma, kad 
skitai, juos vydamiesi, išklydo iš kelio ir įsiveržė į medų 
šalį. Mat kimerai bėgo pajūriais, o skitai juos vijosi visą 
laiką turėdami po dešinei Kaukazo kalnus, kol, pasukę 
į žemyno vidurį, pateko į medų šalį. Šitaip pasakoja ir 
helėnai, ir barbarai. 

13. Prokonesietis Aristėjas!š, Kaistrobijo sinus, savo 
epe pasakoja, kad jis, Apolono įkvėptas, buvęs nuvykęs 
į isedonų kraštą; už isedonų gyveną vienaakiai arimaspai, 
toliau už jų — auksą saugantys grifai, o dar toliau, iki 

pat jūros,— hiperborėjai. Sie visi, išskyrus hiperborėjus, 
visą laiką puldinėją kaimynus: arimaspai išstūmę isedo- 
nus iš jų šalies, isedonai išvarę skitus, o kimerai, gyvenę 
prie pietinės jūros, palikę savo šalį skitų spaudžiami. Tai- 
gi Aristėjo pasakojimas neatitinka skitų pasakojimų. 

14. Aš jau sakiau, iš kur kilęs tas Aristėjas, šitai su- 
kūręs. Dabar pasakysiu, ką apie jį girdėjau Prokonese ir 
Kizike!4. Pasakojama, kad tas Aristėjas — vienas iš kil- 
mingiausių savo miesto piliečių — įėjęs Prokonese į vieną 
vėlėjų dirbtuvę ir ten miręs. Vėlėjas uždaręs dirbtuvę ir 
išėjęs pranešti apie tai mirusiojo giminėms. Pasklidus 
mieste žiniai apie Aristėjo mirtį, su tos žinios skleidėjais 
susiginčijęs vienas kizikietis, kuris buvo atkeliavęs iš Ar- 
takės polio!s. Jis tvirtino susitikęs Aristėją einantį Kiziko 
link ir net su juo kalbėjęsis. Kizikietis karštai gynęs savo 
nuomonę. Tuo tarpu mirusiojo giminės, atėję į vėlėjo 
dirbtuvę su visais laidojimui reikalingais daiktais ir ją 
atidarę, neradę Aristėjo nei gyvo, nei mirusio. Po sep- 
tynerių metų Aristėjas vėl pasirodęs Prokonese ir sukūręs 
savo epą, helėnų vadinamą Arimaspija, ir vėl dingęs — 
jau antrą kartą. 

15. Taip pasakoja kizikiečiai ir prokonesiečiai. O štai 
kas atsitiko Italijoje gyvenantiems metapontiečiams!š, 
praėjus 240 metų (tiek metų nustačiau sugretinęs proko- 
nesiečių ir metapontiečių duomenis) po antrojo Aristėjo 
dingimo: metapontiečiai teigia, kad jiems pasirodęs pats 
Aristėjas ir liepęs pastatyti Apolono aukurą, o šalia jo — 
Aristėjo prokonesiečio statulą ir pasakęs, kad iš visų Ita- 
lijos gyventojų tik pas metapontiečius Apolonas atvykęs 
ir dievą kelionėje lydėjęs jis pats, Aristėjas, pasivertęs 
varna. Po šių žodžių Aristėjas pranykęs. Metapontiečiai 
nusiuntę į Delius paklausti dievą, koks vaiduoklis pas 
juos buvęs. Pitija liepusi vaiduoklio paklausyti, nes taip 
būsią geriau. Tada jie įvykdę tai, kas buvo liepta. Ir da- 
bar šalia Apolono statulos ten stovi Aristėjo statula, o 
aplinkui auga lauro medžiai. Statula yra aikštėje. Tai tiek 
apie Aristėją. 

16. Niekas tikrai nežino, kas yra į šiaurę nuo tos ša- 
lies, apie kurią čia pasakojau. Neteko sutikti nė vieno, 
kuris būtų pats matęs savo akimis. Juk net Aristėjas, ku- 
rį čia paminėjau, savo epe nesigiria buvęs toliau už ise- 

donų kraštą: kas yra toliau, jis girdėjęs tik iš isedonų. 
Ką klausinėdamas sužinojau, tą dabar papasakosiu. 

17. Už boristeniečių!7 prekyvietės, esančios viso skitų 
pajūrio viduryje, gyvena pirmiausia kalipidai!š — suhele- 
nėję skitai, už jų — vadinamųjų alizonų!? gentis; alizonai 
ir kalipidai yra tie patys skitai, tik sėja javus, soras, svo- 
gūnus, česnakus, lešius ir vartoja maistui grūdus. Už 
alizonų į šiaurę gyvena skitai-žemdirbiai??, kurie sėja ja- 
vus ne valgyti, o parduoti. Už jų — neurai2!, o už neurų, 
kiek žinau, plyti dykuma. Tokios gentys gyvena palei Hi- 
panio upę? į vakarus nuo Boristenio. 

18. Žvelgiant nuo jūros, anapus Boristenio pirmiausia 
yra Hilėja; eidamas tolyn nuo jūros, rasi skitus žemdir- 
bius; juos helėnai, gyvenantys prie Hipanio upės, vadina 
boristeniškiais, o patys save — olbiopolitais. Skitų žem- 
dirbių kraštas tęsiasi į rytus tris dienas kelio?š iki upės, 
vadinamos Pantikapu?“, o į šiaurę plaukiant Boristeniu,— 
vienuolika dienų kelio. Už šių skitų plyti didelė dykuma. 
Anapus dykumos gyvena androfagai?5. Toji gentis visai 
nepanaši į skitus. Už jų prasideda tikra dykuma. Kiek 
žinau, joje Žmonės negyvena. 

19. Į rytus nuo skitų žemdirbių anapus Pantikapo 
upės gyvena skitai klajokliai. Jie žemės nedirba ir nesė- 
ja. Visoje šalyje neauga medžiai, išskyrus Hilėją. Kla- 
joklių šalis tęsiasi į rytus keturiolika dienų kelio iki Gero 
upės?2?, 

20. Už Gero upės yra vadinamųjų karališkųjų skitų 
kraštas; čia gyvena gausiausia ir šauniausia skitų gentis: 
visus kitus skitus jie laiko savo vergais. Jų kraštas pie- 
tuose prieina taurų šalį?7, rytuose — kanalą, kurį iškasė 
iš aklųjų vergų kilę vyrai, ir Kremnų prekyvietę?ė prie 
Meotų ežero. Dalis šio krašto remiasi į Tanajo upę??. Į 
šiaurę nuo karališkųjų skitų gyvena melanchlenai*?; tai 
kita, ne skitų gentis. Už melanchlenų, kiek žinau, yra tik 
negyvenamos pelkės. 

21. Anapus Tanajo upės — nebe Skitija, bet pirmosios 
sauromatųy?! valdos. Jiems priklausančios žemės eina nuo 
Meotų ežero lomos ir tęsiasi į šiaurę penkiolika dienų ke- 
lio. Ten nėra nei laukinių, nei žmonių pagerintų medžių. 
Už jų kitame panašaus dydžio plote gyvena budynai32: 
tą šalį dengia tankūs miškai. 

22. Už budynų į šiaurę — septynių dienų kelio dyku- 
ma, o už tos dykumos į rytus gyvena tisagetai“, didelė 
savotiška gentis. Ji verčiasi medžiokle. Ten pat šalia jų 
gyvena jyrkai3*, taip pat medžiotojai. Jie šit kaip me- 
džioja: įsilipa į medį (ten yra daug tankių miškų) ir tyko. 
Netoliese guli jo arklys, išmokytas gulėti, kad nebūtų iš 
tolo matyti, ir tupi šuo. Kai tik medžiotojas pamato žvė- 
rį, šauna iš lanko, sėda ant arklio ir vejasi. Šalia bėga šuo. 
Už jų toliau į rytus gyvena kitos skitų gentys, išsilais- 
vinusios iš karališkųjų skitų ir atsikėlusios į tą šalį. 

23. Iki šitų skitų krašto visas plotas yra lyguma ir že- 
mė derlinga; nuo čia driekiasi akmenuotas, nelygus kraš- 
tas. Perėjus geroką tos akmenuotosios žemės dalį, aukštų 
kalnų3* papėdėje gyvena žmonės, nuo pat gimimo plika- 
galviai — ir vyrai, ir moterys, riestomis nosimis ir dideliais 
smakrais. Jie šneka sava kalba, vilki skitiškais drabu- 
žiais, maitinasi medžių vaisiais. Tuos medžius jie vadina 
pontikais. Šie medžiai maždaug tokio dydžio kaip tigme- 
dis, vaisiai panašūs į pupas, turi branduolį. Nunokusius 
vaisius deda į skiautę, daužo ir sunkia: bėga tirštas juo- 
das skystimas, kurį jie vadina aschy. Jį arba laižyte lai- 
žo, arba geria sumaišę su pienu; iš jo tirštimų daro pap- 
ločius ir valgo. Gyvulių ten nedaug, nes nėra gerų ga- 
nyklų. Kiekvienas gyvena po medžiu: žiemą apdengia 
medį baltu milu, o vasarą niekuo nedengia. Tų žmonių 
niekas neskriaudžia: jie laikomi šventais. Jie neturi nė 
ginklų, sprendžia ir gretimose tautose kylančius ginčus. 
Kas pas juos pabėga, to niekas neliečia. Jie vadinasi argi- 
pėjais3. i 

24. Iki tų plikagalvių šalis yra maždaug žinoma, pa- 
žįstamos ir ten gyvenančios gentys. Mat ten kartais nuke- 
liauja vienas kitas skitas, iš kurio galima šį bei tą suži- 
noti, apsilanko ir helėnų iš Boristenio prekyvietės ir kitų 
Ponto vietovių. Ten keliaujantys skitai turi gabentis net 
septynis vertėjus ir tvarkyti reikalus septyniomis kalbomis. 

25. Taigi iki čia dar žinoma žemė. -Bet kas yra toliau 
už plikagalvių, jau niekas nieko tikro nežino. Mat ten 
stūkso aukšti neprieinami kalnai, kurių niekas nejveikia 
perlipti. Plikagalviai tvirtina, jog tuose kalnuose gyvena 
ožiakojai žmonės (bet aš tuo netikiu), o anapus kalnų — 
kiti žmonės, kurie šešis mėnesius per metus miega. (Tokių 
pasakojimų nepripažįstu.) Kas į rytus nuo plikagalvių 

gyvena, aiškiai žinoma — isedonai, o kas gyvena į šiaurę, 
niekas nežino — nei plikagalviai, nei isedonai; nebent tik 
tiek, kiek jie patys pasakoja. 

26. Štai kas pasakojama apie isedonų papročius: mi- 
rus kieno nors tėvui, visi giminės atsivaro avių, jas pa- 
pjauna aukoti, supjausto jų mėsą ir supjausto šeimininko 
mirusįjį tėvą, sumaišo į krūvą visas mėsas ir puotauja. 
Nuo mirusiojo galvos nulupa odą, išvalo, paauksuoja ir 
laiko kaip kokią statulą kasmet aukodami jai dideles au- 
kas. Taip daro sūnus savo tėvui — panašiai kaip helėnai, 
minėdami mirimo dieną. Šiaip, sako, tie žmonės yra tei- 
singi. Jų moterys turi tokią pat galią, kaip ir vyrai. Taigi 
apie isedonus dar kai ką žinome. 

27. Kas gyvena toliau, jau žinoma tik iš isedonų: ten 
esą vienaakiai žmonės ir auksą saugantys grifai. Iš jų 
tas pasakas perima skitai, o iš skitų — mes visi kiti ir 
vadiname tuos žmones skitiškai: arimaspais. Mat skitų kal- 
ba „arima“ reiškia „vienas“, o „spū“— akis. 

28. Visame mūsų minėtame žemės plote yra labai šal- 
tos žiemos — aštuonis mėnesius spaudžia nepakeliamas 
šaltis. Tuo laiku papylęs ant žemės vandens, nepadarysi 
purvo — pasidarysi tik užkūręs ugnį. Jūra sustingsta, Ki- 
merijos Bosporas irgi užšąla. Anapus kanalo gyvenantys 
skitai per ledą traukia į karą ir su vežimais važiuoja į 
aną pusę pas sindus*. Taigi aštuonis mėnesius trunka 
žiema, o kitus keturis mėnesius vėsu. Toji žiema skiriasi 
nuo visuose kraštuose esančių žiemų: mūsų lietingu laiku 
čia visai mažai lyja, o vasarą lyja be perstojo. Tuo me- 
tu, kai kitur būna perkūnijos, čia jų nebūna, o vasarą 
perkūnijos labai dažnos. Ten žiemą išgirsta perkūnija 
laikoma stebuklu. Taip pat stebuklu skitai laiko žemės 
drebėjimą — nesvarbu ar žiemą, ar vasarą. Arkliai tokias 
žiemas ištveria, o mulai ir asilai — ne. Kituose kraštuose 
arkliai stovėdami nušąla sąnarius, o mulai ir asilai iš- 
tveria. 

29. Man atrodo, kad dėl to ir tenykščiai jaučiai neturi 
ragų. Tai liudija Homeras; „Odisėjoje“ šitaip sakoma: 


Libijos žemę, kur dygsta ragai ėriukams bematant3s. 


Teisingai pasakyta: šiltuose kraštuose greitai išdygsta 
ragai, o šaltuose gyvuliams dėl šalčių arba jie visai ne- 
auga, arba būna vos prasikalę. 

30. Taip yra dėl šalčių. Beje, mane stebina tai (juk nuo 
pat pradžių mano pasakojimai yra su nukrypimais), kad 
visoje helėjiečių šalyje negali gimti mulai. Juk ten nėra nei 
šalčių, nei kokių kitų aiškių priežasčių. Patys helėjiečiai tei- 
gia, kad taip yra dėl kažkokio prakeikimo. Kai ateina po- 
ravimosi laikas, jie išvaro savo kumeles pas kaimynus 
ir ten suleidžia su asilais, o kai jos apsivaisina, vėl varosi 
namo. 

31. Dėl tų pūkų, apie kuriuos skitai pasakoja, kad jų 
yra pilnas oras ir per juos negalima nei ką matyti žemy- 
no tolumoje, nei keliauti, mano nuomonė tokia: į šiaurę 
nuo skitų žemės visuomet sninga — žiemą daugiau, va- 
sarą mažiau. (Tai suprantama.) Kas iš arti matė tirštai 
sningant, tas žino, ką noriu pasakyti: snaigės yra pa- 
našios į pūkus. Dėl tokių žiemų tos žemyno šiaurinės sri- 
tys visiškai negyvenamos. Taigi aš manau, kad skitai ir 
jų kaimynai sniegą lygina su pūkais ir dėl to taip pasako- 
ja. Tai viskas, ką galima pasakyti apie tas tolimiausias 
šalis. 

32. Apie hiperborėjus3? nieko nepasakoja nei skitai, nei 
kiti tų kraštų gyventojai, išskyrus isedonus. Bet man 
atrodo, kad jie niekus tauškia, nes apie juos žinotų ir 
skitai, kaip, pavyzdžiui, apie tuos vienaakius. Hiperborė- 
jus mini Heziodas, taip pat Homeras „Epigonuose“, jei 
iš tikrųjų Homeras tą epą sukūrė. 

33. Daugiausia apie juos pasakoja deliečiai. Jie tvir- 
tina, jog hiperborėjai kasmet siunčia skitams dovanų 
aukas, įrištas į kviečių šiaudus. Iš skitų jas priima arti- 
miausi kaimynai. Šitaip vienos gentys perdavinėja kitoms 
tolyn į vakarus iki tolimiausios vietos — Adrijos; iš čia 
jos siunčiamos į pietus: pirmiausia iš visų helėnų jos 
patenka pas dodoniečius, iš šių keliauja į Melanos įlanką 
ir perkeliamos į Euboją. Ten aukos vežamos iš polio į 
polį iki Karisto, bet aplenkiamas Andras, nes karistiečiai 
jas gabena tiesiai į Teną, o teniečiai — į Delą. Taip, sako, 
tos aukos pasiekiančios Delą. Pirmą kartą hiperborėjai 
pasiuntė su aukomis dvi merginas, kurias deliečiai vadi- 
na vieną Hiperoche, kitą — Laodike. Jas lydėjo penki hi- 
perborėjai — tie, kurie dabar vadinami perferėjais ir Delo 
saloje labai gerbiami. O kai pasiųstieji negrįžo, hiperbo- 
rėjai labai išsigando, nes pamanė, kad pasiuntiniai gali 
kiekvieną kartą negrįžti. Todėl jie pradėjo nešti savo au- 

kas, įrištas į kviečių šiaudus, pas savo kaimynus, kad šie 
jas perduotų tolyn savo kaimynams. Taigi šitokiu būdu 
tos aukos, sako, būdavo siunčiamos į Delą. Aš žinau, kad 
ir kitur taip daroma: trakės ir peonės*? aukodamos deda 
aukas karalienei Artemidei*! taip pat įrištas į kvietinius 
šiaudus. Aš tikrai žinau, kad jos taip daro. 

34. Dele mirusių hiperborėjų merginų atminimui de- 
liečių vaikinai ir merginos kerpasi plaukus: merginos prieš 
ištekėdamos nusikerpa kasas, apvynioja jas apie verps- 
tę ir nunešusios padeda ant jų kapo (jų kapas yra Arte- 
midės šventovėje, kairėje pusėje; šalia auga alyvmedis). 
Vaikinai savo plaukus apsuka apie bet kokios žolės stie- 
bą ir taip pat padeda ant hiperborėjų kapo. 

35. Taip gerbia hiperborėjų merginas Delo gyventojai. 
Jie tvirtina, kad per tas pačias gentis iš hiperborėjų an- 
ksčiau už Hiperochę ir Laodikę atkeliavusios kitos dvi 
merginos — Argė ir Opidė. Pastarosios atnešusios Iliti- 
jai*? auką už greitą ir lengvą gimdymą. Argė ir Opidė, 
sako, atvykusios kartu su dievais, todėl deliečiai jas irgi 
gerbia: moterys joms renka rinkliavą ir jų vardus mini 
himne, kurį sukūrė likas Olenas*3. Iš deliečių išmokę, ki- 
tų salų gyventojai ir jonėnai taip pat gieda apie Opidę ir 
Argę, minėdami jų vardus ir rinkdami rinkliavą. Tas Ole- 
nas, atvykęs iš Likijos, sukūrė ir kitus senovinius deliečių 
giedamus himnus. Be to, ant aukuro sudegintų gyvulių 
šlaunų pelenus išbarsto ant Argės ir Opidės kapo. Jų ka- 
pas yra už Artemidės šventyklos į rytų pusę netoli kėjie- 
čių vaišių menės. ; 

36. Tiek apie hiperborėjus. Aš nepasakosiu apie įvykį 
su Abariju, tariamai buvusiu taip pat hiperborėju: jis apie 
visą Žemę apnešęs strėlę nieko nevalgydamas. Jeigu iš 
tikrųjų yra kažkokie hiperborėjai šiaurėje, tai turėtų būti 
ir hipernotijai** pietuose. Mane juokas ima žiūrint į tuos 
žmones, kurie nupiešė žemėlapį ir nė vienas nemoka pro- 
tingai paaiškinti: visi jie vaizduoja Okeaną tekantį aplin- 
kui žemę, pačią žemę — apskritą kaip su skriestuvu nu- 
brėžtą, o Aziją ir Europą — vienodo dydžio. Todėl trum- 
pai nurodysiu abiejų pasaulio šalių dydį ir formą. 

37. Azijoje gyvena persai iki pat pietinės jūros, vadi- 
namos Raudonąja. Už jų į šiaurę gyvena medai, už me- 
dų — saspyrai, už saspyrų — kolchai iki pat šiaurinės jū- 

ros“, į kurią įteka Fasio upė. Tos keiurios tautos užima 
visą plotą nuo vienos jūros iki kitos. 

38. Nuo čia į vakarus išsikiša į jūrą du pusiasaliai. 
Aš juos aprašysiu. Vienas pusiasalis šiaurėje prasideda 
nuo Fasio ir tęsiasi palei Pontą ir Helespontą iki Troados 
Sigėjo, o pietuose — nuo Miriando įlankos“, esančios prie 
Finikijos, ir eina pajūriu iki Triopijo kyšulio. Tame pusia- 
salyje gyvena 30 genčių. Tatai vienas pusiasalis. 

39. Kitas prasideda nuo Persijos ir tęsiasi iki Raudo- 
nosios jūros. Pirmiausia eina Persija, toliau — Asirija, 
o už Asirijos — Arabija. Jis pasibaigia (pagal įprastinį 
skirstymą) prie Arabijos įlankos, į kurią Darijus nuvedė 
nuo Nilo kanalą. Nuo Persijos iki Finikijos kraštas yra 
didelis ir platus, o nuo Finikijos pusiasalis eina mūsų 
pajūriu palei Sirijos Palestiną ir pasibaigia Egipte. Tame 
pusiasalyje gyvena tik trys tautos. 

40. Toji Azijos dalis yra į vakarus nuo Persijos. Į ry- 
tus nuo persų, medų, saspyrų ir kolchų plyti Raudonoji 
jūra, o į šiaurę — Kaspijos jūra ir Arakso upė, tekanti į 
rytus. Azijoje žmonės gyvena iki pat Indijos, o už jos 
tolyn į rytus driekiasi dykuma, ir niekas nežino, kas ten 
yra. 

41. Tokie yra Azijos dydis ir forma. Libija yra antra- 
jame iš tų pusiasalių, nes ji šliejasi prie Egipto. Ties 
Egiptu pusiasalis yra labai siauras, nes nuo šitos mūsų 
jūros iki Raudonosios yra tik 100 000 sieksnių, kitaip ta- 
riant, maždaug 1000 stadijų. Nuo šio siaurojo ruožo ei- 
nant tolyn, pusiasalis, vadinamas Libija, platėja. 

42. Stebiuosi tais, kurie žemę suskirstė į tris lygias 
dalis: Europą, Aziją ir Libiją, nes skirtumas tarp jų 1a- 
bai didelis. Antai Europa ilgesnė už anas abi, o apie plo- 
tį, mano nuomone, nėra nė ką kalbėti. Libiją iš visų pu- 
sių supa vanduo, išskyrus juostą palei Aziją. Kiek žinau, 
pirmą kartą tatai įrodė Egipto karalius Nekas. Liovęs 
kasti kanalą iš Nilo į Arabijos įlanką, jis išsiuntė fini- 
kiečius su laivais, įsakęs jiems parplaukti namo pro He- 
raklio stulpus ir plaukti tol, kol priplauks šiaurinę jūrą*7, 
jūros, keliavo pietine jūra. Kai ateidavo ruduo, jie su- 
stodavo prie Libijos krantų, apsėdavo žemės plotą ir pa- 
laukdavo pjūties. Tada nuimdavo derlių ir vėl plaukda- 
vo tolyn. Praėjus dvejiems metams, trečiaisiais jie 

praplaukė Heraklio stulpus ir grįžo į Egiptą. Jie pasakojo 
(aš tuo netikiu, bet kai kas tiki), kad, plaukiant aplink 
Libiją, saulė jiems buvusi iš dešinės pusės. 

43. Šitaip pirmą kartą buvo sužinota, kad Libiją supa 
jūra. Vėliau kartaginiečiai sakėsi taip pat apiplaukę aplink 
Libiją, o tuo tarpu Sataspas, Teaspijo sūnus, achemeni- 
das, neapiplaukė Libijos, nors jam buvo įsakyta: pabijo- 
jęs ilgos kelionės ir vienumos, jis grįžo neįvykdęs to, ką 
buvo liepusi jam motina. Mat jis buvo išprievartavęs 
Zopyro, Megabizo sūnaus, netekėjusią dukterį. Kai kara- 
lius Kserksas už tokį nusikaltimą ketino jį užmauti ant 
mieto, Sataspo motina, Darijaus sesuo, maldaudama 
išgelbėjo sūnų, pažadėjusi jam uždėti didesnę bausmę 
negu karaliaus: jis turėsiąs apiplaukti Libiją, kol atvyks 
į Arabijos įlanką. Kserksui sutikus, Sataspas atkeliavo 
į Egiptą, paėmė laivą su jūrininkais ir išplaukė Heraklio 
stulpų link. Už jų priplaukęs Soloento kyšulį, jis pasuko 
tolyn į pietus. Daug mėnesių plaukęs jūra ir nuplaukęs 
tolimą kelią, kai dar buvo toli iki pusiaukelės, jis grįžo 
į Egiptą. Atėjęs pas karalių Kserksą, jis pasakojo, kad, 
labai toli būnant, reikėję plaukti pro mažus žmones, vil- 
kinčius palmių lapų drabužiais; kai tik laivas priartėda- 
vęs prie kranto, tie žmogiūkščiai bėgdavę iš savo polių 
į kalnus. Persai ten nuėję nieko blogo nedarydavę, tik 
pasiimdavę gyvulių. Sataspas teisinosi neapiplaukęs Libi- 
jos todėl, kad laivas užėjęs ant seklumos ir nebegalėjęs 
plaukti tolyn. Kserksas nepriėmė jo pasiteisinimo. Ka- 
dangi darbas nebuvo atliktas, nubaudė Sataspą senąja 
bausme: pamovė jį ant mieto. Sataspo eunuchas, sužino- 
jęs, kad ponas miręs, pabėgo į Samą ir išsigabeno daug 
pinigų. (Juos pasiėmė vienas samietis, kurio vardą ži- 
nau, bet tyčia nesakau.) 

44. Didelę dalį Azijos ištyrė Darijus. Norėdamas su- 
žinoti, kur įteka Indo upė (ši upė yra po Nilo antroji, ku- 
rioje gyvena krokodilai), jis pasiuntė su laivais Žmones, 
kuriais pasitikėjo, kad nemeluos, tarp jų ir kariandietį 
Skilaką. Išplaukę iš Paktijo šalies Kaspatyro polio, jie 
keliavo upe į rytus iki jūros, paskui, plaukdami jūra į va- 
karus, trisdešimtąją dieną atsidūrė toje vietoje, iš kurios 
egiptiečių karalius buvo išsiuntęs finikiečius (juos jau 
minėjau) plaukti aplink Libiją. Po šito plaukimo Dari- 
jus užkariavo indus ir naudojosi minėtąja jūra. Taigi pa- 

aiškėjo, kad Aziją, išskyrus rytinę dalį, taip pat supa 
jūra, kaip ir gretimą Libiją. 

45. Europa dar niekieno nėra ištirta — nei jos rytinė, 
nei šiaurinė dalis, nežinia, ar ją supa vandenys. Žinoma 
tik tiek, kad ji tokio pat ilgio, kaip ir kitos dvi pasaulio 
šalys (ir Azija, ir Libija). Taip pat man neaišku, kodėl 
žemė, būdama viena, buvo padalyta į tris dalis ir tos da- 
lys pavadintos moterų vardais. Neaišku, kodėl riba buvo 
išvesta per Egipto upę Nilą ir kolchų upę Fasį (kai kas 
laiko riba Tanajo upę, įtekančią į Meotų ežerą, ir Kime- 
rų brastą). Nežinomi vardai ir tų žmonių, kurie žemę ši- 
taip padalijo, neaišku, iš kur jie paėmė tuos vardus. 
Dauguma helėnų teigia, kad Libija gavo vietinės mo- 
ters Libijos, o Azija — tą patį vardą turinčios Prometėjo 
žmonos vardą. Azijos vardą savinasi ir lydai tvirtindami, 
kad Azija buvusi pavadinta pagal Kočio, Mano sūnaus, 
vaiką Aziją, o ne pagal Prometėjo žmoną. Dėl to ir viena 
filė Sarduose vadinasi Aziada. Nežinia, ar Europa van- 
denų apsupta, neaišku, iš kur ji gavo tokį pavadinimą 
nei kas ją tuo vardu pavadino. Nebent tarsime, kad ji 
buvo pavadinta tyrietės Europos vardu; anksčiau, be abe- 
jo, ir ji, kaip ir kitos pasaulio šalys, buvo bevardė. Bet toji 
Europa kilusi iš Azijos, be to, ji visai nebuvo atkeliavusi 
į tą žemę, kuri dabar helėnų vadinama Europa: ji iš Fi- 
nikijos pateko į Kretą, o iš Kretos — į Likiją. Tiek apie 
pavadinimus. Mes naudosimės jais taip, kaip jie yra var- 
tojami. 

46. Svetingosios jūros, prie kurios žygiavo Darijus, 
pakrantėse gyvena visų kvailiausios ir nemokšiškiausios 
tautos, išskyrus skitus. Juk šiapus tos jūros mes neran- 
dame nė vienos tautelės, kurią būtų galima paminėti kaip 
apsišvietusią, nė vieno garsaus ir mokyto vyro. Išimtį 
sudaro tik skitų tauta ir Anacharsis. Kiek žinau, tik ski- 
tai yra sugalvoję vieną, bet labai svarbų žmonėms daly- 
ką. Tas svarbiausias ir gudriausias skitų sugalvotas da- 
lykas yra štai kas: nė vienas priešas, kuris juos užpuo- 
la, negali pabėgti, o pačių skitų neįmanoma pavyti, jeigu 
jie nenori, kad kas juos pasivytų. Juk skitai neturi pasis- 
tatę nei miestų, nei tvirtovių, jie savo namus vežiojasi 
su savimi. Skitai yra raiti medžiotojai ir gyvena ne žemę 
dirbdami, o augindami gyvulius; jų namai stovi ant ve- 

žimų. Kaipgi gali kas tokius žmones pasivyti ir nuga- 
lėti? 

47. Tą dalyką sugalvoti jiems padėjo ir žemė, tam 
reikalui labai tinkama, ir upės. Mat visa žemė yra lygu- 
ma, apaugusi žole ir drėgna, o upių čia teka nė kiek ne 
mažiau negu Egipte yra kanalų. Aš paminėsiu tik pa- 
čias garsiausias laivybines upes, į kurias galima įplaukti 
iš jūros: Istras su penkeriomis žiotimis, Tyras, Hipanis, 
Boristenis, Pantikapas, Hipakyris, Geras ir Tanajis. Tos 
upės teka šitaip. 

48. Istras yra didžiausia iš visų mums žinomų upių; 
jis vienodai didelis ir žiemą, ir vasarą. Tai pirmoji skitų 
upė, tekanti Skitijos vakaruose. Didžiulė upė jis yra dar 
ir todėl, kad į jį įsilieja daug kitų upių. Štai tos upės, 
kurios Istrą daro tokį didelį (per skitų šalį teka jų pen- 
kios): skitų vadinamoji Porata (helėnai ją vadina Pire- 
tu), Tiarantas, Araras, Naparis ir Ordesas*. Pirmoji iš 
šių upių yra didelė: tekėdama į rytus, ji įsilieja į Istrą, 
antroji — Tiarantas — teka labiau į vakarus ir yra ma- 
žesnė; Araras, Naparis ir Ordesas yra tarp anų ir įsi- 
lieja į Istrą. Tokios skitų upės įteka į Istrą. O iš Aga- 
tirso atiteka Mario upė“?, kuri taip pat įsilieja į Istrą. 

49. Iš Hemo“? viršūnių išteka trys didelės upės — At- 
lantas, Auras ir Tibisis — ir, tekėdamos šiaurės kryptimi, 
įsilieja į Istrą. Per Trakiją ir Trakijos Krobizų kraštą te- 
kančios upės —Atris, Nojas, Artanas —irgi neša savo 
vandenis į Istrą. Iš peonų ir Rodopės kalno“! tekanti Skijo 
upė?2, kuri kerta per pusę Hemą, taip pat į jį įsilieja. Iš 
ilyrų į šiaurę tekanti Angro upė per Tribalų lygumą įte- 
ka į Brongo?s upę, o pastaroji — į Istrą. Taigi Istras pri- 
ima abi šias dideles upes. Iš aukštutinių umbrų krašto į 
šiaurę teka Karpis ir Alpis ir įsilieja į Istrą. Mat Istras 
teka per visą Europą; jis prasideda keltų šalyje — jie po 
kinetų“* gyvena toliausiai vakaruose. Tekėdamas per vi- 
są Europą, Istras iš tos šalies atiteka į skitų kraštą ir 
įteka į jūrą. 

00. Minėtoms ir dar kitoms upėms sunešus savo van- 
denis, Istras virsta didžiausia upe. Vis dėlto Nilas yra 
vandeningesnis, nors į jį neįteka jokia upė ir joks šalti- 
nis, kurie pagausintų jo vandenis. Istras yra vienodai 
vandeningas ir žiemą, ir vasarą, mano nuomone, štai dėl 
ko: žiemą jis yra įprasto dydžio, na, gal truputį didesnis, 

nes žiemą tuose kraštuose labai mažai lyja, viską už- 
kloja gilus sniegas. Vasarą gausus žiemos sniegas nu- 
tirpsta ir iš visur suteka į Istrą. Ne tik sniegas pagau- 
sina jo vandenis, bet ir dažni smarkūs lietūs, nes vasarą 
ten kaip tik lyja. Kiek daugiau vandens saulė sutraukia 
vasarą negu žiemą, tiek daugiau į Istrą įteka iš kitų upių 
vandens vasarą negu žiemą. Šitaip vandens kiekis išsi- 
lygina, ir Istras visą laiką atrodo vienodas. 

51. Taigi didžiausia skitų upė yra Istras. Po jo ga- 
lima paminėti Tyrą, kuris teka iš šiaurės, prasidėjęs iš 
didelio ežero, ribojančio skitų ir neurų šalis. Prie jo žio- 
čių gyvena helėnai, vadinami tyriečiais. 

52. Trečioji upė — Hipanis — išteka iš skitų šalies, iš 
didelio ežero, aplink kurį ganosi balti laukiniai arkliai. 
Tas ežeras teisingai vadinamas Hipanio motina. Iš to 
ežero ištekėjęs, Hipanis penkių dienų plaukimo ruože yra 
negilus, jo vanduo gėlas. Nuo čia iki jūros — keturių die- 
nų plaukimo ruože — vanduo labai kartus ir sūrus. Mat į 
jį įteka nedidelis šaltinis, kurio vanduo toks kartus, jog, 
pats būdamas visai mažutis, kaip reta užteršia Hipanį, to- 
kią didelę upę. Tas šaltinis yra tarp skitų žemdirbių ir 
alizonų. Jo, taip pat tos vietos, iš kur išteka, vardas ski- 
tiškai Eksampėjas, o helėniškai — Šventieji keliai. Ties 
alizonais Tyras ir Hipanis priartėja vienas prie kito, o 
paskui vėl išsiskiria ir nutolsta vienas nuo kito. 

53. Ketvirtoji upė — Boristenis — po Istro didžiausia 
ir, mano nuomone, naudingiausia ne tik iš visų skitų upių, 
bet ir apskritai iš visų upių, išskyrus Egipto Nilą, su ku- 
riuo šiuo atžvilgiu negali susilyginti nė viena kita upė. 
Užtat iš kitų upių Boristenis yra naudingiausias. nes tei- 
kia gyvuliams gražiausių ir vešliausių ganyklų, žmo- 
nėms daugybę geriausių žuvų, ir jo vanduo gerti skaniau- 
sias, nes labai švarus, palyginti su kitomis purvinomis 
upėmis; jo krantuose geriausiai tarpsta pasėliai, o ten, 
kur žemė nedirbama, vešliausia žolė. Be to, prie jo žiočių 
savaime kristalizuojasi daugybė druskos. Boristenyje yra 
daug sūdymui tinkamų didelių žuvų, turinčių maža aša- 
kų (tos žuvys vadinasi antakėjai“*), ir daug kitų nuos- 
tabių gyvūnų. Yra žinoma, kad iki gerų šalies — o iki jos 
yra keturiasdešimt plaukimo dienų — Boristenis teka iš 
šiaurės, o toliau, einant aukštupiu, niekas nežino, per ko- 
kių žmonių kraštą jis teka. Atrodo, jis sruvena per dykumą, 

kol patenka į skitų žemdirbių kraštą. Tie skitai gyvena 
palei šią upę dvidešimties dienų plaukimo ruože. Išsky- 
rus Nilą, tik šitos vienos upės šaltiniai nežinomi — nei 
man, nei kitiems helėnams. Boristeniui esant jau netoli 
jūros, į jį įsilieja Hipanis, ir abu pasineria į tas pačias 
pelkes. Zemės smaigalys tarp tų dviejų upių vadinasi Hi- 
polėjo kyšuliu. Jame pastatyta Demetros šventykla. Ana- 
pus šventyklos, prie Hipanio, gyvena boristeniečiai. 

54. Tai tiek apie šias upes. Po jų eina penktoji upė 
vardu Pantikapas. Ir ji prasideda šiaurėje, išteka iš eže- 
ro (tarp jos ir Boristenio gyvena skitai žemdirbiai), įteka 
į Hilėjos žemę ir, ją perbėgusi, susilieja su Boristeniu. 

55. Seštoji upė — Hipakyris — ištekėjusi iš ežero, sru- 
vena per skitų klajoklių šalies vidurį ir įsilieja į jūrą ties 
Karkinitidės poliu“ė, palikdama po dešinei Hilėją ir vadi- 
namąjį Achilo lenktynių kelią??. 

56. Septintoji upė — Geras — atsišakoja nuo Boristenio 
ten, kur Boristenis dar yra žinomas. Toje vietoje atsis- 
kyrusi, ji ir vadinasi tų vietų vardu — Geru. Tekėdama į 
jūrą, ji skiria skitus klajoklius nuo karališkųjų skitų; įte- 
ka į Hipanį. 

57. Pagaliau aštuntoji upė — Tanajis. Ji išteka iš to- 
li, prasideda dideliame ežere, įteka į dar didesnį, vadi- 
namą Meotų ežeru. Šis ežeras skiria karališkuosius ski- 
tus nuo sauromatų. Į Tanajį įteka kita upė — Hirgis. 

58. Taigi turi skitai didelių upių. Skitijoje auganti žo- 
lė labai skatina ją ėdančių gyvulių tulžies išsiskyrimą, 
labiau negu kitų kraštų žolė. Kad taip yra, galima įsiti- 
kinti išskrodus gyvulį. 

09. Matome, kad skitams netrūksta svarbiausių gyve- 
nimo dalykų. Jų papročiai tokie. Meldžiasi tik šiems die- 
vams: daugiausia Hestijai, toliau — Dzeusui ir Žemei, ku- 
rią vadina Dzeuso žmona; po šitų — Apolonui, Uranijai, 
Herakliui ir Arėjui. Tuos dievus pripažįsta visi skitai. Ka- 
rališkieji skitai aukoja taip pat Poseidonui. Hestija ski- 
tiškai vadinasi Tabiti, Dzeusas, mano nuomone, teisin- 
giausiai vadinamas Papėju, Žemė — Api, Apolonas — 
Oitosyras, Uranija — Argimpasa, Poseidonas — Tagimasa- 
das. Statulų, aukurų ir šventyklų jie nestato, išskyrus 
Arėjui: o jam stato“s, 

60. Skitai aukoja vienodai visas aukas. Aukos gy- 
vuliui supančioja priešakines kojas. Aukotojas, atsistojęs 

už gyvulio, patraukia už virvės, su kuria gyvulys suriš- 
tas, ir parmeta jį ant žemės. Gyvuliui krintant, aukotojas 
šaukiasi dievo, kuriam aukoja, paskui užmeta kilpą au- 
kai ant kaklo, įkiša į ją branktą ir sukdamas užsmaugia 
gyvulį. Prieš užsmaugiant neuždegama ugnies, nebarsto- 
mi miltai, nenuliejama vyno. Užsmaugęs ir nudyręs gy- 
vulį, aukotojas verda jo mėsą. 

61. Skitijoje trūksta malkų, todėl skitai štai ką sugal- 
vojo: nudyrę gyvulį, nuo kaulų nuima mėsą, sudeda į 
vietoje pagamintą puodą, jei jį turi. Tie puodai panašūs 
į lesbiečių kraterus, tik daug didesni. Mėsą juose verda 
kūrendami vietoj malkų gyvulio kaulus. Jei puodo ne- 
turi, mėsą sudeda į aukos skrandį, užpila vandeniu ir ver- 
da kūrendami apačioje kaulus. Kaulai puikiausiai dega, 
o į skrandį lengvai sutelpa visa mėsa. Taigi jautis arba 
kitas aukos gyvulys pats save išverda. Kai mėsa išver- 
da, aukotojas paima dalį mėsos ir vidurių ir numeta prie- 
šais save. Dažniausiai aukojami arkliai, nors aukoja ir 
kitus naminius gyvulius. 

62. Šitokie gyvuliai ir šitaip aukojami visiems die- 
vams, tik Arėjui kitaip. Kiekvienos srities susirinkimų 
vietoje yra Arėjo šventovė. Ji atrodo taip: sukrauta didžiau- 
sia krūva surištų šakų — net kone trijų stadijų ilgio ir 
pločio, o aukščio — mažiau. Tos krūvos viršus išlygintas, 
kad susidarytų keturkampė aikštelė, o iš trijų pusių ji bū- 
tų stačia. Užlipama per ketvirtąjį jos šoną. Kasmet krū- 
vai papildyti skitai atveža 150 vežimų šakų, nes per žie- 
mą ji suslūgsta. Tos krūvos viršuje įsmeigtas senoviškas 
geležinis kardas. Jis atstoja Arėjo statulą. Tam kardui jie 
kasmet aukoja galvijus ir arklius — daug daugiau negu 
kitiems dievams. Kai paima karo belaisvių, iš kiekvieno 
šimto paaukoja po vieną, bet ne taip, kaip gyvulius, o 
kitu būdu: ant galvų nulieja vyno; paskui papjauna be- 
laisvius lašindami kraują į indą; užkėlę indą su krauju 
ant tos šakų krūvos, išpila ant kardo. Taip daro viršuje, 
o apačioje nupjauna iki peties paaukotųjų vyrų dešinią- 
sias rankas ir meta į orą. Atlikę kitas apeigas, išsiskirsto. 
Numestoji ranka lieka gulėti ten, kur nukrito, o lavonas — 
kitur. 

63. Taip jie aukoja aukas. Kiaulių jie apskritai neau- 
koja ir nė nenori savo šalyje jų auginti. 

64. Su karo dalykais štai kaip yra: skitas, pirmą kartą 
užmušęs žmogų, atsigeria jo kraujo. Kiek priešų nužudo 
kaudamasis, tiek galvų nuneša karaliui. Mat tik atnešęs 
priešo galvą jis gauna tam tikrą grobio dalį. Nuo gal- 
vos nulupa odą šitaip: apipjauna ją aplinkui ties ausi- 
mis, paėmęs galvą pakrato, ir oda pati nusimauna; pas- 
kui su jaučio šonkauliu nuvalo nuo jos mėsos likučius, 
pats odą išdirba ir vartoja vietoj rankšluosčio, pasikabinęs 
prie brizgilo to arklio, kuriuo jodinėja. Tomis odomis ski- 
tai labai didžiuojasi. Kas turi daug tokių „rankšluosčių“, 
tas laikomas labai narsiu vyru. Kai kurie iš tų galvos 
odų net pasisiuva drabužį, panašų į skrandą. Daug kas 
nusipjauna dešiniąją priešo lavono ranką, nulupa nuo 
jos odą su nagais ir aptraukia strėlinę. Žmogaus oda yra 
stora, labai balta, galima sakyti, iš visų odų balčiausia. 
Kai kurie nusilupa visą žmogų, ištempia odą ant karčių ir 
nešiojasi ant arklių. Tokie jų papročiai. 

65. Su didžiausių savo priešų galvomis daro šitaip: 
nupjauna kiaušą iki antakių ir išvalo. Jeigu skitas ne- 
turtingas, tai kiaušą aptraukia jaučio oda ir tokiu nau- 
dojasi, o jei turtingas, tai jį taip pat aptraukia oda ir vi- 
są paauksuoja; paskui geria iš jo kaip iš taurės. Taip 
jie daro ir su saviškių galvomis, jei susipyksta ir pas 
karalių laimi bylą. Kai ateina iš svetur garbingas sve- 
čias, šeimininkas atneša parodyti tas galvas ir paaiškina, 
kad tie artimieji su juo kovojo, bet jis laimėjo. Tai, anot 
jų, yra narsumo pavyzdys. 

66. Kasmet kiekvieno nomo valdytojas saviškiams su- 
maišo kraterą vyno; jį geria tie, kurie nužudė bent vie- 
ną savo priešą. Kurie to nėra padarę, tie negauna vyno: 
jie sėdi atskirai, yra paniekinti. Tai didžiausia jiems gė- 
da. Kurie nužudė labai daug priešų, tie gauna išgerti 
daugiau — geria iškart iš dviejų taurių. 

67. Skitai turi daug žynių. Jie buria iš karklų šakų: 
atsineša didelį ryšulį šakų, pasideda ant žemės, atriša, 
išskirsto ir kiekvieną šaką atskirai žiūrinėja sakydami, 
kas buriamojo laukia, paskui šakas po vieną vėl sudeda į 
krūvą ir suriša. Toks jų senovinis būrimo menas. O vadi- 
namieji enarai (hermafroditai) tvirtina, kad jiems Afro- 
ditė yra suteikusi būrimo dovaną: buria iš liepos kar- 
nų — nusipjovę karnos gabalą, padalija į tris dalis ir už- 

vynioja ant savo pirštų, o paskui nuvyniodami buria 
ateitį. 

68. Kai suserga skitų karalius, pakviečiami trys di- 
džiausi žyniai; tie buria minėtu būdu. Dažniausiai pasa- 
ko, kad tas ir tas (pamini to žmogaus vardą) yra mela- 
gingai prisiekęs karaliaus Hestijai. Karaliaus Hestija 
skitai prisiekia tada, kai duoda pačią didžiausią priesai- 
ką. Žmogus, kurį tie žyniai apkaltina, tuojau suimamas, 
atvedamas pas juos ir tardomas: žyniai kaltina jį mela- 
gingai prisiekus karaliaus Hestijai įrodinėdami, kad šitaip 
parodė jų būrimas; dėl to susirgęs karalius. Tardoma- 
sis ginasi, visaip įrodinėja melagingai neprisiekęs. To- 
kiu atveju karalius pasikviečia kitus šešis žynius. Jeigu 
ir šie išburia, kad tas Žmogus yra melagingai prisiekęs, 
tuoj jam nupjauna galvą ir jo turtus pasidalija, trauk- 
dami burtus, pirmieji žyniai. Jeigu vėliau pakviestieji 
žmogų išteisina, tada pakviečiami dar kiti žyniai, ir dar 
kiti. Jeigu dauguma žynių išteisina, tai pirmieji trys žyniai 
turi Žūti. 

69. Juos žudo šitaip: prideda pilną vežimą sausų ša- 
kų, pakinko jaučius, suriša žyniams užpakalyje rankas, 
užkemša burną ir sukiša juos į šakas; paskui tas šakas 
uždega ir smarkiai pabaido jaučius. Dažnai su žyniais 
sudega ir jaučiai, kiti apdegę pabėga, kai nudega iena. 
Šitaip žudo žynius ir už kitokius nusikaltimus, vadinda- 
mi juos melagingais žyniais. Ką nužudo karalius, tų 
visus sūnus išžudo, o dukroms nieko nedaro. 

70. Skitai prisiekia šitaip: į didelę molinę taurę įpila 
vyno ir, truputį įsidūrę yla arba įsipjovę kardu, įlašina 
kraujo. Paskui toje taurėje pamirko kardą, strėles, kirvį 
ir ietį. Tai padarę, prisiekia ir išgeria taurę ne tik prisie- 
kiantieji, bet ir garbingiausieji jų palydovai. 

71. Karalių kapai yra gerų krašte — toje vietoje, iki 
kurios Boristenis tinkamas laivams plaukioti. Kai kara- 
lius miršta, ten skitai iškasa didelę keturkampę duobę. 
Tai padarę, jie paima lavoną — visas kūnas būna vašku 
apipiltas, viduriai perrėžti, išvalyti, pripilti sutrintos ki- 
peros, smilkalų, salierų, anyžių sėklų -ir užsiūti, — pagul- 
do jį į vežimą ir gabena į kitą skitų gentį. Priėmę atvež- 
tąjį lavoną, šie daro taip, kaip ir karališkieji skitai: nusi- 
pjauna dalį ausies, nusikerpa apvaliai plaukus, įsipjauna 
į ranką aukščiau alkūnės, susidrasko kaktą ir nosį, pro 

kairiąją plaštaką perveria strėlę. Paskui karaliaus lavo- 
ną veža į kitą pavaldžią gentį, o tie, kurie jiems atgabeno 
lavoną, lydi. Kai lavonas apkeliauja visus skitus, jis ve- 
žamas pas gerus, gyvenančius toliausiai iš visų valdinių; 
ten yra kapai. Lavoną įleidžia į duobę, priklotą šiaudų, ir 
abiejose jo pusėse įsmeigia ietis; ant iečių užtiesia kar- 
tis ir uždengia karklų šakomis. Laisvojoje plataus kapo 
dalyje palaidoja pasmaugę vieną iš karaliaus sugulovių, 
vyno pilstytoją, virėją, arklių prižiūrėtoją, tarną, Žinia- 
nešį, žirgus, įdeda kitokių daiktų ir auksinių taurių. Si- 
dabro ir vario skitai nežino. Tai padarę, jie supila didelį 
kauburį tarp savęs lenktyniaudami ir trokšdami supilti 
jį kuo aukščiausią. 

72. Praėjus metams, štai ką jie vėl daro: paėmę iš 
likusių karaliaus tarnų pačius geriausius (tai būna ski- 
lai; tarnauja tie, kuriems karalius įsako; už pinigus pir- 
ktų vergų tenai nėra), pasmaugia penkiasdešimt jų ir 
penkiasdešimt gražiausių karaliaus žirgų, išima jų vi- 
durius, pilvo ertmę išvalo, pripila pelų ir vėl užsiuva. 
Tada paima pusę rato ir pastato ant dviejų kuolų; kitą 
pusę rato uždeda ant kitų dviejų kuolų; tokių pusračių 
pristato daug. Po to kiekvieną išdorotą žirgą persmeigia 
išilgai iki kaklo kuolu ir su tais kuolais užkelia žirgus ant 
tų pusračių: viena pusračių pora laiko žirgo mentes, o 
kita — pilvą prie užpakalinių kojų. Žirgų kojos žemės ne- 
siekia — kabo ore. Jiems uždeda žąslus, užmauna brizgi- 
lus ir, ištempę pavadį į priekį, prikala vinimis prie kuo- 
lo. Ant kiekvieno žirgo užkelia po vieną iš tų penkiasde- 
šimties pasmaugtųjų vaikinų šitokiu būdu: kiekvieną 
lavoną palei nugarkaulį perveria iki pat kaklo kuolu, o 
apačioje kyšantį kuolo galą įkala į skylę, padarytą per 
žirgą pervertame kuole. Apstatę visą karaliaus kapą to- 
kiais raiteliais, išsiskirsto. 

73. Taip laidoja karalius. Kitus skitų numirėlius jų 
artimieji įsideda į vežimą ir vežioja per visus draugus 
bei pažįstamus. Kiekvienas atvykėlius pavaišina viskuo, 
ką tik turi, duodamas to paties ir lavonui. Šitaip lavonas 
vežiojamas keturiasdešimt dienų, o paskui laidojamas. Po 
laidotuvių skitai šitaip apsivalo: išsitrinkę galvas, imasi 
valyti kūną. Įkala į žemę tris kuolus ir viršuje juos su- 
giaudžia. Tada tą reketį sandariai aplraukia vilnoniu 

audeklu. Į rekečio vidų įstato kubilą ir primeta į jį iki 
baltumo įkaitintų akmenų. 

74. Jų krašte auga toks augalas kanapė, labai panaši 
į liną, tik už jį storesnė ir didesnė. Tuo ji pranašesnė. Ji 
būna ir laukinė, ir sėjama. Trakai iš jos gaminasi ir dra- 
bužius, labai panašius į lininius — kas nėra su ja gerai 
susipažinęs, niekaip neatskirs, ar čia lininis drabužis, ar 
kanapinis. Kas visai nematė kanapių, tas pamanys, kad 
čia lininis drabužis. 

75. Skitai paima kanapių sėklų ir užmeta reketyje ant 
įkaitintų akmenų: jos taip ima rūkti ir išleidžia tiek 
garų, kad jai neprilygsta jokia helėnų karšta vonia. Ski- 
tai mėgaujasi tais garais ir net stūgauja iš malonumo. 
Tatai jiems atstoja maudyklę, nes skitai niekada neplau- 
na kūno vandeniu..Moterys, užpylusios vandeniu nelygų 
akmenį, trina į jį kipariso, kedro ir smilkalų medžio ga- 
balus; šitaip jos gauna tirštą skystimą, su kuriuo išsite- 
pa visą kūną ir veidą. Dėl to jos ir gardžiai kvepia ir, 
o dieną nusivaliusios tą tepalą, būna švarios ir 

altos. 

76. Skitai, kaip ir kitos tautos, baisiai vengia svetimų 
papročių; ypač nemėgsta helėnų papročių. Tai matyti iš 
atsitikimo su Anacharsiu“?, o vėliau — su Skilu“?, Kai 
Anacharsis, apžiūrėjęs didelius žemės plotus ir visur pa- 
rodęs savo išmintį, keliavo atgal į tėvynę, plaukdamas 
per Helespontą, užsuko į Kiziką ir užtiko kizikiečius 1a- 
bai iškilmingai švenčiančius Dievų Motinos“! šventę. Čia 
jis pažadėjo Dievų Motinai, jei sveikas grįš į savo kraštą, 
atšvęsti su naktinėmis apeigomis tokią pačią šventę, ko- 
kią matė švenčiant kizikiečius. Grįžęs į skitų žemę, jis 
jėjo į Hilėją (ji tęsiasi palei Achilo lenktynių kelią ir vi- 
sa apaugusi įvairiausiais medžiais) ir ten atšventė dei- 
vei skirtą šventę: rankose jis laikė būgną, o po kaklu 
buvo prisirišęs deivės statulėles. Kažkoks skitas, pama- 
tęs jį taip darant, pranešė karaliui Saulijui. Tada kara- 
lius atėjo pats pasižiūrėti ir, pamatęs Anacharsį taip el- 
giantis, iš lanko nušovė. Ir dabar, jei kas skitų paklau- 
sia apie Anacharsį, jie atsako tokio visai nežiną, nes jis 
buvo išvykęs į Heladą ir priėmęs svetimus papročius. Aš 
girdėjau iš Ariapito globėjo Timno, kad Anacharsis buvo 
skitų karaliaus Idantirso dėdė ir Spargapito sūnaus Li- 
ko vaikaitis, Gnūro sūnus. Jeigu jis iš tikrųjų buvo tos 

giminės, tai jį nužudė tikras jo brolis. Mat Idantirsas bu- 
vo Saulijo sūnus, o Saulijas nužudė Anacharsį. 

77. Bet aš girdėjau peloponesiečius visai kitaip pasa- 
kojant: Anacharsis buvęs skitų karaliaus pasiųstas apžiū- 
rėti Helados; namo grįžęs, karaliui ėmęs tvirtinti, kad 
visi helėnai labai domisi visokiais mokslais, išskyrus 1a- 
kedemoniečius, kurie tik vieni esą rūpinasi protingai kal- 
bėti ir gerai atsakyti į kito kalbą. Bet šita pasaka yra 
tuščiai pačių helėnų prasimanyta, nes Anacharsis, kaip 
jau sakiau, buvo nužudytas. 

78. Taip jam atsitiko per tuos helėniškus papročius ir 
bendravimą su helėnais. Po daugelio metų panašiai nu- 
kentėjo Ariapito sūnus Skilas. Skitų karalius Ariapitas, 
be kitų sūnų, turėjo Skilą, gimusį ne iš vietinės moters, 
o iš istrietės?2. Motina jį išmokė helėnų kalbos ir rašto. 
Po kurio laiko Ariapitą klastingai nužudė agatirsų ka- 
ralius Spargapitas. Tada Skilas paėmė valdžią ir savo 
tėvo žmoną vardu Opoja. Toji buvusi vietinė ir pagim- 
džiusi Ariapitui sūnų Oriką. Valdydamas skitus, Skilas 
nemėgo skitų gyvenimo būdo, buvo labiau linkęs į visa, 
kas helėniška, nes nuo pat mažens buvo taip auklėjamas. 
Skilas šitaip elgdavosi: atsivesdavo skitų kariuomenę prie 
Boristenio (boristeniečiai patys sakosi esą kilę iš Mi- 
leto), palikdavo ją užmiestyje, o pats eidavo į vidų ir 
uždarydavo vartus; tada persivilkdavo helėniškais dra- 
bužiais ir vaikščiodavo po turgų be jokių palydovų ieti- 
ninkų ir be sargybinių, tik jie saugodavo vartus, kad koks 
skitas nepamatytų jo vilkinčio helėniškais drabužiais. 
Skilas čia elgdavosi kaip helėnas ir net dievams auko- 
davo pagal helėniškas apeigas. Pagyvenęs čia mėnesį ar 
daugiau, jis vėl apsivilkdavo skitiškais drabužiais ir grįž- 
davo su kariuomene namo. Taip jis darydavo dažnai: Bo- 
ristenyje net pasistatė namus ir vedė vietinę merginą. 

79. Bet atėjo laikas, kai likimo buvo lemta nelaimė, 
kuriai dingstis buvo ši: Skilas panoro įsišventinti, kad 
galėtų dalyvauti Bakcho misterijose. Ruošiantis jam įsi- 
šventinti, įvyko didelis stebuklas: jis turėjo Boristenyje 
didelius ir prašmatnius namus (juos jau minėjau); aplink 
juos buvo pastatyti iš baltojo marmuro padaryti sfinksai 
ir grifai. Į tuos namus dievas paleido žaibą, ir jie visai 
sudegė. Bet Skilas vis tiek norėjo dalyvauti misterijose 
ir įsišventino. Skitai helėnams prikaišioja dėl bakchiško 

jų siautėjimo. Jie tvirtina, kad negalima išsigalvoti die- 
vo, kuris žmones paverčia dūkstančiais bepročiais. Kai 
Skilas įsišventino ir [dalyvavo] Bakcho misterijose, kaž- 
kas iš boristeniečių nubėgo pas skitus ir pasakė. „Jūs iš 
mūsų juokiatės, kad mes bakchiškai siautėjame ir kad 
mus užvaldo dievas, bet dabar tas dievas paveikė jūsų 
karalių, ir jis dūksta dievo įkvėptas. Jei manimi netikite, 
eikime, aš jums parodysiu.“ Kilmingiausieji skitai nuėjo 
su boristeniečiu, ir šis slapta įvedė juos į bokštą. Kai 
Skilas ėjo pro šalį su visu būriu bakchančių, skitai jį pa- 
matė dūkstantį. Laikydami tą Skilo elgesį baisiu dalyku, 
jie išėję pranešė visai kariuomenei, ką matę. 

80. Kai Skilas grįžo namo, skitai paskelbė karaliumi 
jo brolį Oktamasadą, gimusį iš Tero9š dukters, ir sukilo 
prieš Skilą. Tas suprato, kas atsitiko, ir, sužinojęs, dėl ko 
taip įvyko, pabėgo į Trakiją. Tai išgirdęs, Oktamasadas 
patraukė su kariuomene į Trakiją. Atžygiavusį prie Istro 
upės jį pasitiko trakai. Ruošiantis kautis, Sitalkas“* pa- 
siuntė pas Oktamasadą pasiuntinį, kad šis pasakytų: „Kam 
gi mums čia mėginti savo jėgas? Tu esi mano sesers 
sūnus, tavo rankose mano brolis. Atiduok man jį, o aš 
tau atiduosiu Skilą. Nereikės su kariuomene eiti į pavo- 
jų nei tau, nei man.“ Taip pasiūlė per šauklį Sitalkas, 
nes pas Oktamasadą buvo pabėgęs Sitalko brolis. Okta- 
masadas sutiko ir, atidavęs Sitalkui savo motinos tėvą, 
už tai gavo iš jo brolį Skilą. Sitalkas, pasiėmęs brolį, pa- 
sitraukė, o Oktamasadas čia pat nupjovė Skilui galvą. 
Taip skitai saugo savo papročius ir šitaip baudžia tuos, 
kurie priima svetimus papročius. 

81. Kiek yra iš viso skitų, nepavyko man sužinoti, 
nes girdėjau apie tai įvairiai pasakojant; vieni sako, kad 
jų esą labai daug, o kiti, — kad tikrųjų skitų mažai. Iš 
to, ką man parodė, galiu tiek pasakyti: tarp Boristenio ir 
Hipanio upių yra vieta, kuri vadinasi Eksampėjas. Aš ją 
anksčiau minėjau ir sakiau, kad ten yra kartaus vandens 
šaltinis, kuris, įsiliejęs į Hipanį, daro jo vandenį neįma- 
nomą gerti. Toje vietoje yra varinis indas, šešis kartus 
didesnis už tą kraterą, kuris, paaukotas Kleombroto sū- 
naus Pausanijo“?, stovi prie įėjimo į Pontą. Kas jo nema- 
tė, paaiškinsiu, koks jis: į tą skitų. indą lengvai telpa 
600 amtorų; jų sienų storis 6 pirštai. Vietiniai sako, kad 
jis esąs padarytas iš strėlių antgalių. Mat skitų kara- 

lius Ariantas, norėdamas sužinoti, kiek turi valdinių, 
įsakė kiekvienam atnešti po vieną strėlės antgalį. Kas 
neatneš, tą žadėjo nubausti mirtimi. Buvo sunešta baisi 
daugybė tų antgalių. Karalius nutarė iš jų ką nors pada- 
ryti ir palikti atminimui. Tad padirbdino tą indą ir pastatė 
toje Eksampėjo vietovėje. 

82. Tiek girdėjau apie skitų skaičių. Nuostabių dalykų 
šioje šalyje nėra, išskyrus tai, kad teka daug ir labai dide- 
lių upių. Bet pasakysiu, kuo verta stebėtis, be tų upių ir 
lygumų didumo: skitai rodo uoloje palei Tyro upę įspaus- 
tą Heraklio pėdą, panašią į vyro kojos pėdsaką, tik dvie- 
jų uolekčių dydžio. Tokia yra ta pėda. Dabar grįšiu prie 
savo ankstesnio pasakojimo. 

83 Kai Darijus ruošėsi žygiuoti prieš skitus ir siun- 
tinėjo įsakymus vieniems atsiųsti pėstininkų kariuomenės, 
kitiems — laivų, tretiems — statyti tiltą per Trakijos Bos- 
porą, Histaspo sūnus Artabanas, Darijaus brolis, prašė 
jokiu būdu nežygiuoti į Skitiją įrodinėdamas, kaip sunku 
esą skitus užpulti. Bet nors ir gerai patarė, Darijaus nejs- 
tengė perkalbėti. Artabanas liovėsi įtikinėjęs, o Darijus, 
kai viskas buvo paruošta, išžygiavo iš Sūzų. 

84. Tuo metu vienas persas — Ojobazas — paprašė Da- 
rijų palikti namie vieną iš trijų jo sūnų, turinčių eiti į 
karą. Šis atsakė, kad jam, kaip draugui ir nedaug pra- 
šančiam, paliksiąs visus sūnus. Ojobazas apsidžiaugė tikė- 
damasis, kad visi jo sūnūs bus atleisti nuo žygio. O ka- 
ralius įsakė tarnams nužudyti visus tris Ojobazo sūnus. 
Šitaip jie liko namie jo nužudyti. 

85. Darijus, išžygiavęs iš Sūzų, atkeliavo į tą Kal- 
chedono“? apylinkės dalį, kuri yra prie Bosporo. Mat ten 
buvo pastatytas tiltas. Iš čia, sėdęs į laivą, plaukė link 
Kianėjų uolų, kurios anksčiau, helėnų pasakojimu, judėju- 
sios. Užsilipęs ant aukšto kalno, jis gėrėjosi ta [Svetingąja] 
jūra. Iš tikrųjų yra ko ja gėrėtis. Juk tai nuostabiausia 
iš visų jūrų! Jos ilgis 11 100 stadijų, plotis pačioje pla- 
čiausioje vietoje 3300 stadijų. Sąsaurio plotis 4 stadijai. 
o siauros vandens juostos, vadinamos Bosporu, ilgis (ten 
buvo pastatytas tiltas) 120 stadijų. Bosporas tęsiasi iki 
Propontidės*7. Si, būdama 500 stadijų pločio ir 1400 sta- 
dijų ilgio, įsilieja į Helespontą. (Tai 7 stadijų pločio ir 
400 stadijų ilgio jūros sąsiauris.) Helespontas garma į 
vadinamosios Egėjo jūros gelmes. 

86. Tos jūros buvo išmatuotos šitaip: laivas per il- 
giausią vasaros dieną nuplaukia apytiksliai 70 000 sieks- 
nių, o naktį — 60 000 sieksnių. Iš Bosporo į Fasio žiotis 
(čia yra ilgiausia jūros vieta) plaukiant, praeina 9 die- 
nos ir 8 naktys. Tai sudaro 1 110 000 sieksnių, arba 11 100 
stadijų. Iš Sindikės į Temiskyrą prie Termodonto upės“* 
(čia yra plačiausia jūros vieta) plaukiama tris dienas ir 
dvi naktis. Tai bus 33000 sieksnių, arba 3300 stadijų. 
Taip aš išmatavau [Svetingąją] jūrą, Propontidę ir He- 
lespontą. Į [Svetingąją]jūrą įteka ežeras, nedaug ką ma- 
žesnis už pačią jūrą. Jis vadinasi Meotų ežeru, arba [Sve- 
tingosios| jūros motina. 

87. Pasigėrėjęs ta jūra, Darijus nuplaukė atgal prie 
tilto. Jį pastatė samietis architektas Mandroklis. Apžiū- 
rėjęs ir Bosporą, Darijus pastatė dvi baltojo marmuro 
stelas ir įrašė į vieną asiriškai, į kitą helėniškai visas sa- 
vo valdomas tautas (į karą vedė jas visas). Pėsčiųjų ir 
raitųjų žmonių, neskaitant laivų įgulų,— 700 000, laivų — 
600. Tas stelas vėliau bizantiečiai nusigabeno į savo polį 
ir iš jų pastatė Artemidės Ortijos aukurą — nesunaudojo 
tik vieno akmens, pilno asiriškų rašmenų: jis buvo palik- 
tas šalia Dioniso šventyklos Bizantijyje. Toji vieta, kur 
buvo pastatytas Bosporo tiltas, mano apskaičiavimu, tu- 
rėjo būti pusiaukelėje tarp Bizantijo ir prie sąsiaurio 
stovinčios šventovės“?. 

88. Darijus, patenkintas tiltu, jo statytoją Mandroklį 
apdovanojo daugybe visokių dovanų. Už dalį jų Mand- 
roklis užsakė paveikslą, kuriame būtų pavaizduota tilto 
statyba, karalius Darijus, sėdintis garbingiausioje vie- 
toje, ir tuo tiltu einanti kariuomenė. Paveikslą Mandrok- 
lis paaukojo Heros šventyklai, esančiai Samo saloje, ir 
šitaip po juo užrašė: 

Bosporą perjuosęs tiltu, Mandroklis kaip dovaną Herai 

Piešinį tiltui atmint dailų aukoja čionai. 

Sau jis uždėjo garbės vainiką ir šlovę samiečiams 

Pelnė išpildęs šventai Darijaus valią didaus. 


89. Tokį daiktą atminimui paliko tilto statytojas. Da- 
rijus, apdovanojęs Mandroklį, tiltu perėjo į Europą; jo- 
nėnams jis įsakė plaukti jūra iki Istro žiočių, ten jo pa- 
laukti ir laukiant statyti tiltą per Istrą. (Laivynui vado- 
vavo jonėnai, eoliečiai ir helespontiečiai.) Tad laivynas, 
praplaukęs Kianėjų uolas, traukė tiesiog į Istrą. Atplaukęs 

dvi dienas varėsi upe aukštyn, kol atsidūrė toje vietoje, 
kur upė skyla į kelias šakas, ir ten per upę pradėjo tiesti 
tiltą. Darijus, perėjęs tiltą, žygiavo per Trakiją ir, pri- 
ėjęs Tearo upės šaltinius, tris dienas ilsėjosi. 

90. Aplinkiniai žmonės pasakoja, kad Tearas iš visų 
upių geriausiai tinka gydymui — ypač žmonių ir arklių 
niežams gydyti. Jo šaltinių yra 38, ir visi išteka iš tos 
pačios uolos. Vieni jų šilti, kiti šalti. Kelias į juos tokio 
ilgio kaip iš Herėjos, esančios prie Perinto??, ir iš Apolo- 
nijos?!, plytinčios prie Svetingosios jūros,— kiekvienas 
dviejų dienų ilgio. Tearas įteka į Kontadesdo upę, Konta- 
desdas —į Agrianą, Agrianas — į Hebrą, o Hebras — į 
jūrą ties Enoso poliu??. 

91. Priėjęs tą upę, Darijus ilsėjosi ir, gėrėdamasis jos 
vandeniu, pastatė stelą su tokiu užrašu: „,„Tearo upės šal- 
tiniai teikia geriausią ir puikiausią vandenį iš visų upių. 
Ir pas juos buvo atkeliavęs, žygiuodamas į Skitiją, ge- 
riausias ir šauniausias iš visų Žmonių — Darijus, Histas- 
po sūnus, persų ir viso žemyno karalius.“ Taip buvo už- 
rašyta. 

92. Iš čia žygiuodamas, Darijus priėjo kitą upę; ji 
vadinasi Artiskas, teka per odrisų kraštą". Prie tos upės 
jis štai ką padarė: parodė kariams vietą ir įsakė kiekvie- 
nam vyrui paimti po akmenį ir sunešti juos į tą vietą. Kai 
įsakymas buvo įvykdytas, toje vietoje išdygo dideli ak- 
menų kalnai. Juos palikęs, Darijus žygiavo toliau. 

93. Prieš ateidamas prie Istro, jis užkariavo getus?“, 
tikinčius, kad žmogus esąs nemirtingas. Mat Salmidese75 
gyvenantys trakai ir anapus Apolonijos bei Mesambri- 
jos?? polių įsikūrę vadinamieji skirmiadai ir nipsėjai Da- 
rijui pasidavė nesipriešindami, o getai, kurie visai be 
reikalo pasipriešino, tuojau buvo pavergti, nors jie yra 
iš visų trakų narsiausi ir doriausi. 

94. Zmogaus nemirtingumą getai įsivaizduoja šitaip: 
jie tariasi ne mirštą, o einą pas dievą Salmoksį'?. Kai 
kurie iš jų tą patį dievą vadina Gebeleidžiu. Kas penkeri 
metai getai siunčia burtų keliu vieną saviškį pas Sal- 
moksį paprašyti jį, ko tuo laiku reikia. Siunčia šitaip: 
vieni vyrai laiko tris ietis, kiti čiumpa už rankų ir kojų 
siunčiamąjį pas Salmoksį, išmeta aukštyn, kad kristų ant 
iečių. Jeigu Žmogus, iečių pervertas, miršta, jie mano, 
kad dievas yra palankus, jei nemiršta, tai kaltina pasiun- 

tinį sakydami, kad jis blogas žmogus, ir siunčia kitą, įdavę 
dar gyvam savo pavedimus. Tie patys trakai šaudo iš lan- 
kų į žaibą ir perkūną grasindami dievui, nes, išskyrus sa- 
vąjį, nepripažįsta jokio kito dievo. 

95. Kaip sužinojau iš helėnų, gyvenančių Helesponte 
ir Ponte, tas Salmoksis buvęs žmogus ir vergavęs Same 
pas Mnesarcho sūnų Pitagorą. Paskui tapęs laisvas, su- 
sikrovęs didelius turtus ir grįžęs į savo kraštą. Kadangi 
trakai tais laikais gyveno vargingai ir buvo kvailoki, o 
Salmoksis jau buvo susipažinęs su jonėnų gyvenimo būdu 
ir geresniais papročiais negu trakų — juk jam teko ben- 
drauti su helėnais ir ypač su išmintingiausiu jų vyru 
Pitagoru,— jis įsirengęs menę vyrams puotauti ir, pa- 
sikvietęs kilmingiausiuosius, vaišindamas įtikinėdavęs, jog 
nei jis pats nemirsiąs, nei jo svečiai, nei jų vaikai — visi 
nukeliausią į tokią vietą, kur gyvensią amžinai ir turė- 
sią visokių gėrybių. Šitaip kalbėdamas ir elgdamasis, jis 
pasistatydinęs požeminį būstą. Kai būstas buvęs baigtas, 
Salmoksis pasislėpęs nuo trakų. Tame požeminiame būste 
jis gyvenęs trejus metus Trakai jo pasigedę ir apraudo- 
ję kaip mirusį. Ketvirtaisiais metais jis vėl pasirodęs tra- 
kams, ir jie patikėję tuo, ką buvo aiškinęs Salmoksis. Štai 
ką, sako, jis padaręs. 

96. Tuo pasakojimu ir požeminio būsto buvimu negaliu 
nei tikėti, nei netikėti, tik manau, kad Salmoksis gyveno 
daug anksčiau už Pitagorą. Man vis tiek, ar tas Salmo- 
ksis buvo žmogus, ar vietinis getų dievas. Štai tokius 
getus Darijus užkariavo ir privertė žygiuoti kartu su vi- 
sa kariuomene. 

97. Atkeliavęs su pėstininkais prie Istro ir su visais 
persikėlęs per upę, Darijus liepė jonėnams tiltą išardyti ir 
kartu su visais jūrininkais eiti sausuma paskui jį. Jonė- 
nams jau ruošiantis tiltą ardyti, Kojas, Erksandro sūnus, 
mitilėniečių vadas, pasiteiravęs, ar Darijui bus malonu 
išklausyti bent kieno nuomonę, šitaip jam pasakė: „O ka- 
raliau, tu rengiesi žygiuoti į šalį, kurioje nepamatysi nei 
apsėtų plotų, nei gyvenamų polių. Todėl tą tiltą palik 
stovėti; jam saugoti paskirk tuos, kurie jį pastatė. Jeigu 
mums, susiradus skitus, viskas pavyks gerai, tai turėsime 
per kur grįžti, o jeigu negalėsime jų rasti, tai saugiai 
atsitrauksime. Aš nemanau, kad mus skitai nugalės, bet 
galime jų nerašti ir klaidžiodami patirti nelaimių. Galėtų 

kas nors pasakyti, kad taip kalbu norėdamas čia pasilikti, 
bet aš, karaliau, pasakiau savo nuomonę todėl, kad ma- 
nau, jog ji teisinga, o pats nepasiliksiu, žygiuosiu su ta- 
vimi.“ Darijui labai patiko toji nuomonė ir šitaip atsakė: 
„Lesbieti, kai laimingai grįšiu namo, būtinai ateik pas 
mane, kad už gerą tavo patarimą galėčiau atsilyginti ge- 
rais darbais.“ 

98. Taip pasakęs, Darijus užmezgė ant botago šešias- 
dešimt mazgų ir, pasišaukęs jonėnų tironus, jiems pa- 
sakė: „Jonėnai, aš atšaukiu savo nurodymą nugriauti til- 
tą. Imkite šitą botagą ir šitaip darykite: kai tik pamatysi- 
te, kad aš su kariuomene jau išžygiavau prieš skitus, nuo 
to laiko kasdien atriškite po vieną mazgą. Jeigu per tą 
laiką negrįšiu ir visi mazgai bus atrišti ir šitaip atskai- 
čiuotos dienos, plaukite namo. Iki to laiko saugokite til- 
tą, stropiai juo rūpinkitės, nes aš pakeičiau savo nuomo- 
nę. Taip darydami, man labai įsiteiksite.“ Šitai pasakęs, 
Darijus išžygiavo. 

99. Trakija už skitų šalies išsikišusi į jūrą, o skitų 
šalis prasideda ten, kur jūra sudaro įlanką ir kur įteka 
Istras (jo žiotys atkreiptos į pietryčius). Aš dabar nupa- 
sakosiu Skitijos pajūrį pradėdamas nuo Istro, kad galėčiau 
nustatyti jos ilgį. Nuo Istro jau turime senąją Skitiją, be- 
sitesiančią į pietus iki vadinamojo Karkinitidės polio. Nuo 
jo einant tolyn pajūriu, šalis darosi kalnuota ir išsikišusi 
į jūrą. Nuo čia iki atšiauriojo Chersoneso?š gyvena taurų 
gentis. Tas Chersonesas išsikiša į jūrą rytų pusėn. Mat 
du trečdalius Skitijos supa jūra (rytuose ir pietuose), 
panašiai kaip Atiką. Taurai gyvena toje Skitijos dalyje, 
kuri atitinka Atiką, jeigu tartume, kad ne atikiečiai, o 
kita kuri gentis gyventų Sunijo kyšulyje, išlindusiame į jū- 
rą, kitaip tariant, plote nuo Toriko demo iki Anatlisto demo, 
žinoma, jei galima mažus daiktus lyginti su dideliais. 
Tokia yra taurų šalis. Kas nėra plaukęs pro tas Atikos 
vietas, tam pateiksiu kitą palyginimą: panašiai būtų, jei- 
gu Japygijoje nuo Brentesijo uosto'? iki Tarento gy- 
ventų, užsiėmę žemės, ne japygai, o kuri kita gentis. Salia 
šių palyginimų galėčiau pateikti daug kitų pavyzdžių, 
iš kurių būtų aišku, į ką panaši taurų šalis. 

100. Einant tolyn nuo taurų, vėl gyvena skitai iš da- 
lies į rytus tolyn jūros pakrante, iš dalies į vakarus nuo 
Kimerijos Bosporo ir Meotų ežero iki Tanajo upės, kuri 

įteka į to ežero tolimiausią kampą. Nuo Istro einant gi- 
lyn į žemyną, Skitija ribojasi pirmiausia su agatirsais, 
toliau — su neurais, dar toliau — su androiagais ir paga- 
liau — su melanchlenais. 

101. Skitija yra keturkampė ir dviejose pusėse lei- 
džiasi į jūrą, todėl susidaro vienodas atstumas ir einant 
į žemyno pusę, ir pajūriu. Mat nuo Istro iki Boristenio — 
dešimt dienų kelio, nuo Boristenio iki Meotų ežero — vėl 
dešimt, o nuo pajūrio iki melanchlenų, gyvenančių anapus 
skitų,— dvidešimt dienų kelio. Vienos dienos kelią pri- 
lyginu dviem šimtams stadijų. Vadinasi, skitų pajūris 
skersai būtų 4000 stadijų ilgio, o išilgai tolyn į žemyną — 
vėl 4000 stadijų. Tokio didumo yra ši šalis. 

102. Skitai, nutarę, kad vieni neįstengs atviroje kovoje 
atremti Darijaus kariuomenės, išsiuntinėjo pasiuntinius 
pas savo kaimynus. Kaimynų karaliai tuo metu susirinkę 
svarstė, ką daryti, kad atžygiuoja didelė kariuomenė. Ten 
buvo suėję taurų, agatirsų, neurų, androftagų, melanch- 
lenų, gelonų, budynų ir sauromatų karaliai. 

103. Taurų papročiai yra tokie: deivei mergelei paau- 
koja iš sudužusio laivo išsigelbėjusius jūrininkus ir šiaip 
vėjų atblokštus helėnus, kuriuos tik sučiumpa. Aukoja ši- 
taip: pirma, atlikę tam tikras apeigas, su lazda trenkia 
tokiam per galvą ir užmuša. Vieni sako, kad užmuštųjų 
kūnus jie numeta nuo stačios uolos į jūrą (šventovė pas- 
tatyta ant stačios uolos), o galvas prikala prie stulpų; 
kiti teigia, kad su galva daro tą patį, o kūnus ne meta 
žemyn, bet užkasa į žemę. Taurai sako, jog deivė, kuriai 
jie aukoja, esanti Agamemnono duktė Itigenija*?. Su pa- 
imtais priešais jie šitaip elgiasi: kiekvienas, nupjovęs prie- 
šui galvą, parsineša namo, užmauna ant ilgo smaigo ir 
iškelia virš stogo, dažniausiai aukščiau kamino. Jie tvir- 
tina, kad tos ore tabaluojančios galvos saugančios namą. 
Verčiasi karais ir plėšikavimais. 

104. Agatirsaiš! yra labiausiai išlepę, mėgsta auksinius 
papuošalus. Jie visomis moterimis naudojasi bendrai, kad 
visi būtų broliai ir, būdami saviškiai, nepavydėtų vieni 
kitiems, nesipyktų. Kiti jų papročiai tokie kaip trakų. 

105. Neurų papročiai skitiški. Skaičiuojant vieną žmo- 
nių kartą atgal nuo Darijaus žygio, jie buvo priversti pa- 
likti savo šalį dėl gyvačių. Ne tik pačioje šalyje jų pri- 
viso, bet dar daugiau jų atšliaužė iš dykumos, esančios 

šalies viduryje. Dėl to neurai paliko savo kraštą ir apsi- 
gyveno budynų šalyje. Atrodo, jie yra burtininkai. Mat 
skitai ir Skitijoje gyvenantys helėnai tvirtina, jog kas- 
met kiekvienas neuras keletui dienų pavirstąs vilku ir 
paskui vėl atvirstąs žmogumi. Manęs tokios jų kalbos 
neįtikina, bet jie vis tiek savaip įrodinėja ir net prisieki- 
nėja. 

106. Androfagų papročiai žiauriausi iš visų Žmonių: 
jie nežino, kas yra teisingumas, ir neturi jokių įstatymų. 
Tai klajokliai. Drabužius dėvi panašius į skitų, bet kalba 
jų kitokia. Tuose kraštuose tik jie vieni valgo Žmogieną. 

107. Melanchlenai dėvi juodus drabužius, todėl jie 
taip vadinami. Jų papročiai skitiški. 

108. Budynai — didelė ir gausi gentis. Visų jų akys 
mėlynos ir plaukai rudi. Jų šalyje yra viena medinė tvir- 
tovė vardu Gelonas. Kiekvienos jo sienos ilgis 30 stadijų. 
Tos sienos aukštos ir medinės. Namai ir šventyklos taip 
pat medinės. Šventyklos helėniškos, helėnų dievams 
skirtos. Jose stovi medinės statulos, aukurai. Kas treji 
metai jie švenčia Dioniso šventę ir rengia bakchanalijas. 
Mat gelonai kilę iš helėnų: išvyti iš pajūrio prekybos 
vietų, apsigyveno pas budynus. Jų kalba yra skitų ir he- 
lėnų kalbų mišinys. 

109. Budynų ir kalba skiriasi nuo gelonų kalbos, ir 
gyvenimo būdas kitoks. Mat senieji gyventojai budynai 
yra „klajokliai. Tik jie vieni iš visų tos šalies gyventojų 
maitinasi eglių kankorėžiais, o gelonai dirba žemę, valgo 
duoną, augina vaismedžius. Jie nepanašūs į budynus nei 
savo išvaizda, nei odos spalva. Bet helėnai ir gelonus 
vadina budynais. Tai neteisinga. Jų visa šalis apaugusi 
įvairiais tankiais miškais. Tų miškų tankumyne yra di- 
delis ežeras, o aplinkui — nendrių priaugusios pelkės. Ta- 
me ežere veisiasi ūdros, bebrai ir kitokie žvėreliai ketur- 
kampiu snukiu. Jų kailiukus prisisiuva prie kailinių, o 
jų T lytinius organus vartoja kaip vaistus įsčioms 
gydyti. 

110. Apie sauromatus štai kas pasakojama. Kai helė- 
nai kariavo su amazonėmis (amazones skitai vadina 
oiorpata; helėnų kalba tai reiškia „vyrų žudikės“, nes 
„Oior“ reiškia „vyras“, 0 „pata“ —,,žudyti“), pagal pa- 
davimą, helėnai, laimėję kovą prie Termodonto, įsisodinę 
į tris laivus paimtąsias į nelaisvę amazones ir išplaukę. 

Jūroje tos amazonės užpuolusios ir išžudžiusios visus vy- 
rus. Apie laivus jos nenusimaniusios, nemokėjusios nau- 
dotis nei vairu, nei burėmis, nei irklais. Todėl, vyrus 
išžudžius, jas nešioję vėjai ir bangos, kol buvusios nu- 
blokštos į Kremnus prie Meotų ežero. Kremnai yra lais- 
vųjų skitų žemėje. Ten amazonės išlipusios iš laivų ir 
keliavusios pėsčiomis iki gyvenamųjų vietų. Užtikusios 
arklių kaimenę, jos pasigrobusios arklius ir raitos ėmu- 
sios plėšti skitų kraštą. 

111. Skitai niekaip negalėję suprasti, kas čia per pa- 
darai: ir jų kalba, ir apranga, ir giminė buvo nežinoma. 
Tad stebėjęsi nesuvokdami, iš kur tokios žmogystos — 
net palaikę jas žvaliais jaunuoliais ir stoję su jomis į 
kovą. Po kovos iš rastų lavonų supratę, kad čia moterys. 
Tada skitai nutarę moterų daugiau nežudyti ir pasiųsti 
pas jas maždaug tiek pat jaunikaičių, kiek spėję esant 
amazonių. Jaunikaičiams liepę pasistatyti stovyklą netoli 
tų moterų ir viską daryti taip, kaip jos darysiančios; bet 
jeigu jos imsiančios vytis, jie turį ne kovoti, o bėgti. 
Kai jos liausiančios vytis, jie grįšią ir vėl pasistatysią 
stovyklą. Šitaip sugalvoję skitai, norėdami iš jų susi- 
laukti vaikų. 

112. Nusiųstieji jaunikaičiai elgęsi taip, kaip buvo 
liepti. Amazonės, supratusios, kad jie atvykę neturėdami 
piktų kėslų, davusios jiems ramybę. Abi stovyklos ėmu- 
sios kasdien vis labiau artėti. Jaunikaičiai, kaip ir ama- 
zonės, neturėję nieko daugiau, kaip tik ginklus ir arklius, 
gyvenę, kaip ir jos, iš medžioklės ir plėšimų. 

113. Vidurdienį amazonės štai ką darydavusios. Išsi- 
skirstydavusios pavieniui arba po dvi, kad toliau viena 
nuo kitos atliktų gamtos reikalus. Pamatę ir skitai ėmę 
taip elgtis. Kai kažkuris jų kartą užkalbinęs atsiskyrusią 
amazonę, toji jo neatstūmusi ir jam atsidavusi. Susikal- 
bėti jiedu negalėję, nes nesupratę vienas kito kalbos, bet 
rankos mostu ji parodžiusi, kad jis ateitų čia rytoj ir at- 
sivestų kitą, ženklais aiškindama, jog jos būsiančios 
dvi — ji atsivesianti draugę. Jaunikaitis parėjęs ir viską 
papasakojęs kitiems. Rytojaus dieną į tą pačią vietą at- 
ėjęs jis pats ir atsivedęs kitą. Ten radę jau laukiančias 
dvi amazones. Tai sužinoję, kiti jaunikaičiai ir patys pri- 
sivilioję amazones. 

114. Tada jie sujungę abi stovyklas ir gyvenę drauge, 
kiekvienas turėdamas žmoną tą, kuri jam pirmoji atsi- 
davusi. Vyrai moterų kalbos negalėję išmokti, bet mo- 
terys vyrų kalbą supratusios. Kai jau galėję susikalbė- 
ti, vyrai amazonėms pasakę: „Mes turime tėvus, turime 
turto. Ilgiau šitaip gyventi negalime, nes privalome grįž- 
ti pas saviškius ir gyventi su jais. Jūs būsite mūsų 
žmonos, jokių kitų. žmonų neimsime.“ Į tai jos atsakiu- 
sios: „Mes negalėtume gyventi su jūsų moterimis, nes 
pratusios kitaip gyventi. Mes šaudome iš lanko, mėtome 
ietis ir jodinėjame, o moteriškų darbų nemokame. Jūsų 
moterys nedaro to, ką mes darome. Jos, sėdėdamos ve- 
žimuose, dirba moterų darbus, neina nei medžioti, nei 
niekur kitur. Tad negalėtume su jomis sugyventi. Bet 
jei norite turėti mus už žmonas ir garbingi būti, eikite 
pas tėvus, atsiimkite savo dalį, o paskui čia grįžkite ir 
gyvenkite nuo jų atskirai.“ 

115. Jaunikaičiai jų paklausę ir taip padarę. Kai, at- 
siėmę savo dalį, jie grįžę pas amazones, tos jiems pasa- 
kiusios: ,„Mus ima baimė ir siaubas, kad reikės gyventi 
šioje šalyje: iš jūsų atėmėme tėvus, padarėme daug ža- 
los jūsų Žemei. Bet kadangi norite, kad būtume jūsų 
žmonos, padarykime šitaip: iškeliaukime iš šitos žemės 
ir, persikėlę per Tanajo upę, ten apsigyvenkime.“ 

116. Jaunikaičiai ir tada paklausę. Persikėlę per Ta- 
najį, jie tris dienas ėję į rytus nuo šios upės ir tris die- 
nas į šiaurę nuo Meotų ežero. Atkeliavę į tą kraštą, ku- 
riame ir dabar gyvena, čia įsikūrę. Nuo tada sauromatų 
moterys laikosi senovės papročių: joja į medžioklę su 
vyrais arba vienos be vyrų, žygiuoja į karą ir dėvi tuos 
pačius drabužius kaip ir vyrai. 

117. Sauromatų kalba skitiška, bet negryna jau nuo 
senovės, nes amazonės nebuvo gerai jos išmokusios. Su 
vedybomis taip yra: nė viena mergina neišteka tol, kol 
užmuša priešą vyrą. Kai kurios taip ir pasensta netekė- 
jusios, nes negali patenkinti papročių. 

118. Pas visų šių genčių karalius, susirinkusius pa- 
sitarti, atvyko skitų pasiuntiniai ir išdėstė, kad persų ka- 
ralius, užkariavęs visas gentis aname žemyne, nutiesė 
tiltą per Bosporo sąsiaurį, perėjo į šitą žemyną ir, pa- 
vergęs trakus, stato tiltą per Istrą, norėdamas ir čia vis- 
ką pavergti: „Jūs nesėdėkite nuošaly rankas sudėję ir 

neleiskite mums žūti. Susitarę vieningai pasitikime už- 
puoliką. Jeigu taip nedarysite, tai mes spaudžiami arba 
paliksime savo šalį, arba vietoje susitarsime su priešu. 
Ką gi kita galime daryti, jei jūs nesiryšite mums pagel- 
bėti?! Jums nuo to nė kiek nebus lengviau: persai ateis 
ir pas jus, kaip atėjo pas mus,— užkariavę mus, nepasi- 
gailės ir jūsų. Savo Žodžius mes patvirtinsime svariu 
įrodymu: jei persai žygiuotų tik prieš mus, trokšdami at- 
keršyti už tai, kad buvo pavergti, tai turėtų visų kitų 
genčių nepulti, tiesiog žygiuoti į mūsų kraštą. Tada vi- 
siems būtų aišku, kad žygiuoja prieš skitus, o ne prieš 
kuriuos kitus. Bet dabar jie, persikėlę į šį žemyną, pa- 
vergia visus, kuriuos tik pakeliui užtinka: jau užkariavo 
ten visus trakus, taip pat mūsų kaimynus getus.“ 

119. Skitams visa tai pranešus, susirinkę karaliai ėmė 
svarstyti, ir nuomonės pasidalijo per pusę: gelonas, bu- 
dynas ir sauromatas susitarė skitams padėti, o agatirsas, 
neuras, androfagas, melanchlenas ir taurų karalius šitaip 
skitams atsakė: „Jeigu jūs nebūtumėte anksčiau darę 
persams skriaudų ir nebūtumėte pirmieji jų užpuolę, tai 
būtumėte teisūs prašydami to, ko prašote, ir mes, jūsų 
paklausę, pasielgtume taip, kaip ir jūs. Bet dabar jūs, 
be mūsų žinios įsiveržę į jų žemę, valdėte persus tiek 
ilgai, kiek dievas jums leido, ir jie dabar, to paties die- 
vo kurstomi, tuo pačiu atsilygina jums. O mes nei tada 
tiems žmonėms nieko blogo nedarėme, nei dabar pir- 
mieji stosime prieš juos. Bet jeigu jie įsiverš į mūsų ša- 
lį ir pradės plėšti, nesitaikstysime su jais. Kol tai įvyks, 
liksime namie. Mat mes manome, kad persai žygiuoja 
ne prieš mus, o prieš tų nedorybių kaltininkus.“ 

120. Tai išklausę, skitai nutarė į atvirą kovą nestoti, 
nes sąjungininkai atsisakė padėti, ir iš lėto tvarkingai 
trauktis, pakeliui užtiktus šulinius ir šaltinius užpilti že- 
mėmis ir žolę sunaikinti. Taip pat nutarė pasidalyti į dvi 
dalis: prie vienos jų dalies, vadovaujamos Skopasio, tu- 
rėjo prisijungti sauromatai. Jei persai žygiuos prieš 
juos, jie turi trauktis Tanajo upės link palei Meotų eže- 
rą, 0 jei priešai pradės trauktis,— juos persekioti. Šita 
kariuomenė priklausė vienai iš trijų Skitijos dalių ir ga- 
vo nurodymą eiti tuo keliu. Kitos dvi Skitijos dalys —- 
didžioji, valdoma Idantirso, ir trečioji, kurioje karaliavo 
Taksakis,— susijungusios ir priėmusios į savo tarpą 

gelonus su budynais, turėjo trauktis vienos dienos kelio 
atstumu nuo persų ir daryti tai, kas nutarta. Pirmiausia 
jie turėjo įvilioti persus į žemes tų genčių, kurios atsisa- 
kė padėti, ir juos sukiršinti. Jeigu tie nepanorėjo stoti į 
karą su persais, tai tegul prieš savo valią pakariauja su 
priešu. Paskui toji kariuomenė turėjo grįžti į savo kraš- 
tą ir pulti, jei tai bus reikalinga. 

“121. Šitaip nutarę, skitai pasitiko Darijaus kariuome- 
nę į priekį pasiuntę žvalgus — geriausius savo raitelius. 
Kibitkas su žmonomis ir vaikais, gyvulius, išskyrus tuos, 
kurie bus reikalingi maistui, pasiuntė į priekį ir liepė va- 
rytis tolyn į šiaurę. 

122. Tad gurguolės važiavo priekyje, o skitų Žvalgai, 
atradę persus maždaug trijų dienų atstumu nuo Istro, 
pasistatė stovyklą vienos dienos atstumu nuo jų ir pradė- 
jo naikinti visus augalus. Persai, pamatę skitų raitelius, 
pradėjo eiti jų pėdsakais, nes tie visą laiką traukėsi. Pas- 
kui persai užtiko vieną skitų kariuomenės dalį ir ėmė vy- 
tis ją į rytus Tanajo link. Kai skitai persikėlė per upę, 
paskui juos persikėlė persai ir vijosi skitus tol, kol, pe- 
rėję sauromatų kraštą, atėjo pas budynus. 

123. Zygiuodami per skitų ir sauromatų šalį, persai 
neturėjo ką plėšti, nes žemė buvo tuščia ir nedirbama. 
Bet kai įsiveržė į budynų kraštą, užtiko medinę tvirto- 
vę, iš kurios budynai buvo pasitraukę, ir ją padegė. Tai 
padarę, žygiavo tolyn skitų pėdsakais, kol priėjo dyku- 
mą. Joje žmonės negyvena; ji yra anapus budynų į šiau- 
rę ir užima septynių dienų kelio plotą. Ana»us dykumos 
gyvena tisagetai; iš ten išteka keturios didelės upės; per- 
bėgusios meotųš2ž žemę, jos įsilieja į Meotų -ežerą. Jų var- 
dai tokie: Likas, Oaras, Tanajis, Sirgis8?. 

124. Priėjęs dykumą, Darijus liovėsi vijęsis priešus 
ir apsistojo su kariuomene prie Oaro upės. Čia jis ėmė 
statyti aštuonis įtvirtinimus: vieną nuo-kito vienodu at- 
stumu — maždaug 60 stadijų tarpais. Jų griuvėsiai ir 
mano laikais tebėra. Kol Darijus čia darbavosi, jo per- 
sekiojamieji skitai apėjo jį iš šiaurės ir grįžo į Skitiją. 
Staiga dingus skitams ir niekur daugiau nepasirodant, 
Darijus metė įpusėtus statyti sutvirtinimus ir apsisukęs 
patraukė į vakarus manydamas, kad ten yra visa skitų 
kariuomenė ir kad skitai pabėgo į vakarus. 

125. Darijus nuskubėjo su kariuomene į Skitiją, ap- 
tiko abi susijungusias skitų kariuomenės dalis ir ėmė jas 
vytis. Bet skitai visą laiką buvo jo priekyje vienos die- 
nos atstumu. Kai Darijus nenustojo vijęsis, skitai pasiel- 
gė kaip buvo numatę: pasitraukė į žemes tų, kurie buvo 
atsisakę jiems padėti, — pirmiausia į melanchlenų šalį. 
Kai įsiveržę skitai su persais juos išgąsdino, skitai nu- 
viliojo persus į androfagų žemę; išgąsdinę androfagus, 
jie patraukė į neurų šalį, o kai šie irgi buvo išgąsdinti, 
nuėjo pas agatirsus. Tie, pamatę išsigandusius kaimynus 
bėgančius nuo skitų, pasiuntė šauklį pas skitus, kol šie 
dar neįsiveržė, su draudimu skitams įžengti į jų valdas. 
Agatirsai pagrasino pulsią skitus, jei šie mėgins įsiveržti 
į jų kraštą. Tai paskelbę, jie nuskubėjo su kariuomene 
prie savo pasienio, ketindami atmušti puolimą. O melan- 
chlenai, androfagai, neurai nedrįso pasipriešinti įsiver- 
žusiems skitams ir persams. Užmiršę savo ankstesniuo- 
sius grasinimus, jie pilni baimės bėgo tolyn į šiaurę, į 
dykumą. Bet skitai neįsiveržė pas agatirsus, uždraudu- 
sius jiems tai padaryti, ir persus iš neurų krašto vėl 
nusiviliojo į savąją šalį. 

126. Kai šitoks karas truko ilgą laiką ir nebuvo ma- 
tyti jo galo, Darijus pasiuntė vieną raitelį pas skitų ka- 
ralių Idantirsą, kad šitaip pasakytų: „Keistuoli, ko visą 
laiką bėgi, nors galėtum daryti viena iš dviejų: jei ta- 
riesi galįs su mano pajėgomis susiremti, tai sustok ir, 
paliovęs bastytis, kaukis su manimi. O jeigu prisipažįsti 
esąs per silpnas, tai paliauk lakstęs ir ateik tartis su sa- 
vo valdovu, atsinešdamas dovanų žemės ir vandens“4. 

127. Į tai skitų karalius Idantirsas šitaip atsakė: „Aš 
ne toks, perse: dar niekada nebėgau nuo žmogaus iš 
baimės ir dabar nuo tavęs nebėgu. Aš elgiuosi taip, kaip 
ir taikos metu. Paaiškinsiu, kodėl tuojau pat nestoju su 
tavimi į kovą: mes neturime nei miestų, nei dirbamų že- 
mių, mums nėra ko bijoti, kad jie bus paimti ar nunio- 
koti, todėl ir nėra reikalo greičiau su jumis stoti į ko- 
vą. O jeigu jau būtina jums su mumis susiremti, tai mes 
turime protėvių kapus: susiraskite juos ir pamėginkite 
sunaikinti. Tada sužinosite, ar su jumis kovosime dėl 
kapų, ar ne. Anksčiau su tavimi nesusiremsime, jei ne- 
turėsime tinkamos priežasties. Tai tiek apie kovą. O vie- 

ninteliais mūsų valdovais aš laikau tik savo protėvį Dze- 
usą ir skitų karalienę Hestiją. O tau vietoj žemės ir van- 
dens atsiųsiu tokių dovanų, kokių esi vertas. O kad tu 
sakaisi esąs mano valdovas, klius tau nuo manęs!“ Toks 
buvo skitų atsakymas. 

128. Sauklys su tokiu atsakymu iškeliavo pas Dari- 
jų. Skitų karaliai, išgirdę žodį „vergija“, smarkiai pasi- 
piktino. Tą kariuomenės dalį, kurioje buvo sauromatai 
ir kuriai vadovavo Skopasis, jie pasiuntė derėtis su jo- 
nėnais, paliktais saugoti tilto per Istrą. Kiti, likę vieto- 
je, ryžosi persų daugiau nebevedžioti aplink ir pulti juos 
kiekvieną kartą, kai tik tie išeis ieškoti maisto. Taip ski- 
tai ir darė tykodami, kol Darijaus kariai išeis maisto 
ieškoti. Skitų raiteliai visą laiką nuvydavo persų raite- 
lius, šie bėgdavo, kol susitikdavo savo pėstininkus, ei- 
nančius jiems į pagalbą. Tada skitai, nuviję raitelius, 
grįždavo, nes bijojo pėstininkų. Tokius puolimus skitai 
ruošdavo ir naktimis. 

129. Paminėsiu vieną nuostabų dalyką, kuris per- 
sams padėdavo, o puolantiems Darijaus stovyklą skitams 
kliudydavo, tai asilų bliovimas ir mulų išvaizda. Mat, 
kaip jau minėjau, skitų Žemėje nesiveisia nei asilai, nei 
mulai. Visame jų krašte dėl šalčių iš viso nėra nei asi- 
lų, nei mulų. Taigi asilai bliaudami trikdė skitų raite- 
lius. Dažnai, puolant jiems persus, arkliai, išgirdę asilų 
bliovimą, imdavo baidytis, gręžiodavosi, iš nustebimo 
karpydavo ausimis, nes niekada nebuvo girdėję tokio 
balso ir nematę tokio gyvulio. Beje, tai tik trumpą laiką 
padėdavo persams kovoti. 

130. Skitai, matydami persų sąmyšį ir norėdami, kad 
jie Skitijoje pasiliktų ilgesnį laiką ir, visko  stokodami, 
dar labiau kankintysi, darė šitaip: palikę dalį gyvulių su 
piemenimis, pasitraukdavo į kitą vietą. Užėję persai pa- 
grobdavo gyvulius ir didžiuodavosi savo sėkme. 

131. Sitaip atsitikdavo dažnai. Darijaus padėtis darė- 
si kebli, ir jis nežinojo, ką daryti. Skitų karaliai, tai žino- 
dami, nusiuntė pas jį šauklį su tokiomis dovanomis: pau- 
kščiu, pele, varle ir penkiomis strėlėmis. Persai pasiun- 
tinį paklausė, ką tos dovanos reiškia. Šis atsakė, kad 
jam buvo liepta tik nunešti dovanas ir kuo greičiausiai 
grįžti, o persai, jei yra protingi, patys turėtų suprasti, 
ką jos reiškia. Tai išgirdę, persai ėmė tartis. 

132. Darijaus nuomone, skitai jam pasiduodą su že- 
me ir vandeniu. Jis samprotavo šitaip: pelė gyvena že- 
mėje ir maitinasi jos vaisiais kaip ir žmogus; varlė gy- 
vena vandenyje; paukštis labiausiai panašus į žirgą; su 
strėlėmis jie atiduodą savo karinę galią. Tokią nuomonę 
pareiškė Darijus. Visai priešingai manė Gobrijas, vie- 
nas iš septynių vyrų, nuvertusių magą. Dovanų reikšmę 
jis aiškino šitaip: „(O persai, jeigu jūs kaip paukščiai ne- 
nuskrisite į padanges arba kaip pelės nesulįsite į Žemę, 
arba kaip varlės nesušoksite į vandenį, tai negrįšite na- 
mo, nes jus pervers šitos strėlės.“ 

133. Sitaip persai aiškinosi tas dovanas. Tuo tarpu 
viena dalis skitų, kuriai anksčiau buvo įsakyta eiti sar- 
gybą palei Meotų ežerą, o vėliau — susisiekti su jonė- 
nais, esančiais palei Istrą, atkeliavusi prie tilto, šitaip 
pareiškė: „Jonėnai, mes jums suteiksime laisvę, jei mū- 
sų paklausysite. Girdėjome, kad Darijus liepė jums sau- 
goti tiltą tik šešiasdešimt dienų, ir, jeigu jis per tą laiką 
negrįš, plaukti namo. Jei taip padarysite, tai nei Darijui, 
nei mums nenusikalsite. Taigi išlaukite nustatytąjį dienų 
skaičių ir plaukite namo.“ Jonėnams pažadėjus taip pa- 
daryti, skitai tuoj pasitraukė. 

134. Savo šalyje likę skitai, nusiuntę Darijui dova- 
nas, išrikiavo raitelius ir pėstininkus kovoti su persais. 
Jiems išsirikiavus, tarp eilių pranėrė kiškis. Pamatę kiš- 
ki, visi ėmė jį vytis. Kai šurmuliuodami skitai pradėjo 
šaukti, Darijus paklausė, ko priešai taip triukšmauja. 
Sužinojęs, kad jie gaudo kiškį, savo nuolatiniams pašne- 
kovams taip pasakė: „Šitie žmonės mus visai niekina. 
Man atrodo, kad Gobrijas sakė teisybę apie skitų dova- 
nas. Kadangi dabar jau ir man pačiam taip atrodo, rei- 
kia gerai apsvarstyti, kaip iš čia sveikiems namo grįžti.“ 
Į tai Gobrijas atsakė: „O karaliau, aš jau buvau girdėjęs, 
kaip sunku su skitais kariauti, o čia atžygiavęs dar la- 
biau įsitikinau, kai pamačiau, kaip jie iš mūsų tyčiojasi. 
Man atrodo, reikia taip padaryti: kai ateis naktis, uždeg- 
ti visas ugnis, kaip paprastai darome, palikti likimo va- 
liai silpniausius kareivius ir, pririšus visus asilus, pasi- 
traukti, kol skitai dar neatėjo prie Istro išardyti tilto 
arba jonėnai nenutarė mums ką bloga padaryti.“ 

135. Šitaip patarė Gobrijas. Kai atėjo naktis, Dari- 
jus taip ir padarė: silpnus vyrus ir tuos, kurių žuvusių 

mažiausiai gailėjo, taip pat visus pririštus asilus pali- 
ko stovykloje. Asilus paliko, kad jie bliautų, o žmones — 
dėl to, kad jie silpni, paaiškindamas, jog jis su visa 
rinktine kariuomene pulsiąs skitus, o silpnieji tuo laiku 
turį saugoti stovyklą. Šitaip įsakęs paliekamiems ka- 
riams ir uždegęs ugnis, Darijus kuo skubiausiai išžygia- 
vo Istro kryptimi. Asilai, palikti vieni, dar labiau pra- 
dėjo bliauti. Skitai, girdėdami jų bliovimą, manė, kad 
persai tebėra savo vietoje. 

136. Kai prašvito, paliktieji stovykloje suprato, kad 
Darijus juos išdavė, ir, tiesdami rankas į skitus, papa- 
sakojo, kas atsitiko. Tai išgirdę, skitai tuojau sujungė 
abi kariuomenės dalis (prie vienos buvo prisidėję sauro- 
matai, prie kitos — budynai, gelonai) ir kuo greičiausiai 
ėmė vytis persus Istro link. Kadangi persų kariuomenėje 
daugiausia buvo pėstininkų ir niekas nežinojo kelio — 
nutiestų kelių ten iš viso nėra,— o skitų kariuomenė bu- 
vo raita ir žinojo visus trumpiausius kelius, tai abi ka- 
riuomenės kelyje nesusitiko, ir prie tilto skitai atjojo 
anksčiau už persus. Pamatę, kad persų dar nėra, skitai 
pasakė jonėnams, sėdintiems savo laivuose: „Jonėnai, 
nustatytosios dienos jau praėjo, o jūs čia tebesate, taigi 
elgiatės neteisingai. Juk iki šiol laukėte iš baimės, o 
dabar kuo greičiausiai išardykite tiltą ir keliaukite lais- 
vi namo, dėkodami dievams ir skitams. Jūsų ligšiolinį 
valdovą mes taip sukriušime, kad jis daugiau niekur ne- 
benorės žygiuoti.“ 

137. Jonėnai pradėjo tartis, ką daryti. Atėnietis Mil- 
tiadas, Helesponto Chersoneso tironas, patarė skitų pa- 
klausyti ir jonėnus paleisti. Miletietis Histijėjas aiškino 
priešingai: visi jie yra tironai tik Darijaus dėka. Zlugus 
jo valdžiai, nei jis negalėtų miletiečių valdyti, nei nie- 
kas kitas — kitų. Mat kiekvienas polis tada užsinorės ge- 
riau demokratiškai tvarkytis, negu klausyti tirono. His- 
tijėjui pasakius tokią nuomonę, visi jai pritarė, nors 
anksčiau buvo pritarę Miltiadui. 

138. Stai vardai tų jonėnų, kurie priėmė šią nuomonę 
ir su kuriais karalius šiek tiek skaitėsi: helespontiečių 
tironai Dainis abidietis, Hipoklis lampaskietis, Herofan- 
tas parietis, Metrodoras prokonesietis, Aristagoras kizi- 
kietis ir Aristonas bizantietis,— jie visi buvo Helesponto 
tironai. Ir Jonijos buvo: Stratis chijietis, Eakas samietis, 

Laodamantas tokėjietis ir Histijėjas miletietis, kuris bu- 
vo pasakęs priešingą Miltiadui nuomonę. Iš eoliečių ti- 
ronų ten buvo tik vienas žymus vyras — Aristagoras 
kimietis. 

139. Priėmę Histijėjo nuomonę, jie nutarė šitaip ją 
papildyti ir darbais, ir žodžiais: pradėti tiltą ardyti iš 
Skitijos pusės ir išardyti tik tiek, kiek strėlė gali pasiekti: 
kad skitai matytų, jog jie ardo tiltą ir nepradėtų jėga: 
veržtis per tiltą į šią Istro pusę. Taip pat nutarė skitams 
sakyti, ardydami tiltą iš Skitijos pusės, kad išardysią 
visą tiltą, vadinasi, padarysią taip, kaip skitai nori. Pas- 
kui visų vardu Histijėjas skitams atsakė: „Skitai, jūs 
mums norite gero ir visai teisingai liepiate greičiau pa- 
daryti darbą. Jūs nurodėte mums, kaip teisingai pasielg- 
ti, ir už tai mes jums esame dėkingi. Kaip matote, tiltą 
įau ardome ir visomis jėgomis stengsimės išsilaisvinti. 
Kol mes ardome, jūs turite suieškoti persus ir suradę at- 
keršyti už jus ir už mus taip, kaip jie to nusipelnė.“ 

140. Skitai antrą kartą patikėjo jonėnais, manydami, 
kad tie sako tiesą, ir patraukė ieškoti persų, bet jų nera- 
do. Dėl to kalti patys skitai, kam sunaikino ganyklas ir 
užpylė šulinius. Jei to nebūtų padarę, lengvai būtų galė- 
ję rasti persus. O dabar jie tarėsi geriausiai pasielgę, bet 
iš tikrųjų apsigavo. Skitai ieškojo persų tose vietose, 
kur buvo arkliams žolės ir vandens, manydami, kad ir 
jų priešai trauksis tomis vietomis. O tuo tarpu persai 
grįžo tuo pačiu keliu, kuriuo buvo nuėję, ir tik vargais 
negalais surado tiltą. Atėję naktį ir radę išardytą tilto 
galą, jie labai išsigando, manydami, kad jonėnai juos 
paliko. 

141. Darijus turėjo vieną egiptietį, kurio balsas bu- 
vo baisiai stiprus. Pastatęs jį ant Istro kranto, karalius 
liepė pašaukti miletietį Histijėją. Šis taip ir padarė. His- 
tijėjas, išgirdęs jį šaukiant, atplukdė laivus kariuomenei 
persikelti ir tiltą sutaisė. 

142. Šitaip persai ištrūko, o skitai antrą kartą jų ne- 
surado. Labiausiai už tai jie kaltino jonėnus, sakydami, 
kad šie, kaip laisvieji, yra blogiausi ir bailiausi iš visų 
žmonių, o kaip vergai — savo valdovo pataikūnai. Taip 
skitai niekino jonėnus. 

143. O Darijus per Trakiją atžygiavo į Chersoneso 
Sestą. Iš čia persikėlė laivais į Aziją. Europoje strategu 

paliko persą Megabazą, kuriam anksčiau buvo suteikęs 
didelę garbę gražiai apie jį atsiliepdamas. Kartą, kai 
Darijus, norėdamas suvalgyti granatą, prapjovė pirmą 
vaisių, jo brolis Artabanas paklausė, ko jis norėtų turė- 
ti tiek daug, kiek granato vaisiuje yra kauliukų. Darijus 
atsakė verčiau norįs turėti tiek Megabazų, negu visą He- 
ladą užkariauti. Šiais žodžiais karalius labai pagerbė 
persą, o dabar jį paskyrė strategu ir davė jam iš savo 
kariuomenės 80 000 vyrų. 

144. Megabazą helespontiečiai amžiams įsiminė dėl 
tokių jo pasakytų žodžių. Būdamas Bizantijyje, jis suži- 
nojo, kad septyniolika metų anksčiau už bizantiečius ta- 
me krašte apsigyveno kalchedoniečiai. Tada jis pasakė, 
kad kalchedoniečiai buvo akli, pasirinkdami tokią vietą, 
nes kitaip jie nebūtų pasirinkę blogesnės žemės, kai bu- 
vo galima užsiimti daug geresnę. Taigi šitąjį Megabazą 
Darijus paskyrė strategu, ir jis užkariavo Helesponte 
viską, kas dar nepriklausė persams. 

145. Tokius žygius nuveikė Megabazas. Tuo pačiu lai- 
ku kita didelė kariuomenė žygiavo į Libiją, o kodėl, pas- 
kui pasakysiu. Pirmiausia štai ką papasakosiu: argonau- 
tų palikuonis iš Lemno išvijo pelazgai — tie patys pe- 
lazgai, kurie pagrobė iš Braurono atėnietes moteris. Jie 
atplaukė į Lakedemoną ir, užlipę ant Taigeto kalno, už- 
kūrė ugnį. Ją pamatę, lakedemoniečiai nusiuntė pas juos 
šauklį paklausti, kas jie tokie ir iš kur atvykę. Šie pa- 
siuntiniui atsakė esą minijai, palikuonys herojų argo- 
nautų, kurie apsigyveno Lemno saloje ir pradėjo jų gi- 
minę. Lakedemoniečiai, sužinoję jų kilmę, antrą kartą 
pasiuntė šauklį paklausti, ko jie čia atplaukė ir kam tą 
ugnį kūrena. Atėjūnai atsakė, kad juos išvijo pelazgai ir 
atplaukė vėl į savo protėvių žemę. Juk tam jie turi teisę, 
todėl prašo leisti čia apsigyventi kartu su lakedemonie- 
čiais, gauti dalį garbingų vietų ir atitinkamą plotą že- 
mės. Lakedemoniečiai juos priėmė ir sutiko su minijų są- 
lygomis dėl to, kad tindaridaiš dalyvavo Argo žygyje. 
Priėmę minijus, jie paskyrė ateiviams dalį savo žemės 
ir paskirstė po files. Šie tuojau vedė žmonas lakedemo- 
nietes, o iš Lemno atsigabentąsias atidavė kitiems. 

146. Netrukus minijai pasidarė įžūlūs, ėmė reikalau- 
ti, kad jiems būtų leista dalyvauti karaliaus valdžioje, 
ir šiaip nedorai elgėsi. Tada lakedemoniečiai nutarė juos 

išžudyti: suėmė ir uždarė į kalėjimą. Jie žudo tik nakti- 
mis, dieną bausmių niekam nevykdo. Kai buvo ruošia- 
masi minijus žudyti, jų žmonos, kilimo lakedemonietės 
it žymių lakedemoniečių dukterys, išsiprašė, kad joms 
būtų leista jeiti į kalėjimą ir pasikalbėti kiekvienai su 
savo vyru. Lakedemoniečiai sutiko nemanydami, kad jos 
pasielgs klastingai. Žmonos įėjusios šitaip pasielgė: savo 
moteriškus drabužius atidavė vyrams, o pačios apsivilko 
jų drabužiais. Minijai, apsivilkę moteriškais drabužiais, 
išėjo iš kalėjimo tarsi moterys ir vėl susirinkę apsigyve- 
no Taigeto kalne. 

147. Tuo pačiu laiku Teras, Tisameno vaikaitis, Aute- 
siono sūnus, Tersandro provaikaitis, Poliniko proprovai- 
kaitis, išplaukė iš Lakedemono įsikurti kitur. Jis buvo 
kadmietis, Aristodemo sūnų Euristeno ir Proklio motinos 
brolis. Kol tiedu sūnūs buvo nepilnamečiai, jis buvo jų 
globėjas ir Spartos karalius. Sesers vaikams užaugus ir 
perėmus valdžią, Teras, nenorėdamas būti kitų valdomas 
ir pats valdžios paragavęs, pareiškė nepasiliksiąs Lake- 
demone ir plauksiąs pas savo giminaičius. Dabartinėje 
Teros saloješė (anksčiau ji vadinosi Kalistė) gyveno fi- 
nikiečiai Membliaro, Pekilio sūnaus, palikuonys. Mat 
Kadmas, ieškodamas Europos, buvo užsukęs į Teros sa- 
14. Nežinia ar jam vieta patiko, ar buvo kokios kitos 
priežastys, bet jis paliko saloje šiek tiek finikiečių ir su 
jais — savo giminaitį Membliarą. Finikiečiai gyveno sa- 
loje aštuonias žmonių kartas, kol atplaukė iš Lakedemo- 
no Teras. 

148. Pas juos Teras ir atplaukė su būriu žmonių iš 
Lakedemono tilių, norėdamas su vietiniais kartu gyven- 
ti — neturėjo tikslo juos išvyti, priešingai norėjo su jais 
susidraugauti. Kai iš kalėjimo pabėgę minijai apsistojo 
Taigeto kalne ir lakedemoniečiai svarstė, kaip juos nu- 
žudyti, Teras paprašė jų nežudyti ir pats pažadėjo iš ša- 
lies juos išvesti. Lakedemoniečiams nusileidus, jis išplau- 
kė su trimis trisdešimtirkliais laivais pas Membliaro pa- 
likuonis, bet su juo keliavo labai nedaug minijų. Mat 
daugumas jų nukeliavo pas parorejetus ir kaukonus*?, iš- 
vijo juos ir patys pasidalijo jų kraštą į šešias dalis. Te- 
nai vėliau jie įkūrė šiuos polius: Leprėją, Makistą, Frik- 
sus, Pirgą, Epiją, Nudiją. Mano laikais daugumas jų bu- 

vo elėjiečių išgriauti. Salą pavadino įkūrėjo vardu: Tera. 

149. Jo sūnus atsisakė plaukti kartu su tėvu, todėl 
Teras pasakė jį paliekąs kaip avį tarp vilkų. Dėl to pa- 
sakymo vaikinas buvo pramintas Eoliku, ir ta pravardė 
jam prigijo. Eoliko sūnus buvo Egėjas. Jo vardu buvo 
pavadinta didelė filė Spartoje, o jos gyventojai — egei- 
dais. Tos filės sūnūs neišlikdavo gyvi, todėl, orakulo 
patarti, jie pastatė Lajo ir Edipo Erinijomsšš šventyklą. 
Nuo tada sūnūs išlikdavo gyvi. Tą patį religinį paprotį 
jų palikuonys nusivežė į Terą. 

150. Iki čia lakedemoniečiai ir teriečiai pasakoja vie- 
nodai. Tos istorijos tęsinį pasakoja tik teriečiai. Tero 
palikuonis Grynas, Esanijo sūnus, Teros salos karalius, 
atgabeno iš savo polio į Delfus hekatombą8?. Jį atlydėjo 
keli teriečiai, tarp jų — Polimnesto sūnus Batas, minijas 
eufemidas. Kai Grynas pradėjo klausinėti orakulą įvairių 
patarimų, pitija jam liepė Libijoje įkurti polį. Karalius 
į tai šitaip atsakė: „Viešpatie, aš jau senas, man jau 
sunku leistis į ilgą kelią. Liepk tai padaryti kam nors 
jaunesniam iš čia esančių“. Taip sakydamas, jis parodė 
į Batą. Tuo viskas ir pasibaigė. Grižęs namo, karalius ir 
jo palydovai išmetė iš savo galvos orakulo ištarmę, nes 
nežinojo, kur yra toji Libija, ir nedrįso siųsti žmonių į 
nežinomą kraštą. 

151. Po to ištisus septynerius metus Teroje visai ne- 
teriečiai kreipėsi į orakulą, ir pitija vėl liepė įsikurti Li- 
bijoje. Gyventojai nebeišmanė, kaip gelbėtis nuo saus- 
ros, todėl pasiuntė žmones į Kretą pasiteirauti, gal kas 
nors iš kretiečių arba ten gyvenančių svetimšalių yra 
buvęs Libijoje. Klajodami po salą, jie atkeliavo į Itano 
polį. Ten susipažino su vienu purpuro moliuskų žveju 
Korobiju, kuris sakėsi buvęs vėjų nuneštas į Libiją, tik- 
riau sakant, į Libijoje esančią Platėjos salą. Už pinigus 
jie prikalbėjo žvejį plaukti kartu su jais į Terą, o iš ten 
nedidelis būrelis vyrų su juo iškeliavo ieškoti Libijos. 
Korobijas parodė jiems kelią į Platėjos salą. Ten terie- 
čiai paliko Korobiją, pridėjo jam maisto keliems mėne- 
e ir patys išskubėjo atgal pranešti teriečiams apie tą 
salą. 

152. Tačiau teriečiai sutartu laiku į salą negrįžo, ir 
Korobijas pritrūko maisto. Po kurio laiko samiečių lai- 
vą (jo savininkas buvo Kolėjas), plaukiantį į Egiptą, vė- 
jai nunešė į Platėjos salą. Samiečiai išklausė Korobijo 
istoriją ir paliko jam maisto visiems metams, o patys 
išplaukė iš salos į Egiptą. Bet rytų vėjas juos nešė vis 
tolyn į priešingą pusę, nesiliaudamas pranešė juos pro 
Heraklio stulpus ir tarsi kokio dievo siunčiamus atpluk- 
dė į Tartesą. Šioje prekyvietėje tais laikais, kiek Ži- 
nau, helėnų pirkliai dar nesilankydavo. Todėl samiečiai 
grįžo iš ten gavę už parduotąsias prekes didžiausią vi- 
soje Heladoje pelną (jeigu tuo galima tikėti), neskai- 
tant eginiečio Sostrato, Laodamanto sūnaus (su jo gau- 
namu pelnu niekas negali lygintis). Iš dešimtosios pel- 
no dalies — 6 talentų — samiečai nuliedino didžiulį indą, 
panašų į argiečių kraterą. Aplink jo kraštą viršuje buvo 
padarytos grifų galvos. Jį paaukojo Samo saloje esan- 
čiai Heros šventyklai, o vietoj padėklo po apačia pastatė 
septynių uolekčių aukščio varines statulas, vaizduojan- 
čias atsiklaupusius žmones. Per šį kūrinį samiečiai su 
kirėniečiais ir teriečiais pasidarė dideli draugai. 

153. Teriečiai, palikę saloje Korobiją, grįžo namo ir 
pranešė, kad užėmė salą Libijos pakrantėje. Tada buvo 
nutarta iš visų septynių salos rajonų pasiųsti po vieną 
iš dviejų brolių — tą, kuris ištrauks burtus. Jų vadovu 
ir karaliumi paskyrė Batą. Teriečiai išsiuntė į Platėjos 
salą du penkiasdešimtirklius laivus. 

154. Taip pasakoja teriečiai. Tolesnius įvykius vieno- 
dai nušviečia teriečiai ir kirėniečiai, bet apie Batą kirė- 
niečiai pasakoja kitaip negu teriečiai. Štai kaip jie tei- 
gia: Kretoje yra Oakso polis, kurį valdė karalius Etear- 
chas. Mirus žmonai, jis dukteriai Fronimei parvedė pa- 
motę. Atėjusi į Etearcho namus, toji moteris ir veiksmais 
įrodė esanti tikra Fronimės pamotė: visaip ją skriausda- 
vo, apšnekėdavo, pagaliau merginą apkaltino pasileidi- 
mu, ir karalius ja patikėjo. Vyras, žmonos prikalbėtas, 
sugalvojo nedorai pasielgti su savo dukterimi: Oakso po- 
lyje gyveno terietis pirklys Temisonas. Etearchas jį pa- 
vaišino, apdovanojo ir privertė prisiekti, kad tas pada- 
rys viską, ko bus paprašytas. Kai Temisonas prisiekė, 

karalius atvedė jam savo dukterį ir liepė ją gabentis ir 
pakeliui paskandinti jūroje. Temisonas pasipiktino, kad 
šitaip buvo apgautas, nutraukė su juo draugystę ir šit 
kaip padarė: pasiėmęs Etearcho dukterį, išplaukė į jūrą, 
pririšo ją virvėmis ir įmetė į vandenį, vaizduodamas vyk- 
dąs priesaiką, paskui su virvėmis ją ištraukė ir nugabe- 
no į Terą. 

155. Čia Fronimę pasiėmė už sugulovę kilmingas te- 
rietis Polimnestas. Po kurio laiko ji pagimdė sūnų, ku- 
ris užaugęs šveplavo ir mikčiojo. Jis gavo Bato“? vardą — 
taip sako teriečiai ir kirėniečiai. Bet aš kitaip manau: Ba- 
tu jis buvo pavadintas tik tada, kai atplaukė į Libiją: 
pagal Delfų orakulo ištarmę ir įsigytąją garbę, nes libiai 
batu vadina karalių. Aš manau, kad pitija, žinodama, 
jog jis bus Libijos karalius, ištarmėje pavartojo tą libių 
kalbos žodį. Mat kai jis užaugo ir nuvyko į Delfus klaus- 
ti patarimo dėl mikčiojimo, pitija jam taip pasakė: 

Bate, dėl balso tu čion atėjai, bet Febas valdovas 

Siunčia tave įsikurt į Libiją, gausią ėriukų. 

Helėniškai ji būtų maždaug šitaip pasakiusi: „(O ka- 
raliau, dėl balso tu čion atėjai.“ Jai Batas šitaip atsa- 
kė: „O valdove, aš atėjau tavęs paklausti dėl balso, o 
tu man liepi tai, kas neįmanoma,— įsikurti Libijoje. Bet 
su kokia kariuomene? Su kokiais žmonėmis?“ Vis dėlto 
šituo savo atsakymu jis neįtikino dievo duoti jam kitą 
nurodymą. Kai orakulas ir antrą kartą davė tą pačią iš- 
tarmę, Batas, nelaukęs pranašystės galo, grįžo į Terą. 

156. Po to jį ir kitus teriečius užgriuvo nelaimės. Ne- 
suvokdami jų priežasties, jie vėl pasiuntė žmones į Del- 
ius pasiteirauti, kodėl taip yra. Pitija atsakė, kad jiems 
pasidarys geriau, jei kartu su Batu įkurs Libijoje Kirė- 
nę. Todėl ir išsiuntė teriečiai Batą su dviem penkiasde- 
šimtirkliais laivais. Sie nuplaukė į Libiją, bet nežinojo, 
ką ten veikti, taigi apsisukę grįžo į Terą. Teriečiai juos 
varė atgal apmėtydami ietimis ir neleisdami plaukti prie 
kranto. Bato vadovaujami žmonės buvo priversti vėl 
plaukti į jūrą. Jie išlipo minėtoje Platėjos saloje netoli 
Libijos kranto. Pasakojama, kad toji sala tokio paties 
dydžio, kaip dabartinis Kirėnės polis. 

157. Pagyvenę joje dvejus metus ir nieko gero ne- 
patyrę, jie paliko vieną saviškį ir išplaukė į Delius. Čia 
atvykę, paklausė orakulo patarimo sakydami, kad jau 
gyveną Libijoje, bet nuo to nė kiek geriau jiems nesą. 
Pitija jiems taip pasakė: 

Jei tu nematęs pažįsti Libiją, gausią ėriukų, 

Net geriau už mane, ją mačiusį,— baisiai protingas. 


Tai išgirdęs, Batas su savo palydovais išplaukė atgal. 
Dievas primygtinai reikalavo įsikurti pačioje Libijoje. 
Grįžę į salą ir pasiėmę paliktąjį, jie įsikūrė Libijoje prie- 
šais šią salą. Toji vietovė vadinosi Azyris. Iš dviejų pu- 
sių ją supa puikūs miškingi slėniai, o trečiojoje teka upė. 

158. Siame krašte jie gyveno šešerius metus. Septin- 
taisiais metais libiai prikalbėjo juos tą vietą palikti, ža- 
dėdami nuvesti į geresnę vietą. Libiai juos vedė į vaka- 
rus ir pro gražiausią vietą, apskaičiavę laiką, pravedė 
naktį, kad helėnai jos nepamatytų. Ta vieta vadinasi Ira- 
sa. Nuvedę juos prie vadinamojo Apolono šaltinio, pa- 
sakė: „Helėnai, štai jums tinkama gyventi vieta, nes 
dangus čia skylėtas.“ 

159. Per visus keturiasdešimt Bato ir šešiolika jo sū- 
naus Arkesilajo valdymo metų kirėniečių tebebuvo tiek 
pat, kiek ir iš pat pradžių. Bet valdant trečiajam kara- 
liui, vadinamam Batu laiminguoju“!, pitija paragino vi- 
sus helėnus plaukti į Libiją ir apsigyventi pas kirėnie- 
čius. Mat kirėniečiai kvietėsi žmones, žadėdami jiems 
duoti žemės. Pitija šitaip paskelbė: 

Kas atsikraustys vėliau į mieląją Libijos šalį, 

Zemė kai bus išdalyta, tas baisiai skaudžiai gailėsis. 


Galų gale Kirėnėje prisirinko daugybė žmonių, ir jie 
iš aplinkinių libių pradėjo atiminėti žemes. Tada api- 
pasiuntė į Egiptą šauklius ir atsidavė jo karaliaus Apri- 
jo globai. Aprijas surinko didelę kariuomenę ir nusiuntė 
prieš Kirėnę. Kirėniečiai, išžygiavę į Irasos vietovę, su- 
sirėmė prie Testo šaltinio su egiptiečiais ir juos nugalė- 

juos niekino, o dabar buvo taip sumušti, kad iš visos ka- 

riuomenės tik mažas būrelis grįžo į Egiptą. Dėl to egip- 
tiečiai apkaltino Apriją ir prieš jį sukilo. 

160. Batas turėjo sūnų Arkesilają. Tapęs karaliumi, 
šis vaidijosi su savo broliais tol, kol tie paliko tėviškę 
ir, nuvykę į kitą Libijos vietą, savo rizika įkūrė polį ir 
pavadino jį Barka (ir dabar jis taip vadinasi). Kurdami 
polį, broliai sukurstė libius sukilti prieš Kirėnę. Arkesila- 
jas išžygiavo prieš tas libių gentis, kurios buvo priėmu- 
sios jo brolius, ir prieš sukilėlius. Libiai išsigandę pabė- 
go pas rytiniame krašte gyvenančias libių gentis. Arke- 
silajas juos vijosi tol, kol priėjo Leukonę. Tada libiai 
nutarė jį užpulti. Jie kirėniečius visiškai sutriuškino: žu- 
vo net 7000 kirėniečių hoplitų. Po tokio pralaimėjimo Ar- 
kesilajas susirgo. .Išgėręs vaistų, jis mirė. Arkesilają pas- 
maugė brolis Learchas. Tada Arkesilajo žmona klastin- 
gai nužudė Learchą. Jos vardas buvo Eriksa. 

161. Valdžią paėmė Arkesilajo sūnus Batas“3. Jis bu- 
vo šlubas — viena jo koja buvo trumpesnė. Kirėniečiai 
pasiuntė į Delfus žmones paklausti orakulą, kaip jiems 
po tokios nelaimės tvarkytis, kad puikiai gyventų. Piti- 
ja patarė pasikviesti iš arkadų Mantinijos taikintoją. Ki- 
rėniečiai paprašė ir mantiniečiai jiems pasiuntė garbin- 
giausią savo pilietį Demonaktą. Jis, atkeliavęs į Kirėnę 
ir susipažinęs su padėtimi, suskirstė gyventojus į tris 
tiles: iš teriečių ir aplinkinių vietovių gyventojų padarė 
vieną iilę, iš peloponesiečių ir kretiečių — antrą, o iš visų 
salų gyventojų — trečią. Karaliui Batui jis paliko tik že- 
mės sklypą ir pajamas iš šventyklų, o visa kita, kas anks- 
čiau priklausė karaliams, atidavė žmonėms. 

162. Valdant Batui, viskas liko taip, kaip sutvarkė 
Demonaktas, bet kai paėmė valdžią jo sūnus Arkesilajas, 
prasidėjo vaidai dėl karaliaus privilegijų. Mat Arkesi- 
lajas, Bato šlubojo ir Feretimės sūnus, pareiškė nepakę- 
siąs tos tvarkos, kurią įvedė Demonaktas, ir pareikalavo 
grąžinti jam protėvių privilegijas ir valdas. Kilus pešty- 
nėms, jis pralaimėjo ir pabėgo į Samą, o jo motina — į 
Kipro Salaminą, kurį valdė Eueltonas. Jis paaukojo Del- 
iams labai gražų smilkytuvą (dabar jis yra korintiečių 
lobyne). Pas jį atplaukusi, Feretimė paprašė kariuome- 
nės, kad ši padėtų jai ir sūnui grįžti į Kirėnę. Eueltonas 
davė jai visko, tik ne kariuomenės. Kiekvieną dovaną 

ji imdama gyrė, bet sakė, kad būtų geriau, jei duotų jai 
kariuomenės. Kai ji, gaudama dovanų, vis tą patį kar- 
tojo, Eueltonas pagaliau padovanojo auksinę verpstę ir 
vilnų  kuodelį. Feretimei vėl pakartojus tuos pačius žo- 
džius, Eueltonas pasakė, kad jis moterims dovanoja to- 
kius daiktus, o ne karius. 

163. O Arkesilajas tuo metu Samo saloje rinko viso- 
kius vyrus, žadėdamas laimėjęs jiems duoti žemės. Su- 
būręs kariuomenę, jis išplaukė į Delfus pasiteirauti ora- 
kulą apie grįžimą. Pitija šitaip pasakė: „„Apolonas jums 
leidžia valdyti Kirėnę aštuonias žmonių kartas, keturias 
valdomas Batų ir keturias Arkesilajų, ir daugiau nė ne- 
mėginti. O tu, grįžęs namo, būk ramus. Jeigu rasi pilną 
krosnį amiorų, neišdek jų, palik tokias, kokios jos yra. 
O jeigu jas išdegsi, tai neik į tokią vietą, kurią iš visų 
pusių supa vanduo. Jei nepaklausysi, žūsi pats ir gra- 
žiausiasis tavo bandos jautis.“ Taip Arkesilajui pasakė 
pitija. 

164. Jis pasiėmė vyrus ir iš Samo grįžo į Kirėnę. Už- 
ėmęs ją, Arkesilajas užmiršo orakulo ištarmę ir pradė- 
jo persekioti tuos, kurie jį išvijo. Vieni jų buvo priversti 
visam laikui dingti iš šio krašto, kitus suėmė Arkesilajas ir 
išsiuntė į Kiprą, kad ten būtų nužudyti. Tačiau juos vė- 
Terą. Dar kitus kirėniečius, pasislėpusius Aglomacho 
bokšte, sudegino, apkrovęs tą bokštą malkomis. Kai vis- 
kas buvo baigta, Arkesilajas suprato, kad išsipildė ora- 
kulo pranašystė: juk pitija jam buvo uždraudusi išdegti 
krosnyje amtoras. Norėdamas išvengti išpranašautos mir- 
ties, pats pasitraukė iš Kirėnės polio, nes manė, kad Ki- 
rėnė ir yra toji vieta, kurią supa vanduo. Jis buvo vedęs 
savo giminaitę, Barkos karaliaus Alazyro dukterį. Tad 
jis nuvyko į Barką pas Alazyrą. Čia jį turguje prekiau- 
jantį pažino barkiečiai su pabėgėliais kirėniečiais ir jį uŽ- 
mušė. Kartu jie nužudė jo uošvį Alazyrą. Taip Arkesila- 
jas sąmoningai, o gal ir nesąmoningai nusikalto, ir dėl to 
išsipildė orakulo pranašystė. 

165. Kol Arkesilajas, užsitraukęs nelaimę, gyveno 
Barkoje, jo motina Feretimė Kirėnėje perėmė visą sū- 
naus paliktą valdžią: ir šiaip viską tvarkė, ir net daly- 
vaudavo bulėje. Sužinojusi, kad jos sūnus jau nužudytas, 

pabėgo į Egiptą. Mat Arkesilajas buvo padaręs paslau- 
gą Kyro sūnui Kambizui: jis Kirėnę pavedė persams ir 
įsipareigojo mokėti duoklę. Atbėgusi į Egiptą, Feretimė 
puolė Ariandui į kojas maldaudama atkeršyti už sūnų 
ir sakydama, kad Arkesilajas žuvo todėl, jog buvo pa- 
lankus persams. 

166. Kambizas buvo paskyręs Ariandą Egipto valdy- 
toju, bet tas, norėdamas susilyginti su Darijumi, po ku- 
rio laiko žuvo. Mat pamatęs, kad Darijus trokšta palikti 
tokį savo atminimą, kokio nė vienas karalius nėra pali- 
kęs, užsinorėjo juo pasekti ir už tai buvo nubaustas. Da- 
rijus įsakė labai gerai išvalyti auksą pinigams kalti. 
Egipto valdytojas Ariandas irgi įsakė labai švariai iš- 
valyti sidabrą ir iš jo nukalti pinigą. Dar ir dabar Arian- 
do sidabras yra švariausias (gryniausias). Sužinojęs 
apie tokį Egipto valdytojo elgesį, Darijus apkaltino jį dar 
dėl vieno — neva noro sukilti — ir liepė nužudyti. 

167. Bet tada Ariandas pasigailėjo Feretimės ir davė 
jai visą Egipto kariuomenę — ir pėstininkus, ir laivyną. 
Pėstininkų strategu jis paskyrė marafietį Amasį, o lai- 
vyno — pasargadietį Badrą. Prieš pradedant žygį, Arian- 
das pasiuntė į Barką šauklį pasiteirauti, kas nužudė Ar- 
kesilają. Barkiečiai prisiėmė kaltę sau, nes daug blogo 
iš jo buvo patyrę. Tai sužinojęs, Ariandas pasiuntė prieš 
juos kariuomenę kartu su Feretime. Tai buvo tik prieka- 
bė, o iš tikrųjų, mano nuomone, kariuomenė buvo pa- 
siųsta Libijos užkariauti. Mat joje gyvena daug įvairių 
genčių; vienos jau klausė karaliaus, o kitos — jų buvo 
dauguma — nepaisė Darijaus. 

168. Libiai gyvena šitaip išsidėstę: tuoj už Egipto 
pirmoji libių gentis yra adirmachidai. Jų papročiai dau- 
giausia egiptietiški, drabužius dėvi tokius, kaip ir kiti li- 
biai. Moterys nešioja ant abiejų blauzdų varines apyran- 
kes. Jų plaukai ilgi. Sugavusios juose utėlę, perkanda ir 
numeta. Iš visų libių tik jie vieni taip elgiasi ir tik jie 
siūlo karaliui ketinančias tekėti merginas: kuri karaliui 
patinka, iš tos jis atima mergystę. Adirmachidų kraštas 
tęsiasi nuo Egipto iki Plino uosto. 

169. Jų kaimynai yra giligamai; jie gyvena į vaka- 
rus iki Atfrodisijos salos. Tame plote yra Platėjos sala, 
kurioje buvo įsikūrę kirėniečiai, o sausumoje yra Mene- 

lajo uostas ir Azyrio sritis, kurioje apsigyveno kirėniečiai. 
Čia prasideda silfijynai“*. Siltijais apaugęs visas plotas 
nuo Platėjos salos iki Sirtos žiočių. Giligamų papročiai 
maždaug tokie patys, kaip ir kitų. 

170. Už giligamų į vakarus laikosi asbistai. Jie gy- 
vena į pietus nuo Kirėnės, bet jūros nesiekia, nes pa- 
jūris priklauso kirėniečiams. Iš visų libių jie labiausiai 
mėgsta važinėti ketvertu arklių ir apskritai stengiasi 
mėgdžioti kirėniečių papročius. 

171. Į vakarus nuo asbistų gyvena auschisai. Jie įsi- 
kūrę tarp Barkos ir jūros ties Euesperidėmis. Viduryje 
auschisų yra bakalai, negausi gentis. Jos gyvenamoji te- 
ritorija siekia jūrą ties Barkos valdose esančiu Tauchy- 
ros poliu. Jų papročiai tokie patys, kaip ir tų, kurie gy- 
vena ties Kirėne. 

172. Į vakarus nuo auschisų gyvena nasamonai, gau- 
si gentis. Vasarą jie palieka pajūryje savo bandas ir 
keliauja į šalies gilumoje esančią Augilos vietovę skin- 
ti datulių. Ten auga daugybė didelių datulių palmių, ir 
visos jos veda vaisius. Nasamonai gaudo skėrius, džio- 
vina prieš saulę, paskui sutrina ir, užsipylę pienu, val- 
go. Kiekvienas turi daug žmonų, ir visi jomis bendrai 
naudojasi kaip masagetai. Kai nori pasantykiauti, įsmei- 
gia prieš savo duris lazdą ir atlieka reikalą. Yra toks 
paprotys: kai vyras veda pirmą kartą, nuotaka pirmąją 
naktį turi su visais svečiais pasantykiauti ir kiekvienas, 
atlikęs reikalą, jai įteikia dovanėlę, atsineštą iš namų. 
Jų priesaika ir būrimai tokie: prisiekia tais, kurie jų kraš- 
te senovėje buvo teisingiausi ir geriausi vyrai; prisiek- 
dami prisiliečia prie jų kapų. Buria suėję prie savo pro- 
tėvių kapų: čia pasimeldę užmiega, ir ką susapnuoja, tas 
ir būna lemta. Ištikimybės sutartį sudaro duodami gerti 
iš savo delno ir patys iš kito delno gerdami. Jeigu neturi 
vandens nei ko kito geriamo, tai pasisėmę palaižo smilčių. 

173. Nasamonų kaimynai — psilai. Ši gentis žuvo to- 
kiu būdu: pietų vėjas pūtė toks stiprus, kad išdžiovino 
jų teritorijoje vandenį, visa jų žemė, esanti išilgai Sir- 
tos, liko be lašo vandens. Tada psilai patraukė į žygį 
prieš pietų vėją (aš tik perduodu libių pasakojimą). Kai 
jie atsidūrė smėlio dykumoje, pakilo pietys ir visus juos 
užpylė smėliu. Psilams žuvus, jų žemę valdo nasamonai. 

174. Toliau už jų į pietus — jau Žvėrių gyvenamame 
krašte — laikosi garamantai. Jie vengia visų, su niekuo 
nebendrauja, neturi ginklų ir nemoka kariauti. 

175. Garamantai gyvena už nasamonų tolyn į žemy- 
ną, o palei jūrą į vakarus yra makai. Jie skutasi galvas, 
palikdami plaukų skiauterę: plaukus palieka viršugalvyje, 
o iš visų pusių Žemyn nuskuta. Vietoj skydų kariaudami 
jie naudojasi stručių odomis. Per jų kraštą teka Kinipo 
upė: ji prasideda vadinamojoje Charitų kalvoje ir įteka 
į jūrą. Toji Charitų kalva apaugusi tankiu mišku, nors 
šiaip visoje iki šiol minėtoje Libijoje neauga jokie me- 
džiai. Nuo jūros iki tos kalvos 200 stadijų. 

176. Šalia makų yra gindanai. Jų moterys vaikščioja 
čiurnis apsirišusios odos juostelėmis. Štai dėl ko jos 
taip daro: kai tik pasantykiauja su vyriškiu, tuoj ir už- 
siriša tokią juostelę. Kuri tų juostelių yra užsirišusi dau- 
giausia, ta laikoma geriausia — mat su ja daugiausia 
vyriškių mylėjosi. 

177. Salia tų gindanų pajūryje gyvena lotofagai, min- 
tantys tik lotoso vaisiais. Tie vaisiai yra tokio didumo 
kaip mastikmedžio riešutai, o saldumo kaip datulės. Iš 
lotoso vaisių lotofagai gaminasi ir vyną. 

178. Už lotofagų pajūryje gyvena machlijai. Ir jie 
valgo lotosą, bet mažiau negu anie. Jų kraštas remiasi į 
didelę upę vardu Tritonas. Toji įteka į Tritonidės ežerą. 
Jame yra sala vardu Fla. Sako, orakulas liepęs lakede- 
moniečiams joje įsikurti. 

179. Yra ir šitoks pasakojimas: kai Pelijo papėdėje 
buvęs pastatytas Argo laivas, Jasonas, įsikėlęs į jį heka- 
tombą ir varinį trikojį ir išplaukęs aplink Peloponesą, 
norėdamas patekti į Delfus. Pakeliui į Malėją borėjas 
pagriebęs laivą ir nunešęs į Libiją. Dar Jasonas nematęs 
žemės, kai įstrigęs Tritonidės ežero seklumoje. Nežinan- 
čiam kaip iš tų seklumų ištrūkti Jasonui pasirodęs Trito- 
nas“? ir paprašęs atiduoti jam tą trikojį, pažadėdamas už 
tai parodyti, kaip išplaukti iš to ežero, ir nieko jiems 
nedaryti. Jasonas sutikęs, ir Tritonas parodęs, pro kur 
išplaukti iš seklios vietos, o trikojį pasistatęs savo šven- 
tykloje ir iš to trikojo išpranašavęs Jasonui ir jo drau- 
gams ateitį: jei kurio nors Argu plaukiančio vyro kuris 
nors palikuonis pavogs tą trikojį, tai aplink Tritonidės 

ežerą iškilsią šimtas helėnų polių. Tatai išgirdę, vietiniai 
gyventojai libiai trikojį paslėpę. 

180. Machlijų kaimynai yra ausijai. Ir jie, ir machli- 
jai gyvena aplink Tritonidės ežerą; Tritono upė sudaro 
tarp jų ribą. Machlijai nešioja ilgus plaukus galvos už- 
pakalyje, o ausijai — priekyje. Per Atėnės šventę jų mer- 
ginos pasiskirsto į dvi grupes ir kovoja vienos su kito- 
mis akmenimis ir lazdomis sakydamos, jog pagal seno- 
vinį paprotį tai daro vietinės deivės garbei. Tą deivę mes 
vadiname Atėne“. Tas, kurios miršta nuo žaizdų, vadina 
netikromis merginomis. Dar nesibaigus kovai jie štai ką 
daro: geriausiai kovojusiai merginai uždeda korintiečių 
šalmą, helėniškus šarvus ir, įlaipinę į kovos vežimą, ve- 
ža aplink ežerą. Kaip ausijai merginas puošdavo anks- 
čiau, kol ten dar negyveno helėnai, negaliu pasakyti, bet 
manau, kad egiptiečių ginklais, nes man atrodo, kad 
skydą ir šalmą helėnai perėmė iš egiptiečių. Ausijai tvir- 
tina, kad Atėnė yra Poseidono ir Tritonidės ežero deivės 
duktė, tik susipykusi su Poseidonu ir atsidavusi Dzeuso 
globai, o šis ją priėmęs kaip savo dukterį. Taip jie pasa- 
koja. Su moterimis santykiauja bendrai, kaip gyvuliai, jų 
neveda. Moteriai pagimdžius sveiką, stiprų vaiką, po 
trijų mėnesių susirenka visi vyrai, ir tas, į kurį vaikas 
labiausiai panašus, laikomas jo tėvu. 

181. Tokios pajūryje yra libių klajoklių gentys. Ei- 
nant nuo jų tolyn į žemyną, prasideda toji Libijos dalis, 
kur gyvena daug žvėrių, o už jos tęsiasi Go smėlio 
dykuma. Ji plyti tarp Egipto Tėbų ir Heraklio stulpų. 
Toje smėlio dykumoje maždaug dešimties dienų kelio 
atstumu vienas nuo kito stūkso ant kalvų dideli druskos 
luitai. Kiekvienos tokios kalvos viršūnėje iš druskos lui- 
to trykšta šaltas gėlas vanduo. Aplink tas kalvas dyku- 
mos pusėje, į pietus nuo to žvėrių krašto, dar gyvena li- 
bių gentys. Iš tų toliausiai gyvenančių pirmieji per de- 
šimt dienų kelio nuo Tėbų yra amoniečiai. Jie turi tėbie- 
čio Dzeuso šventyklą, nes ir Tėbuose, kaip jau esu sakęs, 
Dzeuso statula taip pat yra su avino galva. Jų krašte 
yra dar vienas šaltinis, kurio vanduo iš ryto būna drung- 
nas, tuo laiku, kai žmonės renkasi į turgų, — jau vėses- 
nis, o vidurdienį — visiškai šaltas. Tada juo laisto sodus. 
Vakarop vanduo drungnėja ir, saulei nusileidus, vėl pa- 

sidaro drungnas. Toliau jis vis šyla ir vidurnaktį jau 
kunkuliuodamas verda. Po vidurnakčio vėl vėsta iki 
švintant. Jis vadinamas saulės šaltiniu. 

182. Eidamas iš amoniečių kalvota dykuma dar de- 
šimt dienų, prieisi kitą tokią druskingą kalvą ir šaltinį. 
Aplink tą šaltinį gyvena žmonės. Vietovė vadinasi Augi- 
la. Į šią vietą keliauja nasamonai datulių raškyti. 

183. Už Augilos vėl dešimties dienų kelio atstumu 
stovi kita druskos kalva, šaltinis ir auga daug derlingų 
datulių palmių, kaip ir kitur tokiose vietose. Ten gyvena 
garamantai, labai didelė gentis. Jie užpila druską žemė- 
mis ir sėja javus. Iš jų arčiausiai iki lotofagų — trisde- 
šimt dienų kelio. Garamantų krašte gyvena jaučiai, ku- 
rie ėda žolę eidami atbuli. Štai dėl ko jie ganosi atbuli: 
jų ragai užlinkę į priekį, dėl to jie ir ganosi po truputį 
traukdamiesi atgal; į priekį eidami negali ėsti, nes ra- 
gai remiasi ir sminga į žemę. Šiaip jie niekuo nesiskiria 
nuo kitų jaučių — nebent tik oda storesnė ir minkštesnė. 
Garamantai ketvertu arklių persekioja urvuose gyvenan- 
čius etiopus, kurie, girdėjau, yra iš visų žmonių greičiau- 
si. Urvų gyventojai maitinasi gyvatėmis, driežais ir ki- 
tokiais ropliais. Jų kalba nepanaši į jokią kitą žmonių 
kalbą: čirpia tarsi šikšnosparniai. 

184. Už garamantų vėlei dešimties dienų atstumu 
stūkso kita druskos kalva su šaltiniu. Aplinkui vėl gy- 
vena žmonės, kurie vadinasi atarantai. Kiek man žinoma, 
iš visų Žmonių tik jie vieni neturi vardų: visi vadinasi 
atarantais, o paskiri žmonės jokio vardo neturi. Kai sau- 
lė smarkiai kepina, jie ima ją keikti už tai, kad taip kan- 
kiną juos —ir žmones, ir žemę. Paskui, vėl ėjęs dešimt 
dienų, užeisi kitą druskos kalvą su šaltiniu. Ir vėl ap- 
linkui gyvena žmonės. Netoli tos kalvos stūkso kalnas, 
vadinamas Atlantu“. Jis yra siauras, apvalus ir, sako, 
toks aukštas, kad jo viršūnių nematyti. Žiemą vasarą jas 
dengia debesys. Vietiniai žmonės sako, kad tas kalnas — 
tai dangaus stulpas. Nuo to kalno ir žmonės vadinasi 
atlantais. Sako, jie jokio gyvūno nevalgą ir nieko nesap- 
nuoją. 

185. Toje kalvotoje smėlio dykumoje iki Atlanto gy- 
venančių genčių pavadinimus galiu pasakyti, o toliau — 
ne. Vis dėlto toji smėlio dykuma eina iki Heraklio stul- 

pų ir dar toliau. Kas dešimt dienų kelio stūkso druskos 
kalvos ir prie jų gyvena žmonės. Visų tų žmonių namai 
pastatyti iš druskos luitų. Tose Libijos vietose nebūna 
lietaus; juk jeigu lytų, druskinės namų sienos sutirptų. 
Ten kasama ir balta, ir purpurinė druska. Į pietus nuo 
tos kalvotos dykumos, tolyn į žemyną, kraštas yra dyku- 
ma, be vandens, žvėrių, medžių. Ten visiškai nelyja, net- 
gi rasos nebūna. 

186. Taigi nuo Egipto iki Tritonidės ežero gyvena li- 
biai klajokliai; jie minta mėsa ir pienu; karvienos neval- 
go, kaip ir egiptiečiai; kiaulių neaugina. Karvienos ne- 
valgo nė kirėnietės, kad nenusikalstų egiptiečių Izidei. 
Jos garbei švenčia šventes ir pasninkauja. O barkietės 
nevalgo ne tik karvienos, bet ir kiaulienos. 

187. Tokia yra ten padėtis. Į vakarus nuo Tritonidės 
ežero gyvena jau ne klajokliai libiai. Jų ir papročiai ki- 
tokie, ir su vaikais taip nesielgia kaip klajokliai. Mat li- 
biai klajokliai — nežinau, ar visi, bent dauguma — daro 
šitaip: vaikui, sulaukusiam ketverių metų, su nešvario- 
mis avių vilnomis pridegina viršugalvyje (kai kurie ir 
smilkiniuose) kraujagysles, kad jų visą gyvenimą ne- 
kankintų iš galvos į kūną tekanti flegma. Dėl to jie, sako, 
esą iš visų žmonių sveikiausi. Ir iš tikrųjų, kiek žinau, 
libiai iš visų žmonių yra sveikiausi. Negaliu pasakyti, 
ar dėl tos priežasties, bet tikrai yra sveikiausi. Jei de- 
ginamą vaiką pradeda mėšlungis traukyti, jie turi vais- 
tų: užpila ožio šlapimo, ir mėšlungis praeina. Beje, aš 
tik perpasakoju libių žodžius. 

188. Klajokliai aukoja šitaip: pirmiausia nupjauna gy- 
vulio ausies kraščiuką ir meta jį per savo namą; paskui 
nusuka aukai sprandą. Aukoja tik saulei ir mėnuliui. 
Šioms dviem dievybėms aukoja visi libiai, bet tie, kurie 
gyvena aplink Tritonidės ežerą, daugiausia aukoja Atė- 
nei, paskui Tritonui ir Poseidonui. 

189. Atėnės statuloms drabužį ir skydą iš ožkos kai- 
lio helėnai bus nusižiūrėję nuo libiškų statulų, nes visas 
drabužis toks pats, tik libiškų statulų jis yra odinis ir 
skydo kutai padaryti ne iš gyvačių, o iš odos juostelių. 
Ir vardas rodo, kad Paladžių?s statulų drabužis yra libiš- 
kas. Mat libės ant savo drabužių užsivelka plikas ožkų 
odas, papuoštas kutais ir raudonai nudažytas. Ožkų odas 

reiškiantį žodį „egeai“ ir pasiėmė helėnai, pavadindami 
Atėnės skydą egida. Man atrodo, kad ir moterų raudoji- 
mas šventyklose čia bus pirmiausia atsiradęs, nes libės 
yra nuostabios raudotojos. Iš libių helėnai išmoko ir ket- 
vertą arklių pasikinkyti. 

190. Mirusius libiai klajokliai laidoja taip pat, kaip 
helėnai, tik nasamonai kitaip: jie lavonus užkasa sėdin- 
čius. Mirštantį žmogų jie pasodina saugodami, kad ne- 
numirtų aukštielninkas. Namus jie darosi išpindami as- 
fodelo žolės stagarais nendrių rykštes. Tie namai yra 
pernešami. Tokie jų papročiai. 

191. Į vakarus nuo Tritono upės ausijų kaimynystėje 
gyvena jau libiai žemdirbiai; jie turi pastovius namus, 
vadinasi maksijai. Dešinėje galvos pusėje nešioja ilgus 
plaukus, o kairiąją pusę kerpasi. Kūną jie tepasi raudo- 
nais dažais. Sako, maksijai kilę iš trojiečių. Šis kraštas 
ir apskritai visa vakarinė Libijos dalis yra daug žvėrin- 
gesnė ir miškingesnė negu klajoklių šalis. Mat rytinė 
Libijos dalis, kurioje gyvena klajokliai, yra žema ir smė- 
linga iki Tritono upės, o vakarinė dalis — žemdirbių že- 
mė — labai kalnuota, miškinga ir pilna žvėrių. Čia yra 
labai didelių gyvačių, liūtų, dramblių, lokių, nuodingųjų 
gyvačių, raguotų asilų“?, šungalvių ir begalvių žvėrių!??, 
kurie, kaip libiai pasakoja, turi krūtinėje akis, taip pat 
laukinių vyrų ir moterų ir daug kitokių tikrų, o ne pasa- 
kų gyvūnų. 

192. Klajoklių šalyje viso to nėra, bet ten užtinkame 
kitokių gyvūnų: pigargų, zorkadų, bubalidų, asilų — ne- 
raguotų ir negeriančių (jie apskritai nieko negeria), ori- 
jų!?! didumo kaip jautis (iš jų ragų daromi libių lyros 
grifai), lapių, hienų, dygliakiaulių, laukinių avinų, dik- 
tijų!02, šakalų, panterų, tam tikros rūšies gazelių, maž- 
daug trijų uolekčių ilgio krokodilų, labai panašių į drie- 
žus, stručių ir mažų gyvačių su vienu ragučiu!'ė, Tokie 
ten yra gyvūnai, trūksta tik elnio ir šerno — Libijoje el- 
nių ir šernų apskritai nėra. Pelių ten yra trijų rūšių: 
vienos vadinamos dvikojėmis!““, antros — zegerijomis105 
(tai libiškas žodis, helėniškai reiškia kalnelį) ir trečios — 
ežiais. Yra ir žebenkščių, gyvenančių silfijynuose, pana- 
šių į Tartese randamus. Štai kokia daugybė gyvūnų yra 

libių klajoklių žemėje, kiek galiu spręsti iš to, ką smul- 
kiai klausinėdamas sužinojau. 

193. Salia maksijų gyvena zauekai, kurių moterys 
per karą vadelėja karo vežimus. 

194. Jų kaimynai — gizantai. Tame krašte daug bi- 
čių ir medaus. Pasakojama, kad žmonės dar daugiau jo 
pasigamina. Visi jie dažosi kūną raudonai ir valgo bež- 
džiones. Kalnuose tų beždžionių yra begalės. 

195. Kartaginiečiai teigia, kad priešais gizantus yra 
Kiraujo sala, 200 stadijų ilgio, labai siaura. Iš žemyno 
į ją lengvai galima nubristi. Joje auga daug alyvmedžių 
ir vynuogynų. Vidury salos yra ežeras, iš kurio dumblo 
vietinės merginos dervotomis paukščių plunksnomis 
traukiančios aukso dulkes. Nežinau, ar taip yra iš tikrų- 
jų — rašau tai, ką man pasakojo. Beje, visko gali būti. 
Juk pats savo akimis Zakinte mačiau, kaip šaltinyje gau- 
dė dervą. Ten [(Zakinte] yra daug ežerėlių; didžiausias 
jų — 70 pėdų skersmens, 2 sieksnių gylio. Į jį įleidžia 
smaigą, prie galo pririšę mirtos šakelę, ir ištraukia prie 
jos prikibusią dervą. (Jos kvapas primena asialtą, bet 
geresnė už Pierijos dervą.) Ištraukę meta dervą į šalia 
ežerėlio iškastą duobę. Kai jos daug prisirenka, iš duo- 
bės semia į amforas. Jei gabalas įkrinta į ežerėlį, tai po 
žeme išplaukia į jūrą. (Jūra nuo ežerėlio yra už 4 stadi- 
jų.) Todėl gal teisybė ir tai, ką pasakoja apie tą Libijos 
salą. 

196. Kartaginiečiai pasakoja ir tokį dalyką: žmonės 
Libijoje gyvena ir už Heraklio stulpų. Kai ten atvyksta 
pirkliai, iškrauna savo prekes ir išrikiuoja ant kranto 
prie pat bangų; paskui sulipę į laivus paleidžia signali- 
nius dūmus. Vietiniai žmonės, pamatę dūmus, ateina į 
pajūrį, už prekes padeda aukso ir, nepaėmę prekių, pa- 
eina tolyn. Tada kartaginiečiai išlipę apžiūri auksą. Jei 
jiems pasirodo, kad aukso užtenka, tai jį pasiima ir iš- 
plaukia, o jeigu pasirodo, kad jo per mažai, tai sulipa į 
laivus ir vėl laukia: vietiniai ateina ir prideda aukso. 
Taip daro tol, kol anuos patenkina. Vieni kitų nenu- 
skriaudžia: pirkliai neima aukso, kol pasirodo, kad jau 
jo pakanka už prekes, vietiniai negriebia prekių tol, kol 
šitie paima už jas auksą. 

197. Tokios yra libių gentys, kurių pavadinimus ži- 
nau. Daugumas jų nei anksčiau nepaisė persų karaliaus, 

nei dabar į jį nekreipia dėmesio. Dar keletą žodžių apie 
tą šalį. Kiek žinau, joje gyvena ne daugiau kaip keturios 
tautos. Dvi iš jų — vietinės, kitos dvi — ne. Libiai ir etio- 
pai — vietiniai, o helėnai ir finikiečiai — atėjūnai. Libiai 
gyvena šiaurėje, etiopai — pietuose. Finikiečiai ir helėnai 
yra atėjūnai. 

198. Libijos žemė nėra labai derlinga, todėl jos ne- 
galima lyginti nei su Europa, nei su Azija. Išimtis — 
tik Kinipo kraštas. (Tuo pačiu vardu vadinasi ir upė, ir 
kraštas.) Jame javai dera nė kiek ne blogiau negu der- 
lingose šalyse. Žemė ten nepanaši į kitų Libijos vietų 
žemę. Tai juodžemis, gausiai šaltinių drėkinamas, nėra 
nei sausrų, nei per didelio lietaus — tenai mat lyja. Grū- 
dų derlius čia toks pat didelis, kaip ir Babilonijoje. Der- 
linga ir toji sritis, kurioje gyvena euesperitai. Mat jos 
žemė gerais metais duoda šimtąjį, o Kinipo žemė — tri- 
šimtąjį grūdą. 

199. Ir kirėniečių žemė, būdama aukščiausia toje Li- 
bijos dalyje, kurioje gyvena klajokliai, duoda tris meti- 
nius derlius, ir visus gerus: pirmiausia subręsta javai 
pajūryje. Čia nuėmus derlių, jau būna subrendę javai 
kalvotose vietose. Nuėmus šiuos javus, jau reikia valyti 
derlių aukščiausiose krašto vietose. Todėl baigiant val- 
gyti pirmąjį javų ir vynuogių derlių, jau reikia nuimti 
paskutinį. Taigi visus aštuonis mėnesius kirėniečiai ima 
derlių. Tai tiek apie tai. 

200. Feretimės gelbėtojai persai, Ariando pasiųsti, at- 
plaukė į Barką ir apgulė polį, reikalaudami atiduoti tuos, 
kurie buvo kalti dėl Arkesilajo nužudymo. Barkiečiai, 
jausdamiesi dėl to kalti, nesileido į derybas. Persai lai- 
kė apgulę Barką devynis mėnesius, kasdami požeminius 
jėjimus į tvirtovę ir nuolat smarkiai puldami. Požeminius 
įėjimus aptiko vienas kalvis variniu skydu šitaip: nešda- 
mas skydą palei tvirtovės sieną iš vidinės pusės, visur 
juo lietė žemę; kur tik dėjo skydą, neišgirdo jokio garso, 
o ties iškastąja vieta skydo varis suskambo. Tada bar- 
kiečiai, išrausę požeminį jėjimą iš priešingos pusės, už- 
mušė kasartčius persus. Šitaip buvo surastas persų pa- 
kasas, o puolimus barkiečiai atremdavo. 

201. Taip truko ilgą laiką, iš abiejų pusių krito daug 
karių, persų netgi daugiau, ir pėstininkų strategas Ama- 
sis štai ką sumanė. Supratęs, kad jėga barkiečių ne- 

įveiks ir reikia griebtis gudrumo, padarė taip. Liepė 
naktį iškasti platų griovį, per jį nutiesti plonas lentas, 
jas užpilti žemėmis ir sulyginti paviršių. Prašvitus jis 
pasiūlė barkiečiams pradėti derybas. Šie mielai sutiko, nes 
norėjo susitarti. Persai prisiekė ant slaptojo griovio: 
priesaika bus tvirta tol, kol ši žemė čia tvirtai stovės. 
Barkiečiai pažadėjo mokėti karaliui duoklę, o persai — 
barkiečiams nieko blogo nedaryti. Po tos sutarties bar- 
kiečiai, pasitikėdami priesaika, ne tik patys išėjo iš tvir- 
tovės, bet ir, atidarę visus vartus, leido kiekvienam prie- 
šui panorėjus į ją jeiti. O persai, išgriovę slaptą tiltą, 
įsiveržė į tvirtovę. Tiltą išgriovė, kad nesulaužytų prie- 
saikos,— juk barkiečiams buvo pasižadėję laikytis prie- 
saikos tol, kol ši žemė tvirtai stovės. Išgriovus tiltą, prie- 
saikos nebereikėjo laikytis. 

202. Kai persai perdavė Feretimei kalčiausius bar- 
kiečius, toji liepė užmauti juos ant stulpų aplink visą 
tvirtovę ir, nupjausčius jų žmonoms krūtis, apdėlioti jo- 
mis visą sieną. Kitus barkiečius ji atidavė persams kaip 
grobį, išskyrus Bato palikuonis ir tuos, kurie buvo ne- 
kalti dėl Arkesilajo nužudymo. Jiems Feretimė ir ati- 
davė polį. 

203. Visus kitus barkiečius pasiėmę kaip vergus, per- 
sai iškeliavo atgal [į Egiptą]. Kai jie grįždami priartė- 
jo prie Kirėnės, polio gyventojai, vykdydami kažkokio 
orakulo ištarmę, leido persams laisvai per jį pereiti. Ei- 
nant kariuomenei per polį, Badras, laivyno strategas, 
įsakė jį paimti, bet pėstininkų strategas Amasis neleido, 
nes kariuomenė, anot jo, buvo pasiųsta tik prieš vieną 
helėnų polį — Barką. Pagaliau išėję iš polio ir susėdę 
pailsėti ant Likėjo Dzeuso kalvos, persai ėmė gailėtis, 
kad nepaėmė Kirėnės. Tada pamėgino antrą kartą eiti, 
bet kirėniečiai jų nebejsileido. Nors niekas nekovojo, bet 
persai išsigando ir tekini nubėgo apie 60 stadijų tolyn. 
Kai jie ten pasistatė stovyklą, atėjo Ariando pasiuntinys 
ir liepė jiems grįžti namo. Tada persai paprašė kirėnie- 
čių kelionei maisto. Kirėniečiai davė, o tie iškeliavo į 
Egiptą. Tačiau juos ėmė sekti libiai ir atsiliekančius žu- 
dyti, kol priėjo Egiptą. (Jie taip darė, norėdami prisi- 
grobti egiptiečių drabužių ir šarvų.) 

204. Tai buvo tolimiausias persų kariuomenės žygis į 
Libiją — iki Euesperidžių. Vergais paverstuosius barkie- 

čius persai iš Egipto nuvedė pas karalių Darijų, o šis 
jiems leido apsigyventi viename Baktrijos kaime. Jie tą 
kaimą pavadino Barka. (Tas kaimas ir dabar yra Bakt- 
rijoje.) 

205. Bet ir Feretimės gyvenimo galas buvo nekoks: 
kai, atkeršijusi barkiečiams, grįžo į Egiptą, mirė labai 
bloga mirtimi — mat ją gyvą suėdė kirminai. Per didelis 
kerštas dievams nepatinka. Šitaip baisiai Feretimė, Ba- 
to žmona, atkeršijo barkiečiams. 


PENKTOJI KNYGA 


TERPSICHORĖ 

1. EUROPOJE DARIJAUS PALIKTOJI PERSŲ KA- 
RIUOMENĖE, KURIAI VADOVAVO MEGABAZAS, Iš 
VISŲ HELESPONTIEČIŲ PIRMIAUSIA UŽKARIAVO 
perintiečius, nes tie nenorėjo persams pasiduoti. Prieš tai 
perintiečiai buvo smarkiai nukentėję nuo peonų. Mat prie 
Strimono gyvenantiems peonams dievas per savo oraku- 
lą buvo įsakęs Žygiuoti prieš perintiečius ir, jeigu prie- 
šais išėję perintiečiai garsiai pašauks juos vardu, tai 
pulti juos, o jeigu nešauks, nepulti. Peonai taip ir pada- 
rė. Stovyklaujant perintiečiams užmiestyje, pagal susi- 
tarimą įvyko trilypė dvikova: vyras kovojo prieš vyrą, 
arklys — prieš arklį ir šuo — prieš šunį. Dviejose dviko- 
vose laimėję, perintiečiai apsidžiaugė ir užtraukė pea- 
ną!. Peonai išgirdę pamanė, kad orakulo paliepimas jau 
įvykdytas, ir maždaug šitaip tarp savęs kalbėjo: „Jau iš- 
sipildė orakulo pranašystė. Dabar mūsų eilė veikti.“ Jie 
užpuolė peaną giedančius perintiečius ir smarkiai sumu- 
šė: tik nedaugelis perintiečių liko gyvi. 

2. Taip perintiečiams atsitiko anksčiau. O dabar, ko- 
vodami dėl laisvės, jie pasirodė labai narsūs, ir tik savo 
didele kiekybine persvara persai ir Megabazas juos nu- 
galėjo. Paėmęs Perintą, Megabazas su kariuomene pat- 
raukė per Trakiją, užkariaudamas karaliui kiekvieną po- 
lį ir kiekvieną ten gyvenančią tautą. Mat Darijus jam ir 
buvo įsakęs užkariauti Trakiją. 

3. Trakų tauta po indų yra didžiausia iš visų. Jeigu 
juos vienas žmogus valdytų, ir jie tarp savęs sutartų, 
tada, mano nuomone, būtų nenugalimi ir iš visų tautų 
būtų galingiausi. Bet tai jiems sunku ir tiesiog nejma- 
noma padaryti. Dėl to jie silpni. Kiekviena jų gentis tu- 
ri savo pavadinimą, bet gyvenimo būdas ir papročiai yra 
visų beveik tokie patys, išskyrus getus, trausus* ir tas 
gentis, kurios gyvena į šiaurę nuo krestoniečių?. 

4. Aš jau minėjau, kokie papročiai getų, laikančių 
save nemirtingais. O trausai šiaip visur elgiasi taip, kaip 
ir kiti trakai, tik su naujagimiais ir mirusiaisiais štai kaip 
daro: naujagimį namiškiai apsėdę iš visų pusių aprau- 

da, nes jam reikės patirti daug vargų, ir išpasakoja vi- 
sas žmonių nelaimes, o mirusįjį leidžia į duobę džiaug- 
damiesi ir linksmindamiesi, jam aiškindami, kokių bėdų 
jis nusikratęs ir koks dabar yra laimingas. 

5. Tie, kurie gyvena už krestoniečių, štai ką daro: 
kiekvienas turi daug žmonų. Kuriam nors mirus, ir žmo- 
nos tarp savęs ginčijasi, ir vyrai visai rimtai svarsto, 
kurią iš jų mirusysis labiausiai mylėjo. Tą, kurios nau- 
dai ginčas išsprendžiamas, visi vyrai ir moterys išgarbi- 
na, o paskui artimiausias jos giminaitis nuduria ant vy- 
ro kapo; nužudytoji palaidojama kartu su vyru. Kitos 
mirusiojo žmonos, taip nepagerbtos, tatai išgyvena kaip 
didelę nelaimę, nes jos įsivaizduoja esančios paniekintos. 

6. Kiti trakai turi tokį paprotį: parduoda savo vaikus 
svetur išsigabenti. Dukterų nesaugo, leidžia joms gulėti 
su kokiais tik nori vyrais. Bet žmonas be galo saugo ir 
perka jas iš tėvų už didelius pinigus. Būti ištatuiruotam 
reiškia būti kilmingam, o neištatuiruotam — žemakil- 
miam. Nieko nedirbančius labai gerbia, o dirbančius žemę 
be galo niekina. Garbingiausias gyvenimas, jų nuomo- 
ne,— karių ir plėšikų. Tokie yra labiausiai į akis krintan- 
tys jų papročiai. 

7. Dievus garbina tik šiuos: Arėją, Dionisą ir Artemi- 
de. Jų karaliai skirtingai nuo kitų žmonių labiausiai iš 
visų dievų garbina Hermį: tik juo vienu prisiekia ir sa- 
kosi esą iš jo kilę. 

8. Stai kaip laidojami turtingi trakai: tris dienas la- 
voną laiko pašarvotą ir, paaukoję visokių gyvulių, ap- 
raudoję mirusįjį, vaišinasi. Paskui jį sudegina arba tie- 
siog į žemę užkasa. Viršuje supila kauburį ir surengia 
įvairias varžybas, kuriose didžiausios dovanos skiriamos 
geriausiai pasirodžiusiems svarbiausiose rungtyse. Taip 
trakai laidoja mirusiuosius. 

9. Kokia šalis yra į šiaurę nuo trakų ir kokie žmonės 
ten gyvena, niekas nežino, tik anapus Istro, atrodo, jau 
yra neaprėpiama dykuma. Iš pasakojimų žinau tik vieną 
tautą gyvenant anapus Istro — jie vadinasi siginai ir 
dėvi mediškus drabužius. Jų arkliai ištisai apžėlę ilgais — 
iki penkių pirštų ilgio — plaukais, labai maži, bukais 
snukiais, silpni. Jie neįstengia žmonių panešti, bet pa- 
kinkyti į vežimą labai greiti. Todėl gyventojai važinėja 
vežimais. Jų teritorija eina kone iki venetų“, gyvenančių 

prie Adrijos jūros. Jie patys sakosi esą medų kilmės. Ne- 
įsivaizduoju, kaip jie gali būti kilę iš medų, bet per ilgą 
laiką visko galėjo atsitikti. Už Masalijos gyvenantys ligū- 
rai? žodžiu „siginas“ vadina pirklius, kipriečiai — ietį. 

10. Patys trakai pasakoja, kad anapus Istro gyvena 
tiktai bitės, ir per jas negalima eiti tolynė. Man atrodo, 
kad tai nepanašu į tiesą, nes tie gyvūnėliai juk bijo 
šalčio. Todėl manau, kod šiaurėje dėl šalčio yra visai 
negyvenami plotai. Tai tiek pasakojama apie tas šalis. 
Visą to krašto pajūrį Megabazas užkariavo persams. 

11. O Darijus, perėjęs Helespontą ir atvykęs į Sardus, 
prisiminė ir Histijėjo miletiečio pasitarnavimą, ir Kojo 
miletiečio patarimą. Todėl jis pasišaukė juodu ir leido 
pasirinkti dovaną. Histijėjas, būdamas Mileto tironas, 
nepareikalavo jokios tirono valdžios, tik paprašė jam 
duoti edonų žemėje esančią Mirkino vietovę'— mat no- 
rėjo ten įkurti savo polį. Kojas panoro tapti Mitilėnės ti- 
ronu, nes jis nebuvo tironas, tik paprastas pilietis. Dari- 
jus patenkino abiejų norus, ir jiedu iškeliavo į savo pa- 
sirinktąsias vietas. 

12. Tuo tarpu atsitiko toks dalykas, kad, jį pamatęs, 
Darijus ryžosi įsakyti Megabazui paimti peonus ir per- 
kelti iš Europos į Aziją. Mat buvo du broliai peonai Pi- 
gretas ir Mantijas. Jie, Darijui grįžus į Aziją, užsinorėjo 
tapti peonų tironais, todėl atvyko į Sardus ir atsigabeno 
savo seserį — stotingą, gražią merginą. Patykoję, kada 
Darijus išeis į užmiestį teisėjauti, jiedu štai ką padarė: 
kuo gražiausiai aprengė savo seserį ir išsiuntė su ąsočiu 
ant galvos vandens parnešti; ji vedėsi už pavadžio ark- 
lį ir eidama verpė linus. Kai mergina ėjo pro Darijų, šis 
ja labai susidomėjo, nes nei persų, nei lydų, nei kitų 
Azijos tautų moterys nėra pratusios taip elgtis. Susido- 
mėjęs pasiuntė kelis savo ietininkus pažiūrėti, ką toji 
moteris darys su arkliu. Jie sekė iš paskos. Ji, atėjusi 
prie upės, pagirdė arklį, paskui prisisėmė ąsotį vandens 
ir vėl tuo pačiu keliu grįžo ant galvos nešdamasi ąsotį, 
už pavadžio vesdamasi arklį ir sukdama verpstą. 

13. Darijus stebėdamasis išklausė, ką jam pranešė 
pasiųstieji ietininkai, — jis ir pats tai matė — ir liepė tą 
merginą atvesti pas jį. Ją atvedus, prisistatė jos broliai, 
netoliese stebėję visą tą įvykį. Darijui paklausus, iš kur 
ji esanti, jaunuoliai atsakė, jog jie yra peonai, o ji — jų 

sesuo. Darijus vėl paklausė, kas tie peonai, kur jie gy- 
vena ir ko jie atvyko į Sardus. Jie pareiškė atvykę jam 
pasiduoti; peonų šalis yra prie Strimono upės, o Strimo- 
nas — netoli Helesponto; peonai kilę iš Trojos teukrų. 
Kai jie visa tai išpasakojo, Darijus vėl paklausė, ar vi- 
sos peonų moterys esančios tokios darbščios. Šie sku- 
biai atsakė, kad visos. Juk jie dėl to visa tai ir surengė. 

14. Tada Darijus parašė laišką Megabazui, kurį bu- 
vo palikęs Trakijoje strategu. Jame įsakė iškelti peonus 
iš jų šalies ir atgabenti pas jį su moterimis ir vaikais. 
Tuojau raitelis, nešdamas įsakymą, nuskubėjo prie He- 
lesponto ir persikėlęs atidavė laišką Megabazui, o šis 
perskaitęs paėmė kelio vadovus trakus ir išžygiavo į Pe- 
oniją. 

15. Peonai, sužinoję, kad pas juos atžygiuoja persai, 
susibūrė ir patraukė į pajūrį manydami, kad ten puls ir 
veršis persai. Taip jie pasiruošė atremti persų kariuome- 
nę. Bet persai, išgirdę, kad peonai jau susirinko ir sau- 
go įsiveržimo kelius pajūryje, su savo kelio vadovais 
pasuko viršutiniu keliu. Peonams visai nesitikint, jie įsi- 
veržė į jų polius; kadangi vyrų nebuvo, tai lengvai juos 
paėmė. Peonai, sužinoję, kad jų poliai paimti, tuoj iš- 
siskirstė kas sau, grįžo namo ir pasidavė persams. Tada 
buvo išgabenti iš savo vietų ir perkelti į Aziją iš peonų 
siriopeonai, peoplai ir tie, kurių kraštas tęsiasi iki Prasi- 
adės ežero. 

16. O tos gentys, kurios gyvena šalia Pangėjo kal- 
no — doberai, agrianai, odomantai — ir pačiame Prasia- 
dės ežere, nebuvo Megabazo nugalėtos. Jis pamėgino 
paimti ir tuos, kurie gyvena pačiame ežere: ant aukštų 
kuolų, įkaltų ežero vidury, uždėtas lentų paklotas; į tą pa- 
klotą iš kranto nutiestas siauras tiltelis. Paklotą laikan- 
čius kuolus anksčiau kalė visi tos genties Žmonės, o da- 
bar juos kala štai kaip: kiekvienas vedęs vyras turi at- 
nešti iš Orbelo kalno už kiekvieną žmoną po tris kuolus 
ir įkalti, o jie veda daug žmonų. Taip jie gyvena ežere. 
Kiekvienas ant pakloto turi lūšną, kurioje gyvena, ir pa- 
klote varstomas duris. Mažus vaikus pririša virve už ko- 
jos, kad tie iš baimės neįkristų į vandenį. Arklius ir ki- 
tus darbinius gyvulius šeria žuvimis, kurių ežere ne- 
paprastai daug: užtenka virve pro tas duris nuleisti į 
vandenį tuščią pintinę, ir po kurio laiko ištrauksi ją pil- 

ną žuvų. Ten yra dviejų rūšių Žuvys: vienas vadina pa- 
prakais, kitas — tilonais. 

17. Paimtieji peonai buvo išgabenti į Aziją, o Mega- 
bazas, užvaldęs juos, nusiuntė į Makedoniją septynis 
pasiuntinius persus, po jo svarbiausius žmones kariuo- 
menėje. Juos nusiuntė pareikalauti iš Aminto? karaliui 
Darijui žemės ir vandens. Nuo Prasiadės ežero į Make- 
doniją kelias visai trumpas. Pirmiausia prie ežero yra 
kasyklos, iš kurių vėliau Aleksandras!? gaudavo kasdien 
po talentą sidabro pajamų; už kasyklų stūkso vadinama- 
sis Disoro!! kalnas, kurį perlipus,— jau ir Makedonija. 

18. Pasiųstieji persai, atėję pas Amintą, pareikalavo 
karaliui Darijui žemės ir vandens. Jis davė ir viena, ir 
kita ir pakvietė juos į svečius. Surengęs ištaigingą puo- 
tą, karalius širdingai vaišino persus. Po vaišių svečiai 
ėmė gerti ir šitaip pasakė: „Mielas makedone, mes, per- 
sai, turime tokį paprotį: kai ruošiame iškilmingą puotą, 
atsivedame ir šalia pasisodiname žmonas ir suguloves. 
Tad ir tu, mus taip maloniai priėmęs, karaliui Darijui 
duodąs žemės ir vandens, elkis pagal mūsų paprotį.“ 
Amintas į tai atsakė: „O persai, mes neturime tokio pa- 
pročio; moterys yra atskirtos nuo vyrų. Bet kadangi jūs, 
mūsų valdovai, to norite, bus jums duotą.“ Tai pasakęs, 
Amintas pakvietė moteris. Jos šaukiamos atėjo ir susė- 
do iš eilės priešais persus. Tada persai, pamatę gražias 
moteris, pasakė Amintui, kad jis neprotingai pasielgė. 
Verčiau esą moterys visai nebūtų atėjusios, negu dabar 
atėjusios ir susėdusios ne šalia, o priešais — svilinti 
jiems akis. Tada Amintas buvo priverstas paliepti joms 
sėstis šalia persų. Moterims paklausius, persai, būdami 
gerai įgėrę, pradėjo joms krūtis grabinėti, o vienas kitas 
net stengėsi pabučiuoti. 

19. Amintas, tai matydamas, laikėsi ramiai, nors sun- 
kiai valdėsi, nes labai bijojo persų. Bet Aminto sūnus 
Aleksandras, kuris taip pat buvo vaišėse ir viską matė, 
kaip žmogus jaunas ir nepatyręs nelaimių, negalėjo su- 
silaikyti nesipiktinęs ir šitaip tėvui pasakė: „Tu, tėve, 
būdamas tokio amžiaus, eik ilsėtis, nesismagink gėri- 
mu. Aš čia liksiu ir parūpinsiu svečiams, ko tik reikės.“ 
Amintas suprato, kad Aleksandras nedorą darbą sugal- 
vojo, ir atsakė: „O vaike, esi įsikarščiavęs, ir iš tavo Žo- 
džių jaučiu, kad tu, mane išsiuntęs, ketini kažką negera 

daryti. Todėl prašau tavęs, nedaryk nieko blogo tiems 
žmonėms, kad nepražudytum mūsų, tvardykis matyda- 
mas, kas čia darosi. Išeiti tai išeisiu, tavęs paklausysiu.“ 

20. Kai Amintas, šitaip paprašęs, išėjo, Aleksandras 
persams tarė: „Tos moterys, svečiai, atiduodamos visiš- 
kai jūsų nuožiūrai. Galite gulėti su visomis arba tik su 
kai kuriomis. Tik sakykit, kurios norit. O dabar jau lai- 
kas gulti. Kaip matau, jūs gerai prisivaišinę, todėl mo- 
terims, jei teiksitės, leiskite išsimaudyti ir laukite, kol 
jos nusimaudžiusios vėl čia ateis.“ Persai sutiko, ir jis 
visas moteris išsiuntė į moterų kambarius. O pats Alek- 
sandras, parinkęs tiek pat jaunų bebarzdžių vyrų, apren- 
gė juos moteriškais drabužiais, įdavė po durklą ir įvedė 
į vidų. Juos įvedęs, jis šitaip tarė persams: „O persai, 
atrodo, kad jus puikiai vaišiname. Mat paruošėme visa, 
ką tik turėjome ir galėjome, kas mums visų brangiausia. 
Jums siūlome savo motinas ir seseris, norėdami parody- 
ti, kad jus gerbiame pagal nuopelnus ir kad praneštu- 
mėte savo karaliui, kuris jus pasiuntė, jog helėnas, ma- 
kedonų valdytojas, jus gerai priėmė ir suguldė.“ Tai 
pasakęs, Aleksandras prie kiekvieno perso pasodino, lyg 
moterį, po makedoną vyrą. Kai persai pamėgino juos 
čiupinėti, tie juos išžudė.- 

21. Šitokia mirtimi jie mirė ir patys, ir jų tarnai, nes 
paskui juos traukė ir vežimai su visokiomis atsargomis, 
ir tarnai. Visa tai kartu su pasiuntiniais dingo be pėdsa- 
ko. Po kurio laiko persai, aišku, ėmė atkakliai jų ieškoti, 
tačiau Aleksandras sugebėjo gudriai sutvarkyti tą reika- 
lą. Jis davė ieškotojų vadui Bubarui daug pinigų ir sa- 
vo seserį Gigėją už žmoną. Šitaip buvo nutrauktos Žu- 
vusiųjų paieškos!2, 

22. Kad Perdiko!3 palikuonys yra helėnai, tatai ir jie 
patys tvirtina, ir aš taip manau, o vėliau ir įrodysiu, kad 
jie yra helėnai. Juk juos ir Olimpijos žaidynių helenodi- 
kai pripažino esant helėnais. Mat kai Aleksandras nuta- 
rė dalyvauti Olimpijos žaidynėse ir dėl to atvyko į Olim- 
piją, tie, su kuriais jis turėjo rungtis, nenorėjo leisti 
sakydami, kad čia ne barbarų, o helėnų varžybos. Kai 
Aleksandras pasakė, kad jis yra argietis, ir buvo pripa- 
žintas helėnų, jis bėgo stadiją! ir atbėgo kartu su pirmą 
vietą užėmusiu. Taip ten įvyko. 

23. O Megabazas su peonais atkeliavo į Helespontą 
ir, persikėlęs per įlanką, atvedė juos į Sardus. Tuo tarpu 
Histijėjas miletietis jau tvirtino sienomis iš Darijaus 
kaip atlyginimą už tilto saugojimą išprašytą vietovę. Ta 
vietovė yra prie Strimono upės ir vadinasi Mirkinas. Pa- 
matęs, ką daro Histijėjas, Megabazas, atėjęs į Sardus su 
peonais, Darijui pasakė: „(O karaliau, ką tu padarei? Tu 
atidavei protingam ir gudriam helėnui vietovę pasistaty- 
ti poliui Trakijoje, kur yra be galo daug miško medžia- 
gos, tinkamos laivams statyti ir irklams gaminti, kur 
yra sidabro kasyklos, kur aplinkui gyvena daugybė žmo- 
nių — ir helėnų, ir barbarų. Jie, pasiskyrę jį vadu, darys 
viską, ką tik jis lieps —ir dieną, ir naktį. Todėl neleisk 
tam vyrui tatai daryti, jei nenori sulaukti naminio karo. 
Pasikviesk jį ir liepk nutraukti darbus. O kai jį turėsi 
savo rankose, padaryk taip, kad jis nebegrįžtų pas he- 
lėnus.“ 

24. Tokiais žodžiais Megabazas lengvai įtikino Dari- 
jų parodydamas, kad gerai supranta, kas gali atsitikti. 
Tada Darijus pasiuntė į Mirkiną pasiuntinį ir šitaip lie- 
pė pasakyti: „Histijėjau, karalius Darijus tau šitaip sako: 
kad ir kiek galvojau, bet geresnio žmogaus savo reika- 
lams tvarkyti nerandu. Tai aš supratau ne tik iš tavo 
žodžių, bet ir iš darbų. Dabar rengiuosi vykdyti didelius 
darbus, todėl būtinai atvyk pas mane, nes noriu tau apie 
juos papasakoti.“ Patikėjęs tais žodžiais ir manydamas, 
jog didelis daiktas būti karaliaus patarėju, Histijėjas at- 
vyko į Sardus. Jam Darijus taip pasakė: „Histijėjau, štai 
dėl ko tave pasikviečiau: kai grįžau iš skitų ir tu dingai 
iš mano akių, visą laiką tetroškau tave pamatyti ir su 
tavim pasikalbėti, nes supratau, kad už visus turtus bran- 
gesnis protingas ir prielankus draugas; o aš žinau, kad 
taip yra, pats tuo įsitikinau. Gerai padarei, kad atvykai, 
todėl štai ką tau siūlau: palik Miletą ir naująjį polį Tra- 
kijoje ir keliauk su manimi į Sūzus. Tenai turėsi visa tai, 
ką aš turiu, ir būsi mano stalabendris ir patarėjas.“ 
“25. Šitaip pasakęs, Darijus paliko Sardų valdovu sa- 
vo netikrą brolį Artaireną, o Otaną paskyrė visos pajū- 
rio srities strategu. Tada pasiėmė su savimi Histijėją ir 
išvyko į Sūzus. Otano tėvą Sisamną, vieną iš karališkų- 
jų teisėjų, karalius Kambizas buvo liepęs nužudyti už 
tai, kad šis papirktas neteisingai buvo išsprendęs bylą, 

ir nužudžius — nulupti jo odą, supjaustyti gabalais ir 
jais apmušti kėdę, kurioje sėdėdamas tas teisėjavo. Ap- 
traukus kėdę, vietoj nužudytojo Sisamno jis paskyrė tei- 
sėju jo sūnų ir įsakė tam atsiminti, kokioje kėdėje sėdė- 
damas jis teisėjauja. 

26. Šitas Otanas, pasodintas į tokią kėdę ir dabar ta- 
pęs vietoj Megabazo kariuomenės strategu, užkariavo 
Bizantiją, Kalchedoną,  Antandrą, esantį Troadoje!s, 
Lamponiją, o paėmęs iš Lesbo laivus, užkariavo Lemno 
ir Imbro salas, abi pelazgų gyvenamas. 

27. Lemniečiai narsiai gynėsi, bet per ilgesnį laiką 
buvo įveikti. Išlikusių po to karo lemniečių valdytoju 
persai paskyrė Meandrijo, buvusio Samo karaliaus, brolį 
Likaretą: šis Likaretas, valdydamas Lemną, buvo nužu- 
dytas. [-...]!9 To priežastis štai kokia: Otanas visus lem- 
niečius pavertė vergais, vienus apkaltindamas pabėgimu 
iš kariuomenės žygiuojant prieš skitus, kitus — kenkimu 
Darijaus kariuomenei, grįžtančiai iš Skitijos. 

28. Tiek jis padarė blogybių, vadovaudamas kariuo- 
menei. Po to trumpą laiką nebuvo vargų, o paskui vėl 
iš naujo užgriuvo jonėnus nelaimės iš Nakso ir Mileto. 
Mat Naksas tuo laiku buvo turtingiausias iš visų salų, 
ir Miletas buvo pasiekęs savo klestėjimo viršūnę — jis bu- 
vo visos Jonijos papuošalas, nors prieš tai dvi žmonių 
kartos labai kentėjo nuo vidinių nesutarimų ir sumaiščių 
tol, kol pariečiai juos sutaikė. Mat miletiečiai taikytojais 
iš visų helėnų buvo išsirinkę pariečius. 

29. Pariečiai juos šitaip sutaikė: atėję kilmingiausie- 
ji į Miletą ir pamatę, kad miletiečių reikalai labai blogi, 
visas ūkis pairęs, pareiškė norį apeiti visą miletiečių ša- 
Iį. Kai jie ėjo per kraštą, kur tik pamatydavo kokį gerai 
įdirbtą lauką, tuoj užsirašydavo savininko vardą. Perė- 
ję visą šalį ir mažai radę gerai įdirbtų laukų, jie grįžo į 
Miletą, sušaukė visų susirinkimą ir pavedė polį valdyti 
tiems, kurių žemę rado gerai dirbamą, sakydami, kad tie 
žmonės sugebės ir visuomenės reikalus tvarkyti, nes su- 
geba prižiūrėti savo žemę. O kitiems sumaištyse dalyva- 
vusiems miletiečiams įsakė šių klausyti. 

30. Taip pariečiai tada nuramino Miletą. Dabar vėl 
dėl tų dviejų polių Jonijai prasidėjo nelaimės; iš Nakso 
liaudis išvijo keletą turtingų piliečių. Jie atėjo į Miletą. Jį 
tuo laiku valdė Aristagoras, Molpagoro sūnus, Histijėjo 

sūnaus Lisagoro, kurį tada Darijus laikė Sūzuose, žen- 
tas ir pusbrolis. Histijėjas buvo Mileto tironas, bet tuo 
laiku, kai atvyko jo pažįstami Nakso tremtiniai, jis jau 
buvo Sūzuose. Todėl naksiečiai, atėję į Miletą, paprašė 
Aristagorą kokių nors pajėgų, kad galėtų grįžti į savo 
tėvynę. Tasai sumetė, kad jeigu jo padedami šie sugrįžtų 
namo, jis gautų valdyti Naksą, todėl, neva rodydamasis 
esąs Histijėjo draugas, jiems šitaip pasakė: „Aš negaliu 
jums duoti tokių pajėgų, kad galėtumėt grįžti namo prieš 
Nakso polį valdančiųjų valią, nes žinau, kad naksiečių 
yra 8000 hoplitų, ir jie turi daug karo laivų. Bet kiek ga- 
lėsiu, tiek jums padėsiu, ir, manau, štai kaip reikėtų da- 
ryti. Artafrenas yra mano draugas, o jis juk yra Histaspo 
sūnus, karaliaus Darijaus brolis, vadovauja visam pajū- 
riui ir turi didelę kariuomenę, daug laivų. Manau, kad 
šitas vyras padarys taip, kaip mes norime.“ Tai išgirdę, 
naksiečiai pavedė tą reikalą tvarkyti Aristagorui, kad 
tas padarytų viską kuo geriausiai, ir net jį ragino pasiū- 
lyti Artafirenui dovanų ir pažadėti patiems padengti ka- 
riuomenės išlaidas, nes buvo įsitikinę, kad, kai tik atvyks 
į Naksą persų kariuomenė, naksiečiai padarys visa, kas 
tik jiems bus liepta; panašiai pasielgs ir kitų salų gyven- 
S Nė viena iš Kikladų salų dar nebuvo Darijaus val- 
žioje. 

31. Aristagoras atvyko į Sardus ir pasakė Artafrenui, 
kad yra tokia sala Naksas, nedidelė, bet graži ir derlin- 
ga, netoli Jonijos. Joje daug aukso ir vergų. „Tad žy- 
giuok į tą salą ir sugrąžink į ją ištremtuosius. Aš turiu 
tam tikslui daug pinigų, neskaitant skirtų kariuomenės 
išlaidoms padengti. (Tas išlaidas mes turime padengti, 
nes prašome kariuomenės.) Be to, tu karaliui užimsi 
Naksą ir jam priklausančias salas: Parą, Andrą ir kitas, 
vadinamąsias Kikladas. Iš jų lengvai galėsi pulti Eubo- 
ją, didelę ir turtingą salą, ne mažesnę už Kiprą ir labai 
lengvai paimamą. Joms užimti pakaks šimto laivų.“ Šis 
jam taip atsakė: „Tu patari naudingus dalykus kara- 
liaus rūmams, ir tavo patarimai teisingi, išskyrus laivų 
skaičių, nes vietoj šimto laivų tau bus paruošta pava- 
sarį du šimtai laivų. Tik reikia karaliaus sutikimo.“ 

32. Tai išgirdęs, Aristagoras patenkintas grįžo į Mile- 
tą. Artafrenas perdavė į Sūzus Aristagoro pasiūlymą ir, 
gavęs Darijaus sutikimą, paruošė du šimtus trijerų, la- 

bai didelę persų ir sąjungininkų kariuomenę, o strategu 
paskyrė persą Megabatą, kilusį iš achemenidų giminės, 
savo ir Darijaus pusbrolį, kurio dukterį — jei galima tikėti 
tuo, kas pasakojama — vėliau vedė Pausanijas, Kleom- 
broto sūnus, trokšdamas tapti Helados tironu. Paskyręs 
Megabatą strategu, Artafirenas išsiuntė kariuomenę pas 
Aristagorą. 

33. Paėmęs iš Mileto Aristagorą, jonėnų laivyną ir 
naksiečius tremtinius, Megabatas išplaukė neva į Heles- 
pontą, o kai priplaukė Chiją, sustojo Kaukaze!, kad, iš 
ten pučiant borėjui, nuplauktų į Naksą. Bet šį kartą dar 
nebuvo lemta Naksui žūti. Atsitiko štai koks dalykas: 
Megabatas, eidamas per laivus ir tikrindamas sargybas, 
Mindo!š laive nerado nė vieno sargybinio. Baisiai supy- 
kęs, jis įsakė savo ietininkams suieškoti to laivo virši- 
ninką Skilaką ir pririšti jį laivo apačioje taip, kad gal- 
va išlįstų pro vieną apatinių irklų skylę, o kūnas būtų 
laive. Pririšus Skilaką, kažkas apie tai pranešė Arista- 
gorui, kad jo draugą mindietį Megabatas išniekino. Šis 
atėjęs paprašė persą paleisti Skilaką, bet veltui. Nieko 
nepešęs, jis nuėjo ir pats paleido Skilaką. Tai sužinojęs, 
Megabatas labai užsirūstino ir užsipuolė Aristagorą. Bet 
šis atšovė: „O koks tavo reikalas? Juk Artafrenas tave 
pasiuntė manęs klausyti ir plaukti ten, kur aš liepsiu. 
Kam kišiesi ne į savo reikalus?“ Taip pasakė Aristago- 
ras, O šis supykęs, kai tik sutemo, su vienu laivu nusiun- 
tė į Naksą vyrus pranešti naksiečiams, kas prieš juos 
rengiama. 

34. Naksiečiai visai nebuvo pagalvoję, kad visa ta 
kariuomenė siunčiama prieš juos. Bet kai tik šitai suži- 
nojo, tuoj iš laukų viską susigabeno į polį, paskubomis 
apsirūpino maistu ir vandeniu, atnaujino jo sienas ir pa- 
siruošė apgulčiai — žodžiu, naksiečiai pasirengė karui. 
Persai, atplaukę į Naksą ir radę juos gerai įsitvirtinu- 
sius, laikė apgulę keturis mėnesius. Kai išleido visus pi- 
nigus, kuriuos turėjo su savim atsivežę, ir pats Arista- 
goras smarkiai išsileido, o apgulčiai reikėjo dar daugiau 
pinigų, Jie pastatė Nakso tremtiniams įtvirtinimus ir ne- 
patenkinti pasitraukė į žemyną. 

30. Taigi Aristagoras negalėjo įvykdyti Artafrenui 
duoto pažado; kartu jį slėgė didelės kariuomenės išlai- 
dos. Be to, Aristagorą labai neramino sunki kariuome- 

nės padėtis ir tai, kad jis buvo susipykęs su Megabaiu — 
jam atrodė, kad iš jo bus atimtas Miletas. Dėl viso to 
jis ėmė galvoti apie sukilimą prieš persus. Tuo laiku at- 
vyko iš Sūzų nuo Histijėjo vergas su išrašyta galva: 
Histijėjas taip pat patarė sukilti prieš karalių. Mat His- 
tijėjas norėjo Aristagorui perduoti paliepimą sukilti, bet 
niekaip negalėjo saugiai tai padaryti, nes buvo saugomi 
keliai, todėl jis, nuskutęs galvą ištikimiausiam savo ver- 
gui, ant jos viską surašė, o paskui leido plaukams ataug- 
ti. Kai tik plaukai ataugo, pasiuntė vergą į Miletą įsa- 
kydamas jam tik tiek, kad, atvykęs į Miletą, prašytų Ar- 
istagorą nuskusti jam plaukus ir apžiūrėti galvą. Kaip 
jau sakiau, ant galvos buvo parašyta sukilti!9. Histijėjas 
taip pasielgė dėl to, kad buvo labai nepatenkintas buvimu 
Sūzuose. Įvykus sukilimui, jis tikėjosi nuvykti į pajūrį, 
nes kitaip neturėjo jokios vilties kada nors ten nuke- 
liauti20, 

36. Taip galvodamas, Histijėjas pasiuntė vergą, o Ar- 
istagorui viskas susidėjo į krūvą. Jis tarėsi su kitais sa- 
vo šalininkais, pasakydamas jiems ir savo nuomonę, ir 
iš Histijėjo atėjusią žinią. Visi kiti buvo tokios pačios 
nuomonės kaip jis, ir ragino sukilti, o rašytojas Heka- 
tėjas patarė visiškai nepradėti karo su persų karaliumi. 
Jis suminėjo visas tautas, kurias valdė karalius, ir nuro- 
dė jo galybę. Kai šita jo nuomonė buvo atmesta, jis pa- 
to niekaip kitaip nebus galima pasiekti (jis sakė žinąs, 
kad miletiečiai yra silpni), kaip tik pasisavinus Branchi- 
dų šventyklos turtus, kuriuos jai buvo padovanojęs lydas 
Krezas; tik tada jie galės įsiviešpatauti jūroje. Be to, mi- 
letiečiai tada galės naudotis tais lobiais, o priešai jų ne- 
beišplėš. Tie lobiai buvo dideli, aš pasakojau apie juos 
savo pasakojimo pradžioje. Bet ir ši nuomonė buvo at- 
mesta. Vis dėlto jie nutarė sukilti, o vienam iš sąmoks- 
lininkų pavedė nuvykti į Mijuntą?!, kur buvo iš Nakso 
grįžusi kariuomenė, ir ten pamėginti suimti su laivais 
plaukusius jos strategus. 

37. Nusiųstas tam tikslui Jetragoras klastingai suėmė 
milasietį Oliatą, Ibanolijo sūnų, termerietį Histijėją, Tim- 
no sūnų, Koją, Erksandro sūnų, kuriam Darijus padova- 
nojo Mitilėnę, taip pat kimietį Aristagorą, Heraklido sū- 
nų, ir daug kitų. Taigi Aristagoras atvirai sukilo prieš 

persus ir ėmėsi visokių priemonių Darijui pakenkti. Pir- 
miausia jis dėl akių panaikino Milete tironiją ir įvedė 
demokratiją, kad noriau miletiečiai kartu su juo sukiltų; 
paskui ir kituose Jonijos poliuose tą patį padarė; vienus 
tironus išvarė, o tuos, kurie kartu su juo buvo žygiavę 
prieš Naksą, norėdamas įsiteikti, išdavė poliams, kuriuos 
tie buvo valdę. Taip darė, siekdamas tuos polius palenkti 
į savo pusę. 

38. Mitilėniečiai, gavę Koją, išsivedė jį ir akmenimis 
užmušė, o kimiečiai ir daugumas kitų savo tironus pa- 
leido. Taip buvo panaikinta poliuose tironija. Panaikinęs 
tironiją, Aristagoras liepė kiekvienam poliui išsirinkti 
strategą, o pats su trijera išplaukė į Lakedemoną ieško- 
ti stiprių sąjungininkų. 

39. Anaksandridas2?, Leonto sūnus, nebebuvo Spartos 
karalius — buvo miręs; valdė Anaksandrido sūnus Kleo- 
menas, perėmęs valdžią ne dėl to, kad būtų buvęs šau- 
nus, bet todėl, kad ją paveldėjo??. Anaksandridas buvo 
vedęs savo sesers dukterį, ją mylėjo, bet vaikų neturėjo. 
Todėl eforai pasišaukė jį pas save ir pasakė: „Jei tu sa- 
vimi nesirūpini, tai mes turime pasirūpinti, kad neišnyk- 
tų Euristeno giminė. Kadangi tavo žmona vaikų negim- 
do, tai mesk ją ir vesk kitą. Taip darydamas, spartie- 
čiams įtiksi.“ Jis atsakė nedarysiąs nei to, nei kito, nes 
jie neteisingai jam liepia niekuo nekaltą žmoną mesti ir 
vesti kitą — jis jų neklausys. 

40. Tada eforai ir gerontai apsvarstė visą šį reikalą 
ir Anaksandridui štai ką patarė: „Mes matome, kad lai- 
padaryk ir mums neprieštarauk, nes spartiečiai gali nu- 
tarti ką nors tau nemalonaus. Mes nebereikalaujame iš 
tavęs mesti dabartinę žmoną: jai duok ir toliau tai, ką 
iki šiol esi davęs, tik vesk dar vieną žmoną, kuri pa- 
gimdytų vaiką.“ Anaksandridas su tuo sutiko ir nuo to 
laiko turėjo dvi žmonas, gyveno dvejuose namuose, tai- 
gi elgėsi visai nespartietiškai. 

41. Netrukus antroji jo žmona pagimdė šį Kleome- 
ną. Šitaip išvydo pasaulį būsimasis Spartos karalius. 
Bet ir pirmoji žmona, anksčiau negimdžiusi, tapo nėščia. 
Nors ji buvo iš tikrųjų nėščia, bet antrosios žmonos gi- 
minaičiai, tai išgirdę, paleido gandus, esą ji tyčia giria- 
si, norėdama slapta pasisavinti svetimą vaiką. Jiems 

reiškiant nepasitenkinimą, atėjo laikas gimdyti. Nepasi- 
tikėdami eforai saugojo tada tą moterį ir iš visų pusių 
susėdę žiūrėjo, kaip ji gimdė. O ji, pagimdžiusi Dorijė- 
ją, vėl pagimdė Leonidą, paskui ir Kleombrotą. (Kai kas 
sako, kad pagimdė dvynukus — Leonidą ir Kleombrotą.) 
Kai antroji žmona, Demarmeno sūnaus Prinetado duk- 
tė, pagimdė Kleomeną, po to daugiau jau nieko nepa- 
gimdė. 

42. Kleomenas, sako, buvęs negudrus, nepilno proto, 
o Dorijėjas pralenkęs visus bendraamžius gabumais, ge- 
rai žinodamas, kad dėl savo puikių dvasinių privalumų 
paims valdžią. Taip jis manė. Tuo tarpu mirė Anaksand- 
ridas, ir lakedemoniečiai pagal papročius paskyrė kara- 
liumi vyriausiąjį sūnų Kleomeną. Dorijėjas buvo bai- 
siausiai nepatenkintas ir, nenorėdamas būti Kleomeno 
valdomas, paprašė būrio spartiečių ir su jais išvyko steig- 
ti kolonijos, neatsiklausęs nei Delfų orakulo, į kurią šalį 
jis turi vykti, nei šiaip neatlikęs nieko, ką buvo įprasta 
daryti prieš išvykstant?4. Smarkiai susigraužęs, jis pa- 
suko savo laivus į Libiją; jam kelią rodė teriečiai. At- 
plaukęs į Kinipą, palei upę užėmė gražiausią libių vieto- 
vę. Bet trečiaisiais metais iš ten jį išstūmė makai, libiai 
ir kartaginiečiai, todėl grįžo į Peloponesą. 

43. Čia Anticharas eleonietis, remdamasis Lajui duo- 
tąja orakulo ištarme, patarė Dorijėjui įsteigti Sicilijoje 
Heraklėją tvirtindamas, kad visa Eriko žemė priklau- 
santi heraklidams, nes ją įsigijęs Heraklis. Tai išgirdęs, 
Dorijėjas nuvyko į Delfus paklausti, ar įstengs užimti tą 
vietą, į kurią jis ketina plaukti. Pitija atsakė, kad užims. 
Tada Dorijėjas, paėmęs tuos pačius žmones, su kuriais 
keliavo į Libiją, išplaukė Italijos link. 

44. Sibariečiai?? pasakoja, kad tuo laiku jie ir jų ka- 
ralius Telas rengėsi žygiuoti prieš Krotoną. Krotoniečiai 
išsigandę paprašė Dorijėją pagalbos, ir šis sutiko jiems 
padėti; kartu su krotoniečiais jis puolė ir užėmė Sibarį. 
Taip pasakoja apie tą Dorijėjo elgesį sibariečiai. O kro- 
toniečiai tvirtina, kad tame kare jie neturėję jokio iš sve- 
tur atvykusio sąjungininko, išskyrus žynį elėjietį Kali- 
ją, jamidų giminės vyrą, bet jis buvo priimtas tik kaip 
pabėgėlis, ištrūkęs iš sibariečių tirono Telo po to, kai, 
burdamas iš aukų apie karą prieš krotoniečius, gavo ne- 
palankų atsakymą. Taip pasakoja krotoniečiai. 

45. Abeji pateikia įrodymus: sibariečiai rodo palei 
išdžiūvusį Kratį?? šventą giraitę ir šventyklą, kurią Do- 
rijėjas pastatydinęs ir paaukojęs kratietei Atėnei po to, 
kai užėmė polį. Taip pat dideliu įrodymu jie laiko Dori- 
jėjo mirtį. Mat jis žuvęs todėl, kad nesilaikęs orakulo 
ištarmės. Jei jis niekuo nebūtų nusikaltęs ir būtų daręs 
tik tai, ko buvo išvykęs, būtų paėmęs ir valdęs erikiečių 
žemę ir nebūtų žuvęs nei pats, nei jo kariuomenė. Kro- 
toniečiai savo ruožtu rodo savo valdose daug puikių že- 
mių, kurios buvusios padovanotos Kalijui elėjiečiui. Jas 
ir mano laikais tebevaldė Kalijo palikuonys, o Dorijėjui 
ir jo palikuonims neteko nė vieno žemės sklypo. O juk 
turėtų būti priešingai: jeigu Dorijėjas būtų pagelbėjęs 
kare prieš sibariečius, tai jam būtų buvę keleriopai dau- 
giau padovanota! Taip abeji pateikia savo įrodymus, ir 
kam kurie geriau patinka, tais tegu ir tiki. 

46. Kartu su Dorijėju plaukė kurti kolonijos kiti spar- 
tiečiai: Tesalas, Parebatas, Kelis ir Eurileontas. Atvykę 
su kariuomene į Siciliją, jie žuvo nugalėti finikiečių ir 
egestiečių. Iš tų kūrėjų liko gyvas tik Eurileontas. Su- 
rinkęs savo kariuomenės likučius, jis užėmė Selinunto ko- 
loniją Minoją ir padėjo selinuntiečiams išsilaisvinti iš 
monarcho Pitagoro. Nuvertęs monarchą, jis pats pasida- 
rė Selinunto tironu, bet valdė trumpai, nes sukilę seli- 
nuntiečiai jį užmušė pasislėpusį prie Dzeuso, Turgų Glo- 
bėjo, aukuro. 

47. Kartu su Dorijėju vyko ir žuvo krotonietis Fili- 
pas, Butakido sūnus. Būdamas susižiedavęs su sibarie- 
čio Telo dukterimi, jis jos nevedė, nes buvo ištremtas iš 
Krotono. Jis nuplaukė į Kirėnę ir su savo trijera bei sa- 
vo išlaikomais žmonėmis prisidėjo prie Dorijėjo. Filipas 
buvo olimpionikas ir gražiausias tų laikų helėnas. Dėl 
savo grožio iš segestiečių jis susilaukė tokios pagarbos, 
kokios nepatyrė joks kitas žmogus: ant jo kapo jie pasta- 
tė šventyklą kaip herojui ir jam aukoja aukas. 

48. Taip žuvo Dorijėjas. Jei jis būtų turėjęs kantry- 
bės gyventi Kleomeno valdomas ir būtų pasilikęs Sparto- 
je, būtų tapęs Lakedemono karaliumi, nes Kleomenas val- 
dė neilgai ir mirė neturėdamas sūnaus, palikęs tik duk- 
terį vardu Gorga. 

49. Mileto tironas Aristagoras atvyko į Spartą, kai ją 
valdė Kleomenas. Lakedemoniečių žodžiais, per derybas 

jis turėjo su savimi varinę plokštę, kurioje buvo išbrai- 
žytas visas žemės apskritimas, kiekviena jūra ir kiekvie- 
na upė. Kleomeno priimtas, Aristagoras šitaip pasakė: 
„Kleomenai, nesistebėk, kad taip skubiai čion atvykau. 
Mane verčia skubėti štai kokie reikalai: kad mes, jonėnų 
vaikai, esame vergai, užuot buvę laisvi, didžiausia gėda 
ir skausmas pirmiausia mums, o iš kitų helėnų labiau- 
siai jums, nes jūs stovite visos Helados priešakyje. Tad 
vardan helėnų dievų išgelbėkite jonėnus, savo giminai- 
čius, iš vergijos. Jums nesunku tai padaryti. Mat barba- 
rai nėra narsūs, o jūs visus pralenkiate karingumu. Jų 
ginklai — lankas ir trumpos ietys. Į kovą eina apsimovę 
kelnėmis ir ant galvų užsidėję tiaras. Todėl juos lengva 
nugalėti. O gėrybių to žemyno gyventojai turi tiek, kiek 
neturi visos kitos šios žemės tautos: pirmiausia jie turi 
aukso, paskui sidabro, vario, spalvingų drabužių, darbi- 
nių gyvulių, vergų. Jei tik panorėsite, tuoj viską turėsi- 
te. Tautos ten gyvena, žiūrėkit, šitokia seka: jonėnų kai- 
mynai yra lydai. Jie gyvena gerose žemėse ir turi labai 
daug sidabro.“ Taip sakydamas, jis parodė žemės ap- 
skritimą, kurį buvo atsinešęs išbraižytą varinėje plokš- 
tėje. „Į rytus nuo lydų,— kalbėjo toliau Aristagoras,— 
gyvena irygai; kiek žinau, jie turi daugiau už visus 
gyvulių ir jų žemės labai derlingos. Už frygų gyvena 
kapadokai, kuriuos mes vadiname sirais; jų kaimynai 
yra kilikai; tie siekia tą jūros dalį, kur yra Kipro sala. 
Kasmet jie sumoka karaliui 500 talentų duoklės. Tų ki- 
likų kaimynai yra armėnai; jie taip pat turi labai daug 
gyvulių. Už armėnų gyvena matienai — štai šitoje ša- 
lyje. Prie jų prieina kisijai. O toje Kisijoje prie Choas- 
po upės yra Sūzai, kur gyvena didysis karalius ir yra 
sukrauti jo lobiai. Paėmę šitą polį, savo turtais drąsiai 
galėsite lenktyniauti su Dzeusu. O tuo tarpu jūs dėl ne- 
didelės ir skurdžios žemės turite kariauti su mesenie- 
čiais, kurie yra vienodo pajėgumo su jumis, arba su ar- 
kadiečiais ir argiečiais, neturinčiais nieko panašaus į 
auksą ar sidabrą, dėl kurių žmonės ryžtasi kovoti iki mir- 
ties. Taigi galėdami lengvai užvaldyti visą Aziją, negi 
jūs ką kita rinksitės?“ Taip kalbėjo Aristagoras. O Kleo- 
menas šitaip atsakė: „Svety miletieti, palauk tris dienas, 
ir aš atsakysiu.“ 

50. Tiek tada tesikalbėjo. Kai išaušo atsakymui skir- 
toji diena ir jiedu suėjo į sutartą vietą, Kleomenas pa- 
klausė Aristagorą, kiek dienų kelio nuo Jonijos jūros iki 
karaliaus. Aristagoras, šiaip būdamas labai gudrus ir ga- 
lintis lengvai apgauti karalių, čia padarė klaidą. Norėda- 
mas išvilioti spartiečius į Aziją, neturėjo sakyti teisy- 
bės, o jis pasakė taip, kaip iš tikrųjų yra: trys mėnesiai 
kelio. Kleomenas neleido baigti pasakojimo apie tą ke- 
lią ir nutraukdamas tarė: „Svety miletieti, vyk iš Spar- 
tos, kol saulė nenusileidusi. Tu kalbi lakedemoniečiams 
visiškai nepriimtinus dalykus, norėdamas juos nuvesti į 
žemę, kuri yra nuo jūros už trijų mėnesių kelio.“ 

51. Tai pasakęs, Kleomenas nuėjo namo. O Aristago- 
ras, pasiėmęs alyvos šakelę2ė, ėjo iš paskos. Įėjęs į jo 
namus, maldavo išklausyti jį kaip pagalbos prašantį, bet 
pirma išsiųsti vaiką lauk. Mat šalia Kleomeno buvo duk- 
tė Gorga. Jis turėjo tik šią vieną dukrą, kuriai tada bu- 
vo aštuoneri ar devyneri metai. Kleomenas liepė sakyti, 
ko nori, ir nesivaržyti mergaitės. Tada Aristagoras iš pra- 
džių pažadėjo dešimt talentų, jeigu tas įvykdys tai, ko 
jis prašo. Kai Kleomenas atsisakė, Aristagoras ėmė siū- 
lyti vis daugiau, kol pažadėjo penkiasdešimt talentų. 
Tada mergaitė sušuko: „Tėveli, tas svetimšalis tave pa- 
pirks, jeigu iš čia neišeisi.“ Nudžiugintas mergaitės pa- 
tarimo, Kleomenas išėjo į kitą kambarį, o Aristagoras iš- 
plaukė iš Spartos taip ir nepapasakojęs, koks tas kelias 
pas karalių. 

02. O tas kelias yra štai koks??: pakelėse visur įreng- 
tos karališkos sustojimo vietos ir gražiausi užeigos na- 
mai. Visas kelias eina per gyvenamas ir saugias vietas. 
Lydijoje ir Frygijoje yra 20 sustojimo vietų ir 94!/; pa- 
rasango. Iš Frygijos kelias eina prie Halio upės. Čia yra 
sargybos postas su vartais. Tik pro juos praėjus galima 
keltis per upę. Perėjus į Kapadokiją, iki Kilikijos ribos 
yra 28 sustojimo vietos, o parasangų — 104. Ties šia ri- 
ba vėl prieisi du sargybos postus ir praeisi dvejus jų 
vartus. Visa tai praėjus ir keliaujant per Kilikiją, yra trys 
sustojimo vietos ir 15!/; parasango. Ribą tarp Kilikijos 
ir Armėnijos sudaro laivais plaukiama upė Eufratas. Ar- 
mėnijoje yra 15 stočių su užeigos namais ir 56!/; para- 
sango. Ten irgi yra sargybos postas. Per šalį teka ketu- 
rios upės, ir jas visas reikia perplaukti laivais: pirmiau- 

sia Tigras, paskui antroji ir trečioji, vadinamos tuo pa- 
čiu Zabato vardu, bet tai ne ta pati upė, nes antroji iš- 
teka iš Armėnijos, o trečioji — iš matieny3. Ketvirtoji 
upė yra Gindas — ją Kyras buvo išskirstęs į 360 kanalų. 
Iš Armėnijos įėjus į matienų kraštą, yra 34 sustojimo 
vietos ir 137 parasangai. Iš jos perėjus į kisijų Žemę,— 
11 stočių ir 42!/; parasango iki Choaspo upės, taip pat 
laivais plaukiamos. Prie jos stovi Sūzų polis. Taigi iš 
viso yra 111 stočių. Tiek pat ir užeigos namų. 

53. Tiksliai išmatavus parasangais ir tariant, kad 
vienas parasangas lygus 30 stadijų, — taip iš tikrųjų ir 
yra — tas karališkasis kelias nuo Sardų iki karaliaus rū- 
mų, vadinamų Memnono rūmais, Sūzuose turi 13 500 
stadijų, arba 450 parasangų. Nueinant kasdien 150 sta- 
dijų, susidaro lygiai 90 dienų. 

54. Taigi Aristagoras miletietis, sakydamas Kleome- 
nui lakedemoniečiui, kad kelias pas karalių trunka tris 
mėnesius, visai teisingai pasakė. Jei kas nori dar tiks- 
liau apskaičiuoti, aš ir tam nurodysiu, nes tada reikia 
pridėti ir kelią nuo Efeso iki Sardų. Taigi iš viso nuo he- 
lėnų jūros?! iki Sūzų (jie vadinami Memnono miestu) 
yra 14 040 stadijų, nes iš Efeso į Sardus yra 540 stadi- 
jų. Taigi trijų mėnesių kelias pailgėja trimis dienomis. 

55. Išvykęs iš Spartos, Aristagoras keliavo į Atėnus, 
išsilaisvinusius iš tironų štai kokiu būdu. Kai Peisistra- 
to sūnų Hiparchą, tirono Hipijo brolį, aiškiausiai sapne 
pamačiusį savo nelaimę, nužudė Aristogitonas ir Har- 
modijas, abu kilę iš senos gelyrų giminės, atėniečiai per 
septynerius metus nė kiek ne mažiau — net dar daugiau 
negu prieš tai — buvo tirono spaudžiami. 

56. Hiparcho sapnas buvo toks: naktį prieš Panatė- 
nėjų šventę? jis regėjo didelį ir gražų vyrą, kuris atsis- 
tojęs šalia jo ir pasakęs šitokius mįslingus žodžius: 

Liūte, kentėdams baisiausias kančias, tu kantriai iškęski! 

Niekas iš tų, kurie daro skriaudas, neišvengs nubaudimo. 

Kai tik prašvito, jis liepė sapną išaiškinti sapnų aiš- 
kintojams, o paskui, nebekreipdamas dėmesio į sapną, 
vadovavo iškilmingai eisenai, kurioje ir buvo nužudy- 
tas33, 

57. Gefyrai, iš kurių giminės buvo Hiparcho žudikai, 
patys sakosi esą kilę iš Eretrijos, bet aš tyrinėdamas at- 

radau, kad jie buvo finikiečiai iš tų, kurie su Kadmu buvo 
atvykę į dabar vadinamąją Beotiją ir apsigyvenę Tana- 
gros srityje, jiems tekusioje burtais. Iš čia juos pirmiau- 
sia išvijo argiečiai, o paskui — beotai. Tada jie kreipėsi 
į atėniečius. Šie juos priėmė į savo piliečių tarpą su tam 
tikromis sąlygomis, įsakydami jiems nesinaudoti daug 
kuo, ko čia neapsimoka minėti. 

58. Finikiečiai (tarp jų buvo ir gefyrų), atvykę į tą 
šalį kartu su Kadmu, atsigabeno daug visokių mokslo 
dalykų ir rašmenis, kurių anksčiau, manau, Heladoje ne- 
buvo“. Iš pradžių tie rašmenys buvo tokie patys, kaip 
ir tie, kuriuos vartoja visi finikiečiai. Vėliau, ilgainiui 
pakeitę savo kalbą, jie kartu pakeitė ir rašmenis. Tais 
laikais aplink juos gyveno daugiausia Helados jonėnai, 
kurie, išmokę iš finikiečių rašto, kai kuriuos rašmenis pa- 
keitė ir pakeistaisiais ėmė naudotis, visai teisingai juos 
vadindami finikietiškaisiais, nes finikiečiai ir įvedė juos 
Heladoje. Jonėnai taip pat knygas vadina senoviškai — 
odomis, nes anksčiau dėl papiruso stokos jie rašydavo 
ožkų bei avių odose. Daug barbarų tautų dar ir mano 
laikais rašo odose. 

59. Kadmiškus rašmenis ir aš pats mačiau Beotijos 
Tėbuose, Apolono ismeniečio šventykloje, įbrėžtus trijuo- 
se trikojuose — apskritai jie visai panašūs į joniškuosius. 
Viename trikojyje užrašyta: 


Amiitrionas pastatė mane, telebojus įveikęs. 


Tai turėjo būti Lajo, Labdako sūnaus, Polidoro vaikai- 
čio, Kadmo provaikaičio, laikais. 
60. Kitas trikojis hegzametru šitaip skelbia: 


Skėjas, aršias kumštynes laimėjęs, tau dovaną puikią 
Stai paaukojo mane, taiklusis šauly Apolonai. 


Tas Skėjas gali būti Hipokonto sūnus — jei, žinoma, nė- 
ra koks kitas vyras, turėjęs tą patį vardą, kaip ir Hipo- 
konto sūnus — tai būtų Lajo tėvo Edipo laikais. 

61. Ir trečiasis trikojis taip pat hegzametru sako: 

Laodamantas vienvaldis tau, Apolonai taiklusis, 

Sį paaukojo trikojį, dovaną savo gražiausią. 
To Laodamanio, Eteoklio sūnaus, valdymo laikais kad- 
miečiai, argiečių išvyti, pabėgo pas enchelijus“s, o tąsyk 
pasilikę vietoje gefyrai vėliau buvo išvyti beotų ir pasi- 

traukė į Atėnus. Jie turi pasistatę Atėnuose šventyklas, į 
kurias neina kiti atėniečiai. Tos šventyklos labai skiria- 
si nuo kitų Atėnų šventyklų, ypač Demetros achajės 
šventykla ir slaptos apeigos. 

62. Ką Hiparchas sapne regėjo ir iš kur kilę gefyrai, 
kurių giminei priklauso Hiparcho žudikai, aš jau papa- 
sakojau. O dabar turiu grįžti prie to pasakojimo, kurį 
anksčiau buvau pradėjęs: kaip atėniečiai buvo išvaduoti 
iš tironų. Kai tironavo Hipijas ir dar labiau spaudė atė- 
niečius dėl Hiparcho nužudymo, alkmeonidai, kilę iš Atė- 
nų, Peisistrato sūnų ištremti, mėgino kartu su kitais 
Atėnų tremtiniais jėga grįžti į tėvynę, bet jų mėginimas 
nenusisekė: sutvirtinę sienomis už Peonijos?ė esantį Leip- 
sidriją, jie pamėgino jėga grįžti ir išlaisvinti Atėnus, bet 
buvo smarkiai sumušti. Tada alkmeonidai visas savo 
mintis ir darbus nukreipė prieš Peisistrato sūnus, susi- 
tarė su amiiktionais, kad pastatys Delfuose šventyklą, 
tą, kuri dabar yra ir kurios tada nebuvo. Turėdami daug 
pinigų ir būdami jau nuo seno garsūs, jie šventyklą pa- 
statydino gražesnę negu buvo sutarta, ir nors buvo pa- 
žadėję visą pastatyti iš kalkinio tufo, jie priekinę šven- 
tyklos sieną padarė iš Paro marmuro. 

63. Atėniečiai pasakoja, jog tie alkmeonidai, būdami 
Deliuose, papirko pitiją, kad ji, kai atvyks prie orakulo 
spartiečiai — privatūs Žmonės ar visuomenės siunčiami— 
klausti patarimo, kiekvieną kartą lieptų jiems išlaisvinti 
Atėnus. Kadangi pitija kiekvieną kartą tą patį kartojo, 
lakedemoniečiai pagaliau pasiuntė Astero sūnų Anchi- 
molą, vieną iš kilmingiausių piliečių, su kariuomene iš- 
vyti peisistratidų, nors su jais draugavo; mat dievo rei- 
kalai jiems buvo svarbesni už žmonių reikalus. Pasiun- 
tė juos jūra laivais. Anchimolas atplaukė į Falerą*? ir iš- 
laipino kariuomenę. Peisistratidai, sužinoję apie tai iš 
anksto, pasitelkė iš Tesalijos savo sąjungininkų kariuo- 
menę, nes su tesalais jie buvo sudarę sąjungą. Šie, atė- 
niečių kviečiami, pasiuntė pagal bendrą visų nutarimą 
tūkstantį raitelių su Gono?š karaliumi Kenėju. Turėdami 
tuos sąjungininkus, peisistratidai štai ką sugalvojo: iš- 
kirtę medžius ir krūmus, jie padarė Falero lygumą tinka- 
mą raitiems kovoti ir užleido raitelius ant lakedemonie- 
čių stovyklos: visu smarkumu užgriuvę, raiteliai sunai- 
kino daug lakedemoniečių, tarp jų ir karalių Anchimolą; 

likusius gyvus suvarė į laivus. Šitaip liūdnai pasibaigė 
pirmasis lakedemoniečių žygis į Atėnus. Anchimolo ka- 
pas yra Atikos Alopekuose3? netoli Heraklio šventyklos, 
esančios Kinosarguose*?. 

64. Po to lakedemoniečiai suruošė didesnę kariuome- 
nę ir, jos strategu paskyrę karalių Kleomeną, pasiuntė į 
Atėnus — šį kartą ne jūra, o sausuma. Įsiveržusius į Ati- 
kos žemę, juos pirmiausia puolė tesalų raiteliai, bet, ne- 
tekę 40 vyrų, pasitraukė su likusiais vyrais tiesiog į Te- 
saliją. Kleomenas, atvykęs su visais norinčiais išsiva- 
duoti atėniečiais, įėjo į Atėnus ir apgulė pelarginėje*! 
tvirtovėje užsidariusius tironus. 

65. Bet lakedemoniečiai jokiu būdu nebūtų nugalėję 
peisistratidų, nes nė nemanė ilgai laikyti polį apgulę, o 
peisistratidai buvo gerai apsirūpinę maistu ir vandeniu. 
Taigi, apgulę tvirtovę, palaukė keletą dienų ir pasitraukė 
į Spartą. Tačiau atsitiko toks dalykas (laimingas vie- 
niems, nelaimingas kitiems): buvo sučiupti iš Atikos 
slapta gabenami peisistratidų sūnūs. Šis įvykis sumaišė 
visus tironų sumanymus. Už vaikų sugrąžinimą jie suti- 
ko su tomis sąlygomis, kurias pateikė atėniečiai: per 
penkias dienas apleisti Atikos žemę. Tada jie, valdę Atė- 
nus 36 metus, iškeliavo iš Atikos į Sigėją*ž prie Skaman- 
dro upės. Peisistratidai buvo kilę iš senos neleidų gimi- 
nės*s, ateiviai iš Pilo, kaip ir senieji Atėnų karaliai, pa- 
ėję iš Kodro ir Melanto“* giminės. Dėl to ir Hipokratas 
savo sūnui davė Nestoro sūnaus Peisistrato vardą. Taip 
atėniečiai išsilaisvino iš tironų. Dabar šį bei tą papasa- 
kosiu, ką išlaisvintieji atėniečiai padarė gero ir ką paty- 
rė blogo iki tol, kol jonėnai sukilo prieš Darijų ir Aris- 
tagoras miletietis atvyko į Atėnus prašyti pagalbos. 

66. Būdami jau ir anksčiau stiprūs, Atėnai dar la- 
biau sustiprėjo, kai atsikratė tironų. Įtakingiausi tada 
ten buvo du vyrai: alkmeonidas Klistenis*5, kuris, kaip 
žmonės sakė, buvo papirkęs pitiją, ir Tisandro sūnus 
Isagoras*“, kilęs iš kilmingos šeimos, bet jo protėvių ne- 
žinau. Jo giminaičiai aukoja Dzeusui Karui. Šitie du vy- 
rai varžėsi dėl valdžios. Nugalėtas Klistenis patraukė į 
savo pusę liaudį, o paskui vietoj iki tol buvusių keturių 
filių padarė dešimt filių ir pakeitė senovinius filių pava- 
dinimus — pagal Jono sūnų jų turėtus Geleonto, Egikoro, 
Hopleto, Argado vardus,— suteikdamas naujosioms fi- 

lėms kitų vietinių herojų vardus, išskyrus Eantą, kuris, 
nors ir ne vietinis, bet buvo kaimynas ir sąjungininkas. 
Todėl ir jo vardą priskyrė prie kitų. 

67. Šitai Klistenis padarė, manau, sekdamas savo mo- 
tinos tėvu Klisteniu sikioniečiu“'. Tasai Klistenis, kovo- 
damas su argiečiais, uždraudė Sikione rapsodams rung- 
tyniauti Homero poemomis, nes jose visur giriami argie- 
čiai ir Argas. Paskui jis labai norėjo išmesti iš savo 
šalies Adrastą*3, Talajo sūnų, kurio šventykla buvo Sikio- 
no turgaus aikštėje (ji ir dabar ten tebėra), nes Adras- 
tas buvo argietis. Todėl nuvykęs į Delfus paklausė, ar 
gali išmesti Adrastą. Pitija atsakė, kad Adrastas buvo Si- 
kiono karalius, o jis esąs sikioniečių budelis. Kadangi 
dievas neleido taip pasielgti su Adrastu, tai Klistenis 
ėmė galvoti, kaip padaryti, kad pats Adrastas išeitų iš 
jo šalies. Sugalvojęs tokį būdą, jis nusiuntė į Beotijos 
Tėbus pasakyti, kad norėtų parsigabenti į Sikioną Astako 
sūnų Melanipą. Tėbiečiai sutiko. Tad, parsigabenęs Me- 
lanipą, jam paskyrė šventą sklypą pačiame pritanėjyje, 
o šventyklą pastatė labiausiai įtvirtintoje vietoje. Atsi- 
gabeno Melanipą dėl to — reikia ir tai pasakyti, — kad jis 
buvo didžiausias Adrasto priešas, nes Adrastas buvo nu- 
žudęs jo brolį Mekistėją ir uošvį Tidėją. Paskyręs jam 
šventyklą, Klistenis atėmė iš Adrasto aukas ir šventes ir 
atidavė jas Melanipui. Mat sikioniečiai garbindavo Ad- 
rastą labai iškilmingai, nes Sikiono žemė priklausė Po- 
libui, o A'drastas buvo Polibo dukters sūnus. Polibas sū- 
naus neturėjo, todėl mirdamas perdavė valdžią Adrastui. 
Užtat sikioniečiai Adrastą ir šiaip labai gerbė, tragikos 
chorai apdainuodavo jo kančias, garbindami ne Dionisą, 
o Adrastą. Klistenis tuos chorus atidavė Dionisui, o vi- 
sas kitas apeigas — Melanipui. 

68. Taip Klistenis pasielgė su Adrastu. Jis pakeitė ir 
dorėnų filių vardus, kad būtų ne tie patys jų vardai Si- 
kione ir Arge. Čia jis labai pasityčiojo iš sikioniečių: jų 
tilių vardus sudarė iš kiaulės ir asilo žodžių, pridėdamas 
prie jų įprastines priesagas, bet savo paties filės pavadi- 
nimą padarė nuo žodžio „archė“— valdžia. Todėl šie va- 
dinosi archelajai, o kiti — hiatai, oneatai, chereatai. Šiuos 
filių pavadinimus vartojo sikioniečiai Klisteniui valdant 
ir net jam mirus dar 60 metų. Paskui bendru nutarimu 
pakeitė filių pavadinimus — į hiliečių, pamtilų ir dima- 

natų, pridėdami ketvirtąją filę ir pavadindami ją pagal 
Adrasto sūnų Egialėją — egialėjiečių file. 

69. Taip pasielgė Klistenis sikionietis. O atėnietis 
Klistenis, būdamas sikioniečio dukters sūnus ir gavęs 
vardą pagal savo senelį, taip pat niekino jonėnus kaip 
anas dorėnus ir todėl, man atrodo, sekdamas seneliu, pa- 
darė, kad atėniečių filės turėtų ne tuos pačius vardus 
kaip jonėnų. Nes kai tik jis Atėnų liaudį, iki tol buvu- 
sią atstumtą, patraukė į savo pusę, tuojau padidino filių 
skaičių ir pakeitė jų pavadinimus. Vietoj keturių jis pa- 
darė dešimt filarchų ir demus paskirstė po tas dešimt fi- 
lių — kiekvieną filę sudarė iš dešimties demų. Patraukęs 
liaudį į savo pusę, jis pasidarė daug stipresnis už var- 
žovą. 

70. Taigi Isagoras buvo pralaimėjęs. Tada jis štai ką 
sugalvojo: pasikvietė į pagalbą lakedemoniečių karalių 
Kleomeną, su kuriuo buvo susidraugavęs per peisistra- 
tidų apgulimą. Be to, ėjo gandas, esą Kleomenas lankė- 
si pas Isagoro žmoną. Pirmiausia Kleomenas pasiuntė 
šauklį į Atėnus, reikalaudamas išvaryti Klistenį ir daug 
kitų atėniečių, nes jie susitepę krauju. Taip jis reikalavo 
Isagoro pamokytas, mat alkmeonidai ir jų draugai buvo 
kalti dėl to nužudymo, o pats Isagoras ir jo draugai — 
ne. 

71. Tie atėniečiai buvo pavadinti krauju susitepusiais 
štai dėl ko: gyveno toks Kilonas atėnietis, olimpionikas*?. 
Siekdamas pasidaryti tironu, jis su būriu bendraamžių 
pamėgino užimti akropolį“?, bet neįstengęs nubėgo prie 
deivės statulos tarsi pagalbos maldaujantis. Naukrarijo 
pritanėjai, tuo laiku valdę Atėnus*!, prikalbėjo Kiloną ir 
jo draugus iš čia išeiti, pažadėdami dovanoti jiems gy- 
vybę, bet nuo kitokios bausmės neatleisti. Vis dėlto jie 
buvo nužudyti — nužudė alkmeonidai. Tai atsitiko prieš 
valdant Peisistratui. 

72. Kai Kleomenas per šauklį pareikalavo išvyti Klis- 
tenį ir krauju susitepusiuosius, Klistenis pats slapta pa- 
sišalino. Bet po to Kleomenas vis tiek atvyko į Atėnus 
su nedidele kariuomene ir išvijo septynis šimtus krauju 
susitepusių šeimų, kurias jam nurodė Isagoras. Tai pa- 
daręs, jis mėgino paleisti bulę ir visą valdžią perduoti 
trims šimtams Isagoro šalininkų. Bet kai bulė pasiprie- 
šino ir nepanoro paklausyti Kleomeno, Isagoras ir jo ša- 

lininkai užėmė akropolį?ž. Kiti atėniečiai, pritarę bulei, 
apgulė juos ir laikė apgulę dvi dienas. Trečią dieną pa- 
gal susitarimą lakedemoniečiai išvyko iš Atikos. Taigi 
išsipildė šventikės Kleomenui pasakyti žodžiai. Mat, už- 
lipęs į akropolį, jis ėjo į deivės šventyklą“ neva norėda- 
mas deivę pasveikinti. Dar nespėjus jam peržengti slenks- 
čio, šventikė, pakilusi nuo sosto, pasakė: „Svety spartie- 
ti, traukis atgal ir neik į šventyklą, nes dorėnams čia 
negalima įeiti.“ Sis atsakė: „O moterie, aš ir esu ne dorė- 
nas, o achajas.“ Nekreipdamas dėmesio į tuos reikšmin- 
gus šventikės žodžius, jis griebėsi jėgos ir vėl buvo iš- 
mestas lauk su kitais spartiečiais. Visus kitus atėniečiai 
sumetė į kalėjimą, norėdami nužudyti, tarp jų ir Timesi- 
tėją delfietį, apie kurio stiprumą ir šaunius darbus galė- 
čiau daug ką papasakoti. 

73. Tada atėniečiai susigrąžino Klistenį su septyniais 
šimtais Kleomeno ištremtųjų šeimų ir pasiuntė į Sardus 
pasiuntinius, norėdami su persais sudaryti sąjungą, nes 
žinojo, kad su lakedemoniečiais ir Kleomenu karas ne- 
beišvengiamas. Atvykus pasiuntiniams į Sardus ir pasa- 
kius, kas buvo liepta, Artafrenas, Histaspo sūnus, Sardų 
valdytojas, paklausė, kas jie tokie ir kur gyvena, kad nori 
pasidaryti persų sąjungininkais. Sužinojęs jiems šitaip 
atsakė: „Jei atėniečiai karaliui Darijui duos žemės ir 
vandens, tai jis sudarys sąjungą, o jeigu neduos, tai 
lieps jiems išsinešdinti.“ Pasiuntiniams buvo liepta su- 
daryti sąjungą, todėl jie savo nuožiūra pažadėjo, kad 
visa tai bus duota. Kai jie grįžo namo, už tai buvo di- 
džiai apkaltinti. 

74. Kleomenas, jausdamasis ir žodžiais, ir darbais atė- 
niečių įžeistas, surinko iš viso Peloponeso kariuomenę 
nesakydamas, kuriam tikslui ją renka, pasiryžęs nubaus- 
ti atėniečius ir paskirti tironu Isagorą, kuris buvo kartu 
su juo pasitraukęs iš Atėnų. Su ta didele kariuomene jis 
įsiveržė į Eleusiną“*. Pagal susitarimą tuo pat laiku beo- 
tai užėmė Atikos pasienio demus Eneidę ir Hisiją, o 
chalkidiečiai iš kitos pusės niokojo Atiką. Atėniečiai, at- 
sidūrę tarp dviejų ugnių, nutarė beotus ir chalkidiečius 
pasilikti ateičiai, o dabar susiremti su Eleusine esančiais 
peloponesiečiais. 

75. Ketinant jiems susiremti, korintiečiai pamanė, kad 
elgiasi neteisingai, ir pirmieji nutarė pasišalinti iš kovos 

lauko. Paskui pasitraukė spartiečių karalius Demaratas“s, 
Aristono sūnus, nors jis buvo išvedęs iš Lakedemono ka- 
riuomenę kartu su Kleomenu ir anksčiau su juo nesipy- 
ko. Dėl šito nesutarimo Spartoje buvo išleistas įstaty- 
mas, kad kariuomenei, einančiai kariauti, gali vadovauti 
tik vienas karalius. Iki to laiko vykdavo į karą abu ka- 
raliai. Kadangi dabar vienas karalius likdavo namie, tai 
ir iš tindaridų“? vienas turėjo pasilikti namie. Mat iki to 
laiko abu tindaridai eidavo iš paskos kaip gelbėtojai. 

76. Tada Eleusine likę sąjungininkai, matydami la- 
kedemoniečių karalius tarp savęs nesutariant ir korintie- 
čius paliekant kautynių lauką, irgi patraukė namo. Tai 
buvo ketvirtasis dorėnų įsiveržimas į Atiką. Du kartus jie 
įsiveržė kaip priešai, o du — atėniečių liaudies labui. Pir- 
mą kartą, kai jie įkūrė Megarą (šitas dar karaliaus Kod- 
ro laikais įvykęs žygis teisingai gali būti pavadintas pir- 
muoju), antrą ir trečią kartą, kai jie atvyko iš Spartos 
išvyti peisistratidų, ir ketvirtą kartą, kai Kleomenas su 
peloponesiečiais įsiveržė į Eleusiną. Tai buvo tikrai ketvir- 
tasis dorėnų įsiveržimas į Atiką. 

77. Taip negarbingai iširus šiam žygiui, atėniečiai, no- 
rėdami atkeršyti, pirmiausia išžygiavo prieš chalkidie- 
čius. Beotai išskubėjo prie Euripo“? padėti chalkidiečiams. 
Pamatę tuos pagalbininkus, atėniečiai nutarė pirmiau- 
sia pulti beotus, o ne chalkidiečius. Susirėmę su beotais, 
atėniečiai laimėjo puikią pergalę, nužudė daug priešų ir 
700 paėmė gyvų. Tą pačią dieną perėję į Euboją, jie su- 
sirėmė su chalkidiečiais ir, juos nugalėję, hipobotų Žže- 
mėje apgyvendino 4000 kleruchų““. Hipobotais vadinosi 
chalkidiečių turtuoliai. Visus paimtus į nelaisvę chalki- 
diečius ir beotus, apkaustę grandinėmis, įmetė į kalėji- 
mą. Vėliau juos saviškiai išpirko, sumokėdami už kiek- 
vieną po dvi minas. Grandines, kuriomis jie buvo apkal- 
ti, pakabino akropolyje. Jos tebėra ir šiandien, tebekabo 
ant sienų, apdegusių per karą su medais, vakarų pusėje 
priešais šventyklą. Už dešimtąją išpirkos dalį jie pado- 
vanojo deivei varinę kvadrigą. Ji stovi kairėje įėjimo į 
akropolio propilėjus pusėje. Joje štai kas užrašyta: 

Dvi gentis — beotų, taip pat chalkidiečių — sutramdę 

Saunūs Atėnų vaikai žygdarbiais karo didžiais, 

Pančiais juodais geležiniais tą jų įžūlumą sukaustę, 

Kaip dešimtinę už tai žirgus pastatė čionai. 

78. Sitaip sustiprėjo atėniečiai. Ne tik tas, bet ir kiti 
atvejai rodo, koks svarbus dalykas yra demokratija: juk 
atėniečiai, valdomi tironų, negalėjo kare nugalėti nė vie- 
nų savo kaimynų, o išsilaisvinę iš jų, ėmė kare pirmauti. 
Tai rodo, kad, tironų valdomi, jie tyčia buvo blogi ka- 
riai, nes tarnavo savo valdovams, o gavę laisvę, visi pra- 
dėjo dirbti sau. Tokia buvo Atėnų padėtis. 

79. Tėbiečiai, norėdami atkeršyti atėniečiams, nusiun- 
tė į Delfus žmones pasiteirauti apie tai dievą. Pitija at- 
sakė, kad jie vieni neįstengs atkeršyti, ir liepė tą padėtį 
apsvarstyti daugiabalsiame“? susirinkime ir paprašyti 
[pagalbos] artimiausių kaimynų. Pasiuntiniams grįžus, 
padėtį apsvarstyti buvo perduota tam tikslui sušauktam 
tautos susirinkimui. Sužinoję, kad pitija liepia prašyti 
artimiausių kaimynų pagalbos, tėbiečiai taip pasakė: „Ar- 
gi koroniečiai, tenagriečiai ir tespiečiai negyvena nuo 
mūsų arčiausiai? Bet juk jie visada mielai padeda mums 
kariauti ir greta mūsų kovoja. Tad kam gi jų dar prašy- 
ti? Matyt, orakulas ne tai norėjo pasakyti.“ 

80. Sitaip jiems kalbant, vienas tėbietis, tai išklau- 
sęs, pasakė: „Man rodos, jau suprantu, ką orakulas mums 
nori pasakyti. Sako, Asopo“? dukterys buvusios Tėbė ir 
Egina. O jeigu jos buvo seserys, tai aš manau, kad die- 
vas nurodė, jog mums reikia prašyti eginiečių?! pagal- 
bos.“ Kadangi geresnės nuomonės už šitą neatsirado, tai 
tuojau pasiuntė žmones, remdamiesi orakulo ištarme, 
prašyti eginiečių, kaip jiems artimiausių, pagalbos. Egi- 
niečiai atsakė, kad jiems pasiųs į pagalbą eakidus“*. 

81. Pamėginę eakidų padedami pulti atėniečius ir 
skaudžiai jų sumušti, tėbiečiai grąžino eginiečiams eaki- 
dus ir paprašė į pagalbą vyrų. Eginiečiai, didžiuodamiesi 
savo gerove ir prisimindami seną nesantaiką su atėnie- 
čiais, tėbiečių paprašyti, stojo į karą prieš atėniečius net 
jo nepaskelbę. Atėniečiai buvo užsiėmę Beotijoje, todėl 
eginiečiai, atplaukę su dideliais laivais, nusiaubė Falerą 
ir daug demų kitoje pakrantėje, padarydami atėniečiams 
didžiulę žalą. 

82. Senaisiais laikais eginiečiai štai dėl ko susipyko 
su atėniečiais: kartą epidauriečiams žemė liovėsi teikti 
vaisių. Dėl tos nelaimės jie kreipėsi į Delių orakulą. Piti- 
ja jiems liepė pasistatyti Damijos ir Auksesijos“3 statu- 
las: pasistačius būsią geriau. Jie vėl paklausė, ar tas 

statulas daryti iš vario, ar iš akmens. Pitija nei vieno, 
nei kito neleido, o liepė daryti iš naminio alyvmedžio. 
Tada epidauriečiai paprašė atėniečių, kad leistų jiems 
nusikirsti alyvmedį, manydami, jog Atikoje alyvmedžiai?“ 
yra švenčiausi. Juk net pasakojama, kad tuo laiku niekur 
kitur nebuvę alyvmedžių, kaip tik Atikoje. Atėniečiai su- 
tiko su sąlyga, kad epidauriečiai kasmet neš aukas Atė- 
nei Polių Globėjai ir Erechtėjui“. Su ta sąlyga sutikę, 
epidauriečiai gavo tai, ko norėjo, ir iš tų alyvmedžių pa- 
sidirbę statulas pasistatė. Tada žemė pradėjo vėl teikti 
vaisius, o jie atėniečiams nešiojo sutartąsias aukas. 

83. Tuo laiku —ir dar anksčiau — eginiečiai priklau- 
sė nuo epidauriečių; be kita ko, jie turėjo ir bylinėtis 
tarp savęs tik nuplaukę į Epidaurą. Vėliau, pasistatę lai- 
vyną ir per daug nerimtai pasitikėdami savimi, eginie- 
čiai atsimetė nuo epidauriečių. Būdami priešiškai nusitei- 
kę, jie visaip kenkė epidauriečiams. Viešpataudami įūro- 
je, eginiečiai pagrobė net tas Damijos ir Auksesijos sta- 
tulas ir, nusigabenę pas save, pasistatė savo šalyje toli 
nuo jūros Eja vadinamoje vietovėje, esančioje maždaug 
už 20 stadijų nuo polio. Pasistatę jas toje vietoje, auko- 
jo aukas ir garbino deives pašiepiančiais moterų chorais, 
kiekvienai deivei paskirdami po 10 choregų. Tie chorai 
vyrų nepašiepdavo, tik vietines moteris. Tokias apeigas 
atlikinėjo ir epidauriečiai (jie dar turėjo ir slaptų apeigų). 

84. Pagrobus eginiečiams tas statulas, epidauriečiai 
liovėsi nešę atėniečiams sutartąsias aukas. Pasiuntę į 
Epidaurą pasiuntinius, atėniečiai pagrasino epidaurie- 
čiams, bet šie įrodė savo nekaltumą: kol jie turėjo tas 
statulas, vykdė susitarimą, o dabar, kai jų neteko, būtų 
neteisinga ir toliau nešioti aukas į Atėnus. Jie liepė rei- 
kalauti tų aukų iš eginiečių, nes jie turi tas statulas. Ta- 
da atėniečiai pasiuntė į Eginą pasiuntinius ir pareika- 
lavo grąžinti jiems statulas. Eginiečiai atsakė, kad su 
atėniečiais jie jokių reikalų neturi. 

85. Atėniečiai pasakoja, kad po to jie pasiuntę su vie- 
na trijera savo žmones į Eginą. Šie visų atėniečių vardu 
tas statulas, iš jų medžių padarytas, todėl jiems priklau- 
sančias, mėginę nutraukti nuo pjedestalų ir nusigabenti 
į laivą. Kadangi vieni neįstengę to padaryti, tai užsirišę 
už statulų virves ir bandę vilkti, bet, jiems velkant, prasi- 
dėjusi perkūnija ir žemės drebėjimas. Tada tie atėniečiai 

išėję iš proto ir ėmę vieni kitus kaip priešus žudyti, ko! 
pagaliau iš visų likęs gyvas tik vienas ir tas sugrįžęs į 
Falerą. Taip pasakoja atėniečiai. 

„86. Eginiečiai tvirtina, kad atėniečiai atplaukę ne su 
vienu, o su daug laivų, nes vieną ar kelis laivus jie esą 
būtų lengvai atrėmę net jei patys ir nebūtų turėję laivų. 
Eginiečiai nusileidę ir nestoję į kovą. Jie tik negali tik- 
rai pasakyti, ar neėmė kovoti dėl to, kad jautėsi esą per 
silpni kovoti jūroje su atėniečiais, ar todėl, kad norėjo 
padaryti tai, ką iš tikrųjų ir padarė. Atėniečiai, niekam 
nestojus su jais į kovą, išlipę į krantą ir nuėję prie sta- 
tulų, bet, negalėdami jų nutraukti nuo pjedestalų, užnė- 
rę virves ir vilkę tol, kol abi velkamos statulos pasielgu- 
sios vienaip, — aš tuo netikiu, bet kai kas ir tiki — puo- 
lusios ant kelių prieš atėniečius ir nuo tos dienos pasili- 
kusios toje padėtyje visam laikui. Taip darę atėniečiai. 
Eginiečiai sako, kai sužinoję, kad atėniečiai ketina prieš 
juos žygiuoti, pasitelkę į pagalbą argiečius. Kai atėnie- 
čiai išlipę Eginoje, argiečiai, nepastebimai atplaukę iš 
Epidauro į salą ir atskubėję į pagalbą. Atėniečiai to ne- 
pastebėję, todėl argiečiai atkirtę jiems kelius į laivus ir 
puolę juos. Tuo laiku pasigirdęs griaustinis ir žemės dre- 
bėjimas. 

87. Argiečiai ir eginiečiai tvirtina, o su jais sutinka 
ir atėniečiai, kad iš visų atėniečių išsigelbėjęs tik vienas 
ir sugrįžęs į Atiką. Argiečiai teigia, jog jie sunaikinę atė- 
niečių kariuomenę, ir likęs tik vienas gyvas, o atėnie- 
čiai, — kad ją sunaikinusi dievybė, bet žuvęs ir tas, kuris 
iš ten išsigelbėjęs, ir štai kokiu būdu. Atbėgęs į Atėnus, 
jis pranešęs apie įvykusią nelaimę. Sužinojusios mote- 
rys tų vyrų, kurie žygiavo į Eginą, ir baisiai supykusios, 
kad iš visų tik jis vienas išsigelbėjęs, apstojusios jį ra- 
tu, badžiusios drabužinėmis segėmis kiekviena klausda- 
ma, kur esąs jos vyras. Taip jis buvęs užbadytas. Atėnie- 
čiams daug baisesnis negu patirtasis pralaimėjimas pasi- 
rodęs tas moterų elgesys. Negalėdami kaip nors kitaip 
nubausti moterų, jie pakeitę moterų drabužį jonėniškuo- 
ju. Mat iki to laiko atėnietės moterys dėvėjo dorėniškus 
drabužius, panašius į korintiškuosius. Dabar juos pakei- 
tusios lininiais chitonais, kad nereiktų segių“?. 

88. Tiesą sakant, tas drabužis yra ne jonėniškas, o 
kariškas, nes senovėje visų helėnių drabužiai buvo tokie, 

kokius mes vadiname dorėniškais. O argiečiai ir eginie- 
čiai nuo to laiko įsivedė paprotį daryti moterims seges 
pusantro karto didesnes už iki to laiko vartotąsias ir au- 
koti tų dviejų deivių šventykloje daugiausia seges, o ir 
į tų dviejų deivių šventyklą nejnešti jokio atėnietiško 
daikto — nė molinio indo — apskritai gerti ten tik iš vie- 
tinių ąsočių. Nuo to laiko argietės ir eginietės, nekęsda- 
mos atėniečių, net ir mano laikais nešiojo didesnes se- 
ges negu anksčiau. Eginiečių neapykanta atėniečiams 
prasidėjo taip, kaip čia papasakojau. 

89. Todėl, kai tėbiečiai kreipėsi pagalbos, eginiečiai, 
atsimindami tą įvykį su statulomis, noriai pagelbėjo beo- 
tams. Eginiečiai pradėjo plėšti Atikos pajūrį, o atėnie- 
čiai, pasirengę žygiuoti prieš eginiečius, gavo iš Deltų 
orakulo ištarmę trisdešimt metų nedaryti žalos eginie- 
čiams, o trisdešimt pirmaisiais pastatyti Eako šventyklą 
ir pradėti prieš eginiečius karą — tada jų norai išsipil- 
dysią. O jei tuojau žygiuosią, tai patirsią tame kare daug 
nelaimių, nors daug ir laimėsią, kol galų gale nugalėsią 
priešą. Išgirdę tai, atėniečiai pažymėjo Eako šventyklos 
ribas (toji šventykla dabar stovi jų aikštėje), bet, būdami 
patyrę pralaimėjimą, nepanoro laukti trisdešimt metų. 

90. Atėniečių ruošimąsi keršyti sutrukdė lakedemo- 
niečiai. Mat jie, sužinoję, ką padarė alkmeonidai su pi- 
tija ir kaip dėl to pitija kurstė juos prieš peisistratidus, 
ėmė baisiai krimstis dėl dviejų priežasčių: kad savo 
draugus išvijo iš jų tėvynės ir kad už tai atėniečiai ne- 
rodė jiems jokio dėkingumo. Be to, juos kurstė orakulai 
pranašaudami, kad spartiečiai susilauks iš Atėnų daug 
didelių nelaimių. Apie tas ištarmes jie nieko nežinojo 
tol, kol Kleomenas atgabeno jas į Spartą ir su jomis su- 
sipažino. Kleomenas tas ištarmes įsigijo iš Atėnų akro- 
polio. Mat jas anksčiau turėjo peisistratidai, bet bėgda- 
mi paliko jas šventykloje, o Kleomenas, radęs paliktas, 
pasiėmė. 

91. Todėl dabar lakedemoniečiai, perskaitę tas ištar- 
mes ir matydami atėniečius stiprėjant ir visai nenorint 
jų klausyti, suprato, kad laisvi Atikos gyventojai pasida- 
rys tokie pat stiprūs kaip ir lakedemoniečiai, o tironų val- 
domi bus silpni ir paklusnūs. Supratę ir viena, ir kita, 
jie prie Sigėjo iš Helesponto pasikvietė Peisistrato sūnų 
Hipiją. Kai Hipijas kviečiamas atvyko, jie susišaukė 

spartiečių atstovus ir šitaip pasakė: „Sąjungininkai, mes 
prisipažįstame padarę klaidą. Klaidingų orakulo ištar- 
mių sukurstyti, išvijome iš tėvynės savo geriausius drau- 
gus, pažadėjusius mums laikyti Atėnus paklusnius, ir, 
taip padarę, pavedėme polį nedėkingai liaudžiai, kuri, 
pasijutusi laisva, pakėlė galvą, išmetė iš savo polio mus 

patyrė jų stiprumą, o netrukus, matyt, tai patirs ir kiti, 
jeigu pasielgs neapgalvotai. Kadangi mes jau padarėme 
tokią klaidą, tai dabar pamėginkime kartu su jumis atė- 
niečius nubausti. Dėl to mes pasikvietėme Hipiją ir jus 
iš jūsų polių, kad visi kartu nutartume bendromis jėgo- 
mis grąžinti jį į Atėnus ir atiduotume jam tai, ką iš jo 
atėmėme.“ 

92. Sitaip jis kalbėjo, bet daugumai sąjungininkų tos 
kalbos nepatiko. Vieni jų tylėjo, o korintietis Soklis*7 ši- 
taip pasakė: „Iš tikrųjų dangus turės eiti po žeme, o že- 
mė iškilti į dangų, žmonės turės apsigyventi jūroje, o 
žuvys ten, kur dabar žmonės gyvena, nes jūs, lakedemo- 
niečiai, norite panaikinti poliuose lygiateisiškumą ir įves- 
ti tironiją, už kurią nieko nėra neteisingesnio ir žiaures- 
nio. Jeigu jums atrodo, kad bus geriau, jei polius val- 
dys tironai, tai pirmiausia patys sau pasiskirkite tironą 
ir tada galėsite pamėginti juos pastatyti ir kituose po- 
liuose. O dabar jūs, nepatyrę savo kailiu tironų ir bai- 
siausiai bijodami, kad Spartoje nebūtų tirono, negražiai 
elgiatės su sąjungininkais. Jeigu patys būtumėte juos 
patyrę, kaip štai mes, tai šiandien mums geresnius pa- 
tarimus duotumėte negu dabar. Mat korintiečių polio 
santvarka buvo oligarchija ir polį valdė vadinamieji 
bakchiadaišš. Jie tuokdavosi tarp savęs. Vienam iš jų, 
Amifionui, gimė šluba duktė vardu Labda. Kadangi nie- 
kas iš bakchiadų nenorėjo jos vesti, tai ją išleido už 
Echekrato sūnaus Eetiono, kilusio iš Petros demo, kurio 
tolimas protėvis buvo lapitas Kenėjas9?. Nei ši žmona, 
nei kita nepagimdė Eetionui vaiko, todėl jis nukeliavo į 
Delfus klausti patarimo dėl įpėdinio. Vos jam įėjus į 
šventyklą, pitija šitaip eilėmis pasakė: 

Niekas negerbia tavęs, Eetione garbingas. 

Labda nėščia; pagimdys besiverčiančią uolą; užkris ji 

Ant valdovų galvų, ir bus nubausti korintiečiai. 

Šitą orakulo ištarmę kažkaip sužinojo ir bakchiadai. Jie 
anksčiau buvo gavę Korinte nesuprantamą orakulo iš- 
tarmę, tokią pačią kaip Eetiono ir štai ką sakančią: 

Ant kalnų yra nėščias erelis; pagimdys jisai liūtą, 

Tvirtą ėdiką mėsos. Sulaužys jis sąnarius daug kam. 

Tai apmąstykit gerai, korintiečiai, kurie apie gražią 

Savo Pirėnę gyvenat ir aukštą bei statų Korintą. 
Šitos orakulo ištarmės iki šiol bakchiadai nesuprato, bet 
dabar, išgirdę Eetionui duotąją ištarmę, jie suprato ir 
aną, nes ji reiškė tą patį, ką ir Eetionui duotoji. Su- 
pratę orakulo ištarmę, jie laikėsi ramiai, bet buvo pa- 
siryžę nužudyti Eetionui gimsiantį vaiką. Kai tik žmona 
pagimdė, jie nusiuntė į tą demą, kur gyveno Eetionas, 
dešimt žmonių kūdikio nužudyti. Atvykę į Petrą ir įėję į 
Eetiono namus, jie paprašė kūdikio. Labda, nežinodama, 
dėl ko jie atėjo, ir manydama, kad iš palankumo tėvui 
prašo to kūdikio, išnešė vaiką ir vienam iš jų padavė. 
Jie buvo kelyje susitarę, kad tas, kuris pirmas paims vai- 
ką į rankas, trenks jį į žemę. Kai Labda atnešusi vaikutį 
padavė, dievų valia kūdikis nusišypsojo tam, kuris jį bu- 
vo paėmęs. Tai pamatęs, tasai pasigailėjo vaiko ir nenu- 
žudė, tik perdavė kitam, o šis — vėl kitam. Taip kūdikis 
perėjo per visų dešimties vyrų rankas, ir nė vienas ne- 
panoro jo nužudyti. Todėl, grąžinę kūdikį motinai, visi 
išėjo ir, sustoję prie durų, pradėjo vaidytis vienas kitą 
kaltindami, o labiausiai pirmąjį, kam jis nepadarė to, ką 
jie buvo susitarę. Pagaliau visi nutarė grįžti į vidų ir 
kūdikį nužudyti. Bet buvo lemta Korintui per Eetiono 
vaiką patirti nelaimę. Labda stovėjo už durų ir visas jų 
kalbas girdėjo. Pabijojusi, kad jie neapsigalvotų ir, pa- 
ėmę vaiką antrą kartą, jo nenužudytų, paslėpė kūdikį 
tokioje vietoje, kur, jos nuomone, negalėjo jo atrasti, bū- 
tent skrynioje, nes ji jautė, kad kūdikio visur ieškos. 
Taip ir buvo. Kai jie grįžę visur išieškojo ir niekur vaiko 
nerado, nutarė eiti namo ir pasakyti tiems, kurie juos 
buvo pasiuntę, kad viską padarė taip, kaip buvo įsakyta. 
Grįžę jie taip ir pasakė. O Eetiono vaikas augo ir dėl to, 
kad išvengė pavojaus, būdamas paslėptas skrynioje 
(skrynia helėniškai kipselė), buvo pavadintas Kipselu. 
Kai subrendęs nukeliavo į Delfus, jis gavo dviprasmišką 

orakulo ištarmę, kuria pasitikėdamas pamėgino paimti 
valdžią ir užėmė Korintą. Ištarmė buvo tokia: 

Sitas štai vyras laimingas, kurs žengia į manąjį namą, 

Kipselas eetionietis, šlovingo Korinto karalius, 

Pats jis ir jojo vaikai, bet vaikų vaikai nelaimingi. 
Tokia buvo orakulo ištarmė. Kai paėmė valdžią??, štai 
koks buvo Kipselas: daug korintiečių ištrėmė, daug tur- 
tų atėmė, labai daug žmonių nužudė. Valdęs 35 metus, 
gyvenimo pabaigoje jis perdavė valdžią sūnui Perian- 
drui?!. Iš pradžių Periandras buvo geresnis už tėvą, bet 
kai per pasiuntinį susisiekė su Mileto tironu Trasibulu, 
pasidarė dar kraugeriškesnis už Kipselą. Mat per šauk- 
Iį jis pasiteiravo Trasibulą, kaip geriausiai polį valdyti. 
Trasibulas išvedė iš miesto Periandro šauklį ir, įbridęs į 
javų lauką, pradėjo po jį vaikščioti ir klausinėti, ko tas 
atvyko iš Korinto, ir, kai tik pamatydavo kokią iš kitų 
išsikišusią varpą, nugnybdavo ją ir numesdavo į šalį. 
Taip jis darė tol, kol išnaikino geriausius ir vešliausius 
javus. Šitaip jis perėjo visą lauką. Paskui nė žodžio ne- 
sakęs paleido šauklį namo. Grįžusio šauklio Periandras 
smalsiai ėmė teirautis, ką patarė Trasibulas. Šauklys at- 
sakė, kad Trasibulas jam nieko nepatarė, ir nusistebėjo, 
kam jį pasiuntė pas beprotį, kuris naikino savo derlių, 
ir papasakojo, ką matė darant Trasibulą. Bet Periandras 
suprato, kodėl anas taip darė, ir sumetė, kad Trasibulas 
jam patarė žudyti kilmingiausius piliečius. Nuo to lai- 
ko tironas ėmė labai žiauriai elgtis su piliečiais. Taigi 
kuriuos Kipselas buvo nenužudęs ir neištrėmęs, tuos su- 
naikino Periandras, o vieną dieną jis dėl savo žmonos 
Melisos net išrengė nuogai visas Korinto moteris. Mat 
kai jis pasiuntė pas tesprotus prie Acheronto upės'2 pa- 
siuntinius paklausti mirusiųjų orakulą, kur yra jo vie- 
šintojo jam skirtas turtas, jiems pasirodė Melisos vėlė ir 
pasakė nenurodysianti ir nepasakysianti, kur yra tas tur- 
tas, nes jai šalta nuogai: tie drabužiai, su kuriais ją pa- 
laidojo, jai visai nenaudingi, nes nesudeginti. Kad ji sa- 
kanti teisybę, rodo ir tai, jog Periandras pakepęs duoną 
šaltoje krosnyje. Visa tai sužinojęs, jis suprato, ką reiš- 
kia mirusiosios užuomina apie krosnį. Mat jis buvo ly- 
tiškai santykiavęs su jau mirusia Melisa. Todėl tuojau 
per šauklį liepė visoms korintietėms susirinkti Heros 
šventykloje. Jos nuėjo į šventyklą kaip į kokią šventę, 

apsirengusios gražiausiais drabužiais. O jis ten buvo pa- 
slėpęs ietininkus ir dabar jiems įsakė nurengti visas mo- 
teris, tiek laisvąsias, tiek verges, visus tuos drabužius 
sumesti į duobę ir sudeginti kaip auką Melisai. Taip pa- 
daręs, jis antrą kartą nusiuntė pasiuntinius. Dabar Me- 
lisos vėlė nurodė vietą, kur buvo padėtas jo draugo turtas. 
Tokia yra tironija, o lakedemoniečiai, ir šitaip tiro- 
nai elgiasi. Mes, korintiečiai, labai nustebome, kai pa- 
matėme, kad jūs pasikvietėte Hipiją, o dabar dar labiau 
stebimės, kad jūs taip kalbate. Mes šaukiamės liudinin- 
kais helėnų dievus ir prašome jus neįvesti poliuose tiro- 
nijos. Nejaugi nesiliausite taip darę ir, eidami prieš tei- 
singumą, mėginsite grąžinti Hipiją? Tada žinokite, kad 
mes jums nepritariame.“ 

93. Taip kalbėjo Soklis, korintiečių pasiuntinys. O 
Hipijas, pasišaukęs liudininkais tuos pačius helėnų die- 
vus, atsakė, kad korintiečiai labiau už visus kitus pasi- 
ilgsią peisistratidų, kai ateisiančios likimo nustatytosios 
dienos ir kai jie kentėsią nuo atėniečių. Hipijas taip pa- 
sakė todėl, kad jis geriausiai iš visų žinojo orakulų iš- 
tarmes. Kiti sąjungininkų atstovai iki tol ramiai laikėsi, 
o kai išgirdo Soklį taip laisvai kalbant, kiekvienas iš ei- 
lės sakė pritariąs korintiečio nuomonei ir prašė lakede- 
moniečių Helados polyje nedaryti perversmo. 

94. Taip pasibaigė visas šis reikalas, ir Hipijas išvyko 
iš ten. Tada Makedonijos valdovas Amintas pasiūlė jam 
dovanų Antemuntą, o tesalai — Jolką. Bet Hipijas nei 
vieno, nei kito nepaėmė ir grįžo į Sigėją. Anksčiau jį 
buvo jėga paėmęs Peisistratas ir paskyręs jo tironu savo 
neteisėtą sūnų Hegesistratą, gimusį iš argietės motinos. 
Bet šis Peisistrato sūnus jam pavestąjį polį gavo tik per 
kovą. Mat ilgą laiką tarp savęs kovojo mitilėniečiai ir 
atėniečiai, vieni išeidami iš savo stovyklos Sigėjyje, o 
kiti — iš Achilėjo polio. Mitilėniečiai reikalavo Sigėją 
grąžinti, o atėniečiai nepripažino jiems teisės į jį įrodi- 
nėdami, kad eoliečiai turi ne daugiau teisių į Trojos že- 
mę kaip atėniečiai ir kiti helėnai, kurie padėjo Menelajui 
atkeršyti už Helenos pagrobimą. 

95. Taip jiems kariaujant, buvo visokių įvykių. Be 
kita ko, per vieną susirėmimą nugalėjus atėniečiams, 
poetui Alkajui'š pavyko iš jų ištrūkti, bet jo ginklus pa- 
ėmė atėniečiai ir pakabino Atėnės šventykloje Sigėjyje. 

Tą įvykį apdainavo Alkajas vienoje dainoje, kurią jis pa- 
siuntė į Mitilėnę, pranešdamas draugui Melanipui apie 
savo nelaimę. Mitilėniečius ir atėniečius sutaikė Kipse- 
lo sūnus Periandras, nes abeji buvo kreipęsi į jį kaip į 
taikytoją. O sutaikė įsakęs pasilaikyti tai, ką kuris turi 
užėmęs. Taip Sigėjas atiteko atėniečiams. 

96. Atvykęs iš Lakedemono į Aziją, Hipijas ėmėsi vi- 
sokių priemonių prieš atėniečius: šmeižė juos Artaire- 
nui, viską darė, kad tik Atėnai tektų jam ir Darijui. Taip 
elgėsi Hipijas. Atėniečiai, sužinoję apie tai, nusiuntė į 
Sardus pasiuntinius perspėti persų, kad netikėtų atėnie- 
čių tremtiniais. Artairenas jiems atsakė: jeigu jie nori 
sveiki likti, turi pasiimti Hipiją. Atėniečiai atmetė Ar- 
taireno pasiūlymą, vadinasi, jie tapo atvirais persų prie- 
šais. 

97. Tuo laiku, kai atėniečiai priėmė tokį nutarimą ir 
susipyko su persais, atkeliavo iš Spartos į Atėnus Kleo- 
meno išvarytasis miletietis Aristagoras. Mat Atėnai tada 
buvo stipresni už visus polius. Nuėjęs į tautos susirin- 
kimą, Aristagoras papasakojo tą patį, ką ir Spartoje: 
apie visokiausias Azijos gėrybes, apie karą su persais, 
kad persai nevartoja nei skydų, nei iečių ir dėl to esą 
iengvai nugalimi. Taip jis kalbėjo. Be to, pridūrė, kad 
miletiečiai yra atėniečių išeiviai ir todėl pritinka kaip ga- 
lingiems pagelbėti jonėnams. Viena aišku, nebuvo tokio 
dalyko, kurio jis nebūtų prižadėjęs, kol pagaliau prikal- 
bėjo atėniečius. Pasirodo, minią lengviau apgauti negu 
vieną žmogų, nes vieno lakedemoniečio Kleomeno jis ne- 
įstengė apgauti, o 30000 atėniečių apgavo. Prikalbėti 
atėniečiai nutarė pasiųsti jonėnams į pagalbą dvidešimt 
laivų; jų strategu paskyrė Melantiją, vieną iš garbin- 
giausių atėniečių. Šitie laivai buvo ir helėnų, ir barbarų 
nelaimės pradžia“, 

98. Aristagoras išplaukė pirmasis. Atvykęs į Miletą, 
jis sugalvojo tokį dalyką, iš kurio jonėnams nebuvo jo- 
kios naudos, bet jis ne dėl to taip elgėsi, o tik norėda- 
mas karaliui Darijui padaryti nemalonumų: pasiuntė sa- 
vo pasiuntinį į Frygiją pas peonus, kuriuos Megabazas 
buvo nuo Strimono pakrančių perkėlęs į Frygiją ir apgy- 
vendinęs tik jiems skirtoje vietoje. Pasiuntinys tokius jo 
žodžius perdavė: ,„Peonai, mane atsiuntė Mileto tironas 
Aristagoras pažadėti jums laisvę, jeigu norėsite paklau- 

syti. Dabar visa Jonija yra sukilusi prieš karalių, todėl 
galite sėkmingai grįžti į savo kraštą. Iki jūros turite pa- 
tys nukeliauti, o toliau jau mes jumis pasirūpinsime.“ 
Tai išgirdę, peonai labai apsidžiaugė ir, pasiėmę vaikus 
ir žmonas, nubėgo į pajūrį. Tik nedaugelis jų bijojo eiti 
ir pasiliko vietoje. Atėję į pajūrį, peonai persikėlė į Chi- 
ją. Kai jie jau buvo Chijyje, juos vydamasi, pajūryje pa- 
sirodė didelė persų raitelių kariuomenė. Neradę pajūry 
peonų, jie nusiuntė į Chiją reikalavimą jiems grįžti at- 
gal. Tada chijiečiai peonus nugabeno į Lesbą, o lesbie- 
čiai — į Doriską?“. Iš čia jie jau pėsti grįžo į Peoniją. 

99. Taip veikė Aristagoras. Tuo tarpu į Miletą atvy- 
ko dvidešimt atėniečių laivų ir kartu su jais — penkios 
eretriečių?? trijeros. Eretriečiai plaukė ne atėniečiams 
padėti, bet atsiteisti miletiečiams už skolą. Mat miletie- 
čiai anksčiau buvo jiems padėję kariauti su chalkidie- 
čiais'7, o chalkidiečiams tada prieš eretriečius ir miletie-' 
čius pagelbėjo samiečiai. Atplaukus šiems laivams ir 
susirinkus kitiems sąjungininkams, Aristagoras surengė 
žygį į Sardus. Jis pats nežygiavo, liko Milete, paskyręs 
strategais kitus miletiečius: savo brolį Charopiną ir ki- 
tą pilietį Hermofantą. 

100. Atplaukę su visomis pajėgomis į Etesą, jonėnai 
laivus paliko Korese (Efeso valdose), o patys pasiėmė 
efesiečius kelio vadovais ir dideliu būriu patraukė gilyn 
į žemyną. Jie ėjo palei Kaistro“š upę, o paskui, perlipę 
Tmolo kalną, priėjo Sardus ir, nesutikę jokio pasiprieši- 
nimo, paėmė juos išskyrus akropolį, kurį gynė pats Ar- 
tafrenas su didele kariuomene. 

101. Nors polis buvo paimtas, bet neišplėštas. To 
priežastis tokia: dauguma Sardų namų buvo pastatyti iš 
nendrių, o tie, kurie buvo plytiniai, taip pat buvo dengti 
nendrėmis. Todėl kai kažkoks karys vieną tokį namą pa- 
degė, tuojau ugnis, šokdama nuo namo prie namo, ap- 
ėmė visą miestą. Miestui degant, jame buvę lydai ir per- 
sai, negalėdami iš jo išeiti, nes ugnis buvo atkirtusi 
visus išėjimus iš polio (degė kaip tik jo pakraščiai), su- 
bėgo į aikštę prie Paktolo upės. Ta upė iš Tmolo plukdo 
aukso dulkes, teka per [miesto] aikštę ir įsilieja į Her- 
mo upę, krintančią į jūrą. Susirinkę aikštėje prie tos 
upės, lydai ir persai buvo priversti gintis. Jonėnai, ma- 
tydami, kad priešai gerai ginasi ir dar didelė daugybė 

jų artinasi, išsigando ir pasitraukė prie Tmolo kalno, o 
iš čia naktį grįžo į savo laivus. 

102. Taip Sardai buvo sudeginti. Sudegė ir vietinės 
deivės Kibebės šventykla, už kurią neva keršydami per- 
sai vėliau padeginėjo helėnų šventyklas. Sužinoję, kas 
atsitiko, susirinko šiapus Halio upės gyvenantys persai 
ir, prisidėję prie lydų, šiems pagelbėjo. Atžygiavę į Sar- 
dus, jonėnų jau neberado; pasekę jų pėdomis, užtiko 
juos Efese. Jonėnai išėjo priešais ir susirėmę smarkiai 
pralaimėjo. Persai daug jų užmušė. Kai kurie iš žuvu- 
siųjų buvo žymūs, pavyzdžiui, eretriečių strategas Eual- 
kidas keliskart buvęs olimpionikas ir kėjiečio Simonido?? 
gražiai apdainuotas. Tie, kurie iš kautynių pabėgo, iš- 
siskirstė į savo polius. 

103. Toks tada buvo susirėmimas. Po to atėniečiai 
visiškai apleido jonėnus ir, nors Aristagoras per pasiun- 
tinius labai prašė, vis tiek atsisakė toliau jiems padėti. 
Netekę atėniečių paramos, jonėnai nė kiek ne mažiau 
ruošėsi karui su persais, nes jie prieš Darijų buvo labai 
nusikaltę. Nuplaukę į Helespontą, jie patraukė savo pu- 
sėn Bizantiją ir visus kitus ten esančius polius. Paskui, 
išplaukę iš Helesponto, priėmė į sąjungą daug Karijos 
polių; net Kaunas, anksčiau nenorėjęs kartu su jais ko- 
voti, sudegus Sardams, pats prie jų prisidėjo. 

104. Kipriečiai savo noru prisijungė visi, išskyrus 
Amatuntą. Mat ir jie buvo sukilę prieš persus, ir štai ko- 
kiu būdu: buvo toks Onesilas, Salamino*? karaliaus Gor- 
go jaunesnysis brolis, Chersijo sūnus (Chersijas buvo 
Eueltonto sūnaus Siromo sūnus.) Šis vyras ir anksčiau 
įkalbinėjo Gorgą sukilti prieš karalių, o dabar, kai su- 
žinojo, kad jonėnai jau sukilę, jį verste vertė. Neįveikda- 
mas Gorgo perkalbėti, Onesilas su savo šalininkais pa- 
tykojo jį išeinantį iš Salamino ir uždarė jam vartus. Ne- 
tekęs polio, Gorgas pabėgo pas persus, o Onesilas valdė 
Salaminą ir įkalbinėjo kipriečius sukilti. Kitus jis geru- 
LA įtikino, o amatuntiečius, nenorinčius paklausyti, ap- 
gulė. 

105. Taigi Onesilas laikė apgulęs Amatuntą. Kai 
karaliui Darijui buvo pranešta, kad Sardus paėmė ir 
sudegino jonėnai su atėniečiais ir kad didžiausias to są- 
mokslo kurstytojas ir hegemonas yra miletietis Arista- 
goras, iš pradžių jis, visa tai sužinojęs, į jonėnus ne- 

kreipė dėmesio gerai žinodamas, kad sukilėliams tai vel- 
tui nepraeis, o tik paklausė, kas tokie tie atėniečiai. Kai 
jam paaiškino, jis paprašė lanko, paėmė jį, įsidėjo strė- 
lę ir iššovė aukštyn į orą tardamas: „O Dzeusai, leisk 
man atkeršyti atėniečiams!“ Tai pasakęs, jis liepė vie- 
nam savo tarnui kiekvieną kartą einant pietauti jam tris 
kartus pakartoti: „Valdove, atsimink atėniečius!“ 

106. Davęs tokį įsakymą, jis pasišaukė miletietį His- 
tijėją, kurį jau seniai laikė pas save, ir pasakė: „Histijė- 
jau, aš sužinojau, kad žmogus, kuriam tu pavedei Miletą 
valdyti, prieš mane sukilo. Atsivedęs iš kito žemyno vy- 
rus ir pasitelkęs jonėnus, kurie bus nubausti už tai, ką 
yra man padarę, atėmė iš manęs Sardus. Kaip tau atro- 
do, ar tai labai gražu? Ir kaip tai galėjo atsitikti be ta- 
vo sutikimo? Žiūrėk, kad vėliau netektų tau gailėtis!“ 
Histijėjas į tai atsakė: „„Karaliau, ką tu sakai? Argi aš 
galėčiau patarti tai, dėl ko tau būtų daugiau ar mažiau 
blogai? Ir dėl ko gi man reikėtų taip pasielgti? Ko man 
trūksta? Juk visko turiu tiek pat, kiek ir tu. Be to, tu 
dalijiesi su manimi visais savo sumanymais. Bet jeigu 
mano įpėdinis iš tikrųjų taip elgiasi, kaip tu sakai, tai 
žinok, kad jis taip daro savo nuožiūra. Nors nenoriu ti- 
kėti, kad miletiečiai ir mano įpėdinis prieš tavo valdžią 
galėtų sukilti. Bet jeigu iš tikrųjų jie taip daro ir tu gir- 
dėjai teisybę, tai žinok, karaliau, kad negerai padarei 
mane atitraukdamas nuo jūros. Mat jonėnai, man pasi- 
traukus, padarė tai, ko seniai troško. Jeigu būčiau buvęs 
Jonijoje, nė vienas polis nebūtų drįsęs pakelti galvos. 
Tad leisk man kuo greičiausiai plaukti į Joniją sutvar- 
kyti tavo padėties ir tą mano vietininką Milete, kuris 
visa tai sugalvojo, atiduoti į tavo rankas. Visa tai su- 
tvarkęs kaip tu nori, prisiekiu karališkaisiais dievais tol 
nenusivilkti to chitono, kuriuo apsivilkęs leisiuosi į Jo- 
niją, kol tau pavergsiu didžiausią salą — Šardė.“ 

107. Taip Histijėjas veidmainiavo, o Darijus juo pa- 
tikėjo ir leido jam plaukti, tik įsakė, kai padarys, ką pri- 
žadėjo, sugrįžti į Sūzus. 

108. O per tą laiką, kol pasiekė karalių žinia, kad 
paimti Sardai, kol Darijus, iššovęs iš lanko, kalbėjosi su 
Histijėju ir kol Histijėjas iškeliavo į pajūrį, per tą laiką 
štai kas atsitiko: salaminietis Onesilas, būdamas apgu- 
les Amatuntą, sužinojo, kad plaukia į Kiprą su laivais 

didelė persų kariuomenė, vadovaujama Artibijo. Tai su- 
žinojęs, jis išsiuntinėjo šauklius į Joniją prašyti pagal- 
bos. Jonėnai, neilgai svarstę, atkeliavo su didele kariuo- 
mene. Kai jie jau buvo Kipre, persai, atplaukę laivais iš 
Kilikijos ir išlipę į krantą, jau žygiavo pėsti į Salaminą, 
Kipro Raktais. 

109. Susidarius tokiai padėčiai, Kipro tironai susi- 
šaukė jonėnų strategus ir pasakė: „Jonėnai, mes, kiprie- 
čiai, leidžiame jums pasirinkti, su kuo norite kovoti — 
grumti, tai jau dabar laikas jums išlipti iš savo laivų 
ir rikiuotis, o mums — sėsti į jūsų laivus ir stoti į kovą 
su finikiečiais. O jei labiau norite su finikiečiais susi- 
remti, tai turite padaryti — vis tiek kurį iš tų dviejų at- 
vejų pasirinksite — taip, kad ir Jonija, ir - Kipras būtų 
laisvi, nes tai tik nuo jūsų priklauso.“ Jonėnai į tai at- 
sakė: „Mus atsiuntė visuotinis jonėnų susirinkimas, pa- 
vedęs mums saugoti jūrą, o ne savo laivus atiduoti kip- 
riečiams ir patiems pėstiems kovoti. Tad mes mėginsime 
narsiai pasirodyti ten, kur buvome siųsti, o jūs turite 
prisiminti, kiek iškentėjote persų vergovėje, ir būti šau- 
nūs vyrai.“ 

110. Taip atsakė jonėnai. Kai persai atėjo į Salamino 
lygumą, Kipro karaliai išrikiavo savo kipriečius priešais 
priešo kariuomenėje esančius kitų genčių karius, o prie- 
šais persus — rinktinius. salaminiečius ir soliečiusė!. 
Priešais persų strategą Artibiją savo noru stojo pats 
Onesilas. 

111. Artibijas jojo ant žirgo, išmokyto prieš hoplitą 
stotis piestu. Tai sužinojęs, Onesilas pasakė savo gink- 
lanešiui, karų kilmės žmogui, pasižymėjusiam karo daly- 
kuose ir šiaip veikliam: „Aš sužinojau, kad Artibijo Žir- 
gas atsistoja piestu ir kojomis bei dantimis užmuša tą, 
kurį puola. Taigi pagalvok ir pasakyk, kurį norėtum pa- 
tykojęs nukirsti: ar žirgą, ar patį Artibiją?“ Į tai jo tar- 
nas atsakė: „O karaliau, aš pasirengęs daryti ir abu da- 
lykus, ir vieną iš jų, ir apskritai ką tik įsakysi. Bet aš 
pasakysiu, kaip man atrodo, kad tau bus naudingiau. 
Mano nuomone, karalius ir strategas turi kovoti su ka- 
raliumi ir strategu, nes jeigu tu nužudysi strategą, bus 
tau didelė garbė, o jeigu jis tave — tegul tai neįvyksta!— 

jam. Juk žūti nuo didelio žmogaus rankos yra tik pusė 
nelaimės. O man, tarnui, pritinka kovoti su tarnu ir su 
anuo žirgu. Tu jo gudrybės visai nebijok, nes padarysiu 
taip, kad jis prieš nieką nebestos piestu.“ 

112. Taip jis pasakė ir tuojau susirėmė abi kariuome- 
nės jūroje ir sausumoje. Jonėnų laivynas tą dieną kovo- 
jo puikiai ir nugalėjo tinikiečius. Labiausiai pasižymėjo 
samiečiai. Sausumoje suėjusios kariuomenės atkakliai 
kovojo. O su abiem strategais štai kas atsitiko: kai Arti- 
bijas su savo žirgu pasileido į Onesilą, šisai, kaip buvo 
sutaręs su ginklanešiu, kirto pačiam puolančiam Artibi- 
jui, o kai žirgas, atsistojęs piestu, užsikėlė kojas ant One- 
silo skydo, tas karas kirto su pjautuvu per žirgo kojas ir 
abi nukirto. Artibijas, persų strategas, nugriuvo kartu su 
žirgu. 

113. Kipriečiams narsiai kovojant, Stesenoras, Kuri- 
jo82 tironas, kartu su nemaža savo kariuomene išdavi- 
kiškai pasitraukė iš kovos lauko. (Kuriečiai sakosi esą 
argiečių išeiviai.) Šitaip pasielgus Stesenorui, tuojau 
juo pasekė salaminiečiai su kovos vežimais. Taip atsiti- 
kus, persai nugalėjo kipriečius. Pradėjus kariuomenei 
bėgti, krito daug karių, tarp jų ir Onesilas, Chersijo sū- 
nus, kuris buvo surengęs kipriečių sukilimą, ir soliečių 
karalius Aristokipras, Filokipro sūnus, kurį atėnietis So- 
lonas po apsilankymo pas jį labiausiai iš visų tironų iš- 
gyrė savo eilėraščiuose. 

114. Amatuntiečiai, pykdami už tai, kad Onesilas bu- 
vo juos apgulęs, nupjovė jam galvą ir, parsinešę į Ama- 
tuntą, pakabino virš [miesto] vartų. Kai galvos viduje 
pasidarė tuštumą, ten susimetė bičių spiečius ir pridarė 
korių. Amatuntiečiai kreipėsi į orakulą dėl tos galvos. 
Orakulas įsakė galvą nuimti, palaidoti ir Onesilui kasmet 
aukoti aukas kaip herojui, ir tai jiems išeisią į gera. Ama- 
tuntiečiai aukoja tas aukas dar ir mano laikais. 

115. Kai jonėnai, kovoję jūroje šalia Kipro, sužino- 
jo, kad Onesilas pralaimėjo ir visi Kipro poliai, išskyrus 
Salaminą, jau priešo apgulti, o salaminiečiai atidavė 
savo polį anksčiau buvusiam jų valdovui Gorgui, tuojau 
išplaukė į Joniją. Iš apgultųjų Kipro polių ilgiausiai atsi- 
laikė Solijas. Tik pasikasę po polio sienomis penktą mė- 
nesį persai jį paėmė. 

116. Taigi kipriečiai tik vienerius metus buvo laisvi, 

o paskui vėl juos pavergė persai. Darijaus žentas Dauri- 
sas, taip pat Himėjas, Otanas (irgi Darijaus žentai) 
kartu su kitais persų strategais nusivijo į pajūrį tuos 
jonėnus, kurie dalyvavo žygyje prieš Sardus, ten juos 
sutriuškino ir, suvarę į laivus, pasidalijo polius ir pra- 
dėjo juos užkariauti. 

117. Daurisas patraukė prieš Helesponto polius ir pa- 
ėmė Dardaną, paskui Abidą, Perkotą, Lampsaką ir Pesą. 
Kiekvienas iš jų buvo paimtas per vieną dieną. Žygiuo- 
damas iš Peso į Pariją, jis gavo žinią, kad karai susita- 
rė su jonėnais ir sukilo prieš persus. Todėl nuo Heles- 
ponto jis pasuko į Kariją. 

118. Karams apie tai buvo pranešta anksčiau negu 
Daurisas atvyko. Gavę tokią žinią, karai susirinko prie 
vadinamųjų Baltųjų stulpų ir prie Marsijo upės, kuri iš- 
teka iš Idrijos žemės ir įsilieja į Meandrą. Čia susirinkę 
karai tarėsi, ką daryti. Buvo pasakyta daug visokių nuo- 
monių. Man atrodo, kad geriausia iš jų buvo kindijie- 
čio8? Mausolo sūnaus Piksodaro, kuris buvo vedęs kilikų 
karaliaus Sienesio dukterį. Jis patarė karams pereiti Me- 
andro upę ir susiremti turint upę užpakaly, kad, negalė- 
dami niekur bėgti, būtų priversti likti vietoje ir tapti dar 
narsesniais, negu jie yra iš prigimties. Ši nuomonė bu- 
vo atmesta. Nutarta, jog Meandro upė bus užpakaly per- 
sų, o ne jų,— aišku, dėl to, kad persai, pralaimėdami ko- 
vą ir imdami bėgti, sukristų į upę ir nebegrįžtų namo. 

119. Netrukus persai atėjo ir persikėlė per Meandro 
upę. Žiaurios kautynės įvyko prie Marsijo upės. Karai 
ilgą laiką narsiai kovojo, bet pagaliau persai juos nu- 
galėjo, nes pastarųjų buvo daugiau. Žuvo apie 2000 per- 
sų ir apie 10000 karų. Iš čia pabėgę karai pasislėpė La- 
braunduoseš*, didelėje Dzeuso Karų Globėjoš“ šventyklo- 
je ir aplink ją augančioje šventoje platanų giraitėje. 
Kiek žinau, tiktai karai jam aukoja. Čia pasislėpę jie 
tarėsi, kaip išsigelbėti: ar pasiduoti persams, ar geriau 
visai pasitraukti iš Azijos. 

120. Kol tarėsi, karams į pagalbą atėjo miletiečiai ir 
kiti sąjungininkai. Tada karai atsisakė savo planų ir vėl 
stojo į kovą. Susirėmę su atžygiavusiais persais, jie nar- 
siau kovojo ir dar labiau buvo sumušti negu anksčiau. 
Žuvo visų nemažai, bet daugiausia nukentėjo miletie- 
čiai. 

121. Po šio pralaimėjimo karai netrukus atsigavo ir 
vėl stojo į kovą. Mat, sužinoję, kad persai ruošiasi pulti 
jų polius, padarė pasalą prie kelio į Pedasą?*. Į juos pa- 
tekę, persai naktį buvo sunaikinti — kartu ir jų strategai 
Daurisas, Amorgas, Sisimakas, o su jais ir Gigo sūnus 
Mirsas. Toje pasaloje sėdintiems vadovavo Ibanolijo sū- 
nus Heraklidas milasietis. Šitaip žuvo tie persai. 

122. Himėjas — vienas iš tų, kurie vijosi į Sardus Žy- 
giavusius jonėnus,— patraukė į Propontidę ir paėmė Mi- 
sijos Kiją. Jį paėmęs, sužinojo, kad Daurisas iš Heles- 
ponto žygiuoja į Kariją. Palikęs Propontidę, jis nuvedė 
kariuomenę į Helespontą ir užkariavo visus Troadoje gy- 
venančius eoliečius ir gergitiečius, senųjų teukrų pali- 
kuonis. Kariaudamas prieš tas gentis, Himėjas susirgo ir 
mirė Troadoje. 

123. Taip jis mirė. O Sardų valdytojas Artafrenas ir 
trečiasis strategas Otanas gavo įsakymą žygiuoti į Joni- 
ją ir kaimyninę Eolidę. Jonijoje jie paėmė Klazomenus, 
o Eolidėje — Kimę. 

124. Kai visi tie Jonijos poliai buvo paimti, Aristago- 
ras pasirodė esąs silpnavalis. Jis, šitai jausdarnas, visai 
nusiminė — tas Aristagoras, kuris sukėlė ant kojų visą 
Joniją ir padarė šitą sumaištį, dabar ėmė galvoti tik kaip 
pasprukti. Jis suprato, kad karalius Darijus yra nenuga- 
limas. Susišaukęs sąmokslo vadovus, jiems pareiškė, kad 
būtų gera turėti saugią vietą pasislėpti, jeigu tektų bėg- 
ti iš Mileto: gal reikėtų išvesti žmones arba į Sardiniją, 
arba į edonų Mirkiną, kurį buvo bejtvirtinąs Histijėjas, 
gavęs kaip dovaną iš Darijaus? Taip pasiūlė Aristago- 
ras. 

125. Logograias Hekatėjas, Hegesandro sūnus, nei į 
vieną, nei į kitą vietą nepatarė vykti. Jo nuomone, reikia 
sutvirtinti Lero salą ir ten ramiai sau tūnoti, jei reikėtų 
trauktis iš Mileto, o vėliau iš ten bus galima grįžti į 
Miletą. 

126. Sitaip patarė Hekatėjas. Aristagorui atrodė ge- 
riau vykti į Mirkiną, todėl Miletą jis pavedė kilmingam 
piliečiui Pitagorui, o pats, pasiėmęs visus, kurie tik no- 
rėjo, išplaukė į Trakiją ir užėmė tą vietą, kurios geidė. 
Per vieną žygį prieš trakus išdavikiškai žuvo jis pats ir 
jo kariuomenė, kai jis, apgulęs vieną trakų polį, leido 
trakams pagal susitarimą iš jo išeiti. 


ŠESTOJI KNYGA 


ERATA 

1. SITAIP BAIGĖ SAVO DIENAS ARISTAGORAS, 
JONĖNŲ SUKILIMO KALTININKAS. TUO TARPU 
MILETIETIS HISTIJĖJAS, DARIJAUS ISLEISTAS, 
atvyko į sardus. Sardų valdytojas Artafrenas paklausė 
atkeliavusįjį iš Sūzų, kodėl, jo manymu, jonėnai turėję 
sukilti. Šisai atsakė nežinąs ir stebįsis tuo, kas įvyko, tarsi 
pats būtų nieko nežinojęs apie tuos dalykus. Matydamas 
jį apsimetantį nežinančiu ir gerai žinodamas sukilimo 
priežastį, Artafrenas pasakė: „Histijėjau, štai kaip su visu 
tuo yra: šitą batą pasiuvai tu, o Aristagoras jį apsiavė.“ 

2. Artafrenas tai pasakė turėdamas galvoj sukilimą, 
o Histijėjas, išsigandęs, kad Artafrenas viską žino, kitą 
naktį pabėgo į pajūrį šitaip apgaudamas karalių Darijų: 
pažadėjęs užkariauti karaliui didžiausią salą Sardiniją, 
panoro slapta įsibrauti į vadovavimą jonėnams kare 
imtas. Mat šie įtarė, kad Histijėjas yra Darijaus pasiųs- 
tas jiems kokią šunybę iškrėsti. Tačiau sužinoję visą tei- 
sybę, kad jis yra karaliaus priešas, paleido. 

3. Paskui jonėnų klausiamas, kodėl jis taip labai ra- 
gino Aristagorą sukilti prieš karalių ir dėl to jonėnams 
padarė tiek blogo, tikrosios priežasties Histijėjas ne- 
nurodė, o tik papasakojo, kad karalius Darijus ketinęs 
finikiečius iškeldinti iš jų krašto ir apgyvendinti Jonijo- 
je, o jonėnus — Finikijoje, užtat jis taip kurstęs sukilti. 
Iš tikrųjų karalius nieko panašaus nebuvo galvojęs, tik 
Histijėjas šitaip mėgino pagąsdinti jonėnus. 

4. Po to Histijėjas parašė laiškus kai kuriems Sar- 
duose gyvenantiems persams, su kuriais jau iš anksto 
buvo susitarta dėl sukilimo. Tuos laiškus nunešti pada- 
vė atarniečiui Hermipui. Bet tas jų nejteikė tiems, ku- 
riems buvo siunčiami, o nunešęs padavė Artairenui. Pa- 
matęs, kas čia darosi, Artafrenas liepė Hermipui Histi- 
jėjo laiškus įteikti tiems, kuriems turėjo nunešti, 0 per- 
sų atsakymus perduoti ne Histijėjui, o jam. Kai viskas 
paaiškėjo, Artafrenas nužudė daug persų. 

5. Dėl to Sarduose kilo didelis sumišimas. Žlugus iai 
Histijėjo vilčiai, chijiečiai jį nugabeno jo paties prašymu 
į Miletą. Bet miletiečiai, mielai atsikratę Aristagoro ir 
paragavę laisvės, visai nenorėjo įsileisti į savo šalį kito 
tirono. Kai Histijėjas naktį jėga mėgino išlipti į krantą, 
vienas miletietis jį sužeidė į šlaunį. Savųyjų atstumtas, 
jis vėl grįžo į Chiją, o iš čia, neįstengęs chijiečių prikal- 
bėti jam duoti laivų, persikėlė į Mitilėnę ir prikalbėjo 
lesbiečius jų duoti. Paruošę 8 trijeras, jie su Histijėju iš- 
plaukė į Bizantiją ir čia, gerai įsitvirtinę, grobė kiekvie- 
ną iš Ponto plaukiantį laivą, praleisdami tik tuos, kurie 
prižadėdavo Histijėjo klausyti. 

6. Taip čia elgėsi mitilėniečiai ir Histijėjas. O tuo 
tarpu į Miletą jau žygiavo didelės persų sausumos ir jū- 
rų pajėgos. Mat strategai sujungė savo turimas kariuo- 
menes į krūvą ir varėsi Mileto link, palikę nuošaly kitus 
mažesnius polius kaipo ne tokius svarbius. Laivyne ver- 
žliausi buvo finikiečiai; su jais žygyje dalyvavo ir nese- 
niai užkariautieji kipriečiai, taip pat kilikai ir egiptiečiai. 

7. Taip šios pajėgos žygiavo į Miletą ir apskritai į 
Joniją. Tuo tarpu jonėnai, tai sužinoję, nusiuntė savo 
atstovus į susirinkimą Panjonijyje!. Atvykę į tą vietą ir 
apsvarstę padėtį, jie nutarė sausumoje prieš persus ne- 
išvesti kariuomenės, Mileto sienas ginti patiems miletie- 
čiams, o laivyną parengti kovai visą iki vieno laivo ir kuo 
greičiausiai sutelkti prie Lados, kad galėtų stoti į kovą 
E Mileto. Lada yra nedidelė sala visai netoli Mileto 
polio. 

8. Po to jonėnai paruošė savo laivus ir susirinko Mi- 
lete. Kartu su jais atvyko ir eoliečiai, gyvenantys Lesbo 
saloje. Laivynas išsirikiavo šitaip: rytiniame sparne iš- 
sidėstė miletiečiai su 80 laivų; greta jų atsistojo prienie- 
čiai su 19 laivų ir miuntiečiai su trimis laivais; toliau 
už miuntiečių buvo tėjiečiai su 17 laivų; greta jų — chi- 
jiečiai su 100 laivų; šalia jų išsirikiavo eritriečiai ir fo- 
kėjiečiai — eritriečiai davė aštuonis laivus, o fokėjiečiai — 
tris; greta fokiečių buvo 70 lesbiečių laivų; paskutiniai 
buvo samiečiai; jie sudarė vakarinį sparną su 60 laivų. 
Taigi iš viso buvo 353 laivai. Toks buvo jonėnų laivy- 
nas, o barbarai turėjo 600 laivų. 

9. Susirinkus prie Mileto visiems barbarų laivams ir 
visai sausumos kariuomenei, persų strategai, sužinoję, 

kiek yra jonėnų laivų, pabijojo neįstengsią jų nugalėti, 
o neturėdami pranašumo jūroje, negalėsią ir paties Mi- 
leto paimti. Už tai Darijus juos nubaus. Šitai turėdami 
galvoje, jie susišaukė miletiečio Aristagoro ištremtus ir 
pas persus perbėgusius jonėnų tironus, kurie dabar žy- 
giavo kartu su persų kariuomene prieš Miletą, ir šitaip 
jiems pasakė: „Jonėnai, dabar kiekvienas iš jūsų turit 
padaryti ką nors gera karaliaus rūmams. Jums reikia 
pasistengti savojo polio piliečius ištraukti iš visų sąjun- 
gininkų kariuomenės. Prižadėkite jiems, jog jie nebus 
nubausti už tai, kad sukilo, nei šventyklos, nei privatūs 
namai nebus sudeginti ir šiaip su jais bus elgiamasi ne 
blogiau kaip iki šiol. O jeigu jie nesutiks su jūsų pasiū- 
lymu ir vis tiek norės su mumis kovoti, jiems šitaip pa- 
grasinkite — o grasinimai bus įvykdyti! — pralaimėję ko- 
vą, jie bus paversti vergais, jų sūnus mes iškastruosime, 
dukteris perkelsime į Baktriją, o jų šalį atiduosime kitiems.“ 

10. Šitaip jie kalbėjo. O jonėnų tironai išsiuntė naktį 
kiekvienas po pasiuntinį pas savo piliečius visa tai pra- 
nešti. Bet jonėnai, pas kuriuos atėjo tie pasiuntiniai, at- 
kakliai laikėsi savo nutarimo ir nepanoro tapti išdavi- 
kais, nes kiekvienas manė, kad tik jam vienam persai 
tai pasiūlė. 

11. Sitai įvyko tuojau pat, kai tik persai atžygiavo 
prie Mileto. Paskui jonėnams susirinkus Ladoje, vyko 
bendri susirinkimai. Daug kas juose kalbėjo, o ftokėjiečių 
strategas Dionisijas šitaip pasakė: „Jonėnai, mūsų reika- 
lai kabo kaip ant plauko, būsime mes laisvi arba vergai, 
be to, pabėgę vergai. Todėl, jeigu jūs sutinkate iškęsti 
visas bėdas, dabar bus jums sunku, bet užtat, įveikę prie- 
šus, būsite laisvi. O jeigu būsite ištižę ir nesilaikysite 
tvarkos, tai aš nesitikiu, kad nebūsite karaliaus nubausti 
už sukilimą. Todėl paklausykite manęs ir paveskite man 
vadovauti jums. Ir aš jums pažadu: jeigu dievai yra tei- 
singi, tai priešai arba visai nestos į kovą, arba bus vi- 
siškai nugalėti.“ 

12. Tai išklausę, jonėnai sutiko būti Dionisijo vado- 
vaujami. O jis kasdien išvesdavo laivus į jūrą vieną 
paskui kitą viena linija ir ten mokėsi su vienu laivu pra- 
plaukti irklais pro kitų laivų tarpą2, kad šito gerai iš- 
moktų irkluotojai ir su visa apranga apsivilkę laivų pės- 
tininkai; paskui visą kitą dienos dalį laikydavo laivus 

nuleistais inkarais. Taip jis vertė dirbti ištisą dieną. 
Septynias dienas jonėnai klausė [įsakymų] ir darė tai, 
kas buvo liepiama, bet aštuntą dieną jie, nebūdami pra- 
te prie tokio darbo, be to, kankinami nepriteklių ir karš- 
čio, nepanoro toliau vykdyti įsakymų šitaip savo tarpe 
kalbėdamiesi: ,„Kuo mes nusidėjome, kad visa tai turi- 
me kęsti? Tarsi nebetekę proto ir visai sukvailioję, pa- 
vedėme save tam pagyrūnui fokėjiečiui, atplukdžiusiam 
mums iš viso tik tris laivus! O jis, suėmęs mus į savo 
rankas, kankina begalinėmis kančiomis. Daugelis mūsų 
jau susirgo, daugelis, aišku, dar susirgs. Verčiau kažin 
ką iškęsti, negu šitaip būti kankinamiems. Geriau kęsti 
tą gresiančią vergiją, negu dabar būti šitoje vergijoje. 
Tad daugiau nebeklausykime jo!“ Šitaip jie kalbėjo, ir 
tuoj nė vienas nebenorėjo klausyti. Kaip kokia sausumos 
kariuomenė, jie pasistatė saloje palapines ir jų pavėsy- 
ję ilsėjosi, nenorėdami nei sėsti į laivus, nei atlikinėti 
pratimus. 

13. Matydami jonėnus taip darant, samiečių strategai 
priėmė anksčiau Silosonto sūnaus Eako jiems pagal per- 
sų įsakymą pasiūlytąjį patarimą ir prašymą atsisakyti 
sąjungos su jonėnais. Jie priėmė pasiūlymą todėl, kad 
matė visišką jonėnų pakrikimą, be to, įsitikino, jog per- 
sų karaliaus vis tiek nebus galima nugalėti — net jei šį 
laivyną ir sumuštų, tai atplauktų kitas, penkeriopai di- 
desnis. Todėl, pamatę, kad jonėnai atsisakė būti geri ka- 
riai, pasinaudojo ta dingstimi, nes labai norėjo išsaugo- 
ti savo šventyklas ir privačius namus. Eakas, kurio pa- 
siūlymą samiečiai priėmė, buvo Eako sūnaus Silosonto 
sūnus, buvęs Samo tironas, miletiečio Aristagoro išva- 
rytas, kaip ir visi kiti Jonijos tironai. 

14. Priplaukus finikiečių laivynui, jonėnai išvedė sa- 
vo laivus išsirikiavusius vieną paskui kitą. Kai prisiarti- 
no vieni prie kitų ir susirėmė, tai, aš negaliu to pasaky- 
ti, kurie jonėnai toje jūrų kovoje buvo narsūs, o kurie 
bailiai, mat jie patys vieni kitus kaltina. Pasakojama, 
kad tada samiečiai, susitarę su Eaku, pakėlę bures, iš- 
ėję iš kautynių rikiuotės ir išplaukę į Samą, išskyrus vie- 
nuolika trijerų. Tų vienuolikos trijerų vadai pasiliko ir 
kovojo prieš savo strategų valią. Už šitą poelgį bendras 
samiečių susirinkimas nutarė jų, kaip narsių vyrų, ir jų 

tėvų vardus įrašyti į tam tikrą stelą. Toji stela ir šian- 
dien stovi jų aikštėje. Lygiai taip pat pasielgė ir lesbie- 
čiai, pamatę, kad jų kaimynai samiečiai bėga. Vėliau ši- 
taip pasielgė daugumas jonėnų laivų. 

15. Iš likusių kovoti jonėnų daugiausia nukentėjo 
chijiečiai, nes jie buvo labai narsūs ir ištvermingi. Kaip 
jau anksčiau sakiau, jų buvo 100 laivų, o kiekviename 
laive — po 40 rinktinių karių pėstininkų. Nors ir matė, 
kad daugumas sąjungininkų juos išdavė, jie vis tiek ne- 
norėjo pasirodyti esą bailiai. Likę vieni su nedideliu 
skaičiumi sąjungininkų, kovojo nuolat pralauždami prie- 
šo liniją tol, kol paėmė daug priešo laivų, bet neteko 
daugiau kaip pusės savųjų. 

16. Tada su turimais laivais jie pabėgo namo, o tie, 
kurie dėl laivų gedimų negalėjo greitai plaukti, priešo 
vejami, pabėgo į Mikalę. Ištraukę laivus į krantą, chi- 
jiečiai sausuma ėjo namo. Kai jie priėjo Eieso valdas, 
buvo naktis, ir moterys tuo laiku šventė Tesmotforijas?. 
Etfesiečiai dar nieko nežinojo apie chijiečių nelaimę, to- 
dėl, pamatę įsiveržusią į jų kraštą svetimą kariuomenę, 
nusprendė, kad čia yra plėšikai, atėję grobti jų moterų. 
Todėl išbėgo visi ginkluoti ir chijiečius išžudė. 

17. Toks buvo jų likimas. Fokėjietis Dionisijas, pama- 
tęs, kad jonėnų padėtis beviltiška, paėmė tris priešų lai- 
vus, bet neplaukė į Fokėją, nes gerai žinojo, kad ji bus 
pavergta kartu su visa kita Jonijos dalimi. Jis tiesiog 
iš kautynių lauko išplaukė į Finikiją; ten paskandino ke- 
letą prekybos laivų ir, paėmęs daug pinigų, išplaukė į Si- 
ciliją ir pradėjo plėšikauti. Helėnų laivų jis nepuldavo, 
tik kartaginiečių ir tirsenų laivus. 

18. Persai, nugalėję jūrų kautynėse jonėnus, apgulė 
Miletą ir iš sausumos, ir iš jūros pusės. Apgulę kasėsi 
po polio sienomis, panaudodami visokius prietaisus, ir 
pagaliau šeštaisiais metais, skaičiuojant nuo Aristagoro 
sukilimo“, miestą paėmė, o piliečius pavertė vergais. Si- 
taip išsipildė orakulo duotoji Miletui pranašystė. 

19. Mat argiečiai klausė Delfuose patarimo, kaip ap- 
saugoti savo polį, ir gavo orakulo ištarmę, liečiančią 
pirmiausia argiečius, o paskui — papildomai — miletie- 
čius. Apie argiečiams duotąją to orakulo [ištarmės] da- 
li aš pasakysiu vėliau, kai pasakosiu apie argiečius, o 

miletiečiams, nors ir nesiteiravusiems, šitaip buvo pra- 
našauta: 


Tu, Milete, tada, blogų darbų pradininke, 

Virsi daug kam maistu ir puikia dovana tapsi. 

Tavosios moterys kojas mazgos ne vienam ilgaplaukiui. 
Mano šventovėj Didimuos* tarnaus kitokie jau žmonės. 


Taip ir atsitiko su miletiečiais: daugumą vyrų užmušė 
ilgaplaukiai persai, moterys ir vaikai tapo vergais, o Di- 
dimų šventovė kartu su orakulu buvo apiplėšta ir sude- 
ginta. Tos šventovės turtus jau ne kartą minėjau“. 

20. Paimtieji į nelaisvę miletiečiai buvo nuvaryti į 
Sūzus. Karalius Darijus jiems nieko blogo nedarė, tik 
apgyvendino prie vadinamosios Raudonosios jūros Am- 
pės polyje, šalia kurio Tigro upė įteka į jūrą. Dalį Mile- 
to žemės, polio apylinkes ir lygumą pasiėmė persai, o 
kalnų vietoves atidavė Karijos pedasiečiams. 

21. Tiek nelaimių nuo persų patyrusiems miletiečiams 
sibariečiai neatsilygino tuo pačiu (sibariečiai, išvyti iš 
savo polio, gyveno Lajyje ir Skidre?). Mat krotoniečiams 
užėmus Sibarį, visi suaugę miletiečiai nusikirpo plaukus 
ir šiaip labai gedėjo, nes šiedu poliai, kiek žinau, buvo 
labai susidraugavę. Visai kitaip pasielgė atėniečiai. Sa- 
vo nepaprastą liūdesį dėl Mileto paėmimo jie reiškė ir 
šiaip įvairiais būdais, o kai Frinichas parašė dramą „Mi- 
leto paėmimas“ ir pastatė scenoje, visas teatras pradėjo 
verkti, o autorių už tai, kad jis su savo drama taip 
priminė jiems artimų [miletiečių] nelaimę, nubaudė 
1000 drachmų [bauda] ir uždraudė ateityje tą dramą 
statyti. 

22. Sitaip Miletas neteko savo gyventojų. Tiems sa- 
miečiams, kurie turėjo šiokio tokio turto, labai nepatiko 
jų strategų pasielgimas su medais. Tuoj po jūrų kautynių 
pasitarę nutarė, kol Eakas dar neatvyko, išplaukti kur 
nors į koloniją, o ne, pasilikus vietoje, vergauti medams 
ir Eakui. Mat tuo laiku Sicilijos zankliečiaiš buvo pasiun- 
tę į Joniją savo pasiuntinius pakviesti jonėnų į Kalė 
Aktę, nes ten jie norėjo įsteigti jonėnų polį. Toji Kalė 
Aktė —tai Sicilijos vietovė toje salos pusėje, kuri yra 
priešais Tirseniją. Tad, zankliečių kviečiami, iš visų jo- 
niečių išvyko tik samiečiai ir ištrūkę miletiečiai. 

23. Tuo laiku štai kas atsitiko: samiečiai, plaukdami 
į Siciliją, užsuko į Lokrus pas epizefyriečius?, o zanklie- 

čiai su savo karaliumi Skitu tuo laiku kaip tik buvo ap- 
gulę siciliečių polį, norėdami jį paimti. Tai sužinojęs, 
Regijo tironas Anaksilėjas, būdamas piktuoju su zanklie- 
čiais, prasiskverbęs pas samiečius, prikalbėjo juos ne vykti 
į Kalė Aktę, o užimti Zanklę, tuo metu likusią be vyrų. 
Samiečiai paklausė ir užėmė Zanklę. Zankliečiai, sužino- 
ję, kad jų polis kitų užimtas, nuskubėjo jo gelbėti ir pa- 
sikvietė į pagalbą Gelos!? tironą Hipokratą, nes šis buvo 
jų sąjungininkas. Atvykęs su kariuomene į pagalbą, Hi- 
pokratas zankliečių monarchą Skitą už tai, kad jis pra- 
rado savo polį, sukaustė grandinėmis — taip pat jo bro- 
lį Pitageną — ir išsiuntė į Iniko!! polį, o kitus zankliečius 
atidavė samiečiams, sudaręs su šiais sutartį ir sutvirti- 
nęs ją abipuse priesaika. Už tai samiečiai jam šitaip atsi- 
lygino: atidavė pusę polio kilnojamojo turto, pusę rastų 
vergų ir visą zankliečių laukų derlių. Daugumą zank- 
liečių jis pats laikė sukaustęs kaip vergus, o 300 kilmin- 
giausių vyrų atidavė samiečiams nužudyti. Tačiau sa- 
miečiai jų nenužudė. 

24. Zankliečių monarchas Skitas iš Iniko pabėgo į 
Himerą!2, o iš čia išvyko į Aziją ir nukeliavo pas karalių 
Darijų. Šis Skitą laikė teisingiausiu iš visų žmonių, ku- 
rie kada nors buvo atvykę pas jį iš Helados. Mat Skitas 
išsiprašė iš persų leidimą išvykti į Siciliją, o paskui iš 
Sicilijos grįžo vėl pas karalių. Čia, būdamas turtingas, 
sulaukė senatvės ir mirė. O samiečiai, atsikratę medų, 
be jokio vargo įsigijo labai gražų Zanklės polį. 

25. Po jūrų kautynių ties Miletu finikiečiai, persų 
įsakyti, pargabeno atgal į Samą Silosonto sūnų Eaką!3 
kaipo labai naudingą ir daug pasidarbavusį [persams]. 
Tik vieniems samiečiams iš visų sukilėlių Darijus nesu- 
degino nė vieno polio, nė vienos šventyklos, nes jie iš- 
davikiškai pabėgo iš jūrų kautynių. Paėmę Miletą, per- 
sai tuojau užėmė Kariją. Vieni jos poliai patys pasida- 
vė, o kiti jėga buvo paimti. 

26. Taip visa tai įvyko. Miletiečiui Histijėjui buvo 
pranešta apie Mileto paėmimą tada, kai jis ties Bizan- 
tiju grobstė iš Ponto plaukiančius jonėnų prekybinius 
laivus. Helesponto reikalus jis pavedė abidiečiui Bisal- 
tui, Apolofano sūnui, o pats su lesbiečiais nuplaukė į 
Chiją. Ties vietove, vadinama Kele, jis susikovė su chi- 

jiečių sargyba, nenorinčia jo įsileisti į salą: nužudęs da- 
I: sargybinių, įplaukė į Polichnos uostą ir, lesbiečių pa- 
dedamas, užėmė visą Chiją, nes chijiečiai buvo smarkiai 
nukentėję tose jūrų kautynėse. 

27. Dievybė paprastai vienokiais ar kitokiais ženklais 
praneša, kada polį ar tautą ištiks nelaimė. Taigi ir chi- 
jiečiai prieš tai matė tokius ženklus. Antai, jiems pasiun- 
tus į Delfus chorą iš 100 jaunuolių, grįžo atgal tik du, 
o 98 iš jų nusinešė maras. Be to, polyje tuo pačiu lai- 
ku — prieš pat tas jūrų kautynes — ant vaikų, besimo- 
kančių rašyti, užgriuvo lubos taip, kad iš 120 vaikų li- 
ko gyvas tik vienas. Tokius ženklus jiems dievybė rodė 
iš anksto. Paskui jūrų kautynės parklupdė polį, o po tų 
jūrų kautynių atplaukė Histijėjas su lesbiečiais. Kadangi 
chijiečiai buvo nusilpę, jis lengvai užvaldė salą. 

28. Iš čia Histijėjas žygiavo į Tasą!“, vesdamasis daug 
jonėnų ir eoliečių. Jam laikant apgultą Tasą, atėjo žinia, 
kad finikiečiai plaukia iš Mileto į visą kitą Joniją. Tai 
sužinojęs, jis Tasą paliko neapiplėštą, o pats su visa ka- 
riuomene nuskubėjo į Lesbą. Kadangi kariuomenė ken- 
tė badą, tai jis nuplaukė į žemyną, norėdamas nusiimti 
Atarnėjo ir Misijoje esančios Kaiko lygumos derlių. At- 
sitiko taip, kad kaip tik toje vietoje buvo persas Harpa- 
gas, didelės kariuomenės strategas. Jis susirėmė su išli- 
pusia į krantą Histijėjo kariuomene ir patį Histijėją pa- 
ėmė gyvą, o jo kariuomenę išžudė. 

29. Histijėjas buvo paimtas gyvas štai kaip: ilgą lai- 
ką helėnams kovojus su persais ties Malene Atarnėjo 
žemėje, atjojo persų raiteliai ir užgriuvo helėnus — jie nu- 
lėmė kovą. Helėnams ėmus bėgti, Histijėjas, tikėdamasis, 
kad jo karalius nepasmerks mirti už tą nusikaltimą, nu- 
tarė žūt būt likti gyvas. Kai jį bėgantį pasivijo vienas 
persas ir jau taikėsi nudurti, Histijėjas jam persiškai pa- 
sakė, kad jis esąs miletietis Histijėjas. 

30. Jeigu jis paimtas būtų buvęs tuojau nugabentas 
pas karalių Darijų, tai, manau, nieko blogo jam nebūtų 
atsitikę, ir šis būtų jam dovanojęs kaltę. O dabar kaip tik 
dėl to ir, be to, bijodami, kad jis, nugabentas pas karalių, 
vėl pasidarys įtakingas, Sardų valdytojas Artafrenas ir 
j. paėmęs nelaisvėn Harpagas, kai tik Histijėjas buvo at- 
vestas į Sardus, jo kūną prikalė prie kryžiaus, o galvą 
išbalzamavę nunešė karaliui Darijui į Sūzus. Darijus iš- 

barė Artafreną ir Harpagą, kam neatgabeno jam Histi- 
jėjo gyvo, ir liepė galvą nuplauti ir kaip dera palaidoti, 
nes tai esanti galva žmogaus, kuris jam ir persams daug 
gera padarė. 

31. Taip atsitiko su Histijėju. Persų karo laivynas, 
peržiemojęs Milete, kitais metais vėl išplaukė į jūrą ir 
lengvai užėmė netoli žemyno esančias salas — Chiją, 
Lesbą ir Tenedą. Kai tik paimdavo kurią iš tų salų, bar- 
barai gaudydavo žmones. O gaudydavo štai kaip: susto- 
ję vyras prie vyro ir susikibę rankomis, jie išsitiesdavo 
nuo šiaurinės iki pietinės jūros, o paskui eidavo skersai 
visą salą ir gaudydavo žmones. Ir žemyno jonėnų polius 
persai panašiai paimdavo, tik žmonių negaudydavo, nes 
ten tai buvo neįmanoma. 

32. Paskui persų strategai įvykdė savo grasinimus, 
duotus tada, kai jonėnai buvo išsirikiavę prieš juos. Nes 
kai tik užėmė polius, išsirinko gražiausius berniukus, iš- 
kastravo juos ir padarė eunuchais, o gražiausias mergi- 
nas nugabeno karaliui. Šitaip jie elgėsi, be to. padegi- 
nėjo polius su visomis šventyklomis. Taip jonėnai trečią 
kartą buvo pavergti: vieną kartą lydų, o kitus du kartus 
persų. 

33. Nuplaukęs nuo Jonijos krantų, [persų| laivynas 
užkariavo tą Helesponto dalį, kuri įplaukiant į jį yra 
kairėje, nes dešinėje pusėje jau anksčiau persai viską 
buvo užkariavę!“. Europinėje dalyje prie Helesponto yra 
šios vietovės: Chersonesas, kuriame yra daug polių, Pe- 
rintas, tvirtovės Trakijos pajūryje ir Selimbrija, taip pat 
Bizantijas. Bizantiečiai ir kitoje pusėje gyveną kalche- 
doniečiai nelaukė, kol atplauks finikiečiai. Jie, palikę sa- 
vo polius, išplaukė į Svetingąją jūrą ir ten įkūrė Mesam- 
toves, patraukė į Prokonesą ir Artakę. Paleidę dūmais ir 
šias vietoves, grįžo vėl į Chersonesą, norėdami užka- 
riauti polius, kurių dar nebuvo nusiaubę. Į Kiziką jie 
neplaukė, nes kizikiečiai, dar prieš atplaukiant finikie- 
čiams, buvo pasidavę karaliui, padarydami sutartį su Me- 
gabazo sūnumi Oibaru, Daskilėjo valdytoju. O Chersone- 
se finikiečiai paėmė visus polius, išskyrus Kardiją. 

34. Tais laikais juos valdė Stesagoro sūnaus Kimono 
sūnus Miltiadas. Šias valdas anksčiau buvo įsigijęs Kip- 
selo sūnus Miltiadas štai kokiu būdu. Chersonesą valdė 

Trakijos dolonkai. Apsintiečių kariuomenės spaudžiami, 
dolonkai kreipėsi į Delfus patarimo, kaip jiems kariauti. 
Pitija jiems liepė į savo šalį parsikviesti kolonijos stei- 
gėju tą, kuris pirmas juos, išėjusius iš šventyklos, pasi- 
kvies vaišėms. Dolonkai, eidami šventuoju keliu!“, 
per Fokidę ir Beotiją atėjo į Atėnus, nes niekas jų 
nepakvietė. 

35. Atėnus tada valdė Peisistratas, bet labai įtakin- 
gas buvo ir Kipselo sūnus Miltiadas!', kilęs iš šeimos, 
išlaikiusios ketvertą žirgų, vedęs savo kilmę iš Eako ir 
Eginos, o atėniečiu tapęs vėliau — pirmasis tos giminės 
narys, tapęs atėniečiu, buvo Eanto sūnus Filėjas. Šitas 
Miltiadas, sėdėdamas prie savo namų durų, pamatė pro 
šalį einančius dolonkus, apsivilkusius neįprastais drabu- 
žiais ir ginkluotus, pasišaukė juos ir pasiūlė vaišes ir 
nakvynę. Šie kvietimą priėmė ir pavaišinti išdėstė ora- 
kulo ištarmę, o paskui paprašė, kad jis paklausytų dievo 
įsakymo. Tai išgirdęs, Miltiadas tuojau sutiko, nes buvo 
nepatenkintas Peisistrato valdymu ir norėjo iš Atėnų iš- 
vykti. Netrukus jis pats nukeliavo į Delfus paklausti ora- 
kulą, ar pasielgti jam taip, kaip jo prašė dolonkai. 

36. Kai pitija tą patį pakartojo, Miltiadas, Kipselo 
sūnus, neseniai ketvertu žirgų laimėjęs lenktynes Olim- 
pijoje, paėmė visus norinčius iš Atėnų išvykti, išplaukė 
kartu su dolonkais ir užėmė tą žemę. Pasikvietusieji do- 
lonkai jį padarė tironu. Pirmiausia jis pertvėrė mūro sie- 
na Chersoneso sąsmauką nuo Kardijos polio iki Pakti- 
Ta sąsmauka yra 36 stadijų. Nuo tos sąsmaukos einant 
į šią pusę, Chersoneso ilgis yra 420 stadijų. 

37. Sutvirtinęs sienomis Chersonesą ir šitaip apsau- 
gojęs savo valdas nuo apsintiečių, Miltiadas pirmiausia 
pradėjo karą su lampsakiečiais. Patykoję lampsakiečiai 
paėmė jį gyvą. Bet Miltiadas buvo lydo Krezo pažįsta- 
mas. Todėl Krezas, sužinojęs apie tai, perdavė įsakymą 
lampsakiečiams Miltiadą paleisti. Jei nepaleisią, pagra- 
sino, iškirsiąs juos visus kaip pušis. Lampsakiečiams ne- 
stupratus, ką reiškia Krezo pasakytieji grasinami žodžiai 
„iškirsiąs kaip pušis“, vargais negalais atsirado vienas 
senis, kuris visai gerai išaiškino nurodydamas, kad jis 
girdėjęs, jog iš visų medžių tiktai pušis nukirsta neatže- 

lia, visiškai pražūva. Tada lampsakiečiai išsigandę palei- 
do Miltiadą!*. 

38. Taip jį išgelbėjo Krezas. Paskui Miltiadas mirė 
nepalikęs sūnaus, visą valdžią ir turtus perdavęs Stesa- 
gorui, savo brolio Kimono sūnui. Mirus; Miltiadą cher- 
sonesiečiai gerbia aukomis kaip nomo įkūrėją, taip pat jo 
garbei rengia žirgų lenktynes ir gimnastikos rungtynes, 
bet jose nė vienam lampsakiečiui neleidžiama dalyvauti. 
Tebevykstant karui su lampsakiečiais, žuvo ir Stesagoras, 
nepalikęs sūnaus. Jį užmušė kirviu pritanėjyje vienas ne- 
va perbėgėlis, o iš tikrųjų piktas priešas. 

39. Mirus ir Stesagorui, peisistratidai pasiuntė į Cher- 
sonesą su viena trijera Kimono sūnų Miltiadą, mirusio- 
jo Stesagoro brolį, paimti valdžios. Chersonesiečiai su juo 
Atėnuose gerai elgėsi, tarsi niekuo nekalti dėl jo tėvo 
Kimono mirties (apie tą mirtį papasakosiu kitoje vieto- 
je, kaip ji įvyko). Miltiadas, atplaukęs į Chersonesą, nė- 
jo niekur iš namų tariamai liūdėdamas dėl savo brolio 
mirties. Tai sužinoję, kilmingiausieji chersonesiečiai susi- 
rinko iš visų polių pareikšti dėl Stesagoro užuojautos. 
Kai jie visi drauge atėjo, Miltiadas visus suėmė ir įme- 
tė į kalėjimą. Taip jis užvaldė Chersonesą ir laikė prie 
savęs 500 samdytų karių. Jis vedė trakų karaliaus Oloro 
dukterį Hegesipilę. - 

40. Sitą Miltiadą, Kimono sūnų, neseniai grįžusį į 
Chersonesą vėl užpuolė bėdos, didesnės už tas, kurios jį 
buvo ištikusios. Mat prieš dvejus metus jis vos išsigel- 
bėjo bėgdamas nuo skitų. Skitai klajokliai, karaliaus Da- 
rijaus sukiršinti, susibūrė ir atžygiavo iki Chersoneso. 
Miltiadas nelaukė, kol jie ateis, pabėgo iš Chersoneso ir 
grįžo tik tada, kai skitai pasitraukė ir dolonkai jį vėl 
parsikvietė. Tai buvo prieš dvejus metus. 
saloje, prisikrovęs penkias trijeras visokių gėrybių, iš- 
plaukė į Atėnus. Išvykęs iš Kardijos, jis plaukė per Me- 
lanos įlanką!? ir pro Chersonesą. Čia jį užpuolė finikiečiai. 
Pats Miltiadas su keturiais laivais pabėgo į Imbrą??, o 
penktąjį laivą pasiviję paėmė finikiečiai. Kaip tik tam 
laivui vadovavo vyriausiasis Miltiado sūnus Metiochas, 
gimęs ne iš trako Oloro dukters, o iš kitos moters. Ir jį 
su visu laivu paėmė finikiečiai. Sužinoję, kad jis yra 
Miltiado sūnus, nugabeno pas karalių, manydami tuo la- 

bai įsiteiksią jam, nes Miltiadas buvo pataręs jonėnams 
paklausyti skitų patarimo tada, kai skitai jų prašė išar- 
dyti tiltą ir plaukti sau namo. Bet Darijus, kai tinikie- 
čiai jam atvedė Miltiado sūnų, nieko blogo Metiochui 
nedarė, priešingai, daug gero davė: namą, valdas, persę 
žmoną, iš kurios jam gimė vaikai (jie jau buvo laikomi 
persais). O Miltiadas iš Imbro atplaukė į Atėnus. 

42. Tais metais jonėnams persai daugiau nieko blogo 
nepadarė, priešingai, net gero, ir štai kokio: Sardų valdy- 
tojas Artafrenas susikvietė visus polių pasiuntinius ir pri- 
vertė jonėnus tarp savęs susitarti, kad šie visus iškil- 
siančius ginčus spręs teisme, o ne vieni kitus plėš. Taip 
jis juos privertė susitarti. Be to, išmatavo visų jų Žemes 
persų vadinamaisiais parasangais (tai atitinka 30 stadi- 
jų). Pagal gautuosius duomenis uždėjo jiems duokles, 
kurios dar ir šiandien yra tokios pačios, kokias tada nu- 
statė Artafrenas. O jos buvo nustatytos maždaug tokios, 
kokios buvo anksčiau. Tos taikingos priemonės nurami- 
no Joniją. 

43. Atėjus pavasariui?!, [Darijus] visus kitus strate- 
gus paleido namo, o į jų vietą paskyrė Mardoniją, Gob- 
rijo sūnų, kuris, dar būdamas jaunas ir neseniai vedęs 
karaliaus Darijaus dukterį Artozostrę, su labai didele 
pėstininkų kariuomene ir dideliu laivynu patraukė pajū- 
riu. Su tomis pajėgomis priėjęs Kilikiją, pats sėdo į lai- 
vą ir plaukė kartu su laivynu, o pėstininkų kariuomenę 
vedė kiti strategai Helesponto link. Kai, praplaukęs pro 
Aziją, jis atvyko į Joniją, ten (aš pasakysiu nuostabiau- 
sią dalyką tiems, kurie netiki, kad Otanas, vienas iš sep- 
tyneto, pasakė nuomonę, jog persai turį tvarkytis demo- 
kratiškai)  Mardonijas, išvaręs visus tironus, įvedė 
poliuose demokratiją. Po to jis sparčiai nužygiavo į He- 
lespontą. Kai buvo sutraukta labai daug laivų ir susi- 
rinko didelė pėstininkų kariuomenė, persikėlę laivais, jie 
žygiavo per Europą į Eretriją ir Atėnus. 

44. Tie du [poliai] buvo žygio dingstis, o iš tikrųjų 
jie norėjo užkariauti kuo daugiau helėnų polių. Šitaip su 
laivais jie pavergė tasiečius, net nė rankos nepakėlusius 
prieš juos, o su pėstininkais paėmė makedonus ir prijungė 
prie užkariautųjų tautų, nes iki makedonų visos tautos 
buvo jau anksčiau persų užkariautos. Nuo Taso persų ka- 
riuomenė pasuko žemyno link ir plaukė pakrante iki Ak- 

anto2?, o iš Akanto pradėjo plaukti užuolanka apie Ato- 
no kalną. Bet tuo laiku juos, plaukiančius aplinkui, už- 
puolė nepaprastai stiprus šiaurės rytų vėjas, ir daug lai- 
vų sudužo, atsitrenkę į Atono kalną. Sako, tada žuvę 300 
laivų ir 20 000 su viršum vyrų. Kadangi jūroje ties Ato- 
no kalnu yra daug visokių plėšrių Žuvų, tai daug žmonių 
žuvys pagriebė ir suėdė, kiti ištiško į uolas, kiti, kurie 
nemokėjo plaukti, šiaip paskendo, dar kiti žuvo nuo šal- 
čio. Toks buvo laivyno likimas. 

45. O Mardoniją ir jo stovyklaujančią kariuomenę nak 
tį užpuolė Trakijos brigai?š. Jie nužudė daug persų, o pai. 
Mardoniją sužeidė. Tačiau ir patys buvo užkariauti, nes 
Mardonijas tol nepasitraukė iš tų vietų, kol juos pavergė 
Juos užkariavęs, visą kariuomenę nuvedė atgal, nes sau 
sumos kariuomenė buvo smarkiai nukentėjusi nuo brigų, 
o laivynas — ties Atonu. Taip gėdingai šis žygis pasibai- 
gė, ir kariuomenė pasitraukė į Aziją. 

46. Po dvejų metų Darijus nusiuntė į Tasą pasiuntinį 
ir pareikalavo, kad tasiečiai nugriautų savo [polio] sienas 
ir visus savo laivus nuplukdytų į Abderą?*. Mat kaimynai 
buvo apšmeižę tasiečius, esą šie norį sukilti prieš persus. 
Iš tikrųjų nuo to laiko, kai Histijėjas juos buvo apgulęs, 
tasiečiai, turėdami labai didelių pajamų, pasistatė daug 
karo laivų ir apsitvėrė tvirtesnėmis sienomis. Pajamos 
jiems plaukė iš žemyno ir iš aukso kasyklų. Antai iš ka. 
syklų ties Skaptehilež> jie gaudavo iš viso 80 talentų, iš 
kasyklų pačioje Taso saloje — truputį mažiau, bet vis tiek 
daug. Taigi iš viso jie, būdami laisvi nuo mokesčių už 
derlių, kasmet iš žemyno ir iš vietinių kasyklų gaudavo 
200, o kartais net 300 talentų. 

47. Aš pats mačiau tas jų kasyklas. Nuostabiausios iš 
jų yra tos, kurias aptiko Taso vadovaujami finikiečiai, 
apsigyvenę šioje saloje. Jos ir buvo pavadintos finikiečio 
Taso, Feniko sūnaus, vardu. Finikiečių kasyklos yra tarp 
vadinamųjų Enyros ir Kenyros?ė priešais Samotrakę. Di- 
delis kalnas ten iškasinėtas beieškant aukso. Tokios yra 
tos kasyklos. Karaliui įsakius, tasiečiai ir savo sienas nu- 
griovė, ir visus laivus nuplukdė į Abderą. 

48. Po to Darijus nutarė ištirti helėnų sumanymus: ar 
ketina su juo kariauti, ar jam pasiduoti. Todėl išsiunti. 
nėjo savo šauklius: vienus — vienur, kitus — kitur po vi- 
są Heladą, įsakydamas reikalauti iš visų karaliui žemės ir 

vandens. Tuo pat laiku jis pasiuntė kitus Na tuos 
pajūrio polius, kurie jau jam davė duoklę, įsakydamas 
paruošti karo laivus ir plaustus žirgams perkelti. Sie taip 
ir padarė. 

49. Atvykusiems į Heladą šaukliams daugelis žemyne 
davė tai, ko buvo reikalaujama; taip pat gyventojai visų 
salų, į kurias jie atplaukė reikalauti, Darijui davė žemės 
ir vandens,— davė ir eginiečiai. Netrukus atėniečiai pra- 
dėjo eginiečiams grasinti manydami, kad šie davė [žemės 
ir vandens] tik todėl, kad norėjo kartu su persais užpulti 
atėniečius, todėl noriai pasinaudojo šia dingstimi ir, nu- 
vykę į Spartą, apkaltino eginiečius, esą jie šitaip išdavę 
Heladą. 

50. Remdamasis tais kaltinimais, Kleomenas, Anaksan- 
drido sūnus, spartiečių karalius, persikėlė į Eginą, norė- 
damas suimti kalčiausius eginiečius. Mėginant tai pada- 
ryti, pasipriešino ir šiaip daug eginiečių, ypač Polikrito 
sūnus Krijas. Jis pareiškė, kad Kleomenas nė vieno egi- 
niečio neišsigabens nenubaustas, nes jis veikiąs be spar- 
tiečių bendruomenės sutikimo, tik atėniečių papirktas. 
Mat antraip jis būtų atvykęs suimti ne vienas, o drauge 
su kitu karaliumi. Šitaip jis kalbėjo Demarato pakursty- 
tas27. Išvykdamas iš Eginos, Kleomenas paklausė Kriją, 
kuo jis vardu. Kai tas pasakė, jog vadinasi Krijas?ė, Kle- 
omenas jam tarė: „„Dabar, avine, apsikaustyk savo ragus 
variu, nes turėsi kovoti su didele nelaime.“ 


51. Tuo tarpu Spartoje likęs antrasis karalius Dema- 
ratas, Aristono sūnus, stengėsi apšmeižti Kleomeną. Ir 
tas buvo Spartos karalius, tik iš mažiau gerbiamos gimi- 
nės kilęs — šiaip nė kiek ne žemesnės kilmės, nes abu 
karaliai buvo kilę iš to paties protėvio, tik Euristeno gi- 
minė buvo labiau gerbiama už tai, kad jis buvo anks- 
čiau gimęs. 

52. Mat lakedemoniečiai nesutinka su visų poetų pasa- 
kojimais ir tvirtina, kad juos atvedę į tą kraštą, kuriame 
dabar gyvena, ne Aristodemo vaikai, o pats karalius 
Aristodemas, sūnus Aristomacho, kilusio iš Hilo sūnaus 
Kleodėjo. Po kurio laiko Aristodemo žmona pagimdžiu- 
si. Ji vadinosi Argija, Poliniko provaikaičio, Tersandro 
vaikaičio, Tisameno sūnaus Autesiono duktė, pagimdžiusi 
dvynius. Aristodemas, tik pamatęs savo vaikus, susirgęs 
ir miręs. Tuometiniai lakedemoniečiai nutarę pasistatyti 

karaliumi vyresnįjį iš tų vaikų, tačiau nežinoję, katrą iš 
jų pasirinkti, nes abudu buvę visai panašūs ir vienodi. 
Niekaip negalėdami jų atskirti, jie pasiteiravę motinos; 
ši atsakiusi taip pat nežinanti. Iš tikrųjų ji gerai žinojusi, 
tik taip sakiusi tikėdamasi, kad galbūt tokiu būdu abu 
vaikai tapsią karaliais. Nežinodami, ką daryti, lakedemo- 
niečiai nusiuntę į Delfus [pasiuntinius] paklausti, kaip 
jiems pasielgti. Pitija liepusi abu vaikus laikyti karaliais, 
bet labiau gerbti vyresnįjį. Taip pasakiusi pitija, o lake- 
demoniečiai vis tiek nežinoję, kaip pažinti, kuris iš jų vy- 
resnysis. Tada vienas mesenietis vardu Panitas pasiūlęs 
lakedemoniečiams stebėti motiną, kurį iš tų dviejų vaikų 
ji pirmiau maudanti ir maitinanti. Ir jeigu pasirodysią, 
kad ji visuomet tą patį pirmiau maitinanti, tai būsią su- 
žinoję viską, ko taip iešką ir norį surasti, o jeigu ji pati 
suklysianti ir vieną kartą pirmiau maitinsianti vieną, o 
kitą kartą — kitą, tai būsią aišku, kad nė ji pati nežinanti, 
ir teksią ieškoti kitų priemonių. Tada spartiečiai paklausą 
meseniečio patarimo, pasaugoję motiną ir pamatę, kad ji 
visuomet pirmiau maudanti ir maitinanti vis tą patį Aris- 
todemo vaiką nepastebėdama, jog jie ją saugą. Tada jie 
paėmę tą vaiką, kurį motina pagerbdavusi kaip pirmąjį, 
ir auginę valdžios namuose, vadindami Euristenu, o jau- 
nesnįjį — Prokliu. Sako, tie vaikai, nors ir broliai, tarp 
savęs nesutikę iki mirties. Todėl taip nesutarę tarp savęs 
ir jų palikuonys. 

b3. Taip pasakoja lakedemoniečiai — ir tik jie vieni iš 
visų helėnų. O ką teigia kiti helėnai, aš tuoj pasakysiu. 
Sitie dorėnų karaliai iki Danajos sūnaus Persėjo yra tei- 
singai pačių helėnų laikomi helėnais. Jie įrodinėja, kad 
iš tikrųjų buvę helėnai, nes jau tada jie priklausę helė- 
nams. Pasakiau „iki Persėjo“ ir toliau nesiekiau todėl, 
kad Persėjui nėra priskiriamas joks mirtingasis tėvas, 
kaip, pavyzdžiui, Herakliui Amfitrionas. Todėl aš labai 
tiksliai pasakiau „iki Persėjo teisingai“. O einant nuo 
Akrisijo dukters Danajos tolyn į praeitį, matyti, kad do- 
rėnų karalių protėviai buvo tikri egiptiečiai. 

54. Taip veda genealogiją helėnai. O pagal persus iš- 
eina, kad Persėjas buvęs asiras ir pats, o ne jo tėvas, ta- 
pęs helėnu. O Akrisijo protėviai visai nebuvę Persėjo gi- 
minės; jie — taip sako ir helėnai — buvę egiptiečiai. 

55. Tai tiek apie juos. Kodėl jie, būdami egiptiečiai, 
ir už kokius nuopelnus tapo dorėnų karaliais, aš nepa- 
sakosiu, nes apie tai jau yra pasakę kiti rašytojai. Pami- 
nėsiu tik tai, ko kiti dar nėra pasakę. 

56. Spartiečiai suteikė karaliams tokias teises ir dova- 
nas: būti Dzeuso lakedemoniečio ir Dzeuso Dangaus Val- 
dovo šventikais; teisę paskelbti karą kam tik panorės (tuo 
klausimu nė vienas spartietis neturi teisės veikti prieš 
juos, o jeigu veiks, bus prakeiktas); į karą karaliai Žy- 
giuoja pirmieji, o grįžta paskutiniai; žygyje juos turi 
saugoti 100 rinktinių karių; vykdami į karą, jie gali pa- 
siimti aukoms gyvulių kiek tik nori ir gauna visų paau- 
kotų gyvulių odas ir nugaras. Tokios jų teisės karo metu. 

57. O taikos metu štai kas jiems duodama: jei kada 
aukojama valstybės vardu, karaliai pirmieji sėda už puo- 
tos stalo ir pradeda vaišes; tada kiekvienam iš jų duoda- 
ma dvigubai daugiau negu visiems kitiems vaišių daly- 
viams; jie pradeda aukos nuliejimo [ceremoniją] ir pa- 
siima aukojamųjų gyvulių odas. Per kiekvieną jauną mė- 
nulį ir septintą kiekvieno mėnesio dieną kiekvienam kara- 
liui duodama po suaugusį gyvulį Apolono šventyklai pa- 
aukoti, taip pat po medimną? miltų ir po lakonišką 
ketvirtį vyno; visose rungtynėse jiems paskiriamos pir- 
mosios garbingos vietos; jie turi teisę paskirti savo nuo- 
žiūra proksenus iš savo piliečių tarpo, taip pat kiekvienas 
gali paskirti po du pitijus. O tie pitijai — tai pasiuntiniai, 
[siunčiami] pas Delfų orakulą; jie maitinami kartu su 
karaliais valstybės lėšomis; jei karaliai neateina į šventės 
puotą, jiems pasiunčiama į namus po du chenikus miltų 
ir po vieną kotilę3? vyno; o jei ateina į puotą, tai visko 
duodama dvigubai; taip pat juos pagerbia savo vaišėmis 
privatūs asmenys; karaliai turi saugoti orakulo duotąsias 
ištarmes, bet jas turi žinoti pitijai. Bylą spręsti jie gali 
tik štai kokiais atvejais: už ko turi tekėti paveldėjusi iš 
tėvo palikimą duktė, jeigu tėvas jai nėra suradęs vyro; 
dėl viešųjų kelių priežiūros; jei kas nori įsūnyti vaiką, 
turi tai padaryti karaliaus akivaizdoje. Karaliai dalyvau- 
ja ir 28 senių — gerontų — pasitarimuose. Jeigu karaliai 
neatvyksta į posėdį, artimiausi jų giminaičiai gerontai ei- 
na jų pareigas ir balsuoja už juos du kartus, o trečią 
kartą — už save, 

58. Tokios teisės duotos gyviems spartiečių bendruo- 
menės karaliams. O mirusiems štai kas suteikiama: rai- 
teliai, jodinėdami po visą Lakoniją, praneša apie kara- 
liaus mirtį, o moterys vaikščioja po polį ir barškina puo- 
dais. Paskui iš kiekvieno namo :du laisvieji Žmonės — 
vyras ir moteris — turi būtinai užsidėti gedulą; jei kas to 
nepadaro, nubaudžiamas didele pabauda. Lakedemonie- 
čių papročiai, mirus karaliui, yra tokie patys, kaip ir Azi- 
jos barbarų. Iš tikrųjų daugumas barbarų, mirus karaliui, 
elgiasi visai taip pat, kaip ir anie. Kai miršta lakedemo- 
niečių karalius, be lakedemoniečių, būtinai turi atvykti į 
laidotuves iš viso Spartos krašto ir tam tikras skaičius 
perioikų. Kai susirenka daug tūkstančių perioikų kartu 
su savo žmonomis, taip pat helotų ir pačių spartiečių, 
visi smarkiai mušasi sau į kaktą ir baisiai rauda sakyda- 
mi, kad šis, pastarasis, karalius buvo pats geriausias. 
O jei kuris karalius miršta kare, tai padaro jo atvaizdą, 
paguldo į gražiai paklotą lovą ir taip palaidoja. Po lai- 
dotuvių 10 dienų nevyksta turgūs, nebūna liaudies susi- 
E nevyksta jokių rinkimų,— tomis dienomis visi 
gedi. 

59. Stai kuo jie dar panašūs į persus. Mirus karaliui, 
sostą užėmęs naujasis karalius panaikina visas kieno nors 
kada nors nesumokėtas Spartos karaliui arba valstybei 
skolas. Panašiai yra ir Persijoje: valdžią perėmęs nauja- 
sis karalius visiems poliams panaikina įsiskolintą duoklę. 

60. Lakedemoniečiai štai kuo panašūs ir į egiptiečius: 
jų šaukliai, fleitininkai ir virėjai perima savo amatą iš 
tėvo, taigi Ileitininko sūnus tampa fleitininku, virėjo sū- 
nus — virėju, o šauklio — šaukliu. Niekas, kad ir labai 
stiprų balsą turėdamas, nepašalins jų iš tų pareigų, nes 
jas yra perėmę iš tėvo. Tai šitokie [jų] papročiai. 

61. Tada Demaratas šmeižė Kleomeną, gyvenusį Egi- 
noje ir gera dariusį visiems helėnams, nes tas ne tiek rū- 
pinosi eginiečiais, kiek pavydėjo Demaratui. Todėl Kleo- 
menas, grįžęs iš Eginos, norėjo Demaratą nušalinti nuo 
valdžios. Jis štai kuo rėmėsi: Aristonas karaliavo Spar- 
toje, buvo vedęs dvi žmonas, bet vis tiek neturėjo vaikų. 
Kadangi jis neprisipažino dėl to esąs kaltas, vedė trečią 
žmoną. Ir vedė štai kaip: jis turėjo vieną draugą spar- 
tietį, prie kurio labiausiai iš visų buvo prisirišęs. Tas 
vyras turėjo labai gražią žmoną — gražiausią moterį Spar- 


)332( 


toje, [kadaise] iš negražiausios pasidariusią gražiausia. 
Jos auklė, matydama, kad ji yra labai negraži, bet vis 
dėlto turtuolių duktė, ir kad jos tėvai dukros negražumą 
laiko didele nelaime, visa apgalvojusi, štai kaip pasielgė: 
kasdien ją nešiojo į Helenos šventovę. Ta šventovė yra 
vadinamojoje Terapnėje*! virš Febo šventovės. Mergaitę 
nunešusi prie deivės statulos, auklė ten ją padėdavo ir 
maldaudavo deivę padaryti tą mergaitę gražią. Pasako- 
jama, kad kartą, kai auklė su mergaite išėjo iš šventovės, 
pasirodžiusi moteris ir paklaususi, ką ji nešanti ant ran- 
kų. Ši atsakiusi, kad vaiką. Tada toji moteris paprašiusi 
jai parodyti. Ši atsisakiusi, nes gimdytojai liepę niekam 
nerodyti. Ta moteris vis tiek vertusi mergaitę parodyti. 
Jausdama, kad toji baisiai nori pamatyti, auklė parodžiu- 
si. Moteris palietusi mergaitės galvą ir pasakiusi, kad ji 
bus gražiausia iš visų Spartos moterų. Nuo tos dienos 
mergaitės išvaizda pasikeitusi. Kai ji sulaukė tekėjimo 
amžiaus, ją vedė Ageto sūnus Alkidas, Aristono draugas. 

62. O Aristonas tą moterį įsimylėjo. Jis štai ką suma- 
nė: pažadėjo draugui, turėjusiam tą moterį, duoti dova- 
nų vieną daiktą, kurį tas pasirinks pats, ir savo draugui 
taip pat liepė duoti jam atitinkamą dovaną. Draugas, ne- 
sibaimindamas dėl savo žmonos, nes Aristonas buvo ve- 
dęs, su ta sąlyga sutiko. Po to abu prisiekė. Paskui Aris- 
tonas davė draugui tokią brangenybę, kurią šis pats išsi- 
rinko, ir tada, rinkdamasis atitinkamą dovaną, pasirinko 
draugo žmoną ir norėjo vestis namo. Draugas ėmė įrodi- 
nėti, kad su viskuo sutikęs, tik ne su tuo. Tačiau būda- 
mas prisiekęs ir draugo apgautas, leido žmoną vestis. 
Taip Aristonas vedė trečią žmoną, o antrąją pametė. 

63. Po kurio laiko, nepraėjus nė 10 mėnesių, ta mo- 
teris pagimdė jam šitą Demaratą. Aristonui posėdžiau- 
jant su eforais, vienas tarnas jam pranešė, kad gimė vai- 
kas. Jis, žinodamas, kada vedė tą moterį, ir ant pirštų su- 
skaičiavęs mėnesius, prisiekdamas tarė: „Čia, matyt, ne 
mano vaikas.“ Tuos žodžius girdėjo eforai, bet tada ne- 
atkreipė dėmesio. Vaikas augo, ir Aristonas ėmė gailėtis 
to, ką buvo pasakęs. Mat įsitikino, jog Demaratas yra jo 
vaikas. Jį pavadino Demaratu todėl, kad prieš tai visi 
spartiečiai meldė Aristonui sūnaus, nes jis buvo labiau- 
siai gerbiamas iš visų Spartos karalių. Todėl vaikui buvo 
duotas Demarato vardas“?. 


)333( 


64. Atėjo laikas, kai Aristonas mirė, ir Demaratui ati- 
teko valdžia. Atrodo, likimo buvo lemta, kad dėl šitų žo- 
džių Demaratas netektų valdžios. Jis ir anksčiau nesugy- 
veno su Kleomenu, kai šis iš Eleusino parvedė atgal ka- 
riuomenę, o ypač nuo tada, kai Kleomenas vyko į Eginą 
[persams] palankių eginiečių nubausti. 

65. Norėdamas Demaratui atkeršyti, Kleomenas susi- 
tarė su Agio sūnaus Menaro sūnumi Leotichidu, esančiu 
iš tos pačios giminės, kaip ir Demaratas, kad jeigu vietoj 
Demarato paskirs Leotochidą karaliumi, tai jis turės su 
Kleomenu vykti į Eginą. Leotichidas buvo didžiausias De- 
marato priešas dėl šių priežasčių: Leotichidas buvo susi- 
žiedavęs su Demarmeno sūnaus Chilono dukterimi Per- 
kala. Demaratas klastingai išardė šias vestuves pats pasi- 
grobdamas Perkalą ir ją vesdamas. Nuo to laiko Leotichi- 
das neapkentė Demarato. Dabar, Kleomeno pakurstytas, 
Leotichidas įskundė Demaratą prisiekdamas, kad tas ne- 
teisėtai karaliauja Spartoje, nes nesąs Aristono sūnus?3, 
Paskui, davęs priesaiką, pradėjo kaltinti Demaratą, pri- 
mindamas tuos žodžius, kuriuos pasakė Aristonas tada, 
kai tarnas pranešė jam, kad gimė vaikas, ir jis, apskai- 
čiavęs mėnesius, prisiekė, jog tai ne jo vaikas. Remdama- 
sis tais žodžiais, Leotichidas įrodinėjo, kad Demaratas 
nesąs Aristono sūnus ir todėl neteisėtai karaliaująs Spar- 
toje. Jis pasikvietė eforus, kurie posėdžiavo kartu ir gir- 
dėjo, ką sakė Aristonas. 

66. Pagaliau prasidėjus tuo klausimu dideliems gin- 
čams, spartiečiai nutarė paklausti Delfų orakulą, ar De- 
maratas yra Aristono sūnus. Tuoj po to, kai, Kleomenui 
įkalbėjus, buvo kreiptasi į pitiją, Kleomenas palenkė savo 
pusėn įtakingiausią Delių vyrą Koboną, Aristofanto sū- 
nų, o Kobonas prikalbėjo pranašę Perialą sakyti taip, 
kaip nori Kleomenas**. Todėl pitija, pasiuntinių klausia- 
ma, atsakė, kad Demaratas nesąs Aristono sūnus. Tačiau 
vėliau tai išaiškėjo, ir Kobonas buvo ištremtas iš Delių, 
o pranašė atleista iš pareigų. 

67. Taip Demaratas neteko valdžios. Jis įsižeidęs pa- 
bėgo iš Spartos pas medus. Nustojęs būti karaliumi, De- 
maratas tapo kažkokiu valdininku“. Per Gimnopedijų 
šventę, kai Demaratas stebėjo žaidimus, Leotichidas, vie- 
toj jo karaliaudamas ir norėdamas iš jo pasijuokti bei 
pasityčioti, pasiuntė tarną paklausti, kaip tas jaučiasi val- 

dininkaudamas po karaliavimo. Šisai, įžeistas to klausimo. 
atsakė, kad pats jau esąs patyręs ir viena, ir kita, o anas — 
ne, ir kad šis klausimas spartiečiams bus begalinių nelai- 
mių arba begalinės sėkmės pradžia““. Tai pasakęs, jis .už- 
sidengė galvą ir išėjo iš šventės iškilmių namo; parėjęs 
greitai susiruošė, paaukojo Dzeusui jautį ir pasišaukė 
motiną. 

68. Motinai atėjus, jis įdavė jai kai kurias aukojamo- 
jo gyvulio vidurių dalis ir maldaudamas šitaip pasakė: 
„Vardan visų dievų ir mūsų namų saugotojo Dzeuso pra- 
šau tavęs, motin, pasakyti teisybę, kas iš tikrųjų yra ma- 
no tėvas. Leotichidas teisme tvirtino, kad tu atėjusi pas 
Aristoną jau nėščia nuo ankstesniojo vyro; kiti pasakoja 
dar blogiau — kad tu atėjusi pas Aristoną nuo savo vergo, 
asilų piemens, ir aš esąs to vergo vaikas. Vardan visų die- 
vų ir mūsų namų saugotojo Dzeuso prašau tavęs, motin, 
pasakyk man teisybę. Mat jei ir esi kažką tokio padariusi, 
tai pasielgei ne viena, [pasielgei] kaip ir daugelis moterų. 
Spartiečiai plačiai kalba, kad Aristonas buvęs netinkamas 
susilaukti įpėdinio, nes tada jam būtų gimdžiusios ir 
ankstesnės jo žmonos.“ 

69. Taip jis pasakė, o ši jam šitaip tarė: „O sūnau, 
kadangi tu mane maldauji pasakyti teisybę, tai tau ir 
pasakysiu, kaip buvo iš tikrųjų. Trečią naktį po to, kai 
Aristonas mane parsivedė į namus, pas mane atėjo Aris- 
tono išvaizdos vaiduoklis, su manimi gulėjo ir uždėjo ant 
manęs vainikus, kuriuos jis buvo atsinešęs. Jam išnykus, 
atėjo Aristonas. Pamatęs vainikus, paklausė, kas man juos 
davė. Aš atsakiau, kad jis, bet Aristonas neprisipažino. 
Aš prisiekiau sakydama, jog jis negražiai darąs užsigin- 
damas, nes tik jis čia buvęs, su manim gulėjęs ir davęs 
tuos vainikus. Išgirdęs mano priesaiką, Aristonas nuspren- 
dė, kad čia bus dievybės darbas. Mat paaiškėjo, kad ir 
vainikai yra paimti iš herojaus šventyklos, esančios prie 
mūsų rūmų įėjimo ir vadinamos Astrabako šventykla, ir 
žyniai taip pat teigė, kad tai buvęs pats herojus Astrabakas. 
Taigi, o vaike, sužinojai visa, ką norėjai žinoti. Tad esi 
pradėtas arba to herojaus — tada tavo tėvas bus herojus 
Astrabakas, arba Aristono, nes tą naktį aš pastojau. O ką 
sako priešai tvirtindami, kad pats Aristonas, kai jam buvo 
pranešta apie tavo gimimą, daug kam girdint užsigynęs, 
jog tu esi ne jo, nes dar nesą praėję 10 mėnesių, tai jis 

taip pasakė neišmanydamas: juk moterys gimdo ir po de- 
vynių, ir po septynių mėnesių — ne visos po 10 mėnesių. 
Aš tave, o sūnau, pagimdžiau septynių mėnesių. Vėliau 
ir pats Aristonas prisipažino, kad tik per neišmanymą iš- 
tarė tuos žodžius. Todėl kitokiais pasakojimais apie savo 
gimimą netikėk, nes tikra teisybė yra tik ta, kurią dabar 
išgirdai. Tegul moterys gimdo vaikus nuo asilų piemenų 
pačiam Leotichidui ir tiems, kurie tokius gandus sklei- 
džia.“ 

70. Taip ji pasakė. O jis, sužinojęs, ką norėjo [suži- 
noti|, ir pasiėmęs kelionei pinigų, išvyko į Elidę, tvirtin- 
damas neva vykstąs į Delius orakulo patarimo gauti. La- 
kedemoniečiai įtarė, kad jis nori pabėgti, ir ėmė vytis. Bet 
Demaratas jau buvo spėjęs iš Elidės persikelti į Zakintą. 
Nusekę paskui jį į ten, lakedemoniečiai sugavo jį ir atė- 
mė iš jo tarnus. Kadangi zakintiečiai neleido lakedemo- 
niečiams jo išsigabenti, jis iš Zakinto nuplaukė į Aziją 
pas karalių Darijų. Šis jį puikiai priėmė, davė jam žemės 
ir kelis polius. Taip atvyko į Aziją Demaratas, tarp lake- 
demoniečių pasižymėjęs savo darbais ir išmintimi, ypač 
tuo, kad su ketvertu žirgų laimėjo lenktynes Olimpijoje — 
tik jis vienas iš kada nors buvusių Spartos karalių šito 
buvo pasiekęs. 

71. Demaratą nuvertus nuo sosto, Leotichidas, Menaro 
sūnus, perėmė karaliaus valdžią. Jam gimė sūnus Zeuksi- 
demas, kurį spartiečiai kartais vadindavo Kinisku3'. Ze- 
uksidemas nekaraliavo Spartoje, nes mirė dar prieš Leo- 
tichidą, palikęs sūnų Archidemą. Netekęs sūnaus Zeuk- 
sidemo, Leotichidas vedė antrą žmoną Euridamę, Menijo 
seserį, Diaktorido dukterį. Iš jos negimė sūnus, tik duktė 
Lampita, kurią vedė Zeuksidemo sūnus Archidemas, pa- 
čiam Leotichidui [ją] davus. 

72. Bet ir Leotichidas nesulaukė senatvės Spartoje, nes 
buvo nubaustas už Demaratą. Jis vadovavo kariuomenei 
žygyje į Tesaliją ir, nors būtų galėjęs užimti visą kraštą, 
leidosi paperkamas už didelę pinigų sumą. Leotichidas bu- 
vo sučiuptas čia pat vietoje besėdįs stovykloje ant maišo, 
pilno pinigų. Patrauktas į teismą, jis pabėgo iš Spartos, 
o jo namai buvo sugriauti. Jis pabėgo į Tegėją ir ten mirė. 

73. Bet visa tai įvyko jau vėliau. O tuosyk Kleome- 
nas, pavykus jam nuversti Demaratą, pasiėmė Leotichidą 
ir tuoj nuvyko į Eginą, smarkiai pykdamas ant eginiečių 

už tai, kam jį buvo labai įžeidę. Atvykus abiem kara- 
liams, eginiečiai nebematė reikalo priešintis. Tada kara- 
liai, išsirinkę 10 kilmingiausių ir turtingiausių eginiečių, 
tarp jų įtakingiausius Polikrito sūnų Kriją ir Aristokrato 
sūnų Kasambą, nugabeno juos į Atiką ir atidavė kaip įkai- 
tus pikčiausiems eginiečių priešams atėniečiams. 

74. O paskui, spartiečiams sužinojus apie klastingą 
Kleomeno poelgį su Demaratu, Kleomenas išsigandęs ir pa- 
bėgęs į Tesaliją. Iš čia, atvykęs į Arkadiją, ėmė rengti ar- 
kadų sukilimą prieš Spartą, prisaikindamas juos eiti 
paskui jį kur tik ves, ir net norėjo, kad arkadų vadai nu- 
keliautų prisiekti prie Stikso? vandenų Nonakrio polyje. 
Arkadai tvirtina, kad tame polyje esąs Stikso vanduo; 
tikrai ten iš uolų į tarpeklį teka nedidelis upelis, ap- 
juostas mūrine tvora. Nonakris su tuo šaltiniu — tai po- 
lis Arkadijoje netoli Fenėjo. 

75. Tai sužinoję, lakedemoniečiai parsikvietė Kleome- 
ną atgal į Spartą, prižadėdami jam už sugrįžimą tas 
pačias karaliaus teises, kurias turėjo“. Ką tik grįžęs į 
Spartą, jis susirgo proto liga (mat jau ir anksčiau buvo 
ne visai pilno proto). Kiekvieną kartą susitikęs kokį spar- 
tietį, jis suduodavo jam lazda per veidą. Šitaip besiel- 
giantį ir šėlstantį, jį giminaičiai surišę įspraudė į medi- 
nes trinkas. Būdamas surištas, jis kartą pastebėjo, kad 
pasilikęs tik vienas sargybinis, tad pareikalavo kalavijo. 
Kai sargybinis nenorėjo duoti, Kleomenas pagrasino at- 
keršysiąs jam tada, kai bus paleistas. Pagaliau tų grasi- 
nimų paveiktas, sargas — tai buvo vienas iš helotų — 
jam padavė kalaviją. Gavęs jį, Kleomenas pradėjo save 
pjaustyti: nuo blauzdų išvarydamas išilgai didelius rėžius, 
jis supjaustė save iki šlaunų; nuo šlaunų rėžė aukštyn į 
strėnas, tuštymą, pagaliau susiraižė pilvą ir mirė. Daugu- 
mas helėnų mano, kad Kleomenas žuvo dėl to, kad su- 
kurstė pitiją neteisingai pranašauti apie Demaratą, o atė- 
niečiai tvirtina, jog už tai, kad, įsiveržęs į Eleusiną, iš- 
kirtęs šventą deivių giraitę. Pagaliau argiečiai pasakoja, 
jog, pasibaigus kovai, jis išsivedęs iš šventos giraitės į 
ją pabėgusius argiečius ir išžudęs, o pačią giraitę pade- 
gęs nepaisydamas, kad ji šventa*?. 

76. Vieną kartą, Kleomenui pasiteiravus Delfų oraku- 
lą, buvo išpranašauta, kad galįs Argą užimti. Tada jis 
su spartiečių kariuomene nukeliavo prie Erasino upės, 

kuri, sako, ištekanti iš Stimfalidės ežero. Tas ežeras dings- 
tąs bedugnėje, o paskui vėl pasirodąs Arge; nuo čia jis 
argiečių jau vadinamas Erasino [upe]. Atvykęs prie tos 
upės, Kleomenas jai sudėjo aukas. Kai aukos parodė, jog 
persikels per upę blogai, jis pasakė gėrįsis upe, kad ji 
neapleidžia savo piliečių, bet argiečiams nuo to vis tiek 
nebūsią geriau. Tada jis atsitraukė ir kariuomenę nuvedė 
į Tyrėją; paaukojęs jūrai jautį, perkėlė savo kariuomenę 
į Tirinto ir Nauplijos žemes. 

77. Išgirdę apie tai, argiečiai nuskubėjo prie jūros. 
Atvykę prie Tirinto — į tą vietą, kuri vadinosi Sepiadė — 
sustojo visai netoli lakedemoniečių. Čia argiečiai nebijojo 
atviros kovos, bet baiminosi, kad nebūtų klasta paimti. 
Mat jiems taip rodė orakulo ištarmė, kurią davė pitija 
kartu argiečiams ir miletiečiams. Štai ta ištarmė: 


Bet kai moteris vyrą, kovoj nugalėjus, iš žemės 

Tuoj išvarys ir įgis argiečiuose didelę garbę. 

Daug argiečių žmonų draskys tada veidą iš skausmo. 
Šitaip tada pasakys kas nors iš žmonių būsimųjų: 

Zuvo trigalvis žaltys“! baisus, ietimi nužudytas. 


Kadangi visa tai įvyko tuo pačiu laiku, tai argiečiai bu- 
vo labai išsigandę, todėl nutarė viską daryti taip, kaip 
sakys priešų šauklys. Taigi ką tik įsakydavo spartiečių 
šauklys lakedemoniečiams, tą ir argiečiai darydavo. 

78. Kleomenas, pamatęs, kad argiečiai daro tai, .kas 
ir spartiečiams įsakoma, saviesiems liepė, kai šauklys duos 
ženklą pusryčiauti, šokti prie ginklų ir pulti argiečius. Taip 
ir įvyko: argiečiams pusryčiaujant, pagal šauklio ženklą 
lakedemoniečiai juos užpuolė: daug jų nužudė, dar dau- 
giau subėgo į šventovės giraitę — tuos lakedemoniečiai ap- 
supę saugojo. 

79. Tada Kleomenas štai kaip padarė: iš perbėgėlių 
sužinojęs giraitėje pasislėpusių argiečių vardus, per šauk- 
lį kiekvieną argietį šaukė vardu sakydamas, kad už įį 
jau esąs gavęs išpirką, o išperkamasis mokestis už kiek- 
vieną belaisvį peloponesiečių nustatytas dvi minos. Si- 
tokiu būdu Kleomenas parsišaukė apie 50 belaisvių ir 
visus nužudė. Buvę giraitėje nežinojo, kas ten darosi, nes 
ji buvo tanki, ir tie, kurie stovėjo jos gilumoje, nematė, 
kaip klojasi tiems, kurie iš jos išeidavo. Pagaliau vienas 

iš jų, įsilipęs į medį, pamatė, kad darosi, ir jie šaukia- 
mi nebėjo. 

80. Tada Kleomenas liepė visiems helotams apie gi- 
raitę prikrauti malkų ir sukrovus uždegti. Degant girai- 
tei, Kleomenas kažkurį perbėgėlį paklausė, kokiam dievui 
priklauso toji giraitė; tas atsakė, kad Argui. Tai išgirdęs, 
jis suvaitojo ir pasakė: „O Apolono pranaše, tu mane 1a- 
bai apgavai sakydamas, kad aš užimsiu Argą. Matau, kad 
orakulo ištarmė išsipildė.“ 

81. Po to Kleomenas daugumą kariuomenės paleido 
namo į Spartą, o pats su 1000 narsiausių karių nuėjo į 
Heros šventovę aukoti. Kai tas ruošėsi ant aukuro au- 
koti, šventikas neleido sakydamas, jog svetimšalis neturi 
teisės čia aukoti. Kleomenas įsakė savo helotams nusiva- 
ryti į šalį tą šventiką ir išplakti, ir tada paaukojo. Tai 
padaręs, grįžo namo į Spartą. 

82. Grįžusį jį priešai patraukė į eforų teismą tvirtin- 
dami, kad jis buvęs papirktas ir dėl to nepaėmęs Argo, 
nors buvę lengva jį paimti. Kleomenas atsakė — nežinau, 
ar meluodamas, ar tiesą sakydamas,— kad po to, kai jis 
paėmė Argo šventovę, paaiškėję, jog orakulo ištarmė jau 
išsipildė, todėl jis manęs, kad negalima mėginti užimti 
polio tol, kol atliks aukojimo apeigas ir sužinos, ar die- 
vas leidžia jį paimti, ar draudžia. Kai jis aukojęs Heros 
šventovėje, iš statulos krūtinės tvykstelėjusi šviesa. Iš to 
jis aiškių aiškiausiai supratęs, kad Argo nepaimsiąs, nes 
jeigu ugnis būtų tvykstelėjusi iš statulos galvos, tai bū- 
tų galėjęs paimti polį; bet kadangi ji tvykstelėjusi iš krū- 
tinės, vadinasi, jis yra viską padaręs, ko dievas norėjęs. 
Šitais savo žodžiais, jis spartiečius įtikino, ir didele bal- 
sų dauguma buvo išteisintas. 

83. O Argas per tą karą neteko tiek daug vyrų, kad 
žuvusiųjų vergai valdė ir tvarkėsi tol, kol užaugo Žžuvu- 
siųjų vaikai. Tada tie išvijo vergus ir vėl paėmė Argą į 
savo rankas. Išvytieji vergai jėga užėmė Tirintą. Kurį lai- 
ką jie su savo despotais gyveno santaikoje, bet vėliau 
pas juos atėjo žynys Kleandras iš Arkadijoje esančio Fi- 
galėjo ir prikalbėjo vergus užpulti savo despotus. Iš to 
kilo ilgas karas, ir argiečiai tik vargais negalais jį lai- 
mėjo. 

84. Argiečiai teigia, kad dėl to Kleomenas sukvailio- 
jęs ir miręs bloga mirtimi. Patys spartiečiai tvirtina, jog 
jis išėjęs iš proto ne kokiai nors dievybei įsikišus, o to- 
dėl, kad, bendraudamas su skitais, ėmęs gerti neatmieštą 
vyną, pasidaręs girtuoklis ir dėl to pamišęs. Mat skitai 
klajokliai po Darijaus įsiveržimo į jų kraštą, sako, pano- 
rę jam už tai atkeršyti, todėl kreipęsi per pasiuntinius į 
Spartą su pasiūlymu sudaryti sąjungą ir sutartį: skitai 
mėginsią įsiveržti į Mediją palei Fasio upę, o spartiečiai 
turį iš Eieso žygiuoti pirmyn tol, kol abeji susitiksią. 
Kleomenas su tais skitų pasiuntiniais labai draugavęs ir 
išmokęs iš jų gerti neatmieštą vyną. Dėl to jis, anot spar- 
tiečių, ir pamišęs. Nuo to laiko, jų pačių Žodžiais, jeigu 
kas nori gerti stipresnį vyną, tam pasako: „Gerk kaip 
skitai!“ Taip spartiečiai pasakoja apie Kleomeną. Man at- 
rodo, kad Kleomenas buvo taip nubaustas už Demaratą. 

85. Mirus Kleomenui, eginiečiai, tai sužinoję, nusiuntė 
į Spartą pasiuntinius paskųsti Leotichidą dėl Atėnuose 
tebelaikomų jų įkaitų. Sušaukę teismą, lakedemoniečiai 
nusprendė, kad Leotichidas neteisingai su jais pasielgė, 
ir nutarė jį už tai atiduoti eginiečiams vietoj Atėnuose 
laikomų jų įkaitų. Rengiantis eginiečiams gabentis Leo- 
tichidą, vienas kilmingas spartietis Teasidas, Leoprepo 
sūnus, jiems pasakė: „Ką jūs rengiatės daryti, eginiečiai? 
Nejaugi norite gabentis Spartos karalių, savo piliečių iš- 
duotą? Jeigu supykę spartiečiai taip nutarė, tai vis tiek 
saugokitės, kad dėl to jūsų poelgio jie neužtrauktų jūsų 
šaliai pražūties!“ Tai išgirdę, eginiečiai nebesigabeno Le- 
otichido ir su juo sutarė, kad šis vyks kartu su jais į 
Atėnus ir grąžins jiems jų įkaitus. 

86. Kai, atvykęs į Atėnus, Leotichidas pareikalavo egi- 
niečių įkaitų, atėniečiai visokiomis dingstimis delsė juos 
atiduoti tvirtindami, kad tuos įkaitus jiems palikę abu 
karaliai, todėl, jų nuomone, neteisinga būtų juos atiduoti 
tik vienam be kito [karaliaus] sutikimo. Leotichidas atė- 
niečiams, atsisakantiems atiduoti įkaitus, šitaip pasakė: 
„O atėniečiai, darykite, kaip norite: jeigu atiduosite, pa- 
sielgsite teisingai, o jei neatiduosite,— neteisingai. Bel 
aš noriu jums papasakoti, kas kartą atsitiko su tuo, ku- 
riam buvo patikėta [saugoti] turtus Spartoje. Pas mus, 
Spartoje, pasakojama, kad prieš tris žmonių kartas, skai- 

čiuojant nuo mano laikų, gyveno toks Glaukas, Epikido 
sūnus. Tas vyras ir šiaip visu kuo buvo pranašesnis už 
kitus, ypač apie jį kalbėjo kaip apie teisingiausią Žmogų 
iš visų, kurie tais laikais Lakedemone gyveno. Kartą pas 
jį į Spartą atvyko miletietis ir jam pasiūlė: „Aš esu mile- 
tietis, atvykau pas tave, Glaukai, norėdamas pasinaudoti 
tavo teisingumu. Kadangi apie tavo teisingumą ir šiaip 
eina gandas per visą Heladą ir per Joniją, o aš apgalvo- 
jau, kad Jonija visuomet yra pavojuje, tuo tarpu Pelopo- 
nesas — saugus ir jo padėtis tvirta, ir kad niekas nėra tik- 
ras, jog išsaugos [savo] turtus,— visa tai gerai apsvars- 
tęs, nutariau pusę viso turto paversti pinigais ir juos pa- 
dėti pas tave, gerai žinodamas, kad pas tave jie bus sau- 
gūs. Todėl paimk tuos pinigus ir štai šitą ženklą. Kas 
turės šitokį ženklą ir paprašys tų pinigų, tam ir atiduok.“ 
Taip pasakė tas svetimšalis iš Mileto. Pagal tą susitarimą 
Glaukas pinigus paėmė. Praėjus daug laiko, į Spartą 
atvyko pinigus padėjusiojo vaikai. Atnešę Glaukui su- 
tartą ženklą, jie pareikalavo pinigų. Jis atsisakė atiduoti 
šitaip teisindamasis: „Aš viso to visiškai neprisimenu, ir 
tat, ką jūs sakote, man visai nepadeda to prisiminti. Bel 
aš noriu tai prisiminti ir pasielgti teisingai: jeigu iš 
tikrųjų tuos pinigus paėmiau,— atiduoti, o jei jų visai 
nepaėmiau, pasielgti pagal helėnų įstatymus. Todėl jūsų 
reikalą atidedu nuo šiandien keturiems mėnesiams.“ Mi- 
letiečiai iškeliavo nusiminę, kad neteko pinigų, o Glaukas 
nuvyko į Delius pasiteirauti orakulo. Kai jis paklausė, ar 
negalėtų prisiekdamas pasigrobti tuos pinigus, pitija šit 
kokiais žodžiais atsakė: 


Glauke, sūnau Epikido! Dabar naudingiau tau išeina 
Priesaika viską nulemti ir pinigus sau pasigrobti. 

Taigi prisiek, nes mirtis ir teisingai prisiekiančio laukia. 
Priesaika turi tačiau bevardį sūnų, berankį, 

Net ir bekojį. Jis greitai pribėga ir, smarkiai pagriebęs, 
To žmogaus ir šeimą, ir giminę visą išrauna, 

O teisingo žmogaus ir būsimos kartos stiprėja. 


Tai išgirdęs, Glaukas paprašė dievą atleisti, kad to 
paklausė. Bet pitija pasakė, kad dievybę mėginti — tai tas 
pat, kas nusikaltimą padaryti. Tada Glaukas pasikvietė 
tuos miletiečius ir atidavė jiems pinigus. Pasakysiu, ko- 
dėl jums, o atėniečiai, papasakojau šitą atsitikimą: ne- 

išliko nei Glauko palikuonių, nei giminių, kurie kildintų 
save iš Glauko, — jis iš šaknų išrautas. Tad patikėtą turtą 
yra geriau grąžinti, kai tik jo paprašo.“ 

87. Taip pasakė Leotichidas ir grįžo atgal, nes atėnie- 
čiai ir tada nepaklausė. O eginiečiai, dar neatsiteisę atė- 
niečiams už ankstesnes skriaudas, kurias jie buvo padarę, 
norėdami įsiteikti tėbiečiams, štai ką padarė: jie pyko 
ant atėniečių, jausdamiesi jų įžeisti, ir rengėsi jiems at- 
keršyti. Kai atėniečiai surengė Sunijyje kas ketveri metai 
pasikartojančią šventę'2, jie patykoję pagrobė šventinį 
atėniečių laivą su visais juo plaukusiais kilmingiausiais 
atėniečiais ir juos sukaustė grandinėmis. 

88. Patyrę iš eginiečių tokią skriaudą, atėniečiai ne 
trupučio negaišdami ėmėsi prieš juos visokių priemonių. 
Buvo toks Nikodromas, Kneto sūnus, kilmingas žmogus 
Eginoje: jis, pykdamas ant eginiečių už tai, kam jį anks- 
čiau buvo išvarę iš salos, ir sužinojęs, kad atėniečiai vi- 
saip nori eginiečiams pakenkti, susitarė su atėniečiais 
išduoti Eginą ir nurodė jiems dieną, kada jis pradės sa- 
vo žygį ir kada reikės atskubėti atėniečiams į pagalbą. 

89. Tada Nikodromas pagal susitarimą užėmė senąją 
polio dalį, bet atėniečiai laiku neatvyko, nes neturėjo tiek 
laivų, kad būtų galėję susiremti su eginiečiais. Kol jie 
prašė korintiečių paskolinti jiems laivų, sumanymas su- 
žlugo. Korintiečiai tuo laiku palaikė labai draugiškus san- 
tykius su atėniečiais, todėl jiems davė 20 laivų, už kiek- 
vieną paimdami 5 drachmas, nes jų įstatymai draudė do- 
vanoti. Tada atėniečiai, paėmę tuos laivus ir prie jų pri- 
dėję savuosius,— iš viso paruošę 70 laivų,— išplaukė į 
Eginą, bet į sutartą vietą atplaukė viena diena vėliau. 

90. Atėniečiams laiku neatplaukus, Nikodromas įlipo į 
laivą ir pabėgo iš Eginos; su juo išplaukė daug kitų egi- 
niečių. Atėniečiai jiems leido apsigyventi Sunijyje. Iš čia 
išplaukdami, jie apiplėšė saloje gyvenančius eginiečius. 
Bet tai vyko vėliau. 

91. Eginiečių turtingieji nugalėjo kartu su Nikodromu 
prieš juos sukilusią liaudį ir, sugavę sukilėlius, nuvedė 
juos nužudyti. Nuo to laiko jų sąžinę slėgė toks dievybei 
padarytas nusikaltimas, kurio jie negalėjo jokiomis auko- 
mis nusivalyti, ir, nespėję permaldauti deivės, buvo patys 
iš salos išvyti. Mat jie, sugavę 700 paprastų Žmonių, ve- 

dė juos žudyti. Vienas iš tų vedamųjų, ištrūkęs iš pančių, 

nubėgo prie Demetros Įstatymų Davėjos durų ir įsikibo į 

durų žiedus. Tie, negalėdami jo nuo durų atitraukti, nu- 

o jam rankas ir nusivedė, o rankos liko kaboti prie 
urų. 

92. Šitaip eginiečiai pasielgė su savo žmonėmis. Tada 
eginiečiai kovojo su atėniečiais septyniasdešimčia laivų ir 
pralaimėję vėl kreipėsi, kaip ir anksčiau, į argiečius pa- 
galbos. Šį kartą argiečiai nebepagelbėjo prikišdami jiems, 
kad eginiečių laivai, Kleomeno verčiami, buvo. išlaipinę 
kariuomenę Argolidėje kartu su lakedemoniečiais. Tada 
buvo išsikėlusi į krantą ir dalis sikioniečių. Už tai argie- 
čiai abejiems buvo uždėję baudą po 500 talentų (iš viso 
1000 talentų). Sikioniečiai tada prisipažino esą kalti ir su- 
sitarę sumokėjo 100 talentų — buvo nutarta, kad jie atsi- 
teisė. O eginiečiai neprisipažino esą kalti ir pasidarė dar 
įžūlesni. Todėl, jiems šaukiantis pagalbos, Argas nepa- 
siuntė savo Žmonių, o privačiai savanorių susirinko apie 
1000. Jiems vadovavo Euribatas, pasižymėjęs penkiako- 
dė Eginoje. Strategas Euribatas pats stojo į dvikovą ir, 
tris vyrus nukovęs, ketvirtojo — dekelėjiečio Sofano — buvo 
užmuštas. 

93. Bet jūrų kautynes laimėjo eginiečiai, staiga užpuo- 
lę nesusitvarkiusius atėniečius, ir paėmė keturis laivus 
su jų įgulomis. | 

94. Taip atėniečiai įsivėlė į karą su eginiečiais. O 
persai tuo tarpu darė savo [darbą], nes ir tarnas nuolat 
primindavo karaliui, kad atsimintų atėniečius, o ir pei- 
sistratidai išvien šmeižė atėniečius; be to, pats Darijus 
norėjo pasinaudoti ta dingstimi ir užkariauti tuos helėnus, 
kurie jam nebuvo davę žemės ir vandens. Todėl jis už 
tai, kad pralaimėjo karą, atleido iš stratego pareigų Mar- 
doniją ir į jo vietą paskyrė žygiui į Eretriją ir Atėnus 
Datį, kilimo medą, ir savo giminaitį, brolio Artafreno sūnų 
Artafreną. Siųsdamas juos į tą žygį, įsakė pavergti Atė- 
nus ir Eretriją ir pavergtuosius atvesti jam gyvus. 

95. Tie paskirtieji strategai, išėję iš karaliaus rūmų, 
atžygiavo su didele ir gerai visu kuo aprūpinta pėstinin- 
kų kariuomene į Alėjo lygumą Kilikijoje. Čia jiems sto- 

vyklaujant, pagal įsakymą atplaukė visas įvairių tautų 

aruoštas laivynas; suplaukė taip pat arkliams pervežti 
aivai, kuriuos Darijus prieš metus savo valdiniams buvo 
įsakęs paruošti. Suvarę arklius į tuos laivus, pėstininkus 
susodinę į kitus, su 600 trijerų išplaukė į Joniją“?. Iš čia 
išplaukę, jie nėjo laivais palei žemyną į Helespontą ir 
Trakiją, o iš Samo plaukė pro Ikaro salą nuo vienos sa- 
los prie kitos. Man atrodo, kad jie taip darė todėl, kad 
bijojo plaukti aplink Atono kalną, nes prieš metus ten 
plaukdami patyrė didelių nuostolių. Be to, juos taip ver- 
tė daryti ir Nakso sala, kuri iki tol dar nebuvo persų 
užkariauta. 

96. Plaukdami iš Ikaro jūros, jie atvyko į Naksą, nes 
šią salą norėjo užkariauti pirmiausiai. Prisiminę, kas bu- 
vo įvykę anksčiau, naksiečiai nelaukė, kol priešas ateis, 
ir pabėgo į kalnus. Persai, pavertę vergais tuos, kuriuos 
pagavo, padegė šventoves ir polį. Tai padarę, išplaukė į 
kitas salas. 

97. Persams taip darant, ir deliečiai, palikę Delo sa- 
lą, pabėgo į Teną. Kariuomenei artinantis prie salos, Da- 
tis, plaukdamas laivyno priekyje, neleido laivams nuleisti 
inkarų ties Delo sala ir įsakė sustoti priešais Reniją. 
Sužinojęs, kur yra deliečiai, jis nusiuntė pas juos šauklį 
ir šitaip pasakė: „Šventieji* žmonės, kodėl jūs pabėgote 
ir susidarėte apie mane neteisingą nuomonę? Aš pats dar 
turiu tiek proto, o ir karalius man įsakė nesunaikinti to 
krašto, kuriame gimė du dievai,— nei jo paties, nei jo 
gyventojų. Todėl grįžkite į savo namus ir gyvenkite savo 
saloje.“ Taip jis paskelbė per savo šauklį deliečiams, o 
paskui sukrovė ant aukuro 300 talentų smilkalų ir juos 
sudegino. 

98. Tai padaręs, Datis su kariuomene pirmiausia nu- 
plaukė į Eretriją, vesdamasis kartu jonėnus ir eoliečius. 
Jam išvykus, tuojau, kaip sako deliečiai, pirmą ir pasku- 
tinį kartą iki mano laikų jie patyrė žemės drebėjimą. 
Matyt, tai buvo ženklas, kuriuo dievas perspėjo apie gre- 
siančias nelaimes. Nes iš tikrųjų Histaspo sūnaus Dari- 
jaus, Darijaus sūnaus Kserkso ir Kserkso sūnaus Arta- 
kserkso — trijų šitų valdovų — laikais Helada patyrė dau- 
giau nelaimių, negu per 20 iki Darijaus buvusių žmonių 
kartų: vienas nelaimes sukėlė persai, kitas — įtakingiausi 

helėnai, kovoję tarp savęs dėl valdžios. Todėl nieko nuos- 
tabaus, jei Delas sudrebėjo, nors anksčiau ir buvo nepa- 
judinamas. Juk ir orakulo ištarmėje buvo taip apie Delą 
pasakyta: 


Delą pajudinsiu net, nors jis anksčiau nejudėjo. 


(Helėnų kalba šie vardai reiškia: Darijus — valdovas, 
Kserksas — karingasis, o Artakserksas — labai karingas*“. 
Taip helėnai savo kalba galėtų šiuos karalius vadinti.) 

99. Tuo tarpu barbarai, išplaukę iš Delo, priplaukdavo 
prie salų ir jose rinkdavo vyrus į kariuomenę ir imdavo ju 
sūnus įkaitais. Kai jie, plaukdami nuo vienos salos prie 
kitos, priplaukė Karistą, jo gyventojai nedavė jiems įkai- 
tų ir atsisakė žygiuoti prieš savo kaimynus. Tai sakyda- 
mi, jie turėjo galvoje Eretriją ir Atėnus. Tada persai juos 
apgulė ir niokojo jų laukus tol, kol tie pasidavė persams. 

100. O eretriečiai, išgirdę, kad artinasi persų kariuo- 
menė, paprašė atėniečių pagalbos. Atėniečiai neatsisakė 
pagelbėti ir liepė 4000 kleruchų, dirbančių turtingųjų chal- 
kidiečių žemę, eiti eretriečiams į pagalbą. Tačiau eret- 
riečiai nebuvo nieko galutinai nutarę. Kviesdamiesi į pa- 
galbą atėniečius, jie mąstė dvejopai: vieni iš jų norėjo 
palikti polį ir pasitraukti į Eubojos kalnus, o kiti, tikė- 
damiesi iš persų asmeniškos naudos, rengėsi jį atiduoti. 
Pamatęs susidariusią padėtį, Eschinas, Notono sūnus, 
vienas iš įtakingiausių eretriečių, papasakojo pas jį atė- 
jusiems atėniečiams padėtį ir paprašė grįžti namo, kad 
netektų pražūti kartu su eretriečiais. Atėniečiai paklausė 
Eschino patarimo, ir, persikėlę į Oropą“"?, išsigelbėjo. 

101. O persai atplaukė laivais į Taminus, Cherėjus ir 
Egiliją — vietoves Eretrijos valdose. Užėmę jas, jie išve- 
dė arklius [iš laivų] ant žemės ir pasirengė pulti priešą. 
Bet eretriečiai nė nemanė kautis: nutarę likti vietoje, jie 
susirūpinę galvojo, kaip apginti savo polio sienas. [Per- 
sai] visa savo jėga užpuolė polį. Per šešias dienas abie- 
jose pusėse žuvo daug karių. Septintą dieną Alkimacho 
sūnus Euforbas ir Kino sūnus Filagras — abu kilmingi 
eretriečiai — atidavė jį persams. Šie, įėję į polį, apiplėšė 
šventyklas ir uždegė, keršydami už Sarduose sudegintą- 
sias šventovės, o gyventojus Darijaus įsakymu pavertė 
vergais, 

102. Užėmę Eretriją ir pabuvę ten keletą dienų, persai 
išplaukė į Atiką smarkiai skubėdami ir tikėdamiesi, kad 
atėniečiai darysią tą patį, ką padarė eretriečiai. Kadangi 
Maratonas buvo tinkamiausia vieta Atikoje raiteliams ir, 
be to, arčiausiai Eretrijos, tai Hipijas, Peisistrato sūnus, 
ir atvedė čion persus. 

103. Išgirdę apie tai, atėniečiai tuoj pat nuskubėjo į 
Maratoną. Jiems vadovavo 10 strategų*" — dešimtuoju bu- 
vo Miltiadas, kurio tėvą Kimoną, Stesagoro sūnų, buvo 
ištrėmęs iš Atėnų Hipokrato sūnus Peisistratas. Ištrem- 
tajam Kimonui pavyko ketvertu žirgų laimėti Olimpijoje 
lenktynes (tokią pačią pergalę Olimpijos žaidynėse anks- 
čiau buvo pasiekęs jo brolis Miltiadas). Per kitą Olimpia- 
dą jis vėl laimėjo lenktynes su tais pačiais žirgais, bet 
savo pergalę perleido Peisistratui ir už tai gavo, su tam 
tikromis sąlygomis, teisę grįžti į tėvynę. Per kitą Olim- 
piadą Kimonas vėl laimėjo lenktynes su tais pačiais Žžir- 
gais ir po to buvo Peisistrato sūnų nužudytas (Peisistra- 
tas jau buvo miręs)*š. Jį nužudė iš pasalų naktį šalia pri- 
tanėjo tam tikslui pasamdyti vyrai. Kimonas yra palaido- 
tas už miesto — ten, kur pasibaigia gatvė „Už Kelės“, o 
priešais jį palaidoti ir tie tris kartus lenktynėse laimėję 
žirgai. Tiek pat kartų buvo laimėję lenktynes ir lakono 
Euagoro žirgai — daugiau tokių žirgų nebuvo. Vyresnjjį 
Kimono sūnų Stesagorą užaugino dėdė Miltiadas Cherso- 
nese, o jaunesnįjį — jis buvo pavadintas Chersoneso įkū- 
rėjo Miltiado vardu — tėvas Kimonas Atėnuose. 

104. Stai šitas Miltiadas, grįžęs iš Chersoneso, du 
kartus išvengęs mirties, tuo metu buvo atėniečių strate- 
gas. Mat finikiečiai jį bėgantį vijosi iki Imbro, nes jiems 
būtinai reikėjo jį sugauti ir nugabenti karaliui. O kai tas, 
iš jų ištrūkęs, grįžo į Atėnus ir tarėsi išsigelbėjęs iš pa- 
vojų, priešai jį užpuolė ir patraukė į teismą, kaltindami 
tironijos įvedimu Chersonese. Vis dėlto jis išvengė ir šito 
pavojaus ir dabar, tautos išrinktas, vadovavo atėniečiams. 

105. Prieš išvykdami iš miesto, strategai pasiuntė į 
Spartą šauklį atėnietį Filipidą, gerą bėgiką, Žinianešį. 
Kaip pats Filipidas pasakojo ir atėniečiams pranešė, pa- 
lei Partenijo kalną ties Tegėja jam pasirodęs ant kelio 
Panas*?. Kreipdamasis į Filipidą vardu, jis liepęs paklaus- 

ti atėniečių, kodėl juo visiškai nesirūpiną, nors jis atė- 
niečiams esąs palankus, daug jiems padėjęs ir dar padė- 
siąs. Atėniečiai, padėčiai pakrypus į gera ir tikėdami tuo 
pasakojimu, akropolio apačioje pastatė Panui šventyklą 
ir nuo to laiko jį gerbia kasmetinėmis aukomis ir bėgikų 
su deglais lenktynėmis. 

106. Tada tas strategų pasiųstasis Filipidas — kai, jo 
žodžiais, pasirodęs jam Panas — antrą nuo išvykimo iš 
Atėnų dieną atbėgo į Spartą. Atėjęs pas archontus, jis 
taip pasakė: „O lakedemoniečiai, atėniečiai prašo jus pa- 
gelbėti jiems ir neleisti, kad seniausias Helados polis 
būtų barbarų pavergtas. Štai Eretrija jau pavergta, ir He- 
lada pasidarė vienu dideliu poliu silpnesnė.“ Jis kalbėjo 
tai, kas jam buvo liepta, o [lakedemoniečiai] norėjo jiems 
padėti, bet tuojau pat negalėjo, nes nenorėjo laužyti savo 
papročių. Mat buvo devintoji mėnesio diena, o devintą 
dieną jie sakė galį žygiuoti tik esant mėnulio pilnačiai??. 

107. Todėl jie liko laukti pilnaties, o barbarams rodė 
kelią į Maratoną Hipijas, Peisistrato sūnus. Prieš tai nak- 
tį jis susapnavo gulįs su savo motina. Iš to sapno jis 
padarė išvadą, kad vėl sugrįš į Atėnus ir atgaus valdžią, 
numirs sulaukęs senatvės savo tėvynėje. Taip Hipijas 
aiškino sapną, o tą dieną jis liepė atsigabentus vergus 
eretriečius išlaipinti styriečių saloje, vadinamoje Egili- 
ja*!, ir, atvedęs į Maratoną laivus, pats liepė jiems nu- 
leisti inkarus ir rikiavo į krantą išlipusius barbarus. Jis, 
šitaip besidarbuodamas, nusičiaudėjo ir nusikosėjo smar- 
kiau negu paprastai, o kadangi jau buvo senas — kosint 
klibėjo beveik visi dantys, — užsikosėjus vienas dantis net 
iškrito ant žemės. Hipijas stropiai ėmė ieškoti smėlyje iš- 
kritusio danties, o niekaip negalėdamas jo rasti, atsiduso 
ir šalia stovintiems pasakė: „Šita žemė tikriausiai ne 
mūsų ir mes jos negalėsime užkariauti: dantys paėmė tą 
jos dalį, kuri man priklausė.“ Hipijas pamanė, kad šitaip 
išsipildė jo sapnas. 

108. Tuo tarpu atėniečiams, išsirikiavusiems palei He- 
raklio šventovę, į pagalbą atėjo visi platėjiečiai?2, Mat jie 
jau anksčiau buvo atsidavę atėniečių globai; dėl jų atė- 
niečiai jau buvo patyrę daug vargo. O atsidavė jie štai 
kaip: tėbiečių spaudžiami, iš pradžių mėgino atsiduoti 


9347( 


atsitiktinai į jų teritoriją atklydusiam Anaksandrido sū- 
nui Kleomenui ir lakedemoniečiams, bet šie su tuo nesu- 
tiko šitaip atsakydami: „Mes gyvename gana toli nuo jū- 
sų, ir mūsų pagalba jums būtų nesėkminga, ne kartą jūs 
būtumėte greičiau pavergti, negu kas nors iš mūsų apie 
tai spėtų sužinoti. Todėl patariame jums atsiduoti atė- 
niečių globai, nes jie yra kaimynai ir pajėgūs jus apgin- 
ti.“ Taip patarė lakedemoniečiai ne tiek todėl, kad buvo 
palankūs platėjiečiams, kiek norėdami sukiršinti atėnie- 
čius su beotais. Taip patarė lakedemoniečiai. Platėjiečiai 
paklausė ir, kai atėniečiai šventė 12 dievų šventę, jie at- 
keliavę susėdo prie aukuro kaipo pagalbos maldaujantie- 
ji ir atsidavė atėniečiams. Išgirdę tai, tėbiečiai patraukė 
su kariuomene į Platėją, o atėniečiai nuskubėjo jų gel- 
bėti. Kol kariuomenės ruošėsi susiremti, atsitiktinai ten 
patekę korintiečiai neleido jiems susikauti ir juos sutaikė 
abiem [pusėms] sutikus: nustatė ribas ir privertė tėbie- 
čius duoti laisvę tiems beotams, kurie nenori priklausyti 
Beotų sąjungai“. Sutaikę priešus, korintiečiai pasitraukė, 
o atėniečius, grįžtančius namo, užpuolė tėbiečiai, bet bu- 
vo sumušti. Tada atėniečiai perėjo ribą, kurią korintiečiai 
buvo nužymėję platėjiečiams, ir siena tarp tėbiečių ir pla- 
tėjiečių padarė Asopo upę ir Hisijus. Šitokiu būdu platė- 
jiečiai atsidavė atėniečių globai. Dabar jie atvyko į Ma- 
ratoną pagelbėti atėniečiams. 

109. Atėniečių strategų nuomonės pasidalijo per pusę: 
vieni nenorėjo leisti susiremti su medais, nes jų esą per 
maža, kad galėtų su tais kovoti, o kiti — tarp jų ir Milti- 
adas — ragino stoti į kovą. Pasidalijus nuomonėms, blo- 
gesnieji iš jų pradėjo imti viršų. Buvo tada dar ir vienuo- 
liktas strategas, turįs teisę balsuoti strategų susirinkime. 
Tai buvo burtais renkamas polemarchas“4. Mat anks- 
čiau atėniečiai polemarchui davė lygias teises su strate- 
gais. Tuo laiku polemarchu buvo afidnietis“* Kalimachas. 
Nuėjęs pas jį, Miltiadas šitaip pasakė: „„Kalimachai, da- 
bar nuo tavęs priklauso, ar busi paversti vergais atėnie- 
čiai, ar bus apginta jų laisvė ir visiems laikams pastaty- 
tas paminklas, kokio nepaliko nė Harmodijas su Aristogi- 
tonu. Juk dabar atėniečiams gresia toks pavojus, kokio 
dar niekada nėra buvę. Jeigu jie pasiduos medams, tai 
aišku, ką jie gaus iškęsti Hipijo valdžion atsidūrę, o jei- 

gu mūsų polis laimės, tai galės pasidaryti pirmuoju iš 
visų helėnų polių. Kaip tai gali įvykti ir kiek tai priklau- 
so nuo tavęs, tuoj pasakysiu. Mūsų 10 strategų nuomo- 
nės pasidalijo per pusę, nes vieni liepia stoti į kovą, o 
kiti — ne. Jei dabar nestosime į kovą, tai, manau, tarp 
atėniečių kils visokių ginčų, ir jie nutars nusileisti me- 
dams ir pereiti jų pusėn. O jeigu susiremsime anksčiau, 
negu tarp atėniečių kils nesutarimų, tai, dievų padeda- 
mi, mes galėsime laimėti kovą. Visa tai priklauso nuo ta- 
vęs —ir tik nuo tavęs! Jei tu paremsi mano nuomonę, 
tėvynė bus laisva, ir mūsų polis taps pirmuoju Heladojė. 
O jeigu pritarsi tiems, kurie ragina nekovoti, viskas atsi- 
tiks priešingai.“ 

110. Taip kalbėdamas, Miltiadas palenkė Kalimachą į 
savo pusę. Prisidėjus ir polemarcho balsui, buvo nutarta 
stoti į kovą. Po to kiekvienas iš tų strategų, kurie buvo 
balsavę už stojimą į kovą, kai tik ateidavo jo eilė, vado- 
vavimo teisę perleisdavo Miltiadui“. O šis priiminėjo iš 
jų tą covaną, bet nestojo į kovą, kol atėjo eilė jam pa- 
čiam vadovauti. 

111. Kai priėjo eilė vadovauti Miltiadui, atėniečiai bu- 
vo išrikiuoti štai kaip: dešiniajam sparnui vadovavo pole- 
marchas Kalimachas. Mat atėniečiai turėjo tokį paprotį: 
polemarchas visada vadovaudavo dešiniajam sparnui. Ša- 
lia jo išsirikiavo filėmis kiti atėniečiai — ta pačia seka, 
kaip buvo skaičiuojamos filės. Iš krašto stovėjo platėjie- 
čiai, sudarydami kairįjį sparną. Kai tik atėniečiai švenčia 
kas ketvirti metai pasikartojančias nuo šito mūšio visuo- 
tines šventes*', Atėnų šauklys, maldaudamas dievą atė- 
niečiams gero, kartu maldauja ir kad platėjiečiams gerai 
sektųsi. Kai atėniečiai išsirikiavo Maratone, štai kas at- 
sitiko: karivcmenės rikiuotė buvo lygi medų rikiuotei, 
bet jos viduryje stovėjo už vienas kito tik po kelis vyrus, 
todėl toje vietoje helėnai buvo silpniausi, o abudu spar- 
nai buvo stiprūs dėl daugybės vienas už kito stovinčių 
vyrų. 

112. Kai kariuomenė jau buvo išrikiuota ir aukos pa- 
rodė gerus ženklus, atėniečiai buvo paleisti ir tekini ėmė 
bėgti į barbarus. Tarpas tarp abiejų kariuomenių buvo 
ne mažesnis kaip 8 stadijai. Pamatę atbėgančius priešus, 
persai pasirengė juos atremti nutarę, kad atėniečiai kvai- 

li ir bėga tiesiai į pražūtį, mat jų buvo visai nedaug ir iš 
jų nebuvo nė vieno raitelio nei lankininko. Taip manė 
apie juos barbarai. O atėniečiai urmu susirėmė su priešu 
ir narsiai kovojo. Kiek žinau, tik jie vieni iš visų helėnų 
tekini puolė priešą ir tik jie vieni nepabūgo, pamatę me- 
dų drabužius ir žmones, apsirengusius tais drabužiais. O 
iki to laiko vien tik medų vardas jau išgąsdindavo he- 
lėnus. 

113. Maratono mūšis tęsėsi ilgai. Ties atėniečių rikiuo- 
tės viduriu, kur buvo persai ir sakai, nugalėjo barbarai ir, 
ją pralaužę, ėmė vytis priešą gilyn į žemyną. O abiejuo- 
se sparnuose laimėjo atėniečiai ir platėjiečiai. Nugalėję 
jie nesivijo bėgančių priešų; atsisukę į tuos, kurie buvo 
pralaužę linijos vidurį, ir susiglaudę, puolė juos ir nu- 
galėjo. Bėgančius priešus vijosi iki jūros ir žudė tol, kol, 
pribėgę krantą, ėmė reikalauti ugnies ir puolė laivus. 

114. Toje kovoje žuvo narsumu pasižymėjęs polemar- 
chas Kalimachas, o iš strategų — Trasilėjo sūnus Stesi- 
lėjas ir Euforiono sūnus Kinegyras: jam, užsikabinusiam 
už laivo krašto, kirviu buvo nukirsta ranka. Žuvo ir šiaip 
daug žymių atėniečių. 

115. Tokiu būdu atėniečiai paėmė septynis priešų lai- 
vus. Su išlikusiais laivais barbarai išplaukė atgal į jūrą, 
pasiėmę eretriečius belaisvius, kuriuos buvo palikę salo- 
je, ir suko aplink Suniją, norėdami anksčiau nuplaukti į 
Atėnus, negu patys atėniečiai. Pastarieji įtarė, kad per- 
sai šitaip darė alkmeonidų sukurstyti: šie buvo susitarę 
su persais ir, tiems išplaukus į jūrą, kaip sutartą ženklą 
iškėlė aukštyn skydą. 

116. Tad persai plaukė apie Suniją, o atėniečiai kiek 
tik kojos leido skubėjo į miestą ir grįžo greičiau, negu 
atplaukė barbarai. Grįžę iš Heraklio šventovės, esančios 
Maratone, jie sustojo Heraklio šventovėje Kinosarguose. 
Barbarai atplaukė į Falerą, kuris tada buvo Atėnų 
uostas, ten kurį laiką pastovėjo ir išplaukė atgal į Aziją. 

117. Maratono mūšyje žuvo 6400 barbarų, o atėnie- 
čių — 192. Tiek Žuvo abiejose pusėse. Be to, ten atsitiko 
toks nuostabus dalykas: atėnietis Epizelis, Kufagoro sū- 
nus, narsiai kovodamas apako, nors nebuvo sužeistas nai 
šiaip gavęs kokį smūgį. Nuo to laiko iki pat mirties jis 

buvo aklas. Epizelis pats man apie tą įvykį šitaip pasako- 
jo: pasirodęs priešais jį milžiniško ūgio hoplitas, jo barz- 
da dengusi jam visą skydą. Tas vaiduoklis praėjęs pro 
šalį ir užmušęs šalia Epizelio kovojusį karį. Taip girdė- 
jau pasakojant Epizelį. 

118. Datis, grįždamas su visa kariuomene į Aziją, su- 
stojo Mikone“s ir čia susapnavo sapną. Ką jis tame sap- 
ne regėjo, nežinoma, tik, kai prašvito, liepė iškratyti vi- 
sus laivus. Radęs viename finikiečių laive paauksuotą 
Apolono statulą, pasiteiravo, iš kur ją tie pagrobė. Suži- 
nojęs, iš kurios šventovės ji yra, jis pats su savo laivu 
nuplaukė į Delą. Deliečiai tuo laiku jau buvo grįžę į sa- 
vo salą. Jis pastatė tą statulą jų šventovėje ir įsakė de- 
liečiams nugabenti ją į tėbiečių Deliją. (Tas Delijas yra 
pajūryje priešais Chalkidę.) Davęs tokį įsakymą, Datis 
išplaukė sau, o deliečiai statulos nenugabeno, kur buvo 
liepti. Tik po 20 metų tėbiečiai patys, orakulo paraginti, 
parsigabeno ją į Deliją. 

119. Datis ir Artafrenas, grįžę į Aziją, vergais pavers- 
tus eretriečius nugabeno pas karalių į Sūzus. Darijus dar 
prieš juos pavergiant smarkiai pyko ant eretriečių už 
tai, kad jie pirmieji pradėję daryti skriaudas. Bet kai pa- 
matė juos paimtus į nelaisvę ir atgabentus, nedarė jiems 
nieko blogo, tik apgyvendino Kisijos šalyje toje vietovėje, 
kuri vadinasi Arderika. Ji yra už 210 stadijų nuo Sūzų 
ir už 40 stadijų nuo šulinio, iš kurio gaunami trys daik- 
tai — asfaltas, druska ir alyva“?. Jie pasemiami štai kaip: 
į viršų ištraukiami semiamomis mašinomis, tik vietoj ki- 
biro jose pririšta pusė odinio maišo; panardinę tą maišą, 
ištraukia ir pila į saugyklą; paskui iš tos saugyklos per- 
pila į kitą, ir čia skystimas bepilant susiskirsto į tris daik- 
tus, nes astaltas ir druska greitai sustingsta ir sukietėja, 
o alyva [-..]*0, kurią persai vadina radinake, yra juoda 
ir turi stiprų kvapą. Čia Darijus apgyvendino eretriečius. 
Jie ir mano laikais gyvena toje vietoje, išlaikę savo se- 
novinę kalbą. 

120. Štai šitaip atsitiko su eretriečiais. O 2000 lakede- 
moniečių po pilnaties atžygiavo į Atėnus. Norėdami at- 
vykti laiku, jie taip skubėjo, kad per tris dienas atėjo iš 
Spartos į Atiką. Nors jie pavėlavo į mūšį, vis dėlto no- 

rėjo pamatyti medus, todėl nuėjo į Maratoną ir juos ap- 
žiūrėjo. Paskui, pagyrę atėniečius už jų žygdarbį, grįžo 
namo. 

121. Man tiesiog nuostabus ir neįtikėtinas dalykas, kad 
alkmeonidai pagal susitarimą būtų iškėlę persams skydą, 
norėdami atiduoti atėniečius jiems ir Hipijui. Juk jie nei 
daugiau — arba jau bent tiek pat — nekentė tironų, kiek 
ir Fenipo sūnus Kalijas, Hiponiko tėvas. Mat kai Peisis- 
tratas būdavo išvejamas iš Atėnų ir jo turtai parduoda- 
mi iš varžytynių, Kalijas išdrįsdavo juos pirkti. Jis ir 
šiaip įvairiomis progomis rodydavo savo neapykantą Pei- 
sistratui. 

[122. Kalijas yra vertas, kad jį kiekvienas nuolat minė- 
tų, nes, ir sprendžiant iš to, kas buvo sakyta, jog jis pa- 
sižymėjo vaduodamas savo tėvynę, ir dėl to, ką pasiekė 
Olimpijoje: laimėjęs pirmą vietą pavienių žirgų lenkty- 
nėse, o ketvertu žirgų — antrą vietą (o dar ir anksčiau 
buvo laimėjęs pitinėse žaidynėse)*!,— jis pagarsėjo He- 
ladoje nepaprastu dosnumu. Taip pat savo trims dukte- 
rims buvo labai geras tėvas, nes; joms sulaukus tekėjimo 
amžiaus, davė kiekvienai po didžiulį kraitį ir išleido už 
vyrų, kuriuos pačios iš visų atėniečių išsirinko.]62 

123. Taigi ir alkmeonidai nekentė tironų — ne mažiau 
kaip Kalijas. Todėl aš stebiuosi ir netikiu tuo šmeižtu, esą 
jie iškėlė skydą. Juk jie visą laiką buvo tironų ištremti. 
Tik per juos peisistratidai neteko valdžios. Mano nuomo. 
ne, jie Atėnus labiau išvadavo, negu Harmodijas ir Aris- 
togitonas. Mat tiedu, nužudydami Hiparchą, tik dar la- 
biau įsiutino išlikusius peisistratidus ir vis tiek neatėmė 
iš jų valdžios, o alkmeonidai tikrai išlaisvino Atėnus — 
jeigu jie iš tikrųjų bus prikalbinę pitiją nuolat raginti 
lakedemoniečius išvaduoti Atėnus (apie tai jau anksčiau 
pasakojau). 

124. Bet gal jie buvo dėl tam tikrų priežasčių nepa- 
tenkinti atėniečiais ir dėl to norėjo išduoti savo tėvynę? 
Tačiau iš visų atėniečių nebuvo garbingesnių ir kilmin- 
gesnių žmonių kaip alkmeonidai. Todėl neprotinga sa- 
kyti, kad jie iškėlė išdavystės skydą. Tačiau skydas buvo 
tikrai iškeltas, ir to užginčyti negalima. Bet kas jį iškėlė, 
negaliu pasakyti, nes nežinau. 


9352( 





125. Alkmeonidų giminė jau nuo senovės buvo garsi 
Atėnuose, o nuo Alkmeono ir paskui nuo Megaklio laikų 
ji dar labiau išgarsėjo. Mat Alkmeonas, Megaklio sūnus, 
pagelbėjo iš Sardų į Delius atvykusiems Krezo lydams 
ir mielai padėjo jiems nukeliauti pas orakulą. Sužinojęs 
iš lydų, keliavusių pas orakulą, apie jam padarytą pa- 
slaugą, Krezas pasikvietė Alkmeoną į Sardus ir jam pa- 
dovanojo tiek aukso, kiek tas įstengė iškart išsinešti. Kad 
dovaną būtų didesnė, Alkmeonas sugalvojo štai kokią 
gudrybę: apsivilko platų chitoną ir pasidarė labai didelį 
antį; paskui apsiavė plačiausiais — kiek tik buvo gali- 
ma — batais ir toks įėjo į lobyną, į kurį buvo nuvestas. 
Ten įpuolęs į aukso smilčių krūvą, pirmiausia jų prisikim- 
šo pilnus batus, paskui prisipylė pilną užantį, prisibėrė 
ant galvos į plaukus ir, daug aukso prisikimšęs į burną, 
išėjo iš lobyno vos pavilkdamas batus ir labiau panašus 
į kažką kita, tik ne į žmogų, nes žandai ir visas buvo iš- 
sipūtęs nuo aukso. Jį pamatęs, Krezas ėmė juoktis ir pa- 
dovanojo jam ne tik tai, ką tas buvo paėmęs, bet dar kita 
tiek. Tokiu būdu ši giminė labai praturtėjo, ir Alkmeonas 
galėjo išlaikyti ketvertą žirgų ir su jais laimėti Olimpi- 
joje lenktynes“?, 

126. Praėjus vienai žmonių kartai, šitą giminę labai 
iškėlė Klistenis, Sikiono tironas ir dar labiau tarp helėnų 
išgarsino. Mat Klisteniui, Aristonimo sūnui, Mirono vai- 
kaičiui, Andro provaikaičiui, gimė duktė vardu Agaristė. 
Tėvas nutarė ją išleisti už šauniausio helėno. Taigi Olim- 
pijoje laimėjęs Ienktynes ketvertu žirgų, jis liepė šaukliui 
paskelbti: kas iš helėnų laiko save vertu būti Klistenio 
žentu, po 60 dienų arba ir anksčiau nuo to: paskelbimo te- 
gul atvyksta į Sikioną, nes Klistenis tais metais, kurie 
prasidės po tų 60 dienų, iškelsiąs dukters vestuves. Tada 
pas jį pradėjo plaukti helėnai, kurie didžiavosi savo kil- 
me ir gimtine. Jiems linksminti Klistenis įrengė aikštę 
žirgų lenktynėms ir palestrą. 

127. Iš Italijos atvyko sibarietis Smindiridas, Hipo- 
krato sūnus, labiau už visus garsėjęs savo prabanga (Si- 
baris tuo laiku kaip tik labiausiai klestėjo), ir siras Da- 
masas, Amyrio, vadinamo išmintinguoju, sūnus; tiedu 
vyrai atvyko iš Italijos. Nuo Jonijos įlankos pakrantės 


)353( 


atvyko epidamnietis Amiimnesias, Epistroio sūnus, taigi 
šis atvyko nuo Jonijos įlankos pakrantės. Atkeliavo eto- 
lietis Malis, brolis Titormo, kuris buvo stipriausias iš 
visų helėnų; vengdamas žmonių draugystės, jis buvo pa- 
sitraukęs į tolimiausią Etolijos vietovę. Iš Peloponeso 
atvyko Leokedas, Argo tirono Fidono sūnus — to Fidono, 
kuris peloponesiečiams buvo nustatęs matų sistemą ir la- 
biausiai savavaliavo iš visų helėnų. Jis Olimpijoje buvo 
išvijęs elėjiečius rungtynių vadovus ir pats pasiėmęs vy- 
riausiojo rungtynių teisėjo pareigas. Be jo sūnaus, atvy- 
ko iš Trapezunto arkadas Amiantas, Likurgo sūnus, ir aze- 
nietis Lafanas, Euforiono sūnus, iš Peono polio (tas Eu- 
forionas, kaip pasakoja arkadai, buvo priėmęs Dioskūrus 
ir nuo to laiko maloniai prijminėdavęs visus pas jį už- 
klystančius pakeleivius), taip pat elėjietis Onomastas, 
Agėjo sūnus. Šitie atvyko iš paties Peloponeso. Iš Atėnų 
atkeliavo Megaklis, sūnus to Alkmeono, kuris buvo nu- 
vykęs pas Krezą, ir Hipoklidas, Tisandro sūnus, pagar- 
sėjęs tarp atėniečių turtais ir grožiu. Iš tais laikais kles- 
tinčios Eretrijos atvyko Lisanijas — tik jis vienas iš Eu- 
bojos salos. Iš Kranono, esančio Tesalijoje, atkeliavo sko- 
padas** Diaktoridas, o iš Molosijos — Alkonas. 

128. Sitiek buvo jaunikių. Atvykus jaunikiams paskir- 
tąją dieną, Klistenis pirmiausia išklausinėjo kiekvieną 
apie jo giminę, o paskui laikė pas save ištisus metus ir 
tyrinėjo kiekvieno narsumą, polinkius, išsilavinimą ir bū- 
dą. Dėl to jis su kiekvienu bendravo — tai: atskirai, tai 
su visais kartu. Jaunesniuosius jaunikius net vesdavosi 
į gimnastikos pratybas, o labiausiai juos stebėdavo per 
bendrus pokylius, nes visą tą laiką, kol pas jį buvo, pui- 
kiai juos vaišino. Iš visų jaunikių jam labiausiai patiko 
tie, kurie buvo atvykę iš Atėnų, o iš jų — Tisandro sū- 
nus Hipoklidas, tiek dėl narsumo, tiek dėl giminystės su 
Korinto kipselidais. 

129. Pagaliau kai atėjo vestuvių diena ir reikėjo pa- 
skelbti išsirinktą žentą, Klisfenis įsakė paaukoti 100 jau- 
čių ir iškėlė vaišes ne tik jaunikiams, bet ir visiems si- 
kioniečiams. Po vaišių įvyko jaunikių muzikos ir impro- 
vizuoto sąmojo varžybos. Labiausiai visus žavėjo Hipo- 

klidas, kuris liepė ileitininkui groti šokį, o užgrojus ėmė 
šokti. Jis šoko taip, kaip jam patiko. Bet Klistenis į tą 
šokį žiūrėjo šnairomis. Paskui, šiek tiek atsikvėpęs, Hi- 
poklidas liepė atnešti stalą. Pastačius stalą, jis užsilipo, 
pirmiausia šoko lakoniškus, o paskui — atiškus šokius. 
Pagaliau įsirėmė galvą į stalą ir ėmė mataruoti kojomis. 
Kol Hipoklidas šoko pirmą ir antrą šokį, Klistenis, pik- 
tindamasis jo šokimu ir nekuklumu, negalvojo jo rinktis 
žentu, tačiau valdėsi, nenorėdamas rodyti savo nepasi- 
tenkinimo. Bet kai pamatė jį kojomis mataruojantį, ne- 
beištvėrė ir pasakė: „(O Tisanidro sūnau, tu prašokai savo 
vestuves.“ Hipoklidas į tai atsakė: „Hipoklidui tai vis 
tiek.“ Nuo šiol šis posakis tapo priežodžiu. 

130. Tada Klistenis nutildė visus ir šitaip pasakė: 
„Mano dukters jaunikiai, aš esu jumis visais patenkintas 
ir jeigu galėčiau, visiems norėčiau padaryti malonumą, 
neišskirdamas nė vieno iš jūsų ir neatstumdamas kitų. 
Bet aš turiu išrinkti tik vienai dukrai, taigi negaliu visų 
patenkinti. Tad duodu visiems tiems, kuriems bus atsa- 
kyta, dovanų po vieną sidabro talentą už tai, kad manė 
pagerbė prašydami dukters ir kad buvo išvykę iš savo 
namų. O Megakliui, Alkmeono sūnui, atiduodu pagal Atė- 
nų papročius dukterį Agaristę už žmoną.“ Kadangi Me- 
gaklis sutiko tuoktis su Agariste, tai vedybų [klausimasĮ 
tuo ir buvo išspręstas. 

131. Stai tokios buvo jaunikių varžybos ir taip pagar- 
sėjo alkmeonidai visoje Heladoje. Iš tų vedybų gimė Klis- 
tenis, kuris atėniečius iš naujo suskirstė filėmis ir įvedė 
demokratiją. Jis buvo pavadintas savo senelio sikionie- 
čio vardu. Megakliui gimė ir kitas sūnus — Hipokratas, o 
iš Hipokrato — kitas Megaklis ir kita Agaristė, pavadinta 
Klistenio dukters vardu. Ji ištekėjo už Arifrono sūnaus 
Ksantipo ir, būdama nėščia, susapnavo, kad pagimdė liū- 
tą: po kelių dienų ji pagimdė Ksantipui Periklj“. 

132. Po pergalės ties Maratonu Miltaidas, jau ir prieš 
tai buvęs garsus Atėnuose, dabar ypač pagarsėjo. Jis pa- 
prašė atėniečių duoti jam 70 laivų, kariuomenės ir pini- 
gų nesakydamas, į kurią šalį ketina žygiuoti, o tik tvir- 
tindamas juos praturtinsiąs, jeigu jo paklausysią: mat 
vesiąs juos į tokią šalį, iš kurios lengvai parsigabenisią 

daug aukso. Šitaip sakydamas, jis prašė laivų, o atėnie- 
čiai, pasitikėdami tais pažadais, jam jų davė. 

133. Paėmęs kariuomenę, Miltiadas nuplaukė į Paro 
salą ir apkaltino pariečius, esą jie pirmieji kartu su per- 
sais plaukę trijera į Maratoną. Tai buvo tik dingstis, o 
iš tikrųjų Miltiadas buvo piktas ant pariečių už tai, kam 
Tisijo sūnus Lisagoras, kilimo parietis, buvo jį apšmei- 
žęs persui Hidarnui. Atvykęs į salą, Miltiadas apgulė pa- 
riečius, suvarė juos į polį ir, nusiuntęs šauklį, pareikala- 
vo 100 talentų grasindamas, kad jeigu jam neduosią, tol 
neatsitrauksiąs, kol juos paimsiąs. O pariečiai nė nema- 
nė Miltiadui duoti pinigų ir tik rūpinosi polio apsauga. 
Jie ir šiaip visko prisigalvojo, ir naktimis dvigubai pa- 
aukštindavo tas sienų vietas, kurios, puolant priešui, pa- 
sirodydavo esančios silpnesnės. 

134. Iki čia visi helėnai vienodai pasakoja. Toliau jau 
tik pariečiai tvirtina, jog štai kaip atsitikę: Miltiadui ne- 
žinant, ką daryti, atėjusi pas jį pasikalbėti į nelaisvę pa- 
imta moteris vardu Tima, gimusi Paro saloje, požemi- 
nių dievų šventikė. Atėjusi pas Miltiadą, ji jam patarusi: 
jeigu jis labai norįs paimti Parą, turįs daryti tai, ką ji 
liepsianti. Paskui ji davusi patarimą, o Miltiadas, užli- 
pęs ant priešais polį dunksančios kalvos, peršokęs per 
tvorą, kuria buvo aptverta Įstatymų Davėjos Demetros 
šventovė. Kadangi vartų jis neįstengė atidaryti, tai per- 
šoko per tvorą ir ėjo į šventyklą, ketindamas kažką ten 
daryti — ar paliesti kokį nepaliestiną daiktą, ar šiaip ką 
kita padaryti. Jau buvo priėjęs prie durų, tik staiga jį 
apėmė toks išgąstis ir nupurtė toks šiurpulys, kad apsi- 
sukęs grįžo tuo pačiu keliu, kuriuo buvo atėjęs. Sokda- 
mas per tą tvorą, išsisukęs šlaunį ar, kaip kiti pasakoja, 
susižeidęs kelį. 

135. Tada jis, sunkiai sirgdamas, išplaukė namo iš 
Paro nei neparūpinęs atėniečiams pinigų, nei neužka- 
riavęs salos, tik veltui pragaišęs 26 dienas, laikydamas 
apgultą polį, ir nuniokojęs salą. Pariečiai, sužinoję, kad 
požeminių dievų šventikė Miltiadą vedė į šventovę, ir no- 
rėdami ją už tai nubausti, išsilaisvinę iš apgulties, nu- 
siuntė [pasiuntinius] į Delfus paklausti, ar galima šven- 
tikę nužudyti už tai, kad ji priešams nurodė, kaip paimti 
tėvynę, ir kad Miltiadui atidarė šventyklą, į kurią vy- 

rams draudžiama įeiti. Bet pitija neleido nubausti saky- 
dama, jog ne Tima čia kalta, o Miltiadui buvo lemta blo- 
gai mirti, o šventikė pasirodė tik todėl, kad jį ištiktų ne- 
laimė. Va kaip atsakė pariečiams pitija. 

136. Atėniečiai grįžusį iš Paro Miltiadą traukė per 
dantį, o Arifrono sūnus Ksantipas patraukė jį į tautos 
teismą, reikalaudamas mirties bausmės už tai, kad šis 
apgavo tautą. Į teismą stojo pats Miltiadas, bet nesigy- 
nė, nes pūvanti koja neleido jam kalbėti — teisme daly- 
vavo gulėdamas lovoje. Už jį kalbėjo draugai, daug kar- 
tų primindami Maratono mūšį ir Lemno paėmimą: pa- 
imdamas tą salą, jis atkeršijęs pelazgams ir perdavęs Lem- 
ną atėniečiams. Tauta taip pat jį palaikė ir atleido nuo 
mirties bausmės, bet už tai, kad nusikalto poliui, pritei- 
sė jam sumokėti 50 talentų baudą. Po to, prasidėjus gan- 
grenai ir ėmus pūti kojai, Miltiadas mirė, o 50 talentų 
sumokėjo jo sūnus Kimonas. 

137. Lemną Miltiadas, Kimono sūnus, štai kaip paė- 
mė: pelazgai iš Atikos buvo atėniečių išvyti — teisėtai ar 
neteisėtai, sunku pasakyti. Aš papasakosiu tik tai, ką gir- 
dėjau iš kitų. Pavyzdžiui, Hekatėjas, Hegesandro sūnus, 
savo pasakojimuose tvirtino, kad neteisėtai. Mat kai atė- 
niečiai pamatę, kad Himeso papėdėje žemės plotas, kurį 
jie buvo pavedę pelazgams kaip atlyginimą už akropolio 
sienų pastatymą““, yra gerai įdirbtas, nors anksčiau jis 
buvo blogas ir nieko nevertas, juos apėmęs pavydas ir no- 
ras tą Žemę atsiimti. Todėl jie ir išviję pelazgus taip ir ne- 
sugalvoję, kuo juos apkaltinti. O patys atėniečiai tvirtina, 
kad išviję tuos teisėtai. Mat pelazgai, gyvendami Himeso 
papėdėje, išeidavę iš savo sodybų ir darydavę atėnie- 
čiams visokių skriaudų: atėniečių dukros nuolat eidavu- 
sios vandens prie vadinamojo Eneakrūno, nes tais laikais 
dar neturėję vergų nei jie, nei visi kiti helėnai. Kai tik 
ateidavusios, suįžūlėję pelazgai, su niekuo nesiskaitydami, 
jas prievartaudavę. Bet šito jiems negana buvę, nes kar- 
tą atėniečiai juos sugavę besiruošiant pulti Atėnus. Ta- 
čiau atėniečiai buvę tiek kilnesni už pelazgus, kad, su- 
čiupę juos besikėsinančius, būtų galėję visus išžudyti, bet 
to nenorėję daryti ir tik įsakę jiems išsinešdinti iš šalies. 
Išsikraustę pelazgai užėmę daug kitų vietovių ir Lemno 
salą. Šitaip pasakoja atėniečiai, o anaip — Hekatėjas. 

138. Gyvendami Lemne ir norėdami atėniečiams at- 
keršyti, be to, gerai žinodami atėniečių šventes, pelazgai, 
įsigiję penkiasdešimtirklių laivų ir padarę pasalą atėnie- 
tėms, švenčiančioms Artemidės šventę Braurone, daug 
jų pagrobė ir išplaukė atgal. Parsigabenę į Lemną, jie pa- 
darė jas savo sugulovėmis. Iš tų moterų gimė daug vai- 
kų. Tuos vaikus jos išmokė atikiečių kalbos ir auklėjo pa- 
gal atėniečių papročius. Vaikai visai nenorėjo bendrauti 
su pelazgių vaikais. Jei pelazgės vaikas primušdavo kurį 
nors atėnietės vaiką, tuoj visi subėgdavo tam pagelbėti 
ir padėdavo vienas kitam. 

Pagaliau atėniečių vaikai net tarėsi turį teisę valdyti 
pelazgių vaikus ir buvo už juos daug stipresni. Tai maty- 
dami, pelazgai pradėjo tartis, ką su tais vaikais daryti. 
Besvarstant juos apėmė baimė pagalvojus, kas bus, kai 
tie vaikai suaugs, jeigu jau dabar veikia sutartinai prieš 
tikrųjų pelazgių vaikus ir net mėgina juos valdyti. Todėl 
jie nutarė tuos atėniečių vaikus išžudyti. Taip ir padarė, 
išžudydami kartu su jais ir jų motinas. Dėl šitų ir dėl 
ankstesnių žudynių, kai lemnietės išžudė savo vyrus, kar- 
tu ir Toantą*?, visus baisius nusikaltimus helėnai vadina 
lemnietiškaisiais. 

139. Išžudžiusiems savo vaikus ir žmonas pelazgams 
žemė pradėjo neduoti derliaus, žmonos gimdė, o ir kaime- 
nės vedė vaikų mažiau negu anksčiau. Bado ir mažavai- 
kystės kankinami, jie pasiuntė [pasiuntinius] į Delfus 
paklausti, kaip išsivaduoti iš tų nelaimių. Pitija įsakė už 
atėniečiams padarytus nusikaltimus atlikti tokią bausmę, 
kokią patys atėniečiai nurodys. Tada pelazgai kreipėsi į 
atėniečius, pažadėdami atsilyginti už visas jiems padary- 
tas skriaudas. Atėniečiai pritanėjyje kuo puikiausiai paklo- 
jo lovą, o šalia jos pastatė visokiomis gėrybėmis apkrau- 
tą stalą ir pelazgams liepė atiduoti jiems savo žemę, ly- 
giai tokią pat puikią. Pelazgai į tai tuoj atsakė: „Kai lai- 
vas, borėjui pučiant, per vieną dieną atplauks iš jūsų ša- 
lies į mūsų, tada mes jums atiduosime savo žemę.“ Taip 
jie pasakė žinodami, kad tai neįmanoma, nes Atika yra 
toli į pietus nuo Lemno. Štai šitaip tada atsitiko. 

140. Po daugelio metų, kai Helesponio (Chersonesas 
pateko į atėniečių rankas, Miltiadas, Kimono sūnus, pu- 

čiant etesijams, atplaukė laivu iš Chersonese esančio Ele- 
junto į Lemną ir įsakė pelazgams išsinešdinti iš Lemno 
salos, priminęs jiems orakulo ištarmę, kurią pelazgai ne- 
sitikėjo kada nors išsipildysiant. Hefaistopoliečiai paklau- 
sė, o miriniečiai nepripažino Chersonesą esant Atikos že- 
me. Todėl Miltiadas juos apgulė ir laikė apgulęs tol, kol 
ir jie pasidavė. Šitaip įsigijo Lemną atėniečiai ir Miltiadas. 

1. GAVĘS ZINIĄ APIE MARATONO MŪšĮ, KARA- 
LIUS DARIJUS, HISTASPO SUŪNUS, JAU IR PRIES TAI 
BŪDAMAS ĮSIRDĘS ANT ATENIEČIŲ UŽ ĮSIVERŽI- 
mą į Sardus, dar labiau supyko ir dar labiau pasiryžo Žy- 
giuoti į Heladą. Tuojau jis išsiuntinėjo pasiuntinius į po- 
lius su įsakymu visiems rengti kariuomenę, liepdamas 
duoti jos daug daugiau, negu anksčiau jie duodavo, pa- 
ruošti karo laivus, maisto atsargas, arklius ir krovini- 
nius laivus. Dėl tų įsakymų trejus metus buvo sujudusi 
visa Azija. Žygiui į Heladą rinkosi ir rengėsi geriausi 
vyrai. Ketvirtaisiais metais sukilo prieš persus Kambizo 
pavergtieji egiptiečiai. Tada Darijus dar uoliau ėmė ruoš- 
tis karui prieš abejus. 

2. Rengiantis jam žygiuoti į Egiptą ir prieš Atėnus, 
jo sūnūs labai susiginčijo dėl valdžios, nes pagal persų 
paprotį Darijus privalėjo prieš išvykdamas į žygį pas- 
kirti sosto įpėdinį. Jis iki tapdamas karaliumi turėjo tris 
sūnus nuo ankstesniosios žmonos, Gobrijo dukters, o ta- 
pęs valdovu, nuo Kyro dukters Atosos — dar keturis. Iš 
ankstesniosios žmonos sūnų vyriausias buvo Artobaza- 
nas, o iš vėlesniosios — Kserksas. Būdami ne tos pačios 
motinos, sūnūs tarp savęs ginčijosi. Artobazanas tvirtino 
turįs teisę į sostą todėl, kad yra iš visų Darijaus sūnų 
vyriausias ir kad pagal visų tautų papročius valdžia ati- 
tenka vyriausiajam, o Kserksas,— kad jis yra Kyro duk- 
ters Atosos vaikas ir kad Kyras persus išlaisvino. 

3. Darijus dar nebuvo galutinai apsisprendęs, kai į 
Sūzus atvyko Aristono sūnus Demaratas, netekęs Spar- 
toje karaliaus valdžios, o ir pats savo noru pasirinkęs iš- 
trėmimą iš Lakedemono. Sklinda gandas, jog šis vyras, 
sužinojęs apie tą Darijaus sūnų ginčą, nuėjęs pas Kserksą 
ir pataręs jam, šalia jo turimų įrodymų, pridurti dar tai, 
kad jis esąs gimęs tada, kai Darijus jau buvo karalius, o 
Artobazanas gimė Darijui dar esant ne valdžios žmogu- 
mi, todėl būtų visai nesuprantama ir neteisinga, kad kas 
nors kitas, o ne jis, perimtų karaliaus valdžią. Juk ir 
Spartoje, kalbėjo toliau Demaratas, yra įstatymas, kad 

jeigu karalius turėjo sūnų dar prieš tapdamas karaliu- 
mi, o karaliaujant jam vėl gimsta sūnus, tai šiam vėles- 
niajam atitenka karaliaus valdžia. Kserksas pasinaudojo 
tuo Demarato patarimu, o Darijus pripažino jo įrodymus 
teisingais ir paskyrė jį įpėdiniu!. Bet man atrodo, kad ir be 
šito Demarato patarimo Kserksas būtų tapęs karaliumi, 
nes Atosa buvo visagalė. 

4. Paskyręs persų karaliumi Kserksą, Darijus ruošėsi 
žygiui. Bet praėjus metams po šito įvykio ir po Egipto 
sukilimo, atsitiko taip, kad Darijus pačiame rengimosi 
įkarštyje mirė karaliavęs iš viso 36 metus?. Taigi jam ne- 
teko nubausti nei sukilusių egiptiečių, nei atėniečių. 

5. Mirus Darijui, valdžia perėjo į jo sūnaus Kserkso 
rankas. Iš pradžių Kserksas visiškai nebuvo linkęs Žy- 
giuoti į Heladą ir ruošėsi bei rinko kariuomenę tik Egip- 
tui malšinti. Bet pas jį gyveno Mardonijas, Gobrijo sū- 
nus, Kserkso pusbrolis, Darijaus sesers sūnus. Jis turėjo 
labai didelę įtaką Kserksui ir dažnai jam šitaip sakydavo: 
„Valdove, negerai, kad atėniečiai, padarę tiek blogo per- 
sams, liks nenubausti už savo nusikaltimus. Pirmiausia 
tu įvykdyki tai, ką dabar rengi, o paskui, nubaudęs įžūlųjį 
Egiptą, žygiuok į Atėnus, kad apie tave ir žmonės gerai 
kalbėtų, ir ateityje visi bijotų įžengti į tavo žemes.“ Tai 
buvo keršto [padiktuoti] žodžiai. Norėdamas šiuos žo- 
džius sustiprinti, Mardonijas tvirtino, jog Europa yra 
labai graži, jog joje auga įvairiausi vaismedžiai, jog Že- 
mė ten labai derlinga ir todėl ji verta, kad tik karalius 
ją įsigytų. 

6. Taip kalbėjo Mardonijas, trokšdamas visokių nau- 
jumų ir norėdamas pats pasidaryti Helados valdytoju. 
Ilgainiui jis pasiekė, ko norėjo, ir prikalbėjo Kserksą vyk- 
dyti jo norus. Jam pagelbėjo ir kai kurios kitos aplinky- 
bės. Antai iš Tesalijos atvyko aleuadų pasiuntiniai kviesti 
karaliaus žygiuoti į Heladą, pažadėdami jam tame žygy- 
je padėti. (Aleuadai buvo Tesalijos karaliai.) Panašiai 
kaip aleuadai kalbėjo ir pabėgę į Sūzus peisistratidai ir, 
be to, teikė karaliui dar ir kitokių didelių vilčių. Mat tie 
peisistratidai su savimi buvo atsigabenę atėnietį Onoma- 
kritą, orakulų aiškintoją, sutvarkius; Musėjoš orakulų 
[pranašystes]. Jau anksčiau jie buvo susitaikę su Ono- 
makritu. Mat Peisitrato sūnus Hiparchas jį buvo išvi- 
jes iš Atėnų po to, kai hermionietis Lasas jį sugavo be- 

įterpiant į Musėjo orakulų [pranašystes] pranašavimą, jog 
netoli Lemno esančios salos išnyksiančios po vandeniu. 
Dėl to jį išvijo Hiparchas, o anksčiau juo labai pasiti- 
kėdavo. Dabar Onomakritas atvyko į Sūzus kartu su pei- 
sistratidais, o tie apie jį papasakojo nuostabių dalykų. 
Todėl, atėjęs pas karalių, Onomakritas kiekvieną kartą 
pasakydavo kokio nors orakulo [pranašystę]. Jei kuris 
orakulas pranašaudavo barbarams nelaimes, tą jis nu- 
slėpdavo, o sakydavo tik tas pranašystes, kurios žadėjo 
persams pasisekimą, pavyzdžiui, kad per Helespontą tu- 
rįs pertiesti tiltą persas, kad bus žygis į Heladą. Šitaip 
vertė karalių žygiuoti Onomakritas su savo orakulais, o 
peisistratidai ir aleuadai — su savo patarimais. 

7. Kai Kserksas pasiryžo žygiuoti į Heladą, antraisiais 
metais po Darijaus mirties jis pirmiausia išžygiavo prieš 
sukilusius egiptiečius. Juos nugalėjęs ir visame Egipte 
įvedęs sunkesnį režimą, negu Darijaus laikais, tą kraš- 
tą pavedė valdyti savo broliui Achemenui, Darijaus sū- 
nui. Vėliau tą Achemeną, valdantį Egiptą, nužudė libis 
Inaras, Psameticho sūnus*. 

8. Sutramdęs Egiptą ir ketindamas žygiuoti į Atėnus, 
Kserksas sušaukė į nepaprastą susirinkimą kilmingiausius 
persus, norėdamas sužinoti jų nuomonę ir savąją visiems 
pasakyti. Siems susirinkus, jis taip prabilo: „Persai, aš 
neįvedu jums šito papročio kaip naujo, o tik naudojuosi 
juo kaip paveldėtu. Mat, kaip pasakoja seni žmonės, nuo 
to laiko, kai Kyras atėmė iš medų valdžią ir nugalėjo 
Astiagą, mes dar nesame ramiai gyvenę, bet kadangi 
dievas mums taip nurodo, tai, ir mums patiems jo valios 
klausant, daug kas išeina į gera. Kokias tautas užkariavo 
ir prisijungė Kyras, Kambizas ir mano tėvas Darijus, 
nėra reikalo pasakoti, nes jūs tai gerai žinote. O aš, kai 
tik gavau sostą, visą laiką rūpinausi nesumenkinti pro- 
tėvių garbės ir ne mažiau iškelti persų galybę negu jie. 
Tuo rūpindamasis, supratau, kad mes galime įsigyti ir 
didelę šlovę, ir šalį, ne mažesnę už tą, kurią dabar tu- 
rime, ne blogesnę, o geresnę ir derlingesnę, be to, at- 
keršyti už [mums] padarytus nusikaltimus. Todėl jus 
čia ir susikviečiau papasakoti, ką ketinu daryti. Taigi aš 
rengiuosi nutiesti tiltą per Helespontą ir žygiuoti su ka- 
riuomene per Europą į Heladą atkeršyti atėniečiams už 
tai, ką jie yra padarę persams ir mano tėvui. Jūs matėte, 

kad jau ir mano tėvas Darijus rengėsi žygiuoti prieš tuos 
žmones, bet mirė ir negalėjo nubausti kaltininkų. Todėl 
aš, kovodamas ir už jį, ir už visus persus, tol nepadėsiu 
ginklų, kol paimsiu ir sudeginsiu Atėnus, kurie ir man, 
ir mano tėvui yra padarę daug bloga. Pirmiausia jie, 
atvykę į Sardus su mano vergu miletiečiu Aristagoru, 
padegė šventoves ir dievų giraites“. O ką jie vėliau pada- 
rė mums, kai, Dačio ir Artafreno vadovaujami, mūsiškiai 
išlipo jų žemėje, jūs visi gerai žinote. Todėl aš ir ryžausi 
prieš juos žygiuoti. Be to, štai kokios naudos tikiuosi iš 
to žygio: jei užkariausime atėniečius ir jų kaimynus, gy- 
venančius irygo Pelopo“ žemėje, tai persų šalies ribas 
pastumsime iki Dzeuso eterio?. Saulė daugiau nematys jo- 
kios žemės, kuri būtų mūsų šalies kaimynė, nes, jūsų 
padedamas, visas šalis sujungsiu į vieną ir pereisiu per 
visą Europą. Mat jeigu užkariausime tuos, kuriuos čia 
minėjau, tai, kiek žinau, neliks nė vieno polio, nė vienos 
tautos, kuri drįstų prieš mus stoti į kovą. Taip mes už- 
dėsime vergijos jungą ir tiems, kurie yra mums nusikal- 
tę, ir visai nekaltiems. O jūs man įsiteiksite štai kaip el- 
gdamiesi: kai nurodysiu laiką, kada reikės susirinkti, 
kiekvienas iš jūsų turės atvykti kuo skubiausiai. Tas, kuris 
atvyks su geriausiai paruošta kariuomene, gaus iš manęs 
dovanų, mūsų nuomone, garbingiausių. Taip jūs turėsite 
padaryti. Bet kad neatrodytų, jog čia yra tik mano as- 
meniškas reikalas, aš pavedu jums jį apsvarstyti ir lie- 
piu kiekvienam iš jūsų tuo klausimu pasisakyti.“ 

9. Po jo kalbėjo Mardonijas: „O valdove, tu esi ge- 
riausias ne tik iš tų persų, kurie buvo, bet ir iš tų, kurie 
dar bus. Juk tu ir šiaip geriausiai bei teisingiausiai kalbė- 
jai, ir neleisi Europoje gyvenantiems jonėnams iš misų 
tyčiotis, nes jie yra mūsų neverti. Juk būtų baisu, jei 
mes, pavergę sakus, indus, etiopus, asirusš ir daug kitų 
galingų tautų, nieko blogo persams nepadariusių, o vien 
tik norėdami padidinti savo galybę, paliksime nenubaus- 
tus helėnus, padariusius mums daug žalos. Argi mes jų bi- 
jome? Nejaugi baiminamės jų skaičiaus ar turtų gausybės? 
Juk mes žinome jų kovinį pajėgumą, žinome, kad jų pajėgos 
silpnos. Mes esame pavergę jų sūnus, kurie gyvena mtū- 
sų šalyje ir vadinasi jonėnais, dorėnais ir eoliečiais. Aš ir 
pats jau su jais susipažinau, kai, tavo tėvo liepiamas, Žy- 
giavau prieš juos: nuėjau iki Makedonijos, nedaug trūko 

iki pačių Atėnų, ir niekas iš jų nestojo kovoti prieš mus. 
Nors helėnai, kiek girdėjau, yra pratę kvailiausiai stoti 
į kovą — iš nežinojimo ir nesupratimo. Paskelbę vieni ki- 
tiems karą, jie pasirenka gražiausią ir lygiausią vietą ir 
ten kovoja taip, kad ir nugalėtojai pasitraukia iš kauty- 
nių su dideliais nuostoliais, o apie nugalėtuosius nėra ką 
ir sakyti — jie visi žūva. O juk jie, kalbėdami ta pačia 
kalba, galėtų naudotis šaukliais bei pasiuntiniais ir per juos 
arba kokiu kitu būdu išspręsti ginčus, tik ne karu. O 
jeigu jau būtinai reikėtų vieniems su kitais kovoti, tai 
turėtų abeji išsirinkti tokią vietą, kur juos būtų sunkiau- 
sia įveikti, ir ten išmėginti priešą. Bet helėnai, taip ne- 
protingai elgdamiesi, man nužygiavus iki Makedonijos, 
nesiryžo prieš mane stoti į kovą. O prieš tave, o karaliau, 
argi kas išdrįs stoti, kai vesiesi tokią Azijos galybę ir 
visą laivyną? Man atrodo, kad helėnai nebus tokie drą- 
sūs. O jeigu apsirinku taip manydamas ir jie per savo 
neišmanymą mėgintų su mumis kariauti, tai sužinotų, kad 
mes esame visų stipriausi. Taigi reikia viską išmėginti. 
Juk savaime niekas žmonėms nepasidaro, o tik mėginant.“ 

10. Taip pakalbėjęs ir palaikęs Kserkso užmačias, Mar- 
donijas nutilo. Kitiems persams tylint ir nedrįstant pa- 
sakyti priešingos nuomonės, Histaspo sūnus Artabanas, 
Kserkso dėdė,— dėl to toks drąsus — šitaip pasakė: „O 
karaliau, nepasakę priešingos nuomonės, negalėsime pasi- 
rinkti geriausios, reikės tenkintis ta, kuri buvo pasakyta. 
O jeigu pasakysime priešingų nuomonių, galėsime pasi- 
rinkti. Juk ir gryno aukso, [paėmę jį] vieną, mes negali- 
me pažinti. Tik greta patrynę į kokį kietą daiktą kitą auk- 
są, įsitikiname, kuris iš jų grynesnis. Aš jau ir tavo tė- 
vui, mano broliui Darijui, nepatariau žygiuoti prieš ski- 
tus — žmones, kurie neturi jokių miestų?. Bet jis, tikė- 
damasis pavergsiąs klajoklius skitus, manęs nepaklausė 
ir išžygiavęs grįžo netekęs daug, be to, gerų, karių. O 
tu, o karaliau, rengiesi žygiuoti prieš vyrus, daug ge- 
resnius negu skitai. Jie juk laikomi narsiausiais ir sau- 
sumoje, ir jūroje. Bus teisinga, kad tau pasakysiu, kodėl 
reikia ypač jų bijoti. Tu sakai, kad pastatysi tiltą per He- 
lespontą ir žygiuosi per Europą į Heladą. Gali atsitikti 
taip, kad pralaimėsi arba sausumoje, arba jūroje, arba 
ir vienur, ir kitur. Mat kalbama, kad jie yra labai karingi. 
Ir tikrai apie jų karingumą galima spręsti iš to, jog tik 

vieni atėniečiai sunaikino į Atiką įsiveržusią Dačio ir Ar- 
tafreno kariuomenę. Tegu jie ir nelaimės abiejose vie- 
tose, bet jeigu jie puls laivus ir, nugalėję jūrų kautynėse, 
nuplauks į Helespontą ir išardys tiltą, tada, karaliau, bus 
baisu. Aš taip samprotauju ne kokiais asmeniškais sume- 
timais vadovaudamasis, o tik prisimindamas, kokia di- 
delė nelaimė vos neištiko mūsų tada, kai tavo tėvas, pas- 
tatęs tiltą per Trakijos Bosporą ir Istro upę, perėjo į skitų 
kraštą. Tada skitai visaip prašė jonėnų, kuriems buvo 
pavesta saugoti tiltą, išardyti perėją per Istrą. Jei tada 
Mileto tironas Histijėjas būtų paklausęs kitų tironų nuo- 
monės ir nebūtų jai pasipriešinęs, tai persų galybė būtų 
žlugusi. Juk tiesiog baisu pasakyti, visas karaliaus liki- 
mas priklauso nuo vieno žmogaus!!! Taigi nenorėk pa- 
tekti į tokį pavojų, kai nėra būtino reikalo, ir paklausyk 
manęs: šitą susirinkimą dabar paleisk, o pats, kada no- 
rėsi, apsvarstyk vienas visą padėtį ir paskui paskelbk to- 
kį sprendimą, kuris tau svarstant pasirodys geriausias. 
Gerą sprendimą aš laikau didžiausiu dalyku. Net ir tuo 
atveju, kai įvyksta priešingai, vis tiek sprendimas lieka 
nė kiek ne blogesnis, ir tik atsitiktinumas neleidžia jo 
įgyvendinti. O jei bus netikęs sprendimas, tai net jei ir 
laimė jį lydėtų, vis tiek tai bus tik laimingas atsitiktinumas, 
o pats sprendimas bus blogas. Juk matai, kad dievas 
trenkia į aukštesnius gyvūnus ir neleidžia jiems puikuo- 
tis, o mažieji jo neerzina, matai, kaip žaibas trenkia visa- 
da į aukščiausius namus ir medžius. Taip ir didelę ka- 
riuomenę gali sunaikinti maža kariuomenė, ir štai kokiu 
būdu: jeigu dievas iš pavydo ant jos užleidžia laimę ar- 
ba perkūną, tai kariuomenė negarbingai žūva. Mat die- 
vas niekam neleidžia didžiuotis, tik sau. Paskubėjus vis- 
kas ima nesisekti, ir dėl to paprastai ištinka didelės 
nelaimės, o laukimas duoda naudą, kuri iš karto nepas- 
tebima, bet vėliau paaiškėja. Tai šitaip aš patariu tau, 
o karaliau. O tu, Gobrijo sūnau Mardonijau, liaukis nie- 
kingai kalbėjęs apie helėnus, nes jie to nėra verti. Smeiž- 
damas helėnus, tu kurstai karalių žygiuoti prieš juos. Aš 
matau, kad visaip stengiesi tai pasiekti. Taip neturi įvyk- 
ti. Mat šmeižtas yra didžiausia blogybė, nes čia [daly- 
vauja| du skriaudėjai ir vienas skriaudžiamasis. Smeiži- 
kas kaltas todėl, kad kaltina žmogų už akių. Kitas daro 
skriaudą to šmeižto klausydamas iš karto, neištyręs viso 

reikalo o šmeižiamasis kenčia dvigubai: nuo vieno už 
tai, kad yra šmeižiamas, o nuo kito,— kad laikomas blogu 
žmogumi. O jeigu jau iš tikrųjų reikia žygiuoti prieš tuos 
žmones, tegu bus taip, bet pats karalius tegu lieka Persi- 
joje, o mudu užstatykime savo vaikus įkaitais: žygiuok 
tu vienas, pasirinkęs vyrus, kuriuos tik norėsi, ir [paė- 
męs] kariuomenę kokio tik norėsi didumo. Ir jeigu žygis 
karaliui pasibaigs taip, kaip tu sakai, tegu bus nužudyti 
mano vaikai, o su jais ir aš pats. O jeigu bus taip, kaip 
aš sakau, tegu tas pat atsitiks su tavo vaikais, o su jais — 
ir tau pačiam, jei tik gyvas grįši. Jeigu su tuo nesutin- 
ki ir vis tiek nori vesti kariuomenę į Heladą, tai aš sa- 
kau, kad ne vienas čia likęs persas išgirs, jog Mardoni- 
jas, padaręs daug blogo persams, yra paukščių ir šunų 
draskomas!! kur nors atėniečių ar lakedemoniečių žemė- 
je, jeigu ne anksčiau kur nors kelyje, ir tada tu žinosi, 
prieš kokius vyrus patari karaliui žygiuoti.“ 

11. Taip kalbėjo Artabanas, o Kserksas užpykęs šitaip 
pasakė: „Artabanai, tu esi mano tėvo brolis. Tatai tave 
saugo nuo bausmės, vertos už tokius tuščius žodžius. Bet 
aš tau padarysiu štai kokią negarbę už tai, kad esi nenar- 
sus ir bailys: tu nežygiuosi su manimi į Heladą, liksi čia 
su moterimis. Aš ir be tavęs įvykdysiu tai, apie ką kalbė- 
jau. Mat nebūčiau Darijaus sūnus, Histaspo vaikaitis, 
Arsamo, Ariaramno, Teispo, Kyro, Kambizo, Teispo, Ache- 
meno palikuonis, jeigu atėniečiams neatkeršysiu. Juk aš 
gerai žinau, kad jeigu juos paliksime ramybėje, tai jie mums 
neduos ramybės ir tikriausiai žygiuos į mūsų šalį. Kad 
taip bus, galima spręsti iš to, ką jie yra padarę, kai įsi- 
veržė į Aziją ir sudegino Sardus. Todėl nei vieni, nei kiti 
negalime trauktis: turime arba juos pulti, arba patiems 
būti jų užpultiems ir arba mes tapsime helėnų valdiniais, 
arba jie — persų. Ši neapykanta nežino vidurio. Taigi 
būtų teisingiausia, kad mes atkeršytume už tai, ką bloga 
iš jų esame patyrę, ir tada aš pats galėčiau patirti visus 
karo baisumus, žygiuodamas prieš tuos žmones, kuriuos 
frygas Pelopas, mano protėvių vergas, taip smarkiai pa- 
vergė, kad net šiandien ir patys žmonės, ir jų Žemė va- 
dinami to užkariautojo vardu.“ 

12. Sitaip pasibaigė pasitarimas. Po to užėjo naktis, 
ir Kserksui parūpo Artabano nuomonė. Naktį jis viską ap- 
galvojo ir nutarė, kad žygis į Heladą jam visai nenau- 

dingas. Padaręs šitokią išvadą, jis užmigo. Tada, kaip 
pasakoja persai, Kserksas išvydo šit kokį sapną: jis su- 
sapnavo, kad prie jo atsistojo didelis gražus vyras ir 
prabilo: „Ar jau pakeitei savo nutarimą, o perse, ir nema- 
nai žygiuoti į Heladą, nors anksčiau liepei persams rink- 
ti kariuomenę? Negerai darai šitaip keisdamas savo nuo- 
monę, ir aš tau nepritariu. Ką dieną nutarei daryti, tuo 
keliu ir eiki.“ 

13. Tai pasakęs, jis, kaip Kserksui pasirodė, nuskridęs. 
Išaušus dienai, Kserksas visai nekreipė dėmesio į sapną, 
o susišaukęs tuos pačius persus, kaip ir anksčiau, šitaip 
jiems pasakė: „Persai, atleiskite man, kad taip greit kei- 
čiu savo nuomonę. Mat mano protas dar nėra pakankamai 
subrendęs, be to, tie, kurie kursto į žygį, nė trupučio 
neatstoja. Kai išgirdau Artabano nuomonę, iš jaunystės 
įkarščio tuojau užsidegiau ir pasakiau senesniam žmogui 
blogesnius žodžius negu reikia. Bet dabar prisipažįstu 
klydęs ir sutinku su Artabano nuomone. Taigi aš pakeičiau 
nutarimą ir, būkite ramūs, į Heladą nežygiuosiu.“ 

14. Tai išgirdę, persai nudžiugo ir dėkingi puolė prieš 
jį ant žemės. Bet atėjus nakčiai, vėl tas pats vaiduoklis 
miegančiam Kserksui pasakė: „O Darijaus sūnau, nejau- 
gi tikrai atsakei persams žygį visai nesiskaitydamas su 
mano žodžiais? Lyg iš visai niekingo žmogaus juos bū- 
tum girdėjęs. Taigi žinok, jeigu tuojau nežygiuosi, tai 
va kas tau atsitiks: kaip per trumpą laiką tu pasidarei 
didelis ir galingas, taip greitai vėl būsi pažemintas“. 

15. Išsigandęs sapno, Kserksas pašoko iš miego ir 
nusiuntė pasiuntinį pašaukti Artabano. Kai jis atėjo, 
Kserksas tarė: „„Artabanai, aš tada pasielgsiu neprotingai, 
kai už tavo gerą patarimą tave išplūdau. Bet vėliau to 
gailėjausi ir supratau, kad turiu klausyti tavo patarimo. 
Tačiau aš negaliu taip daryti, nors ir labai norėčiau. Mat 
po to, kai pagal tavo nuomonę pakeičiau sprendimą, sap- 
ne mane pradėjo lankyti vaiduoklis, kuris jokiu būdu ne- 
leidžia man to daryti, o dabar net grasino prieš išnyk- 
damas. Jeigu tą sapną siunčia dievas ir jeigu jis yra 
palankus tam žygiui į Heladą, tai tas pats vaiduoklis su 
tais pačiais įsakymais atskris ir pas tave. Aš manau, 
kad taip atsitiks, jei apsivilksi mano drabužiais, atsisėsi 
į mano sostą ir paskui miegosi mano lovoje.“ 

16. Taip pasakė Kserksas. Artabanas iš pradžių ne- 
norėjo paklausyti, nes manė esąs nevertas sėsti į kara- 
liaus sostą, bet pagaliau verčiamas sutiko ir šitaip pa- 
sakė: „Manau, kad lygiai svarbu būti protingam ir klau- 
syti kito protingų patarimų. Tu turi abi šias savybes, bet 
tave klaidina bendravimas su blogais žmonėmis — lygiai 
kaip jūrai, kuri yra žmonėms visų naudingiausia, smar- 
kūs vėjai, kaip sakoma, įsisiautėję neleidžia rodyti gerų 
gamtinių savybių. Man buvo liūdna ne tiek dėl tavo pik- 
tų žodžių, kiek todėl, kad iš dviejų persams pasakytų 
nuomonių, kurių viena skatina išdidumą, o kita jį slopina 
ir tvirtina, jog bloga kurstyti sielą norėti daugiau įsigyti 
ir nesitenkinti tuo, ką turi, — kad iš tų dviejų pasakytų 
nuomonių tu pasirinkai blogesniąją ir sau, ir persams. 
Dabar, kai pasirinkai geresniąją nuomonę ir atšaukei žy- 
gį į Heladą, sakai, kad tave lanko kažkurio dievo siųstas 
vaiduoklis ir neleidžia tau atsisakyti to žygio. Bet tai, o 
vaike, ne dievo darbas. Aš esu už tave daug senesnis, to- 
dėl tau paaiškinsiu, kas yra tie sapnai, kuriuos papras- 
tai regi žmonės: paprastai mes sapnuojame tai, apie ką 
mąstome dieną. O mes šiomis dienomis kaip tik buvome 
užsiėmę tuo karo žygiu. O jeigu sapnas nėra toks, kaip aš 
aiškinu, ir jame yra kažkas dieviška, tai tu viską pasa- 
kei; tegul vaiduoklis ir man pasirodo su tais pačiais įsa- 
kymais, kaip ir tau. O jis turi man vis tiek pasirodyti — 
ar būsiu apsirengęs tavo drabužiais, ar savo, ar ilsėsiuos 
tavo lovoje, ar savo, jei tik jis apskritai nori pasirodyti. 
Juk tasai per miegą pasirodantis vaiduoklis, nesvarbu 
kas jis būtų, nėra toks kvailas, kad, mane matydamas, 
tik iš drabužių nuspręstų matąs tave. Gali būti, kad tas 
vaiduoklis su manimi visai nesiskaitys ir nutars, jog ne- 
verta man pasirodyti nei tada, kai būsiu su savo drabu- 
žiais, nei tada, kai būsiu su tavo, o pas tave lankysis. Si- 
tai reikia ištirti. Mat jeigu jis ir toliau lankysis, tai aš 
būsiu tos nuomonės, kad jis dievybės siųstas. Jeigu tu 
esi šitaip nutaręs ir savo nutarimo nemanai keisti ir jei- 
gu aš turiu atsigulti į tavo lovą, taip ir padarysiu, kad 
tik [jį] ir aš pamatyčiau. O iki tol laikysiuosi savo nuo- 
monės.“ | 

17. Taip pasakęs, Artabanas ir padarė, kaip buvo liep- 
tas, tikėdamasis tuo įrodyti Kserkso nuomonės nepa- 
grįstumą. Jis apsivilko Kserkso drabužiais, atsisėdo į ka- 

raliaus sostą, o paskui atsigulė. Kai jis miegojo, apsi- 
lankė tas pats vaiduoklis, kuris ir Kserksą lankydavo, ir, 
atsistojęs prie Artabano galvūgalio, prabilo: „Ar tu esi 
tas, kuris, neva rūpindamasis Kserksu, jį atkalbinėja nuo 
žygio į Heladą? Bet šitai tau geruoju nesibaigs nei da- 
bar, nei ateity, nes tu nori nukreipti į šalį tai, kas tu- 
ri įvykti. O ką Kserksas patirs, jei nepaklausys, jam pa- 
čiam pasakyta.“ 

18. Taip vaiduoklis grasino Artabanui ir net, kaip jam 
atrodė, ketino karšta geležimi išdeginti akis. Smarkiai 
surikęs, jis pašoko iš lovos, atsisėdo šalia Kserkso, nupa- 
sakojo jam, ką regėjo, ir šitaip pasakė: „Aš, o karaliau, 
ne kartą matęs, kaip silpnieji sunaikino didelę galybę, 
nenorėjau leisti tau pasiduoti jaunystės įkraščiui, nes Ži- 
nojau, kaip pražūtinga siekti didesnės galybės, prisimin- 
damas ir tai, kuo baigėsi Kyro žygis prieš masagetus, tu- 
rėdamas galvoje ir Kambizo žygį prieš etiopus, pagaliau 
ir pats žygiavau su Darijumi prieš skitus. Visa tai žino- 
damas, maniau, kad visi žmonės tave laikys laimingiau- 
siu, jeigu taikiai gyvensi. Bet kadangi čia kažkokia die- 
vybė įkalbinėja, be to, regis, helėnams dievai yra lėmę 
pražūtį, tai ir aš pakeičiu nuomonę ir pasisakau už žygį. 
Tu pranešk persams tai, ką liepia dievas, įsakyk jiems 
rengtis į žygį pagal tavo pirmąjį paliepimą. Daryk taip, 
kad, dievui leidus, nieko netrūktų tam žygiui pasiruošti.“ 
Taip jis kalbėjo, ir abu buvo sapno įkvėpti. Vos prašvitus, 
Kserksas davė įsakymą persams, o Artabanas, kuris tik 
vienas anksčiau atkalbinėjo nuo žygio, dabar aiškiai sten- 
gėsi jį paskubinti. 

19. Apsisprendęs žygiuoti, Kserksas išvydo trečią sap- 
ną, kurį magai aiškino kaip pranašystę, jog Kserksas už- 
valdys visą žemę ir pavergs visus žmones. Tas sapnas 
buvo štai toks: Kserksas regėjo save apvainikuotą alyvų 
šakelėmis, ir tos šakelės dengusios visą žemę; paskui nuo 
galvos vainikas išnykęs. Taip aiškino magai tą sapną. O 
visi pas karalių susirinkę persai grįžo į savo valdas ir 
energingai ėmė vykdyti karaliaus įsakymą, kiekvienas no- 
rėdamas gauti žadėtąsias dovanas. Taip Kserksas rinko 
kariuomenę, nepraleisdamas nė vienos Azijos vietovės. 

20. Kadangi, numalšinus Egiptą, ištisus ketverius me- 
tus Kserksas rengė kariuomenę ir visa tai, kas kariuome- 
nei reikalinga, tai penktaisiais metais su didžiulėmis pa- 

jėgomis patraukė į žygį!?. Si kariuomenė buvo didžiausia 
iš visų mums žinomų: palyginti su ja, atrodo niekinga ir 
Darijaus kariuomenė, žygiavusi prieš skitus, ir skitų ka- 
riuomenė, kai jie, vydamiesi kimerus, įsiveržė į medų ša- 
lį, užkariavo beveik visą aukštutinę Aziją ir ten apsigy- 
veno — dėl to jiems Darijus norėjo vėliau atkeršyti, — 
ir atridų kariuomenė, kuri, sako, žygiavusi į Troją, ir 
misų bei teukrų pajėgos, su kuriomis jie dar prieš Tro- 
jos karą, persikėlę per Bosporą į Europą, buvo užkariavę 
visus trakus, nusileidę iki Jonijos įlankos ir į pietus nu- 
žygiavę iki Penijo upės!š. 

21. Visi šie ir kiti karo žygiai nė iš tolo negali lygin- 
tis su šituo vienu žygiu. Juk iš tikrųjų nebuvo nė vienos 
tautos, kurios Kserksas tada nebūtų vedęs iš Azijos į 
Heladą. Juk kurios upės nepritrūko vandens geriant tai 
kariuomenei, išskyrus didžiąsias upes? Vienos tautos da- 
vė laivų, kitos — pėstininkų, dar kitos — arklių, vėl kitos, 
be kariuomenės, turėjo parūpinti laivų arkliams gabenti, 
dar kitos — duoti ilgųjų laivų tiltams statyti, pagaliau 
kitos — maisto ir krovininių laivų. 

22. Kadangi pirmą kartą, plaukiant apie Atono kalną, 
laivynas patyrė baisių nuostolių, tai dabar trejus metus 
buvo darbuojamasi apie šį kalną: Chersoneso Elejunte 
stovėjo nuleidusios inkarus trijeros. Iš čia įvairiausių 
tautų kariai vyko prie Atono ir, botagais pliekiami, kasė 
perkasą; paskui juos pakeisdavo kiti. Buvo verčiami kas- 
ti tą kalną ir aplinkiniai gyventojai. Tiems darbams va- 
dovavo Megabazo sūnus Buraras ir Artėjo sūnus Arta- 
chėjas, abu persai. Atonas — tai didelis ir pagarsėjęs 
kalnas, jis leidžiasi į jūrą; jame gyvena žmonės. Toje vieto- 
je, kur jis baigiasi ties žemynu, susidaro lyg koks 
pusiasalis su maždaug 12 stadijų ilgio sąsmauka. Ta 
sąsmauka yra lyguma, nusėta nedidelėmis kalvomis, besi- 
tęsianti nuo jūros ties Akantu iki priešais esančios jū- 
ros ties Torone. Tame sąsiauryje, kuriuo baigiasi kal- 
nas, yra helėnų gyvenamas polis Sanė. O už Sanės kal- 
no pusėje yra šie poliai (juos persų karalius tada norėjo 
padaryti iš žemyno polių salos poliais): Dionas, Olofik- 
sas, Akrotonas, Tisas, Kleonai. Tai tokie yra poliai Atone. 

23. O kasė štai kaip: nužymėję virve tiesią liniją pa- 
lei Sanės polį, barbarai pasidalijo tą visą juostą pagal 
tautas ir kasė. Kai jau buvo iškastas gilus griovys, kasė 

tik tie, kurie stovėjo griovio dugne. Kiti iškastas žemes 
perdavinėjo tiems darbininkams, kurie stovėjo aukščiau 
jų ant laiptų. Šie vėl perdavinėjo tretiesiems, kol tokiu 
būdu žemės pasiekdavo viršuje stovinčiuosius. Tada tie 
jas nešė ir metė tolyn. Kitiems visiems kasėjams, išsky- 
rus tinikiečius, nuolat griūvančios kasamojo griovio sie- 
nos darė dvigubą darbą. Mat jie kasė tiek viršuje, tiek 
apačioje vienodo pločio griovį, todėl griuvimas buvo ne- 
čia pasirodė esą išradingi. Pasiėmę jiems atitekusį ruožą, 
kasė taip, kad griovio viršus buvo dvigubai platesnis 
negu reikėjo, o paskui, grioviui einant gilyn, jo plotis 
palaipsniui siaurėjo, ir pagaliau dugnas buvo tokio pa- 
ties pločio, kaip ir visų kitų kasėjų. Šalia griovio esan- 
kes. Duoninius miltus jie gausiai tiekė iš Azijos. 

24. Mano nuomone, Kserksas padarė šitą perkasą tik 
dėl savo išdidumo, nes norėjo parodyti ir savo galybę, ir 
palikti paminklą ateičiai. Juk būtų buvę galima be jokio 
vargo pervilkti laivus per sąsmauką, o jis tuo tarpu lie- 
pė iškasti jūros lygyje tokio pločio kanalą, kad dvi tri- 
jeros galėjo greta viena kitos plaukti irklais varomos. 
Toms pačioms tautoms, kurios kasė kanalą, buvo taip pat 
įsakyta pastatyti tiltą per Strimono upę. 

25. Taip ruošėsi Kserksas. Finikiečiams ir egiptiečiams 
jis įsakė parūpinti tiltams papiruso ir baltojo lino!*4 vir- 
vių ir padaryti kariuomenei maisto sandėlius, kad, žygiuo- 
jant į Heladą, nereiktų badauti nei kariuomenei, nei gur- 
guolių gyvuliams. O tuos sandėlius liepė padaryti tik 
gerai ištyrus vietoves, kad kiekvienas būtų pačioje pato- 
giausioje vietoje. Dėl to jis įsakė tautoms iš įvairių Azijos 
vietų gabenti maistą į tuos sandėlius laivais ir plaustais. 
Daugiausia buvo nugabenta į Leukė Aktę Trakijoje, kiti 
gabeno į perintiečių Tirodizą, kiti — į Doriską, dar kiti — 
į Ejoną, esantį prie Strimono upės; kitiems buvo liepta 
gabenti į Makedoniją. 

26. Kol šie žmonės buvo užsiėmę tuo darbu, visa su- 
sirinkusi pėstininkų kariuomenė, išėjusi iš Kapadokijoje 
esančios Kritalos, kartu su Kserksu išžygiavo į Sardus. Į 
Kritalą buvo įsakyta susirinkti visai sausumos kariuome- 
nei, kuri turėjo žygiuoti kartu su pačiu Kserksu. Kas iš 
vadų atvyko su geriausiai paruošta kariuomene ir už tai 

gavo karaliaus pažadėtąsias dovanas, aš nežinau. Man 
iš viso neaišku, ar ten buvo sprendžiamas tas klausimas. 
Persikėlusi per Halio upę, ši kariuomenė įžygiavo į Fry- 
giją ir, per ją keliaudama, atėjo į Kelenus, kur trykšta 
Meandro upės šaltiniai ir teka dar kitos upės, ne mažes- 
nės už Meandrą, vadinamos Katarektu, ištekančiu iš tos 
pačios Kelenų [turgaus] aikštės ir įsiliejančiu į Meand- 
rą. Toje aikštėje kabo silėno Marsijo oda!5. Frygai pa- 
sakoja, kad Apolonas nudyręs jam odą ir ten pakabinęs. 

27. Kelenuose lydas Pitijas, Ačio sūnus, pasitiko ka- 
raliaus kariuomenę ir patį Kserksą, visus puikiai pavai- 
šino ir pasiūlė didelę sumą pinigų, norėdamas prisidėti 
prie karo. Kai Pitijas pasiūlė pinigus, Kserksas paklausė 
jį lydėjusių persų, kas esąs tas Pitijas ir kiek jis turįs 
pinigų, kad galįs tokią sumą siūlyti. Šie jam atsakė: „O 
karaliau, tai žmogus, kuris tavo tėvui Darijui padovanojo 
auksinį plataną ir tokią pačią vynuogės šakelę. Jis ir da- 
bar, atrodo, po tavęs iš visų žmonių turtingiausias.“ 

28. Nustebintas paskutinių žodžių, Kserksas dabar 
pats paklausė Pitiją, kiek jis turįs pinigų. Šis atsakė: ,(O 
karaliau, aš neslėpsiu nuo tavęs savo turtų ir neįrodinė- 
siu nežinąs, kiek jų turiu, bet žinodamas tau tiksliai at: 
sakysiu. Mat kai tik sužinojau, kad tu žygiuoji prie he- 
lėnų jūros, suskaičiavau savo turtus, norėdamas tau pa- 
dovanoti pinigų karui, ir suskaičiavau, jog turiu 2000 
talentų sidabro ir 4 milijonus Darijaus staterų be 7000 
auksinių. Ir juos tau dovanoju, o aš pats gerai gyvensiu 
iš savo vergų ir valdų.“ 

29. Taip jis pasakė, o Kserksas, nudžiugintas jo Žo- 
džių, pasakė: „Mielas lydai, nuo to laiko, kai išvykau iš 
persų šalies, dar nebuvau sutikęs žmogaus, kuris būtų 
norėjęs pavaišinti mano kariuomenę ir kuris, stojęs prieš 
mano akis, būtų pats pasiūlęs man duoti pinigų karui, 
išskyrus tave. O tu mano kariuomenę puikiai pavaišinai 
ir pasiūlei daug pinigų. Už tai tave apdovanosiu štai ko- 
kiomis dovanomis: aš tave laikau savo viešintoju ir tuos 
4 milijonus staterų papildysiu iš savo iždo pridėdamas 
prie jų trūkstamus 7000 staterų, kad tiems tavo 4 mili- 
jonams netrūktų 7000, o ir juos visus, mano papildytus, 
turėtum. Taigi turėkis tai, ką turi, ir atsimink, kad visa- 
da būtum toks, nes, šitaip elgdamasis, nesigailėsi nei da- 
bar, nei ateityje.“ 

30. Tai pasakęs ir įvykdęs savo pažadą, [Kserksas] 
žygiavo toliau. Praėjęs Frygijos polį Anėją ir ežerą, iš 
kurio gaunama druska, atkeliavo į didelį Frygijos polį 
Kolosus. Ten Liko upė krintą į bedugnę ir prasmenga po 
žeme, o maždaug už 5 stadijų vėl išeina į Žemės paviršių 
ir paskui įteka į Meandrą. Išėjusi iš Kolosų, kariuomenė 
atvyko į Kidraros polį, esantį Lydijos ir Frygijos riboje. 
Ten yra Krezo į žemę įkasta stela, ant kurios užrašyta, 
kad čia yra riba. 

31. Toje vietoje kelias šakojasi į dvi šakas: kairioji 
veda į Kariją, o dešinioji — į Sardus. Pastarąja keliau- 
jant, reikia persikelti per Meandro upę ir eiti per Kala- 
tebo polį, kuriame tam tikri amatininkai iš tamarikso ir 
kviečių gamina medų. Kserksas patraukė šiuo keliu ir 
eidamas rado platano medį, kurį dėl nepaprasto jo gro- 
žio apdovanojo auksiniais papuošalais ir pavedė saugoti 
sargybiniui iš vadinamųjų nemirtingųjų!š tarpo. Antrą 
dieną jis priėjo lydų sostinę. 

32. Atvykęs į Sardus, pirmiausia pasiuntė į Heladą 
šauklius pareikalauti žemės ir vandens ir paliepti kara- 
liui surengti pokylį. Be Atėnų ir Lakedemono, jis pasiuntė 
šauklius su tais reikalavimais į visus kitus [Helados po- 
lius]. Štai kodėl jis siuntė šauklius jau antrą kartą: tie, 
kurie buvo atsisakę duoti Darijui žemės ir vandens, jo 
manymu, pabijojo, užtat turėjo dabar visa tai duoti. To- 
dėl ir išsiuntinėjo šauklius, norėdamas pamatyti, ar tik- 
rai taip bus. 

33. Paskui karalius ruošėsi vykti Abido užimti. Tuo 
tarpu buvo statomas tiltas per Helespontą iš Azijos į Eu- 
ropą. Prie Helesponto Chersoneso tarp Sesto ir Madito 
polių priešais Abidą leidžiasi į jūrą uolėtas kyšulys. Po 
kurio laiko atėniečiai, vadovaujami Arifrono sūnaus Ksan- 
tipo, ten sugavo gyvą persą Artaiktą, Sesto valdytoją, ir 
prikalė prie medinės lentos už tai, kad jis  vesdavosi 
moteris į Protesilajo šventyklą, esančią Elejunte, ir ten 
jas prievartaudavo. 

34. Į šitą kyšulį iš Abido tie, kuriems buvo įsakyta, 
padarė du tiltus; vieną padarė finikiečiai iš balto lino vir- 
vių, o kitą — egiptiečiai iš papiruso. Nuo Abido iki kito 
kranto yra 7 stadijai. Pastačius tiltus, kilo smarki audra 
ir viską sulaužė, išardė. 

35. Tai sužinojęs, Kserksas baisiai supyko ir įsakė už 
bausmę išplakti Helespontą 300 rykščių ir nuleisti į jūrą 
porą grandinių. Girdėjau, kad jis pasiuntė ir įspauduoto- 
jus Helespontui įspauduoti. Be to, Kserksas liepė, plakant 
rykštėmis, barbariškai ir nešvankiai plūsti: „(O bjaurusis 
vandenie, valdovas tave šitaip baudžia už tai, kad tu pa- 
darei jam žalos pats nieko blogo iš jo nepatyręs. Vis tiek 
karalius Kserksas pereis per tave, ar tu nori, ar nenori. 
Visai teisingai tau niekas neaukoja aukų, nes esi drumzli- 
na ir sūri upė.“ Tiems patiems žmonėms jis įsakė nubaus- 
ti jūrą ir nukirsti galvą tiems, kurie vadovavo tiltų per 
Helespontą statybai. Tuos nemalonius įsakymus ir įvykdė 
tie, kuriems tai buvo pavesta. 

36. O tiltus iš naujo statė jau kiti statytojai, ir štai 
kokiu būdu: šalia vienas kito sustatė penkiasdešimtirklius 
laivus ir trijeras — iš Ponto pusės po tiltu 360 laivų, o iš 
Helesponto pusės — 314. Iš Ponto pusės laivai stovėjo 
įstrižai, o iš Helesponto pusės — pasroviui, kad srovė ge- 
rai įtemptų virves. Sustatę laivus, nuleido į vandenį labai 
ilgus inkarus: nuo tilto, einančio į Ponto pusę, prieš vėjus, 
pučiančius iš Propontidės, o nuo vakarinio tilto, einančio 
į Egėjo jūrą, prieš rytinius ir pietinius vėjus. Tarp pen- 
kiasdešimtirklių laivų ir trijerų trijose vietose paliko tar- 
pus, kad pro juos galėtų kas tik nori praplaukti nedideliais 
laivais iš Ponto ir į Pontą. Tai padarę, iš sausumos įtempė 
virves, sukdami jas mediniais sukamaisiais prietaisais. Tos 
dviejų rūšių virvės jau buvo ne atskirai dedamos, kaip 
anksčiau, o kiekvienam tiltui po dvi balto lino ir po ke- 
turias papiruso virves. Abiejų rūšių virvių storis ir išvaiz- 
da buvo vienodi, bet lininės virvės buvo sunkesnės, taigi 
viena tokios virvės uolektis svėrė talentą. Kai buvo pa- 
daryta šitokia perėja, supjaustę iš medžių kamienų rąstus 
tokio ilgio, kokio pločio buvo kiekvienas tiltas, tvarkingai 
iš eilės juos sudėstė ant įtemptųjų virvių ir sudėję surišo 
juos vieną su kitu. Tai padarę, apklojo tą grendinį žabais; 
sudėlioję juos tvarkingai, ant viršaus užpylė žemėmis; 
sumindžioję tas žemes, iš abiejų pusių padarė lyg kokią 
nepermatomą sieną turėklus, kad gurguolių gyvuliai nesi- 
baidytų, regėdami iš viršaus jūrą. 

37. Kai tiltai buvo pastatyti ir darbai prie Atono baig- 
ti — kai buvo supilti žemių pylimai ties griovio galais, 
kad jūros potvyniai neužneštų jų dumblu,— kai buvo pra- 

nešta, kad perėja jau baigta, kariuomenė, peržiemojusi 
Sarduose ir gerai pasiruošusi, pavasario pradžioje išžy- 
giavo Abido link. Vos jai pajudėjus, saulė paliko savo 
įprastą vietą danguje ir pasidarė nematoma, nors dangus 
buvo be debesų ir visiškai giedras: iš dienos pasidarė 
naktis. Tai matydamas, Kserksas susirūpino ir paklausė 
magus, ką reiškia šis stebuklas. Šie atsakė, kad dievas 
pranašauja helėnams, jog išnyks jų poliai, ir paaiškino, 
kad saulė yra helėnų pranašė, o mėnulis — persų prana- 
šas. Tai išgirdęs, Kserksas nudžiugo ir patraukė į žygį. 

38. Kai tik jis išžygiavo su kariuomene, lydas Piti- 
jas, to dangaus ženklo išgąsdintas, priėjo prie Kserkso ir 
šitaip pasakė: „O valdove, gal galėčiau paprašyti tavęs 
to, kas tau būtų lengva padaryti, o man būtų labai svar- 
bu?“ Kserksas, tikėdamasis, kad jis prašys visai kitko, bet 
ne to, ko tas paprašė, pasakė patenkinsiąs jo prašymą ir 
liepė paaiškinti, ko nori. Tai išgirdęs, Pitijas įsidrąsino ir 
tarė: „,„O valdove, turiu penkis sūnus, ir visi jie turi Žy- 
giuoti su tavimi į Heladą. O karaliau, pasigailėk manęs, 
atsižvelgdamas į mano amžių, ir paleisk vieną sūnų — vy- 
riausiąjį — iš kariuomenės, kad jis galėtų rūpintis manimi 
ir mano turtais, o keturi sūnūs tegul žygiuoja su tavimi. 
Linkiu tau įvykdyti sumanymus ir laimingai grįžti.“ 

39. Kserksas labai supyko ir šitaip pasakė: „Kaip drįs- 
ti tu, niekše, kai aš pats žygiuoju į Heladą ir veduosi sa- 
vo sūnus, brolius, giminaičius ir draugus, priminti man 
savo sūnų pats būdamas mano vergas, kuriam reikėtų žy- 
giuoti su visa šeima ir su žmona? Taigi gerai atsimink, 
kad žmonių siela gyvena ausyse. Ji, išgirdusi ką gera, 
pripildo visą kūną džiaugsmo, o išgirdusi ką priešinga, 
pasipučia iš pykčio. Nors tu man padarei daug gero ir ža- 
dėjai jo dar kita tiek, negalėsi didžiuotis, kad padarei 
daugiau geradarybių už karalių. O dabar, kai pasidarei 
įžūlus, būsi nubaustas, bet švelniau, negu esi vertas. Tavo 
vaišingumas išgelbės tave ir keturis sūnus, o vienas, kurį 
labiausiai myli, bus nubaustas mirtimi.“ Taip atsakęs, 
tuojau liepė tiems, kurių tai buvo pareiga, surasti vyriau- 
siąjį Pitijo sūnų ir perpjauti jį per pusę, o perpjovus vie- 
ną kūno dalį padėti dešinėje kelio pusėje, o kitą — kai- 
rėje, ir kariuomenė turėjo eiti per vidurį. 

40. Visa tai buvo įvykdyta, ir kariuomenė žygiavo to- 
liau. Priešakyje ėjo nešuliniai ir darbiniai gyvuliai, už 


)377( 


jų — pramaišiui visokių tautų kariuomenė. Praėjus dides- 
nei pusei kariuomenės, buvo paliktas tam tikras tarpas tarp 
karaliaus ir karių. Karaliaus priekyje pirmiausia jojo 1000 
iš visų persų parinktų raitelių; po jų — 1000 karių, gink- 
luotų ietimis, taip pat parinktų iš visų persų. Jie ėjo sa- 
vo ietis nukreipę į žemę. Toliau — 10 gražiai papuoštų 
šventųjų Nesėjos arklių. Stai kodėl jie taip vadinami: 
Medijoje yra tokia lyguma, vadinama Nesėja. Toje lygu- 
moje kaip tik ir auga šie didžiuliai arkliai. Po šių 10 
arklių važiavo šventasis Dzeuso vežimas!?, kurį traukė 8 
balti žirgai, o paskui tuos žirgus ėjo pėsčias vežikas, lai- 
kydamas rankoje vadeles, nes į šitą vežimą nedrįsta lipti nė 
vienas žmogus. Už šio vežimo važiavo pats Kserksas ka- 
riškame vežime, pakinkytame Nesėjos arkliais. Šalia 
žingsniavo vežikas vardu Patiramifas, Otano sūnus. 

41. Taip Kserksas išžygiavo iš Sardų. Kai tik pano- 
rėdavo, iš kariško vežimo jis persėsdavo į karietą. Užpa- 
kaly jo ėjo 1000 garbingiausių ir kilmingiausių persų ieti- 
ninkų su aukštyn iškeltomis ietimis. Toliau jojo 1000 rink- 
tinių persų raitelių, o už jų traukė 10 000 rinktinių persų 
pėstininkų. 1000 iš jų nešė ietis, kurios turėjo ne įprasti- 
nius apatinius ieties smaigalius, o auksinius granato 
obuolius. Jie ratu supo kitus karius, o jų viduryje žygiuo- 
ją 9000 pėstininkų laikė ietis su sidabriniais granato 
obuoliais. Auksinius granato obuolius turėjo taip pat tie 
kariai, kurie ėjo nukreipę ietis žemyn, o tų, kurie buvo 
arčiausiai karaliaus, ietys buvo su auksiniais obuoliais. 
Už tų 10000 žygiavo 1000 persų raitelių. Po jų vėl buvo 
dviejų stadijų tarpas, ir tada ėjo susimaišiusi visa kita 
karių minia. 

42. Iš Lydijos kariuomenė žygiavo prie Kaiko upės ir 
į Misiją, o nuo Kaiko, palikusi po kairei Kano kalną, per 
Atarnėją atėjo į Karėnės polį. Iš čia žygiavo per Tėbės 
lygumą, pro Adramitėjo ir pelazgų Antandro polius; pali- 
kusi po kairei Idos kalną, įžengė į Ilijono žemę. Nakvo- 
jant Idos papėdėje, juos pirmą kartą užklupo audra su 
perkūnija ir nutrenkė daug žmonių. 

43. Atžygiavus kariuomenei prie Skamandro,— tai bu- 
vo pirmoji nuo išvykimo iš Sardų visai nusekusi upė, jos 
vandens neužteko atsigerti kariuomenei ir gyvuliams — 
atžygiavus jai prie šios upės, Kserksas panoro pamatyti 
Priamo rūmus ir įėjo į juos. Apžiūrėjęs rūmus ir apie 

viską pasiklausinėjęs vietinių gyventojų, jis paaukojo ili- 
jietei Atėnei 1000 jaučių, o magai atliko nuliejimo [cere- 
moniją] Trojos herojams. Po tų apeigų naktį kariuomenę 
apėmė baisus siaubas. Prašvitus ji patraukė toliau, palik- 
dama po kairei Retėjo polį, Ofirinėją ir Dardaną, kuris 
ribojasi su Abidu, o dešinėje — teukrų Gergitą. 

44. Atvykęs į Abidą, Kserksas užsinorėjo apžiūrėti visą 
kariuomenę. Tam tikslui iš anksto ant kalvos buvo pa- 
statytas balto marmuro sostas. Jį padarė karaliaus liepti 
abidiečiai. Ten atsisėdęs ir žiūrėdamas žemyn į krantą, 
jis matė ir pėstininkų kariuomenę, ir laivyną. Ziūrėdamas 
Kserksas panoro pamatyti jūrų kautynes. Kai jos įvyko 
ir laimėjo Sidono finikiečiai, jis džiaugėsi ir kautynėmis, 
ir kariuomene. 

45. Pamatęs, kad visą Helespontą užstojo laivai, o 
visos pakrantės ir abidiečių lygumos pilnos žmonių, kara- 
lius pasakė esąs laimingas, o paskui apsiverkė. 

46. Tai pastebėjo jo dėdė Artabanas, kuris anksčiau 
buvo drąsiai pareiškęs savo nuomonę, patardamas Kserk- 
sui nežygiuoti į Heladą. Šis vyras, pamatęs karalių ap- 
siverkusį, šitaip paklausė: „O karaliau, kaip skirtingai tu 
elgiesi dabar ir kaip — anksčiau. Sakeisi esąs laimingas, 
o dabar verki?“ Šis atsakė: „Man pasidarė liūdna, kai 
pagalvojau, koks trumpas tas žmogaus gyvenimas, jeigu 
iš tokios daugybės po šimto metų nė vieno nebebus!“ Šis 
jam atsakydamas tarė: „Bet mes savo gyvenime patiriame 
ir kitą, dar didesnį liūdesį. Mat per tokį trumpą gyveni- 
mą nebūna nė vieno tokio laimingo nei iš šių, nei iš 
kitų žmonių, kad jis ne vieną, o daug kartų nebūtų labiau 
norėjęs mirti, negu gyventi. Juk mus užgriūvančios nelai- 
mės ir kankinančios ligos tą trumpą gyvenimą padaro 
tokį, kad jis atrodo ilgas. Todėl mirtis žmogui yra geriau- 
sias išsigelbėjimas iš gyvenimo vargų. Dievas, kuris mums 
duoda paragauti saldaus gyvenimo, iš tikrųjų [mums| 
pavydi.“ 

47. Kserksas į tai šitaip atsakė: „Artabanai, liaukimės 
kalbėję apie žmogaus gyvenimą, nors jis iš tikrųjų yra 
toks, kaip tu sakai, ir, turėdami savo rankose laimę, ne- 
minėkime nelaimių. Geriau man štai ką pasakyk. Jeigu tas 
sapno vaiduoklis nebūtų tau toks aiškus pasirodęs, ar bū- 
tum laikęsis pirmesniojo nusistatymo ir mane atkalbinė- 
jęs nuo žygio į Heladą, ar būtum pakeitęs savo nuomo- 

nę? Atsakyk man leisingai!“ Šis atsakydamas tarė: „O 
karaliau, ką sapno vaiduoklis nurodė, tegu ir įvyksta, kaip 
mes abu trokštame. O aš dar ir dabar pilnas baimės esu ir 
vis negaliu atsitokėti, kai daug ką apgalvoju ir matau, jog 
tu turi du didelius priešus.“ 

48. Kserksas į tai šitaip atsakė: „Keistas žmogau, apie 
kokius du didelius priešus kalbi? Nejaugi manai, kad ma- 
no pėstininkų kariuomenė nepakankama ir kad helėnų ka- 
riuomenė bus keleriopai didesnė už mūsiškę? Arba kad 
mūsų laivynas bus silpnesnis už jų laivyną? O gal ir vie- 
na, ir kita? Jeigu tu manai, kad mūsų pajėgos tuo atžvil- 
giu nepakankamos, tai dar galima greitai surinkti kitą 
kariuomenę.“ 

49. Šis pasakė: „(O karaliau, nė vienas protingas žmo- 
gų. nemano, kad mūsų pėstininkų kariuomenė ar laivynas 
nepakankami, ir jeigu tu surinktum dar daugiau kariuo- 
menės, tai tiedu priešai, apie kuriuos aš kalbu, pasidary- 
tų dar pavojingesni. O tiedu priešai yra sausuma ir jūra. 
Mat man atrodo, kad prie jūros niekur nėra tokio didelio 
uosto, kuris, kilus audrai, galėtų sutalpinti tavo laivyną 
ir apsaugoti visus laivus. O juk reikėtų ne vieno tokio 
uosto, o daugybės visame pajūryje, palei kurį tu plauksi. 
O kadangi tu neturi tokių uostų, kuriuose [jie] tilptų, 
tai žinok, kad atsitiktinumas valdo žmones, o ne žmo- 
nės — atsitiktinumus. Pasakęs pirmą iš dviejų priešų, pa- 
sakysiu ir antrąjį: Žemė —ir ji tavo priešas. Štai kodėl. 
Jeigu kelyje ir nepasitaikys jokių kliūčių, vis tiek žemė 
bus tuo pavojingesnė, kuo toliau žygiuosi vis labiau apsi- 
gaudamas. Mat visiškos laimės žmogus niekada neapturi. 
Taigi jei tau kelyje ir niekas nepasipriešins, tai aš tvirtinu, 
kad tu pajusi badą, kai ilgainiui vis toliau nueisi žeme. 
Tikrai geras vyras bus tas, kuris svarstydamas jus baimę, 
atsižvelgs į visus atsitiktinumus, bet [viską] vykdys drą- 
siai.“ 

50. Kserksas į tai atsakė: „Artabanai, tu visiškai tei- 
singai viską numatai, bet nereikia visko bijotis ir imti į 
širdį. Nes jeigu dėl kiekvieno niekniekio imsi svarstyti 
visas aplinkybes, tai niekuomet nieko nenuveiksi. Geriau 
drąsiai imtis darbo ir patirti pusę bėdų, negu bijoti viso- 
Kių atsitiktinumų ir niekada nieko bloga nepatirti. O jei- 
gu tu viską ginčysi ir neturėsi tvirtos nuomonės, tai rizi- 
kuosi lygiai taip pat apsigauti, kaip ir tavo priešininkas, 

nes abu atvejai yra vienodi. Argi tu, būdamas žmogus, 
gali viską iš tikrųjų sužinoti? Aš manau, niekada. Papras- 
tai tuos žmones, kurie ryžtasi veikti, lydi sėkmė, o tie, ku- 
rie vis delsia ir dėl visko jaudinasi, nelabai kada patiria 
laimę. Juk matai, kokia galinga pasidarė persų valsty- 
bė! O jeigu mano protėviai persų karaliai būtų buvę to- 
kios pačios nuomonės kaip dabar tu arba jeigu nebūtų 
patys taip nusistatę, bet būtų turėję tokius kaip tu pata- 
rėjus, tai niekada nebūtum išvydęs tokių sustiprėjusių 
persų. Bet jie drąsiai rizikuodavo, ir matai, kaip aukštai 
iškilo. Mat dideli žygiai paprastai atliekami tik su didele 
rizika. Taigi ir mes, lygiuodamiesi į protėvius, išžygiavo- 
me gražiausiu metų laiku ir, užkariavę visą Europą, grį- 
šime niekur nepatyrę nei bado, nei šiaip ko baisaus. Mat 
mes žygiuojame su savimi gabendamiesi daugybę mais- 
to, be to, imsime maisto iš tų tautų, į kurių kraštą įžy- 
giuosime: juk mes einame prieš artojus, o ne prieš kla- 
joklius.“ 

51. Į tai Artabanas atsakė: „(O karaliau, kadangi tu 
mums neleidi nieko bijoti, tai bent priimk mano patarimą, 
nes kai kalbama apie daug dalykų, reikia daug ir kalbėti. 
Kambizo sūnus Kyras užkariavo visą Joniją, išskyrus atė- 
niečius, ir privertė mokėti duoklę persams. Todėl aš pa- 
tariu jonėnų jokiu būdu nevesti prieš jų tėvus, nes mes ir 
be jų galime priešus įveikti. Mat jeigu jie Žygiuos kartu 
su tavimi, neišvengiamai atsitiks tai, kad jie arba taps 
didžiausiais niekšais, nes pavergs savo gimtinę, arba pa- 
sielgs labai teisingai ir padės ją išlaisvinti. Tapdami niek- 
šais, jie mums nepadarys didelės naudos, o elgdamiesi 
teisingai, pridarys tavo kariuomenei daug nuostolių. Pri- 
simink pagaliau ir tą išmintingą senovinį priežodį, kad, 
pradėjus darbą, dar neaišku, kaip jis baigsis.“ 

52. Kserksas į tai atsakė: „Artabanai, iš visų tavo žo- 
džių klaidingiausi yra šie paskutiniai, kuriais reiški bai- 
mę, kad jonėnai gali tapti išdavikais. Mes turime tik- 
riausią jų ištikimybės įrodymą, kurį gali paliudyti ir tu, 
ir tie, kurie kartu su Darijum žygiavo prieš skitus, kai 
tik nuo jų priklausė arba pražudyti visą persų kariuome- 
nę, arba ją išgelbėti. Tada jie teisingumą suprato teisin- 
gai, parodė savo ištikimybę ir nieko blogo nepadarė. Ba 
to, juk jie paliko mūsų žemėje savo vaikus, žmonas, tur- 
tus, tai kaipgi gali galvoti apie perėjimą priešų pusėn? 

Todėl tu nė šito nebijok, būk ramus ir saugok mano na- 
mus ir valdžią, nes tik tau vienam iš visų persų pavedu 
saugoti savo skeptrą.“ | 

53. Tai pasakęs, Kserksas išsiuntė Artabaną į Sūzus 
ir paskui vėl susišaukė garbingiausius persus. Jiems su- 
sirinkus, šitaip pasakė: „O persai, aš jus susikviečiau no- 
rėdamas paraginti jus būti narsiais vyrais ir nepadaryti 
gėdos tiems dideliems ir garbingiems žygdarbiams, ku- 
riuos atliko ankstesnieji persai. Kiekvienas mūsų atskirai 
ir visi kartu stenkimės, nes tai liečia visų mūsų gėrį. To- 
dėl aš raginu kariauti įtempus visas jėgas. Mat, kiek ži- 
nau, mes žygiuojame prieš narsius vyrus ir jeigu juoš 
nugalėsime, tai nebebus daugiau tokios kariuomenės, ku- 
ri drįstų stoti prieš mus. Taigi pasimelskime dievams, ku- 
rie saugo persų žemę, ir eikime per tiltą.“ 

54. Visą tą dieną persai ruošėsi keltis per Helespon- 
tą. Rytojaus dieną, laukdami, kol patekės saulė, ir norė- 
dami pamatyti saulėtekį, degino ant tiltų kaip auką įvai- 
rius smilkalus ir mirtų šakomis klojo kelią. Saulei tekant, 
Kserksas iš auksinės taurės nuliejo auką į jūrą ir pasi- 
meldė saulei, kad neįvyktų jam tokia didelė nelaimė, kuri 
priverstų jį nutraukti Europos užkariavimą anksčiau, ne- 
gu jis pasieks tolimiausią jos ribą. Pasimeldęs įmetė 
į Helespontą tą taurę, auksinį kraterą ir persišką kardą, 
vadinamą akinaku. Man sunku pasakyti, ar jis tuos daik- 
tus įmetė į jūrą kaip auką saulei, ar gailėdamasis, kad 
buvo išplakęs Helespontą ir lyg atsilygindamas jūrai ją 
apdovanojo. 

D5. Šitai atlikus, per tiltą iš Ponto pusės pradėjo eiti 
pėstininkų kariuomenė ir visi raiteliai, o kitu tiltu į Egėjo 
pusę — gurguolės ir tarnai. Visų priekyje ėjo 10 000 apsi- 
vainikavusių persų, o paskui mišri visokių tautų kariuo- 
menė. Tai tiek perėjo pirmąją dieną. Kitą dieną pirmiausia 
ėjo raiteliai ir tie, kurie ietis laikė nukreiptas žemyn; ir 
jie buvo apsivainikavę. Toliau ėjo šventieji žirgai ir šven- 
tasis vežimas, o už jų — pats Kserksas, ietininkai ir 1000 
raitelių; po to — kita kariuomenė. Kartu ir laivai nuplau- 
kė į priešingą krantą. Aš taip pat girdėjau, kad Kserksas 
persikėlė pats paskutinis. 

56. Persikėlęs į Europą, Kserksas žiūrėjo, kaip kėlėsi 
botagu varoma jo kariuomenė. Ji ėjo per tiltą 7 dienas 
ir 7 naktis be jokios pertraukos. Pasakojama, kad, Kserk- 

sui jau persikėlus į Europą, vienas iš Helesponto gyven- 
tojų šitaip pasakęs: „O Dzeusai, kam pasivertei persu ir 
pasivadinai vietoj Dzeuso Kserksu? Kam, norėdamas su- 
naikinti Heladą, vediesi į ją visus žmones? Juk tu gali tai 
padaryti ir be jų!“!8 

57. Kai visa kariuomenė perėjo ir pradėjo toliau žy- 
giuoti, atsitiko stebuklas, į kurį Kserksas visai nekreipė 
dėmesio, nors jį buvo visai lengva išaiškinti: kumelė pa- 
gimdė kiškį. Šis labai aiškus stebuklas reiškė, kad Kserk- 
sas ves į Heladą kariuomenę kuo puikiausiai ir kuo iškil- 
mingiausiai, o grįš į tą pačią vietą bėgdamas ir gelbėda- 
mas savo gyvybę. Dar būnant jam Sarduose, įvyko ir kitas 
stebuklas: mulė pagimdė muliuką su dviem lytiniais orga- 
nais — vyrišku ir moterišku: viršuje buvo vyriškas. 

58. Į abu stebuklus nekreipdamas jokio dėmesio, 
Kserksas žygiavo toliau. Su juo kartu ėjo ir visa pėstinin- 
kų kariuomenė. Laivynas išplaukė iš Helesponto ir kelia- 
vo palei krantą visai priešinga kryptimi negu sausumos 
kariuomenė, nes jis plaukė į vakarus link Sarpedono ky- 
šulio, kur jam buvo įsakyta atplaukus sustoti. O sausu- 
mos kariuomenė žygiavo į rytus per Chersonesą, po deši- 
nei palikdama Atamanto dukters Helės!? kapą, o po kai- 
rei — Kardijos polį, ir perėjo per vidurį polio, vadinamo 
Agora. Iš čia ėjo užuolanka apie vadinamąją Melanos 
įlanką ir Melanos upę, kurios vandens kariuomenei neuž- 
teko. Perėjusi tą upę — nuo jos gavo vardą ir ta įlan- 
ka,— kariuomenė pasuko į vakarus per eoliečių polį Elną, 
palei Stentoridės ežerą ir atkeliavo į Doriską. 

59. Doriskas — tai Trakijos pajūrio vietovė ir didelė 
lyguma, per kurią teka didelė Hebro upė. Toje lygumoje 
stovėjo karaliaus tvirtovė, vadinama Dorisku. Tvirtovėje 
buvo persų įgula, pastatyta Darijaus dar tada, kai jis žy- 
giavo prieš skitus. Ši vieta Kserksui pasirodė tinkama 
kariuomenei sutvarkyti ir suskaičiuoti. Tą jis čia ir pada- 
rė. Visus į Doriską atplaukusius laivus Kserkso paliepti 
jų vadai ištraukė į krantą ties Dorisku. Toje pakrantėje 
yra samotrakiečių polis Salė ir kitas polis Zonė. Pakrantė 
baigiasi garsiu Serėjo kyšuliu. Senovėje ši vietovė pri- 
klausė kikonams??. Ištraukę į šį krantą savo laivus, jūrei- 
viai gavo atsikvėpti ir pailsėti. 

60. O Kserksas tuo laiku Doriske skaičiavo savo ka- 
riuomenę. Aš negaliu tiksliai pasakyti, kiek karių pristatė 

kiekviena tauta, nes niekas to nėra pranešęs, 0 visų pės- 
tininkų buvo 1700 000 vyrųž!. Jie buvo suskaičiuoti štai 
kaip: surinkę į vieną vietą 10000 vyrų ir sugrūdę juos 
kiek tik galima į krūvą, aplinkui apibrėžė liniją. Paskui 
išvarė iš tos vietos tą 10 000 ir ties ta linija aplinkui pa- 
statė sieną tokio aukščio, jog siekė žmogui iki bambos. 
Tada į tą mūru aptvertą vietą įvarė kitus vyrus, paskui 
vėl kitus, kol šitaip buvo suskaičiuoti visi. Suskaičiavęs 
suskirstė juos pagal tautas. 

61. Zygyje dalyvavo štai kurios tautos??: pirmiausia 
persai, šitaip apsiginklavę ir apsirengę: užsidėję aukštas 
kepures iš kieto milo, vadinamas tiaromis, apsivilkę mar- 
gais chitonais su rankovėmis ir geležinių plokštelių šar- 
vais, panašiais į žuvies žvynus, apsimovę kelnes; vietoj 
paprastų skydų turėjo pintinius skydus; po jais kabojo 
strėlių dėtuvės. Persų ietys buvo trumpos, o lankai — di- 
deli; strėlės padarytos iš nendrių. Be to, prie dešinės 
šlaunies kabojo trumpas kardas, prisegtas prie diržo. 
Jiems vadovavo Kserkso žmonos Amestridės tėvas Otanas. 
Helėnai senovėje persus vadino kefėnais, o jie patys sa- 
ve —ir jų kaimynai — vadino artėjais. Kai Danajės ir 
Dzeuso sūnus Persėjas atkeliavo pas Belo sūnų Kefėją ir 
vedė jo dukterį Andromedą, jiems gimė sūnus, kurį pa- 
vadino Persu ir ten paliko, nes Ketėjas neturėjo nė vieno 
sūnaus. Nuo jo ir gyventojai buvo pavadinti persais2. 

62. Visai taip pat apsirengę bei apsiginklavę buvo ir 
medai, nes persai dėvėjo irgi mediškus drabužius. Me- 
dams vadovavo achemenidas Tigranas. Senovėje visi juos 
vadino arijais, ir tik atvykus pas juos iš Atėnų kolchietei 
Medėjai, jie pakeitė savo pavadinimą?*. Taip pasakoja 
apie save medai. Kisijai žygyje dalyvavo apsirengę visai 
taip pat kaip persai, tik vietoj tiarų dėvėjo mitras. Juos 
vedė Anatfas, Otano sūnus. Hirkanai buvo panašiai apsi- 
taisę, kaip ir persai; jiems vadovavo Megapanas, kuris 
vėliau buvo Babilono valdytoju. 

63. Asirai žygiavo ant galvų užsimovę bronzinius šal- 
mus, kažkokiu sunkiai išaiškinamu barbarišku būdu iš 
vielų nupintus. Jų skydai, ietys ir kardai buvo panašūs 
į egiptiečių. Be to, jie buvo apsiginklavę medinėmis gele- 
žimi kaustytomis lazdomis ir vilkėjo lininiais šarvais. He- 
lėnai juos vadino sirais, o barbarai — asirais. Jų vadas 
buvo Artachėjo sūnus Otaspas. 

64. Baktrai buvo apsidengę galvas kaip medai; jų 
lankai buvo nendriniai, o ietys trumpos. Sakai, skitų gen- 
tis, ant galvų turėjo stačias smailėjančias kietas milines 
kepures, dėvėjo kelnes, turėjo vietinius lankus ir kardus, 
be to, kirvius [vadinamus] sagariais. Jie buvo skitai, bet 
juos vadino amirgų sakais??, nes persai visus skitus va- 
dina sakais. Baktrams ir sakams vadovavo Histaspas, 
Kyro dukters Atosos ir Darijaus sūnus. 

65. Indai vilkėjo medvilniniais drabužiais; jų lankai 
ir strėlės buvo nendriniai, tik strėlių galai geležiniai. Si- 
taip buvo apsiginklavę. Jiems vadovauti buvo pavesta Ar- 
tabato sūnui Farnazatrui. 

66. Arijai turėjo mediškus lankus, o šiaip buvo ap- 
sirengę kaip baktrai. Jiems vadovavo Sisamnas, Hidarno 
sūnus. Partai, chorazmijai, sogdai, gandarijai ir dadikai 
buvo taip pat apsirengę, kaip ir baktrai. Jų vadai buvo: 
partų ir chorazmijų — Farnako sūnus Artabazas, sogdų — 
Artėjo sūnus Azanas, gandarijų ir dadikų — Artabano sū- 
nus Artifijas. 

67. Kaspijai vilkėjo skrandomis (ožkų kailių), turėjo 
vietinius nendrinius lankus ir akinakus. Šitaip jie buvo 
apsitaisę. Jų vadas buvo Ariomardas, Artifijo brolis. Saran- 
gai išsiskyrė iš kitų savo spalvotais drabužiais; jų apa- 
vas siekė kelius, lankai ir ietys buvo mediški. Sarangus 
vedė Megabazo sūnus Ferendatas. Paktijai dėvėjo skran- 
das, turėjo vietinius lankus ir kardus; jiems vadovavo 
Itamitro sūnus Artaintas. 

68. Utijai, mikai ir parikanijai buvo apsitaisę panašiai 
kaip paktijai. Jiems vadovavo: utijams ir mikams — Da- 
rijaus sūnus Arsamenas, parikanijams — Ojobazo sūnus 
Siromitras. 

69. Arabai buvo apsivilkę juosta perrištais ilgais ap- 
siaustais. Ant dešiniojo peties kabojo ilgi, į priešingą pu- 
sę įsitempią lankai. Etiopai buvo apsidengę liūtų ir pan- 
terų kailiais. Jų lankai buvo padaryti iš datulės palmės, 
ne trumpesni kaip 4 uolekčių, o strėlės — trumpos, nend- 
rinės; jų smaigaliai buvo ne iš geležies, o iš smailaus ir 
aštraus akmens. Tuo pačiu akmeniu jie išrėžia akmenyje 
ir antspaudus. Be to, etiopai turėjo ietis, ant kurių smai- 
galio buvo [užmautas] nusmailintas antilopės ragas, ir 
geležimi kaustytas lazdas. Eidami į kautynes, jie vieną 
pusę kūno išsitepdavo gipsu, kitą — raudonais milteliais. 


)385( 


Arabams ir etiopams, gyvenantiems anapus Egipto, vado- 
vavo Arsamas, Kyro dukters Artistonės ir Darijaus sūnus. 
Tą žmoną Darijus labiausiai iš visų savo žmonų mylėjo 
ir davė nulieti iš aukso jos statulą. Taigi už Egipto gyve- 
nančius etiopus ir arabus vedė Arsamas. 

70. Rytiniai etiopai — į karą ėjo dvi jų gentys — sto- 
vėjo greta indų. Savo išvaizda jie vieni nuo kitų beveik 
niekuo nesiskiria, nebent tik kalba ir plaukais, nes rytinių 
etiopų plaukai lygūs, o Libijos etiopų — labiausiai iš visų 
žmonių susiraitę. Iš Azijos kilę etiopai buvo apsiginklavę 
beveik taip pat, kaip ir indai, tik ant galvos turėjo užsi- 
movę arklio odą, nuluptą kartu su ausimis ir karčiais. Šal- 
mo kuodą jiems atstojo arklio karčiai, o tos arklio 
ausys stovėjo stačios, įtvirtintos. Vietoj skydo kūnui pri- 
dengti jie vartojo gervių odą. 

71. Libiai vilkėjo odiniais drabužiais; jų iečių smaiga- 
liai buvo apdeginti. Juos vedė Masagas, Oarizo sūnus. 

72. Pailagonai žygiavo ant galvų užsimovę pintinius 
šalmus; jų skydai maži, ietys trumpos. Be to, jie turėjo 
ilgas ietis ir kardus, buvo apsiavę batais iki pusės blauz- 
dų. Ligijai, matienai, mariandinai ir sirai buvo taip pat 
apsirengę, kaip ir pallagonai. Tuos sirus persai vadina 
kapadokais. Paflagonus ir matienus vedė Megasidro sū- 
nus Dotas, o mariandinus, ligijus ir sirus — Gobrijas, Da- 
rijaus ir Artistonės sūnus. 

73. Frygų apranga buvo panaši į paflagonų, beveik 
niekuo nesiskirianti. Taigi, kaip pasakoja makedonai, kol 
šie gyveno Europoje makedonų kaimynystėje, vadinosi 
brigais, o persikėlę į Aziją, pakeitė ir krašto, ir savo pa- 
vadinimą. Armėnai buvo apsirengę panašiai kaip fry- 
gai. Jie yra frygų palikuonys. Abiem šioms gentims va- 
dovavo Artochmas, vedęs Darijaus dukterį. 

74. Lydų apranga buvo labai panaši į helėnų. Seno- 
vėje jie vadinosi meonais o lydais buvo pavadinti jų 
karaliaus Ačio sūnaus Lydo vardu. Misai ant galvų tu- 
rėjo vietinius šalmus, jie vartojo mažus skydus ir ilgas 
apdegintais smaigaliais ietis. Jie kilę iš lydų ir vardą 
gavo nuo Olimpo kalno? — vadinami olimpiečiais. Li- 
biams ir misams vadovavo Artafreno sūnus Artairenas, 
tas pats, kuris kartu su Dačiu buvo įsiveržęs į Maratoną. 

75. Trakai žygiavo užsimovę ant galvų lapės kepures, 
apsivilkę chitonais ir ant viršaus apsigaubę ilgais mar- 

gais apsiaustais, avėdami apavu iki blauzdų iš elnio odos. 
Jie buvo apsiginklavę ilgomis ietimis, lengvais skydais 
ir trumpais kardais. Persikėlę į Aziją, trakai pradėjo va- 
dintis bitinais, o anksčiau, kaip jie patys sako, vadinosi 
strimoniečiais, nes gyveno prie Strimono upės. Juos iš 
gyvenamųjų vietų išstūmė teukrai ir misai. Azijos trakams 
vadovavo Artabano sūnus Basakas [...]27 

76. [Pisidai] buvo apsiginklavę mažais skydais, pa- 
darytais iš neišdirbtos jaučio odos. Kiekvienas turėjo po 
dvi likų darbo ragotines, o ant galvų — bronzinius šal- 
mus; ant tų šalmų buvo variniai jaučio ragai ir ausys, o 
viršuje — kuodas. Blauzdas jie buvo apsivynioję raudonos 
spalvos skudurais. Tų žmonių krašte yra Arėjo orakulas. 

77. Kabalijai, kitaip sakant, meonai, vadinami laso- 
nijais, buvo apsirengę taip pat, kaip ir kilikai. Apie tą ap- 
rangą papasakosiu tada, kai iš eilės prieisiu prie Kiliki- 
jos. Milijai buvo apsiginklavę trumpomis ietimis ir dėvėjo 
segėmis susegtus drabužius; kai kurie iš jų turėjo likiš- 
kus lankus; ant galvų buvo užsidėję iš odų padarytus 
šalmus. Visus juos vedė Badras, Histano sūnus. 

78. Moschai ant galvų turėjo medinius šalmus; jų 
skydai buvo maži, o iečių kotai trumpi, bet smaigaliai il- 
gi. Tibarėnai, makronai ir mosinekai buvo apsiginklavę 
taip, kaip ir moschai. Moschus ir tibarėnus vedė Ario- 
mardas, Kyro sūnaus Smerdžio dukters Parmės ir Dari- 
jaus sūnus, makronus ir mosinekus — chorazmietis Ar- 
taiktas, valdęs Sestą prie Helesponto. 

79. Marai buvo su vietiniais pintiniais šalmais; jų sky- 
dai — odiniai maži, o ietys trumpos. Kolchai ant galvų 
turėjo medinius šalmus, nedidelius skydus, padarytus iš 
neišdirbtos jaučio odos, ir trumpas ietis; be to, jie nešio- 
josi peilius. Marus ir kolchus vedė Teaspijo sūnus Faran- 
datas. Alarodijai ir saspyrai buvo taip apsiginklavę, kaip 
ir kolchai. Jiems vadovavo Siromitro sūnus Masistijas. 

80. Dalyvavusių žygyje Raudonosios jūros2š salų — to- 
se salose karalius apgyvendina iš savo vietų išgabentuo- 
sius Žmones — gyventojų drabužiai ir ginklai buvo pana- 
šūs į medų. Tiems salų gyventojams vadovavo Bagėjo 
sūnus Mardontas, kuris, vadovaudamas kariuomenei Mi- 
kalėje, po dvejų metų?? žuvo. 

81. Tokios buvo tautos, žygiavusios sausumoje ir su- 
dariusios pėstininkų kariuomenę. Tai kariuomenei vado- 

vavo tie, kuriuos aš čia paminėjau. Jie buvo karių tvar- 
kytojai, skaičiuotojai. Jie paskyrė 1000 ir 10 000 vyrų va- 
dus, o 10000 vyrų vadai savo ruožtu paskyrė šimtų ir 
dešimčių vyrų vadus. Be to, kiekviena kariuomenės dalis 
ir kiekviena tauta turėjo ir kitus vadus. 

82. Tokie buvo vadai — aš juos ir išvardijau. O šių 
vadų archontai ir visos pėstininkų kariuomenės strategai 
buvo šie: Mardonijas, Gobrijo sūnus, Tritantechmas, sū- 
nus to Artabano, kuris atkalbinėjo karalių nežygiuoti į 
Heladą, Smerdomenas, Otano sūnus (Tritantechmas ir 
Smerdomenas buvo Darijaus brolių vaikai, Kserkso pus- 
broliai), Masistas, Darijaus ir Atosos sūnus, Gergis, Ari- 
azo sūnus, ir Megabizas, Zopyro sūnus. 

83. Jie buvo visos pėstininkų kariuomenės — išskyrus 
10000 vyrų — strategai. Dešimčiai tūkstančių rinktinių 
persų vadovavo Hidarno sūnus Hidarnas. Šie persai va- 
dinami nemirtingaisiais, ir štai dėl ko: jei kuris nors pa- 
sitraukdavo ar dėl ligos, ar dėl mirties, tai į jo vietą 
[ateidavo] jau iš anksto parinktas kitas, kad visą laiką 
jų būtų nei mažiau, nei daugiau — lygiai tiek pat. Gra- 
žiausiai ir tvarkingiausiai iš visų atrodė persai; jie buvo 
taip pat narsiausi. Jų ginkluotę aš jau aprašiau. Be to, 
jie išsiskyrė iš kitų daugybe aukso. Kartu su savimi per- 
sai vežėsi karietose suguloves ir daug gražiai apsirengu- 
sių tarnų. Maistas jiems buvo gabenamas atskirai nuo 
kitų karių kupranugariais ir darbiniais gyvuliais. 

84. Raitelius sudarė šios tautos — ne visos davė rai- 
telius, o tik štai šitos: pirmiausia persai, apsiginklavę 
kaip ir jų pėstininkai, tik kai kurie turėjo ant galvos tam 
tikrus iš vario ar geležies nukaltus daiktus. 

85. Yra tokia klajoklių gentis, vadinama sagartijais. 
Tai persų gentis, beje, jų ir kalba ta pati, apsirengę pa- 
našiai kaip persai ir paktiečiai. Jie davė 8000 raitelių. 
Ginklų sagartijai nevartoja nei bronzinių, nei geležinių, 
išskyrus kardus. Kariaudami naudojasi iš diržų nupinto- 
mis kilpinėmis. Jomis pasitikėdami, jie stoja į kovą. Sa- 
gartijai kovoja šitaip: kai tik susiremia su priešais, meta 
kilpinę su kilpa, užnerta gale. Ant ko ta virvė užkrinta — 
ar ant arklio, ar ant žmogaus, — tą jie prisitraukia, ir tas, 
patekęs į tokią kilpą, žūva. Tai taip jie kovoja. Sagarti- 
jai stovėjo greta persų. 

86. Medai raiteliai buvo taip pat apsirengę, kaip ir 
pėstininkai; kisijai irgi su tokia pačia apranga. Indai 
buvo apsiginklavę panašiai kaip pėstininkai. Jie ir raiti 
jojo, ir važiavo kovos vežimais, į kuriuos buvo įkinkyti 
arkliai ir laukiniai asilai. Baktrai ir kaspijai buvo apsi- 
rengę kaip pėstininkai, libiai irgi. Jie visi važiavo kovos 
vežimais. Panašiai ir kaspijai su parikanijais vilkėjo — 
pėstininkų apranga. Arabų apranga buvo tokia pati kaip 
pėstininkų, tik jie jojo ant kupranugarių, greitų kaip 
žirgai. 

7 Tai tik šitos tautos sudarė raitelių kariuomenę. Rai- 
telių buvo 80 000, neskaitant kupranugarių ir kovos veži- 
mų. Visi kiti raiteliai buvo išrikiuoti daliniais, o arabai 
pastatyti paskutinėje vietoje. Kadangi arkliai negali pa- 
kęsti kupranugarių, tai jie ir buvo pastatyti užpakalyje, 
kad negasdintų arklių. 

88. Raitelių vadai buvo Harmamitras ir Titėjas, Dačio 
vaikai. Trečiasis vadas, Farnuchas, susirgęs pasiliko Sar- 
duose. Mat, išžygiuojant iš Sardų, jam atsitiko nelaimė: 
jojant po kojomis pasipainiojo šuo. Zirgas, iškart nepa- 
matęs šuns, pasibaidė, atsistojo piestu ir numetė Farnu- 
chą ant žemės. Tas nukritęs pradėjo spjaudyti kraujais, 
ir liga perėjo į džiovą. Su žirgu tarnai pasielgė taip, kaip 
buvo liepęs vadas: nuvedė į tą vietą, kur jis buvo nume- 
tęs savo šeimininką ir nupjovė jam per kelius kojas. Štai 
todėl Farnuchas negalėjo vadovauti raiteliams. 

89. Trijerų buvo 1207. Jas davė šios tautos: finikie- 
čiai kartu su Palestinos sirais — 300. Tų karių apranga 
buvo štai kokia: ant galvų turėjo šalmus, beveik visai 
tokius kaip helėnų; vilkėjo lininiais šarvais; buvo apsi- 
ginklavę skydais, neapkaustytais geležiniu ratlankiu, ir 
ilgomis ietimis. Tie finikiečiai, kaip jie patys pasakoja, 
senovėje gyveno prie Raudonosios jūros, o iš ten išsikėlę 
įsikūrė Sirijos pajūryje. Tas Sirijos kraštas ir visa juosta 
iki Egipto vadinasi Palestina. Egiptiečiai davė 200 laivų. 
Ant galvų jie turėjo pintinius šalmus; skydai buvo labai 
gaubti, plačiai apkraštuoti geležimi. Jų ietys buvo pri- 
taikytos jūrų kautynėms, taip pat dideli kirviai. Dauguma 
jų turėjo šarvus ir didelius peilius. Tai šitaip jie buvo 
apsiginklavę. 

90. Kipriečiai davė 150 laivų. Jų apranga buvo tokia: 
karaliai buvo apsivynioję galvas mitromis, o kiti kariai — 

apsivilkę chitonais. Šiaip buvo apsirengę kaip helėnai. 
Kipriečių yra tokios gentys: vienos kilusios iš Salamino 
ir Atėnų, kitos — iš Arkadijos, dar kitos — iš Kitno??, dar 
kitos — iš Finikijos, o dar kitos — iš Etiopijos — taip aiš- 
kina patys kipriečiai. 

91. Kilikai davė 100 laivų. Sie ant galvų turėjo vieti- 
nius šalmus, vietoj įprastų skydų nešiojosi skydus iš ne- 
išdirbtos jaučio odos ir vilkėjo vilnoniais chitonais. Kiek- 
vienas iš jų turėjo po dvi ilgas ietis ir po kardą, labai 
panašų į egiptiečių peilius. Senovėje kilikai vadinosi hi- 
parchėjais, o valdant finikiečio Agenoro sūnui Kilikui, bu- 
vo pavadinti kilikais. Pamfilai davė 30 laivų; jų apranga 
helėniška. Pamtilai kilę iš tų, kurie, grįždami iš Trojos, 
pakeliui išsisklaidė. (Trojoje jiems vadovavo Amiilochas 
ir Kalchantas.)*! 

92. Likai davė :50 laivų. Jie nešiojo ir krūtinės, ir 
blauzdų šarvus, jų lankai buvo iš kizilo medžio, strėlės — 
nendrinės ir be plunksnų, ietys — ilgos. Ant pečių buvo 
užsimetę ožkų kailius, ant galvų nešiojo veltines kepures, 
aplinkui papuoštas plunksnomis, be to, turėjo trumpus 
kardus ir pjautuvus. Likai kilę iš Kretos ir anksčiau va- 
dinosi termilais, bet, atėniečio Pandiono sūnui Likui val- 
dant, buvo pavadinti likais*?. 

93. Azijos dorėnai davė 30 laivų. Jie vilkėjo helėniška 
apranga ir buvo kilę iš Peloponeso. Karai davė 70 laivų. 
Jie buvo apsirengę kaip ir helėnai, tik dar turėjo kardus ir 
pjautuvus. Kaip jie vadinosi senovėje, buvau sakęs anks- 
tesniuose pasakojimuose“s. 

94. Jonėnai pristatė 100 laivų. Jų apranga helėniška. 
Kol jonėnai gyveno Peloponese, dabar vadinamojoje Acha- 
joje, prieš atvykstant į Peloponesą Danajui ir Ksutui?“, 
vadinosi pelazgais egialiečiais; valdant Ksuto sūnui Jonui, 
buvo pavadinti jonėnais. 

95. Salų gyventojai davė 17 laivų. Jų apranga helėniš- 
ka. Ir jie senovėje buvo pelazgai. Jonėnais buvo pavadinti 
vėliau dėl tos pačios priežasties, kaip ir dvylikos polių 
jonėnai, kilę iš Atėnų. Eoliečiai davė 60 laivų. Ir jie 
buvo helėniškai apsirengę, o senovėje, sako helėnai, eo- 
liečiai vadinosi pelazgais. Helesponto gyventojai, išskyrus 
abidiečius, kuriems karalius buvo įsakęs likti namie ir 
saugoti tiltus,— visi kiti iš Ponto žygiavę vyrai davė 100 

laivų. Ir jų apranga helėniška. Jie yra jonėnų ir dorėnų 
išeiviai. 

96. Karius visiems tiems laivams davė persai, medai 
ir sakai. Geriausiai iš visų plaukė finikiečių laivai, o iš 
jų geriausi buvo sidoniečių laivai. Tiek jūreiviai, tiek lai- 
vų kariai turėjo dar ir savo vietinius vadus. Išvardyda- 
mas gentis, jų nepaminėjau, nes pasakojimui nėra reika- 
lingi, mat tie atskirų genčių vadai net nėra verti būti 
paminėti, be to, kiek buvo kiekvienos genties polių, tiek 
buvo ir vadų. Pagaliau jie dalyvavo žygyje ne kaip stra- 
tegai, o kaip paprasti kariai. Tuos strategus, kurie savo 
rankose turėjo visą valdžią, taip pat vadovavo tautoms 
ir buvo persai, aš jau paminėjau. 

97. Laivynui vadovavo šie: Darijaus sūnus Ariabignas, 

Aspatino sūnus Preksaspas, Megabato sūnus Megabazas, 
Darijaus sūnus Achemenas. Jonėnų ir karų daliniams va- 
dovavo Gobrijo dukters ir Darijaus sūnus Ariabignas. 
Egiptiečius vedė Achemenas, Kserkso brolis. Visam kitam 
laivynui vadovavo kiti du strategai. Trisdešimtirklių ir 
penkiasdešimtirklių laivų, katerių ir didelių laivų arkliams 
gabenti buvo kone 300095. 
„ 98. Iš laivyne plaukusiųjų — po strategų — žymiausi 
buvo šie žmonės: sidonietis Tetramnestas, Aniso sūnus, 
tyrietis Matenas, Siromo sūnus, aradietis Merbalas, Ag- 
balo sūnus, kilikas Sienesis, Oromedonto sūnus, likas Ki- 
berniskas, Kosiko sūnus, kipriečiai Gorgas, Chersio sū- 
nus, Timonaktas, Timagoro sūnus, ir karai Histijėjas, Tim- 
no sūnus, Pigretas, Hiseldomo sūnus, ir Damasitimas, 
Kandaulo sūnus. 

99. Aš nematau reikalo minėti visų kitų padalinių va- 
dų, bet paminėsiu Artemisiją““, kuria ypač gėriuosi, nes, 
būdama moteris, ji žygiavo į Heladą. Vyrui mirus, ji 
tapo tirone ir, turėdama paauglį sūnų, savo noru išėjo į 
karą — buvo tvirtos valios ir narsi. Ji vadinosi Artemisi- 
ja, Ligdamido duktė, iš tėvo pusės halikarnasietė, o iš 
motinos — kretietė. Ji vadovavo halikarnasiečiams, kojie- 
čiams, nisyriečiams ir kalidniečiams ir pristatė penkis 
laivus. Jos laivai po sidoniečių buvo patys geriausi vi- 
same laivyne. Iš visų sąjungininkų ji teikė karaliui ge- 
riausius patarimus. Visus jos valdomų polių gyventojus 
laikau dorėnais: halikarnasiečius — trezeniečiais, o kitus — 
epidauriečiais. 

100. Kai kariuomenė buvo suskaičiuota ir sutvarkyta, 
Kserksas panoro ją apvažiuoti ir apžiūrėti. Taip jis ir pa- 
darė: sų kovos vežimu važiavo palei visą kariuomenę ir 
ties kiekviena tauta teiravosi, kaip ji vadinasi, o raštinin- 
kai čia pat viską užrašinėjo. Taip jis darė, kol apvažiavo 
nuo vieno krašto iki kito ir pėstininkus, ir raitelius. Paskui 
buvo nuleisti į jūrą visi laivai, o Kserksas, išlipęs iš ve- 
žimo ir įlipęs į vieną sidoniečių laivą, atsisėdo ten po 
auksiniu baldakimu ir plaukė palei visų laivų pirmagalius, 
klausinėdamas ties kiekvienu laivu to paties, ko klausė, 
apžiūrinėdamas pėstininkų kariuomenę, ir viską liepė už- 
rašinėti. Laivų vadai buvo įsakę laivams maždaug 4 plet- 
rus nuplaukti nuo kranto ir, išsirikiavus į vieną liniją, 
nuleisti inkarus, atsukus laivų pirmagalius į sausumą. 
Visi laivų kariai buvo laivuose su pilna kovos apranga. 
O Kserksas, plaukdamas tarp tų išrikiuotų laivų ir kranto, 
apžiūrinėjo. 

101. Apžiūrėjęs laivyną ir išlipęs iš laivo, Kserksas pa- 
sišaukė su juo į Heladą žygiavusį Aristono sūnų Dema- 
ratą ir pasišaukęs šitaip paklausė: „„Demaratai, dabar aš 
noriu tavęs paklausti vieno mane dominančio dalyko. Tu 
esi helėnas ir, kaip pats sakai, taip pat kiti helėnai, su ku- 
riais kalbėjau, tvirtina, esi iš nemažo ir nesilpno Hela- 
dos polio. Taigi dabar man pasakyk,- ar helėnai stos prieš 
mane ir išdrįs pakelti ranką? Mano nuomone, net jeigu 
susirinktų visi helėnai ir visi kiti vakaruose gyvenantys 
žmonės, net ir tada jie negalėtų atsilaikyti prieš mano 
spaudimą, nes jie nėra susivieniję. Tačiau norėčiau iš ta- 
vęs išgirsti, ką apie juos manai.“ Taip jis užklausė, o šis 
atsakydamas tarė: „Karaliau, ar tau galiu sakyti teisybę, 
ar tik tai, kas tau malonu?“ Karalius liepė sakyti teisybę 
pridurdamas, kad ir paskui jam būsiąs jis ne mažiau ma- 
lonus, negu iki šiol. 

102. Tai išgirdęs, Demaratas šitaip pasakė: „Karaliau, 
kadangi man liepi sakyti tik teisybę, tai aš pasakysiu taip, 
kad vėliau negalėtum manęs apkaltinti melavus. Neturtas 
Heladoje yra nuo amžių, o šaunumą išugdė įgimta išmin- 
tis ir griežti įstatymai. Šaunumu Helada gelbstisi ir nuo 
neturto, ir nuo vergijos. Aš giriu visus helėnus, gyvenan- 
čius dorėnų žemėse, nors kalbėsiu ne apie visus, o tik 
apie lakedemoniečius. Pirma, negali būti nė kalbos, kad 
jie kada nors priimtų tavo pasiūlymus kaip ketinimą pa- 

vergti Heladą. Paskui jie stos su tavimi į kovą net ir to- 
kiu atveju, jei visi kiti helėnai pereitų į tavo pusę. Ne- 
klausk nei kiek yra [lakedemoniečių], nei kiek jų galėtų 
tai padaryti. Mat jeigu išžygiuos jų tūkstantis, tai lygiai 

taip pat su tavimi kovos, kaip tuo atveju, jei jų būtų dau- 
giau arba mažiau“. 

103. Tai išklausęs, Kserksas nusijuokė ir tarė: „De- 
maratai, ką tu sakai? Argi 1000 vyrų galės kovoti su 
tokia didele kariuomene? Na, atsakyk man, juk tu sa- 
kaisi buvęs jų karaliumi: ar norėtum čia pat tuojau kovoti 
su 10 vyrų? Jeigu ta jūsų valstybė iš tikrųjų yra tokia 
kaip sakai, tai tu, jų karalius, pagal jūsų įstatymus tu- 
rėtum stoti į kovą su dvigubu skaičiumi priešų. Taigi jei- 
gu kiekvienas iš jų gali atstoti 10 mano karių, tai tu 
turėtum atstoti 20 vyrų. Tik tada patikėsiu tuo, ką sakai. 
Bet jeigu jie yra tokio didumo ir narsumo, kaip tu ir tie 
helėnai, su kuriais bendravau, ir jūs, tokie būdami, taip 
didžiuojatės, tai žiūrėk, kad šitie tavo pasakyti žodžiai ne- 
būtų tik tuščias gyrimasis. Pagalvok savo sveiku protu, 
kaip 1000, 10 000 ar 50 000 vyrų, visi būdami lygiai lais- 
vi ir vieno Žmogaus nevaldomi, galėtų atsilaikyti prieš 
tokią didelę kariuomenę? Nes jeigu tų [lakedemoniečių) 
yra 5000, tai prieš kiekvieną mes pastatome daugiau kaip 
1000 vyrų. Žinoma, jeigu juos valdytų vienas žmogus 
kaip pas mus, jie galėtų pasidaryti narsesni, negu yra iš 
prigimties, ir, botagu varomi, eitų prieš gausesnį priešą, 
nors jų būtų ir mažiau. Bet, būdami laisvi, jie nieko to- 
kio negalėtų padaryti. Aš manau, kad net ir tada, kai he- 
lėnai savo skaičiumi susilygintų, vargu ar galėtų kovoti 
su vienais persais. Visa tai, ką tu sakai, yra pas mus, 
nors, tiesą sakant, gana retai pasitaiko. Aš turiu tokių 
persų ietininkų, kurie pasirengę stoti į kovą prieš tris he- 
lėnus. Tu to nežinai, todėl kalbi niekus.“ 

104. Į tai Demaratas atsakė: „(O karaliau, aš žinojau, 
kad, sakydamas teisybę, tau neįjtiksiu. Bet kadangi man 
liepei sakyti tiesą, tai ir papasakojau apie spartiečių bū- 
dą. Juk pats gerai žinai, ką aš dabar jaučiu [spartie- 
čiams], kurie, atėmę iš manęs paveldėtą karaliaus valdžią 
ir garbę, padarė mane tremtiniu ir žmogumi be tėvynės. 
O tavo tėvas, priėmęs mane, suteikė ir prieglobstį, ir pra- 
gyvenimą. Protingas žmogus neturėtų atstumti rodomo 
palankumo, priešingai — turėtų dar labiau branginti. Aš 

nesigiriu galįs kovoti nei su dešimčia, nei su dviem vy- 
rais, o savo valia nė į dvikovą nestočiau. Bet jeigu būtinai 
reikėtų arba jeigu tikėčiausi už pergalę didelio apdova- 
nojimo, tai mielai norėčiau kovoti su vienu iš tų vyrų, 
kurie, kaip tu tvirtini, atstoją tris helėnus. Taip ir lake- 
demoniečiai, pavieniui kovodami, niekam nenusileidžia 
narsumu, o kartu kaudamiesi pralenkia narsumu visus 
kitus. Mat, būdami laisvi, jie yra ir ne visai laisvi — jie 
turi valdovą įstatymą, kurio bijo labiau negu tavo valdi- 
niai tavęs. Todėl jie daro visa, kas tik pagal jį privalu, 
o pagal jį visada tas pat privalu — nebėgti iš kautynių 
lauko nuo gausesnio priešo, likti rikiuotėje ir arba nuga- 
lėti, arba žūti. Jeigu manai, kad aš, taip kalbėdamas, nie- 
kus pasakoju, tai esu pasirengęs ateity visa kita nutylėti, 
bet dabar tu mane privertei kalbėti. Tačiau visur tebū- 
nie, karaliau, tavo valia.“ 

105. Taip šis atsakė. Kserksas pradėjo juokauti, nė 
kiek neužpyko ir maloniai atleido Demaratą. Po šito pasi- 
kalbėjimo jis paskyrė Doriso valdytoju Megadosto sūnų 
Maskamą, atstatęs Darijaus paskirtąjį, ir išžygiavo su ka- 
riuomene per Trakiją į Heladą. 

106. Valdytoju paskirtasis Maskamas buvo vienintelis 
žmogus, kuriam Kserksas kasmet siųsdavo dovanų kaip 
geriausiam valdytojui, pralenkiančiam dorybėmis visus ki- 
tus tiek Darijaus, tiek jo paties paskirtuosius. Panašiai 
ir Kserkso sūnus Artakserksas siųsdavo dovanas Maska- 
mo palikuonims. Dar prieš šį žygį Trakijoje ir Helespon- 
te visur buvo paskirti valdytojai. Po šito žygio visi jie, 
išskyrus Doriske esantįjį, helėnų buvo išvyti iš Trakijos 
ir Helesponto. O Dorisko valdytojo Maskamo dar niekam 
iki šiol nepavyko išstumti, nors daug kas mėgino. Dėl to 
persų karaliai jam ir šiandien tebesiunčia dovanas. 

107. Nė vieno iš tų helėnų išvytųjų [valdytojų] Kserk- 
sas nelaikė narsiu vyru, išskyrus Ejonos? valdytoją Bogą. 
Karalius jį visada girdavo ir labai gerbė jo sūnus, pasili- 
kusius Persijoje. Ir iš tikrųjų Bogas buvo vertas pagyri- 
mo, nes, būdamas apgultas atėniečių, vadovaujamų Milti- 
ado sūnaus Kimono, ir turėdamas galimybę susitarti su 
priešu ir grįžti į Aziją, nesutiko to padaryti, kad neatro- 
paskutiniųjų. Pagaliau kai jau tvirtovėje visiškai pritrūko 
maisto, sukrovęs didelį laužą, nužudė savo vaikus, žmo- 

ną, suguloves ir tarnus, paskui visus sumetė į ugnį. Po 
to visą mieste buvusį auksą ir sidabrą išbėrė nuo tvirto- 
vės sienų į Strimono upę. Tai padaręs, pats įšoko į ugnį. 
Todėl visai teisingai jis dar ir šiandien persų yra ger- 
biamas. 

108. Iš Dorisko Kserksas išžygiavo į Heladą, versda- 
mas visas pakeliui pasitaikančias tautas žygiuoti su juo 
kartu. Kaip jau sakiau?š, visas kraštas iki Tesalijos buvo 
pavergtas ir davė karaliui duoklę — jį pavergė pirmiau- 
sia Megabazas, o paskui Mardonijas. Žygiuodamas iš Do- 
risko, Kserksas pirmiausia praėjo samotrakiečių tvirto- 
ves — jų paskutinė vietovė vakaruose vadinama Mesam- 
brija. Salia jos yra tasiečių polis Strimė. Tarp jų teka Liso 
upės?, kurios vandens tada pritrūko geriant persų ka- 
riuomenei. Seniau šis kraštas vadinosi Galaikė, o dabar — 
Briantikė. Tačiau, teisybę sakant, ir ši sritis priklausė ki- 
konams. 

109. Perėjęs išdžiūvusią Liso upės vagą, Kserksas žy- 
giavo per šiuos helėnų polius: Maroniją, Dikėją, Abderą. 
Taip pat pražygiavo ir pro šiuos garsius ežerus: tarp Ma- 
ronijos ir Strimės — pro Ismaridės ežerą, ties Dikėja — 
pro Bistonidės ežerą, į kurį įteka dvi upės — Trauas ir 
Kompsatas. Prie Abdero jis nepriėjo jokio didesnio ežero, 
tik persikėlė per Nesto upę, tekančią į jūrą. Perėjusi šitas 
tasiečių žemes, kariuomenė patraukė per kai kuriuos že- 
myno polius. Viename iš jų yra ežeras, maždaug 30 sta- 
dijų perimetro, labai žuvingas ir druskingas. Šį ežerą nu- 
sausino vien tik gerdami gurguolių gyvuliai. Tas polis 
vadinasi Pistyras. 

110. Tai tokie buvo helėnų pajūrio poliai, kuriuos žy- 
giuodama kariuomenė paliko kairėje. Taip pat perėjo per 
kraštą šių trakų genčių: petų, kikonų, bistonų, sapėjų, 
dersėjų, edonų, satrų. Iš jų tie, kurie gyveno pajūryje, 
sekė paskui Kserksą laivais, o kiti mano suminėtieji, gy- 
venę toliau nuo jūros, išskyrus satrus, buvo priversti Žy- 
giuoti pėsčiomis. 

111. Satrai, kiek man žinoma, iki šiol dar niekieno nė- 
ra buvę užkariauti — ir mano laikais jie tebėra laisvi — 
tik jie vieni iš visų trakų. Mat gyvena aukštuose kalnuo- 
se, apaugusiuose įvairiausiais miškais ir apdengtuose snie- 
gu. Be to, jie labai karingi. Satrai turi Dioniso orakulą“? 
Tas orakulas yra Jabai aukštuose kalnuose, Jo šventikai 

yra besai (iš satrų giminės). Orakulo ištarmes duoda pra- 
našė, kaip ir Deliuose. Šiaip [šiame krašte| nieko ypa- 
tingo nėra. 

112. Perėjęs tą kraštą, Kserksas praėjo pro pierų*! tvir- 
toves. Jų viena vadinasi Fagretas, antra — Pergamas. 
Kserkso kelias ėjo visai palei pačias tas vietoves, o dešinėje 
liko didelis ir aukštas Pangėjo kalnas, kuriame yra auk- 
so ir sidabro kasyklos, priklausančios pierams, odoman- 
tams ir daugiausia — satrams. 

113. Praėjęs peonų, doberų ir peoplų*2 kraštą į šiaurę 
nuo Pangėjo kalno, Kserksas žygiavo į vakarus, kol pri- 
ėjo Strimono upę ir Ejono polį, kurį tada dar būdamas 
gyvas valdė Bogas, apie kurį anksčiau šiek tiek papasa- 
kojau. Sritis aplink Pangėjo kalną vadinasi Filidė; ji tę- 
siasi į vakarus iki Angito upės, įtekančios į Strimoną, o 
pietuose siekia patį Strimoną, kuriam tada magai paau- 
kojo*? baltus žirgus, juos nužudydami. 

114. Sudėję upei tokias ir kitokias permaldavimo au- 
kas, [persai] perėjo ties Eneahodais* edonų žemėje iš 
anksto pastatytais tiltais Strimono upę. Sužinoję, kad ta 
vieta vadinasi Eneahodai, persai čia užkasė į žemę gyvus 
vietinius devynis jaunikaičius ir devynias merginas. Už- 
kasti gyvus Žmones yra persų paprotys. Panašiai girdė- 
jau, kad ir Kserkso žmona Amestridė įsakė užkasti septy- 
nis aukštos kilmės persų jaunuolius kaip padėką požemių 
dievybei už tai, kad leido jai sulaukti žilos senatvės. 

115. Žygiuodama tolyn už Strimono, kariuomenė pa- 
suko į vakarus pajūrin ir čia praėjo pro helėnų polį Ar- 
gilą. Ir ši, ir tolyn besitęsianti į žemyną sritis vadinasi 
Bisaltija. Toliau Kserksas su kariuomene ėjo per vadina- 
mąją Silėjo lygumą, palikdamas kairėje įlanką, prie ku- 
rios yra Posidėja, perėjo Helados polį Stagirą ir atėjo į 
Akantą kartu vesdamasis ir visas tautas — tiek tas, ku- 
rios gyvena aplink Pangėjo kalną, tiek tas, kurias anks- 
čiau minėjau — pajūryje gyvenančias su laivais, o toliau 
nuo jūros — pėsčiomis. 

116. To kelio, kuriuo žygiavo Kserksas į Akantą, akan- 
tiečiai nesunaikina ir neužsėja iki šios dienos, nes di- 
džiai gerbia. Atėjęs į Akantą, Kserksas jo gyventojus pa- 
skelbė savo viešintojais, apdovanojo mediškais drabužiais 
ir labai išgyrė, nes matė, kad jie noriai eina į karą, ir 
sužinojo, kad jie labai pasitarnavo kasant perkasą. 

117. Kserksui tebesant Akante, susirgęs mirė perkaso 
kasimui vadovavęs Artachėjas, Kserkso labai gerbiamas 
žmogus iš achemenidų giminės. Jis buvo aukščiausio ūgio 
(iki penkių karališkųjų uolekčių jam tetrūko keturių pirš- 
tų) ir labai stipraus balso persas. Artachėjo mirtis be 
galo nuliūdino Kserksą. Dėl to jis įsakė Artachėją kuo 
puikiausiai palaidoti, o kapą jam pylė visa kariuomenė. 
Artachėjui akantiečiai, orakulo paraginti, aukojo kaip he- 
rojui, minėdami jo vardą. 

118. Jo mirtis Kserksą labai sujaudino. O tuo helėnus, 
kurie priėmė ir pavaišino persų kariuomenę ir Kserksą, iš- 
tiko toks didelis nepriteklius, kad net turėjo palikti sa- 
vo namus. Antai tasiečiai, priėmę ir pavaišinę Kserkso ka- 
riuomenę savo žemyno polių vardu, kaip pranešė paskir- 
tas rūpintis vaišėmis Orgėjo sūnus Antipatras, vienas 
garbingiausių piliečių, vaišėms išleido 400 talentų si- 
dabro. 

119. Tokias dideles sąskaitas nurodė ir kitų polių vai- 
šių prižiūrėtojai. Mat tos vaišės buvo užsakomos gerokai 
iš anksto ir ruošiamos labai kruopščiai: kai tik šaukliai 
paskelbdavo, kad kariuomenė jau artinasi, piliečiai tuojau 
pasidalydavo polio grūdų atsargas ir ilgus mėnesius iš jų 
maldavo kvietinius ir miežinius miltus. Kariuomenei vai- 
šinti taip pat paskirdavo parinkę geriausius ir brangiau- 
sius gyvulius; vandens ir sausumos paukščius penėdavo 
garduose ir tvenkiniuose. Be to, gamindavo iš aukso ir 
sidabro taures, kraterus ir visus kitus reikalingus stalo 
reikmenis. Visa tai buvo ruošiama tik karaliui ir jo sta- 
labendriams vaišinti, o visai kariuomenei buvo duodamas 
tik paprastas valgis. Kur tik kariuomenė atvykdavo, ten 
stovėdavo paruošta palapinė pačiam Kserksui apsistoti, o 
visa kariuomenė ilsėdavosi po plynu dangumi. Kai atei- 
davo pietų laikas, šeimininkai turėdavo daug vargo, o 
prisisotinę svečiai čia pat praleisdavo naktį ir rytojaus 
dieną; išardę palapinę ir pasiėmę visus daiktus, išvykdavo 
nieko nepalikdami, viską išsinešdami. 

120. Tada visai teisingai pasakė abderietis Megakre- 
ontas, kuris patarė visiems abderiečiams — vyrams ir mo- 
terims — eiti į savo šventoves ir susėdus prašyti dievų 
ateity juos saugoti nuo pusės galimų nelaimių ir didžiai 
dėkoti jiems už išgelbėjimą nuo praėjusių nelaimių, tai yra 
už tai, kad karalius Kserksas nėra pratęs valgyti du kar- 

tus per dieną, nes jeigu būtų buvę abderiečiams įsakyta 
ruošti ir tokius pačius pusryčius, kokius jie ruošė pietus, 
tai jiems būtų reikėję arba visai nelaukti atžygiuojant 
Kserkso ir bėgti, arba likti ir būti baisiausiai nualintiems. 

121. Vis dėlto helėnai, kad ir baisiausius sunkumus 
kesdami, vykdė karaliaus valią. Tuo tarpu Kserksas išlei- 
do iš Akanto laivyną, įsakė vadams plaukti į Termę ir 
ten jo palaukti. O Termė, yra [miestas] Termės įlankoje; 
jo vardu ir šita įlanka pavadinta“. Tai buvo, kaip sklido 
girdai, trumpiausias kelias. Iš Dorisko į Akantą kariuome- 
nė žygiavo štai kokia tvarka: visą pėstininkų kariuomenę 
Kserksas padalijo į tris dalis. Vienai iš jų įsakė žygiuoti 
pajūriu kartu su laivynu — jai vadovavo Mardonijas ir 
Masistas. Kita dalis ėjo žemyno keliais, toliau nuo jūros, — 
ją vedė Tritantechmas ir Gergis, o trečioji dalis, su ku- 
ria vyko ir pats Kserksas, žygiavo tarp anų dviejų — jos 
strategai buvo Smerdomenas ir Megabizas. 

122. Taigi Kserkso pasiųstasis laivynas perplaukė Ato- 
no kalne iškastą perkasą, išeinantį į įlanką, prie kurios sto- 
vi Asos, Piloro, Singos ir Sartės poliai. Pririnkęs kariuo- 
menei šių polių vyrų, jis išplaukė iš čia į Termės įlanką, 
apiplaukdamas Ampelo kyšulį Toronės žemėje ir pereida- 
mas šiuos helėnų polius: Toronę, Galepsą, Sermilę, Me- 
kiberną, Olintą. Ir iš jų buvo imami laivai ir kariai. Ši 
sritis vadinasi Sitonija*?. 

123. Nuo Ampelo kyšulio Kserkso laivynas patraukė 
tiesiai į Kanastrėjo kyšulį. Tai labiausiai išsikišusi į jūrą 
Palėnės dalis*7. Čia ėmė laivus ir karius iš Potidėjos, 
Afičio, Neapolio, Egės, Terambo, Skionės, Mendės ir Sa- 
nės. Tai tokie yra [poliai] dabartinėje Palėnėje, anksčiau 
vadintoje Flegra. Praplaukęs ir šį kraštą, laivynas vyko į 
paskirtąją vietą, imdamas kariuomenę ir iš polių, esančių 
greta Palėnės netoli Termės įlankos. Jų vardai tokie: Li- 
paksas, Kombrija, Lisas, Gigonas, Kampsa, Smila, Enija. 
Ta šalis dar ir šiandien vadinama Krosėja. Iš Enijos, 
kurią paskiausiai paminėjau, laivynas plaukė į pačią Ter- 
mės įlanką ir į Migdonijos** žemę, kol pasiekė jam skirtą- 
ją Termę ir Sindo bei. Chalestrės polius prie Aksijo upės“? 
Ta upė sudaro ribą tarp Migdonijos ir Botijos, kur siau- 
roje pajūrio juostoje yra Ichnų ir Pelos poliai. 

124. Laivynas, laukdamas karaliaus, stovyklavo prie 
Aksijo upės šalia Termės ir tų polių, kurie yra tarp upės 

ir Termės, o Kserksas ir sausumos kariuomenė, išėję iš 
Akanto, žygiavo keliu tiesiai į Termę. Tas kelias ėjo per 
peonų ir krestoniečių kraštą palei Chidoro upę, kuri, iš- 
tekėjusi iš krestoniečių šalies, srūva per Migdonijos kraš- 
tą ir įteka į jūrą šalia pelkių, esančių prie Aksijo upės. 

125. Zygiuojant tuo keliu, liūtai užpuolė maistą ne- 
šančius kupranugarius. Išėję iš savo įprastų vietų ir kla- 
jodami naktimis, jie šiaip, nieko nelietė — nei gyvulio, nei 
žmogaus, o puldinėjo tik kupranugarius. Man keista, kodėl 
jie taip darė: kas vertė liūtus susilaikyti nuo kitų gyvulių 
ir pulti tik kupranugarius, kurių jie anksčiau visai nebuvo 
matę ir mėginę? 

126. Tose vietose yra daug liūtų ir laukinių jaučių, 
kurių nepaprastai didelius ragus veža į Heladą kaip pre- 
kę. Srities, kurioje gyvena liūtai, riba yra per Abderą 
tekanti Nesto upė ir per Akarnaniją tekantis Achelas: nei 
toliau į rytus nuo Nesto upės eidamas į Europą, nei į va- 
karus esančioje žemyno dalyje nepamatysi liūto, o tik 
tarp šių dviejų upių. 

127. Atvykęs į Termę, Kserksas leido kariuomenei sto- 
vyklauti. Stovyklai kariuomenė užėmė tokią ilgą pajūrio 
juostą, kad nutįso nuo Termės polio, ir Migdonijos iki 
Lydijo ir Haliakmono“? upių, kurios, susiliejusios į vieną, 
sudaro ribą tarp Botijos ir Makedonijos. Tai tokiose vie- 
tose stovyklavo barbarai, o iš anksčiau minėtų upių tik 
vienas Chidoras, tekąs iš Krestono šalies, buvo nepakan- 
kamas kariuomenei pagirdyti, nes pritrūko vandens. 

128. Matydamas iš Termės Tesalijos kalnus, Olimpą 
ir Osą, labai didelius ir aukštus, ir sužinojęs, kad tarp jų 
yra siauras slėnis, o per jį teka Penijo upė, be to, išgir- 
dęs, kad ten yra kelias į Tesaliją, Kserksas panoro nu- 
plaukti ir pats pamatyti Penijo žiotis, nes ketino keliauti 
viršutiniu keliu per aukštutinę Makedoniją, per Gono polį 
pas perebus?!. Mat jam tvirtino, kad ten esąs saugiausias 
kelias. Kaip norėjo, taip ir padarė. Įlipęs į sidoniečių lai- 
vą, į kurį visada sėsdavo, kai tik ką nors panašaus norė- 
davo daryti, jis davė ženklą visam laivynui išplaukti, o 
vietoje paliko pėstininkų kariuomenę. Atplaukęs ir apžiū- 
rėjęs Penijo žiotis, Kserksas labai stebėjosi, ir, pasišau- 
kęs savo kelio vadovus, paklausė, ar negalima būtų tą 
upę nukreipti kita vaga tekėti į jūrą. 

129. Pasakojama, kad kitados Tesalija buvusi ežeras, 
nes iš visų pusių ją juosia labai aukšti kalnai. Mat į ry- 
tus ją uždaro Pelijo ir Osos kalnai, apačioje abu suaugę 
į vieną kalną, į šiaurę — Olimpas, į vakarus — Pindas, į 
pietus — Otrio kalnas. Tesalija ir yra įdubimas tarp tų 
minėtųjų kalnų. Iš daugybės upių, tekančių į Tesaliją, žy- 
miausios yra šios penkios: Penijas, Apidanas, Onochonas, 
Enipėjas ir Pamisas. Visos tos upės teka iš kalnų, aplin- 
kui supančių Tesaliją, subėga į lygumą dar savo vardais 
vadindamosi, o čia, sujungusios savo vandenis į vieną upę, 
per vieną tarpeklį —ir tai labai siaurą — įteka į jūrą. 
Susiliejus toms upėms į vieną, Penijas nustelbia visas ki- 
tas ir paverčia jas bevardėmis. Pasakojama, kad senovėje, 
kai dar nebuvo to tarpeklio ir išėjimo į jūrą, visos tos 
upės, be to, dar ir Bebeidės ežeras, neturėjusios savo da- 
bartinių vardų, bet jau tekėjusios taip, kaip dabar, ir pa- 
vertusios visą Tesaliją jūra. Patys tesalai tvirtina, kad 
Poseidonas padaręs tą tarpeklį, kuriuo teka Penijas. Tai 
visai panašu į tiesą, nes kiekvienas, kas tiki, kad Posei- 
donas purto žemę ir kad per žemės drebėjimą pasidarę 
plyšiai yra jo darbas, šitą tarpeklį pamatęs, pasakys, jog 
jį padarė Poseidonas. Mat tas plyšys tarp kalnų, mano 
nuomone, yra žemės drebėjimo padarinys. 

130. Kserksui paklausus, ar Penijas negalėtų turėti 
kito išėjimo į jūrą, kelio vadovai, būdami su padėtimi ge- 
rai susipažinę, atsakė: „Karaliau, toji upė neturi kito išė- 
jimo į jūrą, kaip tik šitą, nes Tesalija iš visų pusių ap- 
suptą kalnų vainiku.“ Kserksas, sako, į tai atsakęs: „Iš- 
mintingi vyrai tie tesalai. Jau iš anksto jie nuo to ap- 
sisaugojo, pakeisdami savo nusistatymą ir kitų priežasčių 
verčiami, taip pat dėl to, kad suprato, jog jų šalis yra 
lengvai paimama ir užkariaujama. Juk užtektų tik šią 
upę pylimu išvesti iš to tarpeklio, nukreipus ją iš tos va- 
gos, kuria ji dabar teka, ir paleisti į jų šalį, kaip tuoj už- 
tvintų visa anapus kalnų esanti Tesalija.“ Taip jis pa- 
sakė, turėdamas galvoje Aleuo“? palikuonis, nes jie, būda- 
mi tesalai, pirmieji iš visų helėnų pasidavė karaliui. Mat 
Kserksas manė, kad jie pasiūlė jam sąjungą visų tesalų 
vardu. Tai pasakęs ir apžiūrėjęs, jis nuplaukė atgal į 
Terme. 

131. Pierijoje Kserksas praleido daug dienų, nes treč- 
dalis visos kariuomenės kirto miškus Makedonijos kalnuo- 

se, kad visa kariuomenė per čia galėtų žygiuoti pas pe- 
rebus. Tuo tarpu grįžo į Heladą pasiųstieji šaukliai parei- 
kalauti žemės — vieni tuščiomis rankomis, o kiti — neš- 
damiesi žemės ir vandens. 

132. Zemės ir vandens davė šie helėnai: tesalai, dolo- 
pai, enijėnai, perebai, lokrai, magnetai, meliečiai, achajai 
iš Ftijos, tėbiečiai ir kiti beotai, išskyrus tespiečius ir pla- 
tėjiečius. Tie helėnai, kurie pasiryžo su barbarais kariau- 
ti, sudarė tarp savęs sąjungą ir prisiekė šitaip: visi helė- 
nai, kurie, niekieno neverčiami, pasidavė persams, gerai 
pavykus žygiui, turės paaukoti dešimtąją savo turtų dalį 
Deltų dievui. Tai tokia buvo helėnų priesaika. 

133. Į Atėnus ir Spartą Kserksas nesiuntė šauklių rei- 
kalauti žemės dėl šios priežasties: kai Darijus anksčiau 
buvo pasiuntęs pas juos šauklius su tuo pačiu reikalavi- 
mu, atėniečiai tuos reikalautojus įmetė į bedugnę, o spar- 
tiečiai — į šulinį, liepdami iš ten jiems pasisemti vandens 
ir žemės ir nunešti karaliui. Todėl Kserksas dabar nesiuntė 
pas juos šauklių. Kokia nelaimė ištiko atėniečius, šitaip 
pasielgusius su šaukliais, negaliu pasakyti, nebent tik tai, 
kad jų polis ir kraštas buvo nuniokoti. Bet aš manau, kad 
tai atsitiko ne dėl tos priežasties. 

134. Tačiau ant lakedemoniečių krito Agamemnono 
šauklio Taltibijo rūstybė. Mat Spartoje yra Taltibijo šven- 
tovė, gyvena ir jo palikuonys taltibiadai, kurie eina gar- 
bingas Spartos pasiuntinių pareigas. Po to pasielgimo su 
šaukliais visi būrimai iš aukų spartiečiams rodė blogai — 
taip buvo ilgą laiką. Tai labai jaudino ir liūdino lakede- 
moniečius. Dažnai jie šaukdavo visos tautos susirinkimą 
ir per šauklius teiraudavosi, gal kas iš lakedemoniečių no- 
rėtų paaukoti gyvybę už Spartą. Pagaliau Sperchijas, 
Aneristo sūnus, ir Būlis, Nikolėjo sūnus, abu aukštos kil- 
mės ir labai turtingi spartiečiai, sutiko prisiimti Kserkso 
bausmę už Darijaus šauklių nužudymą Spartoje. Todėl 
spartiečiai ir pasiuntė juos į Mediją, į mirtį. 

135. Kelia nuostabą tų vyrų ryžtas ir žodžiai, kuriuos 
jie pasakė. Vykdami į Sūzus, jiedu prisistatė Hidarnui. 
Hidarnas buvo persas, visų Azijos pajūrio gyventojų stra- 
tegas, ir juos maloniai priėmė. Vaišindamas jis šitaip už- 
klausė: „Lakedemoniečiai, kodėl vengiate karaliaus drau- 
gystės? Juk matote, kaip karalius moka gerbti gerus 
vyrus. Pažiūrėkite, koks aš esu ir kokią vietą užimu. Taip 

ir jūs, jei tik pasiduotumėte karaliui, kiekvienas karaliaus 
pavedimu galėtumėte būti helėnų žemės valdytoju, nes 
esate šaunūs vyrai.“ Į tai jiedu atsakė: „Tavo patarimas, 
Hidarnai, kurį mums duodi, yra vienašališkas, nes mums 
patari tai, ką pats esi patyręs, o ne tai, ko nesi patyręs. 
Vergo dalią žinai, o laisvės dar nesi patyręs ir nežinai, ar 
ji saldi, ar ne. Mat jeigu būtum jos paragavęs, tai pa- 
tartum mums ne tik ietimis, bet ir kirviais už ją kovoti.“ 

136. Taip jiedu atsakė Hidarnui. Paskui jie nuvyko į Sū- 
zus pas patį karalių ir, kai čia ietininkai iš karto liepė pa- 
sveikinti karalių puolant veidu į žemę ir net bandė pri- 
versti, jie atsisakė tvirtindami to nedarysią net jeigu jų 
galvas prilenktų prie žemės. Mat jie neturį papročio pulti 
prieš žmogų kniūpsčiomis; be to, ne tam ir atvykę. Atsispy- 
rę prieš tokį reikalavimą, jie antrąkart šitaip maždaug pa- 
sakė: „O medų karaliau, lakedemoniečiai pasiuntė prisi- 
imti bausmę už šauklių nužudymą Spartoje.“ Taip jiems 
pasakius, Kserksas, rodydamas kilniaširdiškumą, atsakė ne- 
darysiąs taip, kaip lakedemoniečiai. Mat jie, nužudydami 
šauklius, pamynę visų tautų teisę. Jis pats nedarysiąs to, 
už ką kitus smerkiąs, nežudysiąs jų ir dovanosiąs spar- 
tiečiams bausmę už nužudymą. 

137. Šitaip padarius spartiečiams, Taltibijo rūstybė 
tuojau atsileido, nors ir grįžo sveiki į Spartą Sperchijas 
su Būliu. Kaip pasakoja lakedemoniečiai, praėjus daug 
laiko, ši rūstybė vėl atgijo per spartiečių karą su atėnie- 
čiais. Man atrodo, jog ji tikriausiai buvo dievų siųsta. 
Tai, kad Taltibijo rūstybė krito ant pasiuntinių ir neatsi- 
leido tol, kol buvo atsilyginta, buvo teisinga. Bet kad toji 
rūstybė užgriuvo vaikus tų vyrų, kurie buvo nuvykę į Sū- 
zus pas karalių, norėdami įveikti rūstybę, būtent ant Bū- 
lio sūnaus Nikolėjo ir ant Sperchijo sūnaus Aneristo, ku- 
ris su vienu prekybos laivu, prisėdusių ginkluotų vyrų, 
užkariavo Tirintijos koloniją Halijėją??, čia, man rodos, 
aišku, jog visa tai padarė dievybė. Mat šiuodu vyrus, la- 
kedemoniečių nusiųstus kaip pasiuntinius į Aziją, išdavė 
trakų karalius Sitalkas, Terėjo sūnus, ir abderietis Nito- 
doras, Pitijo sūnus, ir jie buvo paimti į nelaisvę Heles- 
ponte ties Bizantiju“*, nugabenti į Atiką ir atėniečių nu- 
žudyti. Su jais kartu žuvo korintietis Aristėjas, Adimanto 
sūnus. Tai įvyko jau daug metų praėjus nuo Kserkso žy- 
gio, ir aš vėl grįžtu prie savo ankstesniojo pasakojimo. 

138. Nors karalius žygiavo tariamai prieš Atėnus, bet 
iš tikrųjų jis norėjo užimti visą Heladą. Helėnai apie žygį 
sužinojo iš anksto, bet ne visi vienodai pasielgė. Mat tie, 
kurie karaliui buvo davę žemės ir vandens, tikėjosi iš bar- 
barų nieko blogo nepatirsią, o tie, kurie nebuvo davę, 
vų, kurie įveiktų atžygiuojantį priešą atremti, be to, dau- 
guma helėnų nenorėjo stoti į kovą, priešingai — prijautė 
persams“, | 

139. Čia aš esu priverstas pasakyti nuomonę, daugu- 
mai žmonių nemėgstamą, tačiau nenutylėsiu to, kas man 
atrodo tiesa. Jeigu atėniečiai, pabijoję besiartinančio pa- 
vojaus, būtų apleidę savo kraštą arba būtų jo neapleidę 
ir vietoje būtų pasidavę Kserksui, jūroje jau niekas nebū- 
tų išdrįsęs jam pasipriešinti. O jeigu jūroje niekas nebūtų 
Kserksui pasipriešinęs, tai sausumoje būtų galėję maž- 
daug štai kas įvykti: kad ir daugelį mūro sienų būtų pa- 
statę per Istmą peloponesiečiai, vis tiek lakedemoniečiai, 
sąjungininkų palikti, — ne sava noru, o iš prievartos, nes 
persų laivynas būtų paėmęs vieną polį po kito,— būtų pa- 
silikę vienui vieni, o pasilikę vieni, būtų turėję vis tiek 
žūti, nors ir garbingai būtų įvykdę garsius žygdarbius. 
Taigi arba jie būtų tokį likimą patyrę, arba prieš tai, pa- 
matę, kad visi helėnai pereina persų pusėn, ir patys būtų 
susitaikę su Kserksu. Abiem atvejais Helada vis tiex 
būtų patekusi į persų valdžią. Iš tikrųjų aš negaliu su- 
prasti, kokia būtų galėjusi būti nauda iš tų per Istmą 
išvestų mūro sienų, jeigu jūroje būtų viešpatavęs kara- 
lius. Todėl atėniečius galima, nenusikalstant tiesai, pa- 
vadinti Helados išgelbėtojais. Juk į kurią pusę pasinėšino 
atėniečiai, į tą pusę pakrypo ir laimė. Nusprendę, kad He- 
lada turi būti laisva, jie pakėlė į kovą visus tuos helėnus, 
kurie nebuvo perėję į persų pusę, ir, dievų padedami, at- 
rėmė persų karalių. Net iš Delfų atėjusios baisios ir gąs- 
dinančios orakulo ištarmės neprivertė jų palikti Hela- 
dos*9. Jie pasiliko vietoje ir pasiryžo pasitikti į jų šalį 
įsiveržusį priešą. 

140. Mat atėniečiai buvo nusiuntę į Delfus pasiunti- 
nius pasiteirauti orakulo. Atlikus šventovėje reikalingas 
apeigas, paskui įėjus į šventyklą ir susėdus, pitija Aristo- 
nikė šitaip išpranašavo: 

Vargšai, ko jūs čia sėdit: bėkit skubiausiai į pakraštį žemės 
Viską palikę — namus ir apskrito miesto viršūnes! 

Nes nebeliks nei galvos jo sveikos, nei jo likusio kūno, 
Kojų lig pat panagių, nei rankų, nei liemenio tvirto. 
Miesto kūnas išnyks. Mat jį sugriaus ir sutrupins 

Liepsnos ir karštas Arėjas, varydamas sirų vežimą*?. 

Daug ir kitokių tvirtovių pražus, ne tik tavoji, 

Daugel šventovių paves jis visa naikinančiai ugniai. 

Gal nemirtingus dievus jau pila prakaitas šaltas, 

Drebant iš baimės, gal jau nuo aukštųjų stogų pasirodęs 
Kraujas raudonas lašena, išvydęs artėjantį vargą, 

Eikite tat iš šventyklos ir širdį paruoškit nelaimėms. 


141. Tai išgirdę, atėniečių pasiuntiniai baisiausiai nu- 
siminė. Jiems esant labai prislėgtiems dėl tos orakulo iš- 
tarmės, Androbulo sūnus Timonas, vienas iš garbingiau- 
sių delfiečių, jiems patarė pasiimti po maldavimo šakelę 
ir, nuėjus antrą kartą, jau kaip pagalbos maldaujantiems 
vėl klausti orakulą. Atėniečiai patarimo paklausė ir to- 
kiais žodžiais kreipėsi į dievą: „Viešpatie, pasakyk mums 
ką nors geresnio apie mūsų tėvynę, atsižvelk į šias mal- 
davimo šakeles, kurias mes tau štai atnešėme, nes kitaip 
neišeisime iš tavo šventovės ir pasiliksime čia tol, kol nu- 
mirsime.“ Pitija antrą kartą jiems šitaip pasakė: 

Permaldaut Dzeuso Olimpe Atėnė Paladė negali, 

Nei nuolatinėm maldom, nei savo gudriais patarimais. 

Aš gi tau vėl pasakysiu sprendimą, tvirtą kaip plieną: 

Priešai mat viską paims, ką Kekropo tas kraštas įgijęs 

Turi ir kas Kiterono“ garbingo slėpynėse glūdi. 

Medžio tvirtovę paliks tau padangėje dundantis Dzeusas 

Sveiką Atėnei; jinai tave patį ir sūnus išgelbės. 

Tu tik nelauk sau ramiai atžygiuojant raitųjų kareivių 

Kaip ir daugybės pėsčių iš Žemyno, bet tuoj pasitrauki, 

Nugarą savo atsukęs. Vėliau tu dar stosi ir priekiu. 

Dieviškas tu Salamine! Tada pražudysi daugybės 

Moterų sūnus — ar barstant Demetros grūdus, ar renkant“?, 


142. Kadangi ši orakulo ištarmė buvo švelnesnė už 
ankstesniąją ir tokia atrodė esanti, tai jie, užsirašę ją, 
grįžo į Atėnus. Kai jie sugrįžę paskelbė visiems žmonėms 
orakulo ištarmę, aiškinant ją, atsirado įvairių nuomonių. 
Labiausiai iš visų išsiskyrė šios dvi nuomonės: kai kurie 
senesnieji žmonės tvirtino, kad dievas pranašaująs akro- 
poliui, jog jis išliksiąs, nes senovėje buvo aptvertas erškė- 
čių tvora, ir todėl jie manė, kad „medžio tvirtovė“ tai ir 
bus tas aptvaras. O kiti reiškė nuomonę, kad dievas čia 
turi galvoje laivus, todėl jie patarė viską mesti į šalį ir 
juos ruošti. Tačiau tiems, kurie tvirtino, kad „medžio 

tvirtovė“ — tai laivai, prieštaravo pitijos pasakytos dvi 
paskutiniosios ištarmės eilutės: 


Dieviškas tu Salamine! Tada pražudysi daugybės 
Moterų sūnus — ar barstant Demetros grūdus, ar renkant. 


Šitos dvi eilutės paneigė nuomonę tų, kurie tvirtino, 

kad „medžio tvirtovė“ esą laivai, nes orakulų aiškintojai 
manė, jog ties Salaminu jie turėtų pralaimėti jūrų kau- 
tynes. 
Ž 143. Atėnuose tuo laiku buvo vienas vyras, visai ne- 
seniai iškilęs į pirmaujančius. Jis vadinosi Temistoklis 
ir buvo vadinamas Neoklio sūnumi“?. Šis vyras tvirtino, 
kad orakulų aiškintojai ne viską gerai išaiškinę: jeigu 
tos dvi ištarmės eilutės iš tikrųjų kalbėtų apie atėniečius, 
tai, jo nuomone, čia būtų ne taip švelniai pasakyta: vietoj 
„dieviškasai Salamine“ greičiau būtų žodžiai „nelaimin- 
gasai Salamine“, jeigu iš tikrųjų čia būtų norėta pasakyti, 
kad ties juo žus Atėnų gyventojai. Todėl, teisingai aiš- 
kinant ištarmę, tie dievo žodžiai esą taikomi ne atėnie- 
čiams, o jų priešams. Dėl tos priežasties Temistoklis pa- 
tarė atėniečiams ruoštis jūrų kautynėms, nes laivai ir esą 
„medžio tvirtovė“. Šitaip Temistokliui išaiškinus, atėnie- 
čiai nusprendė, kad šis aiškinimas yra priimtinesnis negu 
orakulų aiškintojų, kurie patarė nesiruošti jūrų kautynėms 
ir apskritai net nenorėjo leisti rankų pakelti ir pasiprie- 
S o tik palikti Atiką ir įsikurti kuriame nors kitame 
rašte. 

144. Laimė, anksčiau buvo nusvėrusi ir kita Temistok- 
lio nuomonė: kai Atėnų iždas surinko didelę sumą pinigų, 
atėjusių iš Laurijo kasyklų, ir kai atėniečiai ketino tuos 
pinigus tarp savęs pasidalyti — kiekvienas pasiimti po 10 
drachmų, Temistoklis prikalbėjo juos nesidalyti tų pini- 
gų ir už juos verčiau pasistatyti karo reikalams 200 lai- 
vų — būtent, karui su eginiečiais. Taigi tada kilęs karas su 
eginiečiais išgelbėjo Heladą, nes privertė atėniečius pasi- 
daryti jūrų tauta. Tie laivai tada nebuvo panaudoti tam 
tikslui, kuriam buvo statomi, užtat jie buvo pastatyti ir, 
reikalui esant, galėjo padėti Heladai. Taigi atėniečiai jau 
turėjo tuos anksčiau pastatytus laivus, bet, be jų, dar 
reikėjo ir daugiau pasistatyti. Todėl, gavę orakulo ištarmę, 
jie savo susirinkime nutarė paklausyti dievo — visiems 
sėsti į laivus ir pasitikti į Heladą įsiveržusius barbarus 
jūrų kautynėmis kartu su tais helėnais, kurie tik panorės. 

Tai tokios buvo tos atėniečiams duotosios orakulo ištar- 
mės. 

154. Bendrame kovoti nutarusių helėnų susirinkime ir 
pasitarime buvo sudaryta visų sąjunga*! ir patvirtinta prie- 
saika, o pirmiausia iš visų reikalų buvo nutarta nutraukti 
savitarpio peštynės ir karus. Tarp savęs buvo susikibę 
įvairūs poliai, bet didžiausias karas vyko tarp atėniečių ir 
eginiečių. Paskui sužinoję, kad Kserksas su kariuomene 
jau Sarduose, nutarė pasiųsti į Aziją žvalgus apžiūrėti ka- 
raliaus galybės, o į Argą — pasiuntinius pasiūlyti karinę 
sąjungą prieš persus; kitus pasiuntinius [nutarė] pasiųsti 
į Siciliją pas Dinomeno sūnų Geloną*?, dar kitus — į Ker- 
kyrą prašyti pagalbos Heladai ir dar kitus — į Kretą. 
Jie manė, gal pavyks kaip nors visus suburti į krūvą ir 
visiems veikti susibūrus, nes dideli pavojai grėsė lygiai 
visiems helėnams. Apie Geloną buvo kalbama, kad jo ga- 
lybė yra didelė ir kad nėra vieno helėnų polio, už kurį 
ji nebūtų daug didesnė. 

146. Šitaip nutarę, helėnai nutraukė tarpusavio pešty- 
nes ir pirmiausia nusiuntė į Aziją tris žvalgus. Kai šie 
atvyko į Sardus ir susirinko žinių apie karaliaus kariuo- 
menę, juos susekė ir suėmė. Pėstininkų strategai juos kan- 
kindami ištardė ir liepė išvedus nužudyti. Jų mirtis jau 
buvo nuspręsta, kai apie tai sužinojo Kserksas. Jis pa- 
peikė strategų nutarimą ir pasiuntė keletą ietininkų įsa- 
kęs, jeigu tuos žvalgus dar ras gyvus, atvesti pas jį. Kai 
tie juos rado dar gyvus ir atvedė pas patį karalių, šisai, 
sužinojęs, ko jie atvykę, liepė savo ietininkams apvedžio- 
ti juos visus ir po visą pėstininkų, ir po raitelių kariuo- 
menę, o kai jie jau bus iki soties prisižiūrėję, išsiųsti 
juos ten, kur jie norės, nieko blogo nepadarius. 

147. Duodamas tokį įsakymą, Kserksas pridūrė, kad 
jeigu tie žvalgai bus žuvę, tai nei helėnai iš anksto nesu- 
žinos, kad jo galybė yra didesnė negu pasakojama, nei 
priešams nebus padaryta didelio nuostolio nužudant tris 
vyrus. O grįžus jiems į Heladą, karaliaus nuomone, helė- 
nai iš tų žvalgų sužinos apie jo galybę ir atsisakys savo 
laisvės dar prieš pradedant žygį. Todėl persams nereikės 
vargti ir žygiuoti prieš juos. Panašią nuomonę Kserksas 
buvo pareiškęs ir kitu atveju: būdamas Abide, jis pamatė 
grūdų prikrautus laivus, kurie plaukė iš Ponto per He- 
lespontą į Eginą ir Peloponesą*s. Jo artimieji palydovai, 

sužinoję, kad tai priešų laivai, buvo pasirengę juos pa- 
grobti ir tik žiūrėjo į karalių, kada jis įsakys. O Kserk- 
sas juos paklausė, kur laivai plaukia. Šie atsakė: „Tavo 
priešams, o valdove, grūdus gabena.“ Jis atsakydamas ta- 
rė: „Argi mes ne ten plaukiame, kur ir jie, ir nesame apsi- 
rūpinę visokiausiu maistu ir grūdais? Ką gi bloga mums 
jie daro maistą gabendami?“ 

148. Zvalgai, viską apžiūrėję ir paleisti, grįžo į Eu- 
ropą, o sudarę tarp savęs sąjungą prieš persus helėnai, 
išsiuntę [šiuos] Žžvalgus, nusiuntė pasiuntinius į Argą. 
Patys argiečiai apie save pasakoja šitaip: jie jau iš pat 
pradžių, sužinoję apie barbarų ruošimasi prieš Heladą ir 
numanydami, kad helėnai juos mėgins įtraukti į karą 
prieš persus, nusiuntė pasiuntinius į Delfus paklausti die- 
vą, kaip jiems geriausiai pasielgti, nes visai neseniai 
6000 argiečių žuvo nuo lakedemoniečių ir Anaksandrido 
sūnaus Kleomeno rankų,— todėl jie ir pasiuntė į Delfus. 
Jiems paklausus, pitija šitaip atsakė: 

Piktas kaimynas saviems, bet mielas dievams nemirtingiems, 


Būki budrus namie sėdėdamas ir ietį laikydamas 
Rankoje. Saugok ir. galvą, nes ji visą kūną išgelbės. 


Tokį atsakymą jiems pitija davė anksčiau. Paskui atvyko 
į Argą pasiuntiniai, nuėjo į buleuterijų ir išdėstė, kas 
jiems buvo įsakyta. Argiečiai į tai atsakė esą pasirengę 
priimti jų pasiūlymą su sąlyga, jei bus su Lakedemonu 
sudaryta 30 metų taika ir jei bus suteikta argiečiams teisė 
vadovauti sąjungininkams iš pusės su lakedemoniečiais. 
Nors po teisybei jiems vieniems turėtų pereiti vadovavi- 
mas, bet jie pasitenkinsią [vadovavimu] ir iš pusės. 
149. Toks, sako, buvęs jų bulės atsakymas, nors oraku- 
las jiems ir buvo uždraudęs sudaryti sąjungą su helėnais. 
Argiečiai bijojo orakulo, bet norėjo sudaryti 30 metų tai- 
ką [su Sparta], kad per tą laiką spėtų užaugti jų vaikai. 
Mat jie samprotavo šitaip: neseniai patyrę pralaimėjimą 
ir vėl taip pat pralaimėję prieš persus, jie, nesudarę to- 
kios taikos, ateityje patektų į lakedemoniečių rankas. 
Spartos pasiuntiniai į [tokius] bulės žodžius, sako, šitaip 
atsakę: dėl taikos jie pasiklausią savo tautos, o dėl vado- 
vavimo jiems esą liepta duoti atsakymą, ir dar pasakę, 
kad jie turi du karalius, o Argas — tik vieną. Todėl esą 
negalima iš vieno Spartos karaliaus atimti vadovavimą, 
bet nesą kliūčių pripažinti ir Argo karaliui lygias teises į 

vadovavimą šalia dviejų spartiečių karalių. Argiečiai pa- 
sakoja, esą jie negalėję pakęsti tokio spartiečių išdidumo 
ir pasirinkę verčiau patekti barbarų valdžion, negu nusi- 
leisti lakedemoniečiams, ir įsakę pasiuntiniams dar iki 
saulei nusileidžiant išnykti iš Argo žemės, nes priešingu 
atveju pasielgsią su jais kaip su priešais. 

150. Taip pasakoja apie tuos dalykus patys argiečiai: 
Bet Heladoje yra paplitusi kita nuomonė, kad Kserksas, 
dar prieš išžygiuodamas į Heladą, pasiuntęs į Argą savo 
šauklį. Tas atvykęs tenai ir pasakęs: „Argiečiai, karalius 
Kserksas jums štai ką sako. Mes manome, kad Persas, iš 
kurio esame kilę, buvo Danajės sūnaus Persėjo vaikas, gi- 
męs iš Kefėjo dukters Andromedos. Taigi mes esame jūsų 
palikuonys. Vadinasi, nei mums nedera žygiuoti prieš sa- 
vo tėvus, nei jums eiti kitiems į pagalbą ir stoti prieš 
mus. Todėl sėdėkite sau ramiai namie. Nes jeigu man 
žygis pavyks, aš jus labiausiai gerbsiu iš visų tautų.“ 
Pasakojama, kad argiečiai susidomėjo tais žodžiais ir kol 
kas helėnams nieko nepažadėjo ir nieko iš jų nereikalavo. 
Bet kai tik helėnai juos pamėgino įsitraukti į savo sąjun- 
gą, pareikalavo vadovavimo, kad turėtų dingstį ramiai 
namie sėdėti, nes žinojo, jog lakedemoniečiai nesidalys 
su jais savo valdžia. 

151. Kaip teigia kai kurie helėnai, šitą pasakojimą ati- 
tinka ir štai koks atsitikimas, įvykęs po daugelio metų: 
kažkokiais kitais reikalais siunčiami, atvykę į Memnono 
Sūzus“* atėniečių pasiuntiniai, vadovaujami Hiponiko sū- 
naus Kalijo“?. Tuo pat laiku ir argiečiai atsiuntę į Sūzus 
savo pasiuntinius paklausti Kserkso sūnų Artakserksą, ar 
tebegaliojanti su Kserksu sudarytoji draugiška sąjunga, 
ar jau tapę jo priešais. Karalius Artakserksas į tai atsakęs, 
kad tebegalioja ir kad jis nė vieno polio nelaikąs tokiu 
draugišku kaip Argas. 

152. Ar iš tikrųjų tada Kserksas pasiuntė į Argą šauk- 
lį su tokiais pasiūlymais ir ar argiečių pasiuntiniai, nuvy- 
kę į Sūzus, užklausė Artakserksą dėl sąjungos, negaliu tik- 
rai pasakyti, ir aš pasakoju tik tai, ką teigia patys argie- 
čiai. Bet tik tiek žinau, kad jeigu visi žmonės suneštų savo 
bėdas į vieną vietą ir panorėtų pasikeisti jomis su savo 
kaimynais, tai, gerai įsižiūrėję į savo kaimynų bėdas, kiek- 
vienas neštųsi namo atgal savąsias atsineštąsias. Todėl ir 
argiečiai nėra čia jau taip blogai pasielgę. Aš privalau pa- 


)408( 


sakoti tai, kas yra pasakojama, bet tikėti tuo, kas pasa- 
kojama, nebūtinai privalau. Šita mano pastaba galioja 
visiems mano pasakojimams. Juk pasakojama net ir tai, 
kad argiečiai pasikvietę persus į Heladą, nes jiems nesise- 
kę kariauti su lakedemoniečiais,— toje savo nelaimėje jis 
norėję viską išmėginti, kad tik iš jos išsisuktų. 

153. Tai tiek apie argiečius. O į Siciliją nuvyko kiti są- 
jungininkų pasiuntiniai vesti derybų su Gelonu. Tarp jų 
buvo ir lakedemoniečių pasiuntinys Siagras. Gelono protė- 
čios Telo salos. Jis dalyvavo Rodo.lindiečiams ir Antifemui 
įkuriant Gelą. Ilgainiui jo palikuonys tapo požeminių dei- 
vių“ė šventikais ir visą laiką ėjo tas pareigas. Jas įsigijo 
vienas iš protėvių — Telinas — štai kokiu būdu: į Maktori- 
jo polį, esantį už Gelos, pabėgo dalis Gelos gyventojų, 
kai pralaimėjo pilietiniame kare. Telinas juos parvedė at- 
gal, neturėdamas jokių ginkluotų pajėgų, o tik pasinau- 
dodamas tų deivių šventenybėmis. Iš kur jis tas švente- 
nybes paėmė, ar pats jas įsigijo, nežinau. Jis sugrąžino 
pabėgėlius su sąlyga, kad jo palikuonys bus tų deivių 
šventikai. Sprendžiant iš to, kas pasakojama, kaip Telinas 
atliko tokį didelį darbą, reikia tikrai stebėtis: juk tokius 
darbus ne bet kas gali atlikti, o tik tvirtos valios ir vyriš- 
ko stiprumo žmogus. Tuo tarpu Sicilijos gyventojai pasa- 
koja apie Teliną visai priešingai: jis buvęs švelnus ir mo- 
teriškas. Tai taip jis įsigijo šitas garbingas pareigas. 

154. Zuvus Pantaro sūnui Kleandrui, valdžiusiam Ge- 
14 septynerius metus (o jis Žuvo nuo geliečio Sabilo ran- 
kos), monarcho valdžią paėmė Kleandro brolis Hipokratas 
Valdant Hipokratui, šventiko Telino palikuonis Gelonas 
kartu su daugeliu kitų vyrų — tarp kitų ir su Pateko sū- 
numi Enesidemu — buvo Hipokrato ietininkas [...]67. Ne- 
trukus už pasižymėjimą jis buvo paskirtas visų raitelių 
vadu. Mat Hipokratui apgulus Kalipolį, Naksą, Zanklę, 
Leontinus, Sirakūzus ir daug barbarų polių, visuose tuose 
karuose labai pasižymėjo Gelonas. Iš tų mano ką tik pa- 
minėtų polių visi buvo Hipokrato užkariauti, išskyrus Sira- 
kūzus. O sirakūziečius, sumuštus prie Eloro upės, išgel- 
bėjo korintiečiai ir kerkyriečiai — jie sudarė taiką su są- 
lyga, kad sirakūziečiai užleis Hipokratui Kamariną, kurį 
nuo senovės priklausė sirakūziečiams. 

155. Kai ir Hipokratas, valdęs tiek pat metų, kiek ir jo 
brolis Kleandras, žuvo kare su sikelais prie Hiblos polio, 
Gelonas tariamai norėjo padėti Hipokrato sūnums Eukli- 
dui ir Kleandrui, kurių nenorėjo daugiau klausyti piliečiai, 
o iš tikrųjų, nugalėjęs geliečius, pats pasiėmė valdžią, atė- 
męs ją iš Hipokrato sūnų. Po šito pasisekimo jis grąžino 
į Sirakūzus — iš Kasmenės polio parvedęs — vadinamuo- 
sius gamorus?ės, kuriuos buvo išvijusi liaudis ir vergai, 
vadinamieji kilirijai. Tokiu būdu jis užvaldė ir Sirakūzus, 
nes sirakūziečiai atžygiavusiam Gelonui ir polį perdavė, 
ir patys pasidavė. 

156. Paėmęs Sirakūzus, Gelonas pradėjo mažiau rūpin- 
tis Gelos valdymu ir pavedė ją savo broliui Hieronui, o 
pats stiprino Sirakūzus ir tik jais rūpinosi. Šis polis greitai 
iškilo ir suklestėjo. Mat Gelonas, sugriovęs Kamarinos 
miestą, perkėlė jos gyventojus į Sirakūzus ir padarė juos 
čia piliečiais. Paskui taip pat pasielgė su didesne puse ge- 
liečių. Be to, jis perkėlė į Sirakūzus ir padarė piliečiais tur- 
tinguosius Sicilijos Megaros gyventojus. Būdami apgulti, 
megariečiai su tam tikromis sąlygomis pasidavė, bet manė 
būsią išžudyti, nes buvo sukėlę karą prieš Geloną. O pap- 
rastus Megaros žmones, kurie buvo nekalti dėl to karo ir 
nesitikėjo nieko blogo, Gelonas nusivedė taip pat į Sira- 
kūzus ir pardavė vergijon išsigabentinai iš Sicilijos. Taip 
pat jis pasielgė ir su Sicilijoje gyvenančiais eubojiečiais, 
juos suskirstęs į turtingus ir paprastus žmones. Jis taip pa- 
darė su abiejų nomų gyventojais todėl, kad, jo nuomone, 
gyventi kartu su paprastais žmonėmis yra labai nemalonu. 

157. Tai šitokiu būdu Gelonas tapo galingu tironu. Ta- 
da atvykę į Sirakūzus ir susitikę su Gelonu, helėnų pasiun- 
tiniai šitaip pasakė: „Mus atsiuntė lakedemoniečiai, atė- 
niečiai ir jų sąjungininkai pakviesti tavęs į sąjungą prieš 
barbarą, apie kurio žygį tu, be abejo, esi girdėjęs. Persas, 
pertieseęs per Helespontą tiltą, ketina, vesdamasis iš Azi- 
jos visą Rytų kariuomenę, žygiuoti į Heladą neva norė- 
damas pulti Atėnus, o iš tikrųjų ketindamas pavergti visą 
Heladą. Tu esi ir labai galingas, ir, valdydamas Siciliją, 
turi savo rankose nemažą Helados dalį, todėl pagelbėk 
tiems, kurie ją vaduoja, ir tapk vienu iš jos išlaisvintojų. 
Suvienytoji Helada duos didelę kariuomenę, taigi mes ga- 
lėsime atsispirti prieš priešą užpuoliką. O jeigu vieni iš 
mūsų pasielgs išdavikiškai, kiti nenorės pagelbėti ir tik 

maža Helados dalis pasiliks sveika, tada iš tikrųjų jau 
bus baisu, kad ji visa nežūtų. Nes tu nemanyk, kad per- 
sas, mus kovoje nugalėjęs, neateis ir pas tave, taigi apsi- 
saugok nuo to jau iš anksto. Tad, mums padėdamas, kartu 
ir save ginsi. O gerai užsimotas darbas paprastai baigiasi 
gerai.“ Taip jie pasakė. 

158. O Gelonas smarkiai juos bardamas pasakė: „He- 
lėnai, įžūliai kalbėdami, jūs išdrįsote mane kviesti į są- 
jungą prieš barbarą. O anksčiau, kai aš vaidijausi su kar- 
taginiečiais ir prašiau jūsų padėti man kariauti prieš bar- 
barų kariuomenę, kai aš visaip jus kviečiau atkeršyti eges- 
tiečiams už Anaksandrido sūnaus Dorijėjo nužudymą ir 
pažadėjau padėti išlaisvinti prekyvietes, iš kurių jūs esate 
turėję tiek daug naudos ir pelno, jūs neatvykote nei man 
padėti, nei už Dorijėją atkeršyti, ir per jus viskas galėjo 
patekti į barbarų rankas. Bet, laimė, mums pavyko, ir 
viskas baigėsi gerai. O dabar, kai karas apsigręžė ir atė- 
jo pas jus, jūs prisiminėte Geloną. Tačiau aš, nors ir būda- 
mas jūsų įžeistas, nenoriu būti į jus panašus, todėl esu 
pasirengęs jums padėti ir duoti į pagalbą 200 trijerų, 
20 000 hoplitų, 2000 lankininkų, 2000 mėtyklininkų ir 2000 
lengvai ginkluotų raitelių. Be to, pažadu tiekti maistą vi- 
sai helėnų kariuomenei visą karo metą. Bet tatai pažadu 
su sąlyga, kad aš kare su barbarais būsių visų helėniį 
vadovas ir vyriausiasis helėnų kariuomenės strategas. Ir 
jokiomis kitomis sąlygomis nei aš pats neisiu į pagalbą, 
nei nesiųsiu kitų.“ 

159. Tai girdėdamas, Siagras nebegalėjo ištverti ir pa- 
sakė: „Iš tikrųjų smarkiai imtų vaitoti pelopidas Agamem- 
nonas, išgirdęs, kad Gelonas ir sirakūziečiai atėmė iš 
spartiečių vadovavimą. Tu daugiau neminėk tos sąlygos, 
kad mes tau perduotume vadovavimą, bet jeigu nori He- 
ladai pagelbėti, žinok, kad turėsi atsiduoti lakedemoniečių 
vadovavimui. O jeigu atsisakai atsiduoti jų vadovavimui, 
tai visai nė nepadėk!“ 

160. Matydamas, kad Siagras atmetė jo sąlygą, Gelonas 
pasakė jiems paskutinį savo žodį: „O svety spartieti, įžei- 
džiantys žodžiai, mesti į žmogaus širdį, paprastai sukelia 
pyktį. Tačiau nors tavo kalba ir buvo labai įžeidžianti, 
bet ji neprivers manęs nesusivaldyti ir duoti nepritinkantį 
atsakymą. Jeigu jūs taip laikotės įsikibę į vadovavimą, 
tai visai suprantama, kad ir aš trokštu vadovavimo ir nęt 

daugiau negu jūs, nes vadovauju ir keleriopai didesnei ka- 
riuomenei, ir daug didesniam skaičiui laivų. Bet jeigu 
jums mano sąlygos atrodo tokios piktinančios, tai aš tru- 
putį nusileisiu. Jei jūs norėsite vadovauti pėstininkams, 
tai aš imuosi vadovauti jūroje, o jei jums geriau patinka 
vadovauti jūroje, tai aš noriu vadovauti pėstininkams. 
Arba jums reikia su šitomis sąlygomis sutikti, arba grįžti 
a be tokių gausių sąjungininkų.“ Šitaip pasiūlė G2- 
onas. 

161. O atėniečių pasiuntinys, užbėgdamas už akių 1a- 
kedemoniečiui, štai kaip atsakė: „O Sirakūzų karaliau“?, 
ne vadovo stokodama atsiuntė mus Helada pas tave, o ka- 
riuomenės. Tu atsisakai pasiųsti mums savo kariuomenę, 
jeigu netapsi Helados vadovu, o tik trokšti jai vadovauti. 
Kol reikalavai vadovavimo visoms helėnų karo pajėgoms, 
mes, atėniečiai, galėjome būti ramūs, žinodami, kad lako- 
nai sugebės tau atsakyti už mus abejus. Bet kai tu, nusi- 
leisdamas dėl visos kariuomenės, reikalauji vadovavimo 
laivynui, tai štai koks yra reikalas: net jeigu lakedemonie- 
tis ir sutiktų, kad tu vadovautum laivynui, tai mes nesu- 
tiksime, nes jeigu lakedemoniečiai patys nenorės vadovauti 
jūroje, tai vadovavimas priklauso mums. Kitaip mes veltui 
turėtume įsigiję galingiausias iš visų Helados jūrų pajė- 
gas, jeigu, patys būdami atėniečiai, perleistume sirakū- 
ziečiams vadovavimą — mes, kurie esame seniausi iš visų 
tautų ir vieninteliai iš visų helėnų nesame pakeitę savo 
gyvenamųjų vietų. Juk ir poetas Homeras pasakė, kad iš 
atėniečių atvyko į Troją vyras, geriausiai sugebąs vado- 
vauti ir tvarkyti kariuomenę. Todėl mums niekas neturi 
teisės prikaišioti, kam šitaip kalbame.“ 

162. Gelonas šitaip atsakė: „„Svety atėnieti, man atro- 
do, kad jūs turite vadovų, bet neturėsite kam vadovauti, 
nes visiškai nenorite nusileisti ir norite viską patys laikyti 
savo rankose. Tad žiūrėkite, kad kuo greičiausiai išsineš- 
dintumėte iš čia ir grįžę praneštumėte Heladai, jog jai iš 
metų yra atimtas pavasaris.“ [Tų žodžių prasmė tokia: 
kaip pavasaris yra gražiausias metų laikas, taip ir Gelono 
kariuomenė yra iš visų helėnų kariuomenių geriausia. To- 
dėl netekusią jo pagalbos Heladą jis lygina su metais, iš 
kurių atimtas pavasaris|??. 

163. Po šitiek pasitarimų su Gelonu helėnų pasiunti- 
niai išplaukė namo. Nors ir bijojo Gelonas, kad helėnai 

gali neatsilaikyti prieš barbarus, bet laikė baisiu ir tiesiog 
nepakenčiamu dalyku, būnant Sicilijos tironu, nuvykti į 
Peloponesą ir atsiduoti lakedemoniečių vadovavimui. To- 
dėl jis atmetė šį kelią ir nutarė eiti kitu: kai tik sužinojo, 
kad persai jau perėjo Helespontą, pasiuntė į Delfus su 
trimis penkiasdešimtirkliais laivais kojietį Kadmą, Skito 
sūnų, įdavęs jam didelę sumą pinigų ir taikos pasiūlymą, 
įsakydamas ten palaukti, kol pasibaigs karas, ir jeigu nu- 
galės barbaras, tai tuos pinigus jam padovanoti, o kartu 
duoti vandens ir žemės, kurią valdo Gelonas; o jei helėnai 
laimės, tai parvežti pinigus jam atgal. 

164. Tasai Kadmas buvo prieš kurį laiką paveldėjęs iš 
savo tėvo nuolatinę kojiečių tirono valdžią, bet paskui pats 
savo noru — nesant nė mažiausio pavojaus, o tik teisingu- 
mo jausmu vadovaudamasis — atidavė tą savo valdžią vi- 
siems kojiečiams ir iškeliavo į Siciliją. Čia jis kartu su 
samiečiais paėmė ir apgyvendino Zanklės polį, kuris vėliau 
buvo pavadintas Mesene. Tą Kadmą, atvykusį ką tik mi- 
nėtu būdu į Siciliją, Gelonas pasirinko savo pasiuntiniu į 
Delius, nes tas pasirodė esąs teisingas — tatai ir pats tu- 
rėjo progos pastebėti. Mat, be kitų ankstesnių jo teisingų 
poelgių, ne paskutinę vietą užima ir šis pastarasis: paė- 
męs didelę sumą pinigų, kuriuos jam buvo pavedęs Gelo- 
nas, galėjo juos pasisavinti, bet nepanorėjo to padaryti, 
o kai tik helėnai nugalėjo jūrų kautynėse ir Kserksas pasi- 
traukė iš Helados, Kadmas grįžo į Siciliją su visais pi- 
nigais. 

165. Sicilijos gyventojai dar ir štai ką pasakoja: Gelo- 
nas esą būtų vykęs helėnams padėti net ir lakedemoniečių 
vadovaujamas, jeigu tuo pačiu laiku Himeros tironas Te- 
rilas, Krinipo sūnus, išvytas akragantiečių?! monarcho Te- 
rono, Enesidemo sūnaus, iš Himeros, nebūtų atsivedęs į 
Siciliją 300000 finikiečių, libių, iberų, ligūrų, elisikų?2, 
sardiniečių ir korsikiečių, kuriems vadovavo Kartaginos 
karalius Amilkas, Anono sūnus. Terilas prikalbėjo Amilką 
į tą Žygį kaip savo gerą pažįstamą. Ypač jam padėjo Kre- 
tino sūnus Anaksilėjas, kuris, būdamas Regijo tironas, 
atprašė jį į Siciliją pagelbėti uošviui ir net atidavė Amil- 
kui įkaitais savo sūnus. Mat Anaksilėjas buvo vedęs Te- 
rilo dukterį vardu Kidipė. Todėl Gelonas negalėjęs vykti 
helėnams į pagalbą ir todėl pasiuntęs į Delfus tuos pi- 
nigus. 

166. Be to, jie pasakoja, kad tą pačią dieną ir Sicili- 
joje Gelonas su Teronu nugalėjo kartaginietį Amilką, ir 
helėnai sumušė persą ties Salaminu. Tasai Amilkas, bū- 
damas iš tėvo pusės kartaginietis, o iš motinos — sirakū- 
zietis, tapo kartaginiečių karaliumi tik dėl savo būdo sa- 
vybių. Pasakojama, kad jis, pralaimėjęs kautynes, kažkur 
dingęs, ir niekas jo neradęs nei gyvo, nei mirusio, nors 
Gelonas liepęs visur jo ieškoti. 

167. Patys kartaginiečiai šit kaip pasakoja — ir tas jų 
pasakojimas atrodo teisingas: barbarai su helėnais Sicili- 
joje tada kovoję nuo ryto iki vėlyvo vakaro — taip ilgai, 
sako, užsitęsusios kautynės O Amilkas visą tą laiką buvęs 
stovykloje ir aukojęs aukas, laukdamas gero ženklo ir de- 
gindamas ant laužo ištisus gyvulius. Pamatęs, kad jo ka- 
riuomenė jau bėga, jis, kaip buvo benuliejąs auką, taip ir 
šokęs į ugnį — tokiu būdu sudegęs ir išnykęs liepsnose. 
Ar jis išnyko tokiu būdu, kaip pasakoja finikiečiai, ar to- 
kiu, kaip [aiškina] sirakūziečiai, vis tiek jo garbei karta- 
giniečai aukoja aukas ir visuose kolonijų poliuose pastatė 
jam paminklus — pats didžiausias paminklas yra Karta- 
ginoje. Tai tiek apie Siciliją. 

168. Kerkyriečiai atsakė pasiuntiniams viena, o pada- 
rė visai ką kita. Mat tie patys pasiuntiniai, kurie buvo 
Sicilijoje, ir pas juos buvo nuvykę, ir kalbėjo tas pačias 
kalbas, kaip ir Gelonui. Kerkyriečiai tuojau pažadėjo pa- 
siųsti kariuomenę ir padėti helėnams sakydami, kad jie 
negalį pro pirštus žiūrėti, kaip žus Helada, nes jei ji pra- 
laimės, tai netrukus ir jiems nieko kito neliks, kaip tapti 
vergais. Todėl reikia kaip galint helėnams padėti. Toks 
gražus buvo jų atsakymas. Bet kai reikėjo iš tikrųjų eiti 
į pagalbą, visai ką kita turėdami galvoje, jie paruošė 60 
laivų ir, tik ką išplaukę į jūrą, prisiyrė prie Peloponeso, 
nuleido laivų inkarus ties lakedemoniečių žeme palei Pilą 
ir Tenarą ir laukė, kaip pasibaigs tas karas, netikėdami, 
jog helėnai atsilaikys, ir manydami, jog persas, nugalėjęs 
lemiamoje kovoje, užvaldys visą Heladą. Jie taip darė 
tyčia, kad galėtų persų karaliui maždaug šitaip pasakyti: 
„O karaliau, nors helėnai mus ir kvietė dalyvauti šitame 
kare, bet mes, turėdami nemažą kariuomenę ir nemažai lai- 
Vvų — po atėniečių daugiausia! — nepanorome stoti prieš 
tave ir daryti tau ką nors nemalonaus.“ Su tokiomis kal- 
bomis kerkyriečiai tikėjosi daugiausia iš visų išlošią. Man 

atrodo, kad taip ir būtų buvę. O prieš helėnus jie taip pat 
buvo sugalvoję pasiteisinimą — juo ir pasinaudojo. Mat 
helėnų kaltinami, kam nepagelbėjo, jie tvirtino paruošę 
60 laivų, tik dėl etesijų negalėję praplaukti pro Malėją, 
todėl ir neatvykę į Salaminą, o ne kokią nors blogą mintį 
turėdami nedalyvavę jūrų kautynėse. Šitaip jie apgavo 
helėnus. 

169. Kretiečiai pasielgė šit kaip: kai tam tikslui nu- 
siųstieji helėnų pasiuntiniai pakvietė juos stoti į karą, vi- 
sų vardu nusiuntė į Delfus pasiuntinius ir paklausė dievą, 
ar jiems būtų geriau, jei pagelbėtų helėnams. Pitija at- 
sakė: „Kvailiai, jūs skundžiatės ašaromis, kurias jiems pa- 
siuntė Minas, pykdamas už Menelajui suteiktą pagalbą 
dėl to, kad jie nepadėjo jums atkeršyti už jo nužudymą 
Kamike, o jūs jiems padėjote atkeršyti už moterį, pagrob- 
tą iš Spartos“. Tai išgirdę, kretiečiai nutarė nesuteikti 
pagalbos. 

170. Mat pasakojama, kad Minas, ieškodamas Dedalo, 
atvykęs į Sikaniją —į dabar vadinamą Siciliją — ir čia 
buvęs nužudytas. Po kiek laiko kretiečiai, dievybės su- 
kurstyti, visi, išskyrus tik polichniečius ir presiečius, nu- 
vykę su didele kariuomene į Siciliją, apgulę Kamiko polį, 
kuriame mano laikais gyvena akragantiečiai, ir laikę ap- 
gultą penkerius metus. Pagaliau, neįstengdami jo paimti 
ir negalėdami dėl bado ilgiau ten pasilikti, palikę polį ir 
pasitraukę. Kai plaukę ties Japygija, pagriebusi juos di- 
delė audra ir išmetusi į žemę. Kadangi laivai sudužę ir 
nebuvę jokios galimybės grįžti į Kretą, jie čia įkūrę Hi- 
rijos polį ir apsigyvenę, pasivadindami vietoj kretiečių 
japygais mesapiečiais ir pasidarydami nebe salų, o žemy- 
no gyventojais. Iš Hirijos jie steigę kitas kolonijas. Po 
ilgo laiko tarentiečiai mėginę juos išstumti, bet patyrę 
tokį baisų pralaimėjimą, kad ta kova buvusi, kiek mes ži- 
nome, didžiausios helėnų žudynės“: pačių tarentiečių ir 
regiečių, kurie, Chero sūnaus Mikito verčiami, buvo atėję 
į pagalbą tarentiečiams, žuvo 3000, o vienų tarentiečių 
skaičius nežinomas. Mikitas buvo Anaksilėjo valdinys: jam 
buvo pavesta valdyti Regijų. Išvytas iš Regijo, jis apsi- 
gyveno Arkadijos Tegėjoje ir paaukojo Olimpijoje daug 
statulų. 

171. Bet įvykiai su tarentiečiais ir regiečiais — tai tik 
mano įterptas pasakojimas. Kaip pasakoja presiečiai, tada 

į ištuštėjusią Kretą atsikėlę gyventi daug visokių Žmonių, 
ypač helėnų. Gyvenant trečiai kartai po Mino mirties, įvy- 
kęs Trojos karas?“, kuriame kretiečiai pasirodė esą nemenki 
Menelajo pagalbininkai. Užtat jiems grįžus iš to karo, 
užėjęs badas ir maras — ir jiems patiems, ir jų gyvuliams — 
taigi Kreta vėl ištuštėjusi, ir dabartiniai kretiečiai kartu 
su likusiais ankstesniaisiais gyventojais sudarą jau trečią 
kolonistų sluoksnį. Tatai primindama, pitija juos sulaikė 
nuo pagalbos teikimo helėnams. 

172. Tesalai, kaip jie patys vėliau leido suprasti, iš 
pradžių stojo persų pusėn tik per prievartą, nes nepritarė 
tam, ką darė aleuadai'?. Kai tik jie sužinojo, kad persai 
jau ketina keltis į Europą, pasiuntė į Istmą pasiuntinius. 
Tuo laiku Istme kaip tik buvo susirinkę atstovai visų tų 
Helados polių, kurie buvo nusiteikę ginti Heladą. Atvykę 
pas juos, tesalų pasiuntiniai pasakė: „„Helėnai, reikia gin- 
ti įsiveržimo į Tesaliją kelią ties Olimpu, kad šitaip ap- 
saugotume ir Tesaliją, ir visą Heladą nuo karo baisumų. 
Mes esame pasirengę jums padėti ginti, bet reikia ir jums 
pasiųsti didelę kariuomenę, nes jeigu nepasiųsite, tai Ži- 
nokite, kad mes susitarsime su persais. Juk mums, gyve- 
nantiems taip toli nuo visos kitos Helados, neapsimoka 
vieniems žūti už jus. Jeigu jūs nenorite mums padėti, tai 
neturite teisės ir mus priversti, nes jokia prievarta negali 
būti stipresnė už neišgalėjimą. Tada mes patys pagalvo- 
sime, kaip mums išsigelbėti.“ Taip pasakė tesalai. 

173. O helėnai, į tai atsakydami, nutarė pasiųsti į Te- 
saliją jūros keliu pėstininkų kariuomenę, kad saugotų tą 
įsiveržimo kelią. Susirinkusi kariuomenė laivais persikėlė 
per Euripą ir, atplaukusi į Achajos Alą, išlipo į krantą. 
Palikusi laivus ten pat, ji pėsčia nužygiavo į Tesaliją. 
Taip ji atvyko į Tempę, kur buvo įsiveržimo kelias, einąs 
iš žemutinės Makedonijos į Tesaliją palei Penijo upę tarp 
Olimpo ir Osos kalnų. Čia pasistatė stovyklą maždaug 
10 000 susirinkusių helėnų hoplitų; prie jų prisidėjo tesalų 
raiteliai. Lakedemoniečiams vadovavo Kareno sūnus Eu- 
enetas, išrinktas iš polemarchų tarpo, bet ne karališkos 
giminės žmogus, atėniečiams — Temistoklis, Neoklio sū- 
nus. Ten jie buvo tik kelias dienas. Mat atvykę Aminto 
sūnaus Aleksandro makedono pasiuntiniai nusakė jiems 
priešo sausumos pajėgų ir laivų gausumą ir patarė pasi- 
traukti, nelaukti prie įsiveržimo kelio, kol bus sutrypti 

atžygiuojančios priešų kariuomenės. Helėnams šis pata- 
rimas pasirodė protingas, nes pamanė, kad makedonai 
jiems gero norį. Todėl paklausė. O man atrodo, kad juos 
privertė paklausyti baimė, nes jie sužinojo, kad yra ir ki- 
tas kelias į Tesaliją — iš aukštutinės Makedonijos per pe- 
rebų kraštą palei Gono polį; ir iš tikrųjų Kserkso kariuo- 
menė įsiveržė tuo keliu. Taigi helėnai sėdo į laivus ir vėl 
grįžo į Istmą. 

174. Tai toks buvo žygis į Tesaliją tuo laiku, kai ka- 
ralius rengėsi keltis iš Azijos į Europą ir jau buvo Abide. 
Tesalai, sąjungininkų palikti, tuojau pat nesvyruodami 
perėjo persų pusėn. Tame kare jie buvo karaliui labai 
naudingi. 

175. Grįžę į Istmą ir atsižvelgdami į Aleksandro pra- 
nešimą, helėnai svarstė, kaip ir kuriose vietose kariauti. 
Pagaliau nusvėrė pasiūlymas ginti perėją ties Termopi- 
lais"7: mat ji atrodė esanti siauresnė už tą, kuri veda į 
Tesaliją, ir yra arčiau jų žemės. O apie takelį, dėl kurio 
Termopiluose apsuptieji helėnai krito prieš ateidami į Ter- 
mopilus, nieko nebuvo girdėję ir tik atvykę apie jį suži- 
nojo iš trachiniečių. Tad nutarė saugoti šią perėją ir ne- 
leisti barbarui įsiveržti į Heladą, o laivynui — plaukti į 
Artemisiją'? prie Histieotidės. Šios dvi vietos yra netoli 
viena kitos: būnant vienoje iš jų, galima lengvai sužinoti, 
kas darosi kitoje. 

176. Tų vietų padėtis štai kokia. Pirmiausia Artemisi- 
jas; iš Trakijos jūros tarp Skiato salos ir žemyne esančios 
Magnezijos susidaro siaura perėja. Išėjus iš tos siauros 
jūros perėjos, iškart matyti Eubojos pajūrio vietovė Arte- 
misijas su Artemidės šventove. Perėja iš Trachino"? į He- 
ladą siauriausioje vietoje yra tik pusės pletro. Bet ne čia 
yra siauriausia perėja, o iš vienos ir kitos Termopilų pu- 
sės — iš vienos pusės ties Alpėnais yra tokia siaura perė- 
ja, kad išsitenka tik vienas vežimas, ir iš kitos pusės ties 
Feniko upe netoli Antėlės polio — irgi tik vienas vežimas. 
Į vakarus nuo Termopilų iki Eto kyla neprieinamas skar- 
dingas, aukštas kalnas, o į rytus nuo to kelio yra pelkės 
ir jūra. Toje perėjoje muša karšti šaltiniai, kuriuos vieti- 
niai žmonės vadina Chitrais, ir prie jų pastatytas Herak- 
lio aukuras. Prie tos perėjos buvo pastatyta mūro siena ir 
kažkada joje buvo vartai. Sieną buvo pastatę fokiečiai, 
bijodami tesalų, kai šie atėjo iš Tesprotijos į eoliečių že- 

mes, kuriose ir dabar gyvena. Kadangi tesalai mėgino juos 
užkariauti, tai Iokiečiai ir atsitvėrė ta mūro siena. Tada 
jie ir karštus vandenis nukreipė į šią perėją, kad ta vieta 
būtų išraižyta upelių — visa tai jie darė, norėdami apsi- 
saugoti nuo tesalų įsiveržimo. Dabar didžiuma tos seno- 
vėje pastatytos sienos per laiką jau stovėjo sugriuvusi. 
Helėnai nutarė ją vėl atstatyti ir toje vietoje sulaikyti bar- 
barą, besiveržiantį į Heladą. Visai netoli perėjos yra Al- 
pėnų kaimas. Iš jo helėnai tikėjosi apsirūpinti maistu. 

177. Stai šitas vietas helėnai laikė tinkamomis gyny- 
bai. Iš anksto viską apsvarstę ir nusprendę, kad barbarai 
negalės pasinaudoti nei žmonių persvara, nei raiteliais, jie 
nutarė pasitikti į Heladą žygiuojantį priešą šitoje vietoje. 
Sužinoję, kad persai jau Pierijoje, jie pasiskirstė Istme, 
ir vieni patraukė pėsčiomis į Termopilus, o kiti — jūra į 
Artemisiją. 

178. Taip pasiskirstę, helėnai skubiai išžygiavo pasitikti 
priešų. O delfiečiai, baimindamiesi ir dėl savęs, ir dėl He- 
lados, atsiklausė dievą, o šis atsakydamas jiems liepė 
melstis vėjams, nes jie būsią dideli helėnų sąjungininkai. 
Išklausę tą orakulo ištarmę, deltiečiai pirmiausia ją pra- 
nešė tiems helėnams, kurie norėjo būti laisvi. Už tą pra- 
nešimą jie susilaukė iš helėnų amžino dėkingumo, nes he- 
lėnai baisiai bijojo barbarų. Paskui delfiečiai pastatė vė- 
jams aukurą Tijoje, ten, kur yra Kefiso dukters Tijos*? 
šventovė (jos vardu toji vieta ir vadiname Tija), ir sten- 
gėsi vėjus permaldauti aukomis. 

179. Pagal tą orakulo ištarmę delfiečiai ir dabar aukoja 
vėjams. O persų laivynas išplaukė iš Termės polio. Dešimt 
greičiausių laivų pasileido tiesiai į Skiatą, kur stovėjo 
trys helėnų — trezeniečių, eginiečių ir atėniečių — sargybi- 
niai laivai. Pamatę barbarų laivus, šie pasileido bėgti. 

180. Pasiviję barbarai tuojau paėmė trezeniečių laivą 
su jo vadu Preksinu. Paskui gražiausią to laivo karį nu- 
sivedė į laivo priekį ir nužudė, nes palaikė geru ženklu 
tai, kad pirmasis aukai paimtasis helėnas buvo gražiau- 
sias. Nužudytojo vardas buvo Leontasš!. Galimas daiktas, 
kad ir per savo vardą jis sulaukė tokios mirties. 

181. Eginiečių laivas, kuriam vadovavo Asonidas, bar- 
barus šiek tiek sutrikdė, nes tarp to laivo karių buvo Is- 
chenojo sūnus Pitėjas. Jis tą dieną buvo narsiausias: pa- 
ėmus laivą, jis tol kovojo, kol buvo visas sukapotas. Kai 

Pitėjas net ir parkritęs tebebuvo gyvas, laivuose buvę per- 
sai kariai už jo narsumą norėjo būtinai išgelbėti jam gy- 
vybę: smirna ištepė jo žaizdas ir aprišo plonos drobės 
juostomis. Grįžę į savo stovyklą, jie stebėdamiesi ir gė- 
rėdamiesi rodė Pitėją visai kariuomenei ir rūpestingai su 
juo apsiėjo. Su kitais to laivo paimtais kariais elgėsi kaip 
su vergais. 

182. Taip buvo paimti tiedu laivai. Trečiasis, kuriam 
vadovavo atėnietis Formas, bėgdamas priplaukė Penijo 
žiotis. Patį laivą barbarai paėmė, 0 vyrų nepagavo, nes 
atėniečiai, kai tik prisiyrė prie kranto, tuoj iššoko iš jo į 
krantą ir per Tesaliją grįžo į Atėnus. 

183. Ties Artemisiju stovintys helėnai apie tai sužinojo 
iš Skiate uždegtų signalinių ugnių. Sužinoję ir nusigandę, 
pakėlė inkarus ir iš Artemisijo nuplaukė į Chalkidę, pasi- 
ryžę ginti Euripą, ir išstatė ant Eubojos aukštumų žval- 
gus. Iš tų dešimties barbarų laivų trys atplaukė ties po- 
vandenine uola, vadinama Mirmeku — ji yra tarp Magne- 
zijos ir Skiato. Čia ant tos uolos jie pastatė akmeninę 
stelą, kurią buvo atsigabenę su savimi. Kadangi kliūtys 
jau buvo pašalintos, persų laivynas su visais laivais iš- 
plaukė iš Termės į Heladą, praėjus vienuolikai dienų nuo 
to laiko, kai Kserksas išžygiavo iš Termės. Tą povandeninę 
uolą, esančią pačiame kelyje, pirmasis persams parodė 
skyrietis Pamonas. Visą dieną plaukę, barbarai priplaukė 
Sepiadę Magnezijos srityje ir pajūrį tarp Kastanėjo polio 
ir Sepiadės kyšulio. 

184. Iki šios vietos ir iki Termopilų persų kariuomenė 
nepatyrė jokių nuostolių. Jos dydis, mano paties apskai- 
čiavimais, buvo štai koks: 1207 iš Azijos išplaukusiuose 
laivuose pradžioje buvo parinkta iš įvairių tautų iš viso 
241 400 karių — imant kiekvienam laivui po 200 vyrų. Kiek- 
viename laive, be vietinių karių, buvo po 30 persų, medų 
ir sakų. Iš šitų vėl susidarė 36 210 vyrų. Prie šių dviejų 
skaičių aš turiu pridėti dar penkiasdešimtirklių laivų ka- 
rius, kiekvienam laivui duodamas vidutiniškai po 80 vyrų. 
Tokių laivų buvo, kaip jau anksčiau minėjau, 3000. Taigi 
juose turėjo būti 240 000 vyrų. Vadinasi, visame iš Azijos 
išplaukusiame laivyne buvo 517610 vyrų. Pėstininkų bu- 
vo 1700 000 karių, raitelių — 80 000. Prie to skaičiaus dar 
reikia pridėti ant kupranugarių jojusius arabus ir kovos 
vežimais važiavusius libius — maždaug 20 000 vyrų. Su- 

dėję į krūvą sausumos ir jūros pajėgas, gausime 2317 610 
vyrų. Tai tokia buvo iš Azijos išvestoji kariuomenė, ne- 
skaitant iš paskos einančių tarnų, maistą gabenančių laivų 
ir jais plaukusių žmonių. 

185. Prie tos sumos reikia pridėti, apytiksliai apskai- 
čiavus, ir iš Europos vedamą kariuomenę. Trakijoje ir prie 
Trakijos esančiose salose gyvenantys helėnai pristatė 120 
laivų. Iš tų laivų susidaro 24 000 vyrų. Pėstininkų davė 
trakai, peonai, eordai, botijai, Chalkidikės gyventojai, bri- 
gai, pierai, makedonai, perebai, enienai, dolopai, magnetai, 
achajai ir Trakijos pajūrio gyventojai — krūvon suėmus, 
kaip spėju, 300 000 vyrų. Pridėjus šį skaičių prie atsives- 
tųjų iš Azijos, gausime iš viso 2641 610 vyrų. Tai tiek 
buvo karių. 

186. O iš paskos einančių tarnų ir žmonių, plaukusių 
maistą gabenančiuose ir visokiuose kitokiuose laivuose, 
vykusiuose kartu su kariuomene, mano manymu, buvo ne 
mažiau kaip karių — greičiau daugiau. Bet aš tarsiu jų 
buvus ne daugiau ir ne mažiau, o tiek pat, kiek karių. O 
Jei taip, tai jų buvo tiek pat tūkstančių, kiek ir karių. Tai- 
gi Kserksas, Darijaus sūnus, atvedė iki Sepiadės ir Ter- 
mopilų 5283 220 žmonių. Tai tiek buvo iš viso Kserkso 
kariuomenės. 

187. O kiek buvo maistą gaminančių moterų, sugulovių 
ir eunuchų, niekas nesugebėtų pasakyti, taip pat kaip 
traukos bei kitokių gyvulių ir Indijos šunų — tiek daug 
jų buvo! Todėl aš visiškai nesistebiu, jog kai kurių upių 
vandens neužteko kariuomenei atsigerti: greičiau mane 
stebina tai, kad tokiai daugybei Žmonių užteko maisto. Iš 
tikrųjų tarus, kad kiekvienas žmogus kasdien gaudavo ne 
daugiau kaip vieną cheniką kviečių, ir tai kasdien reikėjo 
110340 medimnųėž. Aš čia neįskaitau maisto moterims, 
eunuchams, gyvuliams ir šunims. Iš tokios daugybės žmo- 
nių nebuvo nė vieno tokio gražaus ir tokio aukšto ūgio vy- 
ro, kuris būtų labiau tikęs valdyti tokią galybę kaip 
Kserksas. 

188. Kai laivynas atplaukė ir užėmė Magnezijos pajūrį 
tarp Kastanėjo polio ir Sepiadės kyšulio, pirmieji laivai 
prisiyrė prie pat kranto, o kiti visi stovėjo nuleidę inka- 
rus. Kadangi pajūrio juosta buvo siaura, tai laivai stovė- 
jo nuleistais inkarais išsirikiavę po aštuonis ir atsukę pir- 
magalius į jūrą. Taip jie ten praleido pirmąją naktį. Svin- 

tant giedrai ir nevėjuotai dienai, staiga užvirė jūra ir pa- 
kilo baisi audra su stipriu rytų vėju, kurį aplinkiniai gy- 
ventojai vadina helespontiškiu. Tie, kurie pastebėjo ky- 
lantį vėją ir turėjo pakrantėje pakankamai vietos, suspėjo 
ištraukti savo laivus į krantą dar prieš užeinant audrai; 
šitaip išsigelbėjo ir patys, ir jų laivai. O tie laivai, kuriuos 
audra užklupo atviroje jūroje, vieni buvo nunešti į vadi- 
namuosius Ipnus prie Pelijo kalno, kiti nublokšti į krantą. 
Kai kurie laivai sudužo atsitrenkę į pačią Sepidę, kiti — 
prie Melibojos polio, dar kiti buvo išmesti šalia Kastanėjo. 
Tos audros jėga buvo baisi. 

189. Pasakojama, kad atėniečiai pagal orakulo ištar- 
mę pasikvietę į pagalbą Borėjąš3, nes buvo gavę naują 
orakulo ištarmę — pasišaukti į pagalbą savo žentą. Pagal 
helėnų padavimą, Borėjas yra vedęs atėnietę žmoną — 
Erechtėjo dukterį Oritiją. Dėl tos giminystės atėniečiai, 
kaip pasakojama, ir padarė išvadą, kad jų žentas esąs Bo- 
rėjas. Todėl, būdami Eubojos Chalkidėje su laivais ir pa- 
matę kylantį vėją, o gal ir prieš tai, jie meldėsi ir aukojo 
aukas Borėjui ir Oritijai, kad ateitų jiems į pagalbą ir su- 
naikintų barbarų laivus — kaip anksčiau prie Atono kalno. 
Negaliu spręsti, ar iš tikrųjų todėl Borėjas užpuolė sto- 
vinčius nuleistais inkarais persų laivus, bet atėniečiai pa- 
sakoja, kad Borėjas jiems pagelbėjęs ir tada, ir anksčiau. 
E grįžę namo, jie pastatė prie Iliso upės Borėjui šven- 
ykią. 

190. Per tą audrą žuvo mažių mažiausiai 400 laivų, 
taip pat nesuskaitoma daugybė žmonių ir begalės brangių 
daiktų. Šitas laivų sudužimas buvo labai naudingas Ami- 
nokliui, Kretino sūnui, magnetui ** žemvaldžiui, gyvenan- 
čiam prie Sepiadės. Vėliau jis prisirinko daugybę į krantą 
išmestų auksinių ir sidabrinių taurių, rado daug persiškų 
pinigams laikyti dėžių ir įsigijo daugybę kitokių brangių 
daiktų. Įsigijęs šitų radinių, jis labai praturtėjo, nors šiaip 
nebuvo laimingas, nes jį užgriuvo nelaimė, atėmusi iš jo 
sūnų. 

191. Maistą gabenančių laivų ir kitokių toje audroje 
žuvusių laivų skaičius nėra žinomas. Laivyno strategai iš- 
sigando, kad tesalai neužpultų jų, patyrusių tokią nelai- 
mę, todėl iš sudužusių laivų liekanų pasidarė aplinkui 
aukštą užtvarą. Tris dienas truko ta audra. Pagaliau ket- 
virtą dieną magai kruvinomis aukomis ir būrimais vėjams, 

be to, aukodami Tetidei ir Nereidėms*?, nutildė vėją — O 
gal šiaip dėl ko nors pailsęs vėjas nurimo. Tetidei barba- 
rai aukojo todėl, kad sužinojo iš jonėnų mitą, esą iš šitos 
vietos ji buvusi Pelijo pagrobta ir kad visas Sepiadės 
kyšulys priklausąs jai bei kitoms Nereidėms. 

192. Antrą audros dieną helėnų žvalgai, nubėgę nuo 
Eubojos kalnų, pranešė apie visą tą vykstančią laivų ne- 
laimę. Tai išgirdę, helėnai pasimeldė ir nuliejo aukas iš- 
gelbėtojui Poseidonui ir kuo greičiausiai nuskubėjo atgal 
prie Artemisijo, tikėdamiesi prieš save turėsią jau tik 
nedaug priešo laivų. Taigi antrą kartą jie apsistojo ties 
Artemisiju. Nuo to laiko jie ir šiandien Poseidoną vadina 
išgelbėtoju. 

193. O barbarai, kai vėjas nutilo ir bangos nurimo, nu- 
vilko laivus į vandenį ir vėl plaukė palei krantą; aplenkę 
Magnezijos kyšulį, patraukė tiesiog į įlanką, vedančią į 
Pagasus*“s. Tos įlankos krante Magnezijoje yra vieta, kur, 
kaip pasakojama, Jasonas ir jo bendrakeleiviai, plaukdami 
auksavilnio kailio į kolchų žemę Eją, palikę Heraklį, pa- 
siųstą iš Argo laivo parnešti vandens. Mat čia jie ketinę 
apsirūpinti vandeniu ir leistis į atvirą jūrą, todėl ir toji 
vieta buvo pavadinta Afetais??. Kserkso laivynas sustojo 
kaip tik šioje vietoje. 

194. Atsitiko taip, kad 15 barbarų laivų plaukė toli nuo 
visų kitų ir kažkaip pastebėjo prie Artemisijo esančius he- 
lėnų laivus. Manydami, kad čia jų laivai, jie nuplaukė ir 
pakliuvo priešams į rankas. Tiems laivams vadovavo e0- 
liečių Kimės valdytojas Sandokas, Tamasijo sūnus, kurį 
anksčiau karalius Darijus buvo liepęs prikalti prie stulpo 
už tai, kad jis, būdamas vienas iš karališkųjų teisėjų, pi- 
nigais papirktas, neteisingai išsprendė vieną bylą. Kai jis 
jau kabojo prikaltas, Darijus apsigalvojo ir nutarė, kad 
Sandokas karaliaus rūmams yra padaręs daugiau gero 
negu blogo, ir nusprendė, jog pasielgė per daug skubotai 
ir neprotingai, todėl liepė Sandoką paleisti. Taip tas iš- 
vengė Darijaus skirtos mirties ir liko gyvas. Bet šį kartą, 
užplaukęs ant helėnų, nebegalėjo išsigelbėti, nes helėnai, 
pamatę juos priplaukiant ir supratę, kad tie bus apsirikę, 
išplaukė ir visai lengvai juos paėmė. 

195. Viename iš tų laivų buvo paimtas į nelaisvę Ari- 
dolis, Karijos Alabandos tironas, kitame — patiečiųšš stra- 
tegas Pentilas, Demonojo sūnus. Jis buvo atplukdęs iš 

Pafo 12 laivų, bet ties Sepiade per audrą neteko vienuoli- 
kos jų ir, su išlikusiu vieninteliu laivu plaukdamas į Arte- 
misiją, buvo paimtas. Suimtuosius išklausinėję visa, ko 
tik norėjo sužinoti apie Kserkso kariuomenę, helėnai pa- 
siuntė grandinėmis sukaustytus į Korinto Istmą. 

196. Persų laivynas be tų penkiolikos laivų, kuriems, 
kaip sakiau, vadovavo Sandokas, atplaukė į Afetus, o 
Kserksas ir pėstininkų kariuomenė, žygiuodami per Tesa- 
liją ir Achają, prieš tris dienas jau buvo įsiveržę į Melidę. 
Tesalijoje Kserksas buvo surengęs lenktynes tarp savųjų 
ir tesalų žirgų, norėdamas išmėginti Tesalijos raitelius, 
nes buvo girdėjęs, kad jie yra geriausi visoje Heladoje. 
Tačiau helėnų žirgai toli atsiliko nuo jo žirgų. Iš Tesalijos 
upių tik Onochonas neįstengė pagirdyti visos kariuomenės, 
o iš Achajos upių net ir pati didžiausioji — Apidanas — 
tik su dideliu vargu pakakino kariuomenę. 

197. Atvykusiam į Achajos Alą Kserksui kelio vadovai, 
norėdami viską paaiškinti, papasakojo vietinį mitą apie 
Dzeuso Latistijo“? šventovę, kaip Eolo sūnus Atamantas 
kartu su Inoja kėsinosi į Frikso gyvybę“?, o po to achajai, 
orakulo įsakyti, uždėjo jo palikuonims štai kokią bausmę: 
kiekvienam seniausiam tos giminės vyrui draudžiama įeiti 
į lejitą (Ilejitu achajai vadina pritanėją) ir saugoma, kad 
nejeitų. O jeigu jis ten vis tiek įeina, tai išeina tik kaip 
auka ir paaukojamas. Be to, jie sakė, kad daug Atamanto 
palikuonių, bijodami būti paaukoti, pabėga į svetimas ša- 
lis. Bet jeigu jie po kurio laiko grįžta namo ir būna sučiup- 
ti pritanėjyje, tai juos veda aukoti. Prieš aukojant, jie 
būna apvainikuojami ir su iškilminga eisena iš šventyklos 
išvedami. Šitokia bausmė ištinka Frikso sūnaus Kitisoro 
palikuonis todėl, kad tuo laiku, kai achajai, norėdami pa- 
gal orakulo ištarmę savo šalį apvalyti, rengėsi paaukoti 
Eolo sūnų Atamantą, atvyko iš kolchų Ejos Kitisoras ir jį 
išgelbėjo. Bet tuo savo poelgiu jis užtraukė dievo rūstybę 
savo palikuonims. Išklausęs to pasakojimo ir atėjęs prie 
šventovės giraitės, Kserksas ir pats nutarė neiti į ją, ir 
visai kariuomenei uždraudė įeiti. Paskui jis pagerbė ir 
Atamanto palikuonių namus, ir pačią šventą giraitę. Taip 
buvo Tesalijoje ir Achajoje. 

198. Iš šių vietų Kserksas įėjo į Melidę palei jūros 
įlanką, kurioje kasdien būna potvyniai ir atoslūgiai. Palei 
visą tą įlanką tęsiasi lyguma, vienur gana plati, kitur — 

siaura. Aplinkui tą lygumą stovi aukšti nepereinami kal- 
nai, vadinami Trachino uolomis, iš visų pusių uždarantys 
Melidės šalį. Iš Achajos atėjus, pirmasis polis prie tos 
įlankos yra Antikyra, šalia kurios įteka į jūrą iš enienų 
ištekėjusi Sperchijo upė. Maždaug už 20 stadijų nuo jos 
yra kita upė vardu Dyras, kuri, kaip pasakojama, iš po- 
žemio pasirodžiusi ir atėjusi į pagalbą degančiam Herak- 
liui. Už kitų 30 stadijų vėl yra kita upė vardu Melana. 

199. Trachino polis stovi už penkių stadijų nuo tos 
Melanos upės. Toje vietoje, kur yra Trachino polis, šalis 
tarp kalnų ir jūros plačiausia, nes lyguma tęsiasi maždaug 
22 000 pletrų. Nuo Trachino į pietus kalne, uždarančiame 
Trachino žemę, yra tarpeklis, kuriuo to kalno papėdėje te- 
ka Asopo upė. 

200. Į pietus nuo Asopo yra kita nedidelė upė — Fe- 
nikas; tekėdama iš kalnų, įsilieja į Asopą. Ties Feniko 
upe yra pati siauriausia vieta — ja gali važiuoti tik vienas 
vežimas. Nuo Feniko upės iki Termopilų yra 15 stadijų. 
Tarp tos upės ir Termopilų stovi kaimas, vadinamas Antė- 
le; šalia jo Asopo upė įteka į jūrą. Aplinkui yra plati vieta, 
joje pastatyta amfiktionietės Demetros šventykla; ten pat 
yra sėdynės amifiktionams ir paties Amfiktiono šventovė. 

201. Karalius Kserksas stovyklavo Melidėje trachinie- 
čių žemėje, o helėnai — pačioje perėjoje. Dauguma helėnų 
šią vietą vadina Termopilais, o vietiniai ir aplinkiniai — 
Pilais. Tai tose vietose sustojo abi kariuomenės. Kserksas 
buvo užėmęs visą plotą į šiaurę nuo Termopilų iki Trachi- 
no, o helėnai — sritį į pietus nuo Termopilų iš Helados 
pusės. 

202. Štai šitie helėnai laukė persų toje vietoje: spar- 
tiečių — 300 hoplitų; tegėjiečių ir mantiniečių — abiejų po 
500, tai yra 1000; iš Arkadijos Orchomeno 120 vyrų ir 
1000 vyrų iš visos kitos Arkadijos; tiek buvo arkadų. Iš 
Korinto — 400, iš Flijunto — 200 ir iš Mikėnų — 80. Tiek 
buvo peloponesiečių. Iš Beotijos buvo 700 tespiečių ir 
400 tėbiečių. 

203. Be to, pakviesti atvyko su visa kariuomene lok- 
rai opuntiečiai ir 1000 fokiečių. Juos pasikvietė helėnai per 
pasiuntinius sakydami, kad jie patys esą atėję tik kaip 
pirmasis visų helėnų dalinys, o kiti sąjungininkai laukiami 
kasdien pasirodant. Iš jūros pusės jie, tai yra lokrai ir fo- 
kiečiai, esą apsaugoti, nes ten einą sargybą jūroje atėnie- 

čiai, eginiečiai ir kiti, kurie yra priskirti laivynui. Todėl 
jiems nesą ko bijoti, nes juk ne dievas žygiuojąs į Heladą, 
o žmogus. Nesą ir nebūsią nė vieno tokio mirtingojo, ku- 
rio nuo jo užgimimo nebūtų pasiekusi kokia nelaimė — ir 
kuo didesnis žmogus, tuo didesnės nelaimės jį užgriū- 
vančios. Todėl ir tas, kuris dabar atžygiuojąs, kaipo mir- 
tingasis turįs kristi nuo savo garbės aukštumos. Tai iš- 
girdę, jie nuvyko pagalbon į Trachiną. 

204. Kiekvienas šių helėnų polis turėjo savo strategą. 
Bet iš visų žymiausias buvo visos kariuomenės strategas 
lakedemonietis Leonidas, Anaksandrido sūnus, Leonto, 
Eurikratido, Anaksandro, Eurikrato, Polidoro, Alkameno, 
Teleklio, Archelėjo, Hegesilėjo, Doriso, Leoboto, Echest- 
rato, Hegijo, Euristeno, Aristodemo, Aristomacho, Kleo- 
dėjo, Hilo, Heraklio palikuonis. Šis gavo Spartoje kara- 
liaus valdžią netikėtai. 

205. Turėdamas du už save vyresnius brolius — Kle- 
omeną ir Dorijėją,— jis visai negalvojo apie karaliaus val- 
džią. Bet kadangi Kleomenas mirdamas nepaliko sūnaus, 
o Dorijėjo jau nebebuvo gyvo, nes jis jau buvo žuvęs Si- 
cilijoje, tai karaliaus valdžia atiteko Leonidui?! dar ir to- 
dėl, kad jis buvo vyresnis už Kleombrotą, patį jauniausią 
Anaksandrido sūnų, ir kad buvo vedęs Kleomeno dukterį. 
Leonidas tada nuvyko į Termopilus, pasirinkęs 300 tam 
tikro amžiaus [spartiečių], kurie jau turėjo sūnus. Vyk- 
damas pasiėmė su savimi ir tuos tėbiečius, kuriuos aš 
anksčiau paminėjau. Jiems vadovavo Leontiadas, Eurima- 
cho sūnus. Leonidas todėl stengėsi pirmiausia iš visų he- 
lėnų juos pasiimti, kad jie buvo kaltinami prijautimu per- 
sams. Todėl jis pakvietė juos į karą žiūrėdamas, ar atsiųs 
jam savo karių, ar atvirai atsisakys sąjungos su helėnais. 
Tėbiečiai, nors ir būdami kitokios nuomonės, vis dėlto at- 
siuntė. 

206. Spartiečiai pasiuntė Leonidą su kariuomenės dali- 
niu patys pirmieji todėl, kad, juos pamatę, kiti sąjungi- 
ninkai išžygiuotų ir nepereitų persų pusėn, jei pamatytų 
juos delsiant. Pasibaigus šventei — jiems tuo laiku kliudė 
pasitaikiusi Karnėjų šventė, — spartiečiai ketino kuo grei- 
čiausiai išžygiuoti su visa kariuomene, palikę Spartoje tik- 
tai įgulą. Taip pat manė pasielgti ir kiti sąjungininkai, nes 
kaip tik tuo metu vyko Olimpiada“. Todėl jie, manydami, 
kad Termopiluose greitai neišsispręs reikalas, nusiuntė ten 

tik savo pirmuosius dalinius. Taip samprotavo sąjunginin- 
kai. 

207. O Termopiluose esantys helėnai, persams prisiar- 
tinus prie perėjos, išsigandę pradėjo svarstyti, ar nerei- 
kėtų atsitraukti. Kiti visi peloponesiečiai siūlė grįžti į Pe- 
loponesą ir saugoti Istmą, o Leonidas, pasipiktinusiems 
fokiečiams ir lokrams atmetus šį siūlymą, nutarė likti vie- 
toje ir pasiųsti į polius pasiuntinius su reikalavimu at- 
siųsti paspirties, nes jų jėgos esančios per menkos medų 
kariuomenei atremti. 

208. Šitaip jiems svarstant, Kserksas pasiuntė raitą 
žvalgą ištirti, kiek yra helėnų ir ką jie veikia. Mat jis dar 
Tesalijoje buvo girdėjęs, esą ten susirinkusi nedidelė ka- 
riuomenė ir jai vadovaują lakedemoniečiai su heraklidų 
kilmės Leonidu. Persų žvalgas, prijojęs prie stovyklos, 
dairėsi, bet nematė visos stovyklos, nes negalėjo matyti tų 
karių, kurie buvo už atstatytos ir saugomos sienos. Taigi 
jis matė tik tuos, kurie buvo sargyboje priešais sieną. 
Tuo laiku ten buvo lakedemoniečiai. ZŽvalgas stebėjo, kaip 
vieni jų mankštinasi, kiti šukuojasi plaukus. Tai matyda- 
mas, jis stebėjosi ir stengėsi nustatyti jų skaičių ir, tiks- 
liai nustatęs, nujojo ramiai atgal, nes į jį niekas nekreipė 
jokio dėmesio. Grįžęs Kserksui papasakojo visa, ką buvo 
matęs. 

209. Išklausius pranešimą, Kserksui pasidarė keista, 
kad helėnai tokiu būdu ruošiasi žūti ir kiek įstengdami žu- 
dyti savo priešą. Toks jų elgesys jam pasirodė juokingas, 
ir jis pasikvietė stovykloje esantį Aristono sūnų Demaratą. 
Šiam atėjus, Kserksas smulkiai klausinėjo apie kiekvieną 
dalyką, norėdamas suprasti lakedemoniečių elgesį. Šisai 
atsakė: „Jau ir anksčiau, kai mes išžygiavome į Heladą, 
aš tau pasakojau apie tuos Žmones. Tu juokeisi iš manęs, 
kai tau kalbėjau numatydamas, kaip bus. Mat labiausiai aš 
rūpinuosi, karaliau, tau į akis visada sakyti teisybę. Iš- 
klausyk ir dabar! Tie vyrai atėjo kovoti su mumis dėl 
tos perėjos ir tam rengiasi. Toks yra jų paprotys: kai ren- 
giasi žūtbūtinai kautis, jie puošiasi galvas. Taigi žinok: 
jeigu nugalėsi juos ir tuos, kurie dar liko Spartoje, tai 
nebeliks, karaliau, nė vienos tautos, kuri drįstų prieš tave 
pakelti ranką. Mat prieš tave dabar stovi geriausia He- 
lados valstybė ir narsiausi vyrai.“ Tais žodžiais Kserksas 
nepanoro tikėti ir vėl paklausė, kokiu būdu jie, biidami to- 

ki negausūs, įveiks kovoti su jo kariuomene. Šis tarė: „O 
karaliau, galėsi su manimi elgtis kaip su melagiu, jei- 
gu neįvyks taip, kaip sakau.“ 

210. Taip kalbėdamas, jis vis tiek Kserkso nejtikino. 
Keturias dienas karalius laukė tikėdamasis, kad helėnai 
pabėgs. Penktą dieną, kai jie vis nesitraukė ir dar, jo nuo- 
mone, ėmė elgtis akiplėšiškai ir neprotingai, supykęs pa- 
siuntė prieš juos medus ir kisijus, įsakydamas anuos pa- 
imti gyvus ir jam atvesti. Medai daug kartų puolė he- 
lėnus ir daug jų krito. [Kritusių medų] vieton stojo vis 
kiti ir nesitraukė, nors ir turėjo didelių nuostolių. Be to, 
paaiškėjo visiems ir ypač pačiam karaliui, kad Žmonių 
[jis turi] daug, bet vyrų — mažai. Susirėmimas truko iš- 
tisą dieną. 

211. Pagaliau medai, smarkiai nukentėję, pasitraukė. 
Kai jie pasitraukė, jų vieton stojo persai, vadovaujami Hi- 
darno,— juos karalius vadino nemirtingaisiais. Jie tikėjosi 
lengvai nugalėsią. Bet ir jiems, susirėmus su helėnais, nė 
kiek ne geriau sekėsi, kaip kad medams, o lygiai taip pat, 
nes kovėsi siauroje vietoje ir trumpesnėmis nei helėnų 
ietimis, be to, negalėjo panaudoti kiekybinės persvaros. 
Lakedemoniečiai kovojo narsiai ir parodė, kad moka „gud- 
riai kariauti su neišmanančiais. Gudrumą jie rodė štai 
kaip: atsukdavo nugaras ir neva imdavo bėgti. Matydami, 
kad tie bėga, barbarai šūkaudami ir triukšmaudami imda- 
vo vytis; o šie, kai juos beveik prisivydavo, staiga atsisuk- 
davo prieš barbarus ir išžudydavo labai daug persų. Zūdą- 
vo ir spartiečių, bet nedaug. Kai visi mėginimai paimti 
perėją nuėjo niekais, nors puolė ir urmu, ir būriais, persai 
atsitraukė. | 

212. Per šiuos susirėmimus, sakoma, karalius, juos ste- 
bėdamas, iš baimės dėl savo kariuomenės tris kartus pa- 
šokęs nuo sosto. Tokios buvo kautynės tą dieną. Rytojaus 
dieną barbarai kovėsi nė kiek ne sėkmingiau. Kadangi he- 
lėnų buvo nedaug, tai barbarai, puldami juos, tikėjosi, 
kad žaizdų nukamuoti helėnai nebegalės daugiau kovoti. 
O helėnai buvo pasiskirstę pagal ginklų rūšis bei gentis ir 
kovojo pasikeisdami, išskyrus fokiečius, kurie buvo nusiųs- 
ti į kalną saugoti takelio. Persai įsitikino, kad sekasi ne 
geriau negu vakar, ir pasitraukė. 

213. Karaliui nežinant, ką daryti, pas jį atėjo malietis 
Eiialtas, Euridemo sūnus, ir parodė takelį per kalnus į 

Termopilus, tikėdamasis iš karaliaus gausių dovanų; dėl 
to buvo sunaikinti ten kovoję helėnai. Vėliau jis, bijoda- 
mas lakedemoniečių, pabėgo į Tesaliją, o pilagorai?3, su- 
sirinkus amfiktionams į Pilus, paskelbė piniginę dovaną 
už bėglio galvą. Praėjus kuriam laikui, Efialtas grįžo į 
Antikyrą ir čia buvo trachiniečio Atenado nužudytas. Tas 
Atenadas nužudė Eiialtą dėl visai kitos priežasties, apie 
kurią papasakosiu kitoje vietoje, bet lakedemoniečiai vis 
tiek sumokėjo skirtą dovaną. Taip vėliau žuvo Efialtas. 

214. Yra ir kitas pasakojimas, kuriuo aš netikiu, esą ka- 
ristietis Onetas, Fanagoro sūnus, ir antikyrietis Koridalas 
davę karaliui tokį pasiūlymą ir parodę persams kalnų ta- 
kelį. Kad tai netiesa, galima spręsti ir iš to, jog pilagorai 
paskyrė piniginę dovaną ne už Onetą ir Koridalą, o už 
trachinietį Efialtą, be abejo, gerai žinodami visą reikalą; 
be to, mes žinome, kad Efialtas pabėgo kaip tik dėl to. 
Galėjo ir Onetas žinoti tą takelį, nors ir nebuvo malietis, 
jei tik jis ilgai čia gyveno. Bet persus vedė tuo takeliu per 
kalnus Efialtas, todėl aš tik jį kaltinu. 

215. Kserksui patiko Efialto pasiūlymas, ir nudžiugęs 
jis tuojau pasiuntė Hidarną su jo vadovaujama kariuome- 
ne. Vakare, kada uždegami žiburiai, jie išėjo iš stovyklos. 
Tą takelį buvo suradę maliečiai — jie juo vedė tesalus į 
fokiečių kraštą tuo laiku, kai fokiečiai, atitvėrę perėją mū- 
ro siena, tarėsi esą saugūs nuo įsiveržimų. Nuo tų laikų 
šiuo takeliu maliečiai visai nesinaudojo. 

216. Tas takelis yra toks: jis prasideda prie Asopo upės, 
tekančios per kalnų tarpeklį. Ir kalnas, ir tas takelis va- 
dinasi tuo pačiu vardu — Anopėja. Tas Anopėjos takelis 
eina išilgai kalno keteros ir baigiasi ties Alpėnų poliu — 
pirmuoju Lokridės poliu iš Melidės pusės, ten, kur siau- 
riausioje vietoje yra vadinamoji Melampygo uola ir Kek- 
ropų?* buveinė. 

217. Persikėlę per Asopo upę, persai ėjo tuo takeliu 
ištisą naktį; jų kairėje buvo Etos kalnas, dešinėje — tra- 
chiniečių kalnai. Jau ėmė aušti, kai jie užlipo ant kalno 
viršūnės. Šitoje vietoje, kaip jau minėjau, ėjo sargybą 
1000 fokiečių hoplitų, gindami savo šalį ir saugodami ta- 
kelį. Apačioje perėją saugojo tie, kuriuos anksčiau išvar- 
dijau, o kalnų takelį, savanoriškai pasižadėję Leonidui, 
gynė fokiečiai. 

218. Štai kaip fokiečiai pajuto, kad persai jau yra už- 
lipę ant kalno. Mat tie lipo niekieno nepastebėti, nes visas 
kalnas yra apaugęs ąžuolais. Buvo ramus oras, tik kai 
staiga pasigirdo didelis triukšmas, nes — kaip kad esti — 
po kojomis čežėjo lapai, fokiečiai pašoko ir griebėsi gink- 
lų. Čia pat pasirodė ir barbarai. Pamatę ginkluotus vyrus, 
jie nustebo, nes tikėjosi nesutiksią jokio pasipriešinimo, 
o čia susidūrė su kariuomene. Tada Hidarnas, bijodamas, 
kad vietoj fokiečių čia nebūtų lakedemoniečiai, paklausė 
Efialtą, kokia esanti kariuomenė, ir gavęs tikslią žinią, 
išrikiavo persus kautynėms. Fokiečiai, apšaudyti daugy- 
bės strėlių, tuoj pat pabėgo į kalno viršūnę manydami, 
kad persai atėjo prieš juos, ir ėmė ruoštis žūtbūtinei kovai. 
Taip jie manė. Bet su Efialtu ir Hidarnu atėję persai visai 
nekreipė dėmesio į fokiečius ir skubiai pradėjo leistis nuo 
kalno. 

219. Termopiluose likusiems helėnams žynys Megisti- 
jas, apžiūrėjęs aukojamojo gyvulio vidurius, pirmasis pra- 
nešė, kad auštant jiems lemta mirti. Be to, atėjo perbėgė- 
lių, kurie pasakė, kad persai einą aplink per kalnus. Tie 
pranešė dar naktį. Tretieji — nuo aukštumų žvalgai — at- 
bėgo jau švintant. Tada helėnai ėmė svarstyti, ką daryti, 
ir jų nuomonės nesutapo: vieni tvirtino, kad nereikia pasi- 
traukti, o kiti — priešingai. Tada jie persiskyrė, ir vieni 
pasitraukė ir išsiskirstė po savo polius, o kiti su Leonidi 
ryžosi likti vietoje. 

220. Pasakojama, jog pats Leonidas pasiuntęs juos na- 
mo norėdamas, kad nežūtų. Jam pačiam ir čia esantiems 
spartiečiams, esą nepritinką palikti rikiuotę, kurios sau- 
goti jie atėję. Mano nuomone, patikimiausia yra nuomonė, 
kad Leonidas, pamatęs, jog sąjungininkai nusiminę ir ne- 
nori su juo stoti į pavojų, jiems įsakęs pasitraukti. Pačiam 
pasitraukti jis laikė gėda. Jo manymu, likdamas ir jis pats 
susilauks didelės garbės, ir Spartos laimė nenukentės. 
Mat kai spartiečiai karo pradžioje užklausė orakulą apie 
tą karą, pitija jiems atsakė, kad arba Sparta būsianti bar- 
barų sugriauta, arba jų karalius žūsiąs. Ta orakulo iš- 
tarmė yra hegzametru pasakyta ir skamba šitaip: 


Jums, plačiakraštės Spartos gyventojai, lemta likimo, 
Kad arba jūsų garsusis miestas Persijos vyrų 

Bus sunaikintas, arba to nebus, bet užtat heraklido, 
Zuvusio savo karaliaus, raudos Lakedemono žemė. 

Jo negalės sulaikyti nei liūtų stiprumas, nei jaučių, 

Dzeuso galybei prilygsta priešo galybė, ir jis tol — 
Tvirtinu aš — nenurims, kol gaus ar viena, ar kita. 


Taip, matyt, manė Leonidas ir, norėdamas, kad garbę įgy- 
tų vieni spartiečiai, bus greičiau pats išsiuntęs sąjungi- 
ninkus namo, o ne jie pasitraukę dėl nesutarimų, nesilai- 
kydami kariškos drausmės. 

221. Nemenkas to įrodymas, manau, yra ir ši aplinkybė: 
žinoma, jog Leonidas norėjo pasiųsti namo, rūpindamasis, 
kad nežūtų kartu su juo, ne tik visus kitus, bet ir akarna- 
nietį žynį Megistiją, tolimą Melampodo palikuonį, kuris 
ėjo kartu su kariuomene ir tada iš aukojamojo gyvulio vi- 
durių išpranašavo jiems tai, kas ir įvyko. Tačiau Megisti- 
jas, nors ir siunčiamas, nepaliko Leonido, tik išsiuntė savo 
vienintelį sūnų, žygiavusį kartu su juo. 

222. Atleistieji sąjungininkai paklausė Leonido ir iš- 
vyko, tik tespiečiai ir tėbiečiai liko su lakedemoniečiais. 
Tėbiečiai liko prieš savo norą ir valią. Mat Leonidas juos 
laikė kaip įkaitus. Tespiečiai pasiliko savanoriškai, tvirtin- 
dami nepaliksią Leonido ir jo karių. Pasilikę jie žuvo kar- 
tu su visais. Jiems vadovavo Demofilas, Diadromo sūnus. 

223. Saulei patekėjus, Kserksas paaukojo nuliejimo au- 
ką ir maždaug tuo laiku, kai turgus būna pilnas žmonių, 
įsakė pulti. Taip buvę pataręs Efialtas. Mat nusileisti nuo 
kalno galima daug tiesiau ir greičiau, negu jį apeiti ir 
užlipti. Tad ir Kserkso barbarai ėmė artintis, ir Leonidas 
su helėnais išėjo toliau iš ankštumos į platesnę vietą, ne- 
gu iš pradžių išeidavo, tartum tiesiai į mirtį išsiverždami. 
Mat ankstesnėmis dienomis vieni saugodavo mūro sieną, 
o kiti pasitraukdavo į siaurą vietą ir ten kovodavo. Šį 
kartą susirėmė vienas prieš vieną už siaurumos ir išžudė 
labai daug barbarų. Užpakaly jų stovėjo dalinių vadai su 
botagais ir pliekė visus, varydami juos vis tolyn į priekį. 
Daug jų įkrito į jūrą ir žuvo, dar daugiau sutrypė gyvieji. 
Į žūstančius niekas nekreipė dėmesio. O helėnai, žinoda- 
mi, kad vis tiek žus nuo tų, kurie apėjo kalną, kovojo ne- 
paprastai narsiai, kiek tai įmanoma, kovėsi drąsiai ir ne- 
gailėdami gyvybės. 

224. Kai daugumai jų jau sulūžo ietys, kapojo persus 
kardais. Tose kautynėse žuvo ir Leonidas, didžiai narsus 
vyras, ir su juo kiti kilmingi spartiečiai, kurių vardus — 
kaip didvyrių — aš sužinojau. Taip pat sužinojau vardus 
ir visų trijų šimtų. Žuvo ten ir daug kilmingų persų, iš 

jų — du Darijaus sūnūs Abrokomas ir Hiperantas, kuriuos 
Darijui buvo pagimdžiusi Artano duktė Frantagūnė. Ar- 
tanas buvo karaliaus Darijaus brolis, Arsamo sūnaus His- 
taspo sūnus. Leisdamas už Darijaus dukterį, jis kaip krai- 
tį atidavė jam visą savo turtą, nes ji buvo vienturtė. 

225. Ir du Kserkso broliai žuvo kovodami dėl Leonido 
kūno, kadangi čia buvo užvirusios smarkios kautynės tarp 
lakedemoniečių ir persų, kol pagaliau helėnai narsiai atė- 
mė kūną iš persų, keturis kartus privertę priešus bėgti. 
Tai truko tol, kol atėjo Efialto vedami kariai. Kai tik he- 
lėnai sužinojo, kad tie jau ateina, tuoj pakeitė kovos būdą. 
Mat jie pasitraukė į siauriausią kelio vietą ir, užėję už 
mūro sienos, sustojo ant kalvos visi, išskyrus tėbiečius. 
Toji kalva yra prie įėjimo į siauriausią vietą, ten, kur da- 
bar Leonido garbei pastatytas akmeninis liūtas. Šitoje vie- 
toje jie gynėsi kardais, kuriuos dar turėjo, rankomis ir 
dantimis, kol barbarai juos užpylė strėlėmis — vieni iš 
priekio puldami ir mūro sieną griaudami, o kiti — iš už- 
pakalio ir iš visų pusių apsupę. 

226. Iš visų narsiųjų lakedemoniečių ir tespiečių, sa- 
koma, vis dėlto labiausiai pasižymėjęs spartietis Dienekas. 
Kalbama, jog dar prieš susirėmimą, kai vienas trachinietis 
pasakęs, kad jei barbarai paleis strėles, uždengs saulę strė- 
lių daugybe, jisai štai kaip atsakęs: tada jie galėsią kovoti 
pavėsyje, o ne saulės kepinami. Sakoma, kad šį ir kitus 
panašius posakius esąs pasakęs lakedemonietis Dienekas. 

227. Kalbama, kad po Dieneko narsiausi buvę du bro- 
liai lakedemoniečiai Alfėjas ir Maronas, Orsifanto sūnūs. 
Iš tespiečių labiausiai pasižymėjo Harmatido sūnus Diti- 
rambas. 

228. Palaidoti jie ten pat, kur ir žuvo. Ir jiems, ir 
tiems, kurie krito dar prieš Leonidui atleidžiant sąjungi- 
ninkus, padarytas įrašas, skelbiantis: 

Šitoje vietoje kadaise prieš tris milijonus kovojo 

Peloponeso karių tūkstančiai tik keturi. 

Toks įrašas yra visiems žuvusiems. O spartiečiams yra at- 
skiras įrašas: 

O svetimšali, praneški spartiečiams, kad mes šitoj vietoj 

Esame žuvę, jų įsakams paklusdami. 

Taip parašyta lakedemoniečiams, o žyniui štai kaip: 


Stai čia stovi Megistijo šauniojo kapas. 
Perėję upę, kadais persai nužudė jį čia, 

Žynį, kuris, tada aiškiai matydamas mirtį ateinant, 
Nebesutiko palikt Spartos narsiųjų vadų. 


Tomis stelomis ir įrašais pagerbė žuvusius amfiktionai, iš- 
skyrus žynio Megistijo kapą, kuriam epigramą parašė jo 
geras pažįstamas Leoprepo sūnus Simonidas. 

229. Apie du iš tų 300 lakedemoniečių — Euritą ir Aris- 
todemą — štai kas pasakojama. Abu tarp savęs sutardami, 
jiedu būtų galėję arba išsigelbėti ir grįžti į Spartą, nes 
buvo Leonido paleisti iš stovyklos dėl ūmios akių ligos 
ir sėdėjo Alpėnuose baisiai sirgdami, arba, jei nenorėjo 
grįžti, būtų galėję žūti kartu su visais kitais. Bet jiedu, 
turėdami galimybę sutartinai pasielgti vienaip arba kitaip, 
nepanoro veikti kartu, išsiskyrus jų nuomonėms: Euritas, 
išgirdęs, kad persai helėnus apsupo, pareikalavo ginklų ir, 
užsikabinęs juos, liepė savo helotui nuvesti į kovotojų 
gretas. Nuvedęs jį, helotas pabėgo, o Euritas kautynėse 
žuvo. Tuo tarpu Aristodemas, būdamas bailus, liko gyvas. 
Jeigu Aristodemas tik vienas būtų sirgęs ir grįžęs į Spartą 
arba jeigu abudu kartu būtų parvykę, tai, aš manau, spar- 
tiečiai ant jo nebūtų pykę; bet dabar, kai vienas iš jų Žu- 
vo, o antras, būdamas tomis pačiomis sąlygomis ir naudo- 
damasis ta pačia dingstimi, nenorėjo žūti, šie turėjo bai- 
siai užpykti ant Aristodemo. 

230. Taip vieni pasakoja apie Aristodemo išsigelbėji- 
mą ir grįžimą į Spartą. O kiti sako, kad jis buvęs pasiųstas 
iš stovyklos kaip pasiuntinys, ir, nors būtų galėjęs spėti 
sugrįžti į kautynes, nepanorėjęs paspėti todėl, lūkuriuo- 
damas kelyje, išlikęs gyvas, o kitas kartu su juo siųstasis 
pasiuntinys spėjęs patekti į kautynes ir Žuvęs. 

231. Grįžęs į Lakedemoną, Aristodemas buvo paniekin- 
tas ir pažemintas. O pažeminimas buvo toks, kad niekas iš 
spartiečių neįžiebdavo jam ugnies ir nesikalbėdavo su juo 
ir visi jį vadindavo gėdingu Aristodemo Bailio vardu. Ta- 
čiau Platėjos kautynėse jis išsipirko savo kaltę. 

232. Pasakojama, kad ir kitas iš tų 300 [spartiečių|, 
būdamas pasiųstas į Tesaliją, kaip pasiuntinys išlikęs gy- 
vas. Jis vadinęsis Pantitas. Grįžęs į Spartą, jis buvo pa- 
žemintas ir iš gėdos pasikorė. 

233. O tėbiečiai, Leontiado vadovaujami, kurį laiką 
kartu su helėnais varu verčiami kovojo prieš karaliaus 
kariuomenę. Bet kai pamatė, kad pergalė krypsta persų 
pusėn, jie, kitiems Leonido vadovaujamiems helėnams sku- 

bant užimti kalnelį, atsiskyrė nuo helėnų, ištiesę rankas 
į barbarus ėjo artyn sakydami tikriausią tiesą, jog esą 
jie persų šalininkai ir vieni iš pirmųjų davę karaliui že- 
mės ir vandens, tik varu verčiami atėję į Termopilus ir to- 
dėl esą nekalti už persams padarytus nuostolius. Taip sa- 
kydami jie ir liko gyvi, ypač kad čia pat buvo tesalai, 
kurie paliudijo jų žodžių teisingumą. Tačiau jiems nelabai 
tepasisekė. Mat barbarai, jiems pasidavus, kai kuriuos čia 
pat nužudė, o daugumai jų, pradėję nuo paties vado Le- 
ontiado, Kserkso paliepti, įdegino karališkus ženklus?*. Po 
kurio laiko platėjiečiai nužudė Leontiado sūnų Eurimachą, 
kai šis su 400 tėbiečių juos užpuolė ir užėmė Platėją. 
234. Taip kovojo helėnai Termopiluose. O Kserksas, pa- 
sišaukęs Demaratą, pirmiausia šitaip pasakė: „Demara- 
tai, tu esi geras vyras. Taip aš manau, nes esi teisingas. 
Mat kaip sakei, taip viskas ir atsitiko. Dabar pasakyk, 
kiek dar liko lakedemoniečių ir kiek iš jų dar yra tokių 
narsių, o gal ir visi tokie?“ Šis atsakė: „(O karaliau, la- 
kedemoniečių yra daug ir daug polių yra jų valdose. Bet 
tai, ką tu nori sužinoti, ir sužinosi. Yra jų Žemėje Spartos 
polis su maždaug 8000 vyrų, ir visi jie yra tokie, kaip ir 
tie, kurie čia kovojo. Visi kiti tos Žemės gyventojai ne 
tokie narsūs, bet vis dėlto ir jie gana narsūs.“ Kserksas į 
tai atsakė: „Demaratai, kokiu būdu mes galėtume tuos 
vyrus lengviausiai įveikti? Na, pasakyk! Juk tu buvai jų 
karalius, tai, be abejo, žinai visus jų minčių kelius.“ 
235. Sis atsakė: „O karaliau, jeigu jau tu iš tikrųjų 
nori su manimi pasitarti, tai visai bus teisinga, kad aš 
tau nurodysiu patį geriausią būdą: nusiųsk iš savo jūrų 
pajėgų 300 laivų į lakonų šalį. Netoli jos yra sala vardu 
Kitera, apie kurią kadaise protingiausias mūsų vyras Chi- 
lonas yra pasakęs, kad spartiečiams būtų daug naudin- 
giau, jei ji būtų pasinėrusi po vandeniu, o ne išsikišusi iš 
jo. Mat jis visada laukė iš salos to, ką aš tau čia pa- 
sakoju — ne dėl to, kad jis buvo numatęs tavo žygį, bet 
todėl, kad bijojo kiekvieno užpuolimo. Taigi iš tos salos 
tavo laivai tegu gąsdina lakedemoniečius, o kai jie savo 
pašonėje turės savo karą, tai nereikės bijoti, jog tada, kai 
sausumos kariuomenė ims visą kitą Heladą, jie ateis į 
pagalbą. O pavergus visą Heladą, likę vieni lakonai jau 
bus silpni. O jeigu tu to nepadarysi, tai gali štai ko tikė- 
tis: prie Peloponeso yra siaura sąsmauka. Toje vietoje 

turi laukti baisesnių kautynių negu dabartinės, nes visi 
peloponesiečiai yra susibūrę ir prisiekę prieš tave kovoti. 
O jeigu tu tai padarysi, tai ir ta sąsmauka, ir visi poliai 
lengvai ir be kovos prisidės prie tavęs.“ 

236. Po to Kserkso brolis Achemenas, jūrų pajėgų stra- 
tegas, girdėjęs šį pokalbį ir pabijojęs, kad Kserksas ne- 
pasiryžtų taip daryti, pasakė: „(O karaliau, aš matau, kad 
tu sutinki su pasiūlymu vyro, kuris tau pavydi tavo gero- 
vės, 0 gal net nori su tavimi pasielgti išdavikiškai. Juk 
helėnai paprastai taip ir daro: pavydi tiems, kuriems ge- 
rai sekasi, ir neapkenčia' stipresnių. Jei prie esamos nelai- 
mės, per kurią žuvo 400 laivų, tu dar pridėsi kitus 300 
laivų, pasiųsdamas juos plaukti aplink Peloponesą, tai 
priešai pasidarys pajėgūs prieš tave kovoti. O jeigu visas 
laivynas bus krūvoje, tai jis pasidarys jiems nenugalimas, 
ir apskritai jie net negalės prieš tave atsilaikyti. Be to, 
kartu veikdamas, visas laivynas padės pėstininkų kariuo- 
menei ir pėstininkai padės laivynui. O jeigu jį perskirsi, 
tai nei tu nebūsi laivynui naudingas, nei tau — laivynas. 
Jeigu nori gerai savo reikalus tvarkyti, tai neprivalai rū- 
pintis, kaip priešai kariaus, ką darys ir kiek jų yra. Už- 
tenka, kad jie patys savo reikalais rūpinsis, o mes taip 
pat turime rūpintis savo reikalais. Jei lakedemoniečiai stos 
prieš tave į kovą, tai dabartinio pralaimėjimo jie tikrai 
neišlygins.“ 

237. Kserksas atsakė: ,Achemenai, man atrodo, kad tu 
gerai kalbi; aš taip ir pasielgsiu. Demaratas taip pat sa- 
ko tai, kas, jo nuomone, man yra naudingiausia, tačiau 
tavo nuomonė yra geresnė už jo. Juk aš negaliu manyti, 
kad jis man bloga nori, spręsdamas ir iš to, ką jis anks- 
čiau yra kalbėjęs, ir iš to, kaip iš tikrųjų su Žmonėmis 
yra, nes paprastai pilietis pavydi tam piliečiui, kuriam 
gerai sekasi, ir patyliukais yra prieš jį nusistatęs. Todėl, 
klausdamas kito piliečio patarimo, pamatysi, kaa jiš ne- 
patars tau taip, kaip jam atrodo geriausia, nebent jis būtų 
labai doras, o tokių žmonių, žinoma, yra reta. Bet žmogus, 
kurį sieja su kitu žmogumi gera pažintis ir draugystė, 
bus labai palankus savo draugui ir, klausiamas patarimo, 
visada patars kuo geriausiai. O kadangi Demaratą su ma- 
nimi sieja draugystės ir svetingumo ryšiai, tai aš įsakau 
visiems jo nešmeižti.“ 

238. Tai pasakęs, Kserksas nuėjo apžiūrėti lavonų. Le- 
onidui jis liepė nupjauti galvą ir užmauti ant kuolo — su- 
žinojęs, kad jis buvo lakedemoniečių karalius ir strategas. 
Man ir šiaip iš daug ko paaiškėjo, ypač iš šito poelgio, 
kad karalius Kserksas pyko ant Leonido, kai tas dar buvo 
gyvas, labiau negu ant bet kurio kito žmogaus — juk kitu 
atveju jis jokiu būdu nebūtų šitaip nedorai pasielgęs su 
lavonu, nes persai, kiek man žinoma, iš visų tautų 1a- 
biausiai gerbia narsius vyrus. 

239. Aš vėl grįžtu prie savo ankstesnio pasakojimo, 
kurį buvau nutraukęs. Lakedemoniečiai pirmieji sužinojo, 
kad Kserksas rengiasi žygiuoti į Heladą. Tada jis nusiun- 
tė į Delius paklausti [patarimo] ir gavo tą atsakymą, ku- 
rį anksčiau minėjau. O sužinojo apie tą žygį nuostabiu 
būdu. Pabėgęs pas persus Aristono sūnus Demaratas — 
taip man atrodo, o ir nesunku suprasti — nebuvo pa- 
lankus lakedemoniečiams. Juk lengva nustatyti, ar jis tai 
padarė iš palankumo, ar džiaugdamasis jų nelaimėmis, o 
padarė jis štai ką. Kai tik Kserksas nutarė žygiuoti į 
Heladą, Demaratas, būdamas Sūzuose ir sužinojęs apie 
tai, panoro lakedemoniečiams pranešti. Šiaip kokiu nors 
būdu jis negalėjo pranešti, nes buvo pavojinga — galėjo 
būti sučiuptas. Tai jis štai ką sugalvojo: paėmė dvilypę 
vašku aplietą rašomąją lentelę, nugrandė nuo jos visą 
vašką ir ant medžio parašė karaliaus nutarimą. Tai pa- 
daręs, prirašytą lentelę vėl apliejo vašku, kad nešama tuš- 
čia lentelė nesukeltų įtarimo ir nebūtų sulaikyta kelio 
sargybinių. Kai ji buvo nunešta į Lakedemoną, lakedomo- 
niečiai niekaip nesuprato, ką tai reiškia, kol pagaliau, 
kaip sužinojau, Kleomeno duktė ir Leonido žmona Gorga 
sugalvojusi pasiūlė vašką nugrandyti, ir tada jie rasią už- 
rašą ant lentelės medžio. Jie paklausė, rado, kas parašy- 
ta, perskaitė ir pasiuntė lentelę kitiems helėnams perskai- 
tyti. Tai taip, sako, buvę. 


AŠTUNTOJI KNYGA 


URANIJA 

1. HELĖNŲ LAIVYNO SUDETIS BUVO TOKIA: 
ATĖNIEČIAI PRISTATĖ 127 LAIVUS; BE TO, PLATĖ- 
JIEČIAI, NARSUMO IR UŽSIDEGIMO VEDAMI, KAD 
ir nebūdami patyrę jūroje, padėjo atėniečiams surinkti 
tiems laivams žmonių; korintiečiai parūpino 40 laivų, me- 
gariečiai — 20; chalkidiečiai aprūpino žmonėmis 20 lai- 
vų, kuriuos jiems buvo davę atėniečiai; eginiečiai pasiuntė 
18, sikioniečiai — 12, lakedemoniečiai — 10, epidaurie- 
čiai — 8, eretriečiai — 7, trezeniečiai — 5, styriečiai — 2 ir 
kėjiečiai — 2, taip pat 2 penkiasdešimtirklius laivus. Lok- 
rai opuntiečiai atplaukė į pagalbą su 7 penkiasdešimtirk- 
liais laivais. 

2. Tai šitie buvo nuplaukę į Artemisiją, ir aš jau pa- 
sakiau, kas kiek laivų pristatė. Iš viso ties Artemisiju 
susirinko, neskaitant penkiasdešimtirklių, 271 laivas. Vy- 
riausią laivyno strategą paskyrė spartiečiai, būtent Euri- 
biadą, Euriklido sūnų, nes sąjungininkai buvo pareiškę, 
kad tuo atveju, jeigu vyriausiuoju strategu nebus lakonas, 
jie neklausysią atėniečių ir išsklaidysią visą besirenkantį 
laivyną. 

3. Mat iš pat pradžių, dar prieš pasiunčiant pasiunti- 
nius į Siciliją pagalbos prašyti, buvo kalbama, kad va- 
dovavimą laivynui reikėtų pavesti atėniečiams. Sąjungi- 
ninkams pasipriešinus, atėniečiai, rūpindamiesi, kad iš- 
liktų Helada, nusileido, nes suprato, kad jeigu vaidysis 
dėl vadovavimo, tai Helada pražus. Ta mintis visai tei- 
singa. Juk vidiniai vaidai yra tiek blogesni už sutartinai 
vedamą karą, kiek karas blogesnis už taiką. Visa tai Ži- 
nodami, atėniečiai neprieštaravo ir nusileido, bet tik to!, 
kol patys buvo sąjungininkų reikalingi,— jie tai parodė 
vėliau savo elgesiu. Mat kai, išstūmę persus, pradėjo ko- 
voti su karaliumi jau dėl jo paties Žemės, pasinaudoję 
kaipo dingstimi Pausanijo įžūlumu, jie atėmė iš lakede- 
moniečių vadovavimą. Bet tai įvyko jau vėliau!. 

4. O tuomet į Artemisiją atėję helėnai, pamatę dau- 
gybę laivų, stovinčių Afetuose, ir visur pilna esant priešų 
kariuomenės, išsigando ir nutarė bėgti iš Artemisijo į He- 

lados gilumą, nes barbarų galybė jiems pasirodė daug 
didesnė negu įsivaizdavo. Sužinoję tokį jų nusistatymą, 
eubojiečiai paprašė Euribiadą nors truputį palaukti, kol 
jie nugabens į saugią vietą savo moteris ir vaikus. Nej- 
veikę Euribiado perkalbėti, jie kreipėsi į atėniečių stra- 
tegą Temistoklį ir, davę 30 talentų kyšį, prikalbėjo jį pa- 
silikti prie Eubojos ir susikauti jūroje su priešu. 

5. Temistoklis helėnus tesulaikė štai kokiu būdu: Eu- 
ribiadui iš gautosios dovanos davė penkis talentus — tar- 
tum iš savo pinigų. Šitaip Euribiadas buvo palenktas. Iš 
kitų strategų spyrėsi tik vienas korintiečių strategas, Oki- 
to sūnus Adimantas, tvirtindamas vis tiek plauksiąs iš 
Artemisijo ir nepasiliksiąs. Tada Temistoklis prisiekdamas 
jam pasakė: „Tu mūsų nepaliksi, nes aš tau duosiu dau- 
giau pinigų, negu persų karalius tau duotų už tai, kad 
tu paliktum sąjungininkus.“ Taip pasakęs, jis pasiuntė į 
Adimanto laivą tris sidabro talentus. Taigi ir šie, kyšio 
paveikti, buvo perkalbėti, ir eubojiečiams buvo įsiteikta, 
ir pats Temistoklis turėjo pelno, nes slapta pasilaikė li- 
kusius pinigus, o gavę iš jo kyšį strategai manė, kad tie 
pinigai tam tikslui buvo jam atsiųsti iš Atėnų. 

6. Taip helėnai pasiliko Eubojoje ir stojo į jūrų kauty- 
nes. Prie kautynių buvo prieita štai kaip: kai tik barbarai 
pavakare atplaukė į Afetus, jau iš anksčiau sužinoję, jog 
prie Artemisijo stovi nedaug helėnų laivų, dabar ir patys 
juos pamatę, trokšte troško susiremti, kad juos kaip nors 
paimtų. Tačiau iš priekio pulti jie nenorėjo, nes helėnai, 
pamatę juos priplaukiant, galėjo pradėti bėgti, o bėgant 
galėjo užeiti naktis, vadinasi, jie turėjo galimybę ištrūkti, 
o persų žodžiais tariant, turėjo nelikti gyvas nė ugnies 
nešėjas. 

7. Dėl to jie štai ką sugalvojo: atskyrę nuo viso laivy- 
no 200 laivų, pasiuntė juos plaukti anapus Skiato, kad, 
helėnų nepastebėti, apiplauktų visą Euboją, laikydamiesi 
kranto palei Kaferėją ir Gerestą, įplauktų į Euripą ir, čion 
atvykę, uždarytų helėnus, atkirsdami jiems kelią trauktis, 
o visi kiti laivai turėjo juos pulti iš priekio. Taip sugal- 
voję, persai pasiuntė tam tikslui skirtuosius laivus, o pa- 
tys visiškai neketino tą dieną pulti helėnų, nes buvo nu- 
tarę laukti tol, kol gaus sutartąjį ženklą, rodantį, kad 
anie, kurie plaukė aplink, jau yra vietoje. Taip laivai iš- 
plaukė, o likę Afetuose buvo apžiūrėti. 

8. Persams apžiūrint laivus, buvo laivyne toks skio- 
nietis Skilijas, geriausias tų laikų nardytojas ir ties Peliju 
įvykusioje nelaimėje persams išžvejojęs daug turtų ir ne- 
maža pats įsigijęs. Tasai Skilijas buvo sumanęs perbėgti 
pas helėnus, bet vis negalėjo ir tik dabar jis tai padarė. 
Kokiu būdu jis iš čia pateko pas helėnus, tikrai negaliu 
pasakyti, ir stebiuosi, jei būtų tiesa tai, kas pasakojama. 
Mat žmonės pasakoja, kad jis panėręs Afetuose po van- 
deniu ir tol neišniręs, kol atsiyręs į Artemisiją šitaip nu- 
plaukdamas po vandeniu maždaug 80 stadijų. Apie tą 
žmogų pasakojama ir šiaip visokių į pasaką panašių, bet 
ir šiek tiek visai teisingų dalykų. Kai dėl šito įvykio, tai, 
mano nuomone, jis atplaukė laiveliu į Artemisiją. Atplau- 
kęs jis tuojau pranešė strategams apie įvykusią laivų ne- 
laimę ir apie tuos pasiųstuosius plaukti apie Euboją lai- 
vus. 
9. Tai išgirdę, helėnai tarėsi, ką daryti. Pasakius viso- 
kių nuomonių, nusvėrė ši: tą dieną pasilikti vietoje ir sto- 
vyklauti, o paskui po vidurnakčio traukti tų aplink plau- 
kančių laivų pasitikti. Po to, niekam iš priešų neplaukiant 
artyn, helėnai palaukė vakaro ir, sėdę į laivus, išplaukė 
prieš barbarus, norėdami išmėginti jų kovos būdą — plau- 
kimą pro priešo laivų tarpą?. 

10. Matydami juos atplaukiant su visai nedideliu lai- 
vų skaičiumi, Kserkso kariai ir strategai palaikė helėnus 
visiškais neišmanėliais ir patys išplaukė prieš juos, tikė- 
damiesi visus labai lengvai paimti —ir visai pagrįstai 
tikėdamiesi: jie matė, kad helėnų laivų yra mažai, o jų 
pačių laivų ir kelis kartus daugiau, ir geriau plaukiančių. 
Visa tai turėdami galvoje, jie pradėjo helėnų laivus supti 
ratu. Tie jonėnai, kurie buvo helėnams palankūs ir tik iš 
prievartos buvo priešo pusėje, matydami helėnų laivus jau 
iš visų pusių supamus, smarkiai jaudinosi būdami įsitiki- 
nę, kad nė vienas iš jų jau nebesugrįš, — tokios silpnos 
jiems atrodė tos helėnų pajėgos! O tie, kuriems tas daly- 
kas buvo malonus, tarp savęs lenktyniavo, kas pirmas pa- 
ims atėniečių laivą ir gaus už tai karaliaus skirtąją do- 
vaną. Mat [persų] laivyne visi tik ir kalbėjo apie atėnie- 
čius. 

11. Kai tik helėnams buvo duotas ženklas, pirmiausia 
visi atsuko savo laivų pirmagalius į priešą, o laivo užpa- 
kalius — į vidurį. Davus antrąjį ženklą, perėjo į puolimą, 

nors buvo suvaryti nedideliame plote ir galėjo plaukti tik 
į priekį. Tada jie paėmė 30 barbarų laivų ir Salamino ka- 
raliaus Gorgo brolį Filaoną, Chersijo sūnų, svarbų persų 
laivyne žmogų. Pirmasis iš helėnų paėmė barbarų laivą 
atėnietis Likomedas, Eschrėjo sūnus. Jis už tai gavo do- 
vaną. Abu laivynai kovojo narsiai, ir tik užėjusi naktis 
perskyrė juos. Tada helėnai nuplaukė į Artemisiją, o bar- 
barai — į Afetus. Pastariesiems prisiėjo kovoti daug sun- 
kiau, negu jie buvo tikėjęsi. Toje jūrų kovoje iš karaliaus 
laivyne esančių helėnų perbėgo pas helėnus tik lemnietis 
Antidoras. Už tai atėniečiai jam davė žemės sklypą Sala- 
mine. 

12. Užėjus nakčiai —buvo  vidurvasaris,— pradėjo 
smarkiai lyti, ir lietus pylė ištisą naktį, o Pelijo pusėjė 
smarkiai trankėsi griaustinis. Lavonai ir aplaužytų laivų 
dalys buvo išnešamos į krantą ties Afetais arba maišėsi 
apie laivų pirmagalius ir kliudė jūreiviams irkluoti. Tai 
matydami, ten esantys kariai labai baiminosi manydami 
vis tiek pražūsią, patekę į tokius baisumus. Mat, dar ne- 
spėjus jiems atsikvėpti nuo audros ir laivų sudužimo ties 
Peliju, kilo smarki jūrų kova, o pasibaigus tai kovai, už- 
ėjo baisios liūtys, ėmė šniokšti upeliai į jūrą ir trankytis 
baisi perkūnija. 

13. Tai tokia jiems buvo ši naktis. Bet tiems, kurie tu- 
rėjo plaukti aplink Euboją, toji naktis buvo dar baisesnė, 
nes juos užklupo plaukiančius atviroje jūroje, taigi jų ga- 
las buvo visai liūdnas. Mat audra ir lietus užgriuvo juos 
tada, kai jie buvo ties Eubojos Kele?; vėjų blaškomi ir ne- 
žinodami kurlink yra nešami, jie dužo atsitrenkę į uolas. 
Tai dievas viską padarė, kad tik susilygintų helėnų lai- 
vynas su persų ir kad šis pastarasis nebūtų daug didesnis 
at Taip šie laivai buvo daužomi ties Eubojos 

ele. 

14. Afetuose esantys barbarai labai džiaugėsi, kai pra- 
švito diena, ir laikė ramiai savo laivus patenkinti, kad po 
tokių bėdų pagaliau gali ramiai sau ilsėtis. O helėnams 
į pagalbą atplaukė 53 atėniečių laivai. Tai pakėlė helėnų 
nuotaiką ne mažiau kaip ir atėjusi žinia, kad tie barba- 
rai, kurie plaukė aplink Euboją, buvo audros sunaikinti. 
Palaukę vėl to paties dienos laiko, jie išplaukė ir užpuolė 
kilikų laivus, o juos sunaikinę, sutemus vėl grįžo į Ar- 
temisiją. 

15. Trečią dieną barbarų strategai, laikydami didele 
gėda tai, kad patyrė tiek nuostolių nuo tokio mažo prie- 
šo laivyno, taip pat bijodami Kserkso, nelaukė, kol helėnų 
laivai pradės kovą, ir, pasiragindami vieni kitus, apie vi- 
durdienį patys išplaukė į priekį. Atsitiko taip, kad ir jūrų, 
ir sausumos kautynės ties Termopilais įvyko tomis pačio- 
mis dienomis. Panašiai kaip Leonidas su savo kariais gy- 
nė perėją, taip ir helėnų laivynas kovojo dėl Euripo. Taigi 
vieni ragino nepraleisti barbarų į Heladą, o kiti — su- 
triuškinti helėnų kariuomenę ir užkariauti perėją. 

16. Kai Kserkso laivynas išsirikiavęs ėmė plaukti į 
priekį, helėnai ramiai sau stovėjo prie Artemisijo. Tada 
barbarai išrikiavo savo laivus pusmėnuliu ir pradėjo supti 
helėnus, norėdami susemti juos iš visų pusių. Tada jau ir 
helėnai išplaukė priešais ir susirėmė. Toje jūrų kovoje 
abeji pasirodė maždaug lygūs. Persų laivynas dėl savo 
didumo ir gausumo pats sau kliudė, nes laivai maišėsi ir 
trankėsi viens į kitą. Tačiau jie vis tiek laikėsi ir nesi- 
traukė, nes manė, kad baisi gėda būti priverstiems bėgti 
nuo tokio mažo laivų skaičiaus. Daug helėnų laivų žuvo, 
daug ir vyrų, bet daug daugiau žuvo barbarų — ir laivų, 
ir vyrų. Taip abeji, sukovoję lygiosiomis, išsiskyrė. 

17. Šitoje jūrų kovoje iš Kserkso karių geriausiai pasi- 
rodė egiptiečiai. Jie ir šiaip rodė gražių narsumo pavyz- 
džių, ir paėmė penkis helėnų laivus su visa įgula. Iš he- 
lėnų tą dieną labiausiai pasižymėjo atėniečiai, o iš atė- 
niečių — Klinijas, Alkibiado sūnus: jis iš savo išteklių ap- 
ginklavo 200 vyrų ir atplaukė nuosavu laivu. 

18. Abeji išsiskyrė ir mielu noru grįžo į savo laivų 
stovėjimo vietas. Baigę tas jūrų kautynes ir grįžę į savo 
stovyklą, helėnai turėjo su savimi žuvusius vyrus ir laivų 
liekanas, bet buvo žiauriai nukentėję, ypač atėniečiai — 
pusė jų laivų buvo sužalota. Todėl jie nutarė bėgti į He- 
lados gilumą. 

19. Tačiau Temistoklis sugalvojo, kad jeigu nuo bar- 
barų laivyno būtų atskelti jonėnai ir karai, tai helėnai vi- 
sus kitus laivus galėtų įveikti. Eubojiečiams tuo laiku va- 
rant prie jūros avis, jis susišaukė toje vietoje strategus 
ir pasakė jiems, kad esąs sugalvojęs, kaip atitraukti nuo 
karaliaus geriausius jo sąjungininkus. Apie tą savo suma- 
nymą jis tiek ir tepasakė, bet nurodė, ką reikia daryti da- 
bartinėje padėtyje: papjauti kuo daugiau eubojiečių avių, 

nes tegu geriau jas valgys helėnų kariuomenė, negu bar- 
barai. Taip pat paragino kitus strategus įsakyti visiems 
uždegti ugnis. Apie grįžimo laiką jis pats pagalvosiąs 
taip, kad visi be nuostolių grįžtų į Heladą. Tas pasiūlymas 
visiems patiko, ir kiekvienas saviesiems tuojau įsakė už- 
degti ugnis ir pjauti avis. 

20. O eubojiečiai nesirūpino Bakido* orakulu, nes lai- 
kė jį nieko nevertu, ir nieko neišsigabeno iš salos, net ne- 
aprūpino polių maisto atsargomis karo atveju — ir dabar 
jau priėjo liepto galą. Bakido orakulo ištarmė buvo tokia: 

Kai tik barbaras jūrai užmes papiruso jungą, 

Rūpinkis, kad iš Eubojos pašalintum bliaunančias ožkas. 


Eubojiečiai nesuvokė šių žodžių kaip savo dabartinių 
ir būsimųjų nelaimių pranašystės, todėl jiems dabar teko 
patirti didžiausių bėdų. 

21. Tuo jie buvo užsiėmę. O iš Trachino atvyko žval- 
gas. Mat Artemisijyje buvo žvalgas antikirietis Polijas su 
gerai paruoštu laivu. Jam buvo įsakyta: jeigu laivynas 
bus sumuštas, pranešti apie tai tiems, kurie buvo Ter- 
mopiluose. Panašiai Leonidas turėjo atėnietį Abronichą, 
Lisiklio sūnų, pasiruošusį su trisdešimtirkliu laivu pra- 
nešti tiems, kurie buvo prie Artemisijo, jei atsitiktų ko- 
kia nelaimė pėstininkų kariuomenei. Tas Abronichas at- 
plaukęs jiems pranešė, kas atsitiko Leonidui ir jo kariuo- 
menei. Sužinoję visa tai, jie nebenorėjo ilgiau atidėlioti 
atsitraukimo ir tuoj išplaukė atgal ta pačia tvarka, kokia 
buvo išsidėstę laivų stovėjimo vietoje — pirmieji korintie- 
čiai, paskutiniai atėniečiai. 

22. Temistoklis, išsirinkęs greičiausius atėniečių lai- 
vus, plaukė salos pakraščiais ir tose vietose, kur buvo gė- 
lo vandens, ant akmenų įrašinėjo žodžius, kuriuos ryto- 
jaus dieną į Artemisiją atvykę jonėnai perskaitė. Tuose 
įrašuose buvo šitaip pasakyta: „Jonėnai, jūs elgiatės ne- 
teisingai — Žygiuojate prieš savo protėvius ir padedate 
pavergti Heladą. Kuo greičiausiai pereikite į mūsų pusę! 
Jeigu to negalite padaryti, tai bent dabar laikykitės nuo- 
šaly ir prikalbėkite karus tą patį daryti. O jeigu negalite 
padaryti nei viena, nei kita, jei esate prislėgti didesnės 
prievartos ir neįstengiate atsimesti, tai bent tada, kai sto- 
sime į kovą, būkite blogi kariai, prisimindami, kad esate 
iš mūsų kilę ir kad ta visa nesantaika su barbarais prasi- 
dėjo nuo jūsų.“ Mano nuomone, Temistoklis šitaip įrašė 

turėdamas dvigubą išskaičiavimą: arba tie įrašai liks ka- 
raliui nežinomi ir sukurstys jonėnus išduoti karalių bei 
pereiti į savųjų pusę, arba jie bus pranešti karaliui ir 
sukels Kserksui įtarimą dėl jonėnų ištikimybės, ir jis ne- 
leis jonėnams kovoti jūrų kautynėse. 

23. Taip įrašinėjo Temistoklis. O pas barbarus tuojau 
po to atvyko kažkoks histijėjietis su laivu ir pranešė, kad 
helėnai pabėgo iš Artemisijo. Barbarai juo nepatikėjo ir jį 
uždarė, pastatę sargybą, o patys pasiuntė keletą greitųjų 
laivų ištirti reikalo. Kai šie grįžę pranešė taip, kaip [iš 
tikrųjų] buvo, saulei tekant, visas laivynas išplaukė į Ar- 
temisiją. Čia pabuvę iki vidurdienio, nuplaukė į Histijė- 
ją. Atvykę ir užėmę histijėjiečių polį, ir įsiveržė Histijė- 
jos žemėje, pajūryje, į visus Elopijos kaimus. 

24. Sutvarkęs lavonus, Kserksas pasiuntė šauklį į lai- 
vyną. Lavonai buvo šitaip sutvarkyti: iš visų savo Žuvu- 
sių ties Termopilais karių — o jų buvo apie 20 000 — pa- 
likęs tik 1000 lavonų, visus kitus liepė palaidoti iškastuose 
grioviuose; užversti juos žemėmis ir ant viršaus užberti 
medžių lapų, kad laivyno žmonės nepamatytų žuvusiųjų. 
Šauklys persikėlė į Histijėją ir, susišaukęs visus laivyno 
karius, šitaip pasakė: „Sąjungininkai, karalius Kserksas 
leidžia kiekvienam iš jūsų kas tik norės palikti savo vietą 
ir eiti pažiūrėti, kaip jis kovoja su tais neprotingais žmo- 
nėmis, kurie tikėjosi įveiksią karaliaus galybę.“ 

25. Sitaip paskelbus, pasidarė didžiausias laivų trūku- 
mas — tiek daug buvo norinčių pažiūrėti. Persikėlę į Ter- 
mopilus, jie vaikščiojo ir apžiūrinėjo lavonus. Jie manė, 
kad visi žuvusieji buvo lakedemoniečiai ir tespiečiai (nors 
tarp jų buvo ir helotų). Persikėlusiems pažiūrėti neliko 
paslaptis tai, ką Kserksas padarė su savųjų lavonais. Juk 
iš tikro buvo juokinga: jų karių gulėjo tik 1000, o priešų 
visi 4000 lavonų buvo sunešti į vieną vietą. Tą dieną jie 
praleido žiūrinėdami, o rytojaus dieną vėl išplaukė į His- 
tijėją, į savo laivus. Kserkso pėstininkų kariuomenė tęsė 
žygį toliau. 

26. Pas juos atėjo iš Arkadijos nedidelis būrys perbė- 
gėlių: jie prašė maisto ir darbo. Nusivedę pas patį kara- 
lių, persai juos klausinėjo, ką veikia helėnai. Juos klau- 
sinėjo tik vienas iš persų. Šie atsakė, kad švenčia Olim- 
piadą ir žiūri gimnastikos varžybų ir žirgų lenktynių. Sis 
tada paklausė, kokios yra anų dovanos, dėl kurių rungty- 


)444( 





niauja. Tie atsakė, kad duodamas vainikas iš alyvos ša- 
kelių. Tada Artabano sūnus Tritantechmas pasakė labai 
kilnią mintį, už kurią Kserksas jį pavadino bailiu. Suži- 
nojęs, kad dovana yra vainikas, o ne pinigai, jis nebeiš- 
kentė ir visiems pasakė: „Vargas mums, Mardonijau! Su 
kokiais žmonėmis tu mus atvedei kariauti! Juk jie rung- 
tyniauja ne dėl pinigų, o norėdami parodyti, kokie yra 
šaunūs!“ Taip jis pasakė. 

27. Tuo pačiu laiku, po Termopilų pralaimėjimo, tesa- 
lai tuojau pasiuntė šauklį pas fokėjiečius. Mat visą laiką ant 
jų pyko, o ypač po paskutinio pralaimėjimo: prieš keletą 
metų iki karaliaus žygio tesalai ir jų sąjungininkai įsi- 
veržė į iokėjiečių kraštą ir buvo jų smarkiai sumušti — pa- 
tyrė labai skaudžių nuostolių. Mat kai fokėjiečiai buvo su- 
spausti prie Parnaso kalno, su jais buvęs žynys Telijas 
sugalvojo šitokią gudrybę: nubaltinęs gipsu 600 narsiau- 
sių fokėjiečių — ne tik juos pačius, bet ir jų ginklus,— nak- 
tį su jais užpuolė tesalus, įsakęs žudyti kiekvieną, kuris 
tik nebus nubaltintas. Juos pamatę, pirmiausia išsigando 
tesalų sargybiniai manydami, kad čia kokie vaiduokliai, o 
nuo jų užsikrėtė baime ir visa kariuomenė taip, kad fo- 
kėjiečiai galėjo paimti 4000 lavonų ir skydų, kurių pusę 
paaukojo Abams, o kitą pusę — Deliams. Iš dešimtadalio 
grobio, paimto tose kautynėse, jie padirbdino didžiules sta- 
tulas, stovinčias apie trikojį priešais Delfų šventyklą, o 
kitos tokios pačios statulos yra Abuose. 

28. Sitaip ftokėjiečiai susidorojo su tesalų pėstininkų ka- 
riuomene, kuri buvo juos apgulusi. O įsiveržusiai į jų ša- 
lį raitelių kariuomenei jie padarė tiesiog neatitaisomų 
nuostolių. Mat toje vietoje, kur yra perėja į Fokidę ties 
Hiampoliu“, tokėjiečiai iškasė didelį griovį ir sumetė į jį 
tuščias amforas, o paskui vėl užkasė žemėmis ir, sulyginę 
tą vietą, laukė atjojant tesalų. O šitie, tikėdamiesi leng- 
vai pačiupti tokiečius, visu smarkumu užlėkė ant amiorų: 
arkliai čia susilaužė kojas ir taip žuvo. 


29. Pykdami už šiuos abu dalykus, tesalai, pasiuntę 
šauklį pas fokėjiečius, šitaip kalbėjo: „(O fokiečiai, dabar jūs 
jau, be abejo, būsite įsitikinę, kad negalite susilyginti su 
mumis. Juk ir anksčiau tarp helėnų — kol dar mums pati- 
ko eiti išvien su helėnais — mes visada už jus aukščiau 
stovėjome, o dabar pas barbarus esame tokie galingi, kad 
nuo mūsų priklauso, ar atimti iš jūsų žemę ir paversti jus 

vergais. Tačiau mes, nors ir turėdami tokią galimybę, ne- 
prisimename to, ką mums blogo padarėte. Duokite mums 
už visa tai 50 talentų sidabro, ir mes pažadame atitolinti 
nuo jūsų gresiančias nelaimes.“ 

30. Taip jiems pareiškė tesalai. Mat iš tų sričių gy- 
ventojų tik fokėjiečiai nebuvo persų pusėje ir, kaip spėju, 
ne dėl kokios nors kitos priežasties, o tik dėl to, kad ne- 
kentė tesalų. Jeigu tesalai būtų stovėję helėnų pusėje, tai, 
aš manau, fokėjiečiai būtų buvę persų šalininkai. Taip pa- 
reiškus tesalams, jie atsakė pinigų neduosią: ir jie, kaip 
ir tesalai, esą galėtų būti persų pusėje, jei tik panorėtų, 
bet savo noru niekados nepasidarysią Helados išdavikais. 

31. Gavę tokį atsakymą, tesalai baisiai supyko ant fo- 
kėjiečių ir patys nuvedė barbarus į jų žemę. Pirmiausia iš 
Trachinijos barbarai įsiveržė į Doridę. Čia tęsiasi siaura, 
maždaug 30 stadijų pločio, Doridės juosta, įsikišusi tarp 
Melidės ir Fokidės. Senovėje ji vadinosi Driopidė. Šitas 
kraštas yra Peloponeso dorėnų tėvynė. Įsiveržę barbarai 
Doridės neniokojo?, nes jos gyventojai buvo persams pa- 
lankūs, be to, ir tesalai nenorėjo niokoti. 

32. Iš Doridės persai įsiveržė į Fokidę, bet fokėjiečių ne- 
paėmė; mat dalis jų subėgo į Parnaso viršūnę — ant tos 
viršūnės, visai atskirai esančios ties Neonpoliu ir vadina- 
mos Titorėja, gali sutilpti didelė minia žmonių. Čia fo- 
kėjiečiai sunešė savo daiktus ir patys sulipo. Dauguma jų 
su savo manta pabėgo pas ozoliečius lokrus į Amtfisos po- 
lį, plytintį anapus Krisos lygumos. Barbarai plėšdami per- 
ėjo visą Fokidę; jiems rodė kelią tesalai. Kur tik jie pa- 
sisuko, viską naikino padegdami polius ir šventyklas. 

33. Eidami palei Kefiso upę, jie viską naikino. Sude- 
gino Drimo polį, Charadrą, Erochą, Tetroniją, Amiikėją, 
Neonpolį, Pedijus, Tritėją, Elatiją, Hiampolį, Parapotami- 
jus ir Abus, kur buvo turtinga Apolono šventykla su gau- 
siais lobiais ir dovanomis. Buvo ten — ir dabar tebėra — 
orakulas. Tą šventyklą išplėšė ir padegė. Vydamiesi palei 
kalnus pagavo ir šiek tiek fokėjiečių. Kai kurias moteris 
daugybė vyrų išprievartavo — nuo to jos ir mirė. 

34. Praėję Parapotamijus, barbarai atėjo į Panopėją". 
Čia kariuomenė pasidalijo į dvi dalis ir iš tos vietos ėjo 
dviem keliais: didžiausioji ir galingiausioji kariuomenės 
dalis, žygiuodama kartu su pačiu Kserksu Atėnų krypti- 
mi, įsiveržė į Beotiją — į Orchomeno sritį. Visi beotai bu- 


)446( 





vo medams palankūs, o jų polius saugojo pasiskirstę Alek- 
sandro pasiųstieji makedonai. Jie saugojo todėl, kad no- 
rėjo tuo parodyti Kserksui, jog beotai yra medų pusėje. 

35. Taigi ši barbarų dalis pasuko ta kryptimi. Kita 
dalis barbarų su savo vadais žygiavo į Delfų šventyklą 
dešinėje pusėje palikdami Parnaso kalną. Ir šitie viską 
naikino, kur tik pasisukdavo Fokidėje, sudegino Panopijo 
polį, taip pat Daulidę ir Eolidės poliusš. Jie todėl ėjo at- 
siskyrę nuo visos kitos kariuomenės, kad, išplėšę Deltų 
šventyklą, karaliui Kserksui įteiktų jos lobius. Kiek teko 
patirti, Kserksas geriau žinojo šventykloje esančius bran- 
giausius lobius, negu tuos, kuriuos jis buvo palikęs namie, 
nes apie juos visi kalbėjo — ir ypač apie Aliato sūnaus Kre- 
zo dovanotuosius brangius daiktus?. 
dami iš baimės paklausė dievą patarimo, ką daryti su 
šventyklos lobiais: ar juos į žemę užkasti, ar išgabenti į 
kitą šalį. Dievas neleido jų judinti sakydamas, kad jis 
pats esąs pakankamai stiprus jiems apginti. Tai išgirdę, 
delfiečiai rūpinosi jau tik savimi: vaikus ir moteris per- 
kėlė į Achają — anapus jūros, o jų pačių dauguma užlipo 
į Parnaso kalno viršūnes. Savo mantą jie nugabeno į 
Koriko urvą!?: kai kurie pasitraukė į lokrų Amfisą. Taip 
visi deltiečiai paliko polį, išskyrus tik 60 vyrų ir pranašą. 

37. Kai barbarai buvo jau arti ir matė šventyklą, pra- 
našas — jis vadinosi Akeratas — išvydo priešais ją gulin- 
čius lauk išneštus šventuosius ginklus, kurių nebuvo lei- 
džiama paliesti nė vienam žmogui!!. Jis nuėjo apie tą ste- 
buklą pranešti polyje likusiems delfiečiams. O kai tik bar- 
barai atskubėjo prie Atėnės Pronėjos šventyklos, ten įvy- 
ko stebuklas, didesnis už ką tik minėtąjį. Labai nuostabus 
dalykas buvo ir priešais šventyklą gulinčių šventųjų ko- 
vos ginklų pasirodymas. Bet po to įvykę stebuklai yra iš 
visų stebuklų nuostabiausi: kai barbarai jau buvo atžy- 
giavę prie Atėnės Pronėjos šventyklos, iš dangaus ant jų 
užgriuvo perkūnai, o nuo Parnaso nuskilo dvi viršūnės 
ir su dideliu triukšmu nusirito ant jų, sutriuškindamos 
daug žmonių; iš Atėnės Pronėjos šventyklos pasigirdo 
stipriu balsu suriktas kariškas šūksnis. 

38. Visi šie įvykiai, kartu užgriuvę, labai išgąsdino 
barbarus. Delfiečiai, pamatę juos bėgant, nusileido nuo 
kalno ir ėmė vytis, o pasiviję daug jų užmušė. Likę gyvi 

nubėgo tiesiog į Beotiją. Kaip klausinėdamas sužinojau, 
grįžę gyvi barbarai pasakojo, kad, be šitų stebuklų, jie 
matė dar ir kitų — du hoplitus, didesnius už paprastus 
žmones, kurie sekė iš paskos ir juos žudė. 

39. Delfiečiai sako, kad jie buvo vietiniai herojai: Fi- 
lakas ir Autonojas, kurių šventyklos yra netoli Apolono 
šventyklos: Filako šventykla — šalia paties kelio virš Pro- 
nėjos šventyklos, o Autonojo — netoli Kastalijos!2, Hiami- 
jos kalno apačioje. Nuo Parnaso nukritusios uolos ir ma- 
no laikais tebegulėjo Atėnės Pronėjos šventovės giraitėje, 
į kurią jos nusirito per barbarus. Tai šilaip priešai pasi- 
traukė nuo Delių. 

40. Tuo tarpu helėnų laivynas, atėniečių paprašytas, iš 
Artemisijo atplaukė į Salaminą ir čia sustojo. Atėniečiai 
todėl prašė sustoti Salamine, kad tuo laiku jie galėtų iš- 
gabenti iš Atikos savo žmonas ir vaikus, o paskui apsvars- 
tyti, ką toliau daryti. Mat jie buvo apsigavę ir todėl dabar 
ketino iš naujo apsvarstyti susidariusią padėtį. Tikėjosi 
peloponesiečius rasti su visomis pajėgomis Beotijoje sto- 
vinčius prieš barbarus, bet ten nė vieno jų nerado, o tik 
išgirdo, jog jie stiprina mūro sienomis Istmą, rūpinda- 
miesi pirmiausia, kad Peloponesas išliktų sveikas, ir tik jį 
saugo, 0 į visa kita numojo ranka. Tai sužinoję, jie ir 
paprašė laivyną sustoti Salamine. 

41. Todėl kiti laivai apsistojo Salamine, o atėniečiai — 
savo pačių krašte. Parvykę per šauklį jie paskelbė, kad 
visi atėniečiai — kas ir kaip tik gali — gelbėtų savo žmo- 
nas, vaikus, namiškius. Tada dauguma atėniečių saviškius 
pasiuntė į Trezeną, kiti — į Eginą, dar kiti — į Salaminą. 
Jie skubėjo apsaugoti savuosius, norėdami įtikti orakului 
ir ypač dėl šitokios priežasties: atėniečiai tvirtina, kad 
akropolio šventykloje gyvenąs didelis žaltys, akropolio sau- 
gotojas. Jie ne tik taip kalba, bet ir per kiekvieną jauną 
mėnulį aukoja jam aukas, tartum iš tikrųjų ten būtų tas 
žaltys. Ta auka — tai su medumi keptas pyragas. Šis py- 
ragas anksčiau visada būdavo suėdamas, o dabar jis buvo 
visai nepaliestas. Kai šitai pranešė šventikė, atėniečiai 
dar uoliau kraustėsi iš savo polio, nes, jų nuomone, jau 
pati deivė apleidusi akropolį. Išsigabenę visą savo mantą, 
jie grįžo į laivų stovyklą. 

42. Kai iš Artemisijo atplaukę helėnai pastatė savo lai- 
vus Salamine, sužinojęs apie tai, suplaukė iš Trezeno ir 

visas kitas helėnų laivynas. Mat jam buvo liepta susirinkti 
Pogono uoste Trezeno žemėje. Čia susirinko daug daugiau 
laivų, negu buvo kovoję prie Artemisijo, ir iš daugiau po- 
lių. Laivyno vadas ir čia buvo tas pats Euribiadas, Eurik- 
lido sūnus, spartietis, bet nekarališkos giminės. Daugiau- 
sia laivų ir geriausiai plaukiančių pristatė atėniečiai. 

43. Laivais kariavo šie helėnai: iš Peloponeso lakede- 
moniečiai su 16 laivų; korintiečiai su tiek pat laivų, kaip 
ir prie Artemisijo!3, sikioniečiai su 15, epidauriečiai su 
10 laivų, trezeniečiai su 5, hermioniečiai su trimis laivais. 
Visi šie helėnai, išskyrus hermioniečius, buvo dorėnų ir 
makedonų gentys, atvykusios vėliausiai iš Pindo, Erinėjo 
ir Driopidės, o hermioniečiai yra driopai, Heraklio ir me- 
liečių išvyti iš dabar vadinamosios Doridės. 

44. Tai vis peloponesiečiai. O iš žemyno, esančio už 
Peloponeso, atėniečiai pristatė daugiau laivų negu visi 
kiti, 180,— ir tik jie vieni, nes platėjiečiai prie Salamino 
nebekovojo greta atėniečių dėl štai kokios priežasties: trau- 
kiantis helėnams iš Artemisijo ir atplaukus jau ties Chal- 
kide, platėjiečiai išlipo į priešais esantį Beotijos krantą 
ir griebėsi gelbėti nuo pavojaus savo namiškius. Gelbėda- 
mi saviuosius, jie ir pasiliko vietoje. Tais laikais, kai dabar 
vadinamojoje Heladoje tebegyveno pelazgai, atėniečiai 
buvo pelazgai ir vadinosi kranėjai. Kekropui valdant, jie 
buvo pavadinti kekropidais, o Erechtėjui paėmus valdžią, 
buvo praminti atėniečiais. Pagaliau Ksuto sūnui Jonui 
tapus kariuomenės vadu, pasivadino jonėnais. 

45. Megariečiai pristatė tiek pat laivų, kiek ir prie Ar- 
temisijo!4. Amprakiečiai atėjo į pagalbą su 7 laivais, leu- 
kadiečiai — su trimis. Šitos gentys taip pat kilusios iš Ko- 
rinto dorėnų. 

46. Iš salų gyventojų eginiečiai pristatė 30 laivų. Jie 
turėjo ir daugiau kovai paruoštų laivų, bet tie saugojo jų 
žemę, o Salamine kovojo su 30 geriausiai plaukiančių 
laivų. Eginiečiai kilę iš Epidauro dorėnų. Jų sala anks- 
čiau vadinosi Enoja. Po eginiečių atvyko chalkidiečiai su 
20 laivų, kuriuos turėjo prie Artemisijo, ir eretriečiai su 
7 laivais. Šie yra jonėnai. Toliau kėjiečiai, būdami kilę 
iš Atėnų jonėnų, atplaukė su tais pačiais laivais, kurie 
buvo prie Artemisijo. Naksiečiai pristatė 4 laivus. Kaip 
kiti salų gyventojai, taip ir jie, savo piliečių buvo siun- 
čČlami pas medus, bet šie nepaklausė įsakymo ir atplaukė 


)449( 





pas helėnus. Juos sukurstė Demokritas, garsėjantis tarp 
savo piliečių, tada buvęs trijeros vadu. Naksiečiai kilę iš 
Atėnų jonėnų. Styriečiai atplaukė su tais pačiais laivais, 
kaip ir prie Artemisijo!*. Kitniečiai pristatė vieną pen- 
kiasdešimtirklį laivą. Jie abeji yra driopai. Serifiečiai, sit- 
niečiai ir meliečiai taip pat žygiavo kartu su helėnais, nes 
tik jie vieni iš visų salų gyventojų nebuvo davę barba- 
rams žemės ir vandens. 

47. Visi šie helėnai, atplaukę su laivais, gyvena šiapus 
tesprotų ir Acheronto upės. Tesprotai yra amprakiečių ir 
leukadiečių kaimynai, atvykę į karą iš tolimiausių Hela- 
dos vietų. Iš anapus jų gyvenančių helėnų tik vieni kroto- 
niečiai atplaukė į pavojų patekusiai Heladai padėti su 
vienu laivu!ė, kuriam vadovavo tris kartus laimėjęs piti- 
nėse žaidynėse Failas. Krotoniečiai kilę iš achajų. 

48. Visi kiti pristatė trijeras, o meliečiai, siiniečiai ir 
serifiečiai — penkiasdešimtirklius laivus. Meliečiai, būda- 
mi Spartos dorėnų kilmės, pristatė du laivus, o sifniečiai 
ir serifiečiai, kilę iš Atėnų jonėnų,— po vieną laivą. Iš vi- 
so, įskaitant ir penkiasdešimtirklius buvo 378 laivai!'. 

49. Iš minėtų polių į Salaminą susirinkę strategai su- 
šaukė pasitarimą. Euribiadas pasiūlė kiekvienam, kas tik 
nori, pasakyti savo nuomonę, kuriame iš jų dar tebeval- 
domų plotų, jų manymu, būtų patogiausia surengti jūrų 
kautynes. Mat Atika jau buvo palikta, todėl jis klausė 
tik apie kitus kraštus. Dauguma buvo vienodos nuomo- 
nės: reikia plaukti į Istmą ir ten kovoti jūroje dėl Pelopo- 
neso. Savo nuomonę jie grindė tuo, kad, jeigu pralaimėtų 
jūrų kautynes būdami Salamine, jie būtų apgulti saloje, 
ir niekas jiems negalėtų pagelbėti, o prie Istmo galėtų pa- 
bėgti pas savuosius. 

50. Sitaip peloponesiečių strategams samprotaujant, 
atėjo vienas atėnietis pranešti, kad barbarai jau įėjo į Ati- 
ką ir viską ugnimi naikina. Mat ta kariuomenės dalis, ku- 
ri ėjo su Kserksu per Beotiją, uždegusi pasitraukusių į 
Peloponesą tespiečių ir platėjiečių polius, atėjo į Atėnus 
ir viską naikino. Jie uždegė Platėją ir Tespiją tik sužinoję 
iš tėbiečių, kad jie yra nepalankūs persams. 

51. Nuo perėjimo per Helespontą — iš čia barbarai 
pradėjo žygį, sugaišę visą mėnesį, kol persikėlė į Euro- 
pą,— per tris kitus mėnesius jie atkeliavo į Atiką, kai 
Atėnuose archontavo Kaliadas!š. Jie paėmė tuščią miestą 

ir rado tik vieną kitą atėnietį, susibūrusius šventykloje!“. 
Tai buvo šventyklos iždo saugotojai2? ir vargšai, kurie, 
užtvėrę akropolį lentomis ir rąstais, gynėsi nuo priešų 
puolimų. Jie nepasitraukė į Salaminą ir todėl, kad buvo 
neturtingi, ir todėl, kad tik jie vieni tarėsi teisingai iš- 
aiškinę pitijos duotąją atėniečiams ištarmę, esą medinės 
sienos būsiančios nepaimamos ir jos, o ne laivai, esančios 
tikroji priebėga. 

52. Persai sustojo ant kalvos (atėniečiai ją vadina Are- 
opagu?!), esančios priešais akropolį, ir iš ten puolė jį štai 
kokiu būdu: apvynioję savo strėles pakulomis, uždegdavo 
ir šaudavo jas į sutvirtinimus. Apgultieji atėniečiai vis 
tiek priešinosi, nors ir buvo patekę į didžiausią bėdą, nes 
sutvirtinimai nebegelbėjo. Jie nepriėmė peisistratidų siti- 
lomų pasidavimo sąlygų ir gynėsi kaip išmanydami. Jie 
net rito ant vartus puolančių barbarų didelius akmenis, 
ir Kserksas ilgai nežinojo, ką daryti, negalėdamas tų var- 
tų paimti. 

53. Pagaliau ilgainiui barbarai rado išeitį iš tų sun- 
kumų ir įėjo į akropolį, nes, pagal orakulo ištarmę, visa 
žemyne esanti Atika turėjo patekti persams į rankas. Per 
akropolio priekį, esantį priešais vartus, ir kelią, vedantį 
aukštyn, keletas persų užlipo į viršų. Toje vietoje nebuvo 
jokio sargybinio, nes niekas nesitikėjo, kad kas nors ten 
galėtų užlipti. Šalia tos vietos buvo Kekropo dukters Ag- 
lauros šventykla? ir labai stati vieta. Kai atėniečiai pa- 
matė juos užlipusius į akropolį, vieni šoko nuo sienų že- 
myn ir taip Žuvo, o kiti subėgo į šventyklos vidų. Už- 
lipę persai pirmiausia griebėsi šventyklos vartų ir, juos 
atidarę, žudė šventykloje pagalbos maldaujančiuosius. Kai 
jau visi atėniečiai ten buvo išguldyti, persai išplėšė šven- 
tyklą ir padegė visą akropolį. 

04. Visiškai užvaldęs Atėnus, Kserksas pasiuntė į Sū- 
zus raitelį pranešti Artabanui apie tą pasisekimą. Išsiun- 
tęs šauklį, kitą dieną jis sušaukė su savimi varomus trem- 
tinius atėniečius ir liepė jiems, užlipus į akropolį, aukoti 
aukas pagal savo papročius. Nežinia, ar jis tai įsakė to- 
dėl, kad buvo ką nors tokio susapnavęs, ar gal dėl to, 
kad, sudeginus šventyklą, jam pasidarė širdyje nesmagu. 
Atėniečiai tremtiniai įsakymą įvykdė. 

oo. Dabar aš pasakysiu, kodėl šitą dalyką paminėjau. 
Mat tame akropolyje stovi Erechtėjo, vadinamo Žemės 

sūnumi, šventykla, kurioje auga alyvmedis ir yra šaltinis. 
Juos, pasakoja atėniečiai, kaip įrodymą buvo pateikę Atė- 
nė ir Poseidonas tada, kai jiedu vaidijosi tarp savęs dėl 
tos šalies23. Atsitiko taip, kad tą alyvmedį sudegino bar- 
barai kartu su visa šventykla. Rytojaus dieną po gaisro 
atėniečiai, kuriems buvo liepta aukoti, užlipę į akropolį, 
pamatė šventykloje iš alyvmedžio kelmo išaugusią maž- 
daug uolekčio aukščio atžalą. Jie ir papasakojo apie tai. 

56. Salamine buvę helėnai, sužinoję, kas atsitiko Atė- 
nų akropoliui, taip išsigando ir pasimetė, kad kai kurie jų 
strategai, nė nelaukę nutarimo, puolė į laivus ir pakėlė 
bures tuojau išplaukti, o tie, kurie pasiliko, nutarė susi- 
kauti jūroje priešais Istmą. Užėjo naktis, ir išsiskirstę iš 
susirinkimo, [strategai] sulipo į savo laivus. 

57. Kai Temistoklis grįžo į laivą, atėnietis Mnesifi- 
las jį paklausė, ką jie nutarę. Sužinojęs, kad nutarta 
plaukti prie Istmo ir susikauti jūroje priešais Peloponesą, 
jis pasakė: „Jeigu helėnų laivynas išplauks iš Salamino, 
tu nebekovosi jūroje dėl tėvynės. Mat kiekvienas pasuks 
į savo polį, ir nei Euribiadas, nei Kitas kas negalės su- 
trukdyti laivynui išsiskirstyti — šitaip per kvailumą žus 
Helada. Taigi jeigu yra kokia galimybė, tai eik ir pamė- 
gink atšaukti tą jų nutarimą. Galbūt tu kaip nors įveiksi 
prikalbėti Euribiadą pakeisti nuomonę ir likti vietoje.“ 

58. Temistokliui šis pasiūlymas labai patiko. Nieko ne- 
atsakęs, jis pasuko prie Euribiado laivo. Atplaukęs pasa- 
kė norįs su juo pasikalbėti bendru reikalu. Euribiadas pa- 
kvietė įlipti į laivą ir pasakyti, ko norįs. Tada Temistoklis 
atsisėdo šalia ir išdėstė kaip savo asmenišką nuomonę 
visa, ką buvo išgirdęs iš Mnesifilo, pridurdamas ir daug 
kitų įrodymų, kol pagaliau prikalbėjo Euribiadą išlipti iš 
laivo ir sušaukti strategus į pasitarimą. 

59. Kai strategai susirinko, Temistoklis, dar prieš Eu- 
ribiadui pranešant, dėl ko juos sušaukė, pasakė ilgą kalbą 
visaip jiems įrodinėdamas, koks svarbus tas reikalas. Jam 
kalbant, korintiečių strategas Adimantas, Okito sūnus, ta- 
rė: „O Temistokli, per varžybas tie, kurie per anksti pa- 
kyla bėgti, gauna lazdų“. O tasai teisindamasis atsakė: 
„Bet tie, kurie atsilieka, negauna vainiko.“ Taip švelniai 
jis tada pasiteisino korintiečiui. 

60. Tuo tarpu Euribiadui jis jau nebesakė to, ką anks- 
čiau buvo kalbėjęs: jeigu išplauksią iš Salamino, tai tuoj 

visi išbėgiosią. Juk sąjungininkų akivaizdoje buvo negra- 
žu juos kaltinti. Todėl jis dabar rėmėsi kitais įrodymais ir 
šitaip kalbėjo: „Tiktai tu dabar gali išgelbėti Heladą, jei- 
gu manęs paklausysi ir liksi čia kovoti jūrų kautynėse, o 
neklausysi tų Žmonių ir neplauksi laivais prie Istmo. Iš- 
klausyk abi nuomones ir sulygink: jeigu susiremsi ties 
Istmu, turėsi kovoti atviroje jūroje — tai mums visai ne- 
naudinga, nes mūsų laivai yra sunkesni ir jų mažiau. Net 
jeigu mums visa kita ir sektųsi, vis tiek neteksi Salamino, 
Megaros ir Eginos. Mat paskui laivyną eis ir pėstininkų 
kariuomenė. Taigi tu pats atvesi priešus į Peloponesą ir 
pastatysi į pavojų visą Heladą. O jeigu pasielgsi kaip aš 
sakau, tai štai ką laimėsi. Pirma, stodami į kovą su ne- 
daugeliu laivų prieš gausesnį priešą siauroje vietoje, bū- 
sime daug stipresni už juos, jeigu viskas vyks taip, kaip 
tikimės. Mat mums patogiau kautis siauroje vietoje, o 
jiems — plačioje. Be to, mums išliks Salaminas, į kurį su- 
gabenome savo žmonas ir vaikus. Pagaliau šiuo atveju tu, 
likdamas čia, gausi ir tai, ko labiausiai trokšti; čia tu ly- 
giai taip pat kovosi dėl Peloponeso, kaip ir ties Istmu. 
Be to, nenuvesi barbarų į Peloponesą, jei būsi protingas. 
Jeigu įvyks taip, kaip aš tikiuosi, ir mes laimėsime jūrų 
kautynes, tai barbarai neprieis prie jūsų Istmo ir nenueis 
toliau Atikos. Jie ims netvarkingai trauktis, o mes laimė- 
sime dar ir tai, kad išliks sveika Megara, Egina ir Sala- 
minas, prie kurio mums orakulas lemia priešus nugalėti. 
Jeigu žmonės kam nors ryžtasi, vadovaudamiesi sveiku 
protu, tai paprastai jiems pavyksta, o jeigu nesivadovau- 
ja sveiku protu, tai nė dievas nenori padėti tokius nuta- 
rimus vykdyti.“ 

61. Sitaip kalbantį Temistoklį vėl užsipuolė korintietis 
Adimantas, liepdamas tylėti žmogui, kuris neturi tėvynės, 
ir neleisdamas Euribiadui suteikti žodžio žmogui, neturin- 
čiam gimtojo polio. Jis liepė Temistokliui pirma nurodyti, 
kuriam poliui jis atstovauja, ir tada sakyti su visais kitais 
savo nuomonę. Jis taip kalbėjo dėl to, kad Atėnai buvo 
paimti ir atitekę priešui. Tada Temistoklis labai smarkiai 
išplūdo Adimantą ir visus korintiečius įrodinėdamas, jog 
atėniečiai turi ir polį, ir žemę, didesnę negu jų — tol, kol 
tebeturi 200 kovai paruoštų laivų. Mat niekas kitas iš he- 
lėnų negalėtų atremti jų puolimų. 

62. Taip įrodinėdamas, Temistoklis paskui kreipėsi į 
Euribiadą ir dar labiau pakurstė, negu iki tol. „O tu arba 
liksi čia ir įrodysi esąs narsus vyras, arba ne — tada pra- 
žudysi Heladą. Juk visą karą lems laivai. Todėl paklausyk 
manęs. O jeigu nepaklausysi, tai mes, pasiėmę namiškius, 
išplauksime į Italijos Syrį, kuris yra mūsų nuo senų se- 
novės ir kurį mums orakulai liepia apgyvendinti. Tada 
jūs, netekę tokių sąjungininkų, prisiminsite mano žo- 
džius“20. 

63. Tokia Temistoklio kalba palenkė Euribiadą. Mano 
manymu, Euribiadas labiausiai išsigando, kad atėniečiai 
jų nepaliktų, jei jis su laivynu išplauks į Istmą. Mat, 
atsiskyrus atėniečiams, visi kiti sąjungininkai jau nebūtų 
pajėgūs kovoti su priešu. Tada jie nutarė likti ir stoti į 
jūrų kautynes. 

64. Po šitokių ginčų ties Salaminu helėnai ėmė ruoš- 
tis pagal Euribiado nutarimą jūrų kautynėms. Rytojaus 
dieną, saulei tekant, įvyko žemės drebėjimas ir jūroje, ir 
sausumoje. Tada helėnai nutarė pasimelsti dievams ir 
šauktis į pagalbą eakidus?'. Kaip nutarė, taip ir padarė: 
pasimeldė visiems dievams ir iš Salamino pasikvietė į pa- 
galbą Eantą ir Telamoną, o į Eginą pasiuntė laivą pa- 
kviesti Eako ir kitų eakidų. 

65. Atėnietis tremtinys Dikėjas, Teokido sūnus, buvęs 
tais laikais Medijoje įtakingas žmogus, pasakojo, kad tuo 
laiku, kai Atika, atėniečių palikta tuščia, Kserkso pėsti- 
ninkų kariuomenės buvo niokojama, jis atsitiktinai buvęs 
kartu su lakedemoniečiu Demaratu Triasijos lygumoje?š, 
Staiga jiedu pamatę iš Eleusino pusės kylantį tokį didelį 
dulkių debesį, kokį turėję sukelti ne mažiau kaip 30 000 
vyrų. Jiedu stebėjęsi, kas per žmonės galėję sukelti tą 
dulkių debesį, ir tuojau išgirdę balsą. Tas balsas jiems 
atrodęs esąs mistų Jakchas??. Demaratas nieko nežinojęs 
apie Eleusino misterijų apeigas, todėl jį paklausęs, ką 
tas balsas reiškiąs. Jis atsakęs: „,Demaratai, karaliaus ka- 
riuomenė neišvengiamai turės patirti kažkokią nelaimę. Juk 
jeigu Atika yra tuščia, tai aišku, kad čia girdime balsą, 
einantį iš Eleusino pagelbėti atėniečiams ir sąjunginin- 
kams. Jeigu tas dulkių debesis užgrius Peloponesą, tai 
aišku, kad pačiam karaliui ir jo kariuomenei gresia pa- 
vojus žemyne, o jeigu pasisuks į laivus, stovinčius ties 
Salaminu, tai karaliui grės pavojus netekti savo laivyno. 

Tą Eleusino šventę atėniečiai švenčia kasmet Demetros 
ir Korės garbei, ir kiekvienas atėnietis arba šiaip helėnas, 
jei tik nori, gali būti įšvęstas. O tuo balsu, kurį tu dabar 
girdi, šventės dalyviai šaukia Jakchą.“ Į tai Demaratas 
atsakęs: „Tylėk ir niekam apie tai nesakyk, nes jeigu tuos 
žodžius sužinos karalius, neteksi galvos, ir nei aš, nei kas 
kitas negalės tavęs išgelbėti. Todėl tylėk, o [persų] ka- 
riuomene pasirūpins dievai.“ Šitaip jis pataręs, o iš to 
dulkių sūkurio ir iš balso pakilęs aukštyn debesis ir nu- 
gulęs ant helėnų laivyno, stovinčio ties Salaminu. Iš to 
jiedu supratę, kad turėsiąs žūti Kserkso laivynas. Tai pa- 
pasakojo Dikėjas, Teokido sūnus, remdamasis Demarato ir 
kitų liudijimais. 

66. Kserkso laivyno kariai, apžiūrėję lakonų3? nelai- 
mės vietą ir iš Trachino grįžę į Histijėją, pabuvo ten tris 
dienas ir paskui, perplaukę per Euripą, po kitų trijų dienų 
atvyko į Falerą. Man atrodo, kad į Atėnus įsiveržė sausu- 
mos keliais ir laivais ne mažiau kariuomenės, negu jų 
buvo atžygiavę į Sepiadę ir Termopilus, nes vietoj tų 
barbarų, kurie Žuvo per audrą jūroje ir ties Termopilais, 
taip pat jūrų kautynėse prie Artemisijo, aš pastatysiu 
tuos, kurie tada dar nežygiavo su karaliumi, tai yra ma- 
liečius, dorėnus, lokrus ir beotus (jie, išskyrus tespiečius 
ir platėjiečius, su visa kariuomene žygiavo), taip pat ka- 
ristiečius, andriečius, teniečius ir visus kitus, išskyrus 
tuos penkis polius, kurių vardus paminėjau anksčiau?!. 
Mat kuo gilyn ėjo persai į Heladą, tuo daugiau tautų Žy- 
giavo kartu su jais. 

67. Taigi visi jie atėjo į Atėnus, išskyrus pariečius, 
kurie, pasilikę prie Kitno, laukė, kuo pasibaigs tas karas. 
Kai ir visi kiti laivai atplaukė į Falerą, pats Kserksas nu- 
lipo į laivus, norėdamas pasitarti su laivų vadais ir suži- 
noti jų nuomonę. Kai jis ten atsisėdo pakilesnėje vietoje, 
atėjo kviestieji tautų tironai ir laivų vadai ir susėdo tokia 
tvarka, kokia karalius kiekvieną jų gerbė: pirmoje vietoje 
Sidono karalius, po jo — tyriečių karalius, o paskui ir 
visi kiti. Susėdus visiems pagal [nustatytą] tvarką, Kserk- 
sas pasiuntė Mardoniją paklausti kiekvieną iš jų, ar verta 
stoti į jūrų kautynes. 

68. Kai Mardonijas, pradėjęs nuo sidoniečių karaliaus, 
ėjo ir visus klausinėjo, visi kiti reiškė tą pačią nuomonę, 
liepdami susiremti jūroje, tik Artemisija šitaip pasakė: 


)A65( 





„Mardonijau, perduok karaliui mano žodžius: ir Eubojos 
jūrų kautynėse aš nepasirodžiau bailė, ir nuveikiau ne men- 
kiausius darbus. Todėl, valdove, esu įsitikinusi, kad man 
dera tau pasakyti savo nuomonę, kas, mano manymu, tau 
būtų naudingiausia. Taigi šitaip sakau: saugok laivus ir 
nestok į jūrų kautynes. Mat tie žmonės jūroje yra tiek 
stipresni už tavo žmones, kiek vyrai stipresni už moteris. 
Kam tau iš viso stoti į tas kautynes? Juk turi paėmęs 
Atėnus, dėl kurių ir išsirengei į šitą žygį, turi ir visą kitą 
Heladą. Juk tavo kelyje niekas nebestovi. O tie, kurie pa- 
sipriešino, gavo tai, ko nusipelnė. Aš pasakysiu, kuo, ma- 
no nuomone, pasibaigs priešų reikalai. Jeigu tu nepasku- 
bėsi pradėti jūrų kautynių ir pasiliksi [Atikoje], laikysi 
laivus toje pačioje vietoje prie kranto arba nuplauksi ar- 
čiau Peloponeso, tai viskas seksis taip lengvai, kaip tu, 
valdove, nori. Mat helėnai nepajėgs ilgą laiką tau prie- 
šintis — tu juos išsklaidysi, ir jie išbėgios į savo polius. 
Mat, kiek žinau, toje saloje jie neturi maisto atsargų, be 
to, neliktų tie, kurie čia yra atvykę iš Peloponeso. Jeigu 
patrauktum su pėstininkų kariuomene į Peloponesą, jiems 
neberūpėtų jūroje kovoti dėl atėniečių. O jeigu paskubėsi 
tuojau stoti į jūrų kautynes, tai bijau, kad laivyno pra- 
laimėjimas neužtrauktų nelaimės ir tavo pėstininkų ka- 
riuomenei. Be to, o karaliau, atsimink ir tai, kad geri žmo- 
nės paprastai turi blogus vergus, o blogi — gerus. Tu esi 
geriausias iš visų Žmonių, bet turi blogus vergus, kurie 
laiko save tavo sąjungininkais — egiptiečiai, kipriečiai, ki- 
likai ir pamtilai — ir kurie neduoda jokios naudos.“ 

69. Kai ji taip Mardonijui kalbėjo, tie, kurie buvo pa- 
lankūs Artemisijai, susisielojo dėl jos žodžių manydami, 
kad karalius jai bloguoju atsilygins už atkalbinėjimą sto- 
ti į jūrų kautynes, o nepalankūs ir pavyduoliai — mat ka- 
ralius ją labiausiai gerbė iš visų sąjungininkų — pikt- 
džiūgavo klausydamiesi to prieštaravimo ir tikėjosi, kad 
tai ją pražudys. Kai nuomonės buvo praneštos Kserksui, 
jis ypač apsidžiaugė Artemisijos patarimu. Jis ir anksčiau 
ją laikė ryžtinga moterimi, o dabar itin išgyrė. Vis dėl- 
to Kserksas ryžosi paklausyti daugumos nuomonės many- 
damas, jog prie Eubojos [laivynas] prastai kovėsi todėl, 
kad jo ten nebuvo. Dabar jis buvo pasirengęs pats ste- 
bėti jūrų kautynes. 

70. Kai buvo duotas įsakymas išplaukti, laivai nuplau- 
kė prie Salamino ir čia ramiai išsirikiavo kovai. Tada jie 
nesuspėjo pradėti kautynių, nes užėjo naktis, todėl ren- 
gėsi kautis rytojaus dieną. O helėnus apėmė baimė ir iš- 
gąstis, ypač tuos, kurie buvo atvykę iš Peloponeso. Jie 
baiminosi todėl, kad, patys būdami Salamine, turėjo ko- 
voti jūroje dėl atėniečių žemės, o jeigu pralaimėtų, būtų 
saloje atkirsti ir apgulti, o tuo tarpu jų pačių tėvynė būtų 
neginama. 

71. O barbarų pėstininkų kariuomenė kaip tik tą va- 
karą išžygiavo į Peloponesą. Tačiau buvo griebtasi visų 
galimų priemonių, kad tik barbarai sausumos keliu į jį 
neįsiveržtų. Mat peloponesiečiai, kai tik sužinojo, kad Le- 
onidas su savo kariais žuvo Termopiluose, susirinkę iš 
savo polių į Istmą, užėmė pozicijas. Jiems vadovavo Anak- 
sandrido sūnus Kleombrotas, Leonido brolis?2. Užėmę Ist- 
mą, pirmiausia jie užvertė Skirono taką“, o paskui, visi 
nutarę, pradėjo statyti skersai Istmą mūro sieną. Kadan- 
gi buvo daug tūkstančių žmonių ir visi dirbo, tai darbas 
sparčiai ėjo. Buvo nešami akmenys, degtos plytos, rąstai 
ir pintinės smėlio — visi nenustodami dirbo dieną naktį. 

72. Į Istmą buvo susirinkę šie helėnai: visi lakedemo- 
niečiai ir arkadiečiai, elėjiečiai, korintiečiai, sikioniečiai, 
epidauriečiai, flijuntiečiai, trezeniečiai ir hermioniečiai. Ši- 
tie helėnai, smarkiai išsigandę gresiančios Heladai nelai- 
mės, buvo susibūrę Istme, o kitiems peloponesiečiams tai 
visai nerūpėjo. Tuo tarpu Olimpiada ir Karnėjų šventė 
jau buvo praėjusios. 

73. Peloponese gyvena septynios gentys. Dvi iš jų yra 
autochtonės ir gyvena dabar tose pačiose vietose, kaip ir 
senovėje,— tai arkadai ir kinūrai. Viena gentis — acha- 
jai — nebuvo išėjusi iš Peloponeso, o tik iš savo krašto, 
ir dabar gyvena svetimame krašte. Kitos keturios iš sep- 
tynių yra atėjusios iš svetur, būtent: dorėnai, etoliečiai, 
driopai ir lemniečiai. Dorėnai turi daug ir didelių polių, 
etoliečiai — tik vieną Elidę, o driopai — Hermioną ir Asi- 
nę, esančią šalia lakonų Kardamilės. Visi lemniečiai — 
jonėnai. Bet ir jie virto dorėnais, nes buvo ilgą laiką ar- 
giečių valdomi ir ilgainiui tapo dorėnais. Jie gyvena Or- 
nėjuose ir aplinkinėse vietovėse. Kiti tų septynių genčių 
poliai, išskyrus tuos, kuriuos suminėjau, laikėsi nuošaly, 

o atvirai kalbant, laikydamiesi nuošaly, jie palaikė bar- 
arus. 

74. Tai šitaip smarkiai darbavosi Istme susirinkę he- 
lėnai. Mat jie ruošėsi žūtbūtinei kovai ir nebesitikėjo pa- 
garsėti savo laivais jūrų kautynėse. O Salamine esantys 
helėnai, nors ir girdėjo apie tuos pasiruošimus, vis dėlto 
baiminosi ne tiek dėl savęs, kiek dėl Peloponeso. Kurį lai- 
ką jie, susitikdami vienas su kitu, patyliukais kalbėjo ir 
stebėjosi Euribiado neprotingumu. Pagaliau nepasitenki- 
nimas išsiveržė atvirai. Įvyko susirinkimas, kuriame buvo 
daug kalbama vis apie tą patį: vieni tvirtino, kad reikia 
plaukti į Peloponesą ir dėl jo kovoti, o ne likti vietoje ir 
kautis dėl jau užimto krašto. Atėniečiai, eginiečiai ir me- 
gariečiai siūlė likti čia ir atremti priešą. 

75. Kai peloponesiečių nuomonė ėmė imti viršų, Te- 
mistoklis slapta išėjo iš susirinkimo ir laiveliu pasiuntė į 
medų stovyklą vieną žmogų, paliepęs jam pasakyti, kas 
reikia. To žmogaus vardas Sikinas. Jis buvo Temistoklio 
tarnas ir jo vaikų auklėtojas. Vėliau, kai tespiečiai pradėjo 
priiminėti naujus piliečius“, Temistoklis jį padarė tes- 
piečiu ir gausiai apdovanojo turtais. Tada [Sikinas|, nu- 
plaukęs pas barbarų strategus, pasakė šitaip: „Mane at- 
siuntė atėniečių strategas slapta nuo kitų helėnų. Mat jis 
palaiko karalių ir nori, kad laimėtumėte jūs, o ne helėnai. 
Jis liepė pasakyti, kad helėnai iš baimės rengiasi bėgti, ir 
dabar jūs turite progą atlikti puikiausią žygdarbį, jeigu 
tik neleisite jiems išbėgioti. Mat jie tarp savęs nesutaria 
ir tau nesipriešins. Pamatysite, kaip jie pešis tarp sa- 
L tie, kurie palaikys jūsų pusę, su tais, kurie nepa- 
aiko.“ 

76. Šitaip pasakęs, jis išplaukė atgal. Barbarai patikėjo 
jo žodžiais, ir daug persų išlipo [Psitalijos] salelėje, esan- 
čioje tarp Salamino ir žemyno. Kai atėjo vidurnaktis, va- 
karinio sparno laivai išplaukė Salamino link, norėdami 
jį apsupti. Taip pat išplaukė tie laivai, kurie stovėjo prie 
Kėjo?5 ir Kinosūros, ir užėmė visą sąsiaurį iki Munichijos. 
Jie išvedė laivus, kad helėnai negalėtų pabėgti ir kad, už- 
daryti Salamine, atkentėtų už kautynes prie Artemisijo. 
O į Psitalijos salelę buvo išlaipinta daug persų todėl, kad, 
įvykus jūrų kautynėms, čia turėjo būti išmetama daugiau- 
sia žmonių ir laivų skeveldrų — mat salelė yra tame są- 
siauryje, kur turėjo būti jūrų kautynės. Jie gelbėtų sa- 

vuosius ir naikintų priešus. Visa tai barbarai darė tylo- 
mis, kad neišgirstų priešai. Jie nemiegojo ištisą naktį, nes 
dirbo tą darbą. . | 

77. Apie orakulus aš negaliu pasakyti, kad jie netei- 
singi, ir nenoriu net mėginti nuginčyti tų orakulų ištar- 
mių, kurios išsipildė, kaip, pavyzdžiui, ši: 

Kai su auksiniu kardu Artemidės šventą pakrantę 

Karo laivai priplūs ir net Kinosūrą jūrinę, 

Ir dėl kvailųjų vilčių sugrius Ruli Atėnai, 

Dieviškasai teisingumas tramdys įžūlumą galingą, 

Sūnų Puikybės, didžiai ištroškusį viską praryti. 

Varis tada susirems su variu, ir jūrą Arėjas 

Ten nuraudonins krauju. O tada laisvės dieną Heladai 

Nikė valdovė atneš ir dundąs padangėj Kronietis. 


Kadangi Bakidas taip aiškiai kalba per savo orakulą, 
tai nei pats nedrįstu pasakyti ką nors prieš jo orakulą, 
nei nesutinku su kitų pasisakymais prieš jį. 

78. Tuo tarpu Salamine [helėnų] strategai tarp savęs 
labai vaidijosi dar nežinodami, kad barbarai iš visų pusių 
juos apsupo, ir tebemanė, kad jų laivai tebėra toje pačioje 
vietoje, kurioje juos matė išrikiuotus dieną. 

79. Strategams šitaip ginčijantis, iš Eginos pas juos 
atvyko Aristidas, Lisimacho sūnus, atėnietis, bet liaudies 
ostrakizuotas*“?. Aš sužinojau apie jo būdą ir dėl to jį lai- 
kau geriausiu ir teisingiausiu vyru Atėnuose. Šitas vyras, 
nuėjęs į [strategų] pasitarimą, išsikvietė Temistoklį, ku- 
ris buvo ne jo draugas, o didžiausias priešas. Bet kadangi 
nelaimė buvo didelė, jis užmiršo neapykantą Temistokliui 
ir išsikvietė jį, norėdamas pasitarti. Mat buvo girdėjęs, 
kad peloponesiečiai norį išplaukti laivais į Istmą. Kai Te- 
mistoklis išėjo, Aristidas jam šitaip pasakė: „Visą laiką, 
o ypač dabar, mes turime lenktyniauti, kuris iš mūsų pa- 
darys tėvynei daugiau gera. Aš tau sakau, kad dabar jau 
tas pats, ar daug, ar mažai šnekėsime apie peloponesiečių 
norą išplaukti. Aš mačiau savo akimis ir todėl tau sakau, 
kad dabar nei korintiečiai, nei pats Euribiadas, nors ir 
norėtų, nebegalės išplaukti. Mes esame priešų apsupti. To- 
dėl nuėjęs jiems tai pranešk.“ 

80. Temistoklis taip atsakė: „Tu puikiai patari ir atneši 
gerą žinią. Mat ko aš norėjau, kad įvyktų, tu pats atėjai 
pranešti, jog matei, kad tai įvyko. Žinok, šitai padaryti aš 
sukursčiau. Helėnai savo noru nenorėjo stoti į kovą, tad 
reikėjo juos priversti tai padaryti, o kadangi atėjai su ge- 

ra žinia, tai pats jiems ir pranešk. Mat jeigu aš jiems ją 
pasakysiu, tai jie manys, kad išsigalvojau, ir netikės, jog 
barbarai šitaip pasielgė. Todėl eik ir pats pasakyk jiems, 
kokie reikalai. O kai pasakysi, jeigu jie patikės, bus pui- 
ku, o jei ta žinia jiems atrodys nepatikima, tai mums 
tas pat, nes vis vien jie nebeišlakstys, jeigu, kaip tu sa- 
kei, esame apsupti.“ 

81. Aristidas nuėjo pas helėnus ir visa tai pasakė tvir- 
tindamas esąs atvykęs iš Eginos ir slapta vos praplaukęs 
pro išsirikiavusius priešų laivus. Mat visą helėnų laivyną 
apsupo Kserkso laivai. Todėl jis patarė ruoštis atremti 
priešą. Tai pasakęs, jis išėjo, o strategai vėl ėmė ginčytis, 
nes dauguma jų netikėjo tuo pranešimu. 

82. Jiems dar vis netikint, atplaukė iš priešų perbė- 
gusi teniečių trijera, vadovaujama Sosimeno sūnaus Pa- 
netijo,— ji pranešė visą teisybę. Už šitą darbą teniečiai 
buvo įrašyti Delfuose trikojyje?? kartu su kitais helėnais, 
sumušusiais barbarus. Priskaičius šitą į Salaminą perbė- 
gusį laivą ir anksčiau ties Artemisiju perbėgusį lemnie- 
čių laivą, helėnų laivų iš viso buvo 380, nes anksčiau iki 
to skaičiaus trūko dviejų laivų. 

83. Patikėję teniečių žinia, helėnai ėmė ruoštis jūrų 
kautynėms. Auštant jie sušaukė laivų karių susirinkimą, 
ir Temistoklis pasakė geriausią iš visų vadų kalbą, kurio- 
je jis gerus polinkius supriešino su blogais, nes abu jie 
yra žmoguje iš prigimties, paragino visada vadovautis tik 
gerais polinkiais ir, baigdamas kalbą, liepė kariams lipti į 
laivus. Šie sulipo į laivus, ir tuo metu parplaukė iš Egi- 
nos trijera, pasiųsta atgabenti eakidų. Tada helėnai išvedė 
visus laivus į jūrą. 

84. Barbarai juos tuojau užpuolė. Kiti helėnai ėmė 
trauktis ir irkluoti prie kranto, o atėnietis Aminijas, kilęs 
iš Palėnės, būdamas priekyje, trenkė savo laivu į priešų 
laivą. Kai jie susikibo ir nebegalėjo atsiskirti, kiti laivai 
nuskubėjo Aminijui į pagalbą, ir kautynės prasidėjo. Taip 
pasakoja atėniečiai apie kautynių pradžią. O eginiečiai 
tvirtina, kad kovą pradėjo tas laivas, kuris buvo pasiųstas 
iš Eginos atgabenti eakidų. Be to, pasakojama, jog helė- 
nams pasirodžiusi vaiduoklė ir tokiu stipriu balsu įsakiu- 
si kautis, kad visas laivynas išgirdęs. Prieš tai vaiduoklė 
taip gėdinusi: „O bailiai, kiek dar trauksitės?“ 

sudarė vakarinį laivyno sparną iš Eleusino pusės, o prieš 
lakedemoniečius — jonėnai, nes tie buvo užėmę rytinį lai- 
vyno kraštą iš Pirėjo pusės. Tik nedaug jonėnų paklausė 
Temistoklio raginimo ir tyčia vaidino bailius??; dauguma 
kovėsi rimtai. Aš galėčiau paminėti daug trijerų vadų, 
kurie kovodami paėmė helėnų laivus, bet jų neminėsiu, iš- 
skyrus Teomestorą, Androdamanto sūnų, ir Filaką, Histi- 
jėjo sūnų, abu samiečius. Aš šių dviejų vardus paminėsiu 
todėl, kad Teomestoras už šitą savo žygdarbį persų buvo 
paskirtas Samo tironu, o Filakas buvo įrašytas į karaliaus 
geradarių skaičių ir apdovanotas didele sritimi. Karaliaus 
geradariai persiškai vadinasi orosangai. 

86. Tai šitaip atsitiko su šiais dviem laivų vadais. Dau- 
guma [barbarų] laivų prie Salamino buvo sunaikinta — 
vienus sudaužė atėniečiai, o kitus — eginiečiai. Mat helė- 
nai kovėsi sumaniai, tvarkingai išsirikiavę ir kiekvienas 
savo vietoje, o barbarai dar nebuvo susitvarkę ir viską 
darė neapgalvotai, todėl jiems ir turėjo atsitikti taip, kaip 
atsitiko. Nors tą dieną barbarai buvo daug narsesni negu 
prie Eubojos, nes beveik visi labai stengėsi ir bijojo Kserk- 
so. Mat kiekvienas manė, kad į jį žiūri pats karalius. 

87. Apie kitus aš negaliu tiksliai pasakyti, kaip kovėsi 
tas arba kitas barbaras ar helėnas. O Artemisija štai kaip 
pasielgė ir dėl to dar labiau pakilo karaliaus akyse. Mat 
tuo metu, kai karaliaus reikalai buvo jau pašliję, jos lai- 
vą ėmė vytis atėniečių laivas. Artemisija neturėjo kur dė- 
tis, nes priekyje buvo kiti draugų laivai ir užpakalyje — 
priešai, jau visai čia pat, o jos laivas buvo arčiausiai prie- 
šų. Ji pasielgė taip, ir tai jai pavyko: atėniečių laivo ve- 
jama, ji trenkė visu smarkumu į sąjungininkų kalindiečių 
laivą, kuriuo plaukė pats kalindiečių karalius Damasiti- 
mas. Jei ji ir pyko ant jo dar nuo to laiko, kai jie buvo 
prie Helesponto, vis tiek negaliu tiksliai pasakyti, ar ji 
tai padarė tyčia, ar atsitiktinai tas kalindiečių laivas ten 
susidūrė. Ji trenkė į tą laivą ir paskandino. Iš tos [Arte- 
misijai] laimingos baigties jai buvo dviguba nauda. Mat 
atėniečių trijeros vadas, pamatęs, kad ji trenkė į barbarų 
laivą, pamanė, jog Artemisijos laivas arba kovoja helėnų 
pusėje, arba yra perbėgęs iš barbarų pas helėnus ir jiems 
L kovoti, todėl pasuko į šalį ir puolė kitus barbarų 
laivus. 

88. Per šitokį laimingą atsitiktinumą ji pabėgo ir iš- 
vengė pražūties. Be to, ir padariusi tokį blogą darbą, ji 
labai įsiteikė Kserksui. Mat pasakojama, kad karalius pats 
matęs, kaip jos laivas trenkė į kitą laivą. Kažkas iš ten 
esančių jam pasakęs: „Valdove, ar matai, kaip narsiai 
kovoja Artemisija ir kaip ji paskandino priešo laivą?“ Jis 
paklausė, ar tai iš tikrųjų esąs Artemisijos darbas. Jie 
tai patvirtino, nes aiškiai matė jos laivo ženklą, o nu- 
skandintąjį laivą palaikė priešo laivu. Taigi, kaip sakiau, 
jai ir šiaip tas įvykis į gera išėjo, be to, iš kalindiečių 
laivo neišsigelbėjo nė vienas jūreivis, kuris būtų galėjęs 
apkaltinti Artemisiją. Pasakojama, kad Kserksas atsakęs 
į artimųjų pastabą: „Mano vyrai virto moterimis, o mote- 
rys — vyrais.“ Taip, kalbama, jis pasakęs. 

89. Sitoje sunkioje kovoje žuvo strategas Ariabignas, 
Darijaus sinus, Kserkso brolis, žuvo ir šiaip daug žymių 
persų, medų ir sąjungininkų, o iš helėnų — tik nedaug kas. 
Mat helėnai mokėjo plaukti, todėl tie, kurių laivai buvo 
sugadinti, jeigu tik nežuvo pačioje kovoje vyras prieš 
vyrą, išplaukė į Salaminą. O barbarų daug žuvo jūroje, 
nes nemokėjo plaukti. Kai tik pirmieji barbarų laivai pra- 
dėjo bėgti, žuvo jų labai daug. Mat užpakalyje stovintys 
norėjo irgi kuo nors pasižymėti karaliaus akyse, todėl 
bandė patys stumtis su savo laivais į priekį ir čia susidūrė 
su bėgančiais laivais. 

90. Toje sumaištyje įvyko dar ir štai kas: kai kurie Žu- 
vusių laivų finikiečiai, nuėję pas karalių, apkaltino jonė- 
nus išdavyste tvirtindami, kad per juos jie netekę savo 
laivų. Bet atsitiko taip, kad jonėnų strategai nebuvo nu- 
bausti, o finikiečiai šmeižikai gavo už tai tokį atlyginimą: 
jiems tebekalbant, samotrakiečių laivas trenkė į atėniečių 
laivą. Šisai paskendo, bet vienas eginiečių laivas, skubiai 
atplaukęs, nuskandino patį samotrakiečių laivą. Tačiau sa- 
motrakiečiai, būdami geri ietininkai, savo ietimis išmušė 
paskandinusio laivo karius ir patys, sulipę į tą laivą, jį 
užėmė. Šis įvykis jonėnus ir išgelbėjo. Mat Kserksas, pa- 
matęs juos atlikusius tokį didelį žygdarbį, atsigręžė į fi- 
nikiečius visas perpykęs ir, smarkiai juos kaltindamas, įsa- 
kė visiems nupjauti galvas, kad, patys būdami bailiai, ne- 
šmeižtų už save narsesnių. Kserksas sėdėjo apačioje kal- 
no, esančio priešais Salaminą ir vadinamo Egialu, ir kai 
tik pamatydavo ką nors iš savo karių darant toje jūrų 

kovoje kokį žygdarbį, tuojau paklausdavo, kas jį atliko, ir 
raštininkai čia pat užrašydavo laivo vado, jo tėvo vardus 
ir polio pavadinimą. Prie šitos finikiečių nelaimės šiek tiek 
prisidėjo ir persas Ariaramnas, jonėnų draugas. 

91. Tie, kam buvo įsakyta, griebė finikiečius, o tuo tar- 
pu eginiečiai, barbarams pradėjus bėgti į Falerą ir norint 
išsigelbėti, pastojo jiems kelią sąsiauryje ir atliko nema- 
žų žygdarbių. Mat tuo laiku, kai atėniečiai tame sumiši- 
me naikino besipriešinančius ir bėgančius priešo laivus, 
eginiečiai daužė išplaukiančiuosius į Falerą: tie, kurie iš- 
trūkdavo iš atėniečių, bėgdami užplaukdavo ant eginiečių. 

92. Tuo laiku atsitiktinai susitiko Temistoklio laivas, 
vydamasis vieną priešų laivą, su eginiečio Polikrito, Kri- 
jo sūnaus, laivu, užpuolusiu tą patį sidoniečių laivą, kuris 
buvo paėmęs einantį ties Skiatu sargybą eginiečių laivą,— 
tame laive plaukė Ischenojo sūnus Pitėjas, kurį persai 
buvo sužaloję ir, gėrėdamiesi jo narsumu, laikė pas save. 
Tas sidoniečių laivas, gabenęs ir Pitėją, dabar buvo paim- 
tas kartu su jame buvusiais persais. Tokiu būdu Pitėjas 
išsigelbėjo ir grįžo į Eginą. Polikritas, pamatęs atikiečių 
laivą ir iš tam tikro ženklo supratęs, kad tai bus paties 
stratego laivas, garsiai pradėjo šaukti Temistoklį vardu 
ir plūsti už tai, kad šis anksčiau eginiečius buvo pavadi- 
nęs medų šalininkais. Taip išplūdo Polikritas Temistoklį, 
puldamas priešų laivą. O barbarai, kurių laivai liko svei- 
ki, bėgdami atplaukė į Falerą ieškoti prieglobsčio pas 
pėstininkų kariuomenę. . 

93. Tose jūrų kautynėse didžiausią šlovę iš visų helėnų 
pelnė eginiečiai, o po jų — atėniečiai. Iš atskirų karių 1a- 
biausiai pasižymėjo eginietis Polikritas ir atėniečiai ana- 
gyrietis Eumenas ir palėnietis Aminijas — tas, kuris vijosi 
Artemisiją. Jeigu jis būtų žinojęs, kad tame laive plaukė 
Artemisija, būtų ją vijęsis tol, kol arba būtų ją paėmęs, 
arba pats būtų buvęs paimtas. Mat atėniečių trijerų va- 
dams buvo įsakyta ją paimti ir net paskirta 10 000 drach- 
mų dovana tam, kas ją paims gyvą, nes atėniečiams buvo 
bjauru, kad moteris žygiuoja prieš Atėnus. Bet Artemisija, 
kaip jau sakiau, ištrūko į Falerą, kur buvo ir kiti iš kau- 
tynių pabėgę laivai. 

94. Atėniečiai pasakoja, kad korinliečių strategas Adi- 
mantas jau iš pat pradžių, kai tik laivai susikovė, smar- 
kiai išsigandęs, iš tos didelės baimės iškėlęs bures ir pa- 

bėgęs. Pamatę bėgantį savo stratego laivą, korintiečiai ir 
patys pabėgę. Kai bėgdami jie atsidūrę ties Salamineė 
esančia skyrietės Atėnės šventoves?, su jais susitikęs die- 
vybės siunčiamas greitlaivis, kurio, kaip vėliau paaiškėjo, 
niekas nebuvo siuntęs. Laivas pasitiko korintiečius dar 
nieko nežinančius, kas atsitiko su helėnų laivynu. Kad 
laivas buvo dievybės siųstas, korintiečiai štai iš ko spėjo: 
kai tik jis priplaukęs prie pat korintiečių, jame buvę žmo- 
nės šitaip pasakę: „Adimantai, tu atgręžei savo laivus ir 
bėgi išdavęs helėnus, o jie dabar jau yra nugalėję priešus 
tiek, kiek patys to troško.“ Kai tais jų žodžiais Adimantas 
nepatikėjo, jie vėl pasakę esą pasirengę pasiduoti jam 
kaip įkaitai ir žūti, jei paaiškės, kad helėnai nebus nu- 
galėję. Tada Adimantas ir kiti korintiečiai apgręžę savo 
laivus ir atplaukę į helėnų laivyną, kai kautynės jau buvo 
pasibaigusios. Tokį gandą apie juos skleidžia atėniečiai. 
Bet korintiečiai su tuo nesutinka ir tvirtina, kad tose jūrų 
kautynėse jie buvę vieni iš pirmųjų. Jiems pritaria ir visa 
kita Helada“". 

95. Atėnietis Aristidas, Lisimacho sūnus, kurį jau anks- 
čiau minėjau kaip visų geriausią vyrą, toje Salamino kau- 
tynių sumaištyje štai ką padarė: paėmęs daug hoplitų iš 
tų, kurie buvo išdėstyti Salamino pakrantėje — tai buvo 
atėniečiai, — išsodino juos Psitalijos salelėje. Jie išžudė 
visus joje rastus persus. 

96. Pasibaigus toms jūrų kautynėms, helėnai ištraukė į 
Salamino krantą visas ten tebeplūduriuojančias laivų ske- 
veldras ir pasiruošė naujoms jūrų kautynėms, tikėdamie- 
si, kad karalius dar mėgins pasinaudoti išlikusiais svei- 
kais laivais. O tų laivų skeveldrų didelę dalį pagriebęs 
zetyras nunešė į Atikos pakrantę, vadinamą Koliade. Ši- 
taip pasitvirtino visa Bakido ir Musėjo orakulo duotoji 
ištarmė apie jūrų kautynes, ir tie prieš daugelį metų atė- 
niečio žynio Lisistrato ištarmėje pasakytieji žodžiai apie 
į pakrantę išneštąsias laivų skeveldras, kurių anksčiau he- 
lėnai niekaip negalėjo suprasti: 

Moterys koliadietės irklais keps savąjį kepsnį. 

Pasitraukus persų karaliui, taip ir įvyko. 

97. Pamatęs, jog pralaimėjo, Kserksas išsigando, kad 
kas iš jonėnų nepatartų helėnams arba jie patys nesugal- 
votų plaukti į Helespontą išardyti tiltų ir kad jis pats dėl 
to nepatektų į mirtiną pavojų, atkirstas Europoje. Todėl 

sumanė trauktis. Bet norėdamas, kad apie tai sužinotų ir 
helėnai, ir jo paties žmonės, jis įsakė pilti pylimą į Sala- 
mino salą ir surišti į krūvą finikiečių prekinius laivus taip, 
kad iš jų pasidarytų tiltas ir gynybos siena,— ir šiaip ruo- 
šėsi naujoms jūrų kautynėms. Matydami jį taip darant, 
visi buvo įsitikinę, jog jis rimtai nutarė pasilikti ir toliau 
kariauti. Tik Mardonijas, kuris geriausiai žinojo Kserkso 
būdą, aiškiai viską suprato. 

98. Tuo pat laiku Kserksas rengėsi bėgti ir į Persiją 
pasiuntė žmogų pranešti apie jam įvykusią nelaimę. Nė- 
ra nė vieno mirtingojo, kuris greičiau nuneštų žinias už 
tuos persų pasiuntinius — taip puikiai persai yra suorga- 
nizavę žinių nešimą. Pasakojama, jog kiek dienų trunka 
numatytoji kelionė, tiek stovi paruošta pakelėje lygiais 
tarpais žirgų ir žmonių, kad kiekvienos dienos kelio tarpui 
išeitų po vieną žirgą ir vieną Žmogų. Nei sniegas, nei lie- 
tus, ne karštis, nei naktis netrukdo tam žmogui kuo grei- 
čiausiai nujoti nustatytąjį kelio ruožą. Taigi pirmutinis 
raitelis perduoda žinią antrajam, antrasis — trečiajam, ir 
šitaip keliauja tos perduodamos žinios iš eilės per visus — 
panašiai kaip Heladoje nešami deglai per Hefaisto šven- 
tę. Šitą žirgų bėgimą (estafetę) persai vadina angarėju. 

99. Pirmutinė į Sūzus atėjusi žinia, kad Kserksas jau 
paėmė Atėnus, taip nudžiugino namie likusius persus, 
kad jie visas gatves išklojo mirtų šakelėmis, degino smil- 
kalus, aukojo aukas ir lėbavo. O antroji atėjusi žinia taip 
juos pritrenkė, kad visi ėmė plėšyti savo chitonus, baisiai 
dejuoti, vaitoti, kaltindami dėl tos nelaimės Mardoniją. 
Jie taip darė ne tiek liūdėdami dėl laivų žuvimo, kiek 
baimindamiesi dėl paties Kserkso gyvybės. 

100. Taip persai raudojo tol, kol grįžo Kserksas ir pats 
nutildė jų raudas. Mardonijas, matydamas, kad Kserksas 
skaudžiai išgyvena pralaimėjimą jūroje, ir įtardamas jį 
ketinant bėgti iš Atėnų, susirūpino dėl savęs, jog gali būti 
nubaustas už tai, kam prikalbino karalių žygiuoti į He- 
ladą, ir nusprendė geriau dar kartą pamėginti stoti į kovą 
ir arba pavergti Heladą, arba pačiam garbingai žūti kovo- 
jant dėl didžių tikslų. Vis dėlto jam atrodė, kad greičiau 
pavyks Heladą nugalėti. Visa tai apsvarstęs, Mardonijas 
šitaip pasakė Kserksui: „Valdove, nei tu liūdėk, nei ma- 
nyk, kad labai svarbu tai, kas įvyko. Juk karo likimą nu- 
lems ne rąstų, o žmonių ir žirgų grumtynės. Nė vienas iš 

tų, kurie dabar įsivaizduoja, jog viską yra laimėję, išlipęs 
iš laivo, neišdrįs stoti prieš tave į kovą ir nė viena šito 
žemyno tauta to neišdrįs. O tie, kurie mums pasipriešino, 
buvo nubausti. Taigi jei nori, tuojau galime pulti Pelo- 
ponesą, o jei nori palaukti, galime ir tai padaryti. Tik ne- 
nustok vilties, nes helėnai jokiu būdu neišsisuks nuo 
bausmės už tai, ką jie dabar daro ir ką anksčiau yra pa- 
darę, ir vis tiek taps tavo vergais. Geriausia būtų, jei 
taip pasielgtum. Bet jeigu manai pats pasitraukti su visa 
kariuomene, tai aš turiu ir kitą sumanymą. Tu, karaliau, 
persų neišstatyk helėnų pajuokai. Juk Persijoje tavo rei- 
kalai nė kiek nepablogėjo, ir negalėsi sakyti, kad mes kur 
nors buvome bailiai. Jeigu finikiečiai, egiptiečiai, kiprie- 
čiai ir kilikai pasirodė esą bailiai, tai tat persų nė kiek ne- 
liečia. O jeigu persai nekalti, tai paklausyk manęs. Jei esi 
nutaręs čia nepasilikti, tai keliauk atgal į savo valdas su 
didesne dalimi kariuomenės, o aš, išsirinkęs iš visos ka- 
riuomenės 300 000 vyrų, turiu tau užkariauti Heladą.“ 

101. Išklausęs tai, Kserksas nudžiugo — kiek galima po 
tokios nelaimės nudžiugti — ir atsakė Mardonijui pagal- 
vosiąs ir duosiąs atsakymą, ar taip darysiąs, ar kitaip. 
Besitardamas su rinktiniais persais, jis liepė pakviesti į 
pasitarimą ir Artemisiją, nes tik ji viena anksčiau buvo 
susivokusi, ką reikia daryti. Jai atėjus, Kserksas atleido 
visus persus patarėjus ir ietininkus ir jai pasakė: ,„Mardo- 
nijas man pataria likti čia ir pamėginti pulti Peloponesą 
sakydamas, kad dėl to pralaimėjimo nekalti nei persai, 
nei pėstininkų kariuomenė, ir su mielu noru jie esą įro- 
dytų savo nekaltumą. Taigi jis pataria arba man pačiam 
taip padaryti, arba jis pats nori pasirinkti iš visos kariuo- 
menės 300 000 vyrų ir pavergti man Heladą, o man liepia 
su visa kita kariuomene grįžti į savo valdas. Tu man ir 
dėl įvykusių jūrų kautynių gerai patarei, liepdama jų 
vengti, todėl ir dabar patark, kurį iš tų dviejų dalykų 
darydamas aš geriausiai pasielgčiau.“ 

102. Taip jis paklausė patarimo, o ji šitaip atsakė: „Ka- 
raliau, sunku, tau klausiant patarimo, duoti geriausią 
pasiūlymą, bet, atsižvelgiant į dabartinę padėtį, man at- 
rodo, kad būtų geriausia tau grįžti namo, o Mardoniją, 
jeigu jis nori ir pažada tai padaryti, palikti čia su tais, 
kuriuos jis nori pasirinkti. Mat jeigu jis užkariaus tai, ką 
sakosi norįs, ir jam pasiseks padaryti tai, apie ką jis gal- 

voja, tai šitai bus, o valdove, ir tavo darbas, nes jį bus 
atlikę tavo vergai. O jeigu įvyks priešingai, negu tikisi 
Mardonijas, tai iš to nebus jokios didelės nelaimės, nes 
ir tu, ir tavo namai liks sveiki. Juk jeigu tu ir tavo namai 
liks sveiki, tai helėnams dažnai ir daug teks kovoti dėl 
savo likimo. Ir visai nesvarbu, jei Mardonijui atsitiks ko- 
kia nelaimė. Mat jeigu helėnai ir laimėtų prieš jį, tai vis 
tiek nebūtų nugalėtojai, nes jie būtų sunaikinę tik tavo 
vergą. Taigi sudegink Atėnus, dėl kurių išsirengei į šį 
žygį, ir grįžk sau namo.“ 

103. Kserksą labai nudžiugino šitas patarimas, nes ji 
pataikė pasakyti kaip tik tai, ko jis norėjo. Juk jeigu net 
visi vyrai ir visos moterys būtų jam patarę čia pasilikti, 
jis, mano nuomone, nebūtų pasilikęs — taip labai buvo 
išsigandęs. Pagyręs Artemisiją, Kserksas pavedė jai nu- 
gabenti savo sūnus į Eiesą — mat su juo kartu dalyvavo 
žygyje ir keletas jo pavainikių sūnų. 

104. Kartu su vaikais jis pasiuntė jų saugotoju Her- 
motimą, kilusį iš Pedaso, pirmąjį karaliaus eunuchą. [Pe- 
dasiečiai gyvena už Halikarnaso. Pas tuos pedasiečius, sa- 
ko, štai kas atsitinką: kai to miesto ir apylinkių gyvento- 
jams ketina artimiausiu laiku įvykti kokia nelaimė, ten 
esančiai Atėnės šventikei užauga didelė barzda. Sako, tai 
atsitikę jiems jau du kartus. 

105. Iš pedasiečių buvo kilęs Hermotimas.]*! Jis už 
jam padarytą skriaudą atkeršijo [Panjonijui] baisiausiai 
iš visų Žmonių, kiek man žinoma. Mat jis buvo priešų pa- 
imtas nelaisvėn ir parduotas. Jį nupirko chijietis Panjoni- 
jas, kuris vertėsi bjauriausiais darbais: jis nusipirkdavo 
gražius jaunuolius, juos iškastruodavo, paskui veždavo į 
Sardus ir Efesą ir parduodavo už didelius pinigus. Mat 
barbarai vertina eunuchus. Eunuchai yra labiau vertinami 
už nekastruotus vyrus dėl jų ištikimybės visokiuose reika- 
luose. Panjonijas daug ką iškastravo — juk jis iš to ir 
gyveno,— tarp kitų ir Hermotimą. Bet Hermotimas ne vi- 
sais atžvilgiais buvo nelaimingas: su kitomis dovanomis 
jis atvyko iš Sardų pas karalių ir ilgainiui pasidarė 1a- 
biausiai iš visų eunuchų Kserkso gerbiamas. 

106. Kai karalius su persų kariuomene žygiavo į Atė- 
nus ir buvo Sarduose, Hermotimas, nuvykęs su kažkokiais 
reikalais į Misijos vietovę, kurioje gyvena chijiečiai ir 
kuri vadinasi Atarnėjas, užtiko ten Panjoniją. Atpažinęs 

jį, Hermotimas kalbėjo su juo ilgai ir draugiškai pirmiau- 
sia išskaičiuodamas visas gėrybes, kurių jis per jį įsigijo, 
o paskui žadėdamas už viską atsilyginti visokiais gerais 
darbais, jei tik jis persikels su žmona ir vaikais čia gy- 
venti. Panjonijas noriai priėmė tą pasiūlymą ir persikėlė 
su namiškiais į Atarnėją. Turėdamas Panjoniją su visa 
šeima savo rankose, Hermotimas jam šitaip pasakė: „O 
tu, kuris užsidirbi pragyvenimui bjauriausiais iš visų 
žmonių darbais, ką aš tau bloga padariau — arba aš pats, 
arba kas nors iš mano giminių, kad iš vyro mane pavertei 
nieku? Matyt, tada manei nuslėpti nuo dievų savo darbus, 
bet jie, vadovaudamiesi teisingumo įstatymais, atidavė 
tave į mano rankas. Taigi nesiskųysk dėl bausmės, kuria 
tave nubausiu.“ Šitaip pagrasinęs, jis privertė patį Pan- 
joniją iškastruoti savo sūnus, kurių buvo keturi. Privers- 
tas jis tai ir padarė. Kai Panjonijas atliko tą darbą, jo 
sūnūs buvo priversti iškastruoti jį patį. Šitaip Hermotimas 
atkeršijo Panjonijui. 

107. Pavedęs Artemisijai savo sūnus nugabenti į Efe- 
są, Kserksas pasišaukė Mardoniją, paliepė jam iš visos 
kariuomenės pasirinkti tuos, kuriuos norės, ir pasistengti 
atlikti darbus, kurie būtų lygiai puikūs, kaip ir jo žodžiai. 
Taip praėjo toji diena. O naktį strategai, karaliaus liepti, 
išvedė savo laivus iš Falero atgal į Helespontą — taip 
greitai, kaip tik kiekvienas įstengė, saugoti tiltų keliantis 
karaliui. Kai laivai jau buvo netoli Zostero, ten, kur ne- 
didelės aukštumos išsikiša į jūrą, tuos kyšulius barbarai 
palaikė priešų laivais ir pasileido bėgti gana ilgą kelią. 
Vėliau, pamatę, kad tai ne laivai, o kyšuliai, jie vėl su- 
sirinko į krūvą ir plaukė toliau. | 

108. Kai išaušo diena, helėnai tebematė pėstininkų ka- 
riuomenę toje pačioje vietoje, todėl manė, kad ir laivai te- 
bėra prie Falero ir kad vėl teks kautis jūroje. Todėl pa- 
siruošė gintis. Bet kai sužinojo, kad laivai jau išplaukė, 
tuojau nutarė juos vytis. Taip jie vijosi Kserkso laivyną 
iki Andro ir vis dar jo nematė. Atplaukę į Andrą, jie 
svarstė, ką daryti. Temistoklis ragino plaukti tarp salų 
ir tiesiog vytis priešą iki pat Helesponto, kad sunaikintų 
ten paliktus tiltus. O Euribiadas patarė elgtis visai prie- 
šingai, sakydamas, kad tuo atveju, jeigu jie išardys tiltus, 
padarys Heladai visų didžiausią blogybę. Mat jeigu per- 
sai bus atkirsti ir priversti pasilikti Europoje, tai jie ne- 

sėdės ramiai, nes, laikydamiesi ramiai, negalės turėti jo- 
kio pasisekimo, nebegalės grįžti namo, ir kariuomenė iš- 
mirs badu. O jeigu jie veiks ir tvirtai imsis darbo, tai pa- 
mažu visos Europos tautos ir visi poliai vienas po kito 
prisidės prie jų arba jėga paimti, arba geruoju su jais 
susitarę. Be to, turės ir maisto, kasmet paimdami helėnų 
derlių. Bet jam atrodą, kad persai po pralaimėjimo jūrų 
kautynėse nepasiliks Europoje. Todėl reikia leisti jam 
bėgti tol, kol parbėgs į savo kraštą, o patiems kariauti 
dėl savo krašto. Jo nuomonei pritarė ir kiti peloponesie- 
čių strategai. 

109. Matydamas, kad negalės prikalbėti daugumos 
[strategų] plaukti į Helespontą, Temistoklis, nusigręžęs 
nuo peloponesiečių, kreipėsi į atėniečius, nes tie labiausiai 
piktinosi, kad anie ištrūko, ir veržėsi plaukti į Helespontą 
net patys vieni, jei kiti nenorėtų. Jis jiems taip pasakė: 
„Aš ir pats jau buvau daugybės tokių atsitikimų liudinin- 
kas, ir dar daugiau esu iš kitų girdėjęs, kad tautos, nugalė- 
tos kovoje ir privarytos iki paskutiniųjų, vėl susizgrimba, 
pakyla iš naujo į kovą ir numeta nuo savęs bailumo ir 
pralaimėjimo gėdą. O mes, netikėtai padarę tokį didelį 
gerumą ir sau patiems, ir visai Heladai, atmušdami tokį 
milžinišką spiečių žmonių, nesivykime bėgančių priešų, 
nes juk ne mes tai padarėme, o dievai ir herojai, kurie 
negalėjo pakęsti, kad vienas Žmogus užvaldytų ir Aziją, 
ir Europą, be to, nedoras ir niekšingas vyras, kuris lygiai 
elgėsi su privačiais namais ir su dievų šventyklomis, vis- 
ką degindamas, dievų statulas vartydamas, kuris net jūrą 
plakė rykštėmis ir nuleido jai grandines. Todėl dabar bū- 
tų geriausia mums pasilikti Heladoje ir pasirūpinti ir sa- 
vimi, ir savo namiškiais. Tegu kiekvienas vėl susilipdo 
sau namelį, tegu stropiai apsėja savo lauką, kai priešas 
jau galutinai išvytas, o pavasarį plauksime į Helespontą 
ir Joniją.“ Taip kalbėjo Temistoklis, norėdamas įsigyti ka- 
raliaus palankumą, kad turėtų kur pasitraukti, jei atėnie- 
čiai kartais jam iškrėstų kokią šunybę. Iš tikrųjų taip jam 
ir atsitiko*2. 

„„ 110. Taip kalbėdamas, Temistoklis apgaudinėjo atėnie- 
čius, bet jie juo patikėjo. Mat jis jau ir anksčiau atrodė 
esąs išmintingas žmogus, o dabar pasirodė, kad jis iš 
tikrųjų yra išmintingas ir įžvalgus, todėl atėniečiai ir bu- 
vo pasirengę tuojau jo kalbos ir patarimų klausyti. Kai 

atėniečiai sutiko su jo patarimu, tuoj Temistoklis pasiuntė 
su laivu Žmones, kuriais pasitikėjo, kad jie neišduos pa- 
slapties net ir visaip kankinami, ir nepasakys, ką jis liepė 
pranešti karaliui. Tarp jų ir vėl buvo jo tarnas Sikinas. 
Atplaukę į Atiką, jie pasiliko laive, o Sikinas, nuėjęs pas 
Kserksą, šitaip pasakė: „Mane atsiuntė Neoklio sūnus Te- 
mistoklis, atėniečių strategas, geriausias ir išmintingiau- 
sias iš visų sąjungininkų, tau pasakyti, kad atėnietis Te- 
mistoklis, norėdamas tau pasitarnauti, sulaikė helėnus, no- 
rėjusius vytis tavo laivus ir išardyti tiltus per Helespon- 
tą. Todėl dabar ramiai grįžk namo.“ Tai pasakę, jie nu- 
plaukė sau atgal“. 

111. Helėnai, nutarę daugiau nebesivyti barbarų lai- 
vų ir neplaukti nė į Helespontą ardyti tiltų, apstojo iš vi- 
sų pusių Andrą, norėdami jį paimti. Mat andriečiai pirmie- 
ji iš salų gyventojų, Temistoklio paprašyti pinigų, atsisakė 
jų duoti. Kai Temistoklis jiems pareiškė, kad atėniečiai 
atvykę kartu su dviem didelėmis deivėmis — Įtikinimo dei- 
ve ir Prievarta — ir kad dėl to jiems būtinai reikią duoti 
pinigų, andriečiai į tai atsakė, jog Atėnai iš tikrųjų esą 
galingi ir turtingi, nes turį naudingus dievus, o andrie- 
čiai esą mažiausiai teturį žemės, nes du nenaudingi die- 
vai jų šalies niekada nepalieką ir mėgstą visą laiką su 
jais gyventi — tai Vargas ir Stoka. Turėdami tokius die- 
vus, andriečiai ir neduosią pinigų, nes atėniečių galia 
niekuomet nebūsianti stipresnė už jų silpnumą. Dėl to, 
S šitaip atsakė ir nedavė pinigų, andriečiai ir buvo ap- 
gulti. 

112. Temistoklis ir toliau buvo gobšus: siųsdamas tuos 
pačius pasiuntinius, kaip ir pas karalių, ir į kitas salas, 
grasinimais reikalavo iš jų pinigų. Tais pačiais žodžiais, 
kuriuos sakė andriečiams, jis pareikšdavo, kad jeigu jie 
neduos reikalaujamų pinigų, atsivesiąs helėnų kariuomenę, 
apgulsiąs juos ir paimsiąs. Šitaip grasindamas, jis išrei- 
kalavo dideles sumas pinigų iš karistiečių ir pariečių, ku- 
rie, išgirdę, jog Andras yra apgultas už tai, kad buvo per- 
sams palankus, ir žinodami, kad Temistoklis iš visų stra- 
tegų yra labiausiai gerbiamas, iš baimės siuntė jam pini- 
gus. Ar ir kai kurių kitų salų gyventojai jam davė pinigų, 
negaliu pasakyti, bet manau, kad ne tik šie vieni davė, 
bet ir kai kurie kiti. Tačiau karistiečių tatai vis tiek neiš- 
gelbėjo nuo nelaimės, o pariečiai, pinigais permaldavę 

Temistoklį, išvengė svetimos kariuomenės. Išvykęs iš An- 
dro, Temistoklis rinko iš salų gyventojų pinigus slapta 
nuo kitų strategų. 

113. Kserkso kariuomenė, palaukusi keletą dienų po tų 
jūrų kautynių, išžygiavo į Beotiją atgal tais pačiais ke- 
liais. Mat Mardonijas buvo nutaręs palydėti karalių ir, 
manydamas, kad metų laikas jau netinkamas kariauti, nu- 
sprendė geriau peržiemoti Tesalijoje ir pavasarį pulti Pe- 
loponesą. Atžygiavęs į Tesaliją, Mardonijas išsirinko pir- 
miausia visus vadinamuosius nemirtinguosius persus, 
išskyrus tik jų vadą Hidarną, nes tas sakė nepaliksiąs sa- 
vo karaliaus. Iš kitų persų jis paėmė tuos, kurie turėjo 
šarvus, toliau — 1000 raitelių, medus, sakus, baktrus, in- 
dus — tiek pėsčiuosius, tiek raituosius. Šitas tautas jis 
pasiėmė ištisai, o iš kitų sąjungininkų pasirinko ne po 
daug, tik tokius, kurie buvo gražūs arba apie kuriuos žŽi- 
nojo, kad jie yra ką nors svarbaus padarę. Daugiausia 
jis išsirinko persų, pasipuošusių karoliais ir apyrankėmis. 
Toliau ėjo medai. Šių buvo ne mažiau kaip persų, tik jie 
buvo ne tokie stiprūs. Iš viso, įskaitant ir raitelius, buvo 
300 000 vyrų. 

114. Tuo laiku, kai Mardonijas skirstė kariuomenę ir 
Kserksas buvo Tesalijoje, lakedemoniečiams iš Delfų atė- 
jo orakulo ištarmė, liepianti pareikalauti iš Kserkso at- 
lyginimo už Leonido nužudymą ir visa, ką jis duos, pri- 
imti. Spartiečiai kuo greičiausiai pasiuntė šauklį, o šis, 
suradęs persų kariuomenę Tesalijoje, nuėjo pas patį Kser- 
ksą ir šitaip pasakė: „O persų karaliau, lakedemoniečiai 
ir heraklidai iš Spartos reikalauja atlyginti už tai, kad 
nužudei jų karalių, gelbstintį Heladą.“ Kserksas nusi- 
juokė ir ilgai nieko neatsakė; pagaliau, rodydamas į at- 
sitiktinai čia stovintį Mardoniją, tarė: „Tegu štai Mar- 
donijas atsilygina jiems taip, kaip nusipelnė.“ 

115. Gavęs tokį atsakymą šauklys išėjo, o Kserksas, 
palikęs Mardoniją Tesalijoje, kuo greičiausiai nužygiavo 
prie Helesponto ir prie tilto atėjo per 45 dienas, taip sa- 
kant, beveik be kariuomenės. Kur tik jie žygiuodami už- 
sukdavo ir į kurių žmonių kraštą įeidavo, visur grobdavo 
derlių ir taip maitindavosi, o jei nerasdavo derliaus, tai 
pjaudavo žolę, lupdavo nuo medžių luobą ir skindavo 1a- 
pus — tiek vaismedžių, tiek laukinių medžių, — nieko ne- 
palikdami, viską suvalgydami. Tai darė iš bado. Be to, 

tame žygyje juos naikino užpuolęs maras ir viduriavimas. 
Susirgusius karius Kserksas palikdavo poliuose, per ku- 
riuos žygiuodavo, įsakydamas juos maitinti ir slaugyti. 
Taip jis paliko dalį ligonių Tesalijoje, kitus — Peonijos 
Siryje ir Makedonijoje. Čia jis buvo palikęs šventąjį Dze- 
uso vežimą, bet jo grįždamas nebegalėjo atsiimti, nes pe- 
onai jį buvo atidavę trakams, o šie, Kserksui reikalaujant, 
tvirtino, esą besiganančias su tuo vežimu kumeles pagro- 
bę trakai, gyvenantys prie Strimono šaltinių. 

116. Tada bisaltų ir krestoniečių krašto karalius Tra- 
kas padarė nepaprastą darbą. Jis pareiškė prieš savo valią 
nevergausiąs Kserksui ir pasitraukė į Rodopės kalnus, 
taip pat savo sūnums uždraudė žygiuoti į Heladą. Bet šia 
nepaisė draudimo, o gal šiaip iš smalsumo norėjo daly- 
vauti tame žygyje, ir išžygiavo kartu su persais. Kai jie 
visi šeši grįžo sveiki namo, tėvas už tokį pasielgimą vi- 
siems išlupo akis. Šitaip jie buvo nubausti. 

117. Perėję Trakiją, persai atėjo prie sąsiaurio ir sku- 
biai laivais persikėlė per Helespontą į Abidą, nes perties- 
tų tiltų neberado — juos buvo sugriovusi audra. Čia jie 
kiek ilgiau užtruko — rado maisto daugiau negu keliau- 
dami,— be jokio saiko prisirijo, ir daug karių mirė nuo 
persivalgymo bei nuo kitokio vandens. Likę gyvi su Kser- 
ksu atėjo į Sardus. 

118. Apie tą grįžimą yra ir kitaip pasakojama: Kserk- 
sas grįždamas atėjęs į Ejoną, esantį prie Strimono upės, 
ir toliau nebėjęs, pavedęs Hidarnui vesti kariuomenę per 
Helespontą, o pats įsėdęs į finikiečių laivą ir nuplaukęs 
tiesiog į Aziją. Plaukiant jį užpuolęs iš Strimono pusės 
stiprus vėjas ir sukėlęs dideles bangas. Audra vis smar- 
kėjusi, o laivas buvo prikimštas. Mat ant denio buvę daug 
persų, plaukiančių su karaliumi. Kserksas išsigandęs ir 
šūktelėjęs vairininkui, ar esanti kokia viltis išsigelbėti. 
Šis atsakė: „Valdove, jokios vilties nėra, jei kokiu nors 
būdu neatsikratysi daugumos šitų keleivių.“ Tai išgirdęs, 
Kserksas, kaip pasakojama, pasakęs: „Persai, dabar kiek- 
vienas įrodykite, kaip rūpinatės savo karaliumi. Mano iš- 
sigelbėjimas, kaip matyti, priklauso nuo jūsų.“ Taip jis 
pasakęs, o tie puolę jam į kojas ir iššokę į jūrą. Paleng- 
vėjęs laivas laimingai priplaukęs Aziją. Išlipęs į krantą, 
Kserksas tuojau štai kaip pasielgęs: už tai, kad išgelbėjo 
karaliaus gyvybę, vairininką apdovanojęs auksiniu vai- 

niku, o už tai, kad pražudė daug persų, liepęs jam nu- 
kirsti galvą. 

119. Toks yra kitas pasakojimas apie Kserkso sugrį- 
žimą, bet aš ir šiaip netikiu juo, ir ypač tuo pasakojimu 
apie persų iššokimą. Juk jeigu iš tikrųjų vairininkas būtų 
šitaip atsakęs karaliui, tai, man rodos, iš tūkstančių žmo- 
nių neatsirastų nė vieno, kuris paprieštarautų mano žo- 
džiams, kad karalius tuo atveju būtų štai kaip pasielgęs: 
iš denio persus — ir tai labai žymius — būtų nuvaręs į 
laivo apačią, o finikiečių jūreivių tiek pat, kiek ir laivo 
apačion nuvarytųjų persų, būtų išmetęs į jūrą. Bet, kaip 
jau esu sakęs, karalius grįžo į Aziją sausumos keliu kar- 
tu su savo kariuomene. 

120. Didelis įrodymas yra ir štai kas: žinoma, kad 
grįždamas Kserksas buvo Abderoje ir sudarė su abderie- 
čiais draugystės sutartį, taip pat padovanojo jiems auk- 
sinį kardą ir auksu išsiuvinėtą tiarą. Kaip pasakoja abde- 
riečiai (bet aš tuo jų pasakojimu netikiu), Kserksas Ab- 
deroje pirmą kartą nuo to laiko, kai išbėgo iš Atėnų, 
nusijuosęs diržą, nes tik čia jis pasijutęs saugus. O Abde- 
ra yra arčiau Helesponto negu Strimonas ir Ejonas, kur, 
sako, jis įsėdęs į laivą. 

121. Tuo tarpu helėnai, neįstengę paimti Andro, pasuko 
į Karistą ir, nuniokoję jo žemes, pasitraukė atgal į Sa- 
laminą. Čia jie iš karo grobio parinko pirmiausia dova- 
nas dievams, tarp jų finikiečių trijeras: vieną pastatė Ist- 
me — ji tebebuvo ir mano laikais, antrą — Sunijyje, o tre- 
čią — Eantui Salamine. Paskui pasidalijo tarp savęs 
grobį ir iš jo nusiuntė dovanų Delfų dievams. Iš jų buvo 
padaryta 12 uolekčių aukščio statula, rankoje laikanti lai- 
vo priešakio smaigalį. Ji stovi ten pat, kur ir auksinė 
makedono Aleksandro statula. 

122. Pasiuntę į Delfus iš karo grobio paskirtas dova--. 
nas, helėnai užklausė dievą, aš jam užtenka tų aukų ir ar 
jis jomis patenkintas. Dievas atsakė: nuo kitų helėnų tu- 
rįs pakankamai dovanų, tik iš eginiečių negavęs, ir pa- 
prašė jų dovanų už pergalę prie Salamino. Tai sužinoję, 
eginiečiai pastatė kaip dovaną tris auksines žvaigždes, 
uždėtas ant varinio stiebo. Jos stovi šventyklos kampe 
netoli Krezo kratero. 

123. Pasidaliję grobį, helėnai nuplaukė į Istmą įteikti 
dovanos narsiausiam to karo helėnui. Kai strategai, atėję 

prie Poseidono aukuro, pasiėmė balsavimo akmenukus, 
norėdami iš visų išrinkti pirmąjį ir antrąjį narsuolį, kiek- 
vienas iš jų padėjo po akmenuką už save kaip už narsiau- 
sią iš visų, o antrą vietą dauguma paskyrė Temistokliui. 
Taip kiekvienas gavo tik po vieną balsą, o Temistoklis už 
antrą vietą gavo už visus daugiau balsų. 

124. Iš pavydo helėnai nenorėjo skirti pirmosios vie- 
tos ir, nieko nenutarę, kiekvienas išplaukė į savo kraštą, 
tačiau Temistoklis visoje Heladoje buvo giriamas ir laiko- 
mas išmintingiausiu iš visų helėnų. Kadangi laimėjusieji 
Salamino jūrų kautynes jo nepagerbė, nors jis ir buvo nu- 
galėtojas, tai jis paskui nuvyko į Lakedemoną, norėdamas 
ten būti pagerbtas. Lakedemoniečiai jį iš tikrųjų gražiai 
priėmė ir didžiai pagerbė. Euribiadą jie apdovanojo alyvų 
vainiku už narsumą, o Temistokliui tokį patį vainiką da- 
vė už sumanumą ir gudrumą. Be to, jie jam padovanojo 
gražiausią visoje Spartoje vežimą. Labai išgyrę, išvyks- 
tantį Temistoklį palydėjo 300 rinktinių spartiečių, čia 
vadinamų raiteliais**, net iki Tegėjos ribų. Kiek mums 
žinoma, iš visų Žmonių tik jį vieną spartiečiai taip pa- 
lydėjo. 

125. Temistokliui grįžus iš Spartos į Atėnus, čia vie- 
nas iš jo priešų, afidnietis Timodemas, šiaip visai nežy- 
mus žmogelis, bet degdamas neapykanta, pradėjo jį plūsti, 
prikišdamas jam kelionę į Lakedemoną ir sakydamas, kad 
jis iš lakedemoniečių gavo tas garbingas dovanas ne sa- 
vo paties, o tik Atėnų dėka. Kai Timodemas vis nesiliovė 
taip kartojęs, Temistoklis jam pasakė: „Štai kaip yra: 
nei aš, būdamas belbinietis“, nebūčiau spartiečių taip 
labai pagerbtas, nei tu, žmogau, nors ir būdamas atėnie- 
tis, nebūtum jų taip pagerbtas.“ Tuo visa ir pasibaigė. 

126. Farnako sūnus Artabazas, jau ir anksčiau buvęs 
Persijoje žymus žmogus, o nuo Platėjos kautynių dar la- 
biau pagarsėjęs, su 60 000 karių iš Mardonijo pasirinkto- 
sios kariuomenės palydėjo karalių iki sąsiaurio. Kai ka- 
ralius jau buvo Azijoje, o šis grįždamas jau buvo netoli 
Palėnės, kaip tik tuo laiku sukilo potidėjiečiai. Kadangi 
Mardonijas tebežiemojo Tesalijoje ir Makedonijoje, be to, 
nereikalavo skubintis susijungti su visa kita kariuomene, 
tai Artabazas pasinaudojo puikia proga parduoti vergijon 
sukilusius potidėjiečius. Mat potidėjiečiai, kai tik kara- 
lius pro juos pražygiavo, o persų laivynas jau buvo pa- 

bėgęs iš Salamino, atvirai sukilo prieš barbarus. Tuoj pat 
sukilo ir kiti Palėnės gyventojai. 

127. Taigi Artabazas apgulė Potidėją. Įtardamas, kad 
ir olintiečiai nori sukilti prieš karalių, apgulė ir juos. 
Olinte gyveno botijai, makedonų išvyti iš Termės įlankos 
pakrančių. Apgulimu paėmęs polį, gyventojus išvedė prie 
ežero ir ten išžudė, o polį atidavė chalkidiečiams, paskir+ 
damas jo valdytoju toronietį Kritobulą. Taip chalkidiečiai 
užėmė Olintą. 

128. Paėmęs Olintą, Artabazas visomis jėgomis puolė 
Potidėją. Taip jam puolant, skioniečių strategas Timok- 
senas pradėjo tartis dėl [Potidėjos] išdavimo. Kaip 
tos derybos prasidėjo, negaliu pasakyti, nes apie tai nie- 
kas nepasakoja, tik iš jų štai kas išėjo: kai tik norėdavo 
pasiųsti laišką arba Timoksenas Artabazui arba Artaba- 
zas Timoksenui, apvyniodavo jį apie bukąjį strėlės galą 
palei įpjovas, uždėdavo plunksnas ir iššaudavo į sutartą 
vietą. Bet Timokseno kėslas išduoti Potidėją iškilo aikš- 
tėn dėl to, kad Artabazas, šaudamas į sutartą vietą, ne- 
pataikė ir sužeidė ta strėle vieną potidėjietį į petį. Su- 
žeistąjį tuojau apstojo minia karių — kaip paprastai būna 
kare,— ištraukė strėlę ir, radę joje laišką, nunešė savo 
strategams. Tuo laiku ten buvo ir sąjungininkai iš kitų 
Palėnės vietų. Perskaitę laišką ir sužinoję iš jo išdavystės 
kaltininką, strategai vis dėlto nutarė Timokseno nebausti, 
kad skioniečiai nebūtų laikomi išdavikais. Taip buvo iš- 
kelta aikštėn Timokseno išdavystė. 

129. Jau tris mėnesius Artabazas laikė apgulęs Poti- 
dėją, kai įvyko labai didelis ir labai ilgai užsitęsęs jūros 
atoslūgis. Pamatę, kad toje vietoje pasidarė pelkės, bar- 
barai pasistūmė toliau pakrante Palėnės link. Kai jau jie 
buvo nužygiavę dvi dalis kelio ir buvo likę keliauti dar 
trys dalys, kurias nuėję jie turėjo atsidurti vidury Palė- 
nės, jūra taip patvino, kaip, vietinių gyventojų žodžiais, 
dar niekada nėra buvę, nors potvyniai ten dažnai būna. 
Tie barbarai, kurie nemokėjo plaukti, žuvo, o kurie mo- 
kėjo plaukti, tuos potidėjiečiai išžudė prisiyrę laiveliais. 
Potidėjiečiai tvirtina, jog to jūros potvynio ir tos persų 
nelaimės priežastis buvusi ta, kad žuvo jūroje kaip tik 
tie persai, kurie buvo išniekinę užmiestyje esančią Posei- 
dono šventyklą ir statulą. Man atrodo, kad jie, šitaip sa- 
kydami, aiškina visai teisingai. Likusius gyvus [persus| 

Artabazas nuvedė į Tesaliją pas Mardoniją. Šitaip atsiti- 
ko tiems, kurie lydėjo karalių. 

130. Išlikę [persų] laivai, kai, pabėgę iš Salamino, 
perkėlė iš Chersoneso į Abidą karalių su kariuomene ir 
atplaukė į Aziją, žiemą praleido Kimėje. Nušvitus pa- 
vasariui, jie gana anksti susirinko Same. Kai kurie laivai 
čia ir žiemojo. Daugumą laivyno karių sudarė persai ir 
medai. Laivyno strategai buvo Bagėjo sūnus Mardontas 
ir Artachėjo sūnus Artaintas. Kartu su jais vadovavo ir Ar- 
tainto brolvaikis Itamitras, paties Artainto paskirtas. Bū- 
dami smarkiai sumušti, jie dabar nebeplaukė toliau į va- 
karus —ir niekas jų nevertė plaukti. Todėl sėdėjo sau 
Same ir žiūrėjo, kad Jonija nesukiltų. Kartu su jonėnų 
laivais jų buvo 300. Taip pat jie nesitikėjo, kad helėnai 
žygiuos į Joniją, manydami, jog tiems užteks ir savo kraš- 
tą saugoti. Tokią išvadą jie padarė iš to, jog helėnai ne- 
sivijo jų bėgančių iš Salamino ir su mielu noru pasitrau- 
kė. Taip jie buvo pralaimėję jūroje ir netekę vilties, bet 
tikėjosi, kad sausumoje Mardonijas su pėstininkų kariuo- 
mene lengvai priešą įveiks. Būdami Same, jie svarstė, 
kokiu būdu galėtų priešui ką nors bloga padaryti, ir ne- 
kantraudami gaudė žinias apie tai, kaip sekasi Mardonijo 
žygis. 

131. O helėnus išjudino ir atėjęs pavasaris*“, ir Tesali- 
joje tebesąs Mardonijas. Pėstininkų kariuomenė dar ne- 
buvo susirinkusi, o laivynas jau atplaukė į Eginą — iš vi- 
so 100 laivų. Jų strategas ir laivyno vadas buvo Leotichi- 
das, Menaro sūnus, Hegesilėjo vaikaitis, Hipokratido, Leo- 
tichido, Anaksilėjo, Archidamo, Anaksandrido, Teopompo, 
Nikandro, Charilo, Eunomo, Polidekto, Pritanio, Eurifon- 
to, Proklo, Aristodemo, Aristomacho, Kleodėjo, Hilo, He- 
raklio palikuonis. Jis buvo kilęs iš kitos karališkosios 
giminės. Šie visi, išskyrus du pirmuosius, mano išvardy- 
tus po Leotichido, buvo Spartos karaliai. Atėniečių stra- 
tegas buvo Arifrono sūnus Ksantipas. 

132. Kai visi laivai susirinko į Eginą, į jų stovyklą at- 
vyko jonėnų kariuomenės pasiuntiniai, kurie neseniai buvo 
nuvykę į Spartą ir prašę lakedemoniečių išlaisvinti Jo- 
niją. Tarp jų buvo Basilido sūnus Herodotas. Jie buvo 
septyniese sudarę sąmokslą nužudyti Chijo tironą Stratį. 
Kai vienas iš sąmokslo dalyvių išdavė jų reikalą ir są- 
mokslas iškilo aikštėn, kiti šeši pabėgo iš Chijo ir atvy- 

ko į Spartą, o vėliau —į Eginą prašyti helėnų, kad šie 
plauktų į Joniją. Bet su dideliu vargu juos prikalbėjo 
plaukti ir atvedė tik iki Delo, nes visa, kas buvo toliau, 
jiems atrodė baisu todėl, kad nežinojo vietovių ir manė, 
jog ten visur pilna priešo kariuomenės. Pats Samas jiems 
atrodė esąs tiek pat toli, kiek ir Heraklio stulpai. Taigi 
atsitiko taip, kad ir barbarai iš baimės nedrįso plaukti į 
vakarus toliau už Samo, ir helėnai, nors ir prašomi chijie- 
čių, nesileido į rytus toliau už Delo. Šitaip baimė saugo- 
jo vietoves, esančias tame tarpe. 

133. Helėnai jau plaukė į Delą, o Mardonijas vis tebe- 
žiemojo Tesalijoje. Iš čia išžygiuodamas, jis pasiuntė 
žmogų, kilusį iš Europo“", vardu Misas į visus aplinki- 
nius orakulus, į kuriuos tik buvo galima barbarams įeiti, 
patarimo paklausti. Ką jis norėjo sužinoti iš tų orakulų, 
kai liepė tam žmogui keliauti, aš nežinau, nes niekas apie 
tai nepasakoja. Bet man atrodo, kad jis norėjo paklausti 
ne apie ką nors kita, o tik apie savo dabartinę padėtį. 

134. Yra žinoma, kad tas Misas buvo nuėjęs į Leba- 
diją ir, už pinigus papirkęs vieną vietinį žmogų, buvo nu- 
sileidęs pas Trofonijų. Jis nukeliavo ir į Fokidės Abų ora- 
kulą, po to — į Tėbus ir paklausė ismeniečio Apolono pata- 
rimo, nes čia, panašiai kaip ir Olimpijoje, leidžiama suži- 
noti dievo valią sprendžiant iš deginamų aukų. Paskui jis 
papirko už pinigus vieną svetimšalį — ne tėbietį — nuėjus 
atsigulti Amfiarėjo šventykloje. Tėbiečiams ten neleidžia- 
ma klausti orakulo dėl štai kokios priežasties. Per savo 
orakulą Amiiarėjas davė tėbiečiams laisvai pasirinkti 
vieną iš dviejų dalykų ir tada susilaikyti nuo antrojo: nau- 
dotis juo arba tik kaip pranašu, arba tik kaip sąjunginin- 
ku. Tėbiečiai pasirinko jį sąjungininku, todėl dabar nė 
vienam iš jų neleidžiama ten atsigulti. 

135. Tėbiečiai pasakoja, kad įvykęs štai koks nuosta- 
bus dalykas: apėjęs visus orakulus, europietis Misas at- 
ėjo ir į ptoniečio Apolono šventyklą. Ta šventykla va- 
dinasi Ptonas, priklauso tėbiečiams ir yra už Kopaidės 
ežero prie kalno visai šalia Akrefijos polio. Kai tas žmo- 
gus, vadinamas Misu, įėjo į šventyklą, jį lydėjo pačių Tė- 
bų parinkti piliečiai, norėdami užrašyti, ką orakulas pra- 
našaus. Ir štai staiga pranašas prabilo barbarų kalba; 
tebiečiai palydovai baisiai nustebo išgirdę vietoj helėnų 
kalbos barbarų kalbą ir nežinojo, ką daryti, bet europietis 

Misas, ištraukęs iš jų lentelę, kurią jie nešėsi užrašams, 
užsirašė visa, ką sakė pranašas, sakydamas, kad prana- 
šas kalbąs karų kalba. Užsirašęs orakulo ištarmę, jis iš- 
vyko atgal į Tesaliją. 

136. Perskaitęs orakulų ištarmes, Mardonijas pasiuntė 
į Atėnus Aminto sūnų makedoną Aleksandrą dėl to, 
kad persai buvo su juo susigiminiavę — mat Aleksandro 
seserį Gigėją, Aminto dukterį, buvo vedęs persas Buba- 
ras. Iš jo jai gimė Amintas, gyvenęs Azijoje ir gavęs 
vardą nuo savo motinos tėvo. Jam karalius padovanojo 
didelį Frygijos miestą Alabandą. Be to, Mardonijas pa- 
siuntė į Atėnus Aleksandrą dar ir dėl to, kad jis buvo 
girdėjęs jį esant atėniečiams proksenu ir geradariu. Mat 
Mardonijas manė tokiu būdu greitai palenkti atėniečius 
savo pusėn — jis žinojo, kad atėniečių yra labai daug, kad 
jie labai karingi ir kad prie pralaimėjimo jūrų kautynėse 
daugiausia buvo prisidėję kaip tik atėniečiai. Atėniečiams 
perėjus į jo pusę, Mardonijas tikėjosi lengvai įsiviešpa- 
tauti jūroje — taip iš tikro ir būtų buvę, — o sausumoje jis 
save laikė daug stipresniu už helėnus. Šitaip jis nutarė 
nugalėsiąs helėnus. Galbūt ir orakulai jam patarė padary- 
ti sąjungą su atėniečiais. Jų patariamas, Mardonijas ir 
pasiuntė savo pasiuntinį. 

137. Septintasis Aleksandro protėvis Perdikas įsigijo 
makedonų valdžią štai kokiu būdu: iš Argo pabėgo pas 
ilyrus*8 trys broliai, Temeno palikuonys,— Gavanas, Aero- 
pas ir Perdikas. Iš ilyrų jie perėjo į aukštutinę Makedoni- 
ją ir atvyko į Lebėjos polį. Čia broliai dirbo karaliui už 
atlyginimą kaip paprasti darbininkai: vienas ganė ark- 
lius, antras — jaučius, o jauniausias Perdikas — smulkiuo- 
sius gyvulius. Senovėje ir karaliai neturėjo daug pinigų, 
ne tik paprasti žmonės, ir karaliaus žmona pati jiems ke- 
pė duoną. Kai tik iškepdavo duoną, samdomam berniukui 
Perdikui skirtasis kepalas pats savaime pasidarydavo dvi- 
gubai didesnis. Šitaip nuolat kartojantis, žmona apie tai 
pasakė savo vyrui. Šiam tuojau kilo mintis, kad čia bus 
stebuklas, reiškiąs kažką nepaprasta, todėl pasišaukė tuos 
savo samdinius ir liepė jiems išsinešdinti iš jo šalies. Tie 
atsakę išeisią tik tada, kai gausią užsidirbtą atlyginimą. 
Tada karalius, išgirdęs apie atlyginimą, tarė jiems ro- 
dydamas į saulę, kuri tuo metu švietė į vidų pro skylę dū- 
mams išeiti: „Štai aš jums duodu saulę kaip jūsų vertą 

atlyginimą.“ Matyt, jam dievai buvo sumaišę protą. Tai 
išgirdę, vyresnieji broliai Gavanas ir Aeropas apstulbę 
stovėjo tylėdami, o berniukas, kuris tada atsitiktinai tu- 
rėjo rankoje peilį, pasakė: „Mes paimame tai, ką duodi“, 
ir aprėžė peiliu asloje saulės šviesą; paskui tris kartus 
pasisėmė tos saulės į užantį ir išėjo, o kartu su juo — 
ir aniedu broliai“?. 

138. Jiems išėjus, kažkas iš artimųjų paaiškino kara- 
liui, ką reiškia tas vaiko poelgis ir kaip protingai tas jau- 
niausiasis iš jų paėmė tai, kas buvo duodama. Tai išgirdęs 
ir susierzinęs, karalius pasiuntė raitelius pasivyti brolius 
ir juos nužudyti. Toje šalyje teka upė, kuriai, kaip išgel- 
bėtojai, aukoja aukas tų iš Argo pabėgusių vyrų palikuo- 
nys. Ši upė, kai tik ją perėjo temenidai, staiga taip patvi- 
no, kad raiteliai negalėjo per ją perbristi. O šie, nuėję į 
kitą Makedonijos sritį, apsigyveno netoli vadinamųjų 
Gordijo sūnaus Mido“? sodų. Juose auga laukinės rožės, 
kurių kiekviena turi po 60 lapiukų ir savo puikiu kvapu 
lenkia visas kitas rožes. Makedonai pasakoja, kad tuose 
soduose buvęs pagautas ir Silėnas. Virš tų sodų kyla kal- 
nas vardu Bermijas, kurio viršūnė neprieinama dėl šal- 
čių. Užvaldę šitą sritį, jie palaipsniui užkariavo ir visą 
kitą Makedoniją. | 

139. Iš to Perdiko kilo ir Aleksandras šitokiu būdu: 
Aleksandras buvo Aminto sūnus, Amintas — Alketo sūnus, 
Alketo tėvas buvo Aeropas, šio tėvas — Filipas, o Filipo — 
Argėjas, kurio tėvas Perdikas įsigijo valdžią. Tokia buvo 
to Aleksandro kilmė. 

140. Mardonijo pasiųstas, Aleksandras atvyko į Atė- 
nus ir šitaip pasakė: „Atėniečiai, Mardonijas jums šit kaip 
sako: „Aš gavau iš karaliaus tokią žinią: atėniečiams do- 
vanoju visus man padarytus nusikaltimus, ir tu, Mardo- 
nijau, dabar šitaip padaryk: grąžink jiems jų žemę, be 
to, tegul jie pasirenka dar ir kitą žemę, kokią tik norės, 
ir tegul būna nepriklausomi. Atstatyk jiems visas jų šven- 
tyklas ir visa kita, ką sudeginau, jei tik jie norės su mani- 
mi padaryti sąjungą.“ Gavęs tokį įsakymą, aš turiu taip 
ir padaryti, jeigu jūs nesipriešinsite. Todėl dabar jums 
sakau: ko jūs kaip kvailiai kariaujate prieš karalių? Juk 
nei jį nugalėsite, nei įstengsite visą laiką jam priešintis. 
Matėte, kokia didelė Kserkso kariuomenė ir kokie jos 
žygdarbiai. Zinote ir kokias aš dabar turiu karines pajė- 

gas, tai jeigu mus net ir nugalėtumėte,— o dėl to nėra 
jums jokios vilties, jeigu protingai mąstote,— ateis kita 
kariuomenė, daug kartų didesnė. Taigi nenorėkite lygin- 
tis su karaliumi, kad neprarastumėte savo šalies ir kad 
nereikėtų visą laiką rizikuoti savo gyvybe, ir taikykitės! 
Jūs turite progą garbingai susitaikyti, nes to nori kara- 
lius. Neveidmainiaudami ir neapgaudinėdami padarykite 
su mumis karinę sąjungą ir būkite sau laisvi. Šitaip man, 
o atėniečiai, liepė pasakyti jums Mardonijas. O aš dabar 
nebekalbėsiu apie savo palankumą jums, nes tai jūs žino- 
te jau iš anksčiau, tik noriu paprašyti, kad paklausytu- 
mėte Mardonijo, nes aiškiai matau, kad neįstengsite visą 
laiką su Kserksu kariauti. Jei to nematyčiau, tai neičiau 
pas jus su tokiais pasiūlymais. Karaliaus galybė yra juk 
tiesiog antžmogiška, o jo ranka — nepaprastai ilga. Tai- 
gi jeigu tuojau nesusitaikysite su juo, kai jis siūlo jums 
tokias patogias susitarimo sąlygas, tai aš bijosiu dėl jūsų, 
nes jūs vieni iš visų sąjungininkų gyvenate visiems ant 
kelio ir tik jūs vieni visada esate niokojami — jūsų žemė 
yra tarp abiejų kovojančių pusių. Taigi paklausykite! Jūs 
turite didžiai vertinti tai, kad didysis karalius tik jums 
vieniems iš visų helėnų dovanoja kaltes ir nori pasidaryti 
jūsų draugas.“ 

141. Taip pasakė Aleksandras. O lakedemoniečiai, su- 
žinoję, kad Aleksandras atvyko į Atėnus, norėdamas pa- 
lenkti atėniečius į barbarų pusę, ir prisiminę orakulo iš- 
tarmę, lemiančią jiems kartu su kitais dorėnais būti iš- 
vytiems medų ir atėniečių iš Peloponeso, išsigando, kad 
atėniečiai nesudarytų sąjungos su persais, ir tuojau nuta- 
rė pasiųsti pasiuntinius į Atėnus. Atsitiko taip, kad jie 
kalbėjo tuo pačiu laiku, kaip ir Aleksandras. Mat atėnie- 
čiai numanė, jog lakedemoniečiai sužinos apie to barbarų 
pasiuntinio atvykimą siekti sąjungos ir sužinoję kuo grei- 
čiausiai atsiųs savo pasiuntinius. Todėl jie vis laukė ir del- 
sė su derybomis. Taip jie tyčia elgėsi, norėdami parodyti 
lakedemoniečiams savo nuomonę. 

142. Kai Aleksandras baigė kalbėti, tuojau iš eilės pra- 
bilo Spartos pasiuntiniai: „Mus pasiuntė lakedemoniečiai 
prašyti jūsų nekeisti savo nusistatymo, nedaryti nieko 
blogo Heladai ir nepriimti barbarų pasiūlymo. Tai būtų ir 
neteisinga, ir negražu visiems helėnams, o jums labiau- 
siai iš visų, ir štai dėl ko: šitą karą jūs sukėlėte mums 

visai to nenorint, ir iš pradžių buvo kovojama dėl jūsų 
valdų, o dabar jau vyksta kova dėl visos Helados. Taigi 
būtų tiesiog nepakenčiama, jei jūs, užtraukę visas tas 
bėdas Heladai, pagaliau net pasidarytumėte kalti dėl he- 
lėnų pavergimo, jūs, kurie jau nuo senovės esate žinomi 
kaip daugelio žmonių išlaisvintojai. Mes užjaučiame jus 
dėl jūsų bėdų, nes jau du kartus netekote savo derliaus 
ir jau seniai jūsų namai sugriauti. Už tai lakedemoniečiai 
ir jų sąjungininkai pažada jums visą karo laiką maitinti 
jūsų žmonas ir visus kariauti netinkamus jūsų namiškius. 
Neklausykite makedono Aleksandro, kuris stengiasi pa- 
daryti jums priimtiną Mardonijo pasiūlymą. Jis taip ir 
turi daryti, nes juk, tironu būdamas, padeda tironui, 
bet jūs neturite taip daryti, jeigu esate protingi, nes 
juk žinote, kad barbarai nėra nei patikimi, nei teisingi.“ 
Taip pasakė pasiuntiniai. 

143. Atėniečiai Aleksandrui štai kaip atsakė: „Mes ir 
patys žinome, kad medų kariuomenė yra daug kartų di- 
desnė už mūsiškę, ir to mums visai nereikia prikišti. Vis 
dėlto mes, trokšdami laisvės, ginsimės kiek tik įstengsime. 
O su barbarais susitarti nei tu mus nemėgink prikalbėti, 
nei mes tavęs klausysime. Taigi pranešk Mardonijui, kad 
atėniečiai sako: kol saulė keliaus tuo pačiu keliu, kuriuo 
dabar keliauja, niekada mes nepadarysime sąjungos su 
Kserksu, kovosime prieš jį, pasitikėdami sąjungininkais 
dievais ir herojais, su kuriais nesiskaitydamas jis degino 
šventyklas ir statulas. O tu su šitokiais pasiūlymais dau- 
giau nesirodyk atėniečiams, apsimesdamas, jog patari 
gera, nekurstyk mūsų daryti nedorus darbus.“ 

144. Taip jie atsakė Aleksandrui, o Spartos pasiunti- 
niams davė šitokį atsakymą: „Jei lakedemoniečiai bijo- 
jo, kad mes galime susitarti su barbaru, tai buvo visai 
suprantama ir žmogiška. Bet gėda jums buvo bijoti, žinant 
atėniečių nusistatymą: juk jūs žinojote, kad niekur nėra 
nei tiek daug aukso, nei taip labai savo grožiu ir derlin- 
gumu viską pralenkiančios šalies, kurią mes paėmę pano- 
rėtume pasidaryti [persų] šalininkais ir pavergti Heladą. 
Mat yra daug ir svarbių priežasčių, kurios mus sutrukdy- 
tų tai padaryti, net jei mes panorėtume: pirmiausia ir 
svarbiausia kliūtis — tai sudeginti ir išgriauti dievų na- 
mai ir statulos, už kuriuos turime labiau kuo smarkiausiai 
atkeršyti, bet ne tartis su tuo, kuris tai padarė. Toliau — 

kraujo ir kalbos bendrumas su helėnais, bendros su visais 
dievų šventovės, šventės, bendri papročiai. Būtų negražu, 
kad atėniečiai visa tai išduotų. Taigi žinokite, jeigu anks- 
čiau to dar nežinojote: kol bus gyvas bent vienas atėnietis, 
jokiu būdu nedarysime sąjungos su Kserksu. Tačiau mes 
gėrimės jūsų rūpinimusi mumis, tuo, kad atsižvelgėle į 
mūsų sugriautus namus ir net apsiėmėte maitinti mūsų 
namiškius. Už tai mes esame labai dėkingi. Tačiau esame 
pasiryžę dabartinę būklę, kad ir labai sunki, kantriai kęsti 
nė kiek jūsų nevargindami. O dabar, atsižvelgdami į pa- 
dėtį, kuo greičiausiai siųskite savo kariuomenę. Mat, kiek 
numatome, netrukus barbarai įsiverš į mūsų šalį, kai tik 
sužinos, kad mes nieko nedarome, ko jie mūsų prašo. To- 
dėl prieš jiems įsiveržiant į Atiką turite skubiai nuvykti į 
Beotiją.“ Gavę iš atėniečių tokį atsakymą, pasiuntiniai 
grįžo į Spartą. 


DEVINTOJI KNYGA 


KALIOPĖ 

1. 0 MARDONIJAS, KAI ALEKSANDRAS SUGRĮ- 
ZĘS PRANEšĖ ATĖNIEČIŲ ATSAKYMĄ, IšZYGIAVO 
Iš TESALIJOS IR SKUBIAI VEDĖ KARIUOMENĘ Į 
Atėnus. Pakeliui kur tik užsukdamas rinko sąjunginin- 
kus. Tesalijos valdovai! ne tik nesigailėjo to, ką anksčiau 
buvo bloga padarę, bet dar labiau kurstė persus pradėti 
žygį, o larisietis Torakas ir bėgantį Kserksą buvo palydė- 
jęs, ir dabar Mardoniją atvirai praleido žygiuoti į Heladą. 

2. Kai kariuomenė atžygiavo į Beotiją, jos gyventojai 
mėgino sulaikyti Mardoniją ir patarė pas juos pasilikti 
sakydami, kad nėra patogesnės stovyklavimo vietos už jų 
šalį. Jie įtikinėjo nežygiuoti toliau, daryti taip, kad visa 
Helada būtų be kautynių paimta, nes jėga užkariauti he- 
lėnus, kurie veikia taip pat sutartinai, kaip ir anksčiau, 
esą būtų sunku net jei ir visi žmonės kartu juos pultų. 
„O jeigu darysi taip, kaip mes patariame,— sakė jie,— tai 
be vargo sužinosi visus jų sumanymus. Pasiųsk pinigų į 
polius įtakingiems žmonėms, ir kyšiais išardysi helėnų 
vienybę. O tada su savo šalininkais lengvai pavergsi tuos, 
kurie bus tau priešiški.“ 

2. Taip jie patarė, bet Mardonijas nepaklausė, nes tie- 
siog degte degė noru antrą kartą paimti Atėnus, iš da- 
lies neprotingai pasitikėdamas savimi, o iš dalies norėda- 
mas signalinėmis ugnimis per salas pranešti Sarduose 
tebesančiam karaliui, kad Atėnus jau turi savo rankose. 
Bet ir šį kartą atvykęs į Atiką jis nerado atėniečių, tik 
girdėjo, kad dauguma jų yra Salamino saloje ir laivuose, 
todėl paėmė tuščią miestą. Karalius buvo paėmęs Atėnus 
10 mėnesių iki to, kai juos antrą kartą paėmė Mardonijas. 

4. Būdamas Atėnuose, Mardonijas pasiuntė į Salaminą 
helespontietį Murichidą su tais pačiais pasiūlymais, ku- 
riuos buvo nunešęs makedonas Aleksandras. Nors ir 
anksčiau jis žinojo priešišką atėniečių nusistatymą, vis 
dėlto pasiuntė antrą kartą tikėdamasis, kad atėniečiai gal 
pakeis savo nusistatymą priešintis ir nusileis, nes visa 
Atikos šalis buvo užkariauta ir pajungta jo valdžiai. 

5. Tai dėl to jis pasiuntė Murichidą į Salaminą. Šis, 
atėjęs į bulės namus, perdavė Mardonijo pasiūlymą. Vie- 
nas iš bulės narių — Likidas — pasakė, kad, jo nuomone, 
geriau būtų priimti tuos Murichido atgabentuosius pasiū- 
lymus ir pavesti visiems žmonėms apsvarstyti. Šitokią 
nuomonę jis pasakė arba todėl, kad buvo paėmęs kyšį iš 
Mardonijo, arba jam taip iš tikrųjų atrodė. Vos išgirdę apie 
tai, baisiai tuo pasipiktinę ir bulės nariai, ir kiti atėnie- 
čiai apstojo Likidą ir užmušė akmenimis, o helespontietį 
Murichidą išsiuntė nieko jam nepadarę. Kilus Salamine 
triukšmui dėl Likido, išgirdo apie jį ir atėniečių moterys: 
niekieno neliepiamos, pačios, viena kitą pasiragindamos, 
susibūrusios į krūvą, jos nuėjo prie Likido namų ir užmu- 
šė akmenimis jo žmoną ir vaikus. | 

6. Į Salaminą atėniečiai persikėlė štai kaip: kol laukė 
iš Peloponeso kariuomenės ateinant į pagalbą, tol jie bu- 
vo Atikoje. Kadangi lakedemoniečiai vis delsė ir labai lė- 
tai rengėsi, o apie Mardoniją ėjo gandas, kad jis atžygiuo- 
ja ir jau esąs Beotijoje, tai atėniečiai viską išsigabeno ir 
patys persikėlė į Salaminą, o į Lakedemoną pasiuntė pa- 
siuntinius sugėdinti lakedemoniečių, kam tie pro pirštus 
žiūrėjo, kaip barbarai įsiveržė į Atiką, ir nepasitiko jų 
kartu su atėniečiais Beotijoje. Be to, pasiuntiniai turėjo 
jiems priminti ir tai, ką atėniečiams žadėjo duoti persai, 
jei tie pereitų į persų pusę, ir pagrasinti, kad jeigu lake- 
demoniečiai neateis jiems į pagalbą, tai ir patys susiras 
kokį būdą išsisukti iš tos padėties. 

7. O lakedemoniečiai tuo laiku buvo užsiėmę Hiakin- 
tijų švente ir labiausiai rūpinosi dievo garbinimu. Tuo 
metu ant sienos, kurią jie statė per Istmą, jau buvo pasta- 
tyti dantyti sutvirtinimai. Atvykę į Lakedemoną, atėniečių 
pasiuntiniai, vesdamiesi su savimi megariečių ir platėjie- 
čių pasiuntinius, nuėjo pas eforus ir šitaip pasakė: „Mus 
atsiuntė atėniečiai jums pasakyti, kad medų karalius grą- 
žina mums žemę ir nori sudaryti su mumis sąjungą kaip 
lygus su lygiu, neapgaudinėdamas ir neveidmainiaudamas; 
net ketino prie mūsų žemės pridurti dar ir kitą sritį, kokią 
mes patys išsirinksime. Bet mes gerbiame helėnų Dzeusą 
ir laikome baisiu nusikaltimu išduoti Heladą, todėl nesu- 
tikome priimti tų pasiūlymų ir juos atmetėme, nors esa- 
me helėnų skriaudžiami ir apleisti. Mes gerai žinome, kad 
daug naudingiau susitarti su persais, negu kariauti, bet 

savo noru jokiu būdu su jais nedarysime sąjungos ir he- 
lėnų atžvilgiu laikysimės garbingai. O jūs tada labiausiai 
bijojote, kad mes nesusitartume su persais, ir kai tik iš- 
girdote apie mūsų nusistatymą jokiu būdu neišduoti He- 
lados, baigę statyti sieną per Istmą, pradėjote visiškai ne- 
bekreipti dėmesio į atėniečius. Nors ir buvote susitarę su 
mumis [persus] pasitikti Beotijoje, vis tiek išdavėte mus 
ir žiūrėjote pro pirštus, kaip barbarai veržėsi į Atiką. To- 
dėl atėniečiai dabar ant jūsų pyksta, kam nepasielgėte 
taip, kaip tinka. Užtat dabar jie reikalauja iš jūsų kartu 
su mumis kuo greičiausiai pasiųsti savo kariuomenę ir su 
barbarais susiremti Atikoje. Kadangi jau praradome Be- 
otiją, tai mūsų Žemėje patogiausia vieta kautynėms yra 
Triasijos lyguma.“ 

8. Tai išklausę, eforai pažadėjo duoti atsakymą ryto- 
jaus dieną, o rytojaus dieną — kitą dieną. Taip jie darė 
10 dienų, kasdien atidėliodami atsakymą. O tuo tarpu vi- 
si peloponesiečiai energingai tvirtino sieną per Istmą, ir 
darbas jau ėjo prie galo. Kodėl [lakedemoniečiai|, atvy- 
kus į Atėnus makedonui Aleksandrui, buvo taip susi- 
rūpinę, kad atėniečiai nepereitų persų pusėn, o dabar į tai 
visai nekreipė dėmesio, man atrodo, yra tik viena priežas- 
tis. Istmas jau buvo sutvirtintas, ir jiems atrodė, kad atė- 
niečiai daugiau jiems nebereikalingi. O tada, kai Alek- 
sandras atvyko į Atiką, [Istmas] dar nebuvo sutvirtintas, 
ir peloponesiečiai uoliai ten darbavosi, bijodami persų. 

9. Pagaliau spartiečiai davė [pasiuntiniams] atsaky- 
mą ir išžygiavo štai dėl ko: dieną prieš paskutinį kartą 
pasiuntiniams ateinant pas eforus, kažkoks tegėjietis Chi- 
lėjas, įtakingiausias iš visų svetimšalių Lakedemone, su- 
žinojo iš eforų visa, ką jiems sakė atėniečių pasiuntiniai, 
ir tada patarė: „Štai kaip yra, eforai: jeigu atėniečiai neis 
su mumis ir sudarys sąjungą su barbarais, tai nors ir stip- 
ri siena pastatyta per Istmą, vis tiek persams bus plačiai 
atvertos durys į Peloponesą. Taigi paklausykite pasiunti- 
nių, kol dar atėniečiai nepriėmė kokio kito Heladai pra- 
gaištingo nutarimo.“ 

10. Taip Chilėjas jiems patarė. Eforai tuojau šio pa- 
tarimo paklausė ir, atėjus nakčiai, nieko nepranešę atė- 
niečių pasiuntiniams, išsiuntė iš polio 5000 spartiečių, 
kiekvienam iš jų priskyrę po 7 helotus ir paskyrę jų vadu 
Kleombroto sūnų Pausaniją. Turėjo vadovauti Leonido sū- 

nus Plistarchas, bet jis buvo vaikas, o Pausanijas buvo 
jo pusbrolis ir globėjas. Pausanijo tėvo Kleombroto, Anak- 
sandrido sūnaus, jau nebebuvo gyvo: parvedęs iš Istmo 
sieną stačiusiąją kariuomenę, jis netrukus mirė. O ka- 
riuomenę Kleombrotas parvedė iš Isimo todėl, kad, jam 
aukojant aukas prieš persus, danguje užtemo saulė*. Kar- 
tu su savimi Pausanijas pasiėmė tuo pačios karališko- 
sios giminės Dorijėjo sūnų Eurianaktą. 

11. Taip Pausanijas su juo išžygiavo iš Spartos, o pa- 
siuntiniai išaušus vėl nuėjo pas eforus, pasiryžę skirstytis 
kiekvienas sau namo, nes dar nieko nežinojo apie tai, kad 
[lakedemoniečiai] išžygiavo. Atėję šitaip pasakė: „Jūs, 
lakedemoniečiai, sėdėdami namie, švenčiate savo Hiakin- 
tijas ir linksminatės išdavę sąjungininkus. O atėniečiai, 
jūsų nuskriausti ir netekę sąjungininkų, sudarys su per- 
sais sąjungą taip, kaip galės, o sudarę sutartį, aišku, mes 
tapsime [persų] karaliaus sąjungininkais ir žygiuosime 
ten, kur jis mus ves. Tada jūs pamatysite, kas iš viso to 
jums bus.“ Šitaip pasiuntiniams pasakius eforai prisiek- 
dami ėmė tvirtinti, kad jų kariuomenė jau, ko gero, priėjo 
Oreslėją*, nes išžygiavo prieš svetimšalius (svetimšaliais 
jie vadino barbarus). Nieko nesuprasdami, pasiuntiniai 
paklausė, ką tai reiškia, o kai sužinojo, kaip yra iš tikrųjų, 
labai nustebo ir kuo greičiausiai išskubėjo vytis lakede- 
moniečių. Su jais kartu žygiavo 5000 hoplitų perioikų, 
gyvenančių Lakedemono apylinkėse. 

12. Taigi lakedemoniečiai skubėjo į Istmą, o argiečiai, 
išgirdę, kad anie su Pausaniju jau išžygiavo iš Spartos, 
susiieškojo greičiausią šauklį ir pasiuntė į Atiką, nes buvo 
pažadėję Mardonijui sulaikyti nuo žygio spartiečius. Tas, 
atėjęs į Atėnus, šitaip pasakė: „„Mardonijau, argiečiai ma- 
ne atsiuntė tau pranešti, kad iš Lakedemono jaunuomenė 
jau išžygiavo ir kad argiečiai neįstengė jų sulaikyti. To- 
dėl gerai apsvarstyk [susidariusią] padėtį.“ 

13. Tai pasakęs, šauklys išskubėjo atgal, o Mardonijas 
išgirdęs [šią žinią], jokiu būdu nebenorėjo ilgiau pasilikti 
Atikoje. Kol dar nebuvo gavęs šitos žinios, jis vis lūku- 
riavo norėdamas sužinoti, kaip pasielgs atėniečiai, ir nei 
Atikos žemės neniokojo, nei šiaip nedarė jokios žalos — 
visą laiką jis tikėjosi, kad atėniečiai sutiks su jo pasiūly- 
mais. Nepajėgdamas palenkti atėniečių ir sužinojęs tikrąją 
padėtį, jis pasitraukė iš Atikos, kai Pausanijas su savo 

kariuomene dar nebuvo priėjęs Istmo. [Traukdamasis| 
Mardonijas padegė Atėnus, sugriovė ir sulygino su žeme 
visa, kas ten dar tebestovėjo — ar kokia sienos dalis, ar 
privatus namas, ar šventykla. Iš Atikos jis pasitraukė 
todėl, kad ji netinka raitelių kautynėms: jeigu būtų nu- 
galėtas, galėtų pasitraukti tik siauru tarpekliu, kur ir visai 
mažai karių įveiktų juos sulaikyti. Todėl jis nutarė grįžti 
į Tėbus ir ten prie draugiško polio raiteliams tinkamoje 
vietoje pradėti kautynes. 

14. Mardonijui traukiantis ir esant kelyje, atėjo žinia, 
kad kitas — priešakinis — priešų būrys, susidedąs iš 1000 
lakedemoniečių, atėjo į Megarą. Tai sužinojęs, jis ėmė 
galvoti, kaip tuos karius įveikti. Pagaliau apgręžė savo 
kariuomenę ir patraukė į Megarą, o raiteliai, pasiųsti jau 
anksčiau, į ją įsiveržė. Megara — tai vakaruose tolimiau- 
sia Europos šalis, į kurią buvo atėjusi ši persų kariuo- 
menė. 

15. Paskui Mardonijas gavo žinią, kad visi helėnai su- 
sirinkę Istme. Tada jis pasitraukė atgal per Dekelėją, nes 
beotarchai5 pasivadino prie Asopo gyvenančius žmones, 
ir šie rodė barbarams kelią į Sfendalę, o iš ten —į Ta- 
nagrą. Pernakvoję Tanagroje, rytojaus dieną jie nukelia- 
vo į Skolą, esančią jau tėbiečių žemėje. Čia barbarai nu- 
niokojo tėbiečių žemę ir iškirto medžius, nors tėbiečiai ir 
buvo persams palankūs — tai [Mardonijas] darė ne iš 
keršto, o iš didelės bėdos: norėjo kariuomenei pastatyti 
tvirtą stovyklą ir sau priebėgą, jei kova pasibaigtų ne 
pagal jo norą. Toji stovykla driekėsi palei Asopo upę nuo 
eritriečių Žemės pro Hisijus iki platėjiečių žemės. Tačiau 
ji nebuvo aptverta ištisine siena: visuose stovyklos šonuo- 
se tebuvo tik maždaug 10 stadijų ilgio sienos. 

16. Barbarams čia darbuojantis, tėbietis Ataginas, Fri- 
nono sūnus, surengė šaunią puotą ir pakvietė į ją patį 
Mardoniją su 50 kilmingiausių persų. Pakviestieji atėjo. 
Puota vyko Tėbuose. Visa kita apie tą puotą sužinojau iš 
orchomeniečio Tersandro, vieno iš garbingiausių Orchome- 
no piliečių, kuris ir pats sakėsi buvęs Atagino į ją pa- 
kviestas: buvę ten pakviesta 50 tėbiečių. Persai ir tėbiečiai 
gulėję ne atskirose lovose“, bet kiekvienoje lovoje po vieną 
tėbietį ir vieną persą. Baigus valgyti ir pradėjus gerti, 
su Tersandru vienoje lovoje gulįs persas paklausęs helė- 
niškai, iš kur tas kilęs. Šis atsakęs esąs orchomenietis. 

Persas tada pasakęs: „Kadangi tu su manimi valgai ir 
geri prie vieno stalo, tai aš tau atsidėkodamas noriu pa- 
sakyti savo nuomonę, kad, viską žinodamas iš anksto, 
galėtum gerai tvarkyti savo reikalus. Matai štai tuos puo- 
taujančius persus ir kitą kariuomenę, kurią palikome sto- 
vyklaujančią prie upės? Neilgai trukus tu pamatysi, kiek 
nedaug jų bus likę gyvų.“ Šitaip pasakęs, persas ėmęs 
smarkiai verkti. Nustebintas tų jo žodžių, Tersandras pra- 
bilęs: „Ar nereikėtų šitai pranešti Mardonijui ir kitiems 
persams, po jo garbingiausiems?“ Persas atsakęs: „„Mie- 
las žmogau, prieš dievo valią nieko nepadarysi, nes nie- 
kas nepatikės, kad ir teisybę sakytum. Daugelis mūsų — 
persų — tai žino, bet mus jėga verčia žygiuoti. Labiausiai 
kankina tai, kad daug ką supranti, bet nieko negali. pa- 
daryti.“ Taip man pasakojo orchomenietis Tersandras. Be 
to, jis pridūrė, jog pats apie tai daug kam yra pasakojęs 
dar prieš Platėjos kautynes. 

17. Mardonijui stovyklaujant Beotijoje, visi kiti helė- 
nai, kurie rėmė persus, atvedė jam- savo kariuomenę ir 
kartu su persais įsiveržė į Atėnus, tik fokėjiečiai to nepa- 
darė — tiesa, ir jie ėjo išvien su persais, bet ne savo noru, 
o verčiami. Praėjus kelioms dienoms po to, kai Mardoni- 
jas atėjo į Tėbus, pas jį atžygiavo 10 000 fokėjiečių hoplitų, 
kuriems vadovavo vienas iš kilmingiausių miestiečių — 
Harmokidas. Atėjus jiems į Tėbus, Mardonijas pasiuntė 
raitelius į lygumą ir liepė jiems sustoti atskirai nuo visos 
kariuomenės. Jiems taip padarius, tuojau atjojo ten visi 
raiteliai. Po kurio laiko kartu su medais esančių helėnų 
stovykloje pasklido gandas esą [Mardonijas] visus fokėjie- 
čius Žada subadyti ietimis. Gandas pasiekė ir pačius fo- 
kėjiečius. Tada jų vadas Harmokidas šitaip į juos kreipėsi 
drąsindamas: „O fokėjiečiai, visiškai aišku, kad tie žmonės 
mus ketina Žudyte išžudyti, nes mus, man rodos, bus ap- 
šmeižę tesalai. Todėl visi jūs turite būti narsūs, nes geriau 
žūti ką nors darant ir ginantis, negu pasiduoti priešui ir 
šlykščiausia mirtimi mirti. Tegu visi barbarai sužino, kad 
patys klastingai išžudė helėnus.“ 

18. Taip Harmokidas juos drąsino. O tuo tarpu raite- 
liai, apsupę fokėjiečius, pasileido risčia, norėdami juos iš- 
žudyti. Jau jie tempė savo lankus, o vienas kitas buvo ir 
strėlę paleidęs. Fokėjiečiai sustojo priešais ir, sustoję į ra- 
tą kiek galint tankesnėmis gretomis, pasiruošė gintis. Ta- 

da raiteliai apsigręžė ir nujojo atgal. Sunku pasakyti, ar iš 
tikrųjų raiteliai atjojo tesalų paprašyti, kad išžudytų fo- 
kėjiečius, bet, pamatę, jog šie ėmė priešintis, išsigando ir 
pasitraukė, nes taip jiems įsakė Mardonijas. O gal jis tik 
norėjo ištirti, ar fokėjiečiai yra bent kiek narsūs. Raiteliams 
grįžus, Mardonijas pasiuntė pas fokėjiečius šauklį ir šitaip 
pasakė: „Nebijokite, fokėjiečiai! Jūs pasirodėte esą narsuo- 
liai, o ne tokie, kaip apie jus buvau girdėjęs. Dabar nar- 
siai kovokite šiame kare, nes geradarybėmis nepralenksite 
nei manęs, nei karaliaus.“ Tai taip atsitiko su fokėjiečiais. 
"19. Atėję į Istmą, lakedemoniečiai pasistatė stovyklą. 
Tai išgirdę, visi kiti peloponesiečiai, vieni todėl, kad buvo 
garbingi, o kiti, — kad matė spartiečius Žygiuojant, nuta- 
rė, jog jiems negarbinga atsilikti nuo visų. Taigi kai au- 
kos parodė gerus ženklus, visi peloponesiečiai išžygiavo iš 
Istmo ir atėjo į Eleusiną. Čia paaukoję aukas ir joms pa- 
rodžius gerus ženklus, patraukė tolyn. Su jais ėjo atėnie- 
čiai, persikėlę iš Salamino ir prisijungę prie visų kitų Ele- 
usine. Atėję į Beotijos Eritrus, jie sužinojo, kad barbarai 
stovyklauja prie Asopo upės. Tarp savęs pasitarę, išsiri- 
kiavo priešais juos Kiterono papėdėje. 

20. Kadangi helėnai nenusileido į lygumą, Mardonijas 
pasiuntė prieš juos visus raitelius, kuriems vadovavo kil- 
mingasis persas Masistijas — jį helėnai vadina Makistiju. 
Jis jojo ant Nesėjos žirgo su auksinėmis kamanomis ir 
šiaip buvo gražiai pasipuošęs. Prijoję prie helėnų, raiteliai 
puolė dalimis, padarė helėnams didelių nuostolių ir išsi- 
tyčiojo pavadindami juos moterimis. 

21. Atsitiktinai megariečiai stovėjo tokioje vietoje, ku- 
rioje raiteliams buvo lengviausiai pulti". Čia raiteliai ir 
puolė smarkiausiai. Puolančių raitelių spaudžiami, mega- 
riečiai pasiuntė šauklį pas helėnų strategus. Šauklys atė- 
jęs jiems šitaip pasakė: „„Megariečiai sako: sąjungininkai, 
mes vieni neįstengiame atlaikyti priešų raitelių, stovėda- 
mi toje vietoje, į kurią buvome iš pradžių pastatyti. Bet, 
nors ir spaudžiami, laikomės narsiai ir ištvermingai. Ta- 
čiau dabar, jeigu neatsiųsite ko nors, kas mus pakeistų 
toje vietoje, tai pasitrauksime iš kautynių lauko.“ Taip 
jiems pranešė šauklys. Pausanijas mėgino kalbinti helė- 
nus, gal kas norėtų savo noru eiti ten megariečių pakeisti. 
Niekam nepareiškus noro, sutiko atėniečiai — 300 rinkti- 
nių vyrų, vadovatijamų Lampono sūnaus Olimpiodoro. 

22. Tai šie sutiko pakeisti megariečius ir, pasiėmę lan- 
kininkus, stojo visų Eritruose išsirikiavusių helėnų prie- 
šakyje. Jiems kurį laiką pakovojus, šitaip viskas pasibai- 
gė: raiteliams puolant dalimis, Masistijo žirgas, būdamas 
visų kitų žirgų priekyje, buvo sužeistas strėle į šoną. Iš 
skausmo jis atsistojo piestu ir numetė Masistiją ant Že- 
mės. Nukritus Masistijui, atėniečiai tuoj šoko prie jo, žir- 
gą paėmė, o jį patį besiginantį užmušė. Iš karto tai pa- 
daryti jiems nepavyko, nes Masistijas buvo štai kaip ap- 
sišarvavęs: po apačia ant krūtinės buvo užsidėjęs šarvus 
iš auksinių žvynų, o ant tų šarvų vilkėjo purpurinį chi- 
toną, taigi, smogdami į šarvus, jie nieko negalėjo padaryti. 
Pagaliau vienas iš jų suprato, kas čia yra, ir dūrė jam į 
akį. Tada Masistijas parkrito ir mirė. Kažkaip kiti raitęliai 
šio įvykio nepastebėjo. Jie nematė Masistijo nei krintant 
nuo žirgo, nei mirštant ir net pasitraukdamiš nieko ne- 
pastebėjo. Bet kai tik grįžę sustojo, tuojau pasigedo Ma- 
sistijo, nes nebuvo kam jų rikiuoti. Pamatę, kas atsitiko, 
jie, vienas kitą pasiraginę, nujojo gelbėti savo vado la- 
vono. 

23. Atėniečiai, pamatę, kad raiteliai atjoja ne atskirais 
daliniais, o visi kartu, pasišaukė visą kitą kariuomenę į 
talką. Kol visi pėstininkai atėjo, aplink lavoną vyko smar- 
kios kautynės. Kol tie 300 [atėniečių] buvo vieni, nepajė- 
gė atsilaikyti ir paliko lavoną, bet kai visi kiti atėjo į pa- 
galbą, raiteliai nebeatsilaikė, žuvo daug karių, tačiau ne- 
įstengė atsiimti lavono. Todėl, pasitraukę maždaug du 
stadijus, jie ėmė tartis, ką daryti, ir nutarė atsitraukti pas 
Mardoniją, nes nebuvo kam vadovauti. 

24. Grįžus raiteliams į stovyklą, visa kariuomenė labai 
liūdėjo Masistijo, o labiausiai Mardonijas. Jie nusikirpo 
sau ir galvijams plaukus, arkliams — karčius ir smarkiai 
vaitojo. Per visą Beotiją pasklido garsas, kad žuvo persų 
karaliaus vyras, žymiausias po Mardonijo. 

25. Taip barbarai savo papročiu pagerbė žuvusį Ma- 
sistiją. Tuo tarpu helėnai, atlaikę ir atmušę puolančius 
raitelius, pasidarė daug drąsesni. Pirmiausia lavoną įsi- 
dėjo į vežimą ir vežiojo palei kariuomenės gretas. O la- 
vonas buvo iš tikrųjų vertas pažiūrėti ir dėl didumo, ir dėl 
gražumo. Todėl, palikę savo vietas, kariai ėjo pažiūrėti 
Masistijo. Paskui jie nutarė nusileisti į Platėją, nes jos 
žemė jiems atrodė tinkamesnė stovyklauti negu Eritrų ir 

šiaip įvairiais atžvilgiais [geresnė], ypač todėl, kad buvo 
vandeningesnė. Todėl jie nutarė žygiuoti prie Gargaiijos 
šaltinio?, esančio toje vietovėje, ir, išsirikiavus kautynėms, 
stovyklauti. Taigi, pasiėmę ginklus, jie ėjo Kiterono papė- 
de pro Hisijus į Platėjos žemę. Atėję išsidėstė gentimis 
netoli Gargafijos šaltinio ir herojaus Androkrato!? šven- 
tyklos — dalis ant neaukštų kalnelių, dalis — lygumoje. 
26. Čia besiskirstant vietas, kilo didelis vaidas tarp 
atėniečių ir tegėjiečių, nes ir vieni, ir kiti norėjo užimti 
tą patį sparną, remdamiesi ir senais, ir naujais žygdar- 
biais. Tegėjiečiai šitaip sakė: „Visuose žygiuose ir visa- 
da sąjungininkai mus laikė vertais šią vietą užimti vi- 
suose bendruose peloponesiečių žygiuose tiek senaisiais, 
tiek naujaisiais laikais — nuo to laiko, kai heraklidai po 
Euristėjo!! mirties pamėgino grįžti į Peloponesą. Tada tą 
vietą mums paskyrė štai dėl kokio žygdarbio. Kai mes 
kartu su achajais ir tada dar Peloponese tėbegyvenančiais 
jonėnais nuskubėjome į Istmą ir išsirikiavome prieš grįž- 
tančiuosius, Hilas!?, sako, pareiškęs, kad nėra jokio rei- 
kalo rizikuoti vienai kariuomenei kovojant su kita. Už- 
teks, jei vienas kuris vyras iš peloponesiečių kariuomenės, 
kurį jie nuspręs esant narsiausią, stos pagal tam tikras 
sąlygas į dvikovą su juo, Hilu. Peloponesiečiai nutarė taip 
pasielgti ir prisiekdami susitarė šitokiomis sąlygomis: jei 
Hilas nugalės peloponesiečių vadą, tai heraklidai galės 
grįžti į savo tėvo Žemę, o jei bus nugalėtas, jie pasitrauks 
su savo kariuomene atgal ir 100 metų nemėgins grįžti į 
Peloponesą. Iš visų sąjungininkų buvo parinktas pats 
pasisiūlęs Echemas, Fegėjo sūnaus Aeropo sūnus, mūsų 
karalius ir strategas. Jis stojo į dvikovą ir nukovė Hilą. 
Dėl šito žygdarbio mes gavome tada iš peloponesiečių ir 
šiaip įvairių garbingų dalykų, kuriuos ir šiandien te- 
beturime, ir teisę per kiekvieną bendrą žygį vadovauti 
vienam kariuomenės sparnui. Jums, lakedemoniečiai, mes 
nesipriešiname, tik leidžiame pasirinkti sparną, kuriam no- 
rite vadovauti. Bet mes tvirtiname, kad antrojo sparno 
vadovavimas priklauso mums, kaip jis priklausė mums 
ir anksčiau. Bet ir be šito ką tik papasakoto žygdarbio, 
mes esame vertesni užimti šią vietą negu atėniečiai, 
nes sukovojome su jumis, spartiečiai, taip pat ir su ki- 
tais, daug ir sėkmingų kovų. Todėl mes turime didesnę 
teisę vadovauti antrajam sparnui negu atėniečiai: jie 

nėra atlikę tokių žygdarbių kaip mes nei senaisiais, nei 
naujaisiais laikais.“ 

27. Atsakydami į tai, atėniečiai šitaip pasakė: „Mes 
žinome, kad čia susirinkome kovoti su barbarais, o ne 
kalbas kalbėti. Bet kadangi tegėjietis pirmasis pradėjo 
vardyti senus ir naujus abiejų pusių per visą laiką nu- 
veiktus garsius darbus, tai ir mes turime jums įrodyti, 
kodėl mums už mūsų narsą nuo senovės labiau pritin- 
ka užimti pirmąją vietą negu arkadams. Pirmiausia iš vi- 
sų helėnų tik mes vieni priėmėme heraklidus, kurių va- 
dą arkadai sakosi užmušę Istme, nors anksčiau pas 
juos tie buvo atbėgę, norėdami ištrūkti iš mikėniečių ver- 
gijos. Be to, sutramdėme Euristėjo įžūlumą, kartu su he- 
raklidais nugalėję kovoje tuometinius Peloponeso valdo- 
vus. Toliau mes didžiuojamės paėmę ir palaidoję savo 
šalyje, Eleusine, lavonus argiečių, kurie su Poliniku!š žy- 
giavo prieš Tėbus ir žuvo, bet gulėjo nepalaidoti; dėl to 
mes ir žygiavome prieš kadmiečius. Be to, mes atlikome 
dar vieną žygdarbį, kovodami su kadaise į Atiką įsiver- 
žusiomis amazonėmis, kurios atsitrenkė nuo Termodonto 
upės. O ir Trojos kare mes niekam nenusileidome. Bet nė- 
ra jokios prasmės visa tai minėti, nes gali būti taip, kad 
tie, kurie tada buvo narsūs, dabar elgiasi negarbingai, o 
tie, kurie tada elgėsi negarbingai, dabar yra narsuoliai. 
Taigi užteks [kalbėti] apie senuosius žygdarbius. Jeigu 
mes ir nebūtume atlikę jokių kitų žygdarbių — iš tikrųjų 
mes jų nuveikėme daug ir garsių, tikriausiai ne mažiau ir 
ne mažesnių kaip bet kurie kiti helėnai,— tai jau vien tik 
už žygdarbį ties Maratonu mes verti šitos ir daugelio kitų 
garbingų vietų: juk tada tik mes vieni iš visų helėnų sto- 
jome į dvikovą su persais ir, išdrįsę griebtis tokio didelio 
darbo, likome gyvi ir nugalėjome 46 tautas. Taigi ar mes 
neturime teisės vien už šitą žygdarbį gauti šią vietą? Bet 
tokiu atsakingu laiku netinka vaidytis dėl vietos, todėl 
sutinkame jums, o lakedemoniečiai, nusileisti ir stoti ten, 
kur jums atrodo tinkamiausia mums stoti, nes, stovėdami 
bet kurioje vietoje, pasistengsime būti narsūs. Taigi nu- 
rodykite, ir mes sutiksime.“ Taip jie atsakė, o visa lake- 
demoniečių stovykla ėmė šaukti, kad atėniečiai turi dides- 
nę teisę tam sparnui vadovauti, negu arkadai. Šitaip 
atėniečiai gavo tą vietą, įveikę tegėjiečius. 

28. Paskui lakedemoniečiai šitaip pasiskirstė — ir tie, 
kurie čia buvo jau iš pat pradžių, ir tie, kurie tik ką buvo 
atvykę: dešinįjį sparną užėmė 10000 spartiečių; iš jų 
5000 turėjo prie savęs 35 000 helotų — kiekvienas po 7 ha- 
lotus. Šalia savęs spartiečiai pasirinkę pastatė tegėjie- 
čius — kaip garbingus ir narsius. Tai buvo 1500 hoplitų. 
Už tų stovėjo 5000 korintiečių. Šalia jų Pausanijas leido 
stoti 300 potidėjiečių iš Palėnės. Prie šių gretoje šliejosi 
600 arkadų iš Orchomeno, o šalia jų — 3000 sikoniečių. 
Greta tų stovėjo 800 epidauriečių. Šalia jų išsirikiavo 
1000 trezeniečių, o greta trezeniečių — 200 leprėjiečių, prie 
šių — 400 mikėniečių ir tirintiečių; šalia šių — 1000 fliun- 
tiečių ir greta — 300 hermioniečių. Prie hermioniečių 
atsistojo 600 eretriečių ir styriečų, greta jų — 400 chalki- 
diečių, toliau — 500 amprakiečių. Po jų stovėjo 800 leuka- 
diečių ir anaktoriečių, o šalia jų — 200 paliečių iš Kefa- 
lėnijos. Toliau išsirikiavo 500 eginiečių, už jų — 3000 me- 
gariečių. Prie šių šliejosi 600 platėjiečių. Paskutiniai, o 
kartu ir pirmutiniai, buvo pastatyti 8000 atėniečių. Jie 
užėmė kairįjį sparną. Jų strategas buvo Lisimacho sū- 
nus Aristidas. 

29. Visi jie, išskyrus kiekvienam spartiečiui paskirtus 
7 helotus, buvo hoplitai. Iš viso jų buvo 38 700. Tai tiek 
prieš barbarus susirinko hoplitų. Lengvai ginkluotų buvo 
štai kiek: spartiečių gretose — 35 000, nes prie kiekvieno 
vyro buvo po septynis [helotus], ir kiekvienas [helotas| 
buvo pasirengęs kovai. Visų kitų lakedemoniečių ir helėnų 
gretose prie kiekvieno hoplito buvo po vieną lengvai gin- 
kluotąjį — iš viso 34 500 vyrų. Taigi kovai tinkamų leng- 
vai ginkluotų buvo 69 500 vyrų. 

30. O iš viso į Platėją susirinkusių helėnų — tiek hop- 
litų, tiek lengvai ginkluotųjų — buvo 109200 vyrų, o su 
vėliau atėjusiais tespiečiais — iš viso lygiai 110 000 vyrų, 
nes į stovyklą atėjo ir likę gyvi tespiečiai — iš viso 1800 
vyrų. Ir jie neturėjo sunkiųjų ginklų. 

31. Taip šie susitvarkę stovyklavo prie Asopo upės. O 
barbarai, apraudoję Masistiją su savo vadu Mardoniju 
ir sužinoję, kad helėnai yra Platėjoje, atėjo ir patys prie 
Asopo upės, tekančios toje vietoje. Kai atėjo, Mardonijas 
juos šitaip išrikiavo prieš helėnus: prieš lakedemoniečius 
pastatė persus. Jų buvo gerokai daugiau negu lakedemo- 
niečių, todėl persų gretos nusitęsė daug toliau — ir už te- 

gėjiečių. Be to, Mardonijas persus paskirstė šitaip: atrin- 
kęs visus stipresniuosius, pastatė priešais lakedemoniečius, 
o silpnesniuosius išrikiavo priešais S Šitaip jis 
padarė tėbiečių patartas ir nurodytas. Šalia persų pastatė 
medus. Jie stovėjo priešais korintiečius, potidėjiečius, or- 
chomeniečius ir sikioniečius. Šalia medų išrikiavo bakt- 
rus. Jie stovėjo prieš epidauriečius, trezeniečius, leprėjie- 
čius, tirintiečius, mikėniečius ir fliuntiečius. Už baktrų 
pastatė indus. Šių gretos ėjo priešais hermioniečius, eret- 
riečius, styriečius ir chalkidiečius. Šalia indų surikiavo sa- 
kus — priešais amprakiečius, anaktoriečius, leukadiečius, 
palėjiečius ir eginiečius. Šalia sakų prieš atėniečius, pla- 
tėjiečius ir megariečius pastatė beotus, lokrus, meliečius, 
tesalus ir 1000 fokėjiečių, nes ne visi fokėjiečiai buvo persų 
pusėje, o kai kurie iš jų padėjo helėnams, būdami nustum- 
ti į Parnasą; iš ten puldinėjo apiplėšinėti Mardonijo ka- 
riuomenės ir su juo kartu kovojančių helėnų. Be to, prie- 
šais atėniečius jis išrikiavo dar ir makedonus, taip pal 
prie Tesalijos gyvenančius žmones!“. 

32. Aš čia paminėjau tik pačias didžiausias Mardonijo 
išrikiuotas tautas, nes jos yra ir didžiausios, ir žinomiau- 
sios. Bet ten buvo įsimaišiusių ir įvairių kitokių tautų 
žmonių: frygų, misų, trakų, peonų ir kitų, tarp jų etiopų, 
egiptiečių, apsiginklavusių kalavijais ir vadinamų hermo- 
tibijais ir kalasyrijais — iš egiptiečių tik šie ir yra kariai. 
Juos Mardonijas išlaipino iš laivų dar būdamas Falere, 
nes jie buvo laivų kariai (nejėjo į tą pėstininkų kariuo- 
menę, kuri su Kserksu buvo atėjusi į Atėnus). Kaip jau 
anksčiau sakiau, barbarų buvo 300 000, o kiek buvo Mar- 
donijo sąjungininkų helėnų, niekas nežino, nes jie nebuvo 
suskaičiuoti (galima spėti, kad apie 50 000). Tai buvo tik 
kovai išrikiuoti pėstininkai, o raiteliai stovėjo atskirai. 

33. Kai visi buvo išrikiuoti pagal tautas ir dalinius, 
kitą dieną abi kariuomenės aukojo aukas. Pas helėnus au- 
kojo Tisamenas, Antiocho sūnus; šis ėjo kartu su kariuo- 
mene kaip žynys. Nors jis buvo elėjietis ir kilęs iš jami- 
dų!5 giminės, bet lakedemoniečiai padarė jį savo piliečiu. 
Mat Tisamenui pasiteiravus Delfų orakulą apie savo įpė- 
dinius, pitija atsakė, kad jis laimės penkias didžiausias 
rungtis. Tisamenas, nesupratęs orakulo ištarmės, pradėjo 
gimnastikuotis, tikėdamasis nugalėti rungtynėse. Vienoje 
Olimpiadoje jis rungėsi penkiakovėje!* su andriečių Hie- 

ronimu ir nugalėjo, išskyrus vieną rungtį. O lakedemonie- 
čiai suprato, kad orakulas Tisamenui išpranašavo ne gim- 
nastikos, o karo pergales, ir pinigais mėgino jį palenkti, 
kad apsiimtų kartu su heraklidų karaliais vadovauti ka- 
rams. Matydamas, jog spartiečiams labai svarbu jį turėti 
sąjungininku, Tisamenas pasibrangino ir pareiškė, kad 
jeigu jį spartiečiai padarys savo piliečiu su visomis tei- 
sėmis ir privilegijomis, tai apsiims tai daryti, o kitaip — 
ne. Tai išgirdę, spartiečiai iš pradžių pasipiktino ir numojo 
ranka į orakulo pranašystę, bet kai prieš juos išsirengė 
persai, išsigandę sutiko su Tisameno sąlygomis. O tas, 
pamatęs, jog jie pakeitė savo nusistatymą, pareiškė jau 
tomis sąlygomis nesitenkinąs, ir pareikalavo, kad ir jo bro- 
li Hegiją padarytų Spartos piliečiu tomis pačiomis są- 
lygomis, kaip ir jį. | 

34. Sitaip sakydamas, jis pamėgdžiojo Melampodą — 
jeigu apskritai galima lyginti karaliaus valdžios reikala- 
vimą su pilietybės reikalavimu. Mat ir Melampodas, kai 
padūko Argo moterys ir kai argiečiai norėjo jį parsikviesti 
iš Pilo, kad išgydytų jų moteris nuo tos ligos, pareikala- 
vo pusės karalystės. Kai argiečiai nesutiko ir parėjo na- 
mo, dar daugiau moterų apėmė pasiutimas. Tada jie nu- 
sileido ir grįžo pas Melampodą pasiryžę padaryti tai, ko 
šis prašė. Bet Melampodas, matydamas, kad tie pakeitė 
savo nuomonę, pareikalavo daugiau ir pareiškė, kad jeigu 
argiečiai nesutiks ir jo broliui Biantui duoti trečdalio ka- 
ralystės, tai jis nedarysiąs to, ko jie nori. Prispirti prie 
sienos, argiečiai ir su tuo sutiko. 

35. Lygiai taip ir spartiečiai su viskuo sutiko, nes jiems 
labai reikėjo Tisameno. Šiems su viskuo sutikus, elėjie- 
tis Tisamenas, tapęs spartiečiu, iš tikro padėjo savo būri- 
mais šiems laimėti penkerias dideles rungtynes. Sie žmo- 
nės yra vieninteliai spartiečių priimti pilnateisiais pilie- 
čiais. Tos penkerios rungtynės buvo tokios: pirmosios — 
Platėjoje, antrosios vėliau — Tegėjoje prieš tegėjiečius ir 
argiečius!', trečiosios — Dipėjoje prieš visus arkadiečius, 
išskyrus mantiniečius, ketvirtosios — prieš mesėniečius 
Istme!ė, penktosios — Tanagroje prieš atėniečius ir argie- 
čius!?. Tai buvo paskutinės rungtynės. 

36. Taigi šis Tisamenas į Platėją atlydėjo spartiečius 
ir buvo helėnų žynys, aukojo aukas. Helėnams aukos rodė 

gerai tuo atveju, jei jie ginsis, ir blogai, jei pereis per 
Asopą ir patys pradės pulti. 

37. O Mardonijui, trokštančiam pradėti kovą, aukos 
rodė blogai, bet jei ginsis, bus jam gerai? Mat ir jis 
stebėjo helėnų aukojimą, nes prie savęs laikė žynį He- 
gesistratą, elėjietį, garbingiausią teliadų?! giminės vyrą. 
Prieš tai spartiečiai jį buvo suėmę, įmetę į kalėjimą ir 
nuteisę mirti už tai, kad iš jo patyrė daug blogo. O šisai, 
įkliuvęs į tokią bėdą ir matydamas [gresiantį] mirties pa- 
vojų, be to, prieš mirtį — dar ir visokius kankinimus, pa- 
darė tiesiog neįtikėtiną dalyką: įrakintas į geležimi kaus- 
tytą trinką, jis, pasiėmęs geležinį peilį, kažkokiu būdu 
įneštą į kalėjimą, sugalvojo drąsiausią žygdarbį, kokį tik 
mes žinome, būtent: atmatavęs įrakintos kojos tiek, kad 
galėtų visa kita išlįsti iš trinkos, jis nusipjovė tos kojos 
pėdą. Tai padaręs (ir ištraukęs visą kitą kojos dalį iš 
trinkos), jis išlaužė sieną, nes išėjimas buvo saugomas, 
ir pabėgo į Tegėją — naktimis ėjo, o dienomis įlįsdavo į 
krūmus ir ten tūnodavo. Taigi visiems lakedemoniečiams 
jo ieškant, trečią naktį atėjo į Tegėją. Lakedemoniečiai 
baisiai stebėjosi ta nepaprasta Hegesistrato drąsa, kai 
pamatė ant žemės pusę kojos, o paties žmogaus niekur 
negalėjo rasti. Šitaip jis pabėgo iš Lakedemono ir prisi- 
glaudė Tegėjoje, kuri tuo laiku pykosi su Lakedemonu. 
Išgijęs ir prisisegęs medinę koją, jis tapo atviru lakede- 
moniečių priešu. Tačiau tas jo priešiškumas blogai jam 
baigėsi, nes šie jį sugavo Zakinte, kai jis būrė iš aukų, 
ir nužudė. 

38. Hegesistratas mirė gerokai po Platėjos kautynių, o 
tuo laikus jis, Mardonijo pasamdytas už nemažus pinigus, 
prie Asopo būrė iš aukų ir buvo labai stropus, nes neken- 
tė lakedemoniečių ir norėjo pasipelnyti. Kai aukos blogai 
parodė ir persams, jeigu jie pradės kautynes, ir kartu su 
jais buvusiems helėnams (mat šie turėjo savo žynį, leu- 
kadietį Hipomachą) — pas helėnus rinkosi vis daugiau 
žmonių ir jų visą laiką daugėjo,— tėbietis Timagenidas, 
Herpijo sūnus, patarė Mardonijui pastatyti sargybą prie 
perėjų per Kiteroną sakydamas, kad helėnų kasdien vis 
daugiau ateina, todėl jis galįs gana daug jų sugauti. 
Mardonijui jis patarė tada, kai jau 8 dienas stovėjo vieni 
prieš kitus išsirikiavę. 

39. Mardonijas, supratęs, kad patarimas geras, kai tik 
sutemo, pasiuntė raitelius prie perėjų per Kiteroną, kurios 
veda į Platėją ir kurias beotai vadina Trimis Galvomis, 
o atėniečiai — Ąžuolo Viršūnėmis. Pasiųstieji raiteliai ne 
veltui ten nujojo: jie čia paėmė 500 į lygumą besileidžian- 
čių darbinių gyvulių, kurie gabeno iš Peloponeso maistą 
kariuomenei, ir juos lydinčių žmonių. Paimtą grobį per- 
sai negailestingai išžudė, nepalikdami gyvo nei gyvulio, 
nei žmogaus. Pagaliau pasisotinę žudynėmis, likusius gy- 
vus apsupo ir atvarė į stovyklą pas Mardoniją. 

40. Po šito įvykio vėl visi laukė dvi dienas — nei vie- 
ni, nei kiti nenorėjo pradėti kautynių. Mat barbarai buvo 
priėję prie pat Asopo upės, norėdami išmėginti helėnus, 
bet nei vieni, nei kiti nesikėlė per upę, tik Mardonijo rai- 
teliai nuolat puldinėjo helėnus ir labai juos vargino. Vien 
tėbiečiai, būdami nuoširdūs persų šalininkai, entuziastin- 
gai kariavo: kiekvieną kartą jie ėjo priekyje ir susidurda- 
vo [su helėnais], o tada jau į jų vietą stodavo persai ir 
medai, kurie ypač narsiai kovojo. 

41. Taigi per 10 dienų nieko svarbesnio neįvyko. Vie- 
nuoliktai dienai išaušus,— nuo to laiko, kai persai su 
helėnais vieni prieš kitus sustojo ir helėnų jau buvo 
smarkiai daugiau, o Mardonijas nekantravo nieko neveik- 
damas, — ėmė tarp savęs tartis Gobrijo sūnus Mardonijas 
ir Farnako sūnus Artabazas, už kurį tik nedaug kas buvo 
kilmingesnis karalystėje. Tardamiesi jiedu pareiškė to- 
kias nuomones: Artabazas tvirtino, kad reikia kuo grei- 
čiausiai pakilti iš vietos ir su visa kariuomene eiti į Tė- 
bus, kur jiems prigabenta daug maisto ir gyvuliams pa- 
šaro, o ten ramiai sau sėdint štai ką padaryti, kad darbas 
būtų atliktas: jie juk turi daugybę aukso — ir iš jo nu- 
kaltų pinigų ir nenukalto,— daug sidabro ir taurių; nesi- 
gailint ir netaupant visa tai reikia išsiuntinėti helėnams, 
o iš helėnų pirmiausia tiems, kurie vadovauja poliams. 
Tada šie tuojau pasiduosią ir nė nebandysią stoti į kovą. 
Tokios pačios nuomonės buvo ir tėbiečiai, nes Artabazas 
geriau suprato padėtį ir numatė ateitį. Mardonijo nuomo- 
nė buvo drąsesnė, kupina išdidumo ir nepripažįstanti nuo- 
laidų: manydamas, kad jo kariuomenė yra pajėgesnė už 
helėnų, jis norėjo Ikuo greičiausiai pradėti kautynes ir 
nežiūrėti pro pirštus į tai, kaip vis daugiau renkasi he- 
lėnų, nekreipti dėmesio į Hegesistrato būrimus, nereika- 

Jauti, kad burtai gerai rodytų, ir pagal persų paprotį su- 
siremti. 

42. Prieš šitą Mardonijo nuomonę niekas nepasisakė, ir 
ji nusvėrė, nes jam, o ne Artabazui, karalius buvo pa- 
vedęs vadovauti kariuomenei. Todėl, pasikvietęs savo da- 
linių ir su juo einančių helėnų strategus, Mardonijas pa- 
klausė, gal jie žiną kokio orakulo ištarmę, pranašaujan- 
čią persams pražūtį Heladoje. Pakviestiesiems tylint,— 
vieniems todėl, kad nežinojo tokios orakulo ištarmės, o 
kitiems todėl, kad žinojo, bet bijojo apie tai užsiminti, — 
Mardonijas pasakė: „Kadangi jūs arba nieko nežinote, 
arba nedrįstate pasakyti, tai aš pasakysiu, nes tą dalyką 
gerai žinau. Yra tokia orakulo ištarmė, kad persai, atėję 
į Heladą, turi išplėšti Delfų šventyklą ir, ją apiplėšę,— 
visi žūti. Tai žinodami, mes neisime į tą šventyklą ir jos 
neplėšime, todėl ir nežūsime. Taigi tie, kurie esate per- 
sams palankūs, galite būti patenkinti, nes mes helėnus nu- 
galėsime.“ Tai pasakęs, jis liepė viską paruošti ir sutvar- 
kyti, nes švintant įvyksiančios kautynės. 

43. Man yra žinoma, kad ta orakulo [ištarmė], kuri, 
pagal Mardoniją, esanti taikoma persams, iš tikrųjų pra- 
našauja apie ilyrų ir enchelėjų, o ne persų, žygį??. Bet 
yra Bakido orakulo [ištarmė], kurioje kalbama kaip tik 
apie šitas kautynes: 


Prie Termodonto vandens3 ir palei žolingą Asopą 
Helio sūnų suėjimas ir barbarų riksmas laukinis. 
Daug lankininkų medų, daugiau negu skirta likimo, 
Zus čionai, kai ateis likimo diena paskirtoji. 


Siame ir kitose panašiose Musėjo ištarmėse, kiek ži- 
nau, turima galvoje persus. O Termodonto upė teka tarp 
Tanagros ir Glisanto. 

44. Kai šitaip Mardonijas užklausė apie orakulus ir 
pats pasakė raminamuosius žodžius, užėjo naktis, ir buvo 
išstatyta sargyba. Vidurnaktį, kai stovykloje buvo ramu 
ir žmonės miegojo, makedonų strategas ir karalius, Amin- 
to sūnus Aleksandras, prijojes prie atėniečių sargybinių, 
pareiškė norįs pasikalbėti su jų strategais. Daugumas 
sargybinių pasiliko vietoje, o kai kurie nubėgo pas stra- 
tegus ir pranešė, kad iš medų stovyklos esąs atjojęs žmo- 
gus, kurie nieko daugiau nesakąs, o tik tai, kad norjs 
pasimatyti su strategais, vadindamas juos vardais. 

45. Tai išgirdę, šie tuoj nuėjo su sargybiniais. Jiems 
atėjus, Aleksandras pasakė: „Atėniečiai, aš jums atnešiau 
slaptą žinią kaipo prielankumo įrodymą ir prašau jos 
niekam nesakyti, išskyrus Pausaniją, kad manęs nepra- 
žudytumėte. Aš jos nepraneščiau, jeigu taip labai nesirū- 
pinčiau visa Helada. Juk aš pats esu kilęš iš helėnų ir 
nenoriu, jog laisvoji Helada būtų pavergta. Taigi sakau, 
kad Mardonijui ir jo kariuomenei aukos rodo blogai, nes 
kitaip jūs jau seniai kovotumėte. Dabar jis nutarė į aukų 
būrimus numoti ranka ir švintant pradėti kautynes, nes, 
man rodos, bijo, kad jūsų dar daugiau neprisirinktų. Tai- 
gi pasiruoškite! O jeigu Mardonijas atidėtų susirėmimą 
ir nepradėtų kovos, turėkite kantrybės ir stovėkite vietoje, 
nes jiems maisto užteks tik kelioms dienoms. Ir jei šis 
karas pasibaigs taip, kaip jūs norite, tai turite mane pri- 
siminti ir išlaisvinti, nes iš meilės helėnams ryžausi lįsti 
į pavojų, norėdamas jums papasakoti apie Mardonijo sie- 
kius, kad barbarai jūsų neužpultų iš netyčių, kai to visai 
nelaukiate. O aš esu makedonas Aleksandras.“ Tai pa- 
sakęs, jis grįžo į stovyklą, į savo vietą. 

46. Atėniečių strategai nuėjo į dešinįjį kariuomenės 
sparną ir papasakojo Pausanijui, ką sužinojo iš Aleksand- 
ro. Išgirdęs tai, Pausanijas išsigando persų ir šitaip pa- 
sakė: „Jeigu jau švintant įvyks susirėmimas, tai jūs, atė- 
niečiai, turite stoti prieš persus, o mes išsirikiuosime prieš 
beotus ir tuos helėnus, kurie dabar stovi priešais jus, ir 
štai dėl ko: jūs, kurie kovojote Maratone, jau pažįstate 
medus ir jų kovos būdą, o mes dar nesame to patyrę ir 
nepažįstame tų Žmonių, nes nė vienas spartielis dar nėra 
bandęs savo jėgų prieš medus, o tesalus ir beotus pažįs- 
tame. Todėl jūs turite pasiimti ginklus ir eiti į šį sparną, 
o mes eisime į kairįjį.“ Atėniečiai į tai šitaip atsakė: 
„Mes jau iš pat pradžių, kai tik pamatėme persus išsiri- 
kiuojant prieš jus, norėjome tai pasiūlyti, ką jūs pasku- 
bėjote pirma mūsų pareikšti, tik bijojome, kad mūsų pa- 
siūlymas jums nepatiks. Bet dabar, kai jūs patys mums 
apie tai užsiminėte, mes su mielu noru priimame jūsų 
pasiūlymą ir esame pasirengę jį vykdyti.“ 

47. Kai abi pusės liko patenkintos, pradėjo jau švisti. 
Jie ėmė keistis vietomis. Beotai, pamatę, kas darosi, pra- 
nešė Mardonijui. Tai išgirdęs, ir jis pradėjo keisti karius 
vietomis ir pamėgino persus vėl pastatyti prieš lakedemo- 

niečius. Pausanijas, tai pamatęs ir supratęs, kad vis tiek 
nenuslėps to pertvarkymo, vėl nuvedė spartiečius į deši- 
nįjį sparną. Tą patį padarė ir Mardonijas su persais, per- 
vestais į kairįjį sparną. 

48. Kai kariuomenės vėl užėmė senąsias vietas, Mar- 
donijas, pasiuntęs šauklį pas spartiečius, šitaip pasakė: 
„O lakedemoniečiai, čionykščiai žmonės jus laiko narsiau- 
siais ir gėrisi jumis, kad nei iš kautynių nebėgate, nei 
rikiuotės nepaliekate, o likę vietoje arba savo priešus Žu- 
dote, arba patys žūstate. Pasirodo, kad tai netiesa. Mai 
dar prieš susiremdami ir susikibdami už krūtų mes pa- 
matėme jus bėgančius ir savą rikiuotę paliekančius — jūs 
norite pirmiau atėniečių kailiu mus išmėginti, o patys — 
išsirikiuoti prieš mūsų vergus. Tai visai ne narsių vyrų 
darbas! Ir mes jumis labai apsigavome. Mes laukėme, 
kada atsiųsite pas mus šauklį ir panorėsite tik su persais 
kovoti. Buvome tam pasirengę. Bet jūs nieko panašaus 
nepasiūlėte, tik priešingai — iš baimės pritūpėte. O ka- 
dangi jūs pirmieji mums to nepasiūlėte, tai mes jums 
siūlome. Juk iš tikrųjų, kodėl mums nepakovoti su vie- 
nodu skaičiumi karių vieni prieš kitus, nes jūs esate lai- 
komi geriausiais kariais iš visų helėnų, o mes — iš bar- 
barų. Jeigu panorės ir kiti kovoti, tegul ir jie kovoja — 
tik vėliau. O jeigu jie nenorės kovoti ir užteks mūsų vie- 
nų, tai mes kovosime: kurie iš mūsų nugalės, tų visa ka- 
riuomenė bus laikoma nugalėtoja.“ | 

49. Taip pasakė šauklys ir kurį laiką palaukė, bet ka- 
dangi niekas jam nieko neatsakė, grįžo atgal ir pranešė 
Mardonijui, kaip visa buvo. Šis baisiai nudžiugo ir, tuš- 
čiai didžiuodamasis tariama pergale, paleido į helėnus 
savo raitelius. Atlėkę raiteliai juos puolė ir visai helėnų 
karitcmenei padarė žalos: jie raiti mėtė ietis ir laidė strė- 
les, todėl buvo sunku su jais kovoti. Be to, jie sutrypė ir 
užvertė žemėmis Gargaiijos šaltinį, iš kurio visa helėnų 
kariuomenė sėmėsi vandenį. Šalia to šaltinio stovėjo tik 
lakedemoniečiai, o kitiems helėnams — destis kur jie sto- 
vėjo, — į tą šaltinį buvo toli eiti. Prie Asopo jų neprilei- 
do priešai, todėl jie ėjo prie to šaltinio: iš upės jiems ne- 
leido semti vandens raiteliai ir strėlės. 

00. Esant tokiai padėčiai, kai iš kariuomenės buvo 
atimtas vanduo ir raiteliai ją nuolat vargino, helėnų stra- 
tegai susirinko ir nuėjo į dešinįjį sparną pas Pausaniją 


)503( 





pasitarti ir šitais, ir kitais reikalais. Be šių sunkumų, bu- 
vo ir kitokių, kurie jiems kėlė dar daugiau rūpesčių, bū- 
tent: maisto atsargų nebebuvo, o jų tarnus, pasiųstus į 
Peloponesą maisto, atkirto [persų] raiteliai, ir jie nebe- 
galėjo grįžti į stovyklą. 

51. Apsvarstę padėtį, strategai nutarė persikelti į sa- 
1324, jeigu persai dar vieną dieną atidės kautynes ir ne- 
puls. Toji sala yra priešais Platėjos polį 10 stadijų atstu- 
mu nuo Asopo ir Gargalijos šaltinio, prie kurio tada sto- 
vyklavo helėnai. Toji sala štai kaip atsirado žemyne: ją 
padarė viena upė, kuri, tekėdama iš Kiterono, pasidalija 
į dvi vagas, esančias maždaug per tris stadijus viena nuo 
kitos, o paskui lygumoje vėl susilieja į vieną srovę. Ji va- 
dinasi Oerojė?*. Vietiniai vadina ją Asopo dukra. Į šitą 
vietą jie nutarė persikelti, kad turėtų užtektinai vandens 
ir raiteliai nedarytų jiems žalos — ne taip, kaip stovint 
priešais juos. O persikelti nutarė tada, kai stovės antroji 
nakties sargyba??, kad persai nepastebėtų jų atsitraukiant 
ir raiteliai nevargintų sekdami iš paskos. Atėję į tą vietą, 
kurią iš abiejų pusių supa Asopo duktė Oerojė, tekėdama 
iš Kiterono, jie nutarė tą pačią naktį pusę visos kariuo- 
menės pasiųsti prie Kiterono pagelbėti ten atkirstiems 
tarnams, pasiųstiems atgabenti maisto. 

52. Kai šitaip nutarė [strategai], jų kariuomenė visą 
tą dieną baisiai kentėjo nuo puldinėjančių raitelių. Va- 
kare liovėsi raitelių puldinėjimai. Prasidėjus nakčiai ir 
atėjus laikui, kada jie buvo nutarę pasitraukti, daugumas 
karių pakilo iš vietos ir ėmė trauktis. Bet jie nė nemanė 
eiti į strategų pasitarime numatytąją vietą, o kai tik pa- 
judėjo, tuoj ėmė smagiai bėgti nuo raitelių į Platėjos po- 
Iį ir atsidūrė prie Heros šventovės. Ta šventovė yra šalia 
Platėjos 20 stadijų atstumu nuo Gargafijos šaltinio. Atė- 
ję jie sustojo ir prie jos pasistatė stovyklą. 

03. Taip jie stovyklavo prie Heros šventovės. O Pau- 
sanijas, matydamas juos traukiantis iš stovyklos, davė 
lakedemoniečiams įsakymą pasiimti ginklus ir traukti pas- 
kui tuos, kurie jau buvo išėję pirmieji, manydamas, kad 
jie eina į sutartą vietą. Visi kiti dalinių strategai buvo 
pasirengę vykdyti Pausanijo įsakymą, tik Amomfaretas, 
Poliado sūnus, vadovavęs Pitanės daliniui, pasakė nebėg- 
siąs nuo svetimšalių ir savo valia nedarysiąs Spartai 
gėdos stebėdamasis tuo, kas vyko,— mat jis nedalyvavo 

tame [strategų] pasitarime. Pausanijas ir Eurianaktas su- 
pyko ant Amomfareto už tai, kad jis atsisakė klausyti. 
Ypač jie išsigando, kad Amomiaretas nepaklusęs nepalik- 
tų Pitanės dalinio vietoje. Mat jie patys, vykdydami tai, 
ką buvo sutarę su kitais, tada turėtų palikti pitaniečius, 
ir tie, pasilikę kartu su Amomiaretu, būtų priversti žūti. 
Šitai turėdami galvoje, jie sulaikė lakedemoniečių kariuo- 
menę vietoje ir mėgino Amomiaretą prikalbinti to neda- 
ryti. 

54. Tuo laiku, kai jie prikalbinėjo Amomtaretą — tik 
vieną iš visų lakedemoniečių ir tegėjiečių pasilikusį vie- 
toje,— atėniečiai štai ką darė: žinodami lakedemoniečių 
būdą (tie viena sako, o kita daro), jie ramiai sau stovėjo 
toje pačioje vietoje. Kai kariuomenė pajudėjo iš vietos, 
atėniečiai pasiuntė vieną savo raitelį pažiūrėti, ar spar- 
tiečiai rengiasi išvykti, o gal nė nemano pasitraukti, ir 
paklausti Pausaniją, ką daryti. 

55. Atėjęs pas lakedemoniečius, šauklys pamatė juos 
stovinčius vietoje ir jų vadus besivaidijančius. Mat Eu- 
rianaktas ir Pausanijas veltui stengėsi prikalbėti Amom- 
faretą nerizikuoti gyvybe ir vieniems nelikti, bet niekaip 
nepajėgė įtikinti. Tada jie ėmė vaidytis, ir tuo metu atėjo 
atėniečių šauklys. Ginčydamasis Amomiaretas paėmė 
abiem rankomis akmenį ir, padėjęs jį prie Pausanijo ko- 
jų, pasakė tuo akmeniu balsuojąs už tai, kad nereikia 
bėgti nuo svetimšalių (svetimšaliais vadino jis barbarus). 
Pausanijas pavadino jį pamišėliu ir bepročiu įr, atėniečiui 
šaukliui paklausus, ką buvo lieptas paklausti, liepė pra- 
nešti atėniečiams, kokia yra padėtis, ir paprašyti, kad 
atėniečiai ateitų pas juos ir pasielgtų taip, kaip jie. 

56. Sauklys grįžo pas atėniečius, o besivaidijančius 
lakedemoniečius užklupo aušra. Tada Pausanijas, visą 
laiką būdamas toje pačioje vietoje, nusprendė, kad Amom- 
faretas vis tiek nepasiliks, jei visi kiti lakedemoniečiai 
pasitrauks — taip iš tikrųjų ir įvyko, — davė ženklą ir nu- 
sivedė per kalnelius visus kitus lakedemoniečius; iš pas- 
kos ėjo ir tegėjiečiai. Atėniečiai pagal įsakymą nužygiavo 
visai priešinga kryptimi negu lakedemoniečiai: mat pasta- 
rieji, bijodami priešų raitelių, laikėsi kalvų ir Kiterono 
papėdės, o atėniečiai patraukė žemyn į lygumą. 

57. Amomifaretas iš pradžių manė, kad Pausanijas įo- 
kių būdu nedrįs jų palikti, ir dėl to taip spyrėsi pasilikti 

vietoje ir nesitraukti iš kautynių lauko. Bet kai tas su 
savaisiais nužygiavo jau gana toli, Amomfaretas pama- 
tė, kad jie iš tikrųjų jį paliko, todėl liepė savo daliniui 
pasiimti ginklus ir su juo nuskubėjo paskui visą kitą ka- 
riuomenę. Ši, nužygiavusi maždaug 10 stadijų, laukė 
Amomfareto prie Moloento upės? vietovėje, vadinamoje 
Argiopija, kur yra eleusinietės Demetros šventykla. Jie 
čia laukė todėl, kad jeigu Amomiaretas ir jo dalinys ne- 
pasitrauktų iš tos vietos, kurioje buvo pastatyti, ir pasilik- 
tų ten pat, galėtų nuskubėti atgal jiems į pagalbą. Kai 
tik Amomiaretas su savo daliniu atėjo, tuoj juos atsivijo 
visi [barbarų] raiteliai. Mat jie padarė taip, kaip kasdien 
darydavo, bet, pamatę, kad vieta, kurioje helėnai buvo iki 
šiol, jau yra tuščia, ginė savo žirgus vis tolyn į priekį ir, 
kai tik prijojo helėnus, tuoj juos užpuolė. 

58. Mardonijas, sužinojęs, kad helėnai naktį pasitrau- 
kė, ir pamatęs, kad viela tuščia, pasišaukė larisietį To- 
raką ir jo brolius Euripilą su Trasidėju ir pasakė: „O Ale- 
uo vaikai, ką dabar pasakysite, matydami tuščią vietą? 
Juk jūs, lakedemoniečių kaimynai, tvirtinote, kad jie ne- 
bėga iš kautynių lauko ir kare yra pirmieji. Jūs jau anks- 
čiau matėte, kad jie pakeitė savo vietas, o dabar mes visi 
matome, kad šiąnakt jie ir visai pabėgo. Kai lakedemo- 
niečiams prireikė išmėginti savo jėgas kovoje „su pačiais 
narsiausiais žmonėmis, jie pasirodė esą tokie niekingi. Ir 
būdami tokie niekingi, buvo laikomi narsiausiais iš visų 
helėnų, kurie irgi yra niekingi. Jums, nepažįstantiems 
persų, atleidžiu už tai, kad juos gyrėte, nes žinojote, kad 
jie atliko vieną kitą žygdarbį. Bet labai stebiuosi Arta- 
bazu, kad jis išsigando lakedemoniečių ir iš baimės pa- 
siūlė bailiausią sumanymą pakilti iš stovyklos, eiti į Tė- 
bus ir ten būti apgultiems! Apie tą jo užmačią išgirs dar 
iš manęs karalius. Bet apie tai bus kalbama kitur. O da- 
bar neturime leisti priešams ištrūkti: reikia vytis juos 
tol, kol bus pavyti ir nubausti už visa tai, ką yra persams 
bloga padarę.“ 

59. Tai pasakęs, Mardonijas pervedė persus per Aso- 
pą ir protekiniais traukė helėnų pėdomis, vadindamas 
juos bėgliais, bet vesdamas kariuomenę tik prieš lakede- 
moniečius ir tegėjiečius, nes atėniečių, pasukusių į lygumą, 
per kalvas nematė. Pamatę, kad persai pasileido vytis 
helėnų, visų kitų barbarų dalinių archontai tuojau davė 

ženklą visiems pakilti ir ėmė vytis persus kiek kojos ne- 
šė, nesilaikydami jokios tvarkos ir rikiuotės. Šitaip jie 
šaukdami ir triukšmaudami, lipdami vienas kitam ant kul- 
nų, nuskubėjo paskui helėnus. 

60. O Pausanijas, raitelių puolamas, pasiuntė pas atė- 
niečius. raitelį šitaip pasakyti: „„Atėniečiai, kai mūsų lau- 
kia svarbiausia kova, kuri nulems, ar Helada bus laisva, 
ar pavergta, mūsų sąjungininkai išdavė ir mus, lakede- 
moniečius, ir jus, atėniečius, nes šiąnakt pabėgo. Taigi 
dabar nutarta, ką mums reikia daryti: gintis ir kiek galint 
padėti vieni kitiems. Jeigu priešų raiteliai pirmiausia bū- 
tų užpuolę jus, mums ir kartu su mumis esantiems tegėjie- 
čiams, neišdavusiems Helados, būtų reikėję eiti jums į 
pagalbą, bet dabar visi raiteliai mus užpuolė. Todėl rei- 
kia, kad ateitumėte pagelbėti labiausiai spaudžiamai ka- 
riuomenės daliai. O jeigu jūs patys esate tokioje padėtyje, 
jog negalite mums padėti, tai malonėkite nors atsiųsti 
savo lankininkus. Mes žinome, kad jūs šiame kare paro- 
dėte daugiausia veržlumo, todėl manome, kad ir dabar 
mus išklausysite.“ 

61. Tai išgirdę, atėniečiai išskubėjo į pagalbą, pasiry- 
žę visomis jėgomis šiuos ginti. Tačiau juos bežygiuojan- 
čius užpuolė kartu su [persų] karaliaus žmonėmis einan- 
tys helėnai, kurie buvo prieš juos pastatyti. Todėl atėnie- 
čiai nebegalėjo ateiti į pagalbą, nes ir patys užpuolikų 
buvo spaudžiami. Taigi lakedemoniečiai ir tegėjiečiai, li- 
kę vieni (lakedemoniečių kartu su lengvai ginkluotaisiais 
buvo 50 000, o tegėjiečių, kurie nuo jų niekur nesiskyrė, — 
3000), pradėjo aukoti aukas, ruošdamiesi susiremti su 
Mardoniju ir atžygiuojančia kariuomene. Aukų ženklai ro- 
dė blogai, be to, jau daug karių buvo žuvę, o dar daugiau 
buvo sužeistų. Mat persai, iš savo pintinių skydų pasi- 
darę užtvarą, netaupydami leido strėles. Kai spartiečiai 
jau buvo visai spaudžiami, o aukos vis teberodė blogai, 
Pausanijas, žvelgdamas, į Platėjos Heros šventyklą, ėmė 
maldauti deivės, kad jų viltys išsipildytų. 

62. Dar jam tebemaldaujant deivę, tegėjiečiai, pakilę 
pirmiau už kitus, patraukė prieš barbarus, o lakedemo- 
niečiams po Pausanijo maldos aukos jau rodė gerus ženk- 
lus. Po kurio laiko ir pastarieji patraukė prieš persus, 
priešais sustojusius nuleistais lankais. Pirmiausia kova 
vyko prie pintinių skydų užtvaros, o kai užtvara sugriuvo, 

visi ilgai ir įnirtingai kovojo šalia pačios Demetros šven- 
tyklos, kol pagaliau susikibo vyras su vyru, nes barbarai 
griebė ilgas jų ietis ir laužė. Savo narsumu ir jėga per- 
sai nebuvo nė kiek menkesni, bet jie buvo tik lengvai 
ginkluoti, be to, ne taip puikiai sugebėjo naudotis gink- 
lais ir buvo ne tokie gudrūs. Išbėgdami iš rikiuotės į priekį 
po vieną arba būreliais po dešimt žmonių, jie puldavo 
spartiečius ir taip žūdavo. 

63. O ten, kur pats Mardonijas kovojo raitas ant balto 
žirgo, apsuptas tūkstančio narsiausių persų, barbarai la- 
biausiai spaudė savo priešus. Kol Mardonijas buvo gyvas, 
jie tvirtai laikėsi ir gindamiesi partiesė daug lakedemo- 
niečių, bet kai tik jis žuvo ir krito patys narsiausieji, ku- 
rie buvo aplink jį išsirikiavę, visi kiti apsigręžė ir pradėjo 
trauktis nuo lakedemoniečių. Blogiausia barbarams buvo 
tai, kad neturėjo stiprių šarvų ir, patys būdami tik leng- 
vai ginkluoti, turėjo kovoti prieš gerai apsiginklavusius 
ir apsišarvavusius priešus. 

64. Čia Mardonijas pagal duotąją spartiečiams oraku- 
lo ištarmę žuvo dėl to, kad nužudė Leonidą, o Anaksan- 
drido sūnaus Kleombroto sūnus Pausanijas laimėjo pui- 
kiausią iš visų mums žinomų pergalių. Jo ankstesniųjų 
protėvių vardus jau minėjau pasakodamas apie Leonidą, 
nes abiejų protėviai yra tie patys. Mardoniją nužudė gar- 
bingasis spartietis Arimnestas, kuris, pasibaigus karams 
su medais ir vykstant karui su meseniečiais, prie Stenik- 
lero2š užpuolė su 300 vyrų visą meseniečių kariuomenę 
ir žuvo kartu su tais trimis šimtais. 

65. Platėjoje persai, lakedemoniečių priversti trauktis, 
be jokios tvarkos bėgo į savo stovyklą ir į tą medinę tvir- 
tovę, kurią buvo pasistatę tėbiečių žemėje. Mano nuosta- 
bai, paaiškėjo, kad nors buvo kovojama šalia Demetros 
šventyklos ir šventosios giraitės, nė vienas persas nebuvo 
jėjęs į tą giraitę ir joje miręs: didelė daugybė žuvusiųjų gu- 
lėjo už šventovės. Aš manau (jeigu apskritai galima ką 
nors manyti apie dievybę), jog pati deivė jų ten nejsilei- 
do, nes jie buvo sudeginę jos šventyklą Eleusine. 

66. Taip pasibaigė toji kova. Farnako sūnus Artabazas 
buvo nepatenkintas jau nuo pat pradžių, kai karalius pa- 
liko Mardoniją [Tesalijoje], įr tada visaip stengėsi atkal- 
binėti nuo susirėmimo, nors veltui. Būdamas nepatenkin- 
tas Mardonijo elgesiu, jis per kautynes štai kaip pasielgė: 

visus karius, kuriems vadovavo (o jis turėjo prie savęs 
nemažas pajėgas: 40 000 karių), prasidėjus kovai ir gerai 
žinodamas jos baigtį, išvedė visiškai pasiruošusius, įsa- 
kęs visiems sekti paskui jį, kur tik jis eis, ir eiti taip 
greitai, kaip jis pats eis. Davęs tokį įsakymą, Artabazas 
vedė savo kariuomenę tarsi į kovą. Eidamas visų prieky- 
je, jis pamatė persus jau bėgančius. Tada Artabazas ne- 
bevedė savo karių taip tvarkingai, kaip iki šiol, o ėmė 
bėgte bėgti, bet ne į tą medinę tvirtovę ir ne į Tėbus, o 
pas fokiečius, norėdamas kuo greičiausiai atsidurti He- 
lesponte. 

67. Taip jie patraukė ta kryptimi. O helėnai, kurie bu- 
vo [persų] karaliaus pusėje, kovojo nenoromis, tik be- 
otai kovėsi gana ilgai su atėniečiais, nes tie tėbiečiai, 
kurie buvo [persams| palankūs, kovėsi su dideliu užside- 
gimu, ir 300 jų kilmingiausių ir narsiausių vyrų krito nuo 
atėniečių rankos. Priversti trauktis, jie bėgo į Tėbus, bet 
ne tuo pačiu keliu kaip persai. Ir kiti sąjungininkai pa- 
bėgo visai nekovoję ir nieko geresnio neparodę. 

68. Man aišku, kad visa barbarų stiprybė priklausė 
nuo persų, nes ir šį kartą jų sąjungininkai, net nesusirė- 
mę su priešais, ėmė bėgti tik todėl, kad pamatė bėgančius 
persus. Taip visi bėgo, išskyrus tik jų ir beotų raitelius. 
Sie pastarieji ypač daug padėjo bėgantiesiems, nes visą 
laiką buvo arti helėnų ir neleido jiems pasivyti bėgančių. 

69. Nugalėtojai vijosi Kserkso karius ir juos žudė, o 
tuo metu, prasidėjus bėgimui, kitiems helėnams, kurie bu- 
vo sustoję prie Heros šventyklos ir kovoje nedalyvavo, bu- 
vo pranešta, kad kautynės jau įvyko ir kad Pausanijo ka- 
riai laimėjo. Tai išgirdę, jie be jokios tvarkos pasileido į 
priešus — korintiečiai su savo kaimynais per kalno pa- 
pėdę ir kalvos keliu, einančiu aukštyn tiesiai į Demetros 
šventyklą, o megariečiai ir fliuntiečiai su savo kaimy- 
nais — lygiuoju keliu per lygumą. Kai megariečiai ir fliun- 
tiečiai jau buvo netoli priešų, tėbiečių raiteliai, vadovau- 
jami Timandro sūnaus Asopodoro, pamatė juos iš tolo 
skubant be jokios tvarkos, pavarė į juos savo žirgus ir už- 
puolę partiesė 600 jų, o kitus netvarkingai bėgančius nu- 
sivijo iki Kiterono kalno. 

70. Sitaip negarbingai žuvo megariečiai ir fliuntiečiai. 
O persai ir visa kita kariuomenė, pabėgę į medinę tvirto- 
vę, spėjo sulipti į bokštus prieš ateinant atėniečiams. Užsi- 

lipę jie tvirtino sieną kiek tik galėjo. Taigi, atėjus lakede- 
moniečiams, prie sienos užvirė smarki kova. Kol atėnie- 
čiai dar nebuvo atėję, persai atrėmė lakedemoniečius ir 
jau ėmė viršų, nes tie nemokėjo kovoti prieš tvirtovę. Bet 
kai atžygiavo atėniečiai, įvyko ilgos ir įnirtingos kautynės 
dėl jos. Pagaliau atėniečiai, būdami narsūs ir atkaklūs, 
prasiveržė prie tvirtovės ir vienoje vietoje pralaužė jos 
sieną — tada helėnai pro ten į ją sulindo. Pirmieji į tvir- 
tovę įėjo tegėjiečiai. Jie išplėšė Mardonijo palapinę ir iš 
jos išsinešė ir šiaip visokių daiktų, ir jo žirgų ėdžias, pa- 
darytas ištisai iš vario, nuostabiai gražias. Tegėjiečiai tas 
Mardonijo ėdžias paaukojo alėjietės Atėnės šventyklai, o 
kitus pagrobtus daiktus sunešė į vieną krūvą. Kritus tvir- 
tovei, barbarai nebesudarė kovos būrių ir nebemanė gin- 
tis — tūkstančiai jų, mažame plote susigrūdę, buvo iš bai- 
mės apstulbę, todėl helėnai galėjo be vargo juos žudyti. 
Taigi iš 300 000 žmonių — išskyrus tuos 40 000, kuriuos 
pasiėmęs pabėgo Artabazas,— gyvų liko net mažiau negu 
3000. Lakedemoniečių žuvo kovoje iš viso 91, tegėjiečių — 
16, o atėniečių — 5229, 

71. Iš barbarų narsumu pasižymėjo persų pėstininkai, 
sakų raiteliai, o iš pavienių karių, kalbama, kad Mardo- 
nijas. O iš helėnų narsumu visus pralenkė lakedemonie- 
čiai, nors ir tegėjiečiai bei atėniečiai kovėsi taip pat nar- 
siai. Negaliu iš nieko spręsti, kad lakedemoniečiai buvo 
narsiausi, nes visi tada nugalėjo tuos, prieš kuriuos buvo 
išrikiuoti, bet aš sprendžiu iš to, kad jie kovojo su pa- 
čiais stipriausiais priešais ir juos nugalėjo. Mūsų nuomo- 
ne, narsiausias iš jų visų buvo Aristodemas, kuris tik 
vienas iš 300 buvo išsigelbėjęs Termopilų kautynėse ir 
už tai buvo niekinamas. Po jo labiausiai pasižymėjo Po- 
sidonijas, Filokionas ir spartielis Amomfaretas, nors, kal- 
bėdamiesi apie tai, kuris iš jų yra narsiausias, ten buvę 
spartiečiai nusprendė, kad Aristodemas aiškiai norėjo mir- 
ti dėl tos negarbės??. Todėl, išėjęs iš rikuotės ir įdūkęs, 
jis nuveikė didelius žygdarbius, o Posidonijas, nenorėda- 
mas mirti, parodė didelę narsą, užtat jis esąs narsesnis 
už Aristodemą. Bet galbūt jie taip sakė iš pavydo. Visi 
čia mano išvardyti žuvusieji, išskyrus Aristodemą, buvo 
pagerbti, tik Aristodemas nebuvo pagerbtas, nes jis no- 
rėjo mirti dėl anksčiau minėtos priežasties. 

72. Tai šitie labiausiai pasižymėjo Platėjos kautynėse. 
O Kalikratas mirė ne kautynių lauke, bet stovykloje. Tais 
laikais jis buvo gražiausias vyras ne tik iš lakedemonie- 
čių, bet ir iš visų helėnų. Pausanijui aukojant aukas, jis 
ramiai sėdėjo stovykloje savo vietoje ir buvo strėlės su- 
žeistas į šoną. Kiti stojo į kautynes, o jis, nuneštas į ša- 
lį, grūmėsi su mirtimi ir pasakė platėjiečiui Arimnestui 
nesigailįs, kad miršta už Heladą, bet gailisi, kad negalėjo 
stoti į kovą ir pasinaudoti savo ranka ir, nors labai no- 
rėdamas, negavo atlikti jokio žygdarbio. 

73. Iš atėniečių labiausiai pasižymėjo, kaip sako, Eu- 
tichido sūnus Sofianas, kilęs iš Dekelėjos demo — iš tų 
dekeliečių, kurie kadaise, kaip patys atėniečiai pasakoja, 
atlikę darbą, naudingą visiems laikams: senovėje, kai 
tindaridai su didele kariuomene įsiveržė į Atiką, norėdami 
atimti Heleną, bet, nežinodami, kur ji slepiasi, vijo gy- 
ventojus iš jų kaimų, dekeliečiai — o kiti sako, kad pats 
Dekelas*!, pasipiktinęs Tesėjo3? savavaliavimu ir baimin- 
damasis dėl Atėnų žemės, — papasakojo tindaridams visą 
tiesą ir parodė kelią į Afidną*?. O šitą vietovę išdavė tin- 
daridams vietinis žmogus Titakas. Todėl nuo to laiko 
iki šių dienų dekeliečiai Spartoje turi teisę nemokėti jokių 
mokesčių ir užimti garbingas vietas susirinkimuose. Net 
tada, kai po daugelio metų kilo karas tarp lakedemoniečių 
ir atėniečių, lakedemoniečiai plėšė visą Atikos teritoriją, o 
Dekelėjos neplėšės*. 

14. Tai iš šito miestelio buvo kilęs Sofanas, tada gar- 
sus tarp atėniečių. Apie jį pasakojamos dvi pasakos. Pa- 
gal vieną iš jų, Sofanas nešiojęsis prie šarvo juostos pri- 
sirišęs varine grandine geležinį inkarą, kurį įleisdavęs 
į Žemę, kai tik prisiartindavęs prie priešų, kad šie, įj 
užpuolę, negalėtų jo pajudinti iš vietos. O kai priešai pra- 
dėdavę bėgti, jis, pakėlęs inkarą, juos vydavęsis. Kita pa- 
saka visiškai prieštarauja pirmajai, nes, pagal ją, Sofano 
skyde buvęs inkaro ženklas. Tas skydas išvien sukdavęsis 
ratu ir niekad nesustodavęs — tad visai ne geležinis inka- 
ras buvo pririštas prie šarvų! 

75. Ir kitą svarbų darbą atliko Sofanas: atėniečiams 
kovojant prie Eginos, jis iššaukė į dvikovą garsų penkia- 
kovininką argietį Euribatą ir jį užmušė. Vėliau ir pačiam 
Solanui teko žūti Date nuo edonų, kai kartu su Leagru 
vadovavo atėniečiams kovoje dėl aukso kasyklų“. 

76. Kai Platėjoje barbarus helėnai jau buvo visai su- 
mušę, pas pastaruosius atvažiavo kaip perbėgėlė per- 
so Farandato, Teaspijo sūnaus, sugulovė, išsidabinu- 
si — ir ji pati, ir jos tarnaitė — auksiniais papuošalais ir 
gražiausiais drabužiais. Sužinojusi, kad persai jau pra- 
žuvę ir kad helėnai laimėjo kautynes, ji atvažiavo, išlipo 
iš karietos ir nuėjo pas lakedemoniečius, dar vis tebežu- 
dančius priešus. Matydama, kad viską tvarko Pausani- 
jas — jo vardą ir giminę ji žinojo, nes apie jį buvo girdė- 
jusi dažnai kalbant,— ji pažino jį ir, apkabinusi jo ke- 
lius3?, maldaudama šitaip pasakė: „O Spartos karaliau, 
išgelbėk mane, pagalbos maldaujančią, iš nelaimingos ver- 
gijos. Tu man jau ir taip pagelbėjai, išžudydamas tuos, 
kurie nepaiso nei dievų, nei demonų. Aš esu kojietė, An- 
tagoro sūnaus Hegetorido duktė. Persas mane jėga pa- 
ėmė Kojo saloje ir pas save laikė.“ Šis taip atsakė: „Mo- 
terie, būk rami ir todėl, kad prašai mano globos, ir todėl, 
kad, jeigu teisybę sakai, jog esi duktė Hegetorido, kuris 
yra vienas iš geriausių mano draugų tose vietose.“ Tai 
pasakęs, jis moterį pavedė čia buvusiems eforams, o vė- 
liau nusiuntė į Eginą, į kurią ji pati norėjo važiuoti. 

77. Netrukus po tos moters atvykimo, kai viskas jau 
buvo baigta, atžygiavo ir mantiniečiai. Sužinoję, kad pa- 
vėlavo į kautynes, jie baisiai susijaudino ir patys pasakė, 
kad reikėtų juos už tai nubausti. Išgirdę, jog dalis medi; 
su Artabazu pabėgo, jie nusivijo bėglius iki Tesalijos, 
nors lakedemoniečiai ir buvo uždraudę juos vytis, o pas- 
kui, grįžę namo, ištrėmė iš krašto savo kariuomenės va- 
dus. Po mantiniečių atėjo elėjiečiai. Ir šie, kaip ir manti- 
niečiai, grįžo namo smarkiai susijaudinę, o grįžę ir jie 
ištrėmė savo vadus. Tai šitaip atsitiko mantiniečiams ir 
elėjiečiams. 

78. Platėjoje eginiečių stovykloje buvo Pitėjo sūnus 
Lamponas, vienas iš garbingiausių eginiečių. Jis davė 
Pausanijui labai nedorą pasiūlymą. Nuskubėjęs pas jį, pa- 
sakė: „O Kleombroto sūnau, tu atlikai didingą ir nuosta- 
bų žygdarbį. Tau dievas leido išgelbėti Heladą ir įgyti 
didžiausią šlovę tarp tų helėnų, kuriuos mes žinome. To- 
dėl prie jos pridurk tai, ko dar trūksta, kad tavo šlovė 
būtų dar didesnė ir kad vėliau niekas iš barbarų nedrįstų 
daryti helėnams neteisybių ir skriaudų. Leonidui žuvus 
Termopiluose, Mardonijas ir Kserksas, nupjovę jam galvą, 

prikalė prie stulpo. Jei atsiteisdamas tu jį panašiai nu- 
bausi, tai pirmiausia tave pagirs spartiečiai, o paskui ir 
visi helėnai. Mat prikaldamas Mardoniją prie stulpo, tu 
atkeršysi už savo dėdę Leonidą.“ 

79. Jis taip pasakė manydamas įsiteiksiąs, bet Pausa- 
nijas jam šitaip atsakė: „O svety eginieti, aš gėriuosi tavo 
prielankumu ir įžvalgumu, bet tavo pasiūlymas yra ne- 
geras. Išaukštinęs mane, mano giminę ir žygdarbį, tu ma- 
ne ir nusmukdai, liepdamas išniekinti lavoną ir sakyda- 
mas, kad aš labiau pagarsėsiu, jeigu taip pasielgsiu. Bet 
tai labiau tinka daryti barbarams, negu helėnams — už 
tai mes jiems ir priekaištaujame. Dėl to nenoriu įsiteikti 
nei eginiečiams, nei kitiems, kuriems tokie dalykai patin- 
ka. Man užtenka to, kad spartiečiai patenkinti mano doru 
elgesiu ir teisingu žodžiu. O dėl Leonido, už kurį tu ma- 
ne ragini atkeršyti, tai už jį, mano nuomone, jau pakan- 
kamai atkeršyta: ir jis, ir kiti Termopiluose žuvę helėnai 
pagerbti nesuskaitoma daugybe čia gulinčių [barbarų| 
gyvybių. O tu su tokiu pasiūlymu ir tokiais patarimais 
daugiau nesirodyk mano akyse ir džiaukis, kad už tai tau 
nicko blogo nedarau.“ 

80. Tai išgirdęs, Lamponas pasišalino. Pausanijas per 
šauklį įsakė niekam grobio neliesti ir liepė helotams su- 
nešti visus paimtuosius brangius daiktus į vieną vietą. 
Tie, cidami per priešų stovyklą, rado palapinių, pilnų 
aukso ir sidabro, paauksuotų ir pasidabruotų lovų, auksi- 
nių vazų ir taurių, kitokių gėrimo indų. Vežimuose rado 
maišų, kuriuose pasirodė besančios auksinės ir sidabrinės 
prausyklės. O nuo gulinčių lavonų jie plėšė apyrankes, 
karolius, auksinius akinakus — į puikius drabužius jau 
niekas nebekreipė dėmesio. Tada helotai daug brangeny- 
bių pavogė ir pardavė eginiečiams, bet daug ką ir atida- 
vė, ko negalėjo paslėpti. Taigi eginiečiai šitaip susikrovė 
didelius turtus*', nes, pirkdami iš -helotų [daiktus], už 
auksą jiems mokėjo tik tiek, kiek už varį. 

81. Sunešę turtus į vieną vietą, jie dešimtąją [gro- 
bio vertės] dalį paskyrė Delfų dievui — iš tos dalies bu- 
vo padarytas auksinis trikojis, kuris dabar stovi ant tri- 
galvio varinio žalčio šalia aukuro““; dar vieną dešimtąją 
dalį paskyrė Olimpijos dievui — iš jos buvo padaryta 10 
uolekčių aukščio Dzeuso statula. Tokią pačią dalį paskyrė 
Istmo dievui; iš jos pagamintas 7 uolekčių aukščio Posei- 

donas. Visa tai atskyrę, visą kitą grobį tarp savęs pasida- 
lijo, ir kiekvienas gavo tiek, kiek buvo nusipelnęs: ir per- 
sų sugulovių, ir aukso bei sidabro, ir kitokių brangeny- 
bių, ir gyvulių. Kiek buvo duota tiems, kurie savo narsu- 
mu buvo labiausiai pasižymėję, niekas nepasakoja, bet aš 
manau, kad jiems buvo duota rinktinių dovanų. Pausani- 
jui visų daiktų buvo duota dešimteriopai — ir moterų, ir 
žirgų, ir pinigų, ir kupranugarių, taip pat visokių kitokių 
turtų. 

82. Sakoma, kad Kserksas, traukdamasis iš Helados, 
palikęs Mardonijui savo [apyvokos] daiktus. Pausanijas, 
išvydęs Mardonijo palapinėje aukso bei sidabro indus ir 
įvairiaspalvius kilimus, įsakė kepėjams ir virėjams paga- 
minti tokius pietus, kokius jie gamindavo Mardonijui. Kai 
jie padarė tai, kas buvo liepta, Pausanijas, pamatęs praš- 
matniai paklotas lovas — auksines ir sidabrines, auksinius 
ir sidabrinius stalus, brangius indus, įmantrius patieka- 
lus, apstulbo nuo tos prabangos ir juokais liepė savo tar- 
nams pagaminti lakoniškus pietus. Kadangi abu pietų 
[stalai] labai skyrėsi, Pausanijas nusijuokė ir pasikvietė 
helėnų strategus. Jiems susirinkus, rodydamas į abu pie- 
tų stalus, pasakė: „Helėnai, aš jus sukviečiau norėdamas 
parodyti, koks kvailas tas medas: gyvendamas tokioje pra- 
bangoje, atėjo atimti iš mūsų tokį varganą maistą.“ Taip, 
kalbama, Pausanijas pasakęs helėnų strategams. 

83. Vėliau, praėjus kuriam laikui, daug platėjiečių ra- 
do dėžių, pilnų aukso, sidabro ir kitokių brangenybių. Dar 
vėliau ten buvo rastas ir štai koks dalykas: kai mėsos nu- 
krito nuo kaulų ir platėjiečiai kaulus sunešė į vieną vietą, 
tarp skeletų buvo rastas galvos kiaušas be jokios siūlės, 
ištisai iš vieno kaulo. Prie jo buvo rasti žandikauliai — 
apatinis, ir viršutinis,— kurių visi dantys buvo į krūvą 
suaugę — ir priešakiniai, ir krūminiai, visi į vieną kaulą. 
Be to, ten buvo rasti 5 uolekčių aukščio žmogaus griau- 
čiai. 

84. Rytojaus dieną dingo Mardonijo lavonas. Kas jį 
pagrobė, negaliu tikrai pasakyti. Girdėjau minint daug 
žmonių iš įvairių vietų, kurie neva palaidoję Mardoniją, 
ir žinau, kad daug kas už tą darbą gavo iš Mardonijo sū- 
naus Artonto didelių dovanų. Tačiau kas iš tikrųjų paėmė 
ir palaidojo Mardonijo lavoną, negaliu pasakyti, nes ne- 

pavyko sužinoti. Kalbama, kad jį palaidojęs eiesietis Dio- 
nisofanas. Taip buvo palaidotas Mardonijas. 

85. Pasidaliję Platėjoje grobį, helėnai laidojo savo Žu- 
vusiuosius kiekvieni atskirai. Lakedemoniečiai iškasė tris 
kapus: viename iš jų buvo palaidoti irenai“? — tarp jų bu- 
vo Posidonijas, Amomiaretas, Filokionas ir Kalikratas; ki- 
tame — visi kiti [spartiečiai|, o trečiame — helotai. Taip 
laidojo spartiečiai. Tegėjiečiai visus palaidojo vienoje 
vietoje atskirai nuo anų. Atėniečiai visus saviškius palai- 
dojo drauge, o megariečiai ir flijuntiečiai — tuos, kurie bu- 
vo žuvę nuo raitelių. Visi tie kapai buvo pilni lavonų; o 
kiti kapai, kurie taip pat yra Platėjoje, kaip sužinojau, 
yra tušti. Mat kiti [helėnai], gėdydamiesi, kad nedalyva- 
vo tose kautynėse, supylė tuščius kapus tarsi [savo da- 
lyvavimo] įrodymą būsimosioms kartoms. Pavyzdžiui, ten 
yra vadinamasis eginiečių kapas, kurį, kiek girdėjau, su- 
pylė tik po 10 metų eginiečių paprašytas platėjietis Klea- 
das, Autodiko sūnus, eginiečių proksenas. 

86. Palaidoję žuvusiuosius, helėnai Platėjoje sušaukė 
visos kariuomenės pasitarimą ir nutarė tuojau žygiuoti 
prieš Tėbus ir išreikalauti tuos jų piliečius, kurie laikė 
[barbarų] pusę, o pirmiausia Timegenidą ir Ataginą — 
jų archontus. Tėbiečiams atsisakius juos atiduoti, tol ne- 
sitraukti, kol paims polį. Tai nutarę, vienuoliktą dieną po 
kautynių visi atžygiavo ir apgulė Tėbus, reikalaudami iš- 
duoti tuos piliečius. Tėbiečiams nenorint atiduoti, jie ėmė 
niokoti jų Žemę ir pulti [polio] sienas. 

87. Kadangi helėnai nesiliovė niokoti tėbiečių žemę, 
tai dvidešimtąją dieną Timegenidas taip kreipėsi į tėbie- 
čius: „„Tėbiečiai, kadangi helėnai nutarė tol laikyti apgul- 
tą polį, kol arba paims Tėbus, arba mus jiems išduositė, 
tai Beotijos Žemė neturi per mus daugiau kentėti. Jeigu 
jie reikalauja mūsų tik kaip dingsties ištraukti iš mūsų 
pinigus, duokime jiems pinigų iš bendro iždo, nes juk vi- 
si palaikėme [persus], ne tik mes vieni. O jeigu jie iš 
tikrųjų nori mūsų ir todėl laiko apgulę polį, tai mes pa- 
tys išeisime su jais aiškintis.“ Visiems pasirodė, kad Ti- 
megenidas kalba teisingai ir atsižvelgia į aplinkybes, to- 
dėl tuojau per šauklį pranešė Pausanijui, kad yra pasi- 
rengę reikalaujamus Tėbų vyrus atiduoti. 

88. Kai abi pusės su tuo sutiko, Ataginas pabėgo iš 
miesto, o jo vaikus, atgabentus pas helėnus, Pausanijas 

išteisino sakydamas, kad jie yra nekalti dėl to, kad tė- 
vas palankus [persams]. Kiti vyrai, kuriuos išdavė tėbie- 
čiai, manė turėsią progos pasiteisinti ir išsipirkti nuo 
bausmės pinigais. Bet Pausanijas visą sąjungininkų ka- 
riuomenę paleido namo, o juos, nuspėjęs jų sumanymą, 
nugabeno į Korintą ir ten nužudė. 

89. Taip atsitiko Tėbuose ir Platėjoje. Tuo tarpu Far- 
nako sūnus Artabazas, bėgdamas iš Platėjos, jau toli bu- 
vo nužygiavęs. Kai atėjo į Tesaliją, tesalai jį pakvietė 
į vaišes ir pasiteiravo apie visą kitą kariuomenę, nes dar 
nieko nežinojo, kas įvyko prie Platėjos. Artabazas, many- 
damas, kad jeigu pasakys visą teisybę apie įvykusias kau- 
tynes, tai ir pats, ir jo kariuomenė žus, nes įsivaizdavo, 
jog kiekvienas, sužinojęs, kas įvyko, jį puls,— taip sam- 
protaudamas, nei fokėjiečiams nieko nepasakė ir tesalams 
taip pareiškė: „O tesalai, kaip matote, aš labai skubu į 
Trakiją, nes esu pasiųstas kartu su šita kariuomene iš 
stovyklos su tam tikru pavedimu. O pats Mardonijas su 
savo kariuomene žygiuoja įkandin manęs, ir jo tuojau su- 
lauksite. Jį gerai pavaišinkite ir šiaip juo pasirūpinkite. 
Taip padarę, niekada nesigailėsite.“ Tai pasakęs, Artaba- 
zas patraukė su kariuomene per Tesaliją ir Makedoniją 
tiesiog į Trakiją iš tikrųjų skubėdamas ir eidamas tie- 
siausiu keliu per šalies vidurį. Taip jis atėjo į Bizantiją, 
netekęs pakeliui daug karių, kurių dalį nužudė trakai, da- 
lis mirė iš bado ir nuovargio. Iš Bizantijo persikėlė lai- 
vais į Aziją. 

90. Sitaip grįžo Artabazas. Atsitiko taip, kad tą pačią 
dieną, kaip ir Platėjoje, persai pralaimėjo Jonijos Mikalė- 
je“? Mat kai helėnų laivynas, atplaukęs su savo [strategu] 
lakedemoniečiu Leotichidu, stovėjo Delo saloje, pas šį Le- 
otichidą atėjo samiečių pasiuntiniai: Trasiklio sūnus 
Lamponas, Archestratido sūnus Atenagoras ir Aristagoro 
sūnus Hegesistratas. Juos buvo pasiuntę samiečiai slapta 
nuo persų ir tirono Teomestoro, Androdamanto sūnaus, 
kurį persai buvo paskyrę Samo tironu. Atėjus jiems pas 
strategą, Hegesistratas ilgai kalbėjo visaip įrodinėdamas, 
kad jeigu jonėnai pamatysią helėnų laivus, tuojau sukil- 
sią prieš persus, ir barbarai čia nepasiliksią; o jeigu ir 
mėgintų pasilikę vietoje gintis, tai helėnai paimtų iš jų 
tokį grobį, kokio niekur kitur nerastų. Visų helėnų dievų 
vardu jie maldavo gelbėti helėnus iš vergijos ir atremti 

barbarus. Hegesistratas tvirtino, kad tai būsią lengva pa- 
daryti, nes [barbarų] laivai lėtai plaukią ir kovoje nepri- 
lygstą helėnų laivams. O jeigu helėnai įtarią pasiuntinius 
norint juos apgauti, tai jie patys sutinką būti nugabenti 
į helėnų laivus kaip įkaitai. 

91. Svečiui samiečiui įkyriai maldaujant, Leotichidas 
jį paklausė — nežinia, ar norėdamas išgirsti gera lemian- 
tį Žodį, ar atsitiktinai pagal dievybės valią: „O svety sa- 
mieti, sakyk, kuo tu vardu?“ Šis atsakė: ,„Hegesistratas.“ 
Leotichidas nutraukė jį — tas rengėsi daugiau ką pasaky- 
ti — ir tarė: „O svety samieti, aš priimu tą Hegesistrato 
vardą kaip gerą ženklą*!. Bet prieš išplaukdami ir tu, ir 
tavo draugai prisiekite, kad samiečiai tikrai pasiryžę būti 
mūsų sąjungininkais.“ 

92. Tai pasakęs, Leotochidas tuoj pat liepė jiems tai 
įrodyti. Samiečiai čia pat iškilmingai prisiekė esą helė- 
nų sąjungininkai, o paskui išplaukė atgal. Tik Hegesis- 
tratui Leotichidas liepė plaukti kartu su helėnais, nes ma- 
nė, kad jo vardas lemia gera. 

93. Tą dieną palaukę, atėjus rytdienai, helėnai aukojo 
aukas. Iš aukų būrė Euenijo sūnus Deifonas, kilęs iš Apo- 
lonijos, esančios prie Jonijos įlankos. Aukos rodė gerai. 
Su to žynio tėvu Eueniju štai kas buvo atsitikę: Apoloni- 
joje laikomos šventosios saulės avys. Dieną jos ganosi 
palei Chono upę, tekančią iš Lakmono kalno per Apolo- 
nijos kraštą į jūrą šalia Oriko uosto*2, o naktį jas saugo 
rinktiniai vyrai iš garbingiausių ir turtingiausių miestie- 
čių tarpo — kiekvienas po vienerius metus. Mat Apoloni- 
jos gyventojai, remdamiesi kažkokia orakulo ištarme, tas 
avis laiko labai dideliu daiktu. Avys nakvoja viename 
urve toli nuo polio. Taigi tas avis saugojo miestiečių iš- 
rinktas Euenijas. Kartą besaugodamas jis užmigo, ir vil- 
kai, įlindę į urvą, papjovė apie 60 avių. Pamatęs, kas at- 
sitiko, jis įvykį nuslėpė, niekam nepasakojo, ketindamas 
vietoj žuvusiųjų nupirkti kitas avis. Tačiau apoloniečiai 
šį įvykį sužinojo ir, patraukę Eueniją į teismą už tai, kad, 
eidamas sargybą, užmigo, nuteisė jį apakinti. Bet kai tik 
jie Eueniją apakino, avys pradėjo jiems nevesti ėriukų ir 
žemė — neduoti derliaus. Dodonėje ir Delfuose jie pasitei- 
ravo orakulų, ir gavo atsakymus, kad neteisėtai apakino 
šventųjų avių saugotoją, nes patys dievai užsiundę tuos 
vilkus. Dievai tol nepaliausią keršiję miestiečiams, kol tie 

atlyginsią Euenijui už tai, ką jam padarę — taip, kaip jis 
pats to norės, o atlyginimo dydį pats nustatys. Tai pada- 
rius, dievai duosią Euenijui tokią dovaną, kurią turėdamas 
jis žmonių bus laikomas laimingu. 

94. Gavę tokį įsakymą, apoloniečiai jį laikė paslaptyje 
ir pavedė visą reikalą sutvarkyti keliems žmonėms. Tie 
žmonės štai kaip įvykdė [orakulo] įsakymą: Euenijui sė- 
dint aikštėje, jie atėjo pas tą, atsisėdo šalia ir ėmė kalbė- 
tis apie įvairius dalykus. Pagaliau jam pareiškė užuo- 
jautą dėl tos nelaimės. Taip apoloniečiai pamažu priėjo 
prie reikalo ir paklausė, kokį atlyginimą jis norėtų gauti 
iš jų, jeigu pasiūlytų atlyginti jam už tai, ką padarė. Eu- 
enijas, nieko nežinodamas apie [orakulo] ištarmę, pareiš- 
kė būsiąs patenkintas, jei jam duos du žemės sklypus, ir 
paminėjo dviejų miestiečių, turinčių geriausius žemės plo- 
tus Apolonijoje, vardus ir namą, kurį jis žinojo polyje esant 
gražiausią. Jei visa tai gautų, jis nustotų pykęs ant mies- 
tiečių ir būtų tokiu atlyginimu patenkintas. Taip Euenijas 
pasakė, o jo bendrininkai skubiai pridūrė: „Šitokį atlygi- 
nimą už apakinimą tau duos. apoloniečiai pagal gautąją 
orakulo ištarmę.“ Sužinojęs visą teisybę, Euenijas labai 
pasipiktino, nes pasijuto esąs apgautas. O apoloniečiai at- 
pirko iš savininkų tas žemes ir namą ir atidavė jam tai, ką 
pats buvo pasirinkęs. Netrukus Euenijas pajuto turįs Žy- 
nio sugebėjimų ir dėl to išgarsėjo. 

95. Jo sūnus Deifonas, atėjęs kartu su korintiečiais, bū- 
rė iš aukų visai kariuomenei. Bet aš girdėjau pasakojant, 
kad Deitonas nebuvo Euenijo sūnus, tik pasisavino Eueni- 
jo vardą ir visoje Heladoje būrė už pinigus. 

96. Aukoms parodžius gerus ženklus, helėnai išplaukė 
su laivais iš Delo į Samą. Atplaukę prie Kalamų“, jie nu- 
leido inkarus ties Heros šventykla ir pasiruošė jūrų kauty- 
nėms. O persai, sužinoję, kad helėnai atplaukia, taip pat 
išplaukė į jūrą žemyno link, o finikiečių laivus paleido 
namo, nes per pasitarimą tie buvo nusprendę nestoti į 
jūrų kautynes, jausdamiesi esą silpnesni už [helėnus]. O 
į žemyną jie nuplaukė, kad Mikalėje būtų savosios pėsti- 
ninkų kariuomenės apsaugoti. Toji kariuomenė, Kserksui 
įsakius, buvo palikta Jonijos saugoti. Ji susidėjo iš 60 000 
vyrų, ir jai vadovavo Tigranas, garsėjęs tarp persų grožiu 
ir aukštu ūgiu. Taigi [persų] laivyno strategas nutarė pri- 
siglausti prie tos kariuomenės, ištraukti laivus į krantą 

ir apsitverti pylimu, kuris kartu būtų ir priedanga lai- 
vams, ir priebėga jiems patiems. 

97. Taip nutarę, persai išplaukė į jūrą. Praplaukę pro 
Deivių Valdovių** šventovę, esančią Mikalėje, ir atplaukę 
į Gesoną ir Skolopoentą*?, kur yra eleusinietės Demetros 
šventykla, pastatyta Pasiklio sūnaus Filisto tuo laiku, kai 
jis kartu su Kodro sūnumi Nelėju““ keliavo steigti Mileto, 
laivus ištraukė į krantą ir apsitvėrė akmenų ir rąstų siena. 
Dėl to jie iškirto vaismedžius ir aplink pylimą prikalinėjo 
kuolų. Taip jie pasirengė ir apgulimui, ir pergalei — abu 
atvejus turėdami galvoje. 

98. Sužinoję, kad barbarai išplaukė į žemyną, helėnai 
buvo labai nepatenkinti tuo jų pabėgimu ir nežinojo, ką 
daryti: ar plaukti atgal, ar varytis toliau į Helespontą. 
Pagaliau nutarė nedaryti nei viena, nei kita, o plaukti į 
žemyną. Paruošę jūrų kautynėms tiltelius*“ ir visa kita, 
kas buvo reikalinga, išplaukė Mikalės link. Kai priplaukė 
visai arti priešų stovyklos ir nieko nepamatė išplaukiant 
jiems priešais, tik pastebėjo ant kranto už sienos ištrauk- 
tus laivus, be to, daug pėstininkų kariuomenės, išsirikia - 
vusios pakrantėje kovai, Leotichidas, laivu plaukdamas 
kiek galint arčiau kranto, per šauklį jonėnams šitaip pa- 
skelbė: „Jonėnai, klausykite, kurie tik girdite, ką pasakv- 
siu, nes persai vis tiek nesupras, ką jums kalbėsiu. Kai 
tik susiremsime, kiekvienas iš jūsų tegu prisimena pir- 
miausią laisvę, o paskui sutartą karo šūkį „Hera“*8. Pa- 
sakykite šitai ir tiems jonėnams, kurie dabar manęs ne- 
girdi.“ Tų Žodžių tikslas buvo tas pats, kaip ir Temistoklio 
pasakytųjų prie Artemisijo, nes Leotichidas manė, kad 
arba jo žodžių barbarai nesupras ir jonėnai palinks į he- 
lėnų pusę, arba juos barbarai supras, ir jonėnai pasida- 
rys įtartini. 

99. Po šitokio Leotichido kreipimosi helėnai štai ką 
padarė: priplaukė laivais prie kranto ir, išlipę į sausumą, 
pradėjo rikiuotis kautynėms. Persai, pamatę helėnus ruo- 
šiantis kovai ir kurstant jonėnus, įtarė pirmiausia samie- 
čius, kad šie palaiko helėnus, ir atėmė iš jų ginklus. Mat 
samiečiai, atplaukus pas juos barbarų belaisviams atėnie- 
čiams, kuriuos, pasilikusius Atikoje, Kserkso kariuomenė 
buvo paėmusi, visus išpirko ir išsiuntė į Atėnus, parūpine 
kelionei maisto. Dėl to samiečiai, kurie buvo išlaisvinę 
000 Kserkso priešų, ir sukėlė [persų] įtarimą. Tada [per- 

sai] įsakė miletiečiams, kaipo geriausiai pažįstantiems tą 
kraštą, saugoti tarpeklius, kuriais ėjo keliai į Mikalės aukš- 
tumas. Tai jie padarė, norėdami miletiečius pašalinti iš 
savo stovyklos. Šitaip [persai] apsisaugojo nuo tų jonė- 
nų, kuriuos įtarė pirmai progai pasitaikius pasidarysiant 
a o patys pasistatė iš savo pintinių skydų už- 
varą. 

100. Baigę pasiruošimus, helėnai patraukė prieš bar- 
barus. Pradėjus jiems žygiuoti, visą kariuomenę aplėkė 
gandas, ir ant bangų skalaujamo kranto atsirado šauklio 
lazda. Gandas skelbė, kad helėnai Beotijoje nugalėjo Mar- 
donijo kariuomenę. Iš daug ko galima spręsti, kad čia 
buvo dievo siųstas stebuklas, nes pralaimėjimas turėjo 
įvykti tą pačią dieną ir Platėjoje, ir Mikalėje, ir gandas 
pasiekė čionykščius helėnus toks, kad kariuomenė pasi- 
darė daug narsesnė ir veržlesnė. 

101. Be to, įvyko ir kitas nuostabus sutapimas: abejos 
kautynės vyko šalia eleusinietės Demetros šventyklų. Mat 
ir Platėjoje, kaip jau esu sakęs, kautynės vyko palei De- 
metros šventyklą, ir Mikalėje lygiai taip pat. Kad helėnai, 
Pausanijo vadovaujami, laimėjo kautynes, visai teisingai 
gandas pranešė apie tai čionykščiams helėnams, nes Pla- 
tėjoje kova įvyko rytą, o Mikalėje — jau pavakary. Kai 
abejos kautynės įvyko to paties mėnesio tą pačią dieną, 
helėnai sužinojo tik po kurio laiko, kai ėmė teirautis. 
Kol gando nebuvo išgirdę, [vietiniai helėnai] baiminosi ne 
tiek dėl savęs, kiek dėl žemyno helėnų, kad Helada ne- 
pralaimėtų, kovodama su Mardoniju. Bet kai tik juos 
gandas pasiekė, jie puolė priešą greičiau ir smarkiau. Ir 
helėnai, ir barbarai troško susiremti, nes tos kovos prizas 
buvo salos ir Helespontas. 

102. Atėniečiams ir šalia jų išsirikiavusiems kitiems 
[helėnams] — maždaug pusei visos kariuomenės — reikė- 
jo eiti pajūriu ir lygiu keliu, o lakedemoniečiams ir ki- 
tiems kartu su jais buvusiems kariams — per upelių iš- 
graužtas ir kalnuotas vietas. Kol pastarieji ėjo aplinkiniais 
keliais, kitame sparne jau buvo kovojama. Pintinių sky- 
dų užtvarai tebestovint, persai smarkiai gynėsi ir buvo 
nė kiek ne silpnesni už [helėnus], bet kai atėniečių ir kitų 
greta esanti kariuomenė, norėdama, kad pergalė būtų iš- 
kovota jų, o ne lakedemoniečių, pasiragindama ėmė daug 
smarkiau pulti, kautynių padėtis visiškai pasikeitė: pra- 

laužę skydų užtvarą, jie urmu įnirtingai puolė persus. Sie 
ilgą laiką puolančiuosius atmušinėjo, bet pagaliau pabė- 
go už sienos. Atėniečiai, korintiečiai, sikioniečiai ir treze- 
niečiai (šitokia seka jie buvo išsirikiavę), būdami greta 
vieni kitų ir vydamiesi persus, iš paskos įsiveržė pro sieną. 
Kai jau ir siena buvo paimta, barbarai daugiau nebesi- 
gynė ir pasileido bėgti visi, išskyrus tik persus. Šie ne- 
dideliais būreliais kovojo su išvien per sieną besiveržian- 
čiais helėnais. Iš persų strategų du pabėgo, o du žuvo 
kaudamiesi: laivyno strategai Artaintas ir Itamitras pa- 
bėgo, o Mardontas ir pėstininkų strategas Tigranas Žuvo 
kovodami. 

103. Dar persams tebesipriešinant, atėjo lakedemonie- 
čiai su kitais, ir visi helėnai kartu užbaigė kovą. Žuvo ten 
ir gana daug helėnų, o sikioniečių net ir strategas Perilė- 
jas. Samiečių kariai, būdami medų stovykloje ir neturė- 
dami ginklų, iš pat pradžių pamatę, kad kovą laimi he 
lėnai, kiek tik pajėgdami stengėsi jiems pagelbėti. Kiti 
jonėnai, pamatę samiečius padedant helėnams, atsiskyrė 
nuo persų ir ėmė pulti barbarus. 

104. Miletiečiams persai buvo įsakę saugoti siauras 
perėjas, kad, jeigu ištiktų juos toks likimas, koks iš tik- 
rųjų ir ištiko, turėdami kelio vadovus, galėtų pasprukti į 
Mikalės viršūnes. Miletiečiai ten buvo pastatyti ir todėl, 
kad nebūtų [persų] stovykloje ir jų neišduotų. Bet iš tik- 
rųjų miletiečiai darė visai priešingai, negu buvo įsakyti: 
bėgantiems [persams] jie rodė visai kitus kelius, vedan- 
čius tiesiog į priešus, o pagaliau ir patys pradėjo tūžmin- 
gai juos žudyti. Šitaip Jonija antrą kartą sukilo prieš 
persus. 

105. Iš helėnų toje kovoje labiausiai pasižymėjo atė- 
niečiai, o iš atėniečių — Euteno*? sūnus Hermolikas, gar- 
sus pankrationistas“?. Tasai Hermolikas vėliau, vykstant 
karui tarp atėniečių ir karistiečių, žuvo ties Kirnus! Ka- 
risto Žemėje ir buvo palaidotas netoli Geresto. Po atėnie- 
čių labiausiai pasižymėjo korintiečiai, trezeniečiai ir si- 
kioniečiai. 

106. Išžudę daugumą barbarų — dalį per kautynes, da- 
Iį kai šie bėgo, — helėnai padegė laivus ir visą tą sieną, 
pirmiau išgabenę iš ten visą grobį į pajūrį (jie rado ten 
ir dėžių su brangenybėmis). Padegę sieną ir laivus, iš- 
plaukė. Atvykę į Samą, helėnai tarėsi, kad reiktų jonėnus 

iškraustyti iš Jonijos ir įą palikti barbarams. Jie svarstė, 
į kokį jų valdomą Helados kraštą reikėtų perkelti jonė- 
nus, nes manė, jog neįveiks visą laiką jų saugoti. O jeigu 
jonėnų nesaugosi, tai nebus jokios vilties jiems atsiskirti 
nuo persų nenubaustiems. Peloponesiečiai siūlė iškrausty- 
ti [persams] buvusių palankių helėnų valdas ir atiduoti 
jas jonėnams apsigyventi, o atėniečiai visiškai nenorėjo 
perkelti jonėnų ir tartis su peloponesiečiais dėl savo ko- 
lonijų. Todėl atėniečiai smarkiai priešinosi tokiems pasiū- 
lymams, ir peloponesiečiai nusileido. Tada atėniečiai pa- 
darė savo sąjungininkais samiečius, chijiečius, lesbiečius 
ir kitų salų gyventojus, kurie kovojo helėnų pusėje, ir 
juos prisaikdino, jog šie bus ištikimi ir neatsimes. Pa- 
darę juos savo sąjungininkais, [helėnai] nuplaukė ardyti 
tiltų manydami, kad tie dar tebestovi. 

107. Taigi helėnai išplaukė į Helespontą, o nedauge- 
lis barbarų, pabėgusių ir suvytų į Mikalės aukštuinas, iš 
ten keliavo į Sardus. Jiems bekeliaujant, Darijaus sūnus 
Masistas, dalyvavęs pralaimėtose kautynėse, labai išplūdo 
strategą Artaintą ir šiaip jį visaip iškoneveikė už tokį 
vadovavimą, ir pavadino blogesniu už moterį. Jis pasakė, 
jog tas vertas didžiausios bausmės, kam karaliaus sū- 
nums padarė tiek blogo. O pavadinti ką nors bailesniu 
už moterį persams yra didžiausias įžeidimas. Artaintas 
ilgai jo klausėsi, kol pagaliau supyko ir išsitraukė savo 
akinaką, norėdamas jį nužudyti. Stovėjęs Artainto užpa- 
kalyje halikarnasietis Praksilėjo sūnus Ksenagoras, pa- 
matęs Artaintą šokantį ant Masisto, čiupo Artaintą per 
liemenį, pakėlė aukštyn ir trenkė į žemę. Tuo laiku pri- 
bėgo Masisto ietininkai. Tokiu pasielgimu Ksenagoras 1a- 
bai įsiteikė ir pačiam Masistui, ir Kserksui už tai, kad iš- 
gelbėjo jo brolį. Dėl to jis gavo iš karaliaus kaip atlygi- 
nimą valdyti visą Kilikiją. Jiems žygiuojant, daugiau nie- 
ko ypatingo neįvyko, ir jie visi be jokių nuotykių atėjo į 
Sardus. 

108. Sarduose tada gyveno karalius [Kserksas] jau 
nuo to laiko, kai, pralaimėjęs jūrų kautynes, atplaukė čio- 
nai, bėgdamas iš Atėnų. Būdamas Sarduose, jis įsimylėjo 
ten buvusią Masisto žmoną. Nors pas ją siuntė tarpinin- 
ką, bet neįstengė jos palenkti, o jėgos pavartoti nenorėjo, 
nes gerbė savo brolį Masistą — ta pati [priežastis] ir ją 
prilaikė; be to, ji žinojo, kad Kserksas prieš ją nepavar- 

tos jėgos. Nesugalvodamas kitokio būdo jai palenkti, 
Kserksas apvesdino savo sūnų Darijų su Masisto ir tos 
žmonos dukra, tikėdamasis šitaip greičiau pasiekti tikslą. 
Atlikęs įprastas apeigas, jis išvyko į Sūzus. Ten jis pri- 
ėmė į savo namus Darijaus žmoną ir tada atšalo nuo Ma- 
sisto žmonos, nes įsimylėjo Darijaus *'žmoną, Masisto 
dukterį. Ši jam atsidavė. Tos moters vardas buvo Ar- 
taintė. 

109. Po kurio laiko tie jų santykiai išaiškėjo štai ko- 
kiu būdu. Kserkso žmona Amestridė išaudė didelį, spal- 
vingą, nepaprastai gražų apsiaustą ir padovanojo Kserk- 
sui. Šisai nudžiugęs jį užsivilko ir nuėjo pas Artaintę. 
Pasidžiaugęs ja, jis liepė jai prašyti už malonumus ko tik 
nori — patenkinsiąs bet kurį jos prašymą. Ji paprašė 
Kserksą (mat ir jai, ir visai giminei buvo lemta nelai- 
mė): „Ar duosi man viską, ko tik paprašysiu?“ O šis, 
kuo mažiausiai laukdamas tokio prašymo, pažadėjo ir net 
prisiekė. Jam prisiekus, Artaintė drąsiai paprašė to ap- 
siausto. Kserksas visaip atsikalbinėjo ir nenorėjo duoti 
[apsiausto] ne dėl kokios kitos priežasties, o tik bijoda- 
mas Amestridės, kad ji, jau ir anksčiau Kserksą įtarinė- 
jusi, dabar visai jo neišaiškintų. Todėl jis siūlė Artaintei 
dovanų ir polių, ir nesuskaitomą daugybę aukso, ir kariuo- 
menės, kuriai vadovautų tik ji. Mat kariuomenę persai 
laiko labai didele dovana. Tačiau niekaip nepajėgdamas 
jos perkalbėti, apsiaustą atidavė. Artaintė labai nudžiugo 
ir užsivilkusi ėmė didžiuodamasi jį dėvėti. 

110. Amestridė sužinojo, kad Artaintė turi jos apsiaus- 
tą, ir viską suprato. Artaintei ji nieko nedarė, nes manė, 
kad anos motina esanti kaltininkė ir visa tai padariusi. 
Todėl ji sugalvojo nužudyti Masisto žmoną. Amestridė 
palaukė, kada jos vyras Kserksas surengs karališkus 
pietus. (Tie pietūs rengiami tik kartą per metus, kara- 
liaus gimimo dieną. Persiškai jie vadinami tikta, o helė- 
niškai — teleon — „puikūs“ (pietūs). Tik tą dieną kara- 
lius pasitepa aliejais galvą ir apdovanoja persus.) Pa- 
laukusi tos dienos, Amestridė paprašė Kserksą padova- 
noti jai Masisto žmoną. Jam pasirodė negirdėta baisybė 
ir nedorybė atiduoti jai brolio žmoną, kuri buvo niekuo 
dėta. Mat Kserksas suprato, dėl ko ji prašo. 

111. Bet kadangi Amestridė prisispyrusi prašė, o pa- 
protys neleido jam atsisakyti, nes buvo įprasta, kad per 

karališkuosius pietus karalius turįs patenkinti kiekvieno 
prašymą, tai, nors ir labai nenorėdamas, sutiko ir atidavė 
tą moterį, leisdamas su ja daryti, ką nori. Paskui pasi- 
šaukė brolį ir pasakė: „„Masistai, tu esi Darijaus sūnus 
ir mano brolis, be to, šaunus vyras. Su ta moterimi, kuri 
dabar yra tavo žmona, nebegyvenk, nes vietoj jos aš tau 
duodu savo dukterį. Su ja gyvenk! O dabartinės žmonos 
nebelaikyk savo žmona, nes tai man nepatinka.“ Stebė- 
damasis tais žodžiais, Masistas atsakė: „O valdove, kokias 
nesąmones kalbi, liepdamas man pamesti žmoną, nuo ku- 
rios turiu suaugusių sūnų ir dukterų, iš kurių vieną tu 
savo sūnui išrinkai marčia; be to, ji man labai patinka, 
o tu liepi ją pamesti ir vesti tavo dukterį. Aš, karaliau, 
labai dėkingas, kad mane laikai vertu savo dukters, bet 
nedarysiu nei viena, nei kita. Neversk manęs to daryti, 
nes tai tau nebūtina. Tavo dukteriai atsiras kitas vyras, 
ne blogesnis už mane, o man leisk gyventi su savo žmo- 
na.“ Taip šis atsakė, o Kserksas užpykęs tarė: „Tada štai 
kaip bus, Masistai: nei savo dukters tau neduosiu, nei su 
žmona daugiau neleisiu gyventi, kad susiprastum priimti 
tai, kas duodama.“ Tai išgirdęs, Masistas išeidamas tik 
tiek pasakė: „Valdove, bet manęs dar nepražudei.“ 

112. Tuo laiku, kai Kserksas kalbėjosi su savo broliu, 
Amestridė pasišaukė Kserkso ietininkus ir baisiai suža- 
lojo Masisto žmoną: liepusi nupjauti jai krūtis, numetė 
šunims, paskui nupjovė nosį, ausis, lūpas, išpjovė liežuvį 
ir tokią sužalotą parsiuntė namo. 

113. O Masistas dar nieko nebuvo girdėjęs apie tai, bet, 
nujausdamas nelaimę, tekinas parbėgo namo. Pamatęs 
sužalotą žmoną, tuojau pasitarė su sūnumis ir išvyko į 
Baktriją su jais ir su kai kuriais kitais žmonėmis, pasi- 
ryžęs sukelti prieš karalių Baktrijos sritį ir tokiu būdu 
jam žiauriai atkeršyti. Mano nuomone, taip būtų ir įvykę, 
jeigu jis būtų spėjęs nukeliauti pas baktrus ir sakus. Mat 
šie jį labai mylėjo, ir jis buvo jų valdytojas. Bet Kserk- 
sas, sužinojęs jo ketinimus, pasiuntė kariuomenę ir nužu- 
dė kelyje jį patį, jo sūnus ir jo šalininkus. Tai šitaip at- 
sitiko su Kserkso meile ir šitokia buvo Masisto mirtis. 

114. Tuo tarpu helėnai, išplaukę iš Mikalės į Heles- 
pontą, iš karto buvo vėjų užklupti ir turėjo sustoti Lekte. 
Iš čia jie atplaukė į Abidą ir prie tiltų, kuriuos dar tikė- 
josi rasti sveikus ir dėl kurių kaip tik ir plaukė į Heles- 

pontą, bet juos rado išardytus. Peloponesiečiai su Leo- 
tichidu buvo tos nuomonės, kad reikia plaukti atgal į 
Heladą, o atėniečiai su savo strategu Ksantipu norėjo 
pasilikti Helesponte ir mėginti paimti Chersoneso Sestą. 

115. Taigi [peloponesiečiai] išplaukė namo, o [atė- 
niečiai], persikėlę į Chersonesą, apgulė Sestą?2. Į jį, kaip 
į stipriausią tose vietose tvirtovę, susirinko persai ir iš 
aplinkinių polių išgirdę, kad helėnai yra Helesponte. Ir 
iš Kardijos atvyko persas Ojobazas, čia sugabendamas vi- 
sas buvusių Helesponto tiltų virves. Seste gyveno vietiniai 
eoliečiai, o dabar susirinko daug persų ir jų sąjungi- 
ninkų. 

116. Tą sritį valdė Kserkso vietininkas persas Artaik- 
tas, žiaurus ir niekšingas žmogus. Apgavęs net ir karalių, 
žygiuojantį į Atėnus, jis iš Elejunto pasigrobė Ifiklio sū- 
naus Protesilajo turtus“. Mat Chersoneso Elejunte, šven- 
tovėje, yra Protesilajo kapas ir [šventykla], kurioje buvo 
daug turtų: auksinių ir sidabrinių taurių, drabužių, vari- 
nių ir kitokių šventyklai suaukotų brangių daiktų. Visa 
tai išplėšė Artaiktas, gavęs karaliaus sutikimą. Jis Kserk- 
są apgavo šitaip sakydamas: „Valdove, čia yra namas 
vieno helėno, kuris žygiavo į tavo žemę ir už tai buvo 
nubaustas mirtimi. Padovanok man jo namą, kad ir kiti 
žinotų, jog nereikia Žygiuoti į tavo šalį.“ Tai sakydamas, 
jis visai lengvai prikalbėjo Kserksą atiduoti jam to 
žmogaus namą, nes karalius visai nepagalvojo, kad Ar- 
taiktas sumanė šitokį kėslą. Sakydamas, kad Protesilajas 
žygiavo į karaliaus žemę, Artaiktas štai ką turėjo galvoje: 
persai visą Aziją laiko savo ir tuo laiku valdančio kara- 
liaus šalimi. Tuos turtus Artaiktas pergabeno į Sestą, o 
šventovės žemę užsėjo ir pavertė ganykla; be to, kai tik 
atvykdavo į Elejuntą, viduriniame šventyklos kambaryje 
santykiaudavo su moterimis. O dabar jis buvo atėniečių 
apgultas, nors nebuvo pasiruošęs apgulimui ir visai nė 
nelaukė helėnų. Mat jį užpuolė visai netikėtai. 

117. Kai, laikant polį apgultą, atėjo ruduo, atėniečiai 
pradėjo nekantrauti, nes jau seniai buvo iškeliavę iš tė- 
vynės ir neįveikė tvirtovės paimti. Todėl jie prašė savo 
strategus vesti juos atgal, bet šie atsakė tol nevesią, kol 
arba bus paimta tvirtovė, arba Atėnai juos atšauks. Ta- 
da kariuomenė kantriai kentė visus sunkumus. 

118. O tuo tarpu tvirtovėje apgultieji jau buvo prispir- 
ti didžiausios bėdos, nes turėjo virti ir valgyti odinius 

diržus iš savo lovų. Kai jau ir odos pasibaigė, naktį per- 
sai kartu su Artaiktu ir Ojobazu pabėgo, nusileidę per 
užpakalinę sieną, kur buvo mažiausiai priešų. Kai išaušo 
diena, chersonesiečiai nuo tvirtovės bokštų pranešė atė- 
niečiams, kas atsitiko, ir atidarė vartus. Daugumas atė- 
niečių pasileido vytis bėglių, o kiti užėmė polį. 

119. Į Trakiją pabėgus; Ojobazą trakai apsintiečiai 
pagavo ir saviškai paaukojo vietiniam dievui Plistorui, 
o jo palydovus nužudė kitaip. Artaiktas, su savo vyrais 
išbėgęs, vėliau buvo prisivytas tuojau už Egos Potamų. 
Jie ilgai gynėsi, kol pagaliau vieni žuvo, o kiti buvo pa- 
imti gyvi. Sukaustę grandinėmis, helėnai juos atgabeno 
į Sestą. Tarp jų buvo ir Artaiktas su sūnumi. 

120. Chersonesiečiai pasakoja, kad, vienam iš belais- 
vius saugančių sargybinių kepant sūdytas žuvis, atsiti- 
kęs stebuklas: sūdytos žuvys ugnyje spurdėjusios ir blaš- 
kiusios tarsi ką tik sugautos. Aplinkui stovėję stebėjęsi, 
o Artaiktas, pamatęs tą stebuklą, pasišaukęs kepusįjį Žžu- 
vis ir pasakė: „Svetimšali atėnieti, nebijok to stebuklo, 
jis ne tau skirtas. Elejuntietis Protesilajas duoda ženklą, 
kad jis, nors negyvas ir išbalzamuotas, vis tiek tebeturi iš 
dievų [gautą] jėgą atkeršyti tam, kuris jį nuskriaudė. 
Todėl aš noriu savo kaltę štai kaip išpirkti: už išplėštus 
šventyklos turtus sutinku duoti dievui 100 talentų, o už 
save patį ir savo sūnų, jei liksiu gyvas, sumokėsiu atė- 
niečiams 200 talentų.“ Tačiau tais savo pažadais jis ne- 
palenkė stratego Ksantipo, nes elejuntiečiai, keršydami 
už Protesalają, prašė Artaiktą nužudyti. Tokios nuomonės 
buvo ir pats strategas. Todėl, nusivedę jį į pakrantę, ku- 
rion Kserksas buvo nutiesęs tiltą,— o kiti sako, kad anti 
kalnelio, kylančio virš Madito polio,— prikalė Artaiktą 
prie lentos ir pakabino, o jo sūnų užmušė akmenimis pa- 
ties tėvo akivaizdoje. 

121. Tai padarę, helėnai išplaukė į Heladą, gabenda- 
miesi su savimi ir visokius paimtus turtus, ir laivų virves, 
nes norėjo jas paaukoti dievų šventykloms. Tais metais 
daugiau nieko neįvyko. 

122. To pakabintojo Artaikto senelis Artembaras per- 
sams yra pasakęs kalbą, kurią jie išklausė ir perdavė Ky- 
rui. Artembaras taip pasakęs: „Kadangi Dzeusas davė per- 
sams valdžią, o persai — tau, Kyre, tai, nuvertęs Astiagą, 
leisk mums iškeliauti iš savo žemės ir susiieškoti geres- 

nę, nes mūsiškė nedidelė ir prasta. Yra daug gerų žemių 
kaimynystėje ir toliau; kurią nors užėmę, tapsime turtin- 
gesni ir geresni. Valdančiajai tautai pritinka taip padaryti. 
Kada gi mes tai galėsime geriau padaryti, jeigu ne da- 
bar, kai valdome daug žmonių ir visą Aziją?“ Visa tai 
išklausęs, Kyras nepritarė šiam pasiūlymui, bet vis tiek 
paliepė taip pasielgti, tik kartu paragino juos pasiruošti 
jau ne valdyti, o būti kitų valdomiems. Mat, sakė jis, 
klestinčiose šalyse Žmonės darosi suglebę, nes ta pati 
žemė negali ir didelių derlių duoti, ir narsių vyrų išau- 
ginti. Persai su juo sutiko ir atsisakė savo ketinimų su- 
pratę, kad Kyro nuomonė teisinga. Jie nutarė geriau 
prastą Žemę turėti ir kitus valdyti, negu dirbti derlingas 
lygumas ir kitiems vergauti“*. 

PIRMOJI KNYGA 


! Taip graikai vadino svetimtaučius, ne graikus; dažniausiai 
šiuo vardu buvo vadinamos Azijos tautos. 

2 Finikijos, Sirijos pajūrio dalies, gyventojai. 

3 Čia Persijos įlanka. 

4 Viduržemio jūra. 

5 Argolidės — srities Graikijos pietuose — didžiausias miestas. 

6 Mitinio Argo karaliaus Inacho duktė; pasak mito, ją įsimylė- 
jęs Dzeusas, ir Dzeuso žmona Hera pavertusi ją karve. 

7 Vienas iš didžiausių Finikijos miestų. 

8 Mitinio Tyro karaliaus Agenoro duktė; pasak mito, Dzeusas, 
pamilęs ją, pasivertė jaučiu ir parplukdė ant nugaros iš Finikijos į 


9 Kretos salos gyventojai apie 1200 m. pr. m. e. buvo išsikėlę 
į Sirijos pajūrio sritis ir įkūrę nemažai miestų (Gazą, Askaloną ir kt.). 

0 Karo laivas; čia — garsusis Argas, kuriuo Jasonas su kitais 
argonautais išplaukė iš Tesalijos Jolko į Kolchidę parvežti aukso 
vilnos. 

!! Kolchidė — sritis Užkaukazėje, Fasio lygumoje, pietvakarinė- 
je Juodosios jūros pakrantėje; Fasis — upė Užkaukazėje, dabar Rio- 
D Eja — miestas Kolchidėje, karaliaus Ajeto sostinė, įkurta Fasio 
žiotyse. 

12 Pasak graikų mitų, Medėja padėjusi Jasonui pagrobti aukso 
vilną ir tapusi jo žmona. 

Iš Kitaip Paris, Trojos (kitaip Ilijono) karaliaus Priamo sūnus; 
pasak mito, Menelajo žmonos Helenos pagrobimas ir buvo dešimt me- 
tų trukusio Trojos karo priežastis. 

4 Lydijos karalius, karaliaus Aliato (VI a. pr. m. e.) sūnus, val- 
dęs apie 560—546 m. pr.m.e.; Lydija — Mažosios Azijos sritis su 
sostine Sardais. 

15 Upė Mažojoje Azijoje, dabar Kizyl Irmakas. 

16 Sirai — čia chalibai, gentis, gyvenusi už Halio upės netoli 
dabartinės Samsuno įlankos Turkijoje. Paflagonai — tauta, gyvenusi 
pietinėje Juodosios jūros pakrantėje. 

17 Tiesioginis graikiško pavadinimo vertimas (Pontos Euksinos), 
dabartinė Juodoji jūra. 

„18 Trys pagrindinės graikų gentys, turėjusios kolonijų Mažosios 
Azijos pakrantėje, kur graikai pradėjo keltis apie 1170 m. pr. m.e., 
žlugus hetitų karalystei. 

!9 Kitaip — lakedemoniečiai, lakonai, Lakonijos, pietinės Graikijos 
apa) srities su sostine Sparta (kitaip — Lakedemonu), gyven- 
ojai. 

20 Kimerai, skitų spaudžiami, pasitraukė į Aziją; manoma, kad 
jie gyveno Kerčės bei Tamanės pusiasaliuose ir šiaurės vakarų Kau- 
azė. 

2! Heraklio palikuonys; čia Heraklis sutapatintas su lydų dievu 
Sandonu. 

2 Herodotas pateikia mitinę Lydijos karalių genealogiją; pagal 
V. Ivanovą, Kandaulas — ilyriškas karo dievo epitetas; iš dviejų He- 
rodoto pateiktų vardų Mirsilas, be abejo, anatoliškas tikrinis vardas. 

23 Kitame mito variante teigiama, kad Omialė, Jordano duktė, 
buvusi Lydijos karalienė, jai Heraklis turėjęs tarnauti trejus metus. 
Herodotas laiką skaičiuoja žmonių kartomis; dažniausiai tris kartas 
prilygina 100 metų, tačiau daug kur jis tokio skaičiavimo nesilaiko. 
Pvz., Lydijos karalių chronologijoje pirmajai kartai tenka ketvirtis 
amžiaus. 

4 Pirmasis mermnadų dinastijos karalius Lydijoje (apie 680— 
640 m. pr. m. e.), tikriausiai paėmęs valdžią perversmu. 

2 Manoma, kad šitas sakinys — interpoliacija.  Archilochas — 
garsus lyrikas iš Paro salos (apie 650 m. pr. m. e.), jambinis trimet- 
ras — eilutė iš šešių jambų, sudarančių tris metrus: | 

u--/u--/u--/u--/u--Ju- L, 

2 Apolono orakulas Delfuose, kuriame pranašės — tarpininkės tarp 
dievo ir besiteiraujančiojo — buvo vadinamos pitijomis. 

2 Didelis indas, kuriame vynas buvo skiedžiamas vandeniu. Vy- 
ną gerdavo iš mažesnių taurių — fialų. 

2 Daugelis graikų miestų buvo įsirengę Delfuose savo lobynus, 
kur būdavo saugomos to miesto dovanos Apolonui. Korintiečiai — 
Korinto, Graikijos miesto Istmo sąsmaukoje, gyventojai. 

2 26,19 kg. 1 talentas lygus 60 minų, 1 mina lygi 100 drachmų. 

3 Korinto tironas (VI a. pr. m. e.). Tironija vadinama graikų 
polių valdymo forma pereinamuoju iš aristokratų valdymo į demok- 
ratiją laikotarpiu, kai demokratų lyderis paimdavo valdžią jėga. 

3! Frygijos, Mažosios Azijos srities į rytus nuo Lydijos, karalius. 
Jo vardas sutinkamas VII a. pr. m. e. įraše. 

32 Jonėnų miestai Mažosios Azijos pakrantėje. 

3 Jonėnų miestas Mažojoje Azijoje netoli Mileto. 

34 Aukštesnėje vietoje įkurta ir įtvirtinta miesto dalis. 

3 Iranietiškai Chuvachšatra — Medijos karalius (625—585 m. pr. 
m. e.). 

36 Srities tarp Kaspijos jūros ir Mesopotamijos gyventojai. No- 
velinėse pasakojimo dalyse Herodotas medais vadina ir persus. 

37 Klazomenų, jonėnų miesto, gyventojai. 

38 Mileto miesto pajūrio ruožas. 

23 o os upė (dab. Menderas). 

1 Chijo, Egėjo jūros salos netoli vakarinės Mažosios Azijos 
pakrantės, gyventojai. Tokį patį pavadinimą turėjo ir didžiausias 
šalies miestas. 

* Eritrų, jonėnų miesto Mažosios Azijos pakrantėje, gyventojai. 

+ Asesas — gyvenvietė netoli Mileto, kur buvo Atėnės šventykla. 

4 Kipselo sinus, Korinto tironas (VII-—VI a. pr. m. e.). 

* Lesbo, Egėjo jūros salos, gyventojai. 

* Kyšulys pietinėje Peloponeso pakrantėje. 

* Kitaristas (dainininkas, akompanuojantis sau kitara) iš Metim- 
nos miesto Lesbo saloje. 

“ Himnas dievo Dioniso garbei, vėliau — iškilminga giesmė die- 
vo ar herojaus garbei. Manoma, kad Arionas ditirambą, atsiradusį 
kartu su Dioniso kultu, gerokai patobulinęs. 

4 Dorėnų kolonija Pietų Italijoje. 

49 Efesas — jonėnų miestas Mažojoje Azijoje. 

50 Sitaip simboliškai sujungus šventovę su miestu, pastarasis bū- 
davo perduodamas deivės globai. į 

5! Ilgio matas, lygus 177,6 m; olimpinis stadijas lygus 192,27 m. 

52 Išminčiai, du iš legendinių septynių išminčių (kiti — Solonas, 
Kleobulas, Chilonas, Talis, Periandras). Manoma, kad Pitakas ne- 
galėjęs susitikti su Krezu, nes mirė apie 570 m. pr. m. e. 

Žymus Atėnų politinis veikėjas ir poetas (638—559 m. pr. 
m. e.); archontu buvo 594/593 m. pr. m. e. Manoma, kad nei su 
Krezu, nei su Amasiu (egipt. Ab mose — 569—526 m. pr. m. e.) So- 
lonas susitikti negalėjo. Herodotas pasakoja atėniečių novelę. 

5 Eleusinas — miestas Atikoje, garsėjęs Demetros ir Persefonės 
šventove, kur vykdavo garsiosios Eleusino misterijos. 

55 Laidotuvės valstybės sąskaita buvo didžiausia garbė, kurią 
valstybė suteikdavo labiausiai nusipelniusiems piliečiams. 

86 Heros kultas Arge buvo labai stiprus. Jos garbei buvo įsteig- 
ta Herėjos šventė (Hekatombėjos) šventė. 

57 Metus graikai skaičiavo pagal mėnulio kalendorių. Vienerius 
metus sudarė 354 dienos, todėl kas keleri metai buvo įterpiamas pri- 
dėtinis (embėlimos) mėnuo. 

5 Apvalymo apeigos buvo atliekamos taip: žudiko rankos bū- 
davo apšlakstomos aukojamojo gyvulio krauju, po to — vandeniu; 
dievui per apeigas aukojama daug aukų. 

= Kalnas Misijoje (M. Azijos sritis), dabar Kešiš dagas. 

60 Dzeusas Apvalytojas (Zeus Katharsios) — netyčinių žmogžudžių 
globėjas, Dzeusas Globėjas (Zeus Efėstios) — šeimos globėjas, šeimos 
židinio (hesti4) saugotojas, Dzeusas Draugystės Sergėtojas (Zeus 
Filios) — draugiškų santykių globėjas. 

6! Persiškai Kuruš — nepriklausomos Persijos karalystės įkūrėjas 
(558—530 m. pr. m. e.). Astiagas (pers. Ištuvegu) — medų karalius, 
Kyro nugalėtas 554 m. pr. m. e. 

62 Taip graikai vadino Šiaurės Afriką be Egipto. 

6 Miestas Graikijoje, Fokidės srities rytuose, kur buvo antras 
pagal populiarumą (po Delfų) Apolono orakulas. 

“4 Miestas Epyre, kur buvo seniausias Graikijoje Dzeuso orakulas. 

65 Argo herojus, legendinis pranašas. Jo Barbe! buvo įsteigtas 
orakulas. Klausiantysis, paaukojęs auką, pasilikdavęs nakvoti šven- 
tovėje; Amfiarėjas pasiųsdavęs jam pranašingą sapną. 

66 Dzeuso epitetas. Jo šventovė buvo Beotijoje. 

6 Apolono šventovės Didimėje (netoli Mileto) žyniai; nuo jų 
taip vadinosi ir apylinkė. 

6 Egipto Tėbų dievą Amoną graikai tapatino su Dzeusu (Zeus 
Ammon). Jo šventovė buvo Libijos dykumoje, dabartinėje Sivos 0a- 
zėje. 

6? Delfų orakulas degė 548 m. pr. m. e. 

70 Tūrio vienetas, lygus 40 litrų. 

"1 Svenčiama Delfuose grįžusio saulės dievo (Apolono) garbei. 

72 Žinomas meistras iš Samo salos (VI a. pr. m. e.). Jis buvo 
padirbęs ir garsųjį Polikrato žiedą. 

„ " Pasak padavimo, Krezo pamotė norėjusi jį nužudyti ir sumna- 
niusi užnuodyti duoną. Pamotės kėslus jam atskleidusi duonos kepėja. 
Iš dėkingumo jai Krezas Delfuose pastatė auksinę jos statulėlę. 

“1 Tokį epitetą Apolonas gavo nuo Beotijoje tekančios Ismeno 
upės, kurios pakrantėje stovėjusi jo šventovė. 

7 Svorio matas; auksinis arba sidabrinis pinigas (1/50 minos). 

76 Didžiausia Lydijos upė. 

"7 Gentis, gyvenusi Balkanų pusiasalyje iki graikų. 

78 Mitinis Ftiotidės (sritis Tesalijoje) karalius. Pasak mito, Dze- 
usas, nusprendęs sunaikinti nuodėmingą žmonių giminę, leidęs išsi- 
gelbėti per tvaną tik Deukalionui ir jo žmonai Pyrai. Jie ir buvę 
naujosios žmonių kartos pradininkai: akmenys, kuriuos jie mėtę per 
petį, virtę žmonėmis. 

79 Helėnas, Deukaliono sūnus, turėjo tris sūnus: Dorą, Eolą ir 
Ksutą. Doras — dorėnų protėvis, Eolas — eoliečių. Ksuto sūnūs Jonas 
ir Achajas tapo jonėnų ir achajų protėviais. Histieotidė — sritis Tesa- 
lijos šiaurėje. i 

80 Tėbiečiai; jie taip vadinami nuo mitinio Tėbų įkūrėjo finikie- 
čio Kadmo, Agenoro sūnaus. 

8! Kalnagūbris tarp Tesalijos ir Epyro. 

82 Sritis šiaurės Graikijoje. 

8 Pusiasalis pietinėje Graikijos dalyje; nuo visos kitos Graikijos 
jį skiria Istmo sąsmauka. 

4 Krestona — miestas Chalkidikėje. Tirsenais graikai paprastai 
vadindavo etruskus, Etrurijos srities Italijoje gyventojus. Čia tik- 
riausiai pelazgų gentis pietinėje Makedonijoje. 

85 Tesalijos dalis į pietus nuo Penijo upės tarp Histieotidės ir 
Ftiotidės. 

6 Plakija — miestas prie Helesponto, Skilakė — miestas pietinėje 
Juodosios jūros pakrantėje. 

57 Atėnų tironas 541/540—528/527 m. pr. m. e. 

88 Vienas iš legendinių septynių išminčių. 

*9 Atikos gyventojai buvo pasiskirstę į tris partijas: pirmąją su- 
darė pajūrio gyventojai (paralijai) — daugiausia pirkliai ir jūrininkai, 
antrąją — lygumos gyventojai (pedijėjai) — turtingi žemės savininkai, 
trečiąją — kalnuotų sričių gyventojai (diakrijai) — mažiausiai pasitu- 
rintys Atikos gyventojai, piemenys ir valstiečiai. Jų vadu ir tapo 
Peisistratas. Paralijai buvo aristokratų oligarchijos šalininkai, di- 
akrijai — demokratijos. Pedijėjai rėmė mišrų valdymo būdą. 

99 Megaros uostas Istmo sąsmaukoje. 

9! Demais iš pradžių buvo vadinamos savarankiškos Atikos kai- 
mų bendruomenės. Atėnams tapus politiniu Atikos centru, demai at- 
sisakė politinio savarankiškumo, bet išsaugojo savivaldą. Iš viso buvo 
174 demai. 

92 Visa karinė apranga — šarvai, šalmas, skydas ir ietis. 

83 Atėnų aristokratų giminė, kildinanti save iš Alkmeono. Zr. V. 71. 

94 Miestas Eubojos saloje. 

95 Didžiausia iš Kikladų salyno salų. 

“6 Demas ir vietovė rytinėje Atikos pakrantėje. 

i „* Taip Atėnė pavadinta nuo Palėnės demo, kur buvo jos šven- 
ovė. 

98 Upė Trakijoje (dab. Struma). 

"p “9 Delas, mažiausia iš Kikladų salų, buvo laikoma šventa, nes 
joje gimę Apolonas ir Artemidė. Sventoje vietoje negalima buvo lai- 
doti mirusiųjų. Peisistratas nevisiškai išvalė salą. Visai išvalytas Delas 

buvo 426 m. pr. m. e., kai visi mirusieji buvo perkelti į gretimą Re- 
nijos salą. 

10 Tegėja — miestas Arkadijoje, Peloponese. 

101 Spartos karaliai apie 650—500 m. pr. m. e. 

102 Spartos įstatymų kūrėjas (IX—VIII a. pr. m. e.). 

103 Enomotija — mažiausias Spartos kariuomenės dalinys iš 25 
ar 36 žmonių, triakada — 30 karių dalinys. Sisitijai — bendri viešieji 
pietūs. Nė vienam Spartos piliečiui nebuvo galima pietauti namie, 
atskirai (išimtys buvo daromos tik aukojantiems aukas). Kiekvienas 
pilietis turėjo kas mėnesį duoti tam tikrą sumą (pinigais ar produk- 
tais) sisitijams. 

14 Penkių (vėliau — dešimties) pareigūnų kolegija, renkama kas- 
met. Iš pradžių, matyt, ji vykdė teismo funkcijas, vėliau tapo aukš- 
čiausiuoju kontrolės organu. Gerontai — gerusijos (Senių tarybos), 
aukščiausiojo Spartos valdžios organo, nariai. Jai priklausė ir abu 
Spartos karaliai. 

106 Tegėja lyginama su orchestra (apskrita šokių aikštele), nes 
buvo įsikūrusi lygumoje, iš visų pusių apsuptoje kalnų. 

106 Epitetas kilo nuo Arkadijos Elėjos miesto, kur Atėnės kultas 
buvo labai stiprus. 

197 Sūnus Mikėnų karaliaus Agamemnono, graikų vado Trojos 
kare. Keršydamas motinai Klitemnestrai už tėvo nužudymą, ją už- 
mušė. Už tai buvo keršto deivių Erinijų persekiojamas. Vėliau teismo 
išteisintas. Mirė Arkadijoje nuo gyvatės įkandimo, palaidotas Te- 
gėjoje. 

108 Geradariai. 

109 Tornakas — kalnas į šiaurės rytus nuo Spartos. To meto grai- 
kai auksą įsiveždavo iš Lydijos; lydai pirmieji pradėjo kalti auksi- 
nius pinigus. Persai taip pat didžiąją dalį aukso gaudavo iš Lydijos. 

10 Sala netoli Mažosios Azijos pakrantės priešais Miletą. 

"! Sritis Mažojoje Azijoje, besiribojanti su Frygija. 

12 Gentis, gyvenusi Medijos šiaurės vakaruose, galbūt dabarti- 
nių kurdų protėviai. | 

113 Visuose rankraščiuose, išskyrus vieną (codex Laurentinus) tarp 
žodžių orgčn akros („staigaus būdo“), yra neiginys („nestaigaus, 
švelnaus būdo“), bet tai prieštarauja pasakojimo minčiai, todėl lei- 
dėjai neiginį praleidžia. 

14 Saulės užtemimas įvyko 585 m. gegužės 28 d. pr. m. e., taigi 
karas vyko 590—585 m. pr. m. e. 

US Vienas iš vadinamųjų septynių išminčių, jonėnų filosofas 
materialistas (manoma, miręs apie 548 m. p. m. e.). 

116 Miestas pietinėje Juodosios jūros pakrantėje. Poliais Herodo- 
tas vadina ir ne graikų miestus. 

7 Babilono karalius Nabonidas (556—539 m. pr. m.e.). 

!!8 Likijos miestas Telmesas garsėjo savo pranašais. 

„9 Dindimas — kalnas Mažojoje Azijoje (Galatijoje), kur buvo 
Kibelės, frygų derlingumo ir vaisingumo deivės, šventovė. 

12 Vienas iš didžiausių Mažosios Azijos prekybos centrų. 

121 Kyšulys pietrytinėje Peloponeso pakrantėje. 

122 Sala į pietus nuo Peloponeso priešais Malėjos kyšulį. 

123 Viena iš persų klajoklių genčių. 

124 Liūtas — Sardų simbolis, pavaizduotas lydų monetose, šventas 

saulės dievo Sandono, miesto globėjo, gyvūnas. Herodotas čia mini 
lydų legendą. 

125 Kalnagūbris Lydijoje į pietus nuo Sardų. 

126 Sardai buvo paimti 546 m. pr. m. e. 

127 „Spinduliuojantysis“. Taip Mažojoje Azijoje buvo vadinamas 
Delfų Apolonas. 

18 Tokį UE deivė gavo dėl to, kad jos šventovė Delfuose sto- 
vėjo priešais Apolono šventovę. 

129 Ilgio matas. 1 pletras lygus 1/6 stadijo, arba 29,6 m. 
ki 190 Šitas paprotys susijęs su babiloniečių deivės Ištaros (Astartės) 
ultu. 

131 Vidurio Italijos sritis, kurioje gyveno aukštos kultūros ne- 
ia tauta. Manoma, kad etruskai atkeliavę į Italiją iš Mažosios 

os. 

122 Jonijos miestas (dab. Izmyras). 

133 Vidurio Italijos sritis į rytus nuo Etrurijos. 

134 Asirija — karalystė Tigro vidurupyje į vakarus nuo Medijos; 
sostinė Ninevija (Ninas). 

135 Medijos sostinė. 

138 Atėnų miesto sienos ilgis buvo 60 stadijų, t. y. apie 1068 m. 

137 Manoma, kad 53 metus karaliavęs ne Dejokas, o Fraortas. 

1988 Manoma, kad Kiaksaras pirmasis sudaręs reguliarią kariuo- 


menę. 

išo Dabar Azovo jūra. 

40 Tikriausiai giminingi iberams, gyvenusiems rytinėje Gruzijoje. 

41 Dabartinė vakarinė Gruzijos dalis ir Abchazija. 

42 Pakrantės juosta tarp Kadičio miesto ir Finikijos. 
ž 43 „Nara“ — iranietiškas žodis, reiškiantis „vyras“, su neiginiu 
„6“ — „Ne Ha 
14 Sita Herodoto „Istorijos“ dalis mūsų nepasiekė. 

145 Persijos žynių luomas. 

146 554 m. vasarą pr. m.e. 

M47 Medai sukilo prieš Darijų 520 m. pr. m. e. 

18 Persų dievai nebuvo antropomorfiški. 

49 Herodotas vyriausiąjį graikų dievą Dzeusą tapatina su Ahu- 
ramazda. 

159 Deivę, atitinkančią persų mitologijoje Uraniją (Dangiškąją 
Ari persai vadino Anetide. Herodotas ją painioja su saule 

ra). 

„151 Aukodami graikai nuliedavo ant aukuro vyno, aukojamąjį gy- 
vulį apibarstydavo miežiais, sumaišytais su druska. 

„ „Čia turimos galvoje ritualinės orgijos; girtumą sukeliančiam 
gėrimui būdavo priskiriama dieviškoji galia. 

„1 Indoeuropietiškasis „s“ persų vyriškos giminės žodžiuose buvo 
išlikęs ne visur. Herodotas tikriausiai čia turi galvoje graikišką per- 
sų vardų transkribciją. 

1 Gyvatės, vabzdžiai, plėšrūnai buvo blogio dievo gyvūnai, o 
šunys, arkliai ir kt. — Ahuramazdai pašvęstieji. 

155 Zr. I. 148. 

156 Finikiečiai buvo puikūs jūreiviai; didžiąją persų laivyno dalį 
sudarė jų laivai. 

157 Penkių dorėnų miestų (polių) Karijoje ir gretutinėse salose 

sąjunga. Kai sąjungos nariu' buvo Halikarnasas, ji vadinosi šešia- 
poliu. 

158 Kyšulys netoli Knido miesto, kur buvo Apolono šventovė, są- 
jungos centras. 

159 Upė prie Turijų, graikų kolonijos Pietų Italijoje. 

160 Trakų gentis, persikėlusi iš Fokidės Abų. 

16! Minijai iš pradžių gyveno Tesalijoje, Jolko apylinkėse. 

162 Gentis Epyre. 

163 Miestas Argolidėje, kitos gentys — lydai, karai ir kt. 

164 Likija — sritis Mažojoje Azijoje tarp Karijos ir Pamfilijos. 
Glaukas — mitinis likų vadas Trojos kare. 

165 Kaukonai — gentis, gyvenusi Peloponese. Jos teritorijoje buvo 
Pilo miestas. Kodras — mitinis paskutinis Atėnų karalius. 

16 Trijų dienų šventė, fratrijų (giminių sąjungų) švenčiama rug- 
sėjo—spalio mėn. Svarbiausia ceremonija — naujų narių priėmimas 
Į sąjungą. i . 

167 Miestas ir kyšulys tarp Efeso ir Mileto. 
166 Tokį epitetą Poseidonas gavo nuo Helika-achajų miesto Pe- 
loponese. Poseidono kultą jonėnai pernešė į Mažąją Aziją. 

169 Kalnas Misijoje netoli Trojos. 

170 Grupė mažų salelių B Lesbo ir žemyno. 

11 Purpuriniai drabužiai iki karo su persais graikams (ypač spar- 
ka buvo mažai žinomi. Mažosios Azijos jonėnai juos perėmė 

yGų. 

172 Karo laivas, kurio abiejose pusėse buvo po 25 irkluotojus. 

173 Baktrija — Vidurinės Azijos sritis prie Okso (dab. Amudari- 
jos) vidurupio su sostine Baktrais (dab. Balcho miestas Šiaurės Af- 
ganistane). 

14 Sakais vadinamos iranėnų gentys, gyvenusios rytinėse Vidu- 
rinės Azijos srityse ir rytų Turkestane I tūkst. pr. m. e. — pirmaisiais 
m.e. amžiais. Pavadinimas vartojamas ir platesne prasme: taip va- 
dinamos kitos skitų gentys. 

175 Eoliečių miestas Mažojoje Azijoje. 

176 Miestas Jonijoje į pietryčius nuo Eieso. 

177 T.y. Adrijos jūrą; Iberija — dabartinė Ispanija, Tartesas — 
sritis Ispanijos pietvakariuose ir miestas joje prie Gvadalkviviro 


očių. 

178 Pirklių laivai. Fokėjiečiams dažnai tekdavo gintis nuo karta- 
giniečių, piratų ir kt. 

179 Taip simboliškai jie patvirtintų, jog pasiduoda persų karaliaus 
valdžion. 

180 Salos tarp Chijo salos ir žemyno, 

181 Dabar Korsika. 

182 Miestas rytinėje Korsikos pakrantėje, dabar Alerija. 

183 Kartaginos, finikiečių kolonijos šiaurinėje Afrikos pakrantėje, 
gyventojai. Kolonija įkurta IX a. pr. m.e, 

184 Viduržemio jūros dalis į pietvakarius nuo Korsikos ir Sardi- 
nijos. 
185 Kadmo pergalė — brangiai atsieinanti pergalė: Kadmo pali- 
kuonys, Edipo sūnūs Eteoklis ir Polinikas, kovodami dėl Tėbų kara- 
liaus valdžios, užmušė vienas kitą. 

186 Graikų kolonija pietų Italijoje (dab. Redžo di Kalabrija). 

187 Tekste lakūna. 

18 Miestas Etrurijoje. 

189 Dabartinės Lukanijos ir Brutijo sritys Italijos pietuose. 

199 Posidėjas — miestas Italijos pietuose. 

1?! Pitijos atsakymas dviprasmiškas: ,„„Kyrnon ktisai“ reiškia ir 
„apgyvendinti Kirną“, ir „pastatyti Kirno šventovę“. Kirnas — Herak- 
lio sūnus. 

192 Šiaurinė Balkanų pusiasalio dalis nuo Graikijos ir Makedoni- 
jos iki Dunojaus. 

183 Dzeuso ir Europos sūnus, mitinis Kretos karalius. 

194 Miestas Karijoje, senovės Karijos karalių sostinė. 

195 Karas, Misas ir Lydas — mitiniai karų, misų ir lydų protėviai. 

196 Pagal kitą mito variantą, Sarpedonas buvęs ne Europos ir 
Dzeuso, o Laodamijos ir Dzeuso sūnus. 

197 Senovinis Likijos paai Vėliau taip vadinama kalnuo- 
ta sritis tarp Likijos, Pamtilijos ir Frygijos. 

1988 Solimos kalnagūbrio Likijoje EyYEojai 

199 Pandionas — Atėnų karalius, Atėnų įkūrėjo Kekropo sūnus. 

20 Miestas Karijoje. 

201 Egėjo jūros dalis prie Simės ir Rodo salų. 

202 Lyguma Likijoje palei Ksanto upę. 

203 Asirija Herodotas dažnai vadina Babiloniją, o asirais — babi- 
loniečius. 

24 Į miesto teritoriją Herodotas tikriausiai įjungia ir priemiesčio 


ną. 
25 Karališkoji uolektis — persų ilgio matas, lygus 532,8 mm; grai- 
kų uolektis lygi 440 mm. : 7 

206 Vyriausią babiloniečių dievą Belą (Baalą) Herodotas tapatina 
su Dzeusu. 

27 Babilono žynių luomas. 

208 Miestas Aukštutiniame Egipte, senoji Egipto sostinė (No 
Amon). i 

209 T. y. Amono. 

210 Miestas Likijos pajūryje su garsiu Apolono orakulu. Pasak 
mitų, Apolonas 6 žiemos mėnesius praleidžiąs Pataruose, o 6 vasa- 
ros mėnesius — Delfuose. 

211 Persų karalius 521—485 m. pr. m. e. 

212 Kserksas karaliavo 485—465 m. pr. m. e. 

23 Nitokridei Herodotas priskiria karaliaus Nabuchodonasaro 
darbus (605—562 m. pr. m. e.). 

24 Pagal persų religiją, lavonai „sutepa“. Todėl tikriausiai Da- 
rijus, negalėdamas įvažiuoti į miestą, įsakęs atidaryti kapą. 

2i5 Paskutinis Babilono karalius vadinosi Nabonidas. Jis nega- 
lėjo būti karalienės Nitokridės sūnus. 

216 Oficialus persų karalių titulas. 

217 Suūzai — Persijos sostinė. Choaspas — dabar Kercha. 

288 Dabar Diala, Tigro intakas. Herodoto pasakojimą apie tai, 
kaip Kyras nubaudė Gindą, daugelis tyrinėtojų laiko legenda, atsira- 
dusia iš žinių apie irigacinius kanalus prie šios upės. 

29 Arkliai buvo pašvęsti Mitrai. 

220 Herodoto aprašytasis Babilono apgulimas ir paėmimas įvyko 
karaliaujant Darijui (522 m. pr.m.e.). Kyras jį užėmė 539 m. po 
pergalingų kautynių. 

221 Chenikas lygus 1,08, atiškasis medimnas — 52,5 litro. 

222 T. y. javams. 

223 Zemi, sandalus primenantys batai. 

24 Gentis Italijoje, šiaurinėje Adrijos jūros pakrantėje. 

225 Iranėnų gentis, gyvenusi apie Aralo jūrą. 

226 Upė nėra tiksliai identifikuota. Dauguma tyrinėtojų ją tapa- 
tina su Amudarja (Oksu). 

27 Sunkiai identifikuojama gentis, kai kurių mokslininkų laiko- 
ma mitine. Remdamiesi Herodoto aprašytaisiais isedonų papročiais, 
kai kurie mokslininkai mano juos buvus ne indoeuropiečiais, o vie- 
na iš Tibeto genčių. 

228 Dabar Dunojus. 

29 Heraklio stulpai — Gibraltaro sąsiauris. Atlanto jūra — Atlan- 
to vandenynas. Jau finikiečiai žinojo, kad Atlanto vandenynas, Vi- 
duržemio jūra ir Raudonoji jūra tarp savęs jungiasi. 

230 Bokštai buvo reikalingi laivams nuo priešų ginti. 

231 Kyras žuvo 530 m. pr. m. e. 

232 Ktesijas pasakoja, kad Kyras kautynėse su derbais buvo su- 
žeistas ir mirė nuo žaizdos. Ksenofontas praneša (Kyro auklėjimas, 
VIII. 7. 3—28), kad Kyras mirė sostinėje sava mirtimi. 

23 Vyrų drabužiai: odinė liemenė (vietoj šarvų), marškiniai il- 
gomis rankovėmis, ilgos odinės kelnės, minkšti žemi pusbačiai, su- 
traukti dirželiais, veltinė trikampė kepurė (vietoj šalmo buvo dėvima 
m kepurė). Persijuosdavo diržu, prie kurio prisikabindavo gink- 
us. 

24 Manoma, kad čia pasakojama apie grupinės santuokos ir mat- 
riarchato liekanas. 


ANTROJI KNYGA 


! Psametichas I (665—609 m. pr. m. e.). 
? Heiaistu Herodotas vadina egiptiečių dievą Ptahą; Memfis 


(egipt. Men Nofer) — seniausia Egipto sostinė, dabar griuvėsiai į 
pietus nuo Kairo. 
3 Heliopolis (graik. „Saulės miestas“) — miestas į šiaurės 


rytus nuo Kairo. 

* Egiptiečių metai prasidėdavo liepos 19 d., patekėjus Sirijui; 
tada išsiliedavo Nilas. Egiptiečiai žinojo tris metų laikus: išsilieji- 
mas, sėjos metas, pjūties metas. 

S Egiptietiškai Hor Aga (apie 2850 m. pr. m. e.). 

6 Ežeras vardą gavo nuo faraono Merido (Amenemheto III, 
1840—1792 m. pr. m. e.). 

7 T.y. Zemutinis Egiptas. „Nilo dovana“ Egiptą pavadinęs jau 
Hekatėjas. 

ė Sieksnis (orgija) lygus 1,776 m. 

* Schenas (egipt. ilgio matas, chenubas) lygus 445,20 m. 

10 Plintinės įlanka yra į vakarus nuo Aleksandrijos, rytinė Egip- 
to riba; Serbonidės ežeras Ženirtiniamė Egipte — vakarinė Egipto ri- 
ba; Kasijo kalnas skiria Egiptą nuo Sirijos. 

U Persų ilgio matas, lygus 5549 m. 

12 Miestas Elidėje netoli Olimpijos miesto. 

13 Miestas prie pirmojo Nilo slenksčio. 

M Pietvakarinė Misijos dalis, 

15 Dabar upė Aspros Akarnanijoje (sritis Graikijos vakarinės pa- 
krantės viduryje). 
6 T.y. iš Viduržemio jūros. 

17 Iš Indijos vandenyno. 

Iš T.y. Mėlynasis Nilas. 

19 Kiti autoriai (F. Miščenka, G. Stratanovskis) verčia „bokš- 
as“. 

2 Miestas Zemutiniame Egipte. 

21 Zuvų sūdykla ir vytykla. 

22 Miestas prie Nilo netoli Heliopolio. 

2 Miestas Egipte. 

24 Egipto vardas kilęs iš daugelio Memfio pavadinimų (Chet Ka 
Pta —,„Pta sielos rūmai“); taip iš pradžių buvo vadinama Ptaho 
E AT, nuo kurios pavadinimą gavo ir miestas, 

rikos. 

26 T 2 nuo Nilo slenksčių (čia turimas galvoje pirmasis Nilo 
slenkstis). 

"7 Etesijai — vasaros vėjai. Tai miletiečio Talio hipotezė. 

28 j— hipotezė priskiriama filosofui Anaksagorui (500—424 m. 
pr. m. e. 

2 Daug diskusijų antikoje sukėlusią Nilo potvynių problemą iš. 
aiškino Aristotelis, susiedamas Nilo potvynius su lietinguoju laiko- 
tarpiu Etiopijoje. 

Su Atėne paprastai būdavo tapatinama egiptiečių deivė Neitė. 
š 31 Plačiai išsiliejus; už pirmojo slenksčio Nilą Herodotas palaikė 
ežeru. 

32 Miestas šalia Nilo intako Atbaros. Sostine Merojė tapo po 
1 žygio prieš etiopus. Etiopijos karalystė gyvavo iki 355 m. e. 
metų 

3 T.y. Amoną Ra ir Ozyrį. 

34 Tikriausiai Šis buvo vadinamos Egipto rytuose gyvenusios 
gentys egipt. „schm 

ono ka buvo Sivos oazėje Libijoje, tos oazės gy- 
ventojai vadinosi amoniečiai. 
$ Taip vadinama Sirto įlanka Libijoje. 

37 T.y. jūros į šiaurę nuo Libijos (Viduržemio jūros). 

88 Kyšulys dabartiniame Maroke. 

i 89 Miestas ir įlanka netoli dabartinės Prancūzijos—Ispanijos 
sienos. 

*9 Iberų gentis dabartinėje Portugalijoje. 

*1 Egipte buvo daug ir šventikių. 

* Herodoto laikais egiptiečiai vartojo trejopą raštą: seniau- 
sias — hieroglifų — buvo vartojamas oficialiems įrašams; supaprastin- 
tas jo variantas — hieratinis (šventasis) — dokumentams ir laiškams; 
plačiam vartojimui buvo skirtas demotinis (liaudinis) raštas. 

43 Epafas — mitinis Dzeuso ir Ijos sūnus, gimęs Nilo pakrantėje, 
vėliau tapęs Egipto valdovu. 

4 T.y. Izidei. 

45 Afrodite Herodotas vadina Hatorą — dangaus deivę, meilės, 
pramogų, moterų globėją. Ji buvo vaizduojama karve (arba tik su 
karvės galva, arba tik su ragais ir saulės disku tarp jų). 

6 T. v. Amono. 
17 Ozyris išmokęs Žmones dirbti žemę ir auginti vynuoges. 

48 Mendas — miestas Nilo deltos šiaurės rytuose su garsiąja Ozy- 
rio šventykla. . 

*9 Herakliu Herodotas vadina egiptiečių mėnulio dievą Chunsu. 

5 Avinas buvo egiptiečių dievo Chnumo — vyriausiojo pietinio 
Egipto dievo — dievo kūrėjo ir krioklių valdovo — simbolis. 

5! Kastoras ir Polideukas (Dioskūrai) — Dzeuso ir Ledos sūnūs; 
po mirties, kaip Dvynių žvaigždyno žvaigždės, buvo ypač jūreivių 
garbinami. 

52 Finikiečių Heraklis — Melkartas, Tyro miesto globėjas, jūreivių 
ir kolonistų pagalbininkas. 

5 Tyras, pagal Herodotą, įkurtas III tūkstm. pr. m. e. viduryje; 
kiti šaltiniai nurodo II tūkstm. pabaigą. 

4 Panu tikriausiai Herodotas vadina dievą Chnumą. Senovės 
egiptiečiai garbino tik 9 dievus. 

S Zynys Melampodas, pasak mitų, išmokęs graikus garbinti Dio- 
nisą. Graikai jį garbino jau II tūkstm. pr. m. e., kaip manoma, per- 
ėmę kai kurias kulto formas iš trakų. 

566 Senovinės pelazgų dievybės sietinos su Frygijos dievybėmis, ati- 
tinkančiomis graikų Demetros, Hefaisto ir Hermio kultą. 

S" Samotrakės salos Egėjo jūroje gyventojai. 

5 Anot Herodoto, Homeras ir Heziodas gyvenę apie 850 m. pr. 
m. e. 
S Turimi galvoje Orfėjas, Musėjas ir kt. 

60 Gentis, gyvenusi pietinėje Epyro pakrantės dalyje. 

6 Egiptiečių Muta. 

6? Egiptiečių Horas. 

6 Egiptiečiai taip aprauda Ozyrį. 

64 Ibis buvo pašvęstas išminties dievui Totui, sakalas — dievo Ho- 
ro simbolis. 

65 Kitaip faraono pelės — žebenkščių veislės gyvūnai. 

66 Feniksas simbolizuoja dievą Amoną Ra. 

6 Iš šito teiginio spėjama, kad Herodotas nesilankė vakarinėje 
Deltos dalyje, kur buvo auginamos vynuogės. 

68 Graikai šioje giesmėje apdainuodavo ankstyvą Apolono sū- 
naus Lino, finikiečiai — Adonio, egiptiečiai — Ozyrio mirtį. Linas, 
kaip ir Adonis, simbolizuoja mirštančią ir atgimstančią gamtą. 

69 Orfizmas, kaip viena iš religinių srovių, atsirado Graikijoje 
VIII a. pr. m. e. Ortikų teologinės sistemos pagrindas — Dioniso kul- 
tas. Jų religija turėjo didelės įtakos pitagoriečiams, Pitagoro VI a. 
pr. m. e. įsteigtos religinės, filosofinės ir politinės sąjungos nariams 
ir jų pasekėjams. 

70 Turima galvoje augalo Acacia arabica L. derva. 

"1 Persėjas, Dzeuso ir Danajės sūnus, nugalėjęs Gorgonę Medū- 
zą ir išgelbėjęs Andromedą, Etiopijos karaliaus Kefėjo dukterį. 

"2 Danajas — mitinis Belo sūnus, Egipto karaliaus Egipto brolis. 
Linkėjas — mitinis Egipto sūnus, vienos iš Danajo dukterų — Hiperm- 
nestros — vyras. Linkėjo ir Hipermnestros sūnus buvo Argo kara- 
lius Abantas, Persėjo prosenelis. 

73 Bokštai tikriausiai buvo reikalingi apsisaugoti ne nuo uodų, 
o nuo gyvačių ir skorpionų. 

“ Graikų kolonija Nilo žiotyse. 

75 Miestai Nilo deltoje. 

“6 T. y. Aukštutiniame Egipte. 

7 Herodoto faraonų sąrašas ir chronologija neatitinka Manetono 
sąrašo. Nitokridė — šeštosios dinastijos Egipto karalienė (III tūkstm. 
pr. m. e.). Herodoto šaltinis čia — egiptiečių pasakojamoji tradicija. 

78 Sitas ežeras ne iškastas, o savaime susiformavęs. Merido var- 
dą faraonas Amenemhetas III liaudies tradicijoje buvo gavęs nuo to 
ežero. Manoma, kad Ptaho šventovės propilėjus Memfyje pastatydinęs 
ne Meridas. . 

79 Moksle nėra vieningos nuomonės dėl Herodoto Sesostrio iden- 
tifikacijos (galbūt Sesostris III, 1878—1841 m. pr. m. e.?). Herodotas 
priskiria Sesostriui kitų faraonų darbus. 

Kapadokai. 

81 „Sardoniškas“ kitaip — „iš Sardo (Sardinijos salos)“. Mano- 
ma, kad šitas pavadinimas atsiradęs per nesusipratimą. 

62 Herodotas mini hetitų, o ne egiptiečių reljefus Sipilo ir Kara 
Belo vietovėse. 

83 Memnonu graikai vadino Asirijos karalių. 

4 Manoma, kad Sesostrio ir Darijaus palyginimas yra tendencin- 
gas graikų anekdotas. 

85 Finikiečiai turėjo Memfyje savo „rajoną“ su Astartės švento- 
ve. Ją Herodotas toliau ir vadina Svetimšale Afrodite. 

86 Teukrai — kitas trojiečių pavadinimas, kilęs nuo Trakijos teuk- 
rų, persikėlusių iš Europos į Aziją ir susimaišiusių su frygais. 

- 5 Iliada, VI. 289. V., 1931. A. Dambrausko vert. 

88 Odisėja, IV. 227. V., 1979. A. Dambrausko vert. 

89 Odisėja, IV. 351. 

9 „Kiprijų“ epas neišliko. Jame buvo pasakojama Trojos karo 
priešistorė. 

1 Galbūt Ramzis II. 

92 Pasakojimas apie Rampsinito lobyną — vienas iš daugelio pa- 
sakos apie gudrųjį vagį variantų. Manoma, kad Herodotas čia pa- 
p egiptiečių pasaką. Graikiškasis variantas — pasakojimas apie 

rofonijų ir Agamedą. 

93 Herodotas čia pasakoja egiptiečių pasaką. Minimoji Demetra 
tikriausiai atitinka deivę Hatorą, kuri Tėbuose buvo garbinama kaip 
mirusiųjų valdovė. 

* Čia, matyt, mirusiųjų dievas Anubis, vaizduojamas su šuns 
galva. Jis lydėdavo mirusius į mirusiųjų karalystę. 

95 T. y. Izidė ir Ozyris. 

sio Cheopsas (Chufu) gyvenęs tūkstantmečiu anksčiau už Ram- 
zį II. 

97 Chefrenas (Chafre) valdė po Cheopso brolio. 

9 Egiptietiškai Menkau Ra, ketvirtosios dinastijos faraonas (III 
tūkstm. pr. m. e. vidurys). 

* Herodotas turi galvoje Ozyrio šventę. Karvė — deivės Hatoros 
simbolis. 

190 Ezopas delfiečių buvo nuteistas mirti. Už tai jie turėjo sumo- 
kėti išpirką. 

10! Asichis (egipt. Sepses kafas) valdė apie 2480 m. pr. m. e. 

12 Anisis valdė apie 715 m. pr. m. e. 

'6 Etiopų karaliai Egiptą valdė apie 715—655 m. pr. m, e, Jię 
pasitraukė taikiai perdavę valdžią egiptiečiams. 

104 Libijos valdovas, 

105 Herodotas pasakoja pasaką, atspindinčią istorinius įvykius: 
Egipto karalių etiopų kovas su asirais (671—653 m. pr. m. e.). Čia 
minimi kariai — samdiniai libiai. 

106 Asirijos karalius 705—681 m. pr. m. e. 

107 Pelė Asirijoje buvo maro simbolis. Herodotas čia tikriausiai 
aprašo dievo Horo statulą. 

108 Miletietis Hekatėjas lankėsi Egipte apie 569—526 m. pr. m. e. 

10 Tifonu Herodotas čia vadina karo dievą Setą. 

uo Zr. II. 43. 

"! Nisa — šventas kalnas, kur, pasak mito, augęs Dionisas. Ta- 
patindamas Dionisą su Ozyriu, Herodotas tą kalną nukėlė į Etiopiją. 
Kituose variantuose Nisa nurodoma esanti Trakijoje, Indijoje ir kitur. 

12 Herodotas čia kalba apie Nilo deltos karaliukus (VII a. pr. 


e.). 

"3 Šis labirintas prie Krokodilų miesto (dab. Fajumas) buvo pa- 
statytas daug anksčiau, II tūkstm. pr. m. e. pradžioje. 

14 Artemidės šventovė Efese ir Heros šventovė Samo saloje. 

115 Asirijos karalius 668—626 m. pr. m. e. 
16 Apis (egipt. Hapi) — šventas jautis, kuriame įsikūnija dievas 
Ptahas. 

"17 Dabartinis Achmimas, sala ir -miestas Tėbų srityje. 

118 Minimoji tragedija neišliko. 

"9 Egipto faraonas 609—594 m. pr. m. e. 

120 Miestas Egipte prie Arabijos sienos. 

121 Miestas Palestinoje prie Egipto ir Sirijos sienos. 

122 Dabar Gaza. 

123 Psametichas II (594—588 m. pr. m. e.). 

124 Elėjos (Elidės) srities vakarinės Peloponeso pusiasalio pakran- 
tės gyventojai. 

125 Libių dinastijos Egipto karalius. 

126 Ozyrio kapas deivės Neitės šventovėje Saiso mieste. 

127 Religirię-politinę sąjungą sudariusių Graikijos polių atstovai. 

128 Miestas rytinėje Rodo salos pakrantėje. | 

12 Samo salos tironas (537—522 m. pr. m. e.), vienas iš galin- 
giausių Graikijos tironų. Jam valdant, Samo sala turėjo vieną iš 
stipriausių laivynų ir garsėjo kaip kultūros centras. 


TREČIOJI KNYGA 


! Kyro sūnus Kambizas II valdė persus 530—522 m. pr. m. e. 

2 Persų karalių dinastija, kurios pradininkas buvo Achemenas. 

3 Filistimams. 

* Miestas prie Sirijos ir Arabijos sienos. 

S Si upė įteka į Negyvąją jūrą (ežeras Jordanijoje ir Izraelyje). 

9 E III, paskutinis Egipto faraonas (526—525 m. pr. 
m. e.). 

7 Egipto satrapas (valdytojas) buvo Darijo sūnus, Kserkso brolis 
Achemenas. Libijos valdovas Inaras, surengęs maištą, sumušė persų 
kariuomenę prie Papremio. 

8 Barkos, graikų kolonijos Libijoje, gyventojai. 

9 Pasakojimas apie Kambizo šventvagystes neturi istorinio pag- 
rindo. Kambizas buvo naujos, 27-osios Egipto faraonų dinastijos pra- 

dininkas. Jis, kaip ir kiti persų karaliai, garbino Egipto dievus, au- 
kojo jiems gausias aukas. L as B 

10 Čia tikriausiai turima galvoje Nubijos karalystė. Pietinė jūra, 
pagal to meto įsivaizdavimą, skalavo pietinę Libijos pakrantę. 

lt Gentys, gyvenusios vakarinėse bei rytinėse Arabijos įlankos 
ir Indijos vandenyno pakrantėse. 

12 Finikiečių kolonija Libijoje, įkurta IX a. pr. m. e. 

Iš Chargos oazė, kurios įgulą sudarė samdiniai iš Samo sa- 
los Eschrionijos filės; filė — gimininė (vėliau — teritorinė) sąjunga, 
susidedanti iš kelių giminių, kildinamų iš vieno protėvio. 

14 Kambizas vedė savo seserį Atosą. Jaunesnioji Kambizo sesuo 
ir žmona — Roksana. 

15 Taip buvo vadinama epilepsija. Apie ją Hipokratas (V a. pr. 
m. e.) buvo parašęs traktatą. Manoma, kad Herodotas buvo susipa- 
žinęs su Hipokrato veikalais: jis žino Hipokrato įvestą proto ligų 
klasifikaciją, kalba apie klimato įtaką žmogaus būdui. į 

16 Egiptiečių dievo Ptaho (jūreivių globėjo) atvaizdai finikiečių 
laivų pirmagaliuose. 

17 Tikriausiai Indijos neindoeuropiečių gentis. 

18 Zymus graikų poetas iš Tėbų, chorinės lyrikos kūrėjas (522— 
442 m. pr. m. e.). 

19 Dabartinė Skarpanto sala pusiaukelėje tarp Kretos ir Rodo. 

20 Sala prie Epyro kalno. 

21 Miestas Peloponese. 

22 Viena iš penkių Lakonijos apylinkių su to paties pavadinimo 
gyvenviete. 

23 Viena iš Kikladų salų, dabartinė Sifanto sala. 

24 Graikijos miestų visuomeninis pastatas, pritanėjų posėdžių vie- 
ta, simbolinis miesto centras. 

2 T. y. aikštė bus aptverta balta tvora. 

2 Hermiono miesto Argolidėje gyventojai. 

27 Trezeno miesto Argolidėje gyventojai. 

28 Zakinto (dab. Zanto) salos Jonijos jūroje gyventojai. 

29 Senovinė kretiečių deivė, vėliau sutapatinta su Artemide. 

80 Heros šventykla Samo saloje. 

31 Pagal oticialiąją persų tradiciją šie įvykiai datuojami 522 m. 
pr. m. e. balandžio 2—rugsėjo 29 d. Persiškas Kambizo brolio var- 
das Bardija; Smerdis — vienas iš graikiškų šio vardo variantų. 

32 Manoma, kad Patizeitas — ne tikrinis vardas, o dvariškio titu- 
las — „karaliaus namų prižiūrėtojas“. Kiti mokslininkai mano, kad 
Patizeitas — Kyro sūnaus Bardijos titulas ir kad sukilęs ne magas, o 
Kyro sūnus. 

3 T. y. Kambizo brolis Smerdis. 

4 Persiškai Utana, achemenidas. Numalšinus sukilimą, Darijus 
padovanojo Otanui Kapadokiją. Sios šalies valdytojai kildino save iš 

tano. Jo sesuo Kasandanė buvo Kyro II žmona. Vieną iš jo dukterų 
buvo vedęs Darijus, kitą — Kserksas. 

85 Sitas persų pasitarimas istorikų įvairiai aiškinamas: vieni ne- 
pripažįsta jo istoriškumo ir laiko jį persų pasakojamąja tradicija, kiti 
mano, kad šitas kalbas sugalvojęs pats Herodotas, remdamasis grai- 
kų politiniais traktatais. Treti teigia, jog pasakojimas turi istorinį pa- 
grindą ir pirmasis jį papasakojęs Herodotas. 

8 Satrapija Mažosios Azijos pakrantėje, į kurią įėjo graikų miestai, 

37 Lasonai ir kabalijai — gentys, gyvenusios kalnuotoje vietovėje 
į šiaurę nuo Meandro aukštupio. Hiteniečiai — Pamfilijos miesto Hi- 
tenės gyventojai. ) 

88 Pešavaro srities ir pietinės Afganistano dalies gyventojai. 

39 Senovinis Elamas. 

40 Kiti variantai — „hirkanai“, „barkanai“. Si satrapija buvo Per- 
sijos šiaurės vakaruose. 

1 Dabartinis Azerbaidžanas su Hilanu. 

42 Dabartinis Šiaurės Afganistanas. 

4 Kalniečių gentys, gyvenusios tarp dabartinių Erzerumo ir 
Trapezunto. 

4 Gentys, gyvenusios tarp Istachano, Chanum i Chilmendo ir 
Persijos įlankos pakrantės (iki Ormuso sąsiaurio). 

Gentys, gyvenusios pietinėje ir rytinėje Kaspijos jūros pakran- 


4 Sritis nuo dabartinės Syrdarjos žemupio iki Cherirudo lygu- 
mos dabartiniame Afganistane. 

* Parikanijai ir Azijos etiopai — dravidų genčių palikuonys; gy- 
veno Persijos įlankos pakrantėje nuo dabartinio Ormuso sąsiaurio 
iki dabartinio Beludžistano. 

4 Matienai gyveno tarp Vano ežero ir Tigro aukštupio, saspy- 
rai — dabartinės Čorocho upės lygumoje, alarodijai (urartu) — tarp 
Vano, Urmijo ir Sevano. 

*9 Kitas variantas — „marams“. 

50 Gentys, gyvenusios Juodosios jūros pakrantėje nuo dabartinių 
Trapezunto iki Počio. 

51 Dabartinė Pendžabo provincija Indijoje. 

92 T. y. būstuose, esančiuose po žeme, žeminėse. 

S Turima galvoje Taro (Faro) dykuma. 

4 Gentis, gimininga Šri Lankos vedams. 

55 Paktija — sritis dabartiniame Afganistane, Kabulo upės lygu- 
moje. Kaspatyras (ind. Kasa papura) — miestas dabartiniame Peša- 
vare. 

5 Gentis dabartiniame Afganistane apie Balcho miestą. 

57 T. y. iš ryto. 

S Nisėjos lyguma Medijoje, kur buvo auginami labai geros veis- 
lės arkliai. | 

69 Turima galvoje medvilnė. 

60 Matyt, tam tikra skėrių rūšis. 

6! Eridanas paprastai tapatinamas su Po upe. 

62 Britų salos. 

63 Čia tikriausiai Uralo ir Altajaus sritys. 

64 Vieni mokslininkai arimaspus laiko mitine tauta, kiti — istori- 
ne, gyvenusia tarp Uralo ir Altajaus. Grifai — mitinės sparnuotos 
būtybės su liūto kūnu ir erelio galva. 

6 Hirkanai gyveno Kaspijos jūros pakrantėse, partai — dabartinės 
Persijos Chorasau provincijoje, sarangai — dabartinėje Seistano teri- 
torijoje, tamanėjai — dabartiniame Afganistane. 

66 Aką mokslininkai bandė identifikuoti su daugeliu upių, tačiau 
nė viena hipotezė nėra įtikinanti. Herodoto pasakojimo istorinis pag- 
rindas — irigacinių įrenginių statyba valdant achemenidams. Galbūt 
tai išlikę iki mūsų dienų Čermenjabo ir Kuniazajo kanalai senojo 
Chorezmo teritorijoje. 

67 Persiškai Vidafarna (Ktesijas jį vadina Atafernu) — turtingos 
ir įtakingos giminės palikuonis. Manoma, kad Herodoto pasakojimo 
istorinis pagrindas — Intafreno mėginimas užimti karaliaus valdžią. 

68 Miestas ir vietovė. Bitinijoje, Marmuro jūros pakrantėje. 

60 Zymus graikų lyrikas (VI a. pr. m. e.). Po Polikrato mirties 
gyveno Atėnuose, Peisistrato rūmuose. 

70 Miestas Karijoje. 

"1 T. yv. Kretos valdovas Minas. Knosas — Kretos valdovų rezi- 
dencija. 

Krotonas — graikų miestas Italijoje. 

7 Garsus Krotono atletas, šešis kartus nugalėjęs olimpinėse žai- 
dynėse (532—512 m. pr. m. e.). 

““ Kalabrijos dalis nuo Tarento ir Brundizijo (Herodoto Brente- 
sijo) iki Japygijos kyšulio. 

75 Knidas — vienas iš dorėnų miestų Mažojoje Azijoje, spartie- 
čių kolonija. 

76 Spartos karalius 520—491 m. pr. m. e. 

“7 Valdant Darijui, babiloniečiai sukilo du kartus: 522 m. gruo- 
džio mėn. ir 521 m. lapkričio mėn. pr. m. e. 

78 Kyras, iškasęs griovius, nukreipė Eufrato tėkmę kita vaga, o 
pats senąja vaga jėjo į miestą (539 m. spalio mėn. pr. m. e.). 

7 T. y. libius ir jų vadą Inarą (456 m. pr. m. e.). 


KETVIRTOJI KNYGA 


! T. y. dėl to, kad pagrindinis jų maistas — kumelių pienas ir iš 
jo pagaminti produktai. Herodoto tvirtinimas, jog skitai apakina sa- 
vo vergus dėl pieno, yra labai įvairiai interpretuojamas, bet iki šiol 
nėra galutinai išaiškintas. 

2 Taurų kalnai driekiasi pietinėje Krymo pusiasalio pakrantėje 
nuo Sevastopolio iki Feodosijos. 

3 Dabar Dnepras. 

* Sitie pavadinimai daugiau tekste nesutinkami. Vieni tyrinėtojai 
juos laiko giminių, kiti — genčių, treti — klasių ar socialinių sluoks- 
nių pavadinimais. 

Manoma, kad šitoje vietoje tekstas sugadintas. Vienas iš siūlo- 
mų atstatymo variantų — „jų visų bendras pavadinimas — skolotai; 
skitais juos graikai praminė nuo jų karaliaus vardo“ (Herodotas ski- 
tų karalių protėviu laiko Heraklio sūnų Skitą — IV.10). 

6 Kolaksajis padalijo tik savąją — karališkų skitų — žemę. 

7 T. y. sniego. 

8 Graikų kolonijų prie Juodosios jūros (Ponto) gyventojai. 

? Čia Herodotas pasakoja 10-ąjį Heraklio žygį: Heraklis užmušė 
trigalvį pabaisą Gerioną, turėjusį puikių jaučių bandą, ir nusivarė 
jaučius į Tirintą. 

10 Miškinga Skitijos sritis kairiajame Dnepro krante; driekėsi nuo 
Kinburno rago į rytus. 

"! Dabar Dnestras. 

12 Dabar Kerčės sąsiauris. 

Iš Aristėjas iš Prokoneso (sala Marmuro jūroje), neišlikusių vei- 
kalų — poemos „Arimaspėja“ ir prozos kūrinio „Teogonija“ — autorius 
(VII/VI(?) a. pr. m. e.). 

14 Miestas Marmuro jūros pakrantėje. 

I5 Mileto kolonija šalia Kiziko. 

16 Metaponto miesto Italijoje gyventojai. . 

17 Olbijos kolonijos gyventojai; Boristenis — pirmasis Olbijos pa- 
vadinimas (nuo Boristenio — Dnepro — upės). 

Iš Viena iš kalipidų vardo etimologijų — „gražiaarkliai“. 

!9 Kitas variantas — „alazonai“. 

20 Herodotas taip pat vartoja pavadinimą „skitai — žemdirbiai“. 
Dauguma mokslininkų mano, kad čia turimos galvoje dvi skirtingos 
gentys. 

21 Tikriausiai ne skitų gentis. Nėra vieningos nuomonės dėl jos 
lokalizacijos. Vieni mano, kad jie gyveno nuo Lenkijos ir Lietuvos 
iki Dnepro esančioje teritorijoje, kiti — Dnestro arba aukštupyje, arba 
žemupyje, arba vidurupyje, dauguma mokslininkų mano juos gyvenus 
Pripetės baseine. 2 

2 Dabar Pietų Bugas. 

2 Vienos dienos kelias — 35—42 km. 

24 Manoma, kad čia minimoji upė yra arba kairysis Dnepro in- 
takas Konka, arba dešinysis — Ingulecas. 

25 Herodotas androfagus (,„,žmogėdras“) vadina rytiniais neurų 
kaimynais. 

2 Neaišku, kurią upę Herodotas turi galvoje. Pastaruoju metu 
mokslininkai tapatina Gerą su Konka arba Moločnaja. 

27 Taurija, kalnuota Krymo pusiasalio pakrantės juosta nuo Se- 
7 po iki Feodosijos. Vėliau taip imta vadinti visą Krymo pu- 
siasal)į. 

2 Dauguma tyrinėtojų mano, kad Kremnai buvo Azovo jūros 
šiaurinės pakrantės viduryje. 

2 Dabar Donecas. 

30 Graik. melanchlenai — „juodaapsiausčiai“. Gentis nėra įtikina- 
mai lokalizuota. Kai kurie tyrinėtojai manė juos gyvenus Lietuvos te- 
ritorijoje. 

31 Antikoje kitaip vadinami sarmatais. Tai iranėnų gentis, gyve- 
nusi stepėse tarp Dono ir Volgos. 

32 Manoma, gyvenę apie Dono vidurupį. Dauguma tyrinėtojų 
juos laiko slavų protėviais, nors yra ir kitų hipotezių (pvz., jie kartais 
laikomi sauromatams gimininga iranėnų, finougrų, baltų gentimi). 

3 Dauguma tyrinėtojų tisagetus laiko finais, nors yra ir kitokių 
nuomonių. 

34 Tyrinėtojų laikomi ugrais. 

3 Dauguma mokslininkų mano, kad čia minimi Uralo kalnai. 

3 Herodoto argipėjus vieni mokslininkai laiko baškirų, kiti — 
kinų, finougrų, mongolų protėviais. 

37 Gentis, gyvenusi Tamanės pusiasalio rajone. 

38 Odisėja, IV. 85. 

3 Hiperborėjai buvo susiję su Apolono kultu (Delas — Apolono 
kulto centras). Iš pradžių jie buvo laikomi mitine tauta, kurioje 
Apolonas gyvenęs tam tikrą metų dalį. 

*9 Tikriausiai ilyrų gentis, gyvenusi Makedonijos šiaurėje ir trakų 
išstumta. 

*! Artemidės kultas Dele buvo susijęs su Apolono kultu. 

42 Deivė, globojusi gimdyves, susijusi su Apolono kultu. 

43 Legendinis dainius. 

“4 Pavadinimą „hiperborėjai“ Herodotas etimologizuoja „gyvenan- 
tys už Borėjo (šiaurės vėjo)“, vėliau antikoje jie buvo vadinami tie- 
siog „Šiaurės žmonėmis“. Hipernotijai — „pietų žmonės“. - 

4 Čia Juodoji jūra. 

4 Dabar Iskenderono įlanka Mažosios Azijos pietryčiuose. 

7 T. yv. Viduržemio jūrą. 

* Poratas — Prutas. Kitų intakų identifikacija ginčytina. 

*9 Mario upė paprastai tapatinama su Myrečos (Marošor) upe. 

50 Trakiškas Stara Planinos kalnagūbrio pavadinimas. 

51 Dabar Rodopai. 

52 Dabar Iskyras. 

5 Tribalų lyguma — dabartinės Nišavos upės lyguma Serbijoje 
ir Bulgarijoje. Angras — Ibaro, Brongas — Moravos upė. 

4 Iberų gentis, gyvenusi Pirėnų pusiasalio pietvakariuose. 

55 Eršketai. 

5 Sio miesto griuvėsiai atkasti vakarinėje Krymo pakrantėje ne- 
toli Eupatorijos. 

57 Dabartiniai Tendros ragas ir Džarilgačas. 

588 Tabitė buvo židinio deivė, šeimos gerovės saugotoja. Papa- 
jas — vyriausias skitų dievas, dangaus ir saulės dievas. Zemės deivę 
Apę mokslininkai tapatina su ta būtybe, kurią buvęs susitikęs Herak- 
lis (pusiau moteris, pusiau gyvatė, IV.8—10). Oitosyras (kitas varian- 
tas — Getosyras) — saulės dievas. Argimpasa (kiti variantai — Aripa- 
sa, Artimpasa) — derliaus, vaisingumo deivė. 

59 Legendinis skitas, pagal antikinę tradiciją laikomas vienu iš 
PD išminčių. Kai kurie tyrinėtojai mano jį esant istorine asme- 
nybe. 

60 Kai kurie mokslininkai jį laiko istorine asmenybe, skitų ka- 
raliumi. 

6! T. y. Kibelės. 

62 Istrija — miestas Juodosios jūros pakrantėje prie Olbijos. 

63 Trakijos karalius, Odrisų karalystės įkūrėjas. 

64 Tero sūnus, valdęs V a. pr. m. e. antrojoje pusėje. 

6 Spartos karalius (580—467(?) m. pr. m. e. 

66 Karas su skitais vyko 515 m. pr. m. e. Kalchedonas (Chalke- 
donas) — miestas Mažojoje Azijoje, Bosforo pakrantėje. Manoma, kad 
pontoninis tiltas buvęs pastatytas pačioje siauriausioje Bosforo vie- 


87 Dabar Marmuro jūra. 

6 Kapadokijos upė. 

6 Čia tikriausiai Dzeuso Urijo šventovė, kurios vietoje vėliau 
buvo pastatyta Bizantijo tvirtovė. 

70 Trakijos miestas prie Juodosios jūros. 

7! Dabar Sozopolio miestas. 

" Tearas ir Kontadesdas (Kontadestas) — sunkiai identifikuoja- 
mos upės. Agrianas — dabartinė Ergenė, Hebras — Marica. Enosas — 
Enezo miestas. 

78 Odrisai — trakų gentis, gyvenusi palei Artisko (Artesko) upę, 
kuri nėra tiksliai identitikuota: tapatinama ir su Arda, ir su Tundža 
ir su Kamčija. 

“4 Trakų gentis, gyvenusi šiaurinėje Trakijos dalyje. 


* Miestas Trakijoje ir vakarinės Juodosios jūros pakrantės pajū- 
rio ruožas. 

76 Dabar Nesebyras. 

"7 Zalmoksis (Herodoto Salmoksis) — trakų dievas. Šitas pasako- 
jimas — graikų kilmės. 

78 Kiti vertėjai verčia „iki pusiasalio, vadinamo Kalnuotuoju“ ar- 
ba „iki vadinamojo Kalnuotojo Chersoneso“. Čia turimas galvoje da- 
bartinis Kerčės pusiasalis. 

7 Dabar Brundzijas. 

80 Agamemnonas — mitinis Mikėnų karalius. Ifigenija buvo su- 
sijusi su Artemidės kultu (taurų Mergelę graikai tapatino su Arte- 
mide). Ifigeniją, kuri turėjo būti paaukota Artemidei, pati deivė per- 
nešusi į taurų kraštą. 

8 Manoma, kad agatirsai gyvenę dabartinėje Transilvanijoje. Dėl 
etninės priklausomybės ginčijamasi: vienu nuomone, jie trakai, kitų — 
skitai, trečių — slavai. 

52 Įvairios gentys, gyvenusios apie Azovo jūrą iki Kubanės. 

83 Likas sunkiai nustatomas (Uralas? Kalmijas?) Oarą dauguma 
tyrinėtojų laiko Volga, mėgindami įvairiai aiškinti Herodoto klaidą 
(Herodotas tvirtina, kad Volga — kaip ir Likas — įteka į Azovo jū- 
rą). Sirgį kai kurie mokslininkai tapatina su Herodoto minėtuoju 
Hirgiu (IV. 57) ir laiko vienu iš Dono intakų, kiti — mano, kad tai 
skirtingos upės. 

4 T. y. išreikšdamas savo pasidavimą karaliaus valdžion. 

85 Tindaras — mitinis Spartos karalius. Tindaro sūnumis (tinda- 
ridais) čia vadinami Dioskūrai. 

86 Dabar Santorinas. 

S Kaukonai gyveno kalnagūbryje, einančiame nuo Arkadijos iki 
idės. 

5[ ajas — Tėbų karalius, Edipo tėvas, užmuštas sūnaus. Erini- 
jos — keršto deivės. 

*9 Iš pradžių 100 jaučių auka, vėliau — bet kuri didesnė. 

9 Batas I, Kirėnės įkūrėjas, valdė apie 630—599 m. pr. m. e. 

1! Batas II (Laimingasis) valdė apie 583—560 m. pr. m. e. 

92 Manoma, kad mūšis vykęs apie 570 m. pr. m. e. 

S Batas III (Šlubasis) valdė apie 550—530 m. pr. m. e. 

94 Silfijas — prieskoninis augalas. Jis sudarė didžiąją Kirėnės eks- 
porto dalį. 

95 Libių dievas. 

96 Čia tikriausiai turima galvoje vaisingumo deivės šventė (kar- 
taginiečių Tanitė). 

97 Atlaso kalnai Afrikos šiaurės vakaruose (dab. Maroke, Alžyre, 
Tunise). 

99 Atėnės Paladės atvaizdai. 

*9 Tikriausiai tam tikra antilopių rūšis. 

100 Tokie matomi piešiniuose ant uolų; tikriausiai juose pavaiz- 
duotos vietinės dievybės. 

11 Pigargos — tam tikra gazelių rūšis, zorkados — antilopės Dor- 
cas gazella, bubalidai — Antilope bubalus, vandens negeriantys asi- 
lai — antilopės gnu (Catoblepas gnu), orijai — irgi tam tikra antilo- 
pių rūšis (Oryx bucoryx). 

102 Zirafos. 

108 Išmirusi akiniuočių gyvačių rūšis. 

14 Dvikojės pelės — šokliai (Pedetes). 

10 Galbūt Berberijos pelės. 

! Chorinė padėkos giesmė dievo garbei; priedainyje būdavo žo- 
džiai „O peane!“ Peonai dėl artimo jų etnonimo ir priedainio skam- 
bėjimo, pasak Herodoto, ir pamanę, kad juos šaukia. 

2 Trakų gentis, gyvenusi palei Travoso (dab. Kuručai) upę. 

* Krestonija — sritis Trakijoje. Čia minimos gentys gyveno tarp 
Strimono ir Aksijo upių. 

+ Gentis, gyvenusi šiaurinėje Adrijos jūros pakrantėje. 

5 Tekste ligijai (Ligyes), ligūrai — neindoeuropiečiai, Aukštutinės 
Italijos, Pietų Prancūzijos, Balearų salų, Korsikos ir Sardinijos au- 
tochtonai, išstumti keltų. 

6 Tai tikriausiai genties pavadinimo, skambėjusio panašiai kaip 
graikų k. žodis „bitė“ (mėlissa), etimologizavimas. 

7 Edonai — trakų gentis, gyvenusi į rytus nuo Strimono. Mirkino 
miestas buvo įkurtas dabartinio Tachino ežero pakrantėje. 

8 Makedonija — istorinė valstybė Balkanų pusiasalio šiaurėje (dab. 
Jugoslavijos Makedonija, Bulgarijos Blagojevgrado rajonas, Graikijos 
sritis apie Salonikų miestą). Makedonų tauta susidarė susimaišius 
graikų gentims (daugiausia tesalų) su trakų-ilyrų gentimis. Kalba 
buvo artima graikų kalbai. 

9 Makedonijos karalius, Aleksandro I tėvas. 

10 Aleksandras I, Aminto sūnus, valdė maždaug iki 450 m. pr. 
m. e. 

" Dabar Kruša Balkano kalnas Makedonijoje. 

12 Čia Herodotas pasakoja patriotinę legendą, neatitinkančią tik- 
rovės: Aleksandras I pasidavė persams ir, išreikšdamas savo nuolan- 
kumą, turėjo savo seserį atiduoti į persų didiko haremą. 

Iš Argiečio Temeno palikuonis, Makedonijos įkūrėjas. 

4 Olimpinė bėgimo distancija — 192,27 m. 

Is Sritis Mažojoje Azijoje apie buvusį Trojos miestą. 

16 Tekste lakūna. 

17 Uostas pietinėje Chijo salos pakrantėje. 

18 Dorėnų uostas Mažojoje Azijoje netoli Halikarnaso. 

19 Sis epizodas laikomas istoriniu anekdotu. 

2 Dėl Histijėjo vaidmens organizuojant sukilimą yra įvairių nuo- 
monių. Iškelta hipotezė, jog Histijėjas sukilimo neorganizavo, atvirkš- 
čiai, bandė taikiu būdu jį numalšinti (galbūt Darijaus siunčiamas). 

21 Miestas prie Meandro upės, į šiaurės rytus nuo Mileto. 

2 Spartos karalius 560—526/525 m. pr. m. e. 

2 Kleomenas valdė apie 526/525—489/488 m. pr. m. e. 

„* Dorijėjas išvyko iš Spartos 520—510 m. pr. m. e. (galbūt ko- 
lonizacija vyko 515—512 metais). Mirė apie 489 m. 

„„* Kalnas vakarinėje Sicilijos pakrantėje, kurioje gyveno finikie- 
D Jo papėdėje stovėjo finikiečių dievo Melkarto (Heraklio) šven- 
vė. 

26 Sibaris — miestas Italijoje. 

2 Upė Italijoje. 

* Alyvos šakelė — taikios misijos, prašytojų simbolis. 

* Herodotas aprašo persų karališkąjį kelią iš Sūzų į Sardus. 

* Dabar Didžiojo Zabo ir Mažojo Zabo upės. 

31 Egėjo jūra. | 

32 Panatinėjų šventė — didžiausia ir seniausia Atėnų šventė dei- 
vės Atėnės garbei, švenčiama Hekatombeono mėn. (liepos antroji 
pusė—rugpjūčio pirmoji pusė) 25—28 d. 

33 Hiparchas buvo nužudytas 514 m. pr. m. e. 

34 Nuo antrojo tūkstm. pr. m. e. vidurio graikai vartojo skiemne- 
ninį raštą. Iš finikiečių abėcėlę jie perėmė IX a. pr. m. e. (Pasak 
mito, raštą į Europą atnešęs finikietis Kadmas). 

35 Pietų Ilyrijos valdovų giminė, kilusi iš Kadmo. 

35 Atikos demas. 

37 Atėnų uostas (kol nebuvo pastatytas Pirėjas). 

38 Miestas Tesalijos šiaurėje (kitas variantas — Konijas). 

3 Atikos demas. 

*9 Atikos vietovė į pietryčius nuo Atėnų. 

*1 Kitas variantas — Pelazgų tvirtovė. Tvirtovė akropolio šlaito 
šiaurės vakaruose. 1 

42 Miestas Troadoje. 

43 Peisistratidai savo giminės pradininku laikė Homero apdai- 
nuotąjį Nestorą, Pilo karalių (Nestoras — Nelėjo sūnus, Poseidono 
vaikaitis). 

*4 Melantas, Atėnų karalius, paskutinio Atėnų karaliaus Kodro 
tėvas, buvo atvykęs iš Mesenijos, esančios pietvakarinėje Peloponeso 
pusiasalio dalyje. 

* Klistenis (VI a. pr. m. e. pab.) — Atėnų demokratijos lyderis, 
parengęs ir įvykdęs Atėnuose socialinę reformą, suskirstydamas Ati- 
ką į 10 filių ir 100 demų. 

46 Aristokratų lyderis, Klistenio priešas. 

*7 Sikiono miesto Peloponeso pietuose tironas (VI a. pr. m. e. 
pirmoji pusė). Jis veikė prieš aristokratus, padarė Sikioną nepriklau- 
somą nuo Argo, suskirstė gyventojus į files. 

4 Mitinis Argo karalius, garbinamas kaip herojus. 

*9 640 m. pr. m. e. 

5 Apie 632 m. pr. m. e. 

S! Visa Atika buvo suskirstyta į 48 naukrarijas. Kiekviena iš ių 
turėjo savo lėšomis pastatyti ir įrengti vieną karo laivą. 

52 Apie 508/507 m. pr. m. e. 

S Atėnės šventovė Erechtejone. 

84 Apie 506 m. pr. m. e. Eleusinas — Atikos miestas. 

S Valdė apie 510—491 m. pr. m. e. 

8 Einant į mūšį, buvo nešami Kastoro ir Polideuko atvaizdai. 

7 Sąsiauris tarp Eubojos salos ir žemyno. 

8 Taip buvo vadinami kolonistai, gavę nuosavybėn žemės skly- 
pelį (klėros). 

9? Homerizmas (Odisėja, II. 150). 

60 Upė Beotijoje. 

6! Eginos sala, pavadinta Asopo dukters vardu, buvo netoli Ati- 
kos, Saronijos įlankoje. 

62 Eakas — mit. Dzeuso ir Eginos sūnus, eakidų giminės pradi- 
ninkas. Eakidai Eginoje buvo garbinami kaip herojai. Čia turima gal- 
voje herojų statulėles, kurioms buvo priskiriama dieviškoji galia. 

6 Damija — Eginos ir Epidauro derlingumo deivė, Auksesija — 
tikriausiai Persefonės epitetas Epidaure („dauginanti“, „auginanti“). 

E augęs alyvmedis buvo laikomas šventu, Atėnės iš- 
augintu. 

65 Atėnei Poliadei. Erechtėjas — mitinis pirmasis Atėnų karalius. 

6 Nuo Homero laikų chitonus dėvėjo vyrai. Moterys juos pradėjo 
dėvėti IV a. pr. m. e., jonėnų mados paveiktos. Moteriškas chitonas 
buvo ilgas, ne susegamas, o surišamas. 

67 Kitas variantas — Sosiklis. 

66 Sena giminė, viešpatavusi Korinte iki 657 m. pr. m. e., kildi- 
nusi save iš karaliaus Bakchido. 

69 Lapitai — mitinė gentis Tesalijoje, kovojusi su kentaurais. Ke- 
nėjas — mitinis lapitas, iš merginos Poseidono paverstas nesužeidžia- 
mu vyru. 

70 Kipselas (VII a. pr. m. e.) veikė prieš aristokratus. Herodoto 
pateikiamos orakulų ištarmės rodo glaudžius kipselidų kontaktus su 
Delfais. Jiems valdant, Korintas suklestėjo. 

"1 Periandras valdė Korintą 627—586 (?) m. pr. m. e. 

72 Upė Tesprotijoje, Epyro srityje. Pasak mitų, Acherontu buvo 
galima patekti į mirusiųjų karalystę. 

* Alkajas iš Lesbo salos Mitilėnės, garsus graikų lyrikas (g. apie 
620 m. pr. m. e.). : 

"“ Jonėnų sukilimas datuojamas 499—494 m. pr. m. e. Manoma, 
jog, tvirtindamas, kad sukilimas — nelaimė ir graikams, ir barbarams, 
Herodotas išreiškia amžininkų nuomonę. Ko gero, šitie įvykiai nebu- 
vo laikomi sukilimu, tik neapgalvotais, intrigantų išprovokuotais veiks- 
mais, juo labiau kad prie sukilimo prisidėjo ne visi jonėnų miestai. 

7 Lyguma ir miestas dabartinės Maricos upės žiotyse. 

76 Miestas Eubojos pietvakariuose. 

77 Miestas Eubojoje. 

78 Lydijos upė (dab. Karasu). 

7“ Garsus poetas iš Kėjo salos (VI. a. pr. m. e.). 

80 Miestas Kipro saloje. 

81 Solų miesto Kipre gyventojai. 

82 Miestas Kipro saloje. 

83 Kindija — miestas Karijos pietvakariuose. 

“4 Gyvenvietė Karijoje. 

85 Zeus stratios. 

* Miestas ir vietovė Mažojoje Azijoje. 


ŠESTOJI KNYGA 


TŽ Poseidono šventovė Mikalės pusiasalyje, Jonėnų sąjungos na- 
rių susirinkimo vieta. Sitame susirinkime dalyvavo tik sukilusių Jo- 
nijos miestų atstovai. 

Ž Pagrindinis taktinis laivyno manevras, kurio sėkmė priklausė 
nuo atlikimo greičio, todėl buvo reikalingos ilgos pratybos. Laivas, 
prasiverždamas pro priešo laivų tarpą, sulaužydavo priešininkų irk- 
lus i padarydavo spragą priešų laivynui iš užnugario įsiveržti. 

„* Elesas sukilime nedalyvavo. Tesmoforijos — šventė Demetros gar- 
bei; švenčiama spalio 10—17 d. 

* 494 m. pr. m. e. 

* Didimuose (vietovė šalia Mileto) buves Apolon - 
ksui įsakius, perkeltas į Baktriją. ) E Beno eilės Ser 

6 I. 92, V. 36. 

7 Miestai Polikastro įlankoje, dabartinės Kalabrijos vakarinėje pa- 
krantėje. 

* Dabar Mesinos miestas Sicilijoje. 

9 Gyvenvietė rytinėje Kalabrijos pakrantėje. 

10 Gela — graikų kolonija Sicilijoje, įsteigta 689 m. pr. m. e. 

H Sicilijos miestas. 

12 Himera — miestas šiaurinėje Sicilijos pakrantėje. 

Iš T. y. vėl jį padarė tironu. 

4 Sala Egėjo jūroje netoli Trakijos pakrantės. 

Is Zr. V. 117. 

16 Šventasis kelias vedė iš Delfų į Atiką. 

V Aristokratas iš al giminės, 560 m. pr m. e. Olimpinių žai- 
dynių nugalėtojas kvadrigų lenktynėse. 

Iš Spėjama, kad tai įvykę 548 m. pr. m. e. 

19 [lanka Trakijos pakrantėje. 

20 Sala Trakijos jūroje (šiaurinėje Egėjo jūros dalyje). 

2! 492 m. pr. m. e. 

22? Trakų miestas Chalkidikėje. 

2 Viena iš trakų genčių. 

24 Miestas Trakijoje. 

2 Miestas Makedonijos rytuose. 

2 Vietovės Taso saloje. 

2 Nesutarimas tarp karalių prasidėjo jau 506 m. per žygį prieš 
Atėnus; jo priežasčių Herodotas nenurodo. 

28 „Krios“ graikiškai — „avinas“. 

29 52,5 litro. 

30 Chenikas — 1,08, kotilė — 0,275 litro. 

31 Gyvenvietė į pietryčius nuo Spartos, kur buvo Helenos ir Me- 
nelajo šventovė (Menelajonas): pasak mito, čia buvo palaidoti Helena 
ir Menelajas. 

82 Herodotas aiškina šitą vardą „Liaudies išmaldautas“. 

$3 Neteisėtas sūnus negalėjo būti Spartos karaliumi. Mokslininkai 
spėja, kad Demaratas buvo Aristono įsūnis. Herodoto pasakojimas 
apie Leotichido ir Demarato nesantaikos priežastis (lygiai kaip ir pa- 
sakojimas apie Aristono vestuves) yra novelė. Tikroji nesantaikos 
priežastis galėjo būti konkurencija siekiant valdžios. 

4 Iš šio pasakojimo matyti, jog Kleomeno įtaka Delfuose buvo 
labai didelė. į 

35 Spėjama, kad eforu. Viena iš eforų pareigų buvo kontroliuoti 
Gimnopedijų šventės eigą (ši šventė būdavo Spartoje švenčiama kas 
vasarą žuvusių prie Tirėjos 550 m. garbei). 

36 Sitie Demarato žodžiai nebuvo tuščias grasinimas. Jis, matyt, 
nusprendė susigrąžinti valdžią persų padedamas. 

37 Suniukas 


88 Upelis Arkadijos pietuose, įtekantis į Kračio upę. Buvo mano- 
ma, kad jo vanduo kenksmingas. Galbūt todėl didžiausia požemio ka- 
ralystės upė buvo vadinama Stiksu. : 

80 Spartos valdžia, matydama gresiantį pavojų iš išorės, norėjo 
kuo greičiau stabilizuoti padėtį valstybės viduje. 

49 Kai kurie mokslininkai mano, kad Kleomenas ne nusižudė, o 
buvo nužudytas politiniais sumetimais (matyt, prie jo mirties buvo 
prisidėję ir eforai). O apie Kleomeno lig9 dauguma mokslininkų ma- 
no, jog Herodoto pasakojimas atitinka tikrovę. 

41 Argo kariuomenės emblema. 

42 Sventė Poseidono garbei, švenčiama jo šventovėje Sunijyje 
(kyšulys Atikos pietuose). 

3 490 m. pr. m. e. 

“4 Iš šio epizodo matyti persų pagarba svetimų kraštų dievams 
(tai patvirtina ir persų karalių įrašai). 

4 Herodotas šituos vardus aiškina klaidingai. 

4 Ttvirtinimas Atikoje, prie Beotijos sienos. 

47 Kiekviena filė sudarydavo tam tikrą kariuomenės dalį, kuriai 
vadovavo strategas. 

48 Apie 524 m. pr. m. e. 

*9 Panas — mitinė miškų, girių dievybė, piemenų globėjas, vaiz- 
duojamas su ragais, ožio kojomis ir uodega. Atėnuose buvo pradėtas 
garbinti po Maratono mūšio. 

50 Spartiečiai tada šventė Karnėjų šventę Apolono garbei. 

5" Sala tarp Styros miesto Eubojoje ir Kinosūros kyšulio. 

52 Platėja — Beotijos miestas. 

5 Beotų sąjunga susidarė VIII—VII a. pr. m. e. Jai priklausė 
keliolika polių; didžiausias miestas — Tėbai. 

 Polemarcho (visos kariuomenės vado) teisės jau per karą su 
persais buvo apribotos. Herodoto laikais šių pareigų nebebuvo (ma- 
noma, kad jos buvo panaikintos 487/486 m. pr. m. e.). 

85 Iš Afidnų demo. 

S Strategai vadovavo kariuomenei iš eilės po vieną dieną. Grai- 
kų pergalės organizatorius buvo Miltiadas, pritaikęs naują taktiką, 
sustiprinęs kariuomenės sparnus ir šturmu atakavęs priešus. 

57 Panatėnėjų šventės. 

5 Viena iš Kikladų salyno salų. 

9 Ten buvo naftos šaltinis. Minimieji trys komponentai tikriau- 
siai yra naltos perdirbimo produktai. 

0 Tekste lakūna. 

6 Sventė Fokidėje Apolono garbei, švenčiama kas ketveri metai. 

62 Manoma, kad tekstas skliaustuose — interpoliacija. 

6 Čia Herodotas pasakoja novelę, kurią daugelis laiko neturinčia 
istorinio pagrindo. Tačiau yra iškelta hipotezė, kad Alkmeonas galėjo 
susitikti su Krezu 549/548 m. pr. m. e. 

64 Skopadai — Kreonto sūnaus Skopo palikuonys. 

6 Zymus Atėnų valstybės veikėjas, Herodoto amžininkas (apie 
495—429 m. pr. m. e.). 

6 Čia tikriausiai turima galvoje vadinamoji akropolio Pelazgų 
siena, pastatyta apie 1600—1200 m. pr. m. e. 

67 Bakcho ir Ariadnės sūnus, Lemno salos karalius. 


SEPTINTOJI KNYGA 


! Įpėdiniu Kserksas, nugalėjęs konkurentus, tikriausiai buvo pa- 
skirtas jau apie 498 m. pr. m. e. 

Ž 484 m. spalio mėn. pr. m. e. 

3 Musėjas — mitinis dainius ir pranašas. Jam buvo priskiriama 
daug pranašysčių, kurias Onomakritas, peisistratidams valdant, surin- 
ko ir išleido. 

4 Zr. III. 12, 15. 

5 Zr. V. 102. 

6 Mitinis Frygijos karaliaus Tantalo sūnus, kurio vardu buvo 
pavadintas Peloponeso pusiasalis (Pelopėnnesos — „Pelopo sala“). Čia 
Kserksas turi galvoje spartiečius. 

" Dangaus skliautas, gaubiantis žemę. 

5 Asirais Mardonijas vadina Babilonijos gyventojus. 

9 Zr. IV. 83. 

10 Zr. IV. 136—142. 

"| Šitie žodžiai rodo, jog kalbos yra graikų sugalvotos. Plg. I. 
140, kur Herodotas pasakoja, kad persai laidoja numirėlį tik tada, kai 
jo kūną sudrasko paukščiai ir šunys. 

12 480 m. pr. m. e. pavasarį. 

Iš Tesalijos upė. 

4 Baltuoju linu Herodotas vadina Ispanijos augalą spartiją, iš 
kurio plaušų kartaginiečiai vydavo virves. 

IS Mitinė frygų Marsijo upės dievybė, Kelenų miesto globėjas, 
graikų mitologijoje — silėnas, arba satyras. Pasak mito, Marsijas ir 
Apolonas varžėsi grodami muzikos instrumentais (fleita ir lyra). Pra- 
laimėjusiam Marsijui Apoiiaas nudyręs odą. 

5 'ė Rinktinis persų kariuomenės dalinys, karaliaus asmens sargy- 
iniai. 

"7 Ahuramazdos vežimas. 

Iš Šitas pasakojimas — graikų istorinis anekdotas. 

19 Helė, Atamanto duktė, kartu su broliu Friksu bėgdama nuo 
pamotės Inojos į Kolchidę, toje vietoje įkritusi į jūrą. Helesponto 
sąsiauris buvo pavadintas jos vardu („Helės jūra“). 

2 Trakų gentis, gyvenusi šiaurinėje Trakijos pakrantėje. 

Ža A anenję, kad Herodoto pateiktieji skaičiai yra kelis kartus pa- 
idinti. 

2 Čia Herodoto šaltinis buvo ne tik liudininkų pasakojimai (dra- 
bužių ir ginkluotės aprašymas), bet ir oficialus persų dokumentas. 

2 Persijos pavadinimas kilęs nuo Persidės srities (pers. Parsa), 
kurią persai užkariavo tarp 675—640 m. pr. m. e. 

* Manoma, kad „arijai“ — klaidingas žodis. Turėtų būti „arė- 
jai“. Herodoto pasakojamas padavimas vargu ar yra medų tradicija. 

25 Herodoto amirgų sakai (sakai — haumavarga), daugumos moks- 
lininkų nuomone, gyvenę rytiniuose Vidurinės Azijos rajonuose. 

2 Dabar Kešiš dagas. 

7 Tekste lakūna. 

28 Persijos įlanka. 


29 Zr. IX. 102. 

3 Viena iš Kikladų salų. “ 

81 | Ežmriiiją achajai atkeliavo apie XIV a. pr. m. e. 
32 Zr. I. 173. 

33 Zr. I. 171. 


* Egipto karaliaus brolio Egipto išvytas, Danajas atplaukė į 
Graikiją ir tapo Argo karaliumi. Nuo jo vardo argiečiai pradėjo va- 
dintis danajais. Heleno sūnus Ksutas, brolių Eolo ir Doro išvytas iš 
Tesalijos, atvyko į Atiką ir vedė Atėnų karaliaus dukrą. 

* Manoma, kad skaičius kelis kartus padidintas. 

3 Herodoto gimtojo miesto Halikarnaso valdovė, persų sąjun- 
gininkė kautynėse prie Artemisijo ir Salamino (480 m. pr. m, e.), 

37 Miestas Trakijoje prie Strimono žiočių. 

38 Zr. VII. 59. g 
39 Trakijos upė, įtekanti į jūrą netoli dabartinio Dedeagačo. 
49 Dioniso kultas graikų buvo perimtas iš Trakijos apie VI a. pr. 


„e. 

41 Pierijos, Makedonijos srities dabartinės Vistricos aukštupyje, 
gyventojai. . j 

42 Trakų gentys, gyvenusios į šiaurę nuo dabartinio Krušnicos 
kalno, Angito upės slėnyje. : 

43 Tikriausiai magai aukojo ne upei, o saulės dievui Mitrai. 

4 Devyni keliai. 

45 Dabartinis Salonikų miestas ir įlanka. 

4 Vidurinis Chalkidikės kyšulys. 

47 Vienas iš Chalkidikės kyšulių. 

48 Sritis į šiaurę nuo Chalkidikės. 

49 Trakijos upė, dabar Vardaras. 

50 Dabar Jenikoros upė. 

5! Gentis aukštutinėje Tesalijoje. 

52 Tesalijos valdovų dinastijos (aleuadų) pradininkas. 

58 Tirinto gyventojai, jų miestą sugriovus 468 m. pr. m. e., įkūrė 
Argolidės įlankoje naują miestą Halijėją. 

54 Dabar Rodosto miestas. 

5 Beveik visų Graikijos miestų gyventojai buvo susiskirstę į 
persofilus ir nepriklausomybės šalininkus, tik Atėnuose ir Spartoje 
visi socialiniai sluoksniai susivienijo į kovą prieš persus. 

5 Delfų žyniai per karus su persais laikė persų pusę, todėl Del- 
fai visai nenukentėjo. 

57 Persų karaliai turėjo asiriškus kovos vežimus. 

5 Kalnas prie sienos su Beotija. 

99 T. y. per sėją ar pjūtį. 

60 Temistoklis buvo kilęs iš mišrios santuokos: jo tėvas Neoklis 
buvo senos likomedų giminės atstovas, tačiau motina — ne atėnietė 
(karė? trakė?). Būdamas archontu 483/482 m., jis įgyvendino savo 
pasiūlytąją programą, kurios priešininkas buvo Aristidas. 

6! Iš pradžių buvo sudaryta sąjunga tarp Spartos ir Atėnų, o 481 
m. pr. m. e. ją jau sudarė 31 miestas. Aukščiausia karinė valdžia są- 
jungoje priklausė Spartai. 

62 Sirakūzų tironas 485—478 m. pr. m. e. 

6 Herodotas pirmasis iš autorių mini grūdų įsivežimą iš Ponto. 

64 Memnonu graikai vadino Asirijos karalius. Sitas pavadinimas 
vėliau buvo taikomas ir Persijos karaliams, kurių rezidencija buvo 
Sūzuose. 

65 Atėniečių pasiuntiniai buvo atvykę ne „kažkokiais kitais reika- 
lais“, o tais pačiais, kaip ir argiečiai: sutarties su persais sudaryti. 
Sutartis nuo delegacijos vadovo vardo vadinama „Kalijo taika“ 
(449 m. pr. m. e.). 

66 Demetros ir Persefonės. 

67 Tekste lakūna. 

68 Turtingus žemvaldžius. 

68 Sicilijos tironai užėmė ypatingą padėtį. Herodotas daug kur 
juos vadina ne tironais, o karaliais. 

" Herodotas įdeda į Gelono kalbą palyginimą, priskiriamą Pe- 
rikliui (Aristotelis, Retorika, I. 7, 1365a 31). Periklis, kalbėdamas prie 
mūšyje žuvusių atėniečių kapo, palygino Atėnus, netekusius jaunuo- 


)553( 





menės, su metais, netekusiais pavasario. Sakinius, paimtus į laužtinius 
skliaustus, mokslininkai laiko interpoliacija. 

71 Lot. Agrigentum (dab. Agrigentas) — miestas Sicilijoje. 

72 Iberų gentis, gyvenusi apie dabartinius Narboną ir Monpeljė. 

7 Turimas galvoje Helenos pagrobimas. 

“ Kova vyko 473 m. pr. m. e. 

7 Manoma, kad Trojos karas įvykęs apie 1200 m. pr. m. e. Pa- 
gal Herodoto laiko skaičiavimą (3 kartos lygios 100 metų), Minas 
turėjęs gyventi maždaug 1300 m. pr. m. e. 

76 Stambūs žemvaldžiai Tesalijoje palaikė persus. Demokratai, 
palaikę atėniečius, buvo per silpni jiems priešintis. 

"7 Termopilai („SŠiltieji vartai“), arba Pilai („Vartai“) — perėja 
iš Tesalijos į vidurio Graikiją. 

78 Kyšulys šiaurinėje Eubojos pakrantėje. 

79 Miestas Tesalijoje prie Etos kalno. 

8 Kefiso (Fokidėje Kefiso upės dievo) duktė, pirmoji Dioniso 
gerbėja. 

6! Liūtas. 

82 Fia dalijant padaryta klaida: 1 medimną sudaro 48 chenikai, 
taigi 110 067 medimnai. 

8 Borėjas — mitinis šiaurės vėjo dievas, pasigrobęs Atėnų kara- 
liaus Erechtėjo dukterį Oritiją. 

4 Tesalijos gentis. 

85 Nereidės — Nerėjo (jūrų dievybės) dukterys, jūrų nimfos. Te- 
= iš Nereidžių, Ftijos karaliaus Pelėjo žmona, Achilo mo- 
ina. 

ė6 Dabar Voloso įlanka. 

57 Uostas Magnezijos pusiasalio pietuose. 

ė Pafas — miestas Kipro saloje. 

ė9 Lafistijas („rajūnas“, t. y. besimaitinąs žmonių aukomis) — 
Dzeuso epitetas Tesalijos Achajoje. 

9 Orchomeno karalius Atamantas su žmona deive Nefele turėjo 
du vaikus: Friksą ir Helę. Vėliau Atamantas vedė Kadmo dukterį Ino- 
ją, kuri norėjo nužudyti Nefelės vaikus. Nefelė pasiuntusi jiems auk- 
savilnį aviną, kuris turėjęs pernešti juos į Kolchidę. Helė kelionėje 
žuvusi, o Friksas atkeliavęs pas kolchus. 

9! Apie 488 m. pr. m. e. 

92 Olimpiada turėjo baigtis 480 m. rugsėjo 19 d. pr. m. e. 

9 Termopilų (Pilų) amtiktionijos nariai. Pavasarį jie rinkdavosi 
Termopiluose, rudenį — Delfuose. 

4 Du mitiniai demonai, užpuolę miegantį Heraklį. 

95 Šitaip buvo ženklinami tik vergai. 


AUSTUNTOJI KNYGA 


! Herodotas mini įvykius po Bizantijo užėmimo. 477/476 m. 
pr. m. e. Pausanijas, tapęs Spartos karaliumi po Leonido (480— 
4672), pradėjo elgtis kaip persofilas. 

2 Sitą fokėjiečių karinį manevrą, pritaikytą 485 m. mūšyje prie 
Ladės, 480 m. pr. m. e. buvo perėmę dauguma graikų. 

š Sekluma Euripo sąsiauryje priešais Eretriją. 

* Mitinis beotietis iš Heliono, sudaręs orakulų ištarmių rinkinį. 

S Fokidės miestas. 

6 Doridė nebuvo persų nusiaubta, nes palaikė gerus santykius su 
Delfais. Fokidė su Abų Apolono orakulu, Delių konkurentu, buvo nu- 
siaubta. 

7 Fokidės miestas. 

5 Miestai prie Fokidės ir Beotijos sienos. 

9 Zr. I. 50—51. Herodotas toliau pasakoja Delfų kilmės legendą, 
kurios tikslas — reabilituoti Delfus. 

10 Parnaso kalne. 

! Tikriausiai Apolono lankas ir strėlės. 

12 Šaltinis prie Parnaso, pašvęstas Apolonui ir Mūzoms. 

Iš T. y. 40 laivų. 

4 20 laivų. 

15 Su dviem laivais. 

16 Graikų miestai, esantys į šiaurę nuo dabartinės Arto įlankos, 
tarp jų Kerkyra bei Epyras, kare nedalyvavo. 

17 Sudėjus Herodoto paminėtus laivus, būtų tik 366. Jis nepaminė- 
damas priskaičiavo dar 12 eginiečių laivų, kurie turėjo saugoti Eginą. 

8 Kaliadas 480 m. buvo archontas eponimas. 

19 Erechtejone, bendroje Poseidono ir Atėnės Poliadės šventovėje, 
esančioje šiaurinėje akropolio dalyje. 

2 10 renkamų pareigūnų, kurie saugojo ne tik šventovės, bet ir 
valstybės židą, laikomą Partenone. 

21 Areopagas („Arėjo kalva“) buvo į vakarus nuo akropolio. Čia 
vykdavo teismai ir valstybiniai pasitarimai. 

22 Kekropas turėjo tris dukteris: Aglaurą, Ersą ir Pandrosą. Ag- 
laura ir Ersa, nepaklausiusios Atėnės ir atidariusios patikėtą joms 
saugoti skrynią, išprotėjusios ir šokusios nuo uolos žemyn. Toje vietoje 
buvo pastatyta Aglauros šventovė. 

2 Atėnė susiginčijusi su Poseidonu dėl teisės valdyti Atiką. Die- 
vai nusprendę, kad Atiką valdysiąs tas, kas pateiksiąs šaliai vertin- 
gesnę dovaną. Atėnė padovanojusi Atikai alyvmedį, Poseidonas — sū- 
raus vandens šaltinį. Dievai nusprendę, kad Atėnės dovana vertin- 
gesnė. 

24 Manoma, kad Mnesifilas — istorinis asmuo, vaidinęs nemenką 
vaidmenį to meto politiniame gyvenime. 

25 Adimantas priekaištavo Temistokliui už tai, kad pastarasis pra- 
dėjo kalbėti dar neatidarius Euribiadui susirinkimo. Šitą anekdotą 
pasakoja ir Plutarchas (Themist. II), tik ten priekaištauja Euribiadas. 

* Tie žodžiai nebuvo tuščias grasinimas. Temistoklio ryšius su 
Italija patvirtina jo dukterų vardai Italija ir Sibarė. 

2 T.y. parsigabenti eakidų atvaizdus. Herojus Eakas — Dzeuso ir 
Eginos sūnus, pirmasis Eginos karalius. Eakas, jo sūnūs Pelėjas, Fo- 
kas ir Telamonas bei jų palikuonys (Eantas — Telamono sūnus) buvo 
laikomi Eginos globėjais. 

2 Lyguma Atikos šiaurės vakaruose. 

2 Iš pradžių tai buvo Eleusino misterijų dalyvių — mistų — šūkis, 
vėliau — Dioniso epitetas. 

3 T. y. spartiečių, žuvusių prie Termopilų. 

31 Naksas, Kitnas, Serifas, Sifnas, Melis (reikia pridurti ir Kėją). 

32 Kleombrotas tuo metu buvo nepilnamečio Leonido sūnaus Plis- 
tarcho globėjas. 

33 Skirono takas ėjo nuo Megaros pro Skirono uolas iki Gerani- 
jos viršūnės ir ten stačiai leidosi iki Istmo. 

34 Jų miestas patyrė nuo persų didelių nuostolių. 

35 Vietovė Salamino rytuose. 

36 Aristidas, Temistoklio priešininkas, buvo ostrakizmo („šukių“) 
teismo ištremtas 482 m. Jis grįžo į tėvynę prieš pat Salamino mūšj. 

37 Trikojis buvo padarytas iš dešimtosios dalies pinigų, gautų už 
grobį, ir pastatytas Deliuose. Jame buvo surašyti visi miestai ir gen- 
tys, i kautynėse prie Salamino ir Platėjos. 

38 Zr. VIII. 22. 


3? Sventovė buvo Skyro kyšulyje. 

40 Adimantas ir korintiečiai narsiai kovėsi prie Platėjos. Herodo- 
tas čia perpasakoja atėniečių, Korinto priešų, skleidžiamus gandus. 

*1 Manoma, kad čia interpoliacija. 

42 470 metais Temistoklis buvo ištremtas iš Atėnų ir pabėgo pas 
Kserkso sūnų Artakserksą. 

3 Ir Tukididas mini šį faktą. 

4 Trijų šimtų kilmingiausių Spartos šeimų atstovai, sudarę rink- 
tinį būrį. 

4 Belbino sala į pietus nuo Sunijo, čia — tolimiausias provinci- 
jos užkampis. 

4 479 m. pr. m.e. pavasarį. 

47 Miestas Karijoje. 

* Ilyrija — sritis į šiaurę nuo Makedonijos. 

49 Herodotas pasakoja seną makedonų pasaką. 

50 Midas — legendinis Frygijos karalius. Ko gero, frygų vardai 
S prieš persikeldami į Mažąją Aziją šioje srityje gyvenę 
rygai. 


DEVINTOJI KNYGA 


! Čia Herodotas turi galvoje aleuadus. 

"e Svenčiama liepos mėn. pradžioje Amikluose herojaus Hiakinto 
garbei. 

3 480 m. spalio mėn. pr. m. e. 

* Agamemnono sūnaus Oresto šventovė. 

S Kasmet renkami pareigūnai (jų buvo nuo 5 iki 11) Beotų są- 
jungos reikalams tvarkyti. 

6 Turimi galvoje guoliai, kuriuose gulėdami graikai valgydavo. 

7 Jie, priešingai kitiems graikams, išsidėsčiusiems ant Kiterono 
šlaito, stovėjo lygesnėje vietoje. 

6 Raiteliai greitai atakavę atsitraukdavo, kad galėtų pradėti 
naują ataką. 

? Gargatfijos šaltinis buvo maždaug 4 km į šiaurės rytus nuo 
Platėjos. 

10 Senovinis Platėjos herojus. 

!! Mitinis Mikėnų karalius. 

12 Mitinis Heraklio ir Dejanyros sūnus. 

13 Mitinis Edipo ir Jokastės sūnus, Eteoklio brolis. Po tėvo mir- 
ties broliai turėję valdyti Tėbus kasmet pasikeisdami. Praėjus me- 
tams, Eteoklis neužleidęs Polinikui valdžios, ir tas iškeliavęs į Argą 
pas karalių Adrastą. Vėliau Polinikas prikalbėjęs A indų, žygiuoti 
prieš Tėbus. Mūšyje žuvę visi žygio vadai ir pats Eteoklis. 

141 Aprašydamas kariuomenių išsirikiavimą, Herodotas remiasi Ho- 
meru. Ir graikai, ir persai tada rikiavo kariuomenę ne pagal gentis, 
o pagal ginklų rūšis. 

I5 Šios giminės nariai buvo Dzeuso Olimpiečio šventikai, kildinę 
save iš Apolono sūnaus Jamo. 

16 Penkiakovę sudarė šios rungtys: bėgimas, šuoliai, kumštynės, 
disko ir ieties metimas. 

17 Po Platėjos kautynių spartiečiai užpuolė ne tik neutralius ar 
persų pusę palaikiusius miestus, bet ir savo sąjungininkus. 

18 Turimas galvoje trečiasis Mesenijos karas. 

19 Atėniečiai ir argiečiai trukdė spartiečiams grįžti į Peloponesą. 

20 Pradėti kautynes nebuvo naudinga nei vienai, nei antrai pusei. 

21 Elėjos žynių giminė. 

2 Orakulas mini šiaurinių graikų genčių įsiveržimą iš Tesalijos. 

2 Asopo intakas. 

4 Si sala buvo šalia kelio į Megarą. 

25 Upė į šiaurę nuo Platėjos. 

2 Naktį graikai skirstė į tris sargybas. Antroji sargyba — nuo 
vidurnakčio iki aušros. 

Kalnų upelis Moloentas tekėjo per šiaurinį Kiterono šlaitą ir 
įsiliejo į Oeropę. 

Lyguma Mesenijoje. Kautynės įvyko per trečiąjį Mesenijos ka- 
rą (464—460/459 m. pr. m. e.). 

2 Plutarchas liudija, kad Platėjos kautynėse žuvo 1360 graikų. 

80 VII. 229—231. 

3! Mitinis herojus eponimas Dekelėjos Atikoje. 

82 Tesėjas dalyvavo pagrobiant mažametę Heleną. Jos ieškoda- 
mi, broliai Dioskūrai atkeliavo į Atiką. 

33 Atikos demas. 

4 Čia Herodotas mini Archidamo žygį 431 ir 430 m. pr.m.e. 

8 466 m. pr.m.e. atėniečiai pradėjo karą su Tasu dėl aukso 
kasyklų, buvusių Trakijoje. Jį laimėjo atėniečiai. 

36 Įprastinė maldautojo poza. 

37 Eginiečiai susikrovė turtus plačiai prekiaudami, ypač VII— 
VI a. pr.m.e. 

88 Sį trikojį IV m. e. amžiuje imperatorius Konstantinas parve- 
žė į Konstantinopolį. 

3 Nuo 20 iki 30 metų amžiaus spartiečiai. Sulaukę trisdešimties 
metų, jie tapdavo vyrais ir pilnateisiais piliečiais. 

* Kalnas ir kyšulys tarp Efeso ir Mileto. 

*1 Hegesistratas reiškia „kariuomenės vadas“. 

+ Dabar Semenio upė. Orikas — uostas Jonijos įlankoje. 

*3 Taip vadinosi meldais („kalamoi“) apaugusi pakrantės juosta. 

*4 Taip buvo vadinamos Demetra ir Persefonė. 

* Gesonas — upė prie Mikalės kyšulio, Skolopoentas — vietovė 
šalia Mikalės. 

* Nelėjas, paskutinio Atėnų karaliaus Kodro sūnus, išvytas bro- 
lio Medonto, apsigyveno Jonijoje. 

*“ Tilteliai buvo naudojami ir išlipti iš laivų, ir kautynėse — prie- 
šų laivų abordažui. 

* Kitas variantas —,„Hebė“. 

49 Kitas variantas — Euteno. 

50 Pankrationas — atletų rungtynės, susidedančios iš imtynių ir 
kumštynių. 
51 Kautynės įvyko 476 m. pr. m. e. Kirnas buvo tarp Karisto ir 


pietinio Eubojos kyšulio Geresto. 
62 Miestas Chersonese, ties siauriausia Helesponto vieta priešais 

Abidą. Graikai atsiėmė Sestą 478 m. pr. m. e. 
i Mitinis vienos iš Tesalijos genčių karalius, garbinamas kaip 
erojus. 

LS Hipokratas (460—377) savo veikale „Apie klimatą, vandenis ir 
vietoves“ aiškino klimato ir gyvenimo sąlygų poveikį žmonių bei 
tautų sveikatai ir charakteriui. Herodotas buvo susipažinęs su Hipo- 
krato mokslu. 

„Istorija“ — tai Europos ir Azijos nesantarvės istorija nuo se- 
niausių laikų iki pat Herodoto gyvenimo metų. Autorius rėmėsi, 
pirma, savo gausiose kelionėse sukauptais duomenimis, antra, — 

asakojimais ir faktais, sužinotais iš įvairių asmenų, taip pat folk- 
orinės tradicijos atgarsiais, ir trečia, — raštijos paminklais. 
Veikalo medžiaga išdėstyta iliustraciniu komponavimo būdu: į pa- 
grindinį pasakojimą įjungti aiškinantys, iliustruojantys, papildan- 
tys epizodai — novelės, anekdotai, padavimai ir kt. Tai pirmasis 


graikų prozos kūrinys, kuriame pateikti literatūriniai istorinių vei- 
kėjų paveikslai. 

